
Nr. 173. Aldonos Kibirkštienės korespondencija apie VDU atidarymą. 1989 m. rugsėjo 2 24. 
Nr. 174. Kastanto LUKĖNO korespondencija apie VDU atidarymo iškilmes. 1990 m. rugsėjis . 
Nr. 175. Kauno menininkų namuose įsikūrusių įstaigų atsakymas į Pasaulio 2 kultūros, mokslo ir 
švietimo centro pretenzijas. 1989 m. rugsėjo 8 d. š 
Nr. 176. Vytauto Donielos pasisakymas apie filosofiją VDU. 1989 m. rugsėjo 15 2 šaka 
Nr. 177. Gedimino Kostkevičiaus pasisakymas apie VDU Senato formavimą. 1989 m. rugsėjo 16 d. 
Nr. 178. VDU Atkūrimo tarybos prezidiumo posėdžio protokolas. 1989 m. rugsėjo 19 d. . 
Nr. 179. Įrašas Romualdo Baltrušio dienoraštyje. 1989 m. rugsėjo 21 d. 
Nr. 180. Jurgio Vilemo pokalbis su Birute Mačienė. 1989 m. rugsėjo 21 d. 
Nr. 181. Susitarimas dėl Menininkų namų. 1989 m. rugsėjo 21 d... sd 
Nr. 182. Mindaugas Venslauskas apie Biologijos-ekologijos fakulteto gi biadžią 
1989 m. rugsėjo 29 d. 
Nr. 183. Skelbimas apie Kraštotyros Kicalieto ždaignns, 1989 r m. spalio 3 d. 
Nr. 184. Antano Karoblio pokalbis su Almiu Butvila. 1989 m. spalio 11 d. 
Nr. 185. Studentų atstovybės įsteigimas 1989 m. spalio 11 d. ir jos įstatai 
Nr. 186. Vytauto Kaminsko laiškas Algirdui Avižieniui. 1989 m. spalio 11 d. 
Nr. 187. Algirdo Avižienio pokalbis su Aldona Žemaityte. 1989 m. spalio 18 d. ; ė 
Nr. 188. Zenono reportažas apie biologijos šeštadieninės mokyklos veiklos pradžią 1989 m. spalio 21 a. 
Nr. 189. Ištrauka iš Vytauto Donielos laiško Algirdui Avižieniui. 1989 m. spalio 22 d.. 
Nr. 190. Pastatų Kauno senamiestyje perdavimo VDU-tui aktas. 1989 m. spalio 25 d.. 
Nr. 191. VDU Atkūrimo tarybos devinto posėdžio protokolas. 1989 m. spalio 27 d. 
Nr. 192. Kęstučio Aa pasisakymas prieš Lė fakulteto 1 
1989 m. spalio 28 d. 
Nr. 193. Jono Vitkausko žinutė apie VDU Aidyaiitis kapeaė 1989 m. ž pala 30 )d. 
Nr. 194. Antano Karoblio pokalbis sa VDU studentų atstovais. 1989 m. spalio 30 d : 
Nr. 195. Vadybos mokslų centro steigties aktas. 1989 m. spalio 30 d.. 4 4 
Nr. 196. Povilo Zakarevičiaus pokalbis su Viliu Misevičium apie Vadybos 1 ciki 
1989 m. lapkričio pradžia. 5 
Nr. 197. Vytauto Kaminsko laiškas ikloiedii, žinai 1989 m. Euaiao 4 2 
Nr. 198. Įrašas Romualdo Baltrušio dienoraštyje. 1989 m. lapkričio 10 d. 
Nr. 199. Įrašas Romualdo Baltrušio dienoraštyje. 1989 m. lapkričio 27 d. 
Nr. 200. VDU Senato užsieniečių dalies narių rinkimų protokolas. 1989 m. laslkilio) 24 4 
Nr. 201. Įrašas Romualdo Baltrušio dienoraštyje. 1989 m. gruodžio 2 d. . 
Nr. 202. Viktoro Butkaus pokalbis su Egidijum Valentinavičium ir Jonu sAdkauški 1989 m. i giuodiio: 5 ži 
Nr. 203. L. Misevičiaus reportažas apie sportavimo sąlygas VDU studentams. 1989 m. gruodžio 5 d. 
Nr. 204. Ištrauka iš Prano Garšvos pasisakymo. 1989 m. gruodžio 12 d. ; 
Nr. 205. I-o semestro Humanitarinių mokslų fakultete egzaminų planas. 1989 m. giliais, 
Nr. 206. I-o semestro Tiksliųjų mokslų fakultete egzaminų planas. 1989 m. gruodis 
Nr. 207. Gedimino Kostkevičiaus pasisakymas „Drauge“. 1989 m. gruodis . 
Nr. 208. Gedimino Kostkevičiaus pasisakymas „Pasaulio lietuvyje“. 1989 m. gruodis ; 
Nr. 209. Aušros Skorubskaitės korespondencija apie studijų kasdienybę. 1989 m. gruodžio 15 4 
Nr. 210. Algirdo Avižienio aplinkraštis VDU užsienio senatoriams. 1989 m. gruodžio 20 d. . š 
Nr. 211. Priedas prie A. Avižienio aplinkraščio: VDU užsienio senatorių sąrašas. 1989 m. gruodžio 20 d.. 

12 VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


Nr. 212. Arvydo Žygo pasisakymas apie akademinį sąžiningumą. 1989 m. gruodžio 20 d... 314 
Nr. 213. VDU Atkūrimo tarybos dešimto posėdžio protokolas. 1989 m. > 27A.4 k 36 
Nr. 214. VDU Lietuvos senatorių sąrašas. 1990 m. sausio 17d. | sės A A k i 42 
Nr. 215. Ištrauka iš Algirdo Avižienio laiško Jurgiui Vilemui. 1990 m. sausio 3 d os Šl ė 32D 
Nr. 216. Romualdo Zbormirskio reportažas apie pasitarimą dėl kūno kultūros būklės VDU, 

1990 m. sausio 4d. <. Šš ais Žo 6 BBD 
Nr. 217. Jurgio Vilemo raštas Kauno miesto kšisriajači Eonaraiii 1990 m. sausio 10 a i Ba a 320 
Nr. 218. Informacija apie rektorato posėdį. 1990 m. sausio 16 d. << 327 
Nr. 219. VDU Senato pirmo posėdžio protokolas. 1990 m. sausio 17 d... 327 
Nr. 220. Arvydo Žygo pokalbis su Ingrida Semaškaite. 1990 m. sausio 17 d. 330 
Nr. 221. VDU rektorato posėdžio protokolas. 1990 m. sausio 25 d... || .332 


Nr. 222. Hypatijos Yčaitės-Petkus pasisakymas dėl Teologijos-filosofijos lkaliato adkaiiius, 1990 m. sausis . .334 
Nr. 223. Antano Paškaus ir Kęstučio ai polemika dėl 24 filosofijos fakulteto atkūrimo. 


1990 m. sausio 27d. <. TTL I ITT 
Nr. 224. Juliaus Šmulkščio pasišalino apie VDU Isšiklo: 1990 m. vasaris | 2 k. „340 
Nr. 225. Alfredo Skopo reportažas apie VDU problemas. 1990 m. vasario 9 d... 342 
Nr. 226. Jurgio Vilemo raštas Kauno miesto Vykdomajam komitetui. 1990 m. vasario 10 d. <... |. |. 343 
Nr. 227. Rūtos Kanopkaitės reportažas apie diskusiją Kauno 25) komitete 1990 m. vasario 12 a. 

dėl Menininkų namų priklausomybės . |. |. „ „344 
Nr. 228. VDU Senato kvietimas Algirdui Avižieniui Ianditiota į kekiolids, 1990) m. vasario 12 2d.. „+. 345 
Nr. 229. Jurgio Vilemo pokalbis su Vilium Misevičium. 1990 m. vasario 12 d... 346 
Nr. 230. Joanos Misevičienės pranešimas visuomenei apie VDU būklę. 1990 m. vasario 14 d k „947 
Nr. 231. Algirdo Avižienio sutikimas kandidatuoti į VDU rektorius ir mokslinė L 

1990 m. vasario 15 d... ||| ———: o 
Nr. 232. Algirdo Avižienio mokslinės biosaiijas vertimas į į lietuvių kalbą 1990 m. rugsėjo 21 id. L. 350 
Nr. 233. Studentų ataskaita apie sesiją. 1990 m. vasaris <. | | 352 
Nr. 234. Konkurso skelbimas. 1990 m. vasario 16d. <... | E e Ka a e DD 
Nr. 235. Jurgio Vilemo laiškas Algirdui Avižieniui. 1990 m. vasario 17 d. "r k 253 
Nr. 236. Ištrauka iš Alfredo Smailio pasisakymo apie Teologijos fakultetų atkūrimo ikslingumą. 

1990 m. vasario 18d. <. | di is dr 203 
Nr. 237. Ištrauka iš Gedimino Kosikeničidus Lė Alsiešiui Apžieniiii 1990 r m. vasario 26 d. ke 4304 
Nr. 238. VDU Senato trečio posėdžio protokolas. 1990 m. vasario 28 d... |. 1 
Nr. 239. Joanos Misevičienės pranešimas spaudai apie VDU Senato posėdį 1990 m. vasario 28 d L. „358 
Nr. 240. Jurgio Vilemo aplinkraštis VDU senatoriams užsienyje. 1990 m. kovo 2d. V sd 399 
Nr. 241. Pasaulio lietuvių kultūros, mokslo ir švietimo centro kvietimas į vasaros komercijos šuaisiiis, 

1990 m. kovo 5d. < <. Ie S a a 200 
Nr. 242. Gedimino Kostkevičiaus laiškas Juliui Šmulkščiui. 1990 n m. Išsios 6 a. k k Ja a OL 
Nr. 243. Gedimino Kostkevičiaus laiškas Algiui Pacevičiui. 1990 m. kovo 7 d... 362 
Nr. 244. Gedimino Kostkevičiaus laiškas Broniui Vaškeliui. 1990 m. kovo 7 d... 362 
Nr. 245. Mindaugo Venslausko pasisakymas apie VDU problemas. 1990 m. kovo 6d. |. . „363 
Nr. 246. Žinutė apie Visuomeninės politinės veiklos centro rūmų perdavimą VDU. 1990 m. kovo 10 d . .368 
Nr. 247. Antano Marčiulionio korespondencija apie K. Markso ir E 7 bareljefo suniokojimą. 

1990 m. kovo 16d. |. . .368 
Nr. 248. Studentų atstovybės reakcija į Koresponidenėiji apie K. Maiksos ir E Eiselio Derdjeis unaiikojima, 

1990 m. kovas . |... k . „369 
Nr. 249. Ištrauka iš Jono Kairio- Kaireničiaus pasisibymioja apie + Pvangelikų tedlogijos Šiailtėto Pilionių, 

1990 m. kovo 27d. <. g As A 369 
Nr. 250. Senato dalies skubaus pasitarimo varatolėails, 1990 m. i kojins 27 a KB k L A a 6270 
Nr. 251. VDU Senato ketvirto posėdžio protokolas. 1990 m. kovo 28 d. < 371 
Nr. 252. VDU sutartis su Visuomeninės politinės veiklos centru. 1990 m. kovo 28 d... 0. 372 
Nr. 253. VDU studentų kreipimasis į Kauno miesto Vykdomajį komitetą. 1990 m. kovo 29 d. <... „373 


Nr. 254. Vytauto Kaminsko pokalbis su Aldona Kibirkštiene apie informatikos studijas VDU. 
1990:m; kov630'd5 + 4 4 a k k a D 


TURINYS 


Nr. 255. Antano Karoblio pokalbis su Stasiu Mėlinausku apie diplomatų rengimo pa VDU. 
1990 m. kovo 30 d. : 

Nr. 256. VDU mecenatų sąrašas. 19901 m. balkadis 

Nr. 257. Studentų pokalbiai su Vladu Gronsku, Vidmantu Pelaiskai, Aligirdis Miaiksrėvičiimi, 
Raimundu Bentkumi, Rimantu Vaišniu. 1990 m. balandis. 

Nr. 258. Rimanto Marčėno pasisakymas. 1990 m. balandžio 9 d. 

Nr. 259. Juozo Šato laiškas Algirdui Avižieniui. 1990 m. balandžio 10 d. ; š 

Nr. 260. Juozo Šato kvietimas išeivijos jaunimui studijuoti tarptautinę teisę VDU. 1990 m. (babkdis: 

Nr. 261. Gedimino Kostkevičiaus pokalbis su Birute Neverauskaite. 1990 m. balandžio 11 d. 

Nr. 262. VDU Senato penkto posėdžio protokolas. 1990 m. balandžio 11 d.. 

Nr. 263. Įrašas Romualdo Baltrušio dienoraštyje. 1990 m. balandžio 13 d. i 

Nr. 264. Ištrauka iš Gedimino Kostkevičiaus laiško Algirdui Avižieniui, Liucijai Baškausiaiieji ir 
Vytautui Statulevičiui. 1990 m. balandžio 12 d. . i i 

Nr. 265. Juozo Enčerio korespondencija apie korporacijos Neo- Itinianio aekiytiinia, 
1990 m. balandžio 18 d. TT 

Nr. 266. Algirdo Avižienio ir Vytauto Sianas šiaus aplinkraštis V VDU senatoriams užsienyje. 
1990 m. balandžio 23 d. 

Nr. 267. Algirdo Avižienio aplinkraštis VDUs senatoriams užsienyje. 1990 m. gegužės 1 d, 

Nr. 268. Skelbimas dėl vadovų perkvalifikavimo studijų pradžios. 1990 m. gegužės 3 d... ; 

Nr. 269. Sauliaus Bukausko korespondencija apie VDU ir Pasaulio As kultūros, mokslo ir švietimo 
centro santykius. 1990 m. gegužės 8-11 d. . m 

Nr. 270. VDU Senato šešto posėdžio protokolas. 1990 m. gegužės 9 ai d 

Nr. 271. Teologijos-filosofijos fakulteto koncepcija (priedas prie Senato posėdžio Protokolo) 

Nr. 272. Biologijos fakulteto koncepcija. 1990 m. gegužė 

Nr. 273. Jurgio Vilemo raštas Algirdui Brazauskui ir Vidmantui Adoinoniui 1990 m. gegužės 16 d. 

Nr. 274. Priėmimo į VDU skelbimas. 1990 m. gegužės 17 d. Ė 4 

Nr. 275. Pirmasis stojantiesiems skirtas VDU leidinys apie savo veiklą. 1990 m. gegužė . 

Nr. 276. Algirdo Avižienio aplinkraštis VDU senatoriams užsienyje. 1990 m. gegužės 21 d. 

Nr. 277. Algirdo Avižienio raštas VDU senatoriams Lietuvoje. 1990 m. gegužės 22 d. 

Nr. 278. Rimo Vaišnio pokalbis su Aldona Kibirkštiene. 1990 m. gegužės 24 d. 

Nr. 279. VDU rektoriaus rinkimų užsienyje protokolas. 1990 m. gegužės 24 d. 

Nr. 280. VDU Senato septinto posėdžio protokolas. 1990 m. gegužės 24 d. . 

Nr. 281. Pataisos VDU Statutui (priedas prie Senato posėdžio protokolo) 2 

Nr. 282. Joanos Misevičienės informacija visuomenei apie A. Avižienio P VDU ekioiiaii 
1990 m. gegužės 26 d. 711 

Nr. 283. Mindaugo Venslausko informacija visuomenei apie A. Aiižieni 1990 m. gegužės 31 d 

Nr. 284. VDU Senato užsienyje posėdžio protokolas. 1990 m. gegužės 25 d.. 


Nr. 285. Violetos Kelertienės parengta VDU Senato užsienyje posėdžio santrauka. 1990 m. rugpjūčio 1 d. 


Nr. 286. Juliaus Šmulkščio reportažas apie VDU Senato užsienyje posėdį Čikagoje. 1990 m. birželis. 
Nr. 287. Arvydo Žygo reportažas apie trečią VDU Senato posėdžio Čikagoje dieną. 1990 m. birželio 1 d. 
Nr. 288. Algirdo Avižienio raštas JAV prezidentui. 1990 m. gegužės 31 d. "r 

Nr. 289. Algirdo Avižienio aplinkraštis VDU senatoriams užsienyje. 1990 m. gegužės 31 d 

Nr. 290. Jurgio Vilemo pokalbis su Aldona Kibirkštiene. 1990 m. birželio 2 d. . 

Nr. 291. Jurgio Vilemo laiškas Algirdui Avižieniui. 1990 m. birželio 5 d. . 

Nr. 292. Skelbimas dėl konkurso į teisės katedros vedėjus. 1990 m. birželio 6 d. . 

Nr. 293. Kazio Almeno laiškas Algirdui Avižieniui. 1990 m. birželio 14 d. a 

Nr. 294. VDU Senato kreipimasis į pasaulio universitetų rektorius. 1990 m. birželio 15 d. 

Nr. 295. Informacija apie VDU ir A. Avižienį „The New York Times“. 1990 m. birželio 17 d. . 

Nr. 296. Jurgio Vilemo raštas Kauno miesto savivaldybei. 1990 m. birželio 22 d. . Ei 
Nr. 297. Visuomeninės ir politinės veiklos centro rūmų perdavimas VDU. 1990 m. birželio 28 d. 

Nr. 298. VDU Senato aštunto posėdžio protokolas. 1990 m. liepos 5 d.. 

Nr. 299. Duomenys apie stojamuosius egzaminus, pateikti Senato posėdyje. 

Nr. 300. Vytauto Kavolio laiškas Algirdui Avižieniui. 1990 m. liepos 5 d. . 

Nr. 301. Kazio Almeno laiškas Algirdui Avižieniui. 1990 m. liepos 5 d. 

Nr. 302. Kazio Almeno kreipimasis į VDU senatorius JAV. 1990 m. liepa... L. „442 


Nr. 303. Kazio Almeno kreipimasis į VDU senatorius Lietuvoje. 1990 m. liepos 10 a Lk k 443 
Nr. 304. Algirdo Avižienio laiškas Jurgiui Vilemui. 1990 m. liepos 12 d. <. | ————— 
Nr. 305. JAV Lietuvių bendruomenės krašto valdybos parama leidyklai. 1990 m. lišpas: 21 a ——: 
Nr. 306. Vytauto Arbačiausko pokalbis su Alfredu Skopu dėl Visuomeninės politinės veiklos centro rūmų. 

1990 m. liepos 25 d... „445 
Nr. 307. Jurgio Vilemo kciepimasis į iičiuvės s pūanszije dėl VDU Kirsin savi 1990. m. ksiės 25 d. J. 447 
Nr. 308. Algirdo Avižienio raštas Linui Kojeliui. 1990 m. liepos 26 d... | ——————"" 
Nr. 309. Lauryno Misevičiaus žinutė apie pirmuosius 7 mokslo centro sbaoliienkis; 

1990 m. liepos 27 d... k k k 449 
Nr. 310. Viktoro Butkaus pakžibis su Aldona Kibirkštienė; 1990 m. sulišpos 28 sa. LA bė „449 
Nr. 311. Alvydo Butkaus pasisakymas apie Humanitarinių mokslų fakulteto būklė 1990 m. rugpjūčio 2 d. .451 
Nr. 312. Įrašas Algirdo Avižienio dienoraštyje. 1990 m. rugpjūčio 13 d. <. „452 
Nr. 313. Įrašas Algirdo Avižienio SIEnoŠŲS 1990 m. rugpjūčio 14d. | ——— = 
Nr. 314. Korespondencija „Kauno tiesoje“ apie Rockfellerio fondo atstovų ų susiikimą su 1VDU 

1990 m. rugpjūčio 17d. < | Bo 493 
Nr. 315. Ištrauka iš Kazio Almeno laiško Algirdui Ariki, 1990 m. rugpjūčio 30 d kd k 453 
Nr. 316. Algirdo Avižienio pokalbis su Rūta Kanopkaite. 1990 m. rugpjūčio 28 d. < 453 
Nr. 317. Algirdo Avižienio pokalbis „Kauno tiesos“ redakcijoje. 1990 m. rugpjūčio 31 d. <... 456 
Nr. 318. Algirdo Avižienio pokalbis su Aušra Žukauskaite. 1990 m. rugsėjo 5 d... 458 
Nr. 319. Algirdo Avižienio pokalbis su Birute Vyšniauskaite. 1990 m. rugsėjo 5d. <. „459 
Nr. 320. Įrašas Romualdo Baltrušio dienoraštyje. 1990 m. rugsėjo 22 d. <... k ks „460 
Nr. 321. Rūtos Kanopkaitės reportažas apie naujų mokslo metų pradžios iškilmes VDU. 

1990 m. rugsėjo 3d. < 7 —————2 
Nr. 322. Sigitos Urbonavičiūtės reportažas apie naujų inelėlo Ežų S radžios iškilmes VDU. 

1990 m. rugsėjo 3d. <. sk k 462 
Nr. 323. Arimanto Raškinio reportažas apie naujų mokšis: idėfų į pradžios įšiėinios VDU. 

1990 m. rugsėjo 3d. <. .463 
Nr. 324. VDU rektoriaus Algirdo Avižienio inauguracinė kalbai naujų mdkelos sėlių iadžios išlalimėjs VDU. 

1990 m. rugsėjo 3d. <. Beža E k 465 
Nr. 325. Atkūrimo dalyvių retrospekcijos: Gediminas Kosikavičius SL a A a a a 468 
Nr. 326. Atkūrimo dalyvių retrospekcijos: Joana Misevičienė |. | 476 
Nr. 327. Atkūrimo dalyvių retrospekcijos: Romualdas Baltrušis |. | | „484 
Nr. 328. Atkūrimo dalyvių retrospekcijos: Antanas Karoblis... . |. Ka k „490 
Nr. 329. VDU Atkuriamosios tarybos posėdžių lankomumas 1989 m. bėlandžius spalio mėn... . „492 
Nr. 330. VDU Senato posėdžių lankomumas 1990 m. sausio-liepos mėn. L. „493 
Nr. 331. VDU personalas, įdarbintas 1989 m. birželio-1990 m. rugpjūčio mėn. L. 495 

VDU ATKŪRIMO DALYVIŲ PERSONALIJOS 500 
SKELBIAMŲ ŠALTINIŲ LOKALIZACIJA, 42 /4 4 ės a k A a a A 509 


AšMENVARDŽIŲ RODYKLĖS 44 406 4 o k a S a A K a 511 


KaAsTYTIS ANTANAITIS 


VYTAUTO DIDŽIOjJO UNIVERSITETO 
ATKUŪRIMO ŠALTINIŲ VERPETAI 


Istorikai, skirtingai nuo senovės metraštininkų, neužsiima istorinių šaltinių tekstų pažodiniu perpasako- 
jimu, jie visada sukuria savo asmeninį istorinį pasakojimą, tačiau net talentingiausio istoriko plunksnos para- 
šytas tekstas negali perduoti amžininkų minčių taip, kaip jos buvo parašytos, ir visada neišvengiamai lieka 
nutolęs nuo istoriko tyrimų objekto. Perpasakojant prarandamas laiko dvasios pojūtis, to meto šaltinio kalbos 
bei minčių dėstymo ypatybės ir sukuriamas savotiškas dalyvavimo aprašomame įvykyje pojūtis. Ne kiekvienas 
istorijos mėgėjas turi laiko ir galimybių ieškoti senų laikraščių, jų kopijų arba straipsnių, jų iškarpų, turi jėgų ir 
noro vartyti archyvų bylas. Tokią retą galimybę tiesiogiai prisiliesti prie tolesnės ar artimesnės praeities skaity- 
tojams suteikia šaltinių rinkiniai. Vienas tokių - Lietuvos Universiteto (būsimojo VDU) šimtmečiui skirtų šalti- 
nių rinkinių buvo išspausdintas 2022 metais!, 0 2024 metais galima susipažinti su šaltiniais, skirtais VDU atkū- 
rimui 1988-1991 metais, ir pajusti mums artimesnį, bet pamažu istorinės atminties miglų gaubiamą laikotarpį. 


IrGcAs VDU SUNAIKINIMO RANDAS VISUOMENĖS ATMINTYJE 


Tai, kad VDU neatitinka sovietinių aukštųjų mokyklų ir jį reikia sunaikinti suskaldant į atskiras technologinio 
pobūdžio aukštąsias mokyklas, pasigirdo iš sovietinių okupantų siunčiamų inspektorių jau 1940-1941 metais?. 
Tačiau tikrasis Kauno valstybinio Vytauto Didžiojo universiteto sunaikinimas buvo politinių akcijų serija, 
tampriai susijusi su 1946 metais prasidėjusia sparčios Lietuvos rusifikacijos ir sovietizacijos kampanija, vykusia 
bendros SSSR kovos su Vakarų kultūros ir mokslo įtaka. 

1946 metų viduryje Kauno sovietinė vadovybė pradėta tikrinti VKP(b) Centro Komiteto brigados, kuri 
parengė pažymą, kad Kauno vadovybė visiškai nekovoja su buržuaziniais nacionalistais ir mažai įdarbina atvy- 
kusių rusų. Dėl to Kauno miesto partijos komiteto I sekretorius Juozas Grigalavičius ir Vykdomojo komiteto 
pirmininkas Fridis Krastinis liepos mėnesį LKP (b) CK buvo pašalinti iš pareigų?. Svarstant jų likimą 1946 m. 
liepos 5 d. LKP(b) Kauno miesto komiteto plenume iš Rusijos atvykęs Kauno universiteto Marksizmo-leni- 
nizmo katedros vedėjas Andrejus Nazarkinas (norėjęs tapti universiteto prorektoriumi) apskundė dar ir VDU 
rektorių prof. Antaną Purėną, kuris pasak A. Nazarkino, priima į darbą dėstytojus, neatsiklausęs partijos komi- 
teto nuomonės ir „pergyveno visas valdžias. Žada ir šią pergyventi“*. A. Nazarkiną atšaukė į SSSR, bet vietoj jo 
1947 m. rudenį į universitetą buvo paskirti du aktyvūs, iš SSSR gelmių atsiųsti stalinistai - prorektorius auklė- 
jimo reikalams J. Ariskinas ir naujas Marksizmo-leninizmo katedros vedėjas M. Airapetjanas, visomis jėgomis 
prisidėję prie konfliktų su VDU tarpukarine profesūra. 

Pašalinus Kauno partinę vadovybę, aukščiausius vietos nomenklatūrininkų postus užėmė mažai kuo su 
Kaunu ir Lietuvos kultūra susiję stalinistiniai fanatikai. Pagrindiniu Kauno partiniu vadovu - Kauno LKP (b) 


Raškauskas, Kęstutis. Lietuvos universiteto tapsmas (1916-1922 m.): dokumentų rinkinys. Vytauto Didžiojo universitetas: Kaunas, 
2022. 

Tupčiauskas, Algirdas. Paskutinis Vytauto Didžiojo universiteto gyvavimo dešimtmetis (1940-1950 m.) in Vytauto Didžiojo univer- 
siteto ir Lietuvos katalikų mokslo akademijos 70-metis. Vytauto Didžiojo universitetas: Kaunas, 1993, p. 55. 

Grigalavičius, Juozas. Kai Lietuvoje šeimininkavo stalinistai. Mintis: Vilnius, 1991, p. 21-45. 

4 Ten pat, 1991, p. 52. 

miesto komiteto I sekretoriumi - tapo Konstantinas Gabdankas, menko išsilavinimo iš Šančių kilęs rusų kilmės 
komunistinis veikėjas, kuris prasidėjus Pirmajam pasauliniam karui buvo evakuotas į Rusiją ir iki antrosios 
sovietinės okupacijos į Lietuvą negrįžo?. O Kauno miesto Vykdomojo komiteto pirmininku tapo iš Mogiliovo 
srities kilęs Juozas Maniušis“. K. Gabdanko iniciatyva Kaune vyko spartus miesto sovietizavimas, beatodairiškai 
naikinti miesto lietuviškumo ir nepriklausomybės laikotarpio pėdsakai. Valstybinis Vytauto Didžiojo universi- 
tetas Kaune su savo iš tarpukario laikų likusia profesūra ir menkai sovietizuota studentija tapo vienu iš pagrin- 
dinių vietinių stalinistų valdžios neapykantos objektų. 

Paraleliai 1946-1947 metų politiniams įvykiams Kaune, SSSR vėlyvojo stalinmečio pagrindinis ideologas 
Andrėjus Ždanovas pradėjo antivakarietišką, vadinamą antikosmopolitinę kampaniją, kurios taikiniu tapo 
„keliaklupsčiavimas prieš Vakarus“ ir bet kokie ryšiai su ne sovietinėmis valstybėmis. A. Ždanovo veiklos 
atgarsiai greitai pasiekė Lietuvą, - 1947 m. LKP CK surengtame XV plenume LKP CK I sekretorius Antanas 
Sniečkus perskaitė plenume susirinkusiems partiniams veikėjams plačiai spaudoje paskleistą kalbą, kurioje jis 
pasmerkė Lietuvos menininkus ir mokslininkus, kurie vis dar buvo nepakankamai prisitaikę prie sovietinės 
ideologijos normų, kritikavo Mokslų akademiją ir universitetų dėstytojus, kurie dar neatsikratė buržuazinio lai- 
kotarpio ideologinių liekanų". A. Sniečkus VDU profesūros kaip nors ypatingai nekritikavo, tačiau labai greitai, 
1948 metų sausį, prie provakarietiškų menininkų ir mokslininkų kritikos prisidėjo ir Kauno partinis vadovas 
K. Gabdankas, dar kartą griežtai pasmerkęs universiteto profesūrą ir jame tvyrančią nepakankamai sovietinę 
dvasią. Jam ypač nepatiko, kad dėstoma naudojantis išimtinai užsienio literatūra, o pora dėstytojų nepritaria 
A. Ždanovo pradėtai kampanijai ir laiko ją „žygiu prieš mokslą“. Medžiagą K. Gabdanko kritikai parinko ir 
pateikė naujai atvykęs universiteto Marksizmo-leninizmo katedros vedėjas M. Airapetjanas. Partinių veikėjų 
kritikos kvailumas buvo akivaizdus, pvz., vieną iš pagrindinių keliaklupsčiavimo prieš Vakarus pavyzdžių jie 
pateikė prof. Juozo Indriūno knygos iliustraciją, kurioje buvo JAV fermos avių banda?. K. Gabdankas, remda- 
masis visokiais iš piršto laužtais pavyzdžiais, padarė išvadą, kad „rektoratas ir partinė organizacija nepakan- 
kamai kovoja dėl mokomojo auklėjamojo darbo kokybės pakėlimo, dėl ideologinio profesorių bei dėstytojų ir 
studentų auklėjimo“!?. 

Universiteto komunistiniai aktyvistai toliau ieškojo ideologinių priešų ir, remdamiesi A. Ždanovo SSSR ir 
A. Sniečkaus LSSR pradėtos antivakarietiškos kampanijos šūkiais, spaudoje vieną po kito kaltino universiteto 
dėstytojus apolitiškumu, estetinių kriterijų iškėlimu aukščiau ideologijos, per mažu sovietinių autorių literatū- 
ros naudojimu (pvz., net tokiose srityse, kaip periferinė kraujo sistema, kur tokių autorių literatūros nelabai ir 
buvo) bei sovietinio istorijos supratimo neturėjimu!!. 1948 m. vasario pabaigoje universiteto komunistų pirminė 
partinė organizacija ieškojo ir rado vis daugiau „vergiško keliaklūpsčiavimo prieš pūvančių buržuazinių vakarų 
kultūras faktų“, tokių, kaip naudojimas „paskaitose vokiškų skaičiavimo lentelių“, arba knygoje apie nervų ligas 
iliustracijai naudojamus „užsienio mokslo veikėjų veikalus“, t. y. nuolatos pildė režimui netinkamų dėstytojų 
pavardžių sąrašą!?. 

1949 metų rudenį miesto ir universiteto partiniai vadovai surengė provokaciją - masinius ideologinių 
paskaitų (vadinamųjų politinio auklėjimo valandėlių) tikrinimus universitete, o partinėje spaudoje su pavyz- 
džiais paskelbė, kaip formaliai VDU vyksta politinio švietimo mokymai“. Sovietiniai vadovai tam tikra prasme 
buvo teisūs - Kauno universitetinis jaunimas nebuvo linkęs masiškai kolaboruoti ir net didelio spaudimo sąly- 
gomis pasirodė atsparus propagandai: 1947 metų pavasarį iš 3074 universiteto studentų buvo 78 komjaunuoliai; 
1948 metų rudenį iš 3053 studentų komjaunuolių buvo 113 ir net likvidacijos išvakarėse po poros metų milži- 
niško spaudimo 1950 metų rudenį iš 2659 studentų mažiau nei penktadalis - tik 514 - buvo komjaunuoliai!“. 
Kauno valstybinio universiteto rektorius prof. Juozas Kupčinskas, 1947-1950 m. pakeitęs A. Purėną, 1949 metų 

rudenį bandė taisyti padėtį atleisdamas nepakankami gerai ideologine propaganda užsiėmusius dėstytojus", to 
meto masinio stalininio teroro sąlygomis sovietiniam režimui konkrečių asmenų persekiojimas atrodė nepa- 
kankamas, todėl turėjo būti sunaikintas ir pats tokius nepatikimus asmenis subūręs Kauno universitetas. 

Taip ir nutiko. Iš pradžių, 1947 metų pradžioje, imta svarstyti apie universiteto skaidymą į atskirus speciali- 
zuotus institutus, nors tam priešinosi medicinos fakultetas, o ir humanitarinių studijų ateitis buvo ne iki galo 
aiški'“. Kaip bebūtų, sprendimas dėl reorganizavimo priklausė ne nuo universiteto siūlymų ar norų, o buvo 
priimtas LSSR sovietinės vadovybės. Pirmiausia universitete neliko plataus humanitarų rengimo padalinio - 
jau 1947 metų gruodį Istorijos-filosofijos fakultetas buvo reorganizuotas į Filologijos fakultetą, kuris 1949 m. 
rugsėjo 1 d. buvo perkeltas į Vilnių. Galų gale, 1950 m. liepos 24 d. universitetas sukūrė prorektoriaus mokymo 
reikalams Stasio Vabalevičiaus vadovaujamą komisiją, kuri parengė būsimo Kauno politechnikos instituto 
įkūrimo projektą. 1950 m. spalio 31 d. SSSR Aukštojo mokslo ministerijos vadovas Sergejus Kaftanovas viską 
baigė įsakymu panaikinti Kauno universitetą (ar greičiau jau jo liekanas), reorganizuoti jį į Kauno politechnikos 
institutą (KPI) ir į Kauno medicinos institutą (KMI)"". 

VDU suskaldymas ir likvidacija vyko bendros SSSR kovos su Vakarų įtaka, kosmopolitizmu bei nacionalinio 
identiteto apraiškomis kampanijos fone, o šios vėlyvojo stalinizmo kampanijos tikslai ir siekiai be didelių per- 
mainų išliko aktualūs iki pat SSSR žlugimo, nes net ir po J. Stalino mirties prasidėjęs chruščiovinis sovietinio 
režimo atšilimas nepakeitė požiūrio į universiteto Kaune likvidavimo prasmę ir iki pertvarkos (rusų k. pere- 
strojkos) laikų nesulaukė net menkiausio kritinio įvertinimo. Priimtą sprendimą, jo neigiamą poveikį Lietuvos 
mokslui ir žalą Kaunui buvo stengiamasi nutylėti. Geriausiai tai liudija VDU bazėje sukurtų aukštųjų mokyklų — 
KPI ir MI - sovietmečiu parašytos istorijos, kuriose pasistengta arba iš viso nepaminėti jų, kaip VDU padalinių 
gyvavimo laikotarpio, arba atsiradimo aplinkybes pateikti kaip tiesiog kažkokį nutikimą, neturėjusį nei aiškių 
priežasčių, nei konkrečių tikslų, arba kartojant teiginius apie VDU profesūros keliaklupsčiavimą prieš Vakarus'*. 
Kartais vengiant cenzūros įsigudrindavo iš viso ignoruoti tarpukarinio VDU tęstinumą, - tiesiog buvo rašoma 
apie abstraktų Lietuvos aukštąjį mokslą ir jo tęstinumą LSSR, nepaminint universiteto uždarymo 1950 metais". 
VDU sovietinio laikmečio universiteto istorijose galėjo būti traktuojamas ir kaip kažkoks Vilniaus universiteto 
istorijos atsišakojimas, savotiškas Vilniaus universiteto uždarymo XIX a. ir atkūrimo XX a. viduryje tarpinis 
etapas*?. Tas pats buvo ir vėliau, nes net ir mūsų laikais rašytose knygose galima aptikti teiginių, kad VDU 
nebuvo uždarytas, kadangi 1950 m. SSSR ministro įsakyme minimas ne uždarymas, o tik „reorganizavimas“ į 
dvi aukštąsias mokyklas?!, nors akivaizdu, kad net neverta diskutuoti, ar toks reorganizavimas, po kurio nelieka 
universiteto, nėra jo sunaikinimas. 


LIETUVOS POLITINIO FONO ĮTAKA VDU ATKŪRIMUI 


Kadangi VDU sunaikinimas buvo ne administracinis, o politinis sprendimas, VDU atkūrimas nuo pat 
pradžių turėjo politinį atspalvį. Universiteto uždarymas liko Kauno visuomenės atmintyje kaip sovietinio 
režimo randas, kuris neišvengiamai turėjo pradėti virsti jautria visuomeninių diskusijų tema, vos tik sovietinis 
režimas ėmė silpnėti. 

Kauno LPS taryboje pirmasis apie VDU atkūrimą ėmė kalbėti disidentas Vidmantas Pavilionis, tačiau savo- 
tišku pirmuoju Sąjūdžio Kauno Tarybos pasirinktu VDU atkūrimo kuratoriumi tapo medikas profesorius Alf- 
redas Smailys, kurio straipsnis 1988 m. liepos 29 d. „Kauno tiesoje“ buvo plačių visuomeninių diskusijų dėl 
VDU atkūrimo pradžia??. A. Smailys 1988 metais per rugpjūčio 23-iosios mitingą prie Karo muziejaus, įgaliotas 
Kauno LPS tarybos, viešai susirinkusiems mitingo dalyviams dar kartą iškėlė VDU atkūrimo idėją“. 

Vėliau jis informuodavo LPS Kauno tarybą apie VDU atkūrimo peripetijas, planus, VDU statuto kūrimą 
arba net materialinių išteklių paiešką?*. Kauno LPS taryba stebėjo įvykius ir ne kartą kreipėsi į VDU atkūrimo 

18 VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


organizatorius, skelbdama atviro, depolitizuoto, humanitarinio universiteto idėjos palaikymą, o kartais net 
išreikšdama nepasitikėjimą kokiu konkrečiu asmeniu, LPS nuomone susikompromitavusiu ir netinkančiu 
dirbti VDU. Kauno LPS Taryba sudarė savo atstovų grupę, kuri domėjosi VDU atkūrimo reikalais“, o vėliau į 
atkuriamąjį VDU Senatą kaip savotišką Sąjūdžio stebėtoją delegavo Algirdą Patacką““. 

Kita galinga politine galia buvo Lietuvos komunistų partija ir jos valdomas LSSR valstybinis biurokratinis 
aparatas. Iš pradžių, 1988 metais, LSSR Liaudies švietimo ministerijos vadovas Henrikas Zabulis net kalbėtis 
atsisakė su VDU atkūrimo iniciatoriais?". Vėliau savo poziciją pakeitė, tačiau būtent jis geriausiai išreiškė LKP 
poziciją VDU atkūrimo klausimu: „Kaip įrodysime Maskvai, jog mums reikia dar vieno universiteto? Ir ar tikrai 
mums jo reikia?“?. Tokia pozicija buvo grindžiama tuo, kad aukštosios mokyklos steigiamos SSSR Ministrų 
Tarybos, o pakankamų statistinių duomenų įtikinti Maskvą naujo universiteto reikalingumu nėra, nes stu- 
dentų ir taip labai daug, o ir užsienio kalbų specialistų Lietuvoje nėra kur dėti?. Jis rėmėsi statistika ir liaudies 
ūkio kadrų rengimo poreikiais: „Dabar mūsų respublika pagal dieninių studentų skaičių tūkstančiui gyventojų 
užima pirmą vietą šalyje. Mes patenkiname respublikos poreikius. Taigi, pirma reikia gerai Žinoti poreikius, 
viską subalansuoti ir tik tada kreiptis į Sąjungos vyriausybę su prašymais.“*?. 

Galėjo būti ir merkantilus sumetimas. Universiteto kilnojamojo ir nekilnojamojo turto restitucijos klausimas 
kartais keltas diskusijose spaudoje, tačiau turto perėmėjų priešiškumas ir baimė prarasti pastatus buvo tokie, 
kad parankiau buvo iš viso jokių materialinės restitucijos klausimų nekelti, bent jau dėl to, kad nedidinti ir taip 
jau nemenko Kaune veikiančių aukštųjų mokyklų priešiškumo jų naujam netiesioginiam konkurentui. O pati 
LSSR vadovybė juo labiau nesiruošė vykdyti VDU restitucijos ir tai, kad savo veikimo pradžioje VDU veikė KPI 
paskolintose patalpose arba gavo iš J. Vilemo vadovaujamo instituto paramos, tai buvo akademinio solidarumo, 
o ne kokių nors turtinių teisių atgavimo pavyzdys. Nebuvo kalbos ne tik apie patalpų, bet ir apie bibliotekos, 
archyvo arba kitokio nekilnojamojo turto atgavimą. LSSR Ministrų Tarybos skirtų menkų pinigų įsigyti nusi- 
perkant arba ilgam išsinuomojant patalpas irgi negalėjo užtekti. Reikėtų prisiminti, kad universiteto atkūrimas 
vyko sparčiai gilėjančios ekonominės krizės sąlygomis ir jokių kreditų, papildomų lėšų arba galimybių statyti 
naujus pastatus nebuvo. Išeivijos finansinė parama buvo labai svarbi ir prasminga, nes tuometis JAV dolerio 
santykis su Lietuvoje cirkuliavusiais pinigais buvo toks, kad VDU studento stipendija, kurios užteko jei ne 
išgyventi, tai bent jau kišenpinigiams, 1992 m. buvo lygi 5 JAV doleriams, t. y. tiek, kiek tuo metu JAV kainavo 
vienas natūralios kavos puodelis. 

Tačiau mintis, kad VDU gali kaip nors pažeisti kitų aukštųjų mokyklų materialius interesus, ko gero, prisi- 
dėjo prie kai kurių iš jų vadovų neigiamo požiūrio į universiteto atkūrimą. Vilniaus Valstybinio Vinco Kapsuko 
universiteto rektorius akademikas Jonas Kubilius nepritarė VDU atkūrimui: „Jei prie daržinės durų prikabin- 
sime universiteto iškabą, ar tai jau universitetas?*!. Kauno Antano Sniečkaus politechnikos instituto vadovas 
prof. Vladas Domarkas abejojo „Ar atsiradusi nauja aukštoji mokykla nebus trečiarūšė? Iš kur rasime dėstytojų? 
Mes remiamės daugiau emocijomis, neturėdami duomenų universiteto atkūrimui ar įsteigimui *2. Kauno medi- 
cinos instituto rektorius prof. Antanas Praškevičius 1989 metų pradžioje, išgirdęs apie VDU atkūrimą sujun- 
giant KPI ir ML, įvertino tai kaip norą sunaikinti Medicinos institutą??. Vėliau jis teigė, kad „Kauno universitetas 
savo turiniu vilniškiui neprilygs ir tokios traukos neturės. Ir kas studijuos (dabar situacija tokia, kad dėstytojas 
nori išmokyti nenorintį mokytis studentą), ką studijuos?“*. 

LSSR Liaudies švietimo ministerijos kolegija su ministru H. Zabuliu priešakyje 1988 m. rugsėjo 18 d. sudarė 
Vilniaus universiteto rektoriaus prof. Jono Kubiliaus vadovaujamą komisiją, kuri iki 1988 m. gruodžio 30 dienos 
turėjo pateikti Kauno universiteto atkūrimo pasiūlymus*. Šios komisijos parengtais pasiūlymais remdamasi 


universitetas: Kaunas, 2000, p. 226; LPS Kauno Tarybos posėdžio, įvykusio 1989 m. liepos 3 d., Protokolas Nr. 31 in Kauno istorijos 
metraštis, T. 2. Vytauto Didžiojo universitetas: Kaunas, 2000, p. 281. 

* LPS Kauno tarybos posėdžio, įvykusio 1989 m. spalio 3 d., Protokolas Nr. 6 (43) in Kauno istorijos metraštis. T. 2. Vytauto Didžiojo 
universitetas: Kaunas, 2000, p. 320. 

2 LPS Kauno tarybos posėdžio, įvykusio 1989 m. spalio 16 d., Protokolas Nr. 8 (45) in Kauno istorijos metraštis. Vytauto Didžiojo 
universitetas: Kaunas, 2000, p. 334. 

" Karoblis, Antanas. Kaip buvo atkurtas Vytauto Didžiojo Universitetas in Kauno diena. 199 03 30, p. 15. 

* Kauno Universitetas in Gimtasis kraštas. 1989 02 02-08 Nr. 5. 

>» Kauno Universitetas: būti ar nebūti? in Kauno tiesa. 1988 09 09, p. 1-2. 

“3 Inis, Laimonas. Kauno Universitetas:,pro“ ir „contra“ in Komjaunimo tiesa. 1988 10 07, p. 2. 

* Karoblis, Antanas. Kaip buvo atkurtas Vytauto Didžiojo universitetas in Kauno diena. 1999 03 30, p. 15. 

* Inis, Laimonas. Kauno Universitetas: „pro“ ir „contra“ in Komjaunimo tiesa. 1988 10 07, p. 2. 

* Baltrušis, Romualdas. Nuvilnijusios dienos 1988-1993. Technologija: Kaunas, 2013, p. 44-45, 

* Inis, Laimonas. Kauno universitetas: „pro“ ir „contra“ in Komjaunimo tiesa. 1988 10 07, p. 2. 

* Dėl Kauno universiteto atkūrimo in Kauno tiesa. 1988 10 19, p. 1. 

LSSR Liaudies švietimo ministerijos kolegija 1988 m. gruodžio 27 dieną nutarė sukurti tik menkas dienines stu- 
dentų grupes su negausiu specialybių pasirinkimu: numatė, kad bus 50 lietuvių kalbos ir literatūros, 25 - anglų 
kabos ir 25 finansų specialybių studentai. Dar po metų (1990-1991) numatė pridėti 25 bibliotekininkystės ir 30 
buhalterinės apskaitos studentų vietų. Kiek vėliau, 1989 m. pradžioje, visuomenei buvo pateiktos išvados, kad 
VDU turi evoliucionuoti iš VVU Kauno fakulteto, bei turėjo visiškai patenkinti kelias politines ir akademines 
jėgas. VDU administracijos struktūra turėjo vystytis iš lėto, būti VVU įtakoje ir įgyti ryškų nehumanitarinį 
pobūdį: pirmaisiais metais turėjo būti įkurtas Filologijos fakultetas (anglų ir lietuvių kalbų), po metų - Ekono- 
mikos, dar po metų - Menedžerių fakultetas*“. 

Iš pirmo žvilgsnio aišku, kad nei rengiamų specialybių gausa, nei studentų kiekiu tokia aukštoji mokykla 
nebūtų panaši į universitetą, o geriausiu atveju galėtų vadintis politechnikumu arba kolegija. Iš esmės tai būtų 
tas pats Vilniaus universiteto Kauno fakultetas, tik su papildomomis patalpomis auditorijoms ir bendrabučiui. 

Šis nutarimas nepatenkino VDU atkūrimo entuziastų ir suerzino ne tokių ribotų veiksmų laukusią visuo- 
menę. VDU atkūrimą VVU Kauno vakarinio fakulteto pagrindu dauguma atkūrimo organizatorių įvertino 
kaip „neveiklaus atkūrimo būdą“. Visi puikiai suprato, kad planinėje ekonomikoje rasti galimybių galima tik, 
jei ištekliai bus suplanuoti ne artimiausių metų biudžetui, o artimiausiam penkmečiui. Sukurti ką nors kitų 
institucijų „bazėje“ geriausiu atveju reiškė jų sujungimą, o palaipsnis kūrimas iš viso galėjo trukti dešimtme- 
čius. Kitaip tariant, tokios nutarimo formuluotės, nepaisant išorinio palankumo VDU atkūrimui, reiškė dešimt- 
mečiais nusitęsusį neaiškios perspektyvos biurokratinių institucijų jungimo procesą, kuris, geriausiu atveju, 
pasibaigtų esančių mokslo įstaigų pavadinimų, o ne mokymo esmės, pakeitimu. Nenuostabu, kad niekas tokio 
nutarimo pasekmių nelaukė ir jo priėmimu nepasitenkino. 

VDU atkūrimo klausimas, nors jį ir kėlė Lietuvos Persitvarkymo Sąjūdžio žmonės, po pirminės atsainios 
LKP vadovybės reakcijos, ilgainiui vis tik neįgavo ilgalaikės principinės priešpriešos pobūdžio tarp LPS ir LKP, 
nes LKP vadovybėje taip pat vyko permainos, pagreitėjusios po 1988 m. rugpjūtyje įvykusio SSKP CK sekre- 
toriaus Aleksandro Jakovlevo apsilankymo Lietuvoje ir paskatinusio sparčius persitvarkymo procesus LSSR 
vadovybėje ir galų gale nulėmusio LKP virtimą savarankiška, nuo SSKP nepriklausoma, partija. Galima spėti, 
kad Centrinių SSSR partinių ir valstybinių institucijų abejingumas ir net leidimas buvo stipriai nulemtas SSKP 
Generalinio sekretoriaus Michailo Gorbačiovo persitvarkymo politikos gairių. Kokie buvo tos politikos galuti- 
niai tikslai iš jo daugybės kalbų nei tuomet, nei vėliau nebuvo aišku, bet bent jau formaliai SSSR valdžios prita- 
rimas VDU atkūrimui visiškai pritapo prie M. Gorbačiovo knygoje „Persitvarkymas ir naujasis mąstymas mūsų 
šaliai ir visam pasauliui“ 1987 m. paskelbto bendradarbiavimo su Vakarais, atvirumo užsienio šalims ir taikaus 
gyvenimo siekių“*. VDU atkūrimas Lietuvos partinių vadovų galėjo būti vaizduojamas kaip puiki iniciatyva ir 
geras Maskvos vykdomos užsienio politikos įgyvendinimo pavyzdys. Bent jau nukreiptas į bendradarbiavimą 
su užsieniu ir papildomų didelių valiutinių lėšų nereikalaujantis universitetas aiškaus priešinimosi iš pamažu 
žlungančio SSSR centro nesulaukė. Didelės materialinės paramos irgi. 

LKP I sekretorius Algirdas Brazauskas, skirtingai nei dalis LSSR vadovų, oficialiam struktūriškai nepriklau- 
somo VDU atkūrimui nesipriešino ir buvo išrinktas į VDU Atkūrimo tarybą kaip jos garbės narys. Dar prieš 
VDU atkūrimą 1989 metų balandyje per konferenciją A. Brazauskas išreiškė pritarimą atkurti VDU. Po konfe- 
rencijos rimčiausia A. Brazausko parama universitetui buvo LKP CK surengtas LTSR ir CK aukščiausiųjų parei- 
gūnų susitikimas su Lietuvos mokslininkų grupe, kurioje buvo pagrindiniai VDU atkūrimo idėjos šalininkai. 
Vieningai pritarta universiteto, kuris turėjo rengti humanitarinio išsilavinimo specialistus ir bendradarbiauti su 
užsienio moksliniais centrais, atkūrimui. Praktiniams universiteto aprūpinimo klausimams spręsti buvo suda- 
ryta atskira darbo grupė“*. 1988 m. gegužę VDU atstovai su prof. Liucija Baškauskaite, pakviesti VDU atkūrimo 
veikėjų, kurie buvo išrinkti SSSR liaudies deputatais, nuvažiavo į SSRS liaudies deputatų suvažiavimą Maskvoje 
kalbėtis su ten buvusiu LKP I sekretoriumi A. Brazausku; jis suvažiavime kaip tik ir kalbėjo apie LSSR atvirumą 
ryšiams su užsieniu ir net apie būsimus LSSR konsulatus užsienio šalyse“?. Gal regioninio universiteto Kaune 
entuziastas A. Brazauskas nebuvo, bet Pasaulio lietuvių universiteto, kuriame garantuojama akademinė laisvė, 


Medalinskas, Česlovas. Kauno universitetas: svajonė ir realybė in Tiesa. 1989 02 02, p. 3; Antanaitis, Kastytis. VDU atkūrimo idėjų 

raida ir plėtra in Vytauto Didžiojo universitetas mokslas ir visuomene 1922-2002. Vytauto Didžiojo universitetas: Kaunas, 2002, 

p. 391. 

* Baltrušis, Romualdas. Nuvilnijusios dienos 1988-1993. Technologija: Kaunas, 2013, p. 52. 

Gorbačiovas, Michailas. Persitvarkymas ir naujasis mąstymas mūsų šaliai ir visam pasauliui. Mintis: Vilnius, 1988. 

* Vytauto Didžiojo universitetas: iniciatyvos imasi miesto mokslininkai in Kauno tiesa. 1989 05 05, p. I; Aptartas Vytauto Didžiojo 
universiteto atkūrimas in Kauno tiesa. 1989 05 17, p.l. 

*“  Kostkevičius, Gediminas. Vytauto Didžiojo universitetas: ketvirtas raundas in Nemunas. 1989, Nr. 11, p. 36. 

idėja jam, matyt, patiko ir greitai prof. Liucija Baškauskaitė galėjo teigti, kad tokio išeivijai atviro universiteto 
idėją VDU ima įgyvendinti „paskatinti“ būtent Algirdo Brazausko“. 

SSSR buvo centralizuota ir unifikuota totalitarinė valstybė, kurioje be ją valdančių partinių institucijų žinios 
viešai niekas negalėjo būti daroma, todėl nedidele istorine paslaptimi išlieka tai, kad LKP CK išlikusiuose doku- 
mentuose nėra jokių su VDU susijusių LKP CK Biuro susirašinėjimų, nutarimų arba kitokių informacinių 
raštų“. Vargu, ar toks klausimas kaip universiteto atkūrimas buvo per menkas ir nereikšmingas LKP vadovybei. 
Taip pat VDU atkūrimas tikrai negalėjo būti nei tarnybinė, nei valstybinė paslaptis, kad su juo susijusius doku- 
mentus reikėtų sunaikinti arba kur nors išvežti. 

Kadangi SSSR garsėjo savo „telefonine teise“, todėl derinimas galėjo vykti ir be raštų, o tik naudojantis LKP 
CK vyriausybinio ryšio telefonų tinklais, kurio pokalbius galėjo klausytis KGB. Bet 1989 m. ta represinė struk- 
tūra turėjo Žymiai rimtesnių bėdų nei VDU atkūrimas. 

Vis tik atsakymą, o gal net kelis vienas kitam neprieštaraujančius atsakymus, ko gero, galima rasti LKP 
vadovo Algirdo Brazausko atsiminimuose, kuriuose pasakojama, kaip 1989 m. vasario 15 dieną per neviešintą 
susitikimą su Michailu Gorbačiovu A. Brazauskas sprendė įvairius su Lietuva susijusius klausimus be doku- 
mentų rašymo, pavyzdžiui, taip jis išsprendė politiškai aktualų Artūro Sakalausko (1987 metais iššaudžiusio jį 
išniekinusius kareivius) klausimą. Tuomet po pokalbio su A. Brazausku M. Gorbačiovui paliepus A. Sakalauską 
pavyko parsivežti gydyti į Lietuvą“?. Galėjo tokiu pat būdu su M. Gorbačiovu arba SSKP CK ideologiją kuravu- 
siu Aleksandru Jakovlevu būti suderintas ir universiteto Kaune atkūrimo klausimas. 

Taip pat A. Brazauskas aprašė labai blogus santykius su SSKP CK funkcionieriais, kurie tuo metu tiesiogiai 
kuravo Lietuvos SSSR ir LKP reikalus. Labai gali būti, kad įsivelti į begalinį biurokratinį susirašinėjimą su SSKP 
CK, kurio darbuotojai visomis išgalėmis priešinosi net menkiausiam LSSR savarankiškumui“*, nebuvo prasmės 
ir sprendimas buvo priimtas apie nieką jų neinformuojant, tiesiog kaip valstybinių institucijų, tokių kaip LSSR 
Aukščiausiosios Tarybos Prezidiumas ir Aukščiausioji Taryba bei jų sprendimų paveikta LSSR Ministrų Taryba, 
savarankiškas sprendimas, o ne kaip politinis LKP vadovybės nutarimas. Toks popierinio pėdsako nepaliekantis 
valdymas buvo naudingas jo dalyviams tuo atveju, jeigu eksperimentas su VDU atkūrimu nepavyktų arba kokie 
nors Maskvos konservatoriai dėl VDU atkūrimo imtų kaltinti A. Brazauską ir jo bendražygius. 

Koks buvo politiškai įtemptas diskusijų lygis, liudija net atkuriamo universiteto pavadinimo problema. Dėl 
pavadinimo iš viso neturėjo kilti jokių klausimų, nes Lietuvos universitetas, veikęs Kaune 1930 metais, buvo 
pavadintas Vytauto Didžiojo Universitetu ir šituo pavadinimu išliko Lietuvos visuomenės atmintyje, tačiau net 
pavadinimo pasirinkimas netiesiogiai diktavo kuriamo arba atkuriamo universiteto raidos kryptį. 

1940 metų pabaigoje vietoje uždaryto lenkiškojo Vilniaus Stepono Batoro universiteto įkuriant lietuvišką 
Vilniaus universitetą Lietuvos teisės aktuose 1939 m. gruodžio 13 d. atsiranda ir Kauno universiteto pavadi- 
nimas, nors autonomiškai veikiantis VDU persivadinti Kauno universitetu net nesiruošė“. Toks universiteto 
pavadinimas netiko sovietiniams okupantams. Okupacijos pradžioje, 1940 m. rugpjūčio 21 dieną, VDU sovieti- 
nės valdžios buvo pervadintas Kauno universitetu““. Tuometėje sovietinėje spaudoje pasirodė minčių, kad būtų 
galima pervadinti Karolio Požėlos, kuris tikrai kurį laiką Kaune buvo Lietuvos universiteto studentas, vardu, bet 
ši iniciatyva įgyvendinta nebuvo. Po 1941 metų birželio sukilimo Kauno universitetas iki jo veiklos nutraukimo 
1943 metais vėl tapo Vytauto Didžiojo universitetu. Per SSSR-Vokietijos karą didysis kunigaikštis Vytautas 
kaip garsus kovotojas su Vokiečių ordinu laikinai tapo priimtina istorine figūra net ir sovietiniam režimui, ir 
1944 metų pabaigoje, atnaujinus universiteto veiklą, Vytauto Didžiojo universitetas pavadintas dar ir valstybi- 
niu. Dėl nesuprantamų priežasčių (Rusijos imperijoje ir SSSR nevalstybinių universitetų niekada nebuvo) visi 
SSSR universitetai buvo vadinami valstybiniais, o žemesnio lygio aukštosios mokyklos, nepaisant jų dydžio arba 
statuso, savo pavadinime tokio žodžio neturėjo. 1946 m. SSSR vadovybei nutarus, VVDU buvo vėl pavadintas 
Kauno valstybiniu universitetu*?, bet ir toliau jo darbuotojai ir net sovietinė spauda universitetą vadino V VDU, 
KVVDU, VVDUK, arba dar kokia nors šitų raidžių kombinacija. Geras to pavyzdys - 1947 m. rugsėjyje mokslo 
metų pradžios renginių aprašymas tuometėje spaudoje, kurios viename nedideliame straipsnelyje universitetas 


21 „Mus jau pripažino...“ in Kauno tiesa. 1989 06 08, p. 3. 

Šio įvado autoriui be jokių didesnių rezultatų teko susipažinti su LKP CK Biuro dokumentais ir LKP CK susirašinėjimu su SSKP 
CK 1987-1990 metų bylomis, saugomomis Lietuvos ypatingojo archyvo fonde 1771. 

*“ Brazauskas, Algirdas Mykolas. Apsisprendimas. 1988-1991. Vaga: Vilnius, 2004, p. 83-84. 

“Ten pat, p.52-53, 57, 128-131. 

Kulakauskas, Antanas. Pirmoji lietuviška alma mater. Trumpa klasikinio universiteto Kaune istorija. Vytauto Didžiojo universiteto 
leidykla: Kaunas, 2022, p. 14-15, 106-107. 

Martinaitis, Marijonas. Kauno Antano Sniečkaus politechnikos institutas. Mokslas: Vilnius, 1979, p. 52. 

*“ Kauno Universitetas in Tarybų Lietuvos enciklopedia. T. 2. Vyriausioji enciklopedijų redakcija: Vilnius, 1986, p. 269. 

vadinamas ir „KVVD universitetu“, ir „Kauno VVD universitetu“ ir tiesiog „Kauno universitetu““*. Prasidėjus 
1948 metų antivakarietiškai kampanijai vis labiau įsigalėjo ir vis plačiau naudotas Valstybinio Kauno universi- 
teto pavadinimas, kol likvidavimo išvakarėse Vytauto Didžiojo vardas galutinai išnyko iš viešų tekstų. 

Tas pavadinimo įvairumas ir pasirinkimas įgavo tam tikrą ideologinį atspalvį. Negana to, kad Vytauto 
Didžiojo vardas buvo sunkiai priimtinas sovietinių partinių veikėjų ausiai, visi tie, kurie norėjo atkurti uni- 
versitetą kaip regioninį, mažą ir grįstą jau esančių aukštųjų mokyklų padalinių pagrindu, dažniausiai vartojo 
Kauno universiteto pavadinimą, o atkūrimo, orientuoto į tarpukarį ir naujumą, šalininkai visada pabrėždavo 
Vytauto Didžiojo universiteto vardą“. 


VDU ORGANIZACINIO ATKURIAMOJO DARBO CENTRAI IR DISKUSIJŲ 
PĖDSAKAI SPAUDOJE 


1988 m. balandžio 12 d. Kauno politechnikos instituto Automatikos fakultete 6 mokslininkai, tarp kurių buvo 
didelį vaidmenį VDU atkūrime suvaidinęs prof. A. Smailys, doc. A. Karoblis, doc. G. Kostkevičius ir prof. R. Balt- 
rušis, slaptai aptarė VDU atkūrimo idėją“. Alfredas Smailys 1988 m. liepos 29 dieną paskelbė straipsnį „Atkur- 
kime Vytauto Didžiojo universitetą“. Šis A. Smailio kreipimasis nebuvo pavienio žmogaus nuomonė, bet kolek- 
tyvinis nutarimas, suderintas bendrame Kauno vadovų, Sąjūdžio ir „Kauno tiesos“ atstovų susirinkime. O 
1988 m. rugpjūčio 23 dienos mitinge prie Karo muziejaus Sąjūdžio įgaliotas prof. Alfredas Smailys pirmą kartą 
viešai iškėlė susirinkusiųjų palaikytą idėją atkurti ne tik Karo muziejaus sodelio paminklus, bet ir lietuvių tautos 
mokslo židinį Kaune - VDU*!. 

Nekalbant jau apie tuo metu technologinės kūdikystės etape buvusius elektroninius socialinius tinklus, net ir 
radijo arba televizijos apimtys to meto Lietuvoje nebuvo tokiomis, kad 1989-1990 metais jose atsirastų vietos 
ir galimybių nuolatinėms diskusijoms apie VDU. O kartais to ir daryti neleisdavo, pvz.: LKP CK atstovas tiesiog 
neleido filmuoti konferencijos „VDU: būti ar nebūti“?. Televizija apie VDU atkūrimą plačiau papasakojo tik 
1989 metais jau deklaravus VDU atkūrimą?*. 

Pagrindine informavimo ir diskusijų arena tapo regioninė Kauno spauda, visų pirma - dienraštis „Kauno 
diena“, bei Sąjūdžio savaitraštis „Kauno Aidas“. Iš respublikinių laikraščių kiek dažniau nei kiti apie VDU rašė 
dienraštis „Vakarinės naujienos“ ir, kadangi VDU atkūrimas tiesiogiai siejosi su tautiniu atgimimu, nemažai 
dėmesio VDU skyrė pagrindinis Lietuvos Persitvarkymo Sąjūdžio laikraštis „Atgimimas“. Kituose laikraščiuose 
arba populiariuose žurnaluose dažniausiai pasirodydavo arba konkrečiam su VDU susijusiam įvykiui skirti 
straipsniai, arba interviu su garsesniu asmeniu, bet dažniausiai tai buvo tik gana sausi informaciniai praneši- 
mai. Kartais apie VDU atkūrimą rašė vienas arba kitas mokslo reikalams skirtas Lietuvos žurnalas (tokie kaip 
„Mokslas ir gyvenimas“), tačiau nei ilgalaikių, nei kryptingų, konceptualių diskusijų jų puslapiuose nebuvo. Tą 
patį galima pasakyti ir apie to meto išeivijos periodiką?*. 

Žvelgiant į VDU skirtų straipsnių pasirodymo chronologiją, pastebimos informacijos apie VDU pateikimo 
visuomenei intensyvumo kaitos tendencijos. Pirmieji negausūs, bet reikšmingi straipsniai, kurie visuomenei 
pateikė VDU atkūrimo idėją, pasirodė 1988 m. trečiame ketvirtyje. 19838 metų gale jų skaičius padvigubėjo, 
o 1989 m. pirmame pusmetyje kilusi publikacijų banga bendrą straipsnių skaičių padaugino šešis kartus. Po 
intensyvių diskusijų 1989 m. pradžioje spaudos dėmesys pastoviai mažėjo ir tik 1990 m. pradžioje bei akademi- 
nių metų išvakarėse dėmesys jau pradėjusiam veikti VDU padidėjo, nežiūrint ypatingai aktyvaus politinio gyve- 
nimo pirmuoju Lietuvos nepriklausomybės periodu. 1991 metais publikacijų skaičius nusistovėjo, tam turėjo 
įtakos jau įsibėgėjusi VDU veikla, kuri nereikalavo ypatingai aktyvaus visuomenės dėmesio““. 

Visas tas informacinis srautas, išsimėtęs po keliolika spaudos leidinių, to meto skaitytojams liejosi į vieną 
informacinį lauką, nes dažniausiai skaitytojas vienu metu buvo net ne keliolikos, o keliasdešimt spaudos leidi- 
nių nuolatinis vartytojas. Šiuos, dabar nelabai suprantamus, informacinių naujienų apie VDU atkūrimą rėmus 


*  KVVD Universiteto naujų mokslo metų atidarymo iškilmingas aktas in Tarybų Lietuva. 1947 09 02, p. 2. 

Antanaitis, Kastytis. VDU atkūrimo idėju raida ir plėtra in Vytauto Didžiojo universitetas mokslas ir visuomene 1922-2002. P. 382. 

* Baltrušis, Romualdas. Atsiminimų pynė. VDU leidykla: Kaunas, 2006, p. 321-322. 

Baltrušis, Romualdas. Nuvilnijusios dienos 1988-1993. Technologija: Kaunas, 2013, p. 27. 

* Kostkevičius, Gediminas. Vytauto Didžiojo universitetas: ketvirtas roundas in Nemunas. 1989. Nr. 11, p. 33. 

* Baltrušis, Romualdas. Nuvilnijusios dienos 1988-1993. Technologija: Kaunas, 2013. P. 52-53. 

* Antanaitis, Kastytis. VDU atkūrimo idėju raida ir plėtra in Vytauto Didžiojo universitetas mokslas ir visuomene 1922-2002. Vytauto 
Didžiojo universitetas: Kaunas, 2002, p. 384. 

= Ten pat, p. 383. 

apibrėžia šiame rinkinyje pateikti svarbiausi to meto spaudoje pasirodę diskusiniai, arba analitiniai straipsniai, 
kurie savaime yra gana išraiškingi to meto visuomeninės minties paminklai. 

Nemenką 1988-1990 metų diskusijų, dokumentų ir spaudos tekstų įvairovę nulėmė tai, kad Lietuvos Persi- 
tvarkymo Sąjūdžio ir Lietuvos komunistų partijos priešpriešos sąlygomis 1988-1990 m. universiteto atkūrimo 
iniciatyva vystėsi iš dviejų į šias abi jėgas orientuotų organizacinių centrų. 

Būta ir mažiau įtakos turėjusių veikimo centrų, iš kurių ryškiausia - Lietuvos kraštotyros draugijos inicia- 
tyva - VDU Kraštotyros fakulteto išimtinai visuomeniniais pagrindais paremta veikla, prasidėjusi 1989 m. 
vasario 23 dieną, ji labiau priminė neakivaizdinių arba visuomeninių paskaitų rengimą nei rimtą akademinį 
darbą. Vis dėlto Kraštotyros fakultetas sugebėjo organizuoti maždaug šimto pirmųjų studentų paskaitų pradžią 
ir suplanavo jų mokslinę tiriamąją veiklą. Šio fakulteto veikla nesulaukė nei valstybinės, nei visuomenės bei kitų 
VDU atkūrimo šalininkų paramos““. 

Nepaisant tokių bandymų, pirmasis svarbus centras buvo į Sąjūdį orientuotas Lietuvos kultūros fondo 
rėmimo Kauno klubas „Aukuras“, vadovaujamas KPI docento Gedimino Kostkevičiaus. Klubo pastangomis 
1989 m. balandžio 26-28 dienomis Kaune buvo surengta tarptautinė mokslinė konferencija „Tautinė aukš- 
tosios mokyklos koncepcija ir Kauno universitetas“, kurioje pavyko pasiekti principinį universiteto atkūrimo 
susitarimą Sąjūdžio siūlomos VDU idėjos pagrindu ir priimti Atkūrimo aktu vadinamą deklaraciją dėl Vytauto 
Didžiojo universiteto atkūrimo. Deklaracijoje pabrėžta, kad VDU turi būti besivadovaujantis institucinės auto- 
nomijos, akademinės laisvės, mokslo ir studijų vienovės bei bendruomeniškumo puoselėjimo principais ir užti- 
krinantis profesoriams ir studentams sąžinės bei pasaulėžiūros laisvę universitetas. 

Antrasis toks centras susiformavo bendraujant su Kauno partine LSSR valdžia. Po 1989 m. vasario 10 d. 
VDU iniciatorių susitikimo su Kauno miesto valdžios atstovais jame pirmininkavęs Kauno miesto Vykdomojo 
komiteto pirmininkas Zigmantas Kazakevičius, kuris ir anksčiau kalbėjo apie Kauno universiteto reikalingumą, 
pritarė lėtam evoliuciniam VDU atkūrimui, jungiant arba perorganizuojant Kaune esančias aukštąsias moky- 
klas, ir universitetą atkuriant apie 2000 metus. Po šio susitikimo bent jau buvo nuspręsta sudaryti 30 asmenų 
VDU Atkūrimo tarybą. 

VDU Atkūrimo taryba buvo išrinkta Kauno miesto aukštųjų mokyklų ir mokslinio tyrimo institutų profe- 
sorių bei mokslo daktarų susirinkime?" 1989 m. kovo 30 dieną. Tarybos pirmininku tapo Fizikinių ir techninių 
energetikos problemų instituto Kaune direktorius, akademikas Jurgis Vilemas. Iš pradžių buvo linkstama VDU 
atkurti sujungiant Kaune veikusias specializuotas aukštąsias mokyklas arba jų dalį ir papildant šį konglomeratą 
naujai kuriamais humanitarinių ir socialinių mokslų padaliniais. 

Tarp abiejų VDU atkūrimu besirūpinusių centrų būta tam tikros konkurencijos ir įtampos, net lyderių 
asmeninės konkurencijos tiek visuomeninės veiklos, tiek rinkimų arenose, tačiau principinis siekis abu centrus 
vienijo. Galutinis kompromisinis sutarimas buvo pasiektas, kai greta šių grupių greitai prisidėjo trečias centras — 
lietuvių mokslinė išeivija?*. Konferencijoje, deklaravusioje VDU atkūrimą, buvo priimtas nutarimas dėl Pasaulio 
lietuvių kultūros, mokslo ir švietimo centro įkūrimo, ir išrinkta jo vadovybė (iš Lietuvos pusės - prof. Vytautas 
Statulevičius, o išeivijos - profesorius Algirdas Antanas Avižienis). 

VDU atkūrimą galima laikyti visų šių trijų centrų bendro, neretai kompromisinio veikimo vaisiumi. Tam 
tikras VDU tęstinumas išliko išeivijoje, tarp 1944 m. pasitraukusių VDU profesorių ir studentų bei jų palikuo- 
nių. JAV išeivijoje buvo periodiškai rengiami Mokslo ir kūrybos simpoziumai, įkvėpti Kalifornijos universiteto 
prof. Algirdo Avižienio, kurie bandė vienyti lietuvių kilmės mokslininkus ir profesūrą, pasitelkiant juos ir VDU 
atkūrimo darbui. 6-ajame Mokslo ir kūrybos simpoziume Čikagoje 1989 m. lapkričio 22-26 d. ir buvo išrinkti 
48 užsienyje gyvenę VDU Atkuriamojo Senato nariai??. Jei atkūrimo entuziastus Lietuvoje labiau jaudino pats 
universiteto atkūrimo faktas, tai išeivijai labiau rūpėjo būsimo mokymo centro turinys. Keitimasis idėjomis tarp 
visų šių trijų veikimo centrų vyko nuolatos ir to pėdsakų galima aptikti principinių universiteto studijų krypčių 
aptarimo dokumentuose. Tačiau be pagrindinių principų, kad VDU turi būti ne eilinis sovietinių universitetų 
klonas, o naujų specialybių mokymo humanitarinis aukštojo mokslo centras, koks jis turi būti, kokia jo konkreti 
administracijos struktūra geriausia jam tiktų, liko nuspręsti, kai VDU jau ėmė veikti. 


* Vytauto Didžiojo universiteto Kraštotyros fakultetas į pagalbą kviečia visus in Kauno tiesa. 1989 03 12, p. 4. 

*  Ratkevičiūtė-Misevičienė, Joana. Omnia principium grave est (Kiekviena pradžia sunki) (Vytauto Didžiojo universiteto atkūrimo 
apžvalga) in Vytauto Didžiojo universiteto ir Lietuvių katalikų mokslų akademijos 70-metis. Vytauto Didžiojo universitetas: Kaunas, 
1993, p. 78-79. 

Kostkevičius, Gediminas. Vytauto Didžiojo universitetas: ketvirtas raundas in Nemunas. 1989 11 p. 35-37. 

* Vytauto Didžiojo universitetas: atmintis, žmonės ir idėjos. Vytauto Didžiojo universitetas: Kaunas, 2008, p. 68. 

MOKSLO TYRIMŲ IR MOKSLO ATSKYRIMO IŠŠŪKIS 


Aukštosiose mokyklose dirbantys mokslininkai buvo perkrauti paskaitomis, po dėstymo neturintys laiko 
jokiai kitai mokslinei veiklai. Negana to, iš jų buvo tikimasi ir viso darbo laiko leidimo aukštosios įstaigos patal- 
pose, nepaliekant galimybės dirbti tiriamąjį mokslinį darbą. Tokia (iš šių laikų žvelgiant labai keista sistema) 
visiškai tenkino SSSR vadovybę, nes ji lygiai taip pat, kaip ir pastoviai stebimus aukštųjų mokyklų studentus, 
leido kontroliuoti ir jų dėstytojus. 

Negana tokios darbo organizavimo tvarkos ir tradicijų, LSSR 9-ame XX a. dešimtmetyje nebuvo vienin- 
gos švietimo administravimo sistemos. Nuo 1946 m. veikusi LSSR Švietimo ministerija (nuo 1940 m. rugpjū- 
čio 25 d. veikusio Švietimo liaudies komisariato tęsinys), užsiėmė pradinio, aštuonmečio ir viduriniojo mokslo 
įstaigų veikla. 

1966 metais, sekant SSSR pavyzdžiu, Lietuvoje buvo sukurta nauja LSSR Aukštojo ir specialiojo vidurinio 
mokslo ministerija, nuo pat jos įkūrimo iki likvidacijos vadovaujama Henriko Zabulio. Taip pat 1966 m. LSSR 
Ministrų Tarybos žinioje dar ėmė veikti ir „Profesinio techninio mokymo valstybinis komitetas“. M. Gorbačio- 
vas tokią padriką valdymo sistemą pabandė suvienyti ir 1988 m. SSSR ir Lietuvoje tos švietimu užsiėmusios 
ministerijos bei minėtas valstybinis komitetas buvo sujungti į vieningą LSSR Liaudies švietimo ministeriją, 
kurios vadovu vėl tapo tas pats mokslo stagnacijos simboliu buvęs Henrikas Zabulis. 

Visa tai vyko pertvarkos, tautinio atgimimo, SSSR ekonominės krizės gilėjimo fone, o peržengti buvusių 
institucijų administracinius rėmus ir vykdyti kokią nors aiškią bei vieningą švietimo politiką tuometė valdžia 
buvo beveik nepajėgi. 

Net naujai suvienijus Švietimo ministeriją, ji Lietuvoje neturėjo mokslinės institucinės bazės, nes savotiškas 
mokslo ministerijos funkcijas LSSR vykdė 1941 m. sausio 13 d. sukurta LSSR Mokslų akademija, kuri valdė 14 
institutų (iš kurių Kaune veikė tik vienas) bei 12 mokslinių tyrimų institutų ir 29 tiesiogiai akademijai nepaval- 
džius, bet jos stebimus, įvairius žinybinius mokslo tyrimų institutus“? 

Tokia komplikuota sistema reiškė, kad sąsajos tarp Mokslų akademijos ir įvairių žinybų institutų sistemos bei 
Švietimo ministerijos žinioje buvusių aukštųjų mokyklų buvo silpnos, o moksliniai tyrimai bei juos atliekan- 
tys institutuose dirbantys mokslininkai į studentų rengimą buvo įtraukiami menkai (tai buvo sunku padaryti 
net ir fiziškai, nes sutapo darbo institutuose ir aukštosiose mokyklose laikas). Pačios auštosios mokyklos, savo 
ruožtu, tiesiog neturėjo pakankamos mokslinių tyrimų infrastruktūros bazės ir ilgalaikių tyrimų materialinių 
bei žmogiškųjų išteklių. 

Švietimo ministerijų ir Mokslo akademijų veiklą prižiūrėjo atitinkamos SSSR institucijos, SSKP bei LKP 
Centro komitetų skyriai, kuravę mokslą ir švietimą. Tokia daugiapakopė, vykdomas funkcijas dubliuojanti 
sistema buvo lėta, nerangi ir sunkiai reformuojama. 

Nenuostabu, kad tokio atskirumo pragaištingumą supratęs Fizikinių techninių problemų instituto, veikusio 
Kaune, vadovas akademikas Jurgis Vilemas tapo vienu iš VDU, kuriame buvo galima įdarbinti mokslininkus 
nesilaikant SSSR priimtų normų ir tvarkų, atkūrimo variklių, ir vykdė pirmojo atkurto universiteto vadovo 
pareigas. 

Atkuriant VDU buvo siekiama, kad universitetas taptų pirmąja to meto Lietuvoje aukštąja mokykla, „kurioje 
fundamentinis mokslas ir mokymo procesas bus neatsiejami dalykai“, ir tai turėjo „padėti sugriauti tuos bar- 
jerus“ tarp aukštųjų mokyklų ir Mokslo akademijos žinioje buvusių mokslinių tyrimų institutų“. Skelbiant 
pirmųjų studijų metų studentų priėmimo į atkurto VDU pradžią, 1989 m. birželio 20 dieną VDU Taryba ir 
Pasaulio lietuvių centras, t. y. jų vadovai - prof. J. Vilemas ir prof. A. Avižienis - paskelbė dvi pagrindines 
būsimas VDU mokslo ir mokymo kryptis, iš kurių pirmoji buvo „Mokymas ir mokslas - du neatsiejami pro- 
cesai **. Pradiniu savo veiklos laikotarpiu VDU stengėsi kooperuotis su moksliniais tyrimų institutais ir jau 
1991-1992 akademiniais metais sugebėjo realizuoti vienuolika bendrų doktorantūros programų“. 


Lietuvos TSR Tautų Draugystės ordino Mokslų akademija. Mokslas: Vilnius, 1981. 

Lietuvos TSR įstatymo dėl Vytauto didžiojo universiteto atkūrimo projektas. VDU atkūrimo tarybos pirmininko Jurgio Vilemo 
pranešimas in Kauno tiesa. 1989 07 05, p. 2. 

2 Vytauto Didžiojo universitetas: prasideda studijos in Kauno tiesa. 1990 06 20, p. 1. 

Kaminskas, Vytautas. Pirmieji treji atkurto Universiteto metai. VDU ir LKMA 70-metis. Vytauto Didžiojo universitetas: Kaunas, 
1993, p. 94. 

KAUNO REGIONINIO MOKSLO CENTRO IR HUMANIZAVIMO IŠŠŪKIS 


Buvo reiškinių, kurie iki šiol nesulaukė jokio sociologų, istorikų arba kultūros tyrinėtojų dėmesio, bet tuo 
metu turėjo įtakos Lietuvos gyvenimui. Pačiu negražiausiu būdu tuometėse diskusijose kartais pasirodydavo 
kauniečių ir vilniečių priešiškumas. Negana institucinės konkurencijos baimės, prisidėjo VVU noras bet kokia 
kaina išsaugoti savo Kauno padalinį. Sovietinių nomenklatūrinių kolaborantų ir kolonizatorių akimis Kaunas, 
skirtingai nuo Vilniaus, buvo per daug lietuviškas, pernelyg nutolęs nuo Vilniaus ministerijų ir partinių institu- 
cijų, o kauniečiai nepatikimi. Gera to iliustracija yra tai, kad Kauno miesto vadovu, t. y. Kauno miesto I sekre- 
toriumi kaunietis tapo tik 1983 m. Iki tol LKP CK kelių šimtų tūkstančių kauniečių tarpe patikimo nomen- 
klatūrininko, galinčio vadovauti Kaunui, niekaip negalėjo surasti 43 metus. Toks valdančios nomenklatūros 
požiūris buvo nuolatos populiarinamas, skleidžiamas oficialiais ir neoficialiais kanalais. Nors savaime toks bui- 
tinis antikaunietiškas nusiteikimas nebuvo pasiekęs oficialios LSSR doktrinos lygio, bet ko nors kūrimas Kaune, 
ypač, jei tai būtų daroma naudojant LSSR resursus, kuriuos Vilniaus okupantų sovietinės įstaigos laikė savais, 
buvo sutinkamas su dideliu pasipiktinimu. Galima pastebėti, kad LSSR įsigalėjęs Kauno niekinimas buvo tapęs 
tam tikra neoficialia vėlyvojo sovietmečio mada, nuolatos klijuojant kauniečiams arba kraštutinių nacionalistų, 
arba kriminalinių nusikaltėlių miesto etiketes. Požiūris į Kauną, kaip į kažkokį išskirtinį ir nelabai suprantamą 
reiškinį, 9-ame dešimtmetyje buvo tapęs tokiu, kad net LSSR kinematografas 1987 m. sukūrė dokumentinį filmą 
„Kaunas yra Kaunas...“ 

Tokių nuotaikų pėdsakų įdėmus skaitytojas gali aptikti to meto diskusijose ir universitetui Kaune labai prie- 
šiškuose pasisakymuose. Pagaliau, net Pasaulio lietuvių centrą, kuris veikė kaip tiltas tarp išeivijos bei VDU 
atkūrimo ir be kurio VDU veikimas pirmus du metus būtų neįmanomas, buvo bandyta įkurti ne Kaune, o Vil- 
niuje. Tik išeivijos nusiteikimas ir prisirišimas prie tarpukario Lietuvos to padaryti neleido““. 

Šiuolaikinės Lietuvos skaitytojui gali kristį į akis nuolatos 1988-1991 m. straipsniuose, interviu, net doku- 
mentuose minimas Lietuvos mokslo ir Kauno regiono humanizavimas. Ši sąvoka gali stebinti, nes šiais laikais 
kokios nors diskusijos apie dehumanizavimą arba humanizaciją visuomenės akyse tiesiog neturėtų jokios 
prasmės ir turinio. O vėlyvojo sovietmečio pabaigoje, planinės ekonomikos veikiamoje ir formuojamoje visuo- 
menėje, tokia problema buvo visiems akivaizdi. 

Dėl mokslo humanizavimo būtinybės sutarė abi pagrindinės Lietuvos politinės jėgos. 1989 m., LSSR vadovy- 
bės nuomone, VDU turėjo rengti „aukštos humanitarinės kultūros specialistus prioritetinėms mokslo ir techni- 
kos sritims“. O visuomenės siekius atspindėjusi Sąjūdžio rinkiminė programa, be atvirumo užsienio mokslams, 
deklaravo būtinybę „humanizuoti visą aukštąjį mokslą““*. 

Komunistinė nomenklatūrinė administracinė sistema kontroliavo ir dubliavo ne tik valstybės valdymo ins- 
titucijas, bet ir kultūros, meno, pramonės, žemės ūkio bei finansų sritis. Tam, kad nomenklatūrinis valdymas 
būtų efektingas, vos ne natūraliai nomenklatūrininkų tarpe daugėjo žmonių ne su politinės arba ideologinės 
veiklos siekiais, bet turinčių siaurą techninį išsilavinimą specialistų, būtinų daugeliui centrinių, miestų ir rajonų 
partijos komitetų skyrių veiklai. Pamažu tokios tendencijos ėmė dominuoti ir SSSR valdantis nomenklatūrinis 
elitas iš politinių fanatikų elito virto technokratų, kurie galėjo būti neblogi specialistai savo profesinėje srityje, 
tačiau iš esmės buvo barbarai su elektroninio skaičiavimo mašina rankose, elitu““. Laikui bėgant technokratinis 
mąstymas tapo dominuojančiu SSSR vadovybėje, kuri pasižymėjo supaprastintu iki vulgarių banalybių istori- 
jos, pasaulio ir kultūros matymu, primityviu materializmu, bet kokios meninės ir kūrybinės veiklos reikšmės 
nuvertinimu, nenoru priimti, suvokti kitokių, nei jo paties, žinių srities ekspertų nuomonių vertės; pagaliau — 
nesugebėjimu greitai reaguoti į besikeičiančius visuomenės poreikius, ekologinius iššūkius arba kultūros krizes. 

VDU sunaikinimas susilpnino Lietuvos aukštąjį mokslą, nes taip buvo nutolta nuo Vakarų aukštojo mokslo 
sistemos, universalumo ir akademiškumo dvasios, buvo bandoma aukštąsias mokyklas profiliuoti, atsižvelgiant 
į siaurus LSSR ūkinio gyvenimo poreikius. 

Visapusiškai išsilavinusių inteligentų sovietinei santvarkai nereikėjo, aukštosiose mokyklose siekta rengti 
tinkamus „kadrus“, dirbančius „protinį darbą““'. Tad reikėjo ne tik didinti bendro humanitarinių arba visuo- 
meninių mokslų diplomus turinčių žmonių skaičių Lietuvos visuomenėje, bet siekti, kad visi baigę aukštąją 


“* LPS Kauno Tarybos posėdžio, įvykusio 1989 m. gruodžio 22 d., Protokolas. Nr. 25 in Kauno storijos metraštis. T. 2. Vytauto 
Didžiojo universitetas: Kaunas, 2000 p. 273. 

S Aptartas Vytauto Didžiojo universiteto atkūrimas in Kauno tiesa. 1989 05 17, p. L; Sąjūdžio rinkiminė programa in Atgimimas. 
1990 02 09. Nr. 5, p. 5. 

“6 Antanaitis, Kastytis. Lietuviškoji sovietinė nomenklatūra in Atspaudas. Darbai ir Dienos. Nr. 7(16). Vytauto Didžiojo universiteto 
leidykla: Kaunas, 1998, p. 5960. 

*  Raškauskas, Kęstutis. Sovietinės Lietuvos inteligentija: Sąvokos konstravimas in Darbai ir dienos. 2008. Nr. 49, p. 98. 


VyrAuUTO DiDŽIOJO UNIVERSITETO ATKŪRIMO ŠALTINIŲ VERPETAI 25 


mokyklą būtų ne siauros specialybės informacijos prikimšti varžteliai valstybės valdymo aparato mechanizme, 
o visą gyvenimą besimokantys, plataus akiračio, aktyvūs, kūrybingi intelektualai. 

Humanizavimo siekiai turėjo ir ryškų regioninį pobūdį. 

Kauno miesto vykdomojo komiteto pirmininko pavaduotojas Zigmantas Kazakevičius 1988 m. skundėsi, kad 
trūksta mokytojų istorikų ir artimiausiu metu pritrūks 170 lituanistų, o „mokytojų kadrus gauname iš kitur““. 
Lietuvos SSR vadovybės žiniomis 9-ojo XX a. dešimtmečio pabaigoje Vilniuje buvo apie 70 000 specialistų su 
aukštuoju išsilavinimu, Kaune tokių buvo dvigubai mažiau - 35 000. Iš jų su humanitariniu išsilavinimu Vil- 
niuje buvo beveik kas antras - 30 000, o Kaune kas trečias, t. y. 10 000. Net įvertinus Vilniaus gyventojų skaičių 
ir LSSR centrinių institucijų darbuotojus, santykis vis tiek būtų 2,5 karto ne Kauno humanitarų naudai“?. 

Tarpukaryje tarp Kauno meninės kultūros ir profesionalios visos Lietuvos meninės kultūros beveik visada 
buvo galima dėti lygybės ženklą. Po Antrojo pasaulinio karo nieko išskirtinio sukurti sovietų okupantai Kaune 
nesistengė, o viską, kas tik įmanoma, siekė perkelti į Vilnių. Kaunui nuo 6-ojo dešimtmečio buvo paliktas mies- 
to-fabriko, orientuoto į lengvąją pramonę, vaidmuo ir LSSR pietinio ekonominio regiono, gaminančio ketvirtį 
LSSR pramonės produkcijos, valdymo centro funkcijos"?. Dvasinis arba kultūrinis gyvenimas turėjo apsiriboti 
darbininkų meninių poreikių vidutinišku tenkinimu. Kaip tuo metu rašė doc. Alvydas Butkus, aktyviai vyko 
Vilniaus partinės ir valstybinės biurokratijos skatinami ir įkvepiami Kauno kultūrinio potencialo naikinimo 
procesai, kurie Kauno kultūrinį gyvenimą ir jo reikšmę Lietuvai pavertė blyškia ikikarinio Kauno kopija ir atsi- 
likusia provincija, palyginti su dosniai finansuojamu Vilniaus kultūriniu gyvenimu"!. 

Bendrai, SSSR, kaip į maksimaliai absurdišką centralizaciją ir unifikavimą linkusiai valstybei, regioniniai 
mokslo ir kultūros centrai buvo tiesiog nesuprantami. Tokios Maskvos biurokratams nesuvokiamos būklės kaip 
Kaunas miestų buvo ir kitose SSSR respublikose, pvz.: Gardinas - Baltarusijoje, Lvovas - Ukrainoje, ar Samar- 
kandas - Uzbekijoje. Tačiau jie bent jau buvo ne rajonų, o respublikinių sričių centrai. O Kaunas turėjo tokį pat 
teisinį (SSSR planinės ekonomikos atveju tokį pat ir biudžetinį) statusą kaip ir kiti LSSR arba SSSR tokio pat 
dydžio miestai. Kaunui nuolatos reikėjo ginti savo į sovietinio planavimo ir standartizacijos rėmus neįtelpan- 
čią būklę su Klinikomis, Medicinos institutu, didesniu nei kituose tokio pat dydžio SSSR miestuose, aukštųjų 
mokyklų, mokslinių institutų, muziejų arba teatrų skaičiumi. Vienintelė, panaši į Kauną, analogija SSSR buvo 
Tartu - universitetinis miestas Estijoje. 

Net didžiausi VDU atkūrimo skeptikai buvo priversti pripažinti problemos egzistavimą - nuo 1988 m. gruo- 
džio 27 dienos LSSR Liaudies švietimo ministerijos kolegija pripažino, kad Kaune tikrai „jaučiamas didelis 
humanitarinių specialybių absolventų trūkumas. Mieste mažai lietuvių kalbos ir literatūros, užsienio kalbų spe- 
cialistų, taip pat ekonominių tarnybų darbuotojų su aukštuoju mokslu“. 

Kaunas tarpukaryje buvęs lietuviškos periodinės spaudos, literatūrinio gyvenimo ir žurnalistikos centras, 
sovietmečiu virto literatūrine provincija su Rašytojų sąjungos padaliniu, vienu miesto dienraščiu, vienu Kauno 
rajonui skirtu laikraščiu „Komunizmo vėliava“ ir kas ketvirtis leidžiamu žurnalu „Nemunas“. Tam tikra prasme 
Kauno literatūrinio gyvenimo degradavimas miestą gražino beveik į caro laikų būklę. Susiklostė visiškai para- 
doksali situacija - žmogui su profesionaliu aukštuoju humanitariniu išsilavinimu Kaune, turinčiam gyventojų 
dvigubai daugiau nei tarpukaryje, susirasti darbą buvo sunku. Kaune veikė šeši mokslinių tyrimų, vienuolika 
projektavimo institutų ir jų padaliniai, bet nei vienas iš šitų Kauno mokslo centrų nebuvo humanitarinis, socio- 
loginis arba menotyrinis. Šiokios tokios humanitarinės salos buvo trys Kauno teatrai, kūrybinių sąjungų Kauno 
skyriai, devyni muziejai su keliolika filialų ir keturios aukštosios mokyklos su dviem kitų aukštųjų mokyklų 
filialais 72. Tačiau dalis jų, negana to, kad buvo partinių vadovų suvoktos ir griežtai prižiūrėtos kaip ideologinio 
auklėjimo įstaigos, tai dar ir jų darbuotojų kiekis buvo nedidelis, o veiklos raiška Kauno viešame gyvenime gana 
ribota. 

Kad bent kiek labiau iškilių mokslininkų humanitarų Kaune buvo mažai parodė net tai, kad kuomet huma- 
nizavimo siekusią Vytauto Didžiojo universiteto Atkūrimo tarybą rinko Kauno regiono mokslininkai, tarp jų 
daugiausia buvo medicinos ir inžinerijos mokslų atstovų, o istorikų, filologų, teisininkų nebuvo?*. Turbūt raiš- 
kiausiai tuometį Kauno humanizavimo poreikį apibūdino doc. Alvydas Butkus 1990 m. rugpjūtyje rašydamas 
apie VDU Humanitarinio fakulteto stojamųjų egzaminų rezultatus: „miestui reikia atsigauti nuo liguisto prak- 
tiškumo, nuo technokratų primesto daiktų, mechanizmų kulto, nuo spekuliavimo viskuo, net patriotizmu ir 

religija“"“*. Rengiant studentus pirmasis atkurtojo VDU rektorius 1990 m. deklaravo: „didelį dėmesį kreipsiu 
į studentų asmenybės ugdymą: reikia kuo labiau akcentuoti humanitarinius mokslus, grąžinti antropologiją, 
sociologiją, politologiją“? 

XX a. 9-ame dešimtmetyje tokia Kauno kultūros būklė buvo visuomenės diskusijose įvardijama kaip Kauno 
„dehumanizacija“, o vienu iš VDU atkūrimo tikslų ir Kauno visuomenės dedamų į atkurtą universitetą vilčių 
buvo Kauno, kaip vidutinės grandies technokratų miesto, viešojo gyvenimo pakeitimas. 


UNIVERSITETO SAVARANKIŠKUMAS IR ATVIRUMAS PASAULIUI 


Net autoritarinėse valstybėse sunkiai įgyvendinama mokslo ir švietimo unifikacija buvo nesunkiai sukurta 
SSSR, nes kiekvienos respublikos Aukštojo švietimo ministerija buvo sąjunginio-respublikinio pavaldumo, t. y. 
LSSR Liaudies švietimo ministerija veikė kaip Maskvoje esančios SSSR Liaudies švietimo ministerijos padalinys. 
Tokioje griežtai hierarchizuotoje administracinėje sistemoje bet kokia vietinės aukštosios mokyklos inovacija 
Lietuvoje arba Tadžikijoje buvo leidžiama tik po ilgo derinimo ir tikrinimo Maskvoje. VDU su savo naujomis 
disciplinomis, bendrauniversitetiniais kursais ir kreditų sistema, jei nuo pat pradžių būtų bandęs laikytis susta- 
barėjusios SSSR tvarkos, iš viso nebūtų sugebėjęs pradėti veiklos. 

Uždaroje SSSR mokslo sistemoje kaupėsi pavojingų reiškinių požymiai. Sovietinė aukštojo mokslo sistema 
gyveno moralinės krizės sąlygomis ir tos krizės ženklai buvo matomi vis aiškiau. Istorijos, teologijos, antro- 
pologijos, etninių arba kultūros studijų vakarietiškos sampratos iš viso nebuvo, o filosofija ir sociologija buvo 
paverstos sovietinio marksizmo tarnaitėmis. Naujų dėstomų programų kūrimas buvo labai sunkus, o esančių 
kursų turinio keitimas galėjo baigtis dėstytojo atleidimu. Visiškai sustabarėjęs studijų turinys, kuomet dėstyto- 
jas turėjo skaityti paskaitas iš vadovybės patvirtintų konspektų, o studentų konspektų tvarkingumo tikrinimas 
buvo baigiamojo kurso pažymio dalis - greičiau jau priminė viduramžių mokymo tradicijas nei XX a. eduka- 
ciją. Aukštoji mokykla su privalomu visų paskaitų ir užsiėmimų lankymu, pastoviu studentų atvykimo tikri- 
nimu, paskaitomis šešias dienas per savaitę ir administracine studentų išvaizdos, elgesio ir požiūrių kontrole, 
studijas sovietinėje aukštojoje mokykloje darė mažai kuo skirtingas nuo vidurinės mokyklos. 

Dėstytojo kaip viršininko požiūris į mažai teisių turinčius studentus, chamizmas, patyčios, korupcija ir prie- 
kabiavimai daugelyje aukštųjų mokyklų buvo toleruojami. 

Studentų „perėjimas“ iš vienų aukštosios mokyklos studijų į kitas arba iš vienos aukštosios mokyklos į kitą 
buvo beveik neįmanomas. Viena iš sovietinių aukštųjų mokyklų ypatybių buvo perkrautas studijų tvarkaraštis. 
Nors ir ne kasdien, bet paskaitos galėjo viena po kitos tęstis net 10 valandų. Paskaitose buvo mokoma ne to, ko 
nori arba reikia studentui, o to, ko gali kada nors jam prireikti ateityje. Ne mokymosi visą gyvenimą įgūdžių 
suformavimas, o kuo didesnio informacijos kiekio sukaupimas studento atmintyje buvo tokios mokymo siste- 
mos tikslas. 

Tikra organizacine dykuma sovietinėse aukštosiose buvo studentų organizacijos, be kurių studentų bendruo- 
menė ir akademinio gyvenimo organizavimas buvo sunkiai įmanomas. 

Susidūrus su tripakope mokymo sistema ne vienam Lietuvos mokslininkui kilo klausimų, ar galima tik 
keturis metus pasimokiusiam studentui išduoti aukštojo mokslo baigimo diplomą, nes sovietinis aukštasis 
mokslas paprastai tęsdavosi penkis metus, iš kurių atmetus bulvių kasimą, karines katedras, SSKP istorijos arba 
mokslinio ateizmo paskaitas, dažniausiai per penkis metus neišeitų nei trijų su puse ištisinių studijų metų. 

VDU magistrantūros studijas studentams buvo galima suderinti su daliniu darbu, juo labiau, kad dalis pas- 
kaitų vyko arba kaip intensyvūs kursai, arba antroje dienos pusėje. VDU studentų ilgos vasaros atostogos ir net 
mėnesio žiemos atostogos, per kurias kitose aukštosiose mokyklose tęsdavosi nesibaigiančios egzaminų sesijos 
su daugkartiniais egzaminų perlaikymais, buvo galimybė ne tik pailsėti nuo studijų, bet ir susirasti laikiną darbą 
Lietuvoje, o nuo 1992 metų - ir užsienyje. Atrodytų, kad tai yra nevertos dėmesio smulkmenos, juo labiau, kad 
dalis jų buvo nulemtos prisitaikant prie dėstytojų galimybių dėstyti arba tiesiog prie galimybių naudotis patal- 
pomis, bet tokios smulkmenos formavo VDU darbo ir mokslo atmosferą nuo pirmų studijų dienų, ir akivaizdu, 
kad VDU buvo neįmanoma laikytis sovietinės aukštosios mokyklos tvarkos, o reikėjo perimti tinkamą patirtį 
iš Vakarų mokymosi sistemos. 

1990 m. gruodžio 20-21 d. vyko VDU Atkuriamojo Senato suvažiavimas, kuriame buvo priimtas VDU Statu- 
tas, orientuotas į JAV Harvardo universiteto statutą. Buvo pasirinkta trijų pakopų (bakalauro, magistro, daktaro) 

studijų sistema. Universitete mokslas buvo organizuojamas artes liberales (laisvųjų menų) lavinimosi principais, 
siekta gero anglų kalbos mokėjimo po pirmų dviejų studijų metų. VDU tapo pirmuoju šalies universitetu, įdie- 
gusiu anglosaksiškiems universitetams įprastą sistemą; 1999 m. ES valstybėms pasirašius Bolonijos deklaraciją 
ši sistema įgavo plačiai žinomą Bolonijos sistemos vardą. 

Kaip giliai buvo įsišaknijęs nepasitikėjimas užsieniečiais ir kokį lygį buvo pasiekusi egoistinė ksenofobija, 
geriausiai parodė tai, kad net VDU deklaravus atvirumą, universiteto atkūrimo šalininkai nenorėjo priimti vizi- 
tuojantiems užsieniečiams patogesnių ciklinio paskaitų dėstymo idėjų. Svarstant VDU Statutą staiga imta siekti 
apriboti užsieniečių įdarbinimą VDU (ypač administracinėse pareigose), net jei svarstyta leisti jiems dėstyti, tai 
tik išimties tvarka. Tik po piketų, užsienio lietuvių organizacijų spaudimo ir aistringų diskusijų 1989 m. birže- 
lio 23 dieną numatyti užsieniečių suvaržymai VDU Statute buvo panaikinti““. 

Sovietinei biurokratinei mokslo ir švietimo sistemai nepritaikytas Vytauto Didžiojo universitetas nuo pat 
veikimo pradžios dėstytojais įdarbino ką galėjo ir ką norėjo, mažai kreipdamas dėmesį į švietimo sovietinės 
biurokratijos reikalavimus, dėl kurių nebūtų galėjęs įdarbinti nė vieno užsieniečio. Konvertuoti užsieniečių 
mokslinius ir kvalifikacinius laipsnius į SSKP CK ir ministerijų biurokratams suprantamas dokumentų katego- 
rijas buvo neįmanoma, todėl, vos tik deklaravus VDU atkūrimą, buvo paskelbta, kad „universitetas savarankiš- 
kai parenka ir tvirtina mokymo bei mokslo kryptis, studentų ruošimo specialybes, nepaisydamas standartinių, 
pasenusių sąjunginių mokymo planų, sudarinėja studentų mokymo planus bei programas“??. Vėliau rektorius 
prof. A. Avižienis ir universiteto vadovybė griežtai pasisakė už universiteto autonomijos būtinybę: „VDU neturi 
priklausyti jokiai ministerijai, jokiai biurokratinei įstaigai "*. 1989 m. liepos 4 dienos LSSR Aukščiausiosios 
Tarybos priimtas „Įstatymas dėl Vytauto Didžiojo universiteto atkūrimo“ (pasirašytas LSSR AT pirmininko 
Vytauto Astrausko ir AT Prezidiumo sekretoriaus Liudviko Sabučio) suteikė VDU „savarankiškos aukštosios 
mokyklos statusą“ įregistravo VDU statutą ir nutarė „numatyti galimybes“ finansuoti VDU veiklą. Taip, gana 
greitai ir daug kam netikėtai, VDU su savo vidiniu statutu, niekaip nesuderinamu su egzistuojančia švietimo 
sistema, buvo pripažintas kaip realiai egzistuojanti, valstybės globoje esanti institucija. Valstybė bent jau išo- 
riškai pripažino VDU teisę savarankiškai spręsti savo vidaus struktūrų, akademinių studijų organizavimo ir 
finansavimo klausimus. 

VDU tapo pirmu universitetu SSSR, kuris veikė laisvas nuo komunistinės ideologijos ir tapo pavyzdžiu 
kitiems aukštųjų mokyklų bandymams vaduotis iš totalitarinės valstybės valdžios". 

Aktyviam bendravimui su užsieniečiais ir jų darbui atkuriamame VDU buvo didelių teisinių kliūčių. Sovieti- 
niai okupantai visą Lietuvos teritoriją buvo paskelbę užsieniečiams uždara zona, kurioje jiems draudžiama net 
apsilankyti. Užsieniečių grupės į LSSR ir į Vilnių pradėtos leisti tik 1959 metais. Nuo 1966 metų išimtis buvo 
Vilnius, Trakai, Druskininkai ir pajūrio kurortai, į juos nuvykti buvo atverti du keliai, tačiau Vakarų valstybių 
užsieniečiai Lietuvoje turėjo teisę būti tik 3 paras. Nuo 1970 m. Kaune užsieniečiams buvo leidžiama apsilan- 
kyti tik kelioms valandoms ir tik organizuotomis grupėmis. Kauno, kaip uždaro miesto, padėtis buvo absur- 
diška - kauniečiai išeiviai, atvykę į SSSR, savo gimtame mieste neturėjo teisės net savarankiškai pasivaikščioti. 
Užsieniečių atvykimą, buvimą ir LSSSR gyventojų išvykimą į užsienį įdėmiai kontroliavo ir prižiūrėjo KGB, 
tam naudodama visas jų žinioje buvusias priemones. Tokiomis sąlygomis užsienio profesūrai ne tik dėstyti, bet 
net atvykti į Kauną užmegzti mokslinius arba darbinius ryšius buvo sunku arba beveik neįmanoma. Visą laiką 
užsieniečių priėmimas buvo griežtai reglamentuojamas, visada derinamas su KGB. Ryšius su užsieniu palaikanti 
organizacija sudarydavo užsieniečių priėmimo planą, nurodydavo tikslą, svarstomų klausimų sąrašą, pateik- 
davo informacijos turinį ir apimtį, lankytinų objektų sąrašą. Iki 1988 metų kovo tvarka nesikeitė, tik užsienie- 
čiams buvo papildomai leista lankytis kai kuriuose rajonuose (tarp jų pateko ir Kauno rajonas)“*. Prasidėjus 
SSSR byrėjimui, užsieniečių suvaržymai 1991 m. pavasarį ir vasarą SSSR ėmė nykti*!, tačiau išorinių SSSR sienų 
ir atvykimų kontrolė be permainų išliko SSSR KGB rankose. 

Buvo daugybė problemų, sukeltų SSSR ryšių technologinio atsilikimo ir perdėtos ryšių su išoriniu pasau- 
liu kontrolės, telefoniniai pokalbiai su užsieniu vykdavo tik iš anksto užsisakius ir tik per Maskvą, net laiškų 
siuntimas buvo ilgas, nes laiškai taip pat keliaudavo per Maskvą. Atvykimas ir išvykimas iš Lietuvos į užsienį 

buvo nepaprastai ribotas, nes išskyrus traukinį arba kitą transportą iš Lenkijos į Vilnių, dažniausiai naudotu 
keliu, buvo tik skrydžiai į užsienį iš SSSR didžiųjų miestų (visų pirma - Maskvos) aerodromų. Iškalbingas yra 
1989 m. rugpjūčio 7 dienos Kalifornijos universiteto prof. Algirdo Avižienio (būsimas pirmasis atkurtojo VDU 
rektorius) susitikimas su Kauno LPS Taryba. Visos šitos tvarkos nustebintas profesorius dalijosi mintimis, kad 
išeiviai planuoja nuomotis palydovą ryšiams su Lietuva, nes telefoninis ryšys per Maskvą labai nepatogus, ir net 
galvoja apie čarterinių lėktuvų, galinčių atskristi į Lietuvą tiesiogiai, aerodromą“?. Tą patį jis nuolatos kartojo ir 
kitur kalbėdamas, kad fizinę Lietuvos izoliaciją gali įveikti palydovinis ryšys ir kompiuterizacija“*. Prie to pri- 
dėjus dar gremėzdišką ir lėtą atvykimo į SSSR vizų išdavimo sistemą, problemas su užsienio valiutos turėjimu, 
keitimu ir naudojimu SSSR viduje bei apribojimus viešai užsieniečių veiklai, būsimo VDU kaip pasaulio lietuvių 
mokslininkų bendradarbiavimo institucijos sukūrimas sovietinės SSSR veikimo sąlygomis atrodė kaip utopinis 
miražas. Juo labiau, konservatyvios jėgos, siekusios išsaugoti SSSR ir grįžti į brežnevinius laikus, 1991 metais 
akivaizdžiai parodė, kad savo tikslams pasiekti jos pasiryžusios nesiskaityti su jokia teise ir naudoti karinę jėgą. 

Šių laikų Lietuvoje užaugusiam žmogui gali pasirodyti keistas didelis dėmesys užsienio kalbų, visų pirma 
anglų, mokymui VDU veikimo pradžioje. Lietuva šiais laikais yra viena iš daugiausiai kalbų mokančių visuo- 
menių. SSSR laikais dvi arba tris kalbas mokantis žmogus nieko nestebino, tačiau labiausiai paplitusių pasaulyje 
kalbų mokėjimo lygis buvo labai žemas. Be specializuotų sustiprintų anglų kalbos mokyklų, veikusių didžiuo- 
siuose miestuose, kitose vidurinėse mokyklose užsienio kalbos lygis buvo toks, kad po penkių-šešių mokymo 
metų buvo išmokoma skaityti tik pačius paprasčiausius tekstus. O po kelių metų užsienio kalbų mokymo aukš- 
tojoje mokykloje dauguma jas baigusiųjų pasitenkindavo įrašu anketose „skaitau su žodynu“, t. y. kalbos žinių 
lygis leido skaityti tik pačius paprasčiausius buitinius arba pramoginius tekstus, apie mokslinių kūrinių skai- 
tymą, laisvą bendravimą arba rašymą užsienio kalba buvo galima tik svajoti. 

Sustiprintas anglų kalbos mokymas buvo ne tik instrumentas VDU studentams susipažinti su moksline lite- 
ratūra anglų kalba, bet tiesiog būtinybė klausantis vizituojančių, angliškai kalbančių dėstytojų paskaitų. Ne 
veltui pradedant antrus VDU studijų metus, 1990 m. rudenį, prof. A. Avižienio nuomonė nepasikeitė: „visų 
pirma, studentai turės kuo greičiau išmokti anglų kalbą ir kuo daugiau sužinoti, kaip gyvena kiti pasaulio uni- 
versitetai. Reikia bendrauti su pasauliu.“** 


VDU ATKŪRIMO ŠALTINIŲ RINKIMO POREIKIS 


Įvairaus tipo šaltinių apie VDU atkūrimą rinkinys yra reikalingas, tačiau vien tik archyvų kaupimas ir tyri- 
nėjimas ne visada yra tiesiausias kelias į istorijos pasakojimą. Šio įvado autoriui teko susidurti su veikiančios 
institucijos archyvo komplektavimo ypatybėmis. Rengdamas VDU atkūrimo dešimtmečiui skirtą leidinį“, po 
to, kai pasiskundžiau rašytinių šaltinių menkumu, su buvusiu VDU rektoriumi prof. Algirdu Avižieniumi, tuo 
metu dar ir rašomo leidinio redakcinės kolegijos nariu, kartu apsilankėme tuomečiame VDU archyve ir užsi- 
sakėme pirmųjų VDU veiklos metų bylas. Didelei mūsų nuostabai pasirodė, kad tokios bylos archyve yra tik 
kelios, o jose sudėti (net nesilaikant chronologijos) įvairūs, gana atsitiktiniai raštai, iš kurių nebuvo galima 
susidaryti nei bendro VDU veikimo vaizdo, nei pačius dokumentus kaip nors prasmingai panaudoti tyrimui. 
Visiškai nenuostabu, kad VDU institucinis archyvas buvo toks skurdus, nes tuo metu nei VDU Rektoratas, nei 
Senatas, nei dauguma fakultetų nepatyrė jokių radikalių perorganizavimų arba likvidacijos, o savo dokumentus, 
kurių vis dar galėjo prireikti, saugojo savo raštinėse. Administracines pareigas ėję ir kokius nors dokumentus 
sau darbe sukaupę darbuotojai nereikalingus dokumentus arba išmesdavo, arba jie atsidurdavo nelabai gerai 
tvarkomuose asmeniniuose archyvuose - geriausiu atveju kokiose nors kartoninėse dėžėse garaže arba sandė- 
lyje. Graži išimtis yra prof. Algirdo Avižienio asmeninis archyvas, kuris šiuo metu saugomas ir tvarkomas VDU 
darbuotojų ir kurio dokumentai naudojami šitame šaltinių rinkinyje. 

Šiais laikais archyvų tvarkymas gerokai pagerėjo, tačiau paskutinį dešimtmetį archyvų skurdumą didina tai, 
kad nemaža dalis techninio arba kasdienio susirašinėjimo vyksta elektroninėje erdvėje. Dauguma sukauptų 
tokio tipo tekstų arba iš viso nėra saugomi, arba tiesiog žūsta keičiant arba atnaujinant kompiuterinę ir progra- 
minę įrangą. 


“2 LPS Kauno Tarybos posėdžio, įvykusio 1989 m. rugpjūčio 7 d., Protokolas. Nr. 35 in Kauno istorijos metraštis. Kaunas, 2000, p. 292. 
5 „Tikiu Lietuva...“ in Švyturys. 1989 11 21, p. 14-15. 

* Vyšniauskaitė, Birutė. Pirmiausia akademinė laisvė ir autonomija in Atgimimas. 1990 09 05-12. Nr. 35, p. 1. 

5 Vytauto Didžiojo universitetas: mokslas ir visuomenė 1922-2002. Vytauto Didžiojo universiteto leidykla: Kaunas, 2002. 

Nelabai gera būklė ir su kitomis lengvai aptinkamomis istorikams įprastų šaltinių grupėmis. Ne tik kad 
niekas iki šiol neišspausdino kokių nors asmeninių atsiminimų, dienoraščių arba bent jau grupinių pasakoja- 
mųjų atsiminimų rinkinio, bet, atrodo, kad niekas to net nesiruošia daryti. Malonia istorikams išimtimi yra tik 
dienoraštį ir atsiminimus parengęs ir išspausdinęs prof. Romualdas Baltrušis““. Tačiau tai graži išimtis, kuri tik 
patvirtina taisyklę. 

Pradėti istorinį mokslinį VDU istorijos tyrimo projektą gal ir būtų įmanoma, bet kol kas nelabai daug atsi- 
randa entuziastų - visuomenei ir istorikams VDU atkūrimas vis dar yra gyvoji atmintis, todėl daug kam atrodo, 
jog prabėgo per mažai laiko (su tuo galima diskutuoti - keturi dešimtmečiai tikrai nėra mažai), kad jaustųsi 
istorinis įvykių reikšmingumas ir poreikis juos užfiksuoti raštu. 

Daugeliui akademinis, inteligentiškas kuklumas neleidžia prisėsti prie pačių paprasčiausių savo atsiminimų 
apie VDU veiklos pradžią užrašymo, todėl, ne kartą bandant paskatinti jei ne memuarų rašymą, tai bent jau 
nedidelių epizodų įamžinimą, tenka išgirsti, kad nieko tokio svarbaus nebuvo, niekam tai neįdomu, arba, kad 
bus dar tam laiko ir progų. O laikas bėga, VDU studentų ir profesūros kartos keičiasi, o kartais ir iš atminties 
dingsta kažkada neypatingai svarbiais atrodę dalykai. 

Yra vilties, kad šitas dr. Kęstučio Raškausko pastangomis surinktas ir parengtas VDU atkūrimo istorijos 
šaltinių rinkinys pralauš tyrinėjimų sąstingį, paskatins tolesnius tyrimus bei siekį kaupti šaltinius apie vieno iš 
įstabesnių XX a. pabaigos Lietuvos mokslo istorijos reiškinių - VDU atkūrimo istoriją. 


“Baltrušis, Romualdas. Nuvilnijusios dienos 1988-1993. Technologija: Kaunas, 2013; Baltrušis, Romualdas. Atsiminimų pynė. VDU 
leidykla: Kaunas, 2006. 


KĘsTUTIS RAŠKAUSKAS 


ŠALTINOTYRINIS ĮVADAS 


APIE RINKINIO GENEZĘ 


Šio rinkinio ištakos - 2019 m. balandyje įvykęs susitikimas su „Darbų ir dienų“ redaktore Rūta 
Petrauskaite, per kurį pasižadėjau greitai parengti šaltinių rinkinėlį apie VDU atkūrimo proceso pradžią. 
Sutikau šio darbo imtis todėl, kad nelabai galėjau nesutikti - kai kurie pasiūlymai neatmetami. Juolab, kad 
dirbu Universitete kaip universitetinės tradicijos istorikas. Be to, veikė sentimentai - 1989 m. rugsėjo 1 d. pra- 
dėjau studijas atkurto VDU Humanitarinių mokslų fakultete kaip laisvasis klausytojas. Taigi, pats esu rinki- 
nyje aptariamų dalykų liudininkas, tiesa, tada apie juos mažai ką žinojęs. Straipsnis turėjo būti spausdinamas 
žurnale, tad apimties apribojimai vertė daryti atranką. Būta ir ryškaus laiko trūkumo, nes susitarta buvo likus 
keletui mėnesių iki numerio pasirodymo. Birželio mėn. 180 puslapių rinkinys, pavadintas „Vytauto Didžiojo 
universiteto atkūrimas spaudoje ir dokumentuose (1988 m. balandis-1989 m. birželis)“ jau buvo pateiktas 
maketavimui“". Ši publikacija buvo skirta VDU atkūrimo 30-mečiui pažymėti. 

Straipsnio pradžioje rašiau: „Praėjo trys dešimtmečiai nuo Vytauto Didžiojo universiteto (VDU) atkū- 
rimo, bet šis procesas yra susilaukęs tik vieno specialaus tyrimo - Kastyčio Antanaičio straipsnio““, kuriame 
daugiausia remiamasi spaudos duomenimis ir negausiais įvykių dalyvių atsiminimais. Šiame tyrime pateiktos 
įžvalgos ir apibendrinimai bent kol kas nesiprašo gilesnės peržiūros. Todėl ženklinant VDU atkūrimo trisde- 
šimtmetį buvo nuspręsta neatlikinėti naujo tyrimo, bet sudaryti šaltinių rinkinį.“ Praėjo penki metai ir nieko 
naujo negaliu pridėti. 

Publikacija „Darbuose ir dienose“ turėjo būti platesnio tyrimo pradžia. Buvo pasvajota apie atsiminimų 
šia tema publikaciją, kuri papildytų jau paskelbtą šaltinių rinkinį. Įsivaizduota, kad šios dvi publikacijos dar 
vėliau bus sujungtos į vientisą visumą. Šio plano dinamiką pristabdė jau seniau pradėtas rengti šaltinių rinki- 
nys apie Lietuvos universiteto ištakas ir veiklos pradžią, o globalūs 2020 m. vasario įvykiai jį išderino ir įšaldė. 
Po to, kai 2022 m. sausyje pasirodė „Lietuvos universiteto tapsmas (1916-1922): dokumentų rinkinys““?, 
palaipsniui grįžau prie primirštos idėjos tęsti tyrimą apie savo gimtąją Alma mater. Netenkino „Darbuose 
ir dienose“ paskelbti rinkinio šaltinių atrankos apsiribojimai, erzino vis atrandamos dokumentų perrašymo 
klaidos arba nauji „svarbūs“ dokumentai, kurie galėjo būti įtraukti. 

Palaipsniui kito konceptualizacija - naujai pasigrįsta nuostata, kad VDU atkūrimo procesas baigtinas 
ne jo atidarymu, o antrųjų mokslo metų pradžia. Tai reiškė, kad į galimo tyrimo aprėptį patenka pirmieji 
VDU mokslo metai su kompleksiška jų šaltinių baze. 2022 m. birželio mėn. pokalbiuose VDU rektorate buvo 
nuspręsta, kad VDU atkūrimo 35-metį paženklins šaltinių rinkinys, skirtas VDU atkūrimui. Jo turinys ir laiko 
rėmai buvo palikti sudarytojo nuožiūrai. 


* Vytauto Didžiojo universiteto atkūrimas spaudoje ir dokumentuose (1988 metų balandis-1989 metų rugpjūtis) / parengė Kęstu- 
tis Raškauskas. In Darbai ir dienos. "T. 71 (2019), p. 141-321. Prieiga internete: https://www.lituanistika.lt/content/79795 

Antanaitis K. VDU atkūrimo idėjų raida ir plėtra. In Vytauto Didžiojo universitetas. Mokslas ir visuomenė 1922-2002. Kaunas: 
Vytauto Didžiojo universitetas, 2002, p. 382-401. Prieiga internete: https://archive.org/details/vytauto-didziojo-universite- 
tas-1922-2002.-mokslas-ir-visuomene-2002/page/382/mode/2up 

* Lietuvos universiteto tapsmas (1916-1922 m.): dokumentų rinkinys. - Kaunas: Vytauto Didžiojo universitetas, 2022. - 683 p. 
Prieiga internete: https://archive.org/details/lietuvos-universiteto-tapsmas-1916-1922 

Nūdienos tyrėjai neretai atlieka keletą tyrimų tuo pačiu metu. Ne išimtis ir šio rinkinio autorius. Turėta 
apie pusantrų metų limitą parengti atnaujintam rinkiniui, o tai radikaliai skyrėsi nuo 2019 m. epizodo, kuo- 
met laiko buvo apie porą mėnesių. Medžiagos rinkimas antrąjai versijai vyko lėčiau nei norėjosi. Tarp kitko 
pasitvirtino nuojauta, kad tirti naujausią, trisdešimties metų senumo, istoriją yra sudėtingiau nei tirti šimto 
metų senumo procesus. Įvairios institucijos, tarp jų ir dabartinis VDU, ne taip jautriai siekia išsugoti savo isto- 
rijos šaltinius kaip jų pirmtakai, o įvykių liudininkų asmeniniai archyvai tik pradeda pasiekti viešąsias atmin- 
ties saugyklas. Artėjant sutartam terminui tapo aišku, kad pilno rinkinio dabar sukurti nepavyks, o surinkta 
medžiaga liudija esminius VDU atkūrimo ir veiklos pradžios raidos elementus. Be to, išryškėjo poreikis sustoti 
ir apibendrinti. Taip atsirado antra versija, atvira papildymams, apie kurių galimas kryptis šiek tiek vėliau. 


APIE SKELBIAMŲ ŠALTINIŲ SUDĖTĮ 


Kiekybine prasme pagrindinis rinkinio masyvas yra periodinės spaudos publikacijos. Jose dominuoja 
straipsniai „Kauno tiesoje“, kurios redakcija 1988 m. vasarą atvėrė duris VDU atkūrimo svarstyboms. Nuo 
rudens pasisakymai šia tema vis dažniau mirgėjo Vilniuje leidžiamoje spaudoje, o vėliau palietė išeivijos 
spaudą. Įdėmi viso šio informacijos masyvo peržiūra de visu būtų užėmusi labai daug laiko, tad buvo pasi- 
telktos bibliografijos. Pirmiausia - Ąžuolyno bibliotekos Kaunistikos skyriuje saugoma kortelinė kaunistikos 
kartoteka. Joje buvo fiksuojami visi straipsniai, Lietuvos ir iš dalies išeivijos spaudoje bylojantys apie Kauną 
ir su juo susijusius Žmones. Papildomai pasinaudota Knygų rūmuose tuomet rengtu „Spaudos metraščiu“. 
Jame aprašyta visa Lietuvos ir išeivijos spauda, bet smulkesni straipsneliai arba instituciniai skelbimai būdavo 
praleidžiami. Pastebėtina, kad net ir pasinaudojus šiais bibliografiniais įrankiais, nėra tikrumo, kad periodinės 
spaudos masyvas yra pilnai iššukuotas. 

Rinkinyje neskelbiami visi pasisakymai VDU atkūrimo arba veiklos tema, rasti periodikoje. Atsisakyta 
tokių ištarmių, kurios perdėm asmenizuotos ir daugiau liudija apie pasisakančiojo emocijas nei apie temą. 
Taip pat neįtraukti straipsniai lenkų ir rusų kalba leistuose dienraščiuose „Czerwony sztandar“ ir „CoBeTckaa 
Jluraa“. Juose būdavo publikuojami pilni arba sutrumpinti lietuviakalbiuose dienraščiuose skelbiamų straips- 
nių vertimai. 

Iš nepublikuotų šaltinių svarbiausi yra VDU archyve saugomi VDU Atkūrimo tarybos ir senato posė- 
džių protokolai. Juos buvo įpareigota rašyti vienintelė moteris universiteto atkūrėjų plejadoje Joana Ratkevi- 
čiūtė-Misevičienė. Tai rankraštinės juodraščių versijos, papildytos per posėdžius svarstytų priedų fragmen- 
tais. Šie dokumentai yra VDU tapsmo ir veiklos šaltinių hierarchijos viršūnėje, nes per posėdžius būdavo 
priimami esminiai sprendimai, kuriuos kartais lydėdavo aštrios diskusijos. Šių protokolų publikavimo keblu- 
mai aptariami šiek tiek žemiau. 

VDU archyvo medžiaga apie Universiteto genezę ir veiklos pradžią byloja labai fragmentiškai. Ją peržiū- 
rinėjant piršosi analogijos su Lietuvos universiteto pradžia. Tuomet, tik praėjus keletui metų po Universteto 
atidarymo, jo veiklos ištakas ir pradžią bylojantys dokumentai buvo pradėti ieškoti bei suarchyvuoti. Paaiš- 
kėjo, kad dalis svarbios dokumentacijos jau spėta prarasti. Ne išimtis ir VDU atkūrimas. Tai buvo revoliucinio 
pobūdžio procesas, kurio metu sistemiškam ir biurokratizuotam veiklos pėdsakų rinkimui pritrūko dėmesio. 
Jau 1991 m. gegužės mėn. Fizikos-matematikos fakulteto dekanas veiklos ataskaitoje rašė, kad tiksli fakulteto 
įsteigimo data jam nežinoma“. Nežinoma ji liko ir šio rinkinio sudarytojui. 

Labai svarbūs buvo dokumentai, išsaugoti viešai prieinamuose privačiuose archyvuose. Pirmiausia tai 
viena byla iš Vilniaus universiteto Rankraščių skyriuje saugomo Jono Kubiliaus fondo, nušviečianti Liaudies 
švietimo komisijos VDU atkūrimo perspektyvoms ištirti veiklą. Antra - bylos iš VDU Lietuvių išeivijos ins- 
titute esančio ir tvarkyti pradėto Algirdo Avižienio archyvo. Jis buvo vienas aktyviausių VDU atkūrimo ini- 
ciatorių tarp išeivijos mokslininkų, neatsitiktinai išrinktas pirmuoju rektoriumi. Šio archyvo VDU segmente 
gausu korespondencijos, spaudos iškarpų ir oficialių dokumentų. 

Svarbus šaltinis, šiame rinkinyje sutrauktas į vieną dokumentą, yra rektoriaus įsakymų bylos, skirtos 
personalo klausimams. Jos atskleidžia pirmųjų VDU dėstytojų ir administratorių pavardes, vardus ir įdarbi- 
nimo dinamiką. Rekonstrukciją apsunkina tai, kad pirmųjų metų dokumentacijoje nebuvo fiksuojama, į kokį 
fakultetą Žmogus priimamas. Be to, užfiksuoti ne visi po keletą savaičių dėstę vizituojantys išeivijos lietuviai. 
Įsakymų bylų analizė neveda į asmens bylų, kurios lieka neprieinamos tyrimui, analizę. Prieigą prie šios infor- 
macijos labai apsunkina šiuo metu veikiančios drakoniškos asmeninės informacijos apsaugos priemonės, iš 


“0 VDU archyvas, f. 5, ap. 5, b. 42, 1. 5. 

esmės eliminuojančios galimybę tirti atkurto VDU senatorių, administratorių, dėstytojų ir kito personalo 
asmenines istorijas arba konstruoti kolektyvinius paveikslus. Nėra galimybės leisti šiems žmonėsms apie save 
prabilti savo žodžiais tuo metu, kai jie darbinosi į Universitetą (išskyrus A. Avižienį). 

Bene įdomiausia skaitytojui yra egodokumentika, kuri visgi šiame rinkinyje nėra dažnas šaltinis. Gau- 
siau panaudotas jau skelbtas Romualdo Baltrušio dienoraštis ir atsiminimai. Algirdo Avižienio rektoriavimą 
fragmentiškai nušviečia nepublikuotas rektoriaus dienoraštis, kurio pradiniai puslapiai skelbiami šiame rinki- 
nyje. Iškalbingi Gedimino Kostkevičiaus laiškai ir tuoj po VDU atidarymo rašyti atsiminimai. Joana Ratkevi- 
čiūtė-Misevičienė, pasiremdama savo pačios rašytais posėdžių protokolais, parengė keletą atsiminimų versijų, 
iš kurių viena čia perspausdinama. Glaustus atsiminimus taip pat paskelbė pirmasis prorektorius (formaliai 
einantis šias pareigas) Antanas Karoblis. 

Skelbiama keletas šaltinių (tarp jų VDU įteisinantys aktai) iš Liaudies švietimo ministerijos, Aukščiau- 
siosios Tarybos, Ministrų Tarybos bei Kauno miesto kompartijos komiteto dokumentų rinkinių. 

Šaltiniai skelbiami chronologiškai, negrupuojami į kompleksus. Tais atvejais, kuomet šaltinis neturi tiks- 
lios datos, jis tarp kitų šaltinių talpinamas atsižvelgiant į teminį giminingumą. Rinkinio pabaigoje dar talpi- 
nama keletas dokumentų, kurie labiau turi priedo statusą - keletas suvestinių bei atkūrimo proceso dalyvių 
parašytos VDU atkūrimo apžvalgos. 


APIE PERIODIZACIJĄ 


Rinkinys prasideda dienoraštiniu Romualdo Baltrušio įrašu apie VDU atkūrimo svarstybas siaurame 
Kauno mokslininkų ratelyje 1988 m. balandžio mėnesį. Yra Laimono Inio liudijimas, kad jos galėjo vykti jau 
1987 m. gruodyje, bet jam pagrįsti reikėtų daugiau liudijimų. Rinkinys baigiamas inauguracine rektoriaus 
Algirdo Avižienio kalba 1990 m. rugsėjo 3 d. 

Darau prielaidą, kad šio laikotarpio įvykiai sudaro organišką visumą. Gausūs vieši svarstymai 1988 m. 
liepos-1989 m. balandžio mėnesiais peraugo į Atkuriamosios tarybos veiklą, kuri netikėtai greitai atidarė trijų 
fakultetų sudėties Universitetą ir įgalino išeivijos įsitraukimą. Mokslo metų pradžia 1989 m. rugsėjo 1 d. buvo 
labai svarbus įvykis, bet atkūrimo proceso neužbaigė. 1989 m. lapkričio-gruodžio mėnesiais 43 narių Atkū- 
rimo taryba transformavosi į 96 narių senatą, sudarytą iš išeivijos ir Lietuvos mokslininkų. Jau tada sutarta 
dėl rektoriaus kandidatūros (jo rinkimai 1990 m. gegužės mėn. buvo formalumas), prasidėjo svarstybos dėl 
naujų fakultetų. 1990 m. balandžio-birželio mėnesiais suformuota penkių fakultetų struktūra, fakultetų koor- 
dinatoriai įgavo dekanų statusą, prasidėjo ryškesnis katedrų formavimas fakultetuose. Išeivijos mokslininkai 
nuo 1989 m. gruodžio mėnesį pradėjo dėstyti Universitete, bet jų įsitraukimą 1990 m. pavasarį stipriai apri- 
bojo vizų blokada iš Sovietų Sąjungos pusės. Galiausiai 1990 m. rugpjūčio mėnesį Lietuvos vyriausybė pra- 
dėjo finansuoti VDU ir jis įsitraukė į aukštojo mokslo tinklą ir pradėjo „suvalstybėti“, o iki tol veikė kaip nuo 
centrinių valstybės struktūrų nepriklausomas visuomeninis universitetas. 

1990 m. rugpjūčio mėnesį VDU istorijoje prasidėjo naujas etapas, truksiantis galbūt iki 1996 m. Tai buvo 
išskirtiniausias VDU raidos etapas. Svarbiausias jo elementas - vakarietiškos akademinės tradicijos prigijimo 
sėkmė. Žvelgiant iš liudininko perspektyvos, ryškiausiai ji reiškėsi mokymo stilistikose bei studentų ir dėsty- 
tojų bendravime. Tai, kad šiuo laikotarpiu Universiteto vadovybėje buvo ryškus užsienio lietuvių vaidmuo, 
o trukdžiai universitetams turėti autonomiją buvo palyginti nuosaikūs, užtikrino šio eksperimento sėkmę. 

Nėra lengva išvystyti platesnį pagrindimą, kodėl antrųjų mokslo metų pradžia yra vienas iš lūžio laiko- 
tarpių VDU istorijoje. Tam reikalingas įdėmus 1990-1991 m. realijų tyrimas, kurio prielaida yra įvairiapusis 
šaltinių surinkimas. Tokia nuostata visgi darė įtaką šio šaltinių rinkinio rezgamo fragmentiško pasakojimo 
pabaigą. 


PASTABOS ATEIČIAI 


Jau buvo užsiminta, kad ši versija nėra galutinė. Lieka išdėstyti šaltinių kategorijas, kurių surinkimas 
užbaigtų rinkinio formavinmą. 

Trūksta rektorato posėdžių protokolų. Pavyko rasti tik vieną, o kito turinys atpasakotas studentų spau- 
doje. Be jų sunku rekonstruoti senato posėdžiuose priimtų nutarimų įgyvendinimo kelius, prapuola šių 
įgyvendinimų detalės ir kontroversijos, VDU vadovybės reakcijos į netikėtai atsirandančius iššūkius. Lieka 

viltis, kad šie protokolai (taip pat asmeninės jų versijos) gali būti išsaugoti posėdžių dalyvių asmeniniuose 
archyvuose. 

VDU archyve saugomi Atkuriamosios tarybos ir senato posėdžių protokolai ne visada turi priedus, 
kurie ženklina ir detalizuoja svarstytus klausimus. Kai kurie iš šių priedų (beje, nedatuoti) rasti Algirdo Avi- 
žienio archyve. 

VDU archyve saugoma gaunamoji ir išsiunčiama korespondencija yra fragmentiška, nes laiškų nume- 
racija turi ryškias spragas. 

Šiame rinkinyje nepanaudotas Centro archyvas. Jo medžiaga nebuvo spėta paruošti iki šio rinkinio 
atidavimo spaudai. 

Rinkinyje nėra nuotraukų. Jų pasitaiko spaudoje, bet dėl žemos kokybės pasirinkta jų neperspausdinti. 
Šiame rinkinyje aprašomi įvykiai, be abejonės, turi forografinius pėdsakus, bet jų paieška prašosi atskiro 
detektyvinio tyrimo. 

Liko neperžvelgti laikraščių, kurių puslapiuose būta gausesnių pasisakymų apie VDU atkūrimą ir veik- 
los pradžią, redakcijų archyvai. Tikėtina, kad ten gali būti nepaskelbtų laiškų ar pranešimų. 

Studentišką gyvenimą rinkinyje atspindi pirmoji VDU studentų spauda ir publikacijos periodikoje. 
Nežinia, ar yra išlikusi studentų atstovybės ir pirmųjų korporacijų dokumentacija ar bent jų fragmentai. Šią 
spragą gali užpildyti interviu su pirmųjų VDU mokslo metų studentais ir laisvaisiais klausytojais. 

Rinkinyje labai fragmentuoti dokumentai apie fakultetų, o juo labiau besikuriančių katedrų, istorijas. 
Prieš gerą dešimtmetį jų buvo paprašyta senuosius dokumentus perduoti į VDU archyvą. Perduota medžiaga 
liudija, kad dauguma jos iš ankstyviausio laikotarpio nebuvo instituciškai išsaugota. Tikėtina, kad šio pobū- 
džio medžiagos gali būti pas seniausiai dirbusius dėstytojus, buvusius katedrų ir fakultetų vadovus. Teologi- 
jos-filosofijos fakulteto genezės medžiaga gali būti saugoma Kauno arkivyskupijos kurijos archyve, kuris šio 
rinkinio rengimo metu buvo netikėtai uždarytas, arba ten pat esančiame užsienio lietuvių katalikų sielovados 
vadovo vyskupo Pauliaus Baltakio archyve. 

Neatsiejama kiekvieno universiteto struktūra yra biblioteka. VDU ji pradėta formuoti nuo pat veiklos 
pradžios, bet pirmaisiais mokslo metais dar neturėjo savo patalpų, o dovanotos arba pirktos knygos būdavo 
deponuojamos kitose bibliotekose. Dovanų priėmimo ir užpirkimų aktai neišliko, bet šio proceso eiga gal būt 
gali būti rekonstruojama iš bibliotekos inventorinių knygų įrašų. 

Nepanaudota dauguma asmeninių VDU atkūrėjų archyvų. Dažniausiai jie privatūs arba perduoti insti- 
tuciniams archyvams, bet dar nesutvarkyti. Juose gali pasitaikyti medžiagos, papildančios rinkinyje publikuo- 
tus dokumentus. Ateityje tokie archyvai gali būti lengviau peržiūrimi atsižvelgiant į tai, kas šiame rinkinyje 
jau paskelbta. 

VDU atkūrimo ir veiklos pėdsakas valstybinių institucijų archyvuose nėra ryškus dėl to, kad tai buvo 
nevalstybinis universitetas. Visgi būtų pravartu atlikti papildomą paiešką Lietuvos kompartijos, Liaudies švie- 
timo ministerijos, Ministrų tarybos, Kauno miesto valdymo struktūrų dokumentacijos kompleksuose. 

Rengiant šį rinkinį nebuvo imta interviu iš liudininkų. Dar 2019 m., išspausdinus pirmąją šio rinkinio 
versiją, planuota ją parodyti kai kuriems Universiteto atkūrėjams ir paprašyti pakomentuoti. Pandemija įšaldė 
šį planą, o vėliau besikaupiantys kiti darbai neleido šio įšalo pašalinti. Dabar, pasirodžius iš esmės naujai 
rinkinio versijai, galima grįžti prie šio ketinimo ir pradėti kalbinti norinčius kalbėti senatorius, dėstytojus ir 
studentus, prieš tai pateikus šį rinkinį susipažinti. Tokios prieigos privalumas būtų tas, kad pokalbiai gali būti 
konkretesni, būtų pažadinti atminties kampeliuose besiglaudžiantys atsiminimai, gal būt kiltų noras polemi- 
zuoti, aiškinti ar teisintis. Tyrėjams šie atsiminimai būtų svarbi medžiaga ne tik faktams ar procesams (ypač 
užkulisiniams) rekonstruoti, bet ir požiūrių raidai ar atminties keistenybėms aprašyti. 

Šis trūkumų sąrašas veda link išvados, kad ši šaltinių rinkinio versija yra nepilna ir keletą metų gali būti 
esmingai papildyta. Kaip jau minėta, tai antras bandymas surinkti šaltinius. Greitų ir kontroliuojamų rezul- 
tatų siekiamybę turintys mokslo biurokratai gali šia proga užsiminti apie tyrimo neefektingumą ir vangumą. 
Į šį tariamą priekaištą galiu atsakyti, kad tyrimo neužbaigtumą iš dalies sukelia šaltinių kompleksiškumas ir 
jų lokalizacijos nenusistovėjimas. Šio etapo rezultatai jau leidžia aiškiai identifikuoti spragas ir numatyti jų 
užpildymo žingsnius. Pirmą kartą išsamiai į istoriografiją įvedama tema yra sudėtinga ir todėl tyrimo užsitę- 
simas ir etapiškumas tapo būtinybe. 

Konstatavus šaltinotyrinio tyrimo neužbaigtumą, atsisakau išplėstinės įvykių ir jų sekų interpretaci- 
jos. Jos bandymą palieku drąsesniam kolegai, kuris yra VDU istorijos tyrimų pirmeivis. Teikiu laiko juostą, 
kurioje fiksuojami esminiai įvykiai (kiek jie esminiai galima ginčytis) ir nurodomi dokumentų nume- 
riai, kuriuose apie juos bylojama. Juosta skeliama į pasisakymų spaudoje ir įvykių dalis. Abi jos neretai 

susipynusios - spaudos ištarmių tankis stimuliavo įvykius arba pastarieji iššaukdavo pasisakymus. Pasisa- 
kymai dažniausiai apimdavo daug aspektų, tad juos nurodant turinys nepristatomas, nebent pasisakymas 
būtų skirtas vienai temai. 


VYTAUTO DIDŽIOjO UNIVERSITETO ATKŪRIMO IR VEIKLOS PRADŽIOS CHRONOLOGIJA 


Pasisakymai Įvykiai 
1988 04 12 - šešių KPI mokslininkų ir dėstytojų susitiki- 
mas, kuriame aptartos Kauno universiteto atkūrimo gali- 
mybės (dok. nr. 1, 327). 


1988 m. liepos mėn. - Lietuvos Persitvarkymo Sąjūdžio, 
Kauno miesto vadovų ir „Kauno tiesos“ redakcijos atstovų 
pasitarime Alfredas Smailys apsiima viešai pradėti diskusiją 
dėl Kauno universiteto atkūrimo (dok. nr. 8) 


1988 07 29 - Alfredas Smailys; „Kauno tiesa“ (dok. nr. 2) 


1988 08 06 - Laimonas Inis ir Alvydas Butkus; „Kauno tiesa“ 
(dok. nr. 3-4) 


1989 08 13 - Petras Lazauskas, Bronislovas Ruplys ir Vytautas 
Rymeikis; „Kauno tiesa“ (dok. nr. 5) 


1988 08 20 - Gintautas Kabašinskas, Vytolis Kučinskas, Povilas 
Varanauskas ir Jonas Čepinskis; „Kauno tiesa“ (dok. nr. 6-8) 


1988 09 07 - Rolandas Maskoliūnas ir Juozas Burneikis; 1988 09 07 - Kauno miesto Vykdomąjame komitete vyksta 
„Kauno tiesa“ (dok. nr. 9-10) diskusija dėl Kauno universiteto atkūrimo (dok. nr. 11). 


1988 09 14 - Valentina Stašaitienė ir Vytautas Daugėla; „Kauno 1988 09 14 - Lietuvos kultūros fondo klubas „Aukuras“ 

tiesa“ (dok. nr. 12-13) surengia forumą, kuris pritraukia per 600 žmonių. Pri- 
imama rezoliucija dėl Kauno universiteto atkūrimo ir 
įsteigiamas visuomeninis komitetas šiai idėjai įgyvendinti 
(dok. nr. 14-17, 325-327) 

1988 09 24 - Kauno 14-os mokyklos mokytojai (viliasi istorikų 

rengimo atgimimo); „Kauno tiesa“ (dok. nr. 20) 


1988 09 25 - Laimonas Inis (siūlo atkūrimą pradėti nuo VDU 
istorijos studijų); „Kauno tiesa“ (dok. nr. 19) 


1988 09 27 - Gediminas Kostkevičius; „Kauno tiesa“ 1988 09 27 - Liaudies švietimo ministerijoje sudaroma 
(dok. nr. 22) komisija Kauno universiteto atkūrimo perspektyvoms 
apsvarstyti (dok. nr. 21). 


1988 09 30 - Juozas Petruškevičius kviečia svarstyti KMI 
vietą būsimo Kauno universiteto projekte; „Kauno tiesa“ 
(dok. nr. 18) 


1988 10 05 - Kazimiera Galaunienė ir Petras Stauskas 

(viliasi muziejininkystės studijų atgimimo); „Kauno tiesa“ 
(dok. nr. 23) 

1988 10 06 - Liucija Juozonienė; „Kauno tiesa“ (dok. nr. 24) 
1988 10 07 - Laimonas Inis pristato įvairių pasisakymų kom- 
piliaciją; „Komjaunimo tiesa“ (dok. nr. 25) 

1988 10 10 - Algirdas Patackas pabrėžia europietiškumo 
svarbą būsimame universitete; „Atgimimas“ (dok. nr. 26) 


1988 10 11 - Kazimieras Ragulskis; „Vakarinės naujienos“ 
(dok. nr. 27) 

1988 10 13 - „Kauno tiesa“ skelbia kauniečių laiškų ištraukas 
ir Česlovo Kudabos pasisakymą (dok. nr. 28-29) 


1988 10 14 - Gediminas Smalenskas viliasi ekonomistų ren- 
gimo reformos; „Vakarinės naujienos“ (dok. nr. 30) 


Pasisakymai 


1988 10 22 - Petras Stirbys ir Gintaras Papečkys siūlo įtraukti 
KMI į atkuriamą universitetą; „Kauno tiesa“ (dok. nr. 32) 


1988 10 25 - Juozas Gecevičius neviešame rašte atkuriamam 
universitetui siūlo Oksfordo modelį (dok. nr. 33) 
1988 11 04 - Vytautas Kontvainis konkretizuoja fizinio 


lavinimo vietą atkuriamame universitete; „Kauno tiesa“ 
(dok. nr. 34) 


| 1988 11 11 - Vladas Vyšniauskas; „Kauno tiesa“ (dok. nr. 36) 


1988 12 20 - Jurgis Brėdikis (siūlo neįjungti KMI į būsimą 
universitetą) ir Jurgis Kunčinas; „Kauno tiesa“ (dok. nr. 40-41) 
1988 12 27 - Eduardas Tarasevičius pritaria valstybinės komi- 
sijos siūlymui lėtai atkūrinėti VDU; „Vakarinės naujienos“ 
(dok. nr. 46) 


1988 12 31 - Jurgis Danys pasisako už KMI integrarciją į 
būsimą universitetą; „Komjaunimo tiesa“ (dok. nr. 47) 


1989 01 21 - Valentina Stašaitienė; „Kauno tiesa“ (dok. nr. 49) 


1989 01 29 - Antanas Damaševičius (siūlo Kauno universitetą 
kurti kaip Kauno institutų federaciją) ir Liudvikas Kimtys 
(siūlo universitetą lėtai atkurti atsižvelgiant į šalies poreikius); 
„Kauno tiesa“ (dok. nr. 50-51) 

1989 01 31 - „Komjaunimo tiesa“ publikuoja aštuonių 
mokslininkų grupės parengtą Kauno universiteto projektą 


(dok. nr. 52) ir naujo universiteto steigimo skeptiko Rimgaudo 


Bendoriaus straipsnį (dok. nr. 54) 

1989 02 02 - Alfredas Smailys ir Juozas Vilutis; „Gimtasis 
kraštas“ (dok. nr. 56-57); Algirdas Šuliakas; „Kauno tiesa“ 
(dok. nr. 55) 

Įvykiai 
1988 10 17 - Kauniečių komitetas išsiuntinėja akade- 


minės visuomenės nariams anketą dėl VDU atkūrimo 
(dok. nr. 31). 


1988 11 10 - pirmas valstybinės komisijos posėdis (nr. 35) 


1988 11 19 - VVU KVF Sąjūdžio rėmimo grupės sureng- 
tame forume patvirtinamas anksčiau iniciatorių parengtas 
VDU atkūrimo projektas, kuris išsiunčiamas valstybinei 
komisijai (dok. nr. 17, 326) 


1988 12 02 - KMI taryba ir LPS rėmimo grupė priima 
rezoliuciją, nepritariančią sumanymams KMI įtraukti į 
projektuojamo universiteto sudėtį (dok. nr. 38) 


1988 12 08 - antras valstybinės komisijos posėdis, kurio 
metu išryškinami VDU atkūrimo sunkumai. Nusveria 
nuomonė keisti VVU KVE į dienines studijas, jį praplėsti ir 
vėliau jo bazėje steigti Kauno universitetą. Nusprendžiama 
rengti detalesnį planą ir problemą pristatyti spaudoje 

(dok. nr. 39). 


1988 12 27 - trečias valstybinės komisijos posėdis, kurio 
metu pritariama planui išugdyti naują universitetą VVU 
KVF bazėje per 2-3 metus. Projektas pristatomas Liaudies 
švietimo ministerijos kolegijos posėdyje ir gauna pritarimą 
(dok. nr. 42-45) 


1989 01 04 - LPS Kauno tarybos posėdyje svarstomi vals- 
tybinės komisijos veiklos rezultatai (dok. nr. 48) 


1989 01 26 - tikėtina, kad įvyksta ketvirtas valstybinės 
komisijos posėdis. 


1989 02 02 - „Tiesoje“ paskelbiamas valstybinės komisijos 
nario Česlovo Medalinsko straipsnis, kuriame, daugiausia 

remiantis 1988 12 08 posėdžio protokolu, išdėstoma komi- 
sijos nuomonė (dok. nr. 58) 


1989 02 02 - į išeiviją orientuotame „Gimtajame krašte“ 
paskelbiama Kaune organizuojamą konferenciją „Tautinė 
aukštosios mokyklos koncepcija ir Kauno universitetas“ 
(toliau - konferencija) (dok. nr. 56) 

Pasisakymai 


1989 02 17 - Aurelijus Noruševičius; „Kauno tiesa“ 
(dok. nr. 67) 


1989 03 02 - Juozas Macevičius, Antanas Misiūnas (pabrėžia 
meninės fotografijos ir politinės ekonomijos būtinybę univer- 
sitete) ir Rimantas Kručius (siūlo neskubant pradėti atkūrimą 
nuo humanitarinių kursų); „Kauno tiesa“ (dok. nr. 70-72) 
1989 03 03 - Alvydas Butkus pasisako prieš valstybinės komi- 
sijos projektą; „Kauno tiesa“ (dok. nr. 74) 


1989 03 08 - Silvestras Gaižiūnas siūlo naujame universi- 
tete plėtoti baltistiką ir skandinavistiką; „Gimtasis kraštas“ 
(dok. nr. 75) 


1989 03 19 - Algimantas Radzevičius pabrėžia tautiškumo 
svarbą atkuriame universitete; „Kauno tiesa“ (dok. nr. 78) 


1989 03 25 - Feliksas Bukauskas pritaria idėjai kurti Kauno 
universitetų federaciją; „Kauno tiesa“ (dok. nr. 82) 

1989 03 28 - Nijolė Čiučiulkienė pabrėžia užsienio kalbų 
mokymo poreikį būsimame universitete; „Kauno tiesa“ 
(dok. nr. 83) 


1989 03 30 - Letas Palmaitis pabrėžia kalbotyros svarbą būsi- 
mame universitete; „Kauno aidas“ (dok. nr. 88) 


Įvykiai 
1989 02 08 - Kraštotyros draugijos Kauno skyriaus prezi- 
diumo narys Aurelijus Noruševičius pasiūlo pradėti atkūri- 
nėti Kauno universitetą nuo Kraštotyros fakulteto įsteigimo 
ir pakviečia į jo atidarymą (dok. nr. 59) 
1989 02 10 - Kauno miesto Vykdomajame komitete įvyksta 
miesto valdžios, Sąjūdžio ir mokslininkų pasitarimas, 
kuriame dalyvavę mokslininkai nepritaria valstybinės 
komisijos išvadoms ir pasiūlo sukurti tarybą VDU atkū- 
rimui organizuoti (dok. nr. 60-61). „Aukuro“ vadovas 
G. Kostkevičius išsiuntinėja kvietimus į konferenciją 
(dok. nr. 62, 326) 


1989 02 11 - „Kauno tiesą“ skelbia VVU KVF dėstytojų 
grupės pareiškimą, kuriame pritariama Kraštotyros fakul- 
teto įsteigimui ir pasisakoma prieš valstybinės komisijos 
išvadas (dok. nr. 63) 

1989 02 17 - VVU KVF patalpose įvyksta pirmasis naujos 
iniciatyvinės grupės (VDU Atkūrimo tarybos pirmtakės) 
susirinkimas (dok. nr. 65-66, 326) 

1989 02 17 - Čikagoje leidžiamame „Drauge“ paskelbiamas 
kvietimas atvykti į konferenciją Kaune (dok. nr. 64). 


1989 02 23 - KPI patalpose įsteigiamas Kraštotyros fakul- 
tetas (užsirašo 117 studentų), kuriame paskaitos skaitomos 
ketvirtadienių vakarais (dok. nr. 67-69, 76) 


1989 03 03 - Universiteto atkūrimo iniciatyvinė grupė 
parengia VDU Atkūrimo tarybos projektą (dok. nr. 73) 


1989 03 16 - Gediminas Kostkevičius „Vakarinėse naujie- 
nose“ pažindina visuomenę su planuojama konferencija 
(dok. nr. 77) 


1989 m. kovas - KPI profesūros susirinkimas, kuriame 
nusprendžiama pradėti iniciatyvas atkurti VDU KPI bazėje 
(dok. nr. 79) 


1989 m. kovo mėn. - VDU atkūrimo iniciatyvinė grupė 
parengia Universiteto Atkūrimo tarybos rinkimų ir veiklos 
projektą bei projektuojamo studijų krypčių aprašymus 
(dok. nr. 81, 326) 

1989 03 22 - Mindaugas Venslauskas visuomenei pristato 


VDU atkūrimo iniciatyvinės grupės veiklos rezultatus 
(dok. nr. 80) 


Pasisakymai 


1989 04 04 - Osvaldas Janonis, Alvydas Samėnas ir Nijolė 
Lietuvninkaitė siūlo sujungti Kauno viešąją biblioteką bei KPI 
bibliotekos Retų knygų skyrių ir taip atkurti VDU biblioteką; 
„Kauno tiesa“ (dok. nr. 89) 


1989 04 13 - Joana Misevičienė detaliai pristato kalbotyros ir 
kultūrologijos modelį būsimame universitete; „Kauno aidas“ 
(dok. nr. 92) 


1989 04 16 - Vladas Daugėla siūlo pradėti atkūrimą nuo 
humanitarinių mokslų centro įsteigimo ir palaipsniui apjungti 
visas Kauno aukštąsias mokyklas; „Tiesa“ (dok. nr. 93) 


1989 04 19 - Kauno spaustuvė „Raidė“ - pradeda spausdinti 
konferencijos organizatorių parengtą leidinį „Tautinė aukšto- 
sios mokyklos koncepcija ir Kauno universitetas“. Jame dalis 
autorių aptaria atkurtino Kauno universiteto vizijas?!, dalis 
gilinasi į konkrečių žinijos sričių regeneracijos šiame universi- 
tete projektus'*. 


1989 04 21 - Jonas Bajoras pasisako už KMI integraciją į 
būsimą VDU; „Kauno tiesa“ (dok. nr. 106) 


1989 04 26 - Bronius Vaškelis pabrėžia humanitarinių discip- 
linų svarbą būsimame universitete (dok. nr. 110) 

Įvykiai 
1989 03 30 - VDU Atkūrimo tarybos rinkimai. 140 moks- 
lininkų išrinko 30-ies narių tarybą, į kurią kooptavo 13 
narių, parinktų iš mokymo institucijų ir miesto vadovų 
(dok. nr. 84-87, 325-328) 


1989 04 07 - VDU Atkūrimo tarybos antras posėdis. Pirmi- 
ninku išrenkamas Jurgis Vilemas, suformuojamas prezidiu- 
mas, aptariamos studijų kryptys (dok. nr. 90, 325-328) 


1989 04 16 - Romualdas Baltrušis per televiziją informuoja 
apie ruošiamą VDU atkūrimą ir pakviečia jaunimą jame 
studijuoti (dok. nr. 91, 327) 

1989 04 18 - Valstybinės komisijos vadovas Jonas Kubilius 
susitinka su Kauno miesto vadovais ir VDU Atkūrimo 
tarybos nariais (dok. nr. 90) 


1989 04 20 - VDU Atkūrimo tarybos trečiame posėdyje 
dominuoja nuostata derinti nepriklausomo universiteto 
idėją su valstybinės komisijos nutarimais (dok. nr. 105) 


1989 04 26 - Kraštotyros fakulteto organizatoriai išleidžia 
vienkartinį leidinį „Alma Mater“, kuriame kuria progresuo- 
jančios veiklos viziją. Išleidimo data sąmoningai derinama 
su konferencijos pradžia (dok. nr. 67-69, 76, 109) 


1989 04 26-28 - Politinio švietimo rūmuose vyksta konfe- 
rencija „Tautinė aukštosios mokyklos koncepcija ir Kauno 
universitetas“, į kurią susirenka 272 dalyviai, iš jų 15 arba 
20 užsienio lietuvių. Pirmą dieną organizuojama apklausa, 
parodžiusi, kad dauguma dalyvių pasisako už nepriklau- 
somą universitetą. Konferencijai baigiantis priimamas VDU 
atkūrimo aktas, kuriame deklaruojama, kad VDU darbą 
pradės 1989 m. rugsėjo 1 d., kas nesiderina su valstybinės 
komisijos ir VDU Atkūrimo tarybos planais. Numatoma, 
kad išeivijos interesams atkūrimo procese atstovaus Pasau- 
lio lietuvių kultūros, mokslo ir švietimo centras (toliau - 
Centras), kurio vadovybė pagal pariteto principą sudaroma 
iš vietinių ir užsienio lietuvių mokslininkų. Priimamas 
Centro statutas (dok. nr. 107-108, 111-124, 325-327) 


*  Įšį rinkinį įtraukta: Čižas, A. Aukštos kvalifikacijos specialistų rengimas Lietuvos ateičiai (dok. nr. 96); Ragulskienė, V.; Ragulskis, K. 
Mokslo ir progreso perspektyva Lietuvoje (dok. nr. 27); Kavolis V. Tautinė universiteto koncepcija, arba mintys apie Kauno univer- 
sitetą (dok. nr. 98); Tarasevičius E. Kauno universitetas - koks jis reikalingas Lietuvai (dok. nr. 46); Kostkevičius G. Kauno univer- 
sitetas - naujo tipo aukštoji mokykla (dok. nr. 99); Patackas A. Dėl būsimo Kauno universiteto koncepcijos (dok. nr. 26); Areška V. 
Humanitarinių ir kitų visuomeninių mokslų alternatyvos (dok. nr. 97); Kudaba Č. Reikalingas poieškis (dok. nr. 100). 

2 Į šį rinkinį įtraukta: Sausverdė E., Karpus V. Kauno universitetas. Lietuva Europos kultūros kontekste (dok. nr. 101); Palmai- 
tis L. Filologija būsimajame Kauno universitete (dok. nr. 88); Mulevičius L. Istorijos mokslas atkuriamame Kauno universitete 
(dok. nr. 104); Buračas A., Šatas J. Ekonomikos ir teisės studijų perspektyva (dok. nr. 103). 

Pasisakymai 


1989 05 10 - Vladas Stauskas parengia Menotyros fakulteto 
koncepciją (dok. nr. 128) 


1989 05 31 - Romualdas Baltrušis; „Vakarinės naijienos“ 
(dok. nr. 134) 


1989 06 08 - Liucija Baškauskaitė; „Kauno tiesa“ (dok. nr. 138) 


Įvykiai 
1989 04 29 - išrenkama Centro vadovybė, nustatoma 


struktūra ir veiklos kryptys (dok. nr. 125-126), kurios 
netrukus konkretizuojamos (dok. nr. 127) 


1989 05 11 - VDU Atkūrimo tarybos ketvirtame posėdyje 
svarstomi dokumentai, kuriuos rengiamasi pristatyti Lietu- 
vos "TSR aukščiausiai valdžiai (dok. nr. 129) 


1989 05 15 - VDU atkūrimo iniciatorių susitikimas su Lie- 
tuvos TSR aukščiausios valdžios atstovais. Lietuvos kom- 
partijos vadovas Algirdas Brazauskas pritaria VDU atkū- 
rimui pagal konferencijoje priimtą aktą (dok. nr. 130-131, 
327) 


1989 05 17-20 - Upsaloje vykusioje Europos universitetų 
rektorių konferencijoje Upsalos universiteto rektorius Mar- 
tin Holmdahl pristato Centre paruoštą informaciją apie 
VDU atkūrimą (dok. nr. 147) 

1989 05 21 - Išeivijos katalikų kunigai reiškia nepasitenki- 
nimą, kad konferencijoje nebuvo svarstytas Teologijos-filo- 
sofijos fakulteto atkūrimas (dok. nr. 132) 


1989 m. gegužės mėn. antra pusė - Liaudies švietimo 
ministerijoje vyksta susitikimas su valstybinės komisijos 
ir VDU Atkūrimo tarybos vadovybe. Ministerijos vado- 
vybei spaudžiant nusprendžiama nesilaikyti konferencijos 
nutarimų, o VDU iš pradžių atkūrinėti kaip VVU padalinį 
(dok. nr. 325) 

1989 05 26 - Centras Vilniuje organizuoja susitikimą su 
Lietuvos mokslininkais, kurio metu pasirodo įtampos tarp 
Centro ir VDU Atkūrimo tarybos vadovų, kuomet šie pri- 
stato pasitarimo ministerijoje rezultatus (dok. nr. 325) 


1989 05 29 - VDU Atkūrimo tarybos penktame posėdyje 
nusprendžiama nesitaikstyti su Liaudies švietimo minis- 
terijos vadovybės spaudimu ir laikytis konferencijos nuta- 
rimų (dok. nr. 133) 


1989 05 30-31 - Maskvoje, kur vyksta TSRS Aukščiausio- 
sios Tarybos sesija, Centro atstovai Gediminas Kostkevičius 
ir Liucija Baškauskaitė Maskvoje susitinka su Lietuvos 

"TSR delegatais ir antrą kartą užtikrina Algirdo Brazausko 
paramą VDU atkūrimo modeliui pagal konferencijos nuta- 
rimus (dok. nr. 147-148, 325) 


1989 06 01 - krizės akivaizdoje Kauno Sąjūdis deklaruoja 
paramą Centro strategijai (dok. nr. 136) 

1989 06 01 - VDU steigia pirmuosius etatus (dok. nr. 135) 
1989 06 06 - paskelbiama VDU Atkūrimo tarybos pirmi- 
ninko Jurgio Vilemo informacija, kad VDU pradeda veiklą 
1989 m. rugsėjo 1 d. ir priims 150 studentų (dok. nr. 137) 
1989 06 08 - Centras “Gimtajame krašte“ paskelbia kvie- 
timą išeivijos mokslininkams dėstyti VDU (dok. nr. 139) 
1989 06 08 - Liaudies švietimo ministerijoje vyksta pasita- 
rimas dėl VDU atkūrimo, kuriame dalyvauja VDU Atkū- 
rimo tarybos vadovybė. Tikėtina, kad pasitarimo metu 
ministerijos vadovai atšaukia savo reikalavimus ir pažada 
pradžiai skirti 150 000 rublių (dok. nr. 144, 326) 


Pasisakymai 


1989 06 17 - Rolandas Asauskas; „Kauno tiesa“ (dok. nr. 140) 


1989 m. birželis - Gediminas Kostkevičius ir Liucija Baš- 
kauskaitė; „Gimtasis kraštas“, „Bunbnioc“, „Švyturys“ 
(dok. nr. 147-149) 


1989 08 03-04 - Algirdo Patacko ir Vytolio Kučinsko kritiški 
pasisakymai apie stojamųjų egzaminų eigą; „Kauno aidas“, 
„Kauno tiesa“ (dok. nr. 162-163, 168) 

1989 08 10 - Joanos Misevičienės kreipimasis į visuomenę dėl 
Politinio švietimo rūmų; Kauno tiesa“ (dok. nr. 165) 


1989 m. rugpjūtis - Algirdas Avižienis; „Švyturys“ 
(dok. nr. 166) 

Įvykiai 
1989 06 08 - VDU Atkūrimo taryba išsiunčia spaudai stu- 
dijų programos metmenis ir informaciją apie stojamuosius 
egzaminus. Redakcijos laikosi atsargios pozicijos, užlaiko 
publikavimą porą savaičių ir paskelbia tekstą tik birže- 
lio 20-21 d. (dok. nr. 141) 
1989 m. birželio mėn. - VDU Atkūrimo taryboje paren- 
giamas VDU laikinojo statuto projektas, kuriame išeivijai 
atimama teisė dirbti universitete (dok. nr. 146). Centre 
parengiamas alternatyvus projektas, akcentuojantis vietinių 
ir išeivijos mokslininkų paritetą universitete. 


1989 06 21 - Lietuvos TSR Aukščiausiosios Tarybos pre- 
zidiumas nusprendžia pritarti VDU steigimui ir siūlo tai 
svarstyti artimiausioje sesijoje (dok. nr. 142) 


1989 06 22 - Kauno Sąjūdis deklaruoja paramą Centro 
parengtam statuto projektui (dok. nr. 143) 


1989 06 23 - VDU Atkūrimo tarybos šeštame posėdyje 
įvyksta dviejų statutų šalininkų konfrontacija. Prie KPI 
pastato, kur vyksta posėdis, Sąjūdis suorganizuoja piketą, 
remiantį Centre parengtą statutą. Piketuotojai pakviečiami 
į salę, nusprendžiama parengti kompromisinį statuto pro- 
jektą (dok. nr. 144-145, 325-326) 


1989 07 03 - VDU Atkūrimo tarybos septintame posėdyje 
priimamas kompromisinis VDU atkuriamojo laikotarpio 
statutas ir svarstomi stojamųjų egzaminų klausimai. Galuti- 
nai apsisprendžiama steigti tris fakultetus - Humanitarinių, 
Ekonomikos ir Tiksliųjų mokslų (dok. nr. 152-153) 


1989 07 04 - Lietuvos TSR Aukščiausioji Taryba priima 
VDU atkūrimo įstatymą (dok. nr. 154-155) 


1989 07 06 - stojamieji egzaminai į VDU. Dokumentus 
įteikė 805 kandidatai, priimti 173 studentai. Didžiau- 
sias konkursas - į Humanitarinių mokslų fakultetą 
(dok. nr. 156-157, 160-161) 


1989 07 20 - Pasitarimas Mokslų akademijos būstinėje dėl 
VDU Senato sudarymo principų ir akademijos vaidmens 
kuriant VDU (dok. nr. 325) 


1989 07 22 - Lietuvos TSR Ministrų Taryba detalizuoja 
įstatymą dėl VDU atkūrimo (dok. nr. 158) 


1989 08 14 - Pasitarimas Mokslų akademijos būstinėje, 
kurio metu susitariama dėl VDU koncepcijos ir Senato 
sudarymo principų (dok. nr. 325) 


1989 m. rugpjūtis - Centras apsisprendžia remti ne tik 
VDU, bet ir kitas aukštąsias mokyklas (dok. nr. 269) 

Pasisakymai 


1989 08 30 - 09 23 viešos svarstybos dėl Menininkų namų 
visiško perdavimo Centrui, pasibaigusios Centro pretenzijų 
neutralizavimu; „Kauno tiesa“ (dok. nr. 169, 175, 180) 


1989 09 01 - Jurgis Vilemas; „Kauno tiesa“ (dok. nr. 170) 


1989 09 15 - Vytauto Donielos pasisakymas apie filosofijos 
studijas VDU; „Kauno tiesa“ (dok. nr. 176) 


1989 09 16 - Gedimino Kostkevičiaus pasisakymas apie VDU 
senato formavimo problemą; „Kauno tiesa“ (dok. nr. 177) 


1989 09 21 - Jurgis Vilemas; „Vakarinės naujienos“ 
(dok. nr. 180) 


1989 10 07 - Mindaugas Venslauskas „Kauno tiesoje“ paskel- 
bia būsimo Biologijos fakulteto koncepciją (dok. nr. 182) 


1989 10 11 - Antanas Karoblis; „Respublika“ (dok. nr. 184) 


1989 10 18 - Algirdas Avižienis; „Respublika“ (dok. nr. 187) 


1989 10 28 - Kęstučio Skrupskelio pasisakymas prieš Teologi- 
jos-filosofijos fakulteto atkūrimą (dok. nr. 192) 


1989 10 30 - Antanas Karoblis; „VDU studentų atstovybės 
leidinys“ (dok. nr. 194) 


Įvykiai 
1989 08 28 - VDU Atkūrimo tarybos aštuntame posėdyje 
svarstoma egzaminų eiga, patvirtinamas semestro kalendo- 
rius, Antanas Karoblis išrenkamas „einančiu prorektoriaus 
pareigas“, nutariama pradėti svarstyti būsimo senato sudėtį, 
svarstomas laisvųjų klausytojų statusas, patvirtinamas susi- 
tarimas su Kauno viešąja biblioteka (dok. nr. 168) 


1989 09 01 - VDU atidarymo iškilmės (dok. nr. 171-174, 
326-327) 


1989 09 01-04 - suformuojamas VDU personalo pamatas - 
įdarbinamas 41 žmogus (dok. nr. 331) 


1989 09 04 - 12 23 - VDU 1989/90 m. m. I semestras. Pas- 
kaitos vyksta Politinio švietimo rūmuose (Daukanto g. 28), 
FTEPI patalpose (Laisvės al. 53), taip pat KPI (fizikos užsi- 
ėmimai), KRMT MTI (informatikos užsiėmimai), LIMTI 
(ekonomistų užsiėmimai), KKI (fizinės kultūros užsiėmi- 
mai) patalpose. Studentai apgyvendinti LŪSTI ir profesinės 
mokyklos bendrabučiuose (dok. nr. 168) 


1989 09 19 - VDU Atkūrimo tarybos prezidiumo posėdyje 
svarstomas senato formavimas, nustatomos studentų sti- 
pendijos (dok. nr. 179) 


1989 10 03 - paskelbiama Kraštotyros fakulteto savilikvida- 
cija. Palikimas perduodamas VDU (dok. nr. 183) 


1989 10 11 - įsteigiama VDU studentų atstovybė 
(dok. nr. 185. 


1989 10 15 - į VDU priimamas Kūno kultūros katedros 
personalas (dok. nr. 331) 


1989 10 21 - pradeda veikti šeštadieninė biologijos 
mokykla (dok. nr. 188) 


1989 10 25 - VDU perduodamos patalpos Muitinės g. 5 ir 7 
(dok. nr. 190) 


1989 10 27 - VDU Atkuriamosios tarybos devintame posė- 
dyje svarstomi senato sukūrimo ir laisvųjų klausytojų sta- 
tuso klausimai, pristatomos Informatikos ir Vadybos centrų 
koncepcijos (dok. nr. 191) 


1989 10 30 - VDU įsteigiamas Vadybos mokslų centras 
(dok. nr. 191, 195-196) 


1989 11 01 - VDU įsteigiamas mokslo centras „Informa- 
tika“, bet jo darbuotojai pustrečio mėnesio formaliai neį- 
darbinami VDU (dok. nr. 186, 191, 197, 331) 


Pasisakymai 


1989 12 05 - Viktoro Butkaus pasisakymas apie Teologijos-fi- 
losofijos fakulteto atkūrimo perspektyvą; „Studentų dienos“ 
(dok. nr. 202) 


1989 12 12 - Prano Garšvos pasisakymas apie Teologi- 
jos-filosofijos fakulteto atkūrimo reikalingumą; „Draugas“ 
(dok. nr. 204) 


1989 m. gruodis - Gedimino Kostkevičiaus pasisakymai 
„Drauge“ ir „Pasaulio lietuvyje“ (dok. nr. 207-208) 

1989 12 15 - Aušros Skorubskaitės reportažas apie studijų 
kasdienybę VDU; „Komjaunimo tiesa“ (dok. nr. 209) 

1989 12 20 - Arvydo Žygo pasisakymas apie akademinį VDU 
studentų sąžinigumą; „Studijų aidai“ (dok. nr. 212) 


1990 01 17 - Arvydas Žygas; „Tėvynės šviesa“ (dok. nr. 220) 


1990 m. sausis - Hypatijos Yčaitės-Petkus pasisakymas 
dėl Teologijos-filosofijos fakulteto atkūrimo; „Akiračiai“ 
(dok. nr. 222) 


1990 01 27 - Antano Paškaus ir Kęstučio Skrupskelio pole- 
mika dėl Teologijos-filosofijos fakulteto atkūrimo; „Draugas“ 
(dok. nr. 223) 

1990 m. vasaris - Julius Šmulkštys; „Akiračiai“ (dok. nr. 224) 


1990 02 09 - Alfredo Skopo reportažas apie VDU problemas; 
„Gimtasis kraštas“ (dok. nr. 225) 


1990 02 12 - Jurgis Vilemas; „Vakarinės naujienos“ 
(dok. nr. 229) 


1990 02 14 - Joanos Misevičienės pranešimas visuomenei; 
„Kauno tiesa“ (dok. nr. 230) 


1990 02 18 - Alfredo Smailio pasisakymas apie teologijos 
fakultetų atkūrimo poreikį; „Kauno tiesa“ (dok. nr. 236) 

Įvykiai 
1989 11 22 - VDU Atkūrimo tarybos prezidiumo posėdis 
(dok. nr. 199) 


1989 11 24-25 - Čikagoje VI mokslo ir kultūros sim- 
poziumo metu išrenkama VDU senato užsienio dalis, 
susidedanti iš 48 senatorių. Nusprendžiama, kad visų 
VDU senatorių suvažiavimas vyks Lietuvoje 1990 m. gegu- 
žės mėn. (dok. nr. 200, 210-211). Neformaliai į pirmojo 
rektoriaus postą iškeliama Algirdo Avižienio kandidatūra 
(dok. nr. 213, 215) 


1989 12 20 - Algirdas Avižienis VDU senatoriams užsienyje 
išsiuntinėja pirmąjį aplinkraštį, kuriame informuoja apie 
senatorių rinkimus ir tolimesnius planus (dok. nr. 210-211) 
1989 12 27 - VDU Atkuriamosios tarybos dešimtas, išplės- 
tinis, posėdis, kurio metu išrenkama VDU Lietuvos pusės 
senato dalis, susidedanti iš 48 narių. Taip pat nuspren- 
džiama nuo naujų mokslo metų steigti Informatikos fakul- 
tetą (dok. nr. 213-214) 


1990 01 04-28 - pirmoji sesija (dok. nr. 205-206, 233, 238) 
1990 01 17 - VDU senato pirmasis posėdis, kuriame tarp 
kitko nusprendžiama skelbti konkursą dekanams ir katedrų 
vėdėjams (dok. nr. 219, 234) 

1990 01 25 - VDU rektorato posėdyje priimamas stojamųjų 
egzaminų planas (dok. nr. 221) 


1990 02 02 ir 12 - Kauno miesto Vykdomasis komitetas 
perduoda Menininkų namus Centrui ir po protestų atšau- 
kia šį sprendimą (dok. nr. 227, 237) 

1990 02 12 - VDU Lietuvos senatoriai oficialiai pakviečia 
Algirdą Avižienį kandidatuoti į rektorius (dok. nr. 228) 
1990 02 14 - VDU senato antras posėdis (protokolas 
nerastas) 

1990 02 15 - Algirdas Avižienis oficialiai sutinka kandida- 
tuoti į VDU rektorius (dok. nr. 231-233) 


1990 02 16 - „Informatikos“ mokslo centro personalas for- 
maliai įdarbinamas VDU (dok. nr. 331) 

Pasisakymai Įvykiai 


1990 02 24 - rinkimai į Lietuvos TSR Aukščiausiąją Tarybą. 
Į ją išrenkami VDU prorektoriaus pareigas einantis Anta- 
nas Karoblis ir Tiksliųjų mokslų fakulteto koordinatorius 
Vytautas Paliūnas 


1990 02 28 - VDU senato trečias posėdis, kuriame apta- 
rinėjama rektoriaus rinkimų procedūra, išklausoma ir 
grąžinama patobulinimui ataskaita apie pirmąją sesiją, 
patvirtinamas studentų priėmimo ir egzaminų planas, 
nusprendžiama pradėti Biologijos ir Teologijos-filosofijos 
fakultetų steigimą, o Ekonomikos fakultete pradėti ruošti 
diplomatus (dok. nr. 238, 239, 240, 259) 


1990 03 06 - Mindaugas Venslauskas (dok. nr. 245) 
1990 03 11 - Lietuvos nepriklausomybės paskelbimas 


1990 03 13 - Visuomeninės politinės veiklos centre 
studentai apniokoja K. Markso ir E Engelso bareljefą 
(dok. nr. 247-248) 


1990 03 27 - Jono Kairio-Kairevičiaus pasisakymas apie 
Evangelikų teologijos fakulteto atkūrimo perspektyvą; „Kauno 
tiesa“ (dok. nr. 249) 


1990 03 27 - skubus VDU senato dalies posėdis, sušauktas 
dėl padidėjusios grėsmės, kad Lietuvos komunistų parti- 
jos ant Tarybų Sąjungos komunistų partijos platformos 
Kauno skyrius perims Visuomeninės veiklos centro rūmus 
(dok. nr. 250) 


1990 03 28 - Joanos Misevičienės pranešimas visuomenei apie 1990 03 28 - VDU su Visuomeninės politinės veiklos cen- 

vasario 28 d. senato posėdį; „Tiesa“ (dok. nr. 239) tru sudaro sutartį dėl jo rūmų išsinuomavimo nuo liepos 
1 d. (dok. nr. 252); VDU neeilinio posėdžio metu svarsto- 
mos priemonės išsaugoti Visuomeninės politinės veiklos 
rūmus (dok. nr. 251) 
1990 03 29 - VDU studentai spaudoje kreipiasi į Kauno 
miesto Vykdomąjį komitetą skubiai įteisinti Visuome- 
ninės politinės veiklos centro perdavimą Universitetui 
(dok. nr. 253) 


1990 03 30 - Vytauto Kaminsko pasisakymas apie informati- 
kos studijas; „Kauno tiesa“ (dok. nr. 254); 

Antano Karoblio pasisakymas apie diplomatų rengimo gali- 
mybę VDU; „Respublika“ (dok. nr. 255) 


1990 m. balandis - Studentų pokalbiai su Vladu Gronsku, 
Vidmantu Pekarsku, Algirdu Makarevičiumi, Raimundu 
Bentkumi, Rimantu Vaišniu (dok. nr. 257) 


1990 04 09 - Rimantas Marčėnas (dok. nr. 258) 


1990 04 11 - Gedimino Kostkevičiaus pasisakymas apie 1990 04 11 - VDU senato penktas posėdis. Galutinai 

Centro veiklą; „Atgimimas“ (dok. nr. 261) apsisprendžiama dėl Biologijos fakulteto įsteigimo, svarsto- 
mas Teologijos-filosofijos fakulteto steigimo klausimas, bet 
sprendimas nukeliamas į kitą posėdį, priimama ataskaita 
apie sesiją. Posėdis pratęsiamas susitikime su studentais 
(dok. nr. 262) 


1990 04 18 - VDU atkuriama korporacija Neo-Lithuania 
(dok. nr. 265, 270) 


1990 05 01 - Algirdas Avižienis VDU senatoriams užsienyje 
pristato savo rinkiminę programą (dok. nr. 267) 


1990 05 08-11 - Sauliaus Bukausko korespondencija apie VDU 
ir Centro santykius (dok. nr. 269) 


Pasisakymai 


1990 05 24 - Rimas Vaišnys; „Kauno tiesa“ (dok. nr. 278) 


1990 05 26-31 - Joana Misevičienė ir Mindaugas Venslaus- 
kas „Tiesoje“ ir „Kauno tiesoje“ pristato visuomenei Algirdą 
Avižienį ir informuoja apie išrinkimą VDU rektoriumi 
(dok. nr. 282-283) 


1990 06 02 - Jurgis Vilemas; „Kauno tiesa“ (dok. nr. 290) 


1990 06 17 - „Ihe New York Times“ paskelbia straipsnį apie 
atkurtą VDU ir Algirdo Avižienio išrinkimą rektoriumi 
(dok. nr. 295) 

Įvykiai 
1990 05 09 - VDU senato šeštasis posėdis. Jame patvirti- 
namas Teologijos-filosofijos fakulteto atkūrimas, išrenkami 
dekanai - Mindaugas Venslauskas (Biologijos), Povilas 
Zakarevičius (Ekonomikos), ir Gintautas Kamuntavičius 
(naujai steigiamo Matematikos-fizikos). Humanitarinio 
fakulteto koordinatoriumi paskiriamas Alvydas Butkus 
(dok. nr. 270-271) 


1990 05 16 - Jurgis Vilemas kreipiasi į Lietuvos komparti- 
jos vadovą Algirdą Brazauską su prašymu perduoti Visuo- 
meninės politinės veiklos centrą VDU (dok. 273) 


1990 05 17 - spaudai išsiuntinėjamas skelbimas apie stoja- 
muosius į VDU (dok. nr. 274) 

1990 05 21-22 - Algirdas Avižienis išsiuntinėja aplinkraš- 
čius VDU senatoriams Lietuvoje ir užsienyje, kuriuose 
informuoja apie artėjantį kultūrinės blokados Sovietų 
nulemtą dvigubą senato posėdį Kaune ir Čikagoje 

(dok. nr. 276-277) 

1990 05 24 - Čikagoje paskelbiami ir į Kauną siunčiami 
paštu iš VDU užsienio senatorių gauti rektoriaus rinkimų 
rezultatai - išrinktas Algirdas Avižienis (dok. nr. 279); 
Kaune įvyksta VDU senato septintas posėdis, kuriame 
paskelbiama, kad iš Lietuvos pusės senatoriai išrinko rekto- 
riumi Algirdą Avižienį. Svarstomos ir priimamos pataisos 
VDU Statutui (dok. nr. 280-281) 

1990 05 25-27 - Čikagoje vyksta VDU užsienio senato 
dalies posėdis, kuriama aptarinėta ir rekomenduota Uni- 
versiteto struktūra ir studijų programos, besiskiriančios 
nuo priimtų Lietuvoje, užsitikrina JAV Lietuvių bendruo- 
menės finansinė parama (dok. nr. 284-287, 289) 


1990 05 31 - Algirdas Avižienis išsiunčia JAV prezidentui 
George Bushui raštą dėl kultūrinės VDU veiklos blokados 
iš Sovietų Sąjungos pusės (dok. nr. 288) 


1990 06 15 - „Drauge“ paskelbiamas VDU senatorių kreipi- 
masis į pasaulio universitetų rektorius dėl Sovietų Sąjungos 
kultūrinės blokados (dok. nr. 294) 


1990 06 28 - Lietuvos kompartijos Kauno miesto komiteto 
biuras perdavė Visuomeninės politinės veiklos patalpas 
VDU (dok. nr. 297), bet po keleto dienų šio sprendimo 
įgyvendinimą sustabdė (dok. nr. 306). 


1990 07 03 - stojamieji egzaminai į VDU. Gauta 541 
paraiška, priimti 237 studentai. Didžiausias konkursas - 
Teologijos-filosofijos fakultetą (dok. nr. 298-299) 


1990 07 05 - VDU senato aštuntas posėdis, kuriame ren- 
kami kai kurių katedrų vedėjai (dok. nr. 298) 


1990 07 10 ir 21 - Kazys Almenas kreipiasi į VDU sena- 
torius su prašymu pasiūlyti verstinų vadovėlių sąrašus 
Šis prašymas siejamas su steigiama leidykla „Litera“, kuri 
aptarnaus Universiteto poreikius (dok. nr. 301-303) 

Pasisakymai 


1990 07 28 - Viktoro Butkaus pasisakymas apie Teologijos-fi- 
losofijos fakultetą; „Kauno tiesa“ (dok. nr. 310) 


1990 08 02 - Alvydo Butkaus pasisakymas apie Humanitarinių 
mokslų fakultetą; „Kauno tiesa“ (dok. nr. 311) 


1990 08 28 - 09 05 - Algirdas Avižienis „Kauno tiesoje“, „Lie- 
tuvos aide“ ir „Atgimime“ (dok. nr. 316-319) 


Įvykiai 
1990 07 21 - JAV Lietuvių bendruomenė suteikia finansinę 
paramą steigiamai leidyklai (dok. nr. 305) 


1990 07 25 - Jurgis Vilemas kreipiasi į Lietuvos vyriausybę 
dėl VDU finansavimo (dok. nr. 307) 


1990 08 06-12 - Algirdas Avižienis ir Jurgis Vilemas 
dalyvauja pasaulio rektorių konferencijoje Helsinkyje 
(dok. nr. 304, 316, 324) 


1990 08 13 - Algirdas Avižienis atvyksta į Lietuvą ir faktiš- 
kai pradeda eiti rektoriaus pareigas (dok. nr. 312-313) 


1990 08 16 - Algirdas Avižienis ir Vytautas Statulevičius 
susitinka su ministre pirmininke Kazimiera Prunskiene. 
Susitikimo pasėkoje VDU gauna 1,09 mln. rublių valstybinį 
finansavimą (dok. nr. 317) 


1990 08 17 - Rockfellerio fondo atstovų susitikimas su 
VDU atstovais (dok. nr. 314) 


1990 09 03 - Algirdo Avižienio inauguracija ir naujų 
mokslo metų iškilmės (dok. nr. 320-324) 

1990 09 04 - antrus mokslo metus pradedančiame VDU 
veikia senieji Humanitarinių ir Ekonomikos mokslų fakul- 
tetai bei pradeda veikti naujai įsteigti Biologijos, Informati- 
kos, Matematikos-fizikos (šie abu vietoj panaikinto Tikslųjų 
mokslų fakulteto) ir Teologijos-filosofijos fakultetai. 


TECHNINĖS PASTABOS 


INSTITUCIJŲ SANTRUMPOS 


AAA - VDU Lietuvių išeivijos institutas, Algirdo Avižienio archyvas 

FTEPI - Fizikinių-techninių energetikos problemų institutas 

KMI - Kauno medicinos institutas 

KPI - Kauno politechnikos institutas 

„K.t.“ - „Kauno tiesa“ 

KU - Kauno universitetas 

KVDU - Kauno Vytauto Didžiojo universitetas 

KRMT MTI - Kauno radijo matavimo technikos Mokslinio tyrimo institutas 

LCVA - Lietuvos centrinis valstybės archyvas 

LIMTI - Lietuvos TSR mokslinės techninės informacijos ir techninės ekonominės analizės mokslinio 
tyrimo instituto Kauno filialas 

LKP CK - Lietuvos komunistų partijos Centro komitetas 

LPS - Lietuvos persitvarkymo Sąjūdis 

LTSR - Lietuvos tarybų socialistinė respublika 

LŪSTI - Liaudies ūkio specialistų tobulinimosi institutas (1988-1990 Liaudies ūkio vadovaujančiųjų 
darbuotojų ir specialistų kvalifikacijos kėlimo institutas) 

LŽŪA, ŽUA - Lietuvos TSR Žemės ūkio akademija 

PLKMŠ centras - Pasaulio lietuvių kultūros, mokslo ir švietimo centras 

VDI - Vilniaus dailės institutas 

VUB RS - Vilniaus universiteto bibliotekos Rankraščių skyrius 

VVPI - Vilniaus valstybinis pedagogikos institutas 

VVU KVFE - Vilniaus valstybinio universiteto Kauno vakarinis fakultetas 


STATUSŲ SANTRUMPOS 


Akad. - akademikas 

Dėst. - dėstytojas 

Doc. - docentas 

Drg. - draugas 

E. doc. p. - einantis docento pareigas 

E. p. - einantis pareigas 

E. prof. p. - einantis profesoriaus pareigas 
Hab. dr. - habilituotas daktaras 

Inž. - inžinierius 

J. m. b. - jaunesnysis mokslinis bendradarbis 
Kun. - kunigas 

M.b. - mokslinis bendradarbis 

M.k.- mokslų kandidatas 

M.kand. - mokslų kandidatas 

Prof. - profesorius 

V. d. - vyresnysis dėstytojas 

V. m. b. - vyresnysis mokslinis bendradarbis 
Vyr. lab. - vyresnysis laborantas 


PASTABOS DĖL PROTOKOLŲ TRANSKRIPCIJOS 


Atkuriamojo senato sekretorė Joana Misevičienė stenografavo visus posėdžius. Protokolų juodraščius ji 
perdavė į VDU archyvą. Nepavyko aptikti nei vieno mašinraštinio stenogramų varianto, tad galima spėti, kad 
sekretorė nerengė ir neplatino stenogramų švaraščių. 

Protokolų juodraščiuose gausu santrumpų, kurios apsunkina teksto suvokimą. Dažniausiai pasitaikan- 
čios santrumpos: 

- institucijų pavadinimai ženklinami pirmomis žodžių raidėmis, 

- ilgesni žodžiai trumpinami jų neužbaigiant arba užrašant tik pirmas ir paskutines raides, 

- vardai ir pavardės trumpinamos užrašant tik pirmąsias raides ar skiemenis. 

- pagarba akademinio pasaulio taisyklėms lėmė, kad net greitai užrašinėdama sekretorė stengėsi nepra- 
leisti kalbėtojų akademinių titulų santrumpų. 

Santrumpų gausa iškėlė dilemą - ar perrašant šiuos juodraščius palikti originalias santrumpas ir užbaigti 
laužtiniuose skliaustuose (įprasta praktika), ar nevarginti skaitytojo laužtinių skliaustų gausa ir panaikinti 
santrumpas tiesiog rekonstruojant trumpinamus žodžius. Pasirinktas antras kelias, kas yra nusižengimas šal- 
tinių rengimo ortodoksijai. Šį pasirinkimą argumentuoju tuo, kad santrumpų yra labai daug ir jos netrum- 
pina komplikuotų žodžių, dėl kurių rekonstrukcijos kiltų abejonių. 

Spėtina, kad visų sekretorių intencija yra kurti tokį tekstą, kuriame santrumpų būtų kuo mažiau, bet 
stenografavimo įtampa lemia kitokį rezultatą. Kyla klausimas, ar dokumento rengėjas gali sau leisti šią spė- 
jamą intenciją paversti tikrove ir pašalinti stenografavimo rezultato netobulumus? Rizikuoju, kad gali, ypač 
kuomet dirba su naujausios istorijos dokumentais. Svarbu nuoseklumas - jei pasirinkta vieno ar kito tipo 
trumpinius likviduoti, tuomet tai reikia daryti nuosekliai. Pavyzdžiui, kai kurie plačiai žinomi trumpiniai iš 
akademinės sferos perrašomuose protokoluose lieka - un-tas, f-tas, prof., doc. 

Rengėjas leido sau peržengti ir šią rizikingą ribą. Protokolai liudija, kad kuomet posėdžio kalbų tem- 
pas buvo normalus, sekretorė, pristatydama kalbėtojus, laikėsi nuoseklios schemos - akademinio laipsnio 
santrumpa, pirma vardo raidė, pavardė. 1989 m. pavasario ir vasaros protokoluose dar kartais nurodoma ir 
kalbėtojo darbovietės santrumpa. Posėdžio dinamikos suaktyvėjimas arba tiesiog nuovargis lemdavo, kad ši 
schema išblukdavo - kartais likdavo tik kalbėtojo pavardės santrumpa, o vardų pirmos raidės būdavo įra- 
šomos klaidingai. Atsižvelgdamas į sekretorės intenciją ir dokumento skaitytojo interesą kuo lengviau tekstą 
suprasti leidau sau rekonstruoti kiekvieno kalbėtojo pristatymą pagal spėjamą lėtesnio užrašymo tempo rezul- 
tatą - visada nurodoma akademinio laipsnio santrumpa, pirma vardo raidė ir pavardė. Išimtis - dok. nr. 129 
ir 219 - kurių originaluose nei karto nepavartoti akademiniai laipsniai. 


SKELBIAMUOSE DOKUMENTUOSE NAUDOJAMI ŽENKLAI 


(Į Ženklina autoriaus papildymus ranka. 

[] Ženklina tekstą, kurio nėra dokumente, pvz. menamus žodžius arba datų fragmentus 
[...] Ženklina praleistą arba neįskaitytą dokumento dalį. 

Taigi Išbrauktas tekstas dokumente. 


Taigi Pabrauktas tekstas dokumente. 


DOKUMENTAI 


NR. 1. ĮRAŠAS ROMUALDO BALTRUŠIO DIENORAŠTYJE, 1988 M. BALANDŽIO 12 D. 


Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys], 2013, p. 14-15. 


1988-04-12 - Šeštadienis 

Šiandieną KPI Automatikos fakulteto auditorijoje slapta susirinkę prof. A. Smailys, prof. V. Pekarskas, 
doc. P. Živatkauskas, doc. A. Karoblis, dr. G. Kostkevičius ir aš aptarėme laisvos minties, humanitarinės 
krypties Vytauto Didžiojo universiteto atkūrimo Kaune galimybes“. 


NR. 2. ALFREDO SMAILIO PASISAKYMAS. 1988 M. LIEPOS 29 D. 
Smailys, Alfredas. „Atkurkime Kauno universitetą“. In Kauno tiesa, 1988 07 29. Nr. 175, p. 4. 


Atkurkime Kauno universitetą 


Sudėtingais ir nelengvais 1922 metais Kaune buvo įkurtas Universitetas. Jame buvo penki fakultetai: 
Teologijos, Socialinių mokslų, Medicinos, Gamtos-matematikos ir Technikos. Studijas pradėjo apie 400 
studentų, o po dešimties metų jame studijavo jau apie 5 tūkstančiai. Po 1932 metų dėl ekonominių sąlygų 
studentų nebedaugėjo. 

Universitetas savo veiklą pradėjo neturėdamas tinkamų patalpų, knygų, mokslo priemonių, reikiamų 
lėšų. Negausus buvo ir mokslo personalas. Mūsų kaimynai latviai ir estai tuo metu buvo kur kas pra- 
našesni, nes Rygoje jau senokai veikė garsioji Politechnikos aukštoji mokykla. Tartu universitetas buvo 
įkurtas beveik prieš 300 metų. 

Nepaisant kūrimosi sunkumų, kaip nurodė rektorius V. Čepinskis kalboje, pasakytoje Universiteto 
dešimtmečio proga, Kaune greitai buvo pasiektas Europos aukštųjų mokyklų lygis. Jo egzistavimas skatino 
Lietuvos intelektualinį ir mokslinį lygį. Gaila, kad iki šiol kultūrinė ir mokslinė Universiteto reikšmė Lie- 
tuvai nepakankamai nušviesta mūsų spaudoje. 

1930 metais šios aukštosios mokyklos pavadinimas buvo pakeistas: pavadintas Vytauto Didžiojo uni- 
versitetu. Pirmuoju šios aukštosios mokyklos rektoriumi buvo paskirtas profesorius J. Šimkus. Ilgainiui 
garbingos universiteto rektoriaus pareigos buvo tekusios profesoriams V. Čepinskiui, P. Būčiui, P. Avižo- 
niui, M. Biržiškai, M. Riomeriui, S. Šalkauskiui. 

Universitete klestėjo visuomeninė veikla. Vien tik iki 1932 m. veikė 114 įvairių organizacijų. Supran- 
tama, šioje įvairovėje buvo ir kraštutinių nacionalistinių, ir kairiųjų marksistinių. 


Šį susitikimą vėliau Baltrušis aprašė savo atsiminimuose: Idėja tapo realybe. Kauno diena, 1998 gegužės 28, 35 (ir susi- 
tikimo dalyvių nuotrauka); Vytauto Didžiojo universiteto atkūrimas - Kauno Sąjūdžio iniciatyva, In Lietuvos Sąjūdis 
Kaune. Kaunas: Kauno medicinos universiteto leidykla, 2004, 81; Atsiminimų pynė, 381-382 (ir susitikimo dalyvių nuo- 
trauka). 

Didžiulį vaidmenį ruošiant specialistus sugriautam liaudies ūkiui atstatyti Kauno universitetas suvai- 
dino pokario metais. Tepriminsiu, jog 1950 metais Universitete studijavo 2659 studentai, veikė 7 fakulte- 
tai, 63 katedros. Buvo ruošiami 23 specialybių darbuotojai. 

Universitetas paruošė keletą tūkstančių mokytojų, kultūros darbuotojų, ekonomistų, teisininkų, ling- 
vistų, įvairių specialybių inžinierių ir gydytojų, vaisingai pasidarbavusių pažangos, kultūros, švietimo 
labui, kūrusių Lietuvos pramonę, sveikatos apsaugą. Daugelis Universiteto absolventų prisidėjo kuriant 
ir plėtojant Lietuvos Darbo raudonosios vėliavos ordino žemės ūkio akademiją, Kūno kultūros institutą, 
Lietuvos veterinarijos akademiją. 

Atkūrus Vilniaus universitetą 1939 m., daugelis Kauno universiteto absolventų ir net ištisai kai kurie 
fakultetai buvo perkelti į Vilnių. LTSR Mokslų Akademijos įstaigų pagrindą taip pat sudarė Kauno uni- 
versiteto į Vilnių perkeltieji jo fakultetų dėstytojai. Taigi, nuo 1939 m. iki 1950 m. Lietuvoje veikė du 
universitetai. 

Kauno universiteto atkūrimas atgaivintų šią tradiciją. Priminkime, jog vienas pagrindinių universiteti- 
nių miestų bruožų - didesnis intelektualinis ir kultūrinis to miesto gyventojų išsilavinimas, neabejotinai 
reikšmingas ir periferinėms zonoms. Mūsų sąmonėje naujo universiteto sukūrimas paprastai siejamas 
su istorinėmis tradicijomis, aukštųjų mokyklų egzistavimu. Tiesa, mūsų mieste tos tradicijos nėra itin 
didelės, tačiau jų egzistavimo nuneigti negalima. 

Šiuo metu nauji universitetai kuriami. Pavyzdžiui, 1967 m. buvo įkurtas Kaliningrado, 1969 m. - 
Gomelio, 1957 m. - Baškirijos (Ufos), 1972 m. - Čečėnijos-Ingušijos (Grozno), 1973 m. - Altajaus (Bar- 
naulo), 1974 m. - Čeliabinsko universitetai. Vien po Didžiojo Tėvynės karo įkurti 34 nauji universitetai. 

Kokias gi mokslo sritis galėtų sutvirtinti naujasis universitetas? Manyčiau, į jo struktūrą nebūtų tiks- 
linga įjungti Antano Sniečkaus politechnikos instituto, tačiau kai kuriuos fakultetus galima būtų reorga- 
nizuoti. Humanitarinių mokslų fakulteto branduolį sudarytų Vilniaus universiteto humanitariniai skyriai, 
veikiantys Kaune. Atkurtajame universitete galėtume ruošti Šiaurės Europos kalbų specialistus (suomių, 
švedų, norvegų, danų), nes, sparčiai besivystant šių šalių ekonomikai ir kultūrai, minėtų kalbų specialistų 
mūsų šaly itin trūksta. Humanitariniame fakultete galima būtų integruoti ir giliau nagrinėti kai kurias 
lituanistikos, prūsų kalbos, Lietuvos istorijos bei kultūros problemas, kurias spręsti tektų specialioms 
katedroms. 

Viena didžiausių dabarties problemų yra ekologija, reikalaujanti neatidėliotinų sprendimų, kurie turėtų 
paliesti pramonės vystymą, gamybos procesų kultūrą ir visuomenės ekologinį sąmoningumą. Kauno uni- 
versitete būtų galima įsteigti ekologijos fakultetą, kuris suvaidintų labai teigiamą vaidmenį visos šalies 
mastu. Tokio fakulteto reikalingumas kiltų dar ir todėl, kad šiuo metu Lietuva yra viena labiausiai ekolo- 
giškai pažeistų respublikų. Ekologines problemas galima būtų spręsti ir pasitelkus kai kurias Medicinos 
instituto katedras. 

Be to, būtų tikslinga jame ir Biofizikos fakultetą turėti, nes šios srities specialistų Respublikai labai 
trūksta, o Cheminės technologijos fakultetas, mažiau susijęs su KPI bei įvairiapusiu technikos vystymu, 
galėtų būtų perkeltas į Vilnių. 

Šios pastabos apie Kauno universiteto atkūrimą anaiptol nepretenduoja į išsamų problemos aptarimą. 
Galbūt jos paskatintų visuomenę aptarti tokią galimybę. Savo mintis pateikiau diskusine tvarka. 


Alfredas SMAILYS 
Profesorius 


NR. 3. LAIMONO INIO PASISAKYMAS. 1988 M. RUGPJŪČIO 6 D. 
Inis, Laimonas. Žingsnis, kurį reikia žengti. In Kauno tiesa, 1988 08 06. Nr. 181, p. 4. 
Žingsnis, kurį reikia žengti 


Profesorius Alfredas Smailys kelia labai svarbų klausimą - Kauno universiteto atkūrimo būti- 
nybę („Kauno tiesa“, 1988 m. liepos 29 d.). Mintis nenauja, ne kartą jau viešai išsakyta Respublikos ir 
Kauno rašytojų susirinkimuose, kitomis progomis. Praėjusių metų gruodžio mėnesį vykusiame Parti- 
jos miesto komiteto plenume, kalbėdamas apie Kauno humanitarizavimo svarbą, taip pat siūliau nedel- 
siant svarstyti ir spręsti praktinius Kauno universiteto atkūrimo klausimus, tačiau ši mintis iš karto buvo 

užgniaužta - girdi, Lietuvai pakanka ir vieno universiteto“*. Taip kategoriškai, neįsigilinę į problemos 
svarbą, gali teigti tik žmonės, kuriems nerūpi istorinė praeitis, intelektualinis ir kultūrinis Lietuvos gyven- 
tojų išsilavinimas, arba kurie yra siaurų technokratinių interesų. Profesorius A. Smailys savo straipsnyje 
siūlo aptarti universiteto struktūrą, mokslo ir mokymo kryptis. Manau, jo siūlymai yra racionalūs, verti 
didžiausio visuomenės dėmesio. Tačiau, savaime suprantama, universiteto atkūrimas - ne vienerių metų 
darbas. Pirma reikėtų, kad Kaune veiktų ne tik Vilniaus valstybinio V. Kapsuko universiteto vakarinis 
fakultetas, bet ir dieninis skyrius. 

Kauno universiteto atkūrimas būtų vienas reikšmingiausių žingsnių visuomenės persitvarkymo, kultū- 
ros puoselėjimo, tikro, o ne tariamo žmonių humanitarinio auklėjimo epochoje. 


Laimonas INIS 
Rašytojas 


NR. 4. ALvYDO BUTKAUS PASISAKYMAS. 1988 M. RUGPJŪČIO 6 D. 
Butkus, Alvydas. Kodėl Kaunui būtinas Universitetas. In Kauno tiesa, 1989 08 06. Nr. 181, p. 4. 


Kodėl Kaunui būtinas Universitetas 


Visiškai pritardamas Kauno universiteto atkūrimo idėjai, noriu ją paremti keliais argumentais. 

Humanitarinės mokyklos stygius mūsų mieste skaudžiai juntamas iki šiol. 1964 m. įkurtas Vilniaus 
universiteto Kauno bendramokslinis (dabar Kauno vakarinis) fakultetas mūsų didmiesčiui yra pasityčio- 
jimas: ir dėl menko išleidžiamų filologų skaičiaus, ir dėl biurokratinio reikalavimo studijuojant būtinai 
kur nors dirbti. O juk nuo šito filologų studijos tik kenčia. Nepakankamą parengimo lygį vakariniame 
fakultete rodo ir disertantų skaičius. Šiemet fakultetas išleido XX lituanistų laidą, tad baigusių KVF litua- 
nistų šiuo metu yra apie 600, tačiau iš jų kandidatines disertacijas apsigynę tik... trys. 

Klaipėdoje ir Šiauliuose yra šio profilio mokyklų stacionarai - Klaipėdoje valstybinės konservatorijos 
filialas, Šiauliuose — K. Preikšo pedagoginis institutas. Abu šie miestai net draugėn sudėti neprilygsta 
Kaunui gyventojų skaičiumi. 

Humanitarinė inteligentija mūsų beveik pusmilijoniniame mieste ištirpsta kaip lašas jūroje. Esam 
technokratų miestas. Gal todėl ir nereikia stebėtis kritiška jo ekologine būkle, paminklosaugininkų bejė- 
giškumu, bendru kultūros nuosmukiu. Ar taip būtų atsitikę, jei vertybių hierarchijos viršūnėje stovėtų 
žmogaus dvasiniai poreikiai, bet ne geležis, degalai ir nežabota pramonė. 

Pramoninio miesto gyventojų problemos taip pat siauresnės. Pažiūrėkim, kokią „Kauno tiesos“ skai- 
tytojų korespondencijos dalį sudaro laiškai moralės, dvasingumo klausimais. Dažniausia skundžiamasi 
varvančiais čiaupais, neuždengtais stogais, nešvariais buteliais, įvairiais kitais buitiniais ar organizaciniais 
nesklandumais. Kodėl žodis „kaunietis“ kitiems Lietuvos gyventojams tapo vos ne sukčiaus, spekulianto 
sinonimu? 

Universitetas visų šitų problemų iškart neišspręs, tačiau išjudins jų sprendimą. Nuo automobilių ir 
gamyklų dūstančiame Kaune humanitarui nepaprastai sunku rasti darbų. Štai čia antrasis lazdos galas: 
miestui reikia ne tik universiteto, bet ir darbo vietų jo absolventams. Ką šiuo metu gali pasirinkti, 
sakykim, filologas? Į mokyklą patekti sunku, be to, ne visi nori dirbti kol kas nedėkingų pedagogo darbų. 
Lieka „Šviesos“ leidykla, trys redakcijos ir Literatūros muziejus, jo filialai. Štai ir viskas Kaunui, neskaitant 
įmonių laikraštukų. Tuo tarpu Vilniuje yra 7 leidyklos, 1982 m. ėjo 31 žurnalas, 11 respublikinių laikraš- 
čių, 24 žinybiniai, 2 vietiniai. 

Kauno universitetas taptų ir regiono kultūros bei mokslo židiniu. Pastebėta, kad didžiųjų Lietuvos 
miestų aukštosios mokyklos pritraukia savo regiono jaunimą: dauguma žemaičių ir šiaurės aukštaičių 
studijoms renkasi Klaipėdą ar Šiaulius, Vilnius traukia rytų aukštaičius ir arčiau namų. Bet iki šiol suval- 
kiečiai humanitarinių mokslų Kaune studijuoti negali, todėl arba važiuoja į Vilnių, arba persiorientuoja ir 
renkasi vieną iš techninių specialybių Kaune. Kiek humanitaro talentų dėl to taip ir neatsiskleidė. 


* Kauno miesto komunistų partijos komiteto plenumo, įvykusio 1987 m. gruodžio 19 dieną, protokole, Laimono Inio pasi- 


sakymo VDU atkūrimo klausimu nėra. Protokole pristatyta jo kalba apie Kauno kūrybinių sąjungų problemas. Žr. Lie- 
tuvos ypatingasis archyvas, LKP skyrius, f. 3310, ap. 73, b. 1, I. 199-201. Laimonas Inis dar kartą apie savo pirmeiviškumą 
VDU atkūrimo idėjos genezėje viešai pasisakė 1988 m. spalio 7 d. (Nr. 25). 

Laikraštyje jau buvo minėta, kokias mokslo sritis galėtų tyrinėti Kauno universitetas. Noriu pridurti, 
kad universiteto filologai būtų visai pajėgūs tyrinėti lietuvių ir latvių lyginamosios kalbotyros, tautosa- 
kos klausimus, formuoti atskirą sintaksės mokyklą. Savų tyrinėtojų laukia lyginamoji baltų etnografija, 
mitologija. 

Matome, jog Kauno universiteto atkūrimas yra ne kauniečių užgaida, bet gyvybiškas poreikis. Tai 
miesto kultūrinio atgimimo poreikis. 


Alvydas BUTKUS 
Filologijos mokslų kandidatas 


NR. 5. PETRO LAZAUSKO, BRONISLOVO RUPLIO IR VYTAUTO RYMEIKIO 
PASISAKYMAS. 1988 M. RUGPJŪČIO 13 D. 


Lazauskas, Petras; Ruplys, Bronislavas; Rymeikis, Vytautas. Taip! Kauno universiteto atkūrimui. In Kauno tiesa. 
1988 08 13. Nr. 187, p. 5. 


Taip! Kauno universiteto atkūrimui 


Gaivūs persitvarkymo vėjai neša mums naujų minčių, padeda naujai pažvelgti į praeitį, į savo šaknis, 
kad su tikru ryžtu galėtume siekti materialinių ir dvasinių vertybių. Turiningame, įvairiapusiškame, pasiū- 
lymų sraute itin reikšmingai nuskambėjo profesoriaus A. Smailio kvietimas atkurti Kauno universitetą 
(„Kauno tiesa“, 1988.07.29). Kvietimas argumentuotas, tad autorius, matyt, iš kuklumo laiko savo mintis 
diskusinėmis. Žinoma, diskutuoti galima dėl Kauno universiteto atkūrimo detalių, bet svarbiausioji - uni- 
versiteto atkūrimo - mintis, mūsų nuomone prašosi konkrečių veiksmų. 

Reikia atkurti ne šiaip universitetą - reikia atgaivinti mūsų kultūros istorijos labai reikšmingą tėkmę, 
atstatyti jos nepertraukiamumą. Visi suprantame, jog Kauno universiteto išardymas 1950 metais, suda- 
rant jo bazėje Medicinos ir Politechnikos institutus, buvo ne visiškai apgalvotas. Tai padaryta pagal ano 
meto administracinę komandinę logiką ir motyvus. Lietuvos šviesuomenė, tiksliau, jos likučiai, dėl to 
išgyveno, bet padaryti nieko negalėjo. Skausmingas tų dienų aidas tebeskamba ir mumyse, tuomet tik 
sėdusiuose į studijų suolus. Žinoma, niekas nepaneigs Kauno politechnikos ir Medicinos institutų reikš- 
mės, jų laimėjimų, tačiau, kaip ir visi tokie institutai, jie negali suteikti savo auklėtiniams to universalaus 
bendražmogiškų savybių lygio, kurį suteikia universitetai. O tai (visi tuo įsitikinome) kaip bumerangas 
sugrįžta Černobyliu, pagalbos šaukiančiu Nemunu, nejautrumu kenčiančiam žmogui... Turbūt neatsitik- 
tinai vienu iš visapusiškos JAV pažangos prielaidų laikoma ten vyraujanti universitetinė aukštojo mokslo 
forma. 

Ir dar. Negalima sumenkinti bendrosios universitetų įtakos miestui, regionui. Egzistuoja pasaulyje 
lakoniškas apibūdinimas - universitetinis miestas, ir platesnių komentarų, taip sakant, nebereikia. Šių 
eilučių autoriams visai nesenai tą teko akivaizdžiai pajusti dalyvaujant konferencijoje Kazanės universi- 
tete, susipažįstant su miestu. 

Ar populiarus, kartais ne itin patrauklus „kauniečio“ įvaizdis nebus, be kita ko, susidaręs dėl neuniver- 
sitetinės, nehumanitarinės miesto kultūrinės atmosferos? 

Svarstant Kauno universiteto atkūrimo detales, prie profesoriaus A. Smailio pasiūlymų norėtųsi pri- 
durti galimybę suformuoti universitete Ekonomikos fakultetą iš atitinkamų Vilniaus universiteto vakari- 
nio skyriaus bei Kauno politechnikos instituto padalinių. Galėtų būti jame Matematikos ir mechanikos 
fakultetas, kurio auklėtinių reikėtų miesto ir rajono mokslo ir mokymo įstaigose. Dar kartą pabrėžiame: 
tai tik detalės, kurtos išaiškėtų „darbo tvarka“. 

Dabar gi vieningai stokime už tikrai kilnų tikslą — Kauno universiteto atkūrimą! 


Lietuvos žemės ūkio akademijos 
profesorius Petras LAZAUSKAS. 
docentai Bronislavas RUPLYS 

ir Vytautas RYMEIKIS 

NR. 6. GINTAUTO KABAŠINSKO PASISAKYMAS. 1988 M. RUGPJŪČIO 20 D. 
Kabašinskas, Gintautas. Problemų sprendimo raktas. In Kauno tiesa. 1988 08 20. Nr. 193, p. 3. 


Problemų sprendimo raktas 


1922 m. vasario 13 d. 17 val. 10 min. tuometinės Lietuvos Ministrų tarybos posėdyje buvo priimtas 
nutarimas: 

„Vadovaujantis Vilniaus universiteto įsteigimo įstatymu ir turint omenyje universiteto atidarymo klau- 
simo pribrendimą ir reikalingumą, nutarta atidaryti universitetą Kaune“. 

Šiandien profesoriaus Alfredo Smailio idėja atkurti Kauno universitetą ne tik svarbi, bet ir aktuali. 
Dalykas pribrendęs ir reikalingas. Universiteto atkūrimo darbas tolygus jo įkūrimui. Jame turi atsirasti 
nauji fakultetai, kurių specialistai dabar gyvybiškai reikalingi mūsų kraštui. Kaip sako filosofas, profeso- 
rius Bronius Genzelis: „Mums reikia nacionalinių kadrų, kurie jaustų atsakomybę už mūsų kraštą.“ 

Iš tiesų, mums reikia specialistų, kurie nebūtų abejingi krašto ekologijai, kurie sugebėtų išspręsti šias 
problemas. Mums reikia žmonių, kuriems rūpėtų istorinė praeitis, Lietuvos gyventojų kultūra, o ne vien 
tik akla techninė pažanga. Juk tik aukšto intelektualinio ir dvasinio lygio specialistas pajėgus kurti tikrąją 
pažangą ir visuomenėje, ir technikoje. 

Negalima nuneigti Kauno universiteto istorinių tradicijų. Kauno universitetas atliko didelį darbą 
įvairių mokslų srityse, davė daug įžymių žmonių tėvynei. Universitetas šiandien galėtų duoti dar daugiau, 
jei ši kilni jo atkūrimo idėja būtų įgyvendinta. 

Praėjo asmens kulto laikai, pasibaigė stagnacijos periodas. Visa tai paliko mums aibę problemų. Kauno 
universiteto atkūrimas tegul bus tų problemų sprendimo raktas. 


Kun. Gintautas KABAŠINSKAS 
Prisikėlimo bažnyčios vikaras 


NR. 7. VITOLIO KUčINSKO PASISAKYMAS. 1988 M. RUGPJŪČIO 20 D. 
Kučinskas, Vitolis. Kauno universitetui perspektyvių darbų atsirastų. In Kauno tiesa. 1988 08 20. Nr. 193, p. 3. 


Kauno universitetui perspektyvių darbų atsirastų 


Istorinės aplinkybės lėmė, kad lietuvių tautai Kaunas buvo laikinoji sostinė. Jokių ypatingų priežasčių, 
kad ir Kauno universitetas būtų laikinas, nebuvo. Manau, tam tikru metu paprasčiausiai pabijota Lietu- 
voje turėti du universitetus. Tačiau šis „kuklumas» parodė, kad antrojo universiteto atsisakyta be reikalo. 
Todėl tarpe kitų istorinių klaidų taisykime ir šią - atkurkime Kauno universitetą! Iš to daug ką laimėtų 
liaudies švietimo pertvarkymas ir tautinio dvasingumo atgimimas. Juk panašaus dubliavimo esama: 
Vilniaus valstybinis pedagoginis institutas, įkurtas 1944 m. ir Šiaulių pedagoginis institutas (veikia nuo 
1954 m.), Kauno politechnikos institutas, įkurtas 1950 m., ir jo satelitas — Vilniaus inžinerinės statybos 
institutas, įsteigtas 1960 m. Toks minėtų institutų dubliavimas pasitarnavo kooperavimo ir specializacijos 
procesams, dėl ko pagerėjo specialistų paruošimas, atsirado palankesnės sąlygos Lietuvos jaunimui siekti 
aukštojo mokslo beveik visuose Respublikos miestuose. 

Ką panašaus galėtų duoti Kauno universitetas? Visų pirma, kaip siūlo prof. A. Smailys („Kauno tiesa“, 
1988 m. liepos 29 d. numeris) turėtų būti įkurtas Ekologijos fakultetas. Pastarosios srities specialistų šiuo 
metu negali tinkamai ruošti nė viena Respublikos aukštoji mokykla. Tam reiktų suburti vedančiuosius 
mokslininkus, dėstytojus iš beveik visų aukštųjų mokyklų: biologus, geologus, fizikus iš Universiteto, 
kibernetikos, darbo apsaugos specialistus ir kt. iš KPI, žemėtvarkininkus ir hidrotechnikus iš LŽŪA ir t. t. 
Tik kompleksinis būsimųjų ekologijos specialistų paruošimas galėtų padėti spręsti svarbiausią mūsų 
dabarties problemą. 

Bet kokiose gamybos, švietimo ir kultūros srityse dar pasigendame specialistų veiklos profesiona- 
lumo. Šias spragas neužtaisysime vien pertvarkydami liaudies švietimą, gerindami jo materialinę bazę, 
tobulindami mokymo formas bei metodus. Reikia moksliškai pagrįsti būsimojo specialisto profesinės 
veiklos turinį, nustatyti funkcinį ryšį visų specialistų veikloje ir kitus klausimus. Šį darbą gali atlikti tik 

kvalifikuoti darbo psichologijos (ergonomikos) ir socialinės psichologijos bei sociologijos specialistai, 
kuriuos taip pat galėtų ruošti Kauno universitetas. 

Humanitarizuojant pramonės ir žemės ūkio specialistų ruošimą, reikiamą pagalbą techniškosioms aukš- 
tosioms mokykloms turėtų sutelkti atkurto untversiteto specialistai. Jeigu visų specialybių studentams bus 
dėstoma lietuvių kalba, tai šios disciplinos dėstytojus irgi galėtų ruošti atkurtas Kauno universitetas. 

Žodžiu, Kauno universitete perspektyvių darbų atsirastų nemažai, reikia tik, kad jis būti atkurtas. 


Vitolis KUČINSKAS 
Lietuvos žemės ūkio akademijos fizikos katedros docentas 


NR. 8. PovILO VARANAUSKO IR JONO ČEPINSKIO PASISAKYMAS. 
1988 M. RUGPJŪČIO 20 D. 


Varanauskas, Povilas; Čepinskis, Jonas. Mokslo dvasia - ne tik specialybės žinios. In Kauno tiesa. 1988 09 02. Nr. 203, 
D. 4. 


Mokslo dvasia - ne tik specialybės žinios 


Teigdami, kad Kauno Universiteto atkūrimas jau vakar subrendęs reikalas, būtume savaip neteisūs. Jis 
niekad neturėjo būti panaikintas! Tereikia pasidairyti į kraštus, mažesnius už Lietuvą. Juose net po kelis 
universitetus yra. Pavyzdžiui, Šveicarijoje - keturi universitetai ir politechnikos institutas. 

Išskirti savarankišką aukštąją technikos mokyklą, be abejonės, reikėjo. Tai sudarė galimybes sustiprinti 
techninį mokymą. Dėl Medicinos instituto išskyrimo galima buvo abejoti. Šiuo metu tikriausiai netiks- 
linga esamą Kauno medicinos institutą įjungti į Universitetą, kurio atgimimo būtinybė nekelia abejonių. 
Universiteto įkūrimas buvo susijęs su tautiniu atgimimu. Būsimasis universiteto atgimimas neatsiejamas 
nuo visuomenės atsinaujinimo, į kurį atvėrė duris persitvarkymas. Ši problema įtraukta į Lietuvos persi- 
tvarkymo sąjūdžio Kauno iniciatyvinės grupės darbo gaires. Apie Universitetą kalbama Kultūros fonde ir 
Rašytojų sąjungos Kauno skyriuje. 

Vienu metu įvairiuose lygiuose keliama ši idėja rodo jos pagrįstumą. Profesorius A. Smailys bendrame 
Sąjūdžio, miesto vadovų ir „Kauno tiesos“ redakcijos atstovų pasitarime įsipareigojo parašyti pirmąjį 
straipsnį šia tema; tai įvykdė ir susilaukė pritariančiųjų. Nereiktų tik gal fetišizuoti esmės - tarytum su 
Universiteto atkūrimu automatiškai išsispręs daug reikalų. Kad kauniečių kalbos kultūra pagerės, nea- 
bejojame. Bet gamtos užterštumą aiškinti tik siauru techninės srities specialistų mąstymu - ne išeitis. 
Vilniuje turime didžiulį ir seną Universitetą, bet, nepaisant to, ir šiandien plaukia Nerimi iš Vilniaus pro 
Kauną į Nemuną didesnės už Universiteto plotą tepalo dėmės... Ir kalti dėl to ne vien aukštųjų mokyklų 
absolventai, bet ir darbininkai (o juk jie niekad nestudijavo). 

Priešintis blogiui turime mes visi, nepriklausomai nuo išsilavinimo, tautybės, partiškumo, religinių 
įsitikinimų ir skirstymo pagal kitus socialinius kriterijus. Turime užmiršti, kas mus skiria, o žiūrėti, kas 
vienija. Kai Lietuva bus švari, galėsime vienas prieš kitą pasipuikuoti. Mūsų visų pirmasis priešas - gamtos 
teršėjai. Nė vienas, pastebėjęs jos teršimą, neliko abejingas. Juk didelė tarša atsiranda ne vien dėl technolo- 
gijos netobulumo, bet ir asmeninę naudą gaudant. Ir tai „petys į petį“ vykdo tiek Politechnikos, tiek Uni- 
versiteto, tiek Žemės ūkio akademijos absolventai. Todėl būtina ne tik atkurti Universitetą Kaune, bet ir 
humanizuoti visą švietimą, pradedant pradiniu mokymu. O Universitetui reikėtų skirti didžiausią visuo- 
menės humanizavimo vaidmenį. Toks vaidmuo išlikęs daugelio buvusio Vytauto Didžiojo universiteto 
absolventų atmintyje ir širdyse. 

Beje, aptariant buvusio Universiteto reikšmę, dažnai pasirenkamas neteisingas atskaitos taškas. 

Daug paskelbta publikacijų, kuriose bandoma įrodyti Kauno universiteto įsteigimą tik kaip švietėjų 
pastangų vaisių. Lyg tuometinė Lietuvos vyriausybė Universiteto įkūrimu nebuvo suinteresuota ir juo 
nesirūpino. Vienas iš šio straipsnio autorių atsimena kitką. Profesorius V. Čepinskis yra buvęs ne tik rek- 
toriumi, bet ir vyriausybės nariu nuo socialdemokratų partijos. Jam teko atstovauti Lietuvai Anglijoje. 
Kai buvo keliamas klausimas - būti ar nebūti nepriklausomai Lietuvai, Anglijos vyriausybė šį klausimą 
siejo su Universiteto įsteigimu Kaune. Laikyta, kad viena iš kertinių valstybingumo atramų - nacionalinio 
universiteto buvimas. Lietuvos vyriausybė buvo suinteresuota Kauno universiteto įkūrimu ir egzistavimu. 
Jai tai buvo gyvybiškai reikalinga. Būdamas rektoriumi, iškilmėse padedant kertinį Medicinos fakulteto 

rūmų akmenį, V. Čepinskis kalbėjo: „Nė viena vyriausybė tiek nesirūpina universitetu, kiek dabartinė, 
ypač p. Prezidentas“ („Lietuvos studentas“, 13 (20) Nr., 1931 m. rugsėjo 15 d.). Galima tai būtų priskirti 
ir mandagumo reveransui. Bet kitų pasisakymai įtikina, kad ne tik reveranso būta. Profesorius V. Krė- 
vė-Mickevičius tiesmukiškai kalbėjo: „Aš nesu gerbėjas tų sąlygų, kuriose mes gyvename, tačiau pripa- 
žįstu, kad dabartinė vyriausybė universitetui daug duoda“. O toliau piktai tęsė: „Ji turėtų daugiau duoti ir 
visai Lietuvai, ypač sveikatos reikalams, nes jie tautai labai svarbūs“. Darosi aišku, kad nors sunkiai Lietuva 
vertėsi, bet Universitetui teikė pirmaeilį vaidmenį. Vien minimi Medicinos fakulteto rūmai A. Mickevi- 
čiaus gatvėje kainavo 2 milijonus 800 tūkstančių litų. O juk tai vyko nepaisant sunkios pasaulinės ekono- 
minės krizės, kuri palietė ir Lietuvą. 

Kalbant apie Universiteto atkūrimo vaidmenį, galima pasinaudoti beveik prieš 60 metų parašyta profe- 
soriaus V. Čepinskio pastraipa; ji nors ilga, bet verta, kad būtų paskelbta visa: „Žmonijos pasaulis gyvena 
tokius laikus, kokių dar nebuvo istorijoje. Tie laikai labai sunkūs, pilni didelio pavojaus, bet ir didelės 
vilties. Ta viltis yra mokslas ir jo dvasia. Mokslas šių dienų žmogui suteikia didelės galios, bet kad ta 
galybė neišeitų žmonijos nenaudai, reikia, kad šių dienų žmogus persisunktų mokslo dvasia, o ta dvasia 
reiškia visų pirma bešališką, tolerantingą ir švarų galvojimą tiesos beieškant. Jeigu įvairios bjaurios ligos ir 
epidemijos pareina nuo nešvaraus fzinio gyvenimo, tai tautinio ir tarptautinio gyvenimo baisenybės yra 
pasėka nešvaraus, nenuoširdaus, nemoksliško galvojimo. Tai kartu su kitais universitetais prisidėsime prie 
moksliško ūpo įskiepijimo platiems visuomenės sluoksniams, atsimindami pilnus galios išminties šiuos 
Konfucijaus žodžius: „Prie doraus gyvenimo ir pasaulinės taikos veda tik švarus ir nuoširdus galvojimas, 
o toks galvojimas galimas tik surinkus pakankamai žinių apie pasaulį, sukūrus tobulą mokslą ir įsigijus 
sugebėjimą matyti daiktus kokie jie yra“. 

Išreikšdami įsitikinimą, kad atkurtas Universitetas būtų asmenybės tobulinimo ir dvasingumo kėlimo 
centru Kauno regione, šio rašinio autoriai nesiima dabar svarstyti, kokių profesijų fakultetus reikėtų 
įsteigti. Tai galima daryti darbo tvarka, atsižvelgiant į visuomenės nuomonę. Viena aišku: šiuo metu vien 
Kauno miestui įvairių profesijų aukštos kvalifikacijos specialistų reikia daug daugiau, negu ruošdavo 
prieškarinis Universitetas visai Lietuvai. Aišku, kad atkuriant Kauno universitetą kažkiek prarastų kitos 
aukštosios mokyklos (KPI, VVU, VPI). Tačiau neabejojam, jog šis bendras reikalas toks svarbus, kad kitų 
aukštųjų mokyklų kolektyvai sugebėtų pakilti virš savų interesų. 


Povilas VARANAUSKAS 

LTSR nusipelnęs išradėjas, 
Lietuvos persitvarkymo sąjūdžio 
Kauno iniciatyvinės grupės narys 
Jonas ČEPINSKIS 


Lietuvos kultūros fondo 
Kauno tarybos narys 


[Dvi nuotraukos: VDU I-ieji ir Didieji rūmai) 


NR. 9. ROLANDO MASKOLIŪNO PASISAKYMAS. 1988 M. RUGSĖJO 7 D. 
Maskoliūnas, Rolandas. Kauno universitetas reikalingas visai Lietuvai. In Kauno tiesa. 1988 09 07. Nr. 207, p. 3. 


Kauno universitetas reikalingas visai Lietuvai 


Visiškai pritariu Kauno universiteto atkūrimui. Tai būtina mums, visa Lietuvai. Ypač svarbu, kad jame 
dėstomų disciplinų spektras prilygtų pažangiausių pasaulio Alma Mater mokymo programoms, neuž- 
mirštant būtinų Lietuvai specialistų rengimo (pavyzdžiui ekologų, Lietuvos filosofijos, lietuvių kalbos 
tyrinėtojų, vertėjų, biofizikų, marketingo specialistų ir t. t.). 

Esu įsitikinęs, kad Universiteto atkūrimo reikalą turime spręsti mes patys. 


Rolandas MASKOLIŪNAS 
Vilniaus valstybinio universiteto absolventas, 


biofizikas 

NR. 10. JUOzo BURNEIKIO PASISAKYMAS. 1988 M. RUGSĖJO 7 D. 
Burneikis, Juozas. Idėja teisinga, imkimės konkrečių žygių. In Kauno tiesa. 1988 09 07. Nr. 207, p. 3. 
Idėja teisinga, imkimės konkrečių žygių 


Mane, kaip daugelį kitų kauniečių, jaudina reikšmingas savalaikis profesoriaus A. Smailio kvietimas 
atkurti Kauno universitetą („Kauno tiesa“, 1988 m. liepos 29 d. Nr.). Be jokių abejonių ir svyravimų esu už 
Kauno universiteto atkūrimą! Ir reikia kuo greičiau imtis konkrečių veiksmų. 

Kaunas, anksčiau buvęs svarbiu Lietuvos humanitarinių mokslų, kultūros, tautinio sąmoningumo 
centru, panaikinus jame 1950 metais Universitetą, šiandien liko daugiau technokratinės atmosferos 
miestu. Kauno universiteto panaikinimas, sukuriant jo bazėje Medicinos ir Politechnikos institutus, buvo 
ne visiškai apgalvotas ir pamatuotas. Žinoma, jokiu būdu negalima neigti šių institutų reikšmės, nuo- 
pelnų. Tačiau jie ir neprieštarauja Universitetui, ir negali jo atstoti. Juk jis, ypač šiuo metu, ne mažiau (o 
gal net daugiau) reikalingas mūsų miestui, regionui, pagaliau visai Respublikai. 

Tai, kad Vilniuje yra universitetas - jokia kliūtis. Juk aukštųjų mokyklų dubliavimo pavyzdžių Respub- 
likoje turime (juos jau minėjo kiti „Kauno tiesoje“ rašę šia tema). Kauno ir aplinkinių miestų bei kaimų 
jaunimui, atkūrus universitetą, būtų sudarytos palankios sąlygos siekti humanitarinių mokslų. 

Teisingai siūlo profesorius A. Smailys, kad Kauno universitete turėtų būti įkurtas Bendrosios ekologijos 
fakultetas. Tokių specialistų kol kas nerengia nė viena Respublikos aukštoji mokykla. O jų reikalingumas 
šiandien akivaizdus. Prašosi būti Universitetas, be abejonės, visuomenės mokslų, fizikos, matematikos 
centru. Suprantama, kad atkurtojo universiteto struktūra reikalautų dar nagrinėjimo, motyvavimo. 

Kauno universiteto pagrindiniai kadrai galėtų būti suburti pirmiausia iš Vilniaus universiteto vakari- 
nio fakulteto, KPI, LŽŪA atitinkamų padalinių. 


Juozas BURNEIKIS 

Lietuvos TSR MA narys korespondentas, profesorius 
Technikos mokslų daktaras 

Respublikos nusipelnęs mokslo ir technikos veikėjas 


NR. 11. RūTOsS KANOPKAITĖS REPORTAŽAS APIE DISKUSIJĄ LKP KAUNO MIESTO 
VYKDOMĄJAME KOMITETE 1988 M. RUGSĖJO 7 D. 


Kanopkaitė, Rūta. „Kauno universitetas: būti ar nebūti?“ In Kauno tiesa, 1988 09 09. Nr. 209, p. 1, 3. 


Kauno universitetas: būti ar nebūti? 


Visai neseniai, liepos pabaigoje, mūsų laikraštyje pasirodė pirmosios publikacijos, siūlančios atkurti 
Kauno universitetą, apsvarstyti, kokios tam yra realios galimybės. Profesoriaus Alfredo Smailio, rašy- 
tojo Laimono Inio mintis (beje, subrandintas ir išsakytas įvairių lygių pasitarimuose, susirinkimuose dar 
anksčiau) palaikė nemažai mokslininkų, kultūros darbuotojų. Negavome nė vieno Universiteto atkūrimui 
prieštaraujančio rašinio, o tai byloja, kad būtinybė šitokiu būdu humanitarizuoti Kauną (matyt, ir visą 
regioną) subrendusi. Tačiau, žinoma, tai nereiškia, kad nuo idėjos pasiūlymo, jos palaikymo iki įgyven- 
dinimo - vienas žingsnis. Tad UŽVAKAR LKP Kauno miesto komitete surengtas pokalbis, svarstęs Uni- 
versiteto atkūrimo galimybes ir kelius, išryškino daugelį argumentų „pro“ ir „contra“. Užbėgant už akių, 
norisi pasakyti, kad pašnekesys vyko labai demokratiškai ir dalykiškai, nebuvo nuglaistytas, išryškino 
skirtingas nuomones ir pozicijas, tiek labai jau nuosaikias, tiek maksimalistines. Tad ir pasistengsime 
skaitytojams pateikti kuo tikslesnį šito pokalbio aprašymą (nors tai ir nebus pilna stenograma), savas 
emocijas ir samprotavimus pasilikdami ateičiai, - įdomių minčių, emocionalių ar logiškų argumentų ir 
taip nestigo. 

Pokalbį pradėjo LKP [Kauno] miesto komiteto pirmasis sekretorius Romualdas Rimaitis, pristatė jo 
dalyvius: LTSR švietimo ministrą profesorių Henriką Zabulį, Antano Sniečkaus politechnikos instituto 
rektorių profesorių Vladislovą Domarką, Medicinos instituto rektorių profesorių Antaną Praškevičių, Vil- 
niaus valstybinio universiteto Kauno vakarinio fakulteto dekaną Algirdą Šalčių, Lietuvos Persitvarkymo 

Sąjūdžio Kauno iniciatyvinės grupės narį profesorių Alfredą Smailį, Kūno kultūros instituto profeso- 
rių, Respublikos Pedagogų draugijos Kauno skyriaus pirmininką Kęstutį Miškinį, rašytoją, „Nemuno“ 
žurnalo vyriausiąjį redaktorių Laimoną Inį, Rašytojų sąjungos Kauno skyriaus atsakingąjį sekretorių rašy- 
toją Algimantą Mikutą, Universiteto Kauno vakarinio fakulteto lietuvių kalbos ir literatūros katedros 
vedėją Albertą Ružę, Antano Sniečkaus politechnikos instituto Kultūros fondo rėmimo grupės vadovą 
ir „Aukuro“ klubo pirmininką, šio instituto dėstytoją Gediminą Kostkevičių. Kokią svarbą teikiame šiai 
problemai, parodė ir tai, kad ją svarstant dalyvavo, galima sakyti, visi miesto vadovaujantys darbuoto- 
jai - miesto vykdomojo komiteto pirmininkas Petras Staškūnas, LKP [Kauno] miesto komiteto antrasis 
sekretorius Juozas Jaruševičius, Vykdomojo komiteto pirmininko pavaduotojas Zigmantas Kazakevičius. 
(Renginio organizatorių - Partijos miesto komiteto mokyklų skyriaus darbuotojų, spaudos atstovų pavar- 
dėmis jau neišminėsime ne dėl dėmesio jiems, o dėl vietos stokos). 


- Nenuginčijamas faktas, kad pokario metais Kaunas buvo smarkiai dehumanitarizuotas. Tik septin- 
tojo dešimtmečio viduryje padėtis ėmė kiek gerėti: atsirado Universiteto vakarinis fakultetas, „Nemuno“ 
žurnalas, daugiau kūrybinių sąjungų skyrių, bet to per maža. Žinoma, esančios mieste aukštosios moky- 
klos daug davė mokslui ir liaudies ūkiui. Ir dabar jose stacionare mokosi arti 20 tūkstančių studentų. 
Kažkada visos humanitarinės institucijos, leidyklos buvo iškeltos į Vilnių. Ar ne laikas po truputį pradėt 
mokėti skolą Kaunui, kuriame įsivyravo techniškoji orientacija? Žinoma, ketinimams, siūlymams reikia 
suteikti realų pagrindą, o materialinės bazės klausimai gana opūs, - kalbėjo R. RIMAITIS. 

A. ŠALČIUS: —- Mūsų fakultetas buvo įkurtas 1964 metais. Kasmet parengiame apie 200 absolventų 
(lituanistų, anglų ir rusų kalbos specialistų, ekonomistų, bibliotekininkų). Sakyčiau, kad Kauno porei- 
kius visiškai patenkiname. Lituanistų ir rusistų pakanka, ekonomistų taip pat, o anglistams mieste nėra 
darbo pagal specialybę. Gal reikėtų rengti kito profilio specialistus? Arba pradžiai fakultete įkurti dieninį 
skyrių - tam galimybes, nors ir kuklias (šešios auditorijos), turime. 

R. RIMAITIS: - Pasigirsta tokių priekaištų: jūsiškių absolventų lygis menkokas, nepakankamai aukšta 
dėstytojų kvalifikacija... 

A. ŠALČIUS: - Dirbame su tokiu studentų kontingentu, koks ateina paruoštas vidurinėje... Tarp dėsty- 
tojų - vienas mokslų daktaras, kiti ruošia daktarines disertacijas. 

R. RIMAITIS: - Tai nepriimkit studijuoti silpnų. Didinkit reikalavimus! 

A. ŠALČIUS: - Šiemet pirmąsyk neįvykdėme plano į visas ekonomikos specialybes (išskyrus prekybos 
ekonomikos). Matyt, tai turės įtakos ir būsimų specialistų lygiui. 

V. DOMARKAS: - Norint spartinti Kauno humanitarizavimą, nebūtina griauti esančias struktūras. 
Galėtų atsirasti (jei tai deramai, motyvuotai pagrįsime) nauja atskira aukštoji mokykla. Tačiau ar ji nebus 
trečiarūšė? Kokie dėstytojų kadrai į ją ateis? Dabar fakultetas šliejasi prie stipraus kamieno - Vilniaus uni- 
versiteto. Ar jis daug laimės atsiskyręs? Man atrodo, kol kas remiamės daugiau emocijomis, neturėdami 
objektyvių duomenų atskiro universiteto įsteigimui motyvuoti. Gal pagalvokime apie dienines grupes, 
naujų specialybių atsiradimą Kauno vakariniame fakultete, apie galimybę jungtis su Dailės instituto kau- 
niškiu padaliniu... 

L. INIS: - Kažkada iš Universiteto išskirtų aukštųjų mokyklų atgal neįkišime - šito nereikia bijoti. 
Nesutinku su V. Domarku, kad Universiteto atkūrimas - dar nesubrendęs reikalas. Taip, dabar emocijų 
laikas, bet juk ir emocionaliose kalbose yra racionalus grūdas. Buvo Kauno universitetas, buvo jame ir 
rimti kadrai, ir savos tradicijos, ir tauri, aktyvi mokslo dvasia. Dabar, sakyčiau, miesto aukštųjų mokyklų 
dėstytojai nuo daugelio svarbių visuomeninių akcijų, aktualijų svarstymo lieka nuošalyje. Aš manau, kad 
Universiteto atgaivinimas - vienas svarbiausių uždavinių, kurį mes turime išspręsti šiame amžiuje. Niekas 
negali atstoti universiteto statuso, susiformavusio per šimtmečius, turinčio savas tradicijas, dvasią, įtaką 
kultūrai. Be to, ką bekalbėsi, skirtumas tarp dieniniame ir vakariniame skyriuose parengtų specialistų 
akivaizdus. Pirmiausia turėtume išsiaiškinti, kokių kadrų reikia ne tik Kaunui, bet regionui, Respublikai. 
Juk ir Vilnius ruošia specialistus ne tik sau. Bazė pradžiai yra - tai Vakarinis fakultetas. 

A. SMAILYS: - Visiškai palaikau L. Inį. Suformuokime galutinai universiteto koncepciją, nuspręskime, 
į ką jis atsigręš. Abejojama, kaip dirba jauni kadrai? Juk jie tęs mūsų darbą - pasitikėkime jaunimu. Dėl 
dieninių grupių: manau, kad jos reikalo neišspręs, tik vilkins, taps kompromisu, kuris užsitęs be galo. 
Aš įsivaizduoju, kad profesoriaus K. Ragulskio darbų ir laboratorijos bazėje gali gimti fizikos-techni- 
kos fakultetas. Švari industrija gyvybiškai būtina visiems — vadinasi, reikia Ekologijos fakulteto. Gal dar 

biofizikai vertėtų jungtis su biochemija... Praverstų lingvistai, Šiaurės Europos kalbų specialistai. Nereikia 
universiteto giganto. Tai juk pirmas žingsnis. 

V. DOMARKAS: - Ekologija, kaip atskiras mokslas, be konkretaus pagrindo negyvybinga. Tarkime, 
užsienyje ekologija traktuojama tik kaip vienas iš specialisto rengimo aspektų. Ekologiją reikia sieti su 
konkrečia specialybe. 

A. PRAŠKEVIČIUS: - Humanitarinė dvasia mieste nyksta ne vien dėl Universiteto išnykimo. Kiekvie- 
nas inteligentas turi būti humanitaras - tai dorovinė sąvoka. Tam tikrais aspektais sutinku su V. Domarku 
ir L. Iniu — pirmiausia apsvarstykime poreikius, būsimojo universiteto turinį. Juk Vilniuje sutelkti ir 
tokie traukos taškai, kaip atitinkamo profilio Mokslų Akademijos institutai. Tai Kauno universitetas savo 
turiniu ir funkcijomis vilniškiui neprilygtų. Pradžiai pagalvokime: kas studijuos (ar tęsis situacija, kai dės- 
tytojas verčia mokytis nenorintį išmokti studentą), ką studijuos? Manau, kad pirmas žingsnis - dieninių 
grupių steigimas fakultete. 

A. MIKUTA: - Universitetas Kaunui reikalingas ne tam, kad būtų patenkinti tik Kauno poreikiai. Įsi- 
žiūrėkime į Lietuvos jaunuolių migraciją: vienas srautas teka Vilniun, kur sutelkti humanitariniai mokslai, 
kitas, techniškasis, Kaunan. Dėl to ir atsiranda dabartinė disproporcija. Kaip be Universiteto Kaune 
sukurti humanitarinės traukos centrą? Neturime iškilesnių istorikų, filosofų, gamtos mokslų specialistų. 
Miesto laikraštis irgi pasigenda žmonių, kurie kvalifikuotai, autoritetingai aptartų platesnes, humanitari- 
nes problemas. Gabesni Universiteto fakulteto „vakariniokai“ irgi „išplaukia“ į Vilnių - ten ir stacionarinė 
aspirantūra, ir kitos galimybės reikštis didesnės. Žodžiu, mokslinių kadrų reikalai opūs; Politechnikos, 
Medicinos institutai sau tokius kadrus parengia patys. Universiteto vakarinis fakultetas - negali. 

Gal pradėti kol kas reikia nuo dieninio fakulteto, bet būtinybė spręsti šitas problemas tikrai subrendusi. 

Z. KAZAKEVIČIUS: - Universiteto atkūrimą nulemti turi specialistų visai Respublikai poreikis. Juk 
jeigu keisis lietuvių kalbos dėstymo vidurinėse mokyklose reikalai, miestui papildomai reikės apie 170 
lituanistų. Ne už kalnų laikas, kai Kaunas taps svarbiu turizmo centru, tada pravers ir daugiau užsie- 
nio kalbų specialistų. Kažkada pas mus buvo ruošiami ir pradinių klasių mokytojai. Jų mieste stinga. 
Ypač prasti reikalai su visuomenės mokslų dėstytojais tiek aukštosiose, tiek bendrojo lavinimo vidurinėse 
mokyklose. Manau, kad realu kalbėti taip: ateinančiame penkmetyje įsteigti fakultete dienines grupes, 
Universitetą atkurti apie dutūkstantuosius. 

K. MIŠKINIS: - Universitetas reikalingas ne vien kaip kadrų kalvė, o kaip idėjų formavimo, genera- 
vimo institucija. Pasaulio praktika patvirtina universitetinio išsilavinimo prestižą. Ir pedagoginiu požiū- 
riu universiteto atkūrimas būtų reikšmingas - jis taptų atsvara hedonistinėms, vartotojiškoms jaunimo, 
įtikėjusio prakticizmu, nuotaikoms. 

Kaip tai padaryti? Matyt, nuo žinybinio munduro garbės būtina pakilti iki šitos idėjos bešališko suvo- 
kimo ir jos įgyvendinimo reikiamu lygiu. Pažiūrėję į ją realiai, greičiau sulauktume ir vaisių. 

J. JARUŠEVIČIUS: - Mokslininkus humanitarus Kaune suskaičiuotume ant pirštų, net į šį pokalbį 
nelengva buvo rasti ką pakviesti iš jų atstovų. O humanitarinė mintis, ją skatinanti tokio profilio aukštoji 
mokykla mieste labai reikalinga. Pritarę tai koncepcijai, turėtume svarstyti, kokios realios galimybės puo- 
selėti kadrus ir bazę; manau, kad Universitetas paskui pats imtų apie save burti žmones. Kokius specialis- 
tus jame ruoštume? Pagalvokime: ar nereikėtų sociologų, atitinkamo profilio psichologų; galbūt artimoje 
ateityje plėtosis partnerystė su užsienio firmomis, o kur imsime to darbo organizatorių, menedžerių?... 
Kaip pirmą žingsnį palaikyčiau dieninio skyriaus idėją. O gal jame galėtų atsirasti ir meno fakultetas 
(inkorporuojant Dailės instituto fakultetą, S. Žuko taikomosios dailės technikumą, J. Gruodžio aukštes- 
niąją muzikos mokyklą)?... 

A. RUŽĖ: - Šiauliai sutraukia dalį Respublikos humanitarų, Klaipėda - taip pat, tik pietvakarinė Lietuva 
tokio humanitarinio centro neturi. O juk Sūduva nuo seno buvo filologijos, lituanistikos lopšys. Vakarinis 
fakultetas priima tik kauniečius (na, dar vieną kitą iš artimesnių rajonų) ir dirbančius pagal specialybę. 
Šie, ir trejetais išlaikę, tampa studentais, o gabesnis abiturientas iš vidurinės - ne. Ir dėl specialistų lygio 
turime objektyviai pripažinti: mūsiškiai absolventai neprilygsta parengtiems stacionare. Filologai dabar 
fakultete „paskęsta“, jų kur kas mažiau negu ekonomistų. Mūsų katedroje - septyni dėstytojai, trys važi- 
nėja iš Vilniaus. Humanitarinė mokykla Kaune būtina! Tik kurkime ją ne revoliucijos, o evoliucijos keliu. 

G. KOSTKEVIČIUS: - Rugsėjo 14-ąją mes rengiame savo institute forumą „Būti ar nebūti Kauno uni- 
versitetui“. Norime traktuoti šią problemą moksliškai: paruošėme anketas, mums talkina sociologai. Jų 
tyrimų duomenys padiktuotų ir ateities žingsnius, ir Universiteto atkūrimo metodiką. 


DoKUMENTAI 


P. STAŠKUŪNAS: - Reikia tik apgailestauti, kad Respublikoje susiklostė tokios nevykusios proporcijos, 
Kaune likus vien tiksliųjų mokslų ir taikomosioms specialybėms. Dailės instituto padalinys irgi orientuo- 
tas į dailininkų rengimą gamybai. Manau, kad Universiteto atkūrimas - būtinybė, o ne duoklė istorinei 
atminčiai. Juk jis - ne tik specialistų kalvė, bet ir mokslo centras. Bet... ar istoriškai ir praktiškai teisinga, 
kad beveik visi Mokslų Akademijos institutai sutelkti Vilniuje? Fizikos-technikos fakultetas, apie kurį 
pasigirsta kalbų, negali humanitarizuoti miesto atmosferos. Ekonomistai - irgi ne humanitarai. O juk, 
keldami šią problemą, galvojame apie humanitarinės dvasios platų atgaivinimą. Žinoma, užmojai nemaži, 
o galimybės nepadidėjo. Tačiau juk atsirado Vilniuje Inžinerinės statybos institutas, iškėlus iš kauniškio 
Politechnikos instituto dalį specialybių, nepabūgus jį savaip dubliuoti?... Bazė baze, bet ir gerbiamas rek- 
torius J. Kubilius yra skundęsis jos prastokais reikalais... Kaunui reikia Universiteto - sakau tai tvirtai 
įsitikinęs, o ne pasiduodamas kokiai madai. 

L. INIS: - Mums dažnai žmonės pasako: kalbam apie persitvarkymą, o kur jo vaisiai? Ar iki 2000-ųjų 
svarstysime? Kaip žmogų įtikinti, kad laukti verčia ekonomika? O juk kažkada Universitetas Kaune kūrėsi 
tuščioje vietoje. 

H. ZABULIS: - Iš emocijų dar niekada niekas nieko nesukūrė. Kalbėkime taip: reikia ar nereikia tų 
žmonių, kuriuos rengtume Kauno universitete. Kai Zigmas Žemaitis su grupele entuziastų steigė Aukštuo- 
sius kursus, jų poreikis buvo begalinis, Lietuvai labai reikėjo visokių specialistų. Dabar kitas metas, kitas 
poreikių balansas ir jų tenkinimo galimybės. Pora faktų ir tiesų: bet kokia aukštoji mokykla steigiama tik 
TSRS Ministrų Tarybos nutarimu. Steigimą reikia pagrįsti, jį turi aprobuoti ir finansų, planavimo organai. 
Dabar Lietuva pagal dieninių skyrių studentų skaičių (atitinkamai gyventojų skaičiui) užima pirmą vietą 
šalyje, pagal bendrą studentų skaičių - antrą. 

Perskirstydami fakultetus, nieko nelaimėsime. O nė viena iš pasiūlytųjų būsimajam Kauno universi- 
tetui specialybių manęs neįtikino. Tarkim, užsienio kalbų specialistų beveik nėra kur dėti... Universitetui 
būdinga sava fundamentali specifika, ir tik ji gali suvaidinti tą trokštamąjį vaidmenį. Kalbėkime faktų 
kalba: jeigu traukos centru vis vien išliks Vilniaus universitetas, kauniškis nieko nelaimės. Tad kaip išdės- 
tytume specialybes? Ar sušluotume tai, kas liko nuo kitų?... 

Manyčiau, kad pirmiausia reikia sudaryti komisiją, į kurią įeitų Kauno, Švietimo ministerijos, Vilniaus 
universiteto atstovai, aptarti, kokias specialybes galima būtų perkelti į Kauną, kokias galbūt steigti naujas. 
Kada pavadinsime universitetu - ne taip svarbu. Iš pradžių tai gali būti ir filialas. 

R. RIMAITIS: - Noras humanitarizuoti Kauną - kilnus ir pamatuotas. Tačiau su objektyvia situacija 
ir pastabom negalima nesiskaityti. Užsibrėžus tikslą, nerealu norėti jį poryt pasiekti. Visi žinom - lėšų 
pertekliaus nėra, statom irgi prastai. Kitos kultūrinės akcijos, programos taip pat reikalauja dėmesio. Tuoj 
pat duosi vienam - atimsi iš kito... Kaip bebūtų, savo ketinimų miestas neatsisakys. Reikia viską pasverti, 
argumentuoti ir padaryti. Nors idėją materializuoti sunkiau negu jai pritarti žodžiais. 

Diskusijoje dėl Kauno universiteto atkūrimo šis pokalbis, matyt, ne paskutinis taškas. Pradžia - idėjos 
akcentavimas ir pritarimas jai - jau yra. Sekantis etapas turėtų būti pirmieji žingsniai ją detaliau konkre- 
tizuojant ir įgyvendinant. 


Rūta KANOPKAITĖ 
„K. t.“ korespondentė 


[Paskelbta nuotrauka su pokalbio dalyviais, 
taip pat Henriko Zabulio, Laimonio Inio ir Alfredo Smailio nuotraukos] 


NR. 12. VALENTINOS STAŠAITIENĖS PASISAKYMAS. 1988 M. RUGSĖJO 14 D. 
Stašaitienė, V. Niekas neatstos Universiteto. In Kauno tiesa. 1988 09 14. Nr. 213, p. 3. 


Niekas neatstos Universiteto 


Spaudoje pasirodė jau nemaža straipsnių dėl Universiteto būtinumo Kaune. Iš tikrųjų mūsų jaunimas, 
linkęs į humanitarinius bei gamtos mokslus, yra skaudžiai nuskriaustas. Vilniaus universitetas nepajėgia 
priimti visų norinčiųjų studijuoti tokio pobūdžio disciplinas, todėl dalis jaunuolių ne iš pašaukimo stoja į 
techniškąsias mokyklas. Per lietuvių bei rusų kalbų stojamuosius egzaminus Antano Sniečkaus politechnikos 

institute teko įsitikinti, jog nemaža merginų ir vaikinų turi didelių sugebėjimų kalboms, literatūrai. Dalis 
norinčiųjų siekti mokslo stoja į aukštąsias mokyklas toli gražu ne pagal savo sugebėjimus ir pomėgius. 

Nesant atitinkamos aukštosios mokyklos Kaune, stokojo ir dabar stokoja humanitarinio bei gamtos 
mokslų literatūros Kauno bibliotekose, ypač mokslinio pobūdžio. Kauno Vytauto Didžiojo universiteto 
biblioteka buvo nepaprastai turtinga (tai gali patvirtinti žinomas bibliofilas Levas Vladimirovas, kuris 
dirbo šioje bibliotekoje), tačiau, uždarius Universitetą Kaune, visas šis turtas buvo perkeltas į Vilniaus uni- 
versitetą, čia beliko techniškoji literatūra. Tuo buvo labai nuskriausta miesto ir jo aplinkinių rajonų inteli- 
gentija. Šią skriaudą patyriau aš pati. Dirbdama tuokart Lietuvos žemės ūkio akademijoje, turėjau didelių 
norų turtinti savo filologines žinias, bet tam nebuvo atitinkamos literatūros, dėl kiekvienos mokslinės 
knygos tekdavo važiuoti į Vilnių arba išrašinėti per abonementą. Todėl mečiau kalbų katedros vedėjos 
postą ir išvažiavau į Vilnių, į naujai įsikūrusį Pedagogikos mokslinio tyrimo institutą (vėliau - į Vilniaus 
V. Kapsuko universitetą); tik tokiu būdu galėjau patenkinti savo mokslinius poreikius bei siekius. 

Dabartinis Vilniaus universiteto vakarinis fakultetas Kaune negali, mano nuomone, atstoti dieninės 
aukštosios mokyklos, tai tik laikinas „spragos užkišimas“. 

Kaunui gyvybiškai reikalingas Universitetas, kuris ne tik keltų humanitarinių mokslų prestižą, bet ir 
padėtų mūsų jaunimui tapti tikraisiais humanizacijos idėjų skleidėjais. 


V. STAŠAITIENĖ 
Filologijos mokslų daktarė, 
profesorė 


NR. 13. VYTAUTO DAUGĖLOS PASISAKYMAS. 1988 M. RUGSĖJO 14 D. 
Žiburys vėl tešviečia / Leonas Vainikonis, Vytautas Daugėla, Jonas Rupšys. In Kauno tiesa. 1988 09 14. Nr. 213, p. 3. 
Žiburys vėl tešviečia 

Turbūt visi prisimenam dar tokią neseną mūsų istorikų versiją: bloga, nepažangi, labai tamsi Lietuvos 
Respublikos vyriausybė kaip įmanydama žlugdė šviesuolių pastangas įkurti Kaune Universitetą. Tačiau 
šviesuoliams vis dėlto pavyko: baisaus karo nuniokotoj Lietuvoj atsirado Aukštieji kursai, kiek vėliau - ir 
Universitetas. 

Dabar mes turim pačią geriausią, pažangiausią ir šviesiausią vyriausybę, tačiau situacija pašėlusiai 
panaši į tąją, susiklosčiusią XX a. pradžioje (žinia, jei tikėsim mūsų pačiais objektyviausiais, pažangiau- 
siais ir teisingiausiais istorikais...). 

Šviesuoliai reikalauja prikelti iš numirusių Vytauto Didžiojo universitetą, tačiau aukštybėse - nė mur 
mur. Tyla - gera byla!... 

Ko vis dėlto reikia, kad Kaunas vėl turėtų savo Universitetą, padedantį kiek plačiau pažvelgti pasaulin 
technokratams ir ekonomistams, kurių „kalve“ tapo miestas prie Nemuno ir Neries! Pirmiausia reikia 
Noro ir Geros Valios. Tačiau dar labiau - tokių žmonių kaip Jonas Šimkus, Vincas Čepinskis, Pranciškus 
Bučys, Petras Avižonis, Mykolas Biržiška, Mykolas Rėmeris, Pranas Jodelė, Stasys Šalkauskis... Tikiu, kad 
ir Vilniaus universiteto rektorius Jonas Kubilius - būtent toks žmogus, kuris ryžtųsi žengti šį žingsnį, tokį 
nelengvą jam, kaip rektoriui, tačiau reikalingą Lietuvai. 

Atkuriant Vytauto Didžiojo universitetą, galima pabandyti sėkmingai suderinti persitvarkymo ir 
demokratizavimo principus su istorine patirtimi. 

Daugelį organizacinių principų be baimės galima perimti iš prieškarinio Universiteto, kaip antai: 
Senatą, renkamą kas metai (rektorius, prorektorius, sekretorius); didelę dalį statuto, sutelkiančio tokią 
autonomiją, apie kurią dabartiniai universitetai net nesvajoja; simbolinį mokestį už mokslą (pvz. 50 rub. 
semestrui, pirmūnus atleidžiant ir nuo tokio mokesčio); priėmimą be stojamųjų egzaminų; laisvųjų klau- 
sytojų „luomo“ įteisinimų ir t. t., ir pan. 

Kauno universitetas galėtų nuolat kviestis iš užsienio žymiausius įvairių sričių mokslininkus ir specia- 
listus skaityti paskaitų vieną ar kelis semestrus (gal pradžią padarytų lietuvių emigrantai?). Einant tokiu 
keliu, prieškariniame Kauno universitete per palyginti trumpą laiką buvo pasiektas europinis mokslo ir 
dėstymo lygis. 

Sociologija, informacija, kibernetika, genetika, kiti savo laiku nepelnytai paniekinti mokslai galėtų rasti 
Universitete palankią terpę augti, stiprėti, vystytis. 


DoKUMENTAI 


Filosofijos fakultetas tiesiog privalėtų atgaivinti Stasio Šalkauskio, Levo Karsavino, Vosyliaus Sezemano 
mintis, pratęsti Kauno universiteto filosofines tradicijas, kuriomis galima tik didžiuotis. 


Vytautas DAUGĖLA 
K. Baršausko g. gyventojas 


NR. 14. GEDIMINO KOsTKEVIČIAUS PRANEŠIMAS APIE FORUMĄ „KAUNO 
UNIVERSITETAS: BŪTI AR NEBŪTI“. 1988 M. RUGSĖJO 24 D. 


Kostkevičius, Gediminas. Atkurkime universitetą. In Literatūra ir menas. 1988 09 24. Nr. 39, p. 14. 


Atkurkime universitetą 


Rugsėjo 14 d. kauniečiai rinkosi į forumą „Kauno universitetas: būti ar nebūti“, kurį organizavo klubas 
„Aukuras“. Šešių šimtų vietų KPI Statybos rūmų salė nesutalpino visų norinčių. Daugumos forumo 
dalyvių nuomone, mokymo įstaigų specializavimas į technines ir humanitarines daro pragaištingą poveikį 
žmonių išsilavinimui. Universitete gautas išsilavinimas todėl ir yra vertinamas, kad universalus. Kauno 
universitetas reikalingas ne tik Kaunui. Jis reikalingas visai Lietuvai. 

Diskusijų dalyviai - akademikai, Vilniaus ir Kauno aukštųjų mokyklų profesoriai, dėstytojai, gausi audi- 
torija - nepalaikė LKP Kauno miesto komiteto sekretoriaus J. Jaruševičiaus, KPI rektoriaus V. Domarko 
ir Liaudies švietimo ministerijos atstovo Č. Medalinsko nuomonės, kad universiteto Kaune atkūrimas — 
nors ir sveikintinas, bet tolimos perspektyvos klausimas, nes naujam universitetui nėra reikiamos bazės, 
trūksta mokslinių ir pedagoginių kadrų, Respublikos poreikiai specialistams visiškai patenkinami. Dis- 
kusijose kalbėję akademikai J. Vilemas, L. Kairiūkštis, K. Ragulskis, V. Merkys, V. Statulevičius ir kiti 
pažymėjo, kad reikia peržiūrėti Respublikoje ruošiamų specialybių nomenklatūrą. Radikalios šalies refor- 
mos, besiplečiantys ryšiai su užsieniu, ryžtingas posūkis nuo aplinką teršiančių įmonių-gigantų statybos, 
parodė, kad mums trūksta ir humanitarinio ir fundamentalaus paruošimo techninio profilio specialistų. 
Akademikas J. Vilemas pažadėjo perduoti universitetui jo vadovaujamo Mokslų Akademijos instituto 
korpusą Laisvės alėjoje. Forumui buvo perduotas akademiko J. Blužo pasiūlymas panaudoti universiteto 
reikalams stambų Kardiologijos MTI skaičiavimo centrą. Universitetas galėtų naudotis Politinio švietimo 
namų patalpomis, kurios dienos metu būna tuščios. Be to, jis akumuliuotų savy kai kuriuos VVU, KPI, 
KMI ir VDI padalinius, esančius Kaune. 

Forumo dalyviai priėmė rezoliuciją, kad Kauno Vytauto Didžiojo universitetas būtų atkurtas per arti- 
miausius porą metų. Forumo metu buvo sudarytas universiteto atkūrimo komitetas, kuriame sutiko daly- 
vauti svečiai akademikai V. Statulevičius, K. Ragulskis, L. Kairiūkštis, V. Merkys, J. Vilemas, profesoriai 
M. Lukšienė, A. Smailys, J. Girdzijauskas, R. Baltrušis ir kiti forume dalyvavę mokslininkai bei kultūros 
veikėjai. Forumo dalyvių pageidavimu akademikas V. Statulevičius pažadėjo pakviesti į komitetą žymius 
užsienio lietuvių mokslininkus. Komiteto narys yra ir klubas „Aukuras“, kuris pasiryžęs ir ateity padėti 
spręsti klausimus, susijusius su universiteto atkūrimu. 


GEDIMINAS KOSTKEVIČIUS 


NR. 15. RūTOs KANOPKAITĖS REPORTAŽAS APIE FORUMĄ „KAUNO 
UNIVERSITETAS: BŪTI AR NEBŪTI“. 1988 M. RUGSĖJO 16 D. 


Kanopkaitė, Rūta. „Kauno universitetas: būti ar nebūti? (I)“ In Kauno tiesa, 1988 09 16. Nr. 215, p. 1-2. 


Kauno universitetas: būti ar nebūti? (II) 


Ar reikalingas Lietuvai antras universitetas? 

+ Taip iš pat pradžių formulavo forumo „Kauno universitetas: būti ar nebūti“ koncepciją jį vedęs Gedi- 
minas Kostkevičius (Lietuvos kultūros fondo klubo „Aukuras“, surengusio šį forumą, pirmininkas; klubas 
jungia Antano Sniečkaus politechnikos instituto darbuotojus ir studentus). Taip žvelgdami į Universiteto 

Kaune atkūrimą, svarstė jo ateitį ir vietą tautos nacionalinėje kultūroje forumo dalyviai. Jam pasibaigus, 
priimtoje rezoliucijoje atsakymas į šį klausimą irgi buvo vieningas: taip, reikalingas + 


Statybos rūmų V. Jūro gatvėje salė užvakar 17 valandą jau buvo pilnutėlė. Daug studentų, instituto 
dėstytojų, aptariamąjam reikalui neabejingų kauniečių... Į forumą atvyko LKP [Kauno] miesto komiteto 
antrasis sekretorius Juozas JARUŠEVIČIUS, akademikai LTSR Mokslų Akademijos viceprezidentas, mate- 
matikos-kibernetikos instituto direktorius Vytautas STATULEVIČIUS, Fizikinių-techninių energetikos 
problemų instituto direktorius Jurgis VILEMAS, Istorijos instituto direktorius Vytautas MERKYS, Antano 
Sniečkaus politechnikos instituto mokslinio centro „Vibrotechnika“ vadovas Kazimieras RAGULSKIS, 
Miškų ūkio instituto direktorius Leonardas KAIRIŪKŠTIS, LTSR Mokslų Akademijos narys korespon- 
dentas Antano Sniečkaus politechnikos instituto rektorius profesorius Vladislovas DOMARKAS, Instituto 
organinės chemijos katedros vedėjas profesorius Romualdas BALTRUŠIS, profesoriai Alfredas SMAILYS 
(Kauno medicinos institutas), Juozas LAZAUSKAS (Lietuvos žemės ūkio akademija), Juozas GIRDZI- 
JAUSKAS (Vilniaus valstybinis universitetas), Meilė LUKŠIENĖ (Mokslų Akademijos Pedagogikos ins- 
titutas), Vytautas BUJAUSKAS (Dailės instituto Kauno fakultetas), Rimantas KARAZIJA (Veterinarijos 
akademijos rektorius), Vilniaus valstybinio universiteto docentas ilgametis Filologijos fakulteto dekanas 
Jonas BALKEVIČIUS, Universiteto Kauno vakarinio fakulteto dėstytojas Alvydas BUTKUS, Respublikos 
Liaudies švietimo ministerijos Aukštojo mokslo valdybos viršininkas Česlovas MEDALINSKAS, rašyto- 
jas, memuaristas ir istoriografas Julius BŪTĖNAS. Beveik visi išvardintieji svečiai kalbėjo, dviejų-trijų 
minučių „limitu“ galėjo pasinaudoti sėdintieji salėje, turintys ką konstruktyvaus pasiūlyti šia tema. Buvo 
atsakyta ir į gautus klausimus. Forumas užsitęsė beveik keturias valandas. Jį visą ketino transliuoti res- 
publikinė televizija, bet paskutinę dieną šio sumanymo atsisakė... Laikraštyje, savaime suprantama, visos 
diskusijų tėkmės, visų kalbėtojų minčių neaprėpsime, tad pateiksime keletą būdingesnių forume išryškė- 
jusių nuomonių. 

Vienas iš Universiteto Kaune atkūrimo pirmųjų iniciatorių prof. A. SMAILYS, trumpai aptaręs Vilniaus 
ir Kauno universitetų istoriją, reikšmę tautos mokslui ir kultūrai, pateikė įdomių faktų ir skaičių. Kauno 
Vytauto Didžiojo universitetas iki 1940 metų parengė 3762 specialistus. Jis turėto savo statutą, garsėjo 
europiniu dėstymo lygiu, profesūra. Pokario metais Kauno universitetas veikė iki 1950 metų. Iki to laiko 
išleidęs 1534 absolventus. Pasak A. Smailio, dabar svarbu tiksliai numatyti, parinkti atkuriamo Univer- 
siteto kryptį, modelį, specialybes. Galbūt ūkiskaitai įsigalint vertėtų ir paeksperimentuoti: įvesti mokestį 
už mokslą, iš anksto „užsakyti“ kai kurių specialybių studentus, trumpinti jų studijų trukmę, atsisakant 
bendrojo profilio disciplinų. 

- Pas mus visas valdymas pagrįstas technokratijos dominavimu. Tuo tarpu pasaulyje yra atvirkščiai: 
valdančiuose postuose - universtetinio išsilavinimo specialistai. Užsienyje mažos tautos turi po keletą 
universitetų ir nelaiko, kad jų per daug. Manau, kad idėja atkurti Universitetą Kaune subrendusi, reikia 
pradėti ją realiai globoti, - tokia L. KAIRIŪKŠČIO nuomonė. 

- Šiuolaikinio mokslo humanizacija - būtinas dalykas, tad ir Universitetas Kaune iš principo būtinas, - 
kalbėjo J. VILEMAS. - Tačiau yra tokių problemų, kurios pranoksta rūpesčius dėl bazės. Juk norime 
įsteigti tikrai MOKSLO įstaigą! O turime pripažinti, kad mokslo ir mokymo prestižas, lygis šalyje yra 
smukę. Į ką pavirto mūsų techninės aukštosios mokyklos? Juk daugeliu atvejų jos perėmė technikumų 
ir amatų mokyklų funkcijas. Konkursai didėja į tas specialybes, kurias įgijus bus galima pasipelnyti: ne 
mokslo ir tautos interesai daug kam rūpi. Taip, bendras studentų skaičius didėja, bet kiek tarp jų yra 
STUDIJUOJANČIŲ MOKSLĄ?... Manau, kad realesnes apybraižas konkretiems Kauno universiteto atkū- 
rimo reikalams suteiktų Respublikos savivalda, ekonominis savarankiškumas. Be to, jau dabar turime 
suburti organizacinį komitetą, besirūpinantį Universiteto atgimimu mūsų mieste. 

- Kai istorija išgyvena didelius posūkius, daug ką lemia žmogaus valia ir dvasia. Tad nemanau, jog lyg 
stebuklo turim laukti būsimų permainų ekonomikoje. Ekonominio ir kultūrinio suvereniteto reikia siekti 
drauge, tuo pat metu. Juk rengiamas naujos LTSR konstitucijos projektas, į kurį visuomenė deda daug 
lūkesčių. Gal tada daug ką galėsime spręsti, neatsiklaudami „aukščiau“. Visas mūsų mokslas ir švietimas 
nuo darželių iki aukštųjų mokyklų reikalingas radikalių reformų; jis turi atsigręžti į nacionalinius proce- 
sus ir poreikius. Juk išauginome kelias kartas žmonių, nesiorientuojančių nacionalinės kultūros visumos 
procesuose. O baisiausia, kai valdo žmonės, nesuvokiantys kiek siekia specialisto kompetentcija, kur ji 
turi baigtis. Nacionalinės kultūros plotmėje Lietuvai antras universitetas būtinas. Tik per universitetus 

eina kultūros nuolatinės kaitos ciklas, - teigė M. LUKŠIENĖ. - Kad ir humanitarizuotas, Politechnikos 
institutas be Filologijos fakulteto nesuvaidins reikalingo vaidmens. 

Tačiau nekurkim Kaune gigantiško universiteto, konkuruojančio su vilniškiu. Tegul jis būna savitas. 
Pagalvokim apie jo būsimas specialybes, pagaliau apie „laisvųjų klausytojų“ luomą, buvusį Vytauto 
Didžiojo universitete. Tarkim, Danijoje neribojamas norinčiųjų studijuoti amžius... 

- Jau 1939 m. spalį, atgavus Vilnių, Lietuvoje svarstyta: ar reikia dviejų universitetų, - priminė 
V. MERKYS. - Buvo ir tada siūlančių Kaune palikti tik techniškuosius mokslus bei mediciną. 
Prof. S. Šalkauskis sakė: taip padarę, po dvidešimt penkerių metų atsiminsime, kad mums reikia antro 
universiteto. Iki 1950-ųjų išlaikėme du. Dabar vėl grįžtame prie minėtosios S. Šalkauskio minties. Jeigu 
miestas nenori virsti provincija, jis turi būti universitetinis. Mano nuomone, Kaune reikia nedidelio, bet 
modernaus (pasižvalgant į pasaulio praktiką) univetsiteto. Ką jis veiktų? Lietuvoje iki šiol nerengiami filo- 
sofai, archeologai, etnografai, senųjų ir Rytų kalbų bei daugelio kitų sričių specialistai, raikalingi savajam 
kraštui. 

- Ateitis priklauso intelektualiai pramonei, o jai reikia aukšto lygio specialistų. Gal ir klaida, kad pas 
mus mokslas atskirtas nuo mokymo. Besilankydamas JAV, mačiau, kaip „susimaišę“ studentai ir pro- 
fesūra; auditorijos mažos, jose bendraujama betarpiškai, laboratorijos bendros. Reikėtų sustiprinti fizi- 
kos-matematikos specialistų rengimą. Kaune galėtų studijuoti matematikai ir fizikai, labiau susiję su tech- 
nika. Medicinoje Kaunas taip pat turi prioritetą. Reikia plėsti specialybes biofizikoj, biologijoj; dar nėra 
jų ryšio su žemės ūkiu. (Juk trąšų pilam tokią daugybę ir dėl to, kad veislės prastos!). Tuo tarpu LŽŪA 
ruošiami daugiau žemės ūkio gamybos vadovai. Kokia reikalinga beatliekinė technologija (su rimtu fizi- 
kiniu, biologiniu pagrindimu)! Tai tik keletas prielaidų būsimo Kauno universiteto krypčiai. Mums labai 
reikia plataus diapazono, universitetinio išsilavinimo žmonių, tad Universiteto atkūrimą jūsų mieste svei- 
kinčiau, - pasakė V. STATULEVIČIUS. 

- Tik paviršutiniškai žiūrint Lietuvai specialistų gana. Kauno universitetas turėtų ką veikti, - kalbėjo 
J. GIRDZIJAUSKAS. - Siūlau parengti kuo detalesnį jo projektą su numatomom specialybėm, atsižvel- 
giant į būsimą vidurinių mokyklų reformą, pagarsinti, aptarti tokį projektą su visuomene ir tęsti reikalą 
konkrečiai. 

Antano Sniečkaus politechnikos instituto rektorius V. DOMARKAS priminė: 

- Blaivus požiūris į problemą jai nepakenks. Pirmiausia detaliai išanalizuokime ekonomines sąlygas, 
specialistų poreikį, materialinę bazę. Idėja - gaivinti Kauno humanitarinę kultūrą - gera. Tačiau vien 
suskaldžius miesto aukštąsias mokyklas situacija nepasikeis. Tai turi būti visos Respublikos reikalas ne tik 
žodžiais, bet ir darbais, o tuomet neapsieisime nepalietę ir Vilniaus universiteto interesų. 

- Vakariniai fakultetai padėties nepataiso. Jie patys - savų aukštųjų mokyklų posūniai. Siūlyčiau funda- 
mentalę Kauno universiteto struktūrą ir... nesiteisinti tik baze, kontingento limitais bei pan. Yra dantys, - 
bus ir duonos! - tai R. BALTRUŠIO nuomonė. 

- Visuomeninę mintį formuoja būtent humanitarai. Tokia kryptis turėtų vyrauti ir Kauno universi- 
tete. Vis dėlto, nepaisant mūsų norų, vargu ar jau kitąmet pakviesime į jį studijuoti. Susitaria su Liau- 
dies švietimo ministerija sudaryti bendrą komisiją šios problemos nagrinėjimui ir sprendimui, - pasakė 
J. JARUŠEVIČIUS. 

Sunkoka buvo prasiveržti pro salės šurmulį ministerijos atstovo Č. MEDALINSKO nuomonei. Jis 
pasakė: 

- Tokį klausimą reikia labai rimtai apsvarstyti. Universitetas Kaune turi būti atgaivintas ne šiaip sau, o 
deramo lygio. IŠ PRINCIPO MINISTERIJA - UŽ, kad Universitetas Kaune vėl atsirastų. 


Daug vertingų pasiūlymų pateikė forumo dalyviai tiesiog iš salės. Jie akcentavo būtinumą skubiai suda- 
ryti Universiteto Kaune atkūrimo komisiją, priminė, kad ministerijai reikėtų ne tik abstrakčiai „pritarti iš 
principo“ bet, susikvietus įvairių mokslo sričių kompetentingus specialistus, apsvarstyti realius šios idėjos 
įgyvendinimo parametrus. Daug plojimų susilaukė vieno kalbėtojo sąmojinga pastaba, kad didžiausia 
klaida - norėti bedugnę peršokti dviem šuoliais. Iš tiesų reikia ir optimizmo, emocijų reikia ir daly- 
kiškumo. Antraip svarbią įdėją galima sukompromituoti skubotumu, rėksmingumu. Arba - palaidoti ją 
perdėtai atsargiu tūpčiojimu, ruošiantis šuoliui tik žožiais... 

Forume buvo priimta rezoliucija, pritarianti Universiteto Kaune atkūrimui. Tam sudarytas komitetas, 
į kurį pasiūlyti beveik visi forume dalyvavusieji akademikai bei profesoriai; į komitetą įtraukiami miesto 
vadovaujančių darbuotojų, aukštųjų mokyklų rektoratų atstovai. Akademikas V. Statulevičius apsiėmė 

pasidomėti, ar sutiktų įsijungti į šio komiteto veiklą, paremti Kauno universiteto atgaivinimą žinomi 
mokslininkai lietuvių išeivijoje. Komiteto narių, įžymių specialistų pasiūlymus ketinama pateikti svarstyti 
LTSR Ministrų Tarybai, Respublikos visuomenei. 


Rūta KANOPKAITĖ 
„K.t.“ korespondentė 


Edmundo KATINO nuotraukos: [forumo dalyviai scenoje, 
bendras salės vaizdas ir Algirdas Statulevičius] 


NR. 16. JONO BAČIULIO REPORTAŽAS APIE FORUMĄ „KAUNO UNIVERSITETAS: 
BŪTI AR NEBŪTI“. 1988 M. RUGSĖJO 21 D. 


Bačiulis, J. „Ar reikalingas Kauno universitetas?“ In Už tarybinį mokslą, 1988 09 21. Nr. 29, p. 1-2; 


Sutrumpintai perspausdinta: Bačiulis, J. „Ar reikalingas Kauno universitetas?“ In Vakarinės naujienos, 1988 10 17. 
Nr. 237, p. 2. 


Ar reikalingas Kauno universitetas? 


Kauno Antano Sniečkaus politechnikos institutas išaugo iš Kauno Vytauto Didžiojo universiteto, kuris 
buvo reorganizuotas 1950 metais. Šiuo metu plačiai diskutuojama apie universiteto atkūrimą. Diskusijoje 
dalyvauja ir mūsų kolektyvo nariai. 

Rugsėjo 14 d. Statybos rūmų salė buvo pilnutėlė. Mūsų instituto dėstytojai, darbuotojai ir studentai, 
miesto visuomenės atstovai susirinko į forumą tema: „Kauno universitetas: būti ar nebūti“. Jį surengė 
Lietuvos kultūros fondo klubas „Aukuras“, vedė to klubo pirmininkas G. KOSTKEVIČIUS. Forume daly- 
vavo daug žinomų Respublikos mokslininkų ir kultūros veikėjų. Spausdiname forumo dalyvių pareikštų 
minčių santrauką. 


A. SMAILYS (KMI profesorius): Lietuvos švietimo istorijoje yra daug tamsių puslapių. Tai carinės 
valdžios įvykdytas Vilniaus universiteto uždarymas, lietuviškos spaudos uždraudimas ir kita. Aukštoji 
mokykla Lietuvoje vėl buvo įsteigta po Pirmojo pasaulinio karo. Tai buvo Kauno universitetas, įkurtas 
1922 metais. Jis suvaidino didžiulį vaidmenį Lietuvos kultūriniame gyvenime, paruošė daug įvairių 
sričių specialistų, jame dirbo daug žymių mokslininkų. Pokario metais jis buvo reorganizuotas. Dabar 
visuomenė kelia universiteto atkūrimo klausimą. Kadangi tai susiję su lėšomis, universitetas galėtų būti 
ūkiskaitinis. Studentai turėtų už mokslą mokėti, o dalį lėšų skirtų valstybė. Nuomonių gali būti įvairių, bet 
mes turime kalbėti ne apie tai, kas mus skiria, o kas mus jungia. 

L. KAIRIŪKŠTIS (akademikas): Reorganizavus Kauno universitetą, mūsų miestas buvo nuskriaustas. 
Į Vilnių buvo iškelta jo turtinga biblioteka su turtingais humanitarinės literatūros fondais. Šiuo metu 
Kaune yra tik specialaus profilio aukštosios mokyklos, miesto gyvenime vadovaujantį vaidmenį vaidina 
technokratai, o valstybės reikalus tvarkyti turėtų universitetinio profilio specialistai. Atkurtame univer- 
sitete galėtų būti ekologijos, Vakarų filosofijos ir kiti fakultetai. Kurti šio universiteto bazę turėtų padėti 
kitos miesto aukštosios mokyklos. 

J. VILEMAS (akademikas): Šiuolaikinį mokslą būtina humanitarizuoti. Labai nusmuko mokymo lygis 
tiek vidurinėse, tiek aukštosiose Respublikos mokyklose. Nors inžinierių paruošiame daug, bet gerų inži- 
nierių ir kitų technikos specialistų labai trūksta. Jaunimas veržiasi į vadinamąsias pelningas specialybes, 
o ne į tas, kur ruošiami mokslininkai. Universiteto atkūrimas būtų naudingas, bet tai susiję su ekono- 
minėmis problemomis. Aukšto lygio aukštoji mokykla gali būti tik esant sveikai ekonomikai. Šiuo metu 
tokių sąlygų neturime. Atkūrus universitetą, būtų labai aštri jo absolventų įdarbinimo problema. Gal KPI 
reikėtų paversti techniniu universitetu? 

M. LUKŠIENĖ (profesorė): Visi pripažįistame, kad mūsų specialistų kokybė prasta. Norint padėtį ištai- 
syti, reikia reformuoti visą švietimo sistemą, atsižvelgiant į mūsų nacionalinės kultūros poreikius. Visuo- 
menė piktinasi architektais, kurie griauna senamiesčius, vadovais, kurie nesuvokia, kiek siekia jų kompe- 
tencija, ir panašiai. Taip yra todėl, kad šie žmonės nesusigaudo nacionalinės kultūros procesuose, jiems 
trūksta humanitarinio išsilavinimo, kurį gali duoti tik universitetas. Atkurtas universitetas turėtų būti 

nacionalinės kultūros ir žmogaus asmenybės ugdymo židinys. Mūsų Respublikos aukštosios mokyklos 
labai didelės. Jų reikėtų daugiau, bet mažesnių, nes didelėse vyksta studentų susvetimėjimas. Atkūrus 
Kauno universitetą, reikėtų vengti jo konkurencijos su Vilniaus universitetu. Universitete galėtų studijuoti 
ir tie žmonės, kurie nori įgyti žinių, bet nebūtinai dirbti toje srityje. Tai būtų vadinamieji laisvieji klausy- 
tojai, kurie buvo ikikariniame universitete. 

K. RAGULSKIS (akademikas, KPI profesorius): Mūsų miestas labai jaučia humanitarinės aukštosios 
mokyklos trūkumą. Kai ruošiami tik siauros specialybės technokratai, jie dirbdami daro daug klaidų. Juk 
kai kurie mokslininkai siūlė statyti atomines elektrines Jonavoje, Kauno apylinkėse ir kt. Lietuvos vietose. 
Atkurtame universitete būtų galima ruošti fizikus, ekologus ir kt. specialistus, bet tik aukštos kvalifikaci- 
jos. Prastų specialistų niekam nereikia. Absolventai turėtų patys susirasti darbą. 

V. DOMARKAS (KPI rektorius): Šiame forume vyrauja emocijos, bet vien jų nepakanka sprendžiant 
tokią svarbią problemą, kaip universiteto atkūrimas. Reikia ištirti specialistų poreikį, galvoti apie bazę. 
Idėja, kad universitetas pakels Kauno humanitarinę kultūrą, gera, bet negali būti universiteto be tiksliųjų 
mokslų fakultetų. Jeigu norime Kaune turėti aukšto lygio universitetą, tai neišvengiamai nukentės Vil- 
niaus universitetas. Neabejoju, kad universitetas reikalingas Kaunui, bet ar jis reikalingas Lietuvai? 

R. BALTRUŠIS (KPI profesorius): Niekas negali atstoti universiteto, nes jame studijuojamas žmogus. 
Mes visi jaučiame humanitarinio išsilavinimo spragą. Atkurtame universitete būtų galima ruošti ir gam- 
totyrininkus, teisininkus, kitus specialistus. Dalį kontingento galėtų duoti Vilniaus universitetas. 

V. MERKYS (akademikas): Klausimas, ar Lietuvai reikia dviejų universitetų, iškilo dar prieš karą, tai 
yra, atgavus Vilnių. Užsienio šalyse universitetų yra žymiai daugiau nei pas mus. Miestas, neturintis uni- 
versiteto, pavirsta provincijos miestu. Kaunui reikia universiteto, nedidelio, bet labai modernaus. Šiuo 
metu Lietuvoje neruošiami filosofai, sociologai, archeologai, etnografai, Rytų kalbų specialistai. Juos 
galėtų ruošti Kauno universitetas. Jam būtina turtinga biblioteka. 

V. STATULEVIČIUS (MA viceprezidentas): Lietuvoje reikia vystyti intelektualią pramonę, o tam reikia 
labai aukštos kvalifikacijos specialistų. Jų mums labai trūksta. Reikia rimtai apgalvoti, kaip ugdyti jaunus 
mokslininkus. JAV, kur teko neseniai lankytis, studentai ir profesoriai bendradarbiauja labai glaudžiai. 
Negerai, kad atskyrėme akademinį mokslą nuo aukštosios mokyklos. Aš pritariu Kauno universiteto atkū- 
rimui. Jame būtų galima turėti ir Matematikos-mechanikos fakultetą. Galėtų būti ir specialybės, susijusios 
su agrarinėmis problemomis, nes Ž[emės] Ūkio] A[kademija] ruošia ne mokslo darbuotojus, o gamybos 
vadovus. Problemų žemės ūkyje daug, jos opios. 

J. BŪTĖNAS (rašytojas): Pokariniu laikotarpiu dauguma kultūros ir meno įstaigų buvo iškelta į Vilnių. 
Tokiame dideliame mieste yra labai mažai rašytojų, kitų menininkų. Kauno universitete būtų geros sąlygos 
ruošti lituanistus, nes į jį ateitų jaunuoliai iš Suvalkijos ir kitų apylinkių, o jų tarmė artima literatūrinei 
lietuvių kalbai. 

V. GIRDZIJAUSKAS (VVU profesorius): Atkūrus universitetą pasikeistų visas miesto kultūrinis klima- 
tas. Reikėtų paruošti detalų jo atkūrimo projektą, jį pateikti apsvarstyti visuomenei. Vilniaus universitetas 
šį universitetą paremtų. 

J. JARUŠEVIČIUS (LKP Kauno Miesto] K[omiteto] antrasis sekretorius): Universiteto atkūrimo klau- 
simą reikia spręsti Respublikos mastu. Kaunui jis reikalingas, nes visuomeninę mintį formuoja humani- 
tarai. Jo atkūrimą reikia pradėti nuo VVU vakarinio fakulteto bazės plėtimo, įsteigti jame dieninį skyrių. 
Jau susitarta su Liaudies švietimo ministerija sudaryti komisiją šiai problemai spręsti. Reikia rūpintis ir 
visų Kauno aukštųjų mokyklų mokymo proceso humanitarizavimu. 

J. BALKEVIČIUS (VVU Kauno vakarinio fakulteto dėstytojas): Buvęs Kauno universitetas paruošė 
daug žymių žmonių. Prieškarinio universiteto diplomai buvo pripažįstami pasaulyje. Daug galėtų nuveikti 
ir atkurtasis universitetas, tad šio klausimo sprendimo nereikėtų atidėlioti, nors viršininkai, kaip papras- 
tai, atsargūs. Šiame universitete galėtų būti ir Medicinos fakultetas. 

A. BUTKUS (VVU Kauno vakarinio fak. dėst.): Mūsų fakultetas ruošia ir filologus, bet jiems Kaune 
nelengva gauti darbo pagal specialybę. Atkuriant humanitarinį fakultetą ši problema būtų dar aktualesnė, 
todėl apie tai reikia rimtai pagalvoti. 

Č. MEDALINSKAS (Liaudies švietimo ministerijos aukštojo mokslo valdybos viršininkas): Jeigu 
atkursime universitetą, tai jis turi būti aukšto lygio. Iš principo ministerija pasisako už jo atkūrimą, bet šį 
klausimą reikia labai rimtai apsvarstyti, išspręsti daug konkrečių problemų. 

R. KARAZIJA (Llietuvos] V[eterinarijos] A[kademijos] rektorius): Beveik visos Lietuvos aukštosios 
mokyklos išaugo iš buvusio Kauno universiteto, todėl pritariu idėjai jį atkurti. Kitos aukštosios mokyklos 
galėtų prisidėti prie jo atkūrimo. Kaunui ir Lietuvai universitetas labai reikalingas. 

Forume kalbėjo ne tik svečiai. Prie salėje esančio mikrofono ėjo ir ėjo įvairių profesijų Žmonės, reiškė 
savo nuomones, pateikė pasiūlymus, ką daryti, kad universitetas būtų atkurtas. Vienų mintims salė pritarė, 
kitiems kalbant ji šurmuliavo. Dauguma kalbėtojų išreiškė mintį, kad universiteto atkūrimo problema 
pribrendusi. Ją reikia spręsti be skubotumo, bet ir be delsimo. 

Buvo nutarta sudaryti komisiją universiteto atkūrimo projektui paruošti. Gaila, bet reikia pridurti, kad 
dar neišmokstame gerbti įvairias nuomones. Taip buvo ir šiame forume, kada kai kuriems kalbėtojams 
buvo trukdoma pareikšti savo nuomonę. To tikrai neturėtų būti panašiuose renginiuose. 


J. Bačiulis 


Edmundo KATINO nuotraukos: [bendras salės vaizdas ir Alfredas Smailys] 


NR. 17. ĮRAŠAS ROMUALDO BALTRUŠIO DIENORAŠTYJE. 1988 M. RUGSĖJO 14 D. 
Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys], 2013, p. 28. 


1968-09-14 

Dabar Lietuvos Sąjūdžio laisvės idėjų siekiai, pertvarkant stagnacinę sovietinę-komunistinę sanklodą, 
diena iš dienos įgyja savasties gyvybingumą. KPI ryžtingai veikia Kultūros fondo rėmėjų klubo „Aukuras“ 
pirmininkas dr. G. Kostkevičius. Jis, kiek su manimi pasitaręs apie realias galimybes dabar imtis VDU 
atkuriamųjų veiksmų, šiandieną Statybos fakulteto salėje sušaukė mokslo darbuotojų forumą „Kauno 
universitetas - būti ar nebūti“. Salė ir fojė prie salės buvo pilna prisirinkusių mokslo žmonių. Daug kal- 
bėtojų, taip pat atvykusi iš Vilniaus prof. Meilė Lukšienė ryžtingai pritarė, kad Lietuvai būtina turėti 
atkurtą Vytauto Didžiojo universitetą Kaune. Tik KPI rektorius prof. V. Domarkas nebuvo tam veiksmui 
palankus. Aš kalbėdamas įrodžiau, kaip nedidelėmis sąnaudomis ir esamų mokslo žmonių jėgomis susi- 
daro reali galimybė atkurti VDU. Baigdamas pažymėjau, kad problemomis, kurios dabar buvo iškeltos 
dėl specialistų įdarbinimo, nereikėtų labai rūpintis, nes keturiasdešimt metų per mažai buvo rengiama 
humanitarų, ekonomistų, sociologų, todėl šiandieną daugelyje įstaigų tokių specialistų trūksta. Savo kalbą 
baigiau žodžiais: „1989 metų rugsėjo 1 d. tebūna Vytauto Didžiojo universiteto atkūrimo pradžia.“ Mano 
nustatyta universiteto atkūrimo data suabejojo komunistų partijos Kauno miesto sekretorius Jaruševi- 
čius. Jis priėjęs prie manęs pasakė: „Profesoriau, jūs net universiteto atkūrimo datą numatote...“ Nepai- 
sant nepalankiai nusiteikusių dėl universiteto atkūrimo, susirinkime buvo sudarytas Komitetas Vytauto 
Didžiojo universitetui Kaune atkurti. Į tą Komitetą buvau ir aš išrinktas. 


NR. 18. Juozo PETRUŠKEVIČIAUS PASISAKYMAS. 1988 M. RUGSĖJO 30 D. 


Petruškevičius, Juozas. Vieningai ieškokime kelio į tikslą - Universiteto atkūrimą. In Kauno tiesa, 1988 09 30. Nr. 226, 
p. 5. 


Vieningai ieškokime kelio į tikslą - Universiteto atkūrimą"? 


Pilnutėlė Antano Sniečkaus politechnikos instituto Statybos rūmų salė įtikino, kad Kauno universiteto 
atkūrimo reikalai jaudina kauniečius. Ir ne tik kauniečius, bet ir garbingus mokslo žmones iš Vilniaus, 
pakviestus svarstyti aktualų Respublikai klausimą. 

Forumas užsitęsė labai ilgai, ir ne visi spėjo išsakyti savo nuomonę. Tad norėčiau mintimis dabar pasi- 
dalyti su skaitytojais. 

Kad Kaunui universiteto reikia, visi pritarė vieningai. Kokiu būdu to siekti? Nuomonės labai įvai- 
rios. Viena aišku, kad materialiniai ir kadrų komplektavimo sunkumai didžiuliai. Manau, jog esama gana 
paprasto kelio į tikslą. 

Kauno Valstybinis Vytauto Didžiojo universitetas turėjo Medicinos fakultetą ir turbūt retas šiuolaikinis 
universitetas neturi tokio. Išimtis - techniškieji universitetai. Be to, medicinos specialybė taip pat laikytina 
humanitarine, nes jos tikslas padėti žmogui jo fizinėse ir dvasinėse negalėse. Taigi, siekime, kad Medicinos 


* Parašytas netrukus po „Aukuro“ klubo surengtos diskusijos. 

institutui butų suteiktas universiteto statusas ir prie jo steigtųsi reikalingi humanitariniai ir gamtos mokslų 
fakultetai. Steigimo iniciatyvai turėtų pritarti ir Medicinos institutas, nes universiteto vardas yra nepaly- 
ginti labiau prestižinis. Pradžioje reikėtų steigti dieninį Filologijos fakultetą, kadangi jis turėtų savo patal- 
pas dabartiniame Vilniaus universiteto Kauno vakariniame fakultete. Kartu galėtų būti įsteigtas dieninis 
Meno fakultetas su dailės ir muzikos skyriais. Tokiu keliu einant Kauno universitetas galėtų pradėti veikti 
jau nuo ateinančio rudens. Per susirinkimą akademikas J. Vilemas iškilmingai pareiškė, kad Mokslų Aka- 
demija universitetui užleistų buvusius Pažangos rūmus Laisvės alėjoje. Čia galėtų burtis Gamtamokslinis 
fakultetas. Po kiek laiko KPI pasistatys Energetikos fakulteto rūmus, tuomet galėtų perleisti Universitetui 
Pirmuosius rūmus, esančius A. Mickevičiaus gatvėje. Šie rūmai istoriškai priklausė Kauno universitetui. 
Gerai, kad minėtieji pastatai yra palyginti arti vienas kito. 

Dėl kadrų. Vilniaus universitetas turėtų kolegiškai padėti burti darnų humanitarų kolektyvą, tai jo 
moralinė ir patriotinė pareiga. Kauno politechnikos institutas galėtų padėti suformuoti fizikų, tiriančių 
fundamentaliąsias virpesių problemas, kolektyvą. Turima galvoje ultragarso ir vibrotechnikos specialistai. 
Medicinos institutas turi pajėgų skaičiavimo centrą, tai irgi būtų paspirtis universitetui. 

Universitetas nebūtinai turėtų būti sukurtas pagal galutinės struktūros variantą, nes sunku numatyti 
mokslo reikmes. Jis turėtų tolydžio augti, kaip augo ir jo pirmtakas Kaune, jautriai ir energingai atsiliep- 
damas į mokslo konjunktūrą. Autoritetą reikia išsikovoti. 

Girdėjau balsų, kad Medicinos fakultetas nustelbs kitus mažus ir silpnus fakultetus. Manau, tai laikini 
ir nebūdingi reiškiniai. Abejoju, ar studentų priėmimas į medicinos specialybę didės, nes gydytojų yra 
pakankamai. Kiti fakultetai sparčiai augs ir susidarys normali pusiausvyra. Antra vertus, mes turime 
mokytis sugyvenimo meno. Esame per maža tauta, kad švaistytume savo dvasinę energiją egoistinėms 
parapijinėms ambicijoms. O jeigu neišmoksime sutarimo, neišsiugdysime broliškos meilės, tai kam mums 
reikalingas tas universitetas? Ar tam, kad atsirastų dar viena konkuruojanti aukštoji mokykla, besisten- 
gianti pasiglemžti geriausią studentišką kontingentą? 

Būtų labai gerai, jei šiuo klausimu savo nuomonę pareikštų Medicinos instituto atstovai ir Persitvar- 
kymo sąjūdžio medikų grupė. 


Juozas PETRUŠKEVIČIUS 
Buvęs Kauno Vytauto Didžiojo universiteto studentas 


NR. 19. IŠTRAUKA Iš LAIMONO INIO PASISAKYMO. 1988 M. RUGSĖJO 25 D. 


Inis, Laimonas. Darbą pradėti nuo Vytauto Didžiojo universiteto istorijos studijų. In Kauno tiesa. 1988 09 25. Nr. 222, 
p. 2. 


Darbą pradėti nuo Vytauto Didžiojo universiteto istorijos studijų 


Dabar pripažįstame: Kauno universiteto panaikinimas 1950 metais buvo didelė klaida. Mąstome, kaip 
ją atitaisyti. Oficialiuose ir neoficialiuose pokalbiuose, spaudoje svarstome būsimo (atgimstančio!) Kauno 
universiteto struktūrą, veiklos principus, mokslinio darbo kryptis. Kai kas mano, kad kauniškiame uni- 
versitete galėtų būti du fakultetai: humanitarinių mokslų ir ekonomikos. Jeigu dėl antrojo gali kilti kai 
kurių abejonių, tai dėl pirmojo visi sutaria - jis būtinas. 

„Kauno tiesoje“ paskelbtuose skaitytojų laiškuose, pokalbyje, vykusiame Partijos miesto komitete (jo 
aprašymas išspausdintas 1988 m. rugsėjo 9 d. laikraščio numeryje), pateikta nemažai siūlymų, kokios 
specialybės galėtų būti Kauno universitete ir koks mokslinio tyrimo darbas čia galėtų būti dirbamas. Kaip 
sakoma, kiek galvų, tiek minčių. Tačiau ar nevertėtų žvilgtelėti į praeitį ir prisiminti, kaip tvarkėsi ir mokė 
buvusio Kauno universiteto humanitarinių mokslų fakultetas“. 

[...] Minėtame pokalbyje Partijos miesto komitete buvo nutarta sudaryti kompetentingą komisiją, 
įtraukiant Kauno, Liaudies švietimo ministerijos, Vilniaus universiteto atstovus. Komisija turi išanalizuoti 
ir pateikti (ne tik valdžios įstaigoms, bet ir visuomenei) išvadas - reikalingas ar nereikalingas Kauno uni- 
versitetas, o jeigu reikalingas - koks jis turėtų būti. Manau, kad tokia komisija darbą galėtų pradėti nuo 
buvusio universiteto istorijos studijų. 


Laimonas INIS 


* Toliau perspausdinama 1932 m. paskelbta Humanitarinių mokslų fakulteto veiklos apžvalga. 

NR. 20. KAUNO 14-05 MOKYKLOS MOKYTOJŲ PASISAKYMAS. 
1989 M. RUGSĖJO 24 D. 


Mokykla be universiteto? In Kauno tiesa. 1989 09 24. Nr. 221, p. 3. 


Mokykla be universiteto? 


„Kauno Universitetas reikalingas visai Lietuvai“ - rašo rugsėjo 7 d. „Kauno tiesoje“ R. Maskoliūnas. O 
mes manome, kad Universitetas labai reikalingas Kaunui, kalbant konkrečiau - mokyklai. Jo atkūrimas — 
skubus, bet ne skubotas reikalas. Į mokyklą pro ūkanas ir rūką besiveržianti demokratijos ir humanita- 
rizavimo šviesa gali prigesti, jet nebus šalia gyvo, trykštančio gaivaus šaltinio - Universiteto. Mokyklai 
jau šiandien reikia gerų lituanistų. Per lietuvių kalbos pamokas pirmos ir penktos klasės dalijamos į 
pogrupius. Rytoj tikriausiai taip mokysis gimtosios kalbos ir šeštokai, poryt - septintokai ir t. t. Sudėtinga 
situacija dėstant istoriją. Daug metų vienaip ją dėstę mokytojai sunkiai randa, bet, tikimės, ateityje ras 
sąžiningą ir atvirą bendrą kalbą su šiandieniniais aukštesniųjų klasių mokiniais. O kiek istorijos mokytojų 
turi Lietuvos istorijos dėstytojo specializaciją arba bent praktinį patyrimą dėstant šį kursą? 

Mums atrodo, kad Kauno Universiteto atkūrimas būtų tvirtas ramstis istorijos padėčiai mokykloje taisyti. 
Beje, šiuo metu mūsų miesto ir rajono mokyklose trūksta istorijos mokytojų. Tai sunkiai įsivaizduojami 
ir neleistini dalykai. Vykstant kardinaliems šalies ir visos visuomenės persitvarkymo procesams, mokykla 
kokybiniu ir kiekybiniu kadrų ruošimo požiūriu ir toliau lieka podukros vietoje. O gal Kauno muziejuose, 
vaikų darželiuose ar kur kitur yra pasislėpusių, užsimaskavusių istorikų? O gal pašalinės, mums nežinomos 
jėgos šiuo atsakingu momentu trukdo jiems ateiti į mokyklą? Būtų gerai, kad jie nors laikinai, kol turėsime 
Kauno universitetą, parengtų savų istorikų, ateitų į mokyklą. Kantriai laukiame. Naujai nusiteikusiai visuo- 
menei, ir pirmiausiai mokyklai, reikia gerų istorijos bei lietuvių kalbos specialistų. 

Be konkrečios visų geranorių ir galingų žmonių veiklos atkuriant Kauno universitetą, be Filosofijos 
fakulteto jame, be atitinkamo intelektualinio klimato mieste numatytas visuomenės, o drauge ir mokyklos 
demokratizacijos ir humanitarizavimo procesas gali nusitęsti ne tik dešimtmečius, bet ir šimtmečius. 

Mes visa širdimi ir protu už Kauno universiteto atkūrimą. 


14-osios vidurinės mokyklos mokytojai, 
Vilniaus V. Kapsuko universiteto absolventai 
P. KUPRYS, 

Š. BARONAS, 

S.SKRABULIENĖ, 

V. ŽEMAITYTĖ, 

D. RUSECKIENĖ, 

I. BARANAUSKIENĖ, 

J. KACINKEVIČIENĖE, 

R. KUPRIENĖ, 

E. MALEVIČIUS, 

V. MARTINKIENĖ 


NR. 21. VALSTYBINĖS KOMISIJOS DĖL KAUNO UNIVERSITETO ATKŪRIMO 
SUDARYMO NUTARIMAS. 1988 M. RUGSĖJO 27 D. 


LCVA, f. R-762, ap. 6, b. 4072, 1. 34-36. Mašinraštis, originalas. 
Lietuvos TSR 
Liaudies Švietimo Ministerija 
Kolegija 
Nutarimas 


1988 09 27. Nr. 18 
Vilnius 

Dėl Kauno universiteto atkūrimo?" 


Atsižvelgiant į Lietuvos TSR Mokslų akademijos akademikų, Vilniaus ir Kauno aukštųjų mokyklų pro- 
fesorių ir dėstytojų, Respublikos visuomenės pasiūlymus dėl Kauno universiteto atkūrimo, Lietuvos TSR 
liaudies švietimo ministerijos kolegija 

NUTARIA: 

Patvirtinti komisiją (priedas) ir jai pavesti išnagrinėti klausimą dėl Kauno universiteto atkūrimo tiks- 
lingumo ir iki 1988 m. gruodžio 30 d. pateikti pasiūlymus ministerijos kolegijai. 


Kolegijos pirmininkas [parašas] H. Zabulis 
[žemiau septyni parašai, datuoti 1988 m. spalio 3-4 d.) 


Lietuvos TSR liaudies švietimo ministerijos kolegijos 1988 m. rugsėjo 27 d. nutarimo Nr. 18 priedas 


Kauno universiteto atkūrimo komisija 


1. J. Kubilius (pirmininkas) - Vilniaus valstybinio V. Kapsuko universiteto rektorius, LTSR MA tikrasis 
narys, profesorius, fizikos-=matematikos mokslų daktaras, Rektorių tarybos pirmininkas 

2. R. Podagelis - Lietuvos TSR švietimo ministro pirmasis pavaduotojas, docentas, technikos mokslų 
kandidatas 

3. A. Bradelis - Valstybinio plano komiteto skyriaus vedėjas 

4. V. Domarkas - Kauno Antano Sniečkaus politechnikos instituto rektorius, LTSR MA narys kores- 
pondentas, profesorius, technikos mokslų daktaras 

5. N. Germanas - Lietuvos KP Centro Komiteto skyriaus vedėjo pavaduotojas 

6. A. Girdenis - Vilniaus valstybinio V. Kapsuko universiteto Filologijos fakulteto dekanas, profesorius, 
filologijos mokslų daktaras 

7. J. Jaruševičius - LKP Kauno miesto komiteto sekretorius 

8. Z. Kazakevičius - Kauno miesto liaudies deputatų tarybos vykdomojo komiteto pirmininko 
pavaduotojas 

9. A. Kunčinas - Lietuvos TSR liaudies švietimo ministerijos visuomenės mokslų valdybos viršininkas, 
docentas, filosofijos mokslų kandidatas 

10. J. Leonavičius - Kauno Antano Sniečkaus politechnikos instituto katedros vedėjas, profesorius, 
filosofijos mokslų daktaras 

11. Č. Medalinskas - Lietuvos TSR liaudies švietimo ministerijos aukštųjų mokyklų valdybos viršinin- 
kas, docentas, biologijos mokslų kandidatas 

12. A. Praškevičius - Kauno medicinos instituto rektorius, LTSR MA narys korespondentas, profeso- 
rius, biologijos mokslų daktaras 

13. J. Rajeckas - Lietuvos TSR liaudies švietimo ministerijos Specialistų kontingento planavimo sky- 
riaus viršininkas 

14. A. Smailys - Lietuvos TSR sveikatos apsaugos ministerijos Širdies ir kraujagyslių sistemos fiziologi- 
jos ir patologijos mokslinio tyrimo instituto laboratorijos vedėjas, profesorius, medicinos mokslų daktaras 

15. A. Šalčius - Vilniaus valstybinio V. Kapsuko universiteto Kauno vakarinio fakulteto dekanas, docen- 
tas, ekonomikos mokslų kandidatas 


NR. 22. GEDIMINO KosTKEVIČIAUS PASISAKYMAS. 1988 M. RUGSĖJO 27 D. 
Kostkevičius, Gediminas. Ne mums, Lietuvai! In Vakarinės naujienos, 1988 09 27. Nr. 221, p. 2. 


Ne mums, Lietuvai! 


Nesinorėtų, kad klausimas dėl Kauno universiteto atkūrimo taptų dviejų miestų (Vilniaus ir Kauno) 
prestižinių ambicijų objektu. Manau, neteisinga klausti tik taip: ar reikalingas Kaunui universitetas. Antras 


7 Visuomenė apie šios komisijos sudarymą buvo informuota spalio 19 d. Žr.: Dėl Kauno universiteto atkūrimo. In Kauno 
tiesa. 1988 10 19. Nr. 241, p. 1. 

universitetas yra reikalingas visai Lietuvai. Tik sprendžiant klausimą, kur jį kurti, prioritetas turėtų tekti 
Kaunui. Čia yra didžiausios galimybės sukurti universiteto materialinę bazę, lengviau būtų sprendžiami 
mokslinio ir pedagoginio personalo subūrimo reikalai, pagaliau Kaunas turi pagrindo remtis ir istorine 
tradicija. 

Manau, mes visi turime išmokti pakilti virš „savo kiemo“ interesų ir dirbti pirmiausia vardan to, 
kas naudinga mums visiems, o ne kiekvienam atskirai. Todėl nereikėtų kauniečiams nuolat pabrėžti tą 
skriaudą, kurią jie patyrė uždarius Kauno universitetą ir perkėlus nemažai kitų kultūros įstaigų į Vilnių. 
Tai anksčiau atitiko gyvybinius tautos interesus, nes grąžino lietuvybę į istorinę Lietuvos sostinę. Tačiau 
ar ne savo kiemo interesais gyvena tie, kurie atkakliai ragina „negriausti susiklosčiusių struktūrų“, nema- 
tydami naujai gimstančių poreikių, padiktuotų besikeičiančio laikmečio? Pasiklausius mūsų gerbiamų 
rektorių kalbų, ministro H. Zabulio pasisakymo per televiziją, susidaro įspūdis, kad dėl aukštojo mokslo 
problemų neturime, specialistų paruošiame kiek reikia ir kokių reikia. Deja, toks požiūris - savęs ir kitų 
apgaudinėjimas. Tai žinome ne tik mes, aukštųjų mokyklų dėstytojai, bet ir organizacijų, į kurias mūsų 
specialistai siunčiami dirbti, vadovai. 

Žinoma, naivu tikėti, kad naujo universiteto įsteigimas išspręs specialistų paruošimo problemas. Aukš- 
tojo mokslo bėdos žymiu mastu slypi žinių, kaip socialinės vertybės, nuvertėjime. Tačiau universiteto 
atsiradimas padėtų realizuoti pribrendusias struktūrines aukštojo mokslo organizavimo Respublikoje 
reformas, nes Kauno universitetas negali būti kuriamas tuščioje vietoje. 

Daug kalbame apie būtinumą humanizuoti techninį išsilavinimą. Tačiau humanitarinė kultūra ne 
mažiau reikalinga medikams, žemės ūkio specialistams. Todėl sunku suprasti argumentus tų, kurie neno- 
rėtų matyti Kaune humanitarinio profilio universiteto. Pagaliau jis turėtų padėti įveikti tą žmonių išsi- 
lavinimui pragaištingą poveikį, kurį neša mokymo įstaigų specializavimas į technines ir humanitarines. 
Universitetinis išsilavinimas už tai ir yra vertinamas, nes jis yra universalus. 

Šiandien ne tik inžinieriams, medikams reikia mokytis kalbos kultūros, ugdyti sugebėjimą suvokti 
meną, pažinti tautos istoriją. Tobulas humanitarinis išsilavinimas neįmanomas, nepažinus technikos 
elementų. Esame didžiai atsilikę techninio dizaino srityje, nes mūsų dizaineriai nėra inžinieriai, o 
inžinieriai - ne dizaineriai. Nemokome būsimų meno specialistų kūrybingai naudotis kompiuterine 
technika multiplikacijoje, grafikoje, kuriant muziką, projektiniame modeliavime. Žinoma, nerealu atkurti 
Kauno universitetą, sujungus tas mokyklas, kurios yra tiesioginės jo įpėdinės. Nereikia mums gigantų, jau 
ir taip Respublikoje du turime. Tačiau universitetas galėtų jungti atskirus šių mokyklų struktūrų kompo- 
nentus į naują organizaciją, atitinkančią universitetinį aukštosios mokyklos charakterį. Kaip tai atlikti — 
diskutuotinas klausimas. Tik nereikia manyti, kad nukentės mokyklos-donorės. Visiškai galima sutikti su 
ministru, kad didinti specialistų ruošimą nėra poreikių. Jau ir dabar jaučiamas disbalansas atskirų profilių 
specialybių pasiūloje. Tačiau ar viską padarėme, kad Respublikoje būtų ruošiami tokie specialistai, kurių 
reikia, kurie bus reikalingi po penkerių metų. 

Kas yra dirbęs su vakarinio skyriaus studentais ar neakivaizdininkais, puikiai žino, koks daugumos 
jų pasiruošimo lygis. Šių skyrių paskirtis jau seniai tapo savotišku diplomų išdavimo plano vykdymu. Ir 
mokosi dažniausiai „žalias“ jaunimas, be gamybinio stažo, todėl, kad neįstojo į dieninį skyrių, ar negalėjo 
išvykti į Vilnių ar Kauną dėl materialinių sumetimų, šeimyninių priežasčių. Todėl, nors pagal dieninio 
skyriaus studentų skaičių vienam tūkstančiui gyventojų mes ir pirmaujame šalyje, būtina dieninio apmo- 
kymo formą plėsti vakarinio ir neakivaizdinio sąskaita. VVU turi didžiulį neakivaizdinį skyrių, kurį būtų 
galima smarkiai sumažinti, jei atitinkamų specialybių ruošimas teritoriniu atžvilgiu Respublikoje būtų 
tolygiau išdėstytas. Tai nereiškia, kad abu universitetai turėtų ruošti tų pačių specialybių studentus, nors 
neretai atsitinka, kad jaunuolis su humanitariniais polinkiais stoja į KPI vien norėdamas likti mokytis 
Kaune. Valstybės vyrai daug kalba, kad kooperatyvai ateityje turėtų gaminti iki 30 proc. nacionalinio 
produkto, tačiau ir toliau ruošiame darbo normuotojus. Kai į dienos šviesą prašyte prašosi tokia mokslo 
šaka kaip komercinė ekonomika. Ekonominius ryšius su užsieniu mėgina užmegzti praktikai ir sava- 
moksliai. Ekologija palikta Sąjūdžiui ir „žaliesiems“. Skundžiamės, kad trūksta restauruotojų, vertėjų, bet 
atkakliai ruošiame anglistus, kurių nėra kur dėti. Inžinieriams trūksta fundamentalaus parengimo, medi- 
kams - praktinių įgūdžių, visiems - humanitarinės kultūros. Tad ar ne laikas rimtai imtis aukštojo mokslo 
reformos, neapsiribojus vien kosmetinėmis priemonėmis? Tada galėtume kalbėti ne tik apie universitetą 
Kaune, bet galbūt ir Klaipėdoje. 

Kauno Vytauto Didžiojo universiteto atkūrimas, žinoma, turi didelę reikšmę ir Kaunui. Mieste kuriasi 
reikšmingas kultūros židinys. Todėl, kalbant apie universitetą, negalima vien skaičiavimais ribotis (kiek 

ruošti ir ką). Universitetas - stambus mokslinių kadrų ugdymo centras, turintis didžiulį poveikį visam 
regionui. Mums visada bandė aiškinti, kad maža respublika tegali turėti tik po vieną mokslinį centrą kiek- 
vienoje žinių šakoje, o tam centre turi kauptis geriausios mūsų jėgos. Tai - senos pažiūros. Moksle jau 
išaugome iš vaikų amžiaus. O pretenzijos į monopoliją niekad neskatino mokslo vystymosi. Tik kūrybinė 
konkurencija, alternatyvinių mokslinių mokyklų susidarymas yra tas kelias, kuris leis mums žengti koja 
kojon su pasaulinio mokslo raida. 

Universitetas gali egzistuoti, jei turės bazę, kadrus, jei bus jo ruošiamų specialistų poreikis. Viena aišku: 
nereikia didinti absoliučių skaičių, būtina rimtai pagalvoti, ką, kur, kaip reikia ruošti. Kadrus būtina ugdyti, 
tačiau, kol jų trūksta, rimtos pagalbos reikia tikėtis iš Vilniaus humanitarų. Bazę taip pat reikia formuoti. Jos 
nepakaks surankiojus po gabaliuką iš kitų aukštųjų mokyklų. Galbūt vertėtų paieškoti naujų, netradicinių 
kelių. Pavyzdžiui, sudaryti visuomeninę universiteto globėjų Tarybą, kuri disponuotų pinigų fondais, gautais 
iš paaukotų lėšų ar pardavus akcijas. Į ją būtų galima įtraukti užsienio lietuvius, o tada, manau, nebūtų 
problemų pasikviesti skaityti paskaitų pasaulinio garso mokslininkus iš Stanfordo ar Paryžiaus. 


Gediminas KOSTKEVIČIUS 
KPI dėstytojas, technikos mokslų kandidatas 


NR. 23. KAZIMIEROS GALAUNIENĖS IR PETRO STAUSKO PASISAKYMAS. 
1988 M. SPALIO 5 D. 


Galaunienė, Kazimiera; Stauskas, Petras. Nepamirškime muziejų ateities. In Kauno tiesa. 1988 10 05. Nr. 230, p. 4. 


Nepamirškime muziejų ateities 


Džiaugiamės, kad forume „Kauno universitetas: būti ar nebūti“ priimtoje rezoliucijoje į šį klausimą 
vieningai ir teigiamai atsakė aukščiausios kvalifikacijos Respublikos mokslininkai, pedagogai, miesto 
vadovai. Mes ypač pritariame M. Lukšienei ir V. Merkiui, teigusiems, jos Kauno universitete būtinas Filo- 
logijos fakultetas. Tačiau jis turėtų ruošti ne tik iki šiol Lietuvoje nerengiamus filosofus, archeologus, 
etnografus, bet ir muziejininkus. 

1949-1951 m. Vilniaus universiteto Istorijos-filologijos fakultete parengtos trys muzeologų (su arche- 
ologijos, etnografijos ir meno istorijos specialybėmis) laidos netruko ištirpti Respublikos muziejuose. Juo 
labiau, kad dalis šių specialistų įsitraukė į mokslini darbą ar į pedagoginį aukštosiose mokyklose. Vėliau 
muzeologus muziejuose papildė bei pakeitė LTSR valstybinį dailės institutą baigę menotyrininkai, daili- 
ninkai ar kitų Respublikos aukštųjų mokyklų humanitarai. 

Muziejininkystė pastaruoju metu pas mus tampa vis labiau saviveiklos objektu. Trumpalaikės stažuotės 
Maskvos ar Leningrado muziejuose, seminarai vietoje negali atstoti sistemingų šios srities studijų. Tuo 
tarpu per pastaruosius keturis dešimtmečius Lietuvos muziejai išaugo ne tik savo kiekiu, profiliais, bet ir 
kolekcijomis bei eksponatų skaičiais. Jų moksliniam tvarkymui, tyrimui, propagavimui būtini specialiai 
parengti žmonės. 

Tokios specialybės įsteigimas Kauno universiteto Filologijos fakultete būtų itin prasmingas, nes šis 
miestas Lietuvos Respublikos laikotarpiu tapo profesionaliosios muziejintnkystės lopšiu (turima omenyje 
M. K. Čiurlionio galerijos, vėliau - Vytauto Didžiojo kultūros muziejaus veikla), kurio darbo tradicijomis 
daug kur vadovaujamasi ir mūsų dienomis. 

Nustačius būsimojo Universiteto ir jo fakultetų struktūrą bei įsteigus čia ir muzeologijos specialybę, 
tektų galvoti apie šios srities pedagogus. Labai būtų pravartu jau dabar gabius menotyros specialistus, 
pasiryžusius savo jėgas atiduoti muziejininkystei, pasiųsti į užsienio šalis ilgesniam laikui stažuotis. Ten jie 
turėtų progos susipažinti ne tik su muziejine veikla, bei ir praplėsti savo kultūrinį akiratį, o grįžę į Lietuvą 
sėkmingai ugdyti kitus. 

Dabar, atgimstant Respublikoj kultūriniam gyvenimui, negalime pamiršti ir jos muziejų bei jų ateities. 


Kazimiera GALAUNIENĖ 
Muziejininkė, 

Petras STAUSKAS 

LTSR nusipelnęs meno veikėjas 

NR. 24. LIUCIjOS SEREIKAITĖS-JUOZONIENĖS PASISAKYMAS. 1988 M. SPALIO 6 D. 
Juozonienė, Liucija. Žiūrėkim į ateitį. In Kauno tiesa. 1988 10 06. Nr. 231, p. 3. 
Žiūrėkim į ateitį 

Mintis atkurti Universitetą kauniečius pradžiugino. Trūksta miestui šviesių asmenybių. Humanita- 
riniai mokslai, ypač literatūra, istorija, ugdo dvasingumą, psichologija ir pedagogika padeda formuoti 
asmenybę. Be to, humanitarų kolektyve žmogus ir jaučiasi daug jaukiau... 

Be to, Universitetas reikalingas specialybių paįvairinimui. Esant dideliam konkursui, jaunimas privers- 
tas rinktis profesiją ne pagal pašaukimą. O tai didžiulė nelaimė. Vaikai gimsta su atitinkamais gabumais, 
mokykloje juos ugdo, lavina, svajoja dirbti mėgstamą darbą. Ar begali būti didesnė tragedija, kai jaunuolio 
išsvajoti tikslai sudūžta, atsitrenkę į neišmintingai pastatytą sieną? 

Didžiausią laimę teikia mėgstamas darbas. Šiandien daug kalbama apie materialinio skatinimo reika- 
lingumą. Tačiau juk ne visų žmonių gyvenimo tikslas yra materialinis turtas. Istorija žino daug šviesių 
asmenybių, dirbusių ne dėl pinigų. Tik be reikalo švaistomos lėšos, kai žmogus mokosi ne ten, kur norėjo. 
Nepamirškim jaunųjų: jie ir turi didžiausią teisę spręsti, ar reikia Kaunui universiteto. Mes, senieji, ar tai 
ministrai, ar profesoriai, akademikai (paprastų eilinių net neminiu), jeigu skirtingai galvojame, nepriva- 
lome jaunimui trukdyti: juk jam reikės mokytis. Mums reikia specialistų, kuriančių sveiką tiek dvasiniu, 
tiek fiziniu atžvilgiu žmogaus gyvenimo būdą, gerai išmanančių atominę fiziką, biofiziką, nagrinėjančių 
žalio maisto problemas (gydytojai tik gydo jau sergančius, o reikia rūpintis, kad žmogus nesusirgtų, taip, 
kaip ir pedagogui - kad jaunimas nenusižengtų dorovei). Universitetą reikia atkurti, nors tai ir nelengva. 
Kadrai paskui patys burtųsi apie naująją mokslo šventovę. 


Liucija JUOZONIENĖ 
Fizikė 


NR. 25. IŠTRAUKA Iš LAIMONO INIO PASISAKYMO. 1988 M. SPALIO 7 D. 
Inis, Laimonas. Kauno universitetas: „pro“ ir „contra“. In Komjaunimo tiesa. 1988 10 07. Nr. 193, p. 3. 


Kauno universitetas: „pro“ ir „contra“ 


[...] Nelengvame atsinaujinimo, vertybių perkainojimo kelyje, mano manymu, svarbiausias darbas — 
Kauno universiteto atkūrimas. Apie tai kalbama (tiesa, gana tyliai) jau ne pirmus metus. Dar 1964 metais, 
kai Kaune įsisteigė Vilniaus universiteto vakarinis fakultetas, su viltimi buvo šnibždamasi: o gal tai graži 
pradžia? Gal pasėta sėkla duos vaisių? 

Ėjo slogūs stagnacijos metai - kultūra, mokslas, menas atsidūrė podukros vetoje. Apie Kauno universi- 
teto atkūrimą kalbos nutilo. Dar visai neseniai, praėjusių metų gruodžio mėnesį, kai miesto partijos komi- 
teto plenume, kalbėdamas apie miesto humanitarizavimo svarbą, siūliau nedelsiant svarstyti ir spręsti 
praktinius Kauno universiteto atkūrimo klausimus, buvau „pasodintas į vietą“. Girdi, Lietuvai pakanka ir 
vieno universiteto. Miesto partijos komiteto nariai tokiai išvadai turbūt pritarė, nes plačiausiame nuta- 
rime, kuris tąkart vienbalsiai buvo priimtas, apie universitetą nė neužsiminta. 

Seniai brendusį pokalbį apie Kauno universiteto atkūrimą praėjusią vasarą miesto laikraštyje pradėjo 
prof. Alfredas Smailys. Pasipylė laiškai - įvairių profesijų žmonės siūlo realius universiteto atkūrimo kelius 
irjo veiklos kryptis. Universiteto atkūrimo idėją remia persitvarkymo Sąjūdžio Kauno iniciatyvinė grupė, 
Kultūros fondo Kauno skyrius, miesto kūrybinių sąjungų nariai, kai kurie mokslininkai, mokytojai, kultū- 
ros darbuotojai. Laiškų gauna miesto partijos ir vykdomieji komitetai, bombarduojamos kitų - didesnių 
ir mažesnių - viršininkų durys. Visa tai byloja, kad problema pritvinkusi lyg skaudulys. 

Protingai pasielgė miesto partijos komitetas, rugsėjo pradžioje pakvietęs būrelį universiteto atkūrimo 
iniciatorių, mokslininkų, kūrybinių organizacijų atstovų demokratiškam ir tuo pačiu dalykiškam pokal- 
biui. Jame, dalyvaujant miesto vadovams ir Lietuvos TSR liaudies Švietimo ministrui prof. H. Zabuliui, 
girdėjome įvairių nuomonių. Vieni maksimalistiškai gynė Kauno universiteto atkūrimo idėją, kiti raukėsi 
ir abejojo arba buvo priešingos nuomonės. 

Taigi būti ar nebūti Kauno universitetui? Štai kelios mintys pro ir contra (naudojuosi „Kauno tiesoje“ 
paskelbtais laiškais ir minėto pokalbio partijos miesto komitete užrašais): 

Pro: 

„Vienas pagrindinių universitetinių miestų bruožų - didesnis intelektualinis ir kultūrinis to miesto 
gyventojų išsilavinimas. Humanitarinių mokslų fakultetą galėtų sudaryti Vilniaus universiteto Kauno 
humanitariniai skyriai. Atkurtajame universitete galėtume ruošti Šiaurės Europos kalbų specialistus 
(suomių, švedų, norvegų, danų), giliau nagrinėti kai kurias lituanistikos, prūsų kalbos, Lietuvos istorijos 
bei kultūros problemas. Galima būtų įsteigti Ekologijos fakultetą, pasitelkus kai kurias Medicinos insti- 
tuto katedras“. (Prof. A. Smailys.) 

„Vilniaus universiteto Kauno vakarinis fakultetas mūsų didmiesčiui yra pasityčiojimas: ir dėl menko 
išleidžiamų filologų skaičiaus, ir nepatenkinamo parengimo lygio. Tai rodo ir disertantų skaičius. Šiemet 
fakultetas išleido XX lituanistų laidą, tad baigusių vakarinį fakultetą apie 600, tačiau iš jų kandidatines 
disertacijas apsigynė tik trys. Kauno universitetas taptų ir regiono mokslo bei kultūros židiniu. Universi- 
teto filologai būtų pajėgūs tyrinėti lietuvių ir latvių lyginamosios kalbotyros, tautosakos klausimus, baltų 
etnografiją, mitologiją“. (Filologijos mokslų kandidatas A. Butkus) 

„Lietuvos universiteto įkūrimas buvo susijęs su Lietuvos tautiniu atgimimu. Dabar irgi visuomenė atsi- 
naujina. Pasižvalgykime, yra mažesnių kraštų, o turi po kelis universitetus. Universitetas būtų asmenybės 
tobulėjimo ir dorovinio kėlimo vieta“ (LTSR nusipelnęs išradėjas P. Varanauskas ir Lietuvos kultūros 
fondo Kauno tarybos narys J. Čepinskis). 

„Jau dabar miesto mokyklose trūksta 60 pradinių klasių mokytojų, 22 istorikų, 15 geografų, nemažai 
visuomenės mokslų mokytojų ir dėstytojų. Artimiausiais metais mums dar trūks apie 170 lituanistų. 
Mokytojų kadrus gauname iš kitur. Jeigu būtų universitetas, dalį mokytojų pasiruoštume Kaune. Atkristų 
aibė buitinių ir kitokių problemų. Ateityje Kaunas taps svarbiu turizmo centru - reikės daugiau užsienio 
kalbų specialistų“ (Miesto vykdomojo komiteto pirmininko pavaduotojas Z. Kazakevičius). 

„Mums reikia nacionalinių kadrų, kurie paimtų atsakomybę už mūsų kraštą, tik aukšto intelektua- 
linio ir dvasinio lygio specialistai pajėgūs kurti tikrąją pažangą ir visuomenėje, ir technikoje“ (kunigas 
G. Kabašinskas). 

„Universiteto atkūrimas būtinas. Iš to daug laimėtų liaudies švietimo pertvarkymas ir tautinio dva- 
singumo atgimimas. Ekologijos fakultete reikėtų kompleksiškai ruošti specialistus, pasitelkus biologus, 
geologus, fizikus iš universiteto, kibernetikus, darbo apsaugos specialistus iš KPI, žemėtvarkininkus ir 
hidrotechnikus iš LŽŪA. Taip pat darbo psichologijos (ergonomikos) ir socialinės psichologijos bei 
sociologijos specialistus“ (LŽŪA doc. V. Kučinskas). 

„Universitetas galėtų rengti ekologijos, Lietuvos filosofijos, lietuvių kalbos tyrinėtojus, vertėjus, biofizi- 
kus, marketingo specialistus“ (VVU absolventas biochemikas R. Maskoliūnas). 

„Būtinas ekologijos fakultetas, nes tokių specialistų nerengia nė viena aukštoji mokykla“ (Lietuvos TSR 
MA narys korespondentas, technikos mokslų daktaras J. Burneikis). 

„Universitetas reikalingas tam, kad Kaunas taptų humanitarų traukos centru. Neturime iškilesnių 
istorikų, filosofų, gamtos mokslų specialistų, juos tenka vis kviesti iš Vilniaus. Universitetas turėtų tapti 
mokslo centru“ (Rašytojų sąjungos Kauno skyriaus atsakingasis sekretorius A. Mikuta). 

„Pirmiausia reikia Noro ir Geros Valios. Tačiau dar labiau - tokių žmonių, kaip Jonas Šimkus, Vincas 
Čepinskis, Prančiškus Bučys, Petras Avižonis, Mykolas Biržiška, Mykolas Romeris, Pranas Jodelė, Stasys 
Šalkauskis... Tikiu, kad ir Vilniaus universiteto rektorius Jonas Kubilius - būtent toks žmogus, kuris ryžtųsi 
žengti šį žingsnį, tokį nelengvą jam, kaip rektoriui, tačiau reikalingą Lietuvai. Kauno universitetas galėtų 
nuolat kviestis iš užsienio žymiausius įvairių sričių mokslininkus ir specialistus skaityti paskaitų vieną ar 
kelis semestrus (gal pradžią padarytų lietuvių emigrantai?)“ (kaunietis V. Daugėla) 

„Universitetas reikalingas ir kaip mokslo idėjų formavimo, generavimo institucija. Jis taptų atsvara 
hedonistinėms, vartotojiškoms jaunimo nuotaikoms“ (Pedagogų draugijos Kauno skyriaus pirmininkas 
prof. K. Miškinis). 

„Pritariu minčiai, kad pirmiausia reikia Kauno vakariniame fakultete steigti dieninius skyrius. Gal 
universitete galėtų atsirasti ir meno fakultetas, įjungiant Dailės instituto fakultetą, S. Žuko taikomosios 
dailės technikumą, J. Gruodžio aukštesniąją muzikos mokyklą“ (LKP Kauno miesto antrasis sekretorius 
J. Jaruševičius). 

„Vakarinis fakultetas priima tik kauniečius. Universitetas sutrauktų Sūduvos jaunimą. Humanitarinė 
aukštoji mokykla Kaune būtina, bet ją reikia kurti evoliucijos, o ne revoliucijos keliu“ (VVU Kauno vaka- 
rinio fakulteto lietuvių kalbos ir literatūros katedros vedėjas A. Ružė). 

„Universitetas Kaune negali būti kuriamas tuščioje vietoje. Reikia spręsti klausimus dėl jo aprūpinimo 
patalpomis, laboratorijomis ir skaičiavimo technika. Reikalinga MA institutų parama“ (Lietuvos kultūros 
fondo KPI „Aukuro“ klubo pirmininkas G. Kostkevičius). 

„Universiteto atkūrimas - būtinybė, o ne duoklė istorinei atminčiai. Tvarkant Senamiestį, atsiras 
daugiau patalpų. Dar vienerius naujus rūmus statosi KPI. Gal senieji tiks būsimam universitetui?“ (Kauno 
miesto vykdomojo komiteto pirmininkas P. Staškūnas). 

Contra: 

„Kasmet parengiam apie 200 absolventų. Sakyčiau, kad Kauno poreikius visiškai patenkiname. Litu- 
anistų ir rusistų pakanka, ekonomistų taip pat. Turime tik šešias auditorijas ir plėstis nėra kur“ (VVU 
Kauno vakarinio fakulteto dekanas A. Šalčius). 

„Ar atsiradusi nauja aukštoji mokykla nebus trečiarūšė? Iš kur rasime dėstytojų? Mes remiamės daugiau 
emocijomis, neturėdami duomenų universiteto atkūrimui ar įsteigimui“ (KPI rektorius V. Domarkas). 

„Kiekvienas inteligentas turi būti humanitaras — juk tai dorovinė sąvoka. Kauno universitetas savo 
turiniu vilniškiui neprilygs ir tokios traukos neturės. Ir kas studijuos (dabar situacija tokia, kad dėstytojas 
nori išmokyti nenorintį studijuoti studentą), ką studijuos? Ekologijos fakultetas kelia abejonių. Atskiras 
mokslas be gyvenimiško pagrindo yra negyvas. Gal tik noras turėti universitetą yra didelis, o reikalas...“ 
(KMI rektorius prof. A. Praškevičius). 

„Kas lėmė, kad trečiojo dešimtmečio pradžioje Kaune taip greitai buvo įkurtas universitetas? Poreikis 
turėti savo kadrus. Dabar mūsų Respublika pagal dieninių studentų skaičių užima pirmą vietą šalyje. Mes 
patenkiname Respublikos poreikius. Taigi, pirma reikia gerai žinoti poreikius, viską subalansuoti ir tik 
tada kreiptis į Sąjungos vyriausybę su prašymais. Perskirstydami fakultetus nieko gero nelaimėsime. Nė 
viena iš pasiūlytų specialybių man neatrodo būtina. Universitetui būdinga sava specifika. Pagaliau mate- 
rialiniai klausimai Kaune prastai sprendžiami. Štai ir dabar kai kurie dėstytojai važinėja iš Vilniaus. Gal 
iš pradžių Kaune gali būti Vilniaus universiteto filialas...“ (LTSR liaudies švietimo ministras H. Zabulis). 

Koks balansas? Mane gali apkaltinti subjektyvizmu, tačiau vis dėlto - „pro“! „Contra“ kol kas mažai 
viešai pasireiškia. Bet būtų naivu tikėti, kad jų tik keli. 

Kauno universiteto atkūrimo problema tarsi pajudėjo iš mirties taško. Bet nebūkime dideli optimis- 
tai - nuo kalbų dar nenutolome nei per sprindį. Per daugelį metų įpratome apsčiai samprotauti, ginčytis, 
diskutuoti, bet ne energingai spręsti, veikti. 

Ar Kaunas taps universiteto miestu? Ar imsimės konkretaus humanizacijos darbo? Tai visai ne retori- 
niai klausimai. 


Laimonas INIS 


NR. 26. ALGIRDO PATACKO PASISAKYMAS. 1988 M. SPALIO 10 D. 


Patackas, Algirdas. Dėl būsimo Kauno universiteto koncepcijos. In: Atgimimas. 1988 10 10. Nr. 2, p. 6. 


Su papildymu perspausdinta: Patackas, Algirdas. Dėl būsimo Kauno universiteto koncepcijos. In Tautinė aukštosios 
mokyklos koncepcija ir Kauno universitetas. - Kaunas: Lietuvių kultūros fondo klubas „Aukuras“, 1989, p. 39-41; 
Patackas, Algirdas. Pastogės Lietuva: pogrindžio, Sąjūdžio ir laisvės kronika. - Vilnius: Aidai, 2011, p. 61-65. 


Dėl būsimo Kauno universiteto koncepcijos 


Sena europinė universitetas idėja turi du aspektus. Iš vienos pusės, universitetas magistrorum et 
scholarium kuria mokslą ne tik lokaliai, bet ir universaliai, t. y. aukšto lygio universitetas privalo įnešti 
įnašą į Europos, pasaulio etc. lobyną. Iš kitos pusės, universitetas apima visą organišką mokslų visumą, 
„viso pasaulio bei gyvenimo plotą: gamtą ir prigimtį, kultūrą ir religiją“ (Šalkauskis S. Universiteto kon- 
cepcija. - Židinys. - 1939. — Nr. 8-9. - P. 147). Universitetas, apsiribojantis specialistų ruošimu, bet sto- 
kojantis mokslinės kūrybos lygio, nestatantis sau gilių kultūrinių uždavinių tėra mokslinyčia, „paprasta 
mokslo įstaiga, neverta universiteto vardo“ (Ten pat). 

Kaip būsimasis Kauno universitetas galėtų realizuoti šiuos du aspektus? Objekto atžvilgiu, t. y. antruoju 
atveju yra aiškiau - tereiktų nuosekliai jo struktūroje įgyvendinti minėtąją universaliąją visumą, tinkamai 
atsvėrus proporcijas. Senasis Kauno universitetas šiuo atžvilgiu buvo pavyzdingas. 

Su pirmąja problema - subjekto — yra kebliau. Kurioje būtent srityje būsimasis universitetas galėtų 
siekti europinio lygio? Kas būtų ta ašis, esmės gija, apie kurią reikėtų auginti būsimojo universiteto kūną 
ir dvasią? 

Tai ir yra universiteto koncepcijos klausimas. Neišsprendus jo, naujos mokslo įstaigos kūrimas liks 
netvarkinga, chaotiška pastanga, kurios rezultatai iš anksto yra abejotini. Juk įvairių trūkstamų disciplinų 
samplaika su asmeninėmis, grupinėmis ar konjunktūrinėmis ambicijomis tebus mechaniniu kratiniu, 
jokiu būdu nevertu universiteto vardo. 

Atsigręžkime į senąjį Kauno universitetą. Kuri mokslo disciplina teikė jam originalumo, nepakartoja- 
mumo? Kas skyrė jį nuo kitų Europos universitetų? Atsakymas gal bus netikėtas - kultūros filosofija. Taip, 
Kauno universitetas, berods, vienintelis Europoje turėjo kultūros filosofijos katedrą. Galima kalbėti ir apie 
lietuviškąją kultūrfilosofinę mokyklą. Žinome jos ištakas, - tai prof. P. Kuraičio, lietuviškosios filosofijos 
metro, ir jo mokinių St. Šalkauskio ir A. Maceinos tandemas. Būdinga, jog pats pirmasis uždavinys, kurį 
jaunasis Šalkauskis ėmėsi spręsti — tai Lietuvos vieta kultūrų bendrijoje. Pats veikalo pavadinimas - „Tarp 
dviejų pasaulių“ - nurodo išskirtinę Lietuvos vietą tarp dviejų pasaulių - Vakarų ir Rytų. Inteligentiškasis 
St. Šalkauskis kvietė prie šių dviejų pradų sintezės, jaunasis Maceina prieštaravo sakydamas, jog negalima 
mechaniškai sulieti kultūrų, kultūra turi gimti (diskusija „Židinyje“). 

Pokario metais visa tai ilgiems laikams nutrūko. Tačiau svarbu tai, jog buvo suvokta išskirtinė Lietuvos 
kultūristorinė padėtis. Klausimas, kas yra Lietuva - ar Rytai, ar Vakarai, o gal kažkas trečio - taip ir liko 
neatsakytas. 

Mūsų nuomone, į šį klausimą turėtų būti orientuota naujojo, atgimstančiojo Kauno universiteto ašis. 
Tai būtų natūrali tąsa amžinųjų lietuviškųjų, kartu ir žmogiškųjų klausimų: kas esame, iš kur atėjome, kur 
einame? Iš tiesų, kaip rodo visa lietuviškoji praeitis, kalba, kultūra, mentalitetas, Lietuva nėra nei Rytai, 
nei Vakarai, bet kažkas iš tiesų trečio, originalaus, esmingo centro - periferijos prieštaros prasme, šitai ir 
turėtų tapti būsimojo universiteto didžiuoju rūpesčiu. Tai išspręstų iškart du klausimus - pirmąjį, origi- 
nalumo, įnašo į Europos kultūrą ir antrąjį, tautinį, savęs pažinimo. 

Kažkada, žlungant LDK, mūsų tikroji tautinė kultūra buvo nustumta į pakraštį, paversta kaimo kultūra. 
Ten ji glūdėjo ir buvo gludinama, saugodama gyvybės šaknį. Naujosios Lietuvos, jos inteligentijos užda- 
vinys - grąžinti kaimo kultūrai jos tikrąjį, tautinį statusą. 

Dabartinė kultūrinio nulio situacija yra tam palanki. Kuriuo keliu pasuksime, tuo ir eisime. Klaida 
kelio pradžioje brangiai kainuoja. Šis kelias turėtų vesti savaip, į vidų, į lietuviškąjį ethosą, nes lietuviškoji 
kultūra yra vidinė, žmogiškojo vidaus kosmoso kultūra. Suvokiame, kad šitai nėra lengva, kad tebeegzis- 
tuoja ir, matyt, egzistuos vakarietiškasis variantas, tačiau alternatyva turi būti. Atgimęs Kauno universite- 
tas ir turėtų būti toks alternatyvinis sprendinys. 

Kai dėl dviejų universitetų būtinumo, tai juokinga ir kalbėti. Kultūringų tautų akademinė praktika 
rodo, kad mažiausia 1 milijonui gyventojų reikalingas vienas universitetas. Antai prieškarinė Belgija 
turėjo 4 universitetus 8 milijonams gyventojų, Suomija 2 universitetus 4, o Šveicarija net 7 universitetus 
4 milijonams gyventojų. 

Be to, du universitetai tautos gyvenime galėtų atstovauti dviem priešingiems poliams, kurių rivalizacija 
tik teiktų naudos. Antai Filipinuose yra du universitetai - vienas „Societatis Jesu“ įkurtas, kitas pasau- 
lietinis. Taip pasiskirsčiusi ir Filipinų inteligentija. Prisiminkime Oksfordo-Kembridžo duetą. Vilnius ir 
Kaunas nuo seno atstovauja dviem lietuviškumo poliams; kontrasto principas, dviejų priešingų pradų 
sąveika tik galvanizuotų krašto kultūrinį gyvenimą, padarydama jį daugiaspalviu, dvinare universite- 
tas dialektika suteikdama jam universalumo. 

Kaip tai įgyvendinti, yra atskiras ir sunkus uždavinys. Teksto tikslas yra aprėžtas - koncepcijos paieš- 
kos. Manytume, kad naujajame universitete turėtų atsirasti vietos vydūnistikai. Šiam mąstytojui esame 
dėkingi už aukščiau pateiktas idėjas ir jų sklaidą. 


IŠVADOS**; 
1. Būsimo Kauno universiteto koncepcine ašimi siūloma laikyti ugdymą inteligentijos, orientuotos į 
tautines vertybes, į lietuviškąjį ethosą, taip pat lietuviškos savimonės paieškas. 


* Jos paskelbtos tik atnaujintoje straipsnio versijoje, išspausdintoje 1989 m. balandžio 19 d. 

2. Strateginiu būsimo universiteto uždaviniu reikėtų laikyti kaimo kultūros atstatymą į tautinės kultū- 
ros rangą. 

3. Taktiniu Kauno universiteto uždaviniu turėtų būti alternatyvinė atsvara kosmopolizuotai dabarties 
kultūros orientacijai. Vakarietiškoji tradicija galėtų būti akcentuojama Vilniaus universitete. 

4. Pirmuoju praktiniu žingsniu šia kryptimi turėtų būti Kultūrfilosofijos katedros, lietuviškosios kul- 
tūrfilosofinės mokyklos atkūrimas, kaip labiausiai aktualios lietuviškai savimonei ir reprezentatyvios bei 
perspektyvios tarptautinio įnašo prasme; taip pat baltistikos-indoeuropeistikos (plačiąja, kultūristorine 
prasme) disciplinų įvedimas. 

5. Ekonominėje techninėje plotmėje kryptis turėtų būti į „žaliųjų“ idėjų adaptavimą ir vystymą Lietu- 
voje, atsižvelgiant į būsimus pramonės ir žemės ūkio infrastruktūros pakitimus ateities Lietuvoje suvere- 
niteto sąlygomis. 

Šitai atitiktų ir realią praktinę situaciją — universitetą galima būtų kurti Vilniaus universiteto Kauno 
filialo bazėje, visų pirma įkurdinant humanitarines disciplinas, nereikalaujančias didelių lėšų, patalpų, 
laboratorijų etc. Tą reiktų atlikti nedelsiant, patvirtinti juridiniu aktu, o vėliau palaipsniui plėsti, atsižvel- 
giant tiek į išdėstytą koncepciją, tiek į realius poreikius ir galimybes. 

Tik turėdamas Idėją, universitetas galės tapti atgimimo židiniu, naujos Lietuvos kūrėju. Tik toks uni- 
versitetas bus vertas Vytauto Didžiojo vardo. 


Algirdas Patackas 


NR. 27. KAZIMIERO RAGULSKIO PASISAKYMAS. 1988 M. SPALIO 11 D. 


Ragulskis, Kazimieras. Kauno regionui universitetas reikalingas. In: Vakarinės naujienos, 1988 10 11. Nr. 232, p. 2 
(Redakcijos prierašas prie pavadinimo: Atsiliepimas į mūsų publikaciją šia tema rugsėjo 27 d.). 

Redaguota ir perspausdinta kaip didesnio straipsnio dalis: Ragulskienė, Vida; Ragulskis, Kazimieras. Mokslo ir pro- 
greso perspektyva Lietuvoje. In Tautinė aukštosios mokyklos koncepcija ir Kauno universitetas. - Kaunas: Lietuvių 
kultūros fondo klubas „Aukuras“, 1989, p. 16-19. 


Kauno regionui universitetas reikalingas 


Pokario metais Kaunas savo gyventojų skaičiumi už dabartinį buvo daug mažesnis, bet humanita- 
rinio pobūdžio instancijų turėjo daugiau: veikė Kauno universiteto Filologijos ir kiti fakultetai, dailės 
institutas, konservatorija, operos ir baleto teatras. Ne tik jie, bet ir respublikinė biblioteka bei kai kurios 
kitos įstaigos, susijusios su humanitarine ir kultūrine veikla, buvo iškeltos į Vilnių. Kaunas išaugo ir auga, 
o humanitarinė ir kultūrinė veikla toli gražu atsilieka nuo miesto bei jo regiono poreikių. Iš esmės ir 
šių sričių mokslinis darbas koncentruotas Vilniuje. Visa tai daro didžiulę žalą ne tik dvasiniam, bet ir 
materialiniam Kauno miesto ir jo regiono visuomenės vystymuisi. 

Kauno miesto aukštosios mokyklos, mokslinio tyrimo organizacijos yra taikomojo pobūdžio. Joms 
labai trūksta fundamentalumo. Tai likviduoti padėtų tiksliųjų mokslų specialistai (fizikai, matematikai, 
biofizikai, biochemikai, ekologai). Tokio tipo specialistus paprastai ruošia universitetai. 

Humanitarinio bei kultūrinio pobūdžio ir tiksliųjų mokslų specialistų su aukštuoju išsilavinimu trū- 
kumas sudaro didelę žalą mūsų vystymuisi. Kaip pavyzdį galima pateikti ekologijos specialistų nebuvimą. 
Aišku, kiekvienas privalome įvaldyti elementarias ekologines žinias, tačiau šito maža. Reikalingi plataus 
profilio ekologijos specialistai su aukštuoju išsilavinimu. Dėl to, kad jų nebuvo, mūsų miesto mokslo 
darbuotojai bei projektuotojai pokario metais siūlė ir laimino daugelio ekologiškai žalingų žmonėms ir 
gamtai techninių objektų statybą. 

[...] Po Pirmojo pasaulinio karo Lietuva buvo lyg elgeta, okupantų nuniokota ir apiplėšta. Nepaisant to, 
galima sakyti, ant pliko lauko buvo įsteigtas Kauno universitetas. Jo diplomai buvo pripažįstami pasaulyje 
ir todėl, kad studentai tikrai studijavo. Nebuvo išgalvotų planų vykdymo, analfabetams nebuvo įteikiami 
diplomai. 

Visai nepagrįstos nuomonės, kad Kaune įsteigti universitetą yra labai sunku. Persitvarkymas tirpdo 
barjerus ir, reikia manyti, artimiausioje ateityje Lietuvai naujos, būtinos, aukštosios mokyklos įsteigimo 
nebereikės derinti su daugybe sąjunginių žinybų. Jei Respublikoje negalima didinti studentų skaičiaus, 

tai universitetui studentų limitus galima imti kitų specialybių sąskaita. Mat šiuo metu Lietuvoje kai kurių 
diplomuotų specialistų yra per daug, todėl galima ir reikia mažinti tų specialybių studentų skaičių. 

Šiuo metu Kaune veikia Vilniaus universiteto vakarinis skyrius, Vilniaus dailės instituto filialas bei 
Kauno aukštosios mokyklos. Tai yra puikus pagrindas. Iš jų galime komplektuoti materialinę bazę, kadrus 
ir studentus universitetui. Materialiniai resursai, reikalingi Kauno universitetui įsteigti nėra dideli. Iš 
pradžių galima pasitenkinti beveik nuliniais. Tam reikia tik patriotizmo ir geros valios. Ateityje universi- 
tetas likviduotų humanitarinių ir fundamentinių mokslų sričių specialistų stygių Kaune ir Kauno regione. 

Kauno universitetą reikėtų atkurti arba įsteigti jau nuo ateinančių mokslo metų pradžios Vilniaus uni- 
versiteto vakarinio skyriaus bazėje. Kadangi dėl laiko stokos iki 1989.09.01 neįmanoma apiforminti sava- 
rankiško universiteto statuso visose instancijose, tai reikia, kad Lietuvos vyriausybė patvirtintų savaran- 
kišką Kauno universitetą, palikdama kol kas Vilniaus universiteto Kauno skyriaus pavadinimą. Reikėtų, 
kad nuo š. m. rugsėjo 1 d. pradėtų veikti keli humanitarinio pobūdžio ir vienas informatikos fakultetas“?. 


Kazimieras RAGULSKIS 
TSRS Mokslų Akademijos narys-korespondentas 


NR. 28. KAUNIEČIŲ LAIŠKŲ IŠTRAUKOS. 1988 M. SPALIO 13 D. 
Kauno universitetas: būtinybė ar įnoris? / parengė Rūta Kanopkaitė. In Kauno tiesa. 1988 10 13. Nr. 236, p. 4. 


Kauno universitetas: būtinybė ar įnoris? 


Sakyčiau, šitaip yra pasiskirsčiusios nuomonės dėl Universiteto atkūrimo mūsų mieste; aišku, tarp šių 
dviejų „polių“ esama ir kompromisinių pasiūlymų, atsargių svarstymų (tačiau pačios idėjos neatmetant). 
Kategoriškai besipriešinančių Universiteto atgaivinimui (išeitų, kad drauge - ir humanitarinės dvasios 
ugdymui Kaune) nedaug; beje, ir šie žmonės turi savų argumentų... Tiesa, kad nelengva būtų greitai 
suburti kadrus, įgyti bazę, numatyti reikalingas profesijas, užplanuoti specialistų skaičių ir t. t. Tačiau 
kiekviename „galima“ - „negalima“ esama ir gryno racionalumo, ir jausmų, dvasios poreikių diktuojamų 
dalykų... Neišskaidysi jų, nedėsi ant svarstyklių atskirai; kas protas - be jausmo, kas jausmas - be proto... 

Tokios mintys kyla skaitant redakcijos paštą — tuos laiškus, kuriuose skaitytojai - įvairių profesijų, 
įvairaus amžiaus - mums rašo apie Kauno universiteto atkūrimą. Nuomonių daug, jos įvairios. Štai moky- 
tojas A. Grinevičius siūlo: 

„Gal reikėtų Kaune atkurti dalį VVU kalbų katedrų, o likusiųjų Vilniuje krūvį derinti su VVPI? Visiš- 
kai pritariu siūlymui Kaune dėstyti Šiaurės Europos kalbas - juk, matyt, ateityje plėsis užsienio turizmas, 
ryšiai su kaimynais skandinavais („Baltija - aštuonių tautų vidaus ežeras“). Gal būsimas Kauno universi- 
tetas imsis rengti etatinius ekskursijų vadovus? Reikėtų kažkam rūpintis ir kartografija, tikslių žemėlapių 
leidimu (neatleistina, kad Lietuvos žemėlapiai, turistinės schemos neoperatyviai leidžiami Rygoje). 

Prie Kauno universiteto galėlų veikti Gamtos apsaugos komitetui pavaldi respublikinė ekologinė 
laboratorija... 

Beje, neteko skaityti pasisakymų prieš Universiteto buvimą Kaune. Negi jų nėra? Man į atmintį įstrigo 
viena nugirsta mintis: už Universiteto atkūrimą piestu stoja senieji Kauno „veikėjai“, kurie ilgisi tų laikų, 
kai čia buvo užsienio atstovybės, pilna ponų ir ponaičių, o darbo žmogus negalėjo net svajoti apie išsi- 
mokslinimą. O vėl kai kieno siūlomas mokestis už mokslą, atseit, padarys universitetą prieinamą tik 
turtuoliams“. 

Esama ir tokių nuomonių, kaip skaitytojo A. Rusecko, pateikiančio daug klausimų: 

„Kokios turimos Respublikos aukštosios mokyklos netenkina specialistų parengimo poreikių? Kiek 
Respublikai, mūsų miestui realiai dar reikia humanitarinio profilio specialybių? Kiek bus darbo vietų? 
Kokių problemų iš principo nepajėgus išspręsti Vilniaus universitetas? Kodėl tikslinga Respublikai turėti 
du universitetus, o ne vieną galingą? Ar tai nėra kauniečių vietininkiškumas? Bet kuriuo atveju tikslinga 
išklausyti LTSR plano komiteto, Mokslų Akademijos, Liaudies švietimo ministerijos, Vilniaus universiteto, 
finansuojančių organų nuomonę... 


* Ši pastraipa yra tik atnaujintoje straipsnio versijoje, išspausdintoje 1989 m. balandžio 19 d. 

Ar tikslinga sieti miesto kultūrinio gyvenimo pagyvėjimą su Kauno universiteto atkūrimu?“ 

Į tuos klausimus tarsi atsakoma Vytėnų gyventojo E. Raugalo laiške: 

„Kalbama ne apie Kauno „ambicijas“, o apie Respublikos kūrybinių jėgų išdėstymą, atitinkantį dabar- 
ties sąlygas. Begalinė centralizacija visose srityse, neišvengiama karinio komunizmo sąlygomis, dabar 
tampa rimtu stabdžiu, nes ten, kur nėra sveikos konkurencijos, atsiranda nusiraminimas, sulėtėja minties 
raida. Kauno universiteto atkūrimas - vienas iš žingsnių susidariusiai padėčiai taisyti... 

Galima sutikti su nuomone, kad Respublikai nenaudingas diplomuotų specialistų perteklius. Tačiau 
ar visoms žmogiškosios veiklos sritims mes juos parengiame? Specialiųjų vidurinių mokyklų specialybių 
dėstytojais ir meistrais dažniausiai dirba žmonės, baigę institutus, bet neturintys humanitarinio-peda- 
goginio pasirengimo. O jis tikrai labai būtinas, nes dėstytojai dirba su bręstančia asmenybe. Institutams 
neparanku vienu metu rengti specialistus atskirai pramonei ir pedagoginiam darbui. Todėl gal tikslinga 
juos ugdyti atkurtame Universitete? 

Nedidinant bendro išleidžiamų absolventų skaičiaus, atkuriant Universitetą, kitoms aukštosioms 
mokykloms tektų atiduoti dalį specialybių ar net fakultetus. Be abejo, joms sunku būtų skirtis su tuo, 
kas sukurta savo rankomis per metų metus. Bet Universiteto steigimas ar naikinimas yra istorinė akcija. 
Aukštoji mokykla visų pirma vertinama pagal tai, kiek ji tarnauja humanizmo idealams. 

„.Taip, mes didžiuojamės savo institutais ir Vilniaus universitetu. Tačiau, dalį atidavę, jie tik įrodys savo 
brandumą. Tik nieko neturintis neturi kuo dalytis“. 

O štai dar viena - kauniečio S. Valiukevičiaus nuomonė: 

„Esu įsitikinęs, kad diskusiją dėl Kauno universiteto atkūrimo, juo labiau visus organizacinius rūpes- 
čius reikia atidėti persitvarkymo baigiamąjam etapui. Dabar tuo užsiimti būtų prabanga. Reikia teisingai 
panaudoti veikiančių aukštųjų mokyklų absolventus“. 

Pritardami Universiteto atkūrimui, kritikuodami LTSR liaudies švietimo ministerijos vadovų poziciją 
šiuo klausimu, mums taip pat parašė „Litekso“ susivienijimo darbuotoja G. Skobaitė, kaunietis J. Ramuckas. 

Skaitytojai turbūt pastebėjo, kad Kauno universiteto atgaivinimo tema jau tapo ne tik „kaunietiška“. 
Neseniai „Komjaunimo tiesoje“ išspausdintas išsamus, įvairiom nuomonėm motyvuotas vieno iš šios 
idėjos iniciatorių rašytojo Laimono Inio straipsnis. Šiomis dienomis gavome laišką iš Lietuvos kultūros 
fondo valdybos pirmininko profesoriaus Česlovo Kudabos. Jo rašinys irgi rodo, kad noras turėti savo 
mieste Universitetą - ne tuščias kauniečių įnoris. 


Rūta KANOPKAITĖ 
„K. t.“ korespondentė 


NR. 29. ČEsLOvo KUDABOS PASISAKYMAS. 1988 M. SPALIO 13 D. 
Kudaba, Česlovas. Yra motyvų, yra ir poreikis. In Kauno tiesa. 1988 10 13. Nr. 236, p. 4. 


Yra motyvų, yra ir poreikis 


Pastaruoju metu pasirodė nemažai rašinių, kuriuose akcentuojamas teisėtas reikalavimas atkurti Kauno 
universitetą. Tai grindžiama visų pirma kultūriniu poreikiu, kartu jaučiant didžiulę pagarbą, net pietizmą 
tam Kauno universiteto vieninteliam laikotarpiui, kuris nuėjo į istoriją. Didžiulis yra mūsų dėkingumas 
tai negausiai Lietuvos nepriklausomybės pradinių metų inteligentijai, kuri, suvažiavusi iš svetur, suvežusi 
tėvynėn savo patirtį, tada ėmėsi kurti tą, kas atrodė neįmanoma - savą Lietuvos universitetą. Visiškai 
tuščioje, svetimųjų nualintoje, karų apgriautoje vietoje. Laikas buvo vertas tų žmonių, o žmonės - savojo 
laiko. Šį lyginimą mėgo šviesios atminties profesorius Zigmas Žemaitis... 

Sunkus darbas ir pastangos greit davė vaisių. Per nepilnus du dešimtmečius Universitetas išaugo į 
prestižinę kitų tuometinių kaimynų fone aukštųjų studijų įstaigą. Karas, neišvengiama emigracija, pokario 
metų drakoniškas reikalų tvarkymas Universitetą išardė. Reikia tik pasigėrėti, kiek daug Kauno univer- 
siteto išugdytieji mokslininkai, tas išlikęs jų negausus būrelis, padarė atkuriant aukštąjį mokslą, Mokslų 
Akademiją Lietuvoje. Juk nereikėjo kviestis pagalbos iš kitur - vėl atsikūrėm, atgaivinom mokslą patys. 
Tai, ką priminiau, turėtų būti ne sentimentas, o taip pat motyvas, siekiant atkurti Kauno universitetą. 

Be to, Kaune yra kultūrinis universiteto poreikis, kurį įvairiapusiškai pagrindė rašiušieji apie tai. 
Džiugu, kad daug ir aktyviai kalbėta Lietuvos kultūros fondo Kaune vardu. Fondas ir Vilniuje, ir daug kur 

rajonuose, ypač pietų Lietuvos pusėje, žinau, yra už universitetą Kaune. Gaila tik, ir kiek net nesupran- 
tama, kodėl gi abejingi, net priešiški tam Kauno aukštųjų mokyklų vadovai... Tarsi vengtų tokio kilnaus 
brolio savo tarpe... Juk ne varžovas jis, o bendrasiekis, bendražygis... Lingvistikos, istorijos, kultūros ir 
meno, pagaliau gamtos ir žmogaus, kaip svarbiausio reiškinio ir objekto, tyrinėjimai - nūdienis univer- 
sitetų tikslas. Nekartosiu konkrečių išvedžiojimų: jie paaiškėtų imantis reikalo. Universitetą iš pagrindų 
atkurti - ne vienų metų darbas, bet jo įvardijimas, manau, galėtų įvykti jau ateinančiais, Vilniaus univer- 
siteto 410-aisiais, metais... 


Česlovas KUDABA 
Profesorius, 
Lietuvos kultūros fondo valdybos pirmininkas 


NR. 30. GEDIMINO SMALENSKO PASISAKYMAS. 1988 M. SPALIO 14 D. 
Smalenskas, G. Kelios mintys apie Kauno universitetą. In Vakarinės naujienos. 1988 10 14. Nr. 235-236, p. 4. 


Kelios mintys apie Kauno universitetą 


Pasiklausius gerbiamo ministro H. Zabulio kalbos per televiziją, aiškėja, kad ministras neskuba apsi- 
spręsti. Tada iš tikrųjų įgauna prasmę tech. m. kand. G. Kostkevičiaus žodžiai: „Mums visada bandė aiš- 
kinti, kad maža Respublika tegali turėti tik po vieną mokslinį centrą kiekvienoje žinių šakoje, o tam centre 
geriausias mūsų jėgas“ („Vakarinės naujienos“, 1988 m. rugsėjo 27 d.). Tačiau pasvarstykime: ar todėl 
Vilniaus universitetas yra geriausias, kad jis yra vienintelis Respublikoje? O gal Vilniaus universitetas yra 
vienintelis Respublikoje, kad jis yra geriausias? Kodėl Vilniaus universitetui nepasidalinti su atkurtuoju 
Kauno universitetu savo monopolinės teisės į specialistų rengimą su humanizuotu išsilavinimu? Gal taip 
stabdoma kadrų kaita Vilniaus universitete, kai jis yra vienas vienintelis Respublikoje mokslo centras? 

Atkurtasis Kauno universitetas galėtų specializuotis rengti komercinės ekonomikos specialistus huma- 
nizuojant jų aukštąjį išsilavinimą. Juk Kaunas turi gilesnes prekybos tradicijas negu Vilnius. Įmonėms ir 
organizacijoms perėjus prie komercinės didmeninės prekybos, dar labiau išaugs sandėlių ir taros ūkio 
komersantų ir menedžerių poreikis. O Vilniaus universiteto Prekybos fakulteto materialinių išteklių 
valdymo ir didmeninės prekybos organizavimo katedra kol kas orientuojasi rengti valdininkus komandi- 
niam tiekimo aparatui, o ne humanizuoto išsilavinimo komersantus ir menedžerius. 

Tik pakeista forma, tačiau ne pagal savo esmę materialinių išteklių valdymas ir didmeninės prekybos 
organizavimas yra tas pats materialinis techninis aprūpinimas. Tik pakeista forma, tačiau ne pagal savo 
esmę dabar veikiančios Respublikoje atskirų rūšių produkcijos didmeninės prekybos valdybos tos pačios 
buvusios specializuotos atskirų rūšių produkcijos tiekimo ir realizavimo valdybos. Taigi, forma reikalo 
esmės nekeičia. Visiškai šį argumentą galima panaudoti grindžiant Kauno universiteto atkūrimą, orien- 
tuojant rengti jame komercijos specialistus sa humanizuotu aukštuoju išsilavinimu. 


G.SMALENSKAS 
Ekonomikos mokslų kandidatas, 
VVU vyresnysis dėstytojas 


NR. 31. KAUNIEČIŲ ORGANIZACINIO KOMITETO ANKETA. 1988 M. SPALIO 17 D. 


VUB RS, f. 130, b. 3013 (lapai nenumeruoti). Mašinraštis, adresuotas J. Kubiliui ir vokas su išsiuntimo datos (1988 10 17) 
antspaudu. 


Gerb... 


Organizacinis komitetas, ruošiantis Kauno Vytauto Didžiojo universiteto atkūrimo projektą, kreipiasi 
į Jus, maloniai prašydamas atsakyti į tokius klausimus: 
1. Kokio profilio specialistai galėtų būti ruošiami universitete? 

2. Kokia turėtų būti universiteto struktūra, kad universitetas būtų šiuolaikinio lygio aukštoji mokykla? 

3. Kuo Jūsų įstaiga galėtų prisidėti, atkuriant universitetą: a) kadrais, b) atskirų padalinių perdavimu 
(kurių?), c) patalpomis (perduodant, išnuomojant), d) mokymo bazės kūrimu? 

4. Kuo asmeniškai galėtumėte prisidėti atlikdami šią patriotinę pareigą? 


Laukiame Jūsų atsakymų iki š. m. lapkričio 1 d. adresu 233028, Kaunas, a/d 573 


Organizacinis komitetas 


NR. 32. PETRO STIRBIO IR GINTARO PAPEČKIO PASISAKYMAS. 
1988 M. SPALIO 22 D. 


Stirbys, Petras; Papečkys, Gintaras. Atkurkime Universitetą su Medicinos fakultetu. In Kauno tiesa. 1988 10 22. 
Nr. 244, p. 4. 


Atkurkime Universitetą su Medicinos fakultetu 


Atsiliepdami į J. Petruškevičiaus kvietimą („Kauno tiesa“, 1988 m. rugsėjo 30 d. Nr.) pasisakyti medikus, 
kaip vieningai ieškoti kelio į Universiteto atkūrimą, norime išsakyti savo požiūrį, jį argumentuoti. Pir- 
miausia, autoriaus mintims visiškai pritariame. Mums atrodo, kad dėl Kauno universiteto atkūrimo dviejų 
pozicijų negali būti: jį reikia atgaivinti bet kuria kaina. Atgaivinti ir vardan geresnio gydytojų parengimo, 
tegul ir jų kiekybės sąskaita. 

Nesigilindami į būsimo Universiteto struktūrą, fakultetų skaičių ir kitas grynai „technines“ detales, 
norėtume pagrįsti Medicinos fakulteto atkurtame Universitete reikalingumą. Tik šiam fakultetui atsira- 
dus mes matome galimybę iš esmės pagerinti gydytojų parengimą. Nekalbant apie tai, kad medikas čia 
gautų pakankamus žmogiškojo dvasingumo pagrindus, jis įgytų ir kur kas tvirtesnių dalykinių žinių bei 
reikalingus praktinius įgūdžius. Pakiltų gydytojo prestižas, visuomenė gautų geresnio lygio medicininę 
pagalbą. 

Siekiant paruošti aukštos kvalifikacijos gydytojus, būsimam Universitetui būtina disponuoti sava kli- 
nikine baze, kuriai turi būti suteiktas universitetinės klinikos statusas su atitinkamais didžiuliais priva- 
lumais. Pasaulinėje praktikoje yra seniai susiklostęs universitetinės klinikos statusas ir jis nelaikomas 
nepaprastu. Tokio statuso neturi nė viena Vilniaus V. Kapsuko universiteto Medicinos fakulteto klinikinė 
ligoninė. 

Universitetinėje klinikoje dirbtų tik Universiteto dėstytojai, docentai ir profesoriai. Joje nebūtų gydy- 
tojų ordinatorių, skyriaus vedėjų bei kitų nomenklatūrinių darbuotojų, pavaldžių kitai administracijai. 

Šiuo metu visose Kauno medicinos instituto klinikinėse bazėse yra įsigalėjusi dvilypė ir, be to, nesveikai 
konkuruojanti administravimo tvarka. Ankstesnis bandymas keisti ligoninių ir klinikų pavadinimus, 
tariamai turint tikslą pagerinti studentų klinikinį ruošimą, nedavė laukto rezultato: šios bazės ne tik 
kad nepriartėjo prie Medicinos Instituto, bet netgi nutolo. Studentai bei visos klinikinės katedros tapo 
beveik nereikalingu svečiu „svetimose valdose“. Tai negalėjo neatsiliepti jaunųjų gydytojų kvalifikacijoms. 
Juk kaip tik klinikinės disciplinos formuoja būsimo gydytojo praktinį veidą. Reikia pridurti, kad insti- 
tuto rektoriaus prof. A. Praškevičiaus užimta reikli ir bekompromisinė pozicija privertė šiek tiek pakeisti 
požiūrį į jaunųjų gydytojų ruošimą. Tačiau, nepaisant to, nors tarp klinikinių ligoninių ir instituto admi- 
nistracijos susiklostė tolerantiška pusiausvyra, šių dviejų organizacinių struktūrų tikslai išliko skirtingi: 
institutas suinteresuotas ruošti gydytojus, o ligoninės - tik gydyti ligonius. Tad per maža būtų pasikliauti 
rektoriaus asmeninėmis pastangomis. Reikalingas universitetinės klinikos juridinis statusas su visišku 
jos pavaldumu universiteto administracijai. Dabartinė klinikinių katedrų faktiškai beteisė padėtis kliudo 
dėstytojams deramai įsijungti į klinikinį darbą, neleidžia savo teorinių žinių patikrinti ir įdiegti praktiškai, 
taigi ir kelti savo kvalifikaciją. Tokia padėtis prieštarauja medicinos pažangai. Jau dabar instituto dėstyto- 
jai pasijuto nepilnaverčiais klinicistais. 

Mažai vilčių teikia naujas klinikos įstatymo projektas, kuriame sakoma, kad vyriausiasis gydytojas 
kartu su pedagoginiu kontingentu atsako už mokymo proceso organizavimą, jis gali būti Medicinos fakul- 
teto tarybos nariu, o katedros vedėjas atsako už visą gydomąjį, pedagoginį ir organizacinį viso padalinio 

darbą. Iš pirmo žvilgsnio katedroms lyg ir suteikiama daug tesių, jos tarsi ima dominuoti, tačiau iš esmės 
dar labiau supainiojamas jau ir taip sudėtingas pavaldumas. 

Be visų kitų čia neišvardytų universitetinės klinikos privalumų, dėstytojai joje galėtų dirbti su nedi- 
delėmis studentų grupelėmis (o ne su „masėmis“). Be to, dėstytojams būtų galima sumažinti pedagoginį 
krūvį (kuris per metus siekia 850-950 akademinių valandų), o tai suteiktų jiems sąlygas dirbti intensyvų 
klinikinį ir mokslinį darbą, su vienodomis galimybėmis augti praktine, moksline bei pedagogine prasme. 

Pasukus Kauno universiteto ir Medicinos fakulteto jame atkūrimo keliu, kai kam tektų atsikratyti žiny- 
biškų mąstymo standartų. Bet juk tai bendram labui, taurios pažangos ir Lietuvos medicinos suklestėjimo 
labui. 


Petras STIRBYS 

Medicinos mokslų daktaras, 

Medicinos instituto 
elektrokardiostimuliacijos katedros asistentas 
Gintaras PAPEČKYS 

Medicinos instituto 

I chirurgijos katedros asistentas 


NR. 33. Juozo GECEVIČIAUS PASISAKYMAS. 1988 M. SPALIO 25 D. 
VUB RS, f. 130, b. 3013 (lapai nenumeruoti). Mašinraštis, originalas. 


Dėl Kauno universiteto 


1. Kauno universitetas (KU) - naujo tipo Lietuvos mokymo, mokslo ir kultūros židinys, formuojamas 
kaip lietuviškas Oksfordas. Jo pagrindiniai bruožai: 
1.1. Naujas dėstytojų subūrimo darbui principas, t. y. kiek galima mažiau etatinių ir kiek galima daugiau 
kviestinių semestrui, paskaitų kursui, ciklui. 
1.2. Lietuvos mokslininkų, galinčių profesionaliai išdėstyti tam tikrą kursą, pasitelkimas. 
1.3. Lietuvos mokslininkų raginimas atlikti tautinę pareigą ir maksimaliai prisidėti prie Klauno] U[ni- 
versiteto] veiklos. 
1.4 Šalies mokslininkų kvietimas semestrui, paskaitų kursui, ciklui. Esu šiuo klausimu kalbėjęs su 
keliais vedančiaisiais TSRS MA Mašinžinystės instituto mokslininkais. Jie tokiam darbui pritaria. 
1.5. Užsienyje gyvenančių lietuvių mokslininkų kvietimas dirbti KU. 
2. Studentų komplektavimas. 
2.1. Klausytojai priimami be egzaminų. 
2.2. Klausytojai tampa studentais po pirmo semestro. 
2.3. Studijos apmokamos. Apmokama nuo antrojo semestro, tapus studentu. Priimtina dabar galiojanti 
apmokėjimo už absolventus sistema, kuria naudojasi įmonės. 
2.4. Už studijas gali apmokėti pats studentas arba įmonė ar organizacija. 
2.5. Nėra absolventų skirstymo į darbą. KU tik pateikia išsamią informaciją (per spaudą, radiją, televi- 
ziją) apie jų laidą: specialybės, baigusieji, jų studijų vidurkis). 
3. Studijos 
3.1. Privalomų disciplinų skaičių ir jų apimtis nustato fakultetas. Tokios disciplinos turėtų sudaryti apie 
70 96 visų disciplinų. 
3.2. Likusios disciplinos studijuojamos pasirinktinai. 
3.3. Studentui suteikiama galimybė pasirinkti dėstytoją. Tam kiekvieną kursą lygiagrečiai skaito ne 
mažiau kaip du dėstytojai. 
3.4. Vienu laiku skaitoma kiek galima mažiau disciplinų, griežtai laikantis loginio nuoseklumo. 
3.5. KU privalo turėti šiuolaikinę poligrafinę bazę, leidžiančią: 
- pateikti kiekvienam studentui visų paskaitų komplektus; 
- prie kiekvienos paskaitos pateikti jos bibliografiją, išvardyti pagrindinius su dėstomuoju dalyku 
susijusius mokslo pasiekimus; 
- kiekvienam studentui laisvai kopijuoti jį dominančią medžiagą. 

4. Specialybės 

4.1. Mechanikos ir matematikos fakultetas. Jo mokslinė bazė galėtų būti suformuota ir dalis dėstytojų 
perkelta iš Kauno politechnikos instituto. 

4.2. Teisės fakultetas. Būtinos pramoninės ir mokslinės teisinės apsaugos specializacijos. 

4.3. Administracinis fakultetas (Menedžerių ruošimo fakultetas). 

4.4. Informatikos fakultetas. 

4.5. Kauno medicinos institutą versti fakultetu netikslinga. Esu įsitikinęs, kad tai neigiamai atsilieptų 
medikų ruošimui. Neįžiūriu prasmės aklai kopijuoti Vilniaus universitetą. Per daug aukštųjų mokyklų 
Lietuvai tikrai nebus! 

4.6. Filologijos fakultetas. 

4.7. Filosofijos ir psichologijos fakultetas. 

5. Valdymas 

5.1. Decentralizuotas, t. y. rektorius ir fakultetų dekanai. Prorektorių nereikėtų. 

5.2. KU parlamentas - KU taryba, formuojanti Universiteto veiklos koncepcijas. 

5.3. Mokymo ir mokslo procesai savarankiškai organizuojami fakultetuose. 

5.4. Mokslinė veikla organizuojama, remiantis šiomis koncepcijomis: 

- mokymo proceso kryptimis; 
- tokiomis ekonominėmis vykdymo formomis, kurios labiausiai keltų dėstytojų ir darbuotojų kva- 
lifikaciją bei labiausiai leistų realizuotis jų mokslinei potencijai; 

- rimtu biudžetiniu mokslo finansavimu. 

5.5. Rektorius ir dekanai renkami Tarybos 4 ar 5 metams. 


J. Gecevičius [parašas] 
KPI prorektorius mokslo reikalams 


1988.10.25 


Pastabos: 
1. Ypatingai gerai studijuojantieji atleidžiami nuo mokesčio už studijas. 
2. Įmonė, įdarbindama absolventą, atsiskaito už studijų išlaidas: 

- su įmone, kuri apmokėjo studijas; 

- su absolventu, jei jis mokėjo pats; 

- su KU, jei studijų išlaidos buvo padengtos KU. 


NR. 34. VYTAUTO KONTVAINIO PASISAKYMAS. 1988 M. LAPKRIČIO 4 D. 


Kontvainis, Vytautas. „Sveikame kūne - sveika siela“ arba dar kartą apie Kauno Vytauto Didžiojo universitetą. In Kauno 
tiesa. 1988 11 04. Nr. 254, p. 6. 


„Sveikame kūne - sveika siela“ arba dar kartą apie Kauno Vytauto Didžiojo universitetą 


Daug šiuo metu diskutuojama dėl būsimo Kauno universiteto. Nemažai yra pesimistų, bet optimistų 
daugiau. Daugiau noro ir entuziazmo, paremto poreikiu. Tikiu, kad Universitetas gyvuos, nes entuziazmui 
nėra baisūs jokie sunkumai, reikia tik, kad visi norintieji prisidėtų, broliškai pasidalytų ir laikytų Kauno 
Vytauto Didžiojo universitetą jaunesniuoju broliu. 

Norėčiau pareikšti keletą minčių apie fizinį auklėjimą, nes „sveikame kūne - sveika siela“, o tokios har- 
monijos siekimas yra universiteto pagrindas. Manau, kad buvusio universiteto fizinio auklėjimo sistema 
kaip tik ir tiktų pradžioje, t. y. kūrimosi stadijoje. Pagrindinis sportinio judėjimo centras jame buvo Aka- 
deminis sporto klubas, vienijęs arti 400 narių. Klube gyvavo šios sekcijos: lengvosios atletikos, futbolo, 
fechtavimo, lauko bei stalo teniso, sporto žaidimų, vandens sporto, plastikos, aviacijos, žiemos sporto, 
automoto ir gimnastikos. Palyginti su latvių, estų bei suomių studentijos pasiekimais lengvosios atletikos 
sekcija buvo labai silpna. Veikė ir akademinis turizmo klubas, jis organizavo išvykas į Klaipėdą, po visą 
Lietuvą, palaikė ryšius su užsienio turizmo klubais. Tačiau net 13-kos sporto sekcijų egzistavimas kažin 
ar realus šiandien. Mano nuomone, pirmaisiais metais visiškai užtektų žaidimų, lengvosios atletikos bei 
turizmo. 

Sportinę veiklą turėtų koordinuoti sporto klubas (gal „Lituanika“ ar „Vytis“), kuris, daugėjant stu- 
dentų, virstų fizinio lavinimo katedra. Opiausia problema - sportinė bazė. Tačiau argi jaunesniojo brolio 
nepriglaustų Lietuvos valstybinis kūno kultūros institutas? Manau, kad instituto studentai galėtų padėt 
organizuoti fizkultūrinį judėjimą - jiems tai būtų puiki praktika. Argi atsisakytų priimti Darbo rezervų 
stadionas, esantis Nemuno ir Neries santakoje? Jo sporto salė yra vos keli metrai nuo dabartinio Kauno 
vakarinio fakulteto. 

Reikėtų rimtai pagalvoti ir apie būsimas fizinio lavinimo įskaitas. Šiandieniniai reikalavimai neati- 
tinka tikrovės, nerealios gautos instrukcijos (pavyzdžiui, atsilenkimai, 100 m bėgimas, šuolis iš vietos). 
Kiekvienas studentas yra individualybė, todėl įskaitai jis galėtų iš šešių normatyvų pasirinktinai išlaikyti 
tris. Tuomet gal nereikėtų studentų skirstyti į specialias grupes ar panašiai. Universiteto rinktinių nariai 
savaime gautų įskaitinius pažymius. Ketvirtame kurse derėtų įvesti fizinio lavinimo egzaminą (tiek prak- 
tikos, tiek teorijos). 

Taip pat ar nevertėtų vėl grįžti prie puikios tradicijos - studentiškų kepuraičių nešiojimo. Turbūt Uni- 
versitetas pirmasis pratęstų šias tradicijas, pakeltų studento autoritetą, savigarbą. 

Daug klausimų, problemų, nuomonių. Manau, kad sporto specialistai pareikš savo nuomonę, kaip 
padėti greičiau ir tobuliau atkurti visų mūsų Kauno universitetą. 


Vytautas KONTVAINIS 

"TSRS nusipelnęs treneris, 

Medicinos Instituto 

fizinio auklėjimo ir sveikatos katedros docentas 


NR. 35. VALSTYBINĖS KOMISIJOS PIRMO POSĖDŽIO PROTOKOLAS. 
1988 M. LAPKRIČIO 10 D. 


VUB RS, f. 130, b. 3013 (lapai nenumeruoti). Mašinraštis, originalas. 


Komisijos posėdžio, įvykusio 1988 11 10 Vilniaus universitete, 
Protokolas Nr. 1199 


Darbotvarkėje: Dėl Kauno universiteto atkūrimo. 

Dalyvavo: J. Kubilius (komisijos pirmininkas), R. Podagelis, V. Domarkas, N. Germanas, A. Kunčinas, 
Č. Medalinskas, A. Praškevičius, S. Matuzas, J. Rajeckas, A. Smailys, A. Šalčius, A. Karoblis. 

Posėdžio pirmininkas akad. J. Kubilius apibūdino susidariusią situaciją dėl Kauno universiteto atkū- 
rimo ir pasiūlė komisijos nariams parengti medžiagą šiais klausimais: 

1. Sudaryti Kauno miesto aukštųjų mokyklų struktūros ir specialybių sąrašus. Numatyti kokių specia- 
lybių ruošimą galima būtų perduoti būsimam universitetui. Šį klausimą pavesta parengti: prof. V. Domar- 
kui, prof. A. Praškevičiui, doc. A. Šalčiui. 

2. Kauno regiono pedagogų poreikio patenkinimas. Kur šiuo metu ruošiami pedagoginiai kadrai šio 
regiono mokymo įstaigoms? Medžiagą parengia J. Rajeckas. 

3. Kauno regiono kultūros įstaigų sąrašo parengimas, humanitarinių specialybių darbuotojų poreikio 
nustatymas, kas juos rengė iki šiol. Medžiagą pavesta parengti Č. Medalinskui. 

4. Naujų specialybių specialistų rengimo poreikiai Respublikoje. Klausimą parengia Matuzas, J. Rajeckas. 

5. Kauno universiteto įsteigimo VVU Kauno vakarinio fakulteto bazėje galimybės. Specialybių ir kon- 
tingentų sąrašai. Klausimą rengia A. Šalčius, Č. Medalinskas, J. Rajeckas. 

6. Humanitarinių specialybių rengimo perkėlimo iš Vilniaus, Šiaulių ir kitų aukštųjų mokyklų į būsi- 
mąjį Universitetą. Klausimą pavesta parengti ministerijai kartu su Vilniaus universiteto, Vilniaus ir Šiaulių 
pedagoginių institutų rektoratais. 

7. Kauno universiteto materialinės bazės sukūrimo galimybės: mokymo patalpos, studentų bendrabu- 
čiai ir kitos patalpos. Šį klausimą kompleksiškai turi parengti Kauno miesto partijos komitetas ir Vykdo- 
masis komitetas. 


W Visuomenė apie posėdį buvo informuota lapkričio 13 d.: Kauno universitetas: Ledas pajudėjo! In Kauno tiesa. 1988 11 13. 
Nr. 262, p. 2; Dėl Kauno universiteto. In Tiesa. 1988 11 13. Nr. 262, p.l. 

8. Mokslinio-pedagoginio personalo pagal numatomus fakultetus ir specialybes sukomplektavimo 
problema. Kiek reikės pasikviesti iš kitų miestų. Aprūpinimas butais. Klausimą rengia Ministerija ir 
Kauno miesto vykdomasis komitetas. 

Posėdžio dalyviai pasidalino samprotavimais dėl Kauno universiteto atkūrimo galimybių ir kitais su 
tuo susijusiais klausimais. 

Profesorius J. Kubilius išsakė nuomonę dėl blogo aukštųjų mokyklų tinklo išsidėstymo Respublikoje. 
Jis kėlė šiuos klausimus: kam Vilniuje įkurtas pedagoginis institutas esant universitetui? Kam reikalingas 
Centro sąjungos Gomelio kooperacijos instituto Vilniaus neakivaizdinis fakultetas, V[idaus] R[eikalų] 
Mlinisterijos] Minsko juridinio instituto Vilniaus fakultetas? Kodėl Kaune neįsteigtas Mokslų Akade- 
mijos humanitarinis institutas? Prof. Kubilius pasiūlė peržiūrėti Respublikos aukštųjų mokyklų tinklą ir 
parengti naują modelį. Šią idėją palaikė kiti komisijos nariai ir buvo pavesta Ministerijai kartu su aukštųjų 
mokyklų rektoratais parengti šį modelį. Prof. A. Smailys pažymėjo, kad atkuriant universitetą vien huma- 
nitarinių specialybių pagrindu - neperspektyvu. Jo nuomone, reikėtų sujungti Kauno medicinos institutą, 
Dailės instituto fakultetą, VVU Kauno vakarinį fakultetą, perkelti kai kurias specialybes iš kitų mokyklų 
ir šioje bazėje atkurti Kauno universitetą. Tuomet jis būtų turtingas kadrais, baze. 

Doc. A. Šalčius pažymi, kad Universiteto Kauno vakarinis fakultetas šiuo metu turi 6 auditorijas. Šių 
mokslo metų pabaigoje po remonto įsirengs dar 8 auditorijos. Bibliotekoje telpa 35 tūkst., vėliau bus 
galima sutalpinti dar 35 tūkst. knygų. Turi 2 lingafoninius kabinetus. Per penkmetį turėtų suremontuoti 
dar du pastatus po 150 m?. Tada galėtų mokytis apie 1,5 tūkst. studentų. 

Prof. A. Smailys paaiškino, kad patalpų klausimą pažadėjo padėti spręsti Kauno miesto vykdomasis 
komitetas. 

Doc. A. Karoblis informavo komisiją, kad Kauno orgkomitetas išsiuntinėjo 100 anketų dėl Universiteto 
atkūrimo. Jau gauta 20 atsakymų. Visi pasisako už universiteto atkūrimą. Siūlo Kauno universitete steigti 
filologijos, istorijos, psichologijos, sociologijos, ekologijos, fzikos-mechanikos, komercinės ekonomikos, 
taikomosios dailės, teisės specialybes. 

Prof. A. Praškevičius pranešė, kad Kauno universiteto atkūrimo klausimas KMI bazėje buvo svarstytas 
instituto taryboje. Taryba vieningai pasisakė prieš šį variantą, motyvuodama tuo, kad medicinos specia- 
lybių rengimui būtų žingsnis atgal, atitrūktų nuo klinikų, nėra bendrų katedrų. 

Valstybinio plano komiteto kultūros skyriaus vedėjo pavaduotojas S. Matuzas paaiškino, kad panagri- 
nėjus specialistų poreikius, būtų galima priimti į I kursą 6-7 specialybių 225 studentus (filologinio-eko- 
nominio profilio). Tai labai mažas skaičius ir su tokiu kontingentu TSRS Ministrų Tarybai nepajėgsime 
įrodyti naujo Universiteto įkūrimo būtinumo. Žymiai lengviau būtų pagrįsti, jei Universitetą kurtume 
KMI bazėje. Naujojo Universiteto bazės klausimą galima būtų spręsti atiduodant prie Rotušės aikštės 
esančias P[rofesinės] T[echnikos] M[okyklos] patalpas ir pastačius tipinį bendrojo lavinimo vidurinės 
mokyklos pastatą. Šis pastatas turi 30 klasių ir talpina 1000 moksleivių. 

Drg. N. Germanas, LKP CK skyriaus vedėjo pavaduotojas, pažymi, kad Universiteto kūrimo Kaune 
idėją reikia palaikyti. Tačiau realiai reikia pasvarstyti jo atkūrimo kelius. Negalima nesiskaityti su KMI 
nuomone. Reikia pagalvoti, kokias specialybes būtų galima perkelti iš VVPI. Kauno miesto partiniai ir 
tarybiniai organai turi spręsti mokymo ir gyvenimo patalpų klausimą. 

KPI rektorius, prof. V. Domarkas pažymi, kad jie išnagrinėjo fakultetų perdavimo naujam Universite- 
tui galimybes. Inžinerinės ekonomikos fakultetas labai prieštarauja prieš jų atskyrimą nuo KPI. Chemi- 
nės technologijos fakultete yra grynai inžinerinės specialybės, todėl šis fakultetas turi likti KPI sudėtyje. 
Ekologijos ir biotechnologijos specialistų rengimo klausimas diskutuotinas. Prof. V. Domarko nuomone, 
sukurti Universitetą galima tik tuo atveju, jei jis bus kuriamas vienos aukštosios mokyklos bazėje. KPI 
atiduos I ir II rūmus, tačiau tik po to, kai bus pastatyti naujieji rūmai Studentų miestelyje. Tai ne greičiau 
kaip po 5-10 metų. 

Ypatingas klausimas - studentų bendrabučiai, nes jų dabar studentams Kauno mieste trūksta. Studen- 
tai aprūpinti 50-60 90 nuo pageidaujančių gyventi bendrabučiuose. 

Prof. A. Smailys pažymi, kad patalpų klausimas yra svarbus dabar, bet jis bus ir po penkių metų svarbus. 
Todėl reikia atkurti Universitetą nieko nelaukiant. 

Drg. R. Podagelis - Švietimo ministro pirmasis pavaduotojas - pažymi, kad Kauno regiono humanita- 
rizavimo klausimai yra aktualūs. Jis sutinka su prof. J. Kubiliaus nuomone, kad reikia peržiūrėti Respub- 
likos aukštųjų mokyklų tinklą ir siūlo šiame variante spręsti KU specialybių klausimą. Arba antras vari- 
antas - nagrinėti Kauno universiteto specialybių klausimą kaip savarankišką. Drg. Podagelio nuomone, 

mūsų komisijai svarbiausia dabar skirti dėmesį specialybių, kontingento sukomplektavimui. Materialinės 
bazės klausimus turės spręsti Ministrų Taryba, Valstybinis plano komitetas. 

Nutarta: Kauno universiteto atkūrimo klausimu kitą posėdį sukviesti gruodžio 8 d. 159 val. Vilniaus 
universitete. 


Komisijos pirmininkas prof. J. Kubilius [parašas] 
Komisijos sekretorė E. Slaninaitė [parašas] 


NR. 36. VLADO VYŠNIAUSKO PASISAKYMAS. 1988 M. LAPKRIČIO 11 D. 
Vyšniauskas, Vladas. Koks universitetas reikalingas Kaunui? In Kauno tiesa, 1989 11 11. Nr. 260, p. 4. 


Koks universitetas reikalingas Kaunui? 


Diskusijoje dėl Kauno universiteto atkūrimo remiamasi iš esmės dviem argumentais: jo reikia todėl, 
kad jis buvo, arba todėl, kad jo reikia miestui. Abu kupini senų nuoskaudų ir gražių jausmų, tačiau nedaug 
prisideda prie konstruktyvaus problemos nagrinėjimo. 

Nei miesto humanitarizavimo klausimai, nei didelis bendras studentų kiekis Respublikoje, nei kiti 
aptakūs argumentai irgi nesuteikia pranašumo tiek šios idėjos rėmėjams, tiek skeptikams. Tik konkre- 
čių miesto ir Respublikos poreikių analizė gali padėti atsakyti į du esminius klausimus: kam reikalingas 
Kauno universitetas ir koks jis turi būti. Vieną iš šios problemos aspektų norėčiau pagvildenti. 

Universitetas - aukštoji mokykla, kuri rengia disciplinų, sudarančių mokslinių žinių visumą, specialis- 
tus. Paprastai tai ne techninės disciplinos, o humanitariniai, visuomenės ir gamtos mokslai, kurių tarpe 
atsiranda vietos ir menams. Taigi universitetas parengia specialistus mokslo sričiai, institutai - gamybos. 
Šio skirstymo nereikia absoliutinti, bet dažniausiai universiteto absolvento persikvalifikavimas į gamybi- 
ninką ar atvirkščiai - instituto absolvento į mokslininką - trunka ilgai ir kainuoja brangiai tiek vienai, 
tiek kitai pusei. 

Kaunas - vienas iš Respublikos ir šalies mokslo centrų. Jame susiformavo tokios reikšmingos moks- 
linės mokyklos kaip kardiologijos, mechanikos, šiluminės ir kietojo kūno fizikos, biotechnologijos ir dar 
keletas. Plačiai žinomi miesto restauratorių, architektų, muziejininkų bei menininkų darbai, pagrindžian- 
tys daugelio restauracijos, senamiesčių ir architektūrinių ansamblių regeneracijos problemų sprendimą. 
Tačiau istoriškai susiklostė, kad specialistų daugeliui šių sričių tiesiogiai nerengia nė viena Respublikos 
aukštoji mokykla, taip pat ir Vilniaus universitetas. Turbūt nereikia įrodinėti šių ir tikriausiai dar ne 
vienos specialybės būtinumą Respublikos mokslinio tyrimo institucijoms. Savo indėlį į mokslo plėtojimą 
galėtų įnešti ir atkurtas Kauno universitetas. Minėtųjų stiprių mokslinių mokyklų dėka palengvėtų jo 
pedagoginio personalo komplektavimas. 

Be to, Respublikoje nerengiami daugelio modernių visuomenės mokslų specialistai - sociologijos, 
valdymo, marketingo; labai maža socialinės psichologijos, politologijos ir kitokių specialistų. Maža yra 
kvalifikuotų kadrų, dirbančių tose Respublikos perspektyvinėse vystymosi srityse, kurių išryškinimas ir 
suformavimas šiandien gyvybiškai svarbus besiformuojančios Respublikinės ūkiskaitos sąlygomis. 

Taigi universitetas reikalingas visų pirma rengti aukštos kvalifikacijos kadrus - miesto mokykloms, 
organizuoti Respublikos vystymosi krypčių konkrečius tyrimus pačiame universitete. Mokslas yra kul- 
tūros dalis, ir todėl universitetai tampa humanitariniais centrais, o jo absolventai - kultūros skleidėjais. 

Koks turėtų būti Kauno universitetas? Akivaizdu, kad tik ne Vilniaus universiteto kopija. Kopijuojant 
jau susiformavusį mokslo ir mokymo centrą galima patekti aklavietėn. Universitetas Kaune turėtų vysty- 
tis savo keliu (gal kaip VVU jaunesnysis brolis, augantis vienoje šeimoje). 

Visų pirma, jis turėtų būti nedidelis studentų kiekiu. Specialybės grupės po 5-8 studentus; būtų 
įmanoma visapusiškai panaudoti miesto mokslinių organizacijų laboratorijų ir tyrimo barų galimybes 
mokymui. Realus kursinis projektavimas ar darbas, įsiliejantis į konkrečios problemos sprendimą, galėtų 
užtikrinti rengiamų absolventų aukštą kvalifikaciją. Tokie principai jau seniai naudojami žymesniuose 
užsienio universitetuose ir viltis pateisino. Kaip ir dviejų fazių mokymo kursas, kai pirmuosius dvejus 
metus visi mokomi bendrojo universiteto kurso, padedančio pagrindus moksliniam pažinimui pagrindi- 
nėse universaliose disciplinose: kalbos, istorija, mokslo filosofija, menas, fizika, matematika, kibernetika, 
valdymas, sociologija ir t. t. Jos reikalingos visų specialybių absolventams. Juk naudoti savo specialybės 

tikslams kompiuterį, žinoti socialinę psichologiją ar matematinio modeliavimo metodus, žinoma - visų 
jų pagrindus, privalo kiekvienas specialistas. O antroji mokymo fazė - nuodugnus specialybių studijavi- 
mas, bet ne pagal universalią programą, o pagal dvigubą: apibrėžta dalis būtinų disciplinų (apie 75 proc.) 
privalomos kiekvienam šios specialybės studentui, 25 proc. disciplinų jis pasirenka savo nuožiūra. Taip 
išvengiama pražūtingos specialistų universalizacijos, standartizavimo, dedami tvirti humanitarinės ir 
mokslinės kultūros pagrindai. 

Universiteto tradicijas ženklina neginčijamos savivaldos, autonomijos ir teritorinio suvereniteto prin- 
cipai. Jie yra būdinga inteligentijos nacionalinio, demokratinio ir pilietinio brendimo mokykla. Tik šių 
principų visuma išugdo universiteto absolventų sąmonėje teisių, pareigų ir atsakomybės harmoningą 
visumą. 

Ar toks universitetas realus? Šiandien mes gyvename naujų pažangių idėjų, nestandartinio mąstymo 
laikotarpį. Reikia efektyviai spręsti kardinalius Respublikos ir šalies ekonomikos, visuomeninio gyvenimo 
klausimus. Tam reikia naujų jėgų, išaugintų naujomis sąlygomis. Todėl gerai pagrįsta, detaliai paruošta 
universiteto atkūrimo programa neabejotinai turi šansų būti įgyvendinta. 

Arne per daug Respublikai dviejų universitetų? Bet juk niekam nekyla klausimas, ar ne per daug Talino 
ir Tartu universitetų estams, Minsko, Gomelio ir Gardino universitetų baltarusiams, vieno universiteto nė 
milijono gyventojų neturinčiai Kaliningrado sričiai. Klausimai kiti: kokios aukštosios mokyklos ir kokio- 
mis proporcijomis bei formomis turi rengti specialistus Respublikai? Kaip kardinaliai pagerinti žinių 
kokybę? Kokį vaidmenį turi atlikti konkursas stojant į aukštąją mokyklą ir kokia vieta mokymo sistemoje 
tektų vakariniams ir neakivaizdiniams skyriams? Realistiškas požiūris į Lietuvos aukštojo mokslo toles- 
nio ugdymo reikalus irgi turi byloti Kauno universiteto atkūrimo naudai. Galbūt net kažkieno sąskaita. 


Vladas VYŠNIAUSKAS 
Technikos mokslų kandidatas 


NR. 37. VILNIAUS VALSTYBINIO UNIVERSITETO KAUNO VAKARINIO FAKULTETO 
SĄJŪDŽIO RĖMIMO GRUPĖS FORUMO PROJEKTAS. 1988 M. LAPKRIČIO 19 D.!“! 


VUB RS, f. 130, b. 3013 (lapai nenumeruoti). Mašinraštis, nedatuotas ir nepasirašytas. 


VVU Kauno vakarinio fakulteto vadovybės, visuomeninių organizacijų ir Kauno vakarinio fakulteto 
Lietuvos Persitvarkymo Sąjūdžio rėmimo grupės apsvarstytas ir priimtas atkuriamo Kauno Vytauto 
Didžiojo universiteto 


STRUKTŪROS PROJEKTAS 


I. Istorijos-filologijos fakultetas 

Specialybės: 1. Lietuvos istorija ir etnografija. 2. Visuotinė istorija. 3. Lietuvių kalba ir literatūra; baltis- 
tika. 4. Rusų kalba ir literatūra. 5. Užsienio kalbos ir literatūros (anglų klb., vokiečių klb. ir prancūzų klb.; 
organizuoti lektūras slavų, rytų, italų, ispanų, sanskrito, graikų, hebrajų kalbomis). 

II. Meno fakultetas. 

Specialybės: 1. Meno teorija. 2. Meno istorija. 3. Tautodailė. 4. Estetika. 

III. Filosofijos-teologijos fakultetas. 

Specialybės: 1. Religijotyra. 2. Etika. 3. Filosofijos istorija. 4. Logika ir psichologija. 5. Sociologija. 6. Kul- 
tūros filosofija. 

IV. Ekonomikos ir teisės fakultetas. 


1 Šio dokumento parengimo data spėtina ir remiasi Joanos Misevičienės liudijimu apie susirinkimą 1988 m. lapkričio 19 d., 


kuris buvo vienintelis: „Aukuro“ klubo iniciatyvą perėmė Vilniaus universiteto Kauno vakarinio (dabar - Humanitarinis) 
fakulteto LPS rėmimo grupė, 1988 m. lapkričio 19 d. minėto fakulteto patalpose surengusi antrąjį forumą, skirtą VDU 
atkūrimo problemoms nagrinėti. Forume dalyvavo ir idėją rėmė LPS Seimo nariai: A. Juozaitis, A Patackas, A. Butkus, 
VU KHF docentai J. Jasaitis, J. Vilutis, J. Misevičienė, A. Taparauskienė, V. Žulys, svečiai - medikai profesoriai A. Smailys, 
A. Baubinienė, P. Stirbys, docentai R. ir P. Jucevičiai ir kt.“ (Ratkevičiūtė-Misevičienė, Joana. Omnia principium grave est 
(Kiekviena pradžia sunki). In Vytauto Didžiojo universiteto ir Lietuvių katalikų mokslo akademijos 70-metis. Kaunas: Litera, 
1993, p. 76.) 

Specialybės: 1. Liaudies ūkio ekonomikos planavimas. 2. Darbo ekonomika ir sociologija. 3. Užsienio 
prekybos ekonomika. 4. Marketingas. 5. Menedžerystė. 6. Finansai ir apskaita. 7. Tarptautinių santykių 
teisė. 

V. Kultūros fakultetas. 

Specialybės: 1. Bibliotekininkystė ir bibliografija. 2. Muziejologija. 3. Fotografijos menas. 

VI. Medicinos fakultetas. 

Specialybės: 1. Teorinė medicina. 2. Klinikinė medicina. 3. Stomatologija. 4. Farmacija. 5. Sportinė 
medicina. 

VII. Specialistų kvalifikacijos kėlimo fakultetas. 

Specialybės: 

1. Visų universiteto specialybių kvalifikacijos kėlimas (pvz., pedagogų-filologų, menedžerystės, didak- 
tinių sistemų organizavimo, pedagoginės psichologijos ir kt.). 

Pastaba: 

Sudarant Kauno Vytauto Didžiojo universiteto struktūros projektą buvo atsižvelgta ir į KVF studentų 
užpildytose anketose pareikštus pasiūlymus. 

Anketa 

1. Kurią iš dviejų mokymo formų pasirinktumėte: a) dieninę, b) vakarinę (nurodyti priežastis). 

2. Kokią specialybę norėtumėte studijuoti Vytauto Didžiojo universitete? 

3. Kokio profilio specialistai galėtų būti ruošiami šiame universitete? 

4. Kokius fakultetus ir katedras siūlytumėte įsteigti? 

5. Kuo jūs asmeniškai galėtumėte prisidėti prie patriotinės pareigos - Kauno Vytauto Didžiojo univer- 
siteto atkūrimo? 

Pažymėtina, kad 94 96 fakulteto filologų ir 57 to ekonomistų norėtų studijuoti Kauno Vytauto Didžiojo 
universitete; jie mielai prisidėtų prie universiteto atkūrimo talkomis. 


PASIŪLYMAI DĖL: 


I. PATALPŲ: 

1. KPI Centriniai, I-ieji, ir II-ieji rūmai. 

2. Psichoneurologinė ligoninė (pagreitinti naujos psichoneurologinės ligoninės statybą). 
3. Kauno Mokytojų namai (buvusi prezidentūra). 

4. Politinio švietimo namai. 

5. A. Mickevičiaus vidurinė mokykla (pastatant naują mokyklą pagal tipinį projektą). 

6. VVU KVF esamos ir būsimos patalpos (visas 15 kvartalas). 

7. LŪSTI suteikia 300 vietų bendrabutį. 


II. LĖŠŲ: 

1. Atidaryti banke sąskaitą. 

2. Organizuoti Respublikoje sekmadieninę talką (talkas) ir uždirbtus pinigus skirti universiteto 
atkūrimui. 

3. Nukreipti studentų statybinius būrius į universiteto statybas. 

4. Prijungti P[rofesines] T[echnikos] M[okyklas]'*? prie gamyklų, įmonių, susivienijimų ir ten juos ruošti 
gamybai, o PTM kaip atskiras institucijas naikinti. PT mokykloms skirtas lėšas perduoti universitetui. 

5. Siaurinti (ir net visai ilgainiui atsisakyti) vakarinės ir neakivaizdinės mokymo formų. Šiems tikslams 
skiriamas lėšas pervesti universitetui. 


III. UNIVERSITEO STRUKTŪRA (papildomai prie duodamojo projekto) - pasiūlymai forumo eigoje: 
Siūloma: 

1. Etnologijos fakultetas. 

2. Architektūros fakultetas. 

3. Mokytojų ruošimo fakultetas. 

4. Arendinis fakultetas (funkcionuotų akcinės bendrovės principu). 

5. Politologija (u-tas galėtų tapti politologijos mokykla). 

6. Pedagoginės kvalifikacijos kėlimas. 


W2 Tekste santrumpa PMT. 

7. Pedagoginė psichologija. 

8. Didaktinių sistemų organizavimas. 

9. Dėstyti užsienio kalbas (sustiprintai) a) gidams, b) vertėjams (grožinės ir spec. literatūros), ekono- 
mistams ir kt., c) marketingo specialistams, d) tarptautinės teisės specialistams. 


NR. 38. KAUNO MEDICINOS INSTITUTO TARYBOS IR INSTITUTO SĄJŪDŽIO 
RĖMIMO GRUPĖS PAREIŠKIMAI. 1988 M. GRUODŽIO 2 D. 


VUB RS, f. 130, b. 3013 (lapai nenumeruoti). Mašinraštis, originalas. 


Kauno medicinos instituto taryba š. m. gruodžio 2 d. posėdyje svarstė universiteto atkūrimo Kaune 
klausimą. 

Tarybos nariai vienbalsiai pritaria universiteto atkūrimo idėjai ir skaito, kad universitetas turi kurtis 
kaip savarankiška aukštoji mokykla, kuri negali naikinti kitų aukštųjų mokyklų (tarp jų ir Medicinos 
instituto) savarankiškumo. 

Dabartiniu metu nėra tvirtai žinoma atkuriamo universiteto koncepcija ir jame ruošiamos specialybės, 
atatinkamų specialistų būtinumas ir reikšmė Respublikai dabar ir perspektyvai. 

Kauno medicinos institutas, įeidamas į atkuriamą universitetą, nukentėtų materialiai, nes dabartinė 
jo mokomoji bazė yra nepakankama. Be to, išsisklaidytų mokslinis-pedagoginis personalas, nukentėtų 
centrinė mokslo tiriamoji laboratorija, sumažėtų mokslo tiriamojo darbo tematika, medicininis jos kryp- 
tingumas. Visa tai turėtų neigiamos reikšmės medikų ruošimo Kaune perspektyvai ir medicininio pobū- 
džio mokslo tiriamajam darbui. Šioms mintims vienbalsiai pritaria instituto tarybos nariai ir instituto 
persitvarkymo sąjūdžio iniciatyvinė grupė. 


Kauno Universiteto atkūrimo komisijos pirmininkui J. Kubiliui 
PAREIŠKIMAS 


Mes, Kauno medicinos instituto Sąjūdžio rėmimo grupės aktyvas, pritariame techn. m. kand. B. Snarskio 
Kauno universiteto atkūrimo koncepcijai, kurios pagrindinės idėjos yra tokios: 

1. Universitetas turi būti atkuriamas ne pakeičiant aukštųjų mokyklų iškabas, o sukuriant naują funda- 
mentalaus ir humanitariško mokslo židinį. 

2. Universitetas turi remtis šiuo metu Kaune esančiomis mokslinių krypčių užuomazgomis. 

Universiteto atkūrimą kurios nors Lietuvos aukštosios mokyklos pagrindu arba kelių aukštųjų 
mokyklų sujungimo principu laikome universiteto atkūrimo idėjos profanacija, o bet kokius šio požiūrio 
motyvus, tokius kaip lengviau sprendžiami organizaciniai klausimai, aukštesnė Universiteto kategorija ir 
pan. - nepateisinamais. 

Mes pasisakome prieš Kauno Universiteto atkūrimą Medicinos instituto bazėje. Medicinos instituto 
atgimimo perspektyvą siejame su instituto autonomija ir demokratine savivalda. 

Raginame Komisiją visapusiškai išnagrinėti aukščiau minėtą koncepciją dalyvaujant autoriui. 


[Pasirašė]: 

biologijos mokslų kandidatas V. Adomonis, 
biologijos mokslų kandidatas R. Veteikis, 
medicinos mokslų kandidatė A. Valančiūtė, 
medicinos mokslų daktaras P. Stirbys, 

biologijos mokslų kandidatė S. Jakubėnienė, 
profesorė, medicinos mokslų daktarė A. Baubinienė, 
medicinos mokslų kandidatas G. Klumbys, 
biologijos mokslų kandidatas M. Venslauskas!“, 


W Pasirašymo vietoje tekste naudojamos santrumpos, kurios paverstos pilnais žodžiais: m. - medicinos, biol. - biologi- 
jos, m. k. - mokslų kandidatas, m. d. - daktaras. 


DoKUMENTAI 


NR. 39. VALSTYBINĖS KOMISIJOS ANTRO POSĖDŽIO PROTOKOLAS. 
1988 M. GRUODŽIO 8 D. 


VUB RS, f. 130, b. 3013 (lapai nenumeruoti). Mašinraštis, originalas. 


Kauno universiteto atkūrimo komisijos posėdžio, įvykusio 1988 12 08 
Protokolas Nr. 2 


Darbotvarkėje: 
1. Drg. Č. Medalinsko informacija apie gautus pasiūlymus dėl Kauno universiteto atkūrimo. 
2. Drg. J. Rajecko informacija apie specialistų poreikius. 


1. Drg. Č. Medalinskas supažindino su Vilniaus universiteto Kauno vakarinio fakulteto sąjūdžio 
rėmimo grupės, fakulteto vadovybės ir visuomeninių organizacijų atkuriamo Kauno universiteto struk- 
tūros projektu. Jie siūlo atkuriamajame universitete įsteigti 7 fakultetus: Filologijos-istorijos, Meno, Filo- 
sofijos-teologijos, Ekonomikos ir teisės, Kultūros, Medicinos specialistų kvalifikacijos kėlimo fakultetus 
(specialybių sąrašą žiūr. projekte). 

Patalpų klausimą KU jie siūlo spręsti paimant iš KPI I ir II rūmus, psichoneurologinės ligoninės patal- 
pas, Mokytojų namus, Politinio švietimo namus, A. Mickevičiaus vidurinę mokyklą, VVU KVF esamas 
ir būsimas patalpas. LŪSTI suteikia 300 vietų bendrabutį. Lėšas sudaryti iš gyventojų aukų, iš sekma- 
dieninių talkų, naikinti P[rofesines] T[echnikos] M[okyklas]'*“, o jam skirtas lėšas atiduoti KU, siaurinti 
vakarinį ir neakivaizdinį mokymą, atitinkamas lėšas nukreipiant į KU, į KU statybas nukreipti studentų 
statybinius būrius. 

Drg. Č. Medalinskas supažindino su KMI doc. A. Bražinsko projektu, pagal kurį KU turi būti steigia- 
mas KPI ir KMI bazėje, prijungiant prie jų dar ir Kunigų seminariją. 

Kauno medicinos instituto sąjūdžio rėmimo grupė pritaria drg. B. Snarskio koncepcijai, kurios pagrin- 
dinės idėjos yra tokios: Universitetas turi būti atkuriamas ne kelių aukštųjų mokyklų sujungimo principu, 
o sukuriant naują fundamentalaus ir humanitariško mokslo židinį. Jie pasisako prieš KU atkūrimą Medi- 
cinos instituto bazėje. 

Drg. Snarskis siūlo įsteigti savarankišką universitetą su 4 fakultetais ir 15-16 specialybių. 

Beto, drg. Č. Medalinskas supažindina su Kauno medicinos instituto tarybos 1988.12.02 posėdžio nuta- 
rimu. Taryba vienbalsiai pritarė universiteto atkūrimo idėjai ir skaito, kad KU turi būti atkurtas kaip sava- 
rankiška aukštoji mokykla, kuri negali naikinti kitų aukštųjų mokyklų, tarp jų ir KMI, savarankiškumo. 

Drg. Č. Medalinskas supažindina ir su kitais pasiūlymais (pridedami prie protokolo). 

2. Apie specialistų poreikius Respublikoje ir Kaune kalbėjo drg. J. Rajeckas. 1987 m. Respublikos liau- 
dies ūkyje dirbo 228,2 tūkst. specialistų su aukštuoju mokslu. Pagal specialistų skaičių, tenkantį 1000-čiui 
dirbančių, Respublika viršija Sąjungos vidurkį (LTSR - 299, TSRS - 274). Respublikoje 1000-čiui dir- 
bančių tenka 126 specialistai su aukštuoju mokslu. Per 10 m. specialistų su aukštuoju mokslu padidėjo 
93,5 tūkst. 

Šiuo metu Respublikoje 12,5 tūkst. specialistų su aukštuoju mokslu dirba darbą, nereikalaujantį aukš- 
tojo išsilavinimo, o tai sudaro 5,5 Vo visų specialistų, įgijusių aukštąjį mokslą. Kaune jų yra 6,2 90, Vil- 
niuje - 4,2 06. 

Šiuo metu specialistų su aukštuoju mokslu ruošimo apimtis visumoje patenkina liaudies ūkio 
poreikius. Dėl didelio inžinerinių profesijų studentų nubyrėjimo, Respublikoje trūksta inžinierių. Tiriant 
Kauno zonos (4 miestai, 12 rajonų) švietimo darbuotojų poreikius, nustatyta, kad lietuvių, rusų, užsienio 
kalbų, matematikos mokytojų poreikiai siekė 30-40 specialistų ir buvo patenkinami. Blogiau buvo tenki- 
nami pradinių klasių mokytojų poreikiai, bet 1989 m. jie sumažėjo ir bus pilnai patenkinti. Kauno miesto 
poreikiai 5-11 klasių mokytojams buvo 3-5 jaunieji specialistai ir buvo pilnai patenkinami. 

Šiuo metu Kaune dirba 15,7 96 (35 tūkst.) visų Respublikos specialistų, turinčių aukštąjį mokslą, o 
Vilniuje - 32 96 (70 tūkst.). Inžinieriai Kaune sudarė 49 96 (17,6 tūkst.) visų mieste dirbančių specialistų 
su aukštuoju mokslu, Vilniuje - 36 90 (25,4 tūkst.). Ekonomistų ir universiteto bei pedagoginio profilio 
specialistų Vilniuje yra 3 kartus daugiau negu Kaune. Ekonomistų Vilniuje - 11,1 tūkst., Kaune - 4,1 tūkst. 
Universiteto bei pedagoginio profilio specialistų Vilniuje yra apie 30 tūkst., Kaune - apie 10 tūkst. 


W Tekste santrumpa - PMT. 

Atsižvelgiant į tai, drg. Rajecko nuomone, priėmimą didinti netikslinga, o reikia perskirstyti priėmimą 
pagal metus. 

Yra labai daug pasiūlymų dėl etnografų, archeologų, muziejininkų, menotyrininkų, visuomenės isto- 
rijos, logikos ir kt. humanitarinio profilio specialistų rengimo. Tačiau jų poreikiai nedideli. Šiuo metu 
Kultūros ministerija 1990 m. prašo tik 2 istorikų, o kitų - neplanuoja. 

Drg. Rajeckas siūlo, kad į KU perkelti VU Pramonės ekonomikos fakultetą, prijungti KPI Inžineri- 
nės ekonomikos fakultetą, iš VVPI perkelti Lietuvių kalbos ir literatūros bei Užsienio kalbų fakultetus. 
Reikėtų pagalvoti dėl Istorijos fakulteto perkėlimo iš VVPI. Tada VVPI liktų matematikos - gamtos 
mokslų kryptis, kasmetinis priėmimas - 400-500 ir būtų geresnė materialinė bazė. 

Diskusijose dalyvavo prof. A. Smailys, kuris pasisakė už tai, kad Kauno medicinos institutą reikėtų 
įjungti į atkuriamą Kauno universitetą. Jis siūlė būsimajame universitete formuoti šio profilio specialy- 
bes: lingvistikos, fizikos-technikos, biologijos, teisės, filosofijos, sociologijos ir medicinos. Kauno Mikalo- 
jaus bažnyčioje yra 1,5 mil. knygų, kurios galėtų sudaryti būsimo universiteto bibliotekos pagrindą. Siūlė 
sudaryti rektoratą visuomeniniais pagrindais, kuris jau pradėtų rūpintis Universiteto atkūrimo darbu. 

Prof. A. Praškevičius kategoriškai pasisakė prieš Kauno medicinos instituto įjungimą į būsimą 
universitetą. 

Prof. A. Praškevičius siūlo palaipsniui pradėti Kauno vakarinio fakulteto bazėje atkurti Kauno uni- 
versitetą, priimant į dieninį skyrių 1989 m. keletą grupių. Pasiūlo dar antrą variantą, tai VVPI perkelti į 
Kauną. 

Drg. A. Kunčinas pareiškia, kad Vilniaus miesto visuomenė yra už tai, kad filosofijos specialybė būtų 
Vilniuje, be to mokslinės jėgos yra Vilniuje. Galima bus rengti tik vieną grupę, nes daugiau nėra poreikių. 

Prof. J. Leonavičius praneša, kad šiuo metu sociologai yra rengiami 18-je šalies universitetų po 50 žm. 
Bet sunku su jų įdarbinimu. Kaune šiuo metu yra humanitarinių specialybių žmonių, kurie negauna 
darbo pagal įgytą specialybę. 

Drg. V. Kazakevičius pažymi, kad Kauno visuomenei reikia Universiteto, tačiau reikia atsižvelgti į porei- 
kius, į realią materialinę bazę, kadrus. Jis siūlo 1989 m. KVF atidaryti 3 dieninio mokymo grupes (kalbų 
ir finansų). Neteisinga būtų materialinės bazės klausimą spręsti iš vienų atimant, kitiems atiduodant, nes 
šiuo metu visiems trūksta patalpų, nėra bendrabučių. Psichiatrinę ligoninę bus galima iškelti tik 1995 m., 
KPI rūmus atiduoti tik po to, kai jie pasistatys naujus korpusus. Drg. V. Kazakevičius išsakė LKP Kauno 
miesto I-ojo sekretoriaus Rimaičio ir Liaudies deputatų Tarybos vykdomojo komiteto nuomonę, kad 
Universitetą galima būtų įkurti po 4-5 metų, palaipsniui tam brandinant situaciją. Jo nuomone, Kauno 
miestui reikėtų turėti ikimokyklinio auklėjimo pedagogikos ir psichologijos, pradinių klasių mokytojų 
specialybes. 

Drg. S. Matuzas išreiškia nuomonę, kad Kauno universiteto atkūrimas galimas tik laipsniškai auginant, 
t.y. VU KVE pradedant nuo 1989 m. priėmimą į dieninio mokymo grupes. Jis siūlo parengti artimiausiu 
laiku Ministrų Tarybos potvarkį ar nutarimą, kuriame išdėstyti Kauno universiteto atkūrimo etapus. 

Drg. V. Germanas siūlo žiūrėti į situaciją realiai ir pritaria laipsniškam universiteto atkūrimui. Jis siūlo 
sudaryti komisijas, kurios užsiimtų atskirų klausimų sprendimu. 

Drg. Zakarevičiaus - LŪSTI direktoriaus pavaduotojo - nuomone, Universitetą atkurti galima tik 
palaipsniui, tačiau dabar reikalingas vyriausybinis nutarimas, kuriuo būtų patvirtinta konkreti programa 
(kadrų, specialybių formavimo, materialinės bazės). Siūlo paskirti programos vadovą. 

Prof. A. Smailys pasisako už Kauno medicinos instituto įjungimą ir Kauno universiteto atidarymą jau 
nuo sekančių mokslo metų. 

Drg. R. Podagelis pasisako už realų universiteto atkūrimo kelią. Reikia galvoti apie specialybių sąrašą, 
dėstytojus, materialinės bazės sukūrimą. Šiuo metu aukštosiose mokyklose trūksta materialinės bazės 
pagal normatyvus, ypač vietų bendrabučiuose. Be to, ministerija ir Plano komitetas turi rimtai išnagrinėti 
specialistų poreikius. Jis palaiko daugumos nuomonę, kad universiteto atkūrimas galimas po 4-5 metų. 

Prof. J. Kubilius primena Kauno universiteto įkūrimo aplinkybes. Jo nuomone, reikia atsižvelgti į spe- 
cialistų poreikį, kuris mažės. Manyti, kad pakeitus iškabą bus išspręstas universiteto, kaip humanitarinės 
mokyklos, klausimas yra klaidinga. Todėl nereikia klaidinti visuomenės ir kurstyti emocijas. Tuo tautai 
padarysime tik žalą. Prof. J. Kubiliaus nuomone, Kauno medicinos institutą prijungus prie KVP - huma- 
nitarinio universiteto neturėsime. Galimas variantas ugdyti KVĘ įvedant jame dieninio mokymo grupes, 
perdislokuojant V VPI kai kurias specialybes. Sunku bus perkelti dėstytojus. Tam reikalingas ilgesnis laiko 
tarpas ir laipsniškas sprendimas. 


DoKUMENTAI 


Prof. J. Kubilius siūlo kelti visuomenei klausimą dėl Mokslų Akademijos naujai kuriamų institutų stei- 
gimo (kultūros, viešosios nuomonės, lietuvių kalbos) Kauno mieste. 

Nutarta nuo komisijos parašyti straipsnį į respublikinę spaudą apie Kauno universiteto atkūrimo siū- 
lomus variantus. Straipsnį parašyti pavesta drg. Č. Medalinskui!“S, 

Medžiagą ministerijos kolegijai parengti buvo sudaryta darbinė grupė iš šių asmenų: 

Č. Medalinskas - Liaudies švietimo ministerijos Aukštųjų mokyklų valdybos viršininkas 

S. Matuzas - Valstybinio plano komiteto skyriaus viršininko pavaduotojas 

A. Smailys - Sveikatos apsaugos ministerijos Širdies ir kraujagyslių sistemos fiziologijos ir patologijos 
mokslinio tyrimo instituto laboratorijos vedėjas, profesorius 

A. Karoblis - Kauno politechnikos instituto vyr. dėstytojas 

M. - Kauno m. kompleksinio ekonominio ir socialinio vystymo valdybos viršininkas 

J. Rajeckas - Švietimo ministerijos Specialistų kontingento planavimo skyriaus viršininkas 

Darbinės grupės posėdis planuojamas gruodžio 27 d. 11 99 pas prof. J. Kubilių. Gruodžio 27 d. komisija 
pateiks Liaudies švietimo ministerijos kolegijai pasiūlymus dėl Kauno universiteto atkūrimo. 


Komisijos pirmininkas prof. J. Kubilius [parašas] 
Komisijos sekretorė E. Slaninaitė [parašas] 


NR. 40. JURGIO BRĖDIKIO PASISAKYMAS. 1988 M. GRUODŽIO 20 D. 
Brėdikis, Jurgis. Kurkime negriaudami. In Kauno tiesa. 1988 12 20. Nr. 292, p. 1. 


Kurkime negriaudami 


Pastaruoju metu, išsilaisvinę nuo ilgai kausčiusių varžtų, žmonės pateikia daug idėjų, jų tarpe ir gerų, 
vertingų. Tačiau negalima neapgalvotai, skubotai palaikyti visas ir stengtis iš karto jas įgyvendini. Kaune 
pakelti humanitarinių mokslų ir apskritai kultūros lygį reikia. To galima imtis ir iki Universiteto atkūrimo, 
kuris reikalingas, bet, manau, nėra pirmaeilis. 

Atkuriant Universitetą, aišku, kad jis nebus toks, koks buvo iki panaikinant. Tada jo pagrindą sudarė 
dabartiniai Kauno politechnikos ir Medicinos institutai, abu nehumanitarinės krypties. Kai dėl Medicinos 
instituto, tai manau, kad visiškai netikslinga būtų jį įjungti į būsimo Universiteto sudėtį ir iš tvirtos, pri- 
pažintos savarankiškos mokslo įstaigos daryti fakultetą. Juo labiau, kad Medicinos fakultetas yra Vilniaus 
universitete, o du fakultetai kada nors ir kam nors gali pasirodyti nereikalingi. Tad siūlau negriauti to, kas 
yra, o atkuriant Kauno universitetą sudaryti ir sujungti vien humanitarinio profilio ir krypties fakultetus 
bei katedras. Prieš tai reikėtų gerai išsiaiškinti, ar gaus darbo čia parengti specialistai. 


Akademikas Jurgis BRĖDIKIS 


NR. 41. JURGIO KUNČINO PASISAKYMAS. 1988 M. GRUODŽIO 25 D. 
Kunčinas, Jurgis. Kauno universitetui - platų kelią! In Kauno tiesa. 1988 12 25. Nr. 296, p. 2. 


Kauno universitetui - platų kelią! 


Nors aš ne kaunietis, gyvenu Alytuje, bet visa širdim esu už Kauno universiteto atgaivinimą. Tai visos 
tautos savastis. Ir nėra reikalo įžiūrėti kilniame gaivintojų siekyje „lokalinio patriotizmo“. Laikai įdomūs — 
visuomenė sparčiai fermentuojasi ir pradeda priprasti prie tikrojo, o ne apsimestinio viešumo. 

Nors humanitarinius mokslus studijavau Vilniuje, nė kiek neabejoju, jog Kaune jie būtini ne vakarinio 
skyriaus ar filialo rėmuose, o tikro stacionaro teisėmis, su visais to padariniais... 


W5 Č. Medalinsko straipsnis „Kauno universitetas: svajonės ir realybė“ pasirodė 1989 m. vasario 2 d. „Tiesoje“. Jame buvo 


referuota 1988 m. gruodžio 8 d. posėdžio medžiaga. 

Pamenu, kaip mano fizikos mokytojas Konstantinas Raičinskis, pildydamas anketas, grafoje „mokslo 
cenzas“ su pasididžiavimu trumpai įrašydavo - VDU, t. y. Vytauto Didžiojo universitetas! Tiktai karas 
sutrukdė mano buvusiam mokytojui išvykti tobulintis į Oksfordą... Man rodos, remiant Kauno universi- 
teto atkūrimą, Jūsų laikraščio puslapiuose galėtų ryžtingiau pasisakyti ir buvę šio Universiteto auklėtiniai. 
Nesinori kartotis ar kartoti kitų minčių, bet tereikia prisiminti Antano Venclovos memuarų knygą „Jau- 
nystės atradimas“. Kiek gerų žodžių ten pasakyta apie Kauno universitetą, jo profesorius, pačią studentiją. 
Beje, būdamas gyvas dabar rašytojas, be abejonės, pats daug ką kitaip vertintų ir plačiau išsipasakotų, 
nors ir tai, kas parašyta, aiškiai liudija Vytauto Didžiojo universiteto reikšmę visai Lietuvai. Kiekvienam 
bent kiek mąstančiam žmogui, juoba inteligentui, turėtų būti aišku, kad jo atkūrimas yra ne kokia tuščia 
pretenzija turėti du universitetus. Kone pusmilijoniniam Kaunui tenkintis vien institutais, kad ir labai 
garbingais - nedera. O dar turint universitetinę tradiciją... Juk pasaulyje, pristatant miestą, būtinai pabrė- 
žiama - universitetinis miestas. Tokiu tapti linkiu ir Kaunui. 


Jurgis KUNČINAS 
Rašytojas 


NR. 42. IŠTRAUKA Iš LIAUDIES ŠVIETIMO MINISTERIJOS KOLEGIJOS POSĖDŽIO 
PROTOKOLO. 1988 M. GRUODŽIO 27 D. 


LCVA, f. R-762, ap. 6, b. 4073, 1. 16. Mašinraštis, originalas. 


Lietuvos TSR 

Liaudies Švietimo Ministerija 
Protokolas 

1988 12 27. Nr. 4 


Kolegijos posėdis 
<...> Pirmaeilės priemonės Kauno universiteto atkūrimui. 


KALBĖJO: 

R. Podagelis. Buvo sudaryta komisija dėl Kauno universiteto. Jai pirmininkauti sutiko J. Kubilius. Ter- 
minas pateikti pasiūlymams buvo duotas iki 1988 m. gruodžio 30 d., todėl reikėtų išklausyti informaciją 

Liaudies švietimo ministerijos komisijos 

parengtos pirmaeilės priemonės Kauno universitetui atkurti 

Kauno aukštosios mokyklos šiuo metu pagrindinai ruošia inžinerinės pakraipos specialistus, jaučia- 
mas didelis humanitarinių specialybių absolventų trūkumas. Mieste mažai lietuvių kalbos ir literatūros, 
užsienio kalbų specialistų, o taip pat ekonominių tarnybų darbuotojų su aukštuoju mokslu. Šiuos sunku- 
mus įveikti gali tik atitinkamo profilio aukštosios mokyklos įkūrimas, t. y. Kauno universiteto atkūrimas. 
Šiame universitete būtų tikslinga ruošti: lietuvių kalbos ir literatūros, užsienio kalbų, bibliotekininkystės 
ir bibliografijos, istorijos, finansų ir kredito, buhalterinės apskaitos, taikomosios sociologijos specialistus. 
Sukūrus reikiamą mokymo bazę - taikomosios matematikos, tarptautinių ryšių organizavimo specialis- 
tus. Naujai aukštajai mokyklai įkurti būtina materialinė bazė, profesorių bei dėstytojų kadrai. Realiai šis 
uždavinys gali būti išspręstas įgyvendinus tokias priemones: 

1. Kauno universiteto atkūrimą vykdyti Vilniaus valstybinio V. Kapsuko universiteto vakarinio fakul- 
teto bazėje. Tuo tikslu siūloma panaikinti šį fakultetą ir įkurti 3 Vilniaus universiteto fakultetus Kaune: 
filologijos, ekonomikos ir menedžerių kvalifikacijos kėlimo fakultetą. Fakultetų darbui organizuoti ir 
koordinuoti numatyti prorektorių etatus. 

[2.] Nuo 1989 / 90 mokslo metų atidaryti Vilniaus valstybinio universiteto Kauno fakultetuose dieninį 
skyrių, priimant studentus į šias specialybes: 

2.1. lietuvių kalba ir literatūra (0219) - 50 studentų; 

2.2. anglų kalba (0220) - 25 studentai; 

2.3. finansai ir kreditas (0604) - 25 studentai. 

3. 1990 / 91 mokslo metais priimti į buhalterinės apskaitos (0608) specialybę - 25 studentus, bibliote- 
kininkystės ir bibliografijos (0526) specialybę - 30 studentų. 

4. Materialinės bazės plėtimas: 

4.1. pradedant 1989 / 90 mokslo metais suteikti teisę VVU Kauno fakultetams naudotis LKP Kauno 
miesto komiteto politinio švietimo namų auditorijomis; 

4.2 Kauno miesto Liaudies deputatų tarybos vykdomasis komitetas - iškelia vidurinę profesinę techni- 
kos mokyklą į naujai pastatytą (1989 metais) tarpmokyklinio mokymo kombinatą, o atlaisvintas patalpas 
perduoda universiteto fakultetams (atlikus einamąjį remontą); 

- užtikrina, kad 1991 metais būtų pradėta Kauno A. Sniečkaus politechnikos instituto Energetikos 
fakulteto statyba ir baigta 1993 metais. Pastačius šį pastatą Kauno A. Sniečkaus politechnikos institutas 
perduoda vienus rūmus į universiteto Kauno fakultetų balansą; 

- skiria nenutolusį nuo dabartinių fakulteto pastatų sklypą naujam fakultetų korpusui statyti. Liaudies 
švietimo ministerija privalo užtikrinti projektinės dokumentacijos parengimą 1992 metų statybai; 

- skiria 1989 ir 1990 metais po 3 butus, o 1991, 1992, 1993, 1994 ir 1995 metais po 5 butus atvykstan- 
tiems iš kitų miestų dėstytojams su moksliniais vardais ir laipsniais. 

5. Liaudies ūkio vadovaujančių darbuotojų ir specialistų kvalifikacijos kėlimo institutas prie Lietuvos 
TSR Ministrų Tarybos perduoda Kauno A. Sniečkaus politechnikos institutui Pramonės technologijos 
ir metrologijos bei ekologijos ir darbo apsaugos katedras su atitinkamu kvalifikacijos kėlimo klausytojų 
kontingentu. Gamybos organizavimo katedros pagrindu įkurti menedžerių kvalifikacijos kėlimo fakul- 
tetą ir šį fakultetą su mokymo prietaisais, įrengimais, skaičiavimo technika bei 350 vietų bendrabučiu 
perduoti į Vilniaus universiteto Kauno fakultetų balansą. Kauno A. Sniečkaus politechnikos institutas 
organizuoja perduoto kontingento kvalifikacijos kėlimą. Liaudies švietimo ministerija numato dalies šio 
kontingento apmokymą Vilniuje. 

6. Valstybinis plano komitetas numato kapitalinius įdėjimus minėtų naujų korpusų statybai ir skiria 
papildomai 1990 metais lėšas ir reikiamus limitus Vilniaus universiteto Kauno fakulteto studentų bendra- 
bučiui statyti, reikiamas apimtis gyventojų iškeldinimui. 

7. Liaudies švietimo ministerija ir Vilniaus universiteto Kauno fakultetai 2-3 metų bėgyje organizuoja 
atitinkamų katedrų formavimą ir pagal materialinės bazės sukūrimo galimybes organizuoja kitų specia- 
lybių atidarymą šiuose fakultetuose. Tuo pat metu darbo tvarka išnagrinėti bibliotekos patalpų ir skaičia- 
vimo technikos panaudojimo klausimus. 

Prašyti Kultūros ministeriją [Kauno] Šv. Mikalojaus bažnyčioje esančias knygas perduoti Vilniaus 
universitetui. 

8. Įvykdžius šias priemones Liaudies švietimo ministerija pateikia Lietuvos TSR Ministrų Tarybai rei- 
kiamus dokumentus Kauno universiteto atkūrimui. 

9. Kauno universiteto atkūrimo komisija kontroliuoja šių priemonių įgyvendinimą. 


Komisijos pirmininkas [parašas] prof. dr. J. Kubilius 


NR. 44. ZIGMANTAS KAZAKEVIČIUS APIE VALSTYBINĖS KOMISIJOS 
GRUODŽIO 27 D. POSĖDĮ. 1988 M. GRUODŽIO 29 D. 


Kanopkaitė, Rūta. Kauno universitetas: nuo idėjos - link pirmųjų konkrečių žingsnių. In Kauno tiesa, 1988 12 29. 
Nr. 298, p. 3. 


Kauno universitetas: nuo idėjos - link pirmųjų konkrečių žingsnių 


Gruodyje Vilniuje įvyko Respublikos Liaudies švietimo ministerijos sudarytos Kauno universiteto 
atkūrimo komisijos posėdis, kuriame svarstytos tolesnės perspektyvos ir konkretūs žygiai šiuo reikalu. 
Apie tai paprašėme papasakoti komisijos narį, LKP [Kauno] miesto komiteto antrąjį sekretorių Zigmą 
Kazakevičių. 

- Posėdyje apibendrinti per keletą mėnesių sukaupti pasiūlymai, aptarti galimi keliai, kaip atgaivinti 
Kauno universitetą. Išryškėjo dvi koncepcijos: viena - atkurti jį, mechaniškai sujungiant kai kurias miesto 
aukštąsias mokyklas, kita - išauginti iš Vilniaus universiteto vakarinio fakulteto, labiau akcentuojant 
humanitarinį profilį, tolydžio papildant naujomis specialybėmis. Komisija gavo pasiūlymą atkurtajame 
Universitete įsteigti Istorijos-filologijos, Meno, Ekonomikos ir teisės, Medicinos, Filosofijos-teologijos 
fakultetus, rengti čia darbo psichologijos, ekologijos žinovus, taip pat perkelti į Kauną specialistų kvalifi- 
kacijos kėlimu užsiimančias instancijas. 

Nemaža dalis tų pasiūlymų konstruktyvūs, pamatuoti, kai kurie kelia abejonių. Štai vienas iš patei- 
kiamų problemos sprendimo variantų - sujungti Politechnikos, Medicinos institutus, Kunigų seminariją, 
Vilniaus universiteto vakarinį fakultetą po atkurtojo Kauno universiteto iškaba - vargu, ar panaikins 
mūsų mieste humanitarinės dvasios „deficitą“, nes dominuos ne ją skatinančios specialybės. (Beje, kaip 
žinoma, ir Bažnyčia atskirta nuo valstybės, taigi, ir nuo mokyklos...). Buvo pateikta tokia statistika - Lie- 
tuvoje yra 228 tūkstančių specialistų, baigusių aukštąjį mokslą - 70 tūkstančių, Kaune - 35 tūkstančiai; 
tačiau su humanitariniu išsilavinimu sostinėje - 30 tūkstančių specialistų, o mūsų mieste - tik 10 tūks- 
tančių. Skaičiai byloja, kad Kaunui (ir, matyt, zonai) reikėtų labiau akcentuoti visų pirma netechniškąsias 
profesijas. 

Kaip pažymėjo Vilniaus universiteto rektorius profesorius J. Kubilius, pati aukštųjų mokyklų išdėstymo 
Lietuvoje schema nevykusi. 1950-aisiais panaikinus Kauno universitetą, buvo žengtas neapgalvotas žings- 
nis paliekant čia tik taikomąsias specialybes. Tarkim, Vilnius galėjo apsieiti be Pedagoginio instituto, kuris 
tam tikra prasme dubliuoja Universitetą. Rektoriaus, kaip ir komisijos daugumos narių nuomone, Kauno 
universitetą reikia atgaivinti apgalvotos, solidžios evoliucijos keliu. Pradžiai - jau kitąmet formuoti keletą 
dieninių grupių Vakariniame fakultete, artimiausiu metu pagalvoti apie išnykusių specialybių (kad ir 
muziejininkystės) „reanimavimą“. Ateityje galima būtų galvoti apie Pedagoginio instituto įliejimą į Kauno 
universitetą. 

Evoliucijos kelias be konkrečių darbų ir konstruktyvios platformos gali pasirodyti esąs pernelyg 
tikras. Todėl labai gerai, kad šiame posėdyje buvo sudaryta darbo grupė, kuri artimiausiu metu paruoš 
rimtą Kauno universiteto atkūrimo projektą, išdėstydama jame konkrečius pasiūlymus dėl specialybių, 

materialinės bazės, kadrų, tikslių terminų, ir iki naujųjų mokslo metų pateiks jį apsvarstyti Respublikos 
vyriausybei. Šios darbo grupės sudėtyje - Liaudies švietimo ministerijos, Valstybinio plano komiteto, 
mūsų miesto aukštųjų mokyklų ir Vykdomojo komiteto atstovai. 1988-ieji, subrandinę šviesią mintį — 
atkurti Kaune universitetinę tradiciją, pritariant tam miesto ir Respublikos visuomenei, inteligentijai, jau 
baigiasi. Ateinantys naujieji turės būti realių, konkrečių žingsnių į šį mums brangų tikslą metai. 


Kalbėjosi 
Rūta KANOPKAITĖ 
„K. t.“ korespondentė 


NR. 45. ALFREDAS SMAILYS APIE VALSTYBINĖS KOMISIJOS GRUODŽIO 27 D. 

Smailys, Alfredas. Kauno universitetas: viltys jau šviesesnės. In Kauno tiesa, 1989 01 11. Nr. 9, p. 1. 


Kauno universitetas: viltys jau šviesesnės 


Praėjusių metų gruodžio 27 d. įvyko Kauno universiteto atkūrimo grupės komisijos darbinės grupės 
pasitarimas dėl pirmaeilių priemonių universitetui atkurti. Numatyta Vilniaus universiteto Kauno vaka- 
rinio fakulteto bazėje įsteigti 3-4 Vilniaus universiteto fakultetus Kaune: Filologijos, Ekonomikos, Mene- 
džerių ir kadrų persikvaliffikavimo bei Matematikos-fizikos fakultetus. Fakultetų darbui organizuoti ir 
vadovauti siūloma paskirti du prorektorius (mokymo ir ūkio reikalams). Jau 1989-1990 mokslo metais 
siūloma atidaryti Filologijos fakultetą, 1990-1991 mokslo metais - Ekonomikos bei Menedžmento ir 
kadrų persikvalifikavimo fakultetus. 

Viename iš trijų minėtų fakultetų siūloma mokyti bibliotekininkystės ir bibliografijos specialybių. 
Taip pat numatyta skirti miesto teritorijoje sklypą Universiteto miestelio statybai. Kai kas mano, kad bus 
nelengva rasti tinkamą vietą. Turint gerų norų, ir šį klausimą galima išspręsti. Pavyzdžiui, profesorius 
V. Vaičiuvėnas siūlo šiam tikslui panaudoti Davalgonių miško teritoriją prie šiaurinio miesto apvažia- 
vimo, prie plento, vedančio į Jonavą. Geras susisiekimas, paruoštos komunikacinės linijos, aerodromas ir 
Neries rekreacinė zona sudarytų geras sąlygas Universiteto miestelio statybai. 

Galima būtų galvoti ir apie Mokytojų namų zonos išnaudojimą tiems tikslams. Bet čia ploto truputį 
mažoka. Tikslinga galvoti ir apie Universiteto miestelio statybą buvusio aerodromo vietoje. Linksmadva- 
rio šlaituose galima įrengti puikią rekreacinę zoną. Statybinių plotų čia būtų per akis. Beveik tiesiogiai 
Universiteto miestelis liestųsi su Žemės ūkio akademijos studentų miesteliu. Be to, Universiteto atkūri- 
mas šioje zonoje turi ir istorinę sąsają. Čia anksčiau buvo Kauno universiteto Fizikos-chemijos fakulteto 
rūmai, vokiečių susprogdinti karo metais. Panaudojant šiuos plotus nesunkiai čia būtų galima pastatyti 
Oksfordo universiteto koledžinę sistemą. Už tokio tipo universitetą pasisako nemažai intelektualų. 

Nutarta prašyti LTSR kultūros ministeriją, kad Šv. Mikalojaus bažnyčioje esančios knygos būtų perduo- 
tos Vilniaus universitetui, o vėliau - besikuriančiam Kauno universitetui, savaime suprantama, dalį knygų 
prieš tai sugrąžinant teisėtiems savininkams. Taip būtų sukurtas pagrindas Kauno universiteto bibliote- 
kai. Sudarytas projektas numato ir aprūpinimo butais programą iš kitų miestų atvykusiems dėstytojams 
bei profesoriams, kurie dirbtų Kauno universitete. Numatyti būdai, kaip aprūpinti bendrabučiais būsimus 
jo studentus. Preliminariai Universitetą numatoma atidaryti 1991 metais. 


Alfredas SMAILYS 

NR. 46. EDUARDO TARASEVIČIAUS PASISAKYMAS. 1988 M. GRUODŽIO 27 D. 


Tarasevičius, Eduardas. Kauno universitetas - koks jis reikalingas Lietuvai. In: Vakarinės naujienos, 1988 12 27. 
Nr. 296, p. 2. 

Perspausdinta: Tarasevičius, Eduardas. Kauno universitetas - koks jis reikalingas Lietuvai? In Tautinė aukštosios 
mokyklos koncepcija ir Kauno universitetas. - Kaunas: Lietuvių kultūros fondo klubas „Aukuras“, 1989, p. 25-26. 


Kauno universitetas - koks jis reikalingas Lietuvai? 


Persitvarkymo procesas, apimantis visas gyvenimo sritis, liečia ir aukštąją mokyklą. Aukštojo mokslo 
ministerijos reorganizavimas teikia vilčių, kad didės kiekvienos aukštosios mokyklos savarankiškumas 
ir atsakomybė už galutinį darbo rezultatą - harmoningą specialisto asmenybę. Regioninio ekonominio 
savarankiškumo ir visų pirma respublikų suvereniteto atkūrimas glaudžiai susijęs su aukščiausios kva- 
lifikacijos specialistų rengimu, jų kokybės gerinimu, o svarbiausia su racionaliu jų poreikio nustatymu. 
Lietuvos mokslų istorija patvirtina, kad ne visada sutapdavo vyriausybės ir visuomenės požiūris dėl 
būtinų specialistų poreikio. Antai įkuriant Lietuvos (nuo 1930 m. - Vytauto Didžiojo) universitetą Kaune 
tuometinė vyriausybė buvo nusistačiusi steigti humanitarinio tipo aukštąją mokyklą, teisindamasi tuo, 
kad gamtos ir technikos mokslų specialistų ruošimas esąs kraštui neaktualus. Tik pažangios visuomenės 
pastangomis universiteto ištakose - Aukštuosiuose kursuose įsteigti Matematikos-fizikos, Gamtos ir tech- 
nikos mokslų skyriai, tapę šių sričių specialistų rengimo lopšiu bei šių mokslų židiniu Lietuvoje. 

Kaip jau buvo paskelbta spaudoje („Tiesa“, Nr. 262), Lietuvos TSR liaudies švietimo ministerija sudarė 
specialią komisiją Kauno universiteto atkūrimo klausimui išnagrinėti. 

Koks gi tikslas atkurti Kauno universitetą? Vienas iš argumentų - humanitarizuoti Kauno aukštųjų 
mokyklų ruošiamus specialistus ir miesto gyventojus. Tai labai kilnus tikslas, bet kaip to pasiekti? Galbūt 
vertėtų perkelti iš Vilniaus į Kauną Pedagoginį institutą ir, prie jo prijungus VVU Kauno vakarinį fakul- 
tetą, sukurti humanitarinio tipo universitetą. 

Antras kelias - tai Kauno universiteto atkūrimas 1950 m. pagrindu. Kaip žinia, tais metais reorga- 
nizavus (o ne likvidavus aukštąją mokyklą kaip įstaigą) Kauno universitetą, iš jo susikūrė dvi stambios 
savarankiškos aukštosios mokyklos - KPI ir KMI, o dalis specialybių buvo perkelta į VVU. Taigi antroji 
galimybė - tai KMI ir KPI (kai kurių fakultetų) pagrindu, o galbūt įjungiant ir KKI bei Veterinarijos aka- 
demiją, atkurti Kauno universitetą. Bet tai būtų medicininio-biologinio-biotechnologinio tipo universite- 
tas. Beje, medicininio tipo universitetai yra Vengrijoje. Šiuo keliu einant, būtų sutaupytas administracinis 
valdymo personalas (rektoriai, prorektoriai), sustambinamos katedros (anatomijos, fiziologijos, chemijos, 
fizikos, kalbų, visuomenės mokslų ir kt.). Taigi šiuo atveju iš 3-4 aukštųjų mokyklų susidarytų viena aukš- 
toji mokykla - Kauno universitetas. 

Kaip sako pats pavadinimas, universitetas - tai universali aukštojo mokslo įstaiga, ruošianti įvairių 
sričių specialistus. Skaitytojui galbūt būtų įdomu sužinoti, kaipgi atrodo mūsų šalies beveik 70 universi- 
tetų struktūra. Dažniausiai pasikartojantys - tai istorijos ir filologijos, fizikos ir matematikos, geologijos ir 
geografijos, chemijos ir biologijos, žurnalistikos ir bibliografijos, teisės ir medicinos fakultetai. Beje, pasta- 
rasis aptinkamas aštuoniuose universitetuose. Fakultetų skaičius universitetuose varijuoja nuo 16 (Kijevo, 
Tbilisio, Mordovijos ATSR) iki 5. Po 9 fakultetus turi 15 universitetų, po 8 ir 10 fakultetų 9 universitetai. 
Maskvos Lomonosovo universitetas, be 15 fakultetų, savo sudėtyje dar turi Azijos ir Afrikos šalių Insti- 
tutą, kuriame yra 2 fakultetai. 

Pažvelgę į sąjungines respublikas, matome, kad daugiausia jų yra Rusijos Federacijoje, Ukrainoje - 9, 
Baltarusijoje - 3, Kazachijoje, Gruzijoje, Uzbekijoje - po 2, o kitos respublikos turi po vieną universitetą. 

Įdomu pažymėti, kad kai kurie universitetai Filologijos fakultetuose turi pedagoginius skyrius. 

O kaipgi atrodo universitetinio mokslo struktūra užsienyje? Pavyzdžiui, Šveicarijos konfederacija, 
kurioje gyvena apie 6,5 milijono gyventojų, turi 7 kantoninius universitetus, vieną ekonomikos ir sociali- 
nių mokslų aukštąją mokyklą bei dvi politechnikos aukštąsias mokyklas. Taigi bendras aukštųjų mokyklų 
skaičius artimas mūsų Respublikos skaičiui. Antai Ciūricho universitetas kasmet imatrikuliuoja apie 1000 
studentų ir laisvų klausytojų. Šiame universitete yra Teologijos, Teisės ir ekonomikos, Medicinos ir sto- 
matologijos, Veterinarijos bei 2 Filosofijos fakultetai. Pirmąjį Filosofijos fakultetą sudaro šios katedros 
(institutai): anglistikos, germanistikos, etnologijos, muzeologijos, japonologijos, klasikinės filologijos, 
istorijos ir meno istorijos, orientalistikos, pedagogikos, filosofijos, politologijos, psichologijos, publicis- 
tikos, slavistikos, specialios pedagogikos, sociologijos, romanistikos. Antrąjį Filosofijos fakultetą sudaro 

matematikos, astronomijos, fizikos, chemijos, biochemijos, kristalografijos, geologijos, geografijos, bota- 
nikos, zoologijos, paleontologijos, antropologijos, mikrobiologijos ir molekulinės biologijos katedros. Be 
to, šiai aukštajai mokyklai priklauso universiteto klinikos, zoologijos, paleontologijos, medicinos istorijos, 
liaudies meno, archeologijos muziejai, botanikos muziejus ir sodas. 

Na, bet grįžkime prie Kauno universiteto atkūrimo idėjos. Mūsų nuomone, atkuriant šią aukštąją 
mokyklą, būtina atsižvelgti į ruoštinų specialistų poreikį visai Lietuvai. Apie tokių specialistų poreikį 
geriausiai žino Respublikos Plano komitetas. Tik šios įstaigos atsakingi darbuotojai gali pateikti ruošiamų 
specialistų poreikį perspektyvai bei naujų specialybių steigimo būtinumą aukštojoje mokykloje, 
numatant jų tikslingą įdarbinimą. Tiesa, pasigirsta nuomonių, kad galima būtų sudaryti sąlygas už 
atitinkamą mokestį įgyti tam tikrą specialybę, pavyzdžiui, filologinio profilio namų šeimininkei arba jau 
turinčiam kitos specialybės diplomą. Toks laisvo klausytojo statusas yra įprastas kai kuriuose užsienio 
universitetuose. Šiuo atveju absolventas gautų „laisvą“ diplomą. 

Tad Kauno universitetas galėtų atgimti tik žinant, kokių specialistų reikia mūsų Respublikai, ir paruo- 
šus atitinkamą materialinę bazę — turiu omenyje ir pastatus, ir auditorijų bei laboratorijų aprūpinimą 
mokymo priemonėmis, ir atitinkamų specialybių dėstytojų paruošimą arba jų pakvietimą iš užsienio. 
Oponentai prieštaraus, kad galima atkurti universitetą ir be aukščiau nurodytų sąlygų. Juk Aukštieji 
kursai Kaune 1920 m. kūrėsi tuščioje vietoje grupės inteligentų didelių pastangų dėka. Betgi dabar mes 
turime daug aukštųjų mokyklų ir reikėtų atidaryti antrąjį Lietuvos universitetą, atitinkantį šiuolaikinį 
mokslo ir technikos lygį. 

Būtina kompetentingai peržiūrėti šiuo metu ruošiamų vienodo profilio specialistų kiekį keliose aukš- 
tosiose mokyklose, racionaliai perskirstyti mokyklų dėstytojų personalą ir tuo būdu per keletą metų pasi- 
ruošti tokiam svarbiam žingsniui - Kauno universiteto atidarymui. 

Yra ir dar viena nuomonė - humanitarizuoti Kauno aukštąsias mokyklas. Jei siekiama šio tikslo, 
tai galbūt nebūtina kurti naujo universiteto, o tereikia VVU Kauno vakarinį fakultetą paversti dieni- 
niu, išplėsti jį arba organizuoti dar vieną humanitarinio profilio fakultetą. Pavyzdžiui, Č[ekoslovakijos] 
SSR Hradec Kralovo mieste, kurį nuo Prahos skiria 100 km, yra keli Karlo universiteto fakultetai, kurie 
didžiuojasi būdami garbingo universiteto padaliniais. 

Juk Kauno universiteto arba Vytauto Didžiojo universiteto atkūrimas savaime nehumanitarizuos kitų 
Kauno aukštųjų mokyklų bei miesto visuomenės. Ir šiuo metu stiprėjant VVU Kauno vakariniam fakul- 
tetui, kylant dėstytojų kvalifikacijai, dažniau juos matome ir girdime susitikimuose su miesto gyventojais, 
klausome šio fakulteto studentų meninio žodžio bei liaudies melodijų. Persitvarkymo idėjų įkvėpti turime 
jau dabar organizuoti visose Kauno aukštosiose mokyklose fakultatyvus lietuvių kalbos kultūros ir Lie- 
tuvos istorijos, menotyros ir psichologijos, ekologijos ir dirbtinio intelekto problemoms studijuoti. Tam 
tikslui privalome ne tik pasinaudoti VVU Kauno filialo kolektyvo paslaugomis, bet ir pasikviesti specia- 
listų ir lektorių iš Vilniaus aukštųjų mokyklų, MA Lietuvių kalbos ir literatūros instituto. 

Viena iš studentų bendravimo bei humanitarizavimo formų - tai bendro studentiško laikraščio leidi- 
mas. Būnant Šveicarijoje teko matyti, koks populiarus „Ciūricho studentas“- miesto aukštųjų mokyklų 
ir technikumų savaitraštis. Šveicarijos studentų laikraštis („SSZ“) supažindina su visų Konfederacijos 
aukštųjų mokyklų ir technikumų problemomis bei visuomeninio gyvenimo aktualijomis. O Šveicarijos 
aukštųjų mokyklų laikraštis („HZ“) kas mėnesį supažindina studentus ir moksleivius ne tik su jaunimo 
gyvenimo naujienomis, bet ir deda pirmuosius literatų bandymus, supažindina su grafikos ir meninių 
fotografijų autoriais bei jų darbais. 

Man atrodo, kad ir pas mus sujungus popieriaus fondus, skirtus kiekvienai aukštajai mokyklai, išeitų 
įdomūs savaitiniai ar dvisavaitiniai laikraščiai, plečiantys studijuojančio jaunimo akiratį, ugdantys visa- 
pusišką asmenybę būsimai profesinei veiklai, naujai atgimstančios Lietuvos labui. 

Taigi atkurkime Kauno universitetą, jei jis būtinas visai Lietuvai, o ne tik todėl, kad norime grąžinti 
buvusios Alma Mater gražų pavadinimą. Ruoškimės atkurti universitetą, viską pasvėrę ir pamatavę, sudėję 
tautiečių mintis į bendrą aruodą, ir iš brandaus grūdo išauginkime galingą mokslo ir kultūros židinį. 


Eduardas TARASEVIČIUS 
Kauno medicinos instituto 
Farmacijos fakulteto dekanas 

NR. 47. JURGIO DANIO PASISAKYMAS. 1988 M. GRUODŽIO 31 D. 
Danys, J. Siūlau neskaidyti. In Komjaunimo tiesa. 1988 12 31. Nr. 250, p. 3. 


Siūlau neskaidyti 


Gerą specialistą gali parengti tik universitetas. Malonu, jog dabar jau nebesiginčijama, jog būtina 
atkurti Kaune Vytauto Didžiojo universitetą. Bet išsprendus vieną klausimą, reikia greitai spręsti antrąjį: 
kada tokį universitetą atkurti? Įrodinėjama, jog atkurti universitetą reikia laiko. Patariama neskubėti. 
Kalbama apie kadrų, patalpų, butų stoką. Manau, kad šie ir kiti panašūs argumentai nerimti. Tai patikrin- 
tas stagnacijos meto gerų idėjų žlugdymo metodas. 

Kaune universitetas buvo. Jį 1951 metais suskaldė. Iš jo išaugo dvi Respublikos aukštosios mokyklos: 
Kauno medicinos ir Politechnikos institutai. Kauno universiteto kvalifikuoti darbuotojai sudarė Respublikos 
Mokslų Akademijos branduolį. Neabejoju, kad šiuo metu Mokslų Akademija turi pakankamai kvalifikuotų 
humanitarinių sričių specialistų, galinčių būti atitinkamų universiteto fakultetų vadovais bei dėstytojais. 

Kauno medicinos bei Politechnikos institutus, kaip ir Mokslų Akademijos Kauno filialus, reikėtų nedel- 
siant sujungti. Sujungus esamus institutus, sumažės rektorių, dekanų, prodekanų ir kitų vadovaujančių 
žmonių. Tuo būdu jau dabar steigiamam universitetui turėtume branduolį. 

Ir dar. Kiekviena mokslo įstaiga yra įsigijusi unikalią, sunkiai gaunamą aparatūrą. Taip aparatūra, esanti 
vienoje iš mokslo-mokymo įstaigų, ir nepakankamai apkrauta, kitoms ji neprieinama. Sujungus kelias 
mokslo įstaigas į universitetą, ja galės naudotis kitų įstaigų mokslininkai. 

Įvairiose Kauno mokslo įstaigose yra sprendžiami artimi mokslo ir praktikos klausimai. Dėl 
nepakankamos mokslinio darbo koordinacijos mokslininkai neturi reikiamos informacijos. Vyksta 
mokslinio darbo dubliavimas. Gaištamas laikas, švaistomos lėšos. Įkūrus Vytauto Didžiojo universitetą, 
butų išspręsti ir šie klausimai. Pagreitėtų ir atpigtų mokslinių problemų sprendimas. Vytauto Didžiojo 
universiteto Kaune struktūrą turėtų spręsti Speciali Valstybinė Taryba. 

Keliama butų problema. Apribojus migraciją į Kauną, šį klausimą vykdomasis komitetas galėtų išspręsti. 
Vilniuje, sukūrus Universitetą, ne visi dėstytojai iš karto buvo aprūpinti butais. Jie važinėjo iš Kauno į 
Vilnių. Gerų norų, entuziazmo mūsų inteligentijai šiuo persitvarkymo laikotarpiu taip pat netrūksta. 

Malonu, jog universiteto su Medicinos fakultetu steigimui spaudoje pritaria medikai. Manau, kad 
universitete iš esmės pagerėtų medikų humanitarinis parengimas. Universitetas padėtų formuoti labiau 
išprususį gydytoją bei farmacininką. Spaudoje pasisakoma dėl būsimo Medicinos fakulteto bazių. Siūloma 
P. Jašinsko kliniką padaryti tik Medicinos instituto arba būsimo fakulteto klinikine baze. 

Gydytojų rengimui reikalingos klinikinės bazės. Medicinos institutas šiuo metu turi kelias klinikines 
bazes. Jos nevienareikšmės. Kalbėsiu apie vieną iš jų - apie P. Jašinsko kliniką, nes čia dirbu daugiau kaip 
40 metų. 

Klinikos stacionaruose gydosi 2500 ligonių, poliklinikoje per metus suteikiama kvalifikuota medi- 
cininė pagalba beveik milijonui žmonių. Jai priklauso Širdies ir kraujagyslių fiziologijos ir patologijos 
institutas, TSRS Medicinos mokslų akademijos Eksperimentinės endokrinologijos ir hormonų chemijos 
instituto filialas. 

Šių mokslinių įstaigų pastangomis klinikų miestelyje buvo pastatyti nauji korpusai, kuriuose įkurti 
kardiologiniai ir endokrinologiniai skyriai, mokslinės laboratorijos. Dėl to labai pasikeitė Kauno klinikos 
struktūra ir ligų diagnostika bei ligonių gydymo sąlygos. 

Šiuo metu Medicinos instituto klinikoje mokslinį tiriamąjį bei gydomąjį darbą dirba dar dviejų mokslo 
ir praktikos įstaigų kvalifikuoti specialistai. Todėl P. Jašinsko klinika negali būti nė vienos iš minėtų trijų 
įstaigų juridiniu vienetu. Dabartinė padėtis patenkina visus. P. Jašinsko klinikos administracija teikia 
pagalbą visų trijų institutų darbuotojams. Klinikoje sukaupta diagnostine aparatūra naudojasi bet kuris 
mokslo darbuotojas. Gydytojams praktikams prieinama mokslo įstaigų aparatūra, esanti institutuose. Tai 
atpigina mokslo tiriamąjį darbą, gelbsti, kai reikia kvalifikuotai ištirti ligonį. Geras gydytojų praktikų ir 
mokslo įstaigų darbuotojų bendradarbiavimas sudaro puikias sąlygas suteikti kvalifikuotą pagalbą ligo- 
niams. Beje, P. Jašinsko klinikoje visus aktualius klausimus sprendžia gydymo taryba, kurios nariais, be 
Medicinos instituto, yra ir kitų mokslo įstaigų atstovai. 

Ligoninės autoritetas priklauso ne nuo jos dydžio ar lovų skaičiaus. Gydymo įstaigos autoritetą lemia 
gydytojų ir kito medicinos personalo kvalifikacija. Esu tikras, kad be medicinos, kardiologijos ir endokri- 
nologijos institutų specialistų, P. Jašinsko klinika neturėtų tokio autoriteto, kokį yra įgijusi dabar. 

Šiuo metu P. Jašinsko klinikoje, vadovaujant institutų specialistams, mokomi studentai, rengiamas 
vidurinysis personalas, čia mokosi Respublikos gydytojai, dirbamas mokslinis darbas, teikiama pagalba 
ligoniams. 

Vienoje P. Jašinsko klinikų bazėje esant kelioms įstaigoms, susiduriama su įvairiomis problemomis. 
Iš jų paminėsiu dvi: gydytojo autoriteto ir klinikos priklausomybės problemas. Gydytojo autoritetas yra 
įgyjamas darbu, sukaupta patirtimi, o ne užimama vieta ar darbovietės pavadinimu. P. Jašinsko klinikoje 
turime daug puikių ordinatorių, skyrių vedėjų, turinčių didesnę patirtį už Medicinos instituto asisten- 
tus, dėstytojus, net profesorius. Ne vienas Klinikos gydytojas, dirbdamas praktinį darbą, apgynė kandi- 
dato disertaciją. Tarp instituto darbuotojų, turinčių mokslo laipsnius ir dirbančių klinikose, yra ir tokių, 
kurių darbai buvo labiau susiję su laboratorijose daromais eksperimentais. Aišku, jų klinikinė patirtis yra 
mažesnė už tokį pat stažą turinčio gydytojo ordinatoriaus. Susirgęs žmogus ieško patyrusio gydytojo. Jam 
nerūpi mokslo laipsniai. Dėl to ligonis kreipiasi į patyrusį klinikos ordinatorių. Suprantama, tarp pirmųjų 
kyla nepasitenkinimas. Dėl klinikinio darbo kompetencijos stokos tokie darbuotojai neturi reikiamo 
autoriteto ir tarp P. Jašinsko klinikos personalo. Pradeda savo padėtimi skųstis net spaudoje. 

Tokios mintys man kilo perskaičius „Kauno tiesoje“ prof. Stirbio ir asistento G. Papečkio stripsnį, 
kuriame jie skundžiasi „beteise“ padėtimi Klinikoje. Per ilgameti darbą Klinikoje mačiau, jog čia sudaro- 
mos visos sąlygos studentams mokyti, dėstytojų kvalifikacijai kelti. Institutų vadovybei nereikia rūpintis 
šios klinikinės bazės patalpomis, slaugėmis, transportu ir t. t. Dėl to mokslinių institutų administracija, 
dėstytojai gali visą dėmesį skirti būsimiems specialistams ruošti moksliniam ir klinikiniam darbui. 

Klinikos gydytojai teikia medicinos pagalbą jiems priklausančių rajonų gyventojams. Jų praktinio 
darbo krūvis didžiulis. Vargu ar tokį darbą užkrovus ant instituto dėstytojų pečių, pagerės mokslinių 
institutų darbas. Dėl to negaliu pritarti nuomonei, kad P. Jašinsko klinika taptų medicinos instituto arba 
fakulteto juridiniu vienetu. 

Neteko girdėti, jog darbo sąlygomis skųstųsi mokslininkai, klinicistai kardiologai bei endokrinolo- 
gai. Praktiniame darbe pasitaiko sunkiai diagnozuojamų ligų ir gydomų ligonių. Tokiais atvejais būtinos 
įvairių specialistų žinios ir patirtis. Visa tai turime P. Jašinsko klinikoje. Čia, be įvairių institutų moks- 
lininkų klinicistų, dirba patyrę Klinikos specialistai. Būna atvejų, kai tik bendromis jų pastangomis 
pavyksta išgydyti ligonį. Tai dar vienas iš argumentų, jog P. Jašinsko klinika negali būti vieno instituto 
klinikine baze. 

Respublikoje medicinos ir sveikatos apsaugos srityje dirba keli mokslo tiriamieji institutai. Tačiau 
mokslo ir praktikos darbuotojai apie tai nepakankamai informuojami. Norint turėti gerą informaciją apie 
institutuose sprendžiamas problemas, reikia tam reikalui skirto specialaus leidinio. Manau, jog reikėtų 
pradėti leisti prieš karą ėjusį žurnalą „Medicina“. 

Respublikos institutuose pasitaiko sprendžiamų problemų dubliavimo. Medicinos koordinavimui 
būtina Respublikos Mokslų Akademijoje įsteigti Medicinos mokslo skyrių. Esu tikras, kad tai labai prisi- 
dėtų prie medicinos mokslo vystymo ir sveikatos apsaugos. 

Šiuo persitvarkymo laikotarpiu būtinas nuoširdus įvairių specialistų bendradarbiavimas. Tik atsisakius 
ambicijų, bendromis pastangomis galima pasiekti gerų rezultatų ruošiant gydytojus ir sveikatos apsaugoje. 


J. DANYS 
Prefosorius, medicinos mokslų daktaras 


NR. 48. IšTRAUKA Iš LIETUVOS PERSITVARKYMO SĄJŪDŽIO KAUNO TARYBOS 
POSĖDŽIO PROTOKOLO. 1989 M. SAUSIO 4 D. 


Lietuvos Persitvarkymo Sąjūdžio Kauno tarybos dokumentai. In Kauno istorijos metraštis. T. 2 (2000), p. 226. 


LPS Kauno Tarybos posėdžio, įvykusio 1989 m. sausio 4 d. protokolas Nr. 1 
Dalyvavo 16 žmonių 


[...] A. Smailys. Dėl un-to egzistuoja dvi komisijos - „Aukuro“ ir valstybinė komisija. „Aukuras“, be 
forumo, daugiau nieko nepadarė. Į valst. komisiją įeina Rimaitis, Kazakevičius, Kubilius, Domarkas. Ši 
komisija dirbo intensyviai. Uždav[inius] iki naujų metų paruoš. Rektoriai Praškevičius, Domarkas un-to 
neminėjo. Paskutiniame posėdyje (1988 m. gruodžio 28 d.) Kazakevičius - un-tas po 2000 m. 

Atkurti Filologijos fakultetą - lietuvių ir anglų kalbos. Kitais metais įvesti Ekonomikos fakultetą. Dar 
kitais atidaryti Menedžerių fakultetą. Prašyti, kad Šv. Mikalojaus bažnyčią grąžintų universitetui. Iki 
18 val. valdžia sutiko atiduoti Politinio švietimo namus. Ir tipinę vid. m-lą atiduoti un-tui. 

Į projektą įrašė punktą - išskirti Kauno un-tui plotą. Galbūt Davalgonių!*“ zoną. Smailys siūlo buvusią 
aerouosto zoną. Nutarimas bus sausio 26 dieną. Smailys mano, kad ir Sąjūdis turėtų tą nutarimą įnešti. 

Paskutinis punktas - 1990 m. paskelbti universiteto atidarymą. Smailio nuomone, reikia, kad Kauno 
Tarybos nariai parašytų straipsnį dėl universiteto miestelio ploto. Šiuo klausimu trūksta Sąjūdžio veiklos. 

A. Kaušpėdas. Jei Kauno Taryba žinotų išeities davinius, galėtų paskelbti konkursą un-to miestelio 
projektui. 

A. Abišala. Ar aš teisingai supratau, kad un-tas iš pradžių turės 4000 žm[onių]. Tad koks jis bus ateityje? 
Įsivaizduoja nedidelį un-tą. 

A. Butkevičius. Siūlo Kauno Tarybai palaikyti prof. Smailį jo veikloje dėl un-to. 


NR. 49. VALENTINOS STAŠAITIENĖS PASISAKYMAS. 1989 M. SAUSIO 21 D. 
Stašaitienė, V. Universitetas - ne tik Kaunui. In: Kauno tiesa, 1989 01 21. Nr. 18, p. 4. 


Universitetas —- ne tik Kaunui 


Ar reikalingas universitetas tik Kaunui? Tvirtai galima sakyti, jog Vilniaus universitetas nebepatenkina 
didelės mūsų Respublikos jaunimo dalies norų studijuoti pageidaujamą specialybę, o jau ir įstoję studen- 
tai vargsta sostinėje dėl bendrabučių stokos. Iš to aiški išvada: antrasis universitetas yra būtinas ne tik 
Kauno miestui, bet ir visai Lietuvai, Lietuvos jaunimui. 

Manyčiau, jog universitetą reikia pavadinti tik Vytauto Didžiojo vardu. Tai būtų senos gražios tradi- 
cijos tąsa, tuo pačiu prisidėta prie mūsų garbingos istorijos atminimo, pagerbus didįjį kunigaikštį, karštą 
Lietuvos patriotą, išgarsinusį mūsų tautą toli už Tėvynės ribų, padėjusį tvirtų pamatų Lietuvos valstybei. 
Beje, senasis mūsų universitetas ir vadinosi Didžiojo Vytauto vardu. Vien tas pavadinimas nusako jo 
esmę, būtent, jis buvo skiriamas visai Lietuvai. Šia proga kyla klausimas, kodėl mūsų dabartinis universi- 
tetas pavadintas Vilniaus universitetu? Juk tai prieštarauja logikai: jis priklauso ne vien Vilniaus miestui, 
ne tik Vilniaus miesto studentams, o visos mūsų Respublikos jaunimui. Įkūrus universitetą Kaune, šis 
pavadinimas gali sumenkinti Vilniaus universiteto prasmę bei paskirtį. 

Koks turėtų būti universitetas Kaune? Visiškai sutinku su V. Vyšniausko iškelta mintimi („Kauno tiesa“, 
Nr. 260), kad jis nebūtų Vilniaus universiteto kopija. Manytume, kad savo struktūra (bent apytikriai) ir 
ypač jo statuto nuostatais jis turėtų panašėti į buvusį Vytauto Didžiojo universitetą. Pravartu išsamiai 
išstudijuoti jo statutą (tai atskira diskusijų tema). 

Iki šiol vykusiose diskusijose dėl atkuriamojo universiteto struktūros, jo fakultetų vyravo bendra 
nuomonė, jog būtinas humanitarinių mokslų fakultetas su jo specialybėmis: filologija. pedagogika, psi- 
chologija, sociologija, filosofija, siūlyta čion įjungti istoriją, teologiją. 

Jei dėl Humanitarinių mokslų fakulteto, atrodo, iš esmės nėra abejonių, tai kitų fakultetų būtinumą 
galima pagrįsti kad ir tokiais argumentais. 

EKONOMIKOS fakultetas ruoštų aukštos kvalifikacijos specialistus plačiąja prasme. Šiuo metu Vil- 
niaus universitete Ekonomikos fakultetas pernelyg diferencijuotas, jame ruošiami gana siauros speciali- 
zacijos ekonomistai (prekybos, pramonės ir kt.) daugiausia gamybiniam darbui. Kauno Antano Sniečkaus 
politechnikos instituto Ekonomikos fakultetas taip pat apsiriboja inžineriniais tikslais. Tad šio meto Res- 
publikos ekonomistai negali pasižymėti plačia ekonomikos mokslo žinių palete, kas yra būtina tikrai 
aukšto išsilavinimo praktikui bei mokslininkui. 

TEISĖS fakultetas ypatingai aktualus mūsų Respublikai: teisininkų, ypač advokatų, yra didelis stygius ne 
tik mūsų Respublikoje, bet ir visoje šalyje. Vilniaus universitete stojant į šį fakultetą milžiniški konkursai. 

GAMTOS fakulteto būtinumas gali būti grindžiamas ne tik iki šiol nepakankamu ekologijos problemų 
sprendimu, bet iš viso gamtos, kaip tokios, studijomis. Maža Vilniaus universiteto Gamtos fakultete studi- 
juojančių dalis tėra „lašas jūroje“ didžiuliams gamtos tyrinėjimo uždaviniams spręsti. Mūsų jaunimas (ir 


W6 Pirminėje publikacijoje - Davangonių. 

ne tik jaunimas) yra tikri gamtos dėsnių profanai. Iš čia prarasta meilė gamtai, iš čia gamtos niokojimo 
priežastys. 

ISTORIJOS fakultetas, mūsų manymu, turi teisėtą pagrindą padėti jaunimui ne tik išstudijuoti visuo- 
tinę žmonijos raidą, bet ir išsamiai tyrinėti Lietuvos vystymąsi, lietuvių tautos istorinę faktologiją, jos 
gyvenimo formavimosi eigą ir kita. 

Tokie fakultetai sudarytų pradinį pagrindą universitetui, vėliau gal tektų plėsti jų diapazoną. 

[...]!97 Reikia pastebėti, kad sukurtoji komisija universitetui Kaune atkurti dirbo pernelyg ilgai. Kelia 
abejonių ir šios komisijos sudėtis. Komisija turėtų būti absoliučiai objektyvi ir nepriklausoma nei nuo 
Liaudies švietimo ministerijos, nei nuo kitų aukštųjų mokyklų, kitaip šališkumo bei subjektyvumo 
motyvai gali sužlugdyti arba sumenkinti pačią universiteto atkūrimo idėją. Manytume, kad jos sudėtin 
turėjo įeiti daugiausia kauniečiai, Kauno profesūra, daugiau Lietuvos persitvarkymo sąjūdžio atstovų, o 
Vilniaus universiteto bei ministerijos atstovai turėtų tik patariamąjį balsą. Ir dar, kodėl ši komisija buvo 
ministerijos paskirta, o ne visuomenės išrinkta? Kur demokratija? 


V. STAŠAITIENĖ 
Filologijos mokslų daktarė, profesorė 

Vienybe pateisinkim Vytauto Didžiojo vardą 


Turbūt jau niekam nekyla abejonių dėl Kauno Vytauto Didžiojo universiteto atkūrimo tikslingumo, 
dėl pavadinimo. Neturėtų kilti ir abejonių, kad atkurtas jis būtų savo buvusioje bazėje - dabartinių Poli- 
technikos ir Medicinos institutų bazėje, kurie „įkurti“ buvo 1950 m. vietoj to paties Universiteto. Deja... 

Kitiems tai tragedija, tai neva instituto panaikinimas, žala ir Lietuvai, ir Kaunui, iškabų pakeitimas, 
inkorporacija, savarankiškumo pažeidimas. Netgi nesuprantama, kokiais būdais PASIKEITUSIOMIS 
sąlygomis pratęstų savo darbą centrinė mokslinio tyrimo laboratorija... Deja, berods, niekas neketina 
griauti Medicinos instituto, gal paprasčiausiai kepurė dega... Taip ir norisi pasakyti gerbiamiems Medici- 
nos instituto darbuotojams: ne „iškabą pakeisti“ reikia, o pakeisti mokymo sistemą, ne „vilioti specialis- 
tus“, o suvienyti pastangas, sustiprinti mokymo bazę, pagerinti mokymo kokybę, darbo sąlygas, suakty- 
vinti ryšius su kitais universitetais. 

Pasidairykime po platųjį pasaulį. Oksfordo universitetas turi 39 savarankiškus koledžus, specializuotus 
mokslinio tyrimo institutus ir laboratorijas, Kembridžo - 28 savarankiškus koledžus, Tokijo - 13 savaran- 
kiškų mokslinio tyrimo institutų, Sorbona turi 13 savarankiškų universitetų. 

Sujungus Politechnikos, Medicinos institutus, Vilniaus Universiteto filialą, Radijo matavimų techni- 
kos, Eizikinių-techninių energetikos problemų, Širdies ir krajagyslių sistemos ir kitus mokslinio tyrimo 
institutus, kurių Kaune apstu, nepažeidžiant jų savarankiškumo ir autonomijos, būtų suvienytas galingas 
mūsų miesto mokslinis potencialas. Pakiltų ir šių įstaigų prestižas, nes jos priklausytų ne nereikalingoms 
įvairiausioms ministerijoms, o stipriam Universitetui - Kauno mokslo centrui. 

Iš naujo kurti Universitetą nėra jokios prasmės, nes stinga lėšų, specialistų, be to, tai ne vieno dešimt- 
mečio darbas. Tai būtų pajėgų skaldymas, bejėgiškumo ir menkavertiškumo demonstravimas. 

Tuo tarpu Lietuvai jau šiandien reikia ne inžinierių vykdytojų ir abejotinos kvalifikacijos gydy- 
tojų, o aukštos kvalifikacijos specialistų, parengtų šiuolaikiniame universitete. Kuriant tokią aukštąją 
mokyklą padirbėti tektų gerokai. Reikėtų peržiūrėti mokymo programas, dėstomų disciplinų lygį pri- 
artinti prie pasaulinio mokslo lygio nesiremiant atsilikusių tarybiniu mokslu. Nedelsiant reikia išsiųsti 
kuo daugiau specialistų stažuotis į pasaulinio garso universitetus, būtina ir dėstytojus kviestis pas mus, 
neatidėliojant spręsti organizacinius klausimus. Stambaus Universiteto valdymas pareikalaus daug pra- 
kaito ir žinių. 


W Toliau dėstomos studijų normos senajame VDU. 

Norėtųsi, kad mūsų miesto mokslininkai, atmetę asmeninius motyvus, daugiau galvotų apie mūsų 
vaikų, mūsų miesto, mūsų Tėvynės ateitį. Vytauto Didžiojo vardą pateisinkime vienybe ir savo vieningu 
požiūriu į Kauno Universiteto ateitį. 


Antanas DAMAŠEVIČIUS 
Inžinierius 

Darykime apgalvota. Mintys dėl Kauno universiteto atkūrimo 


Vytauto Didžiojo universiteto atkūrimas tikrai būtų neeilinis įvykis Lietuvos mokslo ir švietimo istori- 
joje. Bet kokioje valstybėje universiteto įkūrimas laikomas neeiliniu įvykiu ir jam ruošiamasi labai rimtai. 
Pas mus irgi turėtų būti viskas daroma be skubotumo, vadovaujantis liaudiška išmintimi: devynis kartus 
pamatuok, dešimtą - pjauk. 

Kauno universiteto atidarymas neabejotinai turės įtakos kitų Lietuvos aukštųjų mokyklų funkciona- 
vimui. Juk ne paslaptis, kad pastaraisiais metais tik į „deficitines“ specialybes būna konkursai (vargu ar 
2-4 stojantieji į vieną vietą sudaro rimtą konkursą). Jei bus įsteigta dar viena didelė aukštoji mokykla, 
kažin iš ko bus formuojami „aukšto lygio“ specialistai. Vadinasi, būtina peržiūrėti visų aukštųjų mokyklų 
veiklos apimtį. Reikėtų labai rimtai pagalvoti dėl kai kurių specialybių studentų, kurių mokymas nepi- 
giai kainuoja, mokymo bazių išdėstymo. Pavyzdžiui, pasaulyje gerai žinoma, kad fizikų mokymas yra 
vienas brangiausių, nes, be kvalifikuoto personalo, reikia laboratorijų su sudėtingais šiuolaikiniais įrengi- 
niais. Šiuo metu Respublikoje fizikai (įskaitant radiofizikus ir fizikus-inžinierius) rengiami net penkiose 
vietose (VVU, VVPI, ŠPI, KPI ir KPI Vilniaus fakultete). Galima pagalvoti, kad Lietuva daug turtingesnė 
už kitas valstybes (pavyzdžiui, Norvegija vos pajėgia aprūpinti 3 fizikų mokymo bazes). Jeigu iš Respubli- 
koje esančių fizikos mokomųjų laboratorijų išmestume visas senienas, vargu ar surinktume nors vienam 
fizikos fakultetui šiuolaikinę įrangą. Neabejotina, kad panašiai galima pasakyti ir dėl kitų tiksliųjų mokslų 
specialybių studentų mokymo bazių. 

Steigdami naują aukštąją mokyklą, turime rimtai pagalvoti - iš ko ją steigiame. Jeigu norime rengti 
nuo pasaulinio lygio neatsiliekančius specialistus, reikia turėti ir pasaulinio lygio galimybes. Čia pravartu 
priminti, kad Kinija, atkūrusi per kultūrinę revoliuciją nusiaubtą aukštąjį mokslą, 1983 metais už savo 
lėšas kvietė iš viso pasaulio žymius mokslininkus ir pedagogus įvertinti atkurtųjų universitetų galimybes. 
Iš TSRS tokioje komisijoje buvo trys profesoriai. 

Ne paslaptis, kad mokytojų rengimo reikalai Lietuvoje vargu ar gerėja. O tai yra bene svarbiausia švie- 
timo sistemos grandis. Dar 1705 metais žymus fizikas I. Niutonas Anglijos karalienei rašė: „Jeigu mūsų 
vaikus mokys ir auklės geri ir prityrę mokytojai, tai laikui bėgant tauta turės gabių jūrininkų, laivų staty- 
tojų, architektų, inžinierių ir kitų įvairiausių matematiškųjų profesijų žmonių...“ Turėtume suprasti, kad ir 
mūsų Respublika neturės gerų tiksliųjų mokslų specialistų, kol nepagerės šių dalykų mokymas vidurinėse 
mokyklose. Jau daugelį metų į tiksliųjų mokslų pedagogines specialybes nė vienoje aukštojoje mokykloje 
praktiškai nėra jokio konkurso. O baigdavo studijas beveik visi įstoję. Tad ir susidarė užburtas ratas. Per- 
tvarkant Respublikos aukštąjį mokslą, turėtų būti rimtai įvertinta pedagogų rengimo padėtis. 

Tik kas spręs šiuos gyvybiškai svarbius klausimus? Anksčiau buvo paprasčiau - viskas buvo „išspren- 
džiama“ ministerijų kabinetuose. Dabar jau reikės daryti kitaip. Todėl Vilniaus universiteto partinė kon- 
ferencija, įvykusi spalio 17 d., nutarė prašyti Respublikos vyriausybę peržiūrėti Lietuvos TSR aukštųjų 
mokyklų bei mokslo įstaigų regioninį išdėstymą, taip pat organizuoti diskusiją dėl Respublikos švietimo 
ir aukštojo mokslo padėties ir perspektyvų. 

Gal Lietuva ir nepajėgi Kinijos pavyzdžiu pasikviesti tarptautinę komisiją aukštojo mokslo lygiui įver- 
tinti, galėtume bent Mokslų Akademijos specialistų nepalikti nuošalyje, nes jie gali objektyviau viską ver- 
tinti, negu pačių aukštųjų mokyklų darbuotojai. Be to, Mokslų Akademijai taip pat reikia gabių specialistų. 


Prof. dr. Liudvikas KIMTYS 
Vilniaus universiteto bendrosios fizikos, astronomijos ir spektroskopijos katedros vedėjas 

Kauno universitetas! Koks? 


Jau daug kalbėta ir rašyta apie norus atkurti universitetą Kaune. Tam pritariančių daug daugiau, 
ir atrodo, kad jų norai vienaip ar kitaip išsipildys. Tačiau ne mažiau svarbu ir tai, koks bus naujasis 
universitetas. Šiandien spausdiname rašinį, kurio autoriai siūlo vieną iš būsimos aukštosios mokyklos 
koncepcijų. 


Universitetas ne vien puošmena. Reikia ne iškamšos, ne vien iškabos ir amžių garbės monumento, 
sudarinėjamo iš pasitaikiusio specialybių mišinio. Reikalingas naujas fundamentalaus ir humanitarinio 
mokslo židinys. Jo reikia Respublikai, o ypač Kaunui. 

Dalis pasisakiusių ragina kurti „technišką“ ar „universalų - praktišką“ universitetą, kokių daug, pvz., 
JAV, Japonijoje ir kitur. Tai veda klystkeliais: panašios krypties mokyklų turime ganėtinai. Svarbesni inte- 
resai yra susiję su kryptingesne Universiteto samprata, iš seno įsigalėjusia nemažoje Europos dalyje, įskai- 
tant Lietuvą-Lenkiją ir Rusiją, - t. y. su jau minėtu fundamentalumo ir humanitariškumo siekimu. 

Tačiau negalime nepaisyti sunkumų. Bene svarbiausias sunkumas yra tai, kad Kaunas jau seniai tapęs 
„neuniversitetišku“, netekęs fundamentaliųjų mokslų mokslininkų bei humanitarų, taip pat ir materialaus 
tų mokslų pagrindo. Masiškai grąžinti į Kauną bibliotekas, archyvus, kartotekas ir t. t. turbūt nerealu ir 
vargu ar pageidautina. Svarbiau tai, kad Vilniuje atsidūrė gyvos mokyklos, matomi ir nematomi kolekty- 
vai. Tą nelygybę galima ir reikia švelninti, bet negalime čia šauktis staigaus perversmo. 

Siūlome tokią išeitį: ugdykime Kauno universitetą iš dabartinės Kauno mokslo esmės, nesigėdydami 
jos vadinamo pragmatiškumo. Ugdykime nebijodami tam tikrų lūžių ir nevengdami prašyti būtinos 
pagalbos iš Vilniaus ir visos Respublikos. 

Kauno mokslas visų pirma yra politechniškas. Jam galima ir reikia sudaryti fundamentalią fizikos 
bazę. Galima ir reikia imtis Kaune taip pat aukštesnių esmės teorijų, o ne vien techniško žinojimo „kaip“ 
tokiose srityse kaip informatika (čia turint omenyje gana platų disciplinų spektrą, nuo, pavyzdžiui, 
logikos ir semiologijos iki, tarkime, formalių lingvistikos ar programavimo teorijų). Prie šių informatikos 
mokslų dera turėti ir praktiškesnių taikomųjų krypčių, kaip, pavyzdžiui, šiuolaikinė bibliografinių šaltinių 
analizė bei kiti panašūs dalykai. 

Gilios yra Kauno medicinos bei žemės ūkio mokslų tradicijos. Jomis reikia remtis plėtojant jau esančias 
Kaune „akademiškesniąsias“ šių mokslų atšakas - pavyzdžiui, įkūrus biokibernetinius tyrimus bei kitus 
šiuolaikinės fiziologijos frontus. Reikalingos taip pat studijos, diegiančios ekologinį-geografinį požiūrį 
į aplinką ir remiamos atitinkamų fundamentalių specialybių (pavyzdžiui, botanikos ir mikrobiologijos). 

Kaunas jau turi gamybos ir finansų valdymo patirties; esama ir tų dalykų dėstymo dabartiniame VVU 
vakariniame fakultete. Bet nuo šios buitinės praktikos pereitina prie gilesnių tokio valdymo pagrindų: 
sociologijos, teisės, šiuolaikinės finansų analizės. Labai pageidautinas ir filosofijos specialybės atsiradi- 
mas, nors tai ir susiję su nemenkais keblumais. 

Čia nurodytos kryptys, be abejo, nesudaro išsamios ir neabejotinos universiteto specialybių 
nomenklatūros. Jos pateiktos kol kas tik aiškinant universiteto kildinimą iš esančios Kauno prigimties, 
žinoma, neatsižadant ir naujovių, ir pagalbos prašymų. 

Šitokie pasiūlymai kartais vadinami nerealiais, pabrėžiant Kauno nepajėgumą ir siūlant, kritikų 
nuomone, „realesnes“ universiteto versijas. Pažvelkime į svarbiausius tokius prieštaravimus įdėmiau... 

Bene svarbiausias priekaištas, ypač neretai girdimas kalbantis su vilniečiais, - kad Kaune pernelyg 
trūksta to ar kito mokslo specialistų. Kai kuriais atvejais tai tiesa, bet neskubėkime daryti lemtingų 
išvadų. Kauno kultūros nuniokojimas per karą bei vėlesnius „tvarkymus“ jaučiamas ir dabar. Todėl gal 
nėra neleistina tikėtis Lietuvos ir ypač Vilniaus pagalbos šiam netoli sostinės esančiam miestui? Juo 
labiau, kad daugelis resursų ir vertybių nedingo, o tik atsidūrė Vilniuje... Mes nenorime, kaip sakoma, 
„atsukti istorijos rato atgal“, tačiau sugrąžinti bent dalį universitetiškų specialybių į Kauną, atsikviesti 
reikalingiausių specialistų, mūsų nuomone, visai realios skolos atidavimas. Kauno universitetas turi 
remtis daugiausia Kauno jėgomis, bet neleistina, kad šis reikalavimus žlugdytų svarbius ir Kauno, ir 
visos Lietuvos interesus! 

Kai ką baugina siūlomų fundamentalių bei humanitarinių mokslų specialybių „siaurumas“, t. y. kad 
tokių specialistų Lietuvai reikės nedaug. Atsižvelgiant į specialistų paklausą, reikia siekti, kad univer- 
sitetas būtų nedidelis (gal apie 2 tūkst. studentų, tarp jų pirmo kurso apie 500), bet tenkinantis visus 
poreikius. Todėl reikia laikytis specialybių įvairovės (pirmajame etape - gal apie 14-16 specialybių). 
Tai nėra paranku: studentų kontingento mažuma prieštarauja kai kurioms galiojančioms instrukcijoms, 
be to, teks atsižvelgti į ekonominius sunkumus. Ta dingstimi siūlomos įvairios universiteto versijos pri- 
jungti jį prie kokios nors dabartinės stambios praktiškos mokyklos. Tuo tikimasi garantuoti universitetui 
„deramą lygį“: solidžią jau esančią bazę, aukštą kategoriją, pagal galiojančią mokyklų klasifikaciją pati- 
kimesnį finansavimą ir t. t. (Buvo siūlymų taip pat panaudoti, pavyzdžiui, Kauno medicinos institutą 
arba „permesti į Kauną“ Vilniaus pedagoginio instituto dalį, arba dalį Kauno politechnikos instituto.) 
Bet pritarti tokioms versijoms vargu ar galima žinant jų neatitikimą aukščiau minėtiems principiniams 
pageidautinos mokyklos bruožams. 

[...] Tolesniam svarstymui norime pateikti tokius konkretesnius siūlomos universiteto struktūros 
apmatus. (Dėl straipsnio glaustumo pateiksime tik specialistų rengimo kryptis, neliesdami būtinai prie 
jų reikalingų mokslinio tyrimo padalinių bei praktinės informatikos skyrių!) 

I. Informatikos ir formaliosios lingvistikos fakultetas su jau minėta kryptimi, kurią specialiais 
terminais galima nusakyti kaip „semiotinių sistemų“ kryptį, - informatikos teoriniais mokslais ir pan. 
Turėtų čia pritapti ir kalbų mokslų dalis, artimesnė vadinamajai „formaliajai“ lingvistikai (skirtingai nuo 
tradicinių etnografinių, literatūrologinių ir pan. filologijos krypčių). Tiktų ir jau esanti VVU vakariniame 
fakultete bibliologijos specialybė. 

II. Fizikos fakultetas galėtų turėti vienintelę, bet palyginti gausią įprastinę universitetams specialybę 
„fizika“. Galbūt svarstytinos ir kiek platesnės šio fakulteto galimybės, prijungiant, pavyzdžiui, kai kuriuos 
teorinius mokslus iš mechanikos ir panašių sričių. 

III. Biologijos ir ekologinių mokslų fakultetas su dviem svarbiausiomis kryptimis: fiziologine (įskai- 
tant biokibernetiką bei artimus jai dalykus) ir ekologinę (biogeocenozių teoriniais tyrimais bei modelia- 
vimu ir monitoringu, suvienijant visa tai ekologinės geografijos požiūriu). 

IV. Filosofijos, visuomenės bei etnokultūrinių mokslų fakultetas: filosofija, teisė, filologija (lietuvių, 
rusų ir galbūt germanų), darbo ekonomika ir sociologija, finansai ir kreditas, istorinė archyvininkystė. Juo 
labiau, kad nemažai šių specialybių jau egzistuoja dabartiniame VVU vakariniame fakultete. 

Baigiant, keletas pastabų-komentarų apie galimus siūlomos koncepcijos neaiškumus. 

Pirmiausia dėl santykių su Vilniaus mokslų židiniais. Mūsų nuomone, kuriant Kauno universi- 
tetą reikia vengti VVU krypčių pamėgdžiojimo ir dubliavimo. Todėl nesiūlome, pavyzdžiui, netgi labai 
būdingų universitetams matematikos, chemijos, geologijos ir kitų studijų, atsisakome istorijos studijų 
(išskyrus nebent archyvistiką, kurios atsiradimas Kaune vis dėlto kiek švelnintų Kauno atitrūkimą nuo 
istorijos). Tačiau negalime atsižadėti visko, kas atsidūrė Vilniuje. Tikime, kad įmanomas ir būtinas darbų 
pasidalijimas tokiose srityse kaip informatika, fizika, ekologijos mokslai ir filologija. Atsižvelgiant į teisi- 
ninkų trūkumą, nederėtų baugintis ir lygiagretaus teisininkų rengimo Vilniuje ir Kaune. 

Antra, dėl humanitarinių bei „tiksliųjų“ ir gamtos mokslų santykio. Humanitariniams mokslams 
neabejotinai tenka prioritetas mūsų tikslų bei idealų požiūriu, ir tai neturi likti vien skambiais žodžiais, 
nors realion artimiausių laikų universiteto programon vargu ar tilps tokios daugelio siūlomos specialy- 
bės kaip psichologija, etnografija, lyginamoji kalbotyra, Rytų kalbos nuo semitų bei Irano ligi Japonijos, 
archeologija, kultūrų bei religijų istorija ir t. t. 

[...] Trečia, manome, kad tokio universiteto veikla galėtų prasidėti jau 1990-1991 mokslo metais arba 
bent (didelių kliūčių atveju) 1991 m. rudenį. 


V. ANTANAITIS 

Profesorius, žemės ūkio mokslų daktaras, 
A. DZIEGORAITIS 

Docentas, teisės!'š mokslų kandidatas, 

A. GUTMANAS 

Docentas, biologijos mokslų daktaras, 

Č. KUDABA, 

Profesorius, geografijos mokslų daktaras, 


Wš Tekste - biologijos. 

A. MICKIS 

Profesorius, medicinos mokslų daktaras, 

B. SNARSKIS 

Vyresnysis mokslinis bendradarbis, technikos mokslų kandidatas, 
M. VENSLAUSKAS 

Docentas, biologijos mokslų daktaras 


NR. 53. PAPILDYTAS IR PAKEISTAS TOS PAČIOS KAUNO MOKSLININKŲ 
GRUPĖS SIŪLYMAS. 1989 M. BALANDIS 


Apie siūlytinas Kauno universiteto kryptis. In Tautinė aukštosios mokyklos koncepcija ir Kauno universitetas. - Kaunas: 
Lietuvių kultūros fondo klubas „Aukuras“, 1989, p. 23-24 


Prof., Žž. ū. m. dr. V. Antanaitis 

Doc., teisės m. kand. A. Dziegoraitis 

Doc., biol. m. dr. A. Gutmanas 

Prof., geogr. m. dr. Č. Kudaba, 

Prof., med. m. dr. A. Mickis 

Vyr. moksli. b., techn. m. kand. B. Snarskis 
Doc., biol. m. kand. M. Venslauskas 


Apie siūlytinas Kauno universiteto kryptis 


[...] Straipsnyje, paskelbtame „Komjaunimo tiesoje“ 1989 m. sausio 31 d., mes jau aptarėme, mūsų 
supratimu, siūlytiną Kauno sąlygomis tokio universiteto sampratą, taip pat ir kai kuriuos tam priešingus 
siūlymus. Nekartodami to straipsnio argumentacijos ištisai, čia norime priminti tik svarbiausias jo mintis, 
o po to pridurti keletą naujesnių pastabų, atsiliepiančių į diskusijas po minėto straipsnio. 

[...] Specialaus aptarimo vertas klausimas apie galimybes plėsti humanitariškuosius mokslus ir ypač 
būdingiausias jų šakas - filologijos, istorijos ir kitus panašius mokslus. Ši problema kalbamuoju atveju 
neabejotinai sunki dėl jau minėto Kauno nuskurdimo, taip pat dėl būtinybės vengti, kiek tai įmanoma, 
varžybų su Vilniumi. Tačiau negalime šių krypčių visiškai atsisakyti, nes humanitariniams mokslams nea- 
bejotinai tenka prioritetas mūsų tikslų bei idealų požiūriu, ir tai neturi likti vien skambiais žodžiais. Tiesa, 
realion artimiausių laikų universiteto programon vargu ar tilps tokios daugelio siūlomos specialybės kaip 
psichologija, lyginamoji kalbotyra, Rytų kalbos nuo Irano iki Japonijos, archeologija, kultūrų bei religijų 
istorija ir t. t. - nors neigti tų dalykų svarbos jokiu būdu nenorime, o kai kurios iš šių specialybių vis dėlto 
gal ir gali atsirasti tame universitete tuojau. Kaip bebūtų, neturime paversti Kauno universiteto kokia 
humanitariškųjų mokslų požiūriu antrarūše ar net trečiarūše mokykla (anot vieno iš diskusijos dalyvių, 
„Vytauto Didžiojo - Lumumbos universitetu“, skirtu tautinėms mažumoms perauklėti...). 

Kita vertus, nederėtų atmestinai žiūrėti ir į specialybes, sudarančias racionalųjį mokslų bei techno- 
logijų pagrindą, juo labiau kad Kaunas, kaip minėta, ypač artimas tokiai orientacijai. Šis racionalusis 
fundamentaliųjų mokslų pradas niekada nebuvo svetimas Europos dvasinei kultūrai nuo priešistorinės 
Graikijos ir Oksfordo „calculatores“ ar Leibnico iki mūsų dienų. Be jo nusigyvenama ne mažiau liūdnai, 
kaip ir be humanitarinių vertybių. 

Negalime nepaliesti ir čia siūlomų koncepcijų santykio su norais ugdyti tautinę mokyklą bei pasi- 
sakymais prieš, anot A. Radzevičiaus, „naujo, moderniško, juoba kosmopolitiško universiteto“ steigimą. 
Tie norai, be abejo, gerbtini ir vykdytini - tik nepuolant į kokius piktus kraštutinumus. Nes kas gi tasai 
kosmopolitiškasis universitetas? 

Jeigu turima omenyje mokykla, atitrūkusi nuo savo aplinkos ir tautos, kitų vadinamos „vietine“, — 
mokykla, kuriai išvis lyg nebūta Mindaugo, Mažvydo, knygnešių ar dar miriadų kitų „baltųjų dėmių“, - tai 
toks kosmopolitizmo atmetimas, aišku, neabejotinas. Bet daugelis mūsų dar nepamiršo ir visai kitokių 
kosmopolitizmo traktavimų... Argi nėra buvę kone tarp kosmopolitų ir daugelis tautinės Lietuvos šviesu- 
lių! O kur dėtume, pvz., buvusiojo VDU Riomerį, Karsaviną, Sezemaną, jeigu jie ir nedėstė savo disciplinų, 
anot A. Radzevičiaus, „būtent iš lietuviškosios kultūros pozicijų“? Ir ar pamiršome tuos, kurie triuškino 
Einšteino teorijas, kurios irgi netikusios jų savajai tautiškai kultūrai? 

Neturime jokio polinkio prikergti anuos siautėjimus posakio apie kosmopolitišką universitetą auto- 
riui ar pačiai tautinės mokyklos idėjai. Pabrėžiame tiktai, kad pernelyg griežta laikysena čia pavojinga — 
nekalbant jau apie ištisą aibę praktinių ir netgi „taktinių“ keblumų, neišvengiamų tokiu atveju. Manome, 
kad ir šia proga nėra netinkama prisiminti pažiūras vieno autoriaus, kadaise iškilniai rašiusio: „Čia nėra 
nei žydo, nei graiko...“ Ar posakius jo mokytojo, nesibaiminusio, kad bus kai kas atiduodama įvairioms, 
ne vien švenčiausioms galybėms. Universitetui visa tai tinka kartais ne mažiau kaip ir šventos pastangos 
puoselėti savo kraštą ir jo kultūrą. 

Grįžtant gi prie konkretesnių universiteto struktūros apmatų manome, kad iš pradžių būtų tikslinga 
turėti jame penkis fakultetus: 

I. Filosofijos ir visuomenės mokslų su filosofijos, teisės, darbo ekonomikos ir sociologijos, finansų ir 
kredito specialybėmis. Ypač trūksta teisininkų - tarp jų galbūt prireiks ir valstybinės bei tarptautinės 
teisės specialistų... 

II. Informatikos ir formaliosios lingvistikos su jau minėta kryptimi, kurią specialiais terminais galima 
nusakyti kaip „semiotinių sistemų“ kryptį, - informatikos teoriniais mokslais ir kt. Turėtų čia pritapti ir 
kalbų mokslų dalis, artimesnė vadinamajai „formaliajai“ lingvistikai (skirtingai nuo tradicinių etnogra- 
finių, literatūrologinių ir pan. filologijos krypčių). Tiktų ir jau esanti VVU vakariniame fakultete biblio- 
grafijos specialybė. 

III. Etnokultūrinių mokslų - visų pirma su filologinėmis-kultūrologinėmis studijomis (galbūt lietuvių, 
rusų ir germanų; svarstytinos ir tokios galimybės, kaip L. Palmaičio pabrėžtinai siūlomas plataus profilio 
baltistų ruošimas ar pan.) ir su tam tikra istorijos studijų (gal istorinės archyvininkystės specialybės pavi- 
dalu, o gal ir etnografijos?) 

IV. Fizikos arba fizikos-matematikos - visų pirma su palyginti gausia specialybe „fizika“. Svarstytinas 
ir šio fakulteto krypčių pagausinimas, imantis taip pat kai kurių matematikos ar teorinės mechanikos 
specialybių. 

V. Biologijos ir ekologinių mokslų su orientacija į, iš vienos pusės, biokibernetinius tyrimus modernios 
fiziologijos specialybės apimtyje ir, iš kitos pusės, į ekologinę kryptį (biogeocenozių teorinius tyrimus, 
modeliavimą bei monitoringą, galbūt neatsisakant ir viską vienijančios ekologinės geografijos požiūrio). 

Be čia minėtos specialistų rengimo krypčių struktūros, būtina jau dabar nagrinėti, kaip kurti univer- 
siteto mokslinio tyrimo padalinius, taip pat praktinės informatikos skyrius (pradedant nuo tradicinės 
bibliotekos, bet neužmirštant ir, pvz., organizuoti duomenų banką, kokio reikalauja jau nebetolimos atei- 
ties perspektyvos). 


NR. 54. RIMGAUDO BENDORIAUS PASISAKYMAS. 1989 M. SAUSIO 31 D. 
Bendorius, Rimgaudas. Ar stinga Lietuvoje humanitarų? In Komjaunimo tiesa, 1989 01 31. Nr. 21, p. 2. 


Ar stinga Lietuvoje humanitarų? 


[..]'? Pirmiausia išsiaiškinkime dabartinius Kauno universiteto atkūrimo motyvus. Iš jų tik vieninte- 
lis suprantamas: Kaunas nori turėti humanitarinį centrą, nes jis tapo technokratų ir sportininkų miestu 
ir tai Lietuvai nenaudinga - toks miestas galėtų labiau prisidėti prie Respublikos kultūros puoselėjimo, 
nes vienintelis negausios ir stiprių kaimynų spaudžiamos tautos šansas išlikti yra jos kultūros unikalu- 
mas: nekultūringa tautos dalis lengvai priima svetimą žargoną, elgseną, kultūrines vertybes, pažymėtas 
„Marlboro“ ir „Kiss me“ raštais. Taigi Kaunui reikia humanitarinio centro! Pasakysiu tiesiai ir nedvipras- 
miškai: tai žalinga Vilniaus universiteto, seniausios šalies aukštosios mokyklos, mūsų kultūros šventovės 
ir pasididžiavimo ateičiai. Visų pirma Vytauto Didžiojo universitetą reikėtų atkurti, jei Lietuvoje būtų 
humanitarų (filosofų, poetų, rašytojų, kalbininkų, istorikų), teisininkų, ekonomistų, gamtos mokslų spe- 
cialistų stygius. Visiškai įsitikinęs, kad jų nei Lietuvai, nei Kaunui netrūksta. Gal trūksta itin gerų, bet tai 
jau kitas klausimas. Būtent kaip Vilniaus universitete geriau ruošti studentus. Antra, visuomenėje galioja 
irgi savotiškas „energijos tvermės“ dėsnis, gerai žinomas iš vidurinės mokyklos fizikos kurso, gamtos 
reiškinių dėsnis. Ar dar reikia aiškinti, kad šiandienos ekonominėmis sąlygomis naujas Universitetas 
galėtų Lietuvoje vystytis nečiulpdamas syvų ir nenaikindamas vieno iš seniausių Europoje Vilniaus 


W Iš pradžių glaustai aprašomas lietuviškojo Vilniaus universiteto atsiradimas. 

universiteto. Čia forma nesvarbu — ar jis pasiglemš studentų (žemaičių, suvalkiečių) kontingentą (kur 
geriau mokytis nejudriam žemaičiui: Vilniaus ar Vytauto Didžiojo universitete?), ar nusiviliodamas Vil- 
niaus profesūrą (yra jų tarpe juk ir buvusių kauniečių), ar atsikovodamas ir taip negausius Universiteto 
mokslui skiriamus finansus... 

Dar vienas būdas - Kauno politechnikos instituto ir Kauno medicinos instituto atbulinio suliejimo 
variantas, manau, yra eklektikos absurdas ir todėl yra net nesvarstant atmestinas. 

Taigi kuriuo atveju Kauno universiteto atkūrimas yra įmanomas? Manyčiau, tik vieninteliu. Jei Vytauto 
Didžiojo universitetas (prisiminkim, kokia buvo Lietuva Vytauto laikais) taptų savotišku Lumumbos 
universiteto analogu Lietuvai - universitetu tautinėms Lietuvos mažumoms. Čia itin praverstų kaunie- 
čių sugebėjimai išmokyti lietuvių kalbos kitataučius, be to, ilgainiui čia galėtų studijuoti (pagal sutartis) 
studentai ir iš kitų respublikų ar šalių, kas galima (nepraraskim vilties) ekonominio savarankiškumo 
sąlygomis ir būtų labai aktualu Lietuvos ekonomikai. Kitų priežasčių: nei tautinių, nei ekonominių, nei 
socialinių steigti Kaune naują Universitetą nėra. 

Žinoma, galima rasti kitą būdą (Mokslų Akademijos institutą - Lietuvių kalbos ar kt. steigimą ne Vil- 
niuje, o Kaune), Pedagoginio instituto kai kurių fakultetų perkėlimą į Kūno kultūros institutą, architektū- 
ros ar meno instituto steigimą (kai kurių Dailės instituto ar inžinerinio statybos instituto katedrų bazėje), 
tačiau ką bedarytumėm, nepamirškim, kad tvarkydami Kauno reikalus nepakenktumėm nei Lietuvai, 
nei šiuo metu šalyje ne taip jau stipriam (silpna bazė, trūksta lėšų fundamentaliems tyrimams) Vilniaus, 
Lietuvos sostinės Universitetui. 

Man regis, sprendžiant labai smulkius - krepšinio, stambesnius - krašto tarmių ir labai stambius - 
kultūros centrų klausimus prieš tai pasižiūrėkim į TSRS ir Lietuvos žemėlapius. Juk taip ilgai giedam lyg 
netikėdami „vienybė težydi“! Kiek reiks laukti, kol ji ir vaisius ims duoti... 


Rimgaudas BENDORIUS 
Vilniaus inžinerinio statybos instituto fizikos katedros docentas 


NR. 55. ALGIRDO ŠULIAKO PASISAKYMAS. 1989 M. VASARIO 2 D. 
Šuliakas, Algirdas. Mano tokia nuomonė... In Kauno tiesa. 1989 02 01. Nr. 27, p. 1. 


Mano tokia nuomonė... 


„Kauno tiesa“ spausdino daug straipsnių, pasiūlymų dėl universiteto atkūrimo. Kokie tikslai? L. Juo- 
zonienė rašė: „Trūksta miestui šviesių asmenybių. Humanitariniai mokslai, ypač literatūra, istorija, ugdo 
dvasingumą ir psichologiją, padeda formuoti asmenybę...“ Č. Kudaba: „...Kaune yra kultūrinis univer- 
siteto poreikis...“ P. Stirbys ir G. Papečkys: „Atgaivinti ir vardan geresnio gydytojų parengimo, tegu ir 
jų kiekybės sąskaita... medikas gautų pakankamus dvasingumo pagrindus... Bet juk tai bendram labui, 
taurios pažangos ir Lietuvos suklestėjimo labui“. V. Vyšniausko nuomone, „Diskusijoje dėl universiteto 
atkūrimo remiamasi iš esmės dviem argumentais: jo reikia todėl, kad jis buvo, arba todėl, kad jo reikia 
miestui.“ 

Kyla klausimas, ar, atkūrus Kaune universitetą Vilniaus universiteto filialo bazėje, kas nors ryškiau pasi- 
keis, ar jis atitiks kūrėjų tikslus, jei bus nedidelis? Tiesa, reiškiama nuomonė, kad į kuriamą universitetą 
reikia ijungti Medicinos ir Politechnikos institutus. 

Man atrodo, jog atkūrimo kelias turėtų būti atvirkščias buvusiam suskaldymo keliui. Reikėtų vėl suvie- 
nyti KPI, KMI, Vilniaus universiteto filialą, perkelti iš sostinės kai kurias specialybes, įkurti naujas, ir tada 
bus tikrąja žodžio prasme atkurtas Universitetas šiuolaikinėje dvasioje. Atkurti naujai - tai yra sukurti, 
kas buvo išardyta. Č. Kudaba rašo: „Universitetą iš pagrindų atkurti — ne vienų metų darbas...“ Bei jo 
70-mečiui tai galima būtų padaryti. 

Esu realistas ir kartu įsitikinęs, kad oponentai ieškos įvairių atsvarų, pateikę svarių prieštaravimų, 
kuriuos numatau tokius: 

1. Sujungta mokykla bus per didelė. Atsakau: pasaulyje yra ir didesnių mokyklų. 

2. Techniškoji dauguma nustelbs kitus. [Atsakau:] reikia manyti, kad ateityje inžinierių ruošimas mažės 
tiek dėl kiekybės, pereinant į kokybę, tiek dėl įmonių perėjimo į ūkiskaitą. Be to, inžinierių ruošimą 
humanitarizavus, technokratiškasis jų mąstymas nyks. 

3. Universitetuose inžinieriai neruošiami. [Atsakau:] buvusiame Kauno universitete Technikos fakul- 
tetą baigdavo inžinieriai mechanikai, statybininkai, elektrikai, chemikai. 

4. Gali uždaryti būsimam Universitete Medicinos fakultetą. | Atsakau:] Vytauto Didžiojo universitetas 
turės autonomiją, ir tik jo taryba galės panaikinti ar įkurti naujus fakultetus. 

Prieštaravimų išsakyta bus daug, bet į visus, gerai pasvarsčius, galima rasti atsakymus. 

Mūsų buvęs Universitetas turėtų tapti pavyzdys ir kelrodis, kokią reiktų atkurti aukštąją mokyklą. Tik 
humanitaras, medikas, inžinierius, kartu gyvendami, studijuodami, kartu kurdami, gali pradėti naujai 
mąstyti, perimti vieni iš kitų gėrį ir padėti greičiau išguiti stalinizmo laikais įsigalėjusi abejingumą ir blogį. 

Ir dar: galvokim, ar nereikia pasikviesti „šviesių protų“ - užsienio lietuvių, katedrų profesorių, vedėjų, 
dekanų, o gal kai kurioms ir aukštesnėms pareigoms. Kaip nepacituoti Č. Kudabos žodžių: „Didžiulis yra 
mūsų dėkingumas tai negausiai Lietuvos nepriklausomybės pradinių metų inteligentijai, kuri, suvažiavusi 
iš svetur, suvežusi tėvynėn savo patirtį, tada ėmėsi kurti tą, kas atrodė neįmanoma - savą Lietuvos uni- 
versitetą“. Esu įsitikinęs, kad ir dabar atsiras patriotų, kurie ateis mums į pagalbą. Įsiliejęs šviežias kraujas 
turėtų sužadinti naujai veiklai, kitokiam mąstymui, kuris mums dabar taip reikalingas. 

Taip padaryti anksčiau mes negalėjom, o dabar laikai pasikeitė - Respublika siekia suvereniteto, aukš- 
toji mokykla - autonomijos. Dabar tikriausiai pats laikas pradėti galvoti, ko norime, ir pradėti daryti tai, 
ką privalome. Mes privalome atsisakyti savo kiemo interesų ir galvoti apie tautos ateitį. Tik bendromis 
jėgomis galima išsivaduoti iš savo kiautų ir atkurti tokį Vytauto Didžiojo universitetą, kuris būtų vertas 
jo pirmųjų kūrėjų. 

Algirdas ŠULIAKAS 
Antano Sniečkaus politechnikos instituto docentas 


NR. 56. ALFREDO SMAILIO PASISAKYMAS. 1989 M. VASARIO 2 D. 
Smailys, Alfredas. Kauno universitetas. Atkurti - būtinybė. In: Gimtasis kraštas, 1989 02 02-08. Nr. 5, p. 5. 


[Redakcijos anotacija:] 


Pernai liepos mėn. partijos Kauno m. komitetas surengė pokalbį prie apskritojo stalo dėl Kauno uni- 
versiteto atkūrimo galimybių (liaudies švietimo ministras H. Zabulis: „Kaip įrodysime Maskvai, jog 
mums reikia dar vieno universiteto? Ir ar reikia*“). Rugsėjo vidury „Aukuro“ klubo Politechnikos insti- 
tute surengto forumo „Kauno universitetas: būti ar nebūti?“ absoliuti dauguma dalyvių nusprendė - būti, 
sudaryta iniciatyvinė jo atkūrimo grupė. Samanymui, kurio vieni pirmųjų iniciatorių bei propaguotojų 
buvo kauniečiai prof. Alfredas Smailys, rašytojas Laimonas Inis, pritarė Lietuvos vadovybė. Dirba aka- 
demiko Jono Kubiliaus vadovaujama Liaudies švietimo ministerijos komisija, tirianti praktiškas Kauno 
universiteto veiklos atnaujinimo perspektyvas 

Balandžio 26-28 d. Kaune rengiama mokslinė konferencija „Tautinės aukštosios mokyklos koncepcija 
ir Kauno universitetas“. Į ją kviečiami ir užsienio mokslininkai, pirmiausia mūsų tautiečiai. 

Spausdiname prof. A.SMAILIO ir Vilniaus universiteto Kauno vakarinio fakulteto docento J. VILUČIO 
straipsnius. 


Kauno universitetas. Atkurti - būtinybė 


Lietuvos inteligentai 1920 m. sausio 27 d. Seimo salėje Kaune iškilmingai atidarė Aukštuosius kursus - 
iš esmės privačių asmenų iniciatyva ir lėšomis įkurtą aukštąją mokyklą. Veikė humanitarinis, jurdinis, 
matematikos-fizikos, gamtos, medicinos ir technikos skyriai. Kursų vadovas buvo prof. Z. Žemaitis, įdėjęs 
daug energijos juos steigiant. 

1921 m. parengtas Lietuvos universiteto statuto projektas; 1922 m. vasario 16 d. Lietuvos universitetas 
atidarytas. Jame - 5 fakultetai: Teologijos, Socialinių Mokslų, Medicinos, Gamtos-matematikos ir Techni- 
kos. Universiteto rektorium paskirtas prof. J Šimkus. Aukštieji kursai pamažu likvidavosi. Daugelis dėsty- 
tojų pasiliko tie patys. Kursų klausytojai tapo studentais. 

1922 m kovo 6 d. naujajame Universitete oficialiai pradėtas pirmasis mokslo semestras. Mokymo per- 
sonalo pagrindas 32 profesoriai. Per trumpą laiką priimta 11 naujų. Universiteto vykdomasis organas 

buvo senatas, kuris susidėjo iš vieneriems metams renkamų fakultetų dekanų, taip pat tokiam laikui 
renkamų rektoriaus, prorektoriaus bei sekretoriaus. 

1930 m. birželio 7 d. Universitetas pavadintas Vytauto Didžiojo universitetu. 

1932 m. studentų skaičius pasiekė 5 tūkst., bet vėliau dėl ekonominės krizės pradėjo mažėti. 

1937 m. lapkričio 17 d. įteisintas 3-asis Kauno universiteto statutas, kuris apribojo Universiteto teises 
parenkant kadrus ir personalą. 

Universitetas iki 1940 m. parengė 3762 specialistus: 961 teisininką, 658 gydytojus, 379 stomatologus, 
363 teologus ir t. t. Svarbius mokslinius tyrinėjimus atliko M. Kaveckas. J. Dalinkevičius - geologijos 
srityje, V. Čepinskis - fizikos ir fizinės chemijos, V. Lašas - fiziologijos K. Grybauskas - vaistažolių tyrimo, 
P. Leonas - teisės, K. Būga - kalbotyros, V. Krėvė-Mickevičius - tautosakos, A. Janulaitis - Lietuvos teisės 
istorijos. 

Vytauto Didžiojo universiteto augimą sutrikdė hitlerininkų okupacija. Iš pareigų atleista daugelis Uni- 
versiteto vadovų. Ypač didelį Hitlerio įtūžį sukėlė lietuvių tautos atsisakymas sukurti SS legioną. 

1943 m. kovo 19 d. Kauno universitetas buvo uždarytas. Tokio pat likimo susilaukė ir visos kitos Lie- 
tuvos aukštosios mokyklos (tik vyresniųjų kursų studentams buvo palikta teisė jas baigti). Okupacijos 
metais Kauno universitetą baigė 772 specialistai. 

1944 m. lapkričio 13 d. Lietuvos TSR Liaudies Komisarų Taryba nusprendė atnaujinti Kauno universi- 
teto veiklą su Technologijos, Statybos, Medicinos ir Istorijos-filologijos fakultetais. Buvo grąžinami atleisti 
dėstytojai. Prie Universiteto pradėjo veikti darbininkų ir valstiečių parengiamieji kursai. 

Šiame etape nemažai nuveikė prof. A. Purėnas - Universiteto rektorius. Pokario laikotarpiu Kauno uni- 
versitetas parengė 1534 specialistus. Nevalia nutylėti stalininio teroro. Nekaltai nukentėjo doc. J. Gudas-Gu- 
davičius, doc. V. Kairiūkštis, prof. P. Raudonikis ir kt. Ne vieną studentą tiesiog prarijo žemė. Studentų 
atranka buvo tokia, kad daugelis gabių jaunuolių Universitetan įstoti negalėjo, įstoję „nepatikimieji“ — 
šalinami. 1948 m. rudenį humanitarinės Kauno universiteto specialybės perkeltos į Vilniaus universitetą, 
panaikintas Biologijos fakultetas''?. 

1950 m. spalio 31 d. pasirašytas TSRS aukštojo mokslo ministro S. Kaftanovo įsakymas „Dėl Kauno 
universiteto reorganizavimo į Kauno politechnikos institutą ir Kauno medicinos institutą“. 

Jau nebediskutuojama, ar reikia Kauno universitetą atkurti. Galima drąsiai teigti, kad jis bus atkurtas. 
Reikia tik nuspręsti, kokią jo koncepciją pasirinkti - ar tai bus mūsų nacionalinių vertybių, istorijos, 
kalbos, ekologinių bei naujų mokslinių krypčių generacijos centras, ar senų, žinomų profesijų tiekėjas 
liaudies ūkiui, kuris dar vis paremtas centralizuota planavimo sistema. Atrodytų, teisingiau eiti pirmuoju 
keliu: šalia humanitarinių fakultetų turėti bioinžinerijos, fizikos-technikos, menedžerių specialybes. 

Kauno universitete galėtų būti rengiami įvairaus profilio lingvistai, tarp jų prūsistikos ir baltistikos 
žinovai, Šiaurės Europos kalbų specialistai. Pritariame istorikų, filosofų, psichologų ir sociologų rengi- 
mui. Atskirą fakultetą turėtų sudaryti bioinžinerijos specialybės. Akad. V. Statulevičius mano, kad būtina 
sukurti Fizikos-technikos fakultetą, kuriame būtų galima rengti intelektualinės pramonės, informatikos 
specialistus. Daugelis karštai palaiko Ekologijos fakulteto sukūrimo sumanymą. Kauno universitetas 
būtinas ne tik Kaunui, bet ir visai Lietuvai. 

Galimas dalykas, kad Kauno universiteto pagrindą sudarys kuri nors aukštoji mokykla. Nemaža spe- 
cialistų už tai, kad į Kauno universiteto struktūrą būtų inkorporuotas Kauno medicinos universitetas, 
Lietuvos dailės instituto Kauno skyrius arba net visas institutas. Humanitarinių specialybių pagrindą 
sudarytų Vilniaus universiteto Kauno vakarinis fakultetas. 

Jei atsirastų didelių Kauno universiteto organizavimo sunkumų, galima būtų galvoti apie aukštąją 
mokyklą, kuri remtųsi ūkiskaita ir kurioje mokslas būtų mokamas, specialistai rengiami valstybės užsa- 
kymu bei atsižvelgiant į socialinius poreikius. Žinoma, ūkiskaitinę aukštąją mokyklą turėtų dotacijom 
paremti ir valstybė. Mokslas tokiame universitete galėtų būti trumpesnis, atsisakius kai kurių bendro 
profilio disciplinų. 


ALFREDAS SMAILYS 


"0 Biologijos fakulteto Kauno universitete nebuvo. 

NR. 57. JUOZO VILUČIO PASISAKYMAS. 1989 M. VASARIO 2 D. 
Vilutis, Juozas. Pasidairykime po Europą. In: Gimtasis kraštas, 1989 02 02-08. Nr. 5, p 5. 


Pasidairykime po Europą 


Tradicinė Europos universitetų struktūra susiformavo XII-XIII a. su keturiais fakultetais: filosofijos, 
teologijos, teisės ir medicinos. Filosofijos fakultetas būdavo parengiamasis, sutelkdavo bendrąjį išsilavi- 
nimą. Baigę tą fakultetą studentai paprastai tęsdavo studijas kituose trijuose fakultetuose. 

Atrodo, naujasis Kauno universitetas turėtų būti humanitarinio profilio aukštoji mokykla plačiąja 
prasme. Šalia tradicinių filosofijos, ekonomikos, teisės, medicinos fakultetų dar būtų istorijos-filologijos, 
kultūros, menotyros-dailės. Galima būtų pagalvoti ir apie jungtinį filosofijos-teologijos fakultetą, koks 
jis buvo senajame Kauno universitete. Teologijos ir Teologijos-filosofijos fakultetai yra ne tik Vakarų 
Europos universitetuose, bet ir, pavyzdžiui, Vokietijos DR, Lenkijoje. 

Naujasis Kauno universitetas, kaip ir senasis, privalo būti autonomiškas: jame pačiame sudarinėjami 
mokymo planai ir programos, katedrų ir fakultetų vadovai renkami dėstytojų ir studentų, demokratiškai 
formuojamos fakultetų bei Universiteto tarybos. Mokymo planuose reikėtų numatyti privalomas dis- 
ciplinas (apie 70 proc.) ir studentų laisvai pasirenkamas (apie 30 proc.). Mokslas turėtų būti iš dalies 
apmokamas - pačių studentų ir įstaigų bei organizacijų, kuriose dirbs Universitete parengti specialistai. Ir 
nederėtų jų priverstinai skirstyti, kaip praktikuojama iki šiol. 

Studijų trukmės nereikėtų griežtai riboti. Tebus iki 8 ar 10 metų. Studentai galėtų turėti teisę pertraukti 
studijas dėl šeimyninių, sveikatos ar kitų aplinkybių ir vėl tęsti. Visi anksčiau išlaikyti dalykai tęsiantiems 
studijas būtų įskaitomi, jeigu pertrauka netruko ilgiau kaip 3 metus. Į aukštesnį kursą studentai galėtų 
būti keliami per visus mokslo metus individualia tvarka. 

Išlaiko visus egzaminus, įskaitas — ir registruojami aukštesnio semestro (ne kurso) studentais. Taip 
buvo daroma senajame Kauno universitete, taip ir dabar daugelyje Europos aukštųjų mokyklų. 

Baigęs didesnę studijų dalį studentas galėtų turėti teisę vieną ar du kursus mokytis savarankiškai ir 
laikyti valstybinius egzaminus eksternu. 

Būdami Europos tauta, negalime nesimokyti ir neišmokti bent vienos didžiųjų žemyno kalbų: anglų, 
prancūzų ar vokiečių. Kai į mūsų butus jau žengia pasaulio televizija, kai kioskai ir knygynai pilni laikraš- 
čių, žurnalų, knygų užsienio kalbomis, kai smarkiai plinta turizmas, mokėti bent vieną užsienio kalbą - 
būtinybė. Tai ir praktinis reikalas. Daug įvairių specialybių darbuotojų reikia turistams aptarnauti, ple- 
čiasi užsienio firmų ryšiai su Lietuva. Todėl Kauno universitete reikėtų ruošti praktinės krypties užsienio 
kalbų specialistus - ne tiek vidurinėms mokykloms, kiek įmonėms, organizacijoms, mokslo ir kultūros 
įstaigoms, ne bendro profilio, bet su tam tikra specializacija: gidus, sinchrovertėjus, techninės ir grožinės 
literatūros vertėjus. Šalia didžiųjų Europos kalbų galima būtų organizuoti švedų ispanų, italų, lenkų, sans- 
krito, senosios graikų kalbos ir kt. dėstymą. 

Aplinkybės atkurti Kauno Vytauto Didžiojo universitetą palankios. Kaune ir apylinkėse (maždaug 
30 km spinduliu) - apie 600 tūkst. gyventojų. Geri keliai, šiuolaikiškas visuomeninis ir asmeninis trans- 
portas leistų studentams per valandą atvykti į Kauną, nebūtų bendrabučių problemos. Kaune nemaži 
knygų fondai. Viešoji biblioteka viena didžiausių Lietuvoje, Kauno bibliotekose nemaža buvusio Vytauto 
Didžiojo universiteto knygų. Būtų pagrindas naujojo universiteto bibliotekai. 


JUOZAS VILUTIS 


NR. 58. ČEsLOvo MEDALINSKO INFORMACIJA VISUOMENEI APIE VALSTYBINĖS 
KOMISIJOS VEIKLĄ. 1989 M. VASARIO 2 D. 


Medalinskas, Česlovas. Kauno universitetas: svajonė ar realybė. In Tiesa. 1989 02 02. Nr. 28, p. 2. 


Kauno universitetas: svajonė ar realybė 


Šiuo metu forumuose, teleforumuose, spaudoje, visuomenės laiškuose plačiai diskutuojama dėl Kauno 
universiteto atkūrimo. Praėjusių metų rugsėjo 14 dieną Kauno politechnikos institute įvyko „Aukuro“ 
kultūros fondo klubo surengtas šiuo klausimu forumas. Forume dalyvavo ir pasisakė daug žinomų 

Respublikos mokslininkų ir kultūros veikėjų. Visi kalbėjusieji pritarė idėjai atkurti Universitetą, pažy- 
mėdami, kad Kaunui ir visai Lietuvai jis labai reikalingas. Skyrėsi tik nuomonės dėl Universiteto struk- 
tūros bei specialybių. Dauguma siūlė Universitete rengti humanitarinio profilio specialistus, kadangi jų 
trūksta Kauno mieste ir regione. Kai kurių mokslininkų nuomone, Kauno miesto aukštosios mokyklos 
bei mokslinio tyrimo organizacijos yra taikomojo pobūdžio, joms trūksta fundamentalumo. Jį papildyti 
galėtų tiksliųjų mokslų specialistai (fizikai, matematikai, biofizikai, biochemikai, ekologai). Tokio profilio 
specialistus mūsų šalyje paprastai rengia universitetai. 

Liaudies švietimo ministerijos patvirtinta komisija (pirmininkas Vilniaus universiteto rektorius aka- 
demikas J. Kubilius), kuriai pavesta išnagrinėti klausimą dėl Kauno universiteto atkūrimo, išanalizavo 
duomenis apie specialistus, turinčius aukštąjį mokslą ir dirbančius Respublikos liaudies ūkyje, jų porei- 
kius. 1987 m. duomenimis, Respublikos liaudies ūkyje dirbo 228,2 tūkst. specialistų, turinčių aukštąjį išsi- 
lavinimą. Respublikoje 1000-čiui dirbančiųjų tenka 126 tokie specialistai. Pagal šį rodiklį mes aplenkiame 
nemažai respublikų, tarp jų Baltarusiją ir Latviją. Per 10 metų specialistų, turinčių aukštąjį išsilavinimą, 
padidėjo 93,5 tūkst. Šiuo metu jų rengimo apimtis patenkina Respublikos liaudies ūkio poreikius. 

Išnagrinėjus Kauno zonos rajonų bei miestų (12 rajonų ir 4 miestų) liaudies švietimo skyrių jaunųjų 
specialistų poreikius, nustatyta, kad lietuvių, rusų kalbos, užsienio kalbų, matematikos mokytojų iki šiol 
reikėjo 30-40 specialistų, ir jų užtekdavo. 

Tačiau Respublikoje ne visai tobulai išdėstytos aukštosios mokyklos. Dėl tos priežasties netolygiai 
pasiskirstę specialistai kai kuriuose miestuose. Ir abiturientų pasiskirstymas aukštosiose mokyklose 
kelia rimtų susirūpinimų. Šiuo metu Kaune dirba 15,7 proc. (35 tūkstančiai) visų Respublikos specia- 
listų, turinčių aukštąjį išsilavinimą, o Vilniuje - 32 proc. (apie 70 tūkstančių). Inžinieriai Kaune sudaro 
49 proc. (17,6 tūkstančio) visų šio miesto liaudies ūkyje dirbančių specialistų, baigusių aukštąsias, Vilniuje 
36 proc. (25,4 tūkstančio). Ekonomistų bei pedagoginio profilio specialistų Vilniuje yra beveik 3 kartus 
daugiau negu Kaune. Abiturientų pasiskirstymas aukštosiose mokyklose geografiniu požiūrių taip pat 
nėra tolygus. Daugiausia abiturientų renkasi savo miesto aukštąsias mokyklas. Pvz., šiais mokslo metais 
į Vilniaus aukštąsias mokyklas stojo 81 proc. vilniečių, į Kauno — 69 proc. kauniečių, į Šiaulių - 36 proc. 
šiauliečių. Todėl tarp pirmakursių vilniečiai Universitete sudaro 40 proc., Vilniaus inžineriniame statybos 
institute - 41 proc., Vilniaus pedagoginiame institute - 20 proc., Dailės institute - 50 proc., Valstybinėje 
konservatorijoje 48 proc. Kauniečiai Kauno politechnikos institute sudaro 33 proc., Kūno kultūros insti- 
tute - 30 proc., Kauno medicinos institute - 24 proc., Veterinarijos akademijoje - 17 proc. 

Atsižvelgiant į dabartinius poreikius, didinti priėmimą į aukštąsias mokyklas nėra tikslinga. Reikia 
perskirstyti priėmimą pagal miestus ir specialybes. 

Komisija gavo nemažai pasiūlymų iš Respublikos mokslo įstaigų, aukštųjų mokyklų, visuomenės dėl 
atkuriamo Universiteto struktūros, specialybių, materialinės bazes. Pasiūlyti šie Universiteto atkūrimo 
būdai: sujungti Kauno politechnikos institutą su Kauno medicinos institutu; Kauno medicinos insti- 
tutą prijungti prie atkuriamo Universiteto ir jame formuoti šio profilio specialybes: lingvistikos, filoso- 
fijos, sociologijos, teisės, biologijos, fizikos, medicinos; atkurti Universitetą ne sujungus kelias aukštąsias 
mokyklas, o sukūrus naują fundamentalaus ir humanitarinio profilio aukštąją mokyklą. 

Komisija pripažino, jog nerealu atkurti Universitetą kurios nors Lietuvos aukštosios mokyklos pagrindu, 
arba sujungus kelias aukštąsias mokyklas. Kaip žinoma, Kaune nėra humanitarinio profilio aukštosios 
mokyklos, yra tik Vilniaus universiteto vakarinis fakultetas (įkurtas 1964 m.), kuriame rengiami 10 spe- 
cialybių (filologijos, bibliotekininkystės, ekonomikos ir kt.) specialistai. Visuomenė pageidauja Kaune 
pirmiausia turėti humanitarinio profilio aukštąją mokyklą su dieniniais skyriais, kad joje galėtų mokytis 
Kauno regiono jaunimas. Todėl, komisijos nuomone, tikslinga Kauno universitetą atkurti pamažu ple- 
čiant Vilniaus universiteto vakarinį fakultetą, įvedant jame jau nuo 1989 metų dieninio mokymo filolo- 
ginio ir ekonominio profilio specialybių grupes, jas perkeliant iš kitų aukštųjų mokyklų. Kartu būtina 
spręsti būsimojo Universiteto materialinės bazės sukūrimo klausimus. Šiuo metu Kauno aukštosioms 
mokykloms ir Vilniaus universiteto vakariniam fakultetui trūksta patalpų, ypač vietų bendrabučiuose, 
butų profesoriams ir dėstytojams. 

Tikslinga peržiūrėti ir patikslinti aukštųjų mokyklų sistemą, specialybių išsidėstymą Respublikoje, 
nagrinėti specialistų poreikius, pagal tai koreguoti ir įvesti naujas būtinas Respublikos liaudies ūkiui ir 
kultūrai specialybes. 

Galbūt reikėtų nagrinėti klausimą dėl Mokslų Akademijos naujai kuriamų institutų, ypač humanitari- 
nio profilio, Kaune. 

Numatyta parengti konkrečią Kauno universiteto atkūrimo programą (struktūra, specialybės, specia- 
listų poreikis, materialinė bazė, bendrabučių statyba, moksliniai ir pedagoginiai kadrai, jų aprūpinimas 
butais), ją artimiausiu laiku apsvarstyti Liaudies švietimo ministerios kolegijoje ir pateikti siūlymus Res- 
publikos vyriaubei 


Česlovas MEDALINSKAS 
Docentas, Liaudies švietimo ministerijos aukštųjų mokyklų valdybos pirmininkas 


NR. 59. AURELIJAUS NORUŠEVIČIAUS KVIETIMAS KURTI KRAŠTOTYROS 
FAKULTETĄ. 1989 M. VASARIO 8 D. 


Noruševičius, Aurelijus. Kauno universitetas: pradėkime nuo kraštotyros. In Kauno tiesa, 1989 02 08. Nr. 33, p. 5. 


Kauno universitetas: pradėkime nuo kraštotyros 


Besidomintieji Kauno Vytauto Didžiojo universiteto atkūrimu nekantriai laukė Liaudies švietimo 
ministerijos sudarytos komisijos išvadų. Respublikinėje spaudoje komisija nepateikė jokios informaci- 
jos. Sužinojome tik, jog skubėti nereikia, jog Universiteto atidarymo data preliminariai reikėtų laikyti 
1991-uosius, o paskui bus galima koreguoti... 

Įdomiai skamba Universiteto auginimo idėja iš vakarinio fakulteto, jau dabar ieškančio prieglobsčio 
miesto įstaigose. Ateityje komisija siūlo pagalvoti apie Vilniaus pedagoginio instituto perkėlimą į Kauną. 
Perskaičius tokias mintis, taip ir peršasi išvada: Universitetas reikalingas Kaunui, kad jis taptų universi- 
tetinis, o ne tam, kad mūsų inžinieriai ar medikai būtų rengiami plačios erudicijos, tvirtų humanistinių 
nuostatų tautos švyturiais ir vadais. 

Komisiją, matyt, tenkina atlikti darbo rezultatai. Pirma, Kaunas turės universitetą (kada nors). Antra, 
dar ilgus dešimtmečius nebus konkurento Vilniaus universitetui (jo rektorius buvo minimos komisijos 
pirmininkas). Trečia, išliks savo postuose buvusio Kauno universiteto, o dabar atskirų institutų vadovai. 
Ketvirta, bus sudarytas dar vienas rektoratas, kuriam dar ilgai vadovaus VVU rektorius. Penkta, siūlomas 
brangiausias kelias. 

Ta proga noriu pacituoti Vytauto Didžiojo universiteto rektoriaus profesoriaus S. Šalkausko mintį. Įsi- 
klausykime! „Bene svarbiausia tačiau bus tai, kad, esant ir daugiau universitetų, susidaro labai naudinga 
mokslinė rivalizacija: kiekvienas universitetas stengiasi aukščiausiai iškilti savo mokslinėmis pajėgomis, 
patraukti daugiausiai klausytojų, pasižymėti savo moksliniais laimėjimais, sudaryti geriausių akademinių 
tradicijų ir užimti garbingiausią vietą aukštųjų pasaulio mokyklų šeimoje“. Taip kalbėjo šis mokslo vyras, 
galvodamas apie Lietuvos ateitį, apie tikrą ir rimtą pagalbą atkuriamam Vilniaus universitetui. Ar galėjo 
profesorius tikėti, kad ateis toks laikas, kai kiti, analogiškas pareigas užimantys, bet kitomis aplinkybėmis 
brendę vadovai bijos universiteto kaip grėsmės savo kėdėms. Reikia tikėtis, kad humanizacijos ir huma- 
nitarizacijos poreikis leis Kauno institutų studentams ir pažangiems dėstytojams, profesoriams nugalėti 
siaurus interesus bei asmenines ambicijas ir paskatins kuo greičiau atkurti Vytauto Didžiojo universitetą. 

Norėdami pagreitinti Universiteto atkūrimo procesą ir konkrečiai prie jo prisidėti, Kauno kraštotyri- 
ninkai savo iniciatyva pradeda skaityti paskaitas atkuriamame Universitete. Kviečiame Kauno aukštųjų 
mokyklų pirmų-antrų kursų studentus, kurie norėtų tapti Universiteto klausytojais, ateiti į KPI Mechani- 
kos fakulteto rūmus (A. Mickevičiaus g. 37). Dalyvauti pirmuose užsiėmimuose kviečiame buvusius Uni- 
versiteto profesorius, dėstytojus ir studentus, miesto vadovus, Lietuvos Persitvarkymo Sąjūdžio narius, 
Kauno šviesuomenę. KURIAMO UNIVERSITETO KRAŠTOTYROS FAKULTETO PIRMIFJI UŽSIĖMI- 
MAI SKELBIAMI ŠIŲ METŲ VASARIO 23 DIENĄ 18 VALANDĄ. 

Kad visuomenei būtų aišku, kodėl atidaromas fakultetas yra Kraštotyros (anksčiau tokio nebuvo), 
noriu bent trumpai supažindinti su numatoma užsiėmimų tematika. Studentams bus skaitomos paskai- 
tos iš kraštotyrinio darbo metodikos ir istorijos, etnografijos, archeologijos, tautosakos, archyvistikos 
pagrindų, kultūros (dailės, muzikos, literatūros, architektūros, teatro ir t. t.), sporto, Lietuvos istorijos, 
paminklosaugos ir muziejininkystės. Fakultete veiks praktinio darbo sekcijos. Studentai turės galimybę 
pagal pasirinkimą dirbti praktinį darbą etnografijos, tautosakos, istorijos, paminklų apsaugos, liaudies 
atminties sekcijose. Studentas Kraštotyros fakultete gali studijuoti kiek nori metų, lankyti tas paskai- 
tas, kurios, jo manymu, yra jam reikalingos ar įdomios. Pilnas kursas numatomas trejiems-ketveriems 


DoKUMENTAI 


metams su privalomu egzaminų ir įskaitų laikymu. Studentas, išlaikęs nustatytus egzaminus, paruošęs 
ir apgynęs kraštotyrinį darbą, praturtinantį mūsų kultūrą, laikomas baigusiu Universiteto Kraštotyros 
fakultetą. Norintiems tapti profesionaliais muziejininkais reikės papildomai mokytis ir dirbti muziejinin- 
kystės sekcijoje (tai bus paruošta vėliau). 

Noriu kreiptis į Kauno visuomenę palaikyti Vytauto Didžiojo universiteto atkūrimo pradžią. Svajo- 
jame apie knygų rinkimą būsimai Universiteto bibliotekai, todėl labai prašome visų peržiūrėti savo namų 
bibliotekas ir atrinkti knygų aukai (nei jų leidimo metai, nei išleidimo kalba, nei turinys neribojami). 
Norėtųsi, kad miesto vadovai su didesne atsakomybe prieš dabartinę ir ateinančias kartas kuo skubiau 
sudarytų Universiteto atkūrimo komisiją, Kauno sociologams pavestų ištirti studentų ir dėstytojų siūlo- 
mus atkūrimo variantus, kad saujelės nuomonė netaptų vyraujanti. 


Aurelijus NORUŠEVIČIUS 
Lietuvos kraštotyros draugijos Kauno skyriaus prezidiumo narys 


NR. 60. ĮRAŠAS ROMUALDO BALTRUŠIO DIENORAŠTYJE. 1989 M. VASARIO 10 D. 


Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys |, 2013, p. 44-45. 


1989-02-10 - Penktadienis 

Lietuvos Sąjūdžio Kauno skyriaus ir Kauno vykdomojo komiteto iniciatyva šiandieną sukviestas pasi- 
tarimas, skirtas Vytauto Didžiojo universitetui atkurti. Jame pirmininkavo Kauno vykdomojo komiteto 
atstovas Kazakevičius. Jis, tardamas įžanginį žodį, iškart pažymėjo, jog universitetą reikėtų atkurti, tačiau 
tam reikėtų panaudoti evoliucinį, bet ne revoliucinį būdą. Evoliucinis būdas, anot jo, - VDU pradėti 
ugdyti iš esamo Vilniaus universiteto filialo Kaune, o revoliucinis - sudaryti kaip bazę vieną kurią 
nors Kauno aukštąją mokyklą VDU atkurti. Už VDU atkūrimą ir Lietuvos mokslo išplėtimą pasisakė 
prof. K. Ragulskis, prof. A. Smailys, prof. A. Baubinienė, doc. A. Karoblis. Visų išklausęs, pasisakiau, kad 
galbūt būtų galima VDU atkurti ir sujungiant Kauno medicinos institutą (visiems klasikiniams univer- 
sitetams būdinga turėti Medicinos fakultetą) ir Kauno politechnikos institutą arba pagaliau iš pradžių, 
kaip siūloma Kazakevičiaus, Vilniaus universiteto filialą. Mano pasiūlymas labai nepatiko KMI rektoriui 
prof. Praškevičiui. Pasibaigus posėdžiui, jis priėjęs sako: 

- Tai Jūs, profesoriau, norite mus sunaikinti. 

- Nejaugi Jums, profesoriau, įeiti į VDU sudėtį - tai sunaikinimas, - atsakiau jam nustebęs. 

Paskui, einant jau Laisvės alėja, prof. Praškevičius man aiškino, kad jų KMI dabar finansinė padėtis 
gera, o pakliuvę į universitetą ir tapę Medicinos fakultetu gali prarasti tai, ką dabar turį. Supratau, kad jis 
nenori Lietuvos mastu vertinti situacijos, tenkinasi esama padėtimi. 


NR. 61. PovILO ZAKAREVIČIAUS REPORTAŽAS APIE PASITARIMĄ KAUNO MIESTO 
VYKDOMAJAME KOMITETE 1989 M. VASARIO 10 D. 


Zakarevičius, Povilas. Vytauto Didžiojo universiteto atkūrimas prasideda. In Kauno tiesa, 1989 02 17. Nr. 41, p. 7. 


Vytauto Didžiojo universiteto atkūrimas prasideda 


Kauno Vytauto Didžiojo universiteto atkūrimas - viena svarbiausių miesto visuomeninio gyvenimo 
aktualijų. Atkūrimo organizaciniai klausimai neseniai svarstyti miesto Vykdomojo komiteto darbo grupės 
pasitarime. Jame dalyvavo ir savo samprotavimus pareiškė LKP [Kauno] miesto komiteto antrasis sekre- 
torius Z. Kazakevičius ir miesto Vykdomojo komiteto pirmininkas P. Staškūnas. 

Darbo grupė pritarė Kauno universiteto atkūrimo respublikinės komisijos nuomonei, kad naujos 
aukštosios mokyklos Kaune organizavimas turi padėti spręsti dvi problemas: rengti tokių universiteti- 
nio profilio (pirmiausia humanitarinio) specialybių absolventus, kurie Lietuvoje nerengiami, o poreikis 
yra, arba kurių paruošiama nepakankamai; humanitarizuoti miesto socialinę infrastruktūrą, kuri šiuo 
metu yra ryškiai hipertrofuota technokratizmo linkme. Todėl kai kurių autorių siūlomi variantai atkurti 

Universitetą, sujungiant Politechnikos bei Medicinos institutus ir VVU vakarinį fakultetą nepriimtini, nes 
tai nė vienos iš šių dviejų problemų neišspręs - humanitarizavimo pusėn nesikeis nei studentų, nei moks- 
linio bei pedagoginio personalo sudėtis. Esminiai poslinkiai galimi tik steigiant humanitarinio profilio 
fakultetus, katedras, kuriose dirba atitinkamų specialybių dėstytojai. 

Taip pat pritariama respublikinės komisijos siūlymams Universiteto atkūrimą organizuoti etapais, 
pradžioje plečiant VVU vakarinį fakultetą: pradėti jame organizuoti dieninio skyriaus grupes, jo bazėje 
sukurti keletą fakultetų ir tik po to skelbti galutinį Vytauto Didžiojo universiteto atidarymą. Šie siūly- 
mai grindžiami tuo, kad šiandien Universitetas funkcionuoti kaip atskira aukštoji mokykla negali dėl 
materialinės bazės (mokymo bei laboratorinių patalpų, bendrabučių) bei pedagoginių kadrų trūkumo. 
Organizuojant atkūrimą etapais, sutelkus miesto valdžios, Liaudies švietimo ministerijos, Kauno aukštųjų 
mokyklų bei mokslinio tyrimo organizacijų, visuomenės jėgas, per keletą metų bazės ir kadrų klausimus 
bent iš dalies galima bus išspręsti. 

Apsvarstytos konkrečios priemonės, užtikrinančios pradinius universiteto atkūrimo etapus. Pirma- 
jame etape - nuo šių metų rugsėjo 1 d. nuspręsta VVU vakariniame fakultete organizuoti dienines grupes, 
kuriose bus rengiami lietuvių kalbos ir literatūros, gamybos ekonomikos ir valdymo specialistai, taip pat 
įsteigti vadovų perkvalifikavimo skyrių (menedžerių mokyklą), į kurį bus priimami specialistai, turintys 
aukštąjį išsilavinimą. Jį baigus bus išduodamas antras aukštojo mokslo diplomas. Antrajame etape - nuo 
1990 m. rugsėjo 1 dienos numatyta VVU vakarinį fakultetą reorganizuoti į tris fakultetus: Ekonomikos ir 
vadybos, Filologijos, Vadovų perkvalifikavimo. 

Labai išsamiai svarstyti materialinės bazės klausimai. Duoti nurodymai statybinėms organizacijoms 
dar šiais metais atiduoti naudojimui rekonstruojamus mokymo korpusus I. Snitko g. 2 ir Muitinės g. 14. 
Aptarta galimybė perduoti Universitetui 4-0s profesinės mokyklos korpusą Rotušės a. 7. Numatyti kon- 
kretūs pastatų Muitinės g. 20 ir 22 rekonstravimo bei atidavimo naudoti, taip pat Psichiatrinės ligoninės 
(Muitinės g. 2) bei Medicinos mokyklos (Muitinės g. 15) iškėlimo, remonto ir perdavimo Universitetui 
terminai. Mokslų Akademijos Fizikinių-techninių energetikos problemų institutas sutinka perduoti Uni- 
versitetui korpusą Laisvės a. 53. Vykdomojo komiteto tarnybos įpareigotos kartu su Liaudies švietimo 
ministerija neatidėliojant spręsti vietos parinkimo naujiems mokymo korpusams bei jų projektavimo, 
taip pat bendrabučio statybos klausimus. 

<...> Nors dirba Kauno universiteto atkūrimo respublikinė komisija, daug įvairių minčių pareikšta 
spaudoje, lyg niekas ir neprieštarauja dėl atkūrimo reikalingumo, netgi praktiniai žingsniai šia linkme, 
koncepcijos, kokia gi turėtų būti ši mokykla, nėra. Siūlyčiau kauniečiams sudaryti savo (atskirai nuo res- 
publikinės) komisiją (grupę, klubą ir pan.) ir pabandyti paruošti tokią koncepciją. 


Povilas ZAKAREVIČIUS 
Profesorius, ekonomikos mokslų daktaras 


NR. 62. KVIETIMAI Į KONFERENCIJĄ „IAUTINĖ AUKŠTOSIOS MOKYKLOS 
KONCEPCIJA IR KAUNO UNIVERSITETAS“. 1989 M. VASARIO MĖN. PRADŽIA 


VUB RS, f. 130, b. 3013 (lapai nenumeruoti). Mašinraštis ir vokas su išsiuntimo datos (1989 vasario 10) antspaudu. 
AAA, f. 5, ap. 3, b. 2, L. 4. Mašinraštis, originalas. 


Gerbiamas Tamsta, 
Kviečiu Jus dalyvauti mokslinėje konferencijoje 
Tautinė aukštosios mokyklos koncepcija ir Kauno universitetas, 
kuri įvyks 1989 m. balandžio 26-28 d. Kaune 


Konferencijos tikslas - aptarti aukštojo mokslo organizavimo Lietuvoje koncepciją, pagrįstą siekimu 
užtikrinti universalų universitetinį išsilavinimą. Aptariamos koncepcijos kontekste žadama išnagrinėti 
konkrečius pasiūlymus dėl aukštojo mokslo organizavimo Respublikoje struktūrinių reformų ir pirmojo 
jų etapo, susijusio su Kauno Vytauto Didžiojo universiteto atkūrimu. Konferencijoje dalyvauti kviečiami 
Lietuvos ir užsienio lietuvių mokslininkai, aukštųjų mokyklų dėstytojai, kultūros ir visuomenės veikėjai, 
gamybos vadovai. 

Numatoma tokia konferencijos dienotvarkė: 

04. 26 d., trečiadienis - plenariniai pranešimai, bendroji diskusija; 

04. 27 d., ketvirtadienis - darbas sekcijose; 

04. 28 d., penktadienis - sekcijų darbo grupių pranešimai, baigiamojo dokumento aptarimas ir 
priėmimas. 

Konferencijos metu planuojama organizuoti kultūrinę programą, supažindinti su Kauno aukštųjų 
mokyklų ir mokslo įstaigų baze. Konferencija bus baigta susitikimu - forumu su visuomene. 

Konferencijoje planuojama organizuoti darbą sekcijose pagal mokslo kryptis: 

1. Humanitarinių mokslų (filosofija, istorija, filologija, psichologija, sociologija ir kt.). Pirminin- 
kas - filologijos daktaras, profesorius Vitas Areška. Ats. sekretorius - filologijos kandidatas Alvydas 
Butkus. 

2. Teisės ir ekonomikos. Pirmininkas - ekonomikos daktaras, akademikas Antanas Buračas. Ats. sekre- 
torius - teisės kandidatas, docentas Juozas Šatas. 

3. Tiksliųjų mokslų (informatika, matematika) ir fizikos. Pirmininkas - fizikos ir matematikos dak- 
taras, akademikas Vytautas Statulevičius. Ats. sekretorius - technikos kandidatas, docentas Paulius 
Živatkauskas. 

4. Gamtos mokslų (chemija, biologija, bioinžinerija ir kt.). Pirmininkas - biologijos daktaras, Mokslų 
Akademijos narys korespondentas Arvydas Janulaitis. Ats. sekretorius - technikos kandidatas, 
docentas Aleksas Skrodenis. 

5. Technikos mokslų (pagal kryptis, atitinkančias tautinės pramonės koncepciją). Pirmininkas — 
technikos daktaras, profesorius Rimas Bansevičius. Ats. sekretorius - technikos kandidatas, docentas 
Vytautas Kargaudas. 

6. Medicinos mokslų. Pirmininkė - medicinos daktarė, profesorė Ala Baubinienė. Ats. sekretorius — 
medicinos kandidatas Egidijus Klumbys. 

7. Meno mokslų. Pirmininkas - filosofijos kandidatas, docentas Krescencijus Stoškus. Ats. sekreto- 
rius - architektūros kandidatas, docentas Viktoras Palys. 

Konferencijos proga bus išleistas specialus leidinys. Tuos, kurie pageidauja atspausdinti jame savo 
medžiagą, kviečiame iki kovo 15 d. atsiųsti pranešimų tekstus. Organizacinis komitetas pasilieka teisę 
spręsti, kurie pranešimai bus spausdinami leidinyje. 

Konferenciją organizuoja Lietuvos kultūros fondo klubas „Aukuras“, padedamas Lietuvos TSR Mokslų 
Akademijos ir Lietuvos Persitvarkymo Sąjūdžio. Norinčius dalyvauti konferencijos darbe prašome iki 
kovo 15 d. atsiųsti į organizacinį komitetą paraišką-anketą pagal pridedamą formą. Dalyvavimui patvir- 
tinti bus išsiųsta konferencijos programa-kvietimas. 

Visais klausimais, liečiančiais konferencijos organizavimą ir vedimą, galima kreiptis į R. Mačikėnienę 
(tel. 22-48-84) adresu: 

232000 Kaunas, K. Donelaičio 20, 209 k. 


Konferencijos organizacinio komiteto pirmininkas 
technikos kandidatas Gediminas Kostkevičius!!! 
[parašas] 


NR. 63. VILNIAUS VALSTYBINIO UNIVERSITETO KAUNO VAKARINIO FAKULTETO 
DARBUOTOJŲ PAREIŠKIMAS. 1989 M. VASARIO 11 D. 


Kauno universiteto atkūrimo klausimą visų pirma turi spręsti kauniečiai. In Kauno tiesa, 1989 02 11. Nr. 36, p. 1. 


Kauno universiteto atkūrimo klausimą visų pirma turi spręsti kauniečiai 


Pritariame Lietuvos kraštotyros draugijos Kauno skyriaus prezidiumo nario A. Noruševičiaus straips- 
nyje „Kauno universitetas: pradėkime nuo kraštotyros“ („Kauno tiesa“, vasario 8 d.) paskelbtam pirmam 
drąsiam žingsniui - atidaryti Kraštotyros fakultetą nuo vasario 23 d. atkuriamame Kauno universitete. 
Sveikiname, džiaugiamės, didžiuojamės! 


" Šiek tiek stilistiškai pakoreguotas kvietimas paskelbtas: Konferencijos tema - Kauno universitetas. In Kauno tiesa. 
1989 02 24. Nr. 47, p. 1. 


113 


114 


VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


Nenorėtume, kad Universitetas būtų auginamas kaip posūnis iš Vilniaus universiteto Kauno vakarinio 
fakulteto. Tokiu keliu einant tikrai daug vandens nutekės, kol išaugs būsimasis Universitetas, juo labiau 
žinant, kad Liaudies švietimo ministerijos sudarytos komisijos išvados - rekomendacinės. Siūlome kuo 
skubiau sudaryti objektyvią komisiją, nepriklausančią nuo Liaudies švietimo ministerijos. Į ją turi įeiti 
Kauno mokslininkai, profesoriai, Lietuvos Persitvarkymo Sąjūdžio nariai. Gal iš tikrųjų tokia komisija 
galėtų būti ne paskirta, o išrinkta? Tiksliau tartųsi ne komisija, o organizacinis komitetas Kauno univer- 
sitetui atkurti. O dirbti jis turi Kaune, o ne Vilniuje. 


Docentai A. TAPARAUSKIENĖ, V. PUKELIS, J. VILUTIS, M. VINOGRADOVAS, einančioji docen- 
tės pareigas J. MISEVIČIENĖ, vyresnioji dėstytoja D. PETRIKIENĖ ir kiti Vilniaus universiteto Kauno 
vakarinio fakulteto dėstytojai ir darbuotojai (iš viso 15 parašų). 


NR. 64. KONFERENCIJOS ORGANIZATORIŲ KREIPIMASIS Į LIETUVIŲ 
MOKSLININKUS UŽSIENYJE. 1989 M. VASARIO 17 D. 


Kviečiami profesoriai į Kauną. In Draugas, 1989 02 17. Nr. 32, p. 1. 


Kviečiami profesoriai į Kauną 


Lietuvos Kultūros fondo klubas „Aukuras“, padedamas Lietuvos TSR Mokslų akademijos ir Lietuvos 
Persitvarkymo Sąjūdžio, organizuoja balandžio 26-28 dienomis Kaune mokslinę konferenciją. 

Šioje konferencijoje yra kviečiami dalyvauti Amerikos universitetuose dėstantys profesoriai, turint 
omenyje, kad kas nors įsijungs į organizuojamą profesūrą atgaivinti Kaune Vytauto Didžiojo universitetą. 
Pageidaujami turintys daktarato laipsnius. 

Konferencijoje bus aptariami humanitariniai mokslai, teisė, ekonomija, tikslieji mokslai, gamtos 
mokslai, technikos mokslai, medicinos mokslai ir meno sričių mokslai. Užsienio profesorių pageidaujami 
pranešimai iš savo srities. Norintieji profesoriai ir kultūrininkai dalyvauti šioje konferencijoje turi įteikti 
paruoštą paprastą anketą ir pasiųsti iki kovo 15 dienos šiuo adresu: Lietuva, 233000 Kaunas, Donelai- 
čio 20, 209 k., Romai Mačikėnienei. Skambinti Lietuvos laiku nuo 9:00 iki 5:00 po pietų šiuo telefonu: 
22-48-84. Anketa gaunama ir „Drauge“. 

Gavus profesoriaus anketą, bus išsiųstas kvietimas. Parūpintas viešbutis, jei jo reikės. Viešnagės Lietu- 
voje išlaidas, susijusias su dalyvavimu konferencijoje, padengs organizacinis komitetas, kurio pirmininkas 
yra Gediminas Kostkevičius. 

Viešame kvietime profesūrai rašoma: „Jūsų patirtis, sukaupta darbuojantis Amerikos universitetuose 
ir kitose institucijose, vaisingai praturtintų mūsų pajėgas ruošiant tautinę aukštojo mokslo organizavimo 
Lietuvoje koncepciją“. „Tikimės Jūsų paramos formuojant universiteto profesūros korpusą. Iš esmės kei- 
čiantis oficialioms vertybių sistemoms, tautai žengiant dvasinio, ekonominio ir politinio atsinaujinimo 
keliu, didėja poreikis giliau pažinti Vakarų kultūrą, ekonominės ir technologinės minties laimėjimus, kur 
tolimoje Amerikos žemėje yra ir Jūsų indėlis.“ 


NR. 65. ĮRAŠAS ROMUALDO BALTRUŠIO DIENORAŠTYJE. 1989 M. VASARIO 17 D. 


Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys], 2013, p. 49. 


1989-02-17 - Penktadienis 

Vakare Vilniaus universiteto Kauno filialo rūmų patalpose prof. J. Vilemas, dr. B. Snarskis, doc. A. Gutma- 
nas, doc. M. Venslauskas, doc. J. Misiūnienė ir aš atkuriamajame posėdyje aptarinėjome VDU numatomas 
mokslo kryptis. Reikšdamas savo nuomonę, dr. B. Snarskis iškėlė mintį, kad VDU būtų siekiama atkurti 
pradine baze laikant Vilniaus universiteto filialą Kaune. Daugumai pasirodė, kad tai būtų neveiklus 
universiteto atkūrimo būdas. 

NR. 66. JOANOS MISEVIČIENĖS ATSIMINIMAI APIE PIRMĄJĮ VDU ATKŪRIMO 
TARYBOS STEIGIMO GRUPĖS POSĖDĮ 1989 M. VASARIO 17 D. 


Ratkevičiūtė-Misevičienė, Joana. Omnia principium grave est (Kiekviena pradžia sunki). In Vytauto Didžiojo universi- 
teto ir Lietuvių katalikų mokslo akademijos 70-metis. - Kaunas: Litera, 1993, p. 78. 


Omnia principium grave est (Kiekviena pradžia sunki) 


1989 m. vasario 17 d. VVU KHF Užsienio kalbų katedroje įvyko pirmasis šios grupės protokolinis susi- 
rinkimas, skirtas VDU Atkūrimo tarybos apimties (30 asmenų), rinkimų procedūros ir būsimo universi- 
teto studijų krypčių svarstymui. Prieita bendros nuomonės, kad rinkimus į VDU Atkūrimo tarybą reikėtų 
organizuoti dviem etapais: 1) 120 Kauno miesto ir regiono mokslo daktarų ir profesorių slaptu balsavimu 
rinks pirmąją 50 asmenų grupę, 2) visuotiniame Kauno mokslininkų susirinkime, kuriame teisę balsuoti 
turės irgi tik mokslo daktarai ir profesoriai, iš pirmosios 50 asmenų grupės turės būti išrinkta slaptu 
balsavimu 30-ties narių VDU Atkūrimo taryba. Pavojus, kad VDU Atkūrimo taryboje dominuos techniš- 
kųjų, medicinos, veterinarijos, miškininkystės ir kitų taikomųjų mokslo sričių atstovai, buvo akivaizdus. 
Humanitarų - profesorių ar mokslo daktarų - praktiškai Kaune nebuvo. Atsižvelgiant į esamą situaciją, 
buvo nutarta humanitarams aukščiausių reikalavimų netaikyti. 


NR. 67. AURELIJAUS NORUŠEVIČIAUS PASISAKYMAS. 1989 M. VASARIO 17 D. 
Noruševičius, A. Kauno Vytauto Didžiojo Universitetas pradeda užsiėmimus. In Kauno aidas. 1989 02 17. Nr. 4, p. 2. 


Kauno Vytauto Didžiojo Universitetas pradeda užsiėmimus 


Sulaikę kvapą laukėme Liaudies švietimo ministerijos sudarytos komisijos Kauno Vytauto Didžiojo 
universiteto atkūrimui išvadų. Komisija dirbo praeitų metų gale. Respublikinėje spaudoje kažkodėl jokio 
skelbimo apie komisijos darbą nepasirodė. „Kauno tiesa“ išspausdino interviu su LKP Kauno miesto 
komiteto antruoju sekretoriumi Z. Kazakevičiumi. Iš šio interviu ir vėlesnių publikacijų aiškiai galime 
suprasti, kad komisija, vadovaujama Vilniaus Valstybinio universiteto rektoriaus J. Kubiliaus, parinko 
atkuriamam universitetui ilgą evoliucijos kelią. Kodėl taip atsitiko? Pirma, todėl, kad Vilniaus universiteto 
vadovai pamiršo istoriją: 1940 metais vos pilnametystės (18 metų) sulaukęs Vytauto Didžiojo universite- 
tas be jokių dvejonių perdavė du savo fakultetus atsikuriančiam Vilniaus universitetui. Antra, labai svarbu 
išsaugoti Kauno aukštųjų mokyklų vadovų nepriklausomybę, bijomasi, kad universitetas gali ją pažeisti. 
Štai kodėl Vilniuje sudarytoji komisija, konstatuodama, kad aukštųjų mokyklų išdėstymo schema nevy- 
kusi, siūlo VD universitetą auginti iš vakarinio fakulteto, o „ateityje galima būtų galvoti“ ir apie Vilniaus 
Pedagoginio instituto įliejimą. Būtų galima sveikinti komisiją, jei ji, kritikuojanti blogą aukštųjų mokyklų 
išdėstymo schemą, šį institutą siūlytų perkelti į Kapsuką, turintį senas ir geras jaunųjų pedagogų ruošimo 
tradicijas, ar kur kitur, o kokiais motyvais remiasi siūlydama Kaunui - neaišku. 

Neįmanoma paaiškinti, kodėl universiteto bijosi Kauno aukštųjų mokyklų vadovai. Greičiausiai todėl, 
kad Kauno universitetas, nenorėdamas kampinėti, paprašys grąžinti 1922-1940 metais pasistatytus pas- 
tatus. Kelia nuostabą kai kurių mokslo vyrų mintys spaudoje, susirinkimuose, kad Kauno Politechnikos 
ar Medicinos institututai negali sudaryti universiteto pagrindo. Motyvai „rimti“: universitetas kuriamas 
humanizavimo stiprinimui regione, o ruošiami inžinieriai apsieis be kultūros ir humanitarinių mokslų, 
nes jie dirbs su mašinomis. Medikų vadovai dievažijasi įvesią visokiausių humanitarinių mokslų, nes jie 
dirbs netaptų fakultetu, nes negalėtų dirbti laboratorija (?), suprastėtų medikų paruošimo lygis. Išeitų, 
kad mes dabar turime tokius gerus medikus tik todėl, jog juos ruošia institutas, o ne universitetas. Iš 
mūsų galėtų imti pavyzdį ir kitos pasaulio valstybės ir neruošti medikų universitetuose! Turbūt dar ne 
vieną peticiją pamatysime garbių mokslo vyrų, garsius vardus turinčių pranašautojų perspėjimus ir krei- 
pimąsi į įvairias instancijas. Kas už to slėpsis? Tik vienas Dievas žino. Kol universiteto atkūrimą svarstys 
kabinetuose ir komisijose, kuriuose neatstovaujami Kauno šviesuoliai iš aukštųjų mokyklų, neformalūs 
judėjimai, jaunimo, partijos ir valdžios atstovai, tol universiteto reikalai nejudės. Minkštai sėdintiems ir 
menkas pastangas rodantiems Alma Mater atkūrimui noriu priminti, kad demokratijos vėjai gali kepures 
už sąmoningą neveikimą nunešti! Savo ruožtu studentams ir dėstytojams noriu pacituoti buvusio VD 

universiteto rektoriaus profesoriaus S. Šalkauskio mintis apie universiteto reikšmę. Tikiuosi, šiuos žodžius 
išgirs miesto vadovai, įsiklausys į juos studentai ir dėstytojai. „Tiesioginiu būdu per savo mokslinę kūrybą 
ir skleidžiamą šviesą ir netiesioginiu būdu per ruošiamą vadovaujamajam vaidmeniui inteligentiją uni- 
versitetas yra aukštasis kultūros organas, kuris turi didžiausios reikšmės ir tautai, ir valstybei. Šita prasme 
galima pasakyti, kad jis yra tautos formuotoja... Tuo tarpu inteligentija dėl savo universalinio dvasinio 
išsilavinimo yra pašaukta būti visuomenėje susipratimo, pusiausvyros, kultūrinės kūrybos bei pažangos, 
asmeninės laisvės ir visuomeninio vadovavimo veiksniu.“ Taigi susimąstykime, ko reikia mūsų tautai: 
universalaus dvasinio išsilavinimo inžinierių ir gydytojų ar inžinierių ir medikų? 

Noriu tikėti, kad universitetas bus, jei pradėsime dirbti tuoj pat, o nelauksime dešimtmečių, augindami 
universitetą iš vakarinio fakulteto. Konkrečiai siūlau pradėti nuo Kraštotyros fakulteto įkūrimo. Kodėl 
nuo kraštotyros? Todėl, kad kraštotyra talpiausia, šiuo metu aktualiausia jaunimo sulietimo su Tautos 
kamienu, dvasia sritis. Kraštotyra verčia pažinti krašto praeitį, istoriją, susitikti su žmogum, prisiliesti prie 
archyvuose dūlančių faktų, moko kruopštumo ir teisingumo, ruošia tvirtus pamatus būsimiems muzikan- 
tams ir kalbininkams, istorikams ir dailininkams, muziejininkams ir inžinieriams, sociologams ir vado- 
vams ir t. t. Tai mokslininko tyrinėtojo lopšys. Kauno kraštotyrininkai džiaugiasi, kad šiai minčiai pritarė 
mūsų kuratoriai Vilniuje ir Kaune. Todėl šių metų vasario 22 dieną pirmųjų kursų studentus, norinčius 
studijuoti atkuriamame Vytauto Didžiojo universiteto Kraštotyros fakultete, kviečiame iš visų Kauno 
aukštųjų mokyklų atvykti 18 valandą į KPI Mechanikos fakultetą (A. Mickevičiaus 37). Labai prašome 
atvykti buvusius Kauno universiteto profesorius, dėstytojus ir studentus, taip pat visuomenės narius. Po 
trumpos fakulteto atidarymo ceremonijos prasidės paskaita. 


A. NORUŠEVIČIUS 


NR. 68. E. DALINKEVIČIAUS REPORTAŽAS APIE KRAŠTOTYROS FAKULTETO 
VEIKLOS PRADŽIĄ 1989 M. VASARIO 23 D. 


Dalinkevičius, F. Pradėjome rašyti metraštį. In Alma Mater. Informacinis Kauno Vytauto Didžiojo universiteto Krašto- 
tyros fakulteto biuletenis, 1989 04 26, p. 1. 


Pradėjome rašyti metraštį 


Atkuriamo Vytauto Didžiojo universiteto istorijoje ryškiomis raidėmis bus įrašyta 1989 m. vasario 23 
diena. Tą dieną į pirmąjį užsiėmimą rinkosi Kraštotyros fakulteto klausytojai. Didžioji buvusių pirmųjų 
VDU rūmų auditorija buvo pilna. Veidai švietė džiaugsmu ir švente. Organizatoriai tokios gausybės 
dalyvių nelaukė. Gal kai kurie susirinkusieji tikėjosi sveikinimų iš valdžios vyrų (o jų nė vienas neatėjo), 
iš anksto paruoštų kalbų skaitymo (kalbėjo visi norintieji), įprastinio šventinio koncerto (skambėjo tik 
vienas savos kūrybos eilėraštis), akademikų paskaitų (o buvo kalbama tik apie fakulteto reikalus). Objek- 
tyvumo vardan reikia pasakyti, kad buvo daug sveikinimų, emocingų ir nuoširdžių pasisakymų, viltingų 
palinkėjimų. Klausimų srautas užplūdo organizatorius, o studentų sąrašai pilnėjo. Užsiregistravo 117 stu- 
dentų. Tarp jų Vilniaus ir Kauno aukštųjų mokyklų studentai, mokytojai, gydytojai, darbininkai. Daug 
jaunų, tik vidurinę baigusių mergaičių, bet yra solidžių, didelę gyvenimišką patirtį sukaupusių klausytojų. 
Tą iškilmingą pirmąją darbo dieną buvo akcentuojama, kad Kraštotyros fakultetas yra atkuriamo Vytauto 
Didžiojo universiteto fakultetas. Oficialiai atkūrus Universitetą, jo likimą spręs Universiteto vadovybė. 
Visus klausytojus pačią pirmąją dieną įspėjome, kad mūsų pastangos dėl savarankiško fakulteto gali būti 
ir bevaisės. Juk ne paslaptis, kad daugelis Universiteto atkūrėjų rūpinsis ekologijos problemomis. Nuošir- 
džiai besirūpindami žmogaus santykiu su jį supančia aplinka, jie gali pamiršti vykstančią dvasios eroziją. 
Reikia aiškiai pasakyti, kad jei Kauno Universiteto studentai neturės galimybės studijuoti kultūros isto- 
rijos, krašto tyrimo metodikos, tai tokio universiteto vertė atgimstančiai Lietuvai sumažės. Studentus 
užtikrinome, jeigu atsikuriančiame Universitete nebus kraštotyros fakulteto arba bent katedros, tai šis 
visuomeniniais pagrindais veikiantis VDU fakultetas dirbs toliau. 

Nuo vasario 23 dienos rašomas atkuriamo Universiteto metraštis, kurį perduosime oficialiai atkurto 
Universiteto metraštininkams. 


E DALINKEVIČIUS 

NR. 69. KRAŠTOTYROS FAKULTETO STUDENTŲ APKLAUSOS 
1989 M. VASARIO 23 D. REZULTATAI 


Antas, N. Apie kokį Universitetą svajojame. In Alma Mater. Informacinis Kauno Vytauto Didžiojo universiteto Kraštotyros 
fakulteto biuletenis, 1989 04 26, p. 2. 


Apie kokį Universitetą svajojame 


Pirmajame Kraštotyros fakulteto užsiėmime buvo išplatinta anketa su keturiais siūlomais variantais, 
kaip turėtų būti atkurtas Kauno universitetas. Savo pasiūlymus ir svajas išsakė būsimieji studentai ir 
svečiai - dėstytojai, mokslininkai, tarnautojai, moksleiviai ir darbininkai. 46,7 procento iš 166 dalyvavusių 
apklausoje pasisakė už savarankišką aukštąją mokyklą. 50,3 procento galvoja, kad Universiteto pagrindą 
turėtų sudaryti Kauno Medicinos ir Politechnikos institutai. Nemaža žmonių svajoja apie didelį, stambų, 
Sorbonos universiteto pavyzdžio, susivienijimą. Argumentas paprastas - visiems specialistams reikalingas 
humanitarinis išsilavinimas. Visos Kauno aukštosios mokyklos privalo suteikti universitetinį išsilavinimą. 
Šie respondentai siūlo: neriboti priėmimo, gabiausius ir nepasiturinčius atleisti nuo mokesčio. Pirmuo- 
sius du-tris metus visi turėtų studijuoti kalbas, istoriją, dailę, muziką, architektūrą, teatro, kraštotyros, 
muziejininkystės, sociologijos, psichologijos ir informatikos pagrindus, o norintieji gilintųsi lankydami 
matematikos, fizikos, chemijos, biologijos, geografijos, filosofijos ir kitas paskaitas. Tik po to turinti pra- 
sidėti sąmoningai pasirinkta ir visuomenės poreikius atitinkanti specializacija. Ne vieniša nuomonė, kad 
į Universiteto struktūrą galėtų būti įjungti ir Mokslų Akademijos institutai. Tai būtų ne tik fundamen- 
taliųjų mokslų centrai, bet ir Universiteto studentų mokymo bazės. Vieni dar svarsto, o kiti džiaugiasi 
drąsia kraštotyrininkų iniciatyva - nelaukiant polemikos rezultatų - pradėjusių didelį kultūrinį darbą. 
Kokiose socialinėse grupėse vyksta diskusijos — visi pritaria minčiai, kad Kaunui būtinas Universitetas, 
turintis nepriklausomą statusą nuo VVU. Pagrindiniu fakultetu jame siūloma Lietuvos kultūros istorijos 
ir plėtotės fakultetas. 


N. ANTAS 
Sociologas 


NR. 70. Juozo MACEVIČIAUS PASISAKYMAS. 1989 M. KOVO 2 D. 
Macevičius, Juozas. Ar užteks Universiteto? In Kauno tiesa. 1989 03 02. Nr. 52, p. 4. 


Ar užteks Universiteto? 


Kauno gyventojai dažnai vadinami technokratais, besižavinčiais tik materialinėmis gėrybėmis, mažai 
ar nepakankamai vertinančiais dvasines vertybes. Ar tokia nuomonė yra teisinga, galima būtų tvirtinti 
atlikus sociologinius tyrimus, bet šiuo atveju reikia sutikti, kad „nėra dūmų be ugnies“. 

Siekiant „sudvasinti“ Kauno miesto ir zonos gyventojus, siūloma atkurti Kauno universitetą. Šios aukš- 
tosios mokyklos paskutiniųjų metų (1939-1949) gyvenimo istorija yra dramatiška. Prisiminkime ją... 

1939 metais Lietuvai atgavus Vilnių, reikėjo iš naujo organizuoti darbą Vilniaus universitete, nes senasis 
S. Batoro universitetas praktiškai nustojo veikęs. Dauguma S. Batoro universiteto studentų ir dėstytojų 
buvo nevietinės kilmės; karo audros juos išblaškė. Naujai atkuriamame Universitete buvo dėstoma lietu- 
viškai. Todėl ir likę dėstytojai negalėjo, o gal ir nenorėjo paskaitas skaityti gimtąja kalba. Manau, kad tuo 
metu atgaivinti Vilniaus universitetą tegalima buvo perkeliant dalį Kauno universiteto fakultetų į Vilnių. 

1939-1940 mokslo metų pavasario semestrą Vilniaus universitetas pradėjo turėdamas du iš Kauno 
universiteto perkeltus fakultetus - Humanitarinių mokslų su trimis skyriais: filologijos, istorijos ir ekono- 
mijos. 1940 metų vasarą iš Kauno universiteto į Vilnių buvo perkeltas ir Matematikos-gamtos fakultetas, 
kuriame buvo matematikos, fizikos, chemijos ir biologijos skyriai. Prie šio fakulteto papildomai įsteigti 
medicinos ir farmacijos skyriai - būsimo Medicinos fakulteto užuomazga. Į Vilnių buvo perkelti dėsty- 
tojai, studentai, mokymo priemonės, literatūra, inventorius. Taip Kauno universitetas (visi pagrindiniai 
universitetui būdingi fakultetai) buvo perkeltas į Vilnių. 1940 metais buvo svarstoma, ar netikslinga į 
sostinę perkelti ir Technikos fakultetą. 

1940 metais Vytauto Didžiojo universitete Kaune tebuvo likę trys fakultetai - Medicinos, Statybos ir 
Technologijos. 

Vokiečių okupacijos metais Universiteto organizacinė struktūra nepasikeitė, bet pablogėjo darbo 
sąlygos, nes jau 1941 m. rudens semestre buvo atimti Aleksoto rūmai, o 1943 m. uždarius Universitetą, 
visi likę padaliniai susikraustė į Medicinos fakulteto rūmus. 

Po vokiečių okupacijos, 1944 m., atkurtame Kauno universitete buvo numatyti keturi fakultetai - Tech- 
nologijos, Statybos, Medicinos ir Istorijos-filologijos!'?. Atkurti pilną universitetą nebuvo jokių galimybių, 
nes nemaža dalis profesorių apleido gimtąjį kraštą, todėl dėstytojų trūko ir Vilniaus bei Kauno universi- 
tetams. Kauno universitete buvo specializuojamasi studijuoti taikomuosius mokslus, todėl Istorijos-filo- 
logijos fakultetas 1948 m. buvo uždarytas. 

1950 m. pabaigoje Kauno universitete susidarė neįprasta universitetams struktūra - penki techniškieji 
fakultetai ir Medicinos fakultetas. Atsižvelgiant į tokią padėti, buvo prisimintas Lietuvos inžinierių drau- 
gijos dar 1937 m. paskelbtas siūlymas steigti savarankišką aukštąją technikos mokyklą, kurioje geriau 
kaip universiteto sistemoje galima ruošti inžinierius. Pritariant daugumai techniškųjų fakultetų dėstytojų, 
1950 m. pabaigoje Kauno universitetas buvo reorganizuotas į dvi aukštąsias mokyklas - Kauno politech- 
nikos ir Medicinos institutus. 

Pokario metais į Vilnių, kaip Respublikos sostinę, kėlėsi ne tik administracinės įstaigos, bet ir kitos 
„prestižinės“ organizacijos - žurnalų ir laikraščių redakcijos, leidyklos, kūrybinių organizacijų centriniai 
valdymo organai, Operos ir baleto teatras, Konservatorija, Dailės institutas ir t. t. Sostinėje ir anksčiau, ir 
dabar koncentruojamos visos humanitarinės įstaigos, todėl kituose miestuose bandomiems organizuoti 
humanitariniams renginiams dažnai prisegama provincialumo etiketė. Taip Kaunas, buvusi laikinoji Res- 
publikos sostinė, tapo vienu iš respublikinio rango miestų. Jame pasiliko beveik tik taikomojo mokslo 
aukštosios mokyklos ir mokslinio tyrimo institutai. Kaune tėra viena — „Šviesos“ - leidykla, leidžiamas tik 
vienas žurnalas - „Nemunas“. 

Mūsų miestui humanitarizuotis neužteks vien atkurti Universitetą. Aišku, tai reikšmingas humanitari- 
nių idėjų skleidimo šaltinis, bet jo absolventams reikės ir naujų darbo vietą. Kažin, ar Universiteto ambi- 
cijas galės patenkinti mokytojo karjera. 

Kaunas, be Universiteto, Vilniui atidavė ir dalį techninių aukštosios mokyklos kadrų - padėjo įkurti 
Vilniaus inžinerinį statybos institutą. Manau, kad šiandien Vilniaus universitetas gali bent iš dalies grą- 
žinti skolą — padėti suformuoti pajėgų Kauno universitetą. Vilnius turėtų atsisakyti privilegijos - visa 
„grietinėlė“ privalo tekti tik sostinei. 

Oarnebūtų tikslinga humanitarines įstaigas bent iš dalies paskirstyti po visą Respubliką? Persitvarkymo 
procesas visuomet yra skausmingas, bet abejoju, jog be jo galėsime išsiversti. 


Juozas MACEVIČIUS 
Profesorius, geografijos mokslų daktaras, 
Politechnikos instituto Hidraulikos katedros vedėjas 


NR. 71. ANTANO MISIŪNO PASISAKYMAS. 1989 M. KOVO 2 D. 
Misiūnas, Antanas. Autoriteto reikia labiausiai. In Kauno tiesa. 1989 03 02. Nr. 52, p. 4. 


Autoriteto reikia labiausiai 


Pritardamas Kauno universiteto atkūrimo idėjai bei kartu akcentuodamas asmenybės tobulinimo ir 
dvasingumo kėlimo aspektus, norėčiau atkreipti skaitytojų dėmesį į šiuos niuansus. 

Visų pirma, Universitete būtina įsteigti meninės fotografijos fakultetą. Tai atitiktų autoritetingų šian- 
dieninio pasaulio universitetų analogą. Nors Respublikos fotomeno draugija - autoritetinga organiza- 
cija, tačiau esama ir negatyvių pusių. Ji savo tarpe neturi netgi pradedančiųjų teoretikų arba istorikų, 
kurie kompetentingai prisidėtų prie šiandieninės fotografijos teorijos problemų sprendimo arba padėtų 
atskleisti jos istorinį aspektą. Tai, aišku, gerokai priklauso nuo fotomenininko erudicijos ir jo išsilavinimo 
lygio. Juo labiau, kad esama padėtis (nedidelė jos narių, baigusių aukštąsias mokyklas, lyginamoji dalis) 


Už Tekste: Istorijos-filosofijos. 

reikalauja rimtai ją gerinti. Dėstytojų kadrų užteks. Juos galima būtų papildyti iš esamų tarpo - tais, kurie 
turi panašių duomenų moksliniam darbui, nors nesireklamuoja, pasilikdami kuklūs ir nežinomi. Tam 
tikslui galima būtų pasikviesti specialistų ir iš užsienio. 

Antra. Politinė ekonomija jau XIX a. buvo ir yra dėstoma visuose autoritetinguose universitetuose. 
Nebūdamas jos specialistas, tačiau remdamasis mūsų ir užsienio literatūra, norėčiau atkreipti dėmesį į tai, 
kad dėstant šią discipliną būtina plačiau taikyti matematinius metodus. Netolimoje praeityje toks dėstyto- 
jas turėjo kažkuo rizikuoti, o dabar ši naujovė būtina ir gerokai pakeltų politinės ekonomijos kaip mokslo 
autoritetą. Tai, žinoma, galėtų atitikti ir mūsų Universiteto reikalavimus. 

Užsisėdėjusių valdininkų pakeitimas naujais, kompetentingais ir sugebančiais dirbti su žmonėmis, 
neišvengiamas procesas. Naujam universitetui reikalingi gabūs, išsimokslinę ir turintys savo nuomonę 
ir autoritetą studentų tarpe dėstytojai, o ne akli nekompetentingų vadovų nurodymų vykdytojai. Tai 
organiškai susiję su atkuriamojo Universiteto prestižu ir autoritetu kitų Europos aukštųjų mokyklų tarpe. 


Antanas MISIŪNAS 
Ekonomikos mokslų kandidatas, docentas 


NR. 72. RIMANTO KRUČIAUS PASISAKYMAS. 1989 M. KOVO 2 D. 
Kručius, Rimantas. Pradėkime nuo aukštųjų humanitarinių kursų. In Kauno tiesa. 1989 03 02. Nr. 52, p. 4. 


Pradėkime nuo aukštųjų humanitarinių kursų 


Niekam ne paslaptis, kad netolimoje praeityje žymi dalis humanitarinių ir ekonomikos mokslų tapo 
rafinuotomis primityvių dogmų liaupsėmis. Todėl daug humanitariniams mokslams gabaus jaunimo 
stojo studijuoti inžinerinių arba tiksliųjų mokslų, kur ne tokia dogmatiška aplinka. Ir dabar, kai garsiai 
šnekama apie naują mąstymą, nevalia užmiršti tų „atsargos“ humanitarų. Supažindinę juos su minėtų 
humanitarinių mokslų pasiekimais, turėtume aukštos kvalifikacijos kadrus ir civilizuoto pasaulio dėmesio 
vertas naujas mokslo kryptis, tokias kaip, sakysime, kibernetinė gnoseologija, matematinė istorija arba 
praeities sociometrija, pramonės psichologija ir panašiai. Todėl, pritardamas Kauno universiteto krašto- 
tyros fakulteto steigėjams („Kauno tiesa“, Nr. 33), siūlau neskubėti skelbtis Universiteto fakultetu. Pradė- 
kime nuo aukštųjų humanitarinių kursų. Tegu juose kuo greičiau atsigauna prarasta humanitarų karta. 
Naujų mąstytojų iš žalio jaunimėlio greitai neparuošime, o visuomenės moksluose dabar - vakuumas. Ir 
ne tik kraštotyros baruose. 

Ir ateityje neverta Kauno universiteto paversti masine kadrų kalve. Atkurtas Universitetas galėtų ruošti 
kompleksiškai kvalifikuotus kadrus iš aukštąjį išsilavinimą ir praktinę patirtį turinčių asmenų. Tokiu 
būdu galėtume rengti iš gydytojų arba inžinierių biofizikus, specialiomis temomis rašančius žurnalistus, 
redaktorius, vertėjus, politinės ekonomijos praktikus ir t. t. 

Ir tegu esamos kadrų kalvės „štampuoja“ specialistus, o VDU tobulina juos iki pasaulinių standartų 
lygio ir lieka ištikimas savo prieškarinėms tradicijoms. 

Aukščiausio, magistrinio lygio mokykla (savotiškas civilinis karo akademijos analogas) Lietuvai rei- 
kalinga. Aspirantūros sistema jos atstoti negali, nes egzistuoja daug apleistų praktinių veiklos sričių, kur 
iškilusių problemų esmę tegali suvokti plataus akiračio žmonės, jau turintys aukštąjį išsilavinimą ir prak- 
tinės patirties. O spręsti šias problemas dar reikia mokytis. 

Tokius siūlyčiau ateities planus. Įsteigti aukštuosius humanitarinius kursus jau šiandien yra visos 
sąlygos. Užtektų panaudoti dalį kvalifikacijos kėlimui, perkvalifikavimui ir politiniam švietimui skirtų 
išteklių. Maskvos leidimo nereikia. Ir kai kursų bazėje Kaune susiformuos technokratinės ir humanitari- 
nės minties sintezės centras, subręs kadrai, Kauno VDU atkūrimo problema išsispręs savaime. Neužmirš- 
kime tiesos, kad tik esant humanitarinių ir tiksliųjų mokslų sąveikai galima pažanga. Kaune šiai sąveikai 
sąlygos geros ir, esu įsitikinęs, tokiu būdu atkurto Kauno universiteto auklėtiniai ateityje sugebėtų įgyven- 
dinti Oskaro Milašiaus pranašystę - paversti Lietuvą Šiaurės Atėnais. 


Rimantas KRUČIUS 
Inžinierius 

NR. 73. ĮRAŠAS ROMUALDO BALTRUŠIO DIENORAŠTYJE. 1989 M. KOVO 4 D. 


Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys], 2013, p. 49. 


1989-03-04 - Šeštadienis, Šv. Kazimieras 

Gerokai išvargino savaitės darbai, mat, be tiesioginių pareigų KPI Organinės chemijos katedroje, dar 
kiekvieną dieną vakarais teko posėdžiauti, sprendžiant Vytauto Didžiojo universiteto atkūrimo reikalus. 
Labai sunkiai sekėsi sudaryti atkūrimo VDU Tarybą visuomeniniais pagrindais. VDU atkūrimo bran- 
duolį, kuriame teko posėdžiauti, sudarė VDU atkūrimo entuziastai: prof. V. Paliūnas, prof. S. Masiokas, 
prof. P. Zakarevičius, prof. J. Vilemas, prof. R. Baltrušis, doc. A. Karoblis, doc. M. Venslauskas, doc. J. Mise- 
vičienė, doc. A. Gutmanas, dr. B. Snarskis. Dr. B. Snarskis, nesutikęs su vakarykščiu VDU tarybos atkūrimo 
projektu, perskaitęs savo memorandumą išėjo. Gaila... 


NR. 74. ALvYDO BUTKAUS PASISAKYMAS. 1989 M. KOVO 3 D. 
Butkus, Alvydas. Koks bus Kauno universitetas? In: Vakarinės naujienos, 1989 03 06. Nr. 54, p. 2. 


Koks bus Kauno universitetas? 


Šalia didelių vilčių, kuriomis gyvena atgimstanti Lietuva, yra viltis susigrąžinti Vytauto Didžiojo 
universitetą, išformuotą 1950 metais. Jo atkūrimo motyvų yra du: 1) humanitarizuoti technokratiškąjį 
Kauną ir visą regioną, t. y. Suvalkiją, 2) rengti specialistus, kurių trūksta dabartinei ir būsimajai Lietuvai: 
teisininkus, menedžerius, politologus ir kt. 

Iš kelių atkūrimo variantų valstybinė komisija pasirinko evoliucinį: išauginti Kauno universitetą iš 
Vilniaus universiteto šaknies - Kauno vakarinio fakulteto, ilgainiui plečiant jo bazę ir vakarinį mokymą 
keičiant dieniniu. Iš pirmo žvilgsnio tai atrodo racionaliausias, optimalus ir neskausmingas būdas. Tačiau 
pažiūrėkime, kas tūno šito varianto šešėlyje. 

Pirmasis pavojus. Valstybinėje komisijoje yra žmonių, kurie nebuvo suinteresuoti Kauno universiteto 
atkūrimu, netgi priešinosi tai idėjai. Vadinasi, jų veikla komisijoje nulemta konjunktūros ar net prievo- 
lės. Be to, komisijoje daug vilniečių, Vilniaus universiteto pareigūnų, atitrūkusių nuo Kauno aktualijų, 
nesusijusių su lietuvių tautinės mokyklos koncepcijos rengimu. Kodėl nepastebime savo centro Vilniaus 
diktato? Nepastebime, kad Kauno universitetas atkuriamas pagal jau esantį Vilniaus universiteto modelį. 
Į Kauno stacionarą automatiškai perkeliama vilniškė stacionaro programa, disciplinos, pedagoginiai 
krūviai, Statutas. Tad ar ne geriau Kauno universitetą pradėti formuoti jau dabar? Kad ir evoliuciniu būdu, 
bet KAUNO UNIVERSITETĄ, o ne Vilniaus universiteto dieninius fakultetus, priklausomus nuo centro? 
Vėliau juk vis vien reikės revoliucijos, kai teks atkirsti tada jau drūtą šaknį nuo Vilniaus universiteto. Kada 
bus skausmingiau - dabar ar ateity? Juk tada reikės perorganizuoti jau skaitomas disciplinas, programas, 
gal net ir sukomplektuotus kadrus. 

Antrasis pavojus. Kauno vakariniame fakultete lieka senoji administracija. Kiek prisikentėjo ir tebe- 
kenčia vakarinio studentai, verčiami studijų metais dirbti. Ir ne bet kur, o pagal specialybę! Jei, sakysim, 
lituanistas nedirba pagal specialybę, jis turės nueiti kryžiaus kelius, kad po sesijos gautų teisę (t. y. lapelį) 
skolai laikyti. Mat administracija stropiai paiso Maskvos kabinetuose sukurto reikalavimo, pagal kurį 
vakariniuose skyriuose neturi teisės mokytis asmenys, nedirbantys pagal specialybę. Filologui pedagogi- 
nis ir bet koks kitas darbas specialybės žinių duoda ne kažin kiek, užtat studijuoti trukdo tikrai. Dirbančių 
vyresnio amžiaus pedagogų Kauno vakariniame fakultete studijuoja vienas kitas, į lituanistiką stojančiųjų 
daugumą sudaro abiturientai arba baigusieji vidurinę prieš metus. Visi jie, prieš stodami, verčiasi per galvą 
stengdamiesi gauti darbą, kad paskui su išrašu iš darbo knygutės galėtų skintis kelią į aukštąją mokyklą. 

Ir štai VU Kauno vakariniame fakultete atsiras stacionaro pirmieji kursai. Studentai bus dalijami į 
dvi stovyklas: dieninio skyriaus studentai turės visas sąlygas gerai studijuoti, o vakariniokai tebesimokys 
pagal siauresnes programas; dekanatas dar kaišios jiems pagalius į studijų ratus, grūmodamas, kad už 
darbą ne pagal specialybę mes lauk ar bent jau neteiks lengvatų. Pereiti į stacionarą vakariniokams nebus 
nei galimybių, nei noro: juk iš trečio ar ketvirto kurso negrįši į pirmą, kad ir dieninį. 


DoKUMENTAI 


Trečiasis pavojus. Kauno universitetas turi būti humanitarinio profilio - šitai pripažįsta beveik visi. 
Tačiau humanitarinių žinių prikimštas žmogus - dar ne humanitaras. Svarbu ne tik mokyti, bet ir kaip 
mokyti. Svarbu dėstymo, bendravimo kultūra, požiūris į žmogų, į kolegą, humanistinė nuostata. Skaudu, 
kad iki šiol Kaune šitos kultūros stokojama, kad studijos neduoda doro bendravimo patirties, geros 
bendravimo mokyklos. 

Aš už tokį universitetą, kur gerbiamas studentas, jis nežeminamas, kur prie dėstytojo jis neina skersas 
įsitempęs, laukdamas šiurkštesnio žodžio ar pašaipos. Aš už tokį universitetą, kur administracija vado- 
vauja ne daužydama kumščiu į stalą, kur viršininkų protas ne gerklėj, o galvoj. Pagaliau aš už tokį uni- 
versitetą, kuriame dirbtų pažangių pažiūrų specialistai, už universitetą, kuris nebūtų reakcijos židinys ar 
stagnacijos marionečių prieglauda. 

Kauno universitetas turi būti naujoviška mokykla su nauju Statutu, su pirmais drąsiais bandymais įgy- 
vendinti tautinės mokyklos koncepciją. Jei viso šito neįmanoma siekti jau šiandien, reikia suabejoti pačia 
Kauno universiteto atkūrimo prasme. 


Alvydas BUTKUS 
Filologijos mokslų kandidatas 


NR. 75. SILVESTRO GAIŽIŪNO PASISAKYMAS. 1989 M. KOVO 8 D. 
Gaižiūnas, Silvestras. Baltų-skandinavų filologija Kauno universitete? In Gimtasis kraštas. 1989 03 08-15. Nr. 10, p. 5. 


Baltų-skandinavų filologija Kauno universitete? 


Iš publikacijų apie Kauno Vytauto Didžiojo universiteto atkūrimą kol kas bene sunkiausia buvo susida- 
ryti vaizdą apie humanitarinius mokslus, ypač - filologiją (nors būta pasiūlymo atkurti kultūros filosofijos 
katedrą). Mūsų didieji kultūros kūrėjai, būdami aistringi patriotai bei tautos gelbėtojai - J. Basanavi- 
čius ir V. Kudirka, V. Krėvė ir V. Mykolaitis-Putinas - buvo ir Europos piliečiai savo dvasia bei darbais. 
Tokių piliečių Lietuvoje kuo daugiau norime matyti šiandien ir rytoj. Kuo galėtų čia pasitarnauti Kauno 
universitetas? 

Reikėtų reorganizuoti lituanistikos specialybę, kad ji nedubliuotų kitų aukštųjų mokyklų lituanistikos, 
taptų savita mokslo disciplina. Mūsų lituanistika, mano supratimu, iki šiol stokoja platesnio, neepizodinio 
ryšio su kitomis filologinėmis disciplinomis, sakysim, su latvistika ar skandinavistika. Iki šiol neruo- 
šiami pas mus nei tikri baltistai (nors baltistika kaip mokslo šaka egzistuoja), nei skandinavistai. Pritariu 
A. Smailio nuomonei, jog „Kauno universitete galėtų būti įvairaus profilio lingvistai, tarp jų prūsistikos ir 
baltistikos žinovai, šiaurės Europos kalbų specialistai“ („G. k.“. Nr. 5). Manyčiau, norint geriau pažinti savo 
kultūros, kalbos, mentaliteto šaknis, siekiant artimesnio ryšio su kaimyninėmis Baltijos regiono šalimis, 
reikėtų pagalvoti apie baltų-skandinavų filologijos specialybę, kuri Kauno universitetui teiktų savitumo, 
o visai tautai ir net Pabaltijui - nemaža dvasinės naudos. 

Įvedant latvių literatūros, kalbos, kultūros, istorijos, tautosakos kursus, savaip būtų atkuriama latvisti- 
kos tradicija, gyvavusi senajame Kauno Vytauto Didžiojo universitete. Čia prof. Eduardas Volteris skaitė 
latvių literatūros istorijos kursą. Jam dėstant, Lietuvos (Kauno) studentai rašė diplominius darbus iš latvių 
literatūros bei tautosakos. Įdomus dokumentas - 1927 m. E. Volterio laiškas J. Rainiui, kuris, beje, dar 
būdamas emigracijoje Šveicarijoje, svajojo apie naujo tipo universitetą, jungiantį lituanistiką, latvistiką, 
estologiją. Kauno profesorius, primindamas, kad jam tenka dėstyti latvių literatūros kursą, privalomą 
lietuvių literatūros studentams, latvių poetą prašo patarti, kokį latvių literatūros istorijos veikalą galima 
būtų išversti į lietuvių kalbą, kuriuo galėtų naudotis studentai. Deja, ir šiandien latvių literatūros istorijos 
dar neturime. Pati baltistikos specialybė būtų puiki paskata tokiam veikalui parašyti. 

Visos šios pastabos liečia ir skandinavistiką. Ji galėtų būti sudėtingesnė šios specialybės dalis (arba 
kol kas pagalbinė). Galvojant apie tokios specialybės ateitį, vėl iškyla praeities epizodas. 1935 m. Stok- 
holme įvyko didelė Baltijos šventė, kurioje iškelta Baltoskandinavijos idėja, kreipianti aktyvesnių kon- 
taktų linkme. Dideli darbai mūsų, lietuvių, dar laukia tiek verčiant, tiek tyrinėjant latvių ir skandinavų 
kraštų literatūras. Universitete turėtų būti bent skandinavų šalių literatūros įvadas. Tai padėtų ne tik 
aiškiau suvokti tokių mūsų literatūros klasikų, kaip I. Šeinius ar J. Savickis, kūrybos esmę, bet ir pravertų 
duris naujiems kontaktams. Juos jau intensyvina Latvija. 

Latviai turi gana stiprias skandinavistų, norvegų ir švedų kultūrų specialistų pajėgas, kurios vienaip ar 
kitaip galėtų įsitraukti ugdant Kauno universiteto studentus. O kur dar latvių emigrantai Stokholme - jų 
būryje yra ir pasaulinio garso filologų, puikių baltistų, nuolat palaikančių ryšius su gimtine bei Lietuva. 
Stokholmo universiteto baltistas Helgė Rinholmas, turįs net 40 studentų baltistų, sumanė parašyti baltų 
prokalbės žodyną. Į tą darbą įsitraukia specialistų iš šiapus ir anapus Baltijos. Juntama pasaulio baltistų 
parama. Manau, tokią paramą pajustų ir naujoji baltų-skandinavų studijų kryptis Kaune. 


SILVESTRAS GAIŽIŪNAS 


NR. 76. AURELIJAUS NORUŠEVIČIAUS KREIPIMASIS Į KAUNO VISUOMENĘ. 
1989 M. KOVO 12 D. 


Noruševičius, Aurelijus. Vytauto Didžiojo universiteto Kraštotyros fakultetas į pagalbą kviečia visus. In Kauno tiesa, 
1989 03 12. Nr. 60, p. 4. 


Vytauto Didžiojo universiteto Kraštotyros fakultetas į pagalbą kviečia visus 


Vasario 23 dieną, nepaisant kai kurių skeptikų pranašysčių, buvusiųjų Vytauto Didžiojo universiteto 
pirmųjų rūmų (dabar KPI Mechanikos fakultetas) didžioji auditorija buvo pilnutėlė. Universiteto Krašto- 
tyros fakultetas pradėjo didelį ir rimtą darbą. Tituluotasis mokslininkų elitas dar diskutuoja, kaip daryti: 
atkurti Vytauto Didžiojo universitetą, ar įkurti naują aukštąją mokyklą, o Universitetas, tiesa, visuomeni- 
niais pagrindais, veikia ir jau gauna rimtų visuomenės užsakymų. Užsiėmimus lanko per šimtą studentų. 
Visi jie susibūrė į atskiras sekcijas, atlieka pirmuosius savarankiškus tyrimo darbus. Paskaitas skaito, prak- 
tinius užsiėmimus veda žymūs kraštotyrininkai, mokslininkai, muziejininkai, archyvarai, kultūros veikė- 
jai, aukštųjų mokyklų dėstytojai!". 

Planuojame užrašyti prisiminimus Lietuvos savanorių ir buvusių naujakurių, tremtinių ir kalinių, karių 
ir partizanų, kultūros darbuotojų ir diplomatų, valstybės tarnautojų ir deputatų, tarnų, bernų, mergų ir 
piemenukų... Pradėjome kaupti duomenis apie Vytauto Didžiojo universiteto profesorius ir studentus. 
Rinksime eksponatus Kauno memorialiniams muziejams papildyti, taip pat Vytauto Didžiojo univer- 
siteto bibliotekos knygas. Dėkojame pirmiesiems knygų aukotojams, bet apie tai papasakosime Kauno 
visuomenei vėliau'!“. 

Lietuvos kraštotyros draugijos garbės narė, nenuilstanti kraštotyros profesorė Marijona Čilvinaitė siūlo 
Kauno šviesuomenei pagalvoti, ar nereikėtų mūsų mieste pradėti kaupti eksponatus būsimam kraštotyros 
ar etnografijos muziejui. Šis muziejus būtų puiki mokymosi bazė istorijos, kraštotyros, lituanistikos ir kitų 
profesijų studentams bei plačiajai krašto visuomenei šviesti. Pagalvokime bendrai. 

Norėdami turėti gerą būsimų temų ir darbų banką, kreipiamės į kauniečius ir kviečiame aktyviai daly- 
vauti Vytauto Didžiojo universiteto Kraštotyros fakulteto veikloje, rašyti, siūlyti, diskutuoti, kritikuoti. 
Jūsų laiškų lauksime adresu: 233000, Kaunas, K. Donelaičio g. 13, LKD Kauno skyriaus prezidiumui (Uni- 
versitetui). Skambinkite telefonais 223750, 746915. 


Aurelijus NORUŠEVIČIUS 


Už Vėliau Noruševičius pateikė tokią informaciją: „VDU Kraštotyros fakultete paskaitas skaitė mokslininkai iš Vilniaus ir 
Kauno aukštųjų mokyklų ir mokslo įstaigų: istorikai Irena Regina Merkienė, Vytautas Merkys, Vida Kulikauskienė, Pranas 
Kulikauskas, Kazys Račkauskas, Jonas Rekašius, architektai Marija ir Martynas Purvinai, antropologė Liucija Baškauskaitė, 
literatai, bibliotekininkai, archyvarai, žurnalistai, politiniai kaliniai ir dainininkė Veronika Povilionienė.“ (Červokienė D. 
Knygos ir vaikystė, prasidėjusi kalėjime. XX amžius, 2017 11 10. Nr. 43, p. 8) 

"4 Noruševičius: „Išleidome fakulteto laikraštį „Alma Mater“, užrašėme nemažai prisiminimų, paruošėme daug gražių dar- 
belių ir referatų kraštotyros tematika. [...] Dirbta ir daug praktinių darbų: fakulteto studentai sodino Atgimimo ąžuolyną 
J. Basanavičiaus tėviškėje, ruošė studiją apie lietuviškus vietovardžius Karaliaučiaus krašte, žymius Lietuvos žmones ir jų 
tautinę veiklą, organizavo diskusijas apie nepriklausomos valstybės ateitį, tyrinėjo Kauną juosusius carinės Rusijos pasta- 
tytus karinius fortus.“ (Červokienė D. Ibid.) 

NR. 77. GEDIMINO KoOsTKEVIČIAUS INFORMACIJA APIE RENGIAMĄ 
KONFERENCIJĄ. 1989 M. KOVO 16 D. 


Kostkevičius, Gediminas. Alma Mater atsinaujinimo dialektika. In Vakarinės naujienos. 1989 03 16. Nr. 62, p. 2. 


Alma Mater atsinaujinimo dialektika 


Šių metų balandžio 26-28 dienomis Kaune organizuojama mokslinė konferencija „Tautinė aukštosios 
mokyklos koncepcija ir Kauno universitetas“. Apie ruošiamą forumą pasakoja konferencijos orgazavimo 
komiteto pirmininkas, technikos mokslų kandidatas Gediminas KOSTKEVIČIUS. 

Gruodžio mėnesį vykusiame švietimo darbuotojų suvažiavime buvo aptarta nacionalinės mokyklos 
koncepcija. Šis dokumentas tapo pagrindu svarstant, kokia turi būti Lietuvos aukštoji mokykla. Manau, 
kad savoje konferencijoje galėsime aptarti siūlymus, kuriuos šiuo klausimu ruošia profesoriaus Algirdo 
Čižo vadovaujama specialistų grupė. Diskusijų sulauks tolesnės mokymo industrijos ir mokslinių tyrimų 
vystymo perspektyvos, nacionalinės pramonės koncepcija. 

Aukštojo mokslo reforma neatsiejamai susijusi su struktūriniais pokyčiais mokymo įstaigų sistemoje. 
Turime siekti, kad aukščiausios kategorijos specialistų ruošimas nebūtų vien dviejų didžiausių Lietu- 
vos miestų prerogatyva. Būtinas perėjimas nuo siauros specializacijos specialistų ruošimo prie žmogaus 
ugdymo, universalaus išsilavinimo asmenybių formavimo praktikos. Šiame kontekste ir turi būti spren- 
džiamas klausimas dėl Kauno Vytauto Didžiojo universiteto atkūrimo. 

Kauno universiteto atkūrimo 1990 metais klausimas vienas pagrindinių konferencijos darbotvarkėje. 
Jis labai jaudina ir mūsų tautiečius užsienyje, kurių daugelis jau atsiuntė paraiškas dalyvauti konferen- 
cijos darbe. Tai profesorius Rimvydas Šilbajoris - Ohajo universiteto slavų kalbų ir literatūros fakulteto 
dekanas, profesorius Edvardas Kaminskas iš Harvardo universiteto - pasaulinį vardą turintis gerontolo- 
gijos sipecialistas, profesorius Algirdas Avižienis iš Pietų Kalifornijos universiteto - žymus informatikos 
specialistas, ir dar profesoriai K. Skrupskelis, R. Kalvaitis bei kiti. Daugelis jų sutinka skaityti kursus atkur- 
tame Kauno universitete, o profesorius Algirdas Avižienis siūlo ir konkrečią paramą: aprūpinti universi- 
teto informatikos fakultetą modernia skaičiavimo technika, įrengti biblioteką. 

Konferencijoje numatoma ne tik plenariniai pranešimai ir bendroji diskusija, bet ir darbas sekcijose 
pagal mokslų kryptis. Sekcijoms vadovauja akademikai V. Statulevičius, A. Buračas, A. Janulaitis, profeso- 
riai V. Areška, A. Baubinienė ir kiti. Konferencijos tikslas yra paruošti konkrečias rekomendacijas, kurios 
Lietuvos mokslinės ir meninės inteligentijos vardu bus perduotos Respublikos vyriausybei. 

Kalbėdamas apie konkrečius žingsnius, kuriuos turėtume žengti, kad 1990 metais Kauno unversitetas 
atnaujintų savo veiklą, manau, jog jau dabar reikia imtis spręsti konkrečius universiteto veiklos klausimus. 
Tai galėtų daryti universiteto steigiamasis senatas, kurį reikėtų sukurti. Nes kam kitam, jei ne Lietuvos 
moksliniam elitui, spręsti, kam verta patikėti rūpintis universiteto atkūrimu. Šiam senatui galėtų priklau- 
syti taip pat gamybos vadovai, užsienio lietuvių profesoriai, kurie pasiruošę įnešti savo indėlį į būsimojo 
universiteto veiklą. 

Konferencijos organizavimo komiteto adresas: 23000, Kaunas, K. Donelaičio g. 20, 209 kab. 
(tel. 22-48-84). 


NR. 78. ALGIMANTO RADZEVIČIAUS PASISAKYMAS. 1989 M. KOVO 19 D. 
Radzevičius, Algimantas. Reikia tautinio universiteto. In Kauno tiesa. 1989 03 19. Nr. 66, p. 5. 


Reikia tautinio universiteto 


Pastaruoju metu vis atkakliau keliamas ir vis įvairiau aptariamas Kauno Vytauto Didžiojo universi- 
teto atkūrimo klausimas, mano supratimu, turėtų būti sprendžiamas Respublikoje puoselėjamos tautinės 
mokyklos koncepcijos plotmėje. Deja, iki šiol teturime vidurinės mokymo grandies pertvarkos programą, 
o aukštosios mokyklos vaidmuo bei funkcijos bendrajame tautinės kultūros gaivinimo bei ugdymo 
procese kol kas nėra aiškiau suvokta ir nusakyta. Kaip tik nuo įvairių naujo profilio specialistų, pirmiau- 
sia pedagoginių kadrų, rengimo, matyt, reikėtų pradėti mokyklos ir visos mūsų kultūros reformą, kurios 
sėkmė nuo jų kvalifikuotumo bei kompetentingumo daugiausia ir priklausys. Neabejotina, kad išeities 

pozicija ir pamatas kompetentingumui pasiekti būtų sąmoningas ir organiškas jau sukauptos tautinės 
kultūros patirties perėmimas, kūrybiškas jos tradicijų pratęsimas. Ir taikytina tai ne tik humanitarams, 
bet ir gamtos bei tikslių mokslų atstovams, netgi administracijos ir ūkio darbuotojams. 

Kaip tik šiems kardinaliems šiandienos uždaviniams spręsti pirmiausia ir reikia atkurti Kauno uni- 
versitetą, kuris tais pačiais tautinės kultūros ugdymo tikslais, beje, ir buvo įsteigtas. Per visą trumpą savo 
gyvavimo laiką tai buvo pabrėžtinai tautinės orientacijos ankštoji mokykla, ir tuo požiūriu ji mūsų krašto 
kultūrai, jos nacionalinėms tradicijoms davė, manyčiau, betgi daugiau už nepalyginamai vyresnį Vilniaus 
universitetą. Jo lietuviškos šaknys nebuvo tokios stiprios ir tolydžio besikalantys ne itin vešlūs lituanisti- 
kos daigai per visą jo ilgą istoriją, taip pat paskutiniaisiais dešimtmečiais neretai sąmoningai jame būdavo 
stelbiami, o kai kada ir piktavališkai apkarpomi. Todėl šiandien pirmiausia ir turėtume rūgintis ne kokio 
visai naujo, moderniško, juoba kosmopolitiško universiteto steigimu, o jau buvusio ir susiformavusio 
TAUTINIO universiteto atkūrimu. Čia, aišku, omeny turima ne Vytauto Didžiojo universiteto materiali- 
nės bazės, jo sukauptos turtingos bibliotekos, kelių rūmų, įvairaus inventoriaus atgavimas, o daugiausia 
buvusios jo organizacijos, vidinės struktūros, ypač sukauptos mokslinės ir pedagoginės patirties. Veiklos 
krypčių bei tradicijų, pačios visą jo gyvenimą persmelkusios ir visą jo veiklą įprasminusios tautinės 
dvasios, taip pat bendražmogiškumo principais paremtos dorovinės atmosferos perėmimas. 

Be abejo, pilnai, mechaniškai restauruoti prieš pusšimtį metų egzistavusią šios aukštosios mokyklos 
sandarą neįmanoma ir nereikalinga. Antai, perkeliant Universitetą į Vilnių, nuo jo atskilo ir Kaune pasi- 
liko techninio ir medicininio profilio fakultetai, šiandien virtę ne tik stambiomis, bet ir savarankiškomis 
aukštojo mokslo institucijomis, kurių kai kieno siūlomas inkorporavimas į atkurtą Universitetą vargiai 
įmanomas. Jie, mano supratimu, nė kiek neprisidėtų prie universitetinio tipo mokslo ir mokymo ugdymo 
mieste jau vien todėl, kad gausūs ir kvalifikuoti taikomųjų specialybių kadrai paprasčiausiai absorbuotų ir 
nustelbtų iš naujo įvedamą ir iš pradžių, aišku, silpnesnę humanitarinę Universiteto specializaciją. 

Praktinės, taikomosios paskirties specialistų rengimo universalizavimasimas, teorizavimas ir huma- 
nitarizavimas, kurio būtinumu kai kas argumentuoja visų ar dalies aukštųjų Kauno mokyklų sujungimą 
į vieną universitetą (o gal tai susikompromitavusios nesenos gigantomanijos recidyvas?), - pačių šių 
mokslo ir mokymo įstaigų reikalas, svarbiausias jų vidinės pertvarkos uždavinys, kurio niekas kitas ir 
labai norėdamas už jas neišspręs. 

Pirmutinis ir svarbiausias Vytauto Didžiojo universiteto atkūrimo tikslas yra atgaivinti Kaune ir visoje 
Lietuvoje pastaraisiais dešimtmečiais išsekusią, o būtent tame Universitete vyravusią ne tik humanita- 
rinę orientaciją, bet ir ją įkūnijančią specializaciją, visų pirma lituanistinę jo veiklos kryptį. Ją įgyvendi- 
nant kaip tik ir buvo pasiekta svariausių mokslinių bei pedagoginių rezultatų, turėjusių ir tebeturinčių 
didžiulę reikšmę tautinės kultūros ugdymui, bet po 1940 metų dažnai piktavališkai nugrūstų į archyvus, 
slepiamų specfonduose, dar ne taip seniai sąmoningai menkintų. Todėl būtent šių Kauno universiteto 
tradicijų reabilitavimas, šioje jo veiklos srityje sukauptos patirties studijavimas ir kūrybiškas perėmimas, 
mano įsitikinimu, kaip ir turėtų būti universitetinio mokymo atkūrimo vienpusiškai technokratizuotame 
mūsų mieste orientyras. Tik nuodugniai susipažinę su tuo, kas jau yra padaryta tautinės humanitarinės 
kultūros, atskirų jos sferų puoselėjimo baruose, ir tik gerai tai įsisąmoninę bei kūrybiškai pritaikę 
dabarties poreikiams, galėsime aiškiau suvokti ne tik savo tautos mentaliteto specifiką ir vietą Europos ir 
viso pasaulio civilizacijos kontekste, įstengsime išsiaiškinti ne tik esamus pasiekimus, bet ir trūkumus. Tai 
padarę galėsime žengti į priekį išryškėjusių mūsų mąstysenos ir kultūros spragų likvidavimo, kitų tautų 
intelektualinės patirties tikrai laisvo ir natūralaus perėmimo keliu, kitaip tariant - 20 amž. pabaigai neiš- 
vengiama nacionalinio mokslo bei visos kultūros internacionalizavimo ir integravimo linkme. 

Taigi svarbiausia, pagrindinė atkuriamo Kauno universiteto mokslinio bei pedagoginio darbo sfera, 
mano įsitikinimu, turėtų būti lituanistika plačiąja, ne tik filologine, tos sąvokos prasme. Čia turima galvoje 
ne vien Vytauto Didžiojo universiteto per istoriškai trumpą keliolikos metų tarpą atliktų ir paskelbtų 
gausių darbų lietuvių literatūros, kalbos, istorijos, tautosakos, meno, etnografijos, ekonomikos ir kitais 
tautinės kultūros klausimais specialus studijavimas būsimųjų Universiteto dėstytojų ir studentų atlieka- 
moje mokslinio tyrimo veikloje. Reikšminga vieta čia galėtų tekti humanitarinio profilio fakultetų publi- 
kuotiems tęstiniams ir periodiniams leidiniams, kurių leidyba ateityje, sustiprėjus atkuriamo Universiteto 
kadrams, gal net galėtų būti bent iš dalies atnaujinta. 

Ne mažiau aktualu „lituanizuoti“ ir visas kitas būsimas universitetines specializacijas, visų pirma kitų 
tautų kultūros filologines studijas, egzistavusias ir buvusiame universitete. Į mokslinę apyvartą vertėtų 
grąžinti ne tik jo profesūros (B. Sruogos, V. Dubo ir kt.) parašytus ir atskiromis knygomis išleistus rusų 

bei Vakarų Europos literatūrų istorijos kursus. Pačią studijuojamą kitų tautų kultūrą turėtume stengtis 
suvokti ir įprasminti būtent iš lietuviškosios kultūros pozicijų, ryškinant jų vidinį savitumą, tarpusavio 
panašumus ir skirtumus, jų istorinius ir tipologinius ryšius bei sąveiką bendrajame Europos, o gal net 
viso pasaulio kultūros kontekste. Manyčiau, kad analogišku keliu derėtų pakreipti ne tik filologinių, bet 
ir visų kitų humanitarinių, ypač ekonomikos, jurisprudencijos, filosofijos disciplinų studijas Universitete. 
Žinoma, tai įgyvendinti nelengva, juoba, kad į tokią mokslinių tyrinėjimų plotmę ir labai kvalifikuota 
senoji Universiteto profesūra žengė tik pirmuosius žingsnius. Vis dėlto perimti ir išplėtoti būtent šią 
kryptį mokslinių interesų linkme, manyčiau, būtų viena svarbiausių ir perspektyviausių tautinio mūsų 
Universiteto ateities darbo gairių. 

Kai kas čia galbūt norėtų paprieštarauti, jog tokie platūs ir universalūs atkurto Universiteto užmojai 
derintųsi su šių dienų aukštajame moksle neišvengiama vis didesne specializacija. Į tai būtų galima atsa- 
kyti, kad šis natūralus šiuolaikinio mokslo plėtros poreikis Tarybų Sąjungos švietimo sistemoje dauge- 
liu atvejų yra virtęs mokslinio akiračio dirbtinio siaurinimo ir perdėto utilitarizavimo nuostata, kuri iš 
tikrųjų pakerta akademinio mokslo ir mokymo esmę, kaip tik ir paremtą siekimu tirti bei aiškinti uni- 
versaliąsias dvasinio ir materialaus pasaulio ryšių sistemas, pačius bendriausius, visuotinius žmogiško- 
sios egzistencijos ypatumus ir dėsningumus. Atstatyti tokio universitetinio, savo esme teorinio mokslinio 
mąstymo prioritetą, manyčiau, ir yra pagrindinis mūsų aukštojo mokslo pertvarkos uždavinys. 

Juk netgi „vadovaujantieji“ Tarybų Sąjungos universitetai (jų tarpe ir Vilniaus universitetas) pastaruoju 
laikotarpiu vis daugiau buvo kreipiami siauro, dažniausiai taikomojo profilio darbuotojų (ypač moky- 
tojų) rengimo kryptimi. Todėl primesti šį „amatininkišką“ profilį ir būsimam Kauno universitetui, numa- 
tyti jame vien mokytojų ar gamybos bei valdymo funkcionierių rengimą, mano supratimu, būtų didelė 
klaida, diskredituojanti pačią jo atkūrimo idėją. Svarbiausiu Vytauto Didžiojo universiteto tikslu turėtų 
tapti ne iš viršaus pateikiamų pedagoginių, ekonominių ir visokių kitokių instrukcijų stropių vykdytojų, 
aklų biurokratinės mašinos sraigtelių „serijinė gamyba“, jau pasiekusi perprodukcijos lygį. Kaip tik tokie 
beveidžiai specialistai ne tik kad neugdė, bet vis labiau smukdė mūsų ekonomiką, mokyklą, visą kultūrą. 

Išvesti tautą iš šios visuotinės materialinės ir dvasinės krizės įstengs tik naujo tipo aukštųjų mokyklų 
absolventai, pasižymintys gilia vidine kultūra ir plačiu humanitariniu akiračiu, laisva, savarankiška dvasia 
ir iniciatyviu, drąsiu mąstymu, specialistai, kuriuos įkvėps ne amoralūs karjeristiniai ar siauri žinybiniai 
interesai, o taurūs patriotiniai idealai ir tvirti doroviniai principai. Tokių specialistų asmenybių, o ne pilkų 
amatininkų rengimas, mano supratimu, ir buvo pats bendriausias Vytauto Didžiojo universiteto tikslas, 
kuris turėtų orientuoti bei įprasminti ir šiandieninius jo atkūrimo siekius. 


Algimantas RADZEVIČIUS 
Vilniaus universiteto Kauno vakarinio fakulteto docentas 

KPI profesorių klubas: mintys apie universitetą 


„Profesorių klubas“ - nauja Antano Sniečkaus politechnikos instituto bendrija. Garbingiausi kolektyvo 
nariai kartu su rektoratu bei dekanais buvo susirinkę aptarti aktualių instituto problemų, diskutavo apie 
Kauno Vytauto Didžiojo universiteto atkūrimą. 

Renginį pradėjęs rektorius prof. V. Domarkas pakvietė atgaivinti nuoširdaus bendravimo dvasią, paža- 
dinti akademinio taurumo, asmenybės brandumo grožį. 

Pokalbiui toną davė prof. J. Staniškis: 

- Įgyvendinant tautinės aukštosios mokyklos koncepciją, mūsų institutą reikėtų skubiai reorganizuoti 
į techninį (technologijos) universitetą su nauja struktūra bei specialistų rengimo sistema. Čia šeštadalį 
kurso, kaip panašiose užsienio aukštosiose mokyklose, turėtų sudaryti humanitarinės disciplinos, būtų 
įgyvendintas pakopinis (pavyzdžiui, 3+2+1 metai) mokymas, sustiprėtų pateikiamų žinių fundamenta- 
lumas. Mūsų aukštoji mokykla turėtų atgimti ir tapti tikru techninės inteligentijos centru. O gal KPI 

galėtų tapti ir Kauno Vytauto Didžiojo universiteto pagrindine baze - tereiktų prie jo prijungti Filologijos 
fakultetą (pavyzdžiui, VVU Kauno vakarinio fakulteto patalpose), teisės, filosofijos ir vieną kitą padalinį? 

Svarbiausia - kad išjudintume pasyvumu apkerpėjusią mūsų studentiją. Instituto reorganizacija būtų 
postūmis, po kurio visi pasuktume kokybės gerinimo linkme. 

Prof. J. Degučio nuomone, mums reikia orientuotis į užsienio analogiškų aukštųjų mokyklų (pavyz- 
džiui, JAV Masačiusetso technologijos instituto) lygį - gal išleisime mažiau, bet geresnių specialistų. 

Prof. A. Matukonis, Kauno Vytauto Didžiojo universiteto absolventas, renginio dalyviams priminė 
studijas minėtos aukštosios mokyklos Technikos fakultete. Atskirų humanitarinių disciplinų nebuvo, bet 
dvasiniam studentų turtinimui daug padėjo draugijos (korporacijos) - jų Universitete buvo arti 120. Tarp 
visų vyravo tolerancijos, vienas kito gerbimo dvasia, ko neretai trūksta dabar. Profesoriaus nuomone, KPI 
einama teisingu keliu: palyginti su šalies aukštosiomis mokyklomis pas mus keliskart mažiau specializa- 
cijų. Tačiau reformos būtinos. 

Prof. V. Daugėlos nuomone - aukštojo mokslo reorganizavimas neįmanomas be Respublikos ekono- 
mikos pertvarkos. Tikslinga pritarti pasiūlytam šūkiui „Lietuvos aukštosioms mokykloms - pilna konku- 
rencija“. Būtų neteisinga, kad Kauno Vytauto Didžiojo universitetas augtų iš VVU Kauno vakarinio fakul- 
teto. Netikslinga KPI bei KMI mechaniškai sujungti į Kauno universitetą. Tačiau pritarė idėjai KPI bazėje 
kurti Technikos universitetą. Nesvetima mintis, kad Kauno Vytauto Didžiojo universitetas sujungtų KPI, 
KMI ir kitus savarankiškus institutus į federaciją. Tautai ypač reikia labai gerų mokytojų. Vilnius mums 
skolingas, nes po karo miestas liko be humanitarinio profilio mokslo bei mokymo įstaigų. 

Prof. K. Sasnauskas kritiškai vertino KPI filialų kituose miestuose padėtį, prof. G. Žintelis tikino, kad 
instituto parengti skaičiavimo technikos specialistai gana kvalifikuoti. Tik reikia atnaujinti bazę. O nuo 
aukštosios mokyklos pavadinimo pakeitimo naudos bus nedaug. 

E. prof. p. S. Masiokas supažindino su baigta rengti nauja aukštosios mokyklos koncepcija. Rekomen- 
duojama taikyti 3+2+1 metų struktūra: pirmi treji metai - fundamentalus ir humanitarizuotas rengimas, 
vėliau du kursai - specialybės studijos, vieni metai - specializacija gamyboje. Tikslas - puikios kokybės 
inžinieriaus rengimas. To nebus, kol vidurinė mokykla neparengs geresnio kontingento. Reiktų atsisakyti 
stojamųjų egzaminų - po pirmo kurso paaiškės „kas yra kas“. 

Prof. R. Žilinskas: humanitarizavimas, kaip bendražmogiškų principų suvokimas - tai sistema: šeima - 
darželis - vidurinė mokykla - aukštoji. Jei nebus tvirtų pirmųjų trijų grandžių, paskutinioji mažai ką 
tepridės. O kai dėl universiteto, atsisakykime „ubago pozicijos“: būkime oresni, nes jei savęs negerbiame, 
niekas mūsų negerbs - nesilankstykim tiek daug prieš užsienį! 

LTSR MA akademikas J. Janickis su nerimu akcentavo, kaip palyginti su Kauno universiteto laikais 
dabar kritęs inžinieriaus prestižas. Siūlė atsisakyti gigantomanijos - apriboti studentų priėmimą. Kaunas 
gali turėti ir du universitetus, jie gali būti maži, bet stiprūs. 

E. prof. p. P. Vanagas apgailestavo, kad Liaudies švietimo ministerijos komisija rekomenduoja KPI 
nutraukti inžinierių ekonomistų rengimą. Faktiškai rengiame gamybos organizatorius ir atkuriamam 
Kauno universitetui šios specialybės perduoti nevertėtų. 

E. prof. p. R. Krivickas: esu už Kauno universiteto atkūrimą bei KPI, KMI, VVU padalinių sujungimą 
federacijos pagrindais. Universiteto vadovybė turėtų spręsti tik globalines problemas, o einamuosius rei- 
kalus tvarkytų institutų vadovai. 

Prof. M. Martynaitis palietė kai kuriuos Kauno universiteto vidaus darbo momentus jo studijų metais, 
kalbėjo, kad mūsų miestui labai reikia humanitarinės aukštosios mokyklos ir būtina kuo greičiau ją atkurti. 

Prof. J. Macevičius: po karo Vilniaus universiteto branduolį sudarė Kauno universiteto mokslinis-pedago- 
ginis potencialas, dabar vilniečiai turi grąžinti skolą. Reikėtų bent perpus sumažinti priėmimą į KPI, uždaryti 
filialus Klaipėdoje, Panevėžyje, Šiauliuose bei Vilniuje, palikti tik KPI dieninį bei neakivaizdinį skyrius. 

LTSR MA akademikas K. Ragulskis: Lietuvoje aukštasis mokslas gerokai atsilieka nuo VFR, Japonijos, 
pas mus silpnas aukštosios mokyklos ryšys su krašto pramone. Kauno universiteto Lietuvai labai reikia. 
Tik negalima jį auginti iš VVU Kauno vakarinio fakulteto - reikia nuo šių metų rugsėjo 1-osios Kaune 
atkurti Vytauto Didžiojo universitetą kaip savarankišką aukštąją mokyklą. Kadangi universitetas - ne 
tik mokymo, bet ir fundamentalaus mokslo centras, šioje aukštojoje mokykloje tikslinga suformuoti iš 
biudžeto finansuojamas prioritetines kryptis, pirmiausia lituanistines, filologines, visuomenės kultūros, 
gamtos. Kartu tektų atlikti ir taikomuosius tyrimus, būtinus Lietuvos liaudies ūkiui. 

Prof. R. J. Kažys: atgimstančiai Respublikai reikia tik gerų specialistų. Deja, mes tokių parengiame vos 
10-20 procentų. Reikia streso, kuris išjudintų dabartinį KPI sustabarėjimą. Toks kardinalus žingsnis ir 

būtų instituto pertvarka. Pavyzdžiui, Tokijo universitete pirmaisiais dvejais metais studentai išmoksta tris 
užsienio kalbas, gerai susipažįsta su tų užsienio šalių istorija, literatūra, išprusta humanitariškai. Vėliau — 
specialybės žinios. Beje, neturėtume užmiršti, jog mokslas ir mokymas yra internacionalinė vertybė, tad 
ir tautinės aukštosios mokyklos samprata ribota. Mums reikia atverti langą į užsienį - į jo lygį orientuotis. 

Prof. J. Dulevičius pritarė, kad atkurtas Kauno Vytauto Didžiojo universitetas turi būti europinio lygio, 
prof. I. Skučas siūlė formuoti Universitetą nuo tegul ir nedidelio, bet savarankiško padalinio. 

Apibendrindamas kelias valandas trukusią diskusiją, rektorius V. Domarkas reziumavo: KPI profesoriai 
rekomenduoja kuo greičiau atkurti Kauno Vytauto Didžiojo universitetą kaip atskirą aukštąją mokyklą, 
o ne plečiant VVU Kauno vakarinį fakultetą. Netikslinga mechaniškai sujungti KPI ir KMI į Kauno uni- 
versitetą. Būtina iš esmės pertvarkyti šią inžinierių rengimo kalvę; labiausiai verta galvoti apie Kauno 
techninio universiteto įkūrimą. Kaune turėtume du universitetus. 

Ar ne per daug Lietuvai bus universitetų? Tikrai ne! Kauno Vytauto Didžiojo universitetas turėtų 
būti ne antraeilė ar trečiaeilė (pagal išleistų specialistų kokybę) aukštoji mokykla, o naujo tipo Lietuvos 
mokymo, mokslo ir kultūros židinys - lietuviškasis Oksfordas. Todėl čia turėtų dirbti žymiausi Lietu- 
vos mokslininkai bei mūsų tautiečiai iš užsienio, kurie atvyktų paskaitų ciklui ir atliktų tautinę pareigą 
(manytume, kad Universitete reiktų mažiau etatinių, o kiek galima daugiau kviestinių specialistų - sveika 
konkurencija visur yra pažangos stimulas). 


Vilius MISEVIČIUS 
Antano Sniečkaus politechnikos instituto docentas 


NR. 80. MINDAUGO VENSLAUSKO PARENGTAS VDU ATKŪRIMO TARYBOS 
STEIGIMO GRUPĖS MOKSLO IR MOKYMO KRYPČIŲ KONCEPCIJOS PRISTATYMAS. 
1989 M. KOVO 22 D. 


Venslauskas, Mindaugas. Kauno universitetas: kokio norime, kaip sieksime? In Kauno tiesa. 1989 03 22. Nr. 68, p. 4. 


Kauno universitetas: kokio norime, kaip sieksime? 


Dėl Kauno universiteto atkūrimo spaudoje vyrauja aiški visuomenės nuomonė: jis turi būti atkurtas ir 
kuo greičiau. 

Koks Universitetas turėtų būti ir kaip jį reikėtų atkurti, esama įvairių nuomonių bei siūlymų. Svars- 
tymai ir diskusijos tęsiasi. Nepaisant to, šiuo metu jau yra Kauno universiteto atkūrimo koncepcija, su 
kurios veiksmingumu tenka skaitytis. Šios koncepcijos autorė - Liaudies švietimo ministerijos patvirtinta 
komisija. Koncepcijos esmė tokia: Kauno universitetą ugdyti iš Vilniaus universiteto vakarinio fakulteto. 
1989 metais Vakarinį fakultetą siūlome padaryti dieninį, paliekant filologinio ir ekonomikos profilio spe- 
cialybes bei didinant studentų priėmimą. Taip Vilniaus universiteto dieninis skyrius pamažu taptų Kauno 
universitetu. Reikia pridurti, jog šiuo klausimu jau yra Liaudies švietimo ministerijos kolegijos patvirtin- 
tas, juridinę galią turintis nutarimas. 

Minėta Kauno universiteto atkūrimo samprata turi du esminius trūkumus: siūlomų specialybių 
įvairovė yra skurdi, atkūrimo data išlieka neapibrėžta. Gal tai įvyks po penkerių, gal po dešimties metų, 
kitaip tariant, kaip duos Dievas. Tokiai Universiteto atkūrimo eigai nepritaria didelė dalis Kauno pla- 
čiosios ir mokslinės visuomenės. Susidariusi padėtis perša mintį, kad Universiteto atkūrimo reikalą į 
savo rankas ryžtingai turi imti patys kauniečiai. Tuo tikslu iš Kauno mokslininkų ir aukštųjų mokyklų 
dėstytojų sudaryta komisija, kurios sudėtyje yra ir du miesto valdžios atstovai. Pagrindinis šios komisijos 
uždavinys - organizuoti Kauno universiteto atkūrimo tarybos rinkimus. Be to, komisija nutarė išnagrinėti 
ir siūlyti svarbiausias mokslines kryptis, kurios būtinai turėtų vyrauti atkuriamame Kauno universitete. 
Formuojant mokslines kryptis vadovautasi tokiais principais: buvo atsižvelgta į kai kurių specialistų 
stygių Lietuvoje ir Kaune, bandyta įžvelgti, kokios mokslo sritys vystosi dabar ir vystysis toliau, XXI 
amžiuje, atsižvelgta į spaudoje pareikštą tuo klausimu visuomenės nuomonę. Komisijos atrinktų ir sufor- 
muluotų mokslinių bei mokymo krypčių tikslingumas ir jų realizavimo Kauno universitete galimybės 
buvo apsvarstytos papildomai, sukvietus tų sričių specialistus, Kauno mokslininkus. Po dalykiškų, kartais 
gana karštų ginčų susiklostė daugmaž vieninga samprata. Atkuriamame Kauno universitete turėtų būti 
šios mokslo bei mokymo kryptys, kurios galbūt išsikristalizuos į atskirus fakultetus: 

FILOLOGIJOS kryptis su baltistikos, slavų kalbų ir literatūros, anglų, prancūzų, vokiečių, taip pat skan- 
dinavų kalbų ir literatūros skyriais bei specialybėmis. Diskutuotinas klausimas - kuriuos minėtų užsienio 
kalbų specialistus iki galo turėtų rengti pats Kauno universitetas ir kuriuos, baigus du tris kursus, reiktų 
siųsti į kitus, galbūt ir užsienio universitetus. 

ISTORIJOS ir jos specialybių kryptys: muziejininkystė, paminklosauga ir restauracija, archyvininkystė 
bei aukštos kvalifikacijos gidų rengimas. 

EKONOMIKOS kryptis su gamybos ekonomikos ir valdymo, finansų ir kredito, darbo ekonomikos ir 
sociologijos, tarptautinių ekonominių santykių bei ekonominės informatikos specialybėmis. 

INFORMATIKOS kryptyje rengti specialistus, kurie, įsisavinę informatikos teorijos pagrindus, suge- 
bėtų spręsti įvairių mokslo sričių keliamus uždavinius, panaudojant šiuolaikinę skaičiavimo techniką. 

BIOLOGIJOS-EKOLOGIJOS kryptyje numatomas toks specialistų rengimas: pirmuose trijuose kursuose 
studentai gautų bazinį išsilavinimą iš biologinių disciplinų, taip pat iš fizikos, matematikos bei kibernetikos. 
Aukštesniuose kursuose iš jų būtų ugdomi fiziologai, mikrobiologai-biotechnikai ir ekologai. 

FIZIKOS-MATEMATIKOS kryptyse - rengti taikomosios matematikos, techninės fizikos bei taikomo- 
sios mechanikos specialistus. 

Reikėtų pastebėti, kad iš esmės panašią Kauno universiteto sampratą anksčiau pasiūlė keli Kauno ir 
Vilniaus mokslininkai. Jos metmenys buvo paskelbti šių metų sausio 31 d. „Komjaunimo tiesoje“. 

Mano manymu, aukščiau pateiktoje sampratoje viena specialybė yra nepelnytai užmiršta. Tai filoso- 
fija. Ji itin paryškintų atkuriamo Universiteto humanitarinį pobūdį. Pravartu prisiminti, kad Filosofijos 
fakultetas buvo uždaryto Vytauto Didžiojo universiteto pasididžiavimas. Argumentas, kodėl filosofijos 
specialybė Kauno universitete nereali - esą, Kaune stinga kvalifikuotų filosofų. Teisybė. Bet galima būtų 
paprašyti vilniečių, kad jie nors iš dalies grąžintų Kaunui skolą. Filosofijos specialybė galėtų būti Istorijos 
fakultete, kasmet priimant ne daugiau kaip dešimt studentų. Tokia didelė specialybių įvairovė juk labai 
brangu. Taip, bet dažnai išliekamąją vertę turi brangiai kainavę dalykai. 

Būtina atkreipti skaitytojų dėmesį į tai, kad čia aptartų Kauno universiteto mokslo bei mokymo krypčių 
likimas priklausys nuo to, kokia bus išrinkta Universiteto atkūrimo taryba. 

Komisija siūlo šią tarybą rinkti visuotiniame Kauno mokslininkų susirinkime, kuriame teisę balsuoti 
turėtų tik mokslo daktarai ir profesoriai. Taip slaptu balsavimu būtų išrinkta 30-40 asmenų taryba, kuri ir 
lemtų atkuriamojo Universiteto kryptį. Kaune yra arti 200 profesorių ir mokslo daktarų. Jų tarpe beveik 
35 proc. technikos, 30 proc. medicinos mokslų, maždaug trečdalis žemės ūkio, veterinarijos, miškininkys- 
tės ir kitų taikomųjų mokslo sričių, keliolika fizikos-matematikos, biologijos mokslų daktarų. Įdomiausia, 
kad filosofijos, istorijos bei ekonomikos mokslų daktarų bendras skaičius Kaune neviršija penkių. Yra 
didelė tikimybė, kad renkant tarybą gali atsitikti taip, jog ją daugiausia sudarys mokslų daktarai - inži- 
nieriai ir medikai, keli fundamentalių mokslų atstovai, o humanitarai į tarybą gali net visai nepatekti. O 
norime humanitarinio - fundamentalaus universiteto. 

Minėtų faktų šviesoje kyla mintis: galbūt renkant tarybą nebūtina pirmenybę besąlygiškai telkti moks- 
liniam laipsniui, bet reiktų atsižvelgti į kandidato specialybę, dalykines, pilietines, etines savybes, taip pat 
jo nusiteikimą dirbti atkuriamo Universiteto labui. Į tarybą turėtų patekti ir jauni, gabūs mokslininkai ar 
reikiamų specialybių pedagogai, kad ir neturintys mokslų daktaro laipsnio. 

Vienu ar kitu būdu išrinkta Kauno universiteto atkūrimo taryba, pradėdama organizuoti studijas, 
iškart susidurs su problema: kur auditorijos, laboratorijos, lėšos aparatūrai? Svarstant paaiškėjo, kad, pra- 
dedant atskirų krypčių studijas, esminę paramą galėtų ir, mūsų nuomone, turėtų teikti Kauno aukšto- 
sios mokyklos, mokslinio tyrimo institutai ir kai kurios gamyklos. Antai Medicinos institutas įsiparei- 
goja remti Biologijos-ekologijos fakultetą, organizuoti disciplinų pirmiems kursams dėstymą, skirti šiam 
tikslui auditorijas bei laboratorijas. Panašią paramą sutiktų teikti ir Žemės ūkio akademija. Informatikos 
ir fizikos-matematikos krypčių vystymą paremtų Politechnikos institutas. Galima tikėtis, kad nuošalyje 
neliks tokie galingi gamybiniai susivienijimai kaip „Banga“, F. Dzeržinskio staklių ir kitos gamyklos bei 
įstaigos. Taip vieningai remiant Kauno universitetas galėtų pradėti darbą 1990 m. Dauguma kauniečių 
supranta, kad Universiteto atkūrimas ne mažiau svarbi akcija kaip Laisvės paminklo atstatymas. Tauta, 
norinti būti laisva, pirmiausia turi rūpintis savo dvasinės kultūros ugdymu. 


Mindaugas VENSLAUSKAS 
Medicinos instituto docentas 
Honorarą skiriu Vytauto Didžiojo paminklo atstatymui 

NR. 81. VDU ATKŪRIMO TARYBOS STEIGIMO GRUPĖS KREIPIMASIS Į KAUNO 
MOKSLINĘ BENDRUOMENĘ (SU MOKSLO IR MOKYMO KRYPČIŲ KONCEPCIJA). 
1989 M. KOVAS 


VDU archyvas, f. 1, ap. 1, b. 7, 1. 30-43. Mašinraštis, nuorašas. 


Gerbiamasis, 


1989 m. vasario 10 d. Kauno mokslinės visuomenės atstovų susitikime su LKP Kauno m. Komiteto 
vadovais nutarta sudaryti Tarybą Vytauto Didžiojo Universiteto atkūrimui organizuoti ir mokslo kryp- 
tims formuoti. 

Tarybos rinkimams pravesti sudaryta organizacinė komisija: 

prof. R. Baltrušis, 

mledicinos mokslų] dr. A. Gutmanas, 

doc. A. Karoblis, 

G. Krutulis - LDT VK!5 pirmininko pavaduotojas, 

doc. R. Marčėnas, 

e. prof. p. S. Masiokas, 

fil. m. k. J. Misevičienė, 

prof. V. Paliūnas, 

prof. A. Smailys, 

prof. R. Šeinauskas, 

doc. M. Venslauskas, 

akad. J. Vilemas, 

prof. P. Zakarevičius. 

Šios komisijos iniciatyva, pagal preliminariai galimas Universiteto mokslinės pedagoginės veiklos 
kryptis buvo suformuotos specialistų grupės, kurios paruošė trumpas koncepcijas (koncepcijos su jas 
ruošusių specialistų sąrašais pateiktos priede). 

Komisija aptarė Tarybos struktūrą ir jos rinkimų procedūrą. Tarybos pagrindą turėtų sudaryti 30-40 
narių, išrinktų nuo Kauno mokslinės visuomenės. Be to, į ją turėtų įeiti Kauno aukštųjų mokyklų vadovai, 
keletas stambiausių miesto įmonių vadovų, LKP MK ir LDT VK atstovai, LPS miesto Tarybos atstovai. 

Siūloma tokia Tarybos suformavimo procedūra: įmonių vadovus pasiūlo miesto įmonių direktorių 
taryba; LKP MK ir LDT VK atstovai, LPS Tarybos atstovus - šie organai savo nuožiūra. Mokslinės visuo- 
menės atstovai (30-40 žmonių) į Tarybą įeina rinkimų pagrindu. 

Rinkimus organizacinė komisija siūlo pravesti taip: 

- mokslinės visuomenės atstovus į Tarybą renka visi Kaune ir jo apylinkėse gyvenantieji mokslų dak- 
tarai ir profesoriai; 

- pageidautina, kad Tarybos nariais būtų išrinkti plačios erudicijos, kompetentingi Kauno bei Lietu- 
vos patriotai, turintieji norą ir entuziazmą atkurti Vytauto Didžiojo Universitetą. Organizacinė komisija 
mano, kad nuo mokslinės visuomenės Tarybos nariais gali būti išrinkti ne tik mokslų daktarai ir profeso- 
riai, bet ir aktyvūs mokslų kandidatai, docentai bei žymūs visuomenės ir kultūros darbuotojai, neturintys 
mokslinių vardų ir laipsnių. 

Norėtųsi, kad į siūlomų kandidatų sąrašą pagal kiekvieną preliminariai numatomą Universiteto moks- 
linės-pedagoginės veiklos kryptį būtų įtraukti bent 2-3 žmonės, kurių mokslinė veikla atitinka tai kryp- 
čiai. Todėl, siūlant kandidatus, prašytume įvertinti, kad ruošiant atskirų krypčių koncepcijas aktyviausiai 
dalyvavo specialistai, nurodyti 1 priede. 

Rinkimus tikslinga organizuoti dviem turais: pirmas turas skirtas sudaryti kandidatų į Tarybos narius 
sąrašui. Jis sudaromas taip: kiekvienas šio laiško gavėjas įrašo 30 kandidatų į sąrašą (2 priedas), iki 1989 m. 
kovo 22 d. atvyksta į KPI antrųjų rūmų 226 kambarį - Teorinės mechanikos katedrą (adresas - K. Done- 
laičio g. 20) ir įmeta į tam specialiai paruoštą urną. 

Organizacinė komisija daugumos principu iš pasiūlytųjų sudaro 50-60 kandidatų sąrašą, kuris patei- 
kiamas antrajam rinkimų turui. 


US LDT VK - Kauno miesto Liaudies deputatų tarybos Vykdomasis komitetas; LKP MK - Lietuvos komunistų partijos 


Kauno miesto komitetas. 

Antrajam turui pravesti 1989 m. kovo 30 d. 18 val. KPI pirmųjų rūmų salėje (adresas - A. Mickevi- 
čiaus g. 37, antras aukštas) kviečiamas visų Kaune ir jo apylinkėse gyvenančių mokslo daktarų ir profe- 
sorių susirinkimas. Jo metu, slaptu balsavimu, iš 50-60 kandidatų sąrašo, sudaryto pirmojo rinkimų turo 
pasėkoje, išrenkami 30-40 mokslinės visuomenės atstovai į Tarybą. 

Šis susirinkimas taip pat turėtų patvirtinti Tarybos veiklos pagrindinius principus. Organizacinė 


komisija siūlo 3 priede pateiktą rezoliucijos projektą!!*. 


1 priedas 


Vytauto Didžiojo Universiteto 
galimos mokslo ir mokymo veiklos kryptys 


Istorija 


Naujų istorijos specializacijų studentai galėtų būti ruošiami Kauno Vytauto Didžiojo Un-to Istorijos 
fakultete. 

Vengiant nereikalingo dubliavimosi su Vilniaus Un-to Istorijos fakulteto katedrų veikla ir atsižvelgiant 
į specialistų poreikius Kauno zonoje ir visoje Respublikoje, manytume, kad KVD Universitete turėtų būti 
ruošiami šių specialybių studentai: 

1. Muziejininkystės. Šios srities specialistų trūkumas Respublikoje yra akivaizdus, didelę dalį etatų 
muziejuose užima specialaus pasiruošimo neturintys asmenys. Be to, istorinio profilio muziejų tinklas 
Respublikoje plečiasi ir plėsis (Sporto istorijos, Aviacijos istorijos, Laivininkystės istorijos ir kt. muzie- 
jai). Muziejininkystės specialybės studentai privalėtų išklausyti kursus, kurie nėra skaitomi Vilniuje. Pvz., 
Pasaulio muziejininkystės istorija, Lietuvos muziejininkystės istorija ir kt. 

Į šios specialybės I-ąjį kursą galėtų būti priimama 20 žmonių. 

2. Paminklosaugos ir restauracijos specialistai, kuriems būtinos ne tik istorinės, menotyrinės, bet ir 
juridinės žinios. Šios srities aukšto lygio specialistų stygių ir būtinumą Respublikoje plačiai argumentuoti 
nereikia. 

Grupėje galėtų būti 15-20 studentų. Juos ruošiant, reikėtų kooperuotis su Pramoninės Dailės fakulteto 
specialistais. 

3. Archyvistikos specialistai. Respublikoje kaupiantis archyviniams fondams, plečiantis judėjimui už 
Lietuvos Metrikos dokumentų sugrąžinimą iš Maskvos, išeivijos lietuviams vis gausiau gimtinei perduo- 
dant neįkainuojamas istorines ir kultūrines tautos vertybes, būtini istorikai archyvistai, profesionaliai 
pasiruošę paleografijos srityje, gerai įsisavinę lotynų (ypač viduramžių lotynų), senąją rusų, senąją vokie- 
čių, lenkų kalbas, turintys dokumentų konservavimo ir saugojimo įgūdžių. 

Į šią specialybę galėtų būti priimama apie 10 studentų. 

4. Aukštos kvalifikacijos gidai. Iki šiol Kauno mieste ir Kauno zonoje šioje srityje, kaip taisyklė, dar- 
buojasi istorinio išsilavinimo neturintys asmenys, greitomis, paviršutiniškai paruošti prie Kauno Kelionių 
ir Ekskursijų Biuro. Turistų srautas iš šalies ir užsienio gausėja ir gausės. Nuo šios specialybės žmonių 
profesionalumo nemažai priklauso, kokį mūsų tautos praeities ir dabarties paveikslą Respublikos svečiai 
išsiveš į namus. 

Pastaba. Į šias specializacijas studentai galėtų būti paskirstomi nuo II-III kurso, prieš tai jiems išklau- 
sius visuotinės istorijos (ypač giliai nagrinėjant kaimyninių kraštų istoriją), Lietuvos istorijos, Meno isto- 
rijos, Religijos istorijos ir kitas istorines bei bendrą humanitarinį pasiruošimą suteikiančias disciplinas. 


Projektą parengė: 

1. Grupės koordinatorius Marčėnas Rimantas, VVU Kauno vakarinio fak. doc., ist. [mokslų] kand. 
2. Gečas Steponas, Kauno valst. istorijos muziejaus direktoriaus pavaduotojas mokslo reikalams. 

3. Oksas Jurgis, istorikas, Kultūros paminklų restauravimo projektavimo institutas, Kauno skyrius. 
4. Samulionienė Rūta, VVU Kauno vakarinio fak. doc., filosofijos [mokslų] kand. 

5. Vaškelis Aleksandras, Paminklų restauravimo instituto vyresn. archeologas. 

6. Vitkauskas Vidas, istorikas, MA Istorijos instituto aspirantas. 


U6 Žr. dok. Nr. 32. 


DoKUMENTAI 


Filologija 


Kauno Universiteto struktūroje labai žymią vietą turėtų užimti Filologijos fakultetas. Siekiant paten- 
kinti ne tik Kauno leidyklų, archyvų, bibliotekų, švietimo įstaigų, ekskursijų biurų ir kt. įstaigų, bet ir visos 
Respublikos reikmes, nedubliuojant VVU ir kitų Respublikos aukštųjų mokyklų, atkuriamojo KVDU 
Filologijos fakultete siūloma rengti tokius specialistus: 

1. Lietuvių kalbos ir literatūros - 25 (50) studentai. Specializacija nuo III-io kurso: a) latvių kalbos 
ir literatūros, b) baltų tautosakos, mitologijos ir etnografijos, c) bendrosios kalbotyros, d) lyginamosios 
istorinės indoeuropiečių kalbotyros. 

2. Anglų kalbos ir literatūros - 25 studentai. Specializacija nuo 3-io kurso: a) vertėjai (filologinio, medi- 
cininio, techninio ir kt. profilio), b) sinchroninio vertimo specialistai, c) ekskursijų vadovai. Studentams 
dėstoma švedų kalba. 

3. Vokiečių kalbos ir literatūros - 25 studentai: a) vertėjai (filologinio, medicininio, techninio ir kt. 
profilio), b) sinchroninio vertimo specialistai, c) ekskursijų vadovai. Studentams dėstoma švedų kalba. 

4. Prancūzų kalbos ir literatūros - 10 studentų. Specializacija nuo 3-io kurso (analogiška anglų ir vokie- 
čių kalbomis), 

5. Slavų kalbų ir literatūros - 25 studentai. Specializacija nuo 3-io kurso: a) rusų kalbos ir literatūros, 
b) Lietuvos Didžiosios Kunigaikštystės ir Vilniaus krašto slaviškos (lenkų, baltarusių) kalbos ir literatūros. 

Viso: 105 (ar 130) studentų. 

Išvardintų specialybių studentams taip pat sudaromos galimybės fakultatyviai studijuoti šias kalbas ir 
literatūras: 

1. Italų, ispanų, rumunų (= moldavų). 

2. Estų ir suomių. 

3. Skandinavų. 

4. Vengrų. 

5. Armėnų ir gruzinų. 

6. Japonų (a) filologinio, b) techninio pobūdžio studijos) 

7. Hebrajų. 

8. Arabų. 

9. Sanskrito. 

10. Senosios graikų ir klasikinės lotynų (specializacija: a) viduramžių lotynų kalba, b) LDK lotynistikos 
literatūros). 

Pastaba. Norėdamas gauti vienos specialybės diplomą, studentas privalo įsisavinti numatytą šiai spe- 
cialybei privalomą programą, išlaikyti programoje numatytus egzaminus per tam tikrą laiką. Paskaitų 
lankymas neprivalomas. Studentai turi teisę lankyti ir kitų specialybių paskaitas, už jas atsiskaityti, laikyti 
egzaminus ir gauti ne tik vienos specialybės diplomą. 

Siūloma į pirmąjį kursą norinčius studijuoti priimti be stojamųjų egzaminų (su vidurinės mokyklos ar 
kitos adekvačios įstaigos nukreipimu, atsižvelgiant į mokymosi lygį, polinkius, gabumus). Mokslo metų 
viduryje arba pabaigoje surengti egzaminus, kurių metu ir suformuoti tolimesnių studijų kontingentą. 


Koncepciją parengė: 

1. Joana Misevičienė, filologijos mokslų kandidatė. 
2. Letas Palmaitis, filologijos mokslų kandidatas. 

3. A. Butkus, filologijos mokslų kandidatas. 

4. N. Katinienė, filologijos mokslų kandidatė. 

5. V. Žulys, filologijos mokslų kandidatas, docentas. 
6. J. Jasaitis, filologijos mokslų kandidatas, docentas. 
7. J. Vilutis, filologijos mokslų kandidatas, docentas. 
8. A. Čėsna, dėstytojas. 


Ekonomika 


Ekonomikos fakulteto veiklą siūloma organizuoti, įvedant dviejų pakopų mokymo sistemą. Pirmoji 
pakopa: bazinis mokymas - atitinkamo profilio ekonomisto kvalifikacijos suteikimas, įteikiant aukštojo 
mokslo diplomą; antra pakopa: specializuotas mokymas - žinių ir sugebėjimų gilinimas siaura kryptimi, 
įteikiant nustatytos formos atestatą. Baziniam mokymui naudojama tradicinė forma (5 metų mokymas), 

specializuotam mokymui - nuo 1986 metų įvesta specialistų perkvalifikavimo forma (vienerių metų 
mokymas, priimant diplomuotus specialistus, jau turinčius 3-5 metų veiklos patyrimą atitinkamoje 
srityje). 

Tokiu būdu Ekonomikos fakultetą turėtų sudaryti du skyriai: studentų ruošimo skyrius ir perkvalifi- 
kavimo skyrius. 

Studentų ruošimo skyriuje siūloma mokyti šių specialybių: gamybos ekonomika ir valdymas, finansai 
ir kreditas, darbo ekonomika ir sociologija, tarptautiniai ekonominiai santykiai, ekonominė informatika 
ir informacinė technologija. Šių specialybių kadrų paklausa (ypač valdymo, ekonominių ryšių su užsieniu, 
finansų-bankininkystės) didelė ir dar didės, įgyvendinant įmonių ir Respublikos ekonominį savarankiš- 
kumą. Gamybos ekonomikos ir valdymo bei finansų ir kredito specialybių dienines grupes atidaryti jau 
1898 m., kitų specialybių - 1990 m. Viso į studentų ruošimo skyrių kasmet priimti 100-120 žmonių. 

Perkvalifikavimo skyriuje siūloma gilinti žinias tokiomis kryptimis: įmonės valdymo organizavi- 
mas (specializuojant pagal šakas ir įteikiant pramonės, statybos, transporto, prekybos, banko, sporto ir 
turizmo, buitinio aptarnavimo menedžerių atestatus), marketingas (įteikiant komersanto atestatą), eko- 
nominiai ryšiai su partneriais užsienyje (įteikiant tarptautinio komersanto atestatą). Perkvalifikavimo 
skyrių atidaryti jau 1989 m. Viso į šį skyrių kasmet priimti 75-100 žmonių. 

Pedagoginių kadrų klausimas. Šiuo metu Kaune yra trys centrai, kuriuose koncentruojasi mokslinin- 
kų-ekonomistų kadrai: VVU vakarinis fakultetas, KPI Inžinerinės ekonomikos fakultetas ir Kvalifikacijos 
kėlimo instituto Kauno filialas. Be to, yra žmonių su moksliniais laipsniais, dirbančių pramonės įmonėse. 
Todėl sukomplektuoti Ekonomikos fakulteto katedras neturėtų būti sudėtinga. Būtina vedančius dėstyto- 
jus pasiųsti ilgalaikėms stažuotėms į pasaulyje pripažintus mokslo centrus. 

Materialinė-techninė bazė. Kadangi fakulteto specifika nereikalauja steigti ypatingai įruoštų laborato- 
rijų (išskyrus kompiuterių klases), jam gali būti skirtas bet kuris VVU Kauno fakultetui perduotas ir šiuo 
metu baigiamas įrengti pastatas (pvz. Muitinės g. 14) ar numatyti perduoti Universitetui kitų organiza- 
cijų pastatai (pvz. 4-osios profesinės technikos mokyklos korpusas). Kompiuterių klasėms įruošti būtinai 
reikia gauti bent 12-15 šiuolaikinių personalinių kompiuterių. Spręsti šį klausimą gal padėtų stambiausios 
miesto pramonės įmonės, turinčios valiutinius finansus. 


Koncepciją parengė: 

1. Grupės koordinatorius - P. Zakarevičius, Kvalifikacijos kėlimo instituto direktoriaus pav|aduotojas], 
ekon. m. kandidatas, docentas. 

2. R. Jucevičius - Kvalifikacijos kėlimo instituto katedros vedėjas, ekon. m. kandidatas, docentas. 

3. V. Katkus - Lietuvos kooperatyvų asociacijos viceprezidentas. 

4.S. Lapeika - Valdymo problemų bendrovės „Manta“ pirmininkas. 

5. G. Radzevičius - Orgprojektavimo biuro „Vilma“ ved|antysis] specialistas, ekon. m. kandidatas. 

6. A. Taparauskienė - VVU Kauno fakulteto docentė, ekon. m. kandidatė. 

7. Pr. Žukauskas - Kvalifikacijos kėlimo instituto docentas, ekon. m. kandidatas. 


Matematika, fizika, chemija 


Siūloma priimti į pirmą kursą: 

1. Matematikos specialybė - 25 studentai, sumažinus priėmimą Vilniaus ir Šiaulių pedagoginiuose 
institutuose. 

2. Taikomosios matematikos specialybė - 25 studentai, nutraukus priėmimą KPI. Šios specialybės 
absolventai mokės apytiksliai spręsti fizikinio-techninio pobūdžio uždavinius. Bus mokoma grynai skait- 
meninių metodų, kurie naudojami dirbant su E[lektroninėmis] S[kaičiavimo] M[ašinomis] ir apytikslių 
analizinių metodų, kai ESM tik dalinai panaudojamos. 

3. Matematikos įrangos specialybė - 25 studentai, nutraukus taikomosios matematikos spec. priėmimą 
KPI. Bus ruošiami programuotojai - matematinės įrangos specialistai. 

4. Mikroelektronikos procesų fizikiniai pagrindai - 25 studentai, sumažinus priėmimą KPI, VVU. 
Ruošti 5-6 specializacijų absolventus. 

5. Mechanika - 25 studentai, sumažinus priėmimą KPI, VVU. Bus ruošiami mašinų, prietaisų ir apa- 
ratūros stiprumo ir dinamikos bei skysčio, dujų ir plazmos mechanikos specialistai, sugebantys ESM 
pagalba arba apytiksliais analiziniais metodais spręsti mechanikos problemas. 


DoKUMENTAI 


Visų specialybių studentai pirmuosius du metus mokomi pagal tuos pačius mokymo planus ir tas 
pačias disciplinų programas. Mokymo planus ir disciplinų programas sudaryti atsižvelgiant į užsienio 
patyrimą. 

Dėstytojai 

Iš pradžių organizuoti dvi katedras: matematikos ir fizikos. Specialiems kursams skaityti priimti 1/4 
etato Kauno miesto institutų darbuotojus, intensyviai dirbančius mokslinį darbą. Kad dėstymo turinys ir 
būdas atitiktų pasaulinę praktiką, pasiųsti stažuotei JAV ir Kanados universitetuose grupę dėstytojų. Taip 
pat pakviesti profesorius iš šių šalių laikinam darbui. 

Auditorijos 

Paskaitas skaityti Politinio švietimo namuose ir patalpose, kurias užleis FTEPI (Laisvės alėjoje). 

Laboratorijos 

Bendrosios fizikos laboratorija - naudotis KPI; 

specialių fizikos kursų laboratorijos - naudotis Kauno institutų laboratorijomis (FTEPI, KRMT MTI, 
KPI); 

skaičiavimo centras - naudotis „Bangos“ susivienijimo, FTEPI skaičiavimo centrais; 

mechanikos laboratorija - naudotis KPI, FTEPI bazėmis. 


Koncepciją parengė: 

1. Grupės koordinatorius - V. Paliūnas, technikos mokslų daktaras, profesorius - KPI. 
2. J. Vilemas - FTEPI direktorius, akademikas. 

3. M. Daunys - technikos mokslų daktaras, profesorius - KPI. 

4. S. Masiokas - tech. m. kand., e. prof. pareigas - KPI. 

5. A. Karoblis - fizikos-matem. mokslų kand. - KPI docentas. 

6. V. Kargaudas - tech. mokslų kand. - KPI docentas. 

7. A. Barauskas - tech. mokslų kand. - KPI docentas. 

8. V. Sakalauskas - fizikos-matem. mokslų kand. - KPI docentas, 

9. A. Abišala - fizikos-=matem. mokslų kand. - KRMT MTI. 


Biologija - ekologija 


Atkuriamo Kauno Vytauto Didžiojo Universiteto Biologijos-ekologijos fakultete siūloma ruošti tokius 
specialistus: 

1) fiziologus, 

2) mikrobiologus-biotechnologus, 

3) ekologus. 

Studentai pirmuose trijuose kursuose turėtų įgyti šiuolaikinį fundamentalų išsilavinimą iš pagrindinių 
disciplinų, o taip pat iš matematikos ir fizikos. Be to, visų specialybių ruošimui jau pirmuose kursuose 
turėtų būti suteikta biokibernetinė pakraipa. Vėlesniuose kursuose, specializuojant nurodytomis krypti- 
mis, studentai turėtų būti ugdomi: 

- formuluoti savo mokslinės srities paieškomojo pobūdžio ir dabartyje subrendusius uždavinius; 

- sugebėti atlikti šiuolaikinius reikalavimus atitinkančius eksperimentinius tyrimus ir matavimus; 

- sugebėti, naudojant šiuolaikinę skaičiavimo techniką, apdoroti gautus duomenis; 

- sugebėti kurti hipotezes ir aiškinti tiriamų reiškinių tarpusavio ryšius. 

Kuriant šią koncepciją vadovautasi: 

- nurodytų specialistų paklausa Lietuvoje ir Kaune; 

- įvertinant dabartinio mokslo vystymosi kryptis ir kryptis, kurios vystysis XXI amžiuje; 

- įvertinant visuomenės nuomonę, pareikštą spaudoje. 

Biologų-ekologų ruošimą visapusiškai rems Kauno Medicinos institutas. 


Koncepciją parengė: 

1. V. Antanaitis, dr., prof., miškininkas-ekologas, LŽŪA. 
2. R. Baltrušis, dr., prof., chemikas-organikas, KPI. 

3. E. Bukauskas, dr., prof., biofizikas, KMI. 

4. A. Gutmanas, dr., biofizikas, KMI. 

5. A. Mickis, dr., prof., farmakologas, KMI. 

6. A. Praškevičius, dr., prof., biochemikas, KMI. 

7. R. Stropus, dr., prof., anatomas, KMI. 

8. S. Pileckis, dr., prof., zoologas, LŽŪA. 

9. V. Vaičiuvėnas, kand., doc., mikrobiologas, KMI. 

10. M. Venslauskas, kand., doc., fiziologas-biofizikas, KMI. 

Išdėstyta koncepcija buvo svarstyta ir aptarta aukščiau išvardintų Kauno mokslininkų, dirbančių šiose 
ar artimose srityse, seminare. Galutinai suredaguoti koncepciją įpareigotas docentas M. Venslauskas. 


Informatika 


Atkuriamas Kauno Vytauto Didžiojo Universitetas turi turėti modernią skaičiavimo technikos bazę 
ir aukštos kvalifikacijos dėstytojus. To pirmiausia reikia visoms planuojamoms Universiteto specia- 
lybėms. Reikiamos sąlygos gali susidaryti tik tuo atveju, jeigu bus ruošiami informatikos (santykinis 
pavadinimas) specialistai. Ruošiamas specialybes ir specializacijas turėtų apspręsti dėstančių profeso- 
rių bei docentų mokslinių darbų kryptys. Įvedus tokią specialybę Universitete, būtų tikslinga sumažinti 
studentų priėmimą į Kauno Politechnikos instituto skaičiavimo technikos fakultetą. Techninė bazė gali 
būti vystoma Vilniaus Universiteto Kauno vakariniame fakultete turimos technikos pagrindu, pradžioje 
pasinaudojant įvairių įmonių skaičiavimo centrų pajėgumais. 

Prie šios krypties specialistų rengimo koncepcijos paruošimo galėtų prisidėti KPI skaičiavimo techni- 
kos fakulteto bei kiti su informatika susiję profesoriai. 


Siūlymus parengė: 

1. Grupės koordinatorius - R. Šeinauskas, KPI katedros vedėjas, techn. m. daktaras, profesorius. 
2. Telešius - VVU Kauno vak. fakulteto docentas. 

3. Vidžiūnas - VVU Kauno vak. fakulteto docentas. 

4. Živatkauskas - KPI matematinės įrangos katedros docentas. 

5. Kostkevičius - KPI matematinės įrangos katedros dėstytojas. 

6. Snarskis - vyr. mokslinis bendradarbis. 

7. Šerkšnys - vyr. mokslinis bendradarbis. 


Menų kryptys 


Bendra koncepcija. Universitetas, remiantis užsienio šalių patyrimu, galėtų savyje organiškai jungti 
mokslinio tyrimo institutus (fundamentalių gamtos mokslų ir humanitarinio profilio) ir mokymo insti- 
tutus (arba fakultetus). 

Menų mokslo ir mokymo koncepcija. Lietuvoje pokario metais susiklostė tokia padėtis, kad dauge- 
lio krypčių meno teorijos ir kritikos specialistai ruošiami už Respublikos ribų (Maskvoje, Leningrade 
ir kt.). Žmonės, baigę mokslus Sąjungos centruose, grįžta atitrūkę nuo Lietuvos realijų, dažnai sunkiai 
įsijungia į mūsų kultūrinį gyvenimą. Todėl Universitete turėtų būti Menų mokslinio tyrimo institutas 
(gal Liet[uvos] S[tatybos ir] Architektūros] M[okslinio] T[yrimo] I[nstituto] bazėje) greta atitinkamos 
teorinės pakraipos Menų fakulteto (ar mokymo instituto). 

Menų fakultete (institute) galėtų būti tokios kryptys: kultūrologija - baltų etninės kultūros ir filosofijos 
pagrindų, teatrologija ir kino kritika, urbanistikos, architektūros bei kultūrinio palikimo teorijos specia- 
lybės ir pan. Daugelio šių specialybių pamatinės disciplinos yra bendros ir privalo turėti ryškiai išreikštus 
baltų pasaulėjautos bruožus. 

Šalia teorinės pakraipos Menų fakulteto (instituto) į Universiteto sudėtį kaip savarankiškas institutas 
galėtų įeiti Dailės instituto Kauno fakulteto ir St. Žuko taikomosios dailės technikumo bazėje atkuriamas 
Kauno taikomosios dailės institutas. Tai būtų praktinės pakraipos Universiteto institutas su architektūros 
ir taikomosios dailės specialybėmis bei mokomąja gamybine baze. 

Toks menų mokslo ir mokymo Kauno Vytauto Didžiojo Universitete modelis, mūsų nuomone, tikslin- 
giausias ir labiausiai atitinka esamus ir būsimus Lietuvos kultūros poreikius. 


Koncepciją parengė: 

1. V. Palys - arch. [mokslų] kand., doc., VDI. 

2. A. Norvilas - Kauno Menininkų namų direktorius. 
3. E. Šimatonis - v. d., VDI. 

4. N. Zovė -v.d., VDI. 


DoKUMENTAI 

O gal universitetas - susivienijimas? 


Pastaruoju metu Respublikoje plačiai diskutuojama dėl Kauno universiteto atkūrimo. Į šią diskusiją 
įtrauktas ir Kauno medicinos institutas. Priekaištaujama, kad sprendžiant Universiteto klausimą instituto 
vadovybė, pirmiausia bijanti dėl savo „kėdžių“ aiškiai neišsako savo pozicijos. 

Manau, jog kuriant Kauno universitetą bent pradiniame etape tikslinga būtų panaudoti susivienijimo 
formą. Norėčiau pradėti nuo pavyzdžio. 1960 m. pradžioje Medicinos institute, vadovaujant akademikui 
Z. Januškevičiui, Kaune subrendo kardiologinių tyrimų mokslinė kryptis ir buvo aišku, kad be fundamen- 
tinių mokslų išvystymo bus sunku tikėtis tolesnės pažangos. Neabejotina, jog viena svarbiausių jos prie- 
laidų - tai kadrai, kurių, Respublikoje ir net Tarybų Sąjungoje tuo metu niekas neruošė. Entuziastų dėka 
institute buvo įsteigta biofizikos specialybė, šiam tikslui naudojant KPI katedrų bazę, pakviečiant dėstyti 
aukštos kvalifikacijos specialistus iš Kauno statybos ir architektūros, Radijo matavimų technikos, Teks- 
tilės mokslinio tyrimo institutų. Biologinį ir medicininį parengimą biofizikai gavo Medicinos institute, 
matematinį-fizikinį - KPI, skaičiavimo technikos mokėsi KPI, VVU. Diplominius darbus ruošė Kauno, 
Maskvos, Puščino, Vilniaus aukštosiose nokyklose ir mokslinio tyrimo institutuose. 

Aš, baigęs šią specialybę, šiandien galiu tvirtinti, kad gavome parengimą, artimą universitetiniam. Iš 69 
baigusių biofizikų daugiau negu 60 proc. apgynė mokslines disertacijas medicinos, biologijos, fizikos-ma- 
tematikos, technikos mokslų srityse, sėkmingai dirba Kauno, Vilniaus, Maskvos, Puščino mokslo įstaigose 
biofizikais, biochemikais, mokslo organizatoriais, medikais. Vienas absolventas tapo žinomu Respublikoje 
rašytoju, septyni sėkmingai dirba JAV ir Izraelio mokslo bei gydymo įstaigose. Nelengva buvo Respub- 
likoje tuo metu rasti darbo biofizikui, tačiau būtent universitetinio, platesnio profilio parengimas leido 
jiems pritapti įvairiose srityse. 

Kas iš to seka kalbant apie pagrindinę temą? Respublikai ruošiantis pereiti prie ekonominio savaran- 
kiškumo naujas universitetas gali būti nepakeliama našta, bent pradiniame etape. 

Ar negali pateiktas pavyzdys būti savotišku modeliu kuriant Kauno universitetą kaip susivienijimą? 
Jis būtų organizuojamas sujungiant Kauno aukštųjų mokyklų ir mokslinto tyrimo institutų mokslinį bei 
pedagoginį potencialą. Šis potencialas gana didelis ir, manau, yra jo panaudojimo rezervų. Ypač mažai 
panaudojami pedagoginiams tikslams aukštos kvalifikacijos specialistai. Be to, MTI laboratorijose yra 
sukaupta daug unikalios aparatūros, taip pat ir šiuolaikinės skaičiavimo technikos. Pasaulinė praktika 
rodo, kad būtent mokslinėse laboratorijose yra geriausia bazė studentų praktiniams darbams. Žinoma, 
Kauno universitetui bent pradiniame etape reikėtų sudaryti išimtines sąlygas, grupėse turėtų būti mažiau 
studentų. 

Kauno, taip pat Vilniaus moksliniuose institutuose dirba nemažai mokslininkų, kurie garsūs savo 
darbais pasauliniu mastu. Tad kodėl šis potencialas iki šiol nepanaudojamas aukštosiose mokyklose? Čia 
ir slypi viena priežasčių, kodėl reikalingas naujas universitetas. Jis turi sulaužyti nusistovėjusias tradicijas. 
Be to, siekiant nesukompromituoti pačios idėjos, reikia ieškoti netradicinių darbo ir organizacijos formų, 
ką dabartinės aukštosios mokyklos nelabai sugeba šiuo metu daryti. Manau, kad tie, kas iškėlė šią idėją, 
siekė ne vien tradicijų atgaivinimo. 

Šiandieną, esu įsitikinęs, nė viena Kaune esanti aukštoji mokykla atkuriant Universitetą nėra opozici- 
joje. Tačiau netikslinga galvoti apie šių aukštųjų mokyklų skaldymą ir prijungimą prie būsimo Universi- 
teto. Naujos aukštosios mokyklos kūrimas turėtų padėti jau esančioms ruošiant aukštos kvalifikacijos spe- 
cialistus pereiti nuo kiekybinių rodiklių prie kokybinių. Juk dabar dar esama „nepopuliarių“ specialybių, 
į jas stojant tebėra maži konkursai. Be to, kai kurių specialistų Respublikoje per daug, nors dar negalime 
pasakyti kokių būtent. Tą aiškiai pajusime tik perėjus Respublikai į visišką ekonominį savarankiškumą. 

Atkuriant Kauno Vytauto Didžiojo universitetą daug galėtų prisidėti miesto aukštosios mokyklos ir 
pagalbą naujai atkurto Universiteto Gamtos fakultetui. Tai liestų mokymo ir mokslines bazes, aukštos 
kvalifikacijos specialistų paskaitas, mokslinės aparatūros perdavimą, aspirantų rengimą ir pan. Manau, 
kad ir dalis Vilniaus specialistų neatsisakytų padėti. Todėl siūlau VVU vakarinio filialo bazėje steigti uni- 
versitetą-susivienijimą, kuris sujungtų visas miesto aukštąsias mokyklas ir tinkamus pagal profilį moks- 
linio tyrimo institutus. Universitete turi būti įsteigta konsultacinė taryba, į kurią šalia rektoriaus įeitų 

visų Kauno aukštųjų mokyklų ir VVU rektoriai, Kauno MTI ir visuomenės atstovai, miesto Vykdomojo 
komiteto pirmininkas ar vienas iš jo pavaduotojų. Tokio organo sudarymas leistų suintegruoti miesto 
intelektualinės mokslines jėgas. Tarybos uždavinys būtų sudaryti maksimaliai palankias sąlygas formuo- 
jant Kauno universiteto mokslines bazes ir pedagoginius kadrus. Ateityje, 4—5 metų laikotarpiu, universi- 
tetas-susivienijimas turėtų virsti visiškai savarankiška aukštąja mokykla. 

Kodėl reikalingas Kauno universitetas? 

Praėję dešimtmečiai paliko gilius pėdsakus ne tik ekonomikoje, kultūroje, bet ir žmonių sąmonėje. 
Sukūrė ir adekvačią sau aukštosios mokyklos struktūrą, nelinkusią eksperimentuoti. Esamos aukštosios 
mokyklos gali tik iš lėto reformuotis. Naujasis Universitetas galėtų kurtis kaupdamas visa, kas geriausia 
žinoma pasaulinėje universitetų praktikoje, kartu būti nevaržomas praeities balasto. 

Respublikos ūkiskaita išryškins daug problemų, susijusių su kadrų rengimu. Aukštosios mokyklos su 
lankstesne struktūra egzistavimas leistų lanksčiau spręsti atsirandančias problemas. Daugelio naujų spe- 
cialistų rengimą mes galime spręsti tik suvieniję aukštųjų mokyklų ir MTI pastangas. Pirmiausia tai liečia 
ekologijos ir, ypač žmogaus ekologijos, specialybę, galbūt fiziologiją, biokibernetiką ir medicininę elektro- 
niką. Apie ekonomikos ir humanitarinius mokslus nekalbėsiu, paliksiu tai spręsti specialistams. 

Sveika konkurencija, manau, praverstų ir Vilniaus universitetui. Kaune galima sėkmingai įsteigti specia- 
lybes, kurios yra techniškųjų, medicinos ir humanitarinių mokslų sandūroje. Esamos aukštosios mokyk- 
los parodė savo nesugebėjimą plačiai įtraukti į aukštojo mokslo specialistų rengimą mokslinį potencialą, 
kuris yra Respublikos Mokslų Akademijos ir šakiniuose mokslinio tyrimo institutuose. 

Kokia pagrindinė kliūtis šiame kelyje? Ji yra mumyse. Reikia nugalėti bendravimo barjerus siekiant 
didesnio tikslo negu mūsų „kiemo“ gerovė. Kaltindami vieni kitus šių barjerų mes neįveiksime, tai pasiek- 
sime tik įsiklausydami į oponentų prieštaravimus, stengdamiesi juos suprasti ir sugebėti įtikinti savo 
argumentais. 

Esu įsitikinęs, kad Kauno medicinos instituto rektoratas, katedrų ir mokslinių laboratorijų profesoriai 
bei dėstytojai, kiek leis jėgos ir sugebėjimai prisidės prie Kauno Vytauto Didžiojo universiteto kūrimo, 
suteikdami bazę studentų mokymui, talkindami specialistais, moksline aparatūra ir finansais. Manau, kad 
Kauno universitetas pasitarnautų ir Lietuvos aukštosioms mokykloms kaip eksperimentas, kurio teigiamą 
patirtį jos galėtų diegti pas save. 


Prof. Feliksas BUKAUSKAS 
Medicinos instituto prorektorius mokslo reikalams 


NR. 83. NIJOLĖS ČIUČIULKIENĖS PASISAKYMAS. 1989 M. KOVO 28 D. 
Čiučiulkienė, Nijolė. Universitetas ir mokykla - neatskiriami. In Kauno tiesa. 1989 03 28. Nr. 73, p. 3. 


Universitetas ir mokykla - neatskiriami 


Universitetas Kaune. Ši tema, tapusi visuotinės polemikos šaltiniu, savo aktualumu nenusileidžia tik 
politiniams straipsniams. Skaitytojui, sekančiam informaciją apie Kauno universiteto atkūrimo proble- 
mas, aišku, kad hamletiškasis klausimas: „Būti ar nebūti?“ jau nebekeliamas. Dabar kalbame apie tai, koks 
turi būti Universitetas, kada jis atvers duris. Tarp kompetentingų specialistų požiūrių skamba ir peda- 
gogų balsas: „Universitetas reikalingas mokyklai. Mokyklai reikia gerų lituanistų, istorikų!“ O dėl užsienio 
kalbų? Kaip užsienio kalbos mokytoja norėčiau paklausti: ar bus išspręsta miesto socialinės infrastruktū- 
ros humanitarizavimo problema, jei atidaromos tik lietuvių kalbos ir literatūros bei ekonominio profilio 
dieninės grupės? Iš spaudoje pasirodžiusių straipsnių matyti, jog užienio kalbų padėtis Universitete nėra 
aiški. 

Įprasta girdėti, jog užsienio kalbų specialistų esąs perteklius. Daugelis jų dirba vaikų darželiuose auklė- 
tojomis ir t. t. Todėl tikriausiai reikia suprasti, kad užsienio kalbų specialistų rengimas dieninėse grupėse 
atidedamas neribotam laikui. (Supraskite, atidedamas bent iki tada, kol darželių auklėtojai taps mokyklų 
mokytojais). Ir vėl norisi paklausti: kada gi bus atsikratyta stagnatoriškos pažiūros į užsienio kalbą? Kada 
užsienio kalbos specialistai nesijaus „specialistų perprodukcijos“ rezultatu? 

Pastaruoju metu pažiūra į užsienio kalbas keičiasi. Vidurinės bendrojo lavinimo mokyklos lietuvių 
dėstomąja kalba mokymo plano projekte užsienio kalbos pamokų skaičių numatyta padidinti nuo 17 

savaitinių pamokų iki 25. Šis projektas dar nėra galutinis, jis bus svarstomas, tačiau norėtųsi tikėti, kad 
šis skaičius nebus sumažintas. Antraip belieka tik pritarti pedagogikos mokslų daktarui Volodarui Kra- 
jevskiui, kad „...esamomis sąlygomis galima tik išmokyti skaityti užsienio kalba“. („Inostrannyje jazyki v 
škole“. Nr. 1, 1989, p. 3). O mokymo programa reikalauja visai ko kito! 

Nereikėtų užmiršti ir humanitarizuotų mokyklų steigimo idėjos. Humanitarinio profilio mokykloje 
užsienio kalba vaidintų nemažą vaidmenį. Taip pat yra mokyklos su sustiprintu kalbos mokymu. Kad šios 
mokyklos atliktų savo paskirtį - išmokytų laisvai kalbėti užsienio kalba, reiktų skirti ypatingą dėmesį tiek 
kuriant jų materialinę-techninę bazę, tiek gerinant užsienio kalbos dėstymo lygį. Svarstant šias problemas 
išsispręstų ir specialistų kiekybės klausimas. Tačiau Respublikos liaudies švietimo ministro H. Zabulio 
žodžiais tariant: „...kai reikia mokyklai ką nors duoti, tai labai ilgai mąstom ir trypiam!“ (Iš kalbos LKP 
CK XVII plenume). O gyvenimas vis tiek diktuoja savas tiesas: tėvai vaikams samdo korepetitorius, o 
įmonės - specialistus vertėjus, nes vietiniai inžinieriai bei kiti vadovai užsienio kalbos nemoka. 

Vėl remiuosi pedagogikos mokslų daktaro, Sąjunginės pedagogikos mokslų akademijos nario kores- 
pondento V. Krajevskio idėja dėl užsienio kalbos mokymo ankstyvajame amžiuje, netgi darželiuose. 

Ši idėja yra ne vieno darželio vedėjos svajonė. Jai pritaria ir tėvai. Kai kur jau bandoma ją įgyvendinti. 
Tačiau tai dar labai nauja. Kartu atsivertų plati naujos metodikos, pedagogikos kūrimo perspektyva būsi- 
mojo Universiteto katedroms ir kartu išsispręstų darželyje dirbančio užsienio kalbos specialisto problemą. 
Jis dirbtų pagal specialybę. Taigi matome, kad Universitetas ir mokykla - neatsiejami. O kokia puiki pers- 
pektyva atsivertų į vieningą kompleksą sujungus mokymą darželyje, vidurinėje mokykloje su sustiprintu 
užsienio kalbos mokymu ir pagaliau Universitete. Turėtume tikrai puikių užsienio kalbos žinovų. 

O dabar vidurinės mokyklos spragas tenka „lopyti“ aukštajai mokyklai, todėl jos užsienio kalbų 
dėstymo metodika iš esmės yra vidurinės mokyklos programos kartojimas, deja, negalintis duoti norimų 
rezultatų. Tos pačios temos, gramatiniai pratimai ir... mažai paskaitų. 

Šiandieninio gyvenimo tempai reikalauja turėti ir kompetentingus specialistus. Galbūt šias proble- 
mas padėtų išspręsti užsienio kalbų specialistų diferencijavimas aukštojoje mokykloje. Kaip Medicinos 
institutas negali parengti universalaus gydytojo, taip ir Universitetui sunku išleisti universalų užsienio 
kalbos žinovą. Jam, daugiausia dirbančiam au bendrine kalba, sunku, verčiant grupei specialistų, iš karto 
apibūdinti, pvz. elektrinio bloko veikimo schemą, nes tokioje situacijoje specialiųjų terminų žodynu nepa- 
sinaudosi. Todėl siūlyčiau užsienio kalbos specialistus rengti su kvalifikaciniu profiliu: pedagogus, filolo- 
gus, sinchroninio vertimo specialistus, taip reikalingus šiandien techninio profilio vertėjus. Juk visiems 
žinoma, kad šių specialistų trūksta. Gamyklos savo lėšomis organizuoja kursus. O kodėl nepagalvoti apie 
etatinį užsienio kalbos specialistą įmonėje, vedantį kursus ir atliekantį vertėjo darbą? 

Visos šios problemos reikalauja keisti mokymo programas, vadovėlius. Tačiau ar ne laikas tai padaryti? 
Juk vadovėliai, skirti užsienio kalbos dėstymui nespecialistams, daugiausia yra 1960-1970 metų leidimo ir 
dar senesni. Ką apie tai galvoja aukštųjų mokyklų dėstytojai? Šią problemą išspręsti kompetencijos tikrai 
netrūktų. 

„Pedagogikos“ leidyklos vyriausiojo redaktoriaus pavaduotojas J. Vasiljevas pabrėžia: „Užsienio kalbą 
laikau svarbiausiu dėstomuoju dalyku. Pirmiausia, ji prisideda prie bendro vaiko išsilavinimo. Antra, mes 
visi turime įsisąmoninti, kad negalima į gyvenimą išleisti žmonių, nemokančių nė vienos užsienio kalbos“. 

Šios mintys buvo įdėmiai svarstomos praėjusių metų pabaigoje Vilniaus universiteto Kauno vakarinio 
fakulteto organizuotame forume, kuriame teko dalyvauti ir man, kaip fakulteto absolventei. Kvalifikuotų 
kadrų trūkumo klausimą buvo siūloma spręsti įtraukiant į Kauno universiteto sudėtį Liaudies ūkio spe- 
cialistų kvalifikacijos kėlimo fakultetą. Toks fakultetas, užmezgęs ryšius su užsieniu, kitomis sąjunginėmis 
respublikomis, iš esamų specialistų parengtų Universitetui kvalifikuotus kadrus. Tiesiog juokinga klau- 
syti, kad mūsų tauta neturi gabių, energingų žmonių, kad jų reikia ieškoti užsienyje. Taip, gal būt jiems 
trūksta Žinių, bet tai ir išspręstų pažangus universitetinio lygio specialistų kvalifikacijos kėlimo fakultetas. 
Imkime pavyzdį iš Kraštotyros fakulteto entuziastų. 

Naujame Kauno universitete būtina dėstyt tris pagrindines kalbas: vokiečių, prancūzų ir anglų. 

Baigdama norėčiau prisidėti prie Liaudies švietimo darbuotojų tobulinimosi instituto užsienio kalbų 
kabineto vedėjos Laimos Grigaliūnienės raginimo „mokytis užsienio kalbų, belsti į galingųjų duris, kad 
būtų leista išvykti į šalį, kurios kalba dėstote“. Kartu jos žodžiais norėčiau paklausti, kas svarbiau - būtis 
ar buitis! Greičiau nuspręskime, nekreipdami dėmesio į savo postus: būtis! 


Nijolė ČIUČIULKIENĖ 
49-osios vidurinės mokyklos mokytoja 

NR. 84. VDU ATKŪRIMO TARYBOS PIRMOJO POSĖDŽIO PROTOKOLAS. 
1989 M. KOVO 30 D. 


Protokolas: VDU archyvas, f. 1, ap. 1, b. 4, 1. 1-3. Rankraštis, originalas. 
Sąrašas: VDU archyvas, f. 1, ap. 1, b. 4, 1. 13. Rankraštis, originalas. 


Kauno Vytauto Didžiojo Universiteto Atkūrimo tarybos rinkimų, 
įvykusių 1989 03 30 KPI I-ųjų rūmų didžiojoje auditorijoje 


PROTOKOLAS Nr. 1 


Susirinkime dalyvavo: ... narių (126?)!7 
Susirinkimui pirmininkavo: prof. R. Baltrušis (KPI) 


va 


DARBOTVARKĖ 


1. Įžanginis žodis - prof. R. Baltrušis (pranešimas pridedamas) 

2. Informacija apie rinkimų procedūrą, pasiūlymai - KPI doc. A. Karoblis (pranešimas ir plakatas - 
struktūros lentelė-schema pridedami). 

3. Pasisakymai. Diskusijos. 

Prof. VI. Daugėla (KPI) siūlo palaukti KVDU-to atkūrimui skirtos balandžio mėn. konferencijos, po 
kurios, jo nuomone, bus iš ko rinkti Tarybą, nes dabar dar nėra aišku, kokie asmenys šiai veiklai Taryboje 
geriausiai tiktų. 

Prof. St. Masiokas (KPI) siūlo tęsti toliau jau pradėtą Tarybos rinkimų darbą. Taryba - gyvas organiz- 
mas, kuris darbo eigoje keisis: vieni išeis, kiti ateis. Taryba apjungs pačius aktyviausius U-to atkūrimo 
organizatorius. Suteikus Tarybai juridinius įgaliojimus, ji bus veiksmingas, organizuotas veiklos organas, 
koordinuojantis ir stimuliuojantis visas sritis. Prof. St. Masiokas siūlo nepradėti diskusijų dėl U-to fakul- 
tetų koncepcijų - tai vyks ateityje, po konferencijos. Šiandien svarbiausia - išrinkti Tarybą, kuri nedel- 
siant pradėtų savo veiklą. 

Prof. Baltrušis pastebėjo, kad ryšys tarp būsimos konferencijos ir šios dienos uždavinių yra didelis: 
Taryba galės dalyvauti konferencijoje ir siūlyti diskutuoti visais atkuriamojo U-to klausimais. 

4. Renkama balsų skaičiavimo komisija. Išrenkami šie asmenys: 

1. prof. V. Urmonas (KMI) 

2. prof. J. Kenstavičius (ŽŪA) 

3. prof. D. Eidukas (KPI) 

4. prof. V. Ragulskienė (KPI) 

5. prof. M. Martynaitis (KPI) 

6. prof. V. Kučinskas (KPI) 

7. prof. St. Baranauskas (ŽŪA) 

8. prof. B. Vasiliauskas (KMI) 

9. prof. B. Petrulis (KPI) 

5. Rezoliucijos aptarimas. (Rezoliuciją pagarsino prof. St. Masiokas). Rezoliucija šiek tiek taisoma, 
papildoma ir priimama kaip pagrindas vienbalsiai. 

6. Pasisakymai 

Prof. Stirbys (KMI) siūlo numatyti konkrečius KVD U-to atidarymo terminus. 

Kauno m. VK pirmininko pavad. Krutulis informuoja susirinkusius apie dieninių grupių atidarymą 
VU Kauno vak. f-te nuo 1989 m. rudens. Numatoma 3-4 kursų studentus, besimokančius VU KV f-te 
pervesti į KVD Universitetą. Renkamoji Taryba yra tik visuomeninė, nes jau egzistuoja vyriausybinė u-to 
atkūrimo komisija, vadovaujama akad. J. Kubiliaus. Pakolkas šioji komisija yra vienintelė įteisinta komi- 
sija. Kauno m. PK teks derinti kauniečių ir vyriausybinės atkuriamosios komisijos darbą. 


U7 Skaičius įrašytas raudonu tušinuku. 

Akad. Kairiūkštis, palaikydamas prof. A. Smailio ir R. Baltrušio!!* mintis, siūlo atkurti u-tą kaip galima 
greičiau, jį atidaryti. Gerai būtų turėti mecenatų (sponsorių) grupę, kuri dotuotų bazę tyrimams, mokslui. 
Tokia vieta galėtų būti Girionių bazė. Reiktų geriau koordinuoti LTSR MA institutų ir aukštųjų mokyklų 
darbą. 

Prof. VL. Stauskas primena susirinkusiems apie gilias, senas Kauno architektūros mokyklos šaknis. Nors 
karo metu Kauno architektai neteko daug kolegų, bet šiuo metu bazė yra stipri. Reiktų esamas galimybes 
išnaudoti ir siekti ekologizuotos ir humanizuotos architektūros. Architektūra pasaulyje yra humanitarinė 
disciplina. Prof. VI. Stauskas pateikia Architektūros f-to koncepciją. 

Prof. A. Smailys kalba apie 1988 12 27 d. respublikinės komisijos nutarimus, siejamus su VDU U-to 
atkūrimu Kaune. 1989 02 10 šie nutarimai pateikti vykdymui. Tai: nuo 1989 m. rugsėjo 1 d. atidaryti VU 
KVF bazėje dienines lietuvių, anglų kalbų ir ekonominių finansų-kredito dienines grupes, toliau plečiant 
dienines grupes pamečiui. 1991 m. oficialiai atidaryti KVD universitetą; atiduoti u-tui vieną KPI bendra- 
butį, Šv. Mikalojaus bažnyčioje saugomą biblioteką. 

Akad. J. Vilemas pritaria tai minčiai, kad u-tas būtų atkuriamas kuo greičiau, t. y. ne vėliau 1990-1991 m. 
ir kad jo atkūrimas būtų siejamas su LTSR MA reorganizacija, kaip, pvz., Miškų ūkio institutas nori ateiti 
su savo baze į u-to atkūrimą, taip ir Fizikinių-technikos problemų institutas nori ir gali suteikti savo bazę 
atkuriamam u-tui. Šio instituto, dabar priklausančio LTSR MA, bazėje galėtų įsikurti fizikos-matematikos 
f-tas. KPI Radioelektronikos f-tas irgi galėtų būti perduotas būsimam universitetui. Galimybės atkūrimui 
yra, tik reikia noro. Problema - kadrai, ypač humanitarai. 

Prof. Į. Brėdikis. Jis palaiko mintį kuo greičiau atkurti universitetą. Siūlo įsteigti sąskaitą, turėti struk- 
tūros koncepciją ir su tuo „išeiti į areną“. Siūlo įtraukti užsienio mokslininkus. Numato valstybinės u-to 
atkūrimo ir kaunietiškos Tarybos glaudaus bendradarbiavimo būtinumą. Pradžioje reiktų rinkti norinčius 
dirbti u-te be atlyginimo - padėti KVD universitetui. Laikyti ryšį su lietuviais, gyvenančiais užsienyje. 

Prof. R. Baltrušis palaiko mintį bendradarbiauti su užsienyje gyvenančiais lietuviais, kurie yra jau 
pareiškę norą padėti KVD universitetui. Jie atvyks į balandžio mėn. organizuojamą konferenciją. 

Balsų skaičiavimo komisija skelbia rinkimų slaptu balsavimu rezultatus. Išrinkti 29 asmenys aritmetinė 
balsų dauguma. Tai: 1) (sąrašas, patvirtintas balsų skaičiavimo komisijos, pridedamas prie protokolo; 
išrinkti asmenys apibrėžti raudonais rutuliukais); 2) išrinkti 16 garbės narių (sąrašas, patvirtintas parašais 
balsų skaičiavimo komisijos, pridedamas prie protokolo)'? ir 3) 11 asmenų - aukštųjų mokyklų rektoriai 
ir filialų vadovai (sąrašas pridedamas)!* ir t. p. LKP Kauno miesto komiteto antrasis sekretorius Z. Kaza- 
kevičius ir VK pirmininko pavaduotojas G. Krutulis. 

Balsų skaičiavimo komisijos rezultatai patvirtinami vienbalsiai. 


Kauno Vytauto Didžiojo universiteto Atkūrimo tarybos narių 
SĄRAŠAS!! 
Eil. nr. Pavardė, vardas 


Antanaitis Vaidotas 

Baltrušis Romualdas 

Vilemas Jurgis [parašas] 
Mickis Algis 

Šeinauskas Rimantas [parašas] 
Paliūnas Vytautas [parašas] 
Smailys Alfredas [parašas] 
Zakarevičius Povilas [parašas] 
„ Bukauskas Feliksas [parašas] 
10. Gutmanas Aronas [parašas] 


LBNANAULBBNLE 


Uš Tekste - Baltrušaičio. 

119 4- 

(dok. Nr. 326), iš kurio jie perrašyti į šį dokumentą. 

Sąrašo prie protokolo nėra. Jis šiame dokumente rekonstruotas remiantis vėlesnių tarybos posėdžių protokolų duomeni- 
mis. 

Sąraše pateikiami darbo ir namų telefonai, kurie čia praleisti. Prie eilės numerių pieštuku prirašyti kiti skaičiai, žymintys 
asmenų išsidėstymą abėcėline tvarka. 

11. Ragulskis Kazimieras [parašas] 
12. Misevičienė Joana [parašas] 

13. Venslauskas Mindaugas 

14. Pileckis Simonas [parašas] 

15. Stauskas Vladas 

16. Marčėnas Rimantas [parašas] 

17. Kairiūkštis Leonas 

18. Radzevičius Algimantas [parašas] 
19. Gronskas Vladas [parašas] 

20. Karoblis Antanas [parašas] 

21. Brėdikis Jurgis 

22. Klumbys Leonas [parašas] 

23. Blužas Juozas [parašas] 

24. Oksas Jurgis 

25. Butkus Alvydas [parašas] 

26. Pranevičius Liudvikas 

27. Kostkevičius Gediminas 

28. Vaičiuvėnas Vytautas [parašas] 
29. Petrikis Simas 

30. Masiokas Stanislovas [parašas]!?? 


Į Atkūrimo tarybą 1989 m. kovo 30 d. inkorporuoti asmenys 


Butkus Viktoras Kauno tapdiecezinės kunigų seminarijos rektorius 
Čepinskas Ramutis Lietuvos konservatorijos Kauno fakulteto dekanas 
Domarkas Vladislavas KPI rektorius 

Dromantas Jonas LŽŪA rektorius 

Girdzijauskas Stasys VVU KVE prodekanas 

Karazija Rimantas Lietuvos veterinarijos akademijos rektorius 
Kazakevičius Zigmantas LKP Kauno miesto komiteto antrasis sekretorius 
Krutulis Gediminas Kauno miesto Vykdomojo komiteto pirmininko pavaduotojas 
Palys Viktoras Vaidotas Vilniaus dailės instituto Kauno filialo dekanas 
Praškevičius Antanas KMI rektorius 

Stonkus Stanislovas Kūno kultūros instituto rektorius 

Šalčius Algirdas VVU KVE dekanas 

"Turauskas L. LUSTI Kauno filialo direktorius 


Į Atkūrimo tarybą 1989 m. inkorporuoti asmenys'?? 


Antanavičius Kazimieras Lietuvos TSR MA Ekonomikos institutas 

Buračas Antanas Lietuvos TSR MA Ekonomikos institutas 

Patackas Algirdas LPS Kauno tarybos atstovas 

Statulevičius Vytautas Lietuvos TSR MA Fizikos ir matematikos institutas 
Stoškus Krescencijus VVU Filosofijos katedra 


Atkuriamo Kauno Vytauto Didžiojo universiteto garbės nariai 


1. Valdas Adamkus dr. Čikaga, JAV 
2. Vytautas Statulevičius akad. Vilnius, LTSR MA 
3. Jonas Kubilius akad. Vilnius, VVU rektorius 
4. Vytautas Landsbergis prof., LPS Seimo 

Tarybos pirmininkas Vilnius, Konservatorija 
5. Eduardas Vilkas akad. Vilnius, LTSR MA 
6. Justinas Marcinkevičius rašytojas Vilnius 

Įrašytas juodu rašalu. Jis buvo išrinktas į Tarybą balandžio 7 d. 
23 Šis sąrašas rekonstruotas remiantis vėlesnių tarybos posėdžių protokolų duomenimis. 

7. Algirdas Brazauskas LKP CK pirmasis sekretorius Vilnius 

8. Česlovas Kudaba geogr. m. dr. Vilnius, VVU 

9. Kazimiera Prunskienė ekon. m. dr. Vilnius 

10. Edvardas Varanauskas med. m. dr. Švedija 

11. Algirdas Avižienis prof. Los Angeles, JAV 

12. Vincentas Sladkevičius kardinolas Kaunas 

13. Viktoras Butkus prof. Kaunas, Kunigų seminarija 
14. Meilė Lukšienė prof. Vilnius, Pedagoginis inst. 
15. Martynas Yčas prof. JAV 

16. Simas Velonskis komersantas JAV 


NR. 85. VDU ATKŪRIMO TARYBOS REZOLIUCIJA, PRIIMTA 1989 M. KOVO 30 D. 


Kauno miesto profesorių ir mokslo daktarų visuotinio susirinkimo, įvykusio kovo 30 d. rezoliucija. In Kauno tiesa, 
1989 04 05. Nr. 80, p. 1 (paskelbta be rezoliucijos autorių). Autorystės duomenys paimti iš rezoliucijos projekto: VDU 
archyvas, f. 1, ap. 1, b. 7, 1. 45-46. 


Kauno miesto profesorių ir mokslo daktarų visuotinio susirinkimo, įvykusio kovo 30 d. 


REZOLIUCIJA 


1. Mes, Kauno miesto ir jo apylinkių profesoriai ir mokslo daktarai, visuotiniame susirinkime išrin- 
kome Kauno Vytauto Didžiojo universiteto Atkūrimo tarybą (toliau vadinamą taryba), kurią sudaro 30 
pagrindinių narių, 13 kitų ir 15 garbės narių. Įpareigojame tarybą veikti aukštosios mokyklos tarybos 
statuso ribose kaip juridinį asmenį, organizuojant Universiteto atkūrimą. 

2. Įpareigojame tarybą: parengti KVD universiteto statutą, formuoti pagrindines mokslinės, moko- 
mosios ir ūkinės-finansinės veiklos kryptis, parinkti pagrindinius vadovaujančius kadrus, vienyti visų 
pastangas Universiteto atkūrimui. 

3. Atkūrimo taryba iš savo tarpo išrenka 7 narių prezidiumą. Tarybos ir prezidiumo pirmininkas išren- 
kamas slaptu balsavimu tarybos posėdyje balsų dauguma. Atskiroms veiklos kryptims organizuoti taryba 
sudaro laikinas darbo komisijas, į kuras gali būti pakviesti kompetentingi specialistai ir ne tarybos nariai. 

Tarybos prezidiumas, susidedantis iš 7 narių, vykdo tarybos nutarimus ir priima operatyvius sprendi- 
mus. Taryba turi teisę atšaukti prezidiumo sprendimus 2/3 balsų dauguma. Tarybos posėdžius prezidiu- 
mas kviečia pagal reikalą. 

Sprendimai svarbesniais klausimais priimami posėdyje dalyvaujančių tarybos narių balsų dauguma. 

Kvorumą sudaro ne mažiau 2/3 pagrindinių narių. Garbės nariai taip pat turi balso teisę. 

4. Apie veiklą taryba per spaudą informuoja visuomenę, rengia viešas diskusijas, aptarimus. Už savo 
veiklą taryba atsiskaito profesorių ir mokslo daktarų visuotiniame susirinkime ne rečiau kaip kartą per 
metus. 

5. Visuotiniame profesorių ir mokslo daktarų susirinkime tarybos nariai gali būti atleisti ir išrenkami 
nauji. Suformavus atkurto Universiteto tarybą iš jo darbuotojų ir jos kompetenciją pripažinusių profeso- 
rių ir mokslo daktarų visuotiniame susirinkime slaptu balsavimu, senoji taryba baigia savo veiklą. 


Rezoliucijos projektą parengė: 
A. Karoblis, docentas, 

S. Masiokas, e. profesoriaus p. 
J. Misevičienė, e. docento p. 
M. Venslauskas, docentas 

P. Zakarevičius, profesorius 

NR. 86. VDU ATKŪRIMO TARYBOS NUOSTATAI. 1989 M. KOVO 30 D. 
VDU archyvas, f. 1, ap. 1, b. 2, 1. 2-3. Mašinraštis, originalas. 


ĮREGISTRUOTA: 

Kauno miesto vykdomojo komiteto 
1989 m. balandžio 26 d. sprendimu 
Nr. 169 


Kauno Vytauto Didžiojo universiteto 
atkūrimo tarybos nuostatai 


1. Kauno Vytauto Didžiojo universiteto atkūrimo taryba renkama Kauno miesto ir jo apylinkių profe- 
sorių ir mokslo daktarų visuotiniame susirinkime balsų dauguma iš 43 tikrųjų ir 15 garbės narių (toliau 
vadinama Taryba). 

2. Tarybos uždaviniai: 

2. 1. Parengti Vytauto Didžiojo universiteto statutą. 

2.2. Formuoti pagrindines mokslinės - mokomosios ir ūkinės veiklos kryptis. 

2.3. Parinkti pagrindinius vadovaujančius kadrus. 

2.4. Vienyti ir koordinuoti visos visuomenės pastangas atkuriant Universitetą. 

3. Taryba iš narių tarpo balsų dauguma iš 710 narių išrenka Tarybos Prezidiumą. Tarybos ir Tarybos 
Prezidiumo pirmininkas renkamas Tarybos posėdyje balsų dauguma slaptu balsavimu. 

4. Tarybos Prezidiumas yra vykdomasis Tarybos organas, vykdo Tarybos priimtus nutarimus ir spren- 
džia operatyvinius klausimus. Prezidiumo priimtus sprendimus Taryba turi teisę atšaukti 2/3 balsų 
dauguma. 

5. Tarybos posėdžius kviečia Tarybos Prezidiumas esant reikalui. Posėdis yra teisėtas, jei jame daly- 
vauja ne mažiau kaip 2/3 pagrindinių Tarybos narių. Nutarimai priimami dalyvaujančių posėdyje Tarybos 
narių balsų dauguma. Garbės nariai taip pat turi balsavimo teisę. 

6. Taryba apie savo veiklą plačiai informuoja visuomenę, organizuoja diskusijas, aptarimus. 

7. Taryba už savo veiklą atsiskaito visuotiniame profesorių ir mokslo daktarų susirinkime ne rečiau 
kaip kartą per metus. 

8. Tarybos nariai gali būti atleisti iš narių visuotiniame profesorių ir mokslo daktarų susirinkime. 

9. Taryba yra juridinis asmuo, turi savo sąskaitą Taupomojo banko Kauno skyriuje, antspaudą, dispo- 
nuoja lėšomis, kurias sudaro gyventojų ir organizacijų pervedami pinigai, skirti Vytauto Didžiojo univer- 
siteto atkūrimui. 

10. Taryba baigia savo veiklą atkūrus Vytauto Didžiojo universitetą, suformavus atkurto Universiteto 
Tarybą ir jos kompetetingumą pripažinus profesorių ir mokslo daktarų visuotiniame susirinkime slaptu 
balsavimu balsų dauguma. 

11. Nuostatai priimti 1989 m. kovo 30 d. visuotiniame profesorių ir mokslo daktarų susirinkime. 


[Antspaudas:] 
Kauno Miesto Liaudies deputatų Tarybos Vykdomasis Komitetas 


NR.87. RūTOs KANOPKAITĖS REPORTAŽAS APIE VDU ATKŪRIMO TARYBOS 
POSĖDĮ KOVO 30 D. 


Kanopkaitė, Rūta. Vytauto Didžiojo universitetas: iniciatyvos imasi miesto mokslininkai. In Kauno tiesa. 1989 04 05. 
Nr. 80. p. 1. 


Vytauto Didžiojo universitetas: iniciatyvos imasi miesto mokslininkai 


Nuo idėjos atkurti mūsų mieste Universitetą viešo paskelbimo ir pirmųjų diskusijų praėjo geras pus- 
metis. Daug ar mažai jau padaryta? Būta ne vieno rimto posėdžio, forumo, aibės publikacijų mūsų laikraš- 
tyje ir respublikinėje spaudoje, tam tikslui sudaryta akademiko VVU rektoriaus J. Kubiliaus vadovaujama 

komisija Liaudies švietimo ministerijoje. Ši komisija siūlo atkurti Kauno universitetą palaipsniui jį išaugi- 
nant VVU vakarinio fakulteto bazėje (oficialus atkūrimo terminas - 1991 -ieji), po truputį pradedant stu- 
dijas dieniniame skyriuje, įvedant jame daugiau specialybių. Nuosaikusis kelias, lėtoki atkūrimo tempai, 
sprendimai, priimami mažai tariantis su Kauno mokslininkais, aukštųjų mokyklų profesūra, mūsų moks- 
linės visuomenės nepatenkino. 

Tad šiemet vasario 10-ąją Kauno mokslinės minties atstovai buvo susitikę su miesto vadovais ir, aptarę 
padėtį, nusprendė sudaryti tarybą Vytauto Didžiojo universiteto atkūrimui organizuoti ir mokslo kryp- 
tims formuoti. Tarybos rinkimams buvo sudaryta organizacinė komisija, kuri pakvietė dalyvauti juose 
visus Kaune ir jo apylinkėse gyvenančius mokslų daktarus ir profesorius. Taigi kovo 30-ąją KPI I rūmuose 
susirinko mūsų mokslo elitas. Susirinkime slaptu balsavimu (iš sąrašo, kuriame 51 kandidatas, patekęs į jį 
po pirmojo rinkimų turo) turėjo būti išrinkti tarybos pagrindiniai ir garbės nariai. Organizacinė komisija 
pasiūlė, kad tarybos nariais, be mokslų daktarų ir profesorių, būtų išrinkti ir miesto aukštųjų mokyklų, 
stambiausių įmonių ir organizacijų, LKP miesto komiteto ir Vykdomojo komiteto atstovai, žinomi kultū- 
ros ir visuomenės veikėjai. Be to, šios komisijos iniciatyva pagal preliminariai galimas atkuriamo Univer- 
siteto mokslinės-pedagoginės veiklos kryptis buvo suburtos specialistų grupės, parengusios atitinkamas 
glaustas koncepcijas. 

Susirinkimą pradėjęs prof. R. Baltrušis įtikinamai kalbėjo apie universitetinės tradicijos neįkainojamą 
įtaką humanitarinės dvasios ugdymui, sparčiai intelektualinės minties plėtotei. Doc. A. Karoblis pabrėžė: 
būtent Kauno mokslininkai ir turėjo imtis konkrečių žingsnių, kad idėja iš popieriaus kuo greičiau persi- 
keltų į realybę. Vienyti visų pastangas greitam ir solidariam Universiteto atkūrimui kvietė prof. V. Daugėla, 
elinantis] prof. p[areigas] S. Masiokas, prof. A. Smailys. Miesto Vykdomojo komiteto pirmininko pava- 
duotojas G. Krutulis pažymėjo, kad išrinktąjai tarybai (kadangi ji bus visuomeninė organizacija), priimant 
savo sprendimus, būtinai reikės artimai bendradarbiauti su valstybine komisija, vadovaujama akademiko 
J. Kubiliaus. 

Akademikai L. Kairiūkštis ir J. Vilemas, pritardami greitiems Universiteto atkūrimo tempams, pabrėžė, 
kad iniciatyvos turi imtis patys kauniečiai mokslininkai. Be to, anot J. Vilemo, reikia šį procesą sieti su 
mokslinio tyrimo sistemos rekonstrukcija: jai priklausantys institutai turi savo sukauptą potencialą, bazę 
sulieti su aukštosios mokyklos poreikiais ir mokymo procesu. Štai Fizikinių-techninių energetikos pro- 
blemų institutas galėtų tapti pagrindu Universiteto Fizikos fakultetui. Puiki bazė atitinkamoms specia- 
lybėms būtų ir Miškų ūkio mokslinio tyrimo institutas bei Botanikos sodas. Prof. V. Stauskas akcentavo, 
kad Kauno universitetas turėjo senas ir gražias architektų rengimo tradicijas. Vėliau architektas buvo 
paverstas techninės dokumentacijos statyboms tiekėju. Savo esme architektūra - humanitarinė disciplina, 
ir tokią jos dvasią reikėtų atgaivinti. 

Kol buvo skaičiuojami balsai, pasidalyta ne tik čia suminėtais samprotavimais, bet ir priimta Kauno 
profesorių ir mokslo daktarų visuotinio susirinkimo rezoliucija (sklebiame ją atskirai). Į Kauno Vytauto 
Didžiojo universteto atkūrimo tarybą išrinkti visų Kauno aukštųjų mokyklų ir jų filialų rektoriai, akade- 
mikai J. Vilemas, K. Ragulskis, L. Kairiūkštis, J. Brėdikis, profesoriai V. Antanaitis, R. Baltrušis, A. Smailys, 
V. Paliūnas, V. Stauskas, filologijos mokslų daktaras A. Radzevičius ir daug kitų žinomų mokslininkų, 
iniciatyvių pedagogų. Penkiolikos išrinktų tarybos garbės narių tarpe - LKP CK pirmasis sekretorius 
A. Brazauskas, daktaras V. Adamkus (JAV), prof. A. Avižienis (JAV), prof. M. Yčas (JAV), rašytojas Justinas 
Marcinkevičius, akademikai V. Statulevičius ir E. Vilkas. 

Gausus tarybos narių sąrašas, ji iš tiesų labai reprezentatyvi. Tad norisi tarybai palinkėti ne mažiau 
vaisingos ir konkrečios veiklos. 


Rūta KANOPKAITĖ 
„K. t.“ korespondentė 

NR. 88. LETO PALMAIČIO SIŪLYMAS. 1989 M. KOVO 30 D. 


Kauno universitetas - tik šiuolaikiškas (Baltisto Leto Palmaičio koncepcija). In: Kauno aidas, 1989 03 30. Nr. 7, p. 4. 
Perspausdinta: Palmaitis, Letas. Filologija būsimąjame Kauno universitete In Tautinė aukštosios mokyklos koncepcija 
ir Kauno universitetas. - Kaunas: Lietuvių kultūros fondo klubas „Aukuras“, 1989, p. 48-49. 


Kauno universitetas — tik šiuolaikiškas 
(Baltisto Leto Palmaičio koncepcija) 


1. Lietuvoje, kaip ir visoje Tarybų Sąjungoje, humanitarinių specialybių devalvacija susijusi su bendru 
dvasinės kultūros smukimu. Sumanyta sukurti naują žmogų, bet orientuotasi į šios dienos poreikius; 
susiejus tradicines, ypač Vakarų, dvasines vertybes su reakcinga buržuazine kapitalizmo ideologija, iš 
tikrųjų tenkintasi to paties kapitalizmo technokratiškų bei pragmatistinių idėjų atgarsiais. 

2. Materialistiškai suvulgarintas visuomeninės naudos principas stūmė visa, kas susiję su Žmogaus dva- 
sinio gyvenimo sfera, į antraeilių, patarnaujančių dalykų kategoriją. Filologija turėjo visų pirma aptarnauti 
nuo politikos priklausantį šios dienos vertėjų poreikį. Pasiaukojusių pavienių mokslininkų pastangų dėka 
teberusenantys tradicinės filologijos likučiai buvo toleruojami tiek, kiek leista pagal Maskvoje patvirtintas 
programas. Kelių TSRS klasikinės filologijos katedrų specialistai buvo ruošiami vos prilygstant carinės 
Rusijos klasikinių gimnazijų absolventų lygiui. Lietuvoje lotynų kalba tapo išguita iš mokyklų. Dabar 
Lietuvoje ne lik kad trūksta žmonių, sugebančių skaityti vidurine vokiečių aukštaičių kalba arba loty- 
niškai parašytų su Lietuvos istorija susijusių rankraščių, bet net daugelis inteligentų nežino to didžiulio 
vaidmens, kurį, susiformuojant vakarietiškai europinei lietuvių kultūrai, suvaidino Prūsijos valstybė su 
jos sudėtyje buvusia Mažąja Lietuva, neįsivaizduoja ir kokia turtinga Žečpospolitos laikais buvo lotyna- 
kalbė Didžiosios Lietuvos kultūra. Neturėdami savo specialistų, mokančių dirbti su vokiškais ir lotyniš- 
kais rankraščiais, mokančių vidurinę vokiečių aukštaičių bei žemaičių kalbas, Rytprūsių vokiečių tarmę, 
viduramžių lotynų kalbą, perleidžiame tuos tyrinėjimus kitataučiams, pirmiausia vokiečiams ir lenkams, 
tendencingai traktuojantiems lietuvių kultūros raidą. 

3. Iki šiol nebuvo ruošiami specialistai, kurie mokėtų slaviškąją Vilniaus krašto kalbą nuo pat didžiųjų 
kunigaikščių kanceliarijos iki „tuteišių“ mūsų dienomis; visiškai nesidomėta Lietuvos oriento (karaimų, 
žydų, totorių kultūros bei jų palikimo) tyrinėjimais. 

4. Dažnai pažymimas reikalas kompensuoti gamtinių išteklių stoką intelektualiniu potencialu reiškia, 
kad ir filologijos srityje turi būti ruošiami į krašto specifiką orientuoti specialistai, kurie už Lietuvos ribų 
būtų vertinami kaip unikalūs. 

5. Todėl kurti Kaune universitetą Vilniaus universiteto pavyzdžiu, kuris nebūtų orientuotas į Lietuvos 
specifiką, neracionalu. Ir taip per akis prigaminta Maskvos, Leningrado, Kijevo, Minsko ir t. t. pavyzdžiu 
pusiau bedarbių Gėtės, Šilerio bei Hesės kalbą bei kūrybą išmanančių specialistų, Vilniuje jie ir dabar 
teberuošiami. Kam tokių dar ir Kaune? Kiekvienas, studijuojantis anglų kalbą ir literatūrą, turėtų tapti ir 
kultūriškai gretimos prancūzų kalbos ir literatūros specialistu ir mokėti bent paskaityti vokiškai. Tokia 
galėtų būti Vakarų kultūrologo specialybė. Lietuvos priklausomybė Baltijos kultūriniam arealui reikalaute 
reikalauja tiek skandinavų kalbų ir literatūrų, tiek estų bei suomių kalbų ir literatūrų specialybės. Būdami 
Tarybų Sąjungoje ir, be to, draugaudami su estais, mes niekad nestokosime atitinkamų dėstytojų, kitur gal 
net ir bedarbių. Skandinavų kalbų specialistą turime jau dabar. Antra vertus, kurti Filologijos fakultete, 
kaip siūloma, tris katedras, orientuotas į dabartinio Vakarinio fakulteto galimybes, t. y. lietuvių kalbos ir 
literatūros, rusų kalbos ir literatūros bei užsienio kalbų ir literatūrų su įvairiais retesniais „speckursais“, 
reikštų laikytis tradicinės tarybinės dėstymo schemos ir atidaryti Kaune niekam nereikalingą, net ir pagal 
TSRS standartą provincinį fakultetą. 

6. Tarybų Sąjungoje kalbos mokslas prastai atribotas nuo kalbos mokymo bei literatūros specialybių. 
Kalbos ir literatūros specialybių studentams privalomi bendrosios kalbotyros, kartais net lyginamosios 
istorinės kalbotyros dalykai, nors tai reikalinga vos keliems asmenims, kurie ateityje pasirinks bendrąją 
arba lyginamąją istorinę kalbotyrą savo pagrindine profesija. 

7. Vilniuje Baltų filologijos bei Lietuvių kalbos katedrų funkcijos nėra griežtai atribotos. Abidvi ruošia 
tuos pačius lietuvių kalbos specialistus. Tuo tarpu niekur Lietuvoje, ruošiančioje anglų arba vokiečių 
kalbos ir literatūros specialistus, neruošiami broliškos latvių kalbos ir literatūros specialistai. 

8. Reikalinga tad bendrosios bei lyginamosios istorinės kalbotyros katedra, kuri ruoštų vien lingvistus 
teoretikus - tiek bendrosios kalbotyros specialistus (tokios katedros taip ir nepavyko įkurti Vilniuje), tiek 
baltistinio profilio indoeuropeistus. Visos kitos kalbos ir literatūros specialybės turės reikalą tik su litera- 
tūrinės kalbos bei jos raidos studijomis. 


DOKUMENTAI 


9. Kitos katedros turėtų būti: lietuvių-latvių filologijos (specialybės: lietuvių kalba ir literatūra, latvių 
kalba ir literatūra, baltų etnografija, tautosaka ir mitologija), slavų filologijos (Vilniaus krašto slaviška 
kalba bei gretimos slavų kalbos ir literatūros), germanų filologijos (Rytprūsių kalbos ir literatūra, Lietuvos 
jidišo tarmė ir literatūra, skandinavų kalbos ir literatūra). Vakarų kultūrologijos (anglų ir prancūzų kalbos 
ir literatūros) ir techninių vertimų (anglų, vokiečių, prancūzų kalbos), klasikinės filologijos (viduramžių 
lotynų kalba, klasikinės graikų ir lotynų kalbos ir literatūros), finougrų ir Rytų filologijos (estų ir suomių 
kalbos ir literatūra, pagal poreikius: sanskritas ir literatūra, persų kalba ir literatūra, hebrajų kalba ir 
literatūra, arabų kalba ir literatūra, japonų kalba ir literatūra, armėnų kalba ir literatūra, gruzinų kalba ir 
literatūra ir t. t. - vertėjai leidykloms). 


NR. 89. OSVALDO JANONIO, ALVYDO SAMĖNO IR NIjoLĖS LIETUVNINKAITĖS 
SIŪLYMAS. 1989 M. BALANDŽIO 4 D. 


Kauno universitetui reikalinga biblioteka. In Kauno tiesa, 1989 04 04. Nr. 79, p. 5. 


Kauno universitetui reikalinga biblioteka 


[...] Kol nepatvirtinta galutinė atkuriamo Kauno universiteto struktūra, negalima pateikti išsamesnio jo 
bibliotekos projekto. Bet dalį uždavinių turime spręsti jau dabar. Pirmiausia būtina atkurti buvusią Kauno 
universiteto biblioteką. Nuo 1929 m. ji veikė dabartiniuose KPI antruosiuose rūmuose, kurie numatyti 
grąžinti Kauno universitetui. Jo biblioteka vėl turėtų sugrįžti į savo buvusias patalpas. Čia reikėtų sukaupti 
iki Universiteto uždarymo turėtą fondą. Kažin ar pavyks atgauti visą jos palikimą iš kitų Lietuvos biblio- 
tekų. Žinybinės užtvaros, ambicijos ir kitos kliūtys šiame kelyje nelengvai įveikiamos. 

[...] Sėkmingam Kauno universiteto darbui užtikrinti reikia spręsti ir antrą uždavinį: pagal jo profilį 
sukomplektuoti šiuolaikinės literatūros fondą ir nuolat jį papildyti. Faktiškai tektų sukurti naują biblio- 
teką, kas pareikalautų daug laiko ir lėšų. Todėl tinkamiausiu laikytume tokį sprendimą: ATKURTĄ 
SENĄJĄ KAUNO UNIVERSITETO BIBLIOTEKĄ SUJUNGTI SU KAUNO VIEŠĄJA J. PALECKIO 
BIBLIOTEKA. Pastaroji įsteigta 1950 m., t. y. jos veiklos pradžia sutampa su Kauno universiteto ir jo 
bibliotekos išformavimu. Dabar jos fonde yra arti 2,2 mln. įvairių rūšių spaudinių. Tai universali moks- 
linio tipo biblioteka, turinti būtiniausius padalinius mokslo darbuotojams, specialistams ir studentams 
aptarnauti. Jos fondai ir sukaupta informacija labiausiai tinka profesiniams poreikiams tenkinti. Kauno 
viešoji biblioteka, veikdama savarankiškai, neišvengiamai dubliuotų Universiteto bibliotekos darbą. Kau- 
niečiai neliktų nuskriausti. Atskiras Viešosios bibliotekos funkcijas pajėgtų perimti miesto centralizuota 
bibliotekų sistema, pirmiausia Centrinė biblioteka. Tik reikėtų jai suteikti didesnę negu iki šiol materia- 
linę ir finansinę paramą. Be to, Kauno universiteto biblioteka turėtų būti prieinama ne tik Universiteto 
darbuotojams ir studentams, bet visiems, norintiems pasinaudoti jos paslaugomis, miesto gyventojams. 
Tai derėtų pažymėti jos pavadinime: Kauno universiteto viešoji biblioteka. 

[...] Pabaigai dar keletas pasiūlymų: 

1. Kauno universiteto biblioteka turi būti šiuolaikinis bibliotekinis ir informacinis centras. Tam reikia 
kompleksiškai ją automatizuoti, sukurti įvairius duomenų bankus, atitinkančius Universiteto mokslinio 
tyrimo kryptis. 

2. Labai svarbu gerai sukomplektuoti užsienio spaudinius. Šios rūšies literatūra laba menkai aprūpintos 
visos Lietuvos bibliotekos. [...] 

3. Pagal bibliotekų darbuotojų apmokėjimo statusą Kauno universiteto bibliotekai reikia suteikti 
pirmą kategoriją. Tai leistų darbui bibliotekoje sutelkti materialiai suinteresuotus aukštos kvalifikacijos 
specialistus. 

4. Atsisakyti praktikos, kada lėšos taupomos bibliotekų sąskaita. 


Osvaldas JANONIS 

Vilniaus universiteto Kauno vakarinio fakulteto docentas, 

Alvydas SAMĖNAS 

Dėstytojas 

Nijolė LIETUVNINKAITĖ 

Antano Sniečkaus politechnikos instituto bibliotekos Retų knygų skyriaus vedėja 

NR. 90. VDU ATKŪRIMO TARYBOS ANTROJO POSĖDŽIO PROTOKOLAS. 
1989 M. BALANDŽIO 7 D. 


VDU archyvas, f. 1, ap.1, b. 4, 1. 6-10. Rankraštis, originalas. 


Kauno Vytauto Didžiojo Universiteto Tarybos posėdžio, įvykusio 1989 04 07, 
PROTOKOLAS Nr. 2 


Posėdžiui pirmininkauja prof. R. Baltrušis. 
Posėdžiui sekretoriauja fil. m. k. J. Misevičienė 
Posėdyje dalyvauja 25 nariai 


DARBOTVARKĖ 


1. Įžanginis žodis - prof. R. Baltrušis. 

2. Tarybos narių pristatymas, 30-ojo Tarybos nario (iš 4-rių, gavusių 50 balsų), rinkimas. 
3. Tarybos pirmininko rinkimai; prezidiumo rinkimai - sudarymas. 

4. Darbinių grupių darbui fakultetinėse kryptyse sudarymas. 

5. Rinkimų rezultatų tvirtinimas. 


Prof. R. Baltrušis pristatė išrinktus į Tarybą pagrindinius ir garbės narius. Tarybą sudaro viso 42 
pagrindiniai (30 - išrinktų ir 12 inkorporuotų pagal pareigybę) ir 16 garbės narių. Balsų dauguma 30-ju 
Tarybos nariu iš 4-rių, gavusių 50 balsų, atviru balsavimu išrenkamas e. prof. p. St. Masiokas (KPI). Suda- 
rytas Tarybos narių sąrašas (pridedamas). 

Tarybos pirmininko rinkimai. Siūlomi šie kandidatai: akad. J. Vilemas, prof. K. Ragulskis, prof. A. Smailys, 
prof. P. Zakarevičius. 

Sudaroma balsų skaičiavimo komisija. Siūlomi ir išrenkami šie asmenys: prof: Bukauskas, prof. Kara- 
zija, doc. R. Marčėnas, prof. A. Gutmanas, fil. m. k. Alv. Butkus. Balsų dauguma į biuletenius slaptam 
balsavimui įtraukiami šie nariai: 1. J. Vilemas, 2. K. Ragulskis, 3. P. Zakarevičius. Prof. A. Smailys atsisakė 
dalyvauti rinkimuose. 

Parengiami biuleteniai. 

Pasiūlytieji kandidatai išdėsto savo pozicijas 

Akad. Į. Vilemas yra modernaus universalaus universiteto šalininkas. U-tas turėtų rengti įvairių profilių 
specialistus, atsižvelgiant į realias sąlygas ir poreikius. Nežiūrint nepalankių atgarsių iš Vilniaus, J. Vilemas 
stengsis padaryti viską, kad u-tas pradėtų kuo greičiau funkcionuoti. 

Prof. K. Ragulskis mano, kad būtina pakelti tiek humanitarinių, tiek fundamentalių mokslų bei specia- 
listų kultūrinį lygį. Kalbėtojas mano, kad u-to funkcionavimą reiktų pradėti atidarant VU KVF bazėje VU 
filialą Kaune ir duoti šiam filialui savarankiškumą. 

Prof. P. Zakarevičius mano, kad u-tas yra visų bendro darbo vaisius. Pirmiausia reiktų konsoliduoti 
visus, norinčius jį kurti. Kryptys - reikalas sudėtingas. Labai svarbus yra humanitarinio polinkio profi- 
lis - į tai reikia kreipti didelį dėmesį, būtina keisti mokymo formas, pasidairyti po pasaulį, nereiktų bijoti 
dubliavimosi su VU, nes konkurencija veda tik į gera. 

Įnešama urna. Vyksta balsavimas. Po to komisija skaičiuoja balsus. 

Doc. A. Karoblis supažindina tarybos narius su numatytomis kryptimis u-to struktūroje. Išdalinami 
spausdinti lapeliai darbinėms grupėms darbui kryptyse sudaryti. Nustatytos kryptys yra šios: 1. Isto- 
rija, 2. Filologija, 3. Ekonomika, 4. Matematika, fizika, mechanika, 5. Biologija-ekologija, 6. Informatika, 
7. Menų kryptys. Tarybos nariai užsirašo darbui atitinkamose kryptyse ir užrašo kitus žmones, norinčius 
ir galinčius dirbti šiose kryptyse. Lapeliai surenkami. 

Balsų skaičiavimo komisija (pirmininkas — doc. R. Marčėnas) skelbia rezultatus. P. Zakarevičius - 4, 
K. Ragulskis - 4, J. Vilemas - 18. Balsų dauguma išrenkamas pirmininku akad. J. Vilemas. Jam pavedama 
sudaryti Tarybos prezidiumą organizacinei veiklai koordinuoti (koordinacinė organizacinė grupė). Be 
darbinių krypčių grupių, sudaroma grupė universiteto statutui rengti, atkūrimo projekto (koncepcijos) 
rengimui, materialinės bazės ir ūkinės veiklos ir kt. Į kiekvieną grupę turėtų įeiti bent po vieną Tarybos 
narį. Grupės išsirenka koordinatorius, kuriuos tvirtina Taryba. 

Prof. A. Smailio nuomone, reiktų atkreipti dėmesį į filologinę kryptį. Pagal esamą padėtį yra pavojus, 
kad ir vėl filologus užgoš technikai. Siūlo palikti jau suformuotas grupes. Prof. Praškevičius siūlo 


DoKUMENTAI 


palikti tolimesniam darbui jau suformuotas grupes, jas papildžius. Prof. R. Baltrušis siūlo pirminin- 
kui tarti konkretų žodį u-to krypčių formavime, susitikti su LKP CK pirmuoju sekretoriumi A. Bra- 
zausku. Akad. J. Vilemas irgi siūlo palikti pagrindu jau suformuotas grupes, jomis remtis, jas pakoreguoti. 
Prof. P. Zakarevičius pritaria nuomonei susitikti ir aptarti šiuos klausimus su LKP CK pirm. sekretoriumi 
A. Brazausku. Llietuvos] V|eterinarijos] Akademijos] rektorius Karazija mano, kad Tarybai reiktų glau- 
džiai bendradarbiauti su Respublikos vyriausybine komisija, vadovaujama akad. J. Kubiliaus. Ji yra davusi 
konkrečių pasiūlymų ir bazės klausimais. Prof. St. Masiokas mano, kad vyriausybinės komisijos projektą 
būtina realizuoti. Tik abiejų komisijų veikla bus efektyvi. Prof. A. Gutmanas mano, kad kryptys neturi 
sustingti, jos turi vystytis, keistis, pasipildyti. Vadovai kryptims reikalingi. Sudarytos grupės ir tų grupių 
koordinatoriai reikmes patenkina. Prof. R. Baltrušio ir kt. nuomone, yra būtina siųsti stažuotis į užsienį, 
pasirūpinti stažuotojų išlaikymu. Matyt, šį klausimą bus galima paliesti balandžio konferencijos metu. 

Prof. V. Domarkas ir prof. Praškevičius kalbėjo apie balandžio konferencijos organizatorių neetišką 
elgesį: organizuojant konferenciją nebuvo kreiptasi pagalbos į rektorius. Nauji žmonės daug ko nežino, 
nesugeba gerai organizuoti darbo. 

KPI doc. Kostkevičius (konferencijos organizatorius) paaiškino susirinkusiems, kad visus organiza- 
cinius dalykus yra pilnai sutvarkę, pagalbos nereikėjo. Organizatoriai stengėsi neužkrauti papildomais 
rūpesčiais vadovų. Be to, „Aukurui“ padeda LTSR MA ir LPS. 

Išrinktam KVD U-to Atkūrimo tarybos pirmininkui suteikiama teisė sudaryti darbo koordinacinę 
grupę (prezidiumą). 

Pirmininkas akad. J. Vilemas paskiria moksliniu sekretoriumi doc. A. Karoblį. Susirinkusieji tam pri- 
taria vienbalsiai, atviru balsavimu. Doc. A. Karoblio nuomone, svarbiausias klausimas šiuo metu yra 
konferencijos organizavimas. Būtina remti „Aukuro“ klubą, konferencijos organizatorių. Reikia susitikti ir 
aptarti svarbiausius klausimus su akad. J. Kubiliaus ir LTSR Liaudies švietimo ministerijos atstovais, tartis 
u-to koncepcijos klausimu. 

Akad. J. Vilemas išsirenka koordinacinę grupę: 1) Z. Kazakevičius (LKP Kauno m. antrasis sekre- 
torius); 2) A. Mickis; 3) J. Misevičienė; 4) R. Baltrušis; 5) V. Paliūnas; 6) A. Karoblis; 7) A. Praškevi- 
čius!*4; 8) P. Zakarevičius; 9) M. Venslauskas; 10) J. Vilemas. 

Pasisakę prof. Blužas, Praškevičius, Karazija, Ragulskis, Zakarevičius, Smailys išreiškė mintį, kad atkurtas 
u-tas turėtų būti stiprus, parinktos kryptys geros, tačiau jas reiktų plėsti, apimant visas Respublikos 
mokslo šakas (pvz., kibernetiką, fundamentaliuosius ir humanitarinius mokslus); tačiau svarbiausia - u-to 
koncepcija (koks tas u-tas) ir kokiais tempais spręsis u-to atkūrimas. Atlikusi savo darbą - įkūrusi u-tą, 
taryba atmiršta. Kalbėta apie filologų primatą. Į juos reikia atkreipti ypatingą dėmesį. Prof. St. Masiokas 
nurodė, kad išrinktoji Taryba yra skirta organizaciniam darbui, o ne paskaitų skaitymui, todėl į ją įeina 
organizuoti žmonės, galintys atlikti organizatorių - šeimininkų funkcijas. 

Nuspręsta sekantį posėdį daryti 

1989 04 20 14 val. 

KPI C[entrinių] R[ūmų| IV-me aukšte 


Pirmininkas: ... 
Sekretorė [parašas] J. Misevičienė 


NR. 91. ĮRAŠAI ROMUALDO BALTRUŠIO DIENORAŠTYJE. 
1989 M. BALANDŽIO 10 IR 14 D. 


Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys], 2013, p. 52. 


1989-04-10 - Pirmadienis 

Vėlų vakarą paskambino dr. G. Kostkevičius ir pakvietė mane per televiziją pakalbėti, kaip vyksta 
VDU atkūrimas. Jo manymu, reikia kuo skubiau ir geriau supažindinti Lietuvos žmones su tuo, kas jau 
yra nuveikta atkuriant VDU, nes būtina, kad visuomenė aktyviau spaustų sovietų vadovybę, norint įveikti 
sovietų viršininkų vis labiau didėjantį neigiamą požiūrį į VDU atgimimą. 


4 Originale klaidingai užrašyta „Rackevičius“. 

1989-04-14 - Penktadienis 

Dr. G. Kostkevičius vėl manęs prašo, kad sekmadienį dalyvaučiau televizijoje pokalbyje apie Kaune 
kuriamą laisvos minties universitetą. Rengiamas plačiai visuomenei leidinys universiteto atkūrimui pažy- 
mėti. Jis turėtų pakelti kovotojų už VDU dvasią. 


NR. 92. JOANOS MISEVIČIENĖS PASISAKYMAS. 1989 M. BALANDŽIO 14 D. 


Ratkevičiūtė-Misevičienė, Joana. Vakarietiškas universitetas: idėjos realizavimas esamomis sąlygomis. In: Kauno aidas, 
1989 04 13. Nr. 8, p. 3. 


Vakarietiškas universitetas: idėjos realizavimas esamomis sąlygomis 
I. Humanitarinių specialybių devalvacijos priežastys ir padariniai 


1950-aisiais pakirstas, Lietuvos ąžuolas - Kauno Vytauto Didžiojo Universitetas išleido du želmenis: 
Kauno politechnikos institutą ir Kauno medicinos institutą. Netekęs universiteto, Kaunas ir jo regionas 
tapo pavojingai technokratizuotas. Per palyginti trumpą laiką susiformavo technokratiškos pakraipos 
elitas, kuris, be jokios abejonės, veikia ne tik Kauno ir jo regiono, bet ir plačią Lietuvos visuomenę, jos 
žmogiškųjų vertybių sampratą. Technokratiškasis racionalumas sudarė sąlygas įsivyrauti prakticizmui ir 
materialumui. Kuriamas naujo žmogaus stereotipas su jam būdinga prakticizmo ir sumaterialėjimo psi- 
chologija. Vyksta dvasinė degradacija ir dehumanizacija. Dvasinei kultūrai daromi didžiuliai nuostoliai. 

Tautos atgimimas neįmanomas be dvasinių vertybių sureikšminimo ir tinkamo jų įvertinimo. Siekdami 
atgaivinti Kauno dvasinę kultūrą, pirmiausia turėtume grąžinti miestui humanitarinį aukštąjį mokslą, 
sudaryti jam palankias sąlygas vystytis ir išsiskleisti visose švietimo ir kultūros sferose. Reikėtų atgaivinti 
užgesintus humanitarinės minties židinius, sutelkti jiems garbingą vietą atsikuriančiame Kauno Vytauto 
Didžiojo Universitete, o vėliau ir kitose Kauno aukštosiose mokyklose. 

KVD Universitetas turėtų būti ne Vilniaus Universiteto filialas, kopija, bet savita ir savarankiška aukš- 
toji mokykla, rengianti Kaunui, jo regionui ir visai Lietuvai reikalingus specialistus. 


II. Filologijos fakultetas KVD Universitete 


Šio universiteto struktūroje labai reikšmingą vietą turėtų užimti Filologijos fakultetas. Reikėtų palaikyti 
ir pritarti L. Palmaičio Filologijos fakulteto koncepcijai („Kauno universitetas - tik šiuolaikiškas“. Kauno 
aidas, 1989, kovo 30). Šiame fakultete turėtų būti suformuotos bendrosios ir lyginamosios kalbotyros, lie- 
tuvių ir latvių, slavų, germanų filologijos, Vakarų kultūrologijos ir vertimo, klasikinės filologijos katedros, 
kurios rengtų Lietuvai labai trūkstamus ir net unikalius specialistus. Kultūringam kraštui visuomet bus 
reikalingi bendrosios kalbotyros, lyginamosios istorinės baltų kalbotyros, lietuvių kalbos ir literatūros, 
latvių kalbos ir literatūros, baltų etnografijos, tautosakos ir mitologijos, Vilniaus krašto slaviškos kalbos 
bei gretimų kalbų ir literatūrų, Lietuvos jidišo tarmės ir literatūros, skandinavų kalbų ir literatūrų, Vakarų 
kultūrologijos (anglų, vokiečių, prancūzų kalbų ir Vakarų Europos literatūros), grožinės ir specialiosios 
literatūros vertėjų, sinchroninio vertimo, ekskursijų vadovų, viduramžių lotynų kalbos ir lotyniškos lie- 
tuvių literatūros, estų ir suomių kalbų bei literatūrų specialistai. Atsižvelgiant į leidyklų, archyvų bei kitų 
specialios paskirties institucijų poreikius čia galėtų būti rengiami taip pat ir sanskrito kalbos ir literatū- 
ros, persų kalbos ir literatūros, hebrajų kalbos ir literatūros, arabų kalbos ir literatūros, japonų kalbos ir 
literatūros specialistai. 


III. Mokymo proceso sudėtis 


Minėtų specialybių studentai turėtų išklausyti tokius kursus: 

3 bendrosios kalbotyros specialybės studentai išklausytų A. Girdenio mokinių fonologiją ir bendrąją 
kalbotyrą, A. Pakerio mokinių fonetiką, be to - anglų kalbą; 

1 lyginamosios istorinės kalbotyros studentas - V. Žulio, J. Vilučio, L. Palmaičio, E. Sausverdės, 
V. Mažiulio mokinių, Leningrado universiteto antikinės filologijos specialistės, lietuvės V. Kazanskienės ir 
jos mokinių lyginamosios indoeuropiečių kalbotyros kursą, sen. graikų, lotynų, sanskrito, gotų, sen. vokie- 
čių aukštaičių, prūsų, sen. slavų kalbų kursus, be to - vokiečių, anglų ir prancūzų kalbas; 

10 lietuvių kalbos ir literatūros specialybės studentų išklausytų įprastus kursus (bet be teorinių lingvis- 
tinių disciplinų) ir vien kursus, be to - lietuvių ir latvių literatūras bei vieną užsienio kalbą; 

5 latvių kalbos ir literatūros specialybės studentai išklausytų atitinkamus kursus pagal Rygos Universi- 
teto programą (be teorinių lingvistinių disciplinų) bei vieną užsienio kalbą; 

5 Vilniaus krašto slaviškos kalbos bei gretimų kalbų ir literatūrų specialybės studentai išklausytų 
V. Čekmono mokinių didžiųjų kunigaikščių kanceliarinės slavų kalbos bei Vilniaus „tuteišių“ tarmės, 
baltarusių ir lenkų kalbų, paleografijos kursus, E. Ulčinaitės mokinių viduramžių lotynų kalbos, Žečpos- 
politos literatūros ir Lietuvos Didžiosios Kunigaikštystės istorijos kursus; 

5 Rytprūsių kalbų ir literatūros specialybės studentai išklausytų savų arba iš Leningrado, Maskvos 
universitetų atkviestų dėstytojų vidurinės vokiečių aukštaičių bei žemaičių kalbų ir Rytprūsių tarmės, 
Rytprūsių ir Mažosios Lietuvos literatūrų kursus, Prūsijos ir Lietuvos istoriją; 

3 Lietuvos jidišo tarmės ir literatūros specialybės studentai išklausytų jidišo kalbą, litvakų tarmę, 
hebrajų literatūrą, jidišo literatūrą, lietuvių literatūrą, Lietuvos istoriją, vokiečių kalbą, anglų kalbą, žydų 
tautos istoriją; 

5 skandinavų kalbų ir literatūrų specialybių studentai išklausytų E. Sausverdės dėstomas švedų, danų, 
norvegų kalbas, islandų kalbos speckursą, švedų, danų, norvegų ir islandų literatūras, vokiečių ir anglų 
kalbas; 

3 Vakarų kultūrologijos specialybės studentai išklausytų anglų ir prancūzų kalbas, vokiečių kalbos 
speckursą, anglų ir prancūzų literatūras, kitą Vakarų Europos literatūrą, Antikos literatūrą, biblinę litera- 
tūrą, krikščionybės istoriją (pastarąsias galėtų dėstyti tarpdiecezinės Kauno kunigų seminarijos dėstyto- 
jai), Europos tautų istoriją; 

10 studentų išklausytų savų ar kviestinių pedagogų skaitomus vertimo teorijos bei stilistikos kursus, 
jų vadovaujami atliktų grožinės ir specialiosios literatūros vertimo praktikumus, gautų pačią bendriausią 
informaciją apie įvairias mokslo šakas užsienio kalba, mokytųsi užsienio kalbų; 

5 estų ir suomių kalbų ir literatūrų specialybės studentai išklausytų estų ir suomių kalbas, vokiečių 
kalbą, estų, suomių, vokiečių ir švedų literatūras, dėstomas svečių iš Tartu universiteto; 

5viduramžių lotynų kalbos specialybės studentai išklausytų lotynų kalbą, klasikinę lotynų kalbą, paleo- 
grafiją, lotyniškąją lietuvių literatūrą. Žečpospolitos istoriją, Lietuvos didžiųjų kunigaikščių kanceliarijos 
slaviškąją kalbą, lenkų kalbą (šiuos kursus galėtų dėstyti svečiai iš Krokuvos universiteto). 

Pagal nurodytą kiekvienai specialybei preliminarinį studentų skaičių, kasmet universiteto Filologi- 
jos fakultetą galėtų baigti apie 70 absolventų. Tikslesnį specialybių, specializacijų bei būsimųjų studentų 
skaičių įvairiose specialybėse galima būtų nustatyti atlikus specialistų poreikio Respublikai tyrimus. 


IV. Studentų kontingento formavimas 


1-ąjį semestrą klausytojai universitetą galėtų lankyti be stojamųjų egzaminų. Pirmąją sesiją laikytų 
klausytojai, turintieji vidurinės mokyklos baigimo atestatą. Paskaitų lankymas - neprivalomas. 


Joana RATKEVIČIŪTĖ-MISEVIČIENĖ 
filologijos mokslų kandidatė 


NR. 93. VLADO DAUGĖLOS PASISAKYMAS. 1989 M. BALANDŽIO 16 D. 
Daugėla, Vladas. Kauno universitetas. Atkurti ar įkurti. In: Tiesa, 1989 04 16. Nr. g0, p. 2. 


Kauno universitetas. Atkurti ar įkurti 


Universiteto atkūrimas siejamas su nacionaliniu sentimentu, noru turėti Lietuvoje universitetą, kuris 
būtų pavadintas garbingu Vytauto Didžiojo vardu. Negalima neįvertinti ir kauniečių didelės meilės savo 
miestui. Universitetas - tai jų šviesūs lūkesčiai, tai ir prisiminimas, kai miestas buvo humanizmo idėjų 
židinys krašte. 

Negalima nutylėti ir dar vieno fakto. Respublikoje susiformavo savotiška aukštųjų mokyklų konkuren- 
cinė dvejystė: be Kauno politechnikos instituto, yra Vilniaus inžinerinis statybos institutas, yra Vilniaus 
pedagoginis ir beveik toks pat institutas Šiauliuose, jaučiama sveika konkurencija ir medicinos srityje. Tik 
senasis Vilniaus universitetas kol kas vienišas, savotiškas monoplastas. 

Negalima kalbėti apie naujos aukštosios mokyklos kūrimą Lietuvoje atsiejant ją nuo visos aukštojo 
mokslo sistemos plėtojimo. Tik moksliškai pagrįsta Respublikos ūkio vystymo prognozė ir su ja susietas 
įvairaus profilio specialistų poreikis būtų pagrindu priimant tokį atsakingą sprendimą. 

Su apgailestavimu tenka konstatuoti, jog šiam žingsniui esame nepasiruošę. Dar nepradėtas moksliškai 
tirti aukštųjų mokyklų specialistų poreikis. Šiandien, kada jau realiai kalbame apie Respublikos ekono- 
minį savarankiškumą, vargu ar tikslinga toliau taikstytis su tokia stagnacijos laikų liekana - perkelti šalies 
aukštojo mokslo sistemą į nedidelę mūsų Respubliką. Pagalvokime, mes rengiame daugiau kaip 50 specia- 
lybių inžinierius! Ekonomiškai išsivysčiusiose šalyse tokios praktikos nėra. 

Tad Kauno universiteto įkūrimas - sudėtingas uždavinys, besiremiantis ne tik mūsų geranoriškumu, 
bet ir išsamiais skaičiavimais. Kitaip tariant, būtina išspręsti šias problemas: suformuoti universiteto 
kūrimo tikslus, numatyti kelius šiems tikslams pasiekti, įvertinti būtinus resursus ir numatyti jų gavimo 
šaltinius, įvertinti sąlygas (palankias ir nepalankias), kuriomis bus priimami sprendimai apie universiteto 
atkūrimą ir pagaliau - atkurti jį. 

Be to, negalima kalbėti apie tikslus, detaliai neišsiaiškinus, ar Kauno universitetą reikia atkurti, ar jį iš 
naujo įkurti. 

Atkūrimo projektas - tai pirmiausia Kauno politechnikos ir Kauno medicinos institutų sujungimas ir, 
antra, naujų humanitarinių fakultetų sukūrimas, atkėlus dalį studentų iš kitų aukštųjų mokyklų. Tai būtų 
didelis universitetas, kurį sudarytų trys fakultetų blokai (humanitarinių, techninių ir medicinos). Pasauli- 
nėje praktikoje tokių pavyzdžių nemaža. 

Kauno universiteto įkūrimo projektas - siauresnis uždavinys. Tai naujo humanitarinių fakultetų bloko 
sukūrimas. Kokie galėtų būti šio kūrimo tikslai? 

Kauno universitetas (humanitarinių fakultetų blokas) tampa būtinu, jei prioritetą teiksime tautinės 
mokyklos sukūrimui ir jaunų krašto piliečių mokymui, atsisakydami visko, kas susieta su stagnacija, ir 
diegdami viską, kuo turtinga pasaulinė liaudies švietimo sistema. Iniciatyvius, kraštui atsidavusius žmones 
gali mokyti tik naujos kartos mokytojai. O tokiems mokytojams rengti būtinas naujos kartos universite- 
tas. Tokiu ir turėtų tapti Kauno Vytauto Didžiojo universitetas. 

Kaip logiškai paaiškinti tokią autoriaus poziciją? 

Šio penkmečio pradžioje visa šalis turėjo vieną aiškų prioritetą — iki 2000 metų išspręsti butų prob- 
lemą. Po XIX partinės konferencijos vėl buvo atgaivinta, kaip svarbiausia, Maisto programa. Praėjusi 
vasara, atvėrusi visiems Respublikos gyventojams akis apie neleistiną krašto gamtos užterštumą, iš karto 
prioritetu iškėlė gamtosaugos problemas. Medicinos darbuotojų suvažiavimas iškėlė sveikatos apsaugos 
problemas. Šitaip vos ne kasdien prioritetą teikiame vis kitoms problemoms. 

Tikrai moksliškai pagrįstas prioritetinių reikalų išrinkimas dar ateityje, tačiau šiuo metu būtina įsisą- 
moninti, jog Lietuvoje svarbiausia tautinės mokyklos sukūrimas. Šitaip reiktų vertinti ir Kauno universi- 
teto kūrimą. 

Kalbant apie jo kūrimo tikslus, būtina įvertinti dar dvi svarbias aplinkybes. 

Pirma, bergždžios yra pastangos naujame universitete įvesti visai naujas specialybes, o juo labiau 
priimti papildomai studentų, nemažinant jų kitose Respublikos aukštosiose mokyklose. Realiai galvojant 
apie Kauno universiteto įkūrimą, reikėtų iš Respublikos aukštųjų mokyklų atkelti dalį studentų. 

Antra, Kauno universitetą įkurti tikslinga tik tada, jei numatysime jį kaip naujos kartos aukštąją 
mokyklą, savo moksliniu ir pedagoginiu personalu prilygstančią ir pralenkiančią kitas mokyklas. 

Tai reikštų, jog artimiausiu laiku būtina atrinkti keliasdešimt talentingiausių mūsų krašto jaunų 
mokslininkų, pedagogų ir pasiųsti juos mokytis į užsienį. Ne tik į JAV, bet ir į svarbiausius Europos 
kraštus, Skandinavijos, socialistines šalis, žinoma, neaplenkiant didžiausių Maskvos bei Leningrado 
mokslo centrų. 

Vadinasi, didelę dalį Respublikos valiutinių pajamų nusineštų šie būsimieji universiteto naujos kartos 
profesoriai. Dar didesnę valiutos dalį teks skirti universiteto materialiniam aprūpinimui (nekalbu apie 
būsimą gimnazijų materialinį pertvarkymą). Po 3-5 metų galėtų atverti duris iš tiesų naujos kartos aukš- 
toji mokykla, turinti jaunus, pasaulinę patirtį išnagrinėjusius dėstytojus, aprūpinta naujausiais kompiute- 
riais ir moderniausia audiovizualine technika bei visa būtina tėvynine ir pasauline literatūra, reikalinga 
kvalifikuotiems specialistams rengti. Žinoma, ir patys mokymo principai čia turėtų būti kitokie, įkūnijan- 
tys visa, kas geriausia sukaupta pasaulyje. 

Tai „rožinis“ universiteto kūrimo kelias. Blogiausia, jei eitume stagnacijos laikų keliu. Tai būtų maždaug 
šitaip. Dalis Vilniaus universiteto, Vilniaus ir Šiaulių pedagoginių institutų dieninio skyriaus studentų 

perkeliama į VVU Kauno vakarinį filialą. Juos lydi būrys dėstytojų. Žinoma, silpniausių arba tų, kurie 
nepritampa prie kolektyvų. Visiems, kaip paprastai, reikalingi butai. Tad universiteto įkūrimo iniciato- 
rių pastangos verčiamos niekais — norėjot ir gavot! Naujasis universitetas būtų pasmerktas merdėjimui. 
Nukentėtų Kauno gyventojai, nes jų sąskaita reikėtų pastatyti gyvenamuosius namus dėstytojams. 

Toks problemos sprendimas daugumai gali pasirodyti neįtikėtinas. Tačiau šiandien jis yra labiausiai 
galimas, ir būtina telkti visas jėgas užkirsti jam kelią. 

Iš tiesų sunku suprasti šio varianto šalininkų optimizmą, kai sakoma, jog „po 3 metų iš VVU Kauno 
fakulteto bus pasaulinio lygio universitetas“, „ftundamentalus mokymas universitete nustelbs taikomąjį 
mokymą KPI ir KMI“, „išeivija užvers universitetą kompiuteriais“. Tačiau koks gi stebuklas padės išug- 
dyti profesūrą, sukurti materialinę mokymo bazę? Paaiškinimas paprastas - tokie „kūrėjai“ galvoja, jog 
lengviausiu keliu jie atliks savo pilietinę pareigą, o svarbiausia kitų aukštųjų mokyklų struktūra liks 
nepakitusi. 

Mažai kuo nuo šio universiteto „ugdymo“ projekto skiriasi ir vadinamasis medicininis (siūloma 
sujungti KMI ir VVU Kauno fakultetą, KMI rektoriui pavesti kurti universitetą) bei inžinerinis nukrypi- 
mai (analogiškai - universitetą kurtų KPI rektoratas). 

„Universiteto duobkasiai“ - mesta replika Kauno politechnikos instituto mokslinėje taryboje, kai buvo 
paskelbta Lietuvos TSR liaudies švietimo ministerijos sudaryta Kauno universiteto kūrimo komisija. Pir- 
mosios komisijos rekomendacijos iš tiesų pribloškė... Nuo šių metų rugsėjo 1 d. VVU Kauno vakariniame 
fakultete į dieninį skyrių bus priimta 100 studentų. Įdomu, jog iš jų net 50 būsimų ekonomistų, kuriuos 
šiandien jau rengia trys VVU fakultetai bei KPI ir kurių perteklius Respublikoje akivaizdus. Ar tai ne 
smūgis dar negimusiam universitetui? 

Reali galimybė išspręsti Kauno universiteto pinigines problemas gali atsirasti tik tada, kai šis univer- 
sitetas ruoš specialistus, būtinus svarbiausioms Respublikos vystymo kryptims. Tada iš Respublikos biu- 
džeto bus skirtos ne tik valiutinės išlaidos dėstytojams rengti užsienyje, bet ir naujai technikai pačiame 
universitete, mokyklose. Svarbiausia, liaudies švietimo sferos prioritetas įgalins už naujos kartos pedago- 
gus universitetui atlyginti tiek, kiek reikalauja jo mokslinės ir pedagoginės veiklos užtikrinimas pasauli- 
niame lygyje. 

Regiu nepatenkintus aukštųjų mokyklų darbuotojus, skaitančius šias eilutes: „Mūsų sąskaita! Mus 
apvagiant! Taip pat viso to reikia!“ Iš kart paskelbti prioritetu visos Respublikos aukštojo mokslo sistemą 
nėra sąlygų. Pirmenybė šiuo atveju suteikiama universitetui, kuris taps svarbia grandimi reformuojant 
mokyklą. 

Pagaliau Kauno universiteto kūrimo komisijai turėtų vadovauti LTSR Ministrų Tarybos pirmininkas. 

Toks galėtų būti vienas iš Kauno universiteto įkūrimo projektų. Jo esmė - pedagoginių fakultetų 
blokas, humanitarinis naujojo universiteto centras. Ateityje galėtų būti ir valdymo specialistų (menedže- 
rių) rengimo fakultetai. 

Sukūrus humanitarinį centrą galima būtų kelti klausimą ir apie Kauno Vytauto Didžiojo universiteto 
atkūrimą - Kauno medicinos, Politechnikos institutų bei šio naujojo centro sujungimą. 

Būtina pabrėžti, jog KPI ir KMI kolektyvuose bręsta rimti siūlymai pertvarkyti savąsias mokyklas. 
Pavyzdžiui, Politechnikos institutą Skandinavijos kraštų pavyzdžiu siūloma perorganizuoti į Kauno tech- 
nologinį universitetą, iš principo keičiant studentų priėmimo tvarką, specialybes, patį mokymo procesą. 
Tačiau jokie pasiūlymai, manau, neduos gerų rezultatų, kol nebus bendros tautinės aukštojo mokslo sis- 
temos tvarkymo koncepcijos. Taigi Kauno universitetas taptų akstinu sparčiau rengti tokią koncepciją. 


Prof. Vladas DAUGĖLA 
Kauno politechnikos instituto 
Gamybos organizavimo katedros vedėjas 

NR. 94. KONFERENCIJOS „TAUTINĖ AUKŠTOSIOS MOKYKLOS KONCEPCIJA IR 
KAUNO UNIVERSITETAS“ PROGRAMA-KVIETIMAS. 1989 M. BALANDIS 


Tautinė aukštosios mokyklos koncepcija ir Kauno universitetas. Mokslinė konferencija. Programa-kvietimas. - [Kaunas: 
„Aukuras“, 1989]. - Lankstinukas iš 3 dalių. In: AAA, f. 5, ap. 3, b. 2, L. 6. 


Konferencijos dienotvarkė 
Pirmoji diena 
(balandžio 26 d., trečiadienis) 
Didžioji salė 
Rytinis posėdis 10:00-13:30 val. 


Konferencijos atidarymas 
Plenariniai pranešimai 


Prof. Algirdas Čižas (Vilniaus inžinierinis statybos institutas) „Aukštos kvalifikacijos specialistų rengi- 
mas Lietuvos ateičiai“ 

Akad. Vytautas Statulevičius (Lietuvos TSR Mokslų Akademija) „Ko pageidautų mokslų akademija iš 
aukštųjų mokyklų?“ 

Prof. Algirdas Avižienis (Kalifornijos universitetas, Los Andželas) „Kalifornijos universitetas - XXI a. 
universiteto modelis“ 

Akad. Kazimieras Ragulskis (Kauno politechnikos institutas) „Mokslo ir progreso perspektyva 
Lietuvoje“ 

Doc. Romanas Podagelis, doc. Česlovas Medalinskas, Juozas Rajackas (Lietuvos TSR liaudies švietimo 
ministerija) „Kai kurios aukštojo mokslo pertvarkos problemos“ 

Technikos m. kand. Gediminas Kostkevičius (Kauno politechnikos institutas) „Kauno universitetas — 
naujo tipo aukštoji mokykla“ 

Prof. Bronius Vaškelis (Ilinojaus universitetas, Čikaga) „Humanitarinių mokslų fakulteto klausimu“ 

Prof. Jurgis Staniškis (Kauno politechnikos institutas) „KPI - Kauno technologijos universitetas“ 

Prof. Alfredas Smailys (Širdies ir kraujagyslių sistemos fiziologijos ir patologijos mokslinio tyrimo 
institutas) „Kauno universitetas: istorija ir dabartis“ 


Pranešimų trukmė - ne daugiau kaip 20 minučių. 
Popietinis posėdis 15:00-17:30 val. 


Papildomi pranešimai, pasisakymai, diskusijos 


Antroji diena 
(balandžio 27 d., ketvirtadienis) 


Rytinis posėdis 10:00-13:30 val. 
Popietinis posėdis 15:00-17:30 val. 


Darbas sekcijose: 

1. Humanitarinių mokslų (filosofija, istorija, filologija, psichologija, sociologija ir kt.). Pirmininkas — 
filologijos daktaras, profesorius Vitas Areška. Ats. sekretorius - filologijos mokslų kandidatas Alvydas 
Butkus. 

2. Teisės ir ekonomikos. Pirmininkas - ekonomikos daktaras, akademikas Antanas Buračas. Ats. sekre- 
torius — teisės mokslų kandidatas, docentas Juozas Šatas. 

3. Tiksliųjų mokslų (informatika, matematika) ir fizikos. Pirmininkas - fizikos ir matematikos dakta- 
ras, akademikas Vytautas Statulevičius. Ats. sekretorius - technikos mokslų kandidatas, docentas Paulius 
Živatkauskas. 

4. Gamtos mokslų (chemija, biologija, bioinžinerija ir kt.). Pirmininkas - biologijos daktaras, Mokslų 
Akademijos narys korespondentas Arvydas Janulaitis. Ats. sekretorius - technikos mokslų kandidatas, 
docentas Aleksas Skrodenis. 

5. Technikos mokslų (pagal kryptis, atitinkančias tautinės pramonės koncepciją). Pirmininkas - tech- 
nikos daktaras, profesorius Rimas Bansevičius. Ats. sekretorius - technikos mokslų kandidatas, docentas 
Vytautas Kargaudas. 

6. Medicinos mokslų. Pirmininkė - medicinos daktarė, profesorė Ala Baubinienė. Ats. sekretorius - 
medicinos mokslų kandidatas Egidijus Klumbys. 

7. Meno mokslų. Pirmininkas - filosofijos kandidatas, docentas Krescencijus Stoškus. Ats. sekretorius — 
architektūros mokslų kandidatas, docentas Viktoras Palys. 


Konferencijos dalyviams pageidaujant, popietiniame posėdyje galima surengti jungtines mokslinių 
sekcijų diskusijas. Siūlomos temos: 

Informatika ir humanitariniai mokslai. 
Tiksliųjų mokslų vaidmuo ruošiant gamtos mokslų, medicinos, ekonomikos specialistus. 
Diskusijų temos bus patikslintos per konferenciją. 

Trečioji diena 

(balandžio 28 d., penktadienis) 
Didžioji salė 
Baigiamasis posėdis 10:00 - 14:30 val. 


Mokslinių sekcijų pirmininkų pranešimai (ne daugiau kaip 15 min.) 
Konferencijos svečių pasisakymai. 

Baigiamųjų dokumentų svarstymas ir priėmimas. 

Konferencijos uždarymas. 


Konferencijos metu numatoma kultūrinė programa: 

IV. 25 d. 15:00 val. Ekskursija po Kauno mokslo ir mokymo įstaigas 

IV. 26 d. 19:30 val. Kauno dramos teatro spektaklis „Didysis geismas“ 

IV. 27 d. 19:30 val. Kauno dramos teatro spektaklis „Baisioji naktis“ 

IV. 27 d.19:30 val. Kauno muzikinio teatro spektaklis „Mano puikioji ledi“ 
IV. 28 d. Banketas 19:00 val. 


Konferencijos dalyvių registracija vyks š. m. balandžio 25 d. antradienį, nuo 13:00 iki 21:00 val. ir 
balandžio 26 d. trečiadienį, nuo 8:00 iki 10:00 val. Politinio švietimo namuose, S. Daukanto 28. 

Iki konferencijos visais organizaciniai klausimais galima kreiptis į Ramunę Mačikėnienę, tel. 22-48-84 
(233000 Kaunas, K. Donelaičio g. 20, 209 k.) 


Organizacinis komitetas 


Konferencijos sponsoriai: 

Kauno Darbo raudonosios vėliavos ordino vilnos gamybinis susivienijimas „DROBĖ“ 
Kauno gumos gaminių gamykla „INKARAS“ 

Kauno radijo matavimų technikos mokslinio tyrimo institutas 

Kauno remonto ir statybos valdyba 

Kauno Spalio 50-mečio dirbtinio pluošto gamykla 

Kojinių fabrikas „KOTONAS“ 

Lietuvos televizijos technikos gamybinis susivienijimas „BANGA“ 

Lietuvos TSR MA Fizikinių-techninių energetikos problemų institutas 

Mažeikių naftos perdirbimo gamykla 


153 


154 


VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


NR. 95. GEDIMINO KosTKEVIČIAUS IR VLADO LAŠO ĮŽANGINIS ŽODIS LEIDINIUI 
„TAUTINĖ AUKŠTOSIOS MOKYKLOS KONCEPCIJA IR KAUNO UNIVERSITETAS“. 
1989 M. BALANDIS 


Kostkevičius, Gediminas; Lašas, Vladas. Įžanginis žodis. In Tautinė aukštosios mokyklos koncepcija ir Kauno universi- 
tetas. - Kaunas: Lietuvių kultūros fondo klubas „Aukuras“, 1989"5, p. 4. 


[...] Vienas iš svarbiausių konferencijos darbotvarkės klausimų - aptarti ir aprobuoti aukštojo mokslo 
sistemos kardinalios pertvarkos Lietuvoje gaires. Šiandieną ne laikas žvalgytis į Maskvą, turime remtis 
tautinės bendrojo lavinimo mokyklos siekiais, Lietuvos aukštųjų mokyklų tradicijomis ir pripažinimą 
pelniusių pasaulio mokslo ir mokymo centrų darbo patirtimi. Aukštosios mokyklos koncepcijos projektą 
parengė darbo grupė, vadovaujama prof. Algirdo Čižo. Pagrindinis dėmesys skiriamas studijuojančio ini- 
ciatyvai. Aukštoji mokykla turi ne rengti siauros srities specialistą, o ugdyti didžiai humanišką asmenybę, 
sugebančią dirbti intelektualų, kūrybinį darbą. 

Aukšto mokslo sistemos Lietuvoje pertvarka tiesiogiai siejasi su Kauno Vytauto Didžiojo universiteto 
atkūrimu. Tai turi būti naujo tipo aukštoji mokykla - ne tik mokymo proceso organizavimo formomis ir 
savitvarkos principais, bet ir savo vieta Lietuvos moksliniame ir kultūriniame gyvenime. Lig šiolei Tarybų 
Sąjungoje, kaip niekur kitur pasaulyje, fundamentalaus mokslo centrai (Mokslų Akademijos institutai) 
aiškiai atsiriboja nuo mokymo įstaigų. Pasaulio universitetų patirtis rodo, kad šias dvi sistemas būtina 
integruoti. Tai būtų vienintelis kelias aprūpinti Kauno universitetą aukštos kvalifikacijos specialistais. 

Konferencijos organizavimo idėja kilo diskutuojant „Aukuro“ klube su prof. Romualdu Baltrušiu. 
Visuomeninis konferencijos organizavimo pobūdis, besiremiantis entuziazmu ir savanoriška pagalba, 
padėjo išvengti daugelio formalių kliūčių ir problemų. Dalykiška ir konstruktyvi mokslininkų, Lietuvos 
TSR Mokslų Akademijos vadovybės, Lietuvos Persitvarkymo Sąjūdžio Seimo Tarybos, gamybinių organi- 
zacijų ir atskirų asmenų parama padėjo pasiruošti konferencijai per labai trumpą laiką. [...] 


Konferencijos organizacinio komiteto pirmininkas 
Gediminas Kostkevičius 

Organizacinio komiteto narys leidybos klausimams 
Vladas Lašas 


NR. 96. ALGIRDAS ČIŽAS PRISTATO AUKŠTOJO MOKSLO REFORMOS KONCEPCIJĄ 


Čižas, Algirdas. Aukštos kvalifikacijos specialistų rengimas Lietuvos ateičiai. In Tautinė aukštosios mokyklos koncepcija 
ir Kauno universitetas. - Kaunas: Lietuvių kultūros fondo klubas „Aukuras“, 1989, p. 7-9. 


Techn. m. dr. prof. 
Algirdas Čižas 


Vilniaus inžinerinis statybos institutas 
Aukštos kvalifikacijos specialistų rengimas Lietuvos ateičiai 


Apie žmonių kolektyvo, tautos, valstybės brandumą sprendžiama ne iš to, kaip tas kolektyvas vartoja 
gamtos gėrybes - ką valgo, kaip rengiasi, o iš to, kaip jis kuria - ką nauja sugeba padaryti, ką duoda 
kitiems kolektyvams, visai žmonijai. Žmonija pasiekė tą civilizacijos lygį, kai žmogaus kūrybos esmę 
sudaro ne tiek materialūs gaminiai, kiek idėjos ir sprendimai. O idėjoms generuoti, svarbiems sprendi- 
mams daryti reikia aukštos kvalifikacijos. Kuo aukštesnis kolektyvo narių išsilavinimas, tuo daugiau iš jų 
laukiama, tikimasi, tuo labiau tas kolektyvas vertinamas. Bet kuri tauta prestižą pasaulio bendrijoje įgyja 
visų pirma savo išsilavinimu. Ir todėl valstybė, tas tautos sukurtas ir jos reguliuojamas aparatas, negali 
niekada pamiršti savo piliečių lavinimo uždavinio. 


Pš Leidinys pasirašytas spaudai 1989 m. balandžio 19 d. Konferencijos dalyviams jis buvo išdalintas specialiai parengtose A4 
dydžio papkėse. 

Lietuvoje aukštos kvalifikacijos specialistų rengimo pradžia susijusi su Vilniaus universiteto įsteigimu 
1579 metais. Nėra reikalo įrodinėti, kad ši aukštoji mokykla stimuliavo ne tik mokslo ir gamybos pažangą 
Lietuvoje, bet ir visuomeninio brandumo, lietuvių tautinio sąmoningumo pakilimą. To pakęsti carizmas 
negalėjo, Rusijos imperatorius Nikolajus I Vilniaus universitetą uždarė. Vos ne šimtmetį lietuvių tautos 
atstovai zondavo įvairias galimybes atkurti mokslo ir lavinimosi centrą. Tačiau tai padaryti pavyko tik 
atkūrus Lietuvos valstybingumą - 1922 m. buvo įsteigtas Kauno universitetas, davęs naują stiprų impulsą 
būtinam kvalifikaciniam tautos brendimui. Aukštojo mokslo tradicijos Lietuvoje stiprėjo, steigėsi naujos 
ir naujos aukštosios mokyklos, diplomus įgijo dešimtys, šimtai, tūkstančiai, pagaliau ir dešimtys tūkstan- 
čių specialistų. Pastarųjų dešimtmečių itin ekstensyvų specialistų rengimą ėmė lydėti gausūs negatyvūs 
reiškiniai. Stalinizmo ir stagnacijos laikotarpiai tendencingai menkino intelektualinę veiklą. Mechaninį 
diktuojamų „neklaidingų tiesų“ kaupimą aukštojoje mokykloje vargu ar galima buvo vadinti studijomis. 
Diplomuoti specialistai buvo reikalingi biurokratinio aparato užduotims vykdyti, o savarankiškai mąstyti 
ir veikti jiems nederėjo. Studentas buvo rengiamas būti standartiniu, unifikuotu žmogumi. Ugdyti asme- 
nybes biurokratija nebuvo ir nėra suinteresuota. O tautai asmenybių reikia! 

Ekonominę krizę, į kurią atriedėjo tarybinė visuomenė, lydi aukštojo mokslo krizė. Netgi galima 
įžvelgti, kad ilgametė išsilavinimo devalvacija buvo vienas iš ekonomikos nuopolio stimulų. Kaip ekono- 
miką, taip ir aukštąjį mokslą išgelbėti gali tik kardinali pertvarka. Keleri metai, praėję po viso tarybinio 
aukštojo mokslo pertvarkymo krypčių paskelbimo, parodė, kad, ropodami iš duobės šiomis kryptimis, 
deja, negrąžinsime prestižo intelektualinei veiklai. Iš duobės reikia ne ropoti, reikia iš jos iššokti. Lietuvos 
aukštojo mokslo pertvarka turi būti paremta tautinės bendrojo lavinimo mokyklos siekiais, turiningomis 
Lietuvos aukštųjų mokyklų tradicijomis, viso pasaulio aukštos kvalifikacijos specialistų rengimo patirtimi 
ir, svarbiausia, tvirtu ryžtu atskleisti naujas dvasines, kūrybines tautos galias. 

Respublikos aukštos kvalifikacijos specialistų rengimo koncepcijos projektą rengė nemaža grupė 
aukštųjų mokyklų atstovų, paskatinta Lietuvos Persitvarkymo Sąjūdžio ir Respublikos Liaudies švietimo 
ministerijos. Projektas dabar pateikiamas platesniam aptarimui. Ši koncepcija, lyginant ją su įsivaizduo- 
jama aukštojo mokslo koncepcija, yra, iš vienos pusės, platesnė, nes apima ne tik pačią aukštąją mokyklą, 
bet ir specialistų renginio sferą už mokyklos ribų; iš kitos pusės, ji siauresnė, nes neliečia mokslinių tyrimų 
(nagrinėjant mokslo vystymą Respublikoje, reikėtų aukštųjų mokyklų veiklą derinti su Mokslų Akademi- 
jos ir kitų institutų veikla). 

Čia komentuojami tik keli klausimai iš tų, kuriuos apima koncepcijos projektas. 

Į specialistų rengimą žiūrime kaip į sistemą, kuri ne tik aprūpina kvalifikuotais darbuotojais gamybą, 
mokslą, švietimą, sveikatos apsaugą ir kitas gyvenimo sritis, bet ir sudaro sąlygas kiekvienam žmogui 
ugdyti savo gabumus. Specialistas turi būti asmenybė, jis turi ne tik mokėti atlikti savo funkcijas, bet ir 
gerai suvokti atsakomybę už savo veiksmų pasekmes. 

Aukštoji mokykla, pagrindinė specialistų rengimo institucija, drauge formuoja ir tautos inteligentiją, 
ruošia žmones aktyviai visuomeninei veiklai. Todėl aukštojoje mokykloje turi vyrauti demokratijos, tei- 
singumo, pasitikėjimo principai, skirtingų pažiūrų ir nuomonių tolerancija, pagarba humanizmo idea- 
lams. Aukštųjų mokyklų statutai reglamentuoja jų autonomiją, kuri anaiptol nereiškia pasitraukimo nuo 
visuomenės gyvenimo reikalų. Aukštųjų mokyklų autonomija rodo jų brandumą ir yra pasiekiama decen- 
tralizavimo keliu. Aukštoji mokykla pati išsirenka savo vadovybę, pati nustato savo veiklos kryptis bei 
apimtis, pati reguliuoja visą studijų procesą, pati nustato pedagoginio-mokslinio personalo skaičių, jo 
struktūrą ir atlygius. Pati aukštoji mokykla ir teikia profesoriaus bei docento vardus, tuo įvertindama 
dėstytojo darbą, kvalifikaciją, kūrybą, autoritetą ir dorovingumą. 

Vienas svarbiausių specialistų rengimo etapų yra priėmimas į aukštąją mokyklą. Priimami asmenys, 
baigę 12 klasių bendrojo lavinimo mokyklą arba aukštesniąją specialiąją mokyklą. Kiek žmonių priimti, 
kiek specialistų rengti, sprendžiama pagal specialistų poreikio prognozę, aukštosios mokyklos pajėgumą 
ir norinčiųjų įstoti skaičių. Aukštos kvalifikacijos specialistais turi tapti gabiausi, labiausiai tinkami tai 
specialybei žmonės. Tai - pagrindinis atrankos kriterijus. Pagal jį reikia parengti sistemą testų, reikia 
sukurti respublikinę mokslumo testavimo tarnybą. Kadangi atgimstančiai Respublikai labai reikės specia- 
listų, gebančių generuoti naujas idėjas, svarbu bus rasti ryškių talentų. Talentų ieškoti turi visų pirma ne 
aukštoji mokykla, bet tos organizacijos, tos firmos, kurių veiklai talentų ir reikia. O mokyklos uždavinys — 
talento nenuslopinti, stimuliuoti jo išsiskleidimą. 

Dažnai abejojama stojamųjų egzaminų verte, teigiama, kad nėra ko pakartotinai tikrinti žinias, kurios 
jau įvertintos vidurinio mokslo atestate. Manoma, kad standartinis žinių tikrinimas kaip tik gali tapti 

kliūtimi neeiliniam, talentingam jaunuoliui. Siūloma net daryti pirmąjį kursą laisvai prieinamą visiems 
norintiems, ir būtent per šiuos pirmuosius studijų metus atsiskleistų, kas yra tinkamiausias (tik ar ne per 
brangus yra toks ilgas atrankos laikotaipis?). Koncepcijos projektas palieka laisvę pačiai aukštajai moky- 
klai pasirinkti kontrolės ir atrankos formas. 

Esminis studijų proceso posūkis į visiškai savarankišką studento darbą turi garantuoti, iš vienos pusės, 
būsimo specialisto savarankiškos veiklos įgūdžius, iš kitos pusės - racionalų kvalifikuoto dėstytojo kom- 
petencijos naudojimą. Kiekvienai paskaitai, kiekvienam studijų etapui turi gerai pasirengti ne tik dėsty- 
tojas, bet ir studentas. Aukštojoje mokykloje žinios į studento galvą nėra per prievartą kemšamos, joje 
studentas pats studijuoja. Dėstytojas yra aktyviai dirbančio studento talkininkas, vadovas ir jo darbo 
rezultatų vertintojas. 

Studentas pats turi formuoti savo studijų planą, orientuodamas jį į numatomos ar jau žinomos darbo 
sferos specifiką. Tik dalis disciplinų turi būti privalomos visiems tos specialybės studentams, kitą dalį 
studentas pats renkasi iš aukštosios mokyklos pateikto sąrašo. Aukštoji mokykla konsultuoja studentą, 
pasiūlo jam net pavyzdinius, tipinius studijų planų variantus. 

Siūloma organizuoti podiplominį dalies specialistų rengimą. Tokios podiplominės 1-2 metų studijos 
praktikuojamos ne vienoje šalyje, jos užbaigiamos magistro ar panašaus laipsnio suteikimu. Būtent tokio, 
aukštesnio lygio specialistų mūsų Respublika dabar ypač stokoja. 

Koncepcijos projektas pabrėžia, jog būtina humanizuoti studijas. Aukštoji mokykla suprantama kaip 
sudėtinė Respublikos kultūros dalis. Ji rengia kvalifikuotus inteligentus, krašto ir tautos patriotus, kurie 
gerai moka lietuvių kalbą, žino Lietuvos istoriją, gerbia papročius ir tradicijas, puoselėja gamtą ir kultū- 
ros paminklus. Aukšto išsilavinimo specialistas negali būti abejingas savo tautos, gimtos žemės, pagaliau 
ir visos žmonijos likimui. Aukštoji mokykla turi suformuoti žmogaus humanitarinę mąstyseną, kad ji 
pastotų kelią siauros specializacijos sąlygojamam trumparegiškam empirizmui bei technokratiškumui. 
Reikia atskleisti gamtos ir technikos mokslų žmogiškąją prasmę, o humanitarinius mokslus sieti su rea- 
liomis žmogaus veiklos galimybėmis. 

Respublikai rūpi lavinti savo piliečius, todėl pagrindinis specialistų rengimo subsidijų šaltinis yra Res- 
publikos biudžetas. Aukštasis mokslas turi užimti prioritetinę padėtį Lietuvos investicinėje politikoje. Stu- 
dijuojančiam nemokamai teikiamos aukštosios mokyklos paslaugos, mokama stipendija, skiriamas bend- 
rabutis. Tačiau studentui valstybės subsidijos sumažinamos ar net visai nutraukiamos, jeigu jis nenori ar 
nepajėgia reguliariai mokytis. Jam pačiam ar jo globėjams tenka apmokėti pakartotinius ar pavėluotus 
egzaminus, konsultacijas, kitas paslaugas. 

Įgijęs diplomą, specialistas pradeda dirbti pagal susitarimą su darbdaviu. Negali būti jokio prievartinio 
absolventų skirstymo į darbovietes. Susitarti su darbdaviu galima prieš studijas, studijų metu arba net 
ir baigus studijas. Aukštoji mokykla skatina kuo aukštesnį susitarimą, nes tada studentas gali tikslingiau 
orientuoti savo studijas. Tačiau aukštoji mokykla nerengia specialisto konkrečiai darbo vietai, specialisto 
kvalifikacija visada turi būti fundamentali. 

Pastaruoju metu propaguojamos sutartys tarp aukštosios mokyklos ir būsimo specialisto darbdavio 
yra sunkiai paaiškinamos: argi galima pirkti-parduoti žmogų, būsimą specialistą, o jeigu studentas pats 
susitaria su darbdaviu, tai kam bereikalinga šioje sutartyje aukštoji mokykla? Aukštąją mokyklą pilnutinai 
finansuoti turi Respublikos biudžetas. O Respublikai šios lėšos sugrįžta natūraliai, nes labiau kvalifikuotas 
jos piliečių darbas paspartina nacionalinių pajamų augimą. Pagaliau dalį lėšų į biudžetą iš darbdavių 
galima būtų grąžinti, įvedus vienaip ar kitaip reglamentuotą specialistų naudojimo mokestį. 

Respublikos aukštųjų mokyklų tinklas turi būti racionalus. Jis turi apimti visus regionus, visus didžiuo- 
sius miestus ir stimuliuoti kultūros kilimą visoje Respublikoje. Iš kitos pusės, atskirų specialybių kadrų 
rengimą reikia koncentruoti, kad būtų sutelkti geriausi tos srities mokslininkai, pedagogai ir sukurta gera 
materialinė bazė. Taigi, aptariant ir Kauno universiteto struktūrą, reikia akcentuoti tas specialybes, kurios 
bus tik čia, reikia labai vengti kitų aukštųjų mokyklų dubliavimo. 

Aptariamasis specialistų rengimo koncepcijos projektas orientuoja aukštąsias mokyklas į visuomenę. 
Respublikos vadovybę į pasitikėjimą aukštąja mokykla, jos pajėgumą tvarkytis, į ryškų studento-individo 
vaidmens studijose suaktyvinimą (dėl to iš pradžių studentų skaičius gali net kiek sumažėti, nes atkris 
tie, kurie nėra pasirengę savarankiškoms produktyvioms studijoms), į aukšto prestižo sugrąžinimą inte- 
lektualiniam darbui. Koncepcijos projektas pabrėžia būtinumą aukštojoje mokykloje ugdyti asmenybes, 
žmones, pilnutinai atsakingus už savo tautą, už Lietuvą. Be asmenybių, be tikrai aukštos kvalifikacijos, 
aukštos inteligencijos specialistų veiklos neįmanoma įsivaizduoti gražios Lietuvos ateities. 

NR. 97. VITO AREŠKOS SIŪLYMAS 


Areška, Vitas. Humanitarinių ir kitų visuomeninių mokslų alternatyvos. In Tautinė aukštosios mokyklos koncepcija ir 
Kauno universitetas. - Kaunas: Lietuvių kultūros fondo klubas „Aukuras“, 1989, p. 41-43. 


Filol. m. dr., prof. Vitas Areška 
Vilniaus valstybinis universitetas 


Humanitarinių ir kitų visuomeninių mokslų alternatyvos 


Iš diskusijos spaudoje dėl Vytauto Didžiojo universiteto atkūrimo aiškėja, kad argumentai „už“ ir 
„prieš“ pasiskirsto beveik vienodai. Konferencijos uždavinys būtų detaliai aptarti visas atkūrimo gali- 
mybes ir atnaujinto universiteto pobūdį, atsižvelgiant į Europos ir kitų šalių universitetų organizavimo 
patirtį. Didžiausia kliūtis - finansavimo ir ypač mokslininkų esamas potencialas. Lietuvoje nėra mokslo 
žmonių rezervo, ypač iš humanitarinių ir visuomeninių mokslų srities. Gal skaičius ir nemažas, bet koky- 
biniu požiūriu toli gražu negalima susilyginti su universitetų turtingomis šalimis. Planinis komandinis 
valdymas nualino ne tik ekonomiką, bet ir mokslą, ypač humanitarinį. Jo kraštutinis politizavimas privedė 
prie absurdo: mokslinės minties unifikavimas, tik vienos idėjos pripažinimas kaip teisingos, pirmiau- 
sia politiškai teisingos, mokslinių tyrinėjimų monopolizavimas slopino kūrybinius ieškojimus, menkino 
gabesnių asmenybių veiklos rezultatyvumą. 

[...] Be to, norinčių studijuoti humanitarinius mokslus ir kalbas Lietuvoje yra daug daugiau negu, 
pavyzdžiui, techniškus mokslus norinčių studijuoti: į vieną vietą pretenduoja 3-4 abiturientai. Jų būtų 
dar daugiau, jei šiuos dalykus galėtų studijuoti dar ir Kaune. Planinis ūkis smarkiai pakenkė ekonomi- 
niam žmonių gyvenimui, bet jis nepalyginamai daugiau pakenkė mokslui apskritai. Aukštosios mokyk- 
los turėtų trokštančiam mokslo jaunimui plėsti pasirinkimo galimybes ir maksimaliai patenkinti norus 
lavintis. Universitetui nereikėtų užkrauti specialistų skirstymo rūpesčių. Ir čia, kaip ir ekonomikoje, turėtų 
veikti paklausos-pasiūlos dėsniai. Reikia palikti pačiam žmogui rūpintis socialiniu likimu, karjera, ir 
jis tuomet niekad neapsiriks. Palikti jam reikia teisę rizikuoti, išmėginti save, ieškoti pačiam savo kelių, 
pačiam pažinti ir patikrinti savo galimybes. Išankstinis specialistų planavimas toks pat absurdiškas kaip 
ir prekių skirstymas. Praktika įrodė, kad planuojamos vietos lieka dažniausiai neužimtos, o ten, kur spe- 
cialistų pakanka, jų susikaupia dar daugiau. Be darbo jie nelieka, bet planavimas čia niekuo dėtas. Galima 
pateikti naujų faktų. Šiais metais lituanistiką Vilniaus universitete baigė 75 žmonės. Jiems buvo pasiūlytos 
53 vietos įvairiose mokyklose ir mokslo įstaigose. Sutiko vykti į planuotas vietas mažesnė pusė absol- 
ventų. Visi kiti susirado darbą patys. Štai ir planavimo nulinis efektyvumas. Be išankstinio planavimo 
būtų buvę kitaip. Pavyzdžiui, Šalčininkų rajonas nesurado nė vieno norinčio ten dirbti, nors laisvų vietų 
yra likę dešimtys. Kodėl taip atsitinka? Mokyklų vadovai visiškai nesuka galvos, kaip pasamdyti vieną ar 
kitą mokytoją, sudarant jam normalias sąlygas. Jie laukia, kad mokytojai bus valdžios paskirti ir planingai 
aprūpinti butais, pragyvenimu. Realioje praktikoje taip nebūna. Tačiau ir toliau laukiama. O kada žinos, 
kad lituanisto ar kito specialisto niekas už rankos neatveš, pradės pats vadovas ar suinteresuota visuo- 
menės grupė rūpintis ir ieškos sprendimų. Reikia ryžtingai baigti su prievarta nukreipiant, įdarbinant, 
auklėjant, pagaliau ruošiant specialistus mokslui ir kultūrai. Baigti su neefektyviu planavimu ir planavimu 
apskritai. Ypač tose srityse, kuriose veikia natūralūs gyvenimiški dėsniai. Aukštosios mokyklos turi duoti 
galimybę studijuoti visiems, kas turi noro ir sugeba. Ypač kenksmingą vaidmenį suvaidino planavimas 
ruošiant aukščiausios kategorijos mokslininkus. Humanitarinių mokslų srityje mokslo daktarų ir profe- 
sorių skaičius siekia ne daugiau kaip 10 90 visų dirbančiųjų šioje srityje. Be to, jie pasiskirstę nevienodai. 
Didesnė pusė darbuojasi Vilniaus universitete. Dar daugiau, beveik visi daktarai ir profesoriai artėja prie 
pensinio amžiaus arba jau jį yra pasiekę. Atsinaujinimo procesas yra sustojęs. Jaunimas į mokslą įsijungia 
tais retais atvejais, kada pridedama etatų, o tai atsitinka retai. Juk čia irgi planuojama pagal Respublikos 
gyventojų skaičių. Tai liečia ypač humanitarinius, visuomeninius mokslus. Jeigu Baltarusijoje gyventojų 
yra trigubai daugiau, tai ir mokslininkų turi būti trigubai - akademikų, profesorių, daktarų, institutų, 
katedrų ir t. t. Išeina, kad lietuvių kalba, literatūra yra atitinkamai menkesnė, jos ne tokia turtinga isto- 
rija kaip Baltarusijos. Tai dar vienas planavimo absurdas. Užtat Baltarusijoje net ir stingulio laikais daug 
daugiau padaryta tyrinėjant, pavyzdžiui, senųjų laikų kultūrą, kuri formavosi Didžiojoje Lietuvos Kuni- 
gaikštystėje. To laikotarpio kultūrą be ceremonijų yra totališkai pasisavinę lenkai ir baltarusiai. Jeigu 
lyginsime literatūros mokslą, visuomeninius mokslus apskritai su europiniu mokslu, tai galėsime konsta- 
tuoti, kad mes atsiliekame ne vienu dešimtmečiu. 

VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


Motyvuojant Vytauto Didžiojo universiteto atkūrimo būtinumą, reikia prisiminti ne tik tradiciją, bet 
ir dabartinius poreikius, nuo kurių priklausytų universiteto profilis. Mums stinga humanitarinių mokslų 
įvairovės. Jaunimas menkai moka ne tik Europos kalbas, - Lietuvoje nestudijuojama skandinavistika ir 
orientalistika, aukštosios mokyklos nemoko kinų ar japonų kalbų. Aktualu būtų jaunajai kartai mokėti 
ir švedų kalbą, kad būtų galima perimti šios tautos rezultatyvią patirtį, mokytis iš jos kurti socializmą be 
prievartos ir teroro. Reikia iš esmės pakeisti mokymo metodus ir būdus, siekti, kad mūsų universitetų 
išduoti diplomai būtų pripažįstami kituose kraštuose. Vadinasi, reikia pasiekti naują kokybę, naujus išsi- 
mokslinimo standartus. Jie gali būti paremti tautinės mokyklos pagrindais, bet ją būtina sieti su Europos 
mokslo tradicijomis, apskritai Vakarų akademinėmis tradicijomis, pakviečiant dalį profesūros iš Vakarų, 
kur galima rasti nemaža lietuvių, puikiai žinančių šiuolaikinio mokslo ir mokymo reikalavimus. Statyti 
Kauno universiteto pastatą ant senų tradicinių pamatų (turiu galvoje Vilniaus universiteto vakarinį skyrių 
Kaune) nebus efektyvu. Reikia kokybiškai naujo universiteto, kitokio negu Vilniaus universitetas. Vilniaus 
universitetas irgi ruošiasi paskelbti autonomiją ir pats planuoti savo veiklą, bet dar ilgai šiame universi- 
tete veiks inercija. Taigi vakarinis skyrius Kaune turėtų likti toks, koks dabar yra. O Kauno universitetą 
būtina formuoti naujai: paskirti rektorių ir gal įkurti bešališką mokslininkų komisiją, kuri padėtų parinkti 
pirmai pradžiai mokslinį pedagoginį personalą. Būtina vengti atsitiktinių žmonių, vidutinybių, kurių 
mokslo baruose šiandien itin gausu. Kada nėra rezervo, konkursai nepadeda: sukasi rate vis tie patys 
žmonės. Atrinkti gabaus jaunimo reikėtų išsiųsti į Vakarų universitetus, kur jie apgintų daktaratus. Todėl 
pradiniame Kauno universiteto veiklos etape turėtų būti nedaug specialybių ir studentų. Vėliau visa tai 
galėtų pamažu plėstis. 

Kaunas - inžinierių ir architektų miestas. Humanitarinės tradicijos dar nespėjo susiformuoti ir išplisti 
platesniame žmonių rate. Taip gali visai nuskursti dvasinė kultūra, įsigalėti vartotojiška psichologija. |...) 
Humanitarinių mokslų atgaivinimas Kaune būtų visai natūralus ir reikšmingas aktas, kuris neabejotinai 
prisidėtų prie tautinės kultūros ir dvasios gyvenimo atgimimo. Kokios specialybės ir kokie fakultetai 
turėtų veikti - nuspręs patys kauniečiai, padedami patyrusių mokslininkų ir mokslo organizatorių. 

Literatūrologijos srityje dar daug „baltų“ vietų. Ir ne dėl to, kad kai kurios buvo uždraustomis zonomis, 
o greičiau dėl to, kad neužtenka jėgų. Beveik neturime suorganizavę literatūrinio palikimo akademinių 
raštų leidimo, beveik neliesta tokia sritis kaip tekstologija, beveik nenagrinėjama kitakalbė lietuvių lite- 
ratūra, pagaliau senoji lietuvių literatūra. O ką kalbėti apie Lietuvos Respublikos laikotarpio literatūrą 
ar žurnalistiką. Mažai padaryta ir lyginamosios literatūros srityje. O juk dar reikia naujai kurti tautos 
literatūros istoriją, prieš tai atlikti daug parengiamųjų darbų. Klasikinį palikimą reikia tyrinėti nuolat, 
kasmet išleidžiant naujų darbų. Tai toli gražu ne visos apleistos sritys. Beveik nerašomi vadovėliai - stu- 
dentams ir mokyklai, nes vis stinga specialistų. Pagal skaičių jų priruošę esame gana daug, bet iš jų labai 
mažas procentas atitinka universiteto diplomą. Tiesiog sunku rasti lituanistą rimtiems darbams. Lietuvoje 
neruošiami literatūrologai ir iš užsienio literatūros. O juk Vytauto Didžiojo universitete garsėjo Vakarų 
Europos literatūrų profesoriai - savi ir pakviesti. Reikėtų galvoti ir apie tokią specializaciją. Norinčių stu- 
dijuoti atsiras net ir tuo atveju, jei nebus įsidarbinimo garantijų. 

Aukštesnės klasės lietuvių kalbos specialistų irgi nėra per daug. Leidyklos neranda autorių lietuvių 
kalbos vadovėliams parašyti, vadovėliams, kurių laukia pradedantys mokytis. Tokių vadovėlių reikia 
įvairių tipų. Galima prognozuoti, kad didės poreikis redaktoriams, kritikams, teatrologams ir kino kriti- 
kams, scenaristams ir kalbos specialistams, kurie nuolat dirbtų gamyklose, mokytų darbininkus ir tvar- 
kytų dokumentaciją. 

Nemanyčiau, kad kokiems nors principams prieštarautų ir Teologijos fakulteto atkūrimas. Jis, supran- 
tama, būtų finansuojamas bažnyčios. Tačiau prisidėtų prie bendros kultūros bei moralės sutvirtinimo, 
mokslinių tyrinėjimų vystymo. 

Matyt, panašiai galima kalbėti ir apie istorijos, sociologijos, filosofijos, teisės ir ekonomikos mokslus, 
kurių niekad nebuvo ir nebus per daug. Kaip ir aukšto profesionalumo specialistų. Šiandien būtina galvoti 
tik apie kokybę. Galvoti ir apie perspektyvą, kaip siekti specialistų ruošimo kokybės. Mano manymu, 
didelė kliūtis šiuose siekimuose, kaip nebūtų paradoksalu, vadinamosios socialinės valstybės garanti- 
jos. Tos garantijos mažai ką garantuoja. Vargingą gyvenimą garantuoja - daugiau nieko. Tos minimalios 
garantijos padeda valdžios viršūnėms palaikyti piliečių paklusnumą. Pilietis kantriai laukia buto, pensijos, 
paaukštinimo, algos padidinimo, vaikų išlaikymo ir t. t. Nuo mažų dienų iki mirties pilietis pratinamas 
negalvoti apie savo socialinį likimą, o tik klausyti valdžios ir laukti, kad ji duotų jam darbą, nukreiptų į 
mokslą, garantuotų jam diplomą po penkerių metų, paskirtų į darbą ir jame laikytų iki pensijos. Pats jis 

gali piršto nepajudinti, dirbti atgaliomis rankomis, bet minimalų atlyginimą vis tiek gaus. Taigi prastai 
dirbama gamyklose, parduotuvėse ar valgyklose, - kodėl gi studijuoti būtina iš širdies. Šių dienų studen- 
tai, su nedidelėmis išimtimis, studijuoja panašiai kaip fabriko darbininkai ar įstaigos valdininkai dirba, 
tiksliau, imituoja darbą. Kol nepasieksime tokios padėties, kada ir pats žmogus šiek tiek rūpinsis savo 
socialiniu apsidraudimu, savo karjera ar likimu, kol nebus realių tikrai sutartinių darbo santykių, tol 
mūsų pastangos sustiprinti kokybę bus beviltiškos. Reikia leisti žmogui pačiam rūpintis savo socialine 
dalia, leisti jam save išmėginti, rizikuoti, ieškoti. Nestatyti jo į žeminančią prašytojo padėtį, maldautojo 
ir elgetos padėtį. Panašioje padėtyje jis negali būti aktyvus, išradingas, kūrybiškas, nes niekas iš jo to 
nelaukia, niekam to nereikia: vargingas atlyginimas niekam nepasikeis. Taigi mokslo sistema pati negali 
pasikeisti, nepakeitus visų gyvenimiškų santykių ekonomikoje, politikoje, socialinėje sferoje. 
Universiteto finansavimas. Šiandien visuomenė iškėlė daug naujų projektų, kuriems reikia nemažai 
pinigų. O jie dar neuždirbti. Jeigu universitetus plėsime imdami resursus iš bendros švietimo kasos, 
turėsime kažką uždaryti kitose aukštosiose mokyklose. Visa tai sukels nepasitenkinimą ir mažins naujo 
universiteto efektyvumą. Vadinasi, reikia ieškoti rėmėjų, kitokių šaltinių. Gal kitos Lietuvos aukštosios 
mokyklos galėtų remti iš ūkiskaitinių lėšų, kurias paima biudžetas? Teks įtemptai ieškoti išeities. 

Tautinė universiteto koncepcija arba mintys apie Kauno universitetą 


„Tautinis“ elementas šiandieninio universiteto koncepcijoje galėtų reikšti, visų pirma, atvirą santykį su 
tautinės bendruomenės ir ją sudarančių individų patirties specifika. Universiteto funkcionavimo būdas 
ir jo veiklos turinys neturėtų būti nei mechaniškai iš kažkur persodintas, nei imitatyviai tęsiamas, kas 
laikytina „savom tradicijom“. 

Aukštosios mokyklos santykis su tradicija negali nebūti kritiškas. Tačiau kūrybingai kritikuoti galima 
tik „iš vidaus“, kuria nors prasme dalyvaujant toje kultūrinėje visumoje, kurios elementai kritikuojami - 
ir kartu liekant nuo jų atokiam. Specialių problemų iškelia šiais laikais dažnėjanti situacija, kai kultūrinė 
visuma tampa tiek supainiota ar deformuota, kad pirmiausia reikia sau pačiam išsiaiškinti, kur dalyvau- 
jama. Bet tai daugiau kultūrinių sąjūdžių negu universiteto uždavinys. 

Antra, „tautinė“ universiteto koncepcija gali reikšti, kad kreipiamas ypatingas dėmesys - tarp tų funk- 
cijų, kurias aukštosios mokyklos normaliai atlieka - į tai, kas tuo metu labiausiai tautai reikalinga. Tačiau 
didėjančių visuomenės poreikių laikotarpiais reikia atsargumo, kad universitetui nebūtų skiriama tai, kas 
nėra esminis akademinės institucijos uždavinys. 

Ne universiteto darbas įrašyti į savo studentus vieną ar kitą ideologinę ar nacionalinę programą. Nėra 
jo pati svarbiausia funkcija išmokyti vienos ar kitos pritaikomosios technologijos. Valstybėse, kuriose 
gerai išvystytas tyrinėjimo institutų tinklas, pagrindinis universiteto uždavinys net nėra kaupti žinojimą. 
(Tokie institutai, be abejo, reikalingi ir prie universitetų). Universiteto paskirtis — išdirbti adekvatiškus ir 
atsakingus metodus, kaip organizuoti žinių perteklių, ir perduoti studentams tai, kas pažinimo invento- 
riuje intelektualiai gyviausia. 

Trečia, „tautinis“ universiteto charakteris turi reikšti, kad beveik visas dėstymas vyksta - ir dauguma 
universiteto dėstytojų darbų spausdinama - tautos daugumos kalba. 

Klausimas apie universiteto santykį su tautinės patirties specifika žymia dalimi pats išsisprendžia. 
Jei universitetas kuriamas normaliu būdu, nesikišant pašalinėm jėgom, pajėgiausių, nebūtinai amžiumi 
vyriausių tautos mokslininkų. Tačiau šis klausimas sprendžiamas ne vien universitetą kuriant, bet ir visoje 
vėlesnėje jo istorijoje. Jį sprendžiant reikia naudotis tuo, ką tauta jau turi, ir parūpinti, ko jai labiausiai 
trūksta; tačiau nekartojant, o kritikuojant tai, į ką ji yra įpratusi. 


159 


160 

Nesistebėčiau, jei į klausimą - ko labiausiai tautai iš universiteto reikia - būtų skirtingai atsakoma „iš 
vidaus“, Lietuvoje gyvenančiųjų, ir „iš lauko“, iš pasaulinės perspektyvos į jį žvelgiančiųjų. Man - manan- 
čiam, kad tautinis universitetas tegali būti dalyvavimo pasaulyje būdas - labiausiai reikalingas dalykas, 
kurio lietuviams trūksta ir visada trūko ir ką universitetas turėtų parūpinti, yra intelektualinė energija, 


t. y. pagrindinių problemų ir analizės disciplinų savarankiškas persvarstymas, tam tikslui ne vien pritai- 
kant iš kitur pasiskolintas, bet ir susikuriant naujas metodologijas. 

Tokios energijos šaltiniai visada yra individai, tačiau galima išdirbti tokią organizacinę struktūrą, kuri 
ne tiktai atrinktų energingos dvasios mokslinio temperamento individus, bet ir suteiktų darbo sąlygas, 
kurios skatintų intelektualinės energijos aktyvavimą. To galima pasiekti mažinant universiteto dėstytojų 
kontrolės ir apskritai biurokratinės administracijos aparatą; ir suteikiant daugiau galimybių kūrybiškumą 
skatinančiam bendradarbiavimui (ne kiekvienas bendradarbiavimas jį skatina) ir normalioms šviežesnių 
intelektualinių požiūrių konfrontacijoms universitetinio darbo reikalavimų lygmenyje. 

Šiuos teorinius kriterijus geriausiai atitiktų organizacinė struktūra, kurioje kiekvienas dėstytojas: 
1) turėtų galimybę pats kontroliuoti savo dėstymą ir teisę kiekvieną semestrą dėstyti vieną savo paties 
apipavidalintą (paruoštą) seminarą savo paties pasirinkta tema; 2) priklausytų tuo pačiu metu ir nuolatinei 
savo profesinės specialybės „programai“, ir bent vienam interdisciplinariniam „projektui“ jų pačių inicia- 
tyva sudarytam kelių programų atstovų išspręsti kuriai nors juos visus dominančiai intelektualinei ar 
praktinei problemai (ir išformuojamam jo terminui pasibaigus); ir 3) turėtų lygų balsą sprendžiant bend- 
rąją universiteto programos kryptį ir ją vertinant - šių klausimų sprendimą paliekant išimtinai universi- 
teto profesūros kolektyvinei nuožiūrai. 

Nemanau, kad šiandien kuriamas universitetas galėtų rasti išteklius, įgalinančius apimti visas mokslo 
šakas ir jas, nuo asiriologijos iki zoologijos, lygiai stipriai dėstyti. Todėl siūlyčiau, kad būtų pasirenkami 
akcentai, kuriuose universitetas siektų įgyti ypatingos, jį iš kitų akademinių institucijų išskiriančios, bet ir 
kitur įžvelgiamos substancijos. 

Manyčiau, kad šiandieniškam mažos tautos universitetui ypač tiktų komparatyvistinė perspektyva, 
kurioje net ir savoji patirtis būtų studijuojama visada lyginant ją su kitų pasaulyje analogiškomis arba 
skirtingomis patirtimis. Dar daug padarytina šiuo būdu - globalizacijos akivaizdoje - organizuojant 
humanitarinių ir visuomeninių mokslų dėstymą. Šitaip užsimojus universitetas iškart įgytų šiek tiek 
kelrodiškų bruožų pasaulio akademinių institucijų tarpe, nors nelaikyčiau „matomumą pasaulyje“ tokiu 
svarbiu dalyku kaip mūsų pačių intelektualinės energijos pilnutinį išjudinimą. 

Naują universitetą būtų galima apkabinti serija interdisciplinarinių institutų, skirtų šiandieniškų prob- 
lemų, ypač jei jos ne tik „skauda“, bet ir Lietuvoje intelektualiai apleistos (ekologinė etika, masinių komu- 
nikacijų kultūra, moterų studijos) tyrinėjimui. Vargu ar bet kur pasaulyje yra rimtas mažųjų tautų studijų 
institutas. Kodėl nepadarius Kauno tos studijų šakos pasauliniu centru? Reikalingas ir Lietuvos mažumų 
studijų skyrius, nors tam gal geriau tiktų Vilnius. 

Studentams šiandieniško universiteto struktūroje svarbiausia ne turėti savo laisvai išrinktus atsto- 
vus, su balso teise, sprendžiant juos liečiančius klausimus (nors tai reikalinga), bet kad kiekvienas 
studentas -ė, būtų nuo pat savo studijų pradžios įvestas į savarankiško galvojimo, idėjų konflikto ir 
nepriklausomo tyrinėjimo įpročius. Tam geriausiai tarnautų maži specializuoti, bet pajėgiausių profesorių 
dėstomi diskusiniai seminarai, skirti pradedantiems studentams, kurių vieną kiekvienas studentas turėtų 
pasirinkti pirmajame savo studijų semestre. 

Pageidautina, kad profesorių atrankos komitetuose dalyvautų ir lietuviškai kalbą, rimtą mokslinį įnašą 
davę mokslininkai iš kitų kraštų universitetų. Jie galėtų, patariamuoju balsu dalyvauti ir nuolatinėse 
atskirų universiteto skyrių tarybose. 

Pora žodžių apie kai kurių disciplinų vietą tokiame universitete. 

1. Dėl ankstesnio visus deformuojančio religijos traktavimo pokarinėje Lietuvoje reikia turėti minty, 
kad, neįsteigus substancialios religinių studijų programos, naujas universitetas būtų iš anksto sukompro- 
mituotas. Tokia programa neturėtų būti nei „religijotyros, savo prielaidomis priešiškos nagrinėjamam 
objektui, nuosavybė, nei indėniška rezervacija, kaip Vytauto Didžiojo universiteto Teologijos-filosofijos 
fakultetas, skirta vienos religinės institucijos interesams ginti. Rimta religinių studijų programa reika- 
lauja (a) įvairių religijos tyrinėjimo metodų (interpretacinių, istorinių, socialpsichologinių, kritinių ir t. t); 
(b) įvairių religinių perspektyvų ir denominacijų atstovavimo dėstytojų tarpe; (c) įvairių religijų - tarp jų 
ir „sekuliarinių religijų“ kaip marksizmas ar nacionalizmas - nagrinėjimo. 

2. Panašiais principais konstruotina persitvarkymo procesui itin svarbi teoretinės ir empirinės polito- 
logijos programa. 

3. Sociologija neturėtų būti ribojama „konkrečiais empiriniais tyrinėjimais“ (kodėl griūva šeimos, ką 
veikiama laisvalaikiais). Sociologija yra istorinė-lyginamoji kultūrologinė disciplina arba jos išvis nėra. 

4. Konferencijos kvietime siūlomoji „humanitarinių mokslų (filosofija, istorija, filologija, psichologija, 
sociologija ir kt.)“ grupuotė, iš jos išskiriant ir ekonomiją, ir meno mokslus, kelia šiek tiek abejonių. Ar 
nebūtų tikslesnis „visuomeninių“ (istorija, sociologija, politiniai mokslai, teisė, ekonomija, antropologija, 
etnografija, psichologija) ir „kultūrinių“ (filologija, filosofija, religija, kultūrologija, menotyra) mokslų 
grupavimas - sudarant galimybę kai kuriems dėstytojams pagal jų intelektualinį profilį cirkuliuoti abie- 
jose grupuotėse? 

5. Pagrindiniu tiltu tarp „visuomeninių“ ir „kultūrinių“ (o iš dalies ir gamtos bei techninių) mokslų 
vaizduojuos kultūros istoriją. Tai vienintelė autentiškai jungianti ir kontekstualizuojanti disciplina, 
išsaugojanti empiriškai pagarbų santykį su visų kultūros sričių, epochų ir tekstų specifiniais duomenimis, 
bet taip pat ir ieškanti juos siejančių savybių ir juos formuojančių bei deformuojančių jėgų suvokimo. 
Neliūdėčiau, jei universitete steigimo planai pradėtų realizuotis interdisciplinarinio, metodiškai pliuralis- 
tinio, problemiškai orientuoto, atvirų ribų lietuvių kultūros istorijos instituto sukomplektavimu. 

Reiktų apskritai dinamizuoti lituanistinius dalykus, skatinant juos vystytis į intelektualiai vis svaresnes 
disciplinas, lietuviškuose kontekstuose svarstančias visuotines problemas ir tų kontekstų duomenimis 
išbandančias ir tradicines, ir vėliausias mokslines teorijas. Ar įmanoma įsivaizduoti lituanistinių studijų 
agregatą kaip ne vien darbščiausią universiteto dalį ir emocinį židinį, bet ir jo, visais, tarptautiniais krite- 
rijais vertinant, intelektualinį branduolį? 

Manau, kad universitetas turėtų pripažinti vykstančią spontanišką dinamiką intelektualinių tradicijų 
tarpe - kaupti ir savo išteklius, ir kritines pastangas ne vien apie tai, kur daugiausia akumuliuota, bet ir 
apie tai, kas šiandien kūrybiškiausia. 

Svarbu, kad visose jo dalyse būtų veiksmingai naudojamasi ir pačiais naujausiais, t. y. dar rizikingais 
tyrinėjimų metodais. 

Pražūtingu provincializmu laikyčiau bandymus atstatyti 50 metų senumo organizacines struktūras, gal- 
vojimo kategorijas ar kalbėjimo būdą. Pastarasis dalykas - ypač jaunų žmonių lūpose - užvis keisčiausia. 


NR. 99. GEDIMINO KOsTKEVIČIAUS SIŪLYMAS 


Kostkevičius, Gediminas. Kauno universitetas - naujo tipo mokykla. In Tautinė aukštosios mokyklos koncepcija ir 
Kauno universitetas. - Kaunas: Lietuvių kultūros fondo klubas „Aukuras“, 1989, p. 33-36. 


Techn. M. kand. Gediminas Kostkevičius 
Kauno politechnikos institutas 


Kauno universitetas - naujo tipo mokykla 


Diskusijoms spaudoje dėl Kauno Vytauto Didžiojo universiteto atkūrimo trūko konstruktyvumo. Dau- 
geliu atvejų jos tebuvo asmeninių interesų padiktuota polemika tarp atkūrimo šalininkų ir priešininkų. 
Beje, priešininkai, įvertinę visuomenės opiniją, neretai nedrįso veikti atvirai. Jie siūlė neskubėti, vildamiesi, 
kad ilgainiui Kauno universiteto atkūrimo klausimas prarasiąs politinį aštrumą, kurį jis įgijo pakylėtas 
tautinio atgimimo bangos. Kaip tik taip galima vertinti Liaudies švietimo ministerijos kolegijos 1988 m. 
gruodžio 27 d. nutarimą Nr. 47a, kuriuo numatoma išugdyti Kaune universitetą pamažu Vilniaus univer- 
siteto Kauno vakarinio fakulteto bazėje. Siūloma eiti Tarybų Sąjungoje tradiciniu aukštosios mokyklos 
kūrimo keliu - kad ir vilkas (visuomenė) būtų sotus, ir avys (kitos Lietuvos aukštosios mokyklos) sveikos. 

Ne visada įtikinamai skambėjo ir Kauno universiteto atkūrimo šalininkų argumentacija. Diskusijos 
neretai rutuliojosi svarstant, kokių specialybių studentus čia rengti, menkai tepaliečiant universiteto 
koncepcijos klausimą. Naivu, kai universiteto Kaune reikalingumas grindžiamas tuo, kad Respublikoje 
trūksta daugelio sričių specialistų ir kaip tik Kauno universitetui lemta užpildyti šią spragą. Kita bėda, kad 
daugelis į universiteto struktūrą žiūri pro savo buvimo jame prizmę. Nepakanka taip pat apeliuoti vien 
į specifines Kauno problemas, miesto sutechnokratėjimą, istorinių skriaudų atitaisymą ir pan. Vytauto 

Didžiojo universiteto atkūrimas - tai persilaužimo formuojant nacionalinę švietimo ir kultūros sistemą 
etapas. 

Šiandieną „koncepcija“ yra labai madingas terminas. Tačiau, pervertus krūvą žinynų, enciklopedijų, 
užsienio universitetų reklaminių brošiūrų, taip ir neteko rasti tiesiogiai deklaruotos vienos ar kitos aukš- 
tosios mokyklos koncepcijos. Tiesa, Dž. Vašingtono universiteto statute dėmesį patraukė mintis: „Jokia 
mokykla negali suteikti išsilavinimo. Ji tiktai gali sudaryti galimybę šį išsilavinimą įsigyti“. Ir nors šis 
principas aiškiai disonuoja tarybinei muštru paremtai mokymo organizavimo sistemai, kaip tik jis turi 
tapti kertiniu Lietuvos aukštosios mokyklos akmeniu. 

Pripratome sakyti, jog aukštoji mokykla rengia specialistus. Norėtume, kad Kauno universitetas ugdytų 
žmogui humanistinę asmenybę, rengtų jį gyvenimui; dirbti protinį, kūrybinį darbą. Pripratome sakyti: 
aukštoji mokykla atliko darbą pagal sutartis su įmonėmis už n milijoną rublių. Norėtume, kad Kauno 
universitetas būtų mokslinės ir kūrybinės minties brendimo centras, nacionalinės kultūros židinys, bet 
kartu ir lieptas į pasaulinės kultūros lobyną, susiejantis mus bendravimo saitais su užsienio moksline 
ir kūrybine bendrija. Žinoma, tai nereiškia, kad universiteto mokslininkai nedarys išradimų, neužmegs 
kontaktų su vadovaujančiomis gamybos ir mokslo firmomis. Keistis turi tik akcentų išdėstymas: ar mes 
ieškosime vienadienės naudos, ar orientuosimės į gyvybinius tautos ateities interesus. 


Koks turi būti Kauno universitetas 


FEundamentalus žmogaus kaip asmenybės ir specialisto parengimas reiškia, kad turime išmokyti žmogų 
suvokti pasaulį ir save patį jame kaip visumą, visame jo santykių su aplinka spektre: filosofinio susivo- 
kimo, istorizmo pojūčio, etikos ir estetikos apmąstymo, kultūros sąryšių, gamtos ir paties savęs kaip biolo- 
gines būtybės ir sociologinio veiksmo pažinimo, santykio su įrankiais (technika) perpratimo ir kitais. Tai 
gali duoti tik tokia aukštoji mokykla, kuri savo veikloje remiasi štai tokiais fundamentaliais principais, - o 
jie tam tikra prasme ir nusako universiteto koncepciją: 

1. Laisvo, savarankiško ieškojimo, savęs susivokimo aplinka, besiremianti individualiu dėstytojų ir stu- 
dentų bendravimu. Studentai priimami mokytis ne į konkrečias specialybes, o į universitetą. Pirmus trejus 
metus jie laisvai pasirenka kursus, kuriuos nori išklausyti, ir, atsiskaitydami už juos pagal individualų 
grafiką, renka balus. Atsižvelgiant į taip sukauptą „kraitį“ jie po trejų metų priimami studijuoti konkrečią 
specialybę. Nesurinkę reikiamos balų sumos, gali pratęsti savo mokymąsi pirmoje pakopoje, tačiau jau 
praradę finansinę paramą ir studijuodami savo sąskaita. 

Mokymas universitete turi būti kuo labiausiai individualizuotas. Studentų grupėje, įvertinus esamą 
ekonominę padėtį, negali būti daugiau kaip 12 žmonių. Žinoma, ne vieną gali šokiruoti, kad, fakultete 
turint dvi specialybes, kurse studijuos tik 24 asmenys. Bet tai tik ekstencyvinio mąstymo recidyvai. 
Laikas atsisakyti konvejerinio specialistų rengimo. Universitetas turi būti intelektualaus jaunimo ugdymo 
akademija. 

Priėmimas į universitetą, grynai dėl finansinio ir materialinio pobūdžio faktorių negali būti laisvas. 
Tikriausiai tikslinga taikyti užsieny praktikuojamus intelektualumo testus. Tačiau kiekvienas gali mokytis 
universitete kaip laisvasis klausytojas, apmokėdamas universitetui mokymo išlaidas. Tiek studentai, tiek 
laisvieji klausytojai turi turėti galimybę pasirinkti dėstytoją tarp skaitančių tuos pačius kursus. Tai svarbus 
veiksnys, telkiantis dėstytojo pastangas rengtis skaitomam kursui ir tinkamai jį išdėstyti. 

Universitetas neturi priverstinai skirstyti į darbo vietas. Absolventas pats yra laisvas susirasti vietą, 
kurioje jis norėtų dirbti. Įstatymai turi reglamentuoti tik finansinio kompensavimo už parengtą specia- 
listą išmokėjimo universitetui tvarką. 

2. Universitete dėstomi kursai turi apimti fundamentalias pažinimo sritis. Ne siaura specializacija, apsi- 
ribojimas atskiros krypties disciplinomis, o tiltų tarp atskirų mokslo sričių ieškojimas yra mokslo pažan- 
gos kelias ir variklis, mąstančios asmenybės formavimo būdas. Panagrinėkime vien techninę pažangą. 
Darbo įrankiai, kaip simboliai, skatina vaizduotę perkelti juos į kitą aplinką. Naujose veiklos sferose jie 
patys gali transformuotis. Šios transformacijos kelia naujus uždavinius, o jie savo ruožtu skatina kurti 
naujus darbo įrankius. Garo katilas buvo sukurtas vandeniui iš šachtų pumpuoti. Jį užkėlus ant platfor- 
mos, o platformą - ant bėgių, buvo gautas garvežys. 

Todėl ir kuriant naujo tipo aukštąją mokyklą reikia, kad techniką studijuojantys studentai galėtų 
išklausyti ne tik humanitarinius kursus, bet ir, pavyzdžiui, Dailės fakultete skaitomas disciplinas. Gal tai 
padės susiformuoti talentingiems techninio dizaino specialistams. Biologai gali ieškoti ryšių informati- 
koje (biologinis kompiuteris), tas pat tinka medikams ir kitiems. Šiuo metu atskirų mokslų sričių atstovų 

atsiribojimas yra drastiškas. Žymus anglų filosofas ir rašytojas Č. P. Snou rašė: „...viename poliuje meninė 
inteligentija, kitame - mokslininkai... Abiejose grupėse vieni kitus supranta keistai, iškreiptai. Jie tiek skir- 
tingai žiūri į tuos pačius daiktus, kad negali rasti bendros kalbos netgi emocijų atžvilgiu...“ 

Todėl Kaune reikia atkurti ne humanitarinį universitetą, kaip daugelis ragina, nes tai tenkintų vien 
siaurus miesto interesus. Vytauto Didžiojo universitetas turi išleisti fundamentaliai, pagrindinėms mokslo 
sritims parengtus specialistus. Jį turėtų sudaryti šie fakultetai: Filologijos mokslų; Istorijos ir filosofijos; 
Teisės ir ekonomikos; Informatikos; Fizikos ir matematikos; Gamtos ir ekologijos; Taikomosios dailės; 
Medicinos. 

Universitetas turi būti atviras tiems, kas ieško žinių, ne tik studijų metais, bet ir visą gyvenimą. Jame 
turi būti įteisintas laisvojo klausytojo statusas. Tai gana universali kategorija, apimanti ir šiandieninius 
kvalifikacijos kėlimo kursų klausytojus. Laisvųjų klausytojų studijas universitete apmoka arba patys klau- 
sytojai, arba kursus finansuojančios organizacijos. Studentai, nespėjantys išeiti studijų programos, turi 
turėti galimybę tapti laisvaisiais klausytojais ir grįžti į studentų statusą surinkę trūkstamą balų sumą. 

4. Universitetas turi turėti autonomiją, reguliuojančią jo vidinį gyvenimą. Akademinės savivaldos prin- 
cipai turi puoselėti profesūros ir studentų demokratinio bendravimo tradicijas, kolegialumo principus 
priimant svarbiausius universiteto gyvenimą liečiančius sprendimus. Universitete turi būti užtikrintos 
sąlygos nuomonių pliuralizmui, teisė jungtis į organizacijas ir pan. Universiteto autonomija turi užtikrinti 
galimybę atsitverti nuo aplinkos tiek, kiek ši diktuoja vienadienius interesus. Kita vertus, būdamas mokslo 
ir kultūros židiniu, universitetas daro poveikį visuomenei. 

Žinoma, universitetas veikia konkrečioje visuomenėje ir vienaip ar kitaip yra veikiamas tos socialinės 
aplinkos, kuri tam tikru metu visuomenėje susiformavusi. Šis poveikis dabar ypač jaučiamas per smukusį 
žinių kaip socialinės vertybės prestižą. Valstybė taip pat gali koreguoti universiteto politiką, panaudo- 
dama finansinius svertus valstybinių užsakymų forma. Tačiau, pereinant prie rinkos santykių ekono- 
mikoje, universitetas turi turėti galimybę vis plačiau praktikuoti tiesioginius atsiskaitymus su įmonė- 
mis už parengtus specialistus. Turint omeny, kad Kauno universiteto atkūrimas panaikintų atskirų sričių 
specialistų rengimo Lietuvoje monopolį, užsakymus rengti specialistus didžia dalimi lemtų universiteto 
diplomo prestižas. Užsakymų kvotą rengti specialistus biudžetinio finansavimo įmonėms taip pat turi 
nulemti konkretūs kriterijai - pavyzdžiui, pareiškimų studijuoti vieną ar kitą specialybę abiejuose Lietu- 
vos universitetuose skaičius. 

5. Universitetas turi būti ne tik mokymo, bet ir mokslo bei kultūros centras, t. y. disponuoti teise teikti 
mokslinius vardus ir laipsnius, turėti leidybines teises ir pan. Universitetas turi būti atviras ta prasme, kad 
nuolatos keistųsi dėstytojais ir studentais su viso pasaulio aukštosiomis mokyklomis. Ne mažiau kaip pusę 
pedagoginio personalo turi sudaryti neetatiniai atskirus kursus skaityti kviečiami dėstytojai. 

Mūsų aukštųjų mokyklų bėda yra ta, kad jos dažniausiai verda savo sultyse, t. y. gabiausius savo absol- 
ventus palieka dirbti savo katedrose. Tuo tarpu pasaulinė praktika rodo ką kita. Pavyzdžiui, Čikagos uni- 
versitetas mieliau priims dirbti baigusįjį mokslus Paryžiuje ar Vienoje nei savo pačių auklėtinį. Tai pagrin- 
dinis būdas keistis mokslinėmis idėjomis ir užmegzti ryšius tarp universitetų. 

Toks kelias ypač aktualus Kauno universitetui. Mieste nėra specialistų, pajėgių skaityti teisės, istorijos, 
filosofijos ir kitus kursus. Todėl ir pradžią atitinkamiems fakultetams, kaip ir šio amžiaus trečiąjį dešimt- 
metį, turi duoti kviestiniai specialistai. Daug tikimasi pagalbos iš Vilniaus profesūros, užsienio lietuvių 
mokslininkų. Ne vienas iš jų ilgainiui gal ir įsikurs Kaune. Tačiau formuojant katedras reikalingas cirku- 
liacijos principas. Kitaip būtinai atsiras žmonių, atėjusių į universitetą ne moksliniams ieškojimams, o 
šiltai įsikurti. 

Būtina sujungti mokslinį potencialą, sukauptą Mokslų Akademijos institutuose, su pedagoginiu darbu 
universitete. Kiekvienas fakultetas turi turėti kuo glaudžiausius ryšius su atitinkamu Mokslų Akademijos 
institutu. Vilniaus universitetas ligi šiol nenoriai įsileisdavo specialistus iš Mokslų Akademijos. Kauno 
universitetui tai duotų didelę naudą. Ir ne lik todėl, kad universitetas apsirūpintų aukštos kvalifikacijos 
pedagogais. Integracija su Mokslų Akademijos institutais padėtų sumažinti dėstytojų pedagoginį apkro- 
vimą, sutelktų bazę moksliniams tyrinėjimams. 

6. Kauno universitetas turi būti tautinis. Šis požymis neturi būti suprantamas siaura prasme. Negali 
būti tautinio mokslo, negali būti tautinio universiteto, jei turima omeny atsiribojimą nuo pasaulinio 
mokslo konteksto, užsisklendimą baltiškos pasaulėjautos ir lietuvių nacionalinio charakterio tyrinėji- 
muose. Nacionalumas pasireiškia tuo, kad universitetas turi padėti kiekvienam personifikuoti save kaip 
nacionalinės kultūros elementą, susivokti toje kultūrinėje aplinkoje, kuri jį supa. 

Mokymosi kalba Kauno universitete turėtų būti lietuvių, nors studentai turi laisvai mokėti bent vieną 
užsienio kalbą, kad galėtų klausyti kitakalbių profesorių, atvykstančių skaityti kursus iš užsienio, paskaitų. 
Menkai suprantantys lietuviškai kalbos pramoktų lankydami specialius kursus kaip laisvieji klausyto- 
jai. Kursų išlaidas galėtų kompensuoti valstybė pagal tautinių mažumų mokymo vartoti lietuvių kalbą 
programą. 

7. Kauno universitetas turėtų būti savarankiška organizacija, besinaudojanti savo veikloje įvairiais 
finansavimo šaltiniais. Visų pirma jį finansuotų valstybė biudžeto lėšomis valstybinio užsakymo forma. 
Žinoma, normatyviniai dokumentai reglamentuotų kaip valstybinis užsakymas turi būti paskirstytas tarp 
įvairių mokyklų, rengiančių tos pačios srities specialistus. 

Rengiant specialistus įmonėms, dirbančioms ūkiniu būdu, universitetas turi turėti su jomis tiesioginius 
kontaktus tiek planuodamas būsimų specialistų skaičių, tiek sudarydamas sutartis dėl kompensacijos už 
juos. Tačiau, atsisakant priverstinio skirstymo į darbovietes, būtina parengti įstatyminius aktus, kurie 
reglamentuotų šią kompensaciją valstybiniu mastu, taip pat jei specialistas nuspręs verstis individualia 
veikla. Atskiro juridinio įteisinimo reikalauja studentų ir universiteto finansiniai santykiai studijų metu. 
Tai turi atsispindėti universiteto statute. 

Nors universitetai gauna valstybinę paramą, užsienio šalyse, formuojant universitetų struktūrą, papras- 
tai stengiamasi kartu sukomplektuoti tiek fakultetus, kuriuose atliekami gamyboje paklausūs moksliniai 
darbai (pavyzdžiui, Informatikos), tiek humanitarinių mokslų fakultetus, kurie šiuo požiūriu yra nuosto- 
lingi. Deja, pas mus niekas rimtai netyrinėjo ne tik aukštosios mokyklos ekonomikos, bet ir kiek kainuoja 
atskirų specialybių specialistų rengimas. Todėl mes tegalime tikėtis, kad šiuo požiūriu siūloma Kauno 
universiteto struktūra yra optimali. 


Kaip turėtų būti kuriamas Kauno universitetas 


Didžiausias diskusijas, skaudžiausiai paliečiančias asmenų ir jų grupių interesus, yra klausimas, kaip, 
kokioje bazėje, kokiais terminais turi būti kuriamas Kauno universitetas. Tačiau, prieš bandydamas 
atsakyti į šiuos klausimus, noriu pateikti teiginį: Kauno universitetas turi būti kuriamas ne kaip dar viena 
aukštoji mokykla. Tai turi būti naujo tipo aukštoji mokykla. Ir kuriamas jis turi būti visai kitais pagrindais 
kaip ligi šiolei. 

Žinoma, universitetui reikalinga mokymo bazė ir pradinis kapitalas. Šia baze galėtų būti Vilniaus 
universiteto Kauno vakarinis fakultetas, Vilniaus dailės instituto Kauno taikomosios dailės fakultetas. Kai 
kuriuos mokymo korpusus, laboratorinę įrangą galėtų perleisti KPI, Kauno miesto savivaldybė, kitos 
mokslinės ir gamybinės organizacijos. Neketinu čia jų aptarinėti. Tai detalės, beje, keliančios labai stiprius 
ginčus. Finansinę paramą universitetui galėtų suteikti valstybės biudžetas, ji gali būti gauta ir kooperuo- 
jant įmonių lėšas. 

Universiteto veikla gali būti plėtojama dviem kryptimis. Pirma, Kauno universitetui turi būti skirti 
studentų priėmimo limitai į tas specialybes, kurias baigę, jaunieji specialistai įsidarbina biudžetinio finan- 
savimo įstaigose. Tai, žinoma, reikia daryti kitų aukštųjų mokyklų sąskaita, galbūt net pervedant atskirų 
specialybių rengimą į Kauno universitetą. Savo ruožtu Kauno universitetas savo rizika pradeda rengti 
specialistus orientuodamasis į ūkiškai besiverčiančių įmonių poreikius, vildamasis, kad jo parengtiems 
specialistams darbo rinkoje bus paklausa, nesisaistydamas valstybiniais užsakymais ir limitais. Natūraliai, 
konkurencijos sąlygomis formuosis ir dėstytojų kontingentas, ypač jei universitetas sugebės išsikovoti 
galimybę lanksčiai reguliuoti jų atlyginimus. Manau, toks priėmimas padės išvengti nereikalingų aistrų 
ir intrigų kad ir svarstant klausimus, koks bus tolesnis KPI Inžinierinės ekonomikos fakulteto likimas, ir 
į jį panašius. Universitetui pradėjus rengti menedžmento ir tarptautinių ekonominių santykių specialis- 
tus, pats gyvenimas atsakys į klausimą, kur rengti ekonomistus: Politechnikos institute ar universitete. 
Didžiausia klaida - bandyti pertempti tuos, kurie visą gyvenimą rengė darbo normuotojus, dirbti į uni- 
versitetą. Čia turi ateiti tie, kurie tikrai ieško ko nors naujo. 

Žinoma, tai liečia ne tik ekonomistus. Tą patį galima pasakyti ir apie kai kuriuos kitus fakultetus ir 
specialybes, kurias norime rengti Kauno universitete. Atskirai gal tektų paminėti Medicinos fakultetą. Jis 
turi būti kuriamas Medicinos instituto pagrindu. Tačiau, kadangi jis yra stambus padalinys, turįs susi- 
klosčiusią mokymo ir savitvarkos sistemą, tai reikėtų padaryti ne iš karto, o 1992-1993 metais (jei Kauno 
universiteto atkūrimo data laikysime 1990 metus). Per tą laiką būtų galima pritaikyti medicinos specia- 
listų rengimo metodiką prie kitų Kauno universitete esamų studijų organizavimo formų. Be to, svarbu, 
kad egzistuojantis institutas, įsijungdamas į universitetą, neužgožtų naujai besikuriančių mokslo krypčių. 

Laikas aukštosioms mokykloms suteikti teisę pačioms spręsti, kurių sričių specialistus jos nori rengti. 
Vienintelis apribojimas gali būti turimų dėstytojų kvalifikacija. Čia visų pirma turimi omeny specialistai, 
kurių rengimo išlaidas kompensuoja juos įdarbinančios įmonės. Tai būtų likviduotas specialistų rengimo 
monopolis, kuriuo disponuoja atskiros mokyklos, nors perdėto dubliavimo toli gražu nesiekiama. Tarp 
aukštųjų mokyklų turi vykti konkurencija, siekiant užtikrinti diplomo prestižą. Šis prestižas turi atsi- 
spindėti ir valstybinio užsakymo kvotoje, skirtoje vienai ar kitai mokyklai. Konkurencinė kova „būti ar 
nebūti“ lems ir Kvalifikacijos kėlimo institutų likimą. Jų funkcijas vis labiau perims aukštosios mokyklos. 

Lietuvos ateitis - tai perėjimas nuo apdirbimo pramonės, kuriai žaliavos įvežamos, o produkcija išve- 
žama, paliekant mums tik kelis procentus ir nuodingas gamybos atliekas, prie intelektualios veiklos indus- 
trijos, moksliškai imlios gamybos vystymo. Turime atsisakyti nepilnavertiškumo komplekso, kad Lietuva 
maža ir galime turėti tik po vieną institutą kiekvienoje mokslo srityje. Lietuviai, žiauraus likimo išblaškyti 
po pasaulį, garsėja savo darbais daugelio šalių universitetuose. Tai galime daryti ir mes Lietuvoje, jei turė- 
sime laisvus universitetus, jei pakelsime geležinę uždangą, slėpusią mus nuo pasaulio bendrijos. 


NR. 100. ČESLOvo KUDABOS SIŪLYMAS 


Kudaba, Česlovas. Reikalingas poieškis. In Tautinė aukštosios mokyklos koncepcija ir Kauno universitetas. - Kaunas: 
Lietuvių kultūros fondo klubas „Aukuras“, 1989, p. 72-73. 


Geogr. M. dr., prof. 
Česlovas Kudaba 


Vilniaus valstybinis universitetas 
Reikalingas poieškis 


Viešai kalbėdami apie Kauno universiteto atkūrimą kai ką pamėginome naujai pamąstyti, suprasti. 
Atkūrimas - tai ne seno gaivinimas, o mūsų laikų mokslo idėjų įkūnijimas. Juk universitetuose mokslo 
jaunystė. Mokslas nežino sau viltingesnės vietos, nei universitetas. Akademija?... Ten jaunystės atsimini- 
mai, branda. 

Ne prestižinio vardo, ar dar vienos iškabos tikimasi iš Kauno mokslo centro. Turbūt kelyje į naują 
savarankišką universitetą ieškome paties, kažkiek pasimetusio mokslo. Pasimetusio civilizacinio progreso 
sumaišty. Turime tai pripažinti, nes mokslas kaip kultūros dalis išties iškrito iš visuomenės dėmesio, per 
ką nustojo humaniškumo, dvasios. Nenuostabu. Per daug buvo akcentuota bedvasis mokslas, kurį pas save 
vadinome priešakiniu, tarybiniu, vėliau mokslu kaip svarbiausia gamybos varomąja jėga. Na, o jeigu išties 
taip, tai gal tas mūsų „varomasis mokslas“ ir iš vis ne mokslas. Paprasčiausiai technologija. Kas gi skatina, 
užtikrina gerą gamybą, jei ne progresyvi technologija? Žinoma, technika labai aktualu gamyboje. 

Tad kam mums reikalingas mokslas? Ar gamtai pažaboti? Rodos, tokia paraiška labai rimtai buvo 
akcentuojama mūsų ideologijoje, kai ji buvo virš visko. Turime pasekmes savo būties ekologinės dramos 
akivaizdoje. Šiuo atveju kaltinamas pragmatizmas, humanizacijos stoka, nutolimas nuo kultūros. Bet 
ir vėlgi vien jausmų sritis, emocijos neišgelbės. Racionali humanizacija būtina. Protas turi daugiausia 
garantijos sugrąžinti savo visuomenę į stabilią padėtį. Taigi šiuo atveju ir mes savo tautoje, Respublikoje 
ieškome sprendimo (ieškome moksluose pasimetusio mūsų... mokslo). 

Mes šiandieną turime susitelkti savo būties kelio, išvis savos žmogiškos mįslės sprendimui. Juk klai- 
džiojame, o nūnai tai pavojinga, nes čia ir mūsų likimas. Tam susitelkti tikimasi Kauno universitete, jo 
atkūrimo idėjoje. Išties, buvusiojo Kaune Lietuvos universiteto netektis - dalis mūsų likimo dramos. Čia 
ir pamokos ateičiai. 

Kauno universitetas tada, Lietuvos Nepriklausomybės pradžioje, kūrėsi iš geriausio, ką tada Lietuvoje 
turėjo. Suvažiavo į Kauną svetur išaugę lietuviai mokslininkai, įgiję patirties ir visa tai atiduoti pasiryžo 
naujajame tautos židinyje — universitete. Ir dabar su dėkingumu į tą kultūros istorijos dalį žvelgiame. 
Manau, kad ir šiandieną kai kas galėtų kartotis. Ta mintis kilo praėjusių metų rudenį Čikagoje klausantis 
„Santaros-Šviesos“ federacijos suvažiavime mūsų lietuvių profesorių paskaitų. Nemaža mūsų tautiečių, 
užimančių prestižines vietas pasaulio universitetuose. Manau ne vienas jų rastų galimybę perskaityti retus 
savo srities kursus Kaune, prisidėti prie katedrų suformavimo. Apie tai ne vienas jau yra ir pareiškęs. 


165 


166 


VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


Šiandieną visi linkę daugiau vilčių dėti į būsimą (tikėkime, kad toks bus) Kauno universitetą. Galbūt... 
Ir duok Dieve, bet nelaukime stebuklo. Iš kur tas stebuklas? Juk į tą universitetą susieis žmonės vėlgi tie 
patys, o ateis jie iš ten pat. Tai tie patys mes. Viltys į laiką. Jei jis bus mums palankus, jei tai bus mūsų dalios 
laikas. Jei laikas... nedalios?.. Nedalioje irgi reikia saugoti, ugdyti, puoselėti, kurti tautos kultūrą. Niekad 
nepralošime, jei giliau apmąstysime ir suvoksime sunkumus. Bet ne tam, kad nutolintume, o atvirkščiai, 
priartintume tikslą. Tie sunkumai ateis į naująją Alma Mater su mumis. 

Visko dabar šia proga siūlome. Kartotis nėra reikalo, nebent palaikyti, kas veiksmingesnio pasakyta. 
Manau protinga kurti, ugdyti šią mokyklą iš dabartinės esmės. Toliau - nesiekti didelio universiteto. Kokybės 
mums reikia. Nevaržomos kokybės. Tad verta ir tokia mintis - jei niekaip nesiseks pasiekti laisvo (!) uni- 
versiteto - kurti jį privatų. Visuomenė kuria, išlaiko tokį universitetą, kokio jai reikia. Juk negalima sutikti 
dar su vienu konjunktūriniu kūriniu, jeigu toks iš viršaus būtų lemiamas. Nesgi ši mokslo įstaiga turėtų 
būti mokslo teorinė. Čia turi būti puoselėjama mokslo teorinė mintis, kuri nušviestų pačiam mūsų Lietuvos 
mokslui kelią. Tad tai turėtų būti naujo tipo universitetas, kuris galbūt skatintų viso mūsų aukštojo mokslo, 
apskritai mokslo vidinį persikūnijimą. Juk turi gi kada nors pas mus tapti mokslas vienas, o ne du, kaip kad 
dabar yra - mokslas aukštųjų mokyklų katedrose ir „mokslinis mokslas“ akademijoje. Vienuma gali atnešti 
ateitį. Turi būti mokslinė kūryba ir studijos (mokslo paieškinė jaunystė) po vienu stogu. Jokių takoskyrų 
negalima toleruoti. Pagaliau laikas atsikratyti nuo kitų mokslo ir kūrybos formalizavimo ydų. 

Darbas, paieškos, studijos mūsų laikų universitete turi vykti Lietuvos istorijos, savo istorinio regiono 
kultūros kontekste. Lietuva šiuo atveju, jos visos pažinimo savimonės sritys yra Vakarų ir Rytų kultūrų 
sankirčio įtakoje. Tai fenomenas, kokių gal išvis ne tiek daug. O kas jį pažinti, permanyti turi, jei ne mes 
patys savuose universitetuose? 

Man nesinorėtų, kad kas šiame naujo universiteto poieškyje matytų rivalizaciją tarp naujo ir turimo. 
Nenoriu vadinti Vilniaus universiteto senu, nes šiuo atveju tai reikia suprasti kaip patirties vertę, o ne 
nuovargį. Proga yra kiekvienam savoje katedroje to paties naujo ieškoti. Tam gi trukdymų nėra. Pirmas iš 
pirmųjų uždavinių, kūrybiškai sudaryti mokymo planą (turinio apsprendimas), keisti darbo formą į studi- 
jinę. Juk bus gerai, jei katedrose nustosime galvoti, jog mokslas... gerklėje. Paskaitos, paskaitos, paskaitos... 
Galvosime kada? Kaip įkūnyti studijinę darbo formą kiekvienoje katedroje prie tokios formos kaip savaran- 
kiškas darbas. Tai daug sunkiau nei paskaitos, jeigu tą darbą atlikti esmingai. Kviečiu visus aukštųjų mokyklų 
pedagogus rasti pas save... mokslą, šis kūrimo aktas Kaune turi būti atsinaujinimu visam Lietuvos mokslui. 


NR. 101. ERIKOS SAUSVERDĖS IR VYTAUTO KARPUSO SIŪLYMAS 


Sausverdė, Erika; Karpus, Vytautas. Kauno universitetas. Lietuva Europos kultūros kontekste. In Tautinė aukštosios 
mokyklos koncepcija ir Kauno universitetas. - Kaunas: Lietuvių kultūros fondo klubas „Aukuras“, 1989, p. 46-47. 

Fiz.-mat. m. kand. Vytautas Karpus 
Lietuvos TSR MA Puslaidininkių fizikos institutas 


Kauno universitetas. Lietuva Europos kultūros kontekste 


Siekdami atkurti universitetą Kaune mes privalome apmąstyti jo strateginius tikslus. Ar pajėgs naujasis 
universitetas prilygti ar konkuruoti su kitais Europos universitetais, priklauso ir nuo to, kaip mes įvertin- 
sime Lietuvos kultūros vietą europietiškame kontekste ir jos santykį su kitomis Europos kultūromis, ir 
kaip adekvačiai sugebėsime įtvirtinti šiuos vertinimus atkuriamojo universiteto struktūroje. 

Lietuva Europos kultūriniame žemėlapyje yra įsiterpusi tarp Vakarų Europos ir Rytų (pirmiausia Rusijos) 
kultūrinių tradicijų, ir Lietuvos savastis dažnai buvo lemiama ekspansyviųjų kaimyninių jėgų. Neturime 
pagrindo manyti, kad ši situacija artimiausiu metu radikaliai keistųsi. Atsilaikyti prieš kultūrinę ar fizinę 
didžiųjų Europos valstybių ekspansiją mes galime tik kultūrinėje sandraugoje su kitomis Europos tauto- 
mis. Mums reikia įžvelgti ar įvardinti savo kultūrinius sąjungininkus. Istorija ir geografija pirmiausia mums 
primena estus, latvius, lenkus, čekus, slovakus, vengrus. Šios tautos, kaip ir lietuviai, yra Vakarų ir Rytų san- 
dūroje. Kita vertus, didžiųjų valstybių kultūrinei ekspansijai priešinasi visos periferinės Europos tautos, ir 
mums derėtų plėsti kultūrinius ryšius su Skandinavijos šalimis. Mes jokiu būdu nekviečiame izoliuotis nuo 

didžiųjų valstybių - Rusijos, Vokietijos, Anglijos ar Prancūzijos - kultūrų. Lietuvos kultūrą matome tik tarp 
jų. Tačiau išsikovoti šią garbingą vietą, regis, yra lengviau drauge su Karlo, Jogailos ir Tartu universitetais. 

Jeigu kultūrinių ryšių su periferinėmis ir centrinės Europos tautomis idėja yra priimtina, universiteto 
struktūros pagrindą galėtų sudaryti tų tautų kultūrologinės katedros (regis, neabejotina, kad atkuriamasis 
universitetas turėtų būti visų pirma humanitarinis): 1) ugrų-suomių (suomių, estų, vengrų), 2) skandi- 
navų (švedų, norvegų, danų, islandų), 3) baltų, 4) slavų (lenkų, čekų, slovakų) ir 5) žydų katedra. Žydų 
kultūrologijos katedra yra kurtina universitete turint omenyje specifinį, integruojantį žydų tautos ir jos 
kultūros vaidmenį centrinėje Europoje. Apmąstant universitetą, būtina iš karto numatyti intensyvų pasi- 
keitimą studentais su atitinkamomis šalimis. Atvykstantiems iš svetur studentams mes galime pasiūlyti 
baltistikos ar lituanistikos studijas Vilniaus ir būsimajame Kauno universitetuose. 

Kultūrologinių katedrų tikslas - ruošti minėtų tautų kultūros specialistus. Jų specializacijos parinkimas 
turėtų būti lankstus. Atsiliepiant į nūdienos realijas pirmiausia vertėtų ruošti politologus (akcentuojant 
teisės dalykus), sociologus ir ekonomikos žinovus, kalbos ir literatūros specialistus. Universiteto absol- 
ventai turėtų pasitarnauti Lietuvos kultūros plėtotei ir, be abejo, jos ryšiams su Europa. 

Trumpai apie studijų taktiką. Mūsų aukštųjų mokyklų patyrimas sako, kad daugumai studentų yra 
nepriimtini teoriniai kursai, kurie būtini ruošiant mokslininkus ir nereikalingi specialistams praktikams. 
Tai yra įsigalėjusios konvejerinės mokymo sistemos pasekmė, kuomet kursai yra ruošiami neatsižvelgiant 
į studentų individualius polinkius ir galimybes. Universitete reikėtų įvesti dvipakopę mokymo sistemą. 
Kaip ji atrodytų? Studijas universitete sudarytų du ciklai. Pirmasis ciklas - tai dvejų metų studijos koledže. 
Antrasis - tolesnės trejų metų studijos, užbaigiančios universitetą. Studentas, baigus koledžą (tarkime, 
estų skyrių), privalėtų laisvai mokėti estų ir anglų kalbas, gerai išmanyti Estijos ir Lietuvos istoriją bei 
literatūrą, būti susipažinęs su bendraisiais kultūrologijos dalykais. Koledžas atitiktų aukštuosius kalbos 
kursus. Jo absolventai galėtų dirbti vertėjais ar referentais. Be to, jie būtų paruošti studijoms bet kurioje 
(šiuo atveju Estijos) aukštojoje mokykloje. Jeigu koledžo estų skyrių baigia, pavyzdžiui, dešimt studentų, 
tikėtina, kad keturi iš jų pasitenkins studijomis, trys pratęs studijas Estijoje, ir tik trys likę panorės toliau 
studijuoti Kauno universitete. Tolesnės studijos turi atitikti Europos universiteto reikalavimus. Studen- 
tams turi būti suteiktos sąlygos pasirinkti specializaciją. Rekomenduotinos filologijos (kalbotyros ar lite- 
ratūrologijos), politologijos, sociologijos ar kitos specializacijos. 

Galima jau numatyti koledže dėstomus kursus (pavyzdžiui, estų skyriuje): 

1. Kalbos (apie 20 val. savaitėje): a) estų, b) anglų. 

2. Istorija: a) Lietuvos, b) Estijos, c) Europos. 

3. Literatūra: a) Europos (XVIII-XIX a.), b) Lietuvos, c) Estijos, d) XX a. literatūra. 

4. Kultūrologija: a) filosofijos istorija, b) krikščionybės istorija, c) dailės ir muzikos istorija, d) vertimų 
ir lietuvių kalbos praktika. 

Universitete rekomenduotini bendrieji kursai, gilinantys ir tęsiantys koledžo kursus: 

1. Kalbos: a) estų, b) anglų, c) lotynų, d) lenkų, vokiečių / prancūzų (pasirinktinai). 

2. Istorija: a) senovės, b) Europos proistorė (akcentuojant baltų ir ugrų-suomių medžiagą), c) Lietuvos 
ir Estijos istorijos seminarai, d) pasaulinė istorija (apžvalga). 

3. Literatūra: a) antikinė, b) Europos (iki XVIII a.), c) Rytų literatūra (apžvalga), d) XX a. literatūros, 
dabartinės estų ir lietuvių literatūros seminarai. 

4. Kultūrologija: a) Europos kultūrinės epochos, b) gamtos mokslų istorija, c) etnologija, d) politologija. 

Taip pat specializacijų kursai (pvz., filologijos: 1) Bendrosios kalbotyros, indoeuropeistikos įvadas, 
2) Teorinė gramatika, fonetika, 3) Senosios kalbos (pasirinktinai: sen. graikų, gotų, sen. islandų, bažnytinė 
slavų ir kitos), 4) Literatūros teorija ir kiti kursai). 

Apžvelgiant numatomus dėstyti dalykus akivaizdu, kad būsime priversti kviesti dėstytojus iš svetur. 
Manome, tai bus Universiteto privalumas, nepaisant būtinų išlaidų. Pasikeitimas studentais su kitais uni- 
versitetais turbūt nepareikalaus ypatingų išlaidų. 

Turint omenyje pradines profesūros pajėgas ir finansavimo problemas, kuriant Kauno universitetą, pra- 
džioje galima būtų pasitenkinti estų, latvių / lietuvių, lenkų ir žydų kultūrologinių katedrų steigimu (jos 
jungtų tų tautų kalbos, literatūros ir istorijos specialistus). Būtinos anglų kalbos, bendrosios istorijos, ben- 
drosios literatūros, filosofijos ir meno istorijos, sociologijos, teisės, kalbotyros ir literatūros teorijos katedros. 

Belieka atsakyti į klausimą: ar Lietuvai reikalingi kitų tautų kultūrų specialistai? Dabarties sąlygomis, 
kuomet ryšių su tomis šalimis praktiškai nėra, atrodytų, lyg ir nereikalingi. Vis dėlto jie mums labai reika- 
lingi. Jie būtini, kad tie ryšiai atsirastų. 

NR. 102. ALEFREDO SMAILIO SIŪLYMAS 


Smailys, Alfredas. Kauno universitetas - istorija ir dabartis. In Tautinė aukštosios mokyklos koncepcija ir Kauno uni- 
versitetas. - Kaunas: Lietuvių kultūros fondo klubas „Aukuras“, 1989, p. 81-82. 


Med. m. dr., prof. Alfredas Smailys 
Z. Januškevičiaus širdies ir kraujagyslių sistemos fiziologijos ir patologijos mokslinio tyrimo institutas 


Kauno universitetas - istorija ir dabartis 


[...]** Apibendrinant galima paryškinti įvairias universiteto atstatymo pasiūlymų kryptis. Vienų 
pasiūlymų esmę sudaro mėginimas atkurti šiuolaikinį modernišką nedidelį universitetą, skirtą paruošti 
lingvistikos, lituanistikos, teisės, architektūros, liaudies menų ir t. t. specialistus. Tokio universiteto pro- 
jektą palaikančių inteligentų nuomone, jo finansavimas galėtų būti kaip valstybinis, taip ir ūkiskaitinis, už 
ruošiamų specialistų įdarbinimą pats universitetas nebūtų atsakingas. Kiti siūlo įkurti universitetą-susi- 
vienijimą, apjungiantį Kauno aukštąsias mokyklas. 

Tačiau didžiausio palaikymo susilaukė pasiūlymai, kurie remiasi Kauno universiteto atkūrimo iš prin- 
cipo buvusių aukštųjų mokyklų, universiteto pagrindu skaitant vakarinio Vilniaus universiteto filialą, kuris 
privalo būti maksimaliai išplėstas įkuriant naujus filologinio, istorinio, filosofinio pobūdžio fakultetus. 

Kiekvienas iš šių projektų susilaukė kritikos ir ryžtingų palaikymų. Bene labiausiai nepopuliarus yra 
universitetas-susivienijimas, kuris vargu galėtų išspręsti naujausius universitetui keliamus humanizacijos 
ir teoretizacijos uždavinius. 

Universiteto atkūrimo iniciatyvinė grupė, dalyvaujant įvairiems specialistams, paruošė argumentuotas 
universiteto mokslo veiklos krypčių koncepcijas (filosofijos, filologijos, ekonomikos, matematikos-fizi- 
kos-mechanikos, biologijos-ekologijos, informatikos ir menų krypties). Manome, kad šioje konferencijoje 
koncepcijų autoriai gins savo pasiūlymus. 

Viena aišku, kad naujame universitete turi būti akcentuota tautiškumo, humanitarizacijos, teoretizaci- 
jos uždaviniai, o taip pat teologijos fakulteto sukūrimas patenkinant katalikų ir evangelikų ir t. t. poreikius. 
Tai pripažįsta beveik visi suinteresuoti universiteto atkūrimu asmenys. Naujam universitetui dėstytojais 
siūloma pakviesti ir lietuvių-emigrantų bei užsieniečių mokslininkų. Tvirtai palaikoma idėja sudaryti 
sąlygas studijuoti užsienio šalių studentams. Aišku, šias koncepcijas dar reikės nuodugniai derinti su 
valstybinėmis organizacijomis, Liaudies švietimo ministerija, LTSR Ministrų Taryba, kol bus priimta visa- 
pusiška galutinė universiteto atkūrimo koncepcija. 


NR. 103. ANTANO BURAČO IR JUOZO ŠATO SIŪLYMAS 


Buračas, Antanas; Šatas, Juozas. Ekonomikos ir teisės studijų perspektyva. In Tautinė aukštosios mokyklos koncepcija 
ir Kauno universitetas. - Kaunas: Lietuvių kultūros fondo klubas „Aukuras“, 1989, p. 57-58. 


Akad. Antanas Buračas 
Lietuvos TSR Mokslų Akademija 


Teisės m. kand., doc. Juozas Šatas 
Kauno politechnikos institutas 


Ekonomikos ir teisės studijų perspektyva 


1. Šių studijų koncepciją formuoja: 

a) tradicija integruoti specialiuosius ir humanitarinius abiejų specialybių kompleksų aspektus, įgyven- 
dinta Kauno universitete iki II pasaulinio karo; 

b) bendra Kauno universiteto koncepcija Lietuvos aukštųjų mokyklų sistemoje, užtikrinanti jam uni- 
kalias galimybes gilinti viso Kauno regiono humanitarizavimą; 


"6 Didžiumą straipsnio užima tarpukario universiteto istorijos aptarimas bei 1988 m. gruodžio 27 d. Liaudies švietimo 
kolegijos nutarimo publikavimas. 

c) reikmės pagerinti tarptautinio lygio specialistus, kurių dabar neturime, savarankiškiems Lietuvos 
užsienio ekonominiams ryšiams plėsti - menedžerių, užsienio prekybos organizatorių, tarptautinės civi- 
linės teisės ir marketingo, ekonominės konjunktūros ir pan. specialistus. 

2. Atkuriant Kauno universitetą kaip kokybiškai naujo tipo aukštojo mokslo centrą modernių moks- 
linių katedrų bei laboratorijų plėtimo pagrindu, svarbu užtikrinti galimybes, kad integruojančio į jį Vil- 
niaus universiteto Kauno fakulteto bazė irgi būtų kardinaliai rekonstruota pagal vieningą naują koncep- 
ciją. Ji neturi nei dubliuoti Vilniaus universiteto specialybių, kaip dabar, nei specialistų ruošimo metodų 
ir tradicijų, susiformavusių Kauno fakultete, kuriais siekiama įveikti Respublikoje „palengvintos“ kokybės 
mažumų kadrų stygių. 

Priešingai, tai turėtų būti aukštos kompetencijos ir labai individualizuoto parengimo kadrų rengimo 
sistema, kuri turėtų nuo pat pradžios parengti žmones savarankiškiems firmų valdymo sprendimams bei 
strateginiams marketingo uždaviniams formuoti. Dažni speckursai galėtų būti vedami užsienio specia- 
listų, taip pat prekybinių atstovybių ir vadovaujančių firmų mūsų šalyje atstovų, Mokslų Akademijos ir 
mokslinių institutų žymių specialistų. 

3. Ypač didelis dėmesys skirtinas praktinių savarankiškų jaunojo specialisto įgūdžių ugdymui, plačiai 
naudojant kompiuterizuotas duomenų bazes ir darbo užduotims drauge su vadovu bendrai atlikti, įjun- 
giant iš pradžių į techninio darbo operacijas, o vėliau ir savarankiškai sprendžiant situacinės analizės 
ir kitus vertinimo klausimus. Užtikrinant aukštą specialistų kompetenciją iš pradžių, dar formuojant 
savarankišką modernią situacinės analizės automatizuotų apmokymo vietų sistemą, neišvengiamai teks 
plačiau naudotis ir kitų Lietuvos, taip pat Latvijos ir Estijos aukštųjų mokyklų pagalba. 

4. Unikalias galimybes, vystant šiuo pagrindu ekonomikos ir teisės studijas, atvertų bendradarbiavimas 
su Stenfordo universiteto valdymo tyrimų centro iniciatyva pradėtu steigti Skandinavijos konsorciumu 
organizacijų tyrimų humanitariniais klausimais. Plečiant šio konsorciumo ryšius su Pabaltijo tarybinėmis 
respublikomis, labai realu numatyti galimybes ne tik metodinį darbą tobulinti Lietuvai visai naujais Lie- 
tuvai menedžmento, marketingo ir politologijos tyrimų aspektais. 

Dabartinis bandymas pakeisti Lietuvos aukštosiose mokyklose TSKP istorijos ir mokslinio komu- 
nizmo kursų dėstymą politologija, paliekant tuos pačius susikompromitavusius ir labai menkos kompe- 
tencijos kadrus jau nuo pirmųjų dienų pasmerktas žlugti. Neturėdami profesionalių politologų, turime su 
visa atsakomybe kviestis tam darbui iš kitur specialistus speckursams, kurie padės atsakingai suformuoti 
savarankišką, baltiškąją civilizuotos politologijos koncepciją kaip atasvarą jau bankrutavusiai, azijietiškai 
stalininei tautų federacijos per deportacijas ir taikos, vystant ginklavimosi varžybas, sampratai. 

5. Atkurtame Kauno universitete, šalia kitų ekonominių specialybių, LŽŪA katedros ved. M. Treinio 
siūlymu būtina rengti ekonomikos specialistus darbui kooperatinėse įmonėse ir organizacijose, jų gamy- 
biniams ir prekybiniams ryšiams su užsieniu palaikyti. Sociologijos bei psichologijos gamybai profilių 
katedros taptų koordinatoriais, padedančiais ruošti specialistus dėstyti darbo bei socialinę psichologiją, 
sociologiją LŽŪA, KPI ir kitoms Kauno aukštosioms mokykloms. 

6. Atkuriamajame universitete reikia nedelsiant pradėti ruošti šių specializacijų menedžerius: vidaus 
ūkinei veiklai, ekonominiams ryšiams su užsienio kontragentais ir aplinkos apsaugai. 

Ruošiant vidaus ūkinės veiklos menedžerius turėtų būti dėstomos šios teisinės disciplinos aukštųjų 
juridinių mokyklų programų ribose: darbo teisė, civilinė (ūkinė) teisė ir tarptautinė privatinė teisė. Be 
to, studentams turėtų būti dėstomi gamtos apsaugos, administracinės teisės, marketingo ir kai kurių kitų 
disciplinų teisiniai pagrindai. Turėtų būti taip pat dėstomos reikalingiausios ekonominio ciklo discipli- 
nos - pramonės bei prekybos ekonomika, finansai ir kt. 

7. Ruošiant ekonominiams ryšiams su užsieniu menedžerius turėtų būti dėstomos šios teisinės discipli- 
nos aukštųjų juridinių mokyklų programų ribose: tarptautinė privatinė teisė, darbo teisė, civilinė (ūkinė) 
teisė ir tarptautinė prekybinė teisė. Studentai turėtų gerai žinoti, kaip kuriamos bendros su užsienio fir- 
momis įmonės, kaip surandami partneriai užsienyje, būti perpratę marketingo teisinius aspektus ir kitus 
santykių su užsienio kontragentais reguliavimo klausimus. Be to, šios specializacijos menedžeriams turėtų 
būti dėstomi gamtos apsaugos, tarptautinės viešosios teisės ir kai kurių kitų teisinių disciplinų pagrindai. 
Iš ekonominio ciklo disciplinų reikia paminėti užsienio prekybos ekonomiką, finansus, buhalterinę aps- 
kaitą ir kt. Studentai turėtų išmokti aktyviai kalbėti viena iš tarptautinės reikšmės kalbų (anglų, prancūzų 
ar ispanų) ir bent pasyviai mokėti vieną iš mažiau paplitusių kalbų: italų, vokiečių, japonų ar kt. 

8. Ypač aktualus tampa plataus profilio aplinkos apsaugos menedžerių ruošimas. 

Ruošiant šios specializacijos menedžerius, turėtų būti dėstomos gamtos teisinės apsaugos, darbo teisės 
ir civilinės (ūkinės) teisės disciplinos aukštųjų juridinių mokyklų programų ribose bei kai kurių kitų 
teisinio pobūdžio disciplinų pagrindai. Be to, menedžeriams ekologams turėtų būti dėstomi ekologijos, 
biologijos, racionalaus gamtos išteklių naudojimo, gamybos be atliekų ar su mažomis atliekomis organi- 
zavimo, pramonės ekonomikos ir kitos ekonominio bei biologinio ciklų disciplinos. 

Visų šių specializacijų menedžeriai turėtų gauti tokį juridinį paruošimą, kad esant reikalui galėtų 
sėkmingai dirbti ir juridiniais konsultantais ūkinėse įmonėse bei organizacijose. 

JAV ir kai kurių kitų šalių universitetuose bei koledžuose vis daugiau ruošiama socialinės sferos spe- 
cialistų (teikiančių įvairias paslaugas pensininkams, invalidams ir kt.). Laikas ir mums pasirūpinti tokių 
humanitarinių specializacijų specialistų ruošimu. 

9. Ekonominės bei teisinės specializacijos humanitarinės profesijos samprata tiksliau bus suformu- 
luota per konferencijos metu vyksiančias diskusijas. Tai turi būti „pasvertas“, „balansinis“ variantas toles- 
nei veiklai, sukurtas atsižvelgiant į kitų specialistų pareikštus siūlymus dėl artimesnės bei tolimesnės 
visų fakultetų humanitarizacijos. Tik griežčiau aptarus Kauno universitete koncepcijų rėmus, bus galima 
parengti ir jų „įkainojimą“, t. y. nustatyti, kuri iš aptariamų koncepcijų įgyvendintina turint omeny resursų 
apribojimus, finansines, darbo ir kitų išteklių galimybes. 


NR. 104. LEONO MULEVIČIAUS SIŪLYMAS 


Mulevičius, Leonas. Istorijos mokslas atkuriamame Kauno universitete. In Tautinė aukštosios mokyklos koncepcija ir 
Kauno universitetas. - Kaunas: Lietuvių kultūros fondo klubas „Aukuras“, 1989, p. 52-54. 


Ist. m. dr., prof. Leonas Mulevičius 
Lietuvos TSR MA Istorijos institutas 


Istorijos mokslas atkuriamame Kauno universitete 


[...] Kokie Kauno universiteto atkūrimo sunkumai? Aišku, materialinė bazė (pastatai, įrengimai, prie- 
monės, lėšos, bendrabučiai, butai dėstytojams ir kt.). Tai bendra universiteto problema. Į ją nesigilinsime; 
galima tik pastebėti, kad studentai-kauniečiai, kuriems studijuojant Vilniuje, tenka skirti bendrabučius, 
studijuodami Kaune, gyvens pas tėvus. Be to, universitetas priartės iš Centrinės ir Vakarų Lietuvos 
kilusiems studentams. 

Sunkiausias kadrų klausimas. Dėl jų stygiaus universitetą reikėtų plėtoti laipsniškai. Paskaitų skaityti 
specialistus tektų kviesti iš Vilniaus, gal net iš kitų respublikų ir užsienio. Pasaulio universitetų praktika 
rodo, kad profesoriai periodiškai vyksta skaityti paskaitų daug toliau negu už 100 kilometrų. 

Specialistų rengimo aukštojoje mokykloje problema susideda iš dviejų dalių - kokybinės ir kiekybinės. 
Mes pasisakome už du universitetus. Studentų skaičių ir toliau bus galima reguliuoti nustatant priėmimo 
limitus (šiuo atveju Kauno universitete ir Vilniaus universiteto bei Vilniaus pedagoginio instituto Istorijos 
fakultetuose). 

Pereiname prie kokybinės pusės. Kaip turėtų vadintis atkuriamas universitetas, jo fakultetai, ne taip 
svarbu. Pagal specialybių pobūdį ir kiekį fakultetą galima vadinti humanitarinių mokslų, istorijos-filolo- 
gijos arba istorijos fakultetu. Katedros taip pat gali būti daugiau ar mažiau specializuotos. Beje, dabartinės 
aukštųjų mokyklų katedros gana stambūs fakultetų padaliniai. Juose darbuojasi iki 10, kartais gerokai 
daugiau profesorių, docentų asistentų (neskaitant laborantų). Seniau katedrą sudarydavo daug mažiau 
pedagogų. Normalu būdavo, kai katedroje dirbdavo du žmonės - profesorius ir asistentas. Antai Lietuvos 
universiteto humanitarinių mokslų fakultete 1929-1930 m. buvo 16 katedrų. Jose darbavosi 30 profesorių, 
docentų ir lektorių. Kiekvienoje katedroje - nuo vieno iki keturių. 

Šiais mokslo metais į Vilniaus universiteto Istorijos fakulteto dieninio skyriaus pirmąjį kursą priimta 
50 būsimų istorikų: 25 į pedagoginę grupę ir 25 - į bendrąją. Pedagoginėje grupėje ruošiami pedagogai. Jų 
siauresnė specializacija - Lietuvos istorija, TSRS istorija ir visuotinė istorija. Bendroje grupėje ruošiama 
šių specialybių: archyvistikos, gidų ir muziejininkystės. Pastarosios specialybės studentai šiek tiek supa- 
žindinami su archeologija. Etnografų Vilniaus universitetas nerengia. Specializacija prasideda tik baigus 
II-jį kursą vasarą prieš 5-jį semestrą. Į neakivaizdinį skyrių priimta taip pat 50 studentų. Visi jie rengiami 
pedagogais pagal vieną iš trijų minėtų specialybių. 

Nors retai, dabar kai kurie dėstytojai naudojasi teise imti didesnį pedagoginį krūvį, kad būtų atleisti 
nuo mokslinio darbo. Kai kurie dėstytojai, nors dalyvauja moksliniame darbe, bet neintensyviai, veng- 
dami originalių tyrimų. Manau, reikia įgyvendinti taisyklę, jog kiekvienas aukštosios mokyklos pedago- 
gas privalo vykdyti mokslinius tyrimus. Taip pat reikia, kad visus speckursus ir kiek įmanoma daugiau 
bendrųjų kursų skaitytų specialistai, besigilinantys į atitinkamos šalies, atitinkamo laikotarpio atitinka- 
mas problemas. 

Taigi besiplečiant bei atsinaujinant Istorijos instituto mokslininkų ir aukštųjų mokyklų pedagogų 
istorikų kontingentui, reikia rengti specialistus, sugebančius vykdyti savarankiškus mokslinius tyrimus. 
Specialistus reikia rengti abiejuose universitetuose. Juose turi būti rengiami taip pat vidurinių mokyklų 
mokytojai. Šiems, be abejo, turi būti privaloma istorijos dėstymo metodika bei pedagoginė praktika. Juos 
būtų galima atleisti nuo vieno kito speckurso. Tačiau moksliniam ir pedagoginiam darbui besiruošiančių 
studentų specializacija turėtų būti artima. Visi jie turėtų susipažinti su pasaulio, ypač su Europos ir dar 
labiau su kaimyninių tautų istorija. 

Kadangi Vilniaus universitete jau yra archyvistikos ir gidų specialybės, jų galima nedubliuoti Kaune. 
Čia reikia atsisakyti ir muziejininkystės. Daug svarbiau muziejuje turėti gerą specialistą archeologą, etno- 
grafą, numizmatą, negu apie viską paviršutiniškai išmanantį muziejininką - tarnautoją. Tai nereiškia, kad 
negalima grupei studentų skaityti muziejininkystės kurso. 

Kaune siūlau rengti archeologus. Viename universitete studentus galima orientuoti į pirmykštės ben- 
druomenės laikotarpio archeologiją, kitame - į viduramžių, ypač miestų archeologiją. 

Jeigu Vilniaus universitete ateityje bus etnografijos specialybė, Kaune siūlau rengti etnologus (etno- 
logija skiriasi nuo etnografijos tuo, kad tiria ir apibendrina tautų kultūros, civilizacijos ir psichologijos 
dėsningumus, daugiausia naudojant palyginamąjį metodą, o etnografija aprašomuoju metodu tiria kurios 
nors tautos materialinę ir dvasinę kultūrą). Būsimieji etnologai ir istorikai turėtų būti kreipiami į etnoge- 
nezės ir nacionalinių santykių studijas. 

Pagrindinį studentų pasiskirstymą specialybėmis (istorijos, archeologijos, etnologijos) reikėtų atlikti 
jau pirmame kurse. Aukštesniuose kursuose galėtų vykti papildoma siauresnė specializacija. Pavyzdžiui, 
kas keleri metai galima sudaryti numizmatų grupes. Beje, Kaune numizmatai turi geresnes sąlygas - yra 
turtinga pinigų kolekcija. 

Taigi Kauno universitetas Vilniaus universiteto studentų istorikų specializacijos nedubliuos. Dalinio 
dubliavimo išvengti negalima, bet jo nereikia bijoti. Tai sudarytų progą gerai ir naudingai konkurencijai. 
Didėjant istorikų ir pedagogų būriui konkurencija vestų į specializacijos įvairovę. Ilgainiui turėtų susi- 
kurti savitos mokslo mokyklos. 

Atkūrus Kauno universitetą iš karto siūlau įsteigti dvi katedras - istorijos ir archeologijos-etnologijos 
(etnografijos). Dabar sunku pasakyti, kada ir kuriame universitete reikėtų įsteigti pagalbinių istorijos 
mokslų katedrą. Tačiau ir nesant tokios katedros viename, o gal ir abiejuose universitetuose reikia pradėti 
rengti archeografus, paleografus, numizmatus, istorinės metrologijos, geneologijos ir kitų pagalbinių isto- 
rijos mokslų specialistus. Šių specialybių dubliavimas Vilniaus ir Kauno universitetuose būtų nepageidau- 
tinas, be to, sunkiai įgyvendinamas. 

Ateity, matyt, iš istorijos katedros turėtų susidaryti bent dvi katedros. 

Istorikams reikėtų dėstyti tradicinius bendruosius kursus: senovės istoriją, viduramžių istoriją, naujųjų 
ir naujausiųjų laikų istoriją, Lietuvos (kartu ir Mažosios Lietuvos) istoriją. Šį kursą turėtų skaityti atitin- 
kamų laikotarpių specialistai. 

Daug geriau būtų bendruosius kursus suskirstyti ne tik chronologiškai, bet ir pagal regionus bei prob- 
lemas: senovės istorija, Rytų šalių istorija, Amerikos istorija, Europos politinė istorija (šią discipliną gal 
sujungti su politologija), Europos kultūros istorija, ekonominė istorija. Baltijos šalių (Skandinavijos, 
Vokietijos, Estijos ir Latvijos) istorija, Rusijos istorija, Lenkijos istorija. 

Istorikams reikia skaityti dar šiuos kursus: antikinę ir baltų mitologiją, Lietuvos istorijos šaltinius, 
Lietuvos istorijos istoriografiją, Lietuvos švietimo istoriją, pagalbinius istorijos mokslus, visuotinę meno 
istoriją, Lietuvos meno istoriją, istorijos metodologiją (mokslas apie istorijos tyrimo metodus), istorijos 
dėstymo metodiką, toponimikos (arba onomastikos) pagrindus ir kalbas: lotynų, vokiečių, senąją rusų 
kalbą ir lenkų. Suprantama, kai kurių siaurų specialybių studentams ne visi minėti kursai turėtų būtų 
privalomi. Kai kuriems studentams tai būtų speckursai. Antra vertus, jiems galėtų būti skaitomi kaip pri- 
valomi ir kitokie kursai: graikų, senoji vokiečių, anglų kalba. Kitiems studentams tai būtų fakultatyvinės 
disciplinos. 

Speckursai, kurių neįmanoma numatyti, turėtų būti rengiami pagal studentų pagrindines ir papildo- 
mas specialybes. Speckursas neturėtų būti tęsiamas po to, kai dėstytojas paskelbia mokslinį darbą, kurio 
pagrindu speckursas skaitomas. 

Archeologai ir etnologai turėtų išklausyti ne visus istorikų bendruosius kursus ir be to sutrumpintais 
variantais. Jie privalo klausyti atitinkamos pasaulio pirmykštės bendruomeninės santvarkos ir Lietuvos 
pirmykštės bendruomeninės santvarkos kursus, taip pat pasaulio ir Lietuvos archeologijos bei etnologi- 
jos (etnografijos) bendruosius kursus, lauke (ekspedicijų) tyrimų ir kitokias disciplinas (čia jų smulkiau 
neįvardijame). [...] 


NR. 105. VDU ATKŪRIMO TARYBOS TREČIO POSĖDŽIO PROTOKOLAS. 
1989 M. BALANDŽIO 20 D. 


VDU archyvas, f. 1, ap. 1, b. 4, I. 16-24. Rankraštis, originalas. 


1989 04 20 Protokolas Nr. 3 


KVD U-to Atkūrimo tarybos posėdžio, įvykusio 1989 04 20, protokolas Nr. 3 
Dalyvavo: 30 narių 


Dienotvarkė 

1. Akad. J. Vilemas. Pokalbio su miesto valdžia ir akad. J. Kubiliumi bei jį lydinčiais asmenimis (įvyko 
1989 04 18) referavimas Tarybai. 

2. KVD U-to atkuriamasis procesas (bazė, finansai ir kt.). 

3. Einamieji reikalai. 


Pirm. - akad. J. Vilemas. Pasiruošimas konferencijai balandžio mėn. 

Turėtume pradėti konkrečią veiklą. 

LKP Kauno m. 1989 04 18 d. akad. J. Kubiliaus susitikimas - palankiai vertino Tarybos atsiradimą, ko 
anksčiau nebuvo. Kreipėsi pats į miesto valdžią jį priimti. Šalių pozicijos ryškėja, nors su vyr. ir ministru 
susitikta nebuvo. Nauja - KPI pozicija šios idėjos atžvilgiu. KPI rimtai pasiruošė Respublikos aukštųjų 
mokyklų reorganizacijai. Pagrindinis elementas būsimo universiteto būtų KPI. Visi palankiai nusiteikę 
KVD U-to įkūrimui. Kaip efektyviai eiti ta kryptimi - susirinkę pasidalinsim. 

J. Vilemo nuomonė - auk. mokslo reorganizacija ir įkūrimas turi derintis. Pradiniame etape reikia 
vystyti humanitarinę dalį paspartintais tempais. VVU jau pradeda veikti. Yra realios galimybės pradėti 
funkcionuoti humanitariniam fakultetui. Jei kitaip - humanitarinė dalis gali numirti dar neužgimusi. Gali 
būti visokių povandeninių akmenų. Reikia tęsti VU KVF dieninio fakulteto vystymą. Patalpos prastos, 
reikalingi remontai. Jei lauksime to - artimiausioj ateity 5 m. neatsidarysim. Sunkiausias periodas - reor- 
ganizacija. Reikia tinkamos bazės pradėti. Kaip remontai ar statybos - reikalas ilgas. Humanitarinė dalis 
1990 m.-1991 m. turėtų funkcionuoti. To laukiama. Ugdymo procesas labai sudėtingas. J. Kubilius siūlo 
likviduoti pedagoginio instituto dalį ir ją perimti KVD U-tui. Realistiškiausia - LŪSTI filialo organizacija. 
LŪSTI filialą perduoti KPI, atlaisvinti plotus darbui ir gyvenimui. J. Kubilius pareikalavo turėti bendra- 
butį. Atplėšti LŪSTI ir perduoti KPI - realiausia. 

VDU-to variantai. Steigiami Konservatorijos filialai, Dailės filialai. Tai - tik siauro profilio specialistai. 
Juos pajungti U-tui į vieną krūvą. Yra siūloma prisijungti KKI, t. p. KPI - VU KVĘ išauginti iš VU KVĘ 
gigantas - KPS, KMI ir VU KVF - tai ateities darbas. 

Norėtųsi išgirsti susirinkusiųjų nuomones. 

A. Mickis - telegrama gauta iš Jagodino. Gosudarstvennyj obrazovatelnyj Komitetas!?. (kviečia 
27-28 d. atvykti Maskvon). Liesti U-to klausimą. 

J. Vilemas - kuriama nuclear society - rimta organizacija. Reikia reorganizuoti mokslą, nes tas mokslas 
smunka. 

E Bukauskas (KMI prorektorius) - nori išgirsti iš KPI. 

V. Domarkas - esant dabartinei situacijai nematom kelių pasiekti tikslams, kaip reorganizuoti KPI - 
inkorporuoti KPI + humanitarai. Yra kadrai, materialinė bazė. Atskira mokykla - didelė problema. Pirmus 


27 Genadijus Jagodinas (1927-2015 m.) Valstybiniam SSRS liaudies švietimo komitetui vadovavo 1988-1991 m. 

metus paugdyti VU filialą Kaune, vėliau - įjungti KPI, kuris reorganizuojasi U-to kryptimi. U-te tektų ir 
dailė, dėl KKI - abejoju, KMI - gal kursis Medicinos akademija, Filologijos f-tas, Technologijos, Informa- 
tikos, Fizikos-technikos f-tas, kurie gali vystytis KPI bazėje. 

A. Butkus - pritaria - humanitarizuoti KPI, pradėti skaityti disciplinas, vedančias į inteligentiją. Buvo 
siūloma - nuo ateinančių metų įvesti kalbos kultūros ir net literatūros kursą, etiką, estetiką. Yra ekono- 
mistų KPI, VU KVĘ LŽŪ ekonomines specialybes aprūpinti. 

M. Venslauskas - taryba yra ne patariamasis, o veiksmingas organas, aukštesnis už Kubiliaus. Nepri- 
leisti, kad nesukurtume koncepcijos. Reikia vystyti specialybes, kokių reikia pasauliui. Gyvenimo eiga 
siūlo specializaciją. U-tas - fundamentalaus humanitarinio profilio (filosofija, teisė, ekonomika, tarptau- 
tiniai santykiai, fizika-matematika (nauja) - pagrindas mūsų besivystančiai pramonei, informatikos f-tas 
(jungia lingvistiką, fiziką, biologiją, kaip Paryžiaus, Izraelio, Norvegijos), biologijos-ekologijos. Jie turi būti 
nedideli. Turi būti atranka. Priimame gerus, stojančius, o paskui jų nėra. Jei visos aukštosios mokyklos 
norėtų paremti idėją - tai informatiką - gali paremti KPI, biologiją - rems KMI (apie 30-40 žmonių), 
reikia atsisakyti įsisenėjusių tradicijų. Reikia informuoti ministrą apie esamą koncepciją. Reikia pagalvoti 
apie katedras: fizikos, matematikos, (biologijos remtų ŽŪA), humanitarines - ant VU KVE Tai KMI dau- 
gelio žmonių nuomonė. Tuo išeisime į forumą - konferenciją. Taigi, 1 - koncepcija, 2 - kaip realizuoti. 

A. Smailys - koncepcijos labai prieštaringos. Jų suderinti neįmanoma. U-tas reikalingas miesto huma- 
nitarizacijai. Reikia apriboti klausimų ratą - kaip realizuoti humanitarinio fakulteto idėją? Pervesti VU 
KVE į U-to statusą. 2 klausimas - ekologinis (Adamkus). 

A. Mickis - arba kuriam naują struktūrą, arba panaudojam esamą. Nusprendėm - naują. Aš - už naują. 
Reikia kurti kad ir nuo nulio. 

[Sekretorei nepažįstamas asmuo]. - Ar reikalingas Un-to pavadinimas. Ieškoma kelių, kaip pasida- 
ryti kitokiais. Kalba - naujo U-to įkūrimą, tada reikia pradėti nuo nulio. Pradžioj priėmimas nedidelis. 
Lengviau Respublikos vyriausybei transformuoti esamas aukštąsias mokylas, o ne steigti naują. Prarasim 
administracine prasme labai daug. 

A. Gutmanas - ateitį planuojam kaip dalelytė stipraus centro, - tada viskas priklauso nuo Maskvos 
Jagodino, jei ateitis - suvereni valdžia - tie formalūs samprotavimai neturi prasmės. Reikia sukurti naują 
U-tą, likviduotiti VPI - tai būsimų pedagogų ruošimas. Nesiskaityti su esamais ryšiais. 

P. Stirbys - tikslinga - pasirinkti steigti u-tą kur ką pagauti, gauti - kaustantis variantas. 2. Duoti eigą 
fantazijai ir sukurti Lietuvai reikalingo u-to idėją, leisti žemyn, ieškant ministro nusileidimo. Nuo to ir 
pradėti. Pagal Amerikos u-tų struktūrą - anglų kalba - ašinė katedra (tautos kalba). Amerikoj ieškoma 
tik gabių jaunuolių. Tokių dabar nėra. Susidursim su atranka. Japonijoje - daugiapakopinis atrinkimas, 
JAV - įstoja be egzaminų, o vėliau - atranka. 

Prof. P. Zakarevičius - pritaria Gutmanui - už solidų, rimtą u-tą - reikia jį sumodeliuoti su specialybių 
nomenklatūra ateičiai. Ruošia VVU ir KPI ekonomistus. Ruošiami darbo normavimo - atgyvenusio specia- 
listai. Kalbėti apie ekonomistus, kurių reiks už 5-8 metų. Galima ir KPI pagrindu, bet karpysim KPI žiauriai. 
Specialybes pasiekti kita kryptimi. Sudaryti modelį. Kas per modelis - nežinau dar. Principe - padėtis su 
ekonomistais siaubinga. Kokių ekonomistų reiks? - Menedžeriai, komersantai, marketingo specialistai. 

R. Karazija - ruošiam specialistą prie staklių, kurių jau nebebūna, kai specialistas baigia aukštąją 
mokyklą. Reikia persitvarkyti visiems. Reali situacija — giliausia ekon. krizė šalyje. Galime padėti naujai 
mokyklai pinigais. Galima save apiplėšti, atiduoti viską. Kokių specialybių reiks? O gal bus tinkamas ir 
techniškasis u-tas. Neturim jokių priemonių, ką atiduoti gero. Gal perkelti iš KPI specialybes, jas sugru- 
puoti. KPI yra stiprių katedrų. Gal atneštų ryšiai su užsieniu. Reikia naudotis esama baze dėl labai sunkios 
Respublikoje ekonominės situacijos. 

A. Smailys - aukštosios mokyklos, valdomos valstybės, sužlugo jau iki prancūzų revoliucijos. Itališkas u-to 
tipas - miesto magistratas išlaiko. Prancūziškas - su privatine organizacija. Jas kūrė, išlaikė organizacijos 
kaip „Caritas“. Tvarkosi senatas - rektoratas, o pinigus skiria valstybė. Kontekstas toks gavos, išeinant iš 
esamų sąlygų. Negalėsim visų pasiūlymų realizuoti. Sudaryti vieningą koncepciją - svarbiausi klausimai: 
1) humanitarizacija miesto (esamą technizuoti, pragmatizuoti, merkantilizuoti), pervesti VU KVF į humani- 
tarinį f-tą; jei bus suverenitetas, galėsime daug ką pasidaryti. Adaptuosimės greitai. 2) Ekologinis klausimas. 

A. Butkus - dvi korekcijos. Miesto humanitarizavimas liečia visus. Duoti darbo humanitarams. Turime 
gydyti dabar esamas žaizdas. Kokių reiks po 10 metų - kas žino. 

G. Patackas - LPS - 1-oje vietoje - humanitarizacijos dalykai. Žmonėse bus negeros nuotaikos, jei 
nebus humanitarinio u-to. Būtina koncepcija. Reikia ašies - ją reiktų laikyti lietuviškos savimonės idėja — 
kultūrologijos katedra. Mokslai - kalbos dalykai, toliau - ekologija. Esame Europa, turime remtis Europos 

u-tų modeliu. Neužmiršti, kad humanitarinėje ašyje —- Teologijos f-tas. Realizacija: iš sekmadieninės 
mokyklos patirties. Pradėti nuo humanitarinių kursų, esamų VU KVF bazėje. Pvz., filosofijos katedra, 
kraštotyrininkai - apsiskelbė, bet žmonių nėra. Jie turi programą. Jie veikia. KVD U-tas irgi prasidėjo nuo 
kursų. 2) ekologija; 3) techniškieji. Gyventi ir dirbti laisvai. KPI reikalai prasti humanitarinėj srity. Huma- 
nitarinių disciplinų KPI niekas net nenori. 

J. Dromantas - LŽŪA. Baikonūras pastatytas, kad Gagarinas skristų į kosmosą. Reikia jausti žemę po 
kojomis. Sudaryti koncepciją, bazę turim turėti. Visi esame biedni - ką atiduoti? Reikia kabintis už VU 
KVF bazės. Jis turi tapti pagrindu. Grįžti į 1950 m., apjungti, kas buvo perskirta. KPI - yra bazė. Gamtos 
mokslams duos ir LŽŪA. Perduotume ir Ekonomikos f-tą. Respublika spręs specialistų poreikį. LŽŪA 
profesūra yra nuomonės - apjungti. Vėliau galima keisti. Reikia jungti ir KMI. 

P. Stirbys. Diskusijos užsitęsė. Tegul u-tas bus negalutinis nei funkcine, nei struktūrine prasme. Neblo- 
gas pagrindas - komisijos koncepcijos. 

V. Palys - Kauno meno mokykla. Reikia atkurti ir Kauno meno mokyklą. Meno visuomenė to laukia. 
Dailės instituto f-tas - tai kelias į meno mokyklą. Mechaniškai inkorporuoti Dailės f-to negalima. 

J. Vilemas. Nereikia suformuluoti dokumento 10-15 metų pirmyn. U-to forma keisis. Reikia pabandyti 
sukurti VU filialo augimą. Galingas naujas universitetas - taip, bet kaip tą padaryti, kai nėra pas mus jokių 
galimybių. U-to reikia kuo greičiau. Leisti konservatorijai ir meno mokyklai vystytis, bet konsoliduoti 
jėgas. Eiti tuo, kas yra pradėta - sudaryti sąlygas vystytis tam, kas yra. Visas statybas atiduoti u-tui. Miesto 
valdžiai reiktų atkreipti dėmesį pirmiausia į u-tą. Stengtis jį visais būdais paremti. Formuoti sparčiau 
humanitarinę u-to dalį ir ekologiją. Kiekviena aukštoji mokykla turi būti ekologiškai kultūringa. Reikia 
ekologizuoti visą aukštąjį mokslą. Nerealu įkurti u-tą, atsiribojus nuo kitų aukštųjų mokyklų. KPI - tech- 
nikumu telieka. Įvesdinus biednystę, humanitarinė dalis galėtų vystytis, bet u-to koncepcijos formavimąsi 
ištęsti. Atsiradus rektoratui, sprendimai keisis. Prof. Mickis Maskvoje informuos Jagodiną apie Kauno 
U-to steigimo reikalingumą, - be detalių. Remti ministerijos pastangas plėsti VU Kauno filialo plėtimą. 
Preliminarinių krypčių darbas tenkina. 

Doc. A. Karoblis. Reikia konkrečių darbų rezultato. Reikia paruošti u-to atkūrimo projektą ir su juo 
išeiti į vyriausybę. Daryti atskirų krypčių koncepcijas. Tam reikia karkaso. 

M. Venslauskas. Susidaro įspūdis - su kuo atėjom, tuo ir išeisim. Gal palikti tas kryptis ir jas vystyti. 
Tai - hipotezė, kurios laikysimės. Visi laukia modelio. Kas atsakingas už kryptis - pagarsinti. Biologi- 
jos-ekologijos f-tas būtinas, nes neturime šiuolaikinio lygio specialistų. 

P. Zakarevičius - per konferenciją paklausysime apie modelį. 

A. Mickis - išklausyti komisiją ir susirinkti po konferencijos. 

A. Smailys - sekančiam posėdžiui išrinkti 2 prorektorius mokymo ir ūkio reikalams. Pradėti ruošti 
statutą. 

Z. Kazakevičius - paruošti 2 dokumentus: 1) struktūros modelis etapais, 2) įgyvendinimo grafikas. 
Negalime ignoruoti akad. J. Kubiliaus vadovaujamos komisijos ir įžeisti Respublikos vyriausybę. Reikia 
realiai žvelgti į esamą padėtį. Respublikos biudžete - deficitas. Statybininkų problemos. Daug paraiškų — 
kardiochirurginis, ginekologinis ir kt. labai reikalingi. Naujo objekto u-tui nebus galima suprojektuoti. 
Labai sudėtingi biurokratiniai slenksčiai. Pirmam etape vystyti VU KVF bazėje humanitarines kryptis, o 
KPI pamažu įlieti į u-tą. Turėsime VDU-tą. Prašyti medžiagą apie u-tą. 

E Bukauskas - Vilniaus Universiteto darbuotojai žiūri neigiamai į Kauno u-to atkūrimą. Ką daryti 
tokioje situacijoj. Gal kurti u-tą šioje bazėje kaip autonomišką, nepriklausomą. Šis u-tas galėtų priklausyti 
Ministrų Tarybai. 

J. Vilemas - akad. J. Kubilius nieko prieš atidarytiną Kauno universitetą. Mūsų nevaldys. 

P. Zakarevičius - tegul skaitosi u-to filialas, turi 2-rą prorektorių, būtų pavaldus tiesiog Zabuliui. 

A. Smailys - 1991 m. VU KVF pervestas į u-tą. Kam jie turi trukdyti. Nesileisti valdomiems. 

J. Vilemas - leisti darbinėm grupėm dirbti. Išklausyti konferencios nuomonę. Neetiška aplenkti 
konferenciją. 

A. Karoblis. Pirminis atkūrimo projekto variantas - pagal pradinės organizacinės komisijos poziciją. 
Po kelių metų - jungsimės. Pradėti nuo VU, Kauno filialas, vėliau - dailė ir konservatorija, žymiai vėliau - 
Kauno kūno kultūros institutą. 

G. Kostkevičius. Pradedam nuo mazgų. Kam reikalingas tas darbas? Generatorių kurti nuo mazgų. 
Nelogiška. 

J. Vilemas - taip, bet reikia leisti dirbti esamom realiom sąlygom. Daug darbo pravers. 

A. Karoblis - konferencijos metu žmonės sukaups medžiagą, jaus atsakomybę. 

A. Smailys - pasiimti visą informaciją konferencijos metu ir koreguoti kryptis. 
J. Vilemas - po konferencijos tuoj susirenkam. 


Renkamės ketvirtadienį, gegužės 11 d. 14 val. Centriniuose Rūmuose. 


Įpareigoti [darbinių grupių vadovus ?]: 
Filologijos - Radzevičius 

Ekonomikos - Zakarevičius 
Informatikos - Šeinauskas 

Menų - Palys 

Biologijos-ekologijos - Venslauskas 
Matematikos - Karoblis 

Istorijos - Marčėnas 


Konferencijoje dalyvaus aktyviai. Tarybos pranešimą - pirmininkas. 
Smailys - ir atliko didelį darbą. 
Stirbys - dirbti dviem etapais. 


Pirmininkavo akad. J. Vilemas 
Sekretoriavo J. Misevičienė 


NR. 106. JONO BAjORO PASISAKYMAS. 1989 M. BALANDŽIO 21 D. 
Bajoras, Jonas. Keiskime ne iškabas, o save. In Kauno tiesa. 1989 04 21. Nr. 93, p. 4. 


Keiskime ne iškabas, o save 


Anot lietuvių tautos žadintojo Vinco Kudirkos, svarbiausias tautos negalios simptomas - kivirčai, nesu- 
tarimai. Asmeninės užgaidos. Taip buvo anuomet, taip yra ir dabar. 

Labai brangiai tauta sumokėto už tuos vidinius nesutarimus ir kivirčus, pradedant Liublino unija ir 
baigiant stalinine aneksija. Patyrime daug nevilties ir neteisingumo, praradome suverenitetą, netekom 
daug savo tautos sūnų ir dukrų, bet ir dabar vieni kitus kaltiname, priekaištaujame ir smerkiame. Nenuos- 
tabu, kad daug nesutarimų kyla dėl Vytauto Didžiojo universiteto atkūrimo. Vieni į jo atkūrimą žiūri kaip 
į betikslę prabangą ar nepagrįstą užgaidą, o kiti ryžtingai ieško būdų, kad jį greičiau ir pilniau atkurti. 

Dabar jau pripažįstama, jog būtų realu atkurti Universitetą kurios nors vienos aukštosios mokyklos 
pagrindu arba sujungus kelias aukštąsias mokyklas (ČC. Medalinskas, „Tiesa“, 1989 02 02). Daugumos 
nuomone, Universitetą reikėtų atkurti pamažu, plečiant Vilniaus universiteto vakarinį fakultetą, prade- 
dant dėstyti naujas specialybes bei mokslo šakas. 

Manytume, kad Kauno aukštųjų mokyklų sujungimas po vienu Universiteto stogu būtų netikslingas. 
Dabar, kai net atskiri ūkiai, įmonės ir mokyklos nori dirbti ir tvarkytis savarankiškai, kai visa Respublika 
siekia suvereniteto, mums siūloma „savanoriškai“ išsižadėti autonomijos ir sudaryti uniją su Universitetu. 
Tokiu keliu eidami vargu ar sukursime naujovišką ir originalų Universitetą. Mokslo šventovę reikia statyti 
iš naujų blokų ir tvirtų plytų, jei norime, kad joje būtų grynas oras ir daug šviesos. 

Prisiminkime ir kitą tokios unijos pusę, t. y. eklektiškai įkurto Universiteto valdymo problemas ir kolek- 
tyvo psichologiją. Vargu ar pavyks suformuoti iš senų „blokų“ vieningą kolektyvą ir nukreipti jį į didelį tikslą. 
Dirbtinai sudarytuose kolektyvuose dažniausiai įsivyrauja nesutarimai, formuojasi frakcijos, klesti šališku- 
mas, atsiranda „nuskriaustųjų“ ir „pažemintųjų“. Valdymo demokratinis centralizmas gali tapti neefektyvus, 
o veto teisė nepriimtina, nes ji neveda kolektyvo iš aklavietės. Istorija rodo, kad visos dirbtinai sudarytos 
unijos ir sąjungos nėra produktyvios, nes jas nuolatos vargina vidinės krizės ir nesutariami. 

Visiškai remiame pasiūlymą atkurti Vytauto Didžiojo universitetą, tačiau formuoti jį kurios nors aukš- 
tosios mokyklos pagrindu dabartiniu metu nėra tikslinga. Universitetą reikia kurti humanitarinių, visuo- 
menės ir gamtos mokslų savarankiško vystymo pagrindu, o ne autonominių institutų aneksijos būdu. Tik 
po to, kai išaugs ir sutvirtės naujasis Universitetas, būtų galima mėginti integruoti institutų mokymo ir 
mokslinį darbą su Universiteto atitinkamais padaliniais. Reiškiama viltis, kad atkurtas Kauno universite- 
tas turės didelę įtaką visuomenei ir padės kelti mūsų tautos dvasinę kultūrą. Tačiau būkime realūs savo 
norais. Dvasinės kultūros židiniai tik tada būna veiksmingi, kai pati visuomenė nori ir stengiasi tobulėti, 

kai žmonės jaučia būtinybę ir dvasiškai augti. Paprastai yra sakoma, jog ten, kur daug šventyklų, ten daug 
ir bedievių, arba, kitais žodžiais tariant, „arti bažnyčia - toli Dievas“. 

Taigi visuomenės kultūrinis lygis ir dvasingumas priklauso ne tiek nuo mokslo šventovių skaičiaus, 
kiek nuo pačių žmonių noro, valios ir pasiryžimo kopti siauru ir akmenuotu dvasinio tobulėjimo keliu. 

Todėl jau dabar, nelaukiant Universiteto atkūrimo, Medicinos instituto uždavinys yra išsamiai peržiūrėti 
visą mokymo sistemą ir pasistengti humanitarizuoti bei humanizuoti visas veiklos sritis, stiprinti užsienio 
kalbų mokymą ir iš esmės pagerinti visuomeninių mokslų dėstymą. Mokymo sistemos humanizavimas 
liečia tiek teorines, tiek klinikines katedras. Dėstytojų pareiga — taip organizuoti mokymo procesą, kad 
jis tiesiogiai ugdytų studento asmenybę ir padėtų formuoti humanišką bei kompetentingą specialistą, 
dorą tautos pilietį. Kaip žinia, asmenybę gali ugdyti tik asmenybė. Vadinasi, didelė pareiga ir atsakomybė 
tenka visų disciplinų dėstytojams, nes specialistų parengimas tiesiogiai priklauso nuo dėstytojų asmeni- 
nių savybių, dalykinės ir pedagoginės kvalifikacijos. 

Humanizuojant studentų ir dėstytojų tarpusavio santykius, reikia išguiti dar pasitaikančias nejaut- 
rumo ir grubumo, netaktiškumo ir nerūpestingumo apraiškas, būtina atviru veidu atsigręžti į auditoriją ir 
stengtis nuoširdžiai bendrauti su studentais, padėti jiems, remti ir skatinti jų pastangas mokytis ir tobulėti. 
Išsivadavę ir sugriovę baimės bastionus visuomenėje, drąsiau spręskime visus mokymo reikalus. Neleis- 
kime keroti nenuoširdumui ir arogancijai, kalbėkime tiesą ir būkime teisingi. 

Santykiuose su studentais išguikime nepasitikėjimą, nerūpestingumą ir formalizmą. Būtina ryžtingai 
keisti unifikuoto mokymo sistemą, atsisakyti scholastikos, aktyviau taikyti individualizuotą ir probleminį 
mokymą, drąsiau remtis savo sveika nuovoka ir individualia pedagogine patirtimi, o ne centro instruk- 
cijomis. Visiems dėstytojams reikėtų įsiminti, jog aukštoji mokykla turi mokyti studentą mokytis, ne tik 
pedantiškai reikalauti ir priekabiai juos kontroliuoti. Mūsų nuomone, reikia sukurti gerą psichodidaktinį 
klimatą, kur viskas grindžiama optimizmu, džiugia nuotaika, pozityviais emociniais išgyvenimais. Perdė- 
tas „reiklumas“, smulkmeniškumas gadina psichodidaktinį klimatą. Žalingą poveikį turi ir lengva ranka 
rašomi nepatenkinami pažymiai bei dažnas studentų gainiojimas per įskaitas ar koliokviumus. 

Atėjo laikas naujai ir racionaliai peržiūrėti visų dėstomų dalykų kursą, turinį ir apimtį, atsižadėti fakto- 
logijos ir faktomanijos. Turėtume daugiau stengtis ugdyti studentų logišką mąstymą, supratimą, žadinti jų 
dvasingumą. Norint visa tai įgyvendinti, reikia patiem daugiau domėtis saviaukla, ugdyti savyje gerumo 
ir nuoširdumo, tolerancijos, dorovės ir pagarbos jausmus. 

Taigi, mėginant humanizuoti aukštąją mokyklą, pirmiausia reikia keistis mums patiems - ir dėstyto- 
jams, ir studentams, reikia pradėti naujai mastyti, giliau suvokti mokslo ir žmogaus būties problemas. 
Norėtame priminti įžymaus anatomijos mokslo kūrėjo A. Vezalijaus devizą: „Moksle būkime vadovai, o 
ne despotai; mokytojai, o ne tironai, nes svarbiausia yra visiems duoti laisvę“. 


Jonas BAJORAS 
Docentas, Medicinos instituto kalbų katedros vedėjas 

1989 M. BALANDŽIO 25 D. 


Kostkevičius, Gediminas. Kokia Lietuvos mokslo ateitis? In Komjaunimo tiesa. 1989 04 25. Nr. 80, p. 2128. 


Kokia Lietuvos mokslo ateitis? 


Aukštojo mokslo sistemos Lietuvoje pertvarka yra tiesiogiai susijusi su Kauno Vytauto Didžiojo 
universiteto atkūrimu. 

Balandžio 26-28 dienomis Kaune vyks mokslinė konferencija „Tautinė aukštosios mokyklos koncep- 
cija ir Kauno universitetas“. Konferenciją organizuoja klubas „Aukuras“ kuriam padeda Lietuvos TSR 
Mokslų Akademija ir Lietuvos Persitvarkymo Sąjūdis. 


eš Beveik identiško turinio, tik įvilktas į interviu formą, G. Kostkevičiaus straipsnis tą pat dieną buvo paskelbtas „Kauno 
tiesoje“. Žr. „Tikimės konkrečių rekomendacijų“ / Aldona Kibirkštienė kalbina Gediminą Kostkevičių. In Kauno tiesa. 
1989 04 25. Nr. 96, p. 1. 

Vienas iš dviejų pagrindinių konferencijos darbotvarkės klausimų - aptarti ir aprobuoti kardinalios 
aukštojo mokslo sistemos pertvarkos Lietuvoje gaires. Šiandien ne laikas žvalgytis į Maskvą, turime 
remtis tautinės bendrojo lavinimo mokyklos siekiais, Lietuvos aukštųjų mokyklų tradicijomis ir pripa- 
žinimą pelniusių pasaulio mokslo ir mokymo centrų darbo patirtimi. Aukštosios mokyklos koncepcijos 
projektą paruošė darbo grupė, vadovaujama prof. Algirdo Čižo. Pagrindinis koncepcijos leitmotyvas gali 
būti išreikštas šia citata iš Dž. Vašingtono universiteto statuto: „Jokia mokykla negali suteikti išsilavinimo. 
Ji tiktai gali sudaryti galimybę šį išsilavinimą įgyti“. Labai svarbu, kad pats studentas rodytų iniciatyvą. 
Aukštoji mokykla turi ruošti ne siauros srities specialistą, o ugdyti humanišką asmenybę, sugebančią 
dirbti intelektualų, kūrybinį darbą. 

Aukštojo mokslo sistemos Lietuvoje pertvarka yra tiesiogiai susijusi su Kauno Vytauto Didžiojo uni- 
versiteto atkūrimu. Tai turi būti naujo tipo aukštoji mokykla ne tik mokymo proceso organizavimo for- 
momis ir savitvarkos principais, bet ir savo vieta Lietuvos moksliniame ir kultūriniame gyvenime. 

Konferencijos darbe dalyvaus gausus Respublikos mokslininkų ir kūrybinių darbuotojų būrys. Be to, 
atvyks 20 lietuvių kilmės mokslininkų iš JAV, Kanados, VFR, Lenkijos, svečių iš Estijos ir Latvijos. Paraiš- 
kas dalyvauti konferencijoje gavome taip pat iš Irkutsko, Odesos, kitų šalies miestų, kur gyvena likimo 
nublokšti lietuviai ir jų palikuonys. Dalyvauti konferencijoje kaip svečiai kviečiami gamybos vadovai, 
aukštųjų mokyklų dėstytojai, studentijos atstovai. Konferencija yra mokslinio pobūdžio, tad tikimės ne 
tiek emocingų kalbų, kiek konkrečių rekomendacijų, kurias dar vietoje būtų galima aptarti su vyriausy- 
bės atstovais. Norėtume priimti dokumentus, aprobuojančius aukštos kvalifikacijos specialistų rengimo 
Lietuvoje koncepciją, numatyti aukštųjų mokyklų tinklo pertvarkos principus, suformuoti Kauno uni- 
versiteto koncepciją ir numatyti universiteto atkūrimo programą. Reikalingas taip pat šeimininkas, kuris 
rūpintųsi Vytauto Didžiojo universiteto atkūrimo darbais. Todėl reikėtų galvoti apie Steigiamojo senato 
sudarymą. 

Konferencijoje vyks ne tik bendra diskusija, bet ir darbas sekcijose pagal mokslo šakas. Sekcijoms 
vadovauja akademikai V. Statulevičius, A. Buračas, Mokslų Akademijos narys-korespondentas A. Janulai- 
tis, profesoriai V. Areška. S. Masiokas, A. Baubinienė, filosofas K. Stoškus. Numatomi ir apimantys kelias 
mokslo disciplinas seminarai. 

„Aukuro“ klubas ruošiasi labai rimtai ir pasiryžęs konferenciją organizuoti taip, kad ji atitiktų tarp- 
tautinį lygį. Didelę paramą klubui teikia miesto organizacijos, sutikusios būti konferencijos sponsoriais. 
Jos proga išleidžiamas straipsnių rinkinys, plakatai, bukletai, medaliai ir kiti suvenyrai. Veiks Vytauto 
Didžiojo universiteto istorijai skirta paroda. Konferencijos dalyviams siūloma plati kultūrinė programa, 
o miesto gyventojams - idomūs susitikimai su dalyviais ir svečiais. Primename, kad konferencija vyks 
Politinio švietimo rūmuose (S. Daukanto g. 28). 


Gediminas KOSTKEVIČIUS 
Konferencijos organizacinio komiteto pirmininkas 


NR. 108. SKELBIMAS APIE SUSITIKIMUS SU UŽSIENIO LIETUVIAIS KAUNE. 
1989 M. BALANDŽIO 25 D. 


Visuomenės dėmesiui. In: Kauno tiesa, 1989 04 25. Nr. 96, p. 1. 


Visuomenės dėmesiui 


Lietuvos kultūros fondo „Aukuro“ klubas šiandien,balandžio 25 d., kviečia susitikti su JAV, Kanados, 
Švedijos mokslininkais, dalyvaujančiais konferencijoje „Tautinė aukštosios mokyklos koncepcija ir Kauno 
universitetas“. 

Susitikimai vyks: „Bangos“ susivienijimo kultūros rūmų salėje (Žemaičių g. 31) 17.30 val. - su visuo- 
menės mokslų profesoriais Dalia Katilius (JAV), Liucija Baškauskas (Švedija) ir Romu Vaštoku (Kanada); 
Antano Sniečkaus politechnikos instituto Energetikos fakulteto salėje (V. Jūro g. 48) 17.30 val. - su poli- 
tologijos mokslų profesoriumi Julium Šmulkščiu ir filologijos mokslų profesore Aušra Kubilius (JAV); 
Širdies ir kraujagyslių sistemos fiziologijos ir patologijos mokslinio tyrimo instituto simpoziumų salėje 
(Eivenių g. 4) 16 val. - su medicinos mokslų profesoriumi Edvardu Kaminsku (JAV). 

NR. 109. PRANEŠIMAS APIE STUDIJAS KRAŠTOTYROS FAKULTETE. 
1989 M. BALANDŽIO 26 D. 


Kur ir kada. In Alma Mater. Informacinis Kauno Vytauto Didžiojo universiteto Kraštotyros fakulteto biuletenis, 
1989 04 26, p. 2. 


Kur ir kada 


Kraštotyros fakulteto klausytojai renkasi kartą savaitėje - ketvirtadieniais. Tomis dienomis vyksta 
paskaitos. O užsiėmimai organizuojami įvairiai, suderinus dėstytojų ir klausytojų laiką. Kauno Istorijos 
muziejaus bazėje dirba archeologų sekcija (vadovė K. Rickevičiūtė) ir muziejininkų (vadovas A. Mar- 
kūnas). Šiose dviejose grupėse yra 40 studentų. Kauno Valstybinio archyvo bazėje mokosi archyvistikos 
sekcijos 8 studentai (vadovė V. Macežinskienė). 30 folkloro sekcijos narių bando kurti ansamblį (vadovė 
L. Kymantaitė). Paminklosaugininkų sekcija (vadovas R. Abraitis) jungia 9 narius. Labai gausi yra kul- 
tūros tyrinėtojų sekcija. Kultūros istorija domisi 28 klausytojai. Jie išsiskirstė į keletą mažesnių grupelių: 
liaudies astronomijos (vadovas G. Žiemys), Universiteto istorijos (vadovas J. Čepinskis), architektūros 
(vadovas M. Purvinas). 27 studentai sudaro meno tyrimo sekciją (vadovais kviečiami K. Galaunienė, 
A. Miškinis). Keturis tautosakininkus globoja E. Stanikaitė. Istorikams patarimus teikia A. Gulbinskienė. 
Istorikų sekcijoje susibūrė 11 žmonių, o liaudies atminties - 6 (vadovas A. Noruševičius). Trys kolekcio- 
navimu besidomintys konsultuojasi pas D. Kaubrį ir S. Sajauską. Kol kas be vadovo 18 būsimų etnografų. 
19-kai laisvųjų klausytojų vadovo nereikia. Jie gali, kaip ir kiti, konsultuotis su visais dėstytojais. 


NR. 110. BRONIAUS VAŠKELIO PRANEŠIMAS KONFERENCIJOJE. 
1989 M. BALANDŽIO 26 D. 


Vaškelis, Bronius. Kauno universitetas, kaip tautinės kultūros centras. In Akiračiai. 1989, Nr. 6, p. 1, 3. 


Kauno universitetas, kaip tautinės kultūros centras 
(Pranešimas konferencijoje Vytauto Didžiojo universitetui atkurti, Kaune, 1989.IV.25-28) 


Atbudusi tauta stovi tarpduryje ir viltingai žiūri į teisinės, humaniškos, suverenios rytdienos prošvais- 
tes. Vienas svarbių šiandienos planų yra Vytauto Didžiojo universiteto atkūrimas. Antras universitetas 
Lietuvoje decentralizuotų mokslą ir švietimą, duotų paskatą iniciatyvai ir konkurencijai, be ko mokslinis, 
kultūrinis ir moralinis gyvenimas paprastai atsiduria dvasinėje aklavietėje. 


I 

Dvidešimto amžiaus totalitarinės, technologinės sistemos žmogų sudaiktino, suschematino ir sustan- 
dartino. Žmogus, įkinkytas valstybės tarnybai, tapo abejingu ir pasyviu direktyvų vykdytoju. Norint 
išugdyti inciatyvų, savarankiškai mąstantį ir sprendžiantį žmogų, žmogų nebijantį atsakomybės už savo 
veiksmus, būtina, kad jis išsaugotų tautinį savitumą, kad būtų jam įdiegta pagarba skirtingai mąstančiam 
žmogui, kitoms tautoms ir svetimoms kultūroms. 

Tokio žmogaus ugdyme žymų vaidmenį vaidintų tautinės kultūros studijos. Tik nuodugniai susipaži- 
nus su savo tėvų, protėvių gyvenimu, su savo tautos praeitimi, žmogus gali įsisavinti jų moralines, tautines 
ir bendražmogiškas vertybes ir tapti asmenybe. Žmogus, kuris įauga į ilgus šimtmečius brendusią savo 
visuomenės, savo tautos, savojo krašto dvasinę kultūrą, savaime susiranda savąjį gyvenimo būdą ir tuo 
pačiu gyvenimio tikslą. Kaip liudija tūkstančiai pavyzdžių, toks žmogus, atsiradęs amžino įšalo žemėje, 
Pensilvanijos kasyklose ar Čikagos skerdyklose, išlieka dvasiniai nepalaužiamu, pralaimėjimo nepripa- 
žįstančiu individu. Tautinė kultūra yra tautiškumo ir tuo pačiu žmoniškumo pagrindas. Todėl Kauno 
universiteto vienu pagrindinių tikslų galėtų būti lietuvių kultūros, mokslo ir švietimo centro įsteigimas. 


II 
Pastaruoju šimtmečiu tautinės kultūros moksliniame pasaulyje susilaukė didelio dėmesio ir išsivystė 
naujos etnokultūrinės mokslų šakos, kaip etnolingvistika, etnologija, etnopsichologija ir pan. Kai kurias 
tautinės kultūros problemas tiria ir kiti socialiniai mokslai, kaip pvz., socioestetika, sociolingvistika, 
sociopsichologija, semiotika ir kt. Šie naujieji mokslai praplėtė tautinių kultūrų studijas ir užtarnautai 

stovi greta fundamentaliųjų kultūrą tiriančių mokslų, kaip archeologija, istorija, filosofija. Todėl Kauno 
universitetui yra perspektyvios galimybės išsivystyti į nemažos apimties kultūrinių studijų centrą, kurio 
pagrindu būtų teisė ir pareiga laisvai ugdyti savo tautos kultūrą. 

Atsikuriančiam universitetui būtina nepamiršti kultūrinės autonomijos arba populiariai vadinamos 
kultūrinės demokratijos. Tai yra esmėje humanistinio auklėjimo samprata, kuri nusako valstybės ir kul- 
tūros, visuomenės daugumos ir mažumos santykius ir kultūrinio gyvenimo laisvės svarbumą asmeniui 
ir tautai. Valstybė, laiduodama asmens sąžinės laisvę, suteikia teisę ir kompetenciją asmeniui ir tuo pačiu 
ir pasaulėžiūrinei, tautinei bei etninei grupei veikti ir kurti pagal savo įsitikinimus, tradicijas bei papro- 
čius. Kultūrinė demokratija klestėjo Lietuvos Didžiojoje Kunigaištystėje, Nepriklausomoje Lietuvoje ir 
tuo pačiu Vytauto Didžiojo universitete. 


III 

Pradiniame Kauno universiteto etape siūlyčiau įvesti į Humanitarinių mokslų fakultetą šias disciplinas: 
lietuvių kultūrą Lietuvoje, lietuvių kultūrą išeivijoje ir literatūros teoriją. 

Pokario mokslininkai Lietuvoje, dirbdami nenormaliose sąlygose, bet su didele meile tautinei kultūrai 
ir mokslinei tiesai, atliko didelį darbą. Tačiau tam tikros temos, ištisi laikotarpiai buvo arba praeinami 
tylomis, arba tendencingai interpretuojami. Per šimtą istorikų dirbo mokslinį darbą, o štai, norint pateikti 
visuomenei Lietuvos istoriją, tenka perspausdinti darbą, parašytą daugiau negu prieš 50 metų. Lietuvių 
kultūros istorijos, deja, nėra iš ko net ir perspausdinti. 

Organizuojant pirmuosius lietuvių kultūros kursus, atkreiptinas dėmesys į iki šiol labiausia ignoruotas 
kultūrines sritis bei temas, dabar vadinamas „baltomis dėmėmis“. Norėčiau paminėti dvi tokias „dėmes“. 
Tai krikščionybės vaidmuo lietuvių kultūros raidoje ir du lietuvių tautos laisvieji dešimtmečiai. 

Krikščionybė per pastaruosius šešis šimtmečius, be abejo, buvo vienu lemtingųjų veiksnių, formavu- 
sių mūsų kultūrą, lietuvio pasaulėjautą ir gyvenimo būdą. Krikščionybė atnešė Lietuvai raštą, mokyklas, 
Vakarų kultūrą. Svarbiausieji mūsų kultūrininkai nuo 14 a. iki antrosios 19 amžiaus pusės buvo dva- 
sininkai, pradedant Mažvydu ir baigiant Vaižgantu ir kitais. Jų pasaulėjauta ir pasaulėžiūra yra ryškiai 
persismelkusi jų darbuose, tačiau moksliniuose veikaluose, nagrinėjančiuose jų įnašą į lietuvių kultūrą, tai 
ignoruojama. Ir bendrai, krikščionybės įtaka lietuvių kultūrai ir tautiniam charakteriui buvo aptariama 
tik iš negatyvios pusės. 

Nepriklausomybės metais lietuvių tauta, tarsi tas nykštukas, apsiavus šešių mylių pušnimis, šuoliuo- 
dama vijosi Vakarų tautas, šimtmečiais laisvai kūrusias savo kultūrinį ir mokslinį gyvenimą. Per trumpą 
laikotarpį buvo sukurta valstybė, savita tautinė mokykla, produktyvi žemės ūkio sistema, teatras, opera, 
augo literatūra, dailė, muzika. Kultūros kursas apie šį laikotarpį būtų svarbi švietimo, savos kultūros paži- 
nimo sritis. 

Išeivijotyros kursas apimtų lietuvių išeivių nuo 19 amžiaus antrosios pusės kultūrinį palikimą, kuris, 
neatsižvelgiant į tai, kad dauguma jų buvo mažaraščiai, sukūrė dinamiškus lietuviško gyvenimo centrus: 
leido laikraščius, knygas, steigė mokyklas, organizacijas, teatrines grupes ir t. t. 

Antrojo pasaulinio karo ir pokario epocha pasižymėjo nemažos dalies lietuvių tautos išsklaidymu po 
pasaulį, t. y. tragiškieji trėmimai į Sibirą ir laisvanoriškas, tačiau laisvės siekimo pagrindu, emigravimas į 
Vakarus. Sibiro kalinių ir tremtinių sąlygos, nesudarančios nei minimalių galimybių tautinei (tiksliau — 
jokiai) kultūrai, išlikusiųjų prisiminimuose atspindi tautinį charakterį ir yra būtinų studijų sfera. 

Į Vakarus išvykusiųjų, kurių didelę dalį sudarė inteligentija, gyvenimas teikia daug medžiagos kultūros 
istorijai, kuri apima, pradedant smulkius lietuviškos veiklos faktus, baigiant 37 tomų Lietuvių enciklope- 
dija, šešiatome „Lietuvos bažnyčių“ istorija, penkių Mokslo ir kūrybos simpoziumų, kurių paskutiniuose 
dalyvavo su pranešimais po 200 įvairių sričių mokslininkų, darbais ir kt. Tai emigracija, kurios nemaža 
dalis jau yra antrosios kartos, bet išlaikiusi tautinį sąmoningumą. 

Išeivijotyros kursams bei vėliau išeivijos istorijos ruošimui medžiagą galėtų tarnauti išeivijos leidiniai 
bei archyvai, kurie turėtų būti sukaupiami Kauno universitete. 

"Turint omenyje vyravusias tendencijas literatūros teorijos dėstyme Lietuvoje, siūlyčiau įvesti plačios 
apimties literatūros teorijos kursą, kuris remtųsi estetika ir menine išraiška bei šiuolaikinės kritikos meto- 
dais. Šiandieninėje pomodernistinėje epochoje yra populiarios naujos kritikos teorijos ir meninio inter- 
pretavimo metodai, kaip pvz., feministinė, fenomenologinė, genealoginė, psichoanalitinė, neomarksistinė 
kritika, estetinės recepcijos, diskurso teorijos, dekonstrukcija, hermeneutika ir t. t. Lietuvoje yra gabių ir, 
kiek sąlygos leidžia, susipažinusių su literatūros teorijos naujovėmis mokslininkų, kaip pvz., V. Kubilius, 
K. Nastopka, A. Zalatorius, S. Žukas, ir kt. Jiems, o ypač aspirantams, rodantiems platesnius interesus 

literatūros mokslo studijose, reikėtų sudaryti sąlygas nors metus laiko pasistažuoti Vakarų universite- 
tuose. Tiesiogiai susipažinę, su menine bei kultūrine pažanga jie išvystys savitas ir reikšmingas kritikos 
teorijas bei literatūros interpretavimo metodus. 


IV 

Kuo išeivija galėtų padėti tokiam atkurtam universitetui? 

Pirmoje eilėje būtų nesunku surinkti užsienyje išėjusius lietuviškus leidinius. Yra nemaža asmenų, 
turinčių turtingus lituanistinius archyvus, ir, kiek teko girdėti, kai kurie jų mielai dalintųsi jais su atsi- 
kuriančiu universitetu. Tolimesnės ateities klausimas būtų universiteto tarimasis su pačiais svarbiausiais 
lituanistinės medžiagos taškais, kurių vien Amerikoje yra keletoje vietų. 

Jeigu pasiūlytiems kursams dėstyti, kaip pvz., literatūros teorijai, apie išeiviją užjūriuose pradžioje 
reikėtų talkos, Vakarų pasaulyje yra keletas šimtų lietuvių, dėstančių universitetuose ir koledžiuose. Be 
abejo, ne vienas jų sutiktų atvykti pusmečiui, metams ar pan. dėstyti savo srityje. 

Baigdamas noriu pastebėti, kad nugirdau apie svarstymus steigti lietuvių kultūros muziejų. Toks muzie- 
jus, kultūros studijos Kauno universitete, lietuvių literatūros ir kt. svarbūs Kauno muziejai sudarytų didelį 
tautinės kultūros centrą ir tai duotų stiprų tautinės kultūros akcentą Kauno miestui. 


Bronius Vaškelis 


NR. 111. „KAUNO AIDE“ PASKELBTAS REPORTAŽAS APIE KONFERENCIJOS 
PLENARINĮ POSĖDĮ BALANDŽIO 26 D. 


„Esame auginti Lietuvai“ / V. V. In Kauno aidas, 1989 05 11. Nr. 10, p. 2, 4-5, 7. 


Plenarinį posėdį balandžio 26 d. atidarė Vilniaus inžinerinio statybos instituto rektorius prof. Algir- 
das ČIŽAS, savo pranešime pabrėžęs, jog pastarųjų metų itin ekstensyvų specialistų rengimą ėmė lydėti 
gausūs negatyviniai reiškiniai. Diplomuoti specialistai buvo reikalingi biurokratinio aparato užduotims 
vykdyti, o savarankiškai mąstyti ir veikti jiems nederėjo. Studentas buvo rengiamas būti standartiniu, 
unifikuotu žmogumi. Ugdyti asmenybes biurokratija nebuvo ir nėra suinteresuota. O tautai asmenybių 
reikia! 

Akad. Vytautas STATULEVIČIUS savo pranešime ypač pabrėžė Mokslų Akademijos ir aukštųjų 
mokyklų atribojimo neigiamas pasekmes. Pateikęs pavyzdžių iš pažangios pasaulio praktikos, akademi- 
kas kartu pastebėjo, kad dabar per prievartą sujungus mūsų abi sistemas, kažin ar būtų daug naudos. 
Turėtų būti atrastas natūralus suartėjimo procesas. Tokiu eksperimentu galėtų ir būti atkuriamas Kauno 
Vytauto Didžiojo universitetas. Nekalbant apie humanitarinius fakultetus, technikos ir gamtos mokslų 
specialybės čia neturėtų dubliuoti Vilniaus universiteto specialybių. 

Kalifornijos universiteto (Los Andželas) prof. Algirdas AVIŽIENIS kalbėjo apie tą kryptį, kuria eina 
pasaulio mokslas, artėjant XXI šimtmečiui. 

„Iš viso gyvenimo įsitikinimų noriu jums pasakyti, kad tėra tik vienas tikslas - kurti geriausią pasau- 
lyje universitetą. Jeigu mes tokio tikslo nekelsime, jeigu iš anksto užsidėsime sau ribas, tai jau pasidaro 
net neįdomu. 

Tokį tikslą turi mano Kalifornijos universitetas. Jie net neatsiprašinėja. Sako: jei mes būsim geriausi 
pasaulyje - bus labai gerai; jei mes kitus priversime būti dar geresniais - taip pat nieko nepralaimėsime. 

Linkiu, kad ta mintis prigytų ir čia, Kaune“. 

Prof. A. Avižienis siūlė pačius kūrybingiausius žmones sutelkti į akademinį Senatą, kuris turėtų labai 
daug savarankiškumo nustatydamas mokymo programas. „Nei jokia ministerija, nei įstatymų leidėjai, nei 
universiteto rektorius, nei universiteto administracija negali pasakyti, ką Informatikos fakultetas dėstys. 
Mes stebime, kas daroma visam pasauly ir bandom rasti geriausius modelius jiems tobulinti, padaryti 
sintezę ir rasti tinkamų žmonių, kurie galėtų tą programą įgyvendinti. 

Kita labai svarbi akademinio Senato savybė yra nuolatinio atsinaujinimo galimybė. Labai svarbus 
aspektas mano atsakomybėj yra ieškoti pačių gabiausių jaunų aspirantų, bebaigiančių savo daktaratus, 
klausinėti savo kolegų kituose pirmaeiliuose universitetuose ir pakviesti juos, kad atvyktų dirbti pas mus. 
Turime padėti jiems įsikurti, įsijungti į universiteto gyvenimą, kad mums išeinant į pensiją, būtų išugdyta 
tinkama pamaina - dar talentingesni, dar gabesni jauni vyrai ir moterys. Tai antroji „paslaptis“. 


DoKUMENTAI 


Trečia - rinkti pačius geriausius studentus. Mūsų universitetas renkasi iš viso pasaulio. Žinoma, Kali- 
fornijos vyriausybei labai rūpi, kad Kalifornijos jaunuoliai turėtų geriausias sąlygas studijuoti. Tačiau yra 
griežtai nustatyta, kad negalima apsiriboti tiktai kaliforniečiais, kad universitetas turėtų gabių jaunų vyrų ir 
moterų iš kiekvienos valstijos. Apie 10-20 nuošimčių rūpestingai atrenkama iš viso pasaulio. Berods, turime 
studentų iš berods 100-to pasaulio kraštų. Turime ir Lietuvių studentų klubą“, - kalbėjo profesorius. 

Jo nuomone, labai svarbu, jog pirmieji dveji metai nebūtų absoliučiai suvaržantys, kad jauni žmonės 
gautų pagrindines žinias ir turėtų progą įsijungti į universiteto gyvenimą, pagalvot, išsirinkt studijų šaką 
pagal tikrąjį savo pašaukimą, kurį pajuto pakliuvę į tą naują gyvenimą. Dauguma iš jų ateina iš palyginti 
nedidelių mokyklų, pirmą kartą pakliūva į 20-ties tūkstančių studentų tarpą, kurių nė vienas nėra mažiau 
gudrus. Dėl to kartais būna nelengva - daugelis mokyklose buvo pirmieji, o čia - visi pirmieji, reikia iš 
naujo bandyti tapti pirmuoju tarp visų pirmųjų. Ir tik maždaug po dviejų metų laukiama, kad studen- 
tai jau išsirinks savo sritį, rimtai susitelks savo pirmajam diplomui“. Mes tikimės, kad mažiausiai pusė 
mūsų studentų, - tęsė prelegentas, - įsigiję bakalauro laipsnį, sieks aspirantūros. Kartu jiems patariam, 
kad nebūtinai pasiliktų savo universitete, o praplėstų akiračius tęsdami studijas kituose universitetuose. 
Kartais net rašom rekomendacinius laiškus ir ieškom jiems vietų. Tokiu būdu keičiamės geriausiais stu- 
dentais su kitais universitetais, su savo kolegomis. Taip mano kolegų mintys ir darbas mane pasiekia ne 
per spausdintą raidę, bet tiesiogiai - apsikeičiant geriausiais studentais. 

Kartais nesinorėtų išleist savo patį geriausią studentą, bet galvoji: mano kolega yra garbingas žmogus, 
man atsiųs lygiai tokį pat gabų ir aš sužinosiu, ką jis darė. Štai formulė, kaip rinkti studentus. 

Kalifornijos universitetas buvo įsteigtas prieš maždaug 110-tį metų, kai Kalifornijoj gyveno galbūt 
mažiau kaip pusė milijono žmonių. Dabar Kalifornija turi 30 milijonų gyventojų. Neseniai buvo apskai- 
čiuota, kad jeigu Kalifornija būtų atskira valstybė, tai jos gamyba būtų maždaug 8-toje vietoje pasaulyje 
(apytikriai varžytųsi su Italija ir lenktų daugumą kitų Europos kraštų). Tokiu būdu Kalifornija turi rei- 
kalingas sąlygas vystytis mokslui. Tačiau svarbiausias skirtumas, kurį aš ypač noriu pabrėžti - Kalifor- 
nija neturi atskiros Mokslų Akademijos. Tai buvo sąmoningas sprendimas. Universiteto mokslo sistema 
Kalifornijoj turi piramidės struktūrą. Viršuj yra Kalifornijos universitetas, žemiau - mokomieji valstybi- 
niai universitetai, dar žemiau - apylinkių kolegijos. Bet ji sujungia Mokslų Akademijos ir aukščiausios 
kokybės dėstymo funkcijas. Man atrodo, kad visa Sovietų Sąjungos sistema, pagrįsta Mokslų Akademijų 
atskyrimu nuo universiteto, yra didžiulė kliūtis, dėl kurios jie yra keletu metų atsilikę nuo J[ungtinų|] 
A[merikos] Valstijų. Ar jiems verta tą patart? Nežinau. Aš nemanau, kad jie greitai persiorientuotų. Ta 
sistema, be abejonės, yra labai įsišaknijusi. Aš turiu vilčių, kad Lietuvoj tai nėra toks beviltiškas dalykas“. 

Humanitarinių mokslų svarbą pabrėžė Ilinojaus universiteto (Čikaga) Lituanistikos katedros vedėjas 
prof. Bronius VAŠKELIS. Jis kalbėjo „Žmogus, kuris įauga į šimtmečiais brandinto savo visuomenės, savo 
tautos, savo krašto dvasinį, kultūrinį gyvenimą - savaime susiranda savo gyvenimo būdą ir kartu - gyve- 
nimo tikslą. Kaip liudija tūkstančiai pavyzdžių, toks žmogus, atsidūręs Amžino įšalo žemėje, Pensilvanijos 
kasyklose ar Čikagos skerdyklose, išlieka dvasiškai nepalaužiamu, pralaimėjimo nepripažįstančiu 
individu. Tautinė kultūra yra tautiškumo ir kartu žmogiškumo pagrindas. Todėl Kauno universiteto 
vienu pagrindinių tikslų galėtų būti Lietuvių kultūros, mokslo ir švietimo mokslinio Centro įsteigimas“. 

Prof. Vaškelio nuomone, rengiant kultūros kursą, atkreiptinas dėmesys į iki šiol labiausiai ignoruotas 
kultūros sritis bei temas, dabar vadinamas baltosiomis dėmėmis. Jis paminėjo dvi tokias dėmes: krikščio- 
nybės vaidmuo lietuvių kultūros raidoje ir du lietuvių tautos laisvieji dešimtmečiai. 

Krikščionybė per pastaruosius šimtmečius buvo vienu lemtingųjų lietuvio pasaulėjautą ir gyvenimo 
būdą formavusių veiksnių. Krikščionybė atvėrė Lietuvai raštą, mokyklas, Vakarų kultūrą. 

Mūsų kultūrininkai nuo XVI amžiaus antros pusės iki XIX amžiaus pabaigos buvo dvasininkai (prade- 
dant Mažvydu, baigiant Vaižgantu ir kitais). Jų pasaulėjauta ir pasaulėžiūra yra ryškiai persmelkusi jų darbus, 
tačiau moksliniuose veikaluose, nagrinėjančiuose jų įnašą į lietuvių kultūrą - tai ignoruojama. Ir apskritai, 
krikščionybės įtaka lietuvių kultūrai ir tautiniam charakteriui buvo aptariama tik iš negatyvios pusės. 

Nepriklausomybės metais lietuvių tauta, tarsi tas nykštukas, apsiavęs šešių mylių pušnimis, šuoliuoda- 
mas vijosi Vakarų Europos tautas, šimtmečiais laisvai kūrusias savo kultūrinį ir mokslinį gyvenimą. Per 
trumpą laikotarpį buvo sukurta valstybė, savita tautinė mokykla, produktyvi žemės ūkio sistema, teatras, 
opera, augo literatūra, dailė, muzika. Kultūros kursas apie šį laikotarpį būtų svarbi švietimo, savos kultūros 
pažinimo dalis. 

Išeivijos kursas galėtų apimti išeivių nuo XIX amžiaus antros pusės kultūrinį palikimą, kuris, nepaisant 
to, kad dauguma išeivių buvo mažaraščiai, sukūrė dinamiškus lietuviško gyvenimo centrus. Leido laikraš- 
čius, knygas, steigė mokyklas, organizacijas, teatrines draugijas ir t. t. Antrojo pasaulinio karo ir pokario 

laikotarpis pasižymėjo nemažos dalies lietuvių tautos išsklaidymu po pasaulį. Tai tragiškieji trėmimai į 
Sibirą ir laisvanoriškas, tačiau laisvės siekimo pagrindu, emigravimas į Vakarus. 

Sibiro kalinių ir tremtinių sąlygos, nesudarančios nei minimalių galimybių tautinei, tiksliau - jokiai 
kultūrai, išlikusiųjų prisiminimuose atspindi tautinį charakterį. Ir yra būtinų studijų sfera. 

Į Vakarus pasitraukusių (didelė dauguma buvo inteligentai) gyvenimas teikė daug medžiagos 
kultūros istorijai, kuri apima - pradedant smulkiais lietuviškos veiklos faktais, baigiant 37 tomų Lietuvių 
Enciklopedija, šešiatome Bažnyčių istorija ir t. t. 

Medžiaga išeiviologijos kursui (vėliau — išeivijos istorijai) patarnautų išeivijos leidiniai ir archyvai, 
kurie galėtų būti kaupiami Kauno universitete. 

Kuo išeivija galėtų padėti šiam atkuriamam Lietuvos universitetui? Pirmoje eilėje, būtų nesunku 
surinkti užsienyje išėjusius lietuvių leidinius. Yra nemaža asmenų, turinčių turtingus lituanistinius archy- 
vus ir, kiek teko girdėti, kai kurie jų mielai dalintųsi jais su atsikuriančiu universitetu. Tolimesnės ateities 
klausimas būtų universiteto ryšių užmezgimas su pačiais svarbiausiais lituanistinės medžiagos taškais, 
kurių vien Amerikoje yra keliose vietose, baigdamas pasakė prof. B. Vaškelis'??. 

KPI prof. Jurgis STANIŠKIS gynė ne naujos koncepcijos universiteto, bet Kauno politechnikos insti- 
tuto perorganizavimo į Technologijos universitetą, idėją. Jo nuomone, plečiantis mūsų įmonių ir organiza- 
cijų tiesioginiams ryšiams su užsienio firmomis, reikės techninės inteligentijos, atitinkančios pasaulinius 
standartus. Tai reiškia, turi pasikeisti ir visas inžinieriaus rengimo procesas, orientuotas ne tik į dabartinės 
pramonės išsivystymo lygį, bet ir į moksliškai pagrįstą technikos 5-10 metų perspektyvą. Todėl, įverti- 
nant vykstančių persitvarkymo procesų aktualumą, realizuojant tautinės aukštosios mokyklos koncepciją, 
Politechnikos institutas turi būti skubiai reorganizuotas į Technologijos universitetą. 

„Mes esam žmonės. Bet kokie mes žmonės esam? Mes esam lietuviai, - kalbėjo Upsalos universitete 
(Švedija) dirbanti Kalifornijos universiteto antropologė Liucija BAŠKAUSKAITĖ. - Kur yra mūsų auten- 
tiškumas, kuo mes skiriamės nuo kitų tautų, ir kas mus jungia? Ką autentiško mes išlaikėm Sibire, užsieny, 
Lietuvoj? Ką mes įdiegėm vaikų širdyse, kad jie myli Lietuvą net ir tada, kai jau nekalba lietuviškai? Jie 
myli Lietuvą kalbėdami angliškai, ispaniškai, itališkai, portugališkai, prancūziškai... Jie gal skiriasi truputį 
nuo jūsų - odos jų gal kiek kitokios, gal ir nosys ne iš jūsų kaimo, - bet Lietuva yra jų Tėvynė. Juos riša 
meilė ir noras būti lietuviais! Ir mes turime pasiimti kiekvieną žmogų, kiekvieną vaiką - kur jis bebūtų 
augęs — ir įjungt į Tėvynės darbą, Tėvynės talką. Mes neturime galvoti tik apie Lietuvos teritoriją, mes 
privalome suprasti, kad mūsų yra pasaulyje visur, bet visiems mums yra vietos čia, Lietuvoje. Tai mano 
pirmutinė ir svarbiausioji mintis“. 

Palietusi universiteto atkūrimo klausimą, prof. L. Baškauskaitė pastebėjo, kad ne patalpų mums pir- 
miausiai reikia. Ar Atėnams reikėjo patalpų, ar jiems reikėjo marmuro, ar reikėjo ištaigingų rūmų? To, 
ko mums reikia - noro mokytis - turime užtektinai. Ir to gana, kad mes galėtume iš pradžių pasitenkinti 
kukliomis patalpomis. „Mums reikia kambario, mums reikia pieštukų, mums reikia popieriaus ir mums 
reikia žmonių. Kambarių Kaune galim rast, elektros irgi yra. Tai galim pradėt...“ - ragino kolegas prof. Baš- 
kauskaitė. Ji siūlė galvoti apie atkuriamą universitetą truputėlį kitaip, nei įprasta. Lietuvoje žmonės įpratę 
galvot ultimatyviai: „arba - arba“. Arba „draugas“, arba „priešas“! Tuo tarpu reikėtų galvoti „ir — ir“. Ir 
„Čia“, ir „ten“. „Aš jums nurodysiu savo pavyzdį, - kalbėjo prelegentė. - Šiemet turiu darbą metams Šve- 
dijoje, Upsalos universitete. Šiuo metu aš esu čia, Lietuvoj, vyras - Kalifornijoj, du mažiukai vaikai (8 ir 
10 metų) - Upsaloj, Švedijoj, vyriausia dukra studijuoja Kopenhagoj, Danijoj. Tai normalu! Pradėkim 
taip galvot, kad ir jūs galit atvažiuot, gali atvažiuot Lietuvos studentai. Mes galim atvažiuot mokyti, jie 
gali išvažiuot toliau studijuoti. Todėl steikim universitetą ne rytoj, ne kitais metais, bet dabar, šiandien! 
Fakulteto pradžiai siūlau (esu labai nekukli) save - mano sritis „Individas ir kultūra“; Romą Vaštoką“? iš 
Kanados - jo sritis „Komunikacija ir kultūra“; Dalią Katiliūtę - jos specialybė yra psichologija. Lietuvoje 
išgirdau naują žodį „menkavertiškumas“. Ką tai reiškia? Dalia moka nuostabiai motyvuot ir ji parodys 
jums, kaip išvengti to jausmo. Mes trys jau apsitarėm. Aš galiu atvažiuoti rudenį (metams), Romas gali 
atvažiuoti metams, Dalia gali atvažiuoti pavasarį. Pradėkim dirbt! 

Dabar klausimas - kas mums leis? Mes įsteikim universitetą, nueikim į Lietuvos (pabrėžiu: Lietuvos, ne 
Maskvos) švietimo ministeriją ir sakykim: mes esame, prašom mus pripažinti! 


U9 B. Vaškelio pranešimo tekstas paskelbtas: Kauno universitetas kaip tautinės kultūros studijų centras. In Akiračiai, 1989, 
Nr. 6, p. 1,3. 
50 Tekste - Važtoką. 


DOKUMENTAI 


Upsalos universiteto rektorius neseniai grįžo pasirašęs visos Europos universitetų rektorių „Magna 
charta“"!. Aš jums atvežiau tą dokumentą. Ten pasakyta - svarbiausia yra mokslas, mes nenorim politi- 
kos. Tad eikim, prašykim. Jie pritars. 

Aš manau, kad daug lietuvių atvažiuos iš užsienio. Jūs supraskit - mes esam auginti Lietuvai! 

Ir dar vienas planas - masiškai turime išmokti anglų kalbą. Mes esam gabūs, gražūs, gudrūs, puikūs 
žmonės ir mes galim ir turim labai greitai išmokti anglų kalbą. Mes galim naudotis pačiais brangiausiais 
metodais - tiesioginis ryšys: mokytojas ir 3 studentai (trijų savaičių kursas). Iš kur imsim personalo, kuris 
kainuotų milijardus dolerių? Tai jūsų giminės, draugai, pažįstami, nepažįstami tautiečiai, kalbantys angliš- 
kai. Patikėkite - per pirmus penkerius metus mes išplauksim į plačius anglų kalbos vandenis!“ 

Psichologijos profesorė iš JAV Dalia KATILIŪTĖ pasidalino per tris dienas Vilniuje patirtais jausmais 
ir pergyvenimais. „Aš stovėjau eilėse prie uždarytų durų ir jaučiausi paniekinta, nužeminta ir nužmo- 
ginta. Vaikščiojau gatvėmis ir mačiau veidus, kuriuose švytėjo viltis, bet kurie buvo išblyškę ir pavargę. 
Širdyje jaučiau didelį skausmą. 

Man atrodo, kad tai, ką aš per tris dienas labai intensyviai, kartais su ašarom akyse, patyriau Vilniuje, 
išreiškia čia, Vilniuje, išgirstas žodis - homo sovieticus. Aš viliuosi, kad bendrai dirbdami mes išvystysime 
galvoseną ir sistemą, kurioje tarps ir išsiskleis homo lituanus. 

Aš pastebiu Lietuvoj tendenciją absoliutinti: čia - tiesa, čia - netiesa. Man atrodo, kad yra ypatingai 
vertinga, kai santykiai su studentu grindžiami ne hierarchiniu, bet žmogišku principu, kai vyrauja supra- 
timas, kad studentas yra mano draugas, mano jaunas kolega, kuriam aš padedu ieškoti tiesos, bet kurios 
dar niekas nėra galutinai atradęs. 

Žmogus yra kūrybingiausias tuomet, kai iš jo nėra atimta teisė padaryti klaidą. Žmogus gerbs kitą 
žmogų, kai jis pats bus gerbiamas ir vertinamas. Tuomet žmogus gali mylėti savo artimą ir dirbti jo labui. 
Mes turime ir vienas kitą, ir mūsų studentus gerbti, mylėti, puoselėti. Ir žiūrėti į juos ne kaip į molį, kuris 
formuojamas, bet kaip į žiedą, kuris turi išsiskleisti“. 

„Mes užaugome skaitydami atsiminimus iš Kauno universiteto laikų - kalbėjo dr. Edvardas KAMINS- 
KAS iš Harvardo medicinos instituto. - Tai buvo mūsų kultūros ugdytojas. Planuodami universitetą mes 
neturėtume padaryti klaidos, kurdami ribotą universitetą, pavyzdžiui Technologijos universitetą. 

Kokia yra universiteto paskirtis? Tai ne tiktai profesionalų parengimas, bet taip pat žmogaus dvasinio 
gyvenimo ugdymas - ir dabarties, ir ateities kartoms. 

Čia jau buvo kalbėta apie homo sovieticus. Bet aš noriu pabrėžti, kad mes neturime pavyzdžiu imti 
amerikiečių universitetą dėl to, kad Amerika yra ateities kraštas. Tai yra kraštas, kuris domisi ateitimi, ir 
kuriam istorija ir praeitis yra labai labai antraeilis dalykas. 

"Tas koncentravimasis į ateitį turi ypatingą dinamiką, yra įdomus ir t. t., bet mums, lietuviams, to neuž- 
tenka. Mums yra ne tas pat, kaip pavyzdžiui, Amerikoje - kur gyventi: Masačiusets ar Kalifornijoj. Mes čia 
turime savo šaknis ir mūsų istorija mums yra ypatingai svarbi. Todėl mes ypač vertiname tą KULTŪROS 
ŽMOGAUS konceptą, kuris Amerikoje dažnai yra pamirštas. Todėl, kalbėdami apie sudarymą to kultūros 
civilizacijos pagrindo, mes turėtume žiūrėti į Lietuvą ir orientuotis į Europos tradiciją. 

Antra universiteto paskirtis - išmokyti studentus, kaip mokytis, kad jie taptų mokslo, dvasinio 
gyvenimo žmonėmis. Jie turėtų pamilti mokslą visam gyvenimui. Žinių perteikimas yra antraeilis dalykas, 
ypač, kad mokslo žinios greitai keičiasi. 

Studentas turi turėti galimybę išvystyti savo vaizduotę, savo protą, savo intuiciją, savo kūrybinį polėkį, 
nesuvaržytą savo profesorių palinkimų, koncepcijų, apsiribojimų. Profesoriai turėtų įsisąmoninti, kad kai 
kurie iš jų studentų pakeis juos, kad jie būtų daug kūrybingesni, daug daugiau pasieks, negu jie patys. Šitai 
turėtume visi suprasti“. 

Indianos universiteto politologijos mokslų prof. Juliaus ŠMULKŠČIO nuomone, atkuriamame Kauno 
universitete turėtų būti sukurta Politologijos katedra. „kaip mes visi žinome, - kalbėjo prof. J. Šmulkštys, — 
politologijos mokslai pas jus buvo vystomi labai vienpusiškai. Bet laikai keičiasi, kaip ir viskas pas jus 
keičiasi, ir galbūt Kauno universitetas galėtų atspindėti tą naują politologijos mokslų etapą, kuris reikštų 
ideologijos, politikos pašalinimą iš politinių mokslų, ir priėjimą prie politinių problemų, prie politinių 
institucijų - politinės filosofijos ir politinės teorijos. Aš manau, kad tai yra labai plati sritis, ir tiek Lietu- 
voje, tiek Tarybų Sąjungoj čia ligi šiol labai mažai padaryta ir labai daug galima padaryti. 


51 „Magna Charta Universitatum“ buvo pasirašytas 1988 m. rugsėjo 18 d. Bolonijos universitete, jam švenčiant 900 metų 


jubiliejų. 

Politikos mokslai yra labai plati ir labai komplikuota disciplina. Iš dalies ji yra labai teoriška ir labai 
abstrakti, iš dalies - labai praktiška. Jos uždavinys - padėti valdžioms, padėti politinėms sistemoms save 
tobulinti, tarnauti tautoms ir žmonijos gėriui. 

Turiu pasiūlymą, kurį galima būtų svarstyti - sukurti Tarptautinių santykių institutą, centrą ar katedrą 
naujai atkuriamame Vytauto Didžiojo universitete. 

Tokie tarpdisciplininiai institutai yra populiarūs Vakaruose, Amerikoje. Pavyzdžiui, tarptautinių san- 
tykių institutas galėtų vystyti mokslo sritis, tokias kaip politiniai santykiai, ekonominiai tautų santykiai, 
socialiniai, psichologiniai ir, žinoma, kultūriniai. 

Dabar Lietuvoje, kaip visi žinome, yra dedamos pastangos dėl Lietuvos olimpinio komiteto tarptau- 
tinio pripažinimo. Čia yra labai plati sritis, kuriai toks institutas arba centras galėtų suteikti teorinį arba 
mokslinį pagrindą. Jis taip pat galėtų turėti praktinės reikšmės ir pasaulio lietuviams bandant suartėti“ 
pasakė prof. J. Šmulkštys. 

Pietų Karolinos universiteto prof. Kęstutis SKRUPSKELIS nurodė, kad Sąjūdžio spaudoje daug 
kalbama apie politinės ir socialinės kultūros stoką. Verta prisiminti, kad universitetas rengia ne tik spe- 
cialistus, bet ir piliečius (platesne prasme - laisvus žmones). Amerikos universitetai šią akademinę laisvę 
ypač pabrėžia ir yra įtvirtinę daugeliu taisyklių - kad tik nebūtų pažeista žmonių pasaulėžiūrinė laisvė. 
Pavyzdžiui, samdant naują dėstytoją, draudžiama domėtis, kokių jis yra įsitikinimų, lanko bažnyčią ar ne. 
Universitete išdirbusį nustatytą laiką dėstytoją pašalinti galima tik tuo atveju, jeigu jis padarytų sunkų 
nusikaltimą - apiplėštų banką, išprievartautų moterį ir pan. Studentų teisės taip pat yra apsaugotos ir 
reglamentuotos. 

Steigiant naują universitetą, pažymėjo prof. K. Skrupskelis, ypač svarbu būtų atkreipti dėmesį į šitas 
akademines laisves, kuriomis remiasi ir piliečio laisvė. Tai svarbu, nes sovietinėj sistemoj, remiantis mark- 
sizmu, sugestionuojamas senų, biurokratinių valstybių universiteto tipas. Taip pat čia yra nusistovėju- 
sios tam tikros tradicijos, kurios labai sunkiai suderinamos su akademine asmens laisve. Todėl steigiant 
universitetą, vienas svarbiausių klausimų, prof. nuomone, yra sukurti mechanizmą, kuris apsaugotų tiek 
profesorių, tiek studentų akademines laisves ir leistų universitete įsigalėti pasaulėžiūrinei kooperacijai. 

Plenarinio posėdžio apžvalgą parengėme ne reportažiškai registruodami kiekvieną kalbėtoją (jų buvo 
žymiai daugiau), bet atkreipdami dėmesį į, mūsų nuomone, įdomesnes mintis, įsidėmėtinus akcen- 
tus, platesnę perspektyvą. Reikšmingų minčių pateikė Gediminas Kostkevičius, akad. Jurgis Vilemas, 
akad. J. Buračas, prof. R. Vaštokas (Kanada), dr. R. Misiūnas (JAV) ir kiti kalbėtojai, tačiau mūsų apimtis 
neleidžia daugiau plėstis. 


[Fotografijos: 1) A. Avižienis; 2) L. Baškauskaitė] 


NR. 112. ELENOS SLIESORIŪUNIENĖS REPORTAŽAS APIE KONFERENCIJOS 
PLENARINĮ POSĖDĮ BALANDŽIO 26 D. 


Sliesoriūnienė, Elena. Mus augino Lietuvai. In Mokslas ir gyvenimas, 1989, Nr. 8, p. 4-6. 


Konferenciją „Tautinė aukštosios mokyklos koncepcija ir Kauno universitetas“ atidarė garbingi 
svečiai - buvę Vytauto Didžiojo universiteto pedagogai - kaunietis prof. Jurgis Vidmantas ir Adolfas 
Damušis, Detroito universiteto Polimerų instituto vicedirektorius (JAV). 

Nuaidi „Tautiška giesmė“ ir studentų himnas „Gaudeamus“. Prasideda pokalbis, kuris truks tris dienas, 
apie tai, koks turėtų būti Kauno universitetas. Dalyvavo 272 žmonės, tarp jų 123 profesoriai ir akademi- 
kai. Prie Kauno Politinio švietimo namų, kur vyko konferencija, plazdėjo Lietuvos, Latvijos, Estijos, JAV, 
Kanados, VFR, Lenkijos vėliavos. Iš šių kraštų atvažiavo svečių ir konferencijos dalyvių. Fojė jie pirmiau- 
sia galėjo susipažinti su buvusio Vytauto Didžiojo universiteto istorijos paroda: čia eksponuoti tęstiniai 
mokslo darbai, studentų studijų knygelės, diplomai, nuotraukos... 

[...]'*? Suprantamas auditorijos dėmesys išeivių mokslininkams. Svetur užaugę, bet tėvų išmokyti 
mylėti Lietuvą, jie prabilo lietuviškai, taip pat išsaugoję šią tėvų įskiepytą vertybę. Tad pasiklausykime jų. 


52 Pirmiausia rašoma apie tautinės aukštosios mokyklos projektą, kuris svarstytas antrą konferencijos dieną. Šis fragmentas 


šiame dokumente praleidžiamas. 


DoKUMENTAI 


Prof. dr. EDVARDAS KAMINSKAS (Harvardo universitetas, Bostonas, JAV ): 

— Mieli lietuviai, mieli broliai ir sesės! Aš esu tikras kaunietis - ne tik kūnu, bet ir dvasia! Tad labai 
džiaugiuosi gavęs pakvietimą į šią konferenciją. Mes išaugome girdėdami atsiminimus apie Kauno uni- 
versitetą... Džiaugiuosi sulaukęs to laiko, kad ir aš galėsiu kuo nors prisidėti. Siūlau: nekurkime riboto 
technologinio universiteto. Aš mokiausi ir dirbau labai geruose JAV universitetuose, tad ir sakau: 
nesižavėkime amerikanizacija. Mums, lietuviams, to neužtenka. Mes turime savo šaknis, tad vertinkime 
kultūros ir civilizacijos pagrindus. O jie yra Europoje. Ir dar: turime išmokyti studentus, kaip reikia 
mokytis. Jie turėtų pamilti mokslą visam gyvenimui ir, kas ypač svarbu, - tapti savarankiškais mąstyto- 
jais, nes juk įgytos žinios ir sensta, ir keičiasi. Tad gero jums vėjo! 

Prof. dr. JULIUS ŠMULKŠTYS (Indianos universiteto humanitarinių mokslų fakulteto dekanas, 
JAV): 

- Esu gimęs Kaune, todėl ir dalyvavimas šioje konferencijoje Kaune man yra jausmingas, dvasią kelian- 
tis įvykis. Kiek galėsiu, talkinsiu ir toliau. Mano disciplina - politologija. Tad siūlau steigti Politologijos 
katedrą, Tarptautinių santykių katedrą arba centrą. Šiais laikais modernioji politologija aprėpia viešosios 
nuomonės tyrimą, sociologijos mokslus, lyginamųjų politinių sistemų tyrimus. Iš ekonominių, politinių, 
kultūrinių santykių visumos tyrimų turėtų išplaukti rekomendacijos tiems, kurie mus valdo - „aparatui“. 

Mano tyrimų objektas - marksizmas. Beje, JAV trečdalis jaunųjų dėstytojų humanitarų laiko save 
marksistais. Gal marksizmas kiek diskredituotas kai kuriose valstybėse, bet visgi tai geriausias instrumen- 
tas kritikuoti Amerikos valdžios nesirūpinimą visuomenės reikalais ir ypač varguomene. 

Čia daug kalbėta apie inžinerinės Kauno visuomenės humanitarizavimą. Deja, šis rūpestis ne 
vien tik jūsų. Ko gero, tai globalinė problema. JAV dabar daug kalbama apie techninių specialybių 
humanitarizavimą. Vienas iš būdų, kaip tai padaryti - dėstyti inžinieriams istoriją, kalbas, antropologiją... 
Dvasingas žmogus negalėtų priimti absurdiškų technokratinių sprendimų. 

Prof. dr. DALIA KATILIŪTĖ, psichologė (Šv. Ksavero koledžas Čikagoje, JAV): 

- Domiuosi socialinės psichologijos tyrimais ir pritaikymu. Kodėl žmogus elgiasi vienaip ar kitaip? 
Man atrodo, šis supratimas Lietuvoje ne itin išvystytas. Siūlyčiau sąmoningai suvokti - kokį žmogų 
norime išauginti? Žmogus - ne darbo įrankis ir ne ląstelių suma. Jo darbas - ne vien visuomenei nau- 
dingas užsiėmimas, bet ir asmenį ugdantis užsiėmimas. Mano supratimu, asmenybę universitete labiau- 
siai ugdo ne absoliučios tiesos įvardijimas, o dialogas, hipotetinis svarstymas tarp dėstytojo ir studento. 
Žmogus labiausiai kūrybingas tada, kai turi teisę klysti. Niekada neužmiršiu, kad sykį į studento klausimą 
galėjau atsakyti: nežinau, pasvarstykime kartu... 

Kadaise man, jaunai specialistei, didelį įspūdį padarė užrašas, kurį perskaičiau vienos bendrovės virši- 
ninko kabinete. „Jeigu aš tau duodu žuvį, tai pavalgydinsiu šią dieną, jei išmokysiu žuvauti, - išsimaitinsi 
visą gyvenimą. Gerai, jei gauni atsakymą į savo klausimą, bet dar geriau, jei būsi išmokytas taip galvoti, 
kad visada pats surastumei atsakymus“. 

Mokslai neturėtų baigtis, užbaigus studijas. Siekti atsinaujinimo reikia visą gyvenimą. Ta prasme palai- 
kau ir laisvo klausytojo statusą universitete. Mano vyriausiam studentui buvo 62 metai. Jis man dovanojo 
savo knygą su tokiu užrašu: „Mylimai profesorei, kuri man atvėrė tai, ko aš nežinojau“. 

„Mano tėvai - marijampoliečiai. Gimiau Marijampolėje, mane, kelių mėnesių, tėvai išsinešė... Pirmą 
kartą Lietuvą pamačiau prieš 5 metus. Buvau tada 5 dienas. Dabar aš vėl čia. Net eilėse teko pastovėti: pajutau 
ir įtūžį, ir pažeminimą... Bet vis vien sakau - labai norėčiau prisidėti prie Kauno universiteto ugdymo. Turiu 
didelę modernios psichologijos biblioteką. Visos mano knygos - jūsų knygos. Reikia tik atvežti. 

Prof. dr. KĘSTUTIS SKRUPSKELIS, filosofas (Pietų Karolinos universitetas, JAV): 

- Esu dviejų Kauno universiteto auklėtinių sūnus. Tad Vytauto Didžiojo universiteto atkūrimo reika- 
las - man beveik šeimyninis. Girdžiu skirtingas nuomones, koks turėtų būti mano gimtojo miesto univer- 
sitetas. Nesutarimai - sveikintinas reiškinys. Bet jų greitesnis išsprendimas gal suteiktų ir man galimybės 
paprofesoriauti čia... 


Prof. dr. ROMAS VAŠTOKAS, antropologas (Ontario universitetas, Kanada): 

- Prisidėti prie Kauno universiteto atkūrimo man įdomu dar ir dėl to, kad esu dalyvavęs steigiant 4 
universitetus Kanadoje. Turiu patirties. Prieš 25 metus Ontario provincijoje steigėme nedidelį universi- 
tetą. Gvildenau tada studento koncepciją. Mano charakteristikų sąraše buvo įrašyta: pasitikėjimas savimi, 
kritiškumas (sau), tautinių ir kitokių asmenybės skirtumų gerbimas (Kanadoje daug tautų), atsakingumas, 
logiškumas ir t. t. 

„. Antropologija tradiciškai studijuoja tai, kas nyksta, ką sunaikina kolonializmas. Platesne prasme 
antropologija — tai žmogaus kultūros sistema. Antai viena iš jos dalių - simboliai. Kokia jų prasmė? 
Žmonės išreiškia save keisdami gatvėvardžius, atstatydami paminklus... kaip simboliai išlaiko laivės idėją? 
Vytauto Didžiojo vardas - labai svarbus, vienijantis tautą simbolis. 

Prof. dr. LIUCIJA BAŠKAUSKAITĖ, antropologė (Kalifornijos universitetas, JAV. Dabar dėsto 
Upsalos universitete, Švedija): 

- Mus augino Lietuvai. Tad būtų laimė, kol dar galime, jai pasitarnauti. Jei universitetą kursite, kaip pas 
jus įprasta sakyti, - sekantį ar dar kitą penkmetį, tai, deja, mes jau būsime nuėję nuo scenos... Nedelskime. 
Jau nuo šio rudens turėkime Kaune tautos kultūros centrą. Galėčiau atvažiuoti pusei metų dėstyti. Lietuva — 
mūsų tėvynė, turėtų tapti ir mūsų, išeivių, vaikams, kurie nematė šios žemės ir šiandien kalba tik angliškai, 
ispaniškai ar portugališkai. Jie dar gali išmokti lietuviškai, tegu tik Lietuva atveria jiems savo širdį! 

Aš, kaip antropologė, vis jaudinuos: kame mūsų lietuviškumas, kaip mes per visas negandas atsilaikėme 
ir išlikome. Gal įkvėpė vizija - močiutė prie ratelio. Regiu ir dar vieną vaizdą - tetą iš Amerikos su dova- 
nomis. Tokia buvo mano mama. Manau, išlikti mums padeda mūsų stiprybė. [...]13* 


[Fotografijos: 1) V. Statulevičius ir G. Kostkevičius; 2) V. Areška; 3) bendras salės vaizdas] 


NR. 113. KONFERENCIJOS DALYVIŲ APKLAUSOS ANKETA, BALANDŽIO 26 D.'34 
VUB RS, f. 130, b. 3013 (lapai nenumeruoti). Mašinraštis, nuorašas. 


I. Koks turi būti Kauno universitetas? 

1. Nedidelė moderni aukštoji mokykla, kurios bazėje ir būtų išbandyta nauja aukštojo mokslo orga- 
nizavimo sistema - 86 96 

2. Stambi aukštoji mokykla, apjungianti jau esamas struktūras - 8 96 

3. Kiti variantai — 6 90 
II. Kaip turi būti kuriamas Kauno universitetas? 

1. Apjungus KPI, KMI ir Vilniaus aukštųjų mokyklų Kauno filialus - 6 96 

2. Apjungus KPI ir Vilniaus aukštųjų mokyklų Kauno filialus 

3. Apjungus KMI ir Vilniaus aukštųjų mokyklų Kauno filialus 

4. Apjungus KKI ir Vilniaus aukštųjų mokyklų Kauno filialus [už punktus 2-4] - 3 00 

5. Palaipsniui auginant Vilniaus universiteto Kauno vakarinį fakultetą - 11 90 

6. Jau 1990 m. suformuojant nedidelę aukštąją mokyklą, įjungiant į ją Vilniaus universiteto Kauno 
filialus, perduodant jai KPI, VVPI ir VVU priėmimo limitus, atitinkamas finansines lėšas ir patalpas 
(tame tarpe esančias kitų organizacijų žinioje) - 80 96 
III. Ar manote, kad reikalingas dalies specialybių dubliavimas aukštosiose mokyklose? Konkurencija 

tarp mokyklų? 

1. Taip - 67 90 2. Ne - 33 06 
IV. Kaip siūlote finansuoti Kauno universitetą? 

1. Biudžetinis finansavimas - 134 tašk. 

2. Tiesioginis ūkinis atsiskaitymas su įmonėmis - 35 tašk. 

3. Privatūs fondai - 32 tašk. 

4. Integracija su Mokslų Akademijos institutais - 53 tašk. 
V. Kas turėtų imtis universiteto atkūrimo? 

1. Vyriausybinė komisija - 9 96 

2. Taryba, suformuota iš Kauno m. profesūros ir Kauno m. aukštųjų mokyklų rektorių - 14 96 

3. Taryba, suformuota iš Respublikos profesūros, atstovaujančios tas mokslo kryptis, kurios numa- 
tomos Kauno universitete - 73 90 

4. Apjungus visas pajėgas — 4 06 
Į anketos klausimus atsakė 177 konferencijos dalyvių, iš jų 67 mokslų daktarai ir 103 mokslų kandidatai. 


3 Toliau teikiamos citatos iš Vytauto Kavolio straipsnio. 
"4 Apie tai, jog ši anketa buvo pateikta pirmą konferencijos dieną, liudija Arvydas Genys straipsnyje „Trys Vytauto Didžiojo 
universiteto Kaune atkūrimo dienos“. In Atgimimas, 1989 05 12. Nr. 19(32), p. 1. 


DoKUMENTAI 


NR. 114. KONFERENCIJOS PRIIMTAS VDU ATKŪRIMO AKTAS, BALANDŽIO 28 D. 


Projektas su taisymais: AAA, f. 5, ap. 3, b. 4, 1. 6. = VDU archyvas, f. 1, ap. 1, b. 1 (lapai nenumeruoti). Mašinraštis, 
kopija. 

Vytauto Didžiojo universiteto atkūrimo aktas. In Kauno tiesa, 1989 05 04. Nr. 104, p. 1; Draugas, 1989 05 10. Nr. 91, p. 1; 
Kauno aidas, 1989 05 11. Nr. 10, p. 1; Kalba Vilnius, 1989 05 12. Nr. 20, p. 1; Literatūra ir menas, 1989 05 13. Nr. 20, p. 1. 


Vytauto Didžiojo universiteto atkūrimo aktas 


Mes, lietuvių mokslininkai, tiek gyvenantys savo tėvų žemėje, tiek už Tėvynės ribų, 1989 m. balan- 
džio 26 d. susirinkę Kaune į mokslinę konferenciją „Tautinė aukštosios mokyklos koncepcija ir Kauno 
universitetas“, aptarėme Lietuvos aukštosios mokyklos ateitį. 

Laikydami didžiausia malone ir savo gyvenimo tikslu galimybę tarnauti Lietuvai ir jos žmonėms, 
nesvarbu, kuriame krašte gyventume ir kokia kalba kalbėtume, esame pasiryžę šiuo lemtingu tautos isto- 
rijai metu vieningai stoti naujos Lietuvos tarnybon. 

Todėl, aptarę konferencijoje išsakytas mintis ir pasiūlymus bei jausdami viso pasaulio lietuvių lūkes- 
čius, šiuo aktu skelbiame atkuriantys Kauno Kaune Vytauto Didžiojo universitetą, kaip nepriklausomą ir 
politiškai meužsiangažavusią aukštąją mokyklą, [užtikrinančią universiteto profesoriams ir studentams 
sąžinės ir pasaulėžiūros laisvę] *?*. 

Žengdami pirmą žingsnį įkūnijant šią valią gyvenime, skelbiame įkuriantys Kaune Pasaulio lietuvių 
kultūros, mokslo ir švietimo centrą, kaip vieną iš Vytauto Didžiojo universiteto mokslinių studijų 
institutų. 

Šiuo aktu kartu reiškiame savo valią ir viltį, kad Pasaulio lietuvių kultūros, mokslo ir švietimo centras 
ir Vytauto Didžiojo universitetas bus tiltas, jungiantis tautos išeiviją su broliais ir sesėmis Tėvynėje. 

Kviečiame visus Lietuvos žmones talkinti šiame darbe. 


Posėdžio pirmininkai 

Algirdas AVIŽIENIS 

Gediminas KOSTKEVIČIUS 

ir mokslinės konferencijos 

„Tautinė aukštosios mokyklos koncepcija ir Kauno universitetas“ dalyviai 


NR. 115. ADOLFO DAMUŠIO LIUDIJIMAS APIE VDU ATKŪRIMO AKTO 
SVARSTYMĄ BALANDŽIO 28 D. 


Damušis, Adolfas. Vytauto Didžiojo universiteto atkūrimas Kaune. In Draugas. Priedas Mokslas, menas, literatūra, 
1989 06 10, Nr. 113(23), p. 3. 


[...] Universiteto atkūrimui jau anksčiau visi dalyviai visuotinai pritarė. Konferencijos dalyviai dabar 
taikliais pasisakymais diskutavo universiteto koncepcijos pobūdį. Vieną iš jų smulkiau paminiu kaip prin- 
cipinį ir turbūt šiuo metu labai aktualų. 

Vytauto Didžiojo universiteto atkuriamojo akto trečiajame paragrafe buvo pasiūlytas priimti toks 
atkuriamojo universiteto pobūdžio apibūdinimas: „šiuo aktu skelbiame atkuriantys Vytauto Didžiojo 
universitetą Kaune, kaip nepriklausomą ir politiškai neužsiangažavusią aukštąją mokyklą“. Profesorius 
Kęstutis Skrupskelis, atstovas iš JAV, pasisakė prieš šį negatyvų aukštosios mokyklos apibrėžimą. Jo vietoje 
jis pasiūlė išryškinti pozityvų apibrėžimo pobūdį šiais žodžiais: „Universitetas profesoriams ir studentams 
garantuoja sąžinės laisvę ir pasaulėžiūrinę toleranciją“. 

Baigus konferencijos dalyvių pasisakymus, atkūrimo aktas buvo siūlomas ir vėl senuoju tekstu. Čia 
susidarė proga ir man pasisakyti, kritikuojant politiškai neužsiangažavusio universiteto pobūdį kaip pilką, 
negatyvų ir provokuojantį įvairiausią misinterpretaciją. Jo vietoje prašiau įrašyti dalykiškai išreikštą, 
suprantamą ir labai svarbų profesoriaus Kęstučio Skrupskelio siūlymą. Keli šimtai konferencijos dalyvių 
ryškiai, labai garsiu plojimu tam pritarė. 


55 Ranka įrašė Algirdas Avižienis. 

Dienos pirmininkas profesorius Algirdas Avižienis iš Los Angeles siūlė pasitenkinti akademinės laisvės 
įrašu. Man teko atestuoti ir šį įrašą, kaip per daug bendrą ir net laisvajame pasaulyje ne visada tiksliai 
interpretuojamą. Daugumai dalyvių vėl stipriai remiant, buvo priimtas ir į atkūrimo akto tekstą įrašytas 
profesoriaus Kęstučio Skrupskelio siūlymas. 


NR. 116. ATKURIAMO VDU sTRUKTŪROS SCHEMA, BALANDŽIO 28 D. 


VDU archyvas, f. 1, ap. 1, b. 1, 1. 109. Schemos brėžinys, kopija. 

NR. 117. KONFERENCIJOS REZOLIUCIJA NR. 1, BALANDŽIO 28 D. 


AAA, f. 5, ap. 3, b. 4, L. 8. = VDU archyvas, f. 1, ap. 1, b. 1 (lapai nenumeruoti). Mašinraštis su rankraštinėmis pastabomis, 
kopija. 


Mokslinės konferencijos „Tautinė aukštosios mokyklos koncepcija ir Kauno universitetas“ 
Rezoliucija Nr. 1 


1. Pritarti parengtam Lietuvos TSR aukštos kvalifikacijos specialistų rengimo koncepcijos projektui, 
rekomenduoti aukštosioms mokykloms savo pertvarką orientuoti pagal šios koncepcijos teiginius. 

Atskirai pabrėžti svarbiausius aukštojo mokslo pertvarkos uždavinius, išdėstytus koncepcijoje. 

2.1. Decentralizuoti ir demokratizuoti aukštųjų mokyklų veiklą. Realizuoti demokratiškai priimtais 
aukštųjų mokyklų statutais jų autonomiją, mokyklų valdžios i ir valdymo funkcijų atskyrimą. 

2-2-Atstatyt- visišką pasitikėjimą 


2.2. Orientuoti studentus į savarankiškas kūrybiškas studijas, į individasių studijų turinio profiliavimą. 


DOKUMENTAI 


2.3. Humanizuoti visų sferų specialistų rengimą, specialių žinių tiekimą sieti su žmogaus ir visuomenės 
gyvenimo visapusiškumu, su atsakomybe už žmogų, tautą, žmoniją. 

2.4. Sukurti pagrindus labai aukšto lygio specialistų rengimui (podiplominėms studijoms). 

3. Atkreipti Lietuvos TSR Aukščiausiosios Tarybos ir Ministrų Tarybos dėmesį į tai, kad mūsų valstybė 
turi būti žymiai daugiau negu dabar suinteresuota savo piliečių lavinimu, kad aukštos kvalifikacijos darbo 
prestižas turi būti nedelsiant padidintas. Aukštojo mokslo sistema turi užimti prioritetinę padėtį Lietuvos 
TSR investicinėje politikoje, ypač perėjus į savarankišką ekonomikos valdymą. 

4. Paraginti visus aukštųjų mokyklų darbuotojus aktyviai aptarinėti parengtąjį koncepcijos projektą, 
ypač jo alternatyvinius teiginius, savo siūlymus patekti 1989 m. gegužės 17 d. įvyksiančiam aukštųjų 
mokyklų aktyvo pasitarimui. 


NR. 118. KONFERENCIJOS REZOLIUCIJA NR. 2, BALANDŽIO 28 D. 


AAA, f. 5, ap. 3, b. 4, L. 9. = VDU archyvas, f. 1, ap. 1, b. 1 (lapai nenumeruoti). Mašinraštis su rankraštinėmis pastabomis, 
kopija. 


Mokslinės konferencijos „Tautinė aukštosios mokyklos koncepcija ir Kauno universitetas“ 
Rezoliucija Nr. 3 2 


Lietuvos aukštųjų mokyklų tinklas teritoriniu atžvilgiu išdėstytas neracionaliai, aukštosios mokyklos 
rengia siauros specializacijos specialistus. Nepagrįstai atskirtas specialistų rengimas ir specialistų kvali- 
fikacijos kėlimas. Nemaža Lietuvoje veikiančių mokymo įstaigų yra kitų respublikų aukštųjų mokyklų 
filialai. 

Respublikai įgyvendinant Tautinės aukštosios mokyklos koncepciją ir siekiant Lietuvos savarankiš- 
kumo kultūrinėje ir socialinėje gyvenimo sferose, konferencija laiko pirmaeiliais tokius mokymo įstaigų 
sistemos pertvarkymus: 


is. (Atnaujinti Vytauto Didžiojo 


universiteto veiklą nuo 1989 m. rugsėjo 1 d.]36 

2. Pervesti Lietuvos Veterinarijos Akademiją ir Lietuvos Žemės Ūkio Akademiją iš sąjunginio paval- 
dumo į Respublikos pavaldumą. 

3. Likviduoti Lietuvoje esančių ne Lietuvos aukštųjų ir specialiųjų vidurinių mokyklų filialus, nukrei- 
piant jų mokslinį-pedagoginį personalą reikalingų Lietuvai specialistų parengimui Lietuvos aukštosiose 
ir specialiosiose vidurinėse mokyklose. 

4. Įsteigti savarankišką Klaipėdos aukštąją mokyklą (universitetą) iki 1992 m. 

5. Parengti savarankiškos Panevėžio aukštosios mokyklos įkūrimo projektą iki 1989 m. gruodžio 31 d. 

6. Integruoti specialistų su aukštuoju mokslu kvalifikacijos kėlimo sistemą į aukštojo mokslo sistemą. 

Būtina sudaryti akademinę komisiją, kuri parengtų minėtų Lietuvos aukštojo mokslo įstaigų sistemos 
pertvarkymo principų juridinį įteisinimą. Konferencija laiko tikslinga šios komisijos nariais išrinkti. | 
žmonių tokiu principu: 

Lietuvos TSR Vyriausybės atstovas 1 žm. 

Lietuvos TSR Švietimo ministerijos atstovas 1 žm. 

Lietuvos mokslo ir kultūros atstovai, kurių personalinis išrinkimas šioje konferencijoje laikytinas juri- 
diškai įteisintu, jei išrinkti asmenys sutinka dalyvauti tokios komisijos veikloje (10] žm. 

Lietuvos mokslo ir kultūros atstovai, išrinkti Lietuvos gyventojų anketinės apklausos būdu per „Kom- 
jaunimo tiesą“ [5] žm. 

Kaunas, 1989 m. balandžio 28 d. 

(Baigiamojo posėdžio pirmininkai 

Algirdas Avižienis 

Gediminas Kostkevičiusį 


56 Projekto pataisas ranka įrašė A. Avižienis. 

NR. 119. NEPRIIMTA KONFERENCIJOS REZOLIUCIJA, BALANDŽIO 28 D. 


AAA, f. 5, ap. 3, b. 4, 1. 12. = VDU archyvas, f. 1, ap. 1, b. 1 (lapai nenumeruoti). Mašinraštis su rankraštinėmis pastabomis, 
kopija. 


Mokslinės konferencijos „Tautinė aukštosios mokyklos koncepcija ir Kauno universitetas“ 
Rezoliucija Nr. 2 


Konferencijos metu buvo organizuotas nuomonių tyrimas, kuriame dalyvavo 177 konferencijos 
dalyviai, iš jų 67 mokslų daktarai ir 103 mokslų kandidatai. Anketinės apklausos duomenimis 86 96 
apklaustųjų pasisakė, kad Kauno Vytauto Didžiojo universitetas (toliau vadinamas „universitetu“) turi 
būti nedidelė aukštoji mokykla, kurios bazėje būtų išbandyta nauja mokslo organizavimo sistema. 80 96 
apklaustųjų pareiškė nuomonę, kad Universitetas turi pradėti savo veiklą 1990 m. suformuojant nedidelę 
aukštąją mokyklą, įjungiant į ją Vilniaus aukštųjų mokyklų Kauno filialus ir perdavus jai KPI, VVPI ir 
VVU priėmimo limitus, atitinkamas finansines lėšas ir patalpas (tame tarpe esančias ir kitų organizacijų 
žinioje). 67 90 apklaustųjų remia konkurencijos tarp mokyklų nuostatą, ruošiant tos pačios ar gretimų 
sričių specialistus. Dauguma konferencijos dalyvių pasisako už Universiteto veiklos finansavimą valsty- 
bės biudžeto lėšomis bei už Universiteto ir Mokslo Akademijos institutų integraciją. 

73 9o atsakiusiųjų į anketos klausimus pasisakė, kad Universiteto atkūrimui organizuoti turi būti suda- 
ryta Taryba, suformuota iš Respublikos profesūros, atstovaujančios tas mokslo kryptis, kurios numato- 
mos Universitete (su atskirais pasiūlymais papildyti ją išeivijos lietuvių mokslinės visuomenės atstovais). 
14 90 mano, kad tai turi atlikti Taryba, suformuota iš Kauno profesūros ir Kauno m. aukštųjų mokyklų 
rektorių, 9 90 siūlo pavesti Universiteto atkūrimo rūpintis vyriausybinei komisijai. 4 90 pasisako už visų 
pajėgų, dirbančių Universiteto atkūrimo labui, apjungimą. 


KONFERENCIJA NUTARIA: 

1. Kauno Vytauto Didžiojo Universitetas turi būti nedidelė moderni aukštoji mokykla, kurios bazėje ir 
būtų išbandyta nauja aukštojo mokslo organizavimo sistema. 

2. Universitetas turi būti nepriklausoma, politiškai neužsiangažavusi aukštoji mokykla, kuri orientuo- 
tųsi savo veikloje tiek į Lietuvos žmonių, tiek ir už jos ribų gyvenančių lietuvių poreikius. 

3. Prie Universiteto turi būti įsteigtas pasaulio lietuvių kultūros, mokslo ir švietimo centras, kaip kul- 
tūrinių ir mokslinių ryšių su užsienyje gyvenančiais lietuviais, mokslinių studijų ir švietimo įstaiga, vei- 
kianti Universiteto sudėtyje autonomijos pagrindais. 

4. Universitetas turi pradėti savo veiklą 1990 m., įjungiant į jį Vilniaus aukštųjų mokyklų Kauno filialus, 
perduodant jai VVU, KPI, VVPI priėmimo limitus, atitinkamas finansines lėšas ir patalpas (tame tarpe 
esančias ir kitų organizacijų žinioje). 

5. Siūlyti respublikos vyriausybei integruoti į Universiteto sudėtį kaip autonominius vienetus Lietu- 
vos TSR Mokslų Akademijos institutus, atitinkančius pagal profilį pagrindinėms mokymo Universitete 
kryptims. 

6. Universiteto atkūrimui sudaryti plačiai atstovaujamą komisiją, įtraukiant į ją 1989 m. 03. 30 d. Kauno 
miesto profesorių susirinkime išrinktą Tarybą in corpore, papildytą Respublikos profesūros, atstovaujan- 
čios tas mokslo kryptis, kurios numatomos Universitete, atstovais bei visuomeninių judėjimų, besirūpi- 
nančių Kauno Universiteto atkūrimu, nariais. 


“7 Rezoliucijos mašinraštis išbraukytas ir taisytas. Išbraukytas rezoliucijos tekstas, kuris svarstymo metu buvo papildytas 


rankraštinėmis pastabomis, tapo Nutarimu dėl VDU organizavimo. Pati rezoliucija nebuvo priimta. 


DoKUMENTAI 


NR. 120. KONFERENCIJOS NUTARIMAS DĖL VDU ATKŪRIMO ORGANIZAVIMO, 
BALANDŽIO 28 D. 


AAA, f. 5, ap. 3, b. 4, I. 27 = VDU archyvas, f. 1, ap. 1, b. 1 (lapai nenumeruoti). Mašinraštis, kopija. 
Skelbta: Konferencijos nutarimai Kaune. In Draugas, 1989 05 11. Nr. 92, p. 1; Žemaitytė-Narkevičienė, Ona. „Aukuro“ 
fenomenas. - Kaunas: Pasaulio lietuvių centras, 2005, p. 41. 


Mokslinės konferencijos „Tautinė aukštosios mokyklos koncepcija ir Kauno universitetas“ 
nutarimas dėl Vytauto Didžiojo universiteto atkūrimo organizavimo 


Konferencija, priėmusi ir paskelbusi Vytauto Didžiojo universiteto atkūrimo aktą, apsvarstė pagrindi- 
nius nuostatus, kuriais remiantis turi būti kuriamas universitetas ir nutarė: 

1. Atkurtame Vytauto Didžiojo universitete turi būti užtikrinama akademinė laisvė visiems dėstyto- 
jams ir studentams. Universiteto gyvenimo vidaus taisyklėse turi būti garantuojama teisė visiems daly- 
vauti aukštosios mokyklos gyvenime. 

2. Vytauto Didžiojo universitetas Kaune turi būti moderni aukštoji mokykla, kurioje įgyvendinama 
nauja aukštojo mokslo organizavimo sistema. 

3. Universitetas yra nepriklausoma aukštoji mokykla, kuri orientuojasi savo veikloje tiek į Lietuvos 
žmonių, tiek už jos ribų, gyvenančių lietuvių poreikius. 

4. Prie universiteto steigiamas Pasaulio lietuvių kultūros, mokslo ir švietimo centras, kaip kultūrinių ir 
mokslinių ryšių su užsienyje gyvenančiais lietuviais, mokslinių studijų ir švietimo įstaiga, veikianti uni- 
versitete autonomijos pagrindais. 

5. Universitetas pradeda veikti 1989 m. rugsėjo 1 d. 

6. Universitetas glaudžiai bendradarbiauja su Lietuvos TSR Mokslų Akademijos institutais ir kitomis 
mokslo įstaigomis, atitinkančiomis pagrindines mokymo universitete kryptis. 

7. Įpareigojama Vytauto Didžiojo universiteto Atkūrimo taryba (pirmininkas akademikas J. Vilemas) 
ir Pasaulio lietuvių kultūros, mokslo ir švietimo centro valdyba iki 1989 m. birželio 1 d. parengti univer- 
siteto struktūros ir statuto projektus ir prašyti Lietuvos TSR Vyriausybę juos patvirtinti. 


Kaunas, 
1989 m. balandžio 28 d. 


NR. 121. PASAULIO LIETUVIŲ KULTŪROS, MOKSLO IR ŠVIETIMO CENTRO 
STEIGIAMASIS STATUTAS, BALANDŽIO 28 D. 


Projektas su taisymais: AAA, f. 5, ap. 3, b. 4, 1. 6. = VDU archyvas, f. 1, ap. 1, b. 1 (lapai nenumeruoti). Mašinraštis su 
įrašais ranka, nuorašas. 


Skelbta: Pasaulio Lietuvių centro Kaune statutas. In Draugas, 1989 05 12. Nr. 93, p. 1. 


Pasaulio lietuvių kultūros, mokslo ir švietimo centro Kaune 
Laikinasis Steigiamasis statutas 


1. Pasaulio lietuvių kultūros, mokslo ir švietimo centras (toliau vadinamas „Centru“) Kaune yra nepri- 
klausoma, politiškai neužsiangažavusi kultūrinių (ir mokslinių ryšių|“*, mokslinių studijų ir švietimo 
įstaiga, turinti juridinio asmens teises. 

2. Centras yra finansuojamas visuomenės lėšomis, sponsorių dotacijomis, taip pat gauna pajamas iš 
savo veiklos. Centro rėmėjai [nariai] moka nario mokestį, kurį nustato Centro valdyba. 

3. Centro veiklai vadovauja [15 asmenų valdyba|, renkama išpenkiolikosasmenų trims metams: 8 iš jų 
Lietuvos gyventojai ir 7 kitur (svetur| gyvenantys lietuviai. Valdyba skiria Centro direktorių (direktorių 
Tarybą), nustato vykdomojo organo įgaliojimus. 


5:4. Centro kūrimosi laikotarpiu dvejiems (vieniemsĮ metams sudaroma laikinoji [steigiamoji| valdyba, 
turinti visus Valdybos įgaliojimus. Valdybos narius renka konferencijos „Tautinė aukštosios mokyklos 
koncepcija ir Kauno universitetas“ dalyviai. 


š Projekto pataisas ranka įrašė A. Avižienis. 

6-5. Centro rėmėjais nariais gali būti kiekvienas Lietuvos gyventojas (įteisinus Lietuvos pilietybę - Lie- 
tuvos pilietis), taip pat už tėvynės ribų gyvenantys lietuviai bei lietuvybės labui besidarbuoją kitų tautybių 
žmonės, mokantys nustatyto dydžio nario mokestį ir dalyvaujantys Centro veikloje. 

7:6. Kiekvienas Centro rėmėjas [narys] gali rinkti Centro valdybą ir būti renkamas į jos narius. 

(7. Centro valdyba renka revizinę komisiją, vykdančią Centro ūkinės-finansinės veiklos kontrolę.į 


NR. 122. PASAULIO LIETUVIŲ KULTŪROS, MOKSLO IR ŠVIETIMO CENTRO 
STEIGIAMOSIOS VALDYBOS RINKIMŲ REZULTATAI, BALANDŽIO 28 D. 


AAA, f. 5, ap. 3, b. 4, L. 34. Mašinraštis, kopija. 


Pasaulio lietuvių kultūros, mokslo ir švietimo centro Kaune 
Laikinosios valdybos rinkimų rezultatai 


Lietuviai svetur: 


1. A. Avižienis 143 
2. L. Baškauskaitė 129 
3. V. Adamkus 119 
4. R. Kalvaitis 91 
5. D. Katiliūtė 87 
6. R. Vaštokas 85 
7. B. Vaškelis 75 
8. A. Žygas 65 
9. A. Damušis 63 
10. E. Kaminskas 62 
11. A. Greimas 60 
12. R. Misiūnas 53 


Lietuviai Tėvynėje: 


1. V. Statulevičius 120 
2. G. Kostkevičius 113 
3. J. Vilemas 94 
4. V. Antanaitis 93 
5. K. Antanavičius 90 
6. V. Buračas 71 
7. K. Stoškus 67 
8. V. Areška 62 
9. A. Mickis 57 
10. L. Kairiūkštis 55 
11. A. Vyšniauskaitė 50 
12. V. Lašas 40) 
13. K. Ragulskis 39 
14. A. Smailys 37 
15. V. Kubilius 35 
16. J. Kubilius 33 
17. A. Karoblis 32 
18. V. Stauskas 29 
19. A. Baubinienė 26 


20. P. Varanauskas 17 

NR. 123. JULIAUS ŠMULKŠČIO REPORTAŽAS APIE KONFERENCIJOS EIGĄ 
Šmulkštys, Julius. Šešios dienos Kaune. In Akiračiai, 1989, Nr. 5, p. 1, 16. 


Šešios dienos Kaune 
(Konferencijoje Vytauto Didžiojo universitetui atkurti) 


[...] Konferencija prasidėjo balandžio 26 d. ir tęsėsi tris dienas. Visi posėdžiai vyko Vienybės aikštėje 
esančiuose politinio švietimo rūmuose. Dalyvavo apie 200 žmonių, kurių didžiulė dauguma buvo kau- 
niečiai, dirbą aukštojo mokslo įstaigose. Tačiau buvo atstovų ir iš Vilniaus universiteto bei kitų Lietuvos 
aukštųjų mokyklų. Iš užsienio atvyko penkiolika dalyvių: dvylika iš Amerikos ir po vieną iš Kanados, Len- 
kijos bei Vakarų Vokietijos. Konferencija buvo pradėta pirmininkų išrinkimu (Gediminas Kostkevičius 
ir Vytautas Statulevičius), tautos himnu, Gaudeamus ir, gausiom ovacijom palydint, dviejų buvusių VDU 
profesorių, Jurgio Vidmanto ir Adolfo Damušio, pristatymu. 

Pirmoji diena susidėjo iš pranešimų didžiojoje salėje. Kalbėjo tie, kurie buvo iš anksto įtraukti į prog- 
ramą, ir tie, kurie spontaniškai norėjo kreiptis į konferencijos plenumą. Atmosfera buvo neformali, šilta ir 
pozityvi. Buvo išreikšta daug skirtingų nuomonių kaip VDU atkurti, bet nebuvo nesutarimo dėl pagrin- 
dinio tikslo. Keli kalbėtojai pasisakė už mažo, unikalaus universiteto koncepciją. Pagal ją, VDU Kaune 
neturėtų būti bazuojamas bet kokia egzistuojančia aukštojo mokslo institucija, bet sudarytas iš naujų 
fakultetų, kurių profesūros dalis susidėtų iš užsienyje gyvenančių lietuvių. Aišku, buvo ir kitokių nuomo- 
nių. Kai kurie dalyviai manė, kad būtų praktiškiau, atkuriant VDU, bazuotis Kaune esančiomis aukšto- 
siomis mokyklomis. Dar kiti buvo įsitikinę, jog pradžioje Vilniaus universitetas turėtų suvaidinti svarbią 
rolę akademinio personalo sudaryme ir katedrų formavime. Algis Avižienis norėjo VDU atkurti pagal 
Kalifornijos universiteto Los Angeles modelį. Bronius Vaškelis kalbėjo apie lietuviškos kultūros ugdymo 
centrą kaip vieną svarbiausių atkuriamo universiteto tikslų. Visi dalyviai pasisakė už nepriklausomą, 
laisvą, aukštų standartų instituciją. 

Antrą dieną konferencija pasidalino į septynias sekcijas: humanitarinių, teisės ir ekonomikos, tiksliųjų, 
gamtos, technikos, medicinos ir meno mokslų. Aš dalyvavau humanitarinių mokslų sekcijoje, kuriai pir- 
mininkavo Vitas Areška. Čia buvo diskutuojami tokie klausimai, kaip techniškų disciplinų humanizavi- 
mas, tyrinėjimų ir dėstymo atskyrimas, psichologijos ir politologijos sumoderninimas, įvedimas ir atnau- 
jinimas „žmogaus“ disciplinų (kaip antropologija ar etnologija). Šitoje sekcijoje daug laiko buvo praleista 
lyginant Lietuvos ir Amerikos aukštųjų mokyklų koncepcijas. Taip pat buvo išreikštos įvairios nuomonės 
dėl į universitetą įstojimo kriterijų, mokslininkų paruošimo, valdžios ir universiteto santykių, aukštųjų 
mokyklų paskirties ir tautinių interesų. Sekcijų posėdžiai sudarė progą visiems pasisakyti VDU atkūrimo 
klausimais bei dėl bendros aukštojo mokslo padėties Lietuvoje. Jose buvo matoma ypač daug studentų ir 
jaunesniojo akademinio personalo. 

Trečioji konferencijos diena susidėjo iš sekcijų pirmininkų pranešimų ir rezoliucijų priėmimo. Pasiū- 
lytos rezoliucijos sukėlė ilgas diskusijas ir nemažai teksto pakeitimų. Keli dalyviai išreiškė nuomonę, kad 
rezoliucijoms nebuvo skirta užtenkamai laiko ir kad kai kurios iš jų buvo priimtos nepakankamai jas 
apsvarsčius. Kaip ten bebūtų, konferencijos nariai turėjo progos pasisakyti ir balsuoti visais pagrindiniais 
VDU Kaune atkūrimo bei aukštojo mokslo Lietuvoje klausimais. 

Pirmiausia buvo vienbalsiai priimtas universiteto atkūrimo aktas, kurį pasirašė visi konferencijos 
dalyviai. Universitetas bus nepriklausoma aukštoji mokykla, garantuojanti akademinę, pasaulėžiūrinę ir 
sąžinės laisvę visiems fakultetų nariams ir studentams. Jis bus modernus ir unikalus su nauja organizacija 
ir orientacija į Lietuvos ir už jos ribų gyvenančių lietuvių poreikius. Prie universiteto bus įsteigtas Pasau- 
lio lietuvių kultūros, mokslo ir švietimo centras, kaip „kultūrinių ir mokslinių ryšių su užsienyje gyvenan- 
čiais lietuviais, mokslinių studijų ir švietimo įstaiga, veikianti universitete autonomijos pagrindais“. Taip 
buvo priimtas steigiamasis Centro statutas ir vieniems metams išrinkta Steigiamoji centro taryba, susi- 
dedanti iš aštuonių Lietuvos gyventojų ir septynių užsienio lietuvių. Į Tarybą išrinkti sekantieji asmenys: 
Adamkus, Antanaitis, Antanavičius, Areška, Avižienis, Baškauskaitė, Buračas, Kalvaitis, Katiliūtė, Kostke- 
vičius, Statulevičius, Stoškus, Vaškelis, Vaštokas ir Vilemas. 

Kitos rezoliucijos lietė bendrą aukštojo mokslo stovį dabartinėje Lietuvoje. Jose buvo pasisakyta už 
aukštųjų mokyklų demokratizaciją ir decentralizaciją, studentų orientaciją į savarankiškas kūrybines stu- 
dijas, techninių disciplinų humanizaciją, bendrą aukštojo mokslo plėtimą, gerinimą ir lengvesnį prieina- 
mumą visiems Lietuvos gyventojams. 

Specifiniai buvo pasisakyta už savarankiškų aukštųjų mokyklų įkūrimą kituose Lietuvos miestuose, 
kaip Klaipėdoje ir Panevėžyje. 

Prieš rezoliucijos priėmimą buvo suorganizuota konferencijos dalyvių nuomonių apklausa, kurioje 
dalyvavo 177 asmenys, iš jų 67 mokslo daktarai ir 103 mokslo kandidatai. Anketinės apklausos rezultatai 
buvo sekantys: 86 96 apklaustųjų pasisakė, kad VDU turi būti nedidelė aukštoji mokykla su nauja institu- 
cine struktūra; 80 90 - VDU pradinė organizacija turėtų įtraukti Vilniaus aukštųjų mokyklų Kauno filialus 
ir perdavimą Kauno Politechnikos Instituto ir kitų Kaune egzistuojančių aukštųjų mokyklų „priėmimo 
limitus, atitinkančius finansines lėšas ir patalpas“; 67 06 - už konkurenciją tarp aukštųjų mokyklų ruošiant 
„tos pačios ar gretimų sričių specialistus“ ir už VDU ir Mokslų Akademijos institutų integraciją. 

Konferencija taip pat pasisakė, kad jau šį rudenį VDU turėtų priimti pirmuosius studentus. Ar tai yra 
praktiškai įmanoma, aš nežinau. Dauguma konferencijos dalyvių tikrai norėjo VDU atidaryti kaip galima 
greičiau. Konferencijos organizatoriai yra optimistiški dėl reikiamų pastatų gavimo, o švietimo ministe- 
rijos atstovas kategoriškai užtikrino valdžios paramą atkurtam universitetui. Atrodo, kad studentų irgi 
netruks, tad didžiausia problema greičiausiai bus kvalifikuoto dėstytojų personalo sudarymas. Čia, aišku, 
be vietinių reikės ir pagalbos iš kitų Lietuvos aukštųjų mokyklų bei iš užsienio. 

Bendrai paėmus, konferencija buvo puikiai organizuota: patalpos geros, informacija tiksli ir išsami, 
posėdžiai efektingai pravesti, dalyvių iš kitų Lietuvos vietų ir iš užsienio priėmimas tiesiog idealus. 
Trumpai sakant, ši konferencija buvo tokio pat lygio, kaip geriausi Amerikos akademinių disciplinų suva- 
žiavimai. Už tokios sklandžios konferencijos suorganizavimą nuopelnai tenka organizacinio komiteto 
pirmininkui Gediminui Kostkevičiui, Romai Mačikėnienei, Vladui Lašui, Raimundui Šakaliui, Raimundui 
Baltrušaičiui, Zitai Šimkevičienei ir kitiems organizatoriams, su kuriais nebuvo progos susipažinti. ...]*? 


Julius Šmulkštys 


NR. 124. VIRGINIJOS APANAVIČIENĖS REPORTAŽAS APIE KONFERENCIJOS EIGĄ 


Apanavičienė, Virginija. Vytauto Didžiojo universitetas Kaune - XXI amžiaus aukštoji mokykla. In Kalba Vilnius, 
1989 05 12. Nr. 20, p. 3. 


1989 m. balandžio 26-28 d. Kaune įvyko mokslinė konferencija „Tautinė aukštosios mokyklos kon- 
cepcija ir Kauno universitetas“. Konferenciją organizavo „Aukuro“ klubas padedant Lietuvos TSR Mokslų 
Akademijai ir Lietuvos Persitvarkymo Sąjūdžiui. Dalyvavo 272 asmenys, iš jų 123 profesoriai ir akade- 
mikai. Kartu su įžymiais Lietuvos mokslininkais — ir 20 tautiečių profesorių iš JAV, Kanados, Švedijos, 
VFR, Lenkijos. Pasirašytas Vytauto Didžiojo universiteto Kaune atkūrimo Aktas, įkurtas Pasaulio lietuvių 
kultūros, mokslo ir švietimo centras. 

[...Politinio švietimo namų] fojė veikė senojo Kauno universiteto istorijos paroda. Visur švietė jo sim- 
bolis - Universiteto antspaudas: ir plakate (dail. D. Steponavičienė), ir scenos gilumoje, ant programos, 
pranešimų tekstų rinkinio, specialaus bloknoto, kurį su kita atributika gražiame aplanke gavo kiekvienas 
dalyvis. Kaip ir dailius personalinius atpažinimo ženklus su skrupulingai išrašytomis mokslininkų pavar- 
dėmis, pareigybėmis, laipsniais. Tie nedideli lapeliai puikiai pasitarnavo balsuojant, svarstant ir priimant 
rezoliucijas, atkūrimo Aktą, statutą. 

Konferencija vyko labai organizuotai, nors jos organizacinio komiteto pirmininkas Gediminas Kost- 
kevičius, nepasitraukęs iš vadovaujančio posto nei akimirkai, ar tik nebuvo vienas iš jauniausių dalyvių... 

[Pirmoji diena:] 

Konferenciją atidarė buvę Kauno Vytauto Didžiojo universiteto dėstytojai kaunietis profesorius 
J. Vidmantas ir profesorius A. Damušis iš Detroito. 

Galvota, mąstyta apie ateitį. 

- Specialisto kvalifikacija visuomet turi būti fundamentali, - teigė prof. A. Čižas. 

Akademikas V. Statulevičius siūlė suartinti Mokslo Akademijos institutus ir aukštąsias mokyklas, 
kurti bendras katedras, kad daktarų, dirbančių tuose institutuose žinios praverstų specialistų rengimui. 
Pasitelkus geriausius pasaulio pavyzdžius tam galėtų pasitarnauti atkuriamas Vytauto Didžiojo universi- 
tetas Kaune. 


59 Toliau aprašomi įspūdžiai iš Kauno ir „Žalgirio“ rungtynių. 

Keletą struktūrinių modelių per 110 metų yra išbandęs pasaulinio garso Kalifornijos universitetas. 
Apie jo „formulę“ pasakojo nuo 1960 metų jame dirbantis įžymus informatikos specialistas, vienas Infor- 
matikos federacijos kompiuterių patikimumo grupės steigėjų prof. Algirdas Avižienis. Tos formulės esmė 
ta, kad į profesūrą ir akademinį senatą sukviečiami patys kūrybingiausi žmonės. Senatas savarankiškai 
nustato programas. Siekiama nuolatinio atsinaujinimo. Studijuoti priimami patys geriausieji. Ne tik iš 
Kalifornijos, bet ir iš 100 kitų šalių. 

- Avižienis turi didelių idealų. Stebuklų siekti reikia, - sakė Viskonsino universiteto ekonomikos ir 
verslo profesorius Rimas Kalvaitis. 

[-..]“? Anot Liucijos Baškauskaitės, Kalifornijos universiteto profesorės, antropologės, dabar dirban- 
čios Upsaloje, mes jau esame pakankamai išsimokslinę, reikia galvoti apie išsilavinimą. O lavindamasis 
žmogus pirmiausia turi pažinti save, suvokti savo autentiškumo esmę, jungtis ir skirtumus. Kas esi tu? 
Kas mes vienas kitam esame? Kuo panašūs, kuo skiriamės? Ką mes išsaugojom Sibire, užsieniuos? Liucijos 
klausimai krito kaip meteorai - švytėdami įvairiom prasmėm. 

- Nesvarbu, kad mūsų vaikai kalba ispaniškai, portugališkai. Kiekvieną vaiką reikia įjungti į Lietuvos 
širdį, nes nesvarbu, kur mes gyventume ir kokia kaba kalbėtume, - mes esame auginti Lietuvai. 

Kalbėjo mūsų mokslininkai, svečiai, pasijutę vėl namie - gimtajame Kaune, iš kurio išvyko aštuonerių, 
devynerių metų, ir naujo universiteto vizija po kiekvieno pasisakiusiojo kalbos sušvito vis ryškiau, kaip 
idealo ilgesys, šventovė, kurioje laisvai pleventų nevaržoma kiekvieno pasaulio lietuvio mintis. Kad čia 
būtų mąstoma apie Žmogų. 

- Žmogus - pagarbos ir meilės verta būtybė, - sakė psichologijos profesorė iš Šv. Ksavero koledžo 
Čikagoje Dalia Katiliūtė. Ji pasiūlė keisti motyvacijos sistemą - kad darbas būtų vertinamas kaip asme- 
nybę brandinanti veikla, o ne prievolė. Mokymo metais reikia įteisinti lygiavertiškumo, partnerystės 
sistemą tarp dėstytojo ir studento ir toleranciją. Nes žmogus geriausiai gali kurti tada, kai žino galįs 
padaryti klaidą... 

Edvardas Kaminskas, gerontologijos profesorius iš Harvardo, kalbėdamas apie universiteto paskirtį, 
pabrėžė jo ne tik kaip profesijos ugdytojo, bet kaip ir dvasinio gyvenimo formuotojo, orientuojančio į 
ateities kartas, svarbą. 

- Studentui svarbu suteikti civilizacijos kultūros istorijos pagrindus. Įpratinti studentus taip mokytis, 
kad taptų dvasios žmonėmis, kad pamiltų mokymąsi. Į kiekvieną studentą reikia žiūrėti kaip į mąstytoją, 
turintį laisvę vaizduotės, intuicijos lavinimui, neapsiriboti profesiniais įgūdžiais. 

Kaip įdomybę E. Kaminskas nurodė baigiamojo egzamino Masačiūsetso universitete pavyzdį — tai 
problemos suformulavimas ir jos sprendimas. 

Akademikas A. Buračas priminė, jog mums trūksta marketingo, menedžmento, politologijos, biotech- 
nologijos specialistų. Kaune, nedideliame moderniame mokslo centre, originalioje Pabaltijo ir Europos 
mokykloje visa galėtų išsitekti. Čia reikėtų rengti ir ekonominės psichologijos požiūriu pasirengusius 
ekonomistus, teisininkus, kurie galėtų generuoti idėjas. 

Be informatikos ir menedžmento, pribrendo kultūrologijos specialistų rengimo būtinybė. Humanitari- 
nės specialybės susipina, reikia nebūdingo požiūrio - rengti specialistus kelių disciplinų sandūroje. 

Kalbėjo daugelis dalyvių, sulaukdami visų dėmesio ir tik retas - pirmininkaujančio varpelio... 

Įvyko ir spaudos konferencija dalyvaujant... vienam spaudos atstovui. Gal buvo ir daugiau, gal tik 
nedrįso prisipažinti solidžiai auditorijai, pratęsusiai diskusiją dėl Pasaulio lietuvių kultūros ir mokslo 
centro, netradicinių mokslo formų, priartėjusiai prie universiteto įteisinimo formulavimo. 

A. Buračas buvo tos nuomonės, kad juridinis aktas turėtų galios, jei būtų aptarta universiteto struktūra. 
Kažkas iš jaunimo pajuokavo: „Turim antspaudą, radom KPI“. Tada prof. Areška paakino susirinkimą 
siūlyti rektorių bei prorektorius, dėstytojus. Sociologas Šalčius priminė, jog visuomenė laukia sprendimo, 
kad po šios konferencijos universitetas būtų atkurtas. Netgi lėšų ekologų rengimui skirtų suinteresuotos 
įmonės. Taip spaudos konferencija tapo diskusijų tąsa ir pasibaigė, nutarus iškelti rektorių ir prorektorius. 

[Antroji ir trečioji diena:] 

Trečiąją dieną tai ir padarė visi dalyviai, gavę universiteto struktūrinę schemą, kuri išsikristalizavo 
antrąją dieną visiems kūrybingai dirbant sekcijose. 

Nutarta įkurti Informatikos, Fizikos ir Biologijos, Verslo, Žmogaus, Menotyros fakultetus. Humanita- 
rinių mokslų sekcija, kurios darbui vadovavo prof. V. Areška ir pasiūlė... Žmogaus fakultetą, kurio vien 


Ww Praleidžiami autorės pamąstymai apie išsilavinimo lygį Lietuvos miestuose. 

pavadinimas, anot vadovo, „tradiciškai mąstantiems biurokratams bus nesuprantamas ir sukels komiškų 
įspūdžių...“ 

Betgi žmogaus sąvoką ir savivoką paaiškina daugelis dalykų: archeologija, psichologija, sociologija, 
istorija, pasaulėžiūra, lingvistika, etnologija, etnomuzikologija, muziejologija ir t. t., ir visa tai dabarti- 
niuose kitų šalių universitetuose vadinama kultūrine antropologija. 

Meno sekcijoje svarstytos įvairių meno tyrėjų rengimo galimybės suteikiant jiems universitetinį išsi- 
lavinimą. Menotyros fakultete studijuotų architektūrologai ir muziejologai, teatrologai, dailėtyrininkai ir 
muzikologai, įgydami čia fundamentinių žinių. Kaunui, praktiškam miestui, o ir galvojant apie ateitį, tiktų 
šių eilučių autorės pasiūlytos muzikologinių ir tarpdisciplininių specialybių sandūroj esančios retesnės 
specialybės - muzikos terapija, menedžerytė (muzikos srity), garso įrašų ir jų dauginimo technika, muzi- 
kinė žurnalistika ir muzikos sociologija. Jų mums prireiks ateity, kai mūsų specialistams jau ne „Goskon- 
certo“, „Melodijos“ firmos ar centrinio „Inturisto“ malonės teks savarankiškai dirbti ir spręsti. 

Taip siūlė daugelis. Tikėdami, kad naujame universitete galės studijuoti viską. Net ir kinų kalbą. 

Šią didelių aspiracijų konferenciją telegrama sveikino VI pasaulio lietuvių mokslo ir kūrybos 
simpoziumo rengėjai iš Čikagos prof. M. Gimbutienė, P. Zundė ir kiti. Pasaulio lietuvių bendruomenės 
pirmininko V. Bieliausko sveikinimus konferencijos dalyviams perdavė Ilinojaus universiteto profesorius 
Bronius Vaškelis, Kanados lietuvių bendruomenės - Trento universiteto prof. Romas Vaštokas, Gamtos 
apsaugos komiteto prezidiumo vardu pasveikino akademikas A. Merkys. 

Užbaigdamas paskutinį konferencijos posėdį, prof. A. Avižienis pasakė: „Tai viena įdomiausių mano 
gyvenime progų tiek dirbti ir tiek pasiekti!“. 

Nuspręsta: atkuriamas Vytauto Didžiojo universitetas Kaune pradeda veikti nuo 1989 m. rugsėjo 1-osios... 

Tai buvo padaryta tautos labui, susirinkus pasaulio lietuvių moksliniam elitui. [...] 


Virginija APANAVIČIENĖ 
Edmundo KATINO nuotrauka - [bendras salės vaizdas] 


NR. 125. PASAULIO LIETUVIŲ KULTŪROS, MOKSLO IR ŠVIETIMO CENTRO 
VADOVYBĖS IŠRINKIMAS BALANDŽIO 29 D. 


AAA, f. 5, ap. 3, b. 4, 1. 31. Mašinraštis, kopija'*!. 
Skelbta: Centro vadovybė. In Draugas, 1989 05 12, p. 1. 


Centro valdyba 


Valdas Adamkus (JAV), Vaidotas Antanaitis (LŽŪA), Kazimieras Antanavičius (Lietuvos TSR MA), 
Vitas Areška"? (Vilniaus u-tas), Algirdas Avižienis (Kalifornijos un-tas, JAV), Antanas Buračas (Lietuvos 
TSR MA), Liucija Baškauskaitė (Upsalos u-tas, Švedija), Rimas Kalvaitis (Naujosios Anglijos kolegija, 
JAV), Dalia Katiliūtė (Šv. Ksavero kolegija, Chicago, JAV), Gediminas Kostkevičius (KPI), Vytautas Sta- 
tulevičius (Lietuvos TSR MA), Krescencijus!** Stoškus (Vilniaus u-tas), Bronius Vaškelis (Illinois u-tas, 
Chicago, JAV), Romas Vaštokas (Trento u-tas, Kanada) ir Jurgis Vilemas (Lietuvos TSR MA). 


Direkcija 
Direktoriai: Algirdas Avižienis ir Vytautas Statulevičius. Vicedirektoriai: Liucija Baškauskaitė ir Gedi- 
minas Kostkevičius. 


Revizinė komisija 
Kazimieras Antanavičius, Antanas Buračas ir Romas Vaštokas. 


M Centro vadovybė buvo išrinkta balandžio 29 d. posėdyje Vilniuje. Pirmieji Centro darbuotojai buvo Gediminas Kostke- 


vičius (vicedirektorius), Aušra Adamonytė (referentė), Vladas Kubilius (referentas organizaciniam darbui), Janina Samo- 
laitytė (finansininkė). Pirmoji būstinė buvo Kauno menininkų namuose (tuomet - S. Nėries g. 56). Žr. Žemaitytė-Narke- 
vičienė, Ona. „Aukuro“ fenomenas. - Kaunas: Pasaulio lietuvių centras, 2005, p. 49. 

Išspausdinta - Arašas. 

4 Išspausdinta - Krescensijus. 


DoKUMENTAI 


NR. 126. PASAULIO LIETUVIŲ KULTŪROS, MOKSLO IR ŠVIETIMO CENTRO 
VEIKLOS KRYPTYS 


AAA, f. 5, ap. 3, b. 4, 1. 29. Mašinraštis, nuorašas'**. 


Pasaulio lietuvių kultūros, mokslo ir švietimo centro Kaune 
veiklos kryptys 


1. Rinkti ir kaupti literatūrą, archyvus ir kitokio pobūdžio medžiagą, atspindinčią pasaulio lietuvių kul- 
tūrinio ir mokslinio gyvenimo panoramą, išeivijos istoriją. Organizuoti šios medžiagos studijas Lietuvoje 
ir išeivijos kultūrinio palikimo leidybą. 

2. Užmegzti ryšius su Lietuvoje ir svetur gyvenančiais lietuvių mokslininkais ir kūrėjais, taip pat lietu- 
vybės labui dirbančiais kitų tautų žmonėmis, siekiant telkti juos darbui Lietuvos aukštosiose mokyklose 
ir, pirmoje eilėje, Vytauto Didžiojo universitete. Leisti informacinį žinyną apie žymiausius lietuvių moks- 
lininkus ir kūrėjus. 

3. Padėti svetur gyvenantiems lietuvių mokslininkams ir kūrėjams dalyvauti Lietuvos kultūriniame 
ir kūrybiniame gyvenime. Aprūpinti juos reikiama informacija ir literatūra, padėti užmegzti profesinius 
kontaktus, organizuoti jų apsilankymą Tėvynėje, atstovauti Lietuvoje [ir] svetur gyvenančių mokslininkų 
profesinius interesus. 

4. Padėti Lietuvos aukštosioms mokykloms, kitokio profilio mokslo, mokymo ir gamybos įstaigoms 
užmegzti dalykinius ryšius su išeivijos mokslininkais, gamybos vadovais bei įvairiomis užsienyje esančio- 
mis mokslo ir kultūros instancijomis, su kuriomis Centras bendradarbiauja. Organizuoti specializuotas 
mokymo programas pagal suinteresuotų pusių pageidavimus. 

5. Organizuoti Lietuvos mokslininkų ir kūrėjų stažuotes užsienio mokslo ir kūrybos centruose, o 
svetur gyvenančių lietuvių - Tėvynėje. Vykdyti pasikeitimo aukštos kvalifikacijos dėstytojais su užsienio 
aukštosiomis mokyklomis programą. 

6. Organizuoti Lietuvos studentų mokymąsi užsienyje, o užsienio aukštųjų mokyklų studentų - Lietu- 
voje. Įsteigti informacinį biurą, talkinti jaunuomenei pasirinkti studijų vietą. 

7. Įgyvendinti plačią anglų kalbos, kaip tarptautinio bendravimo kalbos, mokymosi programą (organi- 
zuojant pasikeitimą žmonėmis su lietuvių išeivija, vasaros stovyklas, kursus ir pan.), pagrįstą individualių 
išeivijos atstovų ir anglų kalba studijuojančių bendravimu. Remiantis tais pačiais principais organizuoti 
gimtosios kalbos studijas svetur gyvenančiai lietuvių jaunuomenei. 

8. Rūpintis lietuvybės išsaugojimu lietuvių kolonijose svečiose šalyse. Tuo tikslu stiprinti dalykinius ir 
individualius lietuvių išeivijos ryšius su Lietuva, aprūpinti Lietuvos išeiviją informacine medžiaga, lietu- 
vių kalbos mokytojais, organizuoti bendrus kultūrinius ir mokslinius renginius. 

9. Propaguoti lietuvių kultūros ir mokslo pasiekimus, organizuoti tarptautines konferencijas, leisti 
knygas ir pan. Bendradarbiauti su kitų šalių mokslo centrais studijuojant senąją baltų kultūrą ir jos ištakas. 

10. Įsteigti Vytauto Didžiojo stipendijų fondą ir kaupti lėšas fondo sudarymui. Stipendijos turi būti 
skiriamos gabiems jauniesiems mokslininkams ir kūrėjams remti. 


NR. 127. PASAULIO LIETUVIŲ KULTŪROS, MOKSLO IR ŠVIETIMO CENTRO 
ORGANIZACINĖ STRUKTŪRA IR PROGRAMA. 1989 M. GEGUŽĖ 


Pasaulio Lietuvių Kultūros, Mokslo ir Švietimo Centras. - Kaunas: [Pasaulio lietuvių kultūros, mokslo ir švietimo 
centras, 1990]. - 5 p. 


Organizacnė struktūra 


Pasaulio lietuvių kultūros, mokslo ir švietimo Centras susideda iš septynių padalinių: 

1. Ryšių ir įskaitos grupė palaiko ryšius su Centro nariais Lietuvoje ir už jos ribų, taip pat su Lietuvos ir 
užsienio lietuvių mokslinėmis ir kūrybinėmis organizacijomis; telkia pasaulio lietuvių kūrybinę ir moks- 
linę inteligentiją Centro veiklon; organizuoja užsienyje gyvenančių Centro narių atvykimą į Lietuvą, jų 
priėmimą ir apgyvendinimą. Kartu ši grupė yra atsakinga už Centro narių registraciją ir apskaitą. 


M Tikėtina, jog šis dokumentas taip pat priimtas balandžio 29 d. posėdyje. 

2. Informacinė grupė rengia informacijas apie Centro veiklą įvairiomis kalbomis ir teikia ją masinėms 
informacijos priemonėms Lietuvoje ir užsienyje; ruošia reklaminius prospektus; organizuoja renginių 
filmavimą. Grupė taip pat teikia mokslinę ir kitą informaciją Centro nariams jų pageidavimu. 

3. Kultūrinių mainų programų taryba drauge su kūrybinėmis sąjungomis ir meno kolektyvais rengia 
užsienyje parodas, meno meistrų pasirodymus; pristato išeivijos menininkų kūrybą Lietuvoje; vysto kul- 
tūrinius mainus su užsienio valstybėmis; steigia tarptautinį meno kūrinių saloną. 

4. Mokslinių programų taryba organizuoja tarptautines mokslines konferencijas ir seminarus; telkia 
mokslininkus ir kūrėjus į laikinas mokslines-kūrybines grupes tyrinėjimams ir studijų rengimui; padeda 
mokslininkams įgyvendinti jų asmenines mokslines programas; suranda mokslinius partnerius užsienyje 
ir Lietuvoje. 

5. Mokymo programų taryba rūpinasi užsienyje gyvenančių Lietuvos mokslininkų atvykimu dėstyti 
Lietuvos aukštosiose mokyklose, pirmiausia Vytauto Didžiojo universitete; ieško galimybių pasikviesti 
dėstyti į aukštąsias mokyklas kitataučius mokslininkus ir kūrėjus; padeda Lietuvos studentams išvykti 
mokytis į užsienio aukštąsias mokyklas; organizuoja Lietuvos mokslininkų siuntimą kvalifikacijos kėlimui 
į užsienio universitetus; organizuoja specializuotas mokymo programas. 

6. Juridinė grupė vykdo Centro juridinės tarnybos funkcijas; teikia nariams juridines paslaugas, ginant 
jų profesinius interesus Lietuvoje ir užsienyje; rūpinasi neteisėtai nusavintos nuosavybės grąžinimu pri- 
verstinai pasitraukusiems iš tėvynės Lietuvos Respublikos piliečiams ir jų palikuonims. 

7. Ūkio ir vystymo tarnyba dirba tai, ką ir kitos panašaus profilio tarnybos kiekvienoje organizacijoje. 

Prie Centro kuriasi ir savarankiški padaliniai: 

1. Leidykla, kurios pirmas projektas - leisti žurnalą „Mokslo Lietuva“ („Scientific Lithuania“) lietuvių 
ir anglų kalbomis, taip pat enciklopedinius informacinius leidinius, mokslines studijas ir t. t. 

2. Spaudos leidinių grupės tikslas suformuoti Kaune užsienyje išleistų lietuviškų leidinių biblioteką, 
kuri pasitarnautų mokslinėms Lietuvos išeivijos gyvenimo studijoms, aprūpintų Vytauto Didžiojo uni- 
versiteto studentus ir dėstytojus mokymo ir moksline literatūra. 

3. Vytauto Didžiojo fondas skirtas Centro mokslinėms, kūrybinėms, mokymo ir kt. programoms finan- 
suoti. Fondas tvarkomas pagal savo nuostatus. Jis gali jungti ir kitus vardinius fondus, kurių paskirtis 
nustatoma fundatoriaus valia. 

4. Komercinis centras. Jį sudaro atskiros komerciniais pagrindais veikiančios, bendros su užsienio kapi- 
talu įmonės, kurių pelno dalis pervedama Centro programų finansavimui. Atskiros Centro įmonės tvar- 
kosi pagal savo nuostatus. 

Atskirose Lietuvos miestuose ir užsienio šalyse, kur gyvena Centro nariai ir rėmėjai, gali būti steigia- 
mos Centro ramovės ir kiti padaliniai. 


Programos 


1. Remti Vytauto Didžiojo universiteto atkūrimo darbą. 

2. Sudaryti bendrą Lietuvos ir išeivijos nepriklausomą Vytauto Didžiojo fondą, skirtą kultūros, mokslo 
ir švietimo programų finansavimui. Fondas steigiamas kaip joint venture, labdaros pagrindais veikianti 
institucija. 

3. Įsteigti Kaune lietuvių išeivijos knygų ir spaudos leidinių biblioteką, aprėpiančią lietuviškųjų kolo- 
nijų kūrimosi istoriją, išeivijos kultūrinio ir politinio gyvenimo raidą. Bibliotekai suteikti įžymaus išeivi- 
jos kultūrininko vardą. 

4. 1990 m. gegužės 15-18 d. d. Kaune surengti konferenciją „Baltijos šeima“ (The Baltic family), kurioje 
būtų aptartos Baltijos jūros baseino valstybių kultūrinių, mokslinių bei politinių ryšių perspektyvos. Kon- 
ferencija organizuojama drauge su „Center of Multi-Ethnic Research studies“ (Švedija). 

5. Pradėti leisti žurnalą „Mokslo Lietuva“ („Scientific Lithuania“) lietuvių ir anglų kalbomis, kuris 
pristatytų įžymiausius lietuvių mokslininkus ir jų mokslinių interesų kryptis. Žurnalas liestų svarbiau- 
sias žinių sritis nuo humanitarinių iki techniškųjų mokslų ir orientuotųsi į plačios mokslinės erudicijos 
skaitytoją. 

6. Įsteigti išeivijos jaunimui Lituanistinius kursus prie Vytauto Didžiojo universiteto 1990 m. liepos mėn. 

7. Įsteigti verslininkų vasaros mokyklą prie Vytauto Didžiojo universiteto. 

8. Drauge su akademiniu skautų sąjūdžiu parengti mokslinę programą Lietuvos aukštosios mokyklos 
istorijos parašymui. Studiją išleisti lietuvių, anglų, prancūzų ir vokiečių kalbomis. 

9. Įsteigti tarnybą „Žinia“, kuri rūpintųsi Lietuvoje išleidžiamų knygų bei leidinių pristatymu tautie- 
čiams užsienyje. 

10. 1990 metų vasarą organizuoti turistinę kelionę „Mūsų prisiminimų Lietuva“, kurios metu būtų proga 
aplankyti istorinius ir etnografinius paminklus, Nacionalinį parką ir Neringą. Kelionės dalyviai susitiktų 
su buvusiais tremtiniais, kultūros žmonėmis, politiniais veikėjais, aplankytų gimines ir pažįstamus. 

Ši programa nuolat bus papildoma, priklausomai nuo turimų pajėgų ir naujų idėjų. Kviečiame visus su 
mumis pasidalinti savo mintimis. 


NR. 128. VLADO STAUSKO PARENGTA MENOTYROS FAKULTETO KONCEPCIJA. 
1989 M. GEGUŽĖS 10 D. 


VDU archyvas, f. 1, ap. 1, b. 9, I. 95-96. Mašinraštis, originalas. 


Projektas 
(Var. Nr. 3) 


VYTAUTO DIDŽIOJO UNIVERSITETO KAUNE 
MENOTYROS FAKULTETAS 


Siūloma struktūra: 

1. MENOTYROS IR ESTETIKOS PAGRINDŲ KATEDRA 

- Bendroji ir lietuvių menotyra 

- Estetikos pagrindai ir kryptys 

- Estetikos ir kultūrologijos sąveika pasaulyje 

- Šiuolaikinės filosofijos krypčių meninių-estetinių koncepcijų bruožai 

- Pasaulio ir lietuvių meno istorijos pagrindai 

2. LIETUVIŲ ETNOKULTŪROLOGIJOS IR KRAŠTOTYROS KATEDRA 

- Baltistikos ir lituanistikos pagrindai ir struktūra 

- Lietuvių lingvistikos ir muzikinės kūrybos ištakos 

- Kraštotyros pagrindai ir tyrimų struktūra 

- Etnografijos pagrindai ir lietuvių etnografijos struktūra 

- Lietuvių liaudies dailės istorija, struktūra, evoliucijos kryptys 

- Bendrosios ir lietuvių kultūrologijos sąveika 

- Etno-socialiniai ir etno-goegrafiniai ryšiai 

3. VAIZDUOJAMOSIOS IR TAIKOMOSIOS DAILĖS MENOTYROS KATEDRA 
- Pasaulinio meno istorija 

- Bendroji kompozicijos teorija ir analizės pagrindai 

- Vaizduojamosios dailės menotyra (pasaulis, Lietuva) . 

- Taikomosios dailės menotyra (pasaulis, Lietuva) 

- Meno žurnalistikos pagrindai 

4. ARCHITEKTŪROLOGIJOS IR DIZAINO ANALIZĖS KATEDRA 

- Pasaulio ir Lietuvos architektūros ir dizaino istorijos matmenys 

- Architektūros kompozicijos ir estetikos pagrindų sąveika. Architektūros kritikos pagrindai 
- Urbanistinės kompozicijos analizės teorija 

- Pastatų architektūrologija 

- Landšafto architektūros analizė. Lietuvos kraštovaizdžio ir architektūros sąveika 
- Interjero kompozicijos teorija 

- Daiktinės aplinkos dizaino analizė 

- Architektūros, dailės ir dizaino sintezė patalpoje ir aplinkoje 

5, TEATROLOGIJOS, MUZIKOLOGIJOS IR KINEMATOGRAFIJOS ANALIZĖS KATEDRA 
- Pasaulio ir lietuvių teatrologijos istorija ir analizės pagrindai 

- Muzikologijos teorija, analizė, kritika 

- Kinematografijos istorija ir analizės pagrindai 

- Atitinkamų meno krypčių (žr. aukščiau) pasaulio ir lietuvių kūrybos sąveika ir tendencijos 

- „Masinės“ ir etnokultūros sąveika 

6. MOKSLINIO TYRIMO IR MENINĖS LAISVALAIKIO KŪRYBOS BIURAS 

Komentarai 

a) Tokio profilio specialistams būtinas platus universitetinis, o ne siauras „meninis“ išsilavinimas. 

b) Fakultetą galėtų baigti ir profesionalai dailininkai, architektai ar žurnalistai. Tada jų mokymo prog- 
rama būtų atitinkamai transformuota. 

c) Fakulteto dėstytojai turėtų skaityti estetikos, kompozicijos ir meno istorijos paskaitas ir kituose 
VDU fakultetuose, keliant bendrą estetinę kultūrą. 


[Parašas] 
(Parengė prof., arch. m. dr. Vladas Stauskas, 
atsižvelgiant kartu į Mokslinės konferencijos menotyros sekcijos diskusijos rezultatus) 


Kaunas, 1989. 05. 10 


NR. 129. VDU ATKŪRIMO TARYBOS KETVIRTO POSĖDŽIO PROTOKOLAS. 
1989 M. GEGUŽĖS 11 D. 


VDU archyvas, f. 1, ap. 1, b. 4, 1. 25-26. Rankraštis, originalas's5. 


Tarybos posėdis 1989 05 11 
Protokolas Nr. 4 


1. Įžanginis žodis - akad. J. Vilemas. 

Konferencijos apžvalga. Buvę konferencijos niuansai konferencijos metu vėliau išnyko. Mes tapome 
tvirčiau įteisinti. Juridiškai u-tą įteisinti nors ir sunku, bet argumentų jo neatidaryti artimiausiu metu. Pir- 
madienį 14 val. Centro komitete trumpas pasitarimas šaukiamas. Miesto valdžia pritaria. Biuras sprendė 
šį klausimą 1989 05 07 (Dailės institute), priimti dokumentai pateikiami Tarybos svarstymui. Taryba 
supažindinama su statuto projektu, kuris bus pateiktas CK sekr. A. Brazauskui. Skaitomi abu Tarybos 
Prezidiumo parengti dokumentai, skirti LKP CK pasitarimui, kuris numatytas 1989 05 15 (pirmadienį). 
A. Brazauskas bus supažindintas su tarybos veikla, u-to atkūrimo data ir kt. Sponsorių klausimas. 

[Sekretorei nepažįstamas asmuo] - palaiko 1-0 rašto turinį. Jis turi būti adresuotas Brazauskui, Aukš- 
čiausios Tarybos Prezidiumui, Sakalauskui atskirai, o ne Zabuliui. Deklaraciją įteisinti aktu. 

Z. Kazakevičius - aukštosios mokyklos atidarymas - TSRS Ministrų Tarybos kompetencija. Jei sava- 
rankiški mes - užteks Respublikos. Politinio švietimo namų prašyti LKP, nes šie namai yra jų balanse. 

V. Antanaitis - gerai, kad eksperimentinė mokykla; nepriklausoma aukštoji mokykla. 

R. Karazija - turėtume sudaryti aukštosios mokyklos statutą, be kurio nepriims vyriausybė jokios 
aukštosios mokylos atidarymo. Svarbūs būtų visi trys parašai. Reikia nuvežti raštus draugams Brazaus- 
kui, Sakalauskui, nes jų asmeniškos pagalbos reiks prašyti, o jei jie nesirūpins, - mus užvarinės. Viskas 
pakliūva į biurokratų mašiną. Gerai, kad eksperimentinis. Jei nepriklausomas u-tas, - kas finansuos? Jei 
tik sponsoriai. Kuo trumpiausiu keliu į atkūrimą! Ši mokykla neturi bazės, bet turi senas gražias tradicijas. 

J. Vilemas - u-tas - naujas padalinys, suformuotas naujai, o ne sulipdytas iš kitų. 

R. Karazija - norėtume į rezoliucijos projektą įrašyti apie KVD U-to atkūrimą. Bus kalbama ir apie 
Mokslo centro įkūrimą. Panaudoti emigracijos pajėgas saviem reikalam. 

J. Vilemas - prašyti, kad Kauno centras - tik u-to atkūrimui. 

R. Karazija - centras aptar[?]tų aukštųjų mokyklų pertvarkai. Reikia prastumti nutarimą. 

V. Antanaitis - per Maskvą pešim mažai. Reikia kurti eksperimentinę, naują mokyklą. Eiti neeiliniu 
keliu. Vilniuje pasitarimuose reiškia nepasitenkinimą dėl Centro įkūrimo Kaune. Šis centras tarnauti turi 
visoms mokykloms. 

G. Patackas - kultūrinis centras. 

A. Karoblis - Lituanistikos centras Vilniuje lyg ir konfrontuoja su Kauno Centru. 

L. Kairiūkštis - reikia išvengti diskusijų dėl Centro. Eiti tik dėl esmės - atkurti u-tą. 


M5 Tai juodraštis, kuris rekonstruojamas taip pat, kaip ir 3-i0 posėdžio (1989 04 20) protokolas. 


DoKUMENTAI 


A. Karoblis - 4 kryptys turi būti (humanitarinė, ekonomikos-teisės, biologijos-ekologijos, tiksliųjų 
mokslų). Sudaryti komisijas, jungiant mokslininkus savus ir užsienio. Gruodžio pabaigai VDU-to atku- 
riamąjį projektą, statutą ir kt. 

Sąstatai: 

1. Matematikai - Ragulskis, Paliūnas, Šeinauskas, Karoblis, Abišala, Statulevičius, Grigal. [?], Telksnys, 
Antanaitis, Gudonis, Vilemas. 

Informatikai - bendri dalykai, po 3 kursų - į informatiką. Koordinatorius - Paliūnas. 

Ekonomistai: Buračas, Šatas, Kalvaitis, Taparauskienė, Mart. [2], Zakarevičius. 
Koordinatorius - Zakarevičius. 

Biologai-ekologai - Baltrušis, Budriūnas, Bukauskas, Bertulis, Karazija, Praškevičius, Smailys, Kairiūkš- 
tis. [Koordinatorius] - Venslauskas. 

Humanitarai: jungti (filologijos, istorijos ir menų). [Koordinatorė] - Misevičienė. 

Birželio 1 d. - projektas, jei priimam. 


NR. 130. ELTOS REPORTAŽAS APIE VDU ATKURIAMOSIOS TARYBOS NARIŲ 
SUSITIKIMĄ SU LiETUVOS TSR VALDŽIOS VIRŠŪNE 1989 M. GEGUŽĖS 15 D. 
ĮBUVES NR. 49] 


Aptartas Vytauto Didžiojo universiteto atkūrimas. In Kauno tiesa, 1989 05 17. Nr. 114, p. 1; Tiesa. 1989 05 17. Nr. 114, 
p. 1. 


Aptartas Vytauto Didžiojo universiteto atkūrimas 


Lietuvos KP Centro Komitete Algirdas Brazauskas susitiko su grupe Respublikos mokslininkų aptarti 
Kauno Vytauto Didžiojo universiteto atkūrimo klausimus. 

Pradėdamas pokalbį Lietuvos KP Centro Komiteto pirmasis sekretorius Algirdas Brazauskas pažy- 
mėjo, kad Respublikos vadovybė palaiko mokslinės ir kūrybinės inteligentijos siūlymus atkurti Kauno 
Vytauto Didžiojo universitetą. Primindamas neseniai Kaune įvykusios konferencijos dokumentus, jis 
pakvietė pokalbio dalyvius pareikšti savo nuomonę šiuo svarbiu mūsų visuomenei klausimu. 

Susitikime kalbėję akademikai Jurgis Vilemas, Jonas Kubilius, Vytautas Statulevičius, Eduardas Vilkas, 
profesoriai Vladislavas Domarkas, Antanas Praškevičius, Vaidotas Antanaitis, liaudies švietimo ministras 
profesorius Henrikas Zabulis, „Aukuro“ klubo pirmininkas Gediminas Kostkevičius plačiai nagrinėjo 
įvairius galimus kelius šiai aukštajai mokyklai atkurti. 

Pokalbio dalyviai vieningai pritarė minčiai, kad būtina sukurti tokį universitetą, kuris rengtų aukštos 
humanitarinės kultūros specialistus prioritetinėms mokslo ir technikos kryptims, remdamasis gilia 
mokymo ir mokslo integracija ir vystydamas bendradarbiavimą su užsienio mokslo centrais. Sudaryta 
darbo grupė, kuriai pavesta artimiausiu metu spręsti visus būtinus praktinius Kauno Vytauto Didžiojo 
universiteto atkūrimo klausimus. 

Pokalbyje dalyvavo Respublikos Ministrų Tarybos pirmininkas Vytautas Sakalauskas, Lietuvos KP CK 
sekretorius Valerijonas Baltrūnas, Ministrų Tarybos pirmininko pavaduotojas Petras Ignotas. 


ELTA 


NR. 131. ROMUALDO BALTRUŠIO LIUDIJIMAS APIE VDU ATKURIAMOSIOS 
TARYBOS NARIŲ SUSITIKIMĄ SU LIETUVOS TSR vALDŽIOS VIRŠŪNE 
1989 M. GEGUŽĖS 15 D. 


Baltrušis, Romualdas. Atsiminimų pynė. - Kaunas: [Autoriaus leidinys], 2018, p. 388-389. 


Pasibaigus konferencijai, po poros savaičių (1989 m. gegužės 15 d.) LTSR komunistų partijos pirmasis 
sekretorius (faktiškai pirmininkas) inž. Algirdas Brazauskas pakvietė atkuriamojo VDU atstovus atvykti 
pas jį aptarti VDU reikalų. Nuvykome - prof. J. Vilemas, doc. M. Venslauskas, doc. A. Karoblis, dr. G. Kost- 
kevičius ir prof. R. Baltrušis. Buvome priimti nedidelėje posėdžių salėje. Joje jau buvo LTSR aukštojo ir 

specialaus vidurinio mokslo ministras prof. H. Zabulis. Aš atsisėdau šalia J. Kubiliaus. Susitikime dalyvavo 
prof. V. Antanaitis, prof. V. Domarkas, prof. A. Praškevičius, prof. V. Statulevičius, prof. E. Vilkas. Pro duris 
įžengęs A. Brazauskas atsisėdo gale stalo. Prof. J. Vilemas apibūdino visą veiklą siekiant atkurti VDU. Aš 
paliečiau VDU juridinio pripažinimo problemas. Prof. J. Kubilius rėksmingai ėmė aiškinti, kad nėra būti- 
nybės atkurti Lietuvoje dar vieną, tryliktą, aukštąją mokyklą (t. y. VDU), jei kitos dvylika vargstančios dėl 
lėšų nepritekliaus, ir baigdamas pasakė: tai bus dar vienas ubagas. Vėliau pridėjo, kad ant daržinės iškėlus 
užrašą „universitetas“ dar nereiškia, kad jau yra universitetas. Ministras prof. H. Zabulis, nei pritardamas, nei 
nepritardamas VDU atkūrimui, abejone dvelkiančiu tonu užklausė: „Tai kas gi jame skaitys paskaitas?“ - ir 
paminėjo mano pavardę. Pradėjus A. Brazauskui kalbėti, jį pakvietė prie telefono. Jam išėjus, prof. J. Kubilius 
man vis įrodinėjo, kad neprotinga dabar įkurti dar vieną universitetą, nepavartodamas žodžių - atkurti 
VDU. Netrukus A. Brazauskas sugrįžo gerai nusiteikęs ir tuojau be didesnių samprotavimų pasakė: „Jei 
mūsų Lietuvos mokslininkai ir mūsų broliai lietuviai JAV nori atkurti VDU, tai tą ir padarykime.“ 


NR. 132. IŠEIVIJOS KUNIGŲ PAREIŠKIMAS. 1989 M. GEGUŽĖS 21 D. 
AAA, f. 5, ap. 12, b. 22, 1. 1. Mašinraštis, nuorašas. 


Pasaulio lietuvių kultūros, mokslo ir švietimo Centro Kaune Valdybai 


Nuorašai: 

Lietuvos vyskupų konferencijos pirmininkui kard. Vincentui Sladkevičiui 
Lietuvos Atgimimo Sąjūdžiui 

Lietuvos Laivės Lygai 

Lietuvių radijo stotims ir spaudai užsienyje 


Lietuvių informacijos centras Bruklyne, NY, JAV-se paskelbė džiugią žinią iš Lietuvos, kad š. m. balan- 
džio 26 d. Kaune įvyko Mokslinė konferencija tema „Tautinė aukštosios mokyklos samprata (koncepcija) 
ir Kauno universitetas“. Į ją susirinko mokslininkai, gyvenantys tėvynėje ir už jos ribų ir nutarė atkurti 
Vytauto Didžiojo universitetą Kaune bei įkurti švietimo Centrą, kaip vieną iš to universiteto mokslinių 
studijų institutų. 

Mus nustebino, kad atkuriamo universiteto sudėtyje nėra Teologijos-Filosofijos fakulteto. Norime 
manyti, kad į tai bus atkreiptas reikiamas dėmesys ir Teologijos-Filosofijos fakultetas bus taip pat įjungtas 
į kitų fakultetų sudėtį dar prieš numatytą pradžią pirmųjų mokslo metų 1989 m. rugsėjo 1 d. 

Jei to nebūtų padaryta, tai naujai įsteigtoji Kaune mokslo įstaiga nebūtų anksčiau veikęs Vytauto 
Didžiojo universitetas ir tikinčioji Lietuvos visuomenė (apie 75 96 visos tautos) jaustųsi, kad nepaisoma 
jos religinių įsitikinimų bei ilgametės jos tikinčiųjų kovos už Lietuvos laisvę ir nepriklausomybę ir nema- 
tytų galimumo ateity šią instituciją remti. 


Ottobeuren, 1989 m. gegužės 21 d. 
[Be parašų] 


NR. 133. VDU ATKŪRIMO TARYBOS PENKTO POSĖDŽIO PROTOKOLAS. 
1989 M. GEGUŽĖS 29 D. 


VDU archyvas, f. 1, ap. 1, b. 4, I. 28-33. Rankraštis, originalas. 


V DU-to Atkūrimo tarybos narių posėdžio, įvykusio 1989 05 29, 
Protokolas Nr. 5 


Pirmininkavo - J. Vilemas 
Sekretoriavo - J. Misevičienė 


„Vakarinės naujienos“ - Mačienė 
LŪSTI - atėjo paklausyti (dvi moterys) 


DoKUMENTAI 


Įžanginis žodis - akad. J. Vilemas 

1). Informacija apie esamą padėtį: 

Akad. J. Vilemas paaiškina sudėtingos situacijos priežastis. Informuoja apie pasitarimo Liaudies švie- 
timo ministerijoje rezultatus: 

a) priskirti laikinai KVD U-tą prie VU (laikinai); 2) atidaryti u-tą nuo 1989 m. rudens, 3) skelbti pri- 
ėmimą, 4) ruošti mokymo planus, 5) ruoštis stojamiesiems, 6) priimti dokumentą LTSR aukščiausiosios 
tarybos sesijoje apie VDU-o atkūrimą (vėliau bus lengviau atsiriboti nuo VU). 

Girdzijauskas St. VU KVF prodekanas - F-to situacija yra neaiški perspektyvoje. Kaip paaiškinti? 

Atsako: akad. J. Vilemas, kad jis f-to likimo nuspręsti negali. Anksčiau akad. J. Kubilius yra sakęs, kad, 
pradėjus egzistuoti KVD U-tui, kiti padaliniai išnyks. Rektorius J. Kubilius yra už universitetą. Filialas turi 
išnykti, nors vieno įkūrimas neprilygsta kito išnykimui. VU ir Ministerijos reikalas reguliuoti VU KVF 
veiklą. Priėmimas studentų yra atskiras (dirba dvi komisijos, du prorektoriai). 

Prof. Kairiūkštis - siūlo palaipsniui įjungti vakarinį f-tą. 

Prof. J. Blužas - du vienodi padaliniai ir nepasiruošę susijungti. Reikia automatiškai juos sujungti. 
Padalinį reikia kurti prie KPI. Labai svarbu VDU-to materialinis palaikymas. 

Akad. J. Vilemas. Pereitą savaitę buvo siūloma prijungti prie KPI, bet Ministerija to daryti nenori. 
Esminio skirtumo prie ko jungtis nematoma. Prie VU parankiau prijungti KVD U-tą, o ne prie KPI. 
Finansuoti žada kai kurios įmonės. Reikia pradėti darbą, nėra kada blaškytis. Reikia eiti į kompromisą, 
kad 1 m. bėgyje susitvarkyti. KVD U-tas turi būti savarankiškas. Atsiranda sava administracija. 

Prof. Zakarevičius - VU turės du fakultetus Kaune. 

Prof. L. Pranevičius - nėra reikalo jungtis prie VU - tai ne išeitis. 

Prof. S. Masiokas - Situacija - aklavietėje. Vilniaus U-tas KVD U-to nenorėjo, ministerija - taip pat, o 
dabar jungiamės vėl prie jo. Būtina glaustis prie KPI. Didžioji dėstytojų [dalis] KPI šią idėją palaikė. Labai 
daug palaikančių KVD U-tą. KPI irgi padės bendrabučiais, auditorijomis. 

Rektorius V. Domarkas: palaiko Pranevičiaus ir Masioko nuomones. 

Doc. Karoblis - tik ambicijų klausimas. 

Doc. M. Venslauskas — klausimas toks - ar u-tas yra naujas, ar jungiamos mokyklos. Prieita nuo- 
monės - kurti naują. Įteisinti u-tą sunku, bet jis turi tapti savarankišku. KPI vystyti vienas pats negali. 
Ieškome kompromisų. 

G. Kostkevičius - MA prezidiume turėjome pokalbį su akad. J. Vilemu ir doc. Karobliu. Atkurti prie 
VU-to negalima. Tai prieštarauja ir konferencijai. Užsienio lietuviai nori dalyvauti U-to darbe, atkūrime, 
suintegruoto centro, nori savo rektoriaus (jei Respublikos - Sąjūdžio lyderių). Konglomerato nereikia - to 
nenori ir užsienio lietuviai. Nuo 1990 m. pasaulis sužinojo, kad jau dirba KVD U-tas. Jeigu vyriausybė 
nepajėgia atkurti tokio u-to, kurio nori tauta, mes organizuojame aukštuosius kursus tiek Kaune, tiek 
Vilniuje, tiek Čikagoje, tiek Romoje. Bus skandalas ne tik Lietuvoje, bet ir užsienyje. Užsieniečiai išeiviai 
užtikrina ryšius, profesionalumą, materialinę paramą. Siūlo išeitį: klausimas paruoštas Sąjūdžio Seimui, 
kuris kreipsis į Vyriausybę, prašys paskirti rektorių, spręs ir kitus klausimus. Paskelbsime tautoje rinkliavą. 
Lėšos bus. Reikia prašyti tik vaikinų atleidimo nuo karinės prievolės. 

Akad. J. Vilemas - Jei šitas klausimas būtų spręstas nuo pernai metų, - būtų viskas gražu. Nesubėgs tie 
užsieniečiai taip greit. Nesąmonė! 

Prof. J. Blužas - Vytauto Didžiojo u-tas turi būti didis. U-tas turi būti klasikinis: medicina, humanita- 
riniai m., filosofija, fizika - matematika ir kt. Yra gyvenančių lietuvių ir Lietuvoje, kurie gali dėstyti, būti 
rektoriais. Nusipelnęs mokslininkas, išaugęs Kaune gali būti rektoriumi, o ne būtinai užsienio. Esu šali- 
ninkas galingo VDU-to atkūrimo. 

Doc. V. Vaičiuvėnas - Nereikia grįžti prie išspręstų klausimų - didelis ar mažas. Jis turi būti savarankiš- 
kas ir būtinai dėl daugelio pavojų, jei jis bus sukurtas kitos aukštosios mokyklos bazėje. Yra vertų pagar- 
bos, nesiblaškančių žmonių. 

Akad. J. Vilemas - esu įtrauktas į savotišką avantiūrą. Nematau, kaip studentas ateis rugsėjo 1-ąją. Atsi- 
rado jėgos, ardančios jėgos. Negalime susivienyti, negalime pereiti prie vieningos nuomonės. Nedarykime 
juokų nuo pirmųjų metų. Kas turi tvirtą pasiūlymą - prašau. Negalima spręsti šio klausimo neatsakingai. 

Liucija Baškauskaitė (JAV) - atvažiavusi su šeima. Siūlo: visi galvojam, kad reikia sodinti ąžuolą, nors ir 
mažą. Atšviesti jos planą, padalinti kitiems. Parodoje matė VDU-to vystymosi eigą nuo 1920 m.“ Siūlau 
modelį: mokslo metai suskirstyti į blokus (pirmuosius du metus). Per 2 m. - 20 ciklų, 9 ciklai - bendro 


M6 VDU istorijos paroda buvo surengta Politinio švietimo rūmų fojė per konferenciją balandžio 26-28 d. 

išsilavinimo; 5 - pagal fakultetus; 4 kursai kalbų (anglų klb., vėliau - prancūzų, vok., lenkų, lieĮuvių - kaip 
svetimą k.); kalba - po 1 val. kasdien ištisus 2 metus (8-9 anglų); 9 val. 3,5 mėn. - kitas dalykas - po 
to - egzaminai (modelis pridedamas). Yra šeši pasirinkimai (iš grupelės „bendras mąstymas“ - filosofijos 
(įvadas į logiką, filosofiją), statistika (įvadas), matematikos (bendroji matematika). 2. Gamtos ir tikslieji 
mokslai 3. Humanitariniai mokslai (įvadas į arba lyginamasis - sociologijos, antropologijos ir kt.). 

Akad. J. Vilemas nutraukia Liuciją. Reikia aptarti struktūrą, nes be tokio plano nėra būdo dėstyti. O 
vietinės priemonės yra negeros. Priimti sąvoką 9 ciklų per metus. Toliau - galima jau dirbti. Sudarome 
planą, dėstome jau rudenį. Atrinkti studentus - galime sudaryti planą. 

Prof. Zakarevičius — 

Prof. Stauskas V. - dalykai buvo aiškūs Kaune, o Vilniuje kažką ne taip padarė. Siūlau pirmininkui du 
klausimus: 1) savarankiška mokykla; 2) ar nuo 1989, ar nuo 1990 m.? Aš balsuosiu už jaunumo energiją 
+ senesnių protus. Manau, kad kursų idėja reali, tikiu akad. Vilemu, kad įkurti 1989 m. nerealu. U-tas 
turi būti nepriklausomas, savarankiškas - žengti atgal nėra kur - konferencijoje buvo nuspręsta. Jis turi 
prasidėti nuo 1990 m. 

A. Patackas - dėl etinės pusės. Nereikia priekaištų. Yra viena sąvoka - Lietuva. Išeivijos altruizmas 
užkrečiantis. Reikia užmiršti provincialius klausimus, karjerizmą. Negalimi jokie kompromisai. Reikia 
eiti ir daryti - daug dalykų savaime pasidaro. Siūloma sistema gali pasitarnauti teigiamai (pvz., kursai — 
gerai). Nebijokime nežinomybės. 

Akad. J. Vilemas - Slegia ir gąsdina tik atsakomybės našta. Su 150 žmonių juokauti negalime. Aš geriau 
trupučiuką konservatyvus, negu rizikingas. Reikalinga vakarietiška mokykla, bet realybė yra akivaizdi. 
Ministerija netgi trukdo. Konferencija turėjo emocionalų charakterį. 

Prof. St. Masiokas - jeigu nebūtų priimtas 1989 m. atidarymo sprendimas konferencijoje, nebūtų stre- 
sinės situacijos. 

Akad. J. Vilemas - taip. 

Doc. A. Karoblis - U-tas - savarankiškas - jau nuspręsta. Konferencija įsodino į 1989 m. vežimą, - 
nebegalime išlipti. Įteisinti juridiškai valdžia gali, bet reikia į darbą paleisti visas grandis. 

Prof. Kairiūkštis - u-tas laisvas, eksperimentinis - to pakanka. Akto užtenka. Atsakomybė už studen- 
tus - sponsorių reikalas. Realiai studijuoja studentai, imdami pasiūlytus kursus. Nereikia nieko klausti, su 
niekuo lyginti. 

Doc. A. Karoblis - prašyti neimti studentų į kariuomenę. Ateinantį ketvirtadienį susitikimas ministeri- 
joje. Siūlome: 1) visiškos nepriklausomybės, 2) švietimo ministerija leidžia pasirinkti disciplinas, 3) tipi- 
niai planai tvirtinami Taryboje, 4) išskiria etatus KVD U-tui, kuriais disponuoja Taryba. Yra dar vienas 
variantas - privatus universitetas. 

J. Oksas - u-tas laisvas, nepriklausomas, nesteigiamas prie niekieno. Yra atkūrimo aktas, kurio reikia 
laikytis. Nebegalima atmesti pagalbos išeivijos. Nereikia jokių ministerijų. Reikia pateikti Kauno Sąjūdžio 
Tarybai projektą (skaito projektą): patvirtinti atkūrimo aktą. 

Prof. Karazija - kaip daryti - kaip pasakė p. Liucija Baškauskas. Bet gimsta tik tai, kas išnešiota. Jei 
gimdymas užsitęsia - gimsta negyvas, per anksti - tas pat. Turi būti savarankiška aukštoji mokykla. 

G. Liukaitytė - ar būtų išplaukę jachtomis į Atlanto vandenyną, jei būtų taip svarstę, kaip dabar svars- 
toma. Reikia vyrams spręsti vyriškai. Mes turime spręsti patys. Pasisiūlė dirbti organizacinį darbą. 

G. Kostkevičius - siūlomi dėstytojai, kurie galėtų skaityti kursus. 

Prof. Pranevičius - viską turime, ko dar reikia? 

Doc. Taparauskienė - reikia priimti aktą vyriausybėje; reikia paskirti rektorių. 

Akad. J. Vilemas - įvyks muštynės dėl rektorių, prorektorių. 

Šiuliakas (doc.) - Tegul rektoriai dirba be pinigų. Nemokamai du metus. 

Prof. Paliūnas - tiksliųjų mokslų mokslą galima pradėti nuo 1989 m. rudens. 

Prof. Gutmanas - svarbus klausimas - studentų kontingentas. Nuo rugsėjo 1 d. pradėti ruošti kontin- 
gentą. Ekologija-biologija nuo to ir pradės, todėl priėmimo nebus. 

Nutarta: 

1) atidaryti u-tą nuo 1989 m. rugsėjo 1 d. 

2) u-tą daryti visai nepriklausomą ir savarankišką (nei prie vienos mokyklos) vykdydami konferenci- 
jos priimtą aktą. 

3) mokymo plano sudarymas (4-iose kryptyse). 

4) siūlomas akad. J. Vilemas (tęsti darbą), Damušį (JAV) - u-to rektoriumi. 

5) reikia, kad visuomenė siūlytų rektorių (Taparauskienė). 

6) studentų priėmimo skelbimai (laukti iki 1989 06 28) (pagarsina doc. A. Karoblis). 

7) paskelbti visuomenei apie šį posėdį (rašom straipsnį: Vilemas, Venslauskas). 

8) išklausyti Sąjūdžio nuomonę (kaip alternatyvinę kandidatūrą). 

9) Birutė Mačienė - visuomenės nuomonė yra lengvai formuojama. 

10) patalpa, telefonas, adresas. 

11) mokymo kryptys ir specialybės (išdėsto doc. A Karoblis ir prof. Liucija Baškauskas). 

12) leidžiama biologijos-ekologijos krypčiai studentų dar nepriimti. 

13) skelbimas stojantiems į VDU u-tą (doc. A. Karoblis). Pašnekesys su studentu - lemiantis įstojimą. 

14) krypčių koordinatoriai susirenka aptarti stojamųjų egzaminų atitinkamoms kryptims. Egzami- 
nai prasideda liepos 6 d. Kontingentas: humanitarų - 30-40, ekonomistų - 30, tiksliųjų - 30-50; viso 
apie 120 stud. 

15) nutariama suteikti teisę informuoti visuomenę apie u-to atkūrimo eigą, mokslo metų pradžią ir 
kitus su tuo susietus aspektus tik išrinktai Tarybai arba asmenims, savo skelbimus suderinusiems su 
minėta Taryba. 


[Parašas] J. Misevičienė 


VDU-to atkūrimo Tarybos nariai nutaria: kad kiti asmenys neturi teisės daryti pareiškimus, sprendi- 
mus ir vykdyti kitą veiklą un-to atkūrimo esminiais klausimams, neaprobuotais Taryboje, gali tik gavę 
šios Tarybos arba jos prezidiumo įgaliojimus. 

Priešingu atveju padarytus pareiškimus arba priimtus sprendimus Vyt. D. U-to Taryba laiko 
negaliojančiais. 


NR. 134. ROMUALDO BALTRUŠIO POKALBIS SU VILIUM MISEVIČIUM. 
1989 M. GEGUŽĖS 31 D. 


Užuot nupjovus šaką, nukirstas medis. Apie Kauno universiteto atkūrimą / Romualdą Baltrušį kalbina Vilius Misevi- 
čius. In Vakarinės naujienos. 1989 05 31. Nr. 123, p. 2. 


Užuot nupjovus šaką, nukirstas medis. Apie Kauno universiteto atkūrimą 


Nuo pat studijų metų vienas įdomiausių dėstytojų man buvo KPI prorektorius Romualdas Baltrušis. 
Ne todėl, kad jis žinomas išradėjas ir puikiai išmano organinės chemijos „labirintus“. Šio chemijos mokslų 
daktaro vadovaujami Antano Sniečkaus politechnikos instituto specialistai sukūrė plastmasių antioksi- 
dantų bei augimo stimuliatorių „stilitų“ gavimo būdus. Romualdas Baltrušis - inteligentiškas, pagarbą 
pelnąs ne tik humanitariniu išprusimu, bet ir dideliu intelektualumu žmogus. Su profesoriumi gali 
valandų valandas diskutuoti apie klasikinę skulptūrą, apskritai apie meną. Ir apie daugybę kitokių dalykų. 

Profesorius - paskutiniosios Kauno Vytauto Didžiojo universiteto laidos absolventas. Prieš 38 metus 
ši aukštoji mokykla buvo suardyta, įkuriant Politechnikos ir Medicinos institutus. Ar reikėjo Universitetą 
mieste prie Nemuno ir Neries išformuoti? 

- Atrodytų, kad pirmoji oficiali prielaida buvo tas faktas, kad Tarybų Sąjungos universitetuose tuo 
laiku nebuvo techniškųjų fakultetų. Veikė tik specialūs techniškieji institutai. Reikalauta prie to taikytis 
ir Universitetui Kaune. Tačiau tuos, techninius, fakultetus, kad ir paraidžiui prisilaikant aukštesnių nuro- 
dymų, buvo galima pašalinti iš Universiteto ir įkurti atskirą politechnikos institutą. O Universitetas galėjo 
gyvuoti toliau, - mąsto pašnekovas. Tuo laiku universitetinė kultūra apskritai nebuvo skatinama. O čia 
dar Lietuvos istoriją menantis Vytauto Didžiojo vardas... Dar imta įtikinėti, kad Lietuvoje, girdi, dviejų 
universitetų per daug. 

Taigi, užuot nupjovus šaką, buvo nukirstas medis. Ir tik iš daigų bandyta ugdyti naujas atžalas. Deja, jos, 
neturėdamos tvirtų šaknų, ilgainiui pasirodė per silpnos įvairiems gyvenimo vėjams. Analizuodami savo 
krašto jaunosios inteligentijos (pirmiausia inžinierių, kurių, vien Politechnikos institutas nuo 1951-ųjų 
metų parengė daugiau kaip 50 tūkstančių) išsilavinimą, pastebime ryškią intelektualumo, humanizmo, 
istorijos pažinimo, doros stoką. Pastarąją, doros, sąvoką labiau tiktų priminti Medicinos instituto auklėti- 
niams, neretai į ligonį žvelgiantiems per prakticizmo bei materializmo prizmę. 

- Taip, išugdyta pernelyg vienpusiško mąstymo specialistų. Kad ir aukšto išsilavinimo... Šis trūkumas 
ima netgi kenkti specialistų greitai ir tiksliai veiklai bei apskritai tautos pažangai, - sutinka profeso- 
rius R. Baltrušis. - Universitetinis mokymas išugdo platesnį mąstymo horizontą, praplečia humanitarinį 
požiūrį į gyvenimiškus reikalus, puoselėja kultūrą, padeda ugdyti dorą, bendraujant atskirų specialybių 
studentams. Ne veltui universitetinė aukštojo mokslo sistema daugelyje užsienio šalių plačiausiai gyvuoja. 
Mano tvirtu įsitikinimu, universitetas - krašto mokslo, intelektualumo bei kultūros šaltinis. 

Ilgai su profesoriumi diskutavome apie galimus Kauno Vytauto Didžiojo universiteto atkūrimo varian- 
tus. Atkurti šią aukštąją mokyklą VVU Kauno fakulteto pagrindu pražūtingas kelias. Nes filialo potencia- 
las yra tiek menkas, kad nepajėgs sudaryti rimto pagrindo ruošti labai aukštos kvalifikacijos specialistus. 

- Kad Kauno Vytauto Didžiojo atkurtasis universitetas būtų tikrai tvirtas, - teigia profesorius R. Balt- 
rušis, - būtina jį atkurti suvienijus esančias aukštąsias mokyklas, kurios atsirado suardžius gyvavusį 
Universitetą. Arba iš jų padalinių. Kauno universitete reikėtų turėti matematikos, fizikos, informatikos, 
medicinos, ekonomikos-menedžemento specialybes su visomis materialinėmis bazėmis ir skiriamomis 
lėšomis. Dabartinis VVU Kauno fakultetas sudarytų branduolį ugdyti humanitarinių mokslų, gamtos ir 
teisės specialistus. Sudarius tokią kaunietiškojo Universiteto užuomazgą, iš karto būtų sukurtas tvirtas 
mokslinis bei pedagoginis pagrindas, į kurį remtųsi besiformuojantys atskiri fakultetai. 

Neseniai KPI cheminės technologijos fakultete gražiai pagerbtas pirmojo Kauno universiteto rekto- 
riaus profesoriaus Jono Šimkaus atminimas. Organinės technologijos katedroje atidengtas skulptoriaus 
Vlado Žuklio sukurtas ilgamečio šios katedros vedėjo bei Universiteto rektoriaus bareljefas. Jonas Šimkus 
dėstė chemijos ir kitas disciplinas, išleido vadovėlį, įkūrė ne vieną laboratoriją. 

- Deja, ilgus metus apie šį mūsų tautietį viešai kalbėti negalėjome. Atgimimo laikotarpis atgaivina 
atmintį, džiugu, kad grįžta universitetinė dvasia, - mūsų pokalbio pabaigoje pažymėjo profesorius R. Balt- 
rušis. - Esu įsitikinęs, kad jau artimiausiais metais „Gaudeamus“ skambės Kauno Vytauto Didžiojo uni- 
versitete, kaip tai būdavo mano jaunystės metais... 


Kalbėjosi 
Vilius MISEVIČIUS 


NR. 135. PIRMASIS VDU REKTORIAUS ĮSAKYMAS. 1989 M. BIRŽELIO 1 D. 
VDU archyvas, f. 1, ap. 1, b. 6, I. 1. Mašinraštis, nuorašas. 


VYTAUTO DIDŽIOJO UNIVERSITETAS 
Rektoriaus ĮSAKYMAS Nr. K/1 
Kaunas, 1989 06 01 


Universiteto priėmimo komisijos darbui nuo 1989 m. birželio mėn. 1 d. priimti šiuos asmenis: 
Živulinskaitę Gretą, Edvardo, mokant 150 rb. ir 
Jaškūnaitę Ina, Henriko, mokant 100 rb. mėnesinį atlyginimą. 


VDU Atkūrimo tarybos pirmininkas J. Vilemas 
Nuorašas tikras [neatpažintas parašas] 


[Antspaudas:] 
Kauno Vytauto Didžiojo universitetas. 
Atkūrimo Taryba 

NR. 136. LIETUVOS PERSITVARKYMO SĄJŪDŽIO KAUNO TARYBOS IR GRUPIŲ 
ĮGALIOTINIŲ KREIPIMASIS Į VDU ATKŪRIMO INICIATORIUS. 1989 M. BIRŽELIO 1 D. 


VDU archyvas, f. 1, ap. 1, b. 4, 1. 50. Mašinraštis, originalas. 


[Posėdžio metu [06 23] įteiktas dokumentas]? 


Lietuvos Persitvarkymo Sąjūdžio Kauno tarybos ir grupių įgaliotinių susirinkimo kreipimasis 
į Vytauto Didžiojo universiteto Kaune Atkūrimo tarybą ir 
Pasaulio lietuvių kultūros, mokslo ir švietimo centro valdybą 


Lietuvių mokslininkai, gyvenantys savo tėvų žemėje ir už Tėvynės ribų, 1989 m. balandžio 26 d. susi- 
rinkę Kaune į mokslinę konferenciją „Tautinė aukštosios mokyklos koncepcija ir Kauno universitetas“, 
priėmė istorinės reikšmės Vytauto Didžiojo universiteto atkūrimo aktą ir numatė struktūrą bei principus, 
kuriais remiantis turi būti kuriamas universitetas. Jie pasižadėjo kurti jį drauge ir šiuo lemtingu tautos 
istorijai metu vieningai stoti naujos Lietuvos tarnybon. 

Mes, Sąjūdžio Kauno taryba ir grupių įgaliotinių susirinkimas, sveikiname šią kilnią iniciatyvą ir 
vieningai pritariame Vytauto Didžiojo universiteto atkūrimo aktui ir konferencijos nutarimams. Mes 
manome, kad šiais dokumentais būtina vadovautis, praktiškai atkuriant Universitetą. 

Mes ypatingai pabrėžiame ir besąlygiškai remiame šiuos konferencijų nutarimų principus, turinčius 
būti Universiteto kūrimo pagrindu: 

- Vytauto Didžiojo universiteto veiklos moralinis pagrindas yra akademinės laisvės principas, garan- 
tuojantis universiteto dėstytojams ir studentams pasaulėžiūros ir sąžinės laisvę; 

- Vytauto Didžiojo universitetas yra nepriklausoma, kokybiškai nauja aukštoji mokykla tiek mokymo 
proceso organizavimo formomis, tiek vidinio susitvarkymo principais; 

- Vytauto Didžiojo universitetą kuria, organizuoja ir administruoja lietuviai mokslininkai, gyvenantys 
tėvų Žemėje ir svetur, vadovaudamiesi lygybe ir aukščiausiais Universiteto kūrimo principais. Jo rekto- 
riumi turi būti žmogus, turintis didžiausią pasitikėjimą ir pagarbą viso pasaulio lietuvių tarpe. 

Lietuva laukia ir tikisi, kad kilnus Jūsų darbas bei pastangos bus apvainikuoti sėkme ir pasitarnaus 
Tėvynės ateičiai. 


1989 06 01 


NR. 137. JURGIO VILEMO INFORMACIJA VISUOMENEI APIE VDU ATKŪRIMO 
PROCESĄ. 1989 M. BIRŽELIO 6 D. 


Vilemas, Jurgis. Auginsim ąžuolą galiūną. Apie Kauno universiteto atkūrimą. In Vakarinės naujienos, 1989 06 06. 
Nr. 128, p. 2. 


Auginsim ąžuolą galiūną 
Apie Kauno universiteto atkūrimą 


Kaip jau skelbėme, reikšmingus nutarimus priėmė vykusi konferencija „Kauno universitetas ir tautinė 
aukštosios mokyklos koncepcija“, kurioje dalyvavo apie tris šimtus Lietuvos mokslininkų ir 20 lietuvių 
profesorių, dirbančių užsienio universitetuose, bei gražus būrys gamybininkų bei aukštųjų mokyklų dės- 
tytojų. Dar gerokai prieš šią konferenciją buvo sudaryta Kauno Vytauto Didžiojo universiteto Atkūrimo 
taryba, vienijanti daugiau nei 40 narių. Šiandien suteikiame žodį šios tarybos pirmininkui — Lietuvos 
Mokslų Akademijos Fizikinių-techninių energetikos problemų instituto direktoriui, akademikui Jurgiui 
VILEMUI. 

Balandžio mėnesį vykusi konferencija įnešė daug naujo į visą Universiteto atkūrimo procesą. Buvo 
nutarta mokslo metus pradėti ne 1990-aisis, kaip anksčiau skelbta, o jau šį rudenį. Susitikime su draugu 
A. Brazausku išsamiai aptarėme visus Universiteto atkūrimo aspektus. Realus gyvenimas rodo, kad ne 
taip lengva nuo šių metų rugsėjo pirmosios įkurti savarankišką autonominę aukštąją mokyklą. Iš pradžių 


47 Kairiajame krašte užrašyta mėlynu tušinuku. 

galvota Kauno universitetą kurti glaudžiantis prie kurios nors aukštosios mokyklos. Apgalvoti įvairūs 
variantai. Vienas iš jų - šlietis prie Politechnikos instituto. Tokia buvo ir Atkūrimo tarybos nuomonė. 
Būtent šis institutas, galima sakyti, pradėjo Kauno universiteto atkūrimo darbą, didžioji dauguma dėsty- 
tojų šį sumanymą entuziastingai parėmė. Svarbu ir tai, kad Institutas turi neblogą bazę. 

Respublikos liaudies švietimo ministerijos nuomone, Kauno universitetas turėtų būti atkuriamas prie 
mūsų mieste esančio Vilniaus universiteto Vakarinio fakulteto. Jam būtų paskirtas VVU prorektorius. 
Tokia tvarka gal būtų egzistavusi pusmetį ar metus, po to, galima sakyti, Vytauto Didžiojo universitetas 
atskiltų nuo Vilniaus universiteto. Tada jau būtų sukomplektuoti kadrai, sudarytos mokymo programos. 

Tačiau gegužės pabaigoje vykusiame Atkūrimo tarybos posėdyje nuspręsta kurti savarankišką uni- 
versitetą, nepriklausomą nuo kitų mokymo įstaigų. Toks kelias, aišku, bus sunkesnis, tačiau išvengsime 
institutų „atspalvio“, kurį mūsų universitetas turėtų. 

Kaip pareiškė tarybos posėdyje dalyvavusi amerikietė profesorė Liucija Baškauskaitė, mes neturime 
iliuzijų, kad per metus išauginsime ąžuolą - universitetą. Bet sodinti jį reikia. Prie nieko nelipdant, sava- 
rankišką. Profesorė pateikė mokymo organizavimo modelį. Pagal jį mokslo metai skirstomi į blokus, šie - 
į ciklus. Per pirmuosius dvejus metus studentui lavintis siūloma 20 ciklų programa (ciklas trunka 3,5 
savaites). Esmė tokia: studentui suteikiama didesnė pasirinkimo laisvė, ir jo laukia mažesnis, nei dabar- 
tinėse aukštosiose mokyklose, paskaitų skaičius. Tačiau įsisavinus ciklo medžiagą, laikomas egzaminas. 
Atkūrimo taryba tikisi, kad Kauno universiteto antrąjį gimimą svariu dokumentu patvirtins Lietuvos 
Aukščiausiosios Tarybos sesija liepos 4 d. Nuo tada bus galima kalbėti jau apie atkurtą universitetą. 

Susidomėjimas būsimuoju universitetu nemažas. Ypač tai aktualu abiturientams. Norime paskelbti 
mokymo kryptis, kurias jau šiais metais galės pasirinkti būsimieji universiteto pirmakursiai. Tai - huma- 
nitarinių mokslų, ekonomikos (socialinių ekonominių sistemų organizavimo ir valdymo-menedžmento, 
marketingo ir užsienio ekonominių ryšių), tiksliųjų mokslų (taikomosios fizikos, mechanikos, matemati- 
kos, informatikos), biologijos-ekologijos (fiziologijos, mikrobiologijos, ekologijos) kryptys. Gali būti taip, 
jog būsimieji biologijos-ekologijos specialistai šiais metais dar tik pradės parengiamuosius kursus, o jų 
studijos nusikels kiek vėliau. 

Dar nesame tiksliai nusprendę, kokius egzaminus reikės laikyti pretendentams į studento vardą, tačiau 
vieningai nutarėme, kad viską lems pašnekesys su stojančiuoju apie jo tinkamumą pasirinktai profesijai. 
Tikriausiai kiekvienam reikės rašyti referatą, laikyti užsienio kalbos egzaminą. Beje, užsienio kalbai (šiuo 
atveju - anglų), nes ji yra pasaulinė techninė kalba, universitete bus skiriamas labai rimtas dėmesys. 

Papildomą informaciją stojantiesiems, visas žinias apie dokumentų priėmimą, būsimuosius egzaminus, 
pagaliau apie tai, kur įsikurs Kauno universitetas, netrukus paskelbsime spaudoje. Tik norime paminėti 
vieną iš daugelio problemų, su kuriomis susidūrėme: kol kas neaišku, ar neteks būsimiesiems studentams 
tarnauti Tarybinėje Armijoje. Tačiau turime viltį, kad ir šis klausimas bus išspręstas. Šįmet priimsime apie 
150 abiturientų. 


NR. 138. Liucijos BAŠKAUSKAITĖS POKALBIS SU ROMA MAČIKĖNIENE. 
1989 M. BIRŽELIO 8 D. 


„Mus jau pripažino..“ / Roma Mačikėnienė kalbina Liuciją Baškauskaitę. In Kauno tiesa, 1989 06 08. Nr. 133, p. 3. 


„Mus jau pripažino...“ 


Pokalbis su Pasaulio lietuvių kultūros, mokslo ir švietimo centro Kaune vicedirektore Upsalos univer- 
siteto (Švedija) profesore Liucija Baškauskaite. 


- Susitikę su Jumis balandžio mėnesį Kaune vykusioje konferencijoje „Tautinė aukštosios mokyklos 
koncepcija ir Kauno universitetas“ išsiskyrėme tik trumpam. Jūs vėl Lietuvoje, įvykių, atkuriant Vytauto 
Didžiojo universitetą, sūkuryje. Reikalai atrodo tokie svarbūs, kad kartu su kolega G. Kostkevičium 
buvote nuvykę į Maskvą susitikti su LKP CK pirmuoju sekretoriumi A. Brazausku. Kokie rezultatai, kokie 
įspūdžiai? 

- Labai geri. Susitikti su A. Brazausku mane įpareigojo Pasaulio lietuvių bendruomenės pirminin- 
kas prof. V. Bieliauskas. Mes turėjome konkrečių pasiūlymų dėl Vytauto Didžiojo universiteto, kaip 
bendros išeivijos ir vietinių lietuvių aukštosios mokyklos, organizavimo. Mes nežadame būti Lietuvoje tik 

turistai - norime atvykti talkon. Tačiau norėtume garantijų, kad tai būtų nepriklausomas Universitetas, 
kuriame užtikrinama akademinė laisvė. Aš labai džiaugiuosi, kad pasiūlymai buvo įvertinti, jiems pritarta: 
mes kalbėjomės su A. Brazausku dvi valandas. Tą dieną girdėjome TSRS liaudies deputatų suvažiavime 
pasakytą sekretoriaus kalbą, kurioje atsispindėjo ir noras bendradarbiausi su tautos išeivija. Įsitikinau, kad 
sekretoriaus žodžiai paremti konkrečiais darbais. Mūsų susitikime dalyvavo ir Sąjūdžio lyderiai K. Anta- 
navičius, V. Antanaitis, A. Buračas. Man labai džiugu, kad Sąjūdis ir Lietuvos vadovas turi bendrus tikslus 
ir protingai veikia juos įgyvendinant. 

- Kaip matyti, iniciatyvos atkuriant Universitetą imasi Pasaulio lietuvių kultūros, mokslo ir švietimo 
centras. Tačiau Jūs turėjote bendrų pasitarimų ir su akademiko J. Vilemo vadovaujama Vytauto Didžiojo 
universiteto atkūrimo komisija. Kaip ketinate bendradarbiauti su ja? 


- Yra dvi Universiteto atkūrimo koncepcijos. Viena jų - regiono universiteto, antroji - pasaulio lietu- 
vių universiteto koncepcija. Pradėjusi savo veiklą balandžio mėnesį akademiko J. Vilemo vadovaujama 
komisija pasiūlė pirmąją koncepciją. Kaune įvykusi konferencija įnešė kitą sąvoką - Pasaulio lietuvių 
universitetas, kuriame garantuojama akademinė laisvė, jo įjungimas į pasaulio universitetų sistemą. Ir 
dabar, paskatinti Algirdo Brazausko, imamės šią idėją įgyvendinti. Mes norėtume pasitelkti visus minėtos 
komisijos narius naujos koncepcijos universiteto įkūrimui. 


- Koks, Jūsų nuomone, kelias Vytauto Didžiojo universitetui įsijungti į pasaulio universitetų sistemą? 
Kaip iškovoti pripažinimą? 

- Mus jau pripažino. Gegužės mėnesį vykusiame rektorių suvažiavime Upsalos universiteto rekto- 
rius informavo Europos universitetų vadovus apie Vytauto Didžiojo universiteto atkūrimą. Įteikė visiems 
senuoju Universiteto antspaudu papuoštą informacinį prospektą, kurį skubiai paruošiau'. Europos rek- 
toriai labai palankiai sutiko šią žinią ir pareiškė norą pasirašyti su VDU bendradarbiavimo sutartis, kai 
tik Universiteto rektorius, kurį turime išsirinkti, pasirašys Europos universiteto Magna Carta (sutartį, 
garantuojančią akademinę laisvę). 

Kai dėl formalios pusės, mums reikia Lietuvos parlamento pripažinimo. Be to, kas treji metai pagal 
atskiras mokslo kryptis mus tikrins tarptautinė komisija, kuri vertins mokymo lygį ir taip nustatys tarp- 
tautinę Universiteto kategoriją. Mūsų mokymo planas atitinka pasaulinius pavyzdžius. Tikimasi suderinti 
studentų mainų su Upsalos, Kopenhagos ir Kalifornijos universitetais 1990 m. programą. Tariamasi su 
Ilinojaus universitetu. Iš Lietuvos vykstu į Erasmus Plan (Europos ekonominės bendrijos šalių sutartis 
dėl pasikeitimo studentais) konferenciją Kopenhagoje ir Briuselyje, kurioje pristatysiu VDU siūlomą stu- 
dentų keitimosi programą. Mes manome, kad anglų kalba VDU galėtume skaityti tokius kursus: „Tarybi- 
nės sistemos studijos“, „Lietuvių kalba ir kultūra“, „Ekologija: Baltijos regionas“, „Judaizmas TSRS ir Rytų 
Europoje“. 

- Ką Jūs norite matyti Universiteto vadovais? 


- Mūsų manymu, Vytauto Didžiojo universiteto rektorius turėtų būti ne tik garsus mokslininkas, bet ir 
žinomas Lietuvos visuomenininkas, kurio žodžiai ir darbai praeityje yra pelnę pasitikėjimą. Galėtų būti ir 
užsienyje gyvenantis mokslininkas, kuris ryžtųsi atvykti dirbti į Lietuvą. Žodžiu, tai turėtų būti asmenybė, 
pelniusi pripažinimą viso pasaulio lietuvių tarpe. 

Šiuo metu mes neturime Universiteto kaip gyvo organizmo, todėl galime kalbėti tik apie steigiamąjį 
senatą ir rektorių, kurių įgaliojimų laikas - treji metai. Kai dėl prorektorių, pasiūlyta, kad du iš jų būtų 
svetur gyvenantys lietuviai, du Lietuvoje gyvenantys mokslininkai. 

Taigi, sumanymai, planai įsteigti Vytauto Didžiojo universitetą realūs, ketinimai - patys geriausi. 
Belieka tikėtis, jog sulauksime deramos miesto vadovų, visuomenės paramos, bendromis jėgomis pada- 
rysime viską, kad šių metų rugsėjo 1-ąją Vytauto Didžiojo universiteto duris pravertų pirmieji studentai... 


Kalbėjosi Roma MAČIKĖNIENĖ 
Kultūros fondo klubo „Aukuras“ pirmininko pavaduotoja 


[Publikuota L. Baškauskaitės nuotrauka] 


Mš G. Kostkevičius teigė, jog šią informacinę brošiūrą rengė ir jis (Baškauskaitė L., Kostkevičius G. „Norime dirbti kartu su 
Lietuvos mokslininkais“. In Gimtasis kraštas, 1989 06 22-28. Nr. 25, p. 2). 

NR. 139. PASAULIO LIETUVIŲ KULTŪROS, MOKSLO IR ŠVIETIMO CENTRO 
KVIETIMAS IŠEIVIJOS LIETUVIAMS MOKSLININKAMS. 1989 M. BIRŽELIO 8 D. 


Pasaulio lietuvių kultūros, mokslo ir švietimo centras Kaune kviečia. In Gimtasis kraštas. 1989 06 08-14. Nr. 23, p. 4. 


Pasaulio lietuvių kultūros, mokslo ir švietimo centras Kaune 


Kviečia mokslininkus ir kūrėjus skaityti akademinius kursus Vytauto Didžiojo universitete, kuris 
pradeda savo veiklą nuo 1989 m. rugsėjo 1 d. Universitetas turės šešis fakultetus: humanitarinį, verslų, 
menų, informatikos, gamtos ir fizikos-biologijos. Mokymo procesą planuojama organizuoti 3 Y4 savaičių 
trukmės ciklais. 

Norintys dirbti universitete pateikia apie save sekančio turinio informaciją: 

1. Pareiškimą, nurodant kokius kursus, kuriuo laiku galėtų atvykti skaityti. 

2. Akademinės veiklos apžvalgą, kurioje turi būti nurodyta, kokią aukštąją mokyklą baigė ir kada, 
ką studijavo, disertacijos temą, apgynimo metus ir kur apginta. Būtina pateikti mokslinių darbų sąrašą, 
skaitytų kursų konspektus, apibūdinti savo pedagoginį patyrimą (paruoštos metodinės priemonės, gauti 
pedagoginio meistriškumo įvertinimai ir kt.). Taip pat norima žinoti, koks pareiškėjo patyrimas adminis- 
traciniame darbe, kokias konferencijas teko organizuoti ir į kurias buvo kviečiamas dalyvauti. 

3. Siūlomo skaityti kurso planas. 

4. Mokslinio laipsnio diplomo kopija. 

Universitetas neturi galimybių apmokėti darbą universitete konvertuojama valiuta, tačiau garantuoja 
pilną išlaikymą iš užsienio atvykstantiems profesoriams ir jų šeimos nariams. 

Dokumentus prašome siųsti adresu: 233000 Kaunas, K. Donelaičio 20, 209 kab., Ramunei Mačikėnienei 
(tel. 22-48-84). Laukiame Jūsų 

Vytauto Didžiojo universitete 

Pirmoje nepriklausomoje Lietuvos aukštojoje mokykloje, kurioje dėstytojams ir studentams garantuo- 
jama pasaulėžiūros ir įsitikinimų laisvė. 


NR. 140. ROLANDO ASAUSKO PASISAKYMAS. 1989 M. BIRŽELIO 17 D. 


Asauskas, Rolandas. Ištiesinkime deformuotus veidrodžius. In Kauno tiesa. 1989 06 17. Nr. 141, p. 3. 


Ištiesinkime deformuotus veidrodžius 


Išsivysčiusiose šalyse mokslo bei kultūros įstaigų, aukštųjų mokyklų tinklas išsidėstęs po visą tų valsty- 
bių teritoriją. Pas mus egzistuoja „mazgo sistema“, t. y. stipraus centro, viską matančio, žinančio ir spren- 
džiančio. Lietuvoje - sostinė Vilnius, monopilizavusi visą Lietuvos fundamentąlųjį mokslą bei intelek- 
tualinę veiklą. Visi Mokslų Akademijos institutai, išskyrus taikomojo pobūdžio FTEPI, sukoncentruoti 
Vilniuje, vienintelis Universitetas, tapęs koncernu, masiškai leidžiančiu specialistus - Vilniuje. Šios fun- 
damentaliojo mokslo ir intelektualinės veiklos monopolizacijos rezultatas - nuskurdintas kultūrinio ir 
bendrojo išsilavinimo lygis kituose miestuose. 

Įsivyravo tendencija, jog tikrasis mokslas gali būti tik sostinėje, tikras rašytojas, tik menininkas - tik 
sostinės atstovas (kiti iš periferijos!). Ir tik sostinės atstovas turi monopolinę teisę visus mokyti. Štai 
kur grynasis monopolizmas, „centro“ politika! Labai keista iš garbingų sostinės žmonių girdėti kalbas 
apie savarankiškumą ir autonomiją (nuo Maskvos) ir kartu deklaruoti monopolinę Vilniaus teisę mokslo, 
švietimo, kultūros, valdymo srityse. Tačiau bet kokia monopolizacija veda prie išsigimimo. Todėl būtina 
decentralizacija. Kauno Vytauto Didžiojo universiteto (KVDU) atkūrimas bus pirmas žingsnis šia kryp- 
timi. Kauno universitetą reikia suprasti kaip humanitarinio ir fundamentaliojo mokslo centrą, būtiną 
Kaunui ir Lietuvai, o ne jo atkūrimą etnografinio instituto rėmuose, kaip kad siūlo sostinės atstovai. Fun- 
damentalusis mokslas, kaip ir humanitarinis, Universitetui yra būtinas, tik toks yra reikalingas Kaunui, 
Lietuvai. 

Pažiūrėkime, kuo mes silpni, ko mums trūksta, kad šias spragas užpildytų KV DU. 

Štai vyksta polemika dėl Ignalinos atominės elektrinės. Mūsų geologai ir biologai autoritetingai gina 
Lietuvos interesus, o fizikai tyli (kitaip ir būti negali, nes nėra branduolinės fizikos, tiksliau - neutronų 

fizikos, specialistų). Bet Vilniaus universitetas išleidžia daug puslaidininkių ir lazerių fizikos specialistų. 
Kokia gi padėtis pramonėje (juk Respublika specializuojasi mašinų gamybos ir elektronikos srityse ir 
vyrauja tendencija vystyti mokslui imlias pramonės šakas)? Daug kas šiandien keiksnoja mūsų skaičia- 
vimo techniką dėl jos nuolatinių gedimų. Vadinasi, mes nesugebame savo pramonės aprūpinti konstruk- 
toriais ir moksliniais darbuotojais, kuriančiais bei eksploatuojančiais šiuolaikines technologijas. 

Kita sritis - lazerių. Vakarų rinka jau senokai užtvindyta lazeriniais buitiniais grotuvais, 0 pas mus 
lazeris vis dar pateikiamas kaip stebuklas. Na, o pirmieji mūsų šalyje lazerinius grotuvus pradėjo gaminti 
estai, kurie nerengia tokiais masiniais kiekiais, kaip mes, kvantinės elektronikos specialistų. Tad kurgi 
dingsta šie mūsų specialistai ir ką jie veikia? Giriamės ir savo pasiekimais tikimybių teorijoje bei matema- 
tinėje statistikoje. Bet tai taikomoji matematika. O kur fundamentalioji (algebra, topologija, diferencialinė 
geometrija, funkcionalinė analizė ir daugelis kitų)? Tačiau net modeliuojant stochastinius (tikimybinius) 
procesus daugiausia nuveikė savamoksliai fizikai, bet ne matematikai. 

Sakome, kad stiprūs esame taikomojoje (skaičiuojamojoje) matematikoje, bet juk visas matematinis 
skaičiavimo technikos aprūpinimas - importinės kilmės. Net mokyklinį kompiuterį aprūpinti progra- 
mine įranga, sukurta savų specialistų, tapo didelė problema. Na, o jeigu dar prisiminsime visišką mūsų 
ekologinį neraštingumą, tai situacija fundamentiniuose tyrimuose išties pasirodys grėsminga. O juk mes 
kalbame apie ekonominį savarankiškumą, konkurenciją su Vakarų technologija. 

Aukšti pareigūnai ir mokslo vadovai teigia, kad nėra išteklių finansuoti KVDU, kad tai susilpnins Vil- 
niaus universitetą, kad jau ir taip didelė mokslinių darbuotojų armija. Tačiau ar visos laboratorijos, moks- 
liniai padaliniai gvildena Lietuvai aktualias mokslo problemas? Laikas pateikti ir finansines sąskaitas 
mokslinėms organizacijoms, kurios ištisi dešimtmečiai atsiskaito tik... straipsniais. Na, o jeigu KVDU 
sudarys konkurenciją galingam Vilniaus universitetui, tai reikės tik džiaugtis. Konkurencija priverstų daug 
ką išsijudinti, ištiesinti deformuotus mokslinio pasaulio veidrodžius, į kuriuos žiūri paprasti mirtingieji. 

+ Dabar pažiūrėkime iš inžinerinių pozicijų: ar Respublikos mokslinis-techninis lygis pasiekė tokias 
aukštumas, kad tolesnis techninio išsilavinimo kėlimas nereikalingas? Šiuo metu pagal galiojančias prog- 
ramas bazinės disciplinos (matematika, fizika) techninėse aukštosiose mokyklose dėstomos tik pirmus 
du tris semestrus. Toliau dominuoja grynai specializacijos disciplinos. Taigi specialistas rengiamas tik 
įrenginiams ir technologinėms linijoms eksploatuoti ir retais atvejais - projektavimo bei konstravimo 
darbams atlikti. Toliau pagal sudėtingumą sektų eksperimentinio projektavimo-konstravimo ir mokslinio 
tyrimo darbai. Šioms dviem pakopoms reikalingas bazinis universitetinis išsilavinimas, kurio mūsų absol- 
ventai negauna. O būtent šios dvi pakopos užtikrina mums technologinę autonomiją ir kompetenciją. Tai 
sakytina net apie „Bangos“ susivienijimą: išleidžiant „Šilelius“ pasinaudojama kitų firmų bei susivienijimų 
teikiama elementine baze. Tačiau kas bus po 2-3 metų, kai Vakaruose masiškai bus pereita prie labai 
didelės integracijos mikroschemų, plokščių ekranų ir skaitmeninio signalo kodavimo? Kur mes tą naują 
technologiją įsigysime ir kaip ją eksploatuoseime? 

Taigi, būsimas Kauno universitetas ir turėtų padėti išspręsti šias problemas, t. y. rengti specialistus ryt- 
dienai, žiūrėti 10-15 metų į priekį. 

Viena aktualiausių jame gvildenamų problemų turi būti Lietuvos energetikos ateitis, tai yra visos eko- 
nomikos šerdis. Kompleksas, sudarytas iš Universiteto, Politechnikos bei Fzikinių-techninių energetikos 
problemų institutų, kompetentingai spręstų brenduolinės, termobranduolinės, kitų alternatyvių krypčių 
energetikos problemas, šiandien Lietuvai labai aktualias. Reikėtų parengti ir šios srities specialistų, kad 
vėliau jų netektų importuoti iš kitur, tuo sukuriant papildomas nacionalines problemas (pavyzdys — 
Sniečkus). Labiausiai pasigendame aerodinamikos ir hidrodinamikos specialistų - nacionalinių kadrų 
besikuriančiai Lietuvos aviacijos pramonei. Pastarosios disciplinos turėtų dominuoti rengiant ir ekologus. 
Universitete reikėtų rengti taip pat plazmos fizikos, puslaidininkių technologijos, akustoelektronikos, o 
po to elektronikos, taip pat ir biologinio profilio specialistus. Būtent šios pramonės bei mokslinio tyrimo 
kryptys susiformavo Kaune, o KVDU duotų naują impulsą joms vystyti. 

Atkuriamas Universitetas turi būti nacionalinis, kuriame mokytis, dalyvauti mokymo procese bei 
moksliniame darbe galėtų tiek Lietuvoje gyvenantys, tiek išeivijos lietuviai. Tai turėtų atitikti koncepciją, 
kad kiekvienas didesnis miestas - Kaunas, Klaipėda, Šiauliai, Panevėžys - privalo turėti savo autono- 
mišką aukštųjų mokyklų ir technikumų tinklą, ruošiantį specialistus miestui ir rajonui pagal jų poreikius, 
specifiką. 

Bendrą KVDU strategiją mokymo ir mokslo srityse turi numatyti didžioji Universiteto taryba, sudaryta 
iš valdymo, pramonės, švietimo, kultūros, įvairių mokslo sričių atstovų, tiesiogiai nedirbančių Universitete, 

be jo pedagoginių kadrų. Šioje taryboje turėtų būti geografiniu požiūriu atstovaujama Kaunui, visai Lietu- 
vai, lietuvių išeivijai. Didžiosios tarybos kompetencijoje turėtų būti: 

1) naujų KVDU katedrų steigimas bei esančių išformavimas; 

2) tyrimų naujose ir perspektyviose mokslo srityse organizavimas ir neperspektyvių bei Lietuvai nerei- 
kalingų mokslinių tyrinėjimų nutraukimas; 

3) KVDU mokomų specialybių bei studijuojančio kontingento ir pedagoginio bet techninio personalo 
skaičiaus nustatymas; 

4) finansavimo problemų sprendimas. 

Manau, jog mokymo procesas Universitete turi vykti tiek jame pačiame, tiek pagal sudarytus kont- 
raktus mokslinio tyrimo institutuose, gamyklose, žemės ūkio objektuose, kitose aukštosiose mokyklose, 
taipogi užsienyje. Reikėtų plačiai praktikuoti mokymo procesą baziniuose mokslinio tyrimo institutuose 
bei gamyklose, aukštesniųjų kursų studentams naudotis kviestinių lektorių paslaugomis. Derėtų įvesti 
ir laisvo klausytojo statusą. Kauno universitetas galbūt turėtų rengti nedaug, bet aukštos kvalifikacijos 
specialistų. 

Manyčiau, kad šalia humanitarinių fakultetų tikslinga turėti mechanikos-matematikos (informatikos), 
fizikos, biologijos (biotechnologijos) fakultetus, taip pat šiuolaikinį skaičiavimo centrą, stengtis jį sukurti 
nuo pat KVDU įsteigimo pradžios. 


Rolandas ASAUSKAS 
Žemės ūkio akademijos fizikos katedros dėstytojas, 
fizikos-matematikos mokslų kandidatas 


NR. 141. VDU sTUDIJŲ PROGRAMOS IR STOJAMŲJŲ EGZAMINŲ PASKELBIMAS, 
1989 M. BIRŽELIO 20-21 D. 


VDU archyvas, f. 1, ap.1, b. 7, 1. 2-6. Mašinraštis, originalas. 
Skelbta: Vytauto Didžiojo universitetas: prasideda studijos. In Kauno tiesa, 1989 06 20. Nr. 142, p. 1; Vytauto Didžiojo 
universitetas (VDU) pradeda darbą. Komjaunimo tiesa, 1989 06 21. Nr. 120, p. 1-2. 


[Straipsnis į „Komjaunimo tiesą“ 8.V1.89, į „Kauno aidą“ ]"*? 


Vytauto Didžiojo universitetas (VDU) pradeda darbą 


Pagrindiniai VDU atkūrimo veiksniai. VDU atkūrimas vystosi palyginti sparčiai. 1988 m. pradžioje, 
spaudoje paskelbti pirmieji straipsniai apie VDU Kaune atkūrimo būtinumą išreiškė seniai Lietuvos 
visuomenės puoselėjamas mintis. VDU atkūrimui ir jo dabartinės sampratos formavimuisi esminės 
įtakos padarė šie veiksniai: 

- mokslinės ir plačios visuomenės pažiūros, siūlymai bei lūkesčiai, kurie nuolat buvo ir yra skelbiami 
Respublikos spaudoje, 

- Kauno mokslo visuomenės išrinktos VDU Atkūrimo tarybos veikla, 

- Konferencija, skirta tautinės aukštosios mokyklos koncepcijos išvystymui ir Kauno universiteto 
atkūrimui, 

- Pasaulio lietuvių kultūros, mokslo ir švietimo centro Kaune įkūrimas, 

- Lietuvos vyriausybės pažiūros VDU atkūrimo klausimu, pareikštos įvairaus lygio pasitarimuose. 

VDU dabartinė samprata išsivystė minėtų veiksnių įtakoje. Klaidinga būtų manyti, kad visi šie veiks- 
niai visuomet veikė viena kryptimi, darniai persipindami. Būta nemažai prieštaravimų ir nesutarimų. 
Nepaisant to, šiuo metu ryškėja pagrindiniai atkuriamo VDU-to kontūrai. Paskutiniame VDU Atkūrimo 
tarybos posėdyje, įvykusiame šių metų gegužės mėn. 30 d., balsų dauguma buvo patvirtinta tokia atku- 
riamo VDU samprata: 


VDU tai nepriklausomas, modernus, humanitarinio-fundamentalaus pobūdžio, vystymosi pradžioje 
palyginti mažas universitetas. 


4 Užrašyta pieštuku. 

Ką reiškia nepriklausomas? Parenkant pagrindines studentų ruošimo specialybes, sudarant mokymo 
planus ir programas lemiamas vaidmuo suteikiamas Universiteto Tarybai, kūrybiškai mąstantiems dės- 
tytojams, o taip pat ir studentams, bet ne esantiems, sustabarėjimu dvelkiantiems, sąjunginių ministerijų 
mokymo planams. Mokymo procesą, mokslinio tyrimo darbus Universitetas vykdys remdamasis savo 
statutu. Savarankiškai palaikys ryšius su užsienio aukštosiomis mokyklomis keičiantis studentais, dėsty- 
tojais, moksline informacija. Universitete turės teisę mokytis ir dėstyti asmenys, nepriklausomai nuo jų 
įsitikinimų, religinių bei politinių pažiūrų. 

Atskiro paaiškinimo nusipelno samprata - „humanitarinio pobūdžio“ universitetas. VDU-te huma- 
nitarinis lavinimas - neatsiejama visų krypčių ir specialybių studijų dalis. Pirmuose dviejuose kursuose 
humanitarinės disciplinos bus dėstomos visų krypčių ir visų specialybių studentams. Numatoma didelė 
humanitarinių disciplinų įvairovė, kurias studentai galės laisvai pasirinkti. Pirmųjų studijų metais planuo- 
jama dėstyti tokias humanitarines disciplinas: lietuvių kalbos kultūra, politologija, sociologija, kultūros 
filosofija, Lietuvos istorija, metodologijos pagrindai, pasaulio kultūros istorija, pagrindinių pasaulio reli- 
gijų studijos, informatika, ekologinė etika. Dalį šių disciplinų dėstys šių sričių žinovai, užsienio lietuviai, 
užsienio universitetų mokslininkai ir nebūtinai lietuvių kalba. Neretai tai bus anglų kalba. Todėl VDU-to 
studentai nuo pirmų dienų rūpestingai turės mokytis anglų kalbos. 

Čia būtina pastebėti, jog ne visi Atkūrimo tarybos nariai pritaria tokiai VDU-to sampratai. Dalis jų 
mano esą tikslinga atkurti VDU-4 Kauno politechnikos instituto pastogėje. Taip būtų nugalėti kai kurie 
VDU-to juridinio įteisinimo sunkumai. Tačiau, čia galima įžvelgti realų pavojų, kad artimiausiu laiku, 
V DU-tas pataptų technikiniu universitetu. Kauno humanitarizacijos bei laisvo universiteto išlaikymas ir 
vystymas tokiu būdu būtų apsunkintas, o gal būt ir praktiškai neįmanomas. 

Dabartinis VDU juridinis statusas ir lėšos. 

Universiteto Atkūrimo taryba paruošė kreipimąsi į Lietuvos Aukščiausiąją Tarybą dėl VDU kaip 
aukštosios mokyklos įteisinimo. Šis juridinis aktas turėtų būti patvirtintas artimiausioje Aukščiausiosios 
Tarybos sesijoje liepos mėn. pradžioje. Kol nėra juridinio įteisinimo, VDU finansavimas iš valstybinių 
lėšų negalimas. Todėl, dabartiniu metu VDU-tas gyvuoja visuomeninio universiteto sąlygomis ir teisėmis. 
Pradinio jo finansavimo pagrindą sudarys lėšos, paaukotos Respublikos gamyklų, įstaigų bei privačių 
asmenų. Sėkmingam VDU darbui pirmaisiais metais reikalinga apie 150 tūkst. rublių. Šios lėšos bus nau- 
dojamos studentų stipendijoms, būtiniems administravimo reikalams. Malonu pastebėti, kad pradiniu 
laikotarpiu VDU-tą visokeriopai remti sutinka kitos Kauno ir Vilniaus aukštosios mokyklos bei moksli- 
nio tyrimo institutai. Labai pageidautina, kad artimiausiu metu pradedantį gyvuoti VDU-tą finansiškai 
paremtų sponsoriai, pervesdami pinigus į VDU-to sąskaitą Nr. 4700136 Kauno socialiniame banke. 


Pagrindinės VDU-to mokymo-mokslo kryptys. 


Formuojant pagrindines VDU-to mokymo-mokslo kryptis vadovautasi tokiais principais: 1. mokymas 
ir mokslas - du neatsiejami procesai, 2. atsižvelgiant į dabartinę mokslo, kultūros, ekologinę padėtį, 
ruošti specialistus, kurie ypač bus reikalingi Lietuvai XXI amžiuje, gyvenant ir dirbant pilno savarankiš- 
kumo sąlygomis. Pradiniu universiteto vystymosi laikotarpiu numatomos keturios pagrindinės moky- 
mo-mokslo vystymosi kryptys, kurios vėliau išsivystys į atskirus fakultetus: 

- humanitariniai mokslai su specialybėmis kultūros istorija, etnokultūra, menotyra, 

- ekonomikos mokslai su menedžmento, marketingo ir tarptautinių ekonominių ryšių specialybėmis, 

- tikslieji mokslai su specialybėmis informatika, taikomoji matematika, taikomoji fizika, mechanika, 

-  biologijos-ekologijos mokslai su fiziologijos, mikrobiologijos-biotechnologijos, ekologijos 
specialybėmis. 

Studijos VDU-to humanitarijos fakultete iš esmės skirsis nuo studijų esamų universitetų Filologi- 
jos fakultetuose. Jeigu Filologijos fakultetuose pagrindinis dėmesys skiriamas kalboms ir literatūrai, tai 
VDU-to humanitarijos fakultete studijų taikinys - atskiros etnokultūros/ tarkime, baltų etnokultūros/, 
istorija, jos daugiabriaunės išraiškos būdai bei formos, jos ryšys su kitomis etnokultūromis, neužmirštant, 
žinoma, ir kalbos kaip pagrindinės bendros etnokultūros pasireiškimo formos. 

Apskritai kas nori gaminti ir tobulinti gamybos priemones, organizuoti gamybą, gydyti žmones, 
mokytis ir kitus mokyti kalbų, istorijos, matematikos ar kitų dalykų, turėtų stoti į Politechnikos, Medi- 
cinos ar Pedagoginį institutus. Tiems, kuriuos domina dvasinės kultūros ištakos ir jos poveikis žmogaus 
praktinei veiklai, žmogaus būtis ir ateitis sparčiai besivystančios technizuotos civilizacijos katile, žmonių 
dvasinis bendravimas ir ekonominiai santykiai daugianacionalinėje visuomenėje, kurią veikia du priešin- 
gos krypties vektoriai - kosmopolitinė integracija ir savo genetinio bei nacionalinio unikalumo išlaiky- 
mas bei atstovėjimas, patartume pasirinkti studijas Universitete. 

Tarybos vardu: Pirmininkas Jurgis Vilemas 

Nariai: Antanas Karoblis 

Vytautas Paliūnas 

Algirdas Radzevičius 

Mindaugas Venslauskas 

Povilas Zakarevičius 

Pasaulio lietuvių kultūros mokslo ir švietimo Centro tarybos vardu: 
Direktoriai: Algirdas Avižienis, 

Vytautas Statulevičius!*0 


Vytauto Didžiojo Universiteto atkūrimo Taryba nuo 1989 m. rugsėjo 1 d. kviečia studijuoti: 

- humanitarinius mokslus 

stojamieji egzaminai: lietuvių kalba ir literatūra /raštu/, istorija, užsienio kalba, pokalbis 

- tiksliuosius mokslus 

stojamieji egzaminai: lietuvių kalba, matematika, fizika /egzaminai raštu/, pokalbis 

- ekonomikos mokslus 

stojamieji egzaminai: lietuvių kalba ir literatūra /raštu/, matematika /raštu/, geografija, pokalbis. 

Stojantieji į VDU-tą pateikia tokius dokumentus: pareiškimą rektoriaus vardu, vidurinės mokyklos 
baigimo atestatą, sveikatos pažymėjimą, 6 nuotraukas (3x4) ir asmens dokumentus. 

Dokumentai priimami nuo birželio 20 d. iki liepos 5 d. adresu: Kaunas, Laisvės al. Nr. 53. 

Stojamųjų egzaminų pradžia liepos 6 d. 990 val. 

Biologijos-ekologijos krypties studijas VDU-te numatoma pradėti kitais, 1990 metais. Šiais metais 
nuo rugsėjo 15 d. VDU-te atidaromi biologijos studijų parengiamieji kursai, į kuriuos priimami 11-os, 
12-os klasių moksleiviai ir, taip pat, baigę vidurinę mokyklą, besiruošiantys studijuoti biologijos mokslus 
VDU-te ir nebūtinai tik Universitete, bet ir kitose biologinės krypties Lietuvos aukštosiose mokyklose, 
Medicinos in-te, Žemės Ūkio Akademijoje, Veterinarijos Akademijoje ir kt. 


NR. 142. LiETUvos TSR AukščiauUsIOsIOS TARYBOS PREZIDIUMO NUTARIMAS. 
1989 M. BIRŽELIO 21 D. 


LCVA, f. R-758, ap. 2, b. 758, L. 32. Mašinraštis, originalas. 


Lietuvos Tarybų Socialistinės Respublikos 
Aukščiausiosios Tarybos Prezidiumo 
NUTARIMAS 


Dėl Kauno Vytauto Didžiojo universiteto atkūrimo 


Lietuvos TSR Aukščiausiosios Tarybos Prezidiumas nutaria: 

1. Pritarti Kauno Vytauto Didžiojo universiteto atkūrimo Tarybos pasiūlymui - atkurti Kauno Vytauto 
Didžiojo universitetą ir suteikti jam savarankiškos aukštosios mokyklos statusą. 

2. Įstatymo projektą dėl Kauno Vytauto Didžiojo universiteto atkūrimo pateikti svarstyti XI šaukimo 
Lietuvos TSR Aukščiausiosios Tarybos dvyliktajai sesijai. 


Lietuvos TSR Aukščiausiosios Tarybos Prezidiumo pirmininkas V. Astrauskas [parašas] 
Lietuvos TSR Aukščiausiosios Tarybos Prezidiumo sekretorius L. Sabutis [parašas] 


[Antspaudas] 
Lietuvos TSR Aukščiausiosios Tarybos Prezidiumas 


Vilnius, 1989 m. birželio 21 d. 
Nr. XI-3020 


50 A. Avižienio ir V. Statulevičiaus pavardės paskelbtos tik „Kauno tiesoje“. 


DoKUMENTAI 


NR. 143. LIETUVOS PERSITVARKYMO SĄJŪDŽIO KAUNO TARYBOS IR GRUPIŲ 
ĮGALIOTINIŲ SUSIRINKIMO REZOLIUCIJA. 1989 M. BIRŽELIO 22 D. 


VDU archyvas, f. 1, ap. 1, b. 4, 1. 49. Mašinraštis, originalas. 


[Posėdžio metu [06-23] įteiktas dokumentas]"! 


Lietuvos Persitvarkymo Sąjūdžio Kauno grupių įgaliotinių susirinkimo 
rezoliucija 
dėl Vytauto Didžiojo universiteto statuto 


Sąjūdžio Kauno grupių įgaliotinių susirinkimas, remdamasis š. m. birželio 1 d. pareikšta nuomone, 
mano, kad Vytauto Didžiojo universiteto statute turi atsispindėti šie principai: 

- Vytauto Didžiojo universitetas yra nepriklausoma aukštoji mokykla. Valstybės įsipareigojimai Uni- 
versitetui ir Universiteto - valstybei grindžiami sutartimis; 

- pagrindinė Universiteto veiklos nuostata yra akademinės laisvės principas; 

- Vytauto Didžiojo universitetas turi būti valdomas kartu su užsienyje gyvenančiais lietuviais pariteto 
pagrindais; 

- Vytauto Didžiojo universitete turi būti užtikrinta derama vieta humanitariniams-socialiniams 
mokslams. 

Sąjūdžio Kauno grupių įgaliotinių susirinkimas visiškai remia 1989 m. balandžio 26 d. mokslinės kon- 
ferencijos „Tautinė aukštosios mokyklos koncepcija ir Kauno universitetas“ nutarimus ir pritaria Pasaulio 
lietuvių kultūros, mokslo ir švietimo centre paruošto statuto projekto pagrindiniams principams. 


1989 06 22 


A. Abišala 

Susirinkimo pirmininkas 
R. Lipšienė 

Susirinkimo sekretorė 


NR. 144. VDU ATKŪRIMO TARYBOS ŠEŠTO POSĖDŽIO PROTOKOLAS. 
1989 M. BIRŽELIO 23 D. 


VDU archyvas, f. 1, ap. 1, b. 4, 1. 35-41. Rankraštis, originalas. 


1989 06 23 Tarybos posėdžio 
Protokolas Nr. 6 


Įžanginis žodis - akad. J. Vilemas 

Statutų projektų svarstymas. 

Informuoja akad. J. Vilemas (pirmininkas). Atsiprašo už pavėluotą statuto įteikimą; paskelbia apie 
alternatyvinio (kito) statuto pateikimą. 

Prof. A. Buračas - procesas vystėsi prasmingai ir galima aptarti visus kriterijus, kuriuos teiksime LTSR 
Aukšč. Tarybai. Sąjūdžio pateiktas statutas ir Tarybos pateiktasis — turi bendrų tendencijų, tačiau yra 
nekorektiškų formuluočių. Negerai - nepriklausoma aukštoji mokykla; pariteto klausimas. Be reikalo 
darom padėtį sudėtinga. Labai svarbus juridinis u-to pagrindas. Labai svarbi u-to veiklos nuostata (Lie- 
tuvoj - ne Lietuvoj gyvenantys). Nereikia kategoriškumo klampiose situacijose. Senato-rektorato santykį 
spręsti nedelsiant! Netrukdyti operatyvumui. Statutas yra laikinas. Išeiti su labiau apibendrintu projektu — 
probleminės situacijos bus sprendžiamos vėliau. Reikia integruoti abu projektus. 

Prof. A. Mickis - projektą gavom šiandien (alternatyvinį). Yra prieštaravimų: 1) Lietuvos ir viso pasau- 
lio - vėliau 2) gyvenantys tik Lietuvoj. 

Prof. J. Blužas - reikia bendros grupės statuto svarstymui. 


5! Įrašyta mėlynu tušinuku. 

Prof. A. Smailys - apibendrina abu statutus. Abiejuose išryškėja antidemokratiškas elementas. Statuto 
parengimas ilgas procesas. Statutą turėtų tvirtinti LTSR Ministrų Taryba. Rektoriaus teisė — prista- 
tyti prorektorius, dekanus ir t. t. - tai sena susikompromitavusi tarybinė piramidė. Siūlo: prorektorius, 
dekanus renka bendroji taryba slaptu balsavimu. Prorektorius turi būti mokslų daktaras (net ir dekanas 
t.b. mokslų daktaras). Katedros vedėjas paruošia spausdintus kursus, monografijas. U-to rektorius ir pro- 
rektoriai - renkami 1 ar dviem kadencijom, - būtinas rotacinis principas. Pariteto principas nenaudingas 
u-tui. Užsienio lietuviai u-tui reikalingi — reikia pripažinti užsienio lietuviams paritetą. Reikia paimti į 
savo rankas Šv. Mikalojaus bažnyčios knygas. U-tas turi būti tikras mokslo centras. Stulpinienės koledžas 
vertas dėmesio. Ją išklausyti Tarybos posėdyje. Ekologijos centras turi glaustis prie VDU-to. Filologams 
reikia atiduoti duoklę: gavosi - valdžią paėmė tarybiniai lietuviai. 

Prof. V. Domarkas - prašo nutraukti piketus. Kas organizavo piketą - prašo pasisakyti. U-te neturi 
dirbti dirbę slaptais agentais. 

Akad. J. Vilemas prašo nenukrypti nuo esmės - leisti u-tui dirbti. Reglamentas - 3 mėn. Piketas — 
tarybos darbo torpedavimas. Pagalį kiša į ratus G. Kostkevičius. Jis primeluoja iš tribūnų. 

Prof. V. Antanaitis - sprendžiam tokį šventą dalyką ir krypstam į asmeniškumus. Prašo mesti ambicijas 
į šalį ir iš visų puslapių daryti bendrą statutą. Pasaulio lietuviai žiūri į tą reikalą labai rimtai; bus prisi- 
traukta išeivija. Siūlo sudaryti darbinę grupę - 4-5 žmonių ir paruošti vieną dokumentą. 

J. Oksas - perskaito du dokumentus, liečiančius P. Zakarevičių, priimtus LPS Taryboje 1989 06 01 ir 
1989 06 22 (dokumentai pridedami) "“?. 

A. Patackas - mechanizmas jau paleistas, atšaukti nebėra galimybių. Problemos šaknis - užsienio lie- 
tuvių dalyvavimas. Piketo niekas neorganizavo. Piketo turinys neliečia KPI. Vakar referavo įgaliotinių 
susirinkime ir G. Kostkevičius, ir A. Karoblis, ir A. Patackas. 1) U-to autonomija; 2) statutas ir pasaulio 
lietuviai u-te. 

Akad. V. Statulevičius - atsirado dvi grupės. Dokumentai turi išeiti tik iš abiejų grupių darbo drauge. 
Konferencijos nutarimai turi būti bendri ir šventi. Neturime daryti politinių klaidų - u-tas turi būti visų, 
ne tik Lietuvoje gyvenančių. 

Doc. M. Venslauskas - kodėl skelbiami 6 ir 4 fakultetai? 

Prof. A. Mickis - Lietuvoj ir užsieny gyvenantys lietuviai. 

Doc. G. Kostkevičius - tiktai LTSR [pastoviai gyvenantys] gali būti u-to darbuotojai. Bijo įsileisti užsie- 
nio lietuvių, nes neliks kėdžių patiems. 

Akad. J. Vilemas - bet prieštaravimų ir nėra - juk tegul atvažiuoja. 

Akad. J. Brėdikis - reikia paimti pagrindu jau esamą statuto projektą. 

Prof. St. Masiokas - pripratom triukšmauti ir mažai dirbti. Grupėj nebuvo vieningų nuomonių, bet 
to ir nereikia. Galime sukurti tik tarpinį veiklai vystyti statutą. Kviečia nagrinėti papunkčiui, diskutuoti 
dėl principų. U-tas yra lokalizuotas (jis yra Kaune). Pasisakau prieš kosmopolitiškumą. Oficiali kalba 
VDU-te - lietuvių klb. Siūlo sudaryti 3-4 psl. statutą ir pateikti jį Ministrų Tarybai. 

Akad. J. Vilemas - apsvarstyti laikinąjį statutą. 

Kauno Kunigų Seminarijos rektorius V. Butkus - Dėl pavadinimo - Kauno teologijos f-tas, analogiškai 
Kauno VDU-tas. 

Vyko diskusijos dėl pavadinimo „Kauno VDU-tas“ ar „VDU Kaune“. Balsuoja: 1) Kauno VDU - už 14, 
2) VDU-tas - už 16. 

Statuto grupė - 

[iš 14 kandidatų jį rengti išrinkta:]“3 J. Šatas — pirmininkas, A. Smailys, R. Baltrušis, V. Paliūnas, 
St. Masiokas, A. Čižas, G. Kostkevičius, akad. L. Kairiūkštis. 

Terminas - iki liepos 1 d. 8 žmonės paruošia projektą. 

Įtraukti Čyžą, A. Žygas, prof. A. Smailys, Baltrušis. 

Svarstomas toliau statuto projektas. Pastabas duoda - akad. Statulevičius, prof. V. Paliūnas, V. Antanai- 
tis, M. Venslauskas, akad. Kairiūkštis (paanalizuoti triumvirato (diumvirato) galimybę), G. Kostkevičius, 
A. Patackas, akad. A. Buračas!*“, 

Aukščiausiajai Tarybai referuoja akad. J. Vilemas. Statutas tikslus jai nėra reikalingas. 


Tik vienas iš jų (1989 birželio 22) yra apie Zakarevičių. Jame 22 LŪSTI kolektyvo nariai reiškia nepasitikėjimą savo pro- 
rektoriui ir įspėja Tarybą dėl jo ketinimų tapti VDU Ekonomikos fakulteto dekanu (VDU archyvas, f. 1, ap. 1, b. 4, I. 48). 
Protokole išrinktieji apibraukti ratais. 

14 Ši pastraipa nubraukta. 


DoKUMENTAI 


Priėmimo komisijos atsakymas. 
Sekretorius A. Patackas - laisvo klausytojo statusas - labai svarbus. 


1. Turi būti laisvo klausytojo statusas (A. Karoblis - su stacionaro studentais ir paskaitom visuomenei). 
Bus rudenį paskelbta. Pritaria visi laisvo klausytojo statusui. 

2. Dėl rusų tautybės žmonių - studentų stojimo sąlygų į VDU-tą. Nacionalinis klausimas yra opus. 

3. Lietuvių kalbos ir literatūros egzaminas - ateities Lietuva (tema) - vengti atsitiktinių žmonių. Leisti 
kitataučiams rašyti rašinį jų gimtąja kalba. Taryba pritaria. 

4. Dėl norinčių studijuoti iš naujo VDU-te: dokumentų nuorašai? Nutaria: pasitenkinti dokumentų 
nuorašu. 

5. Dėl korupcinių dalykų - paskelbti visuomenei žmonių, kurie dalyvaus egzaminuose, pavardes. 
(Kostkevičius G.). Patackas A. - skirti didelę reikšmę pokalbiui. Akad. Kairiūkštis - priimti be egzaminų. 
Akad. Statulevičius - visur JAV įvesti egzaminai. 

6. Ar priimti baigusius aukštąjį mokslą - tokį rekomenduoti eiti laisvuoju klausytoju. Nuspręsta: 50 96 
baigusių ir 50 90 - abiturientų. Prioritetą turi turėti jaunimas. Galiausia - sprendžia organizacinė komisija. 

Prof. J. Brėdikis - siūlo mokestį įvesti laisviems klausytojams. 

Oksas - leisti laisviems klausytojams amžiaus neriboti. 

Studentų priėmimo komisija: 

[Pirm.:] doc. A. Karoblis. Atsakingasis sekretorius - A. Patackas. Visi už. Priėmimo komisija: 
akad. J. Vilemas, A. Smailys, V. Stauskas, Mickis, Masiokas, P. Zakarevičius, Paliūnas, A. Karoblis, A. Patac- 
kas, M. Lukšienė, Baltrušis. 

G. Kostkevičius - lietuvių, A. Žygas, V. Kubilius, R. Marčėnas, K. Stoškus, E. Gečiauskas (informatika) 

Tarybos nariai gali ateiti ir dalyvauti komisijos darbe. 

1. Lietuvių kalba ir literatūra - Radzevičius 

2. Fizika - akad. Pranevičius 

3. Matematika - Pekarskas KPI 

4. Užsienio kalba - doc. Misevičienė, Vilutis, Čepuk[ėnienė arba Čepukėnas] 

5. Istorija - Batūra VU 

6. Geografija - Kontvainis VPI 

Pirmininkas siūlo savo grupę. 

Studentų skaičius: 

1. Humanitarų - 50 

2. Tiksliųjų mokslų - iki 50 

3. Ekonomistų - 50 

Pokalbis - priėmimo komisija veda pokalbį su vienodais balais išlaikiusiais egzaminą. 

Medalininkai laiko bendra tvarka (daugumos nuomonė) 

Rektoriaus rinkimas, asmenybė. 

Akad. J. Vilemas: kaip vadovauti ir kam vadovauti u-tui pirmaisiais metais? Kalbėjo prof. A. Smailys, 
prof. R. Baltrušis, Kairiūkštis, siūlo įgalioti / įpareigoti eiti pareigas Tarybos pirmininką akad. J. Vilemą. 
(V. Antanaitis - Oksas: negalime nuspręsti šio klausimo. Šiandien nėra kvorumo), akad. V. Domarkas, 
Stasiulionis. 

Renkasi Taryba liepos 3 d. 

1. Studijų planai 

2. Mokslo-mokymo krypčių koordinatoriai (tikslieji mokslai - V. Paliūnas, biologija - M. Venslauskas, 
ekonomika - P. Zakarevičius, humanitariniai mokslai - V. Kučinskas, kultūros istorija - Vyt. Kubilius, 
etnokultūra - N. Vėlius, menotyra - K. Stoškus). Planas sudarytas pagal Tarybos koordinatorių sudarytų 
grupių specialistų ir Lietuvos vedančiųjų mokslininkų patarimus. 

Pedagoginių kadrų komplektavimas 

Preliminariai - 1. Humanitariniai mokslai - V. Kubilius, K. Stoškus, (pas Karoblį - sakė - nusirašyti vėliau!) 

2. Ekonomikos mokslai (žiūr. atsk. lapą)? 

3. Tikslieji mokslai — 

Dėl bendrabučių stojantiems ir patalpų - darbo tvarka. 

Dėl armijos - taikyti u-tui tokį statusą, kaip ir kitoms. 

Dėl stipendijų - palikti spręsti u-tui, pateikti biudžetą (150 tūkst. duoda ministerijoje). 

Dėl etatų - nežinoma pakolkas. 


55 Prie protokolo lapo nėra. 

NR. 145. BIRUTĖS MAČIENĖS REPORTAŽAS APIE VDU ATKURIAMOSIOS 
TARYBOS POSĖDĮ 1989 M. BIRŽELIO 23 D. 


Mačienė, Birutė. Ir alternatyviniai variantai Vytauto Didžiojo universiteto Atkūrimo Tarybos posėdyje. In Vakarinės 
naujienos, 1989 06 30. Nr. 149-150, p. 2. 


Ir alternatyviniai variantai 
Vytauto Didžiojo universiteto Atkūrimo Tarybos posėdyje 


Galima drąsiai sakyti, kad Vytauto Didžiojo universitetas atkurtas, tačiau rūpesčių jo Atkūrimo tarybai 
nesumažėjo. Todėl ir susirinko Taryba į didijį posėdį, kuriame žadėta svarstyti Universiteto statuto pro- 
jektą, išsiaiškinti, kas galėtų tapti pirmuoju rektoriumi. Posėdyje labai aktyviai dalyvavo Pasaulio lietuvių 
kultūros, mokslo ir švietimo centro, Sąjūdžio atstovai, gražus būrys TSRS liaudies deputatų. 

Prieš pat rimtą pokalbį posėdžio dalyviams buvo išdalintas dar vienas Statuto projektas, parengtas 
Pasaulio lietuvių centro grupės. Kad alternatyvinis variantas neblogai, pripažino ir pirmojo projekto 
kūrėjai iš Universiteto atkūrimo tarybos, tačiau pastebėjo, jog prieš valandą posėdyje sužinojus apie naują 
dokumentą nebelieka laiko jį išstudijuoti. 

„Nesusistygavimas“ buvo juntamas visu atkuriamuoju periodu. Todėl posėdyje tiesiai buvo paklausta, 
kas atsakingas už visuomenės dezinformaciją, kai Atkūrimo taryba skelbė pradėsiant darbą tris Universi- 
teto fakultetus, o Centras - šešis. Jau rodėsi, kad atmosfera įkais pirmosiomis minutėmis, tačiau laiku žodį 
tarė TSRS liaudies deputatas A. Buračas: 

- Universitetas pradės funkcionuoti, nepaisant visų prieštaravimų. Bandykime integruoti labai skirtin- 
gas nuomones. Man atrodo, ginčytina visur fiksuoti Universitetą kaip nepriklausomą mokyklą. Suprantu, 
laisvės visi pasiilgę, bet nuo ko nepriklausomas Universitetas? Dar neaišku, kodėl būtina akcentuoti užsie- 
nio lietuvių paritetą. Ir nėra ko pirmiausia kelti akademinės laisvės principo, nes greta jo žymiai aiškiau 
reikia formuluoti pagrindinį Universiteto tikslą - ruošti gerus specialistus. 

Prieštaravimai prieštaravimais, tačiau jie... išėjo į gatvę. Prie KPI centrinių rūmų, kur posėdžiavo Uni- 
versiteto atkūrėjai, tą popietę susirinko nemažas būrys Sąjūdžio ir „Jaunosios Lietuvos“ piketuotojų. Tai, 
pasak vieno Sąjūdžio Kauno tarybos atstovų, įvyko spontaniškai. Plakatuose buvo parašyti reikalavimai 
Universitetą kurti pasaulio lietuviams, o ne stagnatoriams ir panašūs. Dėl piketuotojų labiausiai sunerimo 
KPI rektorius V. Domarkas. Instituto dėstytojai jam pareiškė nepasitenkinimą, nes, neduokdie, koks praei- 
vis, daug negalvodamas, būtent juos pakrikštys stagnatoriais... 

Priimtas protingas sprendimas - pasikviesti piketuotojus į salę. Tegul paklauso ir įsitikina, ar Universi- 
teto kūrimo reikalai į geras rankas patekę. 

- Man be galo skaudu, - taip prabilo liaudies deputatas V. Antanaitis, - kad sprendžiant šventą dalyką 
pasireiškia ambicijos. Reikia dirbti bendrai. Prieš keletą dienų, - tęsė jis, - buvau Maskvoje, JAV ambasa- 
doje. Ir ten labai palankiai žiūri į mūsų Universitetą: žada padėti ne tik lietuviai. 

Panašiai apie būtinybę suvienyti pastangas kalbėjo ir TSRS liaudies deputatai Lietuvių centro direkto- 
rius V. Statulevičius bei J. Brėdikis. Ypač įdėmiai buvo išklausyta deputato A. Smailio nuomonė: 

- Aš, - tarė profesorius, - esu susipažinęs su visais senaisiais statutais. Galiu apibendrinti. Visų pirma 
niekad nebuvo skubama ruošiant statutus. Nenorėkime ir mes greitai tą darbą atlikti. Dar manau, kad 
Universiteto prorektoriai ir net dekanai turi būti mokslų daktarai: dabar jų yra pakankamai. Be to, kie- 
kvienas dėstytojas turėtų per dvejus metus išspausdinti savo skaitomų paskaitų kursą, kaip būdavo seniau. 
Manau, tos monografijos parodys, ko jis yra vertas. Jei nebus užsienio lietuvių pariteto, su jais pradėsime 
konfliktuoti, o tai mums nenaudinga. Kita vertus, manau, realiai užsieniečiai pas mus nepersikels... 

- Neturėkime iliuzijos, - pasakė Atkūrimo tarybos pirmininkas akademikas J. Vilemas, - kad užsienio 
tautiečiai atkurs Universitetą. Jie tik padės. Kalbėjausi su daugeliu užsienio profesorių - tokia jų nuomonė. 

Ir dar nuskambėjo posėdyje mintis apie... amerikonizavimo pavojų. Tačiau ypač karštai ginčytasi dėl 
Universiteto įvardijimo. Įvairiai argumentuota ginant nuomonę, jog reikėtų šią aukštąją mokyklą vadinti 
Kauno Vytauto Didžiojo universitetu, bet prabalsavus žodis „Kauno“ nukrito. Paskui, jau po pusvalandžio, 
V. Antanaitis tarstels: „blogai nubalsavome...“. 

Posėdyje perskaityti išvakarėse Sąjūdžio Kauno tarybos ir grupių įgaliotinių susirinkime priimti doku- 
mentai, liečiantys Universiteto atkūrimą. Ir vėl sugrįžta prie Statuto. 

- Būtina įsidėmėti, kad kalba eina apie laikinąjį Statutą, jo ir funkcijos kitokios, nes vyksta atkuriamasis 
darbas. Jei norite žinoti, - tarė J. Vilemas, - šiandien Universitetas dar nieko neturi: nė vienos kėdės. Prie 
kitų glaudžiamės, o dirbti reikia. 

Sutarta pateiktų dokumentų pagrindu paruošti bendrą Statuto projektą ir apsvarstyti jį artimiausiame 
susirinkime, Aukščiausiosios Tarybos sesijos išvakarėse. 

Visiems įdomi buvo Universiteto priėmimo komisijos atsakingojo sekretoriaus A. Patacko informacija. 
Šimtai žmonių rengiasi studijuoti Universitete. Bent pusę jų domina laisvojo klausytojo statusas. Priė- 
mimo komisijon kreipiasi ir rusų kalba vidurinę mokyklą baigę abiturientai. Norėtųsi egzaminus laikyti 
lietuviškai, išskyrus rašto darbą. Jiems numatyta leisti rašyt rašinį rusiškai. Be to, ateina daug Žmonių, 
baigusių Vilniaus universitetą, kitas aukštąsias mokyklas. Nemažai norinčių pereiti studijuoti iš antro ar 
trečio kurso. Ar priims? Gal laisvais klausytojais? Jų skaičių pirmais metais irgi teks dėl patalpų riboti. Ar 
bus ribojamas amžius? Galutinių tikslių atsakymų posėdyje dar nerasta. Priėmimo komisiją numatyta 
tvirtinti liepos 3 dieną, tada daug kas paaiškės. 

Nieko konkretaus nenutarta ir dėl rektoriaus. Visi sutiko, kad jis turėtų būti ne tik talentingas admi- 
nistratorius, bet ir gerai žinomas, gerbiamas žmogus... „iš visų pusių į jį žiūrės visuomenė“. Daug įvairių 
klausimų dar aptarta, neslepiant, atvirai visas bėdas išdėstant. Pirmiesiems metams ministerija pažadėjusi 
suteikti Universitetui 150 000 rublių dotaciją. Ar pakaks? Tikimasi, kad organizacijos, įmonės, kolūkiai, 
pavieniai aukotojai parems, pervesdami pinigus. Universiteto atkūrimo sąskaita Nr. 4700136 į Kauno 
socialinį banką. 

Su pritarimu buvo sutikta LKP Kauno MK antrojo sekretoriaus Z. Kazakevičiaus žinia apie tai, jog 
miesto vykdomasis nusprendė Universitetui perduoti patalpas senamiestyje, šalia Dailės instituto fakul- 
teto. [...]159 


Birutė MAČIENĖ 
„V.N.“ koresp. 


NR. 146. VDU ATKURIAMOJO LAIKOTARPIO STATUTO PROJEKTAS. 
1989 M. BIRŽELIO 23 D. 


VDU archyvas, f. 1, ap. 1, b. 4, 1. 57-61. Mašinraštis, nuorašas. 


1989 06 23 - Tarybos posėdyje svarstytas variantas kartu su alternatyviniu G. Kostkevičiaus variantu“? 


VYTAUTO DIDŽIOJO UNIVERSITETO 
ATKURIAMOJO LAIKOTARPIO STATUTAS 


Bendrieji nuostatai 


1. Vytauto Didžiojo universitetas (toliau Universitetas) - savarankiška aukštoji mokymo ir mokslo 
įstaiga, Lietuvos ir viso pasaulio lietuvių švietimo, kultūros ir mokslo židinys. Jo oficialus pavadinimas - 
„Vytauto Didžiojo universitetas“ - rašomas lietuvių ir lotynų kalbomis. 

2. Universitetas yra juridinis asmuo, turintis savarankišką balansą, einamąją, atsiskaitomąją ir užsienio 
valiutos sąskaitas. Savo veikloje vadovaujasi šiuo Statutu, Lietuvos aukštosios mokyklos koncepcija ir 
Lietuvos įstatymais. 

3. Universitetas demokratinės savivaldos principu sudaro savo organizacinę ir valdymo struktūrą. Jo 
pagrindiniai struktūriniai vienetai yra katedros, mokymo-mokslo laboratorijos, fakultetai. Universiteto 
bendrąją vidaus tvarką nustato reglamentai, potvarkiai, nuostatai, detalizuojantieji atskirus šio Statuto 
straipsnius. 

4. Svarbiausi Universiteto uždaviniai yra: 

- rengti aukštos kvalifikacijos specialistus, išugdytus tautinės, humanistinės kultūros dvasioje ir išstu- 
dijavusius pasaulinio mokslo pasiekimus savo specialybėje; 

- vystyti mokslo darbus, ypač tų krypčių, kurios yra ar gali būti reikalingos nepriklausomai Lietuvai; 


56 Toliau pristatomas pokalbis su dviem piketuotojomis. 
57 Pirmojo lapo dešinėje pusėje užrašyta mėlynu tušinuku. 

- Lietuvos ir pasaulio lietuvių tarpe ugdyti tautinę ir dvasinę kultūrą, šviesti visuomenę. 

5. Universiteto Statutą tvirtina ir prireikus keičia Universiteto Taryba. 

6. Kai tarp Universiteto Statuto ir kitų Respublikos žinybų paskelbtų dokumentų nuostatų yra priešta- 
ravimai, pirmumas teikiamas Universiteto Statutui. 


VALDYMAS 


7. Atkuriamuoju laikotarpiu Universitetą valdo: Laikinoji taryba (toliau Taryba), Rektorius, Senatas, 
Priežiūros komisija. Taryba - aukščiausias Universiteto valdymo organas, pagrindinai atliekantis įsta- 
tymų leidimo funkcijas. Senatas ir Rektorius - Universiteto vykdomoji valdžia. Priežiūros komisija atlieka 
Statuto laikymosi kontrolės funkcijas. 

8. Taryba: 

- sudaroma iš 1989 m. kovo 30 d. Kauno mokslininkų išrinktos Universiteto Atkūrimo tarybos narių 
ir 1989 m. balandžio 28 d. tarptautinėje konferencijoje išrinktos Pasaulio lietuvių mokslo, kultūros ir švie- 
timo centro Valdybos narių. Į Tarybos posėdžius kviečiami Atkūrimo tarybos garbės nariai; 

- slaptu balsavimu renka Tarybos pirmininką ir Rektorių. Tarybos pirmininku negali būti renkamas 
Senato narys; 

- slaptu balsavimu tvirtina Rektoriaus siūlomus prorektorius, mokslinį sekretorių ir dekanus; 

- tvirtina ruošiamų absolventų specialybių pavadinimus, studijų teminius planus ir programas; 

- priima sprendimus visais Universiteto veiklos klausimais, įformindama juos nutarimų, reglamentų 
ir kitų dokumentų forma; 

- siūlo Respublikos Vyriausybei Universiteto veiklą liečiančių įstatymų ir nutarimų projektus; 

- sprendžia katedrų, fakultetų ir kitų savarankiškų padalinių sudarymo ir panaikinimo klausimus; 

- tvirtina Universiteto pajamų ir išlaidų sąmatą ir svarsto jos vykdymo rezultatus; 

- renka Priežiūros komisiją, Revizijos komisiją, Rinkimų komisiją ir tvirtina jų nuostatus. 

Renkant Tarybos pirmininką ir Rektorių bei tvirtinant prorektorius, mokslinį sekretorių ir dekanus 
turi dalyvauti ne mažiau kaip du trečdaliai Tarybos narių. Išrenkama paprasta balsų dauguma. 

Taryba dviejų trečdalių balsų dauguma gali panaikinti Rektoriaus, Senato ir kitų Universiteto organų 
ar vadovų sprendimus. 

Tarybos posėdžiai vyksta ne mažiau kaip kartą per mėnesį. 

Ne mažiau trečdalio narių siūlymu gali būti šaukiamas neeilinis Tarybos posėdis. 

Tarybos sprendimai priimami paprasta balsų dauguma. Jie galioja, jei balsavime dalyvauja ne mažiau 
kaip du trečdaliai Tarybos narių. 

9. Rektorius: 

- atkuriamuoju laikotarpiu renkamas slaptu balsavimu ne mažiau kaip iš dviejų kandidatų. Išrinktą 
Rektorių tvirtina Lietuvos TSR Ministrų Taryba. Rektoriumi gali būti renkamas nuolat Lietuvoje gyve- 
nantis mokslininkas, turintis mokslų daktaro laipsnį; 

- vadovauja visai Universiteto atkūrimo veiklai; 

- veikia Universiteto vardu, dalį savo teisių perduodamas prorektoriams ir kitiems darbuotojams; 

- leidžia visiems Universiteto darbuotojams ir studentams privalomus įsakymus; 

- įstatymų ir šio Statuto numatyta tvarka priima ir atleidžia studentus; 

- įstatymų ir šio Statuto numatyta tvarka priima ir atleidžia Universiteto darbuotojus; 

- tvirtina prorektorių ir dekanų veiklos įgaliojimus; 

- pateikia Lietuvos TSR Ministrų Tarybai biudžetinių lėšų, reikalingų Universiteto veiklai užtikrinti, 
paraiškas; 

- atidaro Universiteto sąskaitas bankuose, sudaro sutartis, išduoda įgaliojimus; 

- formuoja Universiteto darbuotojų kolektyvą, organizuoja bazės kūrimą; 

- pirmininkauja Senato posėdžiams. 

10. Senatas: 

- sudaromas iš Rektoriaus, prorektoriaus mokymo ir mokslo reikalams, prorektoriaus ryšiams su 
užsieniu, Tarybos mokslinio sekretoriaus, rektoriaus pavaduotojo ūkio reikalams ir fakultetų dekanų. 
Senato nariais (išskyrus prorektorių ryšiams su užsieniu) gali būti renkami nuolat Lietuvoje gyvenantieji 
specialistai, turintieji mokslinius laipsnius ar vardus; 

- koordinuoja visų Universiteto padalinių kasdienę veiklą; 

- sudaro Universiteto pajamų ir išlaidų sąmatos projektą; 

- organizuoja ryšius su kitomis organizacijomis šalyje ir užsienyje; 
- siūlo komisijas Taryboje svarstomiems klausimams rengti. Senato posėdžiai vyksta ne rečiau kaip 
kartą per savaitę. 


UNIVERSITETO KLAUSYTOJAI 


11. Universiteto klausytojai yra studentai, laisvieji klausytojai, aspirantai, specialistų tobulinimosi bei 
perkvalifikavimo fakultetų klausytojai. 

12. Klausytojų priėmimo bei atleidimo sąlygas ir tvarką, jų pareigas ir teises, o taip pat gyvensenos 
normas nustato Taryba kartu su klausytojų savivaldos organais. 

13. Baigę Universitetą absolventai gauna savitos formos diplomus, aspirantai bei tobulinimosi fakultetų 
klausytojai - pažymėjimus, o perkvalifikavimo fakultetų klausytojai - atestatus. 


MOKSLO PEDAGOGINIS IR MOKSLO PERSONALAS 


14. Universiteto mokslo-pedagoginio personalo nariais yra: katedrų vedėjai, profesoriai, docentai, dės- 
tytojai, asistentai. Mokslo personalo nariais yra: mokslo laboratorijų vedėjai, moksliniai bendradarbiai. 

15. Universiteto profesoriumi gali būti asmuo, turintis mokslų daktaro laipsnį ir 5 metų pedagoginio 
darbo aukštojoje mokykloje stažą; docentu - turintis mokslų kandidato laipsnį ir 3 metų pedagoginio 
darbo aukštojoje mokykloje stažą, užsienyje įgytas mokslo laipsnis ir vardas gali būti pripažintas Tarybos 
nutarimu. 

16. Universiteto dėstytoju gali būti asmuo, turintis aukštojo mokslo diplomą ir 3 metų pedagoginio 
darbo aukštojoje mokykloje stažą; asistentu - turintis aukštojo mokslo diplomą. 

17. Kvalifikacinius reikalavimus mokslo laboratorijų vedėjams ir mokslo bendradarbiams nustato 
Senatas. 

18. Mokslo pedagoginio ir mokslo personalo nariai turi būti Lietuvos gyventojai. Išimtinais atvejais, 
Tarybos teikimu, jais gali būti ir kitų šalių piliečiai. Specialiems kursams, seminarams pravesti plačiai 
kviečiami užsienyje gyvenantys tautiečiai. 

19. Katedrų ir mokslo laboratorijų vedėjų, profesorių, docentų, dėstytojų, asistentų ir mokslo darbuo- 
tojų pareigos užimamos tik rinkimų keliu. Universiteto atkūrimo laikotarpiu mokslo pedagoginius ir 
mokslo personalo narius renka Taryba, Rinkimų komisijos teikimu. Pradėjus dirbti Universitete, konkur- 
sas kartojamas po vienerių metų, po to - po trejų, o paskui - kas penkeri metai. 

20. Mokslo-pedagoginis ir mokslo personalas ruošiamas Universiteto aspirantūroje, o taip pat kitų 
valstybių mokymo bei mokslo įstaigose. Šio personalo narių kvalifikacijai tobulinti plačiai taikoma sta- 
žuočių užsienyje, o taip pat kūrybinių atostogų formos. 

21. Mokslo pedagoginio personalo ir studentų skaičiaus santykio normatyvas Universitete yra: vienam 
dėstytojui - penki studentai. 

22. Mokslo pedagoginio personalo pedagoginio krūvio normatyvus ir apmokėjimo už mokymo-me- 
todinį darbą tvarką nustato Taryba. 


INŽINERINIS, TECHNINIS, MOKYMO PAGALBINIS IR ADMINISTRACINIS ŪKIO 
PERSONALAS 


23. Universitete yra inžinerinis, techninis, mokymo pagalbinis ir administracinis ūkio personalas, kuris 
atlieka visus tokio pobūdžio darbus. Šio personalo skaičių ir sudėtį nustato Taryba. 

24. Inžinerinio, techninio, mokymo pagalbinio ir administracijos ūkio personalo darbuotojus priima ir 
atleidžia Rektorius įstatymais nustatyta tvarka. 


MOKYMO-MOKSLO PROGRESO ORGANIZAVIMAS 


25. Universitetas visiškai savarankiškai nustato ruošiamų absolventų specialybių pavadinimus, sudaro 
studijų teminius planus ir disciplinų programas. 

26. Principinė Universiteto veiklos nuostata - studijos ir mokslinis darbas yra vieningas, integruotas 
procesas. Tai reiškia, kad studijų planuose privaloma tvarka numatomi mokslinio tiriamojo darbo ele- 
mentai. Antra vertus, pedagoginio personalo veikloje mokymo-metodinis ir mokslinis darbas yra vieno- 
dai svarbūs. 

27. Pagrindiniai padaliniai, organizuojantieji ir vykdantieji mokymo ir mokslo procesą, yra katedros 
ir fakultetai. 

28. Svarbiausias mokymo-mokslo padalinys Universitete yra katedra. Katedros sudaromos pagal paly- 
ginti siauras mokslo kryptis. Formuojamos dviejų tipų katedros: fakulteto ir tarpfakultetinės. Fakulteto 
katedros pavaldžios jo tarybai, tarpfakultetinės - Senatui. 

29. Fakultetas yra padalinys, organizuojantis vienos ar kitos mokslo šakos specialistų ruošimą ir tyrimo 
darbus. Kaip taisyklė, fakultetas jungia keletą tos pačios mokslo šakos specializuotų katedrų. 

30. Katedrų ir fakultetų uždaviniai, funkcijos ir teisės reglamentuojami nuostatais, tvirtinamais 
Taryboje. 

31. Atkuriamojo laikotarpio pradiniame etape gali būti nesilaikoma punktuose 28, 29 pateiktų katedrų 
ir fakultetų formavimo principų. 

32. Mokslo metus sudaro du semestrai: rugsėjo 1 d.-sausio 31 d ir vasario 1 d.-birželio 30 d. 

33. Studijų procesas organizuojamas taip, kad studentai galėtų ne tik įsisavinti privalomas disciplinas, 
bet ir lankyti papildomus kursus, teorinius seminarus ir pan. Įskaitos ir egzaminai gali būti laikomi ne tik 
sesijų metu, bet ir mokslo metų eigoje. 

34. Vienu iš svarbių studijų proceso elementų yra ilgalaikės (pusės metų ir daugiau) studentų stažuotės 
kitų respublikų ir šalių aukštosiose mokyklose. 

35. Studijos Universitete vyksta lietuvių kalba (išskyrus tas disciplinas, kur būtina naudoti kitas kalbas). 
Tarybai nutarus, kai kurie kursai, specialūs seminarai gali būti pravedami ne lietuvių kalba. 

36. Universiteto mokslo pedagoginis, mokslo ir kitas personalas vykdo mokslo darbus. Į šią veiklą 
katedros visokeriopai stengiasi įtraukti studentus. 

37. Mokslo darbams finansuoti naudojami du pagrindiniai šaltiniai: lėšos iš valstybės biudžeto bei 
lėšos, gaunamos iš užsakovų sutarčių pagrindu. 

38. Mokslo darbų, finansuojamų tiek iš vieno, tiek iš kito šaltinio, organizavimo ir vykdytojų apmokė- 
jimo tvarka nustatoma Tarybos patvirtintais nuostatais. 

39. Universiteto turtą sudaro valstybės perduoti arba kitais teisėtais būdais įsigyti pagrindiniai fondai, 
inventorius ir medžiagos, o taip pat jo sąskaitose esančios finansinės lėšos. 

40. Pagrindinis Universiteto lėšų (tame tarpe ir užsienio valiutos) šaltinis - Respublikos biudžetas. 
Lėšas iš biudžeto skiria Lietuvos TSR Ministrų Taryba. Papildomi šaltiniai - visi įstatymams neprieštarau- 
jantys lėšų kaupimo keliai. Šiais keliais gautos lėšos, nežiūrint jų dydžio, nemažina biudžetinio finansinio 
finansavimo apimčių. 

41.Visu turtu Universitetas disponuoja (perka, parduoda, maino, nuomoja ir pan.) visiškai savarankiškai. 

42. Finansinę-ūkinę veiklą Universitetas vykdo visiškai savarankiškai, remdamasis Tarybos patvirtinta 
sąmata. Faktiškai turimų lėšų sumos ribose Taryba turi teisę keisti išlaidų straipsnius. 

43. Universiteto finansinę ir ūkinę veiklą kontroliuoja jo Revizijos komisija. Apie lėšų panaudojimą 
Universitetas periodiškai informuoja Finansų ministeriją. 

„Norime dirbti kartu su Lietuvos mokslininkais“ / Juozo Kuckailio pokalbis su Liucija Baškauskaite ir Gediminu 
Kostkevičiumi. In Gimtasis kraštas, 1989 06 22-28. Nr. 25, p. 1-2. 


„Norime dirbti kartu su Lietuvos mokslininkais“ 


[...] Kaip sekasi įgyvendinti tai, kas buvo užsibrėžta, pasakoja [Pasaulio lietuvių kultūros, mokslo ir 
švietimo] Centro vicedirektoriai Liucija Baškauskaitė ir Gediminas Kostkevičius. 

L. BAŠKAUSKAITĖ. Šiemet profesoriauju Švedijoje, Upsalos universitete. Į Lietuvą ir taip norėjau atva- 
žiuoti, o čia dabar kvietimas į konferenciją, graži Vytauto Didžiojo universiteto atkūrimo idėja. Pirmą 
dieną daugiau klausinėjau, kas ir kaip. Konferencijoje išryškėjo, kad mes, išeiviai, galvojame plačiau negu 
vietiniai. Mūsų suvokimas nuo pat pradžių: jei atkuriamas Vytauto Didžiojo universitetas, tai yra gera 

proga įtraukti į bendrą darbą viso pasaulio lietuvius mokslininkus. Jie norėtų turėti ryšius su Lietuva. 
Ne tik pasimatyti, konferencijose susitikti, bet ir bendrą darbą dirbti. Sakysime, universitete, galima ats- 
kiras mokslo sritis nagrinėti, ruošti ne tik Lietuvos, bet ir užsienio studentus, įsijungti į pasaulio uni- 
versitetų bendruomenę. Vienintelė sąlyga: toks universitetas turi būti laisvas, nepriklausomas, kaip mes 
užsienyje vadiname „academic freedom“ („akademinė laisvė“). Tai yra bet kokio universiteto pamatas. 
Be jo negalima dalyvauti Europos ar viso pasaulio universitetų posėdžiuose, pasirašyti, sakysim Europos 
universitetų rektorių sutarties „Magna charta“. Antra, mes, užsienio lietuviai, norime dirbti kartu su Lie- 
tuvos mokslininkais. Geras metas tam. Išeivijoje subrendo pajėgi mokslininkų karta, ji priartėjo prie tokio 
amžiaus, kai pati gali planuoti savo gyvenimą, turi galimybę atvažiuoti čia dirbti metus dvejus ar pagal 
mokymo planą, kaip mes esame nusistatę, kursą dėstyti po mėnesį. Galėtų rengti kursą ne tik studentams, 
bet ir vesti bendras diskusijas, seminarus savo profesinio lygio žmonėms. 

G. KOSTKEVIČIUS. Pradžioje manyta, kad reikia Kaune kurti regioninį universitetą, nes miestą būtina 
humanizuoti. Konferencijos metu įvyko perversmas: nuspręsta kurti ne Kauno universitetą, o viso pasau- 
lio lietuvių Vytauto Didžiojo universitetą, kurio pagrindinė būstinė yra Kaune. Kad viso pasaulio lietuviai 
dalyvautų universiteto kūrimo darbe, jo administravime, veikloje pariteto pagrindais. 

[...]*š Šį tą nuveikėm. Upsaloje Europos universitetų rektorių suvažiavime!*? Upsalos universiteto rek- 
torius M. Holmdahl pristatė suvažiavimui atkuriamą Vytauto Didžiojo universitetą. Mes parengėme bro- 
šiūrą apie šį universitetą su Vytauto Didžiojo atvaizdu, ji įteikta rektoriams. Prof. L. Baškauskaitė pradėjo 
tartis su Oksfordo, Kalifornijos, Upsalos, Kopenhagos universitetais dėl studentų mainų 1990 metais. 

L. BAŠKAUSKAITĖ. Labai svarbu, kad būtų judėjimas. Sunku ką nors dėstyti arba parodyti nauja 
tik žodžiais. Būtina studentus siųsti į pasaulį, kiti atvažiuotų čia. Tai reikia planuoti iš anksto. Svarbus ir 
juridinis - diplomo pripažinimo aktas užsienyje. Fakultetų lygio tikrinti kas treji metai atvyks specialios 
komisijos, įvertins kvalifikacijas. Universitetas dirbs kitokiais negu Lietuvoje dabar įprasta principais. Visų 
pirma, bus stojama ne į kurį nors fakultetą, o į universitetą. Per pirmuosius dvejus metus studentai išeina 
bendrojo išsilavinimo programą, išklauso privalomus kursus, lanko kasdien anglų kalbos arba lietuvių, 
kaip svetimos, kalbos paskaitas (vėliau prisidės ir prancūzų, vokiečių). Taip pat atlieka praktiką. Tada stoja 
į fakultetus. Po dvejų metų įgyja bakalaurą, jeigu toliau nori gilintis į specialybę, ruošiasi magistrui. 

G. KOSTKEVIČIUS. Studentai, kuriuos priimsime į Vytauto Didžiojo universitetą šiemet (150 žmonių), 
po dvejų metų galės mokytis 6 fakultetuose: humanitarinių mokslų, verslų arba ekonomikos ir teisės, ekolo- 
gijos, informatikos, menų arba menotyros ir fizikos-biologijos, t. y. tokiuose, kurių nėra Vilniaus universitete. 
Fakultetai turės savo bazinius institutus (ne tik Lietuvoje), kur studentai, pradedant trečiuoju kursu, praleis 
didelę mokymosi laiko dalį. Tai kartu kelias susieti akademinį mokslą su žmogaus ir specialisto ugdymu. 

L. BAŠKAUSKAITĖ. Kalbant apie Vilniaus universitetą norėjau pasakyti, kad šiomis dienomis rek- 
torius J. Kubilius pasirašė labai gražią Vilniaus ir Upsalos universitetų bendradarbiavimo sutartį. Tokią 
galėsime pasirašyti ir mes, kai tik turėsime rektorių. Aš nenorėčiau, kad būtų neteisingai suprasta, ką mes 
Kaune kuriame: atseit suvažiuos elitas ir dirbs tik čia. Tie žmonės skaitys paskaitas ir Vilniaus universitete, 
ruoš seminarus. Manau, kad užsienio lietuviai mokslininkai į veiklą įsijungs visapusiškai. Skirstymai į 
Vilnių ir Kauną, ar jūs ten, o mes čia - man atrodo keistai. Mes atvažiuosime dirbti Lietuvai. 

Paskaitos bus skaitomos lietuvių ir anglų kalbomis. Kai kam iš mūsų, silpniau mokantiems lietuviškai, 
teks pasitempti. Kitataučiai, suprantama, skaitys angliškai. Manome, atvyks ir tokių. Tačiau universitetą 
administruos tik lietuviai. 

G. KOSTKEVIČIUS. Reikėjo garantijų, kad bus pasirinktas nepriklausomas universitetas, kad bus 
išrinktas rektorius, priimtinas abiem pusėms, kad užsienio lietuviai, atvykę profesoriauti, gaus butą, išlai- 
kymą ir pan. Tarėmės, deputatų suvažiavimo metu nuvykę į Maskvą, su A. Buraču, V. Statulevičiumi, 
K. Antanavičiumi, susitikome su A. Brazausku. Visos problemos išsispendė, susilaukėme pritarimo. 

Pokalbiui baigiantis prof. L. Baškauskaitė prašė paskelbti jos naująjį adresą, kur ji nuo rudens dirbs: 
Liucija Baskauskas, PHD. Refugee studies programme. University of Oxford, 21 St. Giles, Oxford OX1 3LA. 
Tel. (0865) 270722. 


Kalbėjosi JUOZAS KUCKAILIS 


V. Kapočiaus nuotrauka - [L. Baškauskaitė ir G. Kostkevičius] 


š Praleidžiamas L. Baškauskaitės fragmentas, kuriama pristatomos Centro veiklos kryptys. 
59 Galbūt rašoma apie konferenciją „Universities and Professional Training“, kuri vyko 1989 m. gegužės 17-20 d. 

OkHo B MHp / AnnoHa KeMaKūTHTe pa3roBapuBaeT C Jironueū BamkayckaūTe M T ajjyMHHacoM KocTKABMYIOCOM. In 
Bunbmuoc. 1989, Nr. 10, p. 3-9. 


OkHoO B MHp 


C BHUIe-AMpeKTOpaMU BceMMpHOTO IĮeHTPA JIMTOBCKOH KYJIBTYPPI, HaYKY M IIPOCBEIĮeHMA — Ipo(ec- 
CopoM YrcajbckorO (IllBerpna) yuuBepcnTeTa JIOIĮMEM BAINIKAYCKAMATE n npenojaBaTe1eM Kay- 
HaCCKOFO IIONMTEXHHYECKOTO MHCTUTYTA TAJĮMHMHHACOM KOCTKABMYFOCOM GecepnyeT >xypHa- 
nucT AJIJJOHA JKAMAMTYTE. - Pevb ueT 06 ojKodi 13 KoHjen B0306HOB1eHHA YHuBepCHTETA. 

AJIJĮOHA JKAMAMTYTE. Becnoi B Kaynace cocTOAJ1acb HayvHaa KoHbepenųua «Har(uoHanbHaa 
KOHIJEIIMA BbICIEM IIKOJIbi M Kaynacckuū yHuBepcuTeT». BbIJIO BbICKa3aHO MHOIO MHEHMWY, IPeJŲIO- 
>KeHbI pa3JIMYHBIS CIIOCO6BI B0306HOBIeHHA YHuUBepcHTeTA HMeKHU BuTayTaca Benukoro. MeICA1M NOWTM 
BCEX JĮOKJIAJĮUAKOB H BBICTYINABIUHMX B IPeHKHAX (B WKCNe WX GBUIA W TOCTH W3-3a OKeaHa) BpalliaJIMCb 
BOKpYT HOBOTO KaveCTBa — HOBbIX MeTOJĮOB O6yYeHHA, MMPOBBIX O6pa30BaTeJIbHBIX CTaH/ĮapTOB. 

PasymeeTca, YuuBepcuTeT mMeHų BuTayTaca BeMKOTO JONDKEH CTATb IIO CYINeCTBY HOBBIM YYeOHBIM 
3aBeJĮ€HMEM: HEIIOXOXHM HH Ha ĮeMCTBYKIŲMMA HbIHe BWJIbHIOCCKMMA YHWUBEPCHTET, CKOBaHHbIY M IIOpa- 
>KeHHbIM W3bAHaMHY BCeH CHCTEMPI, HH Ha ĮOBOEHHbIA KayHaCCKMH BY3, IO KOTOPOMY MbI MCIIbITbIBAEM 
HOCTaJIbrMIO. Hajo HaBepCTaTb TO, yTO ynymieno 32 50 neT. Kakum, IO BallieMy MHEHWMIO, MOXKeT UM 
XOJDKEH GBITb BO306HOBJIEHHBIH YHuBepcuTeT? CyNecTByYeT JIM OIPeJĮeTEHHAA MOJĮEIb COBPEMEHHOTO 
YHHBePCHTETA, KOTOPYIO MOXKHO GbUJIO GBI IPHMEHWTb K 3TOMY By3y? 

TAXYMMHHAC KOCTKABMYIOC. Y nac paspa6oTaHa KOHKpeTHaA MporpaMMa. Ilo nei yue6a B 
YHuBepcuTeTe paccunTaHa Ha IIeCTb JIeT: f(Ba TOJA — OGIME KyPCBI, 32 KOTOPbIMM CJIEJIYIOT EIl[e UETBIPE 
roja Ha bakynbTeTax. TakuM 06pa30M, CTYJEHTEI JJOJDKHBI SAUMCJIATbCA B YHHBEPCHTET, a He Ha OIIpejĮe- 
JIEHHBIe (bakKyJIbTETEI, KaK Y HaC IpHHATO ceiuac. Ilo4eMy npejpraraeTCA Takax CHcTeMA? ĮĮeJIO B TOM, UTO 
MOJIOJĮOHM U€JIOBEK Ha IIePBbIX IIOpax YUeOBI EII[e HIIĮeT Ce6A, €TO HaMepeHME MOXKET H3MEHUTCA. Harpu- 
M€P, IIPOCAyINIaB KYpC IIO KYJIDTYPHOK aHTPOINOJOTAW, OH MOXKeET 06Hapy>XHTb YIJIYOTEHHBIU HHTE-peC 
K TOM HayKe H Vepe3 JĮBa TOja IMOCTYIIMTB Ha COOTBeTCTBYION(MH (baky/IbTeT. 

A. JK. Kak GygyT coBMeIjaTbCA TYMaAHUTapHBIe H TOYHBIe HayKY Ha OOIMX KypCax, KaK GyYJeT CKJIa- 
XbIBATBCA CHCTEMA O6yVeKH/A Ha bakyJNIbTeTAx? 

I. K. YnomanyTaa KoHbepeHIMA NPENIIOJNIOXKWJIA IIECTb baKyJIbTETOB: TYMAHHTApPHbIN (IAHTBMCTUKA, 
(bunocobua, MNCHXONOTHA, MCTOPHA), IPEJIIPHMHHMATEJIbCKMHA (IpaBO WH 3KOHOMWUKA), 3KOJIOTMYECKUA, 
HHcbopMaTHKU, MCKYCCTB H (bH3WKO-6W0no0rHuecKNA. Y4e6a NPeKNONOKMTENBHO JOJDKHA CTPOHTBCA 
CIEKYIOINHM O6pa30M: 32 ABA TOJjA CTYAEHTBI NPOCAYNIMBArOT 20 AMCIMNAMH, KOTOpbIe UMTAIOTCA 
I(HKJIAMM — KaxK/JĮbIH IO 3,5 HepeIA. Vl3 STHX ĮMCIMIUJIMH NATb — O6A3aTEJIbHBIE C YYeTOM BbIOOpa (baky7Ib- 
Tera. HesaBucumo OT baKyJnIbTeTa 06a3aT6/IbHBIMY GBUIA GbI ele JĮBe: HHOCTPAHHbIM A3BIK, B ĮĮaHHOM 
cyYae — aHrauKūcKuK (OH GyxeT NPeNojaBaTbCA B TEUEHMe NEPBBIX ĮBYX JIeT €5K6JĮHEBHO) H MCTOpHMA 
JIMTOBCKOH KYJIBTYPBI. BBI6Op CTYJĮEHTAM O6J1ET4AJIO GBI H TO, YTO JMCIMIUIHHBI PaCIIPEJEJIAJIMCD GbI IO 
TpyIIMaM: MBICJIMTEJIbHBIe HayKU (bMAOCObHUA, MaATEMATHKA, CTATHCTMKA M Ip.) - BCeTO 9 JMCIMINJIMA, 
H3 KOTOPBIX CTYJEHT JOJIKEH BbIOpATb HECKOJIbKO, COIMAJIbHbIE HayYKW, €CTeCTBEHHBIe HayK/Ų Y T. A. IIp 
Tako (bopMe 06yv1eKHHA CTYXEHT MOXKET CBO6OJHO MaHeBPKYPOBATP, HCKaTb Ce6A. 

JIOI MA BAINKAYCKAMTE. Xorenocb 6BI eIlte YTOWHHUTB: KaK Y3Ke CKa3aHO, 10 IĮMKJIOB B TOJ — IIO 
3,5 Hejenu KaxxybIA. B Hejenio 12-15 m eile MeHbINe VaCOB NperojaBaKKa (HarlOMHWM, WTO ceiuac 
HalIIM CTYJEHTBI, KaK IIPaBWJIO, BBICJTYINIMBAIOT IO 25-30 uacoB - A. JK.). IlpuniįnnsI o6yveKnua: HHAM- 
BHAYaNbHaA yueGa (CTYxEHTBI BBI6MpaIOT IIPEMETPI) H HENOCpexCTBEHHaA CBA3b CO CIIEIMAJIMCTAMW, 
UTOGBI MOJOAPIE NIO Cpa3y 3HaAJIM, KEM GygyT pa6oTaT». IlnaK yue6bI ĮĮOMKEH GBITB TaKUM: B 8 vacoB 
YTpa - aHDIMKCKUH A3BIK (JJIA MHOCTPAHIĮEB - JIMTOBCKUH), 32TeM IIPOYME HHOCTPAHHPIe A3BIKW, a CJIe- 
ZYIOLMe 3aHATMA Ppa3MEYaIOTCA IIO YCMOTPEHMIO NpenojaBaTeeM; 4epe3 3,5 HEJĮ6JIM, IO OKOHYaHHM 
KOHKpeTHOIO Kypca - 3K3aMeH. Konera TaguMuKac ye NNepeYMCNWJI, M3 KaKMX KYPCOB CKJIa/JĮbIBAeTCA 
CHCTeMa: 9 OGINIe06pa30BaTeIbHBIX IIPeJĮMeTOB, 5 — O6A3aTeJIbHBIX, UTOOBI MOCTYINNMTb Ha (baKyJIbTeT. 
Ilocne NepBbIX ĮBYX JIeT — IIpaKTMKA B COOTBETCTBYHIJMX YYpexKAeHHAX. Bce ĮįOMDKHbI 03HaKOMHTPCA 
C MCTOpMei IMBMIMSAIMK, W3 MBICJIMTEJIbHBIX IIPEJĮMEMETOB — C BBEJĮeHHEM B JIOTUKY, bWIOCO(HIO, 
BBEJĮCHMHEM B CTATHCTHKY, OOIYIO MATEMATUKY M T. J. VI3 TyMaHUTapHBIX BBIOMpaIOTCA OJHH WJIM JĘBA 

IIPejįMeTa (IIO aHTPONOJIOTWM — JIMYHOCTb MH KYJIbTYpA, 3THOIpacbHA, METOJbI BOCIMTAHMA M T. J.). IO 
MCKYCCTBY — TOK WTO-HHGYJĮb OHO (WCTOPHWA WCKYCCTBa, H306pa3WUTeJIbHOe MCKYCCTBO, BBEJĮeHMe B 
JApaMaTU4eCKOe MCKYCCTBO, TeaTP H O6IIeCTBO HA np.). Ilo xmTepaType - BbIOMpaeIIE IePHOJĮ, ONPEJe- 
JIEHHbIX ABTOPOB. 

A. JK. Ha nepBbIi B3D144 3TO COBepIIeHHO HEINIPMBBIUHaA JA Hac CHCTeMa 06ywenna. Ilo Kakoli 
MOJe1M OHa CO3fjaHa? 

JI. B. Ilojo6naa cucTeMa cy1ecTByeT B KeM6pWJpKCKOM yHMBepcHTeTe. O6pa3HO TOBOpA, 3TO CHCTEMA 
GyTep6poja WA MEHIO, IIPejŲIaTaeMOIO CTYJEHTY. 32 CEMECTP MBI BbIJjaeM CTYJEHTY GyTEP6pox U3 
XJIe6a, MacjIa, MACa, CbIPa, KOTOPbIA OH OTKYCBIBAET B OXMH IIPMCECT M IIBITAETCA IEePeBapHTD, JIAGO 
IIPeJŲIaraeM €MY >K€ MHOT006pa3Me BCAYeCKMX GJOX, M3 KOTOPPIX HajiO BBIOpaTb HaH6OJIee JIIO6HMBIE. 
A sa BTOpo/ BapuaHT. 

I. K. Cxema KeM6pupKcKOrOo yHuBepCcHTEeTA IO HHMIMAaTMABE Npocbeccopa II. Kanniųei y><e HaunHaeT 
IIPHMeHATbCA B MockoBCKOM (bHW3WKO-TEXHMYECKOM MHCTHTYTE. Ee XO4Y JOGABNTE: JO CHX IIOP Y HaC 
IIp4 IIPHeMe Ha akyJIbTeTBI UYBCTBOBAJICA pa3pbIB MexxAy AKajeMMeK HayK MH BBICII!MM O6pa30Ba- 
HHeM. Ilo cHcTeME, Npej;yCMOTpeHHOK IA YHuBepcuTeTa, B AKageMAM Hayk 6yjyT CO34aHbI 6a30BbIe 
KacbezpsI: jyIA bakyJIbTeTa HHOOpPMATUYKM 6a30BbIM ObUI 6bi VlHCTHTYT MaATEMATYKM H KU6ePHeTHKH B 
ByJIbHIOCE, JŲJIA eCTeCTBEHHOTO baKyJIbTeTA —- HeCKOJIbKO 6a30BbIX HHCTHTYTOB B Kaynace u BnncHioce, 
a ga aKyJIbTeTa TyYMAHWMTapHbIX HayK 6a30BbIMH ObUIM 6ObI BunbHiocckKMi VlHCTWTYT JIATOBCKOTO 
A3bIKA H JIMTEPATYPPI, Kabezpa 1UTYAKHKUCTHKŲ VlvIMHOMCCKOTO yHMBepcuTeTa, JluTOBCKax KaTOJM4e- 
cKax akajįeMMA B Pume u Ap. B 3THx WHCTUTYTAX ObUIM ObI HalM KacbejipbI, CTYJĮEHTBI Hal 324HHMA- 
JIACb 6bI TaM He6OJNbIIHNMM TpyIMaMM. O6yuenMe NIPOKMCXOJWJIO 6bI TaK: Ha TPeTbEM KYPCe OJĮHH IMKJI 
(3 c noxoBKHOK HejenA) unTaICA 6bI B 6a30BO0M MHCTHTYTE, Ha 4eTBEPTOM KYpCe - JĮBa-TPM IĮAKJIa, Ha 
ILATOM - TPH-U€TBIPE M T. A. Takaa MOJEJIb MHTETPMPYST MU JIMTOBCKME HayYHbIe H Y4e0HPIe saBEJEHNA, H 
Te, UTO CBASaHBI C HalleYi KYJIbTYpOH M3 WMCJIa paCIIOJOXKEHHBIX 32 py0€e5KOM. 

Torja paspeliajiacb 6bI H IpOo61eMa NpenojaBaTeei: TaK, B HaCTOAIe€ BPEMA B ĮĮBYX CEKTOpax 
Te0pW1 BepoaTHoOCTe4 VlHCTUTYTA MaTEMATHKŲ H KU6epHeTMKM pa6oTaioT 20 zOKTOPOB HayK, a Ha 
(baky/IbTeTe MaTeMaTHKŲ BuJbHIOCCKOIO YHMBepCHTeTa - 4 xoKTOpa. TakuM 06pa30M, B HHCTHTYTAX ĮIO 
CHX IIOp He MCIIOJb3YIOTCA CIIEI(MAJIMCTPI, HX 3HAHHA IIEP€/JĮaIOTCA TOJIbKO VePe3 KHHTM, HAYYHDIS TPYJDI, 
a He B IIPAMOM KOHTaKTe. 

JI. B. Mbi paspaGaTbIBaeM IIpOorpaMMY 06MeHa C 3apy66:KHBIMH YHHUBEpPCHTETAMMU. Y>K€ COIJIaCOBAlIŲ 
06MEH CTYJEHTAMH W IIPEIIOJABATEJIAMM C YHMBePCHTETAMH Yrica7IbI, Kanndbopauu, ĮĮannu, B03MOKHO, 
u c AnnunokccKuM COrnacyeM. VIx CTYJEHTEI IPHOBIBAJM 6bI Ha yue6y B JIMTBY CPOKOM Ha OJMH TOX, 
Hal — Tyja. IIpoTpaMMBI IIO O6MEHY C 3apy6€xxHBIMH YHWMBePCHTETAMH GyJYT COCTABJIATDCA IĮ6JIEHA- 
IIpaB/IeHHO, TaKHM 06pa30M MbI CTaH€M MHHTEIPHPOBATbCA C MUPOBOH Haykoj. LĮuKJI B TPH C NOJIOBUHOK 
HE/I6JIM IIO3BO/IAET OINIePaTHBHO O6MEHMBATBCA IIPEIIOjaBATEJIAMIU. 

A. JK. A TO MOXxeM IPeJŲIOKMTb MHOCTPAHHbIM CTYJĮEHTAM MPI? Kakne gnciNnMHpI? 

I. K. JInroBck0e MCKYCCTBO M KYJIBTYPY, KYPCbI VIA COBeTOJIOTOB, HCTOPHMIO WYJAM3MA B BocTowHoH 
EBpore, Te0pH/ro BepoATHOCTeH W MaTeMATHMECKYIO CTaTHCTHKY (KYpC y akajeMKuKa AH JluTBsi B. Cra- 
TYJIABHUYIOCA), IPOITPaMMY IIO MCKYCCTBY. Bezib, IO MHeHMIO HHOCTPAHIĮeB, HalIIM XYJĮOKHMKM JĮOCTOHHPI 
BHMMaHMA. a HallIe HCKYCCTBO IIOJIb3YeTCA CIIPOCOM Ha Jarajje. 

A. JK. Uro kacaeTca bakynibTeTA MCKYCCTB — OH GyJeT HOCHWTb TEOpeTHM4eCKMA XapaKTep MJIMA 
IpaKTUYeCK/M? 

JI. B. Mat ycTaHOoBWIU CBA3b c MuHHeaI1OJMCCKMM YHMBEPCHTETOM, KOTOPPIH IIPeJŲIaTaeT IIPOTPaMMY 
MHTETPHPOBAHHOTO HCKYCCTBa (TeaTp, MY3bIKa, H306pa3HWTeIbHOe MCKYCCTBO). BecHoit 6ygyIeTro Troja 
OHH IpH6BIIA Gb B JIMTBY CO CBOHM TeaTPOM H Ha3HaYWJIM GbI HalIMM CTYJEHTAM OJMH IMKAI NIEKIŲMA. 
MsI 6bI XOTEJIM, ATO6BI 3TH JIEKIMM WHTAJIMCb He TOJIbKO B Kaynace, Ho 1 B BnnbHroce. MbI HaMepeHbI 
MHTETPHpOBATb HallIy IporpaMMy C BubHIOCCKMM XYJOMKECTBEHHBIM MHCTWTYTOM. B Iįej10M 3TOT 
IIPHHI(HI OpraHH3aI [UM OGYYEHHA IIO3BOJIMT HaM OBITb JĮMHAMMYHBIMN, CJIEJHTb 32 HOBMAHKAMU. ITOJIb- 
3YACb 3aKOCHeBINeH IIPOTPaMMONM, MbI OKa3a/IMCb 6bI HEBOCIIPHMYMYHBBIMM K HOBINIECTBAM. 

A. XK. IlpocTO ronoBa WjeT KPYTOM, KOIjja 3HaKOMHINIbCA C BallIHMM HOBbIMM, CME7IBIMŲ MJĮeAMM. Ho 
KaK OTHeCeTCA K HHM Halll 4€JIOBEK, KOTOPOTO JĮECATWIETMAMM BOCIIMTPIBAJIM Ha KaHOHaX CTPOHTEJIA 
KOMMYHM3Ma. KTO 3acTaBWT WHaue, IIO-HOBOMY MbICJIMTb STOrO homo sovieticus, o6ypeBaeMOTO KOM- 
IUI€KCOM HEIIOJIHOIĮeHHOCTHU, C JĮYIIOK, A3beJĮEHHOH GaI(WUIAMM CTpaxXa, C Pa3YMOM, IIPHBbIKIIMAM THXO 
JPeMATP, IOCKOJIbKY JIYYIIIE He BBIXOJĮMTb 34 YCTAHOBJIEHHbIe paMKW? Tako THII COBeTCKOIO Y€JIOBEKA 

MEeTKO 06pncoBax Mpodbeccop BunbHroCCKOro yHuBepcuTeTa BuTac Apammka (KcTaTH, uxeH BceMWpHoro 
JlnTOBCKOTO IeHTpa): <TpaxxAHMH TepIeJIMBO JJOXXUJJaETCA KBAPTYPBI, IEHCHW, IOBbIINNIEHHA IIO CJTY3KO€, 
IIOBbINNIEHMA 3apIJIATDI, IO JĮEPKKU OT AETEN HU T. A. C MaJIbIX JIeT U JĮO CMEPTU TPA aHMHa INPMHYYVAIOT 
H€ 34XYMBIBATbCA O CBOe/ COIMAJIbHON YYaCTU, a JIMIIb IIOBHHOBATbCA HaYaJIbCTBY M KAT, KOIJja OHO 
3a/įaCT €MY paGOTY, IIOINJIET Ha y4eGy, o6ecneunT CTYXK60H Uepe3 IATB JI6T, Ha3HaYUT, HaIIpaBUT HU GyJIeT 
TIENIEATb JO NEHCHN... CerOAHANIHHE CTYXEHTEI, 32 HeGOJIbINMM MCKNNOYEHMEM, YUATCA IIPHYMEPHO TaK, 
KaK paGoTaIoT 3aBOJĮCKMe pa604He WIH VHHOBHKKY B YUPOKAEHHW, BEPHee, HMUTHPYIOT paGoTy». 

UTO K, HECKOJIbKO JECATWIETYH BbIKOBAJIU 3TOTO HEJIEINOTO, TOJICTOKO>KETO TPa>xKAaHHHa. Ilo-Ball1eMY, 
MO>KHO 324 KOpOTKO€ BPeMA IIpo6WTb aTy 1MIKyYpy? He noxcTeperaroT JA 34€Cb HEeyjjavW YHHBEPCHUTET- 
CKMX OpraHW3aTOpOB? 

JI. B. CymįecTByIOT TpM CI10CO6a Npe06paxxeKHA TAKOFo 4e10BeKa. IIpe5KJe BCETO, HEIIPHBBIUHaA CTPYK- 
Typa - HeO6xXO0gHMOCTb BbI60Opa - BbIBENeT eTO W3 ONeneHeHna. Į[anee, MpenojaBaTe1M 13-32 py6exKa 
Cpa3y IYCTAT B XOJ ĮĮMCKYCCHOHHBIH METOJ, C KaxKJĮBIM CTYAEHTOM GYJET NIPOBOJMTECA HHJMBUJIYAJIb- 
Haa pa6oTa. TpeTbe: chcTeMa O6MeHa CTYXEHTAMH II03BOJIHT HauaTb HOBO€, HHTEHCHBHOe O6IeKne. A 
GBI IIPEJŲIOXKWJIA CpPa3Y KYIMTb CTYAEHTY MeCAYHbIA GWIET JJIA I06320K IO EBpore (CB060xHBIA Ip0e3X 
IIO JI060H eBpoMeūcKoK CTpaHe), BpYWNTB eMy 200 AOJNUIApOB, pIoK3aK MW CKa3aTb JO CBHAAHMA Ha IĮ€7IbIH 
Mecalį. Kak MOKHO CKOpee HajįO BBeCTH CHCTEMY TYPM3MA, CIIOpTa (0oc06eHHO BeNOCHNeJIHOTO), UTOGBI 
MOJIOJĮ65Kb OIIePaTHBHO OB/Ia/ĮeBAJIa A3bIKAMW, IOJTYYAJIa MHC(bOPMAIĮMIO, 32BA3bIBaJIa 3HaKOMCTBa, O0ME- 
HWMBaJIaCb TeJIebOHaMU M ajįpecaMM. 

A. JK. Hajo noxaraTb, 3K3aMeHbI B 3TOM BY3€ TOXK6 ĮĮOJDKHbI OTJIMYATDCA OT IIPMBBIYHbIX, CaMO 
O6IeHHe MOKY 3K3aMeHaTOPOM H 3K32AMEHYIONMMCA OJDKHO CTPOHTbCA Ha HHBIX IIPHHIŲMIIAX, VEM B 
OCTaJIbHBIX HalllMX By3ax. 

JI. B. 3K3aMeHbI JĮOJDKHBI IIOKA3aTb He O6bEM TBOWX 3HAHWM, He CTEIIEHb OCBEJĮOMJIEHHOCTM, OHW 
ĮOJDKHbI paCKpbIBaTb XapaKTep, BHYTPeHHHH MUp 3K3aMeHyIONeroca. IloHavay CTYJEHTOB HEMHOTIO, 
OKOJIO IIOJIOBMHBI — BOJIbHOCAYIMaTeNA. Tak, B KanubopauūckoM YHMBEPCHTETE IOCJE IIePBOTO YYe6- 
HOFO TOAA OTCeMBaeTCA 60 nponeKTOB. IlpueM, pasyMeeTca, 6e3 koHkypca. IlocTyIaroT BCe KeJIAIOIME. 

Mal GecexoBajIU C KapjuKajOM B. CragKABUYIOCOM HU XONEHTAMU KaynaccKoN gyXOBHON CEMHHapHuW. 
Mx BOCIMTAHHMKM TO3X€ MOINJIM GBI CTATb CAYNIATEIAMU YHWBepcHTeTA. 

A.JK.Ilpodeccop B. Kasonuc B nocBANeHHOM KOHbepPeKHIMM BbINYCKE INMNNET: «A CuWTAIO TY6HNTENIP- 
HOš IIPOBMHIŲMAJIDHOCTbIO IONBITKY BOCCTaHOBJIEHHA OpraHW3aIĮMOHHBIX CTpYKTYp 50-1eTHe/ž JaBHO- 
CTW, paBHO KaK H MBICIMTEJIbHbIX KaTeTOPWH WMA MaH€epbI BeCTW pa3TroBOp». He 03HavaeT M 3TO, WTO 
(akynbTeT Te010711 H bunocobun, KaK 6bI eACTBYIOINMH HBIHe B ĮĮYXOBHOH CEMHHapHN, H €CTb BTA 
cTapa3 CTpyKTYpa“ 

JI. B. Bonpoc Haxo CTaBHWTb WHaue. A HMeHHO!: >K€JIAeT JIM JIHTOBCKAA KaTOJIMYECKAA IĮePKOBb, UTOGBI 
CTYXEHTBI CCMHHapHM IPOXOJMJMA B YHuuBepcuTeTe WM. BuTayTaca BenukKoro ĄBYXTOJMYHPIM KYPC YCO- 
BepIIeHCTBOBaHHA B 061acTH bunocobun? Boroc1oBCKMEe HayKY B MHPė CWJIBHO H3MEHWJIMCb — CETONHA 
3TO Y>Ke He TOJIbKO TEOJIOTMA XPHMCTMAHCTBAa. ECM IpepKOBb COIJIaCHa - JĮBepH YHHBepCHTeTA JJIA CTY- 
JXEHTOB CEMHHapWHMW OTKPBITPI. 

A. XK. Ilo npexHUM WHbOopMalMAaM CO3/iaJIOCb BIIeYaTJIEHMe, UTO YHuBepCHTeT HMeHW BuTayTaca 
Bennkoro 6yxeT YHUBePCHTETOM JJIA JIATOBIĮEB BCETO MHpa (1 He TOJIbKO JŲIA HMX OXHHX)... 

I: K. B camo pene, ero kabenp»I GygyT xehcTBOBaTb B Ynkaro W PuMe, JIMTOBIĮBI, IPO>KABAIOINME 
3a TPaHNIjeK, Gy YT YVacTBOBATb B PYKOBOJĮCTBe YUeGHBIM IIpolecCcoM. PeKTOPBI, IIPOPEKTOPBI, 32Be- 
Ayre KadbejįpaMA GyxYT W MECTHBIe, H W3 3MMIpaHTOB. O6iaa ajįMUHKMCTpaMA W o6IKUA CeHaT 
HaIIOJĮOGMe HEKO6TO MOCTA BepHYT 3MWUIpaHTaM JIWTBY, UTOOBI Te, IIPHOBIBAA CHOAA, He VYBCTBOBAJIU 
ce6x TocTAMH. YHWBepCHTET He IOJĮBEĄOMCTBEH HWKAKOMY MHHMCTEPCTBY, a TOCYJApCTBO GyjIeT ero 
(huHaHCHpoBaTb, TaK KaK €MY HY2KHbI KBaJIMCUIMPOBAHHBI CITEI(MAJIMCTBI. 

A. JK. bygeT 11 BceMupHbii I€HTpP JIATOBCKOM KyJIbTYPbI, HayKU M IIPOCBEIleHHA TECHO CBA3AH C 
YHnBepcHuTeTOM, WI 3TO GYXYT JĮBe, He SaBMCAIMS OJĮHa OT ApyTOH OpraHusaI(MU? 

I. K. BceMupabIii AMTOBCKKNH I(EHTP JOMDKEH CI1YKMTb BCeH JIWTBe, 6bITb MOCTOM MexKAY JINTBOK W 
3MHTpanueK. YTO-TO BPOAe NIPexCTABHTEJIbCTB2 3apy66xKHPIX JIMTOBIJEB B JinTBe. IĮeHTp CTaBUT ce6e 
3ajįaue/i HHTETPHPOBATb TBOpPYeCKYIO H HayvHYIO OOIeCTBEHHOCTb BCETO MMpa, YHHBePCHTET Xe OCY- 
IMecCTBAAET OAHy H3 bynkųni IlehTpa - HayvHytjo, yueGHyro, 06pa30BaTeIbHYIO, TaK UTO OH NJOJDKEH 
HaXOJMTBCA Ha NoNneveKWuu IlenTpa. Ec11 MBI HaBeJĮeM MOCT MOXKAY ĮBYMA GeperaMu - JInTBO4 H 3MH- 
IpalįMe/, TO H CMOXXEM XOJĮMTb IIO HEMY KaK X03A€Ba. 

JI. b. Begb AMTOBIbI eCTb BO BCeM MHpė. 34 CTOJIbKO JIeT OHW MHOTOMY HayYWJIMCb, BOCIPHHAJIM 
KYJIBTYPY ĮpPYTMX HapOJOB, IPHOGIJMJIMCD K MX 3HaHHAM. Hajjo )06MBaTbCA, UTOGbI 3HaHHA 3TH CTAJIM 
JOCTYIIHBI BCEM, IAE 6bI OHU HH KW — B Ynkaro, Pume, ABcTpannu... 

I. K. B IĮenTpe MbI HaMeuaeM 3aHATbCA KYJIbTYPHbIM HaCJIeJĮHEM 3MHTPAIŲAM, HCTOPHYECKMMM MaTe- 
pHaJIaMU, ĮĮOKYMEHTAMW, WTOOBI >KMBYIŲMEe Ha POXMHe JIMTOBIĘbI MOIJIM C HHMMH 03HaKOMHTbCA. B CBOIO 
ovepezb, IlenTp 1epejacT 3MMIpaHTaM BCe JIYYIIee, UTO CO6paHO y HaC, MbI JOJDKHBI IIOCTapaTbCA 
C6epeYb JIMTOBCKME KOJIOHMMU B Pa3HbIX CTpaHax. 

A. JK. Heyxxenm cymecTByeT YTPO3a HX MCuesHOBeHKA? 

JI. B. Ax cymįecTBOBaHMe IpMO6peTaeT HOBBIe bOpMPI. HekoTOpPIe IOJIATaroT, UTO MOJIOJĮ67Kb aCCH- 
MWJIHPOBaJIaCb, IIOCKOJIbKY He 3Ha€T JIMTOBCKOTO A3bIKa. IIo-MOeMY, €CTb UM ĮĮpYTME CIIOCO6BI OCTATCA 
JIMTOBIJEM. 

I. K. Bejb nouTU BCe WpNaHJIĘbI TOBOpAT NO-aHrMMCKMU. VI HeCMOTpA Ha 3TO, OHW NM/JIAMEHHPIE IMaTpPH- 
OTbI. Henb3a OTTONKHYTb TX, KTO C4HTAeT Ce6A JIMTOBIJEM, a He B/IajĮe€T A3bIKOM. MBI AOJDKHBI HHTE- 
IPHpOBaTb HX B Hallly OGIyIO KyIbTYpy. MbI xXOTHM OpraH/30BaTb B KayHnace VlKcTHTYT IO WsyveH/Io 
KyJIbDTYPBI Hal(HOHAJIbHBIX MEHbINMHCTB, KOTOpbIi UaCTHYHO IEPEKJNOYWHJI Gb VaCTb HalMOHaJIbHBIX 
Ipo61eM c BnnbHroca Ha Kaynac. 

JI. B. Tako uHCTUTYT OWeHb JaxKe He06x04HAM. Ceiiuac INOHATME HaIpAU HE COBIla/ĮaeT C TEM, TO OBIJIO 
IIPHHATO B ĮBa/ĮlĮaTPIe TOJPI. Oco6eHHO, eC11 peYb MET O Hapojiax, >xMBYIĘMX Ha BaJITHACKOM IIO6epe- 
>Kbe. Hanna — coveTaHHMe pasJMYHbIX 3THH4eCKHX rpynn. Tax, B IllBeruu cymįecTByeT 83 HHOA3BIUHBIX 
TpyIIbI. /IWTBa — 3TO 80 IIpOJ. JJIMTOBIĮeB, OKOJIO 9 IIPOIĮ. pyCCKWX, IIOWTH CTOJIbKO Ke IIOJIAKOB, a EIIĮe — 
€BpeH, KapaHMDI, TaTapbI, GeIOpyCHI H Ap. TakuM NMOJAM HYXKEH IĮEHTP, UTOOBI OHM MOIJIM M3YYATb HE 
TOJIbKO OOJIBIIYIO KYJIbTYPY KOPeHHOFO HaCeJIeHMA, HO H KYJIDTYPY CBOMX MEHbINIMHCTB. 

B AMmepuke >KMBeET MHOrO €BpeeB, HMEHYeMPIX «JIMTBAKAMM». OHu CBOe/ pojMHOM CuWTaIOT He 
HMapauno, a JlnTBy. OHn MOTJM 6bI buHaHCWpoBaTb 3TOT HHCTHUTYT, TJĮe ObUIa ObI Kabejįpa MYJAMCTUKU, 
IJe JIEKIŲMY MOIJIM ObI UMTATP, HaIIPYMEP, CHEIMAJIMCTBI M3 MoOCKBBI. 

A. JK. A BepHycb cHoBa k YHnBepcuTeTy WMeHu BuTayTaca Bennkoro. Kak cMornn 6bI ce6A peaJmu30- 
BaTb eTO BbINYCKHMKY? 

JI. B. Mir He cTa/1M 6bI MCKaTD ĮJIA HMX pa6oTy. YpoBeHb 3HaHHH Y HHX ObUI 6bI TaAKMM BbICOKUM, UTO 
pa6oTy oHH 6e3 TpyYjA HalJTA 6bI caMu. U1aBHO€ JŲlA HaC — INOJTOTOBUTb JUOXEK, CIIOCO6HBIX MBICJIMTB, 
TaKHX, KOTOPbIe GYZYT YYHTBCA BCIO >XM3Hb. Bejb Halll BeK ĮĮOCTaTOYHO IPOJOJDKUTEJIEH, UEJIOBEK MOJKET 
CAeJIaTb Kapbepy B pa3HbIx Cbepax. Ilocne 4eTBIpeX JET o6yYeHKNA CTYJEHTEI NOJNYYAJIM 6bI CTEINEHb 
Gaka/JiaBpa, elle 1epe3 Ba Tojja - MarucTpa. Kakyto KBaUĖOMKaMIO 6GyxeT HMeTb YHuBepcuTeT (a ero 
pa6oTy 6ynyT INPOBepATb MexKJYHAPOJHBIe KOMHCCHM), TaKME IEpCIIeKTHBBI M OTKPOIOTCA IIEpėJį ETO 
BbIN1YCKHHMKAMYU BO BCEM MHpe. 

A. XX. He rposuT nm HaM «yTe4Ka yMOB»? Bejb IIMpoKMA MMP MOXeT NpeJŲIOKMTb HM YCJOBWUA 
MOJYYIIE? 

I. K. Ecxn Halmw BOCIMTaHHMKŲ CTAHYT TaKUMM, WTO CMOrYT HaliTM Ce6e MeCTO B MHpe, JIuTBa He 
0o6enHeeT. Ilopa6o0TaB 3a rpannuųej, TaKMe JIOJM CMOIYT IIO B03BpalleHHM ĮĮJOMON IPHHECTH GOABUIYIO 
nonbsy JluTBe. C ApyroW CTOPOHBI, JIMTOBIĮeB-3MHTPaHTOB B JlnTByY TAHeT TOCKa IO pOjMHE: IMOCJIE 
CTOJIbKHX JIeT >KM3HH BH JInTBbI OHM BCe 2K€ XOTAT BepHyTbCA. HaKoHelĮ, eCJIM MBI ĮĮ060beMCA pasBHUTOM 
HayvHoH HHJĮYCTPMM M HayKa CTaH€T Y HacC NpeCTMKHON, HallI >XM3HEHHbIH YPOBEHb Cpa3Y NOBbICHTCA M 
CIIEIMAJIMCTAM He3a4eM GyJIET Ye3xXaATb U3 JINTBDI. 

A. JK. YBaxkaeMaa TOcI1OxKa Ipo(beccOp, a KaKo KYPC IIPOYWJIM G6bI BBI JJAYHO? 

JI. B. Byxy unTaTb Bce, uTO MoHajįoGuTCA. A MoHajpOGATCA BBOJĮHBIe KYPCPI IIO aHTPOINOJIOTMM, CPaB- 
HHTeIbHOK CHCTEMe. MOū NN06HMBIK KYpC — JIMYHOCTb UM KyJIbTyYpa (KaK MbI bOPMMpYeMCA, KaK JIAY- 
HOCTb Wepe3 CBO/ BHYTPeHHHMA MHp BOSjeWCTBYeT Ha KYJIbBTYPY MH OKPYXKAIONYIO CPEXY, KaK MbI BOC- 
NMTbIBAEM HallIMX JeTeM, KaK BHYINaeM HM, UTO JEMCTBUTEJIDHOCTb HallIeKH Hal(MM — 3TO NOJJIMHHAA 
pea/IbHOCTB, KaK IIPHBMBAEM HM OCHOBHDBIE NOHATHA HaI(uW). MBI Į)OJDKHBI PEKOHCTPYMPOBATB BC€ TeJIO 
HalĮMW, a CETOJĮHA OHO pacTep3aHO, BOKPYT CBHPEeNCTBYeT 3KOJIOTHYECKUH, MOPa/IbHbIH, MHTEJUIEKTYAJIb- 
HbIA Kpu3uC. Iloka MBI ellįe B COCTOAHWMH CTOBOPWTPCA, HaM Ha/ĮO 3ANOJIHUTb NYCTYIINŲME HMINIM — BeJĮb 
KaxKJJa3 CEMbA IIOHECJIa YTPATY, TPaABMHMPOBaHa, NOopyraHa. 

Euįe OgHMH KYpC, KOTOPbIJ A JIIO6J1O BeCTW, - pa3/IMYHBIE 3THMYECKM TpYIINIbI H MX B3aHMOOTHOLIIEHHA. 

A. JK. UTO x, MBI >xJįeM Bac B JlnTBe, >x7)€M Balero OIIBITa, HaKonjeHHoro B Kanudbopauu, Yucane, 
Okcdboppe... 

Vertimas: 
Langas į pasaulį 


Žurnalistė ALDONA ŽEMAITYTĖ kalbina Pasaulio lietuvių kultūros, mokslo ir švietimo centro 
vice-direktoriaus - Upsalos universiteto (Švedija) profesorę LIUCIJĄ BAŠKAUSKAITĘ ir Kauno poli- 
technikos instituto dėstytoją GEDIMINĄ KOSTKEVIČIŲ. - Kalbamės apie vieną iš Universiteto atsinau- 
jinimo koncepcijų. 

ALDONA ŽEMAITYTĖ Pavasarį Kaune vyko mokslinė konferencija „Tautinė aukštojo mokslo kon- 
cepcija ir Kauno universitetas“. Joje buvo išsakyta daug nuomonių, pasiūlyta įvairių Vytauto Didžiojo 
universiteto atnaujinimo būdų. Beveik visų pranešėjų ir diskusijų (tarp jų buvo svečių iš užsienio) mintys 
sukosi apie naują kokybę - naujus mokymo metodus, pasaulinius švietimo standartus. 

Savaime suprantama, kad Vytauto Didžiojo universitetas turi tapti iš esmės nauja mokymo įstaiga: ne 
tokia kaip dabartinis Vilniaus universitetas, kuris yra ankštas ir kamuojamas visos sistemos ydų, ir ne 
tokia kaip prieškario Kauno universitetas, kuriam jaučiame nostalgiją. Turime kompensuoti tai, ką pralei- 
dome per 50 metų. Koks, Jūsų nuomone, galėtų ir turėtų būti atsinaujinęs universitetas? Ar yra tam tikras 
šiuolaikinio universiteto modelis, kurį būtų galima pritaikyti šiai aukštąjai mokyklai? 

GEDIMINAS KOSTKEVIČIUS. Turime parengę specialią programą. Pagal ją studijos universitete 
trunka šešerius metus: dvejus metus mokomasi bendrųjų dalykų, po to dar ketverius metus mokomasi 
fakultetuose. Taigi studentai turėtų būti priimami į Universitetą, o ne į tam tikrus fakultetus, kaip yra 
dabar. Kodėl siūloma tokia sistema? Esmė ta, kad jaunuolis pirmaisiais studijų etapais vis dar ieško savęs, 
jo ketinimai gali keistis. Pavyzdžiui, išklausęs kultūros antropologijos kursą, jis gali giliai susidomėti šiuo 
mokslu ir po dvejų metų įstoti į atitinkamą fakultetą. 

A. Ž. Kaip bus derinami humanitariniai ir tikslieji mokslai bendruosiuose kursuose, kaip bus formuo- 
jama ugdymo sistema fakultetuose? 

G. K. Minėtoje konferencijoje buvo pasiūlyti šeši fakultetai: Humanitarinių mokslų (kalbotyra, filoso- 
fija, psichologija, istorija), Verslo (teisė ir ekonomika), Ekologijos, Informatikos, Menų, Fizikos ir Biolo- 
gijos. Studijos turėtų būti organizuojamos taip: per dvejus metus studentai išklauso 20 disciplinų ciklų, 
kurių kiekvienas trunka 3,5 savaitės. Iš šių disciplinų penkios yra privalomos, priklausomai nuo fakulteto 
pasirinkimo. Nepriklausomai nuo fakulteto, privalomos būtų dar dvi: užsienio kalba, šiuo atveju anglų 
kalba (pirmaisiais dvejais metais ji bus dėstoma kasdien) ir Lietuvos kultūros istorija. Pasirinkimą palen- 
gvintų tai, kad disciplinos būtų suskirstytos į grupes: mąstymo mokslai (filosofija, matematika, statis- 
tika ir kt.) — iš viso 9 disciplinos, iš kurių studentas turėtų pasirinkti kelias, socialiniai mokslai, gamtos 
mokslai ir pan. Šioje ugdymo formoje mokinys gali laisvai manevruoti, ieškoti savęs. 

LIUCIJA BAŠKAUSKAITĖ. Norėčiau dar patikslinti: kaip jau minėta, 10 ciklų per metus - po 3,5 
savaitės. Per savaitę yra 12-15 ir dar mažiau mokymo valandų (priminsime, kad dabar mūsų studentai 
paprastai klausosi 25-30 valandų - A. Ž.). Ugdymo principai: individualus mokymasis (mokiniai renkasi 
dalykus) ir tiesioginis ryšys su specialistais, kad jaunuoliai iš karto žinotų, ką veiks. Mokymosi planas 
turėtų būti toks: 8 val. ryto - anglų kalba (užsieniečiams - lietuvių), po to kitos užsienio kalbos, o kitos 
pamokos planuojamos dėstytojų nuožiūra; po 3,5 savaitės, konkretaus kurso pabaigoje - egzaminas. 
Kolega Gediminas jau išvardijo sistemą sudarančius kursus: 9 bendrojo lavinimo dalykai, 5 reikalingi 
stojant į fakultetą. Po pirmųjų dvejų metų - praktinis mokymas atitinkamose įstaigose. Visi turi būti 
susipažinę su civilizacijų istorija, iš mąstymo dalykų - logikos įvadas, filosofija, statistikos įvadas, bendroji 
matematika ir kt. Vienas arba du dalykai pasirenkami iš humanitarinių mokslų (antropologija - asme- 
nybė ir kultūra, etnografija, ugdymo metodai ir t. t.). Menams - taip pat koks nors vienas (meno istorija, 
vaizduojamasis menas, dramos įvadas, teatras ir visuomenė ir t. t.). Literatūrai pasirenkamas laikotarpis 
ir tam tikri autoriai. 

A. Ž. Iš pirmo žvilgsnio tai mums visiškai nepažįstama mokymo sistema. Kokiu modeliu ji pagrįsta? 

L. B. Panaši sistema veikia ir Kembridžo universitete. Vaizdžiai tariant, tai studentams siūloma sumuš- 
tinių arba meniu sistema. Semestrui studentui duodame sumuštinį su duona, sviestu, mėsa, sūriu, kurį jis 
suvalgo vienu kąsniu ir bando suvirškinti, arba siūlome įvairių patiekalų, iš kurių reikia išsirinkti mėgsta- 
miausią. Aš pasisakau už antrąjį variantą. 

G. K. Profesoriaus P. Kapicos!“? iniciatyva Kembridžo universiteto schema jau pradedama taikyti 
Maskvos fizikos ir technologijos institute. Taip pat norėčiau pridurti: iki šiol priiminėdami į fakultetus 

jautėme atotrūkį tarp Mokslų akademijos ir aukštųjų mokyklų. Pagal Universitetui suprojektuotą sistemą 
Mokslų akademijoje būtų steigiami baziniai padaliniai: Informatikos fakultetui bazinis būtų Matematikos 
ir kibernetikos institutas Vilniuje, Gamtos mokslų fakultetui baziniai būtų keli baziniai institutai Kaune ir 
Vilniuje, Humanitarinių mokslų fakultetui baziniai būtų Vilniaus lietuvių kalbos ir literatūros institutas, 
Ilinojaus universiteto Lituanistikos katedra, Lietuvių katalikų akademija Romoje ir kt. Šiuose institutuose 
būtų mūsų katedros, o mūsų studentai juose studijuotų nedidelėmis grupėmis. Dėstymas vyktų taip: tre- 
čiaisiais metais pagrindiniame institute būtų skaitomas vienas ciklas (3 su puse savaitės), ketvirtaisiais 
metais - du arba trys ciklai, penktaisiais metais — trys arba keturi ir t. t. Šis modelis integruotų tiek Lietu- 
vos mokslo ir studijų institucijas, tiek su mūsų kultūra susijusias užsienio institucijas. 

Tada būtų išspręsta ir dėstytojų problema: pavyzdžiui, šiuo metu dviejuose Matematikos ir kiberne- 
tikos instituto tikimybių teorijos sektoriuose dirba 20 doktorantų, o Vilniaus universiteto Matematikos 
fakultete - 4 doktorantai. Taigi institutuose vis dar nedirba specialistai, jų žinios perduodamos tik per 
knygas, mokslinius straipsnius, o ne tiesioginio kontakto būdu. 

L. B. Kuriame mainų programą su užsienio universitetais. Jau susitarėme keistis studentais ir dėstyto- 
jais su Upsalos, Kalifornijos, Danijos universitetais ir galbūt su Ilinojaus universitetu. Jų studentai atvyktų 
vienerius metus studijuoti į Lietuvą, mūsų studentai išvyktų ten. Mainų programos su užsienio universite- 
tais bus rengiamos tikslingai, taip integruojant mus į pasaulio mokslą. Trijų su puse savaičių ciklas leidžia 
mums operatyviai keistis dėstytojais. 

A. Ž. Ką galime pasiūlyti užsienio studentams? Kokius dalykus? 

G.K. Lietuvos meną ir kultūrą, kursus sovietologams, judaizmo istoriją Rytų Europoje, tikimybių teoriją 
ir matematinę statistiką (kursas pas Lietuvos mokslų akademijos akademiką V. Statulevičių), meno prog- 
ramą. Juk, pasak užsieniečių, mūsų menininkai verti dėmesio, o mūsų menas turi paklausą Vakaruose. 

A. Ž. Menų fakultetas bus teorinio ar praktinio pobūdžio? 

L. B. Užmezgėme ryšius su Mineapolio universitetu, kuris siūlo integruotą menų programą (teatras, 
muzika, vizualieji menai). Kitų metų pavasarį jie atvyktų į Lietuvą su savo teatru ir skirtų vieną paskaitų 
ciklą mūsų studentams. Norėtume, kad šios paskaitos būtų skaitomos ne tik Kaune, bet ir Vilniuje. Keti- 
name integruoti savo programą su Vilniaus dailės institutu. Apskritai toks mokymo organizavimo prin- 
cipas leis mums būti dinamiškiems, neatsilikti nuo naujovių. Jei naudotume pasenusią programą, būtume 
nejautrūs naujovėms. 

A. Ž. Susipažinus su jūsų naujomis, drąsiomis idėjomis, tiesiog sukasi galva. Bet kaip jas priims mūsų 
žmonės, dešimtmečius auklėti pagal komunizmo statytojo kanonus? Kas privers šį homo sovieticus, apsun- 
kintą nepilnavertiškumo komplekso, su baimės bacilomis persmelkta siela, su protu, įpratusiu prie ramaus 
snaudulio, nes geriau neperžengti nustatytų ribų, mąstyti kitaip, naujai? Tokį sovietinio žmogaus tipą 
taikliai apibūdino Vilniaus universiteto profesorius Vitas Areška (beje, Pasaulio lietuvių centro narys): 
„Pilietis kantriai laukia buto, pensijos, paaukštinimo, atlyginimo padidinimo, vaikų paramos ir pan. Nuo 
pat jaunystės iki mirties pilietis mokomas negalvoti apie savo socialinį likimą, o tik paklusti savo viršinin- 
kams ir laukti, kol jie duos jam darbą, išleis mokytis, per penkerius metus suteiks tarnybą, paskirs, vado- 
vaus ir auklės iki pensijos... Dabartiniai studentai, išskyrus kelias išimtis, mokosi taip pat, kaip fabriko 
darbininkai ar valdininkai dirba įstaigoje, tiksliau, imituoja darbą“. 

Ką gi, keli dešimtmečiai išugdė šį juokingą, storžievišką pilietį. Kaip manote, ar įmanoma per trumpą 
laiką pramušti tą odą? Ar čia universitetų organizatorių nelaukia nesėkmės? 

L. B. Yra trys būdai, kaip tokį žmogų galima pakeisti. Pirmiausia, neįprasta struktūra - poreikis rinktis - 
išjudins jį iš sąstingio. Toliau mokytojai iš užsienio iš karto taikys diskusijų metodą, o su kiekvienu 
mokiniu bus dirbama individualiai. Trečia, mokinių mainų sistema leis pradėti naują, intensyvų 
bendravimą. Siūlyčiau nupirkti mokiniui vieno mėnesio bilietą kelionei po Europą (nemokama kelionė 
bet kurioje Europos šalyje), įteikti jam 200 dolerių, kuprinę ir atsisveikinti visam mėnesiui. Kuo greičiau 
reikia įvesti turizmo, sporto (ypač dviračių sporto) sistemą, kad jaunimas greitai išmoktų kalbų, gautų 
informacijos, užmegztų pažinčių, apsikeistų telefonais ir adresais. 

A. Ž. Reikia tikėtis, kad egzaminai šiame universitete taip pat turėtų skirtis nuo įprastų, pats egzami- 
nuotojo ir egzaminuojamojo bendravimas turėtų būti grindžiamas kitokiais principais nei kituose mūsų 
universitetuose. 

L. B. Egzaminai turėtų parodyti ne jūsų žinių apimtį, ne sąmoningumo laipsnį, jie turėtų atskleisti 
egzaminuojamojo charakterį, jo vidinį pasaulį. Iš pradžių mokinių nedaug, maždaug pusė jų - laisvieji 

studentai. Pavyzdžiui, Kalifornijos universitete 60 proc. studentų nutraukia studijas po pirmųjų mokslo 
metų. Priėmimas, žinoma, yra nekonkursinis. Priimami visi. 

Kalbėjomės su kardinolu V. Sladkevičiumi ir Kauno kunigų seminarijos docentais. Jų studentai taip pat 
galėtų tapti universiteto studentais. 

A. Ž. Konferencijai skirtame numeryje profesorius V. Kavolis rašo: „Pražūtingu provincializmu lai- 
kyčiau bandymus atstatyti 50 metų senumo organizacines struktūras, galvojimo kategorijas ar kalbė- 
jimo būdą“. Ar tai nereiškia, kad Teologijos-filosofijos fakultetas, kaip ir kunigų seminarija, yra ta senoji 
struktūra? 

L. B. Klausimą reikėtų formuluoti kitaip. Būtent: ar Lietuvos Katalikų bažnyčia nori, kad seminaristai 
dvejus metus Vytauto Didžiojo universitete lankytų filosofijos kursą? Ar Lietuvos Katalikų bažnyčia nori, 
kad seminaristai lankytų dvejų metų filosofijos kursą Vytauto Didžiojo universitete? Teologijos mokslai 
pasaulyje labai pasikeitė - šiandien tai jau nebe vien krikščionybės teologija. Jei Bažnyčia sutinka - Uni- 
versiteto durys seminaristams atviros. 

A. Ž. Pagal ankstesnę informaciją susidarė įspūdis, kad Vytauto Didžiojo universitetas bus universitetas 
viso pasaulio lietuviams (ir ne tik jiems)... 

G. K. Iš tiesų jo katedros veiks Čikagoje ir Romoje, užsienyje gyvenantys lietuviai dalyvaus mokymo 
proceso valdyme. Rektoriai, prorektoriai, katedrų vedėjai būtų tiek vietiniai, tiek iš išeivijos. Bendra 
administracija ir bendras Senatas tarsi savotiškas tiltas grąžins Lietuvą emigrantams, kad atvykę čia jie 
nesijaustų svečiais. Universitetas nebus pavaldus jokiai ministerijai, o valstybė jį finansuos, nes jai reikia 
kvalifikuotų specialistų. 

A. Ž. Ar Pasaulio lietuvių kultūros, mokslo ir švietimo centras bus glaudžiai susijęs su Universitetu, ar 
tai bus dvi savarankiškos organizacijos? 

G. K. Pasaulio lietuvių centras turėtų tarnauti visai Lietuvai, būti tiltu tarp Lietuvos ir emigracijos. Tarsi 
savotiška užsienio lietuvių atstovybė Lietuvoje. Centras siekia integruoti viso pasaulio [lietuvių] kūry- 
binę ir mokslinę bendruomenę, o Universitetas atlieka vieną iš Centro funkcijų - mokslinę, švietėjišką, 
mokymo, todėl juo turėtų rūpintis Centras. Jei nutiesime tiltą tarp dviejų krantų - Lietuvos ir emigraci- 
jos - galėsime juo vaikščioti kaip šeimininkai. 

L. B. Juk lietuvių yra visame pasaulyje. Per tiek metų jie daug ko išmoko, perėmė kitų tautų kultūrą 
ir įgijo jų žinių. Būtina, kad šios žinios būtų prieinamos visiems, nesvarbu, kur jie gyvena - Čikagoje, 
Romoje, Australijoje... 

G. K. Centre planuojame dirbti su išeivijos kultūros paveldu, istorine medžiaga ir dokumentais, kad su 
jais galėtų susipažinti namuose gyvenantys lietuviai. Savo ruožtu Centras emigrantams perduos visa, kas 
pas mus sukaupta geriausia, turime stengtis išsaugoti lietuvių kolonijas įvairiose šalyse. 

A. Ž. Nejaugi yra grėsmė joms išnykti? 

L. B. Jų egzistavimas įgauna naujas formas. Kai kurie mano, kad jaunimas asimiliavosi, nes nemoka 
lietuvių kalbos. Mano nuomone, yra kitų būdų išlikti lietuviu. 

G. K. Juk beveik visi airiai kalba angliškai. Nepaisant to, jie yra karšti patriotai. Neturime atstumti tų, 
kurie laiko save lietuviais ir nekalba šia kalba. Turime juos integruoti į mūsų bendrą kultūrą. Norime 
Kaune organizuoti Tautinių mažumų kultūros tyrimų institutą, kuris iš dalies perkeltų dalį tautinių prob- 
lemų iš Vilniaus į Kauną. 

L. B. Tokia institucija yra labai reikalinga. Šių dienų tautos samprata nesutampa su ta, kuri buvo įprasta 
trečiajame dešimtmetyje. Ypač tai galioja kalbant apie Baltijos pakrantėje gyvenančias tautas. Tauta - tai 
skirtingų etninių grupių junginys. Pavyzdžiui, Švedijoje yra 83 kitakalbių grupės. Lietuvoje yra 80 proc. 
lietuvių, apie 9 proc. rusų, beveik tiek pat lenkų, taip pat žydų, karaimų, totorių, baltarusių ir kitų. Tokiems 
žmonėms reikia centro, kad jie galėtų pažinti ne tik didesnę vietinę kultūrą, bet ir savo tautinių mažumų 
kultūrą. 

Amerikoje gyvena daug žydų, vadinamų „litvakais“. Savo tėvyne jie laiko ne Izraelį, o Lietuvą. Jie galėtų 
finansuoti šį institutą, kuriame būtų žydų studijų katedra, kur paskaitas galėtų skaityti, pavyzdžiui, specia- 
listai iš Maskvos. 

A. Ž. Dar kartą grįšiu prie Vytauto Didžiojo universiteto. Kaip jo absolventai galėtų save realizuoti? 

L. B. Mes neieškotume jiems darbo. Jų žinių lygis būtų toks aukštas, kad jie lengvai susirastų darbą 
patys. Svarbiausia mums - rengti žmones, gebančius mąstyti, žmones, kurie mokytųsi visą gyvenimą. 
Juk mūsų amžius pakankamai ilgas, žmogus gali daryti karjerą įvairiose srityse. Po ketverių studijų 
metų studentai gautų bakalauro laipsnį, o dar po dvejų metų - magistro laipsnį. Kokią kvalifikaciją turės 

universitetas (o jo darbą tikrins tarptautinės komisijos), tokios perspektyvos atsivers prieš jo absolventus 
visame pasaulyje. 

A.Ž. Ar mums negresia „protų nutekėjimas“? Juk platesnis pasaulis gali jiems pasiūlyti geresnes sąlygas? 

G. K. Jei mūsų auklėtiniai taps tokie, kad galės rasti vietą pasaulyje, Lietuva nebus skurdi. Tokie žmonės, 
padirbėję užsienyje, grįžę namo galės atnešti Lietuvai didelę naudą. Kita vertus, lietuvius emigrantus atgal 
į Lietuvą traukia namų ilgesys: tiek metų pragyvenę ne Lietuvoje, jie vis tiek nori grįžti. Galiausiai, jei 
išvystysime mokslo industriją, o mokslas taps prestižinis, mūsų pragyvenimo lygis iš karto pakils ir spe- 
cialistams nebereikės išvykti iš Lietuvos. 

A. Ž. Gerbiama profesore, kokį kursą Jūs apsiimtumėte dėstyti? 

L. B. Dėstysiu viską, ko prisireiks. Reikės įvadinių antropologijos, lyginamųjų sistemų kursų. Mano 
mėgstamiausias kursas - asmenybė ir kultūra (kaip mes formuojamės, kaip asmenybė per savo vidinį 
pasaulį veikia kultūrą ir aplinką, kaip auklėjame savo vaikus, kaip įskiepijame jiems, kad mūsų tautos 
tikrovė yra tikroji tikrovė, kaip įskiepijame jiems pagrindines tautos sąvokas). Turime atkurti visą tautos 
kūną, o šiandien jis yra sudraskytas, aplinkui siaučia ekologinė, moralinė ir intelektualinė krizė. Kol dar 
galime spėlioti, turime užpildyti tuščias nišas - juk kiekviena šeima neteko maitintojo, buvo traumuota, 
apšmeižta. 

Dar vienas kursas, kurį mėgstu dėstyti, yra apie įvairias etnines grupes ir jų santykius. 

A. Ž. Ką gi, laukiame Jūsų Lietuvoje, laukiame Jūsų patirties, įgytos Kalifornijoje, Upsaloje, Oksforde... 

Židinys nepriklausomai minčiai 
„Švyturio“ žurnalisto Augusto Uktverio pokalbis su KPI docentu Gediminu Kostkevičiumi!*! 


A. UKTVERIS. Balandžio pabaigoje Kaune vykusioje trijų dienų mokslinėje konferencijoje „Tautinė 
aukštosios mokyklos koncepcija ir Kauno universitetas“ 86 proc. dalyvių pareiškė: Vytauto Didžiojo uni- 
versitetas turi būti nedidelė moderni aukštoji mokykla, kurioje ir būtų išbandyta nauja aukštojo mokslo 
organizavimo sistema. Šios konferencijos metu buvo konstatuota: atkuriamas Vytauto Didžiojo univer- 
sitetas. Taigi, neatsitiktinai redakcijoje svečiuojatės (kai jau yra Vytauto Didžiojo universitetas, bet dar 
be rektoriaus ir būsimųjų studentų) kaip šios konferencijos organizacinio komiteto, o kartu ir Lietu- 
vos kultūros fondo „Aukuro“ klubo pirmininkas. Pirmiausia klausiu: ką įrašysime į istoriją, kaip Vytauto 
Didžiojo universiteto atkūrimo iniciatorių? 

G. KOSTKEVIČIUS. Atkūrimo iniciatorius... pats kanonų nevaržomas Vytauto Didžiojo universitetas. 
Dešimtmečiais ruseno viltis: atkurkime savąją mokslo ir mokymo šventovę. O konkretesnis iniciatorius — 
rašytojas ir žurnalistas Laimonas Inis. Jis 1987 metais partijos miesto komiteto plenume užsiminė, kad 
būtina atkurti Vytauto Didžiojo universitetą. Buvo „nuramintas“: ko kišiesi ne į savo reikalus ir nerimtu 
klausimu. Tais pačiais metais, berods, šiuo „nerimtu“ klausimu kalbėjo ir rašytojas Vytautas Martinkus. 
Įsikūrus Sąjūdžiui Kauno miesto Taryba paprašė profesorių Alfredą Smailį parašyti straipsnį „Kauno 
tiesai“ apie Universiteto atkūrimą. Prasidėjo visuomenės diskusijos, ėmėsi darbo kultūros fondo klubas 
„Aukuras“. Susirinko mokslininkai (1988 m. rugsėjo 14 d.) ir įkūrė tarybą Universitetui atkurti. Tiesa, 
ši taryba iširo, po to susiformavo nauja, kuriai ėmė vadovauti Mokslų Akademijos Fizikinių techninių 
energetikos problemų instituto direktorius akademikas Jurgis Vilemas (ankstesnei tarybai vadovavo KPI 
docentas Antanas Karoblis). 

A. UKTVERIS. Tad Kaune atsirado Universiteto Atkūrimo taryba, Vilniuje LTSR švietimo ministerijos 
komisija (vadovaujama VVU rektoriaus Kubiliaus). Kodėl, Jūsų nuomone, turėjo atsirasti „centrai“ Vil- 
niuje ir Kaune? 

G. KOSTKEVIČIUS. Buvo, manyčiau, gana skirtingos pozicijos, kauniečių ir vilniečių, tad neatsitiktinai 
įsteigtos ir dvi komisijos ar tarybos. Beje, ir tarp kauniečių, kai buvo ginčijamasi Universiteto atkūrimo 


6! Numeris duotas rinkti birželio 29 d., pasirašytas spausdinti liepos 27 d. 

klausimu, taipogi truko konstruktyvesnių minčių. Atkūrimo priešininkai „siūlė“ neskubėti, nes norėjo, 
kad šis klausimas prarastų tautinio atgimimo bangos pakylėtą politinį aktualumą. 

A. UKTVERIS. Kaip vertinate Liaudies švietimo ministerijos kolegijos 1988 m gruodžio 27 d. nutarimą 
Nr. 47a, kuriuo buvo numatyta ugdyti Kauno universitetą pamažu, VVU vakarinio fakulteto bazėje? 

G. KOSTKEVIČIUS. Buvo siūloma eiti tradiciniu Tarybų Sąjungoje aukštosios mokyklos kūrimo 
keliu - kai ir vilkas (visuomenė) būtų sotus, ir avys (kitos Lietuvos aukštosios mokyklos) sveikos. O mes 
juk dabar kalbame apie nepriklausomo (o ne valstybinio, priklausančio kad ir Liaudies švietimo minis- 
terijai) Universiteto atkūrimą. [...]'*? Liaudies švietimo ministerijai ne itin norėtųsi, kad atsirastų nuo 
jos nepriklausoma mokslo įstaiga (buvo net norėta atidaryti Vytauto Didžiojo universitetą prie Vilniaus 
V. Mickevičiaus-Kapsuko valstybinio universiteto). Būtinai reikėjo mokslinės konferencijos. Jai ruošėmės 
itin kruopščiai, nes faktiškai reikėjo žengti lemiamą žingsnį ir konstatuoti: Vytauto Didžiojo universitetas 
atkuriamas. 

A. UKTVERIS. Kaip vertinate teiginį: Respublikai trūksta kai kurių specialistų, vadinasi, naujasis 
Vytauto Didžiojo universitetas šią spragą užpildys? 

G. KOSTKEVIČIUS. Naivu būtų manyti, kad universiteto Kaune reikia todėl, jog Respublikoje trūksta 
įvairių sričių specialistų. Kita bėda, kad daugelis į universiteto struktūrą žiūri pro savo buvimo jame 
prizmę. Jeigu į universitetą ateis karjeristas profesorius ir prisikvies „neūžaugų“, vargu ar mes galėsime 
kalbėti apie Vytauto Didžiojo universitetą. Ir vėl išsigimimas grės... Indikatoriai turi būti studentai, nelan- 
kantys netikusio dėstytojo paskaitų. Taip pat nepakanka apeliuoti tik į specifines Kauno problemas, 
miesto sutechnokratėjimą, istorinių skriaudų atitaisymą ir pan. Vytauto Didžiojo universiteto atkūrimas — 
tai persilaužimo formuojant nacionalinę švietimo ir kultūros sistemą etapas. 

A. UKTVERIS. Dabar itin madingas žodis „koncepcija“... 

G. KOSTKEVIČIUS. Iš tikro. Tačiau pervertus krūvą žinynų, enciklopedijų, užsienio universitetų rekla- 
minių brošiūrų, taip ir nepasitaikė aptikti tiesiogiai deklaruotos vienos ar kitos aukštosios mokyklos kon- 
cepcijos. Tiesa, Džordžo Vašingtono universiteto statute dėmesį patraukė tokia mintis: „Jokia mokykla 
negali suteikti išsilavinimo. Ji tiktai gali sudaryti galimybę šį išsilavinimą įsigyti“. Šis principas aiškiai 
disonuoja tarybinei muštru „kaustytai“ mokymo organizavimo sistemai. Tad šie žodžiai iš Džordžo 
Vašingtono universiteto statuto turi tapti kertiniu nepriklausomos aukštosios mokyklos akmeniu. Aukš- 
toji mokykla negali tik rengti specialistus. Norėtume, kad universitetas Kaune ugdytų žmogų, kaip laisvą 
humanistinę asmeninę, rengtų dirbti protinį, kūrybinį darbą. Norėtume, kad universitetas būtų mokslinės 
ir kūrybinės minties brendimo centras, nacionalinės kultūros židinys, o kartu ir lieptas į pasaulinės kultū- 
ros lobyną, siejantis mus su užsienio moksline ir kūrybine bendrija. 

Glaustai Vytauto Didžiojo universiteto darbo koncepciją nusakyčiau taip: 

1. Laisvo savarankiško ieškojimo, savęs suvokimo aplinka, kurioje individualiai bendrauja dėstytojas ir 
studentas. Studentai priimami mokytis ne į konkrečias specialybes, o į universitetą. Pirmus dvejus metus 
jie laisvai pasirenka kursus, kuriuos nori išklausyti, ir, atsiskaitydami už juos pagal individualų grafiką, 
renka balus. Atsižvelgiant į taip sukauptas žinias, jie po dvejų metų priimami studijuoti į pasirinktą fakul- 
tetą. Nesurinkę reikiamos balų sumos gali toliau mokytis pirmoje pakopoje, tačiau jau praradę finansinę 
paramą. Universitetas neturi priverstinai skirstyti absolventų į darbo vietas. 

2. Kuriant naujo tipo aukštąją mokyklą, reikia, kad technines disciplinas studijuojantis žmogus galėtų 
išklausyti ne tik humanitarinį kursą, bet ir, pavyzdžiui, Dailės fakultete skaitomas disciplinas. 

Universitetas turi būti atviras tiems, kurie ieško Žinių ne tik studijų metais. Todėl įteisintinas laisvo 
klausytojo statusas. 

3. Universitetas privalo turėti autonomiją, reguliuojančią jo vidinį gyvenimą. Pereinant prie rinkos san- 
tykių, universitetas privalo turėti galimybę vis plačiau praktikuoti tiesioginius atsiskaitymus su įmonėmis 
už parengtus specialistus. 

4. Universitetas turi būti atviras, t. y. nuolat keistis dėstytojais ir studentais su pasaulio aukštosiomis 
mokyklomis. 

5. Kauno universitetas — tautinis. Mokymosi kalba - lietuvių, nors studentai turi gerai mokėti bent 
vieną užsienio kalbą. Universitetas šiemet turės šiuos fakultetus: Humanitarinį, Verslų ir Tiksliųjų mokslų. 

A. UKTVERIS. Ne iš vienų lūpų teko girdėti ir daugelį minorinių pastabų. Štai pirmoje nepriklauso- 
moje Lietuvos aukštojoje mokykloje, kurios dėstytojams ir studentams garantuojama pasaulėžiūros ir 
įsitikinimų laisvė, nebus galimybės apmokėti užsienio mokslininkams ir kūrėjams už akademinius kursus 

konvertuojama valiuta. Kokių dar panašių problemų gali iškilti (bent numatykime), ėmus dirbti akistatoje 
su plačiuoju pasauliu. 

G. KOSTKEVIČIUS. Slenksčių, be abejo, bus, bet mes tam turime kojas, kad juos galėtume peržengti. 
Dėl konvertuojamos valiutos. Argi mūsų, Lietuvos mokslo žmonės ir kūrėjai negali skaityti paskaitų, 
tarkim, apie baltus, jų etnopsichologiją arba apie tarybinę gyvenseną? Turime ir pripažintų matematikų, 
kitų specialistų. Kviesimės klausytojų iš plačiojo pasaulio į universitetą, tada ir patys (mainais) galėsime 
vykti į svečias šalis. Žinoma, kol kas mūsų studentams dar kelia nerimą kalbos barjerai, kitų žinių stoka. 
Bet po dvejų metų studijų Vytauto Didžiojo universitete, kuriam talkinti ruošiasi daugelio pasaulio šalių 
lietuviai intelektualai, manding imsime praregėti. 

A. UKTVERIS. Kalbamės rektoriaus rinkimų į Vytauto Didžiojo universitetą išvakarėse. Kiek teko 
girdėti, į Universiteto Atkūrimo tarybos pirmininko „kėdę“ pretendavo trys kandidatai: jau minėtas Jurgis 
Vilemas, žinomas vibrotechnikas ir išradėjas, technikos mokslų daktaras Kazimieras Ragulskis ir ekono- 
mikos mokslų daktaras Povilas Zakarevičius. Nenorėčiau klausti, ar panašiai bus pretenduojama ir rekto- 
riaus rinkimuose. Rūpi kita. Kaip šiuose rinkimuose dalyvauja užsienio lietuviai mokslininkai? 

G. KOSTKEVIČIUS. Rinkimuose lygiomis teisėmis dalyvauja tiek Lietuvos, tiek užsienio lietuvių 
mokslininkai. Rinkėjų kolegija renka rektorių trejiems metams, universiteto kuriamajam laikotarpiui. 
Kolegija sudaroma (laikantis pariteto) iš Lietuvos ir užsienio lietuvių mokslininkų. Buvo nustatyta tokia 
rinkėjų kolegijos sudėtis (40 asmenų): 

- 15 Pasaulio lietuvių kultūros, mokslo ir švietimo centro valdybos narių (8 iš Lietuvos ir 7 iš užsienio); 

- 11 Vytauto Didžiojo universiteto Atkūrimo tarybos atstovų, renkamų iš Tarybos narių ir garbės narių 
pagal pagrindines mokymo universitete kryptis; 

- 13 užsienio lietuvių mokslininkų, renkamų suderinus su Pasaulio lietuvių bendruomene (pagal 
pagrindines mokymo universitete kryptis). 

A. UKTVERIS. Kiek jaunuolių vadins save Vytauto Didžiojo universiteto studentais šiemet, rugsėjo 
1-ąją? 

G. KOSTKEVIČIUS. Pirmiausia norėčiau. kad juos priimant aktyviai dalyvautų ir užsieniečiai moksli- 
ninkai. Šitaip lyg ir aptinkame modelį, galintį apsaugoti nuo priėmimo komisiją spaudžiančių „dėdžių“ ir 
„tetų“ O rinksis 150 studentų bei laisvi klausytojai. Studentai gaus įprasto dydžio stipendiją. 

A. UKTVERIS. Ar panašios mokymo tvarkos, kokia numatoma Vytauto Didžiojo universitete, dar 
nėra Tarybų Sąjungoje (turiu omenyje tai, kad kiekvienas fakultetas turi bazinius institutus, kurie tampa 
antrąja mokymo įstaiga)? 

G. KOSTKEVIČIUS. Šiek tiek panašiau tik Maskvos, regis, eksperimento tvarka dirbančiame Fizikos 
bei technikos institute. O mums, norint iš tikro kūrybiškai dirbti, studentams reikės mokytis ir gyventi 
ne tik Kaune. Štai studijuojantys informatiką aukštesniuose kursuose vis didesnę laiko dalį praleis vilniš- 
kiame LTSR MA Matematikos ir kibernetikos institute. Būsimieji ekonomistai - LTSR MA Ekonomikos 
institute ir numatomame steigti Kaune Tarptautinių santykių institute ir t. t. Ketvirtame kurse baziniame 
institute praleidžia 2-3 mėnesius, o šeštame kurse - du trečdalius mokymosi laiko. Bazinis institutas bus 
ir Lietuvių katalikų akademija Romoje, lituanistikos centras Čikagoje ir, matyt, kai kurie kiti pasauliniai 
mokslo ir mokymo centrai. Taigi Vytauto Didžiojo universitetas bus ne tik Kaune, o ir Čikagoje, ir Vil- 
niuje, Romoje... Be to, yra pasaulio universitetų bendrijos. Liucijos Baškauskaitės pastangomis gegužės 
mėnesį Upsaloje (Švedija) per Europos rektorių suvažiavimą pranešta, kad Vytauto Didžiojo universitetas 
yra atkurtas. Gavome oficialų laišką, kuriame reiškiamas noras bendradarbiauti. Jeigu būsime Europos 
universitetų bendrijoje, galėtume keistis ir studentais. 

Galėčiau pridurti, kad Vytauto Didžiojo universitete teologijos porą metų galėtų mokytis ir baigę 
Kauno kunigų seminariją. Tada jos auklėtiniai iš tikro įgytų aukštąjį išsilavinimą. 

A. UKTVERIS. Tačiau kol kas Teologijos fakulteto Vytauto Didžiojo universitete lyg ir nenumatyta? 

G. KOSTKEVIČIUS. Argi po kelerių metų neatsirastų tokių galimybių, juk Vytauto Didžiojo 
universitetas - nepriklausomas? 

A. UKTVERIS. Kaip įveiksite užsienio lietuvių nepasitikėjimą? 

G. KOSTKEVIČIUS. Reikia ugdyti pasitikėjimo simbolius. Vienas jų — jau minėtas Pasaulio lietu- 
vių kultūros, mokslo ir švietimo centras Kaune, antras - Vytauto Didžiojo universiteto administracija, 
kurioje vienodai dalyvaus ir mūsų tautiečiai iš užsienio. Mums reikia žmonių iš Lietuvos, kurie nenorėtų 
moralinių kompromisų su stabdančia sistema. Konformistai iš mūsų tarpo kels didžiulį nepasitikėjimą 
tautiečiams mokslininkams iš užsienio. 

A. UKTVERIS. Pagavau save šitaip mąstantį: ar Vytauto Didžiojo universitetas bei Pasaulio lietuvių 
kultūros, mokslo ir švietimo centras (kurio vicedirektoriumi išrinktas ir jūs bei Liucija Baškauskaitė iš 
Kalifornijos valstybinio universiteto) Kaune kol kas nevadinti vienu kultūros, mokslo ir švietimo židiniu? 

G. KOSTKEVIČIUS. Centras talkins ir kitoms Lietuvos aukštosioms mokykloms. Jo ir funkcijos bei 
statusas visai kitoks nei Vytauto Didžiojo universiteto. [...]'“* Šis centras kaupia informaciją apie įvairias 
firmas, apie įvairias mokslo ir technikos naujoves pasaulyje ir taip padeda atgimstančiai Lietuvai. Nema- 
nykit, kad mes norime iš užsienio lietuvių pinigų. Svarbiausia, kad būtų ryšys su pasauliu. To mums itin 
stinga. Centras plačiąja prasme - tai atsigręžimas į Vakarus. Taigi, kaip sakė Liucija Baškauskaitė, nebū- 
kime nepilnaverčiai, mokykimės anglų kalbos ir eikime į pasaulį. Pakelkime geležinę uždangą. 

A. UKTVERIS. Tad atkurtas Vytauto Didžiojo universitetas. Betgi žinau, kad KPI mokslininkai kalba 
apie Kauno techninio universiteto įkūrimą, Klaipėdos visuomenė - apie Klaipėdos universitetą, Panevė- 
žio - apie universitetą šiame mieste. Kas tai? Negi tapo madinga minėti universiteto vardą be reikalo? O 
gal tai būtinybė? 

G. KOSTKEVIČIUS. Neseniai buvau trumpam pašauktas į armiją. Visi „su aukštuoju išsilavinimu“, 
tačiau kaip keikėsi, kaip rodė savo nevalyvumą... 

O minėtoje konferencijoje Kaune buvo cituoti šitokie Stasio Šalkauskio žodžiai: „...paprasta mokslo 
įstaiga neverta universiteto vardo“. Toje pačioje konferencijoje Algirdas Patackas akcentavo: „Tik turėda- 
mas idėją, universitetas galės tapti atgimimo židiniu, naujos Lietuvos kūrėju. Tik toks universitetas bus 
vertas Vytauto Didžiojo vardo.“ Pridurti ką prie šių citatų vargu ar verta. Svarbiausia - Vytauto Didžiojo 
universitetas žvelgs į pasaulį, o pasaulis atkreips dėmesį: žiūrėkite, ir lietuviai turi savo mokslo šventovę. 
Susiruoškime į Kauną. Kaip į Romą, Los Andželą, Oksfordą ar Kembridžą... 


NR. 150. GEDIMINO KosTKEVIČIAUS LAIŠKAS ALGIRDUI AVIŽIENIUI. 
1989 M. BIRŽELIO 29 D. 


AAA, f. 5, ap. 3, b. 10, 1. 1. Rankraštis, originalas. 


[Blanko duomenys:] 

Lietuvos Kultūros fondas 

Klubas „Aukuras“ 

233000 Kaunas, Raguvos 19, tel. 20-48-27 
Sąsk. Nr. 700130 socialinio banko 

Kaune skyriuje 


1989.06.29 
Gerb. Profesoriui Algirdui Avižieniui 


Kiek mes žinome, neilgai trukus sulauksime Jus Lietuvoje. Tada bus proga smulkiau papasakoti, kaip 
klojasi pas mus reikalai. Be to, daug kas, reikia tikėtis, paaiškės, nors šiandien tai miglota. Vienu tik galima 
pasidžiaugti. Vytauto Didžiojo universiteto atkūrimas patvirtintas ir jau vyksta studentų priėmimas. 

Pas mus vyksta kova dėl universiteto statuto. Akademikas J. Vilemas Tarybos paruoštame projekte 
(kurį į Ameriką atveš B. Vaškelis) - užsienio lietuviai neturi jokių teisių administruojant universitetą, 
be to, ir dėstyti gali tik išimties tvarka, Tarybai leidus. Nors visuomenei toks projektas nepriimtinas, bet 
J. Vilemą ir jo grupę palaiko mūsų funkcionieriai. Mes Centro vardu paruošėme alternatyvinį projektą, 
numatantį universiteto valdymą kartu su svetur gyvenančiais tautiečiais pariteto pagrindais (jį taip pat 
turi B. Vaškelis). Šiuo metu sudaryta „taikinamoji“ komisija paruošti kompromisinį variantą. 

"Turiu pasakyti, kad daugelis J. Vilemo Tarybos narių linkę paremti mūsų projektą, tačiau argumentuoja, 
kad užsienio lietuviams galima būtų suteikti paritetą, jei universitetui atvyktų vadovauti toks žmogus, kaip 
Jūs. Nors metams. Priešingu atveju tektų statyti du rektorius, bet ir tai su klaustuku, nes A. Damušio, kurį 
P[asaulio] L[ietuvių] Bendruomenės] vardu oficialiai pasiūlė V. Bieliauskas, daugelis nenori dėl amžiaus 
ir mokslinės veiklos nepakankamo solidumo. Aš negaliu aprašyti visų peripetijų, galiu pasakyti tik viena, 

kad pasižymėjusio mokslininko atvykimas į VDU jau dabar labai lemtų, koks susiformuos universiteto 
charakteris. Todėl mes labai norėtume sužinoti Jūsų asmeninius planus ir rekomendacijas. 

Kai Lietuvoje viešėjo prof. R. Vaičaitis, mes suderinome, kad VI mokslo ir kūrybos simpoziume būtų 
atskira sekcija, skirta VDU klausimams. R. Vaičaitis prašė, kad būtų paruošti 6 pranešimai: 3 iš Lietuvos, 
3 iš išeivijos. Iš mūsų pusės pranešimus paruoš prof. Algirdas Čižas, daktaras Norbertas Vėlius ir aš. Iš 
Amerikos lietuvių aš prašiau K. Skrupskelio ir J. Šmulkščio. Visų mūsų nuomone, labai būtų gerai, jei tai 
galėtumėte padaryti ir Jūs. 

Mes turime į Jus ir porą dalykinių prašymų. Kaune gavome Centrui patalpas ir labai norėtume turėti 
telefaxą, operatyviniam ryšiui su užsieniu ir personalinį kompiuterį (IBM AT pavyzdžiu) su lazeriniu 
printeriu. Kompiuteris reikalingas ne tik ruošti dokumentus, bet dar svarbiau dokumentų bazėms, kurias 
jau pradėjome sudarinėti. 

Laukiame Jūsų Lietuvoje. 


Jus gerbiantis 
Gediminas Kostkevičius 


P. S. Kol patalpose vyksta remontas, galioja ankstesnis adresas 233000 K. Donelaičio 20, 209 k., 
tel. 2-48-84. 


NR. 151. IšTRAUKA Iš LIETUVOS PERSITVARKYMO SĄJŪDŽIO KAUNO TARYBOS 
POSĖDŽIO PROTOKOLO. 1989 M. LIEPOS 3 D. 


Lietuvos Persitvarkymo Sąjūdžio Kauno tarybos dokumentai, In Kauno istorijos metraštis. T. 2 (2000), p. 281-282. 


LPS Kauno tarybos posėdžio, įvykusio 1989 m. liepos 3 d., protokolas Nr. 31 


[...] 3. Informacija apie Vytauto Didžiojo universiteto statutą. 

A. Karoblis. Principinių nesutarimų nėra. Bendras noras - universitetas reikalingas. Skiriasi keliai. 
Informuoja. Vytauto Didžiojo universiteto Atkūrimo tarybos pozicija. Taryba dirbo lėtai ir užsibrėžė 
tikslą universitetą atkurti Vilniaus vakarinio universiteto bazėje. Buvo padaryta klaida, kad Taryba kon- 
ferencijoje neišėjo su savo koncepcija. Pasaulio lietuvių centro valdyba paruošė savo statutą, apie tai 
neinformavusi Atkūrimo tarybą. Šiuo metu yra paruoštas abiejų grupių statutas - kompromisas. Visumoj 
jis visų šiandien vertinamas gerai. 

G. Kostkevičius. Akcentuoja, kad Vytauto Didž. universitetas turi būti kuriamas su užsienio lietuviais, 
kur buvo numatyta kurti su 6 fakultetais. Jeigu universitete studijuos užsieniečiai, konkrečiai JAV stu- 
dentai, tai automatiškai bus skiriama iš JAV Senato finansinė parama. Prof. V. Antanaitis vyksta į JAV 
užmegzti diplomatiniams ryšiams su Senatu. Tai turi padėti kun. J. Bieliauskas. Rektorių renka Senatas iš 
43 narių. Vienas variantas, rektorius A. Damušis, prorektorė L. Baškauskaitė. Neužkirsta perspektyva ir 
Teologijos fakultetui [...]. 


NR. 152. VDU ATKŪRIMO TARYBOS SEPTINTO POSĖDŽIO PROTOKOLAS. 
1989 M. LIEPOS 3 D. 


VDU archyvas, f. 1, ap. 1, b. 4, 1. 59-62. Rankraštis, originalas. 


1989 07 03 Tarybos posėdžio 
Protokolas Nr. 7 


1. Įžanginis žodis - supažindina su pereito posėdžio nutarimais (J. Vilemas) 

Dėl sudarytų komisijų - 1) pedagoginių kadrų komplektavimo; 2) rinkimų komisija, 3) krypčių koor- 
dinatoriai; 4)... 

[Dėl stojančiųjų: ] 

Dėl pokalbio su stojančiaisiais komisijos: G. Kostkevičius siūlo daryti komisijas atskiroms kryptims; 
A. Smailys: 

Paskelbiama egzaminatorių visų krypčių sudėtis (doc. A. Karoblis). Pridedamas lapas. 

Skelbiami 6 fakultetai ir kad užsienio studentai studijuos VDU-te. 

Reikia grįžti prie šių labai svarbių klausimų: 

Ekonomistų priimti: 1) didinti iki 50, 2) nedidinti ir palikti 30. Nuspręsta balsų dauguma - paliekama 
50 žmonių. 

Nustatomas berniukų-mergaičių santykis. Merginų nediskriminuoti! 

Taryboje įrašytas punktas, kad u-te būtų taikomi dėl karinės prievolės kaip ir kitose Respublikos aukš- 
tosiose mokyklose. 

Prof. V. Kučinskas - yra Respublikoje taisyklės ir jų reikia laikytis. Pasaulėžiūrą reikia tikrinti per isto- 
riją. Dėl lyties - negalima to leisti, nes u-te nebus jokios diskriminacijos. 

Prof. V. Paliūnas - nereikia skirti berniukų ir mergaičių. Inteligencijos testas yra siūlomas. 

Doc. M. Venslauskas - palikti pokalbį tik tiems, kurių toks pats balas. 

A. Patackas - turėti studento rašinį prieš akis ir prašyti tą rašinį komentuoti. 

Akad. L. Kairiūkštis - įvedus laisvų klausytojų instituciją, - reikalas spręsis. 

Prof. L. Pranevičius - egzaminai - tik rekomendacija, o testai, kuriuos studentai rašo - yra pagrindas 
atrinkti. 

Nutarta: pokalbį taikyti tik tiems, kurie išlaiko vienodais pažymiais. Dauguma balsų - už šį variantą. 

Nutarta: berniukų-mergaičių klausimas išspręstas - lygios teisės. 

Stojantiems su A. mokyklos baigimo diplomais - neriboti, išėjusių iš kitų aukštųjų mokyklų kursų - 
irgi neriboti. 

Amžius - 35 m. 

[Dėl Teologijos fakulteto galimybės: ] 

„Laisvos Europos“ balsas, kalbėjęs kun. Svarinskas - neatkuriamas Teologijos f-tas. Akad. J. Vilemas 
kreipiasi į susirinkusius išsitarti dėl Teologijos f-to įtraukimo į u-to sistemą. Taryba šios galimybės 
neatmeta. 

Doc. G. Kostkevičius informuoja - kalbėjęs su kardinolu Vincentu Sladkevičium ir Kauno kunigų 
seminarijos rektoriumi Viktoru Butkum apie Teologijos f-to atkūrimą. 

Prof. A. Smailys - Teologijos fakulteto klausimas - tai mūsų visuomenės reikalas. Nori grupę turėti ir 
evangelikai. Nieko prieš neturime - Teologijos f-tas turėtų būti u-te. 

Prof. V. Vaičiuvėnas siūlo sudaryti komisiją šiam klausimui spręsti. 

A. Patackas - kunigija - inteligentijos dalis. Pakolkas kunigų intelektualinis lygis yra žemas. 

Prof. A. Smailys, prof. V. Butkus, A. Patackas - komisija dėl Teologijos f-to. 

Statutas (tęsinys) 

Prof. R. Baltrušis - punktas 12. 

Prof. A. Smailys - rinkimų funkciją palikti Senatui. Išeivija rinkimų procesą turi atlikti pati. Kalbėjo 
prof. Mickis, prof. Vaičiuvėnas (įtraukti rinkikų sąrašą; Kairiūkštis - išrinkta Taryba yra, Centras — 
yra, rinkėjų dabar neforsuoti. Organizuoti rinkėjų kolegiją antrame etape. Palikti jau esamus punktus. 
Prof. St. Masiokas - ieškota variantų, kaip padaryti Tarybą paritetiniais pagrindais. 

Dėl finansinės-ūkinės veiklos: 

Įgalioti prezidiumą vykdyti ūkinę-finansinę veiklą (sekančiame posėdyje referuoti apie lėšų paskirs- 
tymą.) Balsų dauguma nutarta prezidiumą įgalioti vykdyti ūkinę-finansinę veiklą. 

Statutas. Svarstė VDU-to Atkūrimo tarybos nariai ir Centro tarybos atstovai. 

Informuoja prof. R. Baltrušis. Statutas turi užtikrinti U-to funkcionavimą. Siūloma išklausyti ir išeivi- 
jos nuomonės dėl rektoriaus (suderinti nuomones, rektorių remtų išeivija ir Lietuvos mokslininkai). 

Doc. G. Kostkevičius informuoja apie išeivijos požiūrį į VDU-tą, finansavimo galimybes. 

Prof. A. Smailys - jei lėšas duoda Lietuvos Respublika, tai nėra jokio reikalo paritetiniais pagrindais 
kurti šį un-tą. 

Prof. V. Paliūnas - rektorių renka Senatas pilnu sąstatu. Tokie rinkimai yra demokratiškesni. Kaip 
išeivija atvyks į Tarybos posėdžius? Iš užsienio turės atvažiuoti 49 žmonės. Sudaryti rinkėjų kolegiją: 20 - 
mūsų, 20 - išeivijos. Mes dirbame didelį juodą darbą, o kalbos įvairios. Jis kursis apie 3 m. Įtarti Tarybą, 
jos žmones, kaip ir Centro, nedora, nes visi dirba nuoširdžiai. Po metų galima daug ką keisti - rektorius, 
prorektoriai, dekanai renkami kas metai. Užkertamas kelias protekcionizmui, nedorumo įsigalėjimui. 

1) 41-41 mūsų Taryba ir išeivija (Venslauskas), 

2) 20-20 kaip formuojama rinkėjų kolegija, 

3) Senatas, papildytas nariais. 

Doc. M. Venslauskas - iki rektoriaus rinkimų. Un-to atkūrimui vadovauja Tarybos pirmininkas. 

Doc. G. Kostkevičius siūlo išrinkti prezidiumą, įtraukiant išeiviją. 

Akad. L. Kairiūkštis - 41 asmuo bus išjudintas Čikagos suvažiavime. To punkto išmesti iš dėmesio: 
maksimaliai įtraukti užsienio lietuvius į u-to veiklą. 

Prof. R. Baltrušis - Taryba pasilieka + Pasaulio Centras. 

Nutarta: Senato funkcijas vykdo Taryba, 12.1 [punktas] (iki tikro Senato išrinkimo), papildyta Pasaulio 
Centro valdyba (balsų dauguma). 

12.4-as punktas: į 13-4 p. įrašyti: rektorius atsiskaito kasmet Senatui už savo veiklą. 12.4 punktas 
demontuojamas. Senatas renka rektorių. 

12.4 - Senatas kas metai svarsto ir tvirtina rektoriaus ataskaitą, renka rektorių, prorektorius. Rekto- 
riumi gali būti... Su korekcija: balsų dauguma priimta. 

12.5 - priimta 

12.10 - koreguotas 

12.12 - palikti taip, kaip yra 

13.1 - atkrito! 

Rektorius prisaikdinamas Senatui. Nutarta: laikinam laikotarpiui priesaikos dar nebus. 

14. Dėl triumvirato. Kalbėjo akad. L. Kairiūkštis, G. Kostkevičius, St. Masiokas; A. Smailys siūlo pada- 
ryti vicepirmininkus: V. Antanaitis - triumvirato idėja nereali; numatyti žmones jam pagelbėti. Rekto- 
riaus pareigas iki jo rinkimų vykdo at. Tarybos pirmininkas (už šį variantą - dauguma). 

15. dekanai - daktarai (išimtinais atvejais - docentai). 

18, 19, 20,21, 22, 23, 24, 25,26, 27, 28, 29, 30, 31, 32, 33, 34, 35, 36, 37, 38, 39,40, 41, 42 lėšas sudaro - vals- 
tybinės dotacijos ir pajamos, gaunamos iš... ir dotacijų pavidale iš užsienio (lietuvių) ir kt. organizacijų, 
atskirų asmenų. 43 - naują statutą; 44 - atkrinta. 

Buvo trys VDU statutai, iš jų vienas laikinas. 

Prof. A. Smailio - dėl bibliotekos. Knygas turi perimti Taryba. 

A. Patackas - biblioteką kompiuterizuoti. Išskirti tris žmones bibliotekos reikalų tvarkymui. 

Prof. P. Zakarevičius - įrašyti punktą į nutarimo projektą dėl bibliotekos. 

J. Oksas, A. Smailys. (A. Smailys - eina laikinai bibliotekos direktoriaus pareigas). 

Akad. J. Vilemas - prašo neskleisti informacijos, nesuderintos su akad. J. Vilemu. 

Prof. V. Antanaitis prašo įgaliojimų JAV kaupti medžiagą apie dėstytojus VDU-tui. Taryba sutiko. 


Pirmininkas: akad. J. Vilemas 
Sekretorė: doc. J. Misiūnienė [parašas] 


NR. 153. VDU ATKURIAMOJO LAIKOTARPIO STATUTAS. 1989 M. LIEPOS 3 D. 


Algirdo Avižienio archyvas, f. 5, ap. 4, b. 11. Mašinraštis, kopija. 
Skelbta: Žemaitytė-Narkevičienė, Ona. „Aukuro“ fenomenas. - Kaunas: Pasaulio lietuvių centras, 2005, p. 42-46. 


Vytauto Didžiojo universiteto 
Atkuriamojo laikotarpio 


STATUTAS 


1. Vytauto Didžiojo universitetas (toliau Universitetas) - savarankiška aukštoji mokymo ir mokslo 
įstaiga, Lietuvos ir viso pasaulio lietuvių švietimo, kultūros ir mokslo židinys. Jo oficialus pavadinimas - 
„Vytauto Didžiojo universitetas“ - rašomas lietuvių ir lotynų kalbomis. 

2. Pagrindinė Universiteto veiklos nuostata yra akademinės laisvės principas, garantuojantis dėstyto- 
jams ir studentams pasaulėžiūros ir sąžinės laisvę. 

3. Universitetas savarankiškai nustato savo organizacinę ir valdymo struktūrą, mokymo programas ir 
veiklos pobūdį. 

4. Universiteto tarpusavio įsipareigojimai valstybei ir valstybės - Universitetui yra grindžiami 
sutartimis. 

5. Universiteto oficialioji kalba yra lietuvių kalba. 

6. Universitetas yra juridinis asmuo, turintis savarankišką balansą, einamąją, atsiskaitomąją ir užsienio 
valiutos sąskaitas. Savo veikloje vadovaujasi šiuo Statutu, Lietuvos aukštosios mokyklos koncepcija, Lie- 
tuvos TSR įstatymais. 

7. Universiteto struktūriniai vienetai yra katedros, mokymo-mokslo laboratorijos, fakultetai ir kiti 
padaliniai. Universiteto bendrąją vidaus tvarką nustato reglamentai, potvarkiai, nuostatai. 

8. Svarbiausi Universiteto tikslai yra: 

- parengti tautinės, humanistinės kultūros ir mokslo požiūriu išprususius absolventus; 

- dirbti mokslo darbus, kurie reikalingi žmonijai ir ypač nepriklausomai Lietuvai, kad ji galėtų vėl 
įsijungti į tarptautinę akademinę veiklą; 

- Lietuvos dvasiniais, moksliniais bei kultūriniais pasiekimais dalintis su pasaulio visuomene. 

9. Universitete gali kurtis dėstytojų, studentų, aspirantų, klausytojų politinės, profesinės, religinės, kul- 
tūrinės, nacionalinės, sportinės ir kitokios organizacijos, kurių įstatai ir programa neprieštarauja Lietuvos 
TSR Konstitucijai. Visoms organizacijoms suteikiama vienoda teisė veikti ir dalyvauti visuomeniniame 
Universiteto gyvenime. 

10. Universitetas turi teisę stoti į aukštųjų mokyklų asociacijas, iš jų ir į tarptautines. 


VALDYMAS 


11. Atkuriamuoju laikotarpiu Universitetą tvarko: Atkuriamasis senatas (toliau Senatas), Rektoratas ir 
Priežiūros kolegija. Senatas - aukščiausiasis Universiteto valdymo organas, atliekantis įstatymų leidimo 
funkcijas. Rektoratas - Universiteto vykdomoji valdžia. Priežiūros kolegija prižiūri Universiteto vidaus 
įstatų laikymąsi ir vykdo kitas statuto numatytas funkcijas. 

12. Senatas. 

12.1. Sudaromas pariteto pagrindais iš Lietuvos ir Lietuvos išeivijos mokslininkų; į jį įeina 1989 m. 
kovo 30 d. Kauno mokslininkų išrinktos Universiteto Atkūrimo tarybos 43 nariai; 1989 m. balandžio 28 d. 
konferencijoje „Tautinė aukštosios mokyklos koncepcija ir Kauno universitetas“ išrinktos Pasaulio 
lietuvių kultūros, mokslo ir švietimo centro valdybos 15 narių bei 41 asmuo, kuriuos išrinks VI-jo 
Lietuvių mokslo ir kūrybos simpoziumo, įvyksiančio 1989 m. lapkričio 22-26 d. d. Čikagoje, dalyviai. Iki 
Senato suformavimo, laikinai pareigas vykdo Laikinasis senatas, sudarytas iš 1989 m. kovo 30 d. Kauno 
mokslininkų išrinktosios Universiteto Atkūrimo tarybos narių ir 1989 m. balandžio 28 d. konferencijoje 
išrinktos Pasaulio lietuvių kultūros, mokslo ir švietimo centro valdybos narių. 

12.2. Išsirenka pirmininką ir pirmininko pavaduotoją. Senato pirmininku ir jo pavaduotoju negali būti 
Rektorato nariai. 

12.3. Senatas kas metai svarsto rektoriaus ataskaitą, renka rektorių, prorektorius ir dekanus. Rektoriumi 
gali būti Lietuvos arba Lietuvos išeivijos mokslininkas, turintis mokslų daktaro laipsnį arba profesoriaus 
vardą. 

12.4. Renka Priežiūros kolegiją, Revizijos komisiją, konkursines komisijas ir tvirtina jų nuostatus. 

12.5. Sprendžia katedrų, fakultetų ir kitų savarankiškų padalinių sudarymo ir panaikinimo klausimus, 
nustato specialybių pavadinimus, studijų teminius planus ir programas. 

12.6. Tvirtina socialinio-ekonominio Universiteto vystymo projektą, pajamų-išlaidų sąmatą, išklauso 
Revizinės komisijos ataskaitą, sprendžia pagrindinius Universiteto ūkinės-finansinės veiklos klausimus. 

12.7. Svarsto ir ratifikuoja Universiteto sudarytas sutartis su valstybinėmis, kooperatinėmis ir kitomis 
organizacijomis, esančiomis ir Lietuvoje, ir užsienyje. 

12.8. Svarsto konkursinių komisijų rekomendacijas ir jas tvirtina, nagrinėja Priežiūros kolegijos teiki- 
mus dėl Universiteto vidaus įstatymų laikymosi. 

12.9. Siūlo Lietuvos TSR vyriausybei Universiteto veiklą liečiančių įstatymų projektus. 

12.10. Dviejų trečdalių balsų dauguma sustabdo arba atšaukia Rektorato ir kitų Universiteto organų 
priimtus nutarimus. 

12.11.Senato nutarimai priimami paprasta balsų dauguma. Jie galioja, jei balsavime dalyvavo ne mažiau 
kaip du trečdaliai Lietuvoje esančių Senato narių. Renkant rektorių, prorektorius, Senato pirmininką ir jo 
pavaduotoją, keičiant Universiteto statutą, tvirtinant Priežiūros kolegijos, Revizijos komisijos, konkursi- 
nių komisijų nuostatus, sudarant Senato darbo reglamentą, balsavimo rezultatai laikomi galiojančiais, jei 
balsavime dalyvavo du trečdaliai Senato narių. 

12.12. Ne mažiau kaip trečdalio narių siūlymu gali būti šaukiamas neeilinis Senato posėdis. 

12.13. Keičia ir tvirtina Universiteto statutą. 

13. Rektorius: 

13.1. Vadovauja Universiteto veiklai. 

13.2. Leidžia visiems Universiteto darbuotojams ir studentams privalomus įsakymus. 

13.3. Įstatymų ir šio Statuto numatyta tvarka priima ir atleidžia studentus ir tarnautojus. 

13.4. Tvirtina prorektorių ir dekanų veiklos įgaliojimus. 

13.5. Sudaro sutartis su ministerijomis, žinybomis, įmonėmis, organizacijomis, aukštosiomis mokyklo- 
mis ir mokslo įstaigomis dėl lėšų, reikalingų Universiteto veiklai. 

13.6. Atidaro Universiteto sąskaitas bankuose, sudaro sutartis, išduoda įgaliojimus. 

13.7. Formuoja Universiteto darbuotojų kolektyvą, organizuoja darbą. 

13.8. Pirmininkauja Rektorato posėdžiams. 

14. Rektoriaus pareigas iki jo rinkimų vykdo Universiteto Atkūrimo tarybos pirmininkas. 

15. Rektoratas. 

15.1. Jį sudaro rektorius, prorektoriai ir fakultetų dekanai. Rektorato nariais gali būti renkami daktaro 
mokslinį laipsnį ar profesoriaus vardą turį asmenys, išskyrus prorektorių administracijos ir ūkio reikalams. 

15.2. Koordinuoja visų Universiteto padalinių veiklą. 

15.3. Sudaro Universiteto pajamų ir išlaidų sąmatos projektą. 

15.4. Organizuoja ryšius su kitomis organizacijomis šalyje ir užsienyje. 

15.5. Siūlo komisijas Senate svarstomiems klausimams rengti. 

16. Priežiūros kolegija. 

16.1. Prižiūri rektoriaus ir kitų administracijos pareigūnų įsakymų ir nurodymų atitikimą Universiteto 
Statutui ir Universiteto veikiantiems įstatymams, o iškilus prieštaravimams, informuoja apie tai Senato 
pirmininką. 

16.2. Nagrinėja nesutarimus ir konfliktus tarp darbuotojų, studentų, klausytojų ir administracijos, taip 
pat aiškinasi skundus dėl priėmimo į Universitetą komisijos sprendimų. 

16.3. Vykdo kitas nuostatų numatytas funkcijas. 


UNIVERSITETO KLAUSYTOJAI 


17. Universiteto klausytojais yra: studentai, laisvieji klausytojai ir aspirantai. Studentais priimami 
asmenys, baigę vidurinę mokyklą. Aspirantais priimami asmenys, baigę aukštąją mokyklą. Studentų ir 
aspirantų priėmimo taisykles nustato Universiteto Senatas. Laisvųjų klausytojų priėmimo tvarką nustato 
Rektoratas. 

18. Klausytojų atleidimo sąlygas ir tvarką, jų pareigas ir teises, taip pat gyvensenos normas kolegialiai 
nustato Senatas kartu su savivaldos organais. Užsienio studentai, atvykstantys studijuoti į Universitetą, 
naudojasi tomis pačiomis teisėmis kaip ir kiti Universiteto studentai. 

19. Universiteto absolventai gauna Universiteto baigimo diplomus, laisvieji klausytojai - pažymėjimus. 
Baigiamieji egzaminai laikomi ir diplominiai darbai ginami valstybinėse komisijose. 

20. Universiteto klausytojai turi teisę į savivaldą, kurią įgyvendina per studentų parlamentą. Jo kompe- 
tenciją nustato Universiteto Senatas. 


MOKSLO-PEDAGOGINIS IR MOKSLO PERSONALAS 


21. Universiteto mokslo-pedagoginio personalo nariais yra: katedrų vedėjai, profesoriai, docentai, dės- 
tytojai, asistentai. Mokslo personalo nariais yra: mokslo laboratorijų vedėjai, moksliniai bendradarbiai. 

22. Universiteto profesoriumi gali būti asmuo, turintis mokslų daktaro laipsnį ir 5 metų pedagoginio 
darbo aukštojoje mokykloje stažą; docentu - turintis mokslų kandidato laipsnį ir taip pat 5 metų pedago- 
ginio darbo aukštojoje mokykloje stažą, Universiteto dėstytoju gali būti asmuo, turintis aukštojo mokslo 
diplomą ir 3 metų pedagoginio darbo aukštojoje mokykloje stažą; asistentu - turintis aukštojo mokslo 
diplomą. 

23. Užsienyje įgytas mokslo laipsnis prilyginamas Vytauto Didžiojo universitete galiojantiems mokslo 
laipsniams, išsprendus jo ekvivalentą individualiai konkursinės komisijos teikimu. 

24. Kvalifikacinius reikalavimus mokslo laboratorijų vedėjams ir mokslo bendradarbiams nustato 
Senatas. 

25. Katedrų ir mokslo laboratorijų vedėjų, profesorių, docentų, dėstytojų, asistentų ir mokslo darbuo- 
tojų pareigos užimamos tik rinkimų keliu. Universiteto atkūrimo laikotarpiu mokslo-pedagoginius ir 

mokslo personalo narius renka Senatas konkursinės komisijos teikimu. Pradėjus dirbti Universitete, kon- 
kursas kartojamas po vienerių metų, po to - po trejų, o paskui - kas penkeri metai. 

26. Universitetas turi teisę savarankiškai priimti dirbti antraeilėms pareigoms kitų įstaigų darbuotojus. 

27. Mokslo-pedagoginis ir mokslo personalas ruošiamas Universiteto aspirantūroje bei doktorantūroje, 
o taip pat kitų valstybių mokymo bei mokslo įstaigose. Personalo nariai tobulinimosi tikslais plačiai nau- 
dojasi stažuotėmis užsienyje, o taip pat ir kūrybinėmis atostogomis. Kūrybinių atostogų tvarką nustato 
Senatas. 

28. Mokslo-pedagoginio personalo ir studentų skaičiaus santykio normatyvas Universitete yra: vienam 
dėstytojui - penki studentai. 

29. Mokslo-pedagoginio personalo pedagoginio krūvio ir apmokėjimo už mokymo-metodinį darbą 
principus nustato Senatas. 

30. Universitetas pagal sutartis su kitomis mokslo ir mokymo įstaigomis gali organizuoti studentų 
ruošimą šių įstaigų bazėje. Tuo tikslu minėtose įstaigose kuriamos bazinės katedros, kurios įeina į profi- 
liuojamo fakulteto struktūrą ir yra Universiteto padaliniai. 

31. Universiteto inžinerinio, techninio mokymo, pagalbinio ir administracijos-ūkio personalo kiekį 
nustato Senatas. 


MOKYMO-MOKSLO PROGRESO ORGANIZAVIMAS 


32. Universitetinės studijos ir mokslinis darbas sudaro vieningą integruotą visumą. Universitete yra šios 
studijų formos: paskaitos, pratybos, laboratoriniai darbai, seminarai, grafiniai ir skaičiuojamieji darbai, 
studijiniai, kūrybiniai, kursiniai ir diplominiai darbai, ekskursijos, ekspedicijos, mokomosios, gamybinės 
bei diplominės praktikos, savarankiškas darbas. 

33. Pagrindinis bazinis studentų ruošimo padalinys yra katedra. Fakultetas yra padalinys, organizuo- 
jantis vienos ar kitos mokslo šakos specialistų ruošimą ir tyrimo darbus. Katedrų ir fakultetų uždaviniai, 
funkcijos ir teisės reglamentuojasi nuostatais, kuriuos tvirtina Senatas. 

34. Universitete dėstoma lietuvių kalba. Tam tikrais atvejais, kai užsienio lektorius arba studentas 
nemoka lietuvių kalbos, gali būti dėstoma ir kitomis kalbomis. 

35. Mokymosi turinį ir organizavimą nustato bendrojo lavinimo ir specialybių studijų reglamentas, 
kurį sudaro katedros ir tvirtina Universiteto Senatas. Studijų planą pagal šį reglamentą suformuoja pats 
studentas, konsultuojamas katedros. 

36. Dalį mokymosi laiko studentai studijuoja kitose mokslo ir mokymo įstaigose, kuriose pagal sutartis 
su Universitetu įkuriamos bazinės katedros. Specialybinių žinių pagilinimui studentai gali būti siunčiami 
stažuotis į kitų šalių universitetus. 

37. Mokslo darbams finansuoti naudojami du pagrindiniai šaltiniai: lėšos iš valstybinių organizacijų ir 
lėšos, gaunamos iš užsakovų pagal sutartis. Mokslo darbų finansavimo tvarką nustato Senatas. 


TURTAS, LĖŠOS IR ŪKINĖ VEIKLA 


38. Universiteto turtą ir lėšas sudaro: valstybės, privačių asmenų, kooperatyvų, visuomeninių ir kitų 
organizacijų perduoti arba kitais teisėtais būdais įsigyti pagrindiniai fondai, inventorius ir medžiagos, 
o taip pat jo sąskaitose esančios finansinės lėšos, pajamos, gaunamos pagal sutartis su valstybinėmis, 
kooperatinėmis ir kitomis organizacijomis. Papildomos lėšos gali būti gaunamos iš ūkinės-gamybinės 
Universiteto veiklos, iš užsienio organizacijų ir atskirų asmenų. 

39. Finansinę-ūkinę veiklą Universitetas vykdo visiškai savarankiškai, remdamasis Senato patvirtinta 
sąmata. Faktiškai turimų lėšų sumos ribose Senatas turi teisę keisti išlaidų naudojimo sritis (straipsnius). 

40. Universiteto finansinę ir ūkinę veiklą tikrina jo Revizijos komisija. 

41. Universitetas palaiko tiesioginius mokslinius ir ekonominius ryšius su užsienio firmomis nustatyta 
tvarka, steigia kooperatyvus ir kitas ekonominę veiklą vykdančias įmones. 


STATUTO KEITIMO TVARKA. 
UNIVERSITETO REORGANIZAVIMAS IR LIKVIDAVIMAS 


42. Atkuriamasis Senatas nutraukia savo veiklą ir panaikinamas atkuriamojo laikotarpio Statuto veiki- 
mas priėmus naująjį Vytauto Didžiojo universiteto Statutą ir suformavus Universiteto Senatą. 
43. Universitetas reorganizuojamas ir likviduojamas įstatymų numatyta tvarka. 


DoKUMENTAI 


Šis Statutas aptartas ir patvirtintas VDU Atkūrimo tarybos posėdyje 1989 m. liepos mėn. 3 d. Kaune. 
VDU Atkūrimo tarybos antspaudas 


[Parašas] J. Vilemas 
1989 m. liepos 11 d.!“* 


NR. 154. IšŠTRAUKA Iš LiETUvos TSR AukščiausIOsIOS TARYBOS POSĖDŽIO 
STENOGRAMOS. 1989 M. LIEPOS 4 D. 


Lietuvos TSR Aukščiausiosios Tarybos (vienuoliktojo šaukimo) dvyliktoji sesija. 1989 m. liepos 4-5 d. stenogramos. - 
Vilnius: Lietuvos TSR Aukščiausiosios Tarybos Prezidiumo leidykla, 1989, p. 67-70. 

Lietuvos TSR įstatymo dėl Vytauto Didžiojo universiteto atkūrimo projektas. Vytauto Didžiojo universiteto Atkūrimo 
tarybos pirmininko Jurgio Vilemo pranešimas. In Kauno tiesa, 1989 07 05. Nr. 154, p. 2. 


Pirmininkas. Dabar pereisime prie kito dienotvarkės klausimo. Svarstysime Lietuvos TSR įstatymą 
dėl Vytauto Didžiojo universiteto atkūrimo. Žodis suteikiamas Vytauto Didžiojo universiteto Atkūrimo 
tarybos pirmininkui, Lietuvos TSR Mokslų Akademijos fizikinių techninių energetikos problemų insti- 
tuto direktoriui akademikui Jurgiui Vilemui. 

J. Vilemas. Gerbiami deputatai, visi šios labai reikšmingos Lietuvos istorijai sesijos dalyviai! Lietuvos 
Atgimimo procesas sužadino visą tautą. Krašto atsinaujinimui negali būti abejinga nė viena nors šiek tiek 
mąstanti asmenybė. Vienas iš svarbiausių, aktualiausių uždavinių, turinčių ypatingą reikšmę kultūriniam 
ir dvasiniam atsinaujinimui, ekonomikos suklestėjimui, yra aukštojo mokslo sistemos esminė rekons- 
trukcija. Neatsitiktinai tiek daug dėmesio šiam klausimui skiriama įvairiose publikacijose, diskusijose 
ir konferencijose. Šios problemos kontekste ypatingą vietą užima idėja atkurti Vytauto Didžiojo univer- 
sitetą Kaune. Sparčiai besiplečiantis nacionalinės kultūros, būties ir savimonės formavimosi procesas, 
noras galimai sparčiau likviduoti netolimos praeities skriaudų Lietuvos kultūrai ir mokslui pasekmes 
ragina nedelsiant atgaivinti Kauno universitetą su ten klestėjusia kūrybine dvasia. Lietuvos kūrybinė 
inteligentija, mokslininkai, didelė dalis visuomenės labai remia šią idėją. Kas nuveikta siekiant to tikslo? 

1988 metais Respublikos spaudoje, visuomenės susirinkimų salėse, aukštųjų mokyklų auditorijose 
prasidėjo Vytauto Didžiojo universiteto atkūrimo galimybių, būdų ir ypač būsimo Universiteto modelio 
svarstymai. Buvo pasiūlyta keliolika atkuriamo Universiteto sampratų. 1988 metų rugsėjo mėnesį Liau- 
dies švietimo ministerija sudarė Kauno universiteto atkūrimo komisiją. Komisija šių metų pradžioje 
pateikė Kauno universiteto sampratą, kuri vis dėlto netenkino nei visuomenės, nei Lietuvos mokslininkų 
daugumos. 1989 metų kovo mėnesį Kauno aukštųjų mokyklų profesorių ir mokslinio tyrimo institutų 
mokslo daktarų susirinkime slaptu balsavimu buvo išrinkta 30-ties asmenų Vytauto Didžiojo universiteto 
Atkūrimo taryba. Į ją taip pat pakviesti visų Kauno aukštųjų mokyklų vadovai, Sąjūdžio ir miesto valdžios 
atstovai. Aukštųjų mokyklų vadovai sutiko visokeriopai remti atkuriamą Universitetą. Naujos aukšto- 
sios mokyklos veikla ir plėtojimas be kitų aukštųjų mokyklų, mokslinių institutų bei gamyklų paramos 
būtų labai sunkus. Ši taryba dabar yra vienintelis, demokratiškais pagrindais išrinktas, juridiškai įteisintas 
organas, besirūpinantis universiteto atkūrimu. 

1989 metų balandžio mėnesį Kaune įvyko konferencija, skirta tautinės aukštosios mokyklos išvystymui 
ir Kauno universiteto atkūrimui. Joje paskelbtas Vytauto Didžiojo universiteto atkūrimo aktas. Šioje kon- 
ferencijoje įsteigtas Pasaulio lietuvių kultūros, mokslo ir švietimo centras. Išrinkta jo valdyba. Tikimasi, 
kad centras bus labai svarbus lietuvių kultūros raidos ir Vytauto Didžiojo universiteto atkūrimo veiksnys. 

1988-1989 metų laikotarpiu Vytauto Didžiojo universiteto atkūrimo klausimu vyko įvairaus lygio 
pasitarimai su vietine valdžia, Liaudies švietimo ministerija ir vyriausybe. Daugeliu atvejų esminiai Uni- 
versiteto atkūrimo klausimai susilaukė pritarimo ir palaikymo. 

Dabartinė universiteto samprata išsivystė visų minėtų veiksnių įtakojama. Vytauto Didžiojo univer- 
siteto Atkūrimo taryba, savo įvairiuose posėdžiuose visapusiškai išnagrinėjusi ir įvertinusi visuomenės, 
minėtų komisijų ir tarybų nuomonę, kartu ir Pasaulio lietuvių kultūros, mokslo ir švietimo centro valdyba 
patvirtino tokią atkuriamo universiteto sampratą: 


14 Įrašyta ranka. 

VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


Vytauto Didžiojo universitetas - tai nepriklausomas, modernus, humanitarinio-fundamentalaus pobū- 
džio, iš pradžių palyginti mažas universitetas. Jo profesoriams ir studentams užtikrinama sąžinės, pasaulė- 
žiūros ir kūrybos laisvė. Dėl tokios Universiteto sampratos daugumos Atkūrimo tarybos ir centro tarybos 
narių nuomonės sutampa. Mokymo bei mokslo kryptis, studentų ruošimo specialybes Universitetas 
parenka ir tvirtina savarankiškai, sudarinėja studentų mokymo planus bei programas, nepaisydamas stan- 
dartinių, pasenusių sąjunginių mokymo planų. Mokymo procesą, mokslinių tyrimų darbus Universitetas 
vykdys remdamasis savo statutu. Savarankiškai palaikys ryšius su užsienio aukštosiomis mokyklomis, 
keisis studentais, dėstytojais, moksline informacija. Universitete turės teisę mokytis ir dėstyti asmenys, 
nepriklausomai nuo jų įsitikinimų, religinių ir politinių pažiūrų. 

Atskiro paaiškinimo reikalauja samprata - „humanitarinio pobūdžio Universitetas“. Universiteto 
humanitarinis lavinimas - neatsiejama visų krypčių ir specialybių studijų dalis. Pirmuose dviejuose kur- 
suose humanitarinės disciplinos bus dėstomos visų krypčių ir visų specialybių studentams. Numatoma 
didelė humanitarinių disciplinų įvairovė, jas studentai galės laisvai pasirinkti. Pirmaisiais studijų metais 
planuojama dėstyti humanitarines disciplinas: lietuvių kalbos kultūrą, politologiją, sociologiją, kultūros 
filosofiją, Lietuvos istoriją, metodologijų pagrindus, pasaulio kultūros istoriją, pagrindinių pasaulio reli- 
gijų studijas, informatiką, ekologinę etiką. Dalį šių disciplinų dėstys šių sričių žinovai užsienio lietuviai, 
užsienio universitetų mokslininkai. 

Mokymo bei mokslinę veiklą numatoma organizuoti vadovaujantis tokiais principais: 1) mokymas ir 
mokslas - du neatsiejami procesai; 2) atsižvelgiant į dabartinę mokslo, kultūros ir ekologinę padėtį, rengti 
specialistus, kurie ypač bus reikalingi Lietuvai XXI amžiuje, gyvenant ir dirbant visiško savarankiškumo 
sąlygomis. Pradiniu Universiteto vystymosi laikotarpiu numatomos keturios pagrindinės mokymo bei 
mokslo vystymo kryptys, kurios vėliau suformuos atskirus fakultetus: 

- humanitariniai mokslai su specialybėmis - kultūros istorija, etnokultūra, menotyra; 

- ekonomikos mokslai su menedžmento, marketingo ir tarptautinių ryšių specialybėmis; 

- tikslieji mokslai su informatikos, matematikos, taikomosios fizikos, mechanikos specialybėmis; 

-  biologijos-ekologijos mokslai su fiziologijos, mikrobiologijos-biotechnologijos, ekologijos specia- 
lybėmis. 

Tai nėra galutinai fiksuotas specialybių ir fakultetų sąrašas. Atsiradus būtinybei, o, svarbiausia, paruo- 
šus mokslo-pedagoginį personalą, bus atidaromi nauji fakultetai, pradedami ruošti kitų mokslo sričių 
specialistai. 

Tikimės, kad Vytauto Didžiojo universitetas bus pirmoji aukštoji mokykla, kurioje fundamentinis 
mokslas ir mokymo procesas bus neatsiejami dalykai. Universitete turėtų būti išbandomi nauji kūrybi- 
niai ryšiai tarp aukštosios mokyklos ir mokslinių tyrimų institutų, ir, visų pirma, akademinių. Tai padės 
sugriauti tuos barjerus, kurie iki šiol egzistuoja tarp aukštųjų mokyklų ir Mokslų Akademijos. Čia įgytas 
patyrimas gali būti labai naudingas ir kitoms aukštosioms mokykloms, visai mokslo pažangai Lietuvoje. 
Būtinybė savarankiškos Lietuvos sąlygomis suvienyti aukštąjį mokslą ir fundamentinių mokslinių tyrimų 
centrą - Mokslų Akademiją tampa vis akivaizdesnė. Ši idėja susilaukia vis platesnio mokslinės visuome- 
nės pritarimo. 

Vytauto Didžiojo universiteto atkūrimą labai palaiko užsienio lietuvių visuomenė. Tik jos atstovų, 
dalyvavusių minėtoje balandžio mėnesį konferencijoje, entuziazmo dėka buvo nutarta Universiteto darbą 
pradėti dar šiais metais. Manau, kad jau artimiausiu metu bus susitarta abiem pusėm priimtinomis ir 
palankiomis sąlygomis suvienyti pastangas siekiant kuo sparčiau padaryti Vytauto Didžiojo universitetą 
tikrai vertu šio vardo, pasiekti, kad jis taptų viso pasaulio lietuvių mokslo ir kultūros centru. 

Tačiau pagrindinis veiksnys, lemiantis Universiteto ugdymo ir vystymo sėkmę, bus Lietuvos vyriausy- 
bės, Aukščiausiosios Tarybos, visos visuomenes palankumas ir parama. Tik jums, gerbiami deputatai, pri- 
tariant ir palaikant, galima tikėti, kad Universiteto ugdymo ir brendimo procesas bus priimtinai trumpas, 
ojo absolventai taps reikšmingu Lietuvos suklestėjimo veiksniu. 

Yra kita, grynai formali priežastis, dėl kurios taip pat reikia jūsų pagalbos. Kaip žinote, nauja aukštoji 
mokykla pagal iki šiol galiojančius įstatymus gali būti atidaryta tik TSRS Ministrų Tarybos sprendimu. 
Žvelgiant iš šios dienos pozicijų, toks įstatymas yra mus žeminantis ir nepriimtinas. Savarankiškoje Lietu- 
voje mes turime teisę patys spręsti, kokios aukštosios mokyklos mums reikalingos, kokių sričių specialistus 
mes turime ruošti. Todėl prašau jus šiandien priimti įstatymą dėl Vytauto Didžiojo universiteto atkūrimo 
Kaune ir tuo pademonstruoti Lietuvos ryžtą ir valią kovojant už savo krašto laisvę ir nepriklausomybę. 


DoKUMENTAI 


Pirmininkas. Po išsamaus gerbiamo Vilemo pranešimo... Nebūtina? Tada leiskite pagarsinti Lietu- 
vos TSR Aukščiausiosios Tarybos įstatymo projektą, kurį jūs turite, bet tenai antrajame punkte siūloma 
išbraukti žodžius „nustatyti studentų priėmimui kontingentą“. Tame projekte siūloma išbraukti. Nėra pas 
jus? Man pateikė su išbrauktais žodžiais. Ar yra kokių nors papildymų prie pateikto projekto? Nėra. Tada 
balsuosime. Kas už tai, kad šis Aukščiausiosios Tarybos įstatymo projektas būtų priimtas, prašome bal- 
suoti. Tokiu būdu 240 balsų už, prieš - 18, ir 8 susilaikius atkuriamas Vytauto Didžiojo universitetas 


NR. 155. VDU ATKŪRIMO ĮSTATYMAS. 1989 M. LIEPOS 4 D. 


LCVA, f. R-758, ap. 2, b. 771, 1. 36. Mašinraštis, originalas. 
Publikuota: Kauno tiesa, 1989 07 05. Nr. 154, p. 1; Komjaunimo tiesa. 1989 07 06, p. 1. 


LIETUVOS TARYBŲ SOCIALISTINĖS RESPUBLIKOS 
ĮSTATYMAS 


Dėl Vytauto Didžiojo universiteto atkūrimo 


Lietuvos TSR Ankščiausioji Taryba nutaria: 

1. Atkurti Vytauto Didžiojo universitetą ir suteikti jam savarankiškos aukštosios mokyklos statusą. 

2. Pavesti Lietuvos TSR Ministrų Tarybai įregistruoti Vytauto Didžiojo universiteto statutą, numatyti 
galimybes finansuoti universiteto veiklą, kurti ir plėtoti materialinę bazę. 


Lietuvos TSR Aukščiausiosios Tarybos prezidiumo antspaudas 


Lietuvos TSR Aukščiausiosios Tarybos prezidiumo pirmininkas V. Astrauskas [parašas] 
Lietuvos TSR Aukščiausiosios Tarybos prezidiumo sekretorius L. Sabutis [parašas] 


[Antspaudas] 
Lietuvos TSR Aukščiausiosios Tarybos Prezidiumas 


Vilnius, 1989 m. liepos 4 d. 
Nr. XI-3071 


NR. 156. ALDONOS KIBIRKŠTIENĖS REPORTAŽAS APIE STOJAMUOSIUS 
EGZAMINUS Į VDU. 1989 M. LIEPOS 6 D. 


Kibirkštienė, Aldona. „Noriu tapti Vytauto Didžiojo universiteto studentu...“ In Kauno tiesa. 1989 07 06. Nr. 155, p. 5. 


„Noriu tapti Vytauto Didžiojo universiteto studentu...“ 


[...] Dokumentus priimančios merginos (dirbančios visuomeniniais pagrindais) Ina Jaškūnaitė, Rima 
Vilimaitė, Greta Živulinskaitė vardijo visą būrį medalininkų (pasirinkti bus iš ko!), priminė stojančiųjų 
„geografiją“ ir sakė: daugiausia norinčių studijuoti humanitarinius mokslus. Antradienį rytą pareiškimų 
į šį fakultetą buvo gerokai virš trijų šimtų. Šimtu mažiau gauta į Ekonomikos fakultetą; panorę gilintis į 
tiksliuosius mokslus, gali tikėtis didžiausios sėkmės - čia „tik“ du puse į vieną vietą... 

Priėmimo komisijos pirmininko pavaduotojas, beje, „einantis“ tokias pačias pareigas ir Atkūrimo tary- 
boje, docentas Antanas Karoblis pakomentavo: 

- VDU Atkūrimo taryba nutarė į visas specialybes priimti po 50 studentų. „Laisvųjų“ klausytojų irgi 
neatsisakysime: neįveikę konkurso šiandien, didesnes galimybes tapti studentais jie turės kitąmet. Dėsty- 
tojų komisijas irgi diferencijavome: viena egzaminuos, kita ves pokalbį, kuris lems per egzaminus surinkus 
vienodą balų skaičių, trečioji pagal turimus rezultatus spręs, kam tapti studentu. Taigi, sieksime kuo didesnio 
objektyvumo, stengėmės komisijas sudaryti iš kompetentingų profesorių, docentų, dėstytojų. Esame dėkingi 
Politechnikos instituto vadovams už stojantiesiems suteiktas auditorijas, bendrabučius. Turime ir vilčių, jog 
atsiras kilnių mecenatų ir tada, kai pirmakursiai jau taps kauniečiais... O kuris gi studentas nenori gauti sti- 
pendijos! Prižadame: Vytauto Didžiojo universiteto studentai nebus ir tuo nuskriausti. 

VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


„. Kol kas, kol VDU gyvuoja kaip visuomeninis universitetas, kol visos jo „valdos“ - tik vienas pri- 
ėmimo komisijos kambarys ir tenka prašytis prieglobsčio pas kaimynus, norisi tikėti gera valia visų, 
galinčių padėti Universitetui finansiškai. Antai į Socialinio banko Kauno skyriaus einamąją sąskaitą 
Nr. 4700136 10 tūkstančių rublių vienas pirmųjų pervedė Jonavos chemijos statybos tresto kolektyvas. 
Kauniečiai, tikėkimės, kaimynams nebus linkę nusileisti. [...] 


Aldona KIBIRKŠTIENĖ 
„K.t.“ korespondentė 


Edmundo KATINO nuotraukos - [1) paduodantys dokumentus studentai; 2) dokumentų 
priėmimo akimirkos] 


NR. 157. RoMO BELOVO PRANEŠIMAS APIE VDU VEIKLOS PRADŽIĄ. 
1989 M. LIEPOS 21 D. 


Belovas, Romas. Pirmieji Vytauto Didžiojo universiteto studentai. In Tiesa. 1989 07 21. Nr. 166, p. 5. 


Pirmieji Vytauto Didžiojo universiteto studentai 


Baigėsi stojamieji egzaminai į Vytauto Didžiojo universitetą. Į Humanitarinį fakultetą priimti 65 
studentai, o į Ekonomikos ir tiksliųjų mokslų fakultetus - po 54 studentus. Humanitariniame fakultete į 
vieną vietą pretendavo aštuoni, o Ekonomikos fakultete - penki kandidatai. Beje, čia numatoma priimti 
ir laisvųjų klausytojų, tačiau jų statusas dar bus tikslinamas. 

- Paskaitoms ir užsiėmimams nuomosime Kauno miesto politinio švietimo namus, - sako studentų 
priėmimo komisijos pirmininko pavaduotojas, docentas Antanas Karoblis. - Universitete jau nustatyta 
mokymosi tvarka. Keturias dienas studentai klausysis paskaitų, o likęs savaitės laikas skiriamas savaran- 
kiškam mokymuisi. 

Universiteto Tiksliųjų mokslų fakulteto koordinatoriumi paskirtas technikos mokslų daktaras, pro- 
fesorius Vytautas Paliūnas, Ekonomikos fakulteto - ekonomikos mokslų daktaras, profesorius Povilas 
Zakarevičius. Humanitarinio fakulteto atskiras specialybes koordinuoti imasi Vilniaus mokslininkai: kul- 
tūros istoriją - filologijos mokslų daktaras Vytautas Kubilius, etninę kultūrą - filologijos mokslų daktaras 
Norbertas Vėlius, menotyrą - filosofijos mokslų kandidatas, docentas Krescencijus Stoškus. 


Romas BELOVAS 
Eltos neetat[inis] koresp[ondentas] 


NR. 158. LiETUvos TSR MINISTRŲ TARYBOS NUTARIMAS DĖL VDU ATKŪRIMO. 
1989 M. LIEPOS 22 D. 


VDU archyvas, f. 1, ap. 1, b. 2, I. 6-7. Mašinraštis, originalas 
Publikuota: Lietuvos TSR Ministrų Tarybos 1989 m. birželio ir liepos mėnesių nutarimai. - Vilnius: [Lietuvos TSR 
Ministrų Taryba], 1989, p. 69-70. 


Lietuvos TSR Ministrų Taryba 
NUTARIMAS 
1989 m. liepos 22 d. Nr. 150 
VILNIUS 


Dėl Vytauto Didžiojo universiteto atkūrimo 


Vykdydama Lietuvos TSR Aukščiausiosios Tarybos 1989 m. liepos 4 d. įstatymą „Dėl Vytauto Didžiojo 
universiteto atkūrimo“, Lietuvos TSR Ministrų Taryba nutaria: 

1. Įregistruoti Vytauto Didžiojo universiteto Kaune atkuriamojo laikotarpio statutą. 

2. Leisti Vytauto Didžiojo universitetui: 

a) nusistatyti šios aukštosios mokyklos struktūrą, etatus, profesorių, dėstytojų ir kitų darbuotojų tarny- 
binius atlyginimus ir darbo užmokesčio atlygius, taip pat studentų stipendijų dydžius, laikantis įstatymų; 

b) telktis darbui šiame universitete antraeilėms pareigoms žymius mokslininkus ir kitus specialistus. 

3. Sutikti su Vytauto Didžiojo universiteto Atkūrimo tarybos pasiūlymu 1989-1990 mokslo metais į šį 
universitetą priimti 170 studentų. 

Nustatyti, kad nuo 1990-1991 mokslo metų Vytauto Didžiojo universitetas kasmet turi derinti su Liau- 
dies švietimo ministerija numatomų priimti į šį universitetą studentų skaičių. 

4. Atsižvelgti į tai, kad Vytauto Didžiojo universiteto veikla finansuojama iš rėmėjų lėšų ir lėšų, gautų iš 
užsakovų už atliktus pagal sutartis darbus. 

Ministerijos, žinybos gali pervesti šiam universitetui lėšas iš centralizuotų fondų ir rezervų, o įmonės, 
organizacijos, ūkiai, mokslo įstaigos ir aukštųjų mokyklų mokslinio tyrimo sektoriai, jų darbo kolekty- 
vams sutikus, - iš ekonominio skatinimo fondų. 

5. Nustatyti, kad Vytauto Didžiojo universiteto absolventai, norintys gauti valstybinės aukštosios 
mokyklos diplomą ir įgyti atitinkamas įdarbinimo bei jaunojo specialisto teises, turi laikyti valstybinius 
egzaminus. 

6. Liaudies švietimo ministerija, Lietuvos TSR Mokslų Akademija ir Kauno miesto vykdomasis komi- 
tetas turi sulig savo kompetencija teikti Vytauto Didžiojo universitetui reikiamą paramą. 


Lietuvos TSR Ministrų Tarybos Pirmininkas V. Sakalauskas 
Lietuvos TSR Ministrų Tarybos Reikalų valdytojas A. Mikulis 
[Antspaudas]: 


Lietuvos Ministrų Tarybos reikalų valdyba 


NR. 159. INGOS VALUDSKIENĖS PASISAKYMAS APIE STOJAMUOSIUS EGZAMINUS. 
1989 M. LIEPOS 26 D. 


Valudskienė, Inga'“. Studijų pradžios belaukiant. In Kauno tiesa. 1989 07 26. Nr. 170, p. 4. 


Studijų pradžios belaukiant 


Džiaugiamės, - Kaune atkurtas Universitetas. Tikėjomės, - Vytauto Didžiojo universitetas bus atkurtas 
koks buvo ta prasme, kad studijų pagrindas bus laisvė studijuoti pageidaujamas disciplinas. Deja. 

Šį sykį būsimieji studentai buvo renkami konkurso keliu. Norinčųjų studijuoti labai daug (į Humanitarinį 
fakultetą 400 su viršum žmonių!), reikėjo atrinkti tik pačius geriausius. Dėl to buvo žadama prieš egza- 
minus surengti pokalbį, kurio metu stojantysis galėtų atskleisti savo interesus, parodyti, kiek jis domisi ir 
yra susipažinęs su numatyta specialybe. Nežinia kieno iniciatyva ir kokiais sumetimais šio pokalbio buvo 
atsisakyta. 

Ar tikrai buvo išrinkti patys geriausi ir gabiausi? Ar penketai - vienintelis ir neginčijamas gabumų įro- 
dymas? Ar yra toks kriterijus, leidžiantis skirstyti žmones į tinkamus studijuoti Vytauto Didžiojo univer- 
sitate ir netinkamus? Argi pats žmogaus siekimas žinių nėra svarbiausias dalykas, į kurį pirmiausia reikia 
atsižvelgti? Ar galima atimti teisę į mokslą? Tik laikas gali parodyti kiekvieno sugebėjimus, todėl leiskime 
kiekvienam įrodyti sau ir kitiems, ko jis vertas! 

Tad atkurkime Vytauto Didžiojo universitetą tokį, koks jis buvo. Atkurkime humanišką universitetą. 
Leiskime kiekvienam norinčiam išbandyti jėgas. O paskui jau tegul būna sprendžiama, kam diplomą 
įteikti, o kam duoti išklausyto kurso pažymėjimus. 

Galbūt vertėtų paskelbti diskusiją dėl laisvo klausytojo statuso, kuris dar nėra suformuoluotas? 

Mano nuomone, visi nepraėję konkurso galėtų būti laisvais klausytojais ir laikyti egzaminus kartu su 
studentais. Ilgainiui studijų eigoje jie galėtų tapti studentais. 


Inga VALUDSKIENĖ 


“5 Autorė 1990 m. įstojo į Teologijos-filosofijos fakultetą. 

VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


NR. 160. INFORMACIJA „DRAUGE“ APIE STOJAMUOSIUS EGZAMINUS Į VDU. 
1989 M. LIEPOS 27 D. 


Naujasis Vytauto Didžiojo universitetas. Įstojamieji egzaminai. In Draugas, 1989 07 27. Nr. 145, p. 1. 


Naujasis Vytauto Didžiojo universitetas 
Įstojamieji egzaminai 


Liepos 4 d. Lietuvos TSR Aukščiausioji Taryba priėmė įstatymą dėl VDU -to atkūrimo. Liepos 6 d. rytą 
Kauno centre Politechnikos institute jau vyko įstojamieji egzaminai. Juos laikė per 800 kandidatų. 

Ypač didelė konkurencija yra Humanitarinių mokslų fakultete, kur į kiekvieną vietą pretenduoja 
daugiau kaip aštuoni kandidatai. Ekonomikos ir tiksliųjų mokslų fakultetuose kiekvienai vietai yra po 
šešis ir tris kandidatus. 

Dėl naujo universiteto prestižo tebeeina diskusijos. Be to, jaunuoliams neaišku, ar čia studijuodami 
bus atleisti nuo karinės prievolės. Dėl to kol kas merginų ir vyrų santykis yra devyni/vienas. Universi- 
teto Atkūrimo tarybos pirmininko pavaduotojas docentas Karoblis užtikrino, kad tikisi sudaryti „gerą 
kolektyvą, siūlosi daug kas, bet atrinkti tikrai gerus žmones nelengva“. Tuo tarpu visi žino, kad „mokslo 
šventovės vardą teks užsitarnauti“. 


NR. 161. JANINOS SEMAŠKAITĖS REPORTAŽAS APIE PRIĖMIMO Į VDU 
REZULTATUS IR JO FINANSŲ BŪKLĘ. 1989 M. LIEPOS 28 D. 


Semaškaitė, Janina. Rugsėjo kregždės... be namų? In Tėvynės šviesa, 1989 07 28. Nr. 60, p. 2. 


Rugsėjo kregždės... be namų? 


[...] Jau praėjo ir kupinos įtampos dienos, egzaminų nuovargis, jau žinoma, kad Humanitariniame 
fakultete kultūros istoriją, etnokultūrą, menotyrą studijuos 65 studentai. Ekonomikos mokslus su menedž- 
mento, marketingo ir tarptautinių ekonominių ryšių specialybėmis panoro šturmuoti ypač daug jaunimo, 
tačiau laimė lydėjo per egzaminus, o tikriau - geriausias žinias parodė 54 jaunuoliai. Tiksliųjų mokslų 
fakultete, įgydami informatikos, matematikos, taikomosios fizikos, mechanikos specialybes, mokysis irgi 
54 studentai. 

[...] Kas gi buvo tie pirmieji universiteto sponsoriai? Nei patikėsi, nei atspėsi: atėjo dvi kuklios moterė- 
lės I. Naginskaitė ir O. Braškėnienė, nieko apie save nepasakė ir iš varganų savo santaupų atidavė po pen- 
kiasdešimt rublių. Kaip ir derėtų, po jų pirmi atsišaukė Jonavos statybos bankas!““, pervedęs universiteto 
sąskaiton 10 000 rublių. Žinoma, tai miglos lašelis jūroje, bet užtat pirmasis. 

Oi, kaip pajuto universiteto kūrėjai, jog tarp žodžių „netrukdysim“ ir „padėsim“, nuostatos, besislepiančios 
už šių žodžių - didžiulis skirtumas. Politinio švietimo namai buvo pasiryžę suteikti pastogę konsultacijoms 
stojantiesiems vesti, bet... įprastinė kaina už patalpų nuomą tokia, kad... mūsų naujagimis universitetas, tuo 
metu turėjęs savo sąskaitoje O rublių, negalėjo jomis pasinaudoti. Už dešimtį dienų, kurių metu būsimieji 
studentai naudotųsi patalpomis, būtų tekę sumokėti kelis tūkstančius rublių. Kaip matome, yra skirtumas 
tarp... netrukdyti ir padėti. Padėjo realiai, suteikusi patalpas, LTSR MA Fizikinių-techninių energetikos 
problemų instituto administracija, pagelbėjo Kauno politechnikos instituto darbuotojai. 

Kol doc. Antanas Karoblis su įvairiausiomis instancijomis veda diplomatines derybas, kur mūsų vos 
gimusiam universitetui su savo pirmosioms kregždutėmis prisiglausti, iš ko, kaip ir kiek bus galima 
mokėti stipendijas studentams, kaip atlyginti dėstytojams, - belieka laukti tikro stebuklo! Neįsivaizduoja- 
mai gražų ir kilnų gestą padarytų Lietuvos komunistai, LKP CK ne išnuomavę, bet padovanoję Politinio 
švietimo namus universitetui. Beveik laisvos šios patalpos, paskirtos mokslo šventovei, - atneštų daugiau 
naudos, nei davė iki šiol... 

[...] Ką universitetas jau turi? 

- Turime studentus, ir gerus studentus! - sako prof. Vytautas Paliūnas. - Atsirinkome pačius gabiau- 
sius, net gaila, kad dėl buitinių ir materialinių sąlygų negalėjome priimti daugiau, negalime dar turėti ir 
laisvų klausytojų. Ir vis dėl vietos stokos. 


166 Jonavos chemijos statybos trestas. 

Profesorius Vytautas Paliūnas - tiksliųjų mokslų atstovas, tad mielai aiškina šio fakulteto perspektyvas. 

- Didesnių materialinių sunkumų, atrodo, neturėsime, tik auditorijos trūksta. Tiesa, norint kad mūsų 
studentijos būtų tikrai šiuolaikinės, neišvengiamai reikės kompiuterių. Tačiau mums žada, ir ne tuščiai 
žada, padėti prof. Algirdas Avižienis iš JAV. Mūsų fakulteto tikslas - paruošti specialistus, sugebančius 
naujausius tiksliųjų mokslų laimėjimus pritaikyti praktikoje. Beje, humanitariniai dalykai, net po šešias 
valandas per savaitę, bus dėstomi ir Tiksliųjų mokslų bei Ekonomikos fakultetuose. 

[...] - Daug dėmesio bus skiriama užsienio kalboms, - papildo profesorių doc. Joana Misevičienė. Labai 
norėčiau atkreipti vidurinių mokyklų pedagogų dėmesį: būkite reiklesni! Stojamieji egzaminai parodė, 
kad abiturientų užsienio kalbos žinios labai vidutinės. Gaila buvo gabių matematikai vaikinų, kurie neį- 
stojo tik dėl silpno užsienio kalbos žinojimo. Ypač vaikinai turi pasitempti, jei svajoja ateityje mokytis 
mūsų universitete. 

- Per stojamuosius egzaminus į Tiksliųjų mokslų fakultetą puikiomis matematikos žiniomis išsiskyrė 
„Saulės“ vidurinės mokyklos abiturientai - džiaugiasi doc. Antanas Karoblis. 

Taigi, būta ne tik egzaminų nuovargio, bet ir tikrų džiugesio akimirkų. 

- Maloniai filologus nustebino didelis skaičius stojančiųjų į Humanitarinį fakultetą, - sako doc. Joana 
Misevičienė. - Pagaliau mums prireikė savojo laikmečio humanistų. Džiaugiamės, kad į Humanitarinį 
fakultetą įstojo jaunuoliai, visapusiškai išprusę, apsiskaitę, sugebantys savarankiškai vertinti literatūros 
kūrinius, suprasti tautos problemas ir sudėtingą mūsų istorinį laikotarpį. 

Tiesa, egzaminai, jų forma, stojančiųjų žinių patikrinimas, pokalbiai išlaikius stojamuosius, sukėlė 
rimtas diskusijas: ar būtina laikytis įprastinės egzaminų formos ateityje, ypač priimant į Humanitarinį 
fakultetą? 

- Manau, kad ateityje reikėtų leisti laikyti egzaminus tik po pokalbio, - išsakė savo mintis Vytauto 
Didžiojo universiteto Atkūrimo tarybos narys Algirdas Patackas, - galbūt reikėtų stojantiesiems ateiti 
su kūrybiniu darbu - esė laisvai pasirinkta tema. Tokius pageidavimus išsakė ir jaunimas, nes tikėjosi 
naujovių egzaminų sistemoje. Buvo surinkusių mažiau balų už kitus, tačiau priimti juos tikrai reikėjo. 
Negalėjome... Kad išvengtume tam tikro subjektyvumo, ar ne tikslingą į Humanitarinį fakultetą priimti 
visus ir tik po kurio laiko savaime atsirinktų galintieji pasišvęsti studijoms? Deja, varžo patalpų stoka... 

Ne tik patalpų: kol kas mažoka ir dėstytojų humanitarų. Liūdna, bet jie mažai reiškiasi ir universiteto 
atkūrimo veikloje. 

- Juk taip ilgai filologai buvo prislėgti, negalėjo atvirai išsakyti net savo nuomonės ir pažiūrų. Į huma- 
nitarinę specialybę buvo žiūrima kaip į neperspektyvią, - karštai gina kolegas doc. Joana Misevičienė. - 
Šiandien mes turime tarytum iš pogrindžio išvesti juos į atgimstančios tautos gyvenimą. 

Norinčių dėstyti universitete jau atsiranda: gal ir dėstytojus teks rinktis konkurso keliu. Tačiau tiems, 
kas dirbs su studentais, bus tikrai malonu, nes reikės ir patiems pasitempti. Atėjo gabus jaunimas, nepa- 
mynęs, neišbarstęs mūsų tautos idealų, tikėjimo žmogumi ir jo proto galia, trokštantis žinių. 

Laimingo jums skrydžio, pirmosios kregždės! 


Janina SEMAŠKAITĖ 
„Tėvynės šviesos“ koresp. 


NR. 162. ALGIRDO PATACKO POKALBIS SU VĖJŪNE INYTE APIE STOJAMUOSIUS 
EGZAMINUS. 1989 M. RUGPJŪČIO 3 D. 


Statėme, statėme ir pastatėme?.. (stojamiesiems egzaminams Vytauto Didžiojo universitete pasibaigus) / Vėjūnės Inytės 
pokalbis su Algirdu Patacku. In Kauno aidas. 1989 08 03. Nr. 18(34), p. 5. 


Statėme, statėme ir pastatėme?.. 
(stojamiesiems egzaminams Vytauto Didžiojo universitete pasibaigus) 


- Prieš mėnesį „Kauno tiesoje“ perskaičiau, kad jau turime nepriklausomą, modernų ir t. t. mažą uni- 
versitetą. Atleiskite už priekabumą, pasigedau žodžio „savarankiškas“. Šiandien apie Universitetą kalbuosi 
su Algirdu Patacku, Sąjūdžio atstovu VD Universiteto Atkūrimo taryboje, egzaminų komisijos atsakinguoju 
sekretoriumi. 

- Pati Universiteto, kaip naujosios Lietuvos mokslo ramovės, idėja yra švari ir graži. Kaip ją sugebė- 
sime įgyvendinti, priklausys nuo mūsų pačių, nuo to, kokie esame. Nereiktų iš karto nusivilti. Universiteto 
kūrimas, man rodos, bus lyg lakmuso popierėlis, parodantis, kaip gebame kurti, o ne protestuoti. Išori- 
nių kliūčių lyg ir nėra, jos daugiau - vidinės. Pavadinčiau tai nenoru, nedrąsa ar nesugebėjimu naujai 
mąstyti ir veikti. Sunku statyti nauja ne plynoje vietoje, ne ant senų pamatų, bet teberiogsant nesugriau- 
tam, apmusijusiam pastatui. 

- Jūs - vienas iš Universiteto - savarankiškos aukštosios mokyklos atkūrimo šalininkų. Bet ne 
paslaptis, kad yra žmonių, kurie tokios mokyklos nepageidauja. Kaipgi kitaip paaiškinti tai, kad dar ir 
dabar, mokslo metų išvakarėse, yra daugybė iki galo neišspręstų problemų? 

- Pagrindinė kliūtis jau paminėta. Pridurti galima nebent parapijines nuotaikas, kaunietiškąjį pro- 
vincializmą atmieštą konjunktūrinėmis aistromis. Nors yra ir kitokių pavyzdžių - žmonės dirbo pasiau- 
kojamai, buvo matematikų ir literatų, atsisakiusių atlyginimo už darbą egzaminų metu, siūlomi adresai 
apgyvendinti būsimiems profesoriams bei dėstytojams. 

- Vis dar nežinome, kas užims Universiteto rektoriaus kėdę. Kaip manote Jūs? 

- Mano nuomone - viena iš Universiteto galvų būtinai turi būti išeivijos lietuvis. 

- Stojamieji egzaminai baigėsi. Kur buvo daugiausia nesklandumų? Kas sunkiausiai sekėsi? 

- Daugiausia sunkumų buvo su būsimaisiais humanitarais. Čia ypač išryškėjo senojo mąstymo inercija. 
Neišdrįsta atsisakyti senos egzaminų sistemos, tikros akademinio biurokratizmo tvirtovės. Egzaminai, 
ypač humanitarinėje srityje, pavirto savotišku kankinimu, skerdykla, vis tiek neatliekančia savo pagrin- 
dinės paskirties - atrinkti tinkamiausius. Buvo galima pasielgti ir taip, kaip pasielgė estai, kurdami savo 
alternatyvinio švietimo pirmagimį - Estijos Humanitarinį Institutą (EHI), kuris taip pat pradės veikti 
nuo rugsėjo. Ten egzaminų nėra - būsimasis studentas atneša ese pobūdžio rašinį, po to vyksta pokalbis 
ir žmogui pasakoma „taip“ arba „ne“. Aišku, atsakomybės našta, kompetencijos reikalavimai šiuo atveju 
nepalyginami. Atrankos komisijos sudėtis turėtų būti svarstoma viešai. 


- Ne paslaptis, kad ne vienas, norintis tapti studentu, kasmet ieško įtakingų pažinčių, ne vienas į egzaminą 
ateina „nešinas“ protekcija. Mieste sklinda gandai, kad į Universitetą įstos tie patys „rekomenduotieji“. O kaip 
buvo iš tiesų? 

- Kad nebūtų einama aplink, kad pati pradžia būtų švari, tam ir buvo kviečiami egzaminų stebėti Sąjū- 
džio žmonės. Žemina pati mintis - Universitetas ir kyšis, protekcija. Jei taip, geriau visai nepradėti. 

- Ar nebuvo stojamųjų egzaminų metu juridinių pažeidimų? 

- Jei ir buvo, tai tik į gerąją pusę, t. y. žiūrint naudos Universitetui. Juk jei Universitetas yra savarankiš- 
kas, jis turi teisę į tam tikrą juridinę laisvę. 

- Būsimieji Vytauto Didžiojo universiteto studentai. Kokie jie? 

- Įdomūs, švarūs, gražūs jauni žmonės. Labai gaila, kad šitiek daug negalėjome priimti. Tai didelė netei- 
sybė, ir reikia bendromis jėgomis ką nors sugalvoti. 

- Ką galite pažadėti neįstojusiems, bet užsispyrusiems? 

- Pažadėti galime, kad iš visų jėgų stengsimės Vytauto Didžiojo universitetą atverti į gatvę, į Žmones, 
į tautą. Užsispyrusiems teks tenkintis laisvo klausytojo statusu. O gal šitaip net geriau - jaunam žmogui 
nereikia skubėti persėsti iš vieno traukinio į kitą, nuo vienų bėgių ant kitų. Galima pabūti stotelėje, pasi- 
dairyti, pažinti tai, kas vadinama gyvenimo universitetu. Aš vėl siūlyčiau pasiremti estų sumanymais. 
Laisvieji klausytojai dienos metu dažniausiai užimti, tad įdomiausias paskaitas numatoma skaityti 16 ir 
18 val. Klausyti visų paskaitų - studentų privilegija. Laisvojo klausytojo galimybės priklausys nuo atitin- 
kamo dėstytojų sutikimo, taip pat jo nuomonės apie bendrą klausytojų skaičių. 

Pabaigai pora žodžių būsimiems studentams ir klausytojams. Pabandykime rugsėjo pirmąją susirinkti 
su viena, esmine, mintimi - pradedame kažką naujo, negirdėto, labai atsakingo ir įdomaus. Tiek būsimi 
jūsų profesoriai, tiek jūs - studentai. 

- Ačiū už pokalbį. 


Kalbėjosi Vėjūnė INYTĖ 


DoKUMENTAI 


NR. 163. VITOLIO KUČINSKO LIUDIJIMAS APIE STOJAMUOSIUS EGZAMINUS Į 
VDU HuMANITARINIŲ MOKSLŲ FAKULTETĄ. 1989 M. RUGPJŪČIO 4 D. 


Kučinskas, Vitolis. Ar lengva įstoti į Humanitarinių mokslų fakultetą? In Kauno tiesa, 1989 08 04. Nr. 178, p. 5. 


Ar lengva įstoti į Humanitarinių mokslų fakultetą? 


Natūralu, kad iš Vytauto Didžiojo universiteto studentų priėmimo mandatinės komisijos su šypsena 
ir džiaugsmu išėjo 65 būsimieji humanitarai (buvo planuota priimti 50), kurių dauguma merginos. Taigi, 
turėsime dar vieną moterišką fakultetą. Likusieji, kuriems šiemet neteks mokytis jame, skirstėsi ne tik 
su ašaromis ar liūdesiu veide. Nemalonių pastabų teko girdėti iš vaikus atlydėjusių tėvų. Blogiausia, kad 
Kaune sklinda kalbos, jog į Universitetą buvo galima įstoti tik pažinčių arba didelės piniginės dėka. Apie 
šias ir kitokias studentų priėmimo į Vytauto Didžiojo Humanitarinių mokslų fakulteto problemas ir 
sumaniau parašyti. 

Kadangi Kaune nerado „gryno“ kvalifikuoto humanitaro, mane, pedagogikos mokslų specialistą, 
pakvietė visuomeniniais pagrindais atostogų metu vykdyti koordinatoriaus funkcijas Vytauto Didžiojo 
universiteto Humanitarinių mokslų fakulteto studentų kontingento formavimo laikotarpiu. Savo veiklą 
šiame fakultete pradėjau birželio pabaigoje, kai Universitetas, vienas pirmųjų Respublikoje, pradėjo pri- 
iminėti stojančiųjų pareiškimus. Laukta dvigubo ar trigubo konkurso, tačiau egzaminų išvakarėse visus 
nustebino, kad į vieną vietą pretendavo aštuoni stojantieji. Suprantama, tokiam fakulteto „šturmui“ stu- 
dentų priėmimo komisija nebuvo pasiruošusi. Tai ir parodė stojamųjų egzaminų eiga. 

Lietuvių kalbos ir literatūros egzaminų komisijos pirmininkas, einantis profesoriaus pareigas, filologi- 
jos mokslų daktaras A. Radzevičius tikrai atsidūrė ceitnote, nes jo komisijoje dirbo dalis ne visai kompe- 
tentingų ir konkursinio egzamino patirties neturinčių dėstytojų (KPI, LŽŪA, LVA, kur, kaip rodo prak- 
tika, įstoja ir nemaža dalis mažaraščių jaunuolių). 

Nors stojo dauguma labai gerai ir gerai baigusių mokyklas abiturientų, dirbančių specialistų ir įvairių 
aukštųjų mokyklų studentų, tačiau iš beveik 400 dvejetus gavo 30 rašiusiųjų. Manau, tai neatitiko kon- 
kursinio egzamino reikalavimų. Tačiau ir tokie rezultatai nepatenkino stojančiųjų, ypač jų tėvų ir globėjų. 
Rašomųjų darbų apeliacija padėjo narsiausiems išsikovoti geresnį pažymį. Blogiausia, kad šis perver- 
tinimas iš naujo tęsėsi visą savaitę. Man, kaip koordinatoriui, taip ir liko neaišku, kodėl taip vyksta, 
kokiais argumentais remdamiesi viską „pramušantys“ tėvai išprašydavo atsakingų priėmimo komisijos 
darbuotojų tokios malonės, kodėl apeliacijos metu dvejetas buvo ištaisomas net į ketvertą ir t. t. Klaidos 
su rašto darbų šifravimu ir dešifravimu, labai skirtingi egzaminatorių vertinimo kriterijai, manau, paska- 
tino gandų apie neobjektyvumą egzaminuojant atsiradimą. Jei į šio egzamino komisiją būtų įtraukta Vil- 
niaus universiteto ir VVPI dėstytojų, Lietuvių kalbos ir literatūros instituto kvalifikuotų specialistų, tokių 
nesusipratimų nebūtų buvę. Komisijų kompetencijos siekiau tik ką atėjęs į Vytauto Didžiojo universi- 
tetą, tačiau mano nuomonė nebuvo išklausyta, man nebuvo patikėta žinoti egzaminų komisijos sudėties, 
nekalbant apie jų formavimą. 

Kur kas sėkmingiau dirbo istorijos egzamino komisija, sudaryta daugiausia iš vilniečių istorijos specia- 
listų, kuriai vadovavo VVU docentas R. Batūra. Šios komisijos adresu negauta jokių nusiskundimų, nors 
viena egzaminatorių pora savo darbą užbaigė po 21 valandos. 

Gerai savo funkcijas atliko ir užsienio kalbų egzaminų komisija, sudaryta iš Kauno ir Vilniaus aukštos 
kvalifikacijos kalbininkų, vadovaujama docentės filologijos mokslų kandidatės J. Misevičienės. Nors po 
šio egzamino buvo nusiskundimų iš tėvų, kad neteisingai įvertintos jų vaikų žinios arba kad per griežti 
reikalavimai, manau, šių priekaištų komisija nenusipelnė, nes konkurso sąlygomis būtinas geras stojan- 
čiųjų pasirengimas. 

Deja, skirtingų mokyklų abiturientų užsienio kalbų žinios labai kontrastingos. J. Jablonskio vidurinės 
mokyklos adresu ne kartą pareikšta nuomonė, kad tik jos abiturientai gali gerai išlaikyti užsienio kalbos 
egzaminą, turėtų būti suprasta, kaip pagyrimas čia dirbantiems šio dalyko mokytojams. Pagrįstas prie- 
kaištas priėmimo komisijai ir egzaminų komisijai, kad anglų kalbos egzaminatoriai (jie egzaminavo per 
200 stojančiųjų) savo darbą baigė pusė pirmos nakties. Suprantama, pervargo ne tik stojantieji, bet ir 
egzaminatoriai, o tai atsiliepė egzamino rezultatams. Iš anksto nebuvo planuota tiek daug egzaminuoja- 
mųjų, o perkelti egzaminą kitai dienai nebuvo galimybės, nes laukė pokalbis su ribinį balą surinkusiais. 
Todėl dėl organizacinių trūkumų nukentėjo stojantieji. 

Kokias stojančiųjų ir jų tėvų pastabas reikia pripažinti teisingomis? 

Priėmimo komisija nepilnai sukomplektuota, dirbo blogomis sąlygomis, paduodant dokumentus 
reikėjo ilgai laukti, nors techniniai darbuotojai dirbo pasiaukojančiai ir kvalifikuotai. Trūko informacijos 
apie būsimas specialybes. Istorijos egzamino programos padaugintos pavėluotai, jų neužteko kiekvienam 
stojančiajam. Keletą kartų keitėsi egzaminų tvarka, data ir vieta. Nevyko pretendentų profesiniai pokal- 
biai. Aš stengiausi tai atlikti individualių konsultacijų būdu, tačiau priėmimo komisija tam nepritarė. 

Priėmimo ir egzaminų komisijos nebuvo pasiruošusios normaliai dirbti su tokiu stojančiųjų antplū- 
džiu. Priėmimo komisijoje dalyvavę žmonės dirbo ne tik ištisą dieną, bet ir naktimis, tačiau jų veikla ne 
visada buvo kryptinga. Atsakingieji komisijos darbuotojai dažnai dėl kompetencijos ir patirties stygiaus 
neatliko iki galo savo funkcijų, nesugebėjo reikiamai organizuoti kitų asmenų darbo. Atsirado nepasitikė- 
jimo, nervingumo, bereikalingų priekaištų vieni kitiems. 

Dalis stojančiųjų dalyvavo egzaminuose kaip balastas, neturintis nei atitinkamo pasirengimo, nei 
motyvų studijuoti humanitarinius mokslus. Tai neatlikto profesinio orientavimo išdava, kuri atsiskleidė 
per pokalbį su stojančiaisiais, vertinamą balais. Tad „laimės“ bandytojus būtinai reikėjo atsijoti dar prieš 
stojamuosius egzaminus. Tai ir buvo viena iš didesnių priėmimo komisijos darbo klaidų, dėl kurios ir 
susidarė krizinė situacija. Klaidingas ir stojančiųjų tėvų ar globėjų požiūris, kad jų vaikas geriau moka už 
kitus, o jei jis neįstoja, tai kalti tik egzaminatoriai ir priėmimo komisija. Noriu priminti, kad egzaminas ne 
vien tik stojančiųjų žinių patikrinimas. Čia būtinas jauno žmogaus psichologinis pasiruošimas, jo mokė- 
jimas parodyti save iš gerosios pusės, kantrybė, valia ir ištvermė. Šie faktoriai egzamine yra svarbesni net 
už stojančiųjų žinias. 

Kiekvieno darbo, o ypač skuboto, kokiu reikia laikyti Vytauto Didžiojo universiteto atkūrimą, pradžia 
visada skausminga ir netobula. 

Ką, mano nuomone, reikėtų daryti ateityje, kad studentų priėmimo darbas Universitete pagerėtų? Pir- 
miausia, moksliškai pagrįsti profesinę atranką. Šiam darbui būtina pasitelkti užsienio lietuvių kvalifi- 
kuotus mokslininkus - humanitarus, psichologus ir sociologus. Po šios atrankos pirmumą laikyti stoja- 
muosius egzaminus suteikti humanitarinės pakraipos mokyklas baigusiems ir dirbančiam humanitarinės 
veiklos sferose jaunimui. Kitiems organizuoti parengiamuosius kursus. 

Stojamuosius egzaminus gera būtų rengti tuo pačiu laiku su kitomis Respublikos aukštosiomis moky- 
klomis - tai skatintų stojančiuosius rimčiau apsispręsti. 

Stojamųjų egzaminų komisiją būtina sudaryti tik iš pačių kvalifikuočiausių savo srities specialistų, 
dirbančių tiek Respublikoje, tiek užsienyje. Profesinės atrankos (šiemet pokalbio) komisiją sudaryti tik iš 
humanitarinio profilio Respublikos ir užsienio lietuvių specialistų. Šių komisijų sudėtį iš anksto skelbti 
viešai, kad visuomenė galėtų pareikšti savo pasitikėjimą. Tradicinis komisijų „įslaptinimas“ nė karto 
neapsaugojo nuo piktnaudžiavimo, todėl, mano nuomone, viešumas šiame reikale būtinas. 

Įvesti „laisvojo klausytojo“ arba kandidato statusą, pagal kurį nepraėję konkurso, bet norintys mokytis 
įgis šią teisę, o už individualias konsultacijas, įskaitas ir egzaminus mokės nedidelę sumą pinigų. Taip 
galima išvengti atsitiktinių klausytojų ir dėstytojų perkrovimo. 

Būtina visuomeninių judėjimų, organizacijų, tėvų ir suinteresuotų asmenų pagalbos atrinkti geriausius 
kandidatus būsimoms studijoms, nepasiduoti aistroms, apkalboms ir kaltinimams. Kaip tik dėl pastarųjų 
veiksnių dalis labai kvalifikuotų specialistų kategoriškai atsisako dalyvauti stojamųjų egzaminų komisi- 
jose, nes tai vienintelė priemonė savo orumui išsaugoti. Kiek man žinoma, dėl įsigalėjusio protekcionizmo 
priėmimo metu užsienio lietuvių dėstytojai vengia ir vengs dalyvauti šiuose darbuose. 

Baigdamas noriu palinkėti įstojusiems į Vytauto Didžiojo universitetą gerų studijų. Esu įsitikinęs, kad 
Universitetas augs ir stiprės, jei jam vadovaus kompetentingi mokymo proceso organizatoriai bei aukštos 
pedagoginės kultūros dėstytojai. 


Vitolis KUČINSKAS 
Profesorius, pedagogikos mokslų daktaras 

NR. 164. EKONOMIKOS FAKULTETO MOKYMO PLANO METMENYS. 
1989 M. RUGPJŪČIO 7 D. 


VDU archyvas, f. 1, ap. 1, b. 12, L. 1. Rankraštis, originalas. 


Vytauto Didžiojo universiteto 
Ekonomikos fakulteto darbo grupės pasitarimo, 
įvykusio 1989.08.07 protokolas 


Dalyvavo: prof. K. Antanavičius, prof. P. Zakarevičius, doc. J. Šatas, doc. A. Karoblis, 
ekon. m. k. Z. Tvarijonavičiūtė. 

Svarstyta: Ekonomikos fakulteto studentų pirmų 2-jų metų mokymo planai. 

Nutarta: Tvirtinti tokį mokymo planą: 


I II III IV 

1. Humanitariniai mokslai 6 6 6 6 
2. Matematika 4 4 4 4 
3. Informatika 3 3 3 

4. Anglų kalba 4 4 4 4 
5. Ekonomikos pagrindai 4 4 

6. Ekonominės minties istorija 4 4 
7. Pasaulio šalių ekonomika 3 3 
8. Valstybinės teisės pagrindai 3 3 


Pirmininkas [pasirašė] P. Zakarevičius 
Sekterorius [pasirašė] Z. Tvarijonavičiūtė 


NR. 165. JOANOS RATKEVIČIŪTĖS-MISEVIČIENĖS KREIPIMASIS DĖL POLITINIO 
ŠVIETIMO NAMŲ. 1989 M. RUGPJŪČIO 10 D. 


Ratkevičiūtė-Misevičienė, Joana. Studentai neturintys auditorijų (Rašome „Tiesai“). In Tiesa, 1989 08 10. Nr. 183, p. 5. 


Studentai neturintys auditorijų 


Šių metų rugsėjo 1-ąją Kaune pradės savo veiklą atgimęs Vytauto Didžiojo universitetas. Džiugu, kad 
tokiai institucijai atsirasti labai daug geros valios parodė Lietuvos vyriausybė. Jai už tai didelis ačiū! 

Šiuo metu universitetas dirba dviejuose LTSR Mokslų Akademijos Fizikinių-techninių energetikos 
problemų instituto kambariuose Laisvės alėjoje 53. Čia dirbo stojančių į universitetą dokumentų priė- 
mimo komisija, čia įsikūrė ir raštinė, turinti kelis rašomuosius stalus ir net seifą saviems reikalams. 

Artėja rugsėjo 1-oji. Studentai turės rinktis pirmosioms paskaitoms. Bet kur jie susirinks - dar neiš- 
spręsta ir sunkiai sprendžiama problema. Ir vis dažniau mūsų žvilgsniai krypsta į kaimynystėje esantį 
reprezentacinį Politinio švietimo namų pastatą. 

Politinio švietimo namai išsidėstę Kauno centre. Darniai suprojektuotas pastatas, vykusiai įkompo- 
nuotas šalia kitų, erdvi aikštė priešais namo fasadą. Malonų įspūdį palieka pastato interjeras: erdvios 
auditorijos, posėdžių bei konferencijų salės, darbo kabinetai. Viskas pritaikyta rimtam darbui, studijoms. 

Žinau, kad Politinio švietimo rūmas ilsisi beveik tuščias visą dieną, pradėdamas darbą tik popietinė- 
mis valandomis. Tuo tarpu Vytauto Didžiojo universitetas - benamis vaikas, ieškantis gerų, nuoširdžių 
globėjų. Nepadėti jam būtų didelė nuodėmė. 

Taigi ar neverta pamąstyti, kokia būtų graži dovana ir aukšto moralinio pobūdžio akcija, jei būtų 
žengtas dar vienas žingsnis ir Politinio švietimo namai perleisti Vytauto Didžiojo universitetui. 


Joana Ratkevičiūtė-Misevičienė 
Docentė, Vytauto Didžiojo universiteto Atkūrimo tarybos narė 

NR. 166. IŠTRAUKA Iš ALGIRDO AVIŽIENIO POKALBIO SU AUGUSTU UKTVERIU. 
1989 M. RUGPJŪČIO VIDURYS 


„Tikiu Lietuva“ Kalifornijos universiteto profesorius Algirdas Avižienis kalbasi su „Švyturio“ žurnalistu Augustu Uktve- 
riu. In Švyturys. 1989, Nr. 21, p. 14-15. 


„Tikiu Lietuva“ 


Ne taip jau reta kokiame didesniame Respublikos mieste išvysti marškinėlius su vietinės ar užsieninės 
gamybos užrašu „University of California“. Nešiojantys tokį užrašą tikrai ne visi žino: Kalifornijos univer- 
sitetas mums garsus ir tuo, kad nuo 1962 metų jame dirba žinomas kompiuterinių sistemų patikimumo 
specialistas profesorius Algirdas Avižienis. 

Jis - buvęs kaunietis, bet sviestas nusviestas anon pasvietėn, kur nebesiautė karo ir pokario vėpūti- 
niai. Algirdas Avižienis šių metų balandį lankėsi Kaune. Jis, Kalifornijos universiteto profesorius, čia tapo 
Pasaulio lietuvių kultūros, mokslo ir švietimo centro direktoriumi (tiesa, pasidalijo šį postą kartu su 
LTSR Mokslų Akademijos viceprezidentu Vytautu Statulevičium). O vasarai baigiantis vyliausi vėl išvysti 
kupiną šviesaus optimizmo Algirdą Avižienį Lietuvoje. Vyliausi: pasikviesiu profesorių redakcijon. Viltys 
išsipildė. Pašnekesį, įvykusį rugpjūčio gale!“", pradėjome nuo Pasaulio lietuvių kultūros, mokslo ir švitimo 
centro, nuo jo atsiradimo priežasčių. 

A. AVIŽIENIS. Daug laiko anksčiau mes be tikslo važinėjome iš vieno pasaulio galo į kitą... Tiesa, atsi- 
rasdavo ir anais laikais tokių, kurie, žinodami mane esantį Kalifornijos universitete, pro šalį nepravažiuo- 
davo. Išeivijoje, Pasaulio lietuvių bendruomenės paraginti, mokslininkus tautiečius kviesti būrin ėmėme 
prieš kokius 20 metų. Man su inžinieriumi Bronium Nainiu (dabar jis „Pasaulio lietuvio“ redaktorius) 
pavyko sukviesti apie 100 mokslininkų, ir dabar kas treji metai į lietuvių mokslo ir kultūros simpoziumus 
Čikagoje susirenka apie 200-300 mokslininkų. 

Atkuriant Vytauto Didžiojo universitetą, t. y. toje konferencijoje, kurioje konstatavome šio universiteto 
atkūrimą, jau persimetėme kalbomis ir replikomis: reikia atskiro Pasaulio lietuvių kultūros, mokslo ir 
švietimo centro. Tegu jis bus Kaune. Tegu suartina kuo platesnius lietuvybės klodus tarp Vakarų ir Rytų. 
O atkurtasis universitetas tokios naštos neužsivers. To jam nereikia. Tegu universitetas skverbiasi į gylį, 
o Centras eina į platumas. Manau, kad Centras padės ne vien Vytauto Didžiojo universitetui, o ir kitoms 
Lietuvos aukštosioms mokykloms. O tai jau platumos. Centre mes, pasaulio lietuviai ir Lietuvos žmonės, 
surasime vieni kitus. Tai turi būti ir tautos šventė, ir tautos ugdymas. 

A. UKTVERIS. Iš tikro abi pusės, mano galva, labai pasiilgusios tų, gražiąja prasme, lietuvybės švenčių. 
Pernelyg ilgai gyvenome lyg namuose be langų. Tik kad susikalbėtume... 

A. AVIŽIENIS. Čia suprantu užuominą. Lietuviams — užsienyje - lietuviškai reikia išmokti. Tačiau ir 
užsienio kalba lietuviui šis tas. Anglų kalbą Lietuvoje reikia įteisinti antrąją (po lietuvių), o rusiškai čia 
juk ir šiaip jau visi kalba, supranta. Kodėl taip sakau! Mat ne kartą esu matęs, kaip mūsų mokslininkai 
mokslinėse konferencijose užsienyje vargsta, prakaituoja ir atsakinėdami į klausimus kuluaruose. Žodžiu, 
nemoka deramai mokslinės anglų kalbos, negali įsijungti į pašnekesį. Nenormali padėtis. 

Ir Amerikoje jaunam lietuviui išmokti gerai lietuvių kalbą, ypač jei šeimoje lietuviškai ne visada 
kalbama, yra labai sunku, štai ir mano sūnus sako: šeštadienį tiek daug puikių pasirinkimų - žaisti, 
sportuoti, muzikuoti, o aš turiu eiti į šeštadieninę lietuvių mokyklą. Bet atvažiavęs Vilniun sūnus iš tikro 
pajuto, kad be lietuvių kalbos jis būtų čia kone prapuolęs. O dabar - sėdo troleibusan ir dumia pas naujus 
draugus. 

A. UKTVERIS. O užsienio kalbai iki šiol pas mus nebuvo platesnio poreikio. Dabar horizontai atsivers... 

A. AVIŽIENIS. Be abejo. Tad ir lietuviai, atvykstantys čia, gali imtis mokyti angliškai, o čionykščiai - 
mokyti jaunuosius išeivius gražios lietuvių kalbos. Po intensyvių vasaros kursų jaunieji išeiviai užsidirbs 
ir pinigų, galės keliauti po Lietuvą. O Centrui itin rūpi, kad ryšiai su Lietuva būtų glaudesni. Kita vertus, 
padedant Centrui, bus realios ir individualios pažintys, ryšiai, sakykim, tarp jaunų šeimų, tarp inžinierių, 
tarp žurnalistų ir t. t. Tai būtų prasmingas turizmas, o ne vien vaikštynės po „dolerines“, „Lietuvos“ vieš- 
bučio barą... Tik dėl Dievo meilės nemanykite, kad pamokslauju. Aš tik samprotauju: susitikę mūsų tau- 
tiečiai turi protauti, ugdyti vieni kitus, augti. O tam vietos lyg ir nebuvo, štai čia vėl prisiminkime Centrą. 

A. UKTVERIS. Sakėte, kad Centras yra platuma, o Vytauto Didžiojo universitetas - giluma. Gal galė- 
tumėte žodį tarti ir apie šį universitetą - kaip išeivių mokslininkas. 

A. AVIŽIENIS. Jau žinote, kaip steigėsi Vytauto Didžiojo universiteto Atkūrimo taryba. Akademikas 
Jurgis Vilemas - tos Tarybos pirmininkas. Norėčiau, kad šio universiteto veikloje dalyvautų ir daugiau 
žymių Lietuvos mokslininkų. Jurgis Vilemas mane, kaip užsienio lietuvį mokslininką, kiek įskaudino 
šitokiu pasakymu (statuto projekte): universiteto dėstytojai tegali būti Lietuvoje gyvenantys žmonės, o 
užsieniečiai gali dėstyti išimties tvarka, Tarybai patvirtinus. Kaipgi būtų: rusas, ukrainietis ar japonas, 
gyvenantis Lietuvoje, gali būti universiteto dėstytojas, o aš, Algirdas Avižienis, prie šio lietuviško mokslo 
ir mokymo židinio lyg ir negaliu prisidėti, t. y. turiu gauti leidimą. Tiesa, toks statuto projektas nebuvo 
priimtas. Bet jis buvo nemielas simptomas. Pagaliau sutarėme, kad universiteto senatoriai Lietuvoje bus 
ne „save paskiriantys“, o išrenkami. 

A. UKTVERIS. Kokių konkrečių sumanymų turite? 

A. AVIŽIENIS. Norime pakviesti aspirantų iš Lietuvos į JAV ar Kanadą. 

A. UKTVERIS. Ką reiškia kvietimas? 

A. AVIŽIENIS. Tai reiškia, kad dėl lėšų barjerų nebus, reikės tik atlaikyti konkursinį žinių patikrinimą 
(sakykim, su kinu ar kitu panašiu atvykėliu). 

A. UKTVERIS. Jūsų žodžiai teikia vilčių. Norėtųsi jas išvysti gyvenime. Tačiau šiandieninė Lietuvos 
realybė itin dažnai aižo įvairias nepriklausomas pastangas. Tai atsitinka, kai gręžiamės į realią mūsų eko- 
nomiką, gyvenimo tempą, pasaulėjautą... 

A. AVIŽIENIS. Tarp užsienio lietuvių - didelis sujudimas. Jau dvylika lietuvių mokslo daktarų raštu 
kreipėsi, kad galėtų padėti per Centrą Lietuvai. Atsiranda ir daugiau žymių pasaulio lietuvių, įvairiose 
šalyse reiškiančių norą padėti Lietuvai, burtis po vienu stogu, taisyti jį. Vakaruose mokslininkams po 
šešerių metų darbo suteikiamos vienerių metų atostogos. Jų metu mokslininkai paprastai vyksta į kitą šalį. 
Daugelis jau buvę rašyti mokslinių darbų, gilintis Prancūzijoje, Ispanijoje... Ar ne laikas ir Lietuvon? Juk 
čia dar retas nuodugniau aiškinosi gamybos klausimus, gilinosi savo tyrinėjimų srityse, skaitė paskaitas 
studentams. Reikia tik minimalių sąlygų darbui, gyvenimui. Juk mokslininkai atvažiuos su šeimomis. 

Išeivių mokslininkas dirbs metus (akademines atostogas) universitete (ar kitoje Lietuvos mokslo ar 
mokymo įstaigoje) ir už tai įgys „teisę“ vežtis užsienin savo mokinį. Svarbu, kad užsieniečiai mokslininkai 
taptų tikri partneriai, svarbu, kad Vytauto Didžiojo universitetas netaptų standartine dar viena Lietuvos 
aukštąja mokykla. 

A. UKTVERIS. Kokie nepatogumai, jūsų nuomone, laukia atvykstančio į Lietuvą užsieniečio 
mokslininko? 

A. AVIŽIENIS. Visko buvo, visko bus. Ne naujiena, kad žmonės, daug ko norėdami, daug ką žada, bet 
ne kažin ką ištesi. Nepastovumas... Gal šituo žodžiu galima nusakyti visa tai, kas kelia nepasitikėjimą. O 
Centre, apie kurį kalbamės, pasitikėjimas būtinas. Žmonės turi tikėti: savimi ir tuo, kuris tiesia pagalbos 
ranką. Tik ar galima taip sakyti - juk tiesdami pagalbos ranką Lietuvai, mes, pasaulio lietuviai, patys 
sutvirtėjame savo lietuviškumu. 

Dabar malonu atvykti Lietuvon. Mokslinėse įstaigose nebėra to bendravimo baimės sindromo. Tiesa, 
užsienietį kiek šokiruoja prekių deficitas. Štai važiuoju iš Vilniaus į Kauną automobiliu su Gediminu Kost- 
kevičiumi, Centro vicedirektoriumi. Sumaniau pakeliui pusryčiams paragauti kefyro, bet... Kiek links- 
miau nusiteikiu žiūrėdamas į eiles prie spaudos kioskų. Gal čia taip pat galėtų padėti Centras? Juk jis 
turėtų supažindinti su užsienio lietuvių spauda, knygomis. Tam turėtų būti skaityklos - bent Vilniuje ir 
Kaune. [...] 


[Nuotraukoje - Algirdas Avižienis Pakalnuose kalbasi su Bronium Pakalniu] 

NR. 167. UŽSIENIO LIETUVIŲ, SUTIKUSIŲ DĖSTYTI VDU 1989/90 MOKSLO 
METAIS IR VĖLIAU, SĄRAŠAS. 1989 M. RUGPJŪČIO PABAIGA 


AAA, f. 5, ap. 4, b. 4, 1. 2. Mašinraštis, kopija. 


Užsienio lietuviai, kurie planuoja skaityti kursus Vytauto Didžiojo universitete 
1989/1990 mokslo metais!*š 


1. Ph.D. Arvydas Žygas (Ilinojaus universitetas). Įvadas į antropologiją (spalio-lapkričio mėn.). 

2. Prof. Liucija Baškauskaitė (Kalifornijos valstybinis universitetas). Antropologija: individas ir kultūra 
(gruodžio mėn.). 

3. Prof. Julius Šmulkštys (Indianos universitetas). Marksizmas (gruodžio mėn.). 

4. Prof. Vytautas Kazlauskas (Gregoriano universitetas, Roma). Religijotyra (pavasario sem.). 

5. Prof. Rimas Vaišnys (Jeilo universitetas). Fizikos kursas (pavasario sem.). 

6. Prof. Martynas Yčas (JAV). Įvadinis gamtos kursas humanitarams (pavasarį, 1 mėn.). 

7. Prof. Henry Dauderis (Konkordijos universitetas, Kanada). Verslo finansinis modeliavimas (gegužės- 
birželio mėn.). 

8. Prof. Vytautas Doniela (Australija). Filosofijos kursas (pavasario sem., 1 mėn.). 

9. Prof. Kęstutis Skrupskelis (Pietų Karolinos universitetas). Filosofijos kursas (1990-1991 metais, 
1 semestras). 

10. Prof. Pranas Zundė (Džordžijos technologijos institutas). Informatikos kursas. 

11. Prof. Rimas Kalvaitis (Naujosios Anglijos koledžas). Užsienio prekybos kursas. 

12. Magistras Milda Danytė (Kanada). Intensyvios anglų kalbos kursas. 

13. Magistras Rasa Mažeikaitė!“ (Kanada). Istorijos kursas: Lietuva viduramžiais. 


NR. 168. VDU ATKŪRIMO TARYBOS AŠTUNTO POSĖDŽIO PROTOKOLAS. 
1989 M. RUGPJŪČIO 28 D. 


VDU archyvas, f. 1, ap. 1, b. 4, I. 65-73. Rankraštis, originalas. 


1989 m. rugpjūčio mėn. 28 
V DU-to Atkūrimo tarybos posėdžio protokolas Nr. 8 


Svarstyta: kas nuveikta, pedagoginio personalo klausimai, laisvojo klausytojo statusas, patalpos, kon- 
tingentas priimtas, Universiteto atidarymas. 


Pirmininkavo: akad. J. Vilemas 
Sekretoriavo: e. doc. p. J. Misevičienė 


Informuoja: doc. A. Karoblis. Apie MT įsakymą, nutarimus apie VDU-to atkūrimą, statutą, struktūrą, 
etatus, atlyginims, stipendijas; priimti 170 studentų (toliau - derinti priimamų studentų skaičių ir t. t. 
Pridedamas nutarimas) Viso: 805 [paraiškų] - 411 humanitarų, 256 ekonomistų, 238 tiksliųjų. Priimta — 
65 hum., 54 ek., 54 tiksl. Studentų geografija labai įvairi. Medalininkų 120, įstojo 66. (Tiksli informacija 
pas A. Karoblį). 

Dėl prof. V. Kučinsko straipsnio „Komjaunimo tiesoje“ informavo doc. A. Karoblis, aiškino akad. 
J. Vilemas. J. Misevičienė - nereiktų diskutuoti apie žmogaus straipsnį jam nedalyvaujant. 

Iš Punsko 4 lietuvaitės padavė pareiškimus studijuoti VDU -te. Taryba pritaria joms suteikti teisę studi- 
juoti U-te. Iš Barnaulo u-to Čerkašinas padavęs pareiškimą, baiges 2 kursus Istorijos f-te. Taryba pritaria 
priėmimui. Dėl mergaičių-berniukų konkurso ir santykio. Jie surinko 12 balų. Jų - šeši vyrai. Taryba 
siūlo: leisti su studentais lankyti paskaitas ir užsiėmimus. 

A. Patacko nuomone - reikia priimti. 


166 Sąrašas sudarytas rugpjūčio antroje pusėje. Sudarytas - Gediminas Kostkevičius, kuriam išeivijos lietuviai siuntė savo 
pageidavimus. 
69 Tekste - Lina Mažeikaitė. 

Akad. J. Vilemas - yra negerų žmonių, norinčių pakenkti Tarybai. 

Prof. A. Smailys - turime laikytis įstatymo, nes ir taip padarėme išimčių. Dėl Kučinsko straipsnio - 
negalima taip interpretuoti straipsnio ir jo autoriaus. Straipsnį gali rašyti kiekvienas. Gandai buvo labai 
negeri. Reikia sudaryti komisiją bent iš 3-jų asmenų tirti šį klausimą: pirmininku V. Butkų, J. Oksas ir 
Ruplys (doc.). 

Prof. A. Mickis - pasikalbėti su juo čia, dalyvaujant pačiam asmeniui. 

Doc. G. Kostkevičius - žiūrėti statutą: turi būti 2/3 nariai. Taip nebuvo. 

Akad. J. Vilemas - įstojo privilegijuoti studentai, baigę spec. mokyklas. Buvo blogai, nes daug vyrų 
nepateko per anglų kalbą. Žmonės skleidžia gandus. Nenori Kučinsko problemos aštrinti. Prašo pasi- 
kviesti į Tarybą. 

Dėl studentų - 

Prof. V. Vaičiuvėnas - reikia pagal teisybę. Juos priimti kandidatais. 

J. Misevičienė - privilegijuotų nebuvo studentų, nes buvo vertinamos jų žinios. Diferenciacijos tarp 
berniukų ir mergaičių nebuvo. 

Doc. G. Kostkevičius - Atkūrimo tarybos narių dalyvavimas posėdžiuose - nedalyvauja ir nesusidaro 
kvorumas. Jų neįtraukti į būsimą Senatą. 


Balsavimas: 15 - už priimti kandidatais 
4- susilaikė 
4- prieš 

Rekomenduoja 


Išplėstinis Tarybos posėdis. 
Mokslo metų atidarymas. Informuoja J. Vilemas. 


Akademiniai metai: Rudens semestras nuo rugsėjo 1 d. iki gruodžio 23 d.,o nuo sausio 4 iki 28 d.- sesija. 

16 savaičių ir 16 savaičių. 

Dėl sesijų pagal laisvą grafiką — norintieji studentai gali laikyti remiantis permanentiniu 
grafiku - prof. A. Smailys. 

Nutarta: Sesija ir, reikalui esant, laisvas grafikas. 

Doc. G. Kostkevičius - skaitys išeivija kursus ciklais. Kaip atsiskaitys studentai su jų kursais? 

Akad. J. Vilemas - padarys jų egzaminą, kai baigs kursus. 


Dėl Humanitarinio fakulteto koordinatoriaus. Siūlomas A. Žygas. Baigęs: magistras antropologijos, 
dr. gamtos mokslus - dirbo VU-te, labai populiarus jaunimo tarpe (charakterizavo A. Patackas). 

Prof. A. Smailys - antropologas bus koordinatorius - nedera. Siūlau pagalvoti. Negalima nerimtai 
siūlyti kandidato. 

Akad. J. Vilemas - būtina užtikrinti funkcionavimą u-to - tai svarbiausia. A. Žygas yra aukštos kvalifi- 
kacijos, bet ar sugebės administruoti. 

Doc. G. Kostkevičius - A. Žygas galėtų pakoordinuoti, tačiau Lietuvių centras turėtų asmenis koordi- 
nuoti, rekomenduoti. A. Žygas, „Centro“ nuomone, nelabai tiktų Humanitariniame. MA nariai, užsigavę 
už „konsultantų“ vaidmenį (Vėlius, Kubilius, Lukšienė), Centras - Avižienis, Maziliauskienė. 

Doc. A. Karoblis - nėra Kaune žmogaus. 

Balsavimas: už Žygą - dauguma. 

Sutinka prof. Zinkevičius Humanitarinio f-to koordinavimui. 


A. Patackas - dėl Teologijos-filosofijos f-to atkūrimo. Perduoda Helsinkio lietuvių nuomonę (raštą). 

Akad. J. Vilemas - šiandien šiam klausimui nepasirengę. 

Prof. V. Butkus - šiais metais nespėsim. Iš esmės - pritariame. 

Nutarta: atidėti kitam susirinkimui, reikia jam pasiruošti. 

Doc. G. Kostkevičius - organizuojama savaitė parengs rekomendacijas Filosofijos-teologijos f-to 
atkūrimui. 


Touro College klausimas!"? - Niujorko žydų visuomenės universitetas. Kalbėjo tuo klausimu Velonskis. 


Pageidavimas - atidaryti Judaistikos f-tą U-te Kaune ar Vilniuje sąlygomis: jie atsiunčia pagrindinius 


VW Fragmentas apie ekonomistus ir informatikus užrašytas atskirame lape, kuriuo baigiamas posėdžio protokolas. Posė- 
dis baigėsi svarstymu apie Senato sudėtį. Taigi, tikėtina, jog šis fragmentas turėtų būti kitoje vietoje. Šis fragmentas 

dėstytojus, turi žinoti studentai anglų kalbą ir jie sutinka paimti U-to studentus nuo 2 kurso visus ekono- 
mistus, parengia mūsų Respublikai juos, išduoda VDU-tui įrangą. Reikia jiems atsakyti. 

Prof. A. Smailys - jie nori, veržiasi, bet bus spaudimas iš visos TSRS. Mums pagalbą siūlys daug kas. 
Esame lietuviškas u-tas ir turime tuo likti. 

Doc. G. Kostkevičius - vyksta ginčai dėl Ekonomikos f-to. Reikia visiems ekonomistams susirinkti ir 
aptarti, koks turi būti Ekonomikos f-tas. 

Doc. A. Karoblis - tegul iš Vilniaus atvyksta čia ir aptaria reikalus. Be to, visi klausimai jau buvo aptarti. 
Zakarevičius apie tai nežino. 


Akad. J. Vilemas - dėl Informatikos f-to - šiais metais informatiką priskyrėme prie Tiksliųjų mokslų 
f-to. Yra idėja nuo sekančių metų turėti informatiką. Daug tuo klausimu kalbėta su A. Avižieniu. Norima 
įsteigti Informatikos centrą. Gaunasi galingas Informatikos centras (Kaminskas - vadovas), efektyvus, 
turintis mokymo bazę, sąlygas. 


Nustatoma „Centro“ ir Tarybos įgaliojimus diferencijuoti!?!. 


Dėl pedagoginių kadrų komplektacijos (pridedamas dėstytojų sąrašas). 

Humanitarinis f-tas, Ekonomikos f-tas, Tiksliųjų mokslų f-tas. 

Dėl Švedo - Krutulis, A. Butkus - linkęs prie merginų ir linksmybės. 

Prof. A. Smailys - dėl filosofijos - reiktų iš užsienio kviestis. 

A. Patackas - Sodeika, Ališauskas - nesusitepę ideologiškai, geri dėstytojai, vyrai. 

Doc. G. Kostkevičius - kokiais kriterijais vadovautasi atrenkant dėstytojus? Nebuvo viešai paskelbta. 

Doc. A. Karoblis - yra sudarytos komisijos. Viešai paskelbta buvo. 

Nutarta: doc. G. Kostkevičius - raštiškos žinomų žmonių rekomendacijos U-to dėstytojams. 

Prof. K. Ragulskis - labai daug be laipsnių žmonių - tai menkina U-to prestižą. Reikia kviesti daugiau 
mokslo daktarų. 

Akad. J. Vilemas - nėra jų! Tas reikalavimas bus realizuotas po 3-4 m. Pakolkas neįmanoma. 


Biologijos-ekologijos kursai - 100 rb. suma ir egzaminas stojamasis. Doc. M. Venslauskas paaiškina — 
pagrindžia tų kursų reikalingumą, esmę, tikslus. 


Dėl dėstytojų atlyginimo - kaip I-os kategorijos aukštosiose mokyklose. 


Dėl patalpų - Politinio švietimo namai; sudaryta sutartis (1 h ir 1 vieta 0,37 kapeikos - didelė suma). 
Iš VDU-to ima pusę sumos, kurią imtų iš kitų. Ten yra kooperatyvas. 

Akad. J. Vilemas - yra CK nuomonė, kad paliks Politinio švietimo rūmus naudojimui nemokamai. 

LIMTI patalpos Rotušės aikštėj - 2 auditorijos. Laisvės 53 - dvi patalpos. Fizikai - KPI. Informatikos 
pradiniai užsiėmimai - KRMTI. LIMTI, FTPTI, KPI - kūno kultūra. 

Biblioteka: susitarta su Kauno viešąja biblioteka, kuri kaups ir U-to literatūrą. 

Prof. A. Smailys - dėl bibliotekos - susipažino su Šv.Mikalojaus bažnyčios fondais. [Senojo] U-to knygų 
fondo didelė dalis jau išvogta. MA vežėsi knygas sunkvežimiais, t. p. KPI. Kviečia veikti sutelktai - atsiimti 
viešosios bibliotekos patalpas u-tui. Reikia gelbėti knygas. Per žiemą knygos peržiemos bažnyčioj. 

Krutulis - J. Paleckio"? biblioteka - per maža. Variantų galima ir reikia ieškoti. 

Doc. V. Vaičiuvėnas - įgalioti prof. A. Smailį rūpintis biblioteka. 


Prof. S. Stonkus - ar fizinis lavinimas, ar kūno kultūra? Koks statusas? Nežinom, ką reiks. 
Nutarta: sudaryti 3-jų žmonių komisiją: prof. St. Stonkus + jo parinkti 2 asmenys (iki 5 rugsėjo arba 
kuo greičiau). 


Bendrabučiai - LŪSTI - 40 vietų, 1-a profesinė - 15 vietų ir ... profesinė - 15 mergaičių. 


Laisvųjų klausytojų statusas - norinčių daug į Humanitarinį f-tą (apie 500, ekon. - apie 10 ir tiksl. - 
apie 5). 

1) Leisti už tam tikrą mokestį su VDU studentais klausyti bendras paskaitas. 

2) Apsieiti be laisvų klausytojų. 


perkeliamas, bet vieta spėjama. 
V! Tikėtina, jog posėdyje šis klausimas buvo plačiau svarstytas, bet į protokolą šios svarstybos nepateko. 
V2 Kauno viešoji biblioteka. 

Politinio švietimo rūmų salė 275 vietos. 

Prof. K. Ragulskis - atrinkti konkursine tvarka laisvus klausytojus. 

Doc. G. Kostkevičius - nebus daug tų klausytojų: eis į užsieniečių ir doc. Batūros paskaitas. 

A. Patackas - siūlo pagarsinti jo parengtą statutą. Perskaito jį (pridedamas). 

Akad. J. Vilemas - patenkinti visuomenės norą - leisti į paskaitas pagal iš anksto paskelbtą programą 
paskaitų. 

Doc. V. Vaičiuvėnas - reikia išnaudoti U-to prestižą - surengti lektorinio tipo paskaitų ciklą. Visuome- 
nei paaiškinti laisvo klaustojo statusą. 

Prof. A. Smailys - laisvo klausytojo tradicijos - parašoma, kad laisvas klausytojas lankė ir išklausė ati- 
tinkamas paskaitas. Noras įforminti juridinį statusą nereikalingas. 

Doc. G. Kostkevičius - profesorių iš užsienio paskaitų išklausymas - išduodamos pažymos-sertifikatai 
už išklausytus kursus. Galima paskelbti kursų sąrašą, visuomenė išklausys kursus pagal savo norą. 

Paskelbtas paskaitų sąrašas, išlaiko egzaminus, gauna pažymas, - esmė - švietėjiškas dalykas. 

A. Patackas - trys laisvo klausytojo statusai (statusų projektas pridedamas). 

Nutarta: visus pasiūlymus priimti dėmesin ir pagal galimybes palaipsniui, etapais įtraukti šį klausimą 
į U-to statutą. 


Mokymo reikalų prorektorius. J. Vilemas siūlo A. Karoblį. 
Prof. A. Smailys - pagal statutą docentas prorektoriumi būti negali. Siūlo: padaryti rektoriaus padėjėją. 
Prorektorius - dr. prof. 
Prof. J. Brėdikis - padėkoti tiems, kurie atliko tokį darbą. A. Karoblis tinkamas visiems darbams. 
Doc. G. Kostkevičius - turi užimti pilnas pareigas, bet ne prorektoriumi. 
Nutarta: įvesti 1) einančio prorektoriaus pareigas - 10 
2) rektoriaus pavaduotojas - 8 
3) susilaikė - 2. 


Senato reorganizacija. Informuoja J. Vilemas. Buvo prieita išvados, kad nuo VDU-to atkūrimo buvo 
nustumti vilniečiai. Kalba apie 13 nerinktų, o kooptuotų narių įėjimą į Senatą. Siūlo rinkti naujai arba 
pridėti MA narius ir „Centro“ narius. 

Doc. G. Kostkevičius - principinė pozicija dėstoma. [Užsienio lietuviai] kas 6-i metai turi akademines 
atostogas - 1) jas praleidžia V DU-te; 2) įsipareigoja po 1 studentą parengti savo universitetuose; 3) jų pre- 
tenzijos - akademinis Senatas pagal Vakarų principą; U-to Senate turi būti akademikai, įsipareigoję dirbti 
VDU-te; tačiau daugelis U-te dirbti pagal savo kryptį negalės. Reikia pereiti prie vakarietiškos moks- 
linių laipsnių struktūros. Lietuvos Senato dalį išrinkti iki 1989 m. lapkričio 3 d. Rinkimams vadovauja 
J. Vilemas, V. Statulevičius, J. Požėla. Čikagoje rinkimai lapkričio 26-28 d.d. Jie rinks savo Senato dalį. 

Prof. A. Mickis - Senate turi dalyvauti žmonės, dirbantys U-te. Medikai pretenzijų neturi. 

Prof. R. Šeinauskas - šiandieniniai dėstytojai į Senatą neįeina. 

Prof. A. Smailys - prioritetas tiems, kas U-te dirbs. Bakalauras, magistras - galima pereiti prie šios 
sistemos. 

Doc. V. Vaičiuvėnas - stebina - numatoma organizuoti rinkimus - reikia bendrauti su MA. Reikia Sta- 
tulevičiaus, reikia Požėlos. Atkūrimo taryba - vienintelis išrinktas organas. Reikia užmiršti baimės jausmą 
prieš MA. Dalis Tarybos narių nenori gaišti laiko - posėdžiuose nedalyvauja. VDU-tas - ne tik Kauno, bet 
[ir] MA sukruto po įveiktų darbų. 

Prof. A. Smailys - Akademija padėjo organizuoti U-tą. Prioritetas turi būti mūsų. 

Prof. V. Paliūnas - jaučiama tendencija perkelti dalį VDU-to į Vilnių. 

Doc. G. Kostkevičius - kam kuriame U-tą? Mes jį kuriame Lietuvai. Jo reikia gero. Įsijungus MA U-tas 
bus geresnis. 

Akad. J. Vilemas - MA turėtų mums padėti, ypač humanitarai. Yra tendencija ignoruoti Tarybą. 
Sutarta: Tarybos noru galima įvesti ir atleisti narius, kurie nedirba taryboje, nesilanko posėdžiuose ir t. t. 
Darykime gera U-tui. Palikti rinktus 30 žmonių. Atskiros Senato grupės turėtų dirbti savarankiškai, kaip 
jiems atrodo reikalinga. 

Doc. A. Karoblis - už 43 Tarybos narių įėjimą į Senatą. Kaunas neša darbo naštą ir atsakomybės naštą. 
Tikslinga prijungti 12 narių. 

Doc. G. Kostkevičius - apie Tarybą eina visokios kalbos. U-to Senatas organizuos mokymo programas, 
procesą. Užsienio išeivija blogai supras Tarybą. 

Doc. M. Venslauskas - Taryba rinkta, statutas nustatė - paritetiniais pagrindais išrenkamas Senatas. 
Problemą reikia spręsti: palikti Tarybą - 43 žmonės + pridedam 12 MA narių; [jie] dėstys kursą, ruošia 
aspirantus. = 43 + 12 +43 užsienio = Senatas. Išeis tie, kurie nedirbs U-te ir kt. Senatas vystysis evoliucijos 
keliu. 

Doc. G. Kostkevičius - siūlo surengti diskusiją viešai - kas U-to šeimininkai. 

Prof. A. Smailys - reikia priimti Tarybą su jos klaidomis, nes kitaip sustabdysim U-to veiklą. 

Prof. L. Pranevičius - su MA draugauti reikia. Kas nenori dirbti - gali išeiti. 

Prof. J. Vilemas kai kur nusižengiama taisyklėms, bet be blogos valios, nes kitaip ir U-to nebūtų. Visur 
reikia geros valios, noro. Perrinkimas neįmanomas. Kalba gali eiti apie darinkimą. 

Doc. V. Vaičiuvėnas - apie Tarybą eina gandai. Kokie? - Kas gali pasakyti. Nereikia smulkintis. 

Nutarta: padaryti apklausą - kas nori dirbti, kas ne. Trys kuratoriai praveda apklausą. 

Prof. A. Smailys - U-tas yra autonominė organizacija. Kauniečiai kūrė U-tą ir kauniečių yra persvara. 
Geras apklausimo kelias, galima rekomenduoti žmonėms išeiti ar likti. Susidarė blokinė struktūra. Elimi- 
nacija - apklausa ir rekomendacijos. 

Nutarta: numatomas rugsėjo mėn. posėdis. Apklausti - kas nori likti Senato nariais - iki posėdžio. 
Klausimą svarstyti esant kvorumui. 


NR. 169. KREIPIMASIS DĖL MENININKŲ NAMŲ PERDAVIMO PASAULIO LIETUVIŲ 
KULTŪROS, MOKSLO IR ŠVIETIMO CENTRUI. 1989 M. RUGPJŪČIO 30 D. 


Lietuvybės centras Kaune. In Kauno tiesa. 1989 08 30. Nr. 199, p. 4. 


Lietuvybės centras Kaune 


Lietuvos ir išeivijos mokslininkai, balandžio 28 d. susirinkę į konferenciją „Tautinė aukštosios mokyk- 
los koncepcija ir Kauno universitetas“, ne tik priėmė Vytauto Didžiojo universiteto atkūrimo aktą, bet ir 
įsteigė Pasaulio lietuvių kultūros, mokslo ir švietimo centrą Kaune. Pagal įkūrėjų sumanymą Centras turi 
telkti viso pasaulio lietuvių bei lietuvių kilmės mokslininkus ir kūrėjus bendram tautos švietimo, kultūros 
ir mokslo puoselėjimo darbui, taip pat būti JAV, Kanados, Australijos, Italijos ir kitų šalių lietuvių kultū- 
rinė ir mokslinė atstovybė Lietuvoje. Centras buvo sumanytas kaip kartu su užsienio lietuviais pariteto 
pagrindais tvarkoma institucija, nes tik lygiateisė partnerystė yra pasitikėjimo ir bendravimo pagrindas. 

Keturi mėnesiai, prabėgę nuo šios institucijos įsteigimo, parodė jos veiklos galimybes. Sudėtingoje 
diskusijoje pasiekta, kad Vytauto Didžiojo universitetas būtų kuriamas pariteto pagrindais su užsienio 
lietuvių mokslininkais. Jau šiais mokslo metais kartu su kitais universitete dirbs 11 profesorių, atvykusių 
talkon iš Jungtinių Valstijų ir Kanados. Per būsimuosius septynerius metus kasmet aspirantūron į Europos 
ir Amerikos universitetus išvyks po septynis jaunus mokslininkus, kurie, po trejų metų grįžę, papildys 
Vytauto Didžiojo universiteto dėstytojų gretas. Jau vasario mėnesį į „Pacific Lutheran University“ išvyks 
mokytis pirmieji studentai, o kitą vasarą Kaune laukiama lituanistinių kursų klausytojų iš svečių šalių. 
Neužmiršti ir meno žmonės. Gegužės mėnesį į Kauną atvyks modernaus šokio teatras iš Mineapolio, 
užsienyje bus pristatoma mūsų dailininkų kūryba. Ir tai tik menka dalis to, kas jau pradėta įgyvendinti. 

Deja, lig šiolei Pasaulio lietuvių kultūros, mokslo ir švietimo centras neturi savo patalpų ir glaudžiasi 
menkame kambarėlyje Menininkų namuose, buvusioje Popiežiaus nuncijaus rezidencijoje. Šioje patal- 
poje nėra galimybės pastatyti brangios aparatūros, atsiųstos ir siunčiamos Centro narių, gyvenančių sve- 
čiose šalyse, jau nekalbant apie tai, kad vos ne kasdien jame apsilanko bent keli Lietuvoje besisvečiuoją 
išeivijos mokslininkai ir meno žmonės. Todėl vargana padėtis, kurioje atsidūrė Pasaulio lietuvių kultūros, 
mokslo ir švietimo centras, nedaro Kaunui garbės, diskredituoja mūsų pastangas plėsti bendradarbiavimą 
su užsienyje gyvenančiais lietuviais. 

Šiai veiklai būtina suteikti patalpas, kurios atitiktų jo prestižinę funkciją - atstovauti pasaulio lietu- 
vių mokslininkams ir kūrėjams, jungti juos bendram darbui su tautiečiais Lietuvoje. Todėl kreipiamės į 
miesto Vykdomąjį komitetą, jo pirmininką P. Staškūną, prašydami Centrui skirti pastatą S. Nėries g. 56, 
kuriame dabar įsikūrę Menininkų namai. S. Nėries (buvusioje V. Putvinskio) gatvėje Nepriklausomybės 
metais buvo įsikūrusios diplomatinės atstovybės. Čia pat, šalia — Laisvės paminklas, kuriam nusilenkti 
skuba kiekvienas į Lietuvą pasisvečiuoti ar talkon atvykęs tėvynainis. Būtų simboliška, jei prie pastato 

S. Nėries g. 56 suplevėsuotų pasaulio valstybių, kuriose gyvena Centro nariai, vėliavos. Juk kiekviena 
atstovybė — vartai į pasaulį, tad tebūnie jie ten, kur šios vėliavos plevėsavo kaip Lietuvos tarptautinio 
pripažinimo simboliai. 

Menininkų namai, kaip ir jų vyresnysis brolis Vilniuje - Menininkų rūmai, įsikūrę praėjusio dešimt- 
mečio viduryje, - taip ir nepateisinęs savo egzistavimo senosios kultūrinės politikos anachronizmas 
(žr. „Įėjimas iš kiemo pusės. Reportažas iš palaimingus laikus gyvenančių Vilniaus menininkų rūmų“, 
„Gimtasis kraštas“ 1989, Nr. 5). Jie netapo meno žmonių bendravimo ramove. Štai ir Kauno rašytojai, 
paskutinieji iš kūrybinių sąjungų, netrukus išsikels į savo namus. Tuo tarpu Pasaulio lietuvių kultūros, 
mokslo ir švietimo centro įsteigimas — tai realus kelias pradėti naujo lygmens bendravimą. Juk Centro 
nariais gali būti visų kūrybinių sąjungų atstovai, kuriems abi dabartinių Menininkų namų salės ne tik 
neužsidarys, o atsivers kūrybiniam bendravimui su išeivijos žmonėmis, kurių ne vienas subrendo jau 
kitoje kultūrinėje aplinkoje. Menininkų namus reikia reorganizuoti ne todėl, kad įsikūrė Pasaulio lietuvių 
kultūros, mokslo ir švietimo centras, bet todėl kad, jam įsisteigus, to negalima atidėlioti. 


Giedrius KUPREVIČIUS 

Lietuvos TSR kultūros ministro pirmasis pavaduotojas, 
Vytautas STATULEVIČIUS 

Lietuvos TSR Mokslų Akademijos viceprezidentas, 
Vaidotas ANTANAITIS 

Sąjūdžio Seimo Tarybos narys, 

Gediminas KOSTKEVIČIUS 

Sąjūdžio Seimo narys 


NR. 170. JURGIO VILEMO POKALBIS SU ALDONA KIBIRKŠTIENE. 
1989 M. RUGSĖJO 2 D. 


Vytauto Didžiojo universitetas: turime, didžiuojamės, tikimės... / Aldonos Kibirkštienės pokalbis su Jurgiu Vilemu. In 
Kauno tiesa. 1989 09 01. Nr. 201, p. 4-5. 


Lygiai prieš metus „Kauno tiesos“ puslapiuose profesoriaus Alfredo SMAILIO straipsniu prasidėjo dis- 
kusija dėl Vytauto Didžiojo universiteto atkūrimo. 

Diskusija dėl šios mokslo šventovės atkūrimo, jos krypties ir veiklos modelio buvo ilga ir kartu tokia 
trumpa: jai prireikė tik... vienerių metų. Skaitytojų mintys, nuomonės, pasiūlymai pradėjo suformuoti 
Universitetą tokį, kokį šiandien turime. Pirmųjų autorių rašiniai ir davė impulsą įvairioms Respublikos 
instancijoms prabilti apie Universitetą visu balsu. 

Prabėgo vieneri metai, ir jau šiandien sveikinsime pirmuosius Universiteto - būsimo svarbaus pasaulio 
lietuvių kultūros ir mokslo židinio - auklėtinius... 

Laisvės alėja 53... Šį adresą jau žinome ne tik mes, kauniečiai, - kol kas dar kuklus užrašas prie pastato 
byloja, jog čia įsikūręs Vytauto Didžiojo universitetas. Į ilgai lauktąją Alma Mater šiandien pirmiesiems 
mokslo metams jau renkasi studentai: Universitetas, visos mūsų tautos pasididžiavimas ir viltis, atveria 
duris, pradeda darbą! 

Kol auditorijose dar tylu, prieš šventinį šurmulį ir didįjį darbymetį užkalbinome einantį Vytauto 
Didžiojo universiteto rektoriaus pareigas, LTSR MA Fizikinių-techninių energetikos problemų instituto 
direktorių akademiką Jurgį VILEMĄ. 

- Kol kas sėdite „ant dviejų kėdžių“ - vadovaujate Institutui bei Universiteto Atkūrimo tarybai ir 
kartu einate Vytauto Didžiojo universiteto rektoriaus pareigas. Esate prie neeilinės aukštosios mokyklos 
gimimo „lopšio“... 

- Jau įveikus svarbiausius organizacinius sunkumus (nesakau visus — prieš akis jų begalė!), galima 
būtų pasidžiaugti daugelio žmonių geranoriškumu. Jei šito būtume panorėję prieš penkmetį, galvoti apie 
tokius Universieto „gimimo“ tempus nė nedrįstume. Dabar didesnio pasipriešinimo nesutikome. Tiesa, 
su tam tikrom išlygom - „pastūmėjimais“, paraginimais, priminimais - betgi be šito dar visiems mums 
nelengva... 

Dabar visi sau galime prisipažinti: kai labai norime irturime gražų tikslą, padaryti galime tikrai daug. 
Vytauto Didžiojo universiteto Atkūrimo tarybą, išrinktą miesto mokslininkų, bene labiausiai „paveikė“ 

konferencija „Tautinė aukštosios mokyklos koncepcija ir Kauno universitetas“. Priėmė ji bekompromisinį 
sprendimą: rugsėjo 1-ąją Vytauto Didžiojo universitetas turi atverti duris. Taigi trauktis nebebuvo kur... 
Matėme ir išeivijos lietuvių mokslininkų didžiulį norą padėti atkurti Lietuvai šią Alma Mater. Sulau- 
kus LTSR Aukščiausiosios Tarybos palaiminimo - įstatymo dėl Vytauto Didžiojo universiteto atkūrimo, 
liepos 22-ąją VDU atkuriamojo laikotarpio Statutą įregistravo ir Respublikos Ministrų Taryba. 

- Statutas, vieningai priimtas Atkūrimo tarybos, teigia pagrindinę VDU veiklos nuostatą - akademinės 
laisvės principą, garantuojantį dėstytojams ir studentams pasaulėžiūros ir sąžinės laisvę. Įregistruoti jį — 
vadinasi suteikti Universitetui galimybę dirbti visiškai savarankiškai? 

- Tai, kad Universitetui leista pačiam nusistatyti mokyklos struktūrą, etatus, atlyginimus, studentų 
stipendijų dydžius - didelis privalumas. Savame kieme tvarkysimės taip, kaip patys norėsime. Vytauto 
Didžiojo universiteto veikla bus finansuojama iš rėmėjų lėšų ir lėšų, gautų iš užsakovų už atliktus pagal 
sutartis darbus. Savarankiškumo statusas, beje, atima galimybę būti finansuojamiems iš Respublikos biu- 
džeto. Finansinės paramos laukiame iš LTSR liaudies švietimo ministerijos, be to, mūsų viltis - rėmėjų ir 
globėjų gera valia. Į SOCIALINIO BANKO KAUNO SKYRIAUS EINAMĄJĄ SĄSKAITĄ NR. 4700136 
pinigų sumas jau pervedė „Bangos“ susivienijimas, „Atramos“ gamykla, Neveronių šiltnamių kombinatas, 
„Kastos“, „Pramonės“, „Šaltuko“ kooperatyvai. Šiems ir kitiems kolektyvams, taip pat privatiems asme- 
nims, parodžiusiems kilniadvasiškumo ir dėmesio, didelis ačiū! 

- Vytauto Didžiojo vardu pavadinta Alma Mater atveria duris (savų rūmų ji dar neturi, glausis sveti- 
moje pastogėje), 173 laimingi pirmakursiai šiandien išdidūs ir šventiški prie Laisvės paminklo tars iškil- 
mingos Priesaikos žodžius. Stojamieji egzaminai jau praeityje, tačiau visi žinome: jie gerokai buvo sukėlę 
Kauną „ant kojų“. Egzaminų „pamokos“ turbūt nuteikia rimtiems apmąstymams? 

- Trys fakultetai, 805 pareiškimai, 173 „palaiminti“ studentai - tai trumpa pirmojo VDU rugsėjo „vizi- 
tinė kortelė“. Tokio didelio stojančiųjų antplūdžio tikrai nesitikėjome - iš visos Lietuvos sugūžėjusių 
Kaunan abiturientų pulkas mums uždavė nelengvą mįslę. Ką gi, egzaminai lieka egzaminais - pateko 
geriausieji, kontingentu skųstis tikrai negalime. Humanitarinius mokslus studijuos 65, ekonomikos ir 
tiksliuosius po 54 pirmakursius. Beje, stojo virš 120 medalininkų, priėmėme 66. Humanitarinį fakultetą 
„uzurpavo“ mergaitės (54), o tiksliuosius ir ekonomikos mokslus pasiryžę daugiau šturmuoti vaikinai. 
Vienodai balų surinkusiems teisę į studijas teko „apsiginti“ pokalbio metu. Jį taip pat vertinome pažy- 
miais. Beje, atvyksta studijuoti keturios lietuvaitės iš Punsko. 

Žinia, dėl kūrimosi skubos nebuvo lengva organizuoti egzaminų komisijos veiklą, gal todėl, iš esmės 
dirbusi neblogai, ji neišvengė klaidų ir priekaištų. Paprasčiausiai pritrūko laiko pamąstyti apie stojamųjų 
egzaminų pobūdį, pačią jų „technologiją“. Pavyzdžiui, užsienio kalbos gal derėjo visai atsisakyti, o sudaryti 
galimybę ją kuo geriau išmokti jau įstojusiems. Kitais metais, žinoma, bus kiti lapai, tačiau manome, jog 
reikėtų prieš egzaminus organizuoti testą, įvertinantį bendrą studentų išprusimą. Kitaip sakant, surengti 
savotišką kūrybinį egzaminą. 

- Būkime atviri iki galo: redakcijoje netilo skambučiai dėl pasitaikiusio neobjektyvumo per stojamuo- 
sius, sulaukėme ir Jūsų tarybos nario gana kritiško rašinio „Kauno tiesoje“... 

- Protekcionizmo tikrai stengėmės išvengti, tačiau nuo faktų niekur nepabėgsi: kas buvo - buvo ir 
nuneigti tiesos negalime. Sulaukėme daugiau kaip 80 apeliacijų, 15-ka jų buvo patenkinta. Pasitaikė ir toks 
negarbingas faktas: literatūrinio rašinio pažymys iš dvejeto buvo pakeltas į... ketvertą. Žinoma, egzaminų 
komisijai tai garbės nedaro ir pasiteisinti čia vargu ar begalima. 

- Tikėkime, jog Vytauto Didžiojo universitete tikrai viešpataus teisingumas, dora, sąžiningumas. Kitaip 
ar galėsime kalbėti apie atgimstančios aukštosios tautinės mokyklos kilnią priedermę? Mokslo metai pra- 
sideda, tad ką jie žada pirmakursiams? 

- Numatyti Universiteto veiklos modelį, žinia, buvo sunku, ir kol kas iki galo jis nėra aiškus. Pasitelkę 
išeivijos lietuvius, išanalizavome solidesnių pasaulio universitetų patirtį, stengiamės kūrybiškai ją pri- 
taikyti kuriant savąjį. Ne aklai kopijuoti užsieninį, bet sukurti mums, lietuviams, būdingą. Dar ir dabar 
svarstome, ar tikslinga bus VDU studentams, pavyzdžiui, suteikti bakalauro ar magistro laipsnius. 

Aišku viena: turime vilties gabiausius aukštesniųjų kursų studentus pasiųsti į užsienio aukštąsias 
mokyklas, kad, įgiję ten mokslinius laipsnius, grįžtų į Universitetą kaip kvalifikuoti kadrai. Taip tikimės 
išsiugdyti savąjį pedagoginį personalą. Komplektuoti jį kol kas sekėsi nelengvai: Kaune humanitarų ir taip 
didelis deficitas; o iš Vilniaus atsiviliok, kad gudrus, juos nepilnam krūviui. Šitą „deficitą“, tikimės, kom- 
pensuos mūsų išeivijos mokslininkai, taip geranoriškai pasiryžę talkinti savo paskaitomis. Štai antropolo- 
gijos kursą skaitys Arvydas Žygas iš JAV, dabar dirbantis Vilniaus universitete, vėliau jį pakeis profesorė 

iš Švedijos Liucija Baškauskaitė. Antrame semestre politologijos atvyks dėstyti profesorius iš Indianos 
universiteto (JAV) Julius Šmulkštys, o štai religijotyros discipliną be Kauno tarpdiecezinės Kunigų semi- 
narijos docento Algimanto Kajecko žada skaityti Romos popiežiškojo Grigaliaus universiteto profesorius 
monsinjoras Vytautas Kazlauskas... Mūsų tautiečių mokslininkų maršrutai į Lietuvą žada būti pastovūs... 

- Kauniečius domina VDU laisvojo klausytojo statusas. Norinčių jais tapti, ko gero, nemažiau negu 
buvo stojančiųjų? 

- Visiems, tuo besidomintiems, galime pasakyti: Universiteto patalpose iškabinsime sąrašą tų disciplinų, 
kurių paskaitas laisvi klausytojai, sumokėję atitinkamą mokestį, galės lankyti. Vėliau, išlaikę įskaitas, gaus 
atitinkamus pažymėjimus. 

- Lankydamasi Universiteto Atkūrimo tarybos paskutiniame posėdyje, mačiau, kokia „karšta“ ten 
buvo atmosfera: ją ypač „įkaitino“ skirtingos nuomonės dėl VDU Senato. Iš tikrųjų, juk ne vis tiek, koks 
bus aukščiausias Universiteto valdymo organas... 

- Kol kas, kol nėra tikrojo Senato, visas funkcijas atlieka Atkūrimo taryba. Senatą tikimasi išrinkti 
rudenį: jį sudarys maždaug 50 mokslininkų nuo Lietuvos ir tiek pat nuo išeivijos. „Užsienio pusė“ saviš- 
kius išsirinks lapkričio mėnesį Čikagoje vyksiančiame šeštajame lietuvių mokslo ir kūrybos simpoziume. 
Dėl Senato nemažai ginčijamasi: esama nuomonių, jog reikia pasitelkti daugiau Mokslų Akademijos insti- 
tutų galvotų vyrų. Turbūt ir ne visi Atkūrimo tarybos nariai turi vienodą teisę jam priklausyti. Aktyvumą 
atkuriant Alma Mater parodė toli gražu ne visi. Taigi, kai turėsime Senatą, išsirinksime ir tikrąją Univer- 
siteto valdžią... 

- Esate „einantis“ rektoriaus pareigas, tad keletas žodžių apie iškilmingą Vytauto Didžiojo universiteto 
atidarymą. 

- „Gaudeamus“ garsai šiandien 12 val. nuaidės Muzikiniame teatre. Laukiame jame visų buvusių 
Kauno Vytauto Didžiojo universiteto absolventų. Atneškite, gerbiamieji, į šventę nuoširdžią ir giedrią 
buvusios senosios Alma Mater laikų dvasią, gerą nusiteikimą. Pabūsite būryje kartu su tais, kurie pasiryžę 
pratęsti Tautos garbingos aukštosios mokyklos tradicijas, rengti tautinės, humanistinės kultūros ir mokslo 
požiūriu išprususius absolventus. Jie taip reikalingi būsimai Nepriklausomai Lietuvai. 

- Palinkėkime ir mes buvusiems bei esamiems studentams gražios ir prasmingos šventės. 


Kalbėjosi Aldona KIBIRKŠTIENĖ „K. t.“ korespondentė 


Algimanto BARZDŽIAUS ir Edmundo KATINO nuotraukos. 
Nuotraukose: akademikas Jurgis Vlemas; jie - Vytauto Didžiojo universiteto pirmakursiai 


NR. 171. ĮRAŠAS ROMUALDO BALTRUŠIO DIENORAŠTYJE. 1989 M. RUGSĖJO 2 D. 
Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys], 2013, p. 60-62. 


1989-09-02 - Šeštadienis 

Vakar pagaliau įvyko VDU mokslo metų pradžios iškilmės. Tai pirmasis atkurtojo Vytauto Didžiojo 
universiteto mokslo metų inauguracijos aktas. Jis vyko Kauno muzikiniame teatre, į kurį susirinko 178 
pirmakursiai ir apie 60 profesorių, dėstytojų, asistentų. Inauguracija prasidėjo lygiai 12 val. pasigirdus 
salėje varpo dūžiams. Gaudžiant varpui, iš abiejų užkulisių pusių kupini rimties į sceną lėtai suėjo VDU 
Laikinosios mokslo tarybos pirmininkas prof. J. Vilemas, laikinai einantis VDU rektoriaus pareigas, ir 
Tarybos nariai. Tos Tarybos narys ir aš esu. Susirinkus Laikinajai tarybai scenoje, varpas nutilo. Išėjęs į 
priekį pirmininkas prof. J. Vilemas tarė įžanginį žodį, linkėdamas pirmiesiems atkurto VDU studentams 
geriausios sėkmės studijose ir geriausios kloties gyvenime. Po jo žodžio visa salė, Kauno valstybinis choras, 
vadovaujamas prof. P. Bingelio, ir teatro orkestras (choristai ir orkestras buvo orkestrinėje) sugiedojo Lie- 
tuvos himną „Lietuva, Tėvyne mūsų“. Po himno prof. A. Smailys perskaitė Vytauto Didžiojo universiteto 
atkūrimo Lietuvos Aukščiausiosios Tarybos įsakymą (1989-07-04). Choras, visi esantys scenoje ir salėje 
sugiedojo „Gaudeamus igitur...“ Tada prof. J. Vilemas garsiai perskaitė VDU Laikinosios mokslo tarybos 
narių pavardes, o šie po vieną per orkestrinę padarytą perėją nusileido į salę. Scenai ištuštėjus, žodis 
suteikiamas LSSR Ministrų Tarybos pirmininko pavaduotojai, Sąjūdžio seimo narei prof. K. Prunskienei. 
Ji sveikino atkurtojo VDU profesorius ir studentus, linkėjo jiems sėkmės studijose, pažymėdama, jog Uni- 
versiteto atsiradimas šalyje yra jos gyvybingumo ir kultūringumo požymis. Savo linkėjimus studentijai 

prof. K. Antanavičius baigė žodžiais: „Telaimina Jus Dievas.“ Toliau aktoriai P. Venclovas ir O. Dautartaitė 
deklamavo Bernardo Brazdžionio eiles, o choras dainavo „Kur bėga Šešupė“ (ž. Maironio, muz. Č. Sas- 
nausko). Paskui kalbėjo prof. Pr. Zundė (JAV). Jis sveikino atkurtojo VDU ir kaip dabar vykstančio šeštojo 
Lietuvių kultūros ir mokslo simpoziumo organizatorius, išreikšdamas viltį, kad atkurtojo VDU geras 
vardas bus toks, kaip ir buvusio prieš Antrąjį pasaulinį karą. Vėliau kalbėjo Antanas Dambrauskas (iš 
Druskininkų, VDU absolventas, buvęs komunistų tremtinys Sibire), kuris priminė, kad ne tik lietuviai yra 
padėję buvusiam VDU, bet ir vokiečiai prof. J. Eretas, Švarcas, prof. K. Regelis, rusas prof. L. Karsavinas 
(nužudytas Sibiro konclageriuose). Jo veikalas „Europos kultūros istorija“ lietuvių kalba buvo ir lieka gerai 
vertinamas (šešių tomų). A. Dambrauskas atkurtajame VDU taip pat norėtų ir ateityje matyti visų tautų 
mokslo žmones, taip darniai bendradarbiaujančius ir aukojančius savo darbą Lietuvai. Atkurtąjį VDU 
sveikino Vilniaus pedagoginio instituto direktorius ir padovanojo „Lietuviškąją enciklopediją“ (išleista 
JAV) ir 500 tomų grožinės literatūros. Toliau gražia dzūkų tarme kalbėjo Punsko lietuvaitė - studentė. 
Ji džiaugėsi, kad galės studijuoti Tėvynėje Lietuvoje savąja gimtąja kalba. Po jos žodį tarė dr. Gediminas 
Kostkevičius (daug nuveikęs VDU atkuriamajame darbe). Jis pabrėžė, kad po 1950 m. VDU išformavimo 
visa Lietuva pajuto, kad buvo daug prarasta mokslo, minties ir kultūros prasme. „Atvykus į svečias šalis, - 
kalbėjo jis toliau, - greitai pajunti, ar esi atsidūręs universitetiniame mieste, ar šiaip pilkame pramonės 
ir įmonių centre.“ Jis sakėsi tikįs, kad į atkurtąjį VDU grįš Europinės universitetų tradicijos, ir ta proga 
perdavė atkurtojo universiteto profesūrai ir studentijai dr. Valdo Adamkaus, prof. Liucijos Baškauskaitės, 
taip pat sergančio prof. Vytauto Statulevičiaus nuoširdžiausius sėkmės linkėjimus. 

Aktoriai vėlei skaitė B. Brazdžionio, K. Inčiūros eilėraščius, choras dainavo lietuviškas dainas. 

Aš, kaip paskutinės jau Kauno valstybinio Vytauto Didžiojo universiteto laidos (1950) absolventas ir 
Laikinosios mokslo tarybos prezidiumo narys, žodį sakiau paskutinis, tad jį visą pateikiu: 

„Šiandieną laimės diena - esame atsikūrusio VDU pirmosios studentų inauguracijos liudininkai. VDU 
jau beveik prieš 40 metų buvo sovietinių okupantų išformuotas, tačiau jo paskleista mokslo ir humanita- 
rizmo šviesa Lietuvos žmonėse neužgeso. Buvęs VDU, kad ir suardytas, liko gyvas tautos šviesulių širdyse, 
mintyse ir dvasioje, o toji jo gyvastis tarytumei raginte ragino lietuvius greičiau jį atkurti. Dabar atsikū- 
rusiame VDU jau yra 178 studentai. Tai pirmosios atkurtojo VDU kregždės. Įstoti siekė gerokai daugiau 
ir gabių merginų ir vaikinų, tačiau vietų kiekis buvo ribotas. VDU atkurtas tėvynėje ir visame pasaulyje 
gyvenančių lietuvių bei tautiečių pastangomis. Jie visomis savo išgalėmis pasiryžę būti naudingi VDU. 
Tas didis troškimas ne vieną mokslo žmogų tiek čia, iš Lietuvos, tiek iš tolimiausių pasaulio kraštų atves 
į VDU paskleisti savo sukauptas žinias ir įsitraukti į universiteto veiklą. Trokščiau, kad ir šviesa, ir tiesa 
lydėtų tos prisikėlusios Alma Mater - VDU veiklos kelius, o Viešpats juos laimintų.“ 

Po sveikinimų ir kalbų prof. J. Vilemas pakilo į sceną ir pakvietė visus įstojusius į VDU studentus atsi- 
stoti priesaikai. Prof. J. Vilemas iš lėto skaitė, o studentai kartojo priesaikos žodžius: 

„Aš, Vytauto Didžiojo universiteto studentė (-as), iškilmingai pasižadu visas įgytas žinias skirti savo 
Tėvynei, dosniai jas dalyti visiems Lietuvos žmonėms vardan gėrio, doros ir niekada nenaudoti jų vardan 
pikto. Tepadeda man Dievas.“ 

Pasibaigus priesaikai, Kauno valstybinis choras galingai užgiedojo „Lietuviais esame mes gimę“. Karo 
muziejaus sodelyje suskambus kariliono varpams „Gaudeamus...“, prie Laisvės paminklo buvo padėtos 
gėlės. Atskubėjęs korespondentas kažką norėjo prof. J. Vilemo klausti, tačiau šis tepasakė: „Aš jaudinuosi 
taip kaip studentas... Jaudinanti diena...“ 

Po viso atkurtojo VDU ir jo pirmakursių inauguracinio ceremonialo visi nužygiavome į Vytauto 
Didžiojo - Švč. Mergelės Marijos Ėmimo į dangų bažnyčią, kur kun. Ričardas Mikutavičius aukojo šiai 
progai skirtas šv. Mišias. Kol mes abu su Irena perėjome per visą senamiestį, bažnyčią jau radome pil- 
nutėlę. Mudu pro zakristiją įvedė prof. kun. V. Butkus. Įžengus prie altoriaus, zakristijonas pastatė suolą 
ir mes ten pat susėdome. Pamokslo metu kun. R. Mikutavičius visus pasveikino ir pasakė: „Nuo šiol jūs 
tampate mano parapijiečiais.“ Po pamokslo grįždamas prie altoriaus dar pasveikino prof. J. Vilemą, paskui 
paduodamas ranką sveikino visus ten sėdėjusius VDU Laikinosios atkuriamosios tarybos narius. 

Po šv. Mišių Kauno valstybinis choras, vadovaujamas prof. P. Bingelio, o su juo kartu visa bažnyčia 
užgiedojo Lietuvos himną. Tuo ir baigėsi pirmoji atkurtojo VDU inauguracijos šventė. 

Universiteto atgimimas. In Tiesa. 1989 09 02. Nr. 203, p. 3. 


Universiteto atgimimas 


Vos prieš metus prabilome apie Vytauto Didžiojo universitetą, o šį rugsėjį jau kviečiame naujosios 
mokslo įstaigos studentus į auditorijas. 

Metai pranoko dešimtmetį. Remiant visuomenei ir užsienio lietuviams, pritariant Respublikos vyriau- 
sybei, Universitetas prikeltas naujam gyvenimui. Jis vėl tarnaus Lietuvai. 

Po Kauno muzikinio teatro salės skliautais rugsėjo pirmosios vidudienį vėl nuskambėjo „Gaudea- 
mus“. Čia į iškilmingą posėdį, skirtą Universiteto atgimimui, gausiai rinkosi buvę Universiteto auklėtiniai, 
dabartiniai pedagogai ir studentai, svečiai. 

Iškilmingą posėdį pradėjęs einantis rektoriaus pareigas LTSR Mokslų Akademijas Fizikinių-techninių 
energetikos problemų instituto direktorius, akademikas Jurgis Vilemas pažymėjo, kad ši diena įeis į Lietu- 
vos švietimo ir kultūros istoriją. Atkurta senoji Alma Mater, kurios profesūra, buvę auklėtiniai toli už Res- 
publikos ribų išgarsino mūsų kraštą. Atgimęs Universitetas bus pirmoji naujo tipo aukštoji mokykla. Jo 
statutas dėstytojams ir studentams garantuoja pasaulėžiūros ir sąžinės laisvę. Universiteto taryba savaran- 
kiškai sudarinės mokymo planus ir programas, nustatys dėstytojų etatus ir jų atlyginimų dydį, stipendijas. 

Universiteto veikla bus finansuojama iš rėmėjų lėšų ir pinigų, gautų už atliktus mokslinius darbus 
pagal sutartis. Vieni pirmųjų į rėmėjų gretas įstojo „Bangos“ susivienijimo, „Atramos“ gamyklos, Jonavos 
chemijos statybos tresto, Neveronių šiltnamių kombinato, Vilkijos tarybinio ūkio ir kiti kolektyvai, įnešę 
nemažas sumas į Universiteto sąskaitą. 

Akademikas J. Vilemas pasveikino 178 jaunuolius ir merginas, kuriems įteikti studentiški pažymėjimai, 
padėkojo Universiteto Atkūrimo tarybos nariams, mūsų tautiečiams mokslininkams, gyvenantiems užsie- 
nyje, „Aukuro“ klubui už parodytas pastangas ir ryžtą atkuriant Universitetą. 

Vytauto Didžiojo universiteto kolektyvą sveikino, mintimis apie jam iškylančius uždavinius šiais per- 
tvarkos ir tautinio atgimimo laikais pasidalijo iškilmingame posėdyje kalbėję Lietuvos TSR Ministrų 
Tarybos pirmininko pavaduotoja Kazimiera Prunskienė, tautiečiai mokslininkai - profesorius iš Austra- 
lijos Vytautas Doniela ir profesorius iš JAV Pranas Zundė, Lietuvos KP CK ideologijos skyriaus vedėjo 
pavaduotojas Steponas Imbrasas, Sąjūdžio Seimo tarybos narys, TSRS liaudies deputatas Kazimieras 
Antanavičius, Kauno miesto vykdomojo komiteto pirmininkas Petras Staškūnas, studijuoti į Vytauto 
Didžiojo universitetą iš Punsko atvykusi Renata Aleksaitė ir kiti. 

Visi pirmakursiai iškilmingai prisiekė: Vytauto Didžiojo universitete įgytas žinias skirti Tėvynei. Dirbti 
vardan gėrio, grožio ir doros! 

Istorijos muziejaus sodelyje iškilmingo posėdžio dalyviai išklausė varpų muzikos koncertą. Vienoje 
seniausių Kaune Vytauto bažnyčioje ta proga buvo atlaikytos inauguracinės mišios. 

Lietuva, mes Tavo vaikai... Vytauto Didžiojo universitete prasidėjo mokslo metai 


.. Juos, jaunus ir gražius, su gėlėmis skubančius į Muzikinį teatrą gausiame žmonių būryje galėjai atpa- 
žinti nesunkiai. Jie, Vytauto Didžiojo universiteto pirmakursiai, vakar atėjo šventėn ne vieni. Orūs, inte- 
ligentiški salėje su jaunimu sėdėjo pražilę garbingi vyrai ir tokios pat gražios, išminties kupinos moterys. 
Dvi Vytauto Didžiojo vardu pavadintos Alma Mater kartos. Viena su jos suolu atsisveikino prieš daugelį 
dešimtmečių, o kitai Vytauto Didžiojo universiteto istorijos naują puslapį patikėta pradėti rašyti šiandien. 

Senoji mokslo ir kultūros šventovė atkurta, džiaugsmu spindi akys visų atėjusių į pirmųjų šios Alma 
Mater mokslo metų atidarymą... 

- Neturėtume šiandien šio Universiteto, jei nebūtų ilgų ir gražių jo pirmtako gyvavimo tradicijų, jei 
nedegtume noru susigrąžinti, išsaugoti tai, ką per ilgus metus Vytauto Didžiojo universitete buvo sukūrę 
šviesūs Lietuvos žmonės, - pirmasis kreipėsi į studentus, kolegas, svečius Jurgis Vilemas, VDU Atkūrimo 
tarybos pirmininkas. 

Tylos minute pagerbiami hitleriniuose ir stalininiuose lageriuose nukankinti Lietuvos inteligentai. 

Simboliškai nuskambėjusios Vytauto Didžiojo universiteto atkūrimo Akto eilutės, kurias perskaitė pro- 
fesorius Alfredas Smailys, priminė: savarankiškoje aukštojoje mokykloje vienas svarbiausių bus akademi- 
nės pasaulėžiūros ir sąžinės laisvės principas. Šiandieniniai pirmakursiai savų studentiškų kepuraičių dar 
neturi, bet kokie išdidūs ir laimingi prie Tautinės vėliavos stovėjo jų atstovai, kai Jurgis Vilemas uždėjo 
jiems senojo Vytauto Didžiojo universiteto auklėtinių kepuraites! Metų vingiuose stropiai išsaugotas, su 
meile ir pagarba puoselėtas. 

Universiteto atkūrimas - šventė ne tik kauniečiams, bet ir visos Lietuvos žmonėms. Daug garbingų 
svečių atvyko, jo kūrėjų ir studentų pasveikinti. Ir negalėjai nepritarti LTSR Ministrų Tarybos pirmininko 
pavaduotojos Kazimieros Prunskienės žodžiams, jog VDU atkūrimas - tai dar vienas įvykis, ženklinantis 
Lietuvos atgimimą ir valstybingumo atkūrimą, jog kilni Universiteto misija - Lietuvos humanistinių, 
demokratinių ir kūrybinių tradicijų plėtojimas, visame pasaulyje gyvenančių lietuvių vienijimas. O kartu 
su prasminga viltimi - tikėjimas, jog Vytauto Didžiojo universitetas neįsileis stagnacijos viruso - korup- 
cijos, pavydo, kad jis taps tikru mokslo, kultūros, tautinio atgimimo židiniu. 

Antrą kartą gimstančiu kūdikiu Universitetą pavadino profesorius iš Australijos Vytautas Doniela!'?*, 
Buvęs senosios Alma Mater studentas humanitaras Antanas Dambrauskas prisipažino, jog Universitetas, 
kuriame studijavo pačiais brandžiausiais Lietuvos Nepriklausomybės metais, buvo švenčiausia vieta jo 
gyvenime po bažnyčios... Svečias iš Kalifornijos Julius Jodelė sakė: „ilgai mylėjau Lietuvą iš toli, o šian- 
dien negėda parodyti džiaugsmo ašarų“. Vilniaus pedagoginio instituto rektorius A. Razma išreiškė viltį, 
jog motiniškos Lietuvos meilės užteks visiems, ir su VDU dosniai dalysis viskuo Respublikos aukštosios 
mokyklos. 

„Grįšime į europinės kultūros ir civilizacijos vagą, iš kurios buvome išėję“, - ši mintis, nuskambėjusi 
profesoriaus Vytauto Paliūno ir Gedimino Kostkevičiaus žodžiuose, išryškino bene svarbiausią atgimu- 
sios Alma Mater kryptį: Universitetą kursime padedami išeivijos lietuvių, suglausime pečius, kad garsin- 
tume savo auklėtiniais Lietuvą toli už jos ribų. Prasmingi buvo LKP CK ideologijos skyriaus vedėjo pava- 
duotojo Stepono Imbraso žodžiai, jog ši diena - šventė visai mūsų tautai. Miesto Vykdomojo komiteto 
pirmininkas Petras Staškūnas pareiškė dėkingumą, kad VDU atkūrimo idėją taip geranoriškai palaikė 
svetur gyvenantys tautiečiai. 

Vienas po kito į sceną ėję garbingi svečiai - profesoriai, studentai - kalbėjo apie atkurto Universiteto 
kilnią ir gražią priedermę, apie tai, jog jau beveik keturiasdešimt metų išformuota senoji Alma Mater išliko 
gyva visų širdyse, išreiškė viltį, jog jos tolesnį kelią lydės ir šviesa, ir tiesa. Lietuvos Persitvarkymo sąjūdžio 
Seimo tarybos vardu kalbėjęs profesorius Kazimieras Antanavičius pasakė labai prasmingus žodžius: 

- Kaip gerai tau, Lietuva, kad turi tiek daug darbščių sūnų!.. 

Darbštūs sūnūs ir dukros, tikėkime, išaugs atgimusios Alma Mater auditorijose. Pirmakursiai, priėmę 
garbingą studentišką Priesaiką, iškilmingai pasižadėjo: visas įgytas žinias skirti Tėvynei, dosniai dalyti jas 
Lietuvos žmonėms vardan gėrio, grožio, doros ir niekada nenaudoti vardan pikto. 

Kauno valstybinio choro atliekami kūriniai, aktorių P. Venslovo bei O. Dautartaitės skaitomos išeivių 
lietuvių poetų eilės praskaidrino šventės nuotaiką, suteikė jai iškilmingumo, rimties. 

Studentai, profesoriai, svečiai, visi kartu atėjo prie Laisvės paminklo. Toli po aikštę vėjas nuskraidino 
varpais atliekamą „Gaudeamus“ melodiją, klausėsi jos suklusę praeiviai, klausėsi visi, kam brangi ir pras- 
minga pirmoji mokslo diena. 

Iškilmės baigėsi, inauguracinės pamaldos įvyko Vytauto Didžiojo bažnyčioje. 


Aldona KIBIRKŠTIENĖ 
„K.t.“ korespondentė 


[Nuotraukos: 1) Iškilmių akimirkos Politinio švietimo namų salėje; 2) grupelė studentų; 
3) studentai Mišiose; 4) Ričardas Mikutavičius] 

Atkurtas Vytauto Didžiojo universitetas 


[...] Rugsėjo pirmąją į iškilmingų mokslo metų pradžios šventę susirinko Lietuvos ir išeivijos moksli- 
ninkai, laimingieji 173 pirmakursiai, buvę VDU studentai ir kiti svečiai. Pirmasis prabilo einantis rekto- 
riaus pareigas akademikas Jurgis Vilemas, profesorius Alfredas Smailys perskaitė Universiteto atkūrimo 
aktą. Buvusiųjų studentų vardu kalbėjo vertėjas Antanas Dambrauskas (šis antikinės literatūros specialis- 
tas yra išvertęs kai kurias Senojo Testamento knygas). Universitetas po bažnyčios jam buvo švenčiausia 
vieta. Dambrauskas iškėlė du Universiteto mokslininkus: lenką Mykolą Remerį ir rusų Levą Karsaviną. 
Tautybė nekliudė jiems ne tik puikiai kalbėti lietuviškai, bet ir praturtinti mūsų kultūrą aukšto moks- 
linio lygio veikalais. Profesorė Kazimiera Prunskienė pabrėžė atkurtojo Universiteto misiją: jis privalo 
tarnauti visos tautos humanizavimui, ryšiams su išeivija, laisvai kūrybinei minčiai. Aktyvus Universiteto 
Atkūrimo tarybos narys Algirdas Patackas priminė, kad Lietuva į nepriklausomybės kelią atėjo neturė- 
dama lietuviškos miesto kultūros - Kaunas tapo pirmuoju atgimstančios Lietuvos miestu-asmenybe, tarsi 
antikiniu „poliu“. Atkurtąjį Universitetą sveikino prof. Vytautas Daniela iš Australijos, prof. Pranas Zundė 
iš JAV, buvusiojo rektoriaus sūnus Julius Jodelė iš Kalifornijos, Sąjūdžio seimo tarybos narys Kazimie- 
ras Antanavičius, Lietuvos aukštųjų mokyklų atstovai ir kiti svečiai. Kartodami rektoriaus Jurgio Vilemo 
tariamus iškilmingos priesaikos žodžius, pirmakursiai pasižadėjo įgytas mokslo žinias dosniai skleisti Lie- 
tuvos žmonėms, darbuotis tik vardan gėrio, grožio ir doros, savo pažadą sutvirtindami žodžiais: „Teteisia 
mane mano sąžinė ir tepadeda man visagalis Dievas“. 

Padėję gėlių prie Laisvės statulos iškilmių dalyviai suplaukė į Šv. Mišias Vytauto Didžiojo rūpesčiu 
pastatydintoje Švč. M. Marijos Ėmimo į dangų (kauniečių vadinamojo Vytauto) bažnyčioje. 

Pirmą kartų pokario Lietuvoje aukštoji mokykla pradėjo mokslo metus iškilmingomis pamaldomis. 
Neseniai paskirtas šios parapijos klebonu kun. Ričardas Mikutavičius, žinomas platiesiems Lietuvos 
gyventojų sluoksniams savo literatūrine kūryba ir ne kartą Respublikos muziejuose eksponuota meno 
kūrinių kolekcija. Jis pavadino susirinkusį akademinį jaunimą savo dvasios vaikais ir parapijiečiais, kvietė 
įaugti į šios kuklios, bet garbingos Bažnyčios liturginį gyvenimų. Emocingi pamokslo žodžiai žadino 
protus ir jaudino širdis: buvo priminta, kokiais reikšmingais žodžiais universitetinio auklėjimo svarba 
nusakyta II Vatikano Susirinkimo dokumentuose. Priminta taipogi ir tai, kad savarankiškas Universitetas 
gyvuos iš visų mūsų aukų, kad visa Lietuva turi rūpintis savo atgimusiu kūdikiu. [...] 


NR. 175. KAUNO MENININKŲ NAMUOSE ĮSIKŪRUSIŲ ĮSTAIGŲ ATSAKYMAS Į 
PASAULIO LIETUVIŲ KULTŪROS, MOKSLO IR ŠVIETIMO CENTRO PRETENZIJAS. 
1989 M. RUGSĖJO 8 D. 


Kaip padalyti tai, kas jau išdalyta. In Kauno tiesa. 1989 09 08. Nr. 207, p. 3. 


Kaip padalyti tai, kas jau išdalyta 


„Kauno tiesoje“ š. m. rugpjūčio 30 d. numeryje pasirodė straipsnis „Lietuvybės centras Kaune“, pasira- 
šytas kultūros ministro pirmojo pavaduotojo G. Kuprevičiaus ir dar trijų autorių. Gerb. G. Kuprevičiaus 
elgesys šioje istorijoje mums atrodo daugiau negu keistas. Prieš pusmetį jis pats pasirašė susitarimą su Lie- 
tuvos kultūros fondo pirmininku Č. Kudaba, pagal kurį Kauno menininkų namų pastatas (S. Nėries g. 58) 
tampa LKF Kauno tarybos būstine. Ministro pavaduotojas aktyviai dalyvavo kuriant Kauno menininkų 
namų kultūros klubą prie LKF Kauno tarybos. Galų gale su gerb. G. Kuprevičium buvo svarstoma nauja 
Menininkų namų koncepcija. 

Šiuo metu Menininkų namuose realiai dirba (be straipsnyje minėto Rašytojų sąjungos Kauno skyriaus) 
LKF Kauno taryba, Kultūros paveldo Kauno krašto taryba, Kauno džiazo centras, Vydūno draugija, „Vil- 
nijos“ draugija, Profesinės kultūros bendrija „Menta“. Sudaryta sutartis su Vytauto Didžiojo universitetu 

dėl salės naudojimo menotyros bei teatro istorijos paskaitoms. Spalio-lapkričio mėnesiais turi pradėti 
dirbti kamerinis teatras-studija. 

Menininkų namai, be pagrindinės salės bei parodų salės, - tai tik septyni kabinetai, iš kurių du užima 
rašytojai, ir viename buvo geranoriškai priglaustas Pasaulio lietuvių centras (iki gaus patalpas). Keista, 
kad ruošiamasi kurti naują darinį, griaunant kitą, aktyviai veikiantį. Juo labiau, kad dalijama tai, kas jau 
yra išdalyta. Sutinkame, kad naujam Centrui reikia patalpų, bet kategoriškai prieštaraujame, kad tai vėlgi 
daroma kultūros sąskaita. 


Menininkų namų direktorius A. NORVILAS 

Lietuvos kultūros fondo Kauno tarybos pirmininkas A. SPRINDYS 
Lietuvos rašytojų sąjungos Kauno skyriaus vardu A. DABULSKIS 
Vydūno draugijos vardu jos pirmininko pavaduotojas T. STANIKAS 
Kauno džiazo centro vardu K. LUŠAS 

Profesinės kultūros bendrijos „Menta“ pirmininkas S. LAPEIKA 
„Vilnijos“ draugijos vardu V. POVILIONIS 


P. S. Šis laiškas nusiųstas LTSR kultūros ministrui D. Trinkūnui. 
XXX 


Nustebino straipsnio („Kauno tiesa“, š. m. rugpjūčio 30 d.) autorių teiginys, kad Menininkų namai — 
„senosios kultūrinės politikos anachronizmas“. Tai kaipgi suprasit gerb. ministro pavaduotoją, jei Meni- 
ninkų namai steigiami Klaipėdoje? Ar juos irgi siūlysite uždaryti, nors po visais raštais yra ir Jūsų parašas? 
O argumentai ir siūlymas pasiskaityti 1989 m. „Gimtojo krašto“ 5-ame numeryje straipsnį apie Vilniaus 
menininkų rūmus, mūsų manymu, mažiausiai nepamatuoti - juk ten nėra nė vieno žodžio apie Kauno 
menininkų namus. Mūsų namų struktūra, darbo metodai ir etatai yra visiškai kitokie. Ir kuo remdamiesi 
straipsnio autoriai teigia, kad Menininkų namai „netapo meno žmonių bendravimo ramove“? Mums 
regis, tokį teiginį reiktų prieš tai patikrinti (bent jau išplatinus anketas tarp pačių menininkų). 

Keletas žodžių dėl Pasaulio lietuvių kultūros centro vadovo G. Kostkevičiaus pozicijos, kuri mus nema- 
loniai stebina. Į Menininkų namus Centras buvo priimtas linkint Jam visokeriopos sėkmės, nes idėja 
tikrai graži ir neabejotinai verta įgyvendinti. 

Tačiau išeitų, kad svečiai panoro atsikratyti šeimininkais, pastariesiems to nė nežinant. G. Kostkevičius 
veikė už Menininkų namų nugaros; mūsų atstovai nedalyvavo nė viename svarstyme dėl patalpų, nekal- 
bant jau apie tai, kad nežadėjome užleisti pastato Centrui. 

Ar tokie neetiški „kovos už vietą po saule“ metodai nemeta šešėlio ir ant gražios Pasaulio lietuvių kul- 
tūros, mokslo ir švietimo centro idėjos?.. 


Algimantas NORVILAS 
Menininkų namų direktorius 


NR. 176. VYTAUTO DONIELOS PASISAKYMAS APIE FILOSOFIJĄ VDU. 
1989 M. RUGSĖJO 15 D. 
Doniela, Vytautas. Filosofija nepripažįsta žodžių infliacijos. In Kauno tiesa. 1989 09 15. Nr. 214, p. 5. 
Filosofija nepripažįsta žodžių infliacijos 

Vytautas DONIELA - lietuvis, Njukastlio (Newcastle) Australijoje universiteto profesorius, dalyvavo 
Vytauto Didžiojo universiteto atkūrimo iškilmėse. Apsilankęs „Kauno tiesos“ redakcijoje, V. Doniela 
išsakė įdomių minčių, liečiančių filosofiją, jos vietą Vytauto Didžiojo universitete. 

- Kokią matote filosofijos vietą atkurtame Vytauto Didžiojo universitete? 

- Pirmiausia norėčiau atsiroboti nuo populiarios, dar ir lietuvių inteligentijos tarpe girdimos nuomonės, 
kad filosofija - daugmaž asmeninės pasaulėjautos išraiška. Tai romantiška samprata, pagal kurią kiekvie- 
nas gali turėti savo filosofiją. Universitetinėje plotmėje filosofija yra „kieta“ kritiška disciplina, nukreipta į 


pačius dalyko ar disciplinos pagrindus. Šia prasme filosofija plinta, o kai kuriuose Vakarų universitetuose 
net įsigali kaip gamtos mokslų filosofija ir t. t. Tai ne kas kita, kaip pagrindinių prielaidų perkratymas, 

kritiškas vertinimas, nes žinome, kaip greitai keičiasi žinios apie fizinį pasaulį ir apie žmogaus psicholo- 
ginį funkcionavimą. Filosofiją aš suprantu kaip faktinę analizę, o ne asmeninių jausmų išsiliejimą žodžiais. 
Svečiuojantis Lietuvoje, matyti bent dvi infliacijos: nepadengtų pinigų plitimas ir tuščių žodžių nuolatinė 
gamyba. Atkurtasis Kauno universitetas turėtų vengti žodžių infliacijos, taip pat ir jausminės efuzijos 
(išsiliejimo). Rimta faktinė filosofija atsisuka ir prieš tuščiažodžiavimą, ir prieš asmeninių emocijų paver- 
timą šventomis. 

- Kaip konkrečiai įsivaizduojate filosofijos dėstymą Kaune? 

- Manyčiau, kad reiktų pradėti be pretenzijų. Nereiktų dubliuoti Vilniaus universitete pradėtų filoso- 
fijos kaip specialybės studijų. Dar nėra nei pakankamai studentų, nei personalo. Vis vien Kaune filosofija 
turėtų sudaryti savitą ir įvairios struktūros skyrių. 

- Tad kokia šio skyriaus struktūra? 


- Pirmiausia reikia atsižvelgti į studentų poreikius. Atrodo, jog Humanitarinio fakulteto studentų dalis 
taps mokytojais, švietėjais, visuomeninio gyvenimo veikėjais, o dalis lankys šį fakultetą dėl aukštesnio, bet 
vis dėlto bendro išsilavinimo. Tokiu atveju filosofija sudarytų tik dalį studentų studijų programos. 

Filosofijos dėstymo struktūrą siūlyčiau tokią: ji susidėtų iš dviejų rūšių paskaitų ar seminarų ciklų, 
būtent privalomų ir pasirenkamų. Privalomame komponente butų sekventiškai dėstoma filosofijos 
(tiksliau, filosofijos problemų) istorija. Pavyzdžiui, pirmaisiais metais pedagogiškai patartina pradėti 
nuo graikų, tarkim, nuo vadinamųjų sokratinių dialogų, kur akivaizdžiai matomas filosofijos gimimas 
iš susimąstymo apie tokius kasdieninius dalykus kaip pažinimo, moralės, estetikos klausimai. Antrais 
metais galima pereiti prie britų empirikų, galbūt dėl jų palyginti lengvo kalbinio stiliaus. Trečiaisiais 
metais ir vėliau sektų XVII amžiaus racionalistai, Kantas, Hėgelis ir vienas kitas atrinktas svarbesnis 
modernusis. Ši privalomoji istoriškai orientuota sekvencija suteiktų neblogą filosofijos prasmės suvokimą. 
Bet lygiagrečiai su privalomais ciklais būtų pateikiami ir pasirenkamieji, kuriuos studentai rinktųsi pagal 
savo interesus. Jų tarpe galima įžvelgti politinę filosofiją (pavyzdžiui, politinės minties klasikus), princi- 
pinę visuomeninių struktūrų analizę, kultūros filosofiją, gamtamokslio filosofiją, etiką, estetiką, religijos 
filosofiją ir t. t. Žinoma, pasirenkamo ciklo pasiūla priklausys nuo dėstančiojo personalo interesų bei 
kompetencijos. (Čia matau ir išeivijos profesūros įnašą). Privalomų ir pasirenkamų ciklų jungtis neretai 
yra matoma kaip optimali. Ji tiktų ir Kaunui, nebeieškant jam - ar Lietuvai - savitų struktūrų. 

- Jei Kaune filosofija nebus siūloma kaip specialybė, kaip ją jungti su kitomis disciplinomis? 

- Paties studento reikalas, ką jis renkasi kaip pagrindinę discipliną. Prie jos jungiama kita ar kitos kaip 
šalutinės. Pavyzdžiui, archeologas savo sričiai skiria kelis metus, bet filosofijai tik vieną ar dvejus. Žinoma, 
pasitaiko, kad po metų kitų šalutinė disciplina tampa pirmine, todėl negalima jau nuo pat pradžios stu- 
dentą traktuoti kaip būsimą baltistą, ekonomistą ar net tiktai mokytoją. Kokią pagrindinę sritį jis pasi- 
rinktų ir gal vėliau keistų, kokion profesijon jis įsijungs baigęs - grynai jo paties reikalas. Kiek suprantu, 
tarybiniai universitetai turi profesijų gamybos planus ir atitinkamą kiekybinę kalkuliaciją. Jei taip, tai 
vakarietiško universiteto koncepcija yra iš esmės kitokia. 

- Jūs turbūt sutiktumėt dėstyti Vytauto Didžiojo universitete? 


- Be abejo, tai vienas mano troškimų. Universitete dirbęs beveik trisdešimt metų, neretai pagalvoda- 
vau, kad, deja, negaliu darbu tiesiogiai prisidėti prie savo tautos kūrybinės ir dvasinės veiklos. Džiaugsiuos 
galėdamas įsijungti į atgimimą. 

- Kaip žadėtumėte dalyvauti? 

- Galiu siūlyti keletą ciklų. Pradžiai turbūt reiktų įžanginių. Vienas iš jų galėtų būti Vakarų politinės 
minties istorija. Tai klasikų pristatymas, kartu analizuojant jų stiprybes, silpnybes ir reikšmę mūsų 
epochos sudėtingumui suprasti. Kitą ciklą vadinu mentalitetų teorija. Joje ypatingas dėmesys skiriamas 
egalitarizmui ir autoritarizmui. Išeities taškas čia dviejų psichologinių struktūrų analizė, nurodant, kaip 
jos dinamiškai pasireiškia visuomeniniame elgesyje. Šitokia dinaminė analizė nušviečia, kaip susikuria, 
pavyzdžiui, demokratinės ar autoritarinės visuomeninės politinės struktūros, religijų tipai, net etinės, 
pedagoginės, estetinės teorijos. Toks ciklas būtu Lietuvoje reliatyviai naujas dalykas. 


-„Kauno tiesa“ linki Jums, kaip ir visos lietuvių išeivijos inteligentijai, kuo aktyviau dalyvauti Vytauto 
Didžiojo universiteto veikloje ir visame tautos gyvenime. 


Edmundo KATINO [padaryta V. Donielos] nuotrauka 

NR. 177. GEDIMINO KosTKEVIČIAUS PASISAKYMAS APIE VDU SENATO 
FORMAVIMĄ. 1989 M. RUGSĖJO 16 D. 


Kostkevičius, Gediminas. Ar rinksime Vytauto Didžiojo universiteto Senatą? In Kauno tiesa. 1989 09 16. Nr. 214, p. 4-5. 


Ar rinksime Vytauto Didžiojo universiteto Senatą? 


Atkurto Vytauto Didžiojo universiteto auditorijų slenkstį peržengė nauja karta pirmakursių, nutolusių 
nuo savo pirmtakų ištisa puse amžiaus. Pradedame rašyti antrąjį Universiteto istorijos tomą, nors dar 
prieš porą metų vargiai kam galėjo kilti mintis, kad šiai knygai bus lemta išvysti pasaulį. Tačiau knygos 
vertė - ne blizgantys i viršeliai, o turinys, kuris joje slypi. Tad kam patikėsime rašyti Universiteto metraštį? 

Po ilgų ginčų, priimti ar nepriimti partneriais kuriant Universitetą užsienio lietuvių mokslininkus 
liepos pradžioje buvo paruoštas kompromisinis statuto projektas, numatęs skaitlinį paritetą tarp Lietuvai 
ir išeivijai atstovaujančių Senato narių. Šalys, ruošusius kompromisini variantą — Pasaulio lietuvių kul- 
tūros, mokslo ir švietimo centro valdyba (direktoriai - A. Avižienis ir V. Statulevičius) ir Kauno Vytauto 
Didžiojo universiteto Atkūrimo taryba (pirmininkas J. Vilemas). 

Mes, centro valdyba, galimybę kurti Universitetą kartu su pasaulio lietuviais laikėme dideliu pasiekimu. 
Juk vien šiais metais Vytauto Didžiojo universitete laukiama 11 profesorių iš JAV, Kanados, Australijos 
ir Italijos. Todėl, norėdami sutarti, sutikome su tuo, kad Atkūrimo taryba įeitų į steigiamąjį Universiteto 
Senatą in corpore, be rinkimų. Žinoma, turėjome abejonių dėl tokios Senato sudėties. Juk į tarybą įėjo kitų 
aukštųjų mokyklų rektoriai, partijos, Sąjūdžio, miesto vykdomosios valdžios ir ūkiniai vadovai, kas visai 
nesiderino su užsienyje priimta akademinio Senato samprata. 

Būtent į tai atkreipė dėmesį prof. Algirdas Avižienis iš Kalifornijos universiteto, svečiavęsis Lietuvoje 
šią vasarą ir atsivežęs pasiūlymus dėl Senato dalies, atstovaujančios Lietuvos išeivijai, sudarymo. 
Pagal pateiktą projektą tie 48 išeivijos mokslininkai, kurie pretenduos būti išrinkti į Vytauto Didžiojo 
universiteto akademinį Senatą, įsipareigoja 7 metų laikotarpiu vieneriems metams atvykti į Kauną, taip 
pat pasikviesti pas save į Universitetą vieną Lietuvos aspirantą, aprūpinti jį stipendija ir pastoge bei per 
trejus metus padėti tapti mokslų daktaru. Senato nariai bus išrinkti 6-ajame pasaulio lietuvių kūrybos ir 
mokslo simpoziume, kuris vyks š. m. lapkričio 21-26 d. Čikagoje. 

Taigi susidūrėme su gana kurioziška situacija, kai viena pusė prisiima didelius asmeninius įsiparei- 
gojimus, sietinus su Vytauto Didžiojo universitetu, tuo tarpu kita nieko panašaus padaryti ir negali, nes 
daugumą tarybos narių sudaro medikai, inžinerijos mokslų atstovai, funkcionieriai. A. Avižieniui tai kėlė 
pagrįstą nerimą: ar išeivijos mokslininkai, pažinę, kas bus jų partneriai Lietuvoje, norės įeiti į tokį Senatą? 
Todėl jis iškėlė pasiūlymą organizuoti demokratinius Senato rinkimus ir Lietuvoje, būtinai įtraukiant į 
Universiteto atkūrimo darbą Mokslų Akademiją. 

Kad nesukursime Kaune rimto Universiteto nepasitelkę talkon Vilniaus humanitarų ir socialinių 
mokslų specialistų, kurių daugelis dirba Mokslų Akademijos institutuose, atrodo, suprato ir Atkūrimo 
tarybos aktyvas. Deja, jo bandymai pasikviesti Vilniaus žmones nebuvo sėkmingi ir, mūsų visų nelaimei, 
tik skatino ambicinius įsikalbėjimus, kad Universitetą kursime mes, kauniečiai. Tačiau realiai kitaip būti 
negalėjo. Žmogus, nesijaučiąs savo žemės šeimininku, nebus ir geras darbininkas. O juk vilniečiai į Kauną 
buvo kviečiami tik kaip konsultantai ar paskaitininkai, be žodžio teisės tvarkant Universitetą. Net huma- 
nitarų posėdžiams pirmininkavo matematikas. 

Mokslų Akademijos dalyvavimą kuriant Universitetą mes suprantame ne vien kaip personalinį atskirų 
jos mokslininkų indėlį. Pasaulio lietuvių centro valdyba nuosekliai gynė požiūrį, kad turime kurti vaka- 
rietiško tipo Universitetą: pirmieji dveji metai skirti bendram paruošimui, po to prasideda studijos 
fakultetuose. Po ketverių metų studentui suteikiamas bakalauro laipsnis, užbaigiant pirmąjį mokymosi 
Universitete etapą, vadinamąjį undergraduate studies. Tęsdami studijas jaunuoliai ir jaunuolės gali siekti 
magistro mokslinio laipsnio (dveji metai papildomų studijų), po to ruošti aspirantūroje daktarinę diser- 
taciją. Pagrindine mokymo baze rengiant magistrus bei doktorantus turi būti atitinkamo profilio Mokslų 
Akademijos institutai, kurių įsijungimas sutartiniais pagrindais į Vytauto Didžiojo universiteto struk- 
tūrą daro jį tarptautinio dėmesio vertu partneriu. Mes juk norime keistis studentų grupėmis su pasaulio 
universitetais. Pasiūlymų jau esame gavę iš Upsalos, Kopenhagos ir Kalifornijos valstybinių universitetų. 
Tačiau, norėdami, kad mūsų studentai galėtų ten vykti, mes patys turime svečius priimti, o reikiamą 
studijų lygį galima užtikrinti tik su Akademijos institutų pagalba. 

Rugpjūčio 14 d. po ilgų derybų, kuriose dalyvavo centro valdybos nariai A. Avižienis, A. Statulevi- 
čius, K. Antanavičius, A. Buračas ir kiti, akademiko J. Vilemo vadovaujamos tarybos aktyvas ir Mokslų 
Akademijos prezidiumo vadovybė, buvo susitarta, kad ir Lietuvoje esantiems mokslininkams atstovau- 
janti Senato dalis (48 vietos) bus renkama. Pagal susitarimą Senato narius turėtų rinkti rinkėjų kolegija, 
susidedanti iš 43 Atkūrimo tarybos, 15 centro valdybos ir 25 Mokslų Akademijos atstovų. Tačiau jau 
rugpjūčio 30 d. Atkūrimo tarybos aktyvo pasitarime vyravo nuomonė, kad šio susitarimo reikia atsisakyti. 
Iškeltas alternatyvus pasiūlymas, kad Mokslų Akademijai atstovaujantys mokslininkai būtų papildomai 
išrinkti į tas vietas, kurių geranoriškai atsisakys patys Atkūrimo tarybos nariai. 

Kad dalis vietų atsilaisvins, galima tikėtis, nes iš 43 Atkūrimo tarybos narių du trečdaliai, kaip reikalauja 
jos įstatai, nebuvo susirinkę nė karto. Tačiau ar tai geriausias sprendimas? Amerikoje patikimo partnerio 
žodis atstoja šimtus pažymų, kuriomis ginkluojasi mūsų biurokratas, nes ten bendravimas visuomenėje 
grindžiamas pasitikėjimu ir vargas tam, kas tą pasitikėjimą prarado. Be to, ar verta painioti Atkūrimo 
tarybą su akademiniu Senatu, juk jų funkcijos skirtingos. 

Atkūrimo taryba buvo sudaryta LKP Kauno miesto komiteto antrojo sekretoriaus Z. Kazakevičiaus ir 
Sąjūdžio miesto tarybos nario A. Karoblio pastangomis tuo metu, kai „Aukuro“ klubas ruošė konferenciją, 
priėmusią Vytauto Didžiojo universiteto atkūrimo aktą. Tarybą š. m. kovo 30 d. išrinko miesto profeso- 
rių ir daktarų susirinkimas, kuriame dalyvavo 96 asmenys. Į ją įėjo ir nemaža dalis pažangiai mąstančių 
mokslininkų, kurių paramos dėka mums pavyko apginti bendrą su užsienyje gyvenančiais lietuviais Uni- 
versiteto koncepciją. 

Taryba atliko nemažą organizacinį darbą ir sprendžiant Universiteto finansavimo, patalpų bei kitus 
klausimus, tačiau tai neturi nieko bendro su mokymo proceso organizavimu, akademinių laisvių įtvirti- 
nimu ir gynimu. Ne medikams spręsti, koks turi būti verslų fakultetas, ne matematikams pirmininkauti 
humanitarų susirinkimuose. Kiekvienas turi savo kompetencijos sritį ir reikia, kad dalyvavimas akademi- 
nio Senato veikloje virstų darbu, o ne prestižiniu pasisėdėjimu. 

Akademinio Senato sudarymas demokratinių rinkimų keliu duotų galimybę tarybai viešai atsiskaityti 
už savo veiklą. O būtent to viešumo labiausiai ir trūko. Manau, kad tarybos nariai, kurie taip prieši- 
nosi užsienio lietuvių dalyvavimui administruojant Universitetą, gali ne tik paaiškinti savo poziciją, bet 
ir atsakyti į klausimus, kuriuos kelia žmonės: kodėl taip patyliukais, net be oficialaus paskelbimo buvo 
surinkti Universiteto dėstytojai, deja, kaip matyti, ne geriausi. Kodėl stojimo į Universitetą tvarka buvo 
prilyginta susiklosčiusiems tarybinės aukštosios mokyklos stereotipams, nors mūsų užsienio partneriai ir 
siūlė pasinaudoti jų patirtimi? Visuomenėje gyvai svarstomi ir tie nesklandumai, kurie buvo pastebėti per 
stojamuosius egzaminus, ir menkai teslepiamos Atkūrimo tarybos pastangos monopolizuoti Universitetą, 
pretenzijos į išskirtinę teisę pasirinkti vadovaujantį ir pedagoginį personalą. 

Vytauto Didžiojo universitetas kuriamas Lietuvai, viso pasaulio lietuviams, o ne atskiriems žmonėms, 
kurie jame ruošiasi dirbti ar prie jo glaustis. Ir todėl bet koks atsiribojimas nuo rimtų mokslinių jėgų, 
galinčių įnešti savo indėlį į Universiteto kūrimą, yra nepateisinamas. Kitas klausimas, kaip visas tas jėgas 
sujungti bendram darbui, kaip išrinkti akademinio Senato narius, atstovaujančius Lietuvos mokslinei 
inteligentijai. Juk Vytauto Didžiojo universitetas - visų mūsų viltis ir rūpestis. 


Gediminas KOSTKEVIČIUS 
VDU Atkūrimo tarybos narys, 
Pasaulio lietuvių kultūros, mokslo ir švietimo centro vicedirektorius 


NR. 178. VDU ATKŪRIMO TARYBOS PREZIDIUMO POSĖDŽIO PROTOKOLAS. 
1989 M. RUGSĖJO 19 D. 


VDU archyvas, f. 1, ap. 1, b. 4, lapai nenumeruoti. Rankraštis, originalas. 


1989 09 19 
VDU Atkūrimo tarybos Prezidiumo posėdis 


Dalyvavo: 

1. akad. J. Vilemas [parašas] 

2. prof. V. Paliūnas [parašas] 

3. prof. P. Zakarevičius [parašas] 

4. doc. M. Venslauskas [parašas] 
5. doc. A. Karoblis [parašas] 

6. doc. A. Butkus [parašas] 

7. doc. J. Misevičienė [parašas] 
8. E. Švėgžda [parašas] 

9. V. Alekna [parašas] 

10. VK Krutulis [parašas] 

11. prof. R. Baltrušis [parašas] 


Pirmininkauja: akad. J. Vilemas 
Spręsta / svarstyta: 


VDU miestelio vieta. 

Vystomasi: FTEPI bazėje; Politinio švietimo rūmai, LIMTI, 

Bendrabučiai — reikia statyti savo bendrabutį. Vieta - aerodromo teritorija; tuoj už ŽŪA Akademijos 
(studentams, profesūrai); Rokų raj. 

Krutulis - ten negerai. Kuriasi aeronautikos, sporto, švenčių vieta. 

Auditorijos ateičiai, biblioteka, skaitykla. 

VU Kauno Humanitarinio f-to likimas (VDU turėtų apjungti). 

Patalpų yra ir be Kauno vakarinio. 

Dėl priėmimo: leisti užbaigti tiems, kurie ten įstojo (į VU KVE), priimti į VDU savo studentus. 

Nutarta: statyti bendrabutį prie Fizikinių-techninių problemų instituto, miestelis VDU - prie ŽŪA; 
centriukas — aplink Rotušės aikštę. Prašyti Centro Komitetą išskirti daugiau vietos Senamiestyje prie 
Rotušės. 

Reikia prašyti Vykdomojo komiteto pirmininko pavaduotoją Krutulį ieškoti vietos Senamiestyje. 

Kuriamas Informatikos centras. Funkcionuoja nuo 1989 m. lapkričio 1 d. FTPI ir KRMTI bazėje. 

Senatas. Kas lieka Senate? Pretendentai rašo pareiškimus. Pristatomas sąrašas bloku. Jie visi bus išrinkti. 
Senato funkcijos: mokymo-mokslo proceso organizavimas. Peržiūrimas esamas Atkūrimo tarybos sąrašas. 
Tikslas - įvesti į Senatą tik tuos, kurie to nori patys. 

Čikagoje VDU Tarybos klausimas gali iškilti savaime. Reikia išsiaiškinti, kokios bus išeivijos Senato 
funkcijos. Lietuviškos Senato dalies funkcija yra didesnė. Patariama organizuoti VDU-tui remti draugiją, 
kuri rinktų lėšas pasaulyje labdarystės principais. 

Peržiūrėjus 43 žmonių VDU Atkūrimo tarybos sąrašą, lieka apie 35 žmonės, galintys ir norintys dirbti 
VDU-te. 

Išeiviai profesoriai nėra turtingi ir remti materialiai negali. Prof. Zundė rašys pasaulio lietuvių laikraš- 
čiams, kad jie nežadėtų to VDU-tui, ko negalės ištesėti. 

Siūlyti toliau: atsisveikinti su Tarybos nariais, toliau nebeesančiais Taryboje. JAV bus susitarimas dėl 
Lietuvos pusės (apie 30 žmonių) ir tvirtinti juos Čikagoje. 

Doc. A. Karoblis [praneša]: 

Mokslo procesas vyksta normaliai. 

Dirba šiuo metu 51 dėstytojas (apie 9119 valandų). 

Dėl etatų paskirstymo: 1 dėstytojui tenka 5 studentai (apie 600 akademinių valandų). Pusei etato: 
250-330 valandų. 

Atlyginimai: I-os kategorijos aukštosios mokyklos skalė. 

Pareiškime nurodomas atlyginimas. Rektorius vizuoja. 

150-250 h - ketvirtis etato. 

Nutarta: Etatai duodami laipsniuotiems dėstytojams, kiti - valandininkai. 

Administracija: 

Greta Živulinskaitė tvarko buhalterinius reikalus, Ina Jaškūnaitė - studentų registracijos ir kitus rei- 
kalus; buhalteris - savo tiesioginiai reikalai ir kanceliarinės prekės. Padės FTPTI-tas Šiugžda - korespon- 
dencija, kadrų dokumentacija. Ekonomikos fakultetui gaunamas kambarys LIMTI ir jame reikės pusės 
metodistės etato (apie 60 rb) kaip fakulteto sekretorės. Reikalinga rūbininkė ir budinti (apie 90 rb). 

Kūno kultūros užsiėmimai kol kas nevyksta. Rektorius St. Stonkus parengė U-to studentams kūno 
kultūros koncepciją. Parems Šliažas ir Kontvainis (šis norėtų ir dėstyti VDU). 

Nutarta: ieškoti jauno kūno kultūros dėstytojo. 

Magnetofonai - pavedam prorektoriui rasti iš darbuotojų atsakingą materialiai. 

Studentams stipendijos - nutarta iki 1990 m. stipendijas skirti 40 rb, Lenkijos lietuviams studentams - 
80 rb į mėnesį. 

Nutarta padaryti anksčiau vykusių posėdžių kserokopijas, kad 1 egz. visada būtų VDU patalpose. 

Laisvi klausytojai šiuo metu klauso tik paskaitas. Už 1 paskaitos klausymą nutarta imti mokestį 30 
kapeikų - tuo atveju, kai nuoma už patalpas imama priklausomai nuo klausytojų skaičiaus. 

Su miesto biblioteka sutarta, kad VDU studentai iš bibliotekos knygas galės imti į namus. 

Nutarta suruošti Tarybos prezidiumo susitikimą su studentais, kuriame numatoma tartis studentų 
saviveiklos ir kt. reikalais. 


NR. 179. ĮRAŠAS ROMUALDO BALTRUŠIO DIENORAŠTYJE. 1989 M. RUGSĖJO 21 D. 
Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys], 2013, p. 63. 


1989-09-21 - Ketvirtadienis 

Užvakar (09-19) VDU Atkuriamosios tarybos prezidiumo pirmininkas prof. J. Vilemas skundėsi, jog 
universiteto kasoje tėra tik 66 tūkst. rub. ir neatsiranda rėmėjų, kurie papildytų kasą. VDU studentams 
numatyta stipendija - 40 rub., o atvykusiems iš užsienio - 80 rub. per mėnesį, VDU vienam studentui 
vieta auditorijoje kasdieną kainuoja 0,35 rub. Atkurtąjį VDU slegia finansiniai sunkumai. 


NR. 180. JURGIO VILEMO POKALBIS SU BIRUTE MAČIENĖ. 1989 M. RUGSĖJO 21 D. 


Nuskambėjus varpo dūžiams... / Birutės Mačienės pokalbis su Jurgiu Vilemu. In Vakarinės naujienos. 1989 09 21. 
Nr. 218, p. 1. 


Nuskambėjus varpo dūžiams... 


Varpų skambesys rugsėjo pirmąją paskelbė naują Vytauto Didžiojo universiteto gimimą. Šventinis šur- 
mulys nuslinko istorijon, ir prasidėjo šioje mokykloje kasdieninis darbas. Apie jį „Vakarinių naujienų“ 
korespondentė Birutė MAČIENĖ kalbėjosi su einančiu Universiteto rektoriaus pareigas akademiku 
Jurgiu VILEMU: 

- Kas padeda jūsų Universitetui žengti pirmuosius žingsnius pradedant naują biografiją? 

- Ir dabar, ir prieš Universiteto atkūrimą sulaukėme nemažos paramos. Universitetas turi gausų būrį 
bičiulių. Jei konkrečiai, tai pagal savitarpio pagalbos sutartį su Lietuvos mokslinės techninės informacijos 
instituto Kauno filialu mums leidžiama naudotis šio Instituto patalpomis. Universiteto administracija ir 
porą auditorijų priglaudė Mokslų Akademijos Fizikinių-techninių energetikos problemų institutas, sale 
leidžia naudotis Menininkų namai, fizikos laboratorija - KPI, kompiuterių sale - Radijo matavimų tech- 
nikos institutas, sporto baze — KKI, o Medicinos institutas žada priimti baigiamuosius biologijos-ekolo- 
gijos kursus. Nuomojame auditorijas ir Politinio švietimo namuose. Bendrabučiais sušelpė pirma, penkta 
profesinės mokyklos, Liaudies ūkio specialistų tobulinimosi instituto Kauno filialas. 


- Universiteto atidarymo iškilmėse kolegos iš Vilniaus pedagoginio instituto Universitetui pado- 
vanojo nemažai knygų. Ar tik jie vieni papildys jūsų kuriamą biblioteką? 

- Du paketai knygų atkeliavo iš Jungtinių Amerikos Valstijų. Kol Universiteto biblioteka neturi savo 
patalpų, mūsų studentai laikinai naudosis miesto Viešąja biblioteka. Informatikos specialistams atviras 
fondas FTEP instituto bibliotekoje. Galima naudotis ir LIMTI biblioteka. 

- Visa, ką vardijote, nepykit, ne jūsų, tai yra ne Universitetas šeimininkas auditorijose, bibliote- 
kose, kurias minit. O ką turite savo; gal tas patalpas, kurias senamiestyje jums pažadėjo..? 

- Ateityje, matyt visa, kas Laisvės alėjoje priklauso Respublikos Mokslų Akademijai, atiteks Univer- 
sitetui. Patalpos senamiestyje dar laukia didelio kapitalinio remonto. Gal jose bus savotiškas humanita- 
rinis centras, tik kas žino, kada tai bus... Mes neatsisakome minties perimti iš Politinio švietimo namų 
Kauno miesto visuomenės švietimo funkcijas kartu su šių namų patalpomis (kaip buvo siūlyta miesto 

laikraštyje). Tačiau ne patalpos - pagrindinė problema. Būtent patalpų klausimą pirmaisiais metais paly- 
ginti lengvai išsprendėme. 

- O ko nepavyko išspręsti? 

- Pagrindinė bėda - bendrabutis. Gal surasim galimybę pasistatyti savo bendrabutį ne tik studen- 
tams, bet ir iš užsienio atvykusiems dėstytojams. Tikimės paramos, nes žinome, jog viskas priklausys 
nuo operatyvaus miesto Vykdomojo komiteto sprendimo. Gal šiuo atveju neveiks biurokratiniai svertai, 
iki begalybės ištempiantys projektavimo, derinimo ir kitokių darbų terminus? Turime viltį, kad ir toliau 
valstybinės įstaigos rems mūsų Universitetą taip nuoširdžiai, kaip iki šiol rėmė. 

- Skelbėme ir „Vakarinėse naujienose“ Universiteto atkūrimo sąskaitą (Socialinio banko Kauno 
skyriuje Nr. 4700136). Ar daug įnašų buvo? 


- Apie 75 tūkstančius rublių. Jonavos chemijos statybos trestas pervedė 10, kooperatyvas „Kasta“ - 
vieną tūkstanti rublių, o vienintelės iš pavienių aukotojų buvo vilnietės Praškėnienė ir Naginskaitė, pado- 
vanojusios Universitetui po penkiasdešimt rublių iš savo santaupų. 


- Aptarę materialinius reikalus, gal keiskime temą: manau visus domina, kaip sudarytos jūsų Uni- 
versitete mokymo programos? 


- Pirmiausia reikia pasakyti, kad jos sudarytos aktyviai padedant visiems, kurie gali ką nors naudingo 
patarti. Pirmame kurse programos beveik unifikuotos, ruoštos pagrindinių mūsų Respublikos specialistų 
kartu su užsienio lietuviais profesoriais. Per daug nepergyvename, jei pačioje pradžioje kas nors bus ne 
taip tobula, kaip tikėjomės. Jei kas netiks, operatyviai aptarsime ir keisime - tai vienas iš laisvo universi- 
teto privalumų. 

- Norėtųsi išgirsti ir apie dėstytojus... 

- Užsieniečius? Tai štai, spalio mėnesį žada į Kauną atvykti Ilinojaus universiteto profesorius Arvydas 
Žygas dėstyti įvado į antropologiją. Vėliau darbą pradės Kalifornijos universiteto profesorė Liucija Baš- 
kauskaitė. Marksizmo kursą dėstys Indianos universiteto profesorius Julius Šmulkštys, įvadinį gamtos 
kursą humanitarams - profesorius Martynas Yčas, apskaitos kursą ekonomistams - kanadietis profesorius 
Henris Dauderis, filosofiją - Pietų Karolinos universiteto profesorius Kęstutis Skrupskelis, anglų kalbą - 
kanadietė Milda Danytė, ekonomikos kursą - Naujosios Anglijos koledžo profesorius Rimas Kalvaitis, 
Lietuvos istoriją viduramžiais - Ilinojaus universiteto profesorė R. Mažeikaitė, filosofiją - australietis 
Vytautas Doniela'"*. Nuo ateinančių metų religijotyros kursą skaitys iš Romos atvažiuosiantis Grigalijaus 
universiteto profesorius Vytautas Kazlauskas. 


- O savi? 


- Humanitarams dailės ir architektūros istoriją dėstys profesorius V. Stauskas, teatro istoriją - profe- 
sorė I. Aleksaitė, Lietuvos istoriją - Vilniaus universiteto docentas R. Batūra, muzikos teorijos ir istori- 
jos pagrindus - Konservatorijos docentas J. Bruveris. Ekonomistams dėstys Vilniaus universiteto Kauno 
fakulteto profesorius V. Gronskas, tiksliųjų mokslų atstovams Mokslų Akademijos Matematikos ir kiber- 
netikos instituto mokslininkas, fizikos - matematikos mokslų daktaras R. Bentkus, KPI teorinės mecha- 
nikos katedros vedėjas profesorius V. Paliūnas ir kiti. 

- Su dėstytojais susipažinome, būtų įdomu ką nors išgirsti apie studentus? 

- Daugiausia jaunuolių įstojo į mūsų Universitetų iš Kauno ir Vilniaus (humanitarų - po 21 iš 65 pri- 
imtųjų). Keturios mergaitės atvyko mokytis iš Punsko, vienas studentas - iš Barnaulo, dar vienas įstojo 
pas mus jau baigęs du kursus Maskvos energetikos institute. Apskritai priėmėme daugiau kaip 170 įvairių 
miestų ir kaimų mokyklų abiturientų. 

- Kaip jūs įsivaizduojate šiandieninių Vytauto Didžiojo universiteto pirmakursių ateitį? 

- Visų mūsų studentų likimas susijęs su Lietuvos likimu. Mes visi svajojame apie suverenią Lietuvą, 
todėl turės nemažai darbo ateityje ir tarptautinės prekybos teisės, marketingo, kitų specialybių žmonės. 
Tikimės, kad aukštesniųjų kursų studentai galės savo kvalifikaciją kelti kituose pasaulio universitetuose, 
gal net užsienio firmose. Tas pats laukia Humanitarinio fakulteto studentų. Vienoks šio profilio specia- 
listų poreikis, kai mes esame unifikuotos valstybės nedidele dalimi, ir manau, kitoks bus, kai tapsime 
savarankiški. Bendras atgimimas sudarys visai naujas sąlygas, ir mūsų humanitarai patys pasijus rei- 
kalingi. Juk dabar pradėjo studijuoti istoriją, etnokultūrą, menotyrą. Kai kurių šių specialybių iki šiol 


12 "Tekste - Daniela. 

Respublika iš viso neruošė. Humanitarinių mokslų specialistų pertekliaus iš viso niekada nebuvo, todėl 
turime rūpestį komplektuodami Universiteto dėstytojų kadrus. Dar sunkiau bus pradėjus mokslinį darbą. 
Tačiau tikimės, kad Vytauto Didžiojo universitetas bus centras, kuris padės išspręsti Kauno, ir ne tik jo, 
humanitarizacijos problemą. 

- Baigiant pokalbį norisi sužinoti, ar bus Universitete laisvųjų klausytojų? 

- Atkūrimo tarybos posėdyje nusprendėme leisti kai kurių disciplinų paskaitas lankyti ir laisviesiems 


klausytojams. Daugiau kaip šimtas jų užsiregistravo. Laisvieji klausytojai turės sumokėti patalpų nuomos 
bei kitas, su mokymu susijusias, išlaidas. Be to, pradeda darbą biologijos specialybės parengiamieji kursai. 


NR. 181. SUSITARIMAS DĖL MENININKŲ NAMŲ. 1989 M. RUGSĖJO 21 D. 
Dalybų nebus. In Kauno tiesa. 1989 09 23. Nr. 220, p. 3. 


Dalybų nebus 


Užvakar Menininkų namuose pokalbiui susitiko Respublikos kultūros ministro pirmasis pavaduotojas 
G. Kuprevičius, miesto Vykdomojo komiteto pirmininko pavaduotojas G. Krutulis, Kultūros skyriaus 
vedėjas A. Puidokas, Menininkų namų direktorius A. Norvilas, neseniai įsikūrusio Pasaulio lietuvių kul- 
tūros, mokslo ir švietimo centro vadovas G. Kostkevičius, miesto kūrybinių organizacijų atstovai. Aptarta 
situacija, apie kurią rašyta „Kauno tiesoje“ (š. m. rugpjūčio 30 d. Nr. ir rugsėjo 8 d. Nr.); pirmosios publi- 
kacijos autoriai siūlė panaikinti Kauno menininkų namus ir atiduoti jų patalpas Pasaulio lietuvių kultūros 
centrui, antrojoje miesto kūrybinių organizacijų ir visuomeninių draugijų atstovai, Kultūros fondo Kauno 
taryba prieštaravo nepamatuotam ketinimui griauti gyvą kultūros organizmą ir jo sąskaita kurti kitą. 

Susitikime vieningai nutarta, kad ir Menininkų namai, ir Pasaulio lietuvių kultūros centras - reikalingi 
mūsų miesto humanitarizavimui, tad tarp jų neturėtų būti nesantaikos. Reikia dirbti ranka rankon, nes 
tikslai - bendri. Nuspręsta, jog kol kas šis centras veiks Menininkų namuose, o miesto vadovai paieškos 
patalpų, atitinkančių jo veiklos struktūrų ir pobūdį. 


„K.t.“ int 


NR. 182. MINDAUGAS VENSLAUSKAS APIE BIOLOGIJOS-EKOLOGIJOS FAKULTETO 
STEIGIMO PRADŽIĄ. 1989 M. RUGSĖJO 29 D. 


VDU archyvas, f. 1, ap. 1, b. 7, 1. 23-26. Mašinraštis. Nuorašas. 
Skelbta: Venslauskas, Mindaugas. Steigiamas Biologijosekologijos fakultetas. In Kauno tiesa. 1989 10 07. Nr. 232, p. 2. 


Vytauto Didžiojo universitetas: steigiamas Biologijos-ekologijos fakultetas!" 


Lietuva maža šalis su menka žaliavų atsarga, ribota energetika ir ekologiškai labai užteršta aplinka. Per- 
einant į ekonominį savarankiškumą visas visuomenės veiklos sritis, tame tarpe ir mokslą, smarkiai palies 
dar kiti veiksniai. Tai konkurencija, ekonominio efektyvumo būtinumas. Kuriant Lietuvoje bet kokią naują 
instituciją, tame tarpe ir VDU-to biologijos-ekologijos fakultetą, visus minėtus veiksnius neišvengiamai 
tenka priimti domėn. Mano oponentas šią nuomone galėtų paneigti sakydamas, kad mokslo pagrindinė 
paskirtis esanti tiesos ieškojimas ir dvasinių žmogaus potencijų ugdymas, o ne ekonominių, ekologinių, 
socialinių ar kitokių krizių išrišimas. Tai teisinga tik dalinai, nes kaip parodė paskutiniųjų dešimtmečių 
istorija, šios krizės mus ištiko dalinai ir dėl mokslininkų abejingumo bei principinės nuostatos neturėjimo 
sprendžiant ekonomikos, pramonės, švietimo ir kt. problemas. 

VDU Atkūrimo taryba mano, kad šiuo metu svarbu mūsų nedidelį intelektualinį potencialą ruošti ir 
nukreipti į tas dvasinės ir praktinės veiklos sritis, kurios yra aktualios dabar, kurios vystysis, bus pers- 
pektyvios ir itin reikalingos nepriklausomai Lietuvai. Prognozė - sunkus ir labai neapibrėžtas dalykas. 


Vs Prie antraštės prierašas pieštuku: Straipsnis „Kauno tiesai“ išsiųstas 29.IX.89. 

1990 m. įkuriant VDU-o biologijos-ekologijos fakultetą pradiniame etape numatomos tokios vystymo 
kryptys, o kartu ir specialybės: 

Ekologija. Pagrindinis dėmesys ruošiant šios srities specialistus bus kreipiamas ekosistų tyrimo svar- 
biausių metodų įsisavinimo, duomenų banko kaupimo, monitoringo, ekosistemos būsenos įvertinimo, jos 
elgsenos modeliavimo bei prognozės klausimams. Taip pat numatoma dalį studentų nukreipti biologinio 
valymo metodų studijoms. Biologinį valymą atlieka bakterijos ir kai kurie augalai. Paskutiniuoju metu, 
taikant genų inžinerijos metodus, gaunami nauji mutantai, kurie gana efektyviai šalina teršalų organinius 
junginius. Šis valymo būdas nereikalauja labai sudėtingų įrengimų, žymiai pigesnis už mechaninį valymą 
ir Lietuvos sąlygomis yra perspektyvus. 

Bioinžinerija - mikrobų, augalinių bei gyvulinių ląstelių genų perkombinavimas tikslu gauti mutantus, 
kurie pramoniniu būdu gamintų medicinai bei žemės ūkiui reikalingus biologiškai aktyvius junginius. 
Šiuos junginius, pvz. hormonus, antibiotikus, biostimuliatorius, gauti cheminės sintezės būdu dažnai 
labai brangu ir neįmanoma. Bioinžinerijos pagrindu galima sukurti naujas technologijas, kurių eigoje 
ląstelinės biosintezės sistema iš paprastų, pigių junginių gamina organinius junginius. Bioinžinerijos 
pagrindu ateityje būtų galima steigti naujas, efektyviai dirbančias gamyklas arba išvystyti naujas biotech- 
nologijas Kauno bakteriologinių preparatų įmonėje, Kauno hormonų fabrike ir kt. 

Fiziologija. Numatoma vystyti tokias ląstelių ir organizmų fiziologijos kryptis - genetinės informacijos 
skaitymas ląstelės lygyje; genetinės informacijos išskleidimas, vystantis audiniams bei organams; ląstelių 
sąveikos fiziologijai neurofiziologija; audinių organų organizmo fiziologija biokibernetiniu požiūriu. 
Praktinės sritys į kurias galima šios specialybės studijų išeiga: audinių ir organų reparacija bei regenera- 
cija, neurologija, psichiatrija, onkologija, dirbtinio intelekto kūrimas. 

Visų šių užmojų įgyvendinimas nuo pirmų žingsnių, susiduria su problema: kur kvalifikuoti dėstytojai, 
kur šiolaikinės gerai įrengtos laboratorijos? Sprendžiant šią problemą yra trys nuomonės. Pirmosios, pava- 
dinčiau ją superoptimistine, atstovai teigia, kad visus pagrindinius įvairių VDU-to fakultetų kursus bei 
seminarus įgyvendins užsienio lietuviai, profesoriai, įvairių sričių specialistai. Užsienio lietuviai taip pat 
labai paremsią finansiškai šiolaikinių mokymo ir mokslinių laboratorijų steigimą bei jų ugdymą. Arčiau 
susipažinus, reikalai atrodo kitaip. Iš tikrųjų, dauguma užsienio lietuvių profesorių yra nusiteikę mielai 
padėti Lietuvai ir žinoma VDU-tui. Tačiau, jie dirba įvairiuose universitetuose ir jų išvykimas darbo metu 
į Lietuvą, surištas su dideliais materialiniais nuostoliais, kurių VDU kompensuoti jokiu būdu negalės. 
Todėl galimi tik jų trumpalaikiai vizitai, kurių metu jie skaitys VDU -to studentams trumpus kursus. Tokie 
užsienio lietuvių profesorių [vizitai] į VDU-tą jau prasidėjo. Prieš savaitę atsilankęs un-to profesorius 
Zundė perskaitė Ekonomikos ir tiksliųjų mokslų fak. studentams informatikos įvadą. Svečių mokslininkų 
žodžiais tariant surinkti iš užsienio lietuvių net kelis milijonus dolerių VDU-tui būtų gana nelengva. 
Todėl tikėtis ypatingos materialinės paramos VDU mokymo procesui vystyti - nerealu. Efektyviausia 
užsienio lietuvių parama, kuri matomai yra ir reali — tai stipendijos VDU-to gabesniems, vyresniųjų 
kursų studentams ir aspirantams pasiųstiems studijuoti į užsienio universitetus. 

Originalią nuomonę VDU-to Biologijos-ekologijos fakulteto vystymo klausimu pareiškė Lietuvos 
Mokslų Akademija. VDU-tas ruoštų studentus tris pirmuosius kursus, suteikdamas jiems bazinį pasirink- 
tos specialybės paruošimą. Tolimesnį ruošimą, įskaitant specialius kursus, diplominius darbus, komandi- 
ravimą į užsienį savo žinion perima Akademijos mokslinio tyrimo institutai. Tokiu būdu gerai sumanytas, 
nepriklausomas VDU-tas taptų Mokslų Akademijos koledžu. 

Prie VDU Atkūrimo tarybos veikianti komisija, jungianti įvairių Kauno ir Vilniaus aukštųjų mokyklų 
dėstytojus bei mokslinių institutų darbuotojus siūlo tokią Biologijos-ekologijos fakulteto vystymo idėją. 
Pirmuose trijuose kursuose visi šio fakulteto studentai ruošiami pagal bendrą mokymo planą ir mažai 
besiskiriančią programą. Taip jie įgytų bazinį pasiruošimą iš humanitarinių, bendrų biologinių, cheminių 
disciplinų, o, taip pat, iš matematikos, fizikos informatikos, gerai išmoktų užsienio kalbą. Mokymo plane 
numatyta eilė disciplinų, kurias studentai galės laisvai pasirinkti. Vyresnių kursų studentai studijas ir 
diplominius darbus pagal pasirinktą siauresnį profilį tęs įvairiuose Respublikos mokslinio tyrimo institu- 
tuose ir laboratorijose. Be abejo, čia reikės kooperuotis ir su Mokslų Akademija. Gabius, gerai užsireko- 
mendavusius vyresnių kursų studentus, ar absolventus numatoma 1-2 metams siųsti į užsienio aukštąsias 
mokyklas ar firmas. 

Studijos Biologijos-ekologijos fakultete reikalauja gero vidurinio išsilavinimo ne tik iš biologijos, bet ir 
iš fizikos bei matematikos. Dauguma Lietuvos vidurinių mokyklų moksleivių rimtoms biologinių mokslų 
studijoms neparuošia. VDU, norėdamas pakelti būsimų biologinės krypties mokslų studentų biologinio 
mąstymo kultūrą, nuo šių metų spalio 15 d. atidaro šeštadieninę biologijos-ekologijos mokyklą. Šioje 

mokykloje dėstys Kauno ir Vilniaus aukštųjų mokyklų dėstytojai ar mokslinių institutų darbuotojai - 
atskirų biologijos sričių specialistai. 

Informacija apie šeštadieninę mokyklą galima gauti adresu: VDU, Laisvės al. 53, 23000, Kaunas. 
Tel 206753. 


VDU Biologijos-ekologijos fak. koordinatorius [parašas] Mindaugas Venslauskas 


NR. 183. SKELBIMAS APIE KRAŠTOTYROS FAKULTETO UŽDARYMĄ. 
1989 M. SPALIO 3 D. 


Noruševičius, Aurelijus. Paliekame žodinį testamentą. In Kauno tiesa. 1989 10 03. Nr. 228, p. 2. 


Paliekame žodinį testamentą 


Baigėsi audringos diskusijos, posėdžių maratonai, konferencijos dėl Vytauto Didžiojo universiteto 
atkūrimo. Dabar kitas rūpestis - kad pirmieji ir būsimieji studentai pateisintų pasaulio lietuvių viltis. 
Miesto kraštotyrininkai gali džiaugtis, kad ir jie Kraštotyros fakulteto įsteigimu paspartino Universi- 
teto atkūrimą. Per šimtą fakulteto klausytojų išklausė įvadines etnografijos, archeologijos, archyvistikos, 
muziejininkystės, tautosakos, kultūros istorijos, kraštotyrinio darbo metodikos, psichologijos ir kitas 
paskaitas. Fakulteto studentai atliko nemažai praktinių darbų. Daugelis turi puikių sumanymų ir reikia 
tikėtis, kad juos įvykdys. 

Kraštotyros fakulteto kūrėjai pačią pirmąją darbo dieną, supažindindami su steigimo tikslais, pabrėžė, 
kad atkūrus Vytauto Didžiojo universitetą, fakulteto veikla bus nutraukta. Universitetas atkurtas su Huma- 
nitariniu fakultetu, todėl visuomeniniais pagrindais veikęs Kraštotyros fakultefas uždaromas. Skelbti užsi- 
ėmimai neįvyks. 

Žodiniu testamentu Vytauto Didžiojo universitetui paliekame: 

Auginti (prireikus - atsodinti) penkiasdešimt mūsų pasodintų ąžuolų Lietuvos Atgimimo parke 
J. Basanavičiaus gimtinėje. 

Atiduodame būsimajai bibliotekai sukauptas knygas, kurios saugomos kraštotyros draugijos Kauno 
skyriuje ir pas mus žinomus aukotojus. 

Būsimajam Universiteto muziejui perduodame Kraštotyros fakulteto laikraštį „Alma Mater“, studentų, 
svečių ir dėstytojų sąrašus, nuostatus, mokymo planus ir tvarkaraščius. 

Tikime, kad geriausi Kraštotyros fakulteto klausytojai taps tikrais Universiteto studentais, kiti - akty- 
viais kraštotyrininkais, kultūros puoselėtojais ir propaguotojais. Dėkojame dėstytojams - teoretikams 
ir praktikams, vilniečiams, kauniečiams ir užsieniečiams. Ačiū už suteiktas patalpas įstaigų, institutų ir 
muziejų vadovams. Fakulteto klausytojams primename, kad visus atliktus darbus, pasiūlymus būtina pri- 
statyti į Lietuvos kraštotyros drauguos Kauno skyrių K. Donelaičio g. 13, laiką suderinus telefonu 223750. 
Visus vertingus fakulteto klausytojų darbus numatome išleisti atskiru leidiniu, todėl po prisiminimais 
būtinai turi būti pasakotojų parašai ir duomenys apie kraštotyrininką. Ekspedicijų vadovus labai prašome 
informuoti apie atliktus vasaros darbus, organizavimo trūkumus. Kraštotyrininkus, pageidaujančius, kad 
prie draugijos veiktų kraštotyros mokykla, skyriaus tarybai prašome pateikti pareiškimus. 


Kraštotyros fakulteto tarybos vardu — 
Aurelijus NORUŠEVIČIUS 


NR. 184. ANTANO KAROBLIO POKALBIS SU ALMIU BUTVILA. 1989 M. SPALIO 11 D. 
Butvila, Almis. Barzdotas naujagimis. In Respublika. 1989 10 11. Nr. 8, p. 4-5. 
Almis BUTVILA 
Barzdotas naujagimis 


Ar girdėjote apie Universitetą, neturintį patalpų? Tai Vytauto Didžiojo universitetas. O ar teko girdėti, 
kad Tarybų Sąjungoj kokia nors aukštoji mokykla nebūtų išlaikoma valstybės? Tai vėlgi Vytauto Didžiojo 

universitetas, kuris kol kas negauna nė kapeikos. Tačiau Universiteto prorektorius Antanas Karoblis jau 
turi ir kuo pasigirti: 

- Mes nuo nieko nepriklausom. Mokymo planus ir programas nustatome patys. 

Universitetui patalpas „paskolino“ Mokslų Akademijos Fizikinių techninių problemų institutas, išnuo- 
mojo Politinio švietimo bei Menininkų namai. Politechnikos institutas leido naudotis Skaičiavimo centro 
ir kitomis laboratorijomis, Kūno kultūros institutas suteikė bazę fizkultūriniams užsiėmimams. O Žemės 
ūkio akademija pervedė į naujagimio sąskaitą 10000 rublių. Universitetas turi ir daugiau sponsorių: 
„Kauno baldai; „Banga“, Alytaus mašinų gamykla, Jonavos statybos trestas, Vilkijos tarybinis ūkis, koope- 
ratyvai „Kasta“ ir „PCS“. Visų ir neišvardinsi. Jų pervestų pinigų, kaip sakė prorektorius A. Karoblis, užteks 
iki Naujųjų metų. O vėliau? Kuo mokėti už laisvę? 

Ne paslaptis, kad vyrauja nuomonė, jog taip greitai susikūrusiame Universitete nebus pakankamai 
kompetentingų dėstytojų. O ar daug jų Vilniaus universitete? Neabejoju, kad daugeliui studentų bus 
įdomu klausyti išeivijos lietuvių mokslininkų paskaitų. Profesorius Julius Šmulkštys (Indianos universi- 
tetas) dėstys marksizmą-leninizmą (!), profesorė Liucija Baškauskaitė (Kalifornijos universitetas) - antro- 
pologiją ir kultūrą, profesorius monsinjoras Vytautas Kazlauskas (Romos Grigalijaus universitetas) — 
religijotyrą, profesoriai Kęstutis Skrupskelis (Pietų Kalifornijos universitetas) ir Vytautas Doniela!“ (iš 
Australijos) dėstys filosofiją, profesorius Rimas Kalvaitis (Naujosios Anglijos koledžas) skaitys ekonomi- 
kos kursą. Gaila, kad šie profesoriai tik trumpai galės dirbti Lietuvoje, nes ilgėliau neįstengsią atitrūkti nuo 
pagrindinio darbo. Kol kas vien profesorius Arvydas Žygas, kuris dabar skaito antropologijos įvado kursą, 
pasirengęs dirbti ilgai. Jis gauna gabiems mokslininkams skiriamą Eulbright'o stipendiją. 

- Visi etatiniai darbuotojai priimti tik laikinai, - pasakoja prorektorius. - Pavasarį įvyks konkursas. Kol 
kas mes renkame visų Lietuvos dėstytojų, norinčių dirbti mūsų Universitete, paraiškas. 

Prašnekinu kandidato teisėmis besimokantį Ilmį Černeckį: 

- Yra visokių dėstytojų: ir gerų, ir tokių, kurie nemoka dirbti. 

- Kai kurie dėstytojai turi daug žinių, bet nemoka jų perteikti, - antrina studentė Dovilė Tamulytė. - 
Kartais sunku suvokti, ką jie nori pasakyti. 

Šiame Universitete mokosi daugiau kaip du šimtai laisvų klausytojų (daugiau nei studentų!). Jie turi 
ką pasirinkti savišvietai. Gausiai lanko profesoriaus Arvydo Žygo paskaitas, susidomėję klausosi Kunigų 
seminarijos dėstytojo docento Kajacko krikščionybės istorijos kurso. Ar tai neteikia vilčių, kad barzdotas 
naujagimis padės technokratiniam miestui išsilaisvinti iš brutalaus vartotojiškumo gniaužtų? 


[Straipsnyje publikuotos prof. Arvydo Žygo ir studentės Agnės Macaitytės fotografijos, nuotrauka iš 
paskaitos Politinio švietimo rūmų 401 auditorijoje] 


NR. 185. STUDENTŲ ATSTOVYBĖS ĮSTEIGIMAS 1989 M. SPALIO 11 D. IR JOS 
ĮSTATAI 


Reportažas iš įvykio vietos. In Vytauto Didžiojo universiteto Studentų atstovybės leidinys. 1989 10 30. Nr. 1, p. 1. 


Reportažas iš įvykio vietos 


Spalio 11 d. (atsiminkite šią datą) įvyko pirmasis oficialus Studentų atstovybės susirinkimas. Tokio 
entuziazmo turbūt nesitikėjo niekas: iš lygiais ir demokratiškais pagrindais išrinkto 21 atstovo į pirmą 
posėdį susirinko net trylika. Aistroms gerokai įsišėlus, pasirodė dar vienas - keturioliktasis. 

Bene ilgiausiai dienotvarkėje apsistota ties Įstatų priėmimu, ir tai nenuostabu, nes po ilgų ir karštų 
diskusijų grupėse, kur eiliniai studentai pareiškė savo nuomonę ir požiūrį, atstovai negalėjo jų apvilti ir 
visomis jėgomis kibo į Įstatų tvarkymą. 

Pirmasis klausimas, užėmęs daug laiko, buvo apie demokratiją, tai yra apie Studentų atstovybės valdžią. 
Patys būdami ištikimais studentijos tarnais, beplušančiais jos labui, kai kurie atstovai nenorėjo per daug 
varginti kelių saviškių ir rinkti triumviratą, tai yra kam nors patikėti visą varginantį darbą laikotarpiuose 
tarp susirinkimų. Tačiau atsirado ir tokių, kurie virš savo galvos troško veiksmus varžančios vadovybės. 


16 "Tekste - Daniela. 

Po ilgų ir griausmingų diskusijų rastas kompromisas: triumviratas bus renkamas kiekviename susirin- 
kime. Taigi, jei kuris trilitriakininkas labai pavargs, jį tuoj pat bus galima pakeisti kitu. 

Daugiausia laiko (45 min.) užėmė laisvųjų klausytojų problemų aptarimas. Būti ar nebūti laisviesiems 
klausytojams, paminėtiems Įstatuose, štai kur problema, galėjusi perkaitinti net ir genialiausias galvas. 

Išspręsta tikrai saliamoniškai: Įstatuose laisvųjų klausytojų neminėti, tačiau sudaryti komisiją jų klau- 
simams tirti. 

Taip sunkiai stumiantis pirmyn, pagaliau buvo prieitas Įstatų svarstymo galas. Ir štai, kulminacinis 
momentas! Rankų pakėlimu tvirtinami Įstatai. Balsavimo rezultatai: 10 už, O prieš, 4 susilaikė. 


VYTAUTO DIDŽIOJO UNIVERSITETO STUDENTŲ ATSTOVYBĖS ĮSTATAI 


1. Visų VDU studentų reprezentacijai ir panašiems bendriems reikalams kasmet renkama VDU Stu- 
dentų atstovybė. VDU Studentų atstovybė yra nepriklausomas studentų savivaldos organas, atstovaujan- 
tis studentų interesams ir ginantis studentų teises. 

2. Veiklos principai: 

a) Studentų atstovybę sudaro akademinių grupių atstovai.Grupei atstovauja trys jos rinkti atstovai, 

b) Akademinės grupės atstovą atšaukti iš Atstovybės gali tik tos grupės studentų susirinkimas 2/3 
balsų dauguma, 

c) Studentų atstovybės susirinkimas yra aukščiausias savivaldos organas. Laikotarpiui tarp susirinkimų 
iš atstovų yra išrenkamas Triumviratas, užtikrinantis Atstovybės keliamų reikalavimų vykdymą. Atstovy- 
bės susirinkimo metu Triumviratas atsiskaito už savo veiklą. Susirinkimas vyksta ne rečiau kaip kartą per 
mėnesį. Susirinkimas taip pat gali būti šaukiamas bent vieno Triumvirato nario arba 1/4 studentų atstovų 
iniciatyva, 

d) Atstovybė gali sudaryti problemines komisijas rūpimiems klausimams nagrinėti ar įgalioti tam tikrą 
žmogų konkrečiai veiklai, 

e) Atstovybės susirinkimas gali keisti ar papildyti Atstovybės įstatus, 

f) Ypač svarbiais klausimais VDU Studentų atstovybė gali surengti visų VDU studentų referendumą, 
kuris 2/3 balsų dauguma gali sustabdyti administracijos nutarimų veikimą iki Senato posėdžio. Jei nuta- 
rimas liečia tik vieną fakultetą, referendumas su tokiomis pat teisėmis gali būti rengiamas fakultete. 

3. Studentų atstovybės veiklos kryptys: 

a) mokymo srityje Studentų atstovybė dalyvauja sprendžiant šiuos klausimus: 

- mokymo programų sudarymas ir tobulinimas, 
- paskaitų tvarkaraščio sudarymas, 
- fakultatyvinių disciplinų parinkimas, 
- mokymo kokybė ir sąlygos, 
- lankomumo kontrolė, 
- egzaminų organizavimas, 
- dėstytojų parinkimo galimybė, 
- absolventų skirstymas ir įdarbinimas. 
b) buities srityje Studentų atstovybė dalyvauja sprendžiant šiuos klausimus: 
- stipendijos dydis, 
- stipendijų skirstymas, 
- bendrabučių skirstymas. 
c) Studentų atstovybė dalyvauja sprendžiant ir šiuos klausimus: 
- išbraukimas iš studentų sąrašų, 
- pašalinimas iš bendrabučio, 
- administracinių nuobaudų teisėtumas, 
- studentų kultūrinės, sportinės veiklos kuravimas, 
- įvairių pašalpų, siuntimų, kelialapių skirstymas ir pan. 

NR. 186. VYTAUTO KAMINSKO LAIŠKAS ALGIRDUI AVIŽIENIUI. 
1989 M. SPALIO 11 D. 


AAA, f. 5, ap. 4, b. 6, I. 1 ir 31. Mašinraštis, originalas. 


Gerb. Algirdai, 


Siunčiu Jums per gerb. Z. Viskantą mokslinio centro „Informatika“ nuostatus. Šiuo metu centras yra 
kūrimosi stadijoje, tikiuosi, kad iki lapkričio 1 d. Mokslų Akademijos Prezidiumas pritars jo įkūrimo idėjai. 
Centras kuriamas mano laboratorijos pagrindu. Kitas dalyvis - Kauno radijo matavimo technikos institu- 
tas suteikia Vytauto Didžiojo Universitetui ir centrui „Informatika“ kompiuterinę bazę, kas ypač aktualu 
mokant studentus informatikos pagrindų bei organizuojant Informatikos aukštųjų studijų mokyklą. Be 
to, tai bus pirmasis Universiteto mokslinis padalinys, kurio bazėje galės susikurti Informatikos fakultetas. 

Su malonumu prisimenu Jūsų viešnagę Lietuvoje šią metą vasarą. 


Vytautas Kaminskas [parašas] 


Kaunas, 
1989.10.11 


P. S. Pridedu truputį informacijos apie mano laboratorijos galimybes, kuri gali sudominti užsienio 
mokslininkus ar firmas. 


Vytauto Didžiojo universiteto 
mokslo centras „Informatika“ 


Įkurtas Lietuvos Mokslų Akademijos Fizikinių-techninių energetikos problemų instituto ir Kauno 
radijo matavimų technikos mokslinio-tiriamojo instituto iniciatyva. 
Atlieka fundamentalius ir taikomuosius tyrimus informatikos srityje, koncentruojant dėmesį: 
- kompiuteriais valdomų sistemų teorijai ir taikymams 


duomenų analizė identifikavimas 
modeliavimas valdymas 
diagnostika projektavimas 
- dirbtinio intelekto sistemų teorijai ir taikymams 
žinių pateikimas ekspertinės sistemos 
žinių virsmai kompiuterinio mokymo sistemos 
sprendinio paieška kompiuteriai humanitariniuose tyrimuose 


- informatikos techninėms ir programinėms priemonėms 


IBM PC XT/AT IBM 370 
VAX Hewlett-Packard 
PDP 


Dalyvauja mokymo procese: 
- mokant informatikos pagrindų Vytauto Didžiojo Universiteto studentus. 
- ruošiant doktorantus Informatikos aukštųjų studijų mokyklose. 

Teikiant konsultacijas ir paslaugas, įsigyjant ir diegiant šiuolaikinę informatikos techniką ir technologiją 
- pramonės įmonėms ir firmoms, 
- konstravimo ir projektavimo organizacijoms, 
- mokslo ir mokymo įstaigoms, 
- agrofirmoms ir kooperatyvams. 

Mielai bendradarbiauja su: 

- tautiečiais mokslininkais ir firmų bendradarbiais, 

- užsienio mokslo centrais ir firmomis. 


Prašome kreiptis: 
233687 Kaunas 35 


DoKUMENTAI 


Metalo 4 

MC „Informatika“ direktorius 
Prof. dr. Vytautas KAMINSKAS 
Telefonas 753478 

Telegramoms: Kaunas „Energetika“ 
Teleksas: ERGAS SU 269822 


NR. 187. ALGIRDO AVIŽIENIO POKALBIS SU ALDONA ŽEMAITYTE. 
1989 M. SPALIO 18 D. 


Šiapus ir anapus Lietuvos / Aldona Žemaitytė kalbina'7 Algirdą Avižienį. In Respublika. 1989 10 18. Nr. 10, p. 5. 


Šiapus ir anapus Lietuvos 


„Respublikos“ laikraščio kultūros apžvalgininkės Aldonos ŽEMAITYTĖS pasikalbėjimas su Kaliforni- 
jos Los Andželo universiteto profesoriumi Algirdu AVIŽIENIU. 


Profesorius A. Avižienis yra žinomas ne tik kaip vienas iš itin patikimų, penktos kartos, kompiuterių 
kūrėjų, bet ir kaip aktyvus pasaulio lietuvių veikėjas. Šiuo atveju kreipiamės į jį, kaip į vieną iš Pasaulio 
lietuvių kultūros, mokslo ir švietimo centro steigėjų, šio centro direktorių (tas pareigas jis dalijasi su aka- 
demiku V. Statulevičium). 


A. Ž. Prašyčiau papasakoti apie praktinį Pasaulio lietuvių mokslo ir kultūros centro veikimą mūsų, 
lietuviškoje, dirvoje ir dabartiniame, t. y., tautos Atgimimo, etape. Kokia yra jo misija: informacinė, pro- 
pagandinė-šviečiamoji ar mokslo-tiriamoji? Kokiom konkrečiom priemonėm jis vykdys dviejų tautos 
dalių - Respublikos ir išeivijos inteligentijos - vienijimą? 

A. A. Centrą kūrėm, norėdami pagreitinti Vytauto Didžiojo universiteto atkūrimą, matėm jį kaip tiltą 
tarp visų Lietuvoje gyvenančių ir už Lietuvos ribų esančių, kuriems rūpi Lietuvos mokslo, švietimo, kul- 
tūros ateitis. Neapsiribojant tik lietuviškai kalbančiais. Išeivija įvairiais būdais padės Lietuvos atgimimui, 
bet ir ji kai kuriose srityse jau labai pavargusi ir išsekusi. Ypač trūksta mokymo priemonių lituanistinėse 
šeštadienio mokyklose. 

Antra vertus, daug išeivių jaunimo nori atvykti vasarą į Lietuvą, į lituanistikos kursus, organizuojamus 
Vilniaus universitete. Deja, jų organizavimas kol kas pasibaisėtinas. Parašę laišką-prašymą, tik po kelių 
mėnesių gauna atsakymą, kad priimti arba ne. Šiemet apskritai jokių atsakymų negavo. Puiki lietuvaitė 
Gailė Radvenytė, lituanistinės mokyklos mokytoja, studentų lietuvių klubo pirmininkė, tautinių šokių 
dalyvė, skautė, ateitininkė, Lietuvių jaunimo sąjungos aktyvi veikėja, nesulaukė jokio atsakymo. Giminės 
iš Vilniaus paskambino - tavo pavardės sąraše nėra. Gailė į ašaras, o aš turėjau skambinti akademikui 
V. Statulevičiui, jis - rektoriui J. Kubiliui, ir tada po kelių dienų mergaitė gavo kvietimą. 

Visi laiškai rašomi rektoriaus vardu, bet šis jų turbūt nemato. Raštinėj sėdi žmogus, joks lituanistas 
(mes išsiaiškinom, kad ilgus metus tą darbą atlieka prorektorius Grigonis - red. pastaba), vienas pats 
sprendžia, ką priimti, ką ne. Kai kas į kursus važiuoja jau trečiąkart, pasitaiko pensininkų. O kaip turėtų 
būti? Kaip civilizuotam pasauly. 

„Drauge“, „Respublikoj“ ar „Gimtajame krašte“ paskelbiamas aiškus ir paprastas pareiškimas, nurodan- 
tis, kada vyksta kursai, kokia jų kaina, kokie dalykai bus dėstomi, pateikiamas lektorių sąrašas, supažindi- 
nama su gyvenimo sąlygomis. Žmonės siunčia savo pareiškimus iki sausio 1 d., o komisija juos peržiūri, 
surūšiuoja. Vasario mėnesį būsimi kursų klausytojai jau gauna atsakymą, turi laiko pasiruošti. 

Pasaulio lietuvių mokslo ir kultūros centro vardu mes norim pagarsinti šį modelį, paprašyti profeso- 
rių Bronių Vaškelį ir Violetą Kelertienę sudaryti Čikagoje komisiją, kuri peržiūrėtų pareiškimus. Manau, 
galima organizuoti kursus taip, kad priešpiet besimokantys lituanistikos dalykų, po pietų jau vestų pasi- 
kalbėjimus angliškai tiems kursantams, kurie mokosi anglų kalbos. 


A. Ž. Įkuriant Pasaulio lietuvių centrą buvo pasakyta, kad pirmutinis jo tikslas — Vytauto Didžiojo 
universitetas. Tenka girdėti, kad jau savo veikimo pradžioje jis susiduria su tarybinei visuomenei būdingu 


V? Tikėtina, jog pokalbis vyko telefonu. 

grupiškumu, korupcija ir t. t. O tai grasina palaidoti pačią tokio universiteto gyvavimo idėją. Manau, kad 
daiktus iš karto reiktų įvardyti tikraisiais vardais. Negalim leisti, kad ambicijų ir netikrų vertybių, šiuo 
atveju karjeros siekimas sužlugdytų tautai svarbų reikalą - universitetą, kuris dirbtų visai kitu mąstymo 
lygiu. Kokia Jūsų nuomonė apie tai? 

A. A. 28 metus dirbu universitete. Keliavau po Vakarų Europą ir Pietų Ameriką, teko būti Kinijos ir 
Japonijos universitetuose. Visur susiduri su panašiais dalykais, kur tik organizuojama kas nors nauja, 
nes visur yra Žmonių, laukusių progos kur nors pakliūti, net jeigu tenka prasilenkti su savo sugebėji- 
mais. Kauniečiai, Vytauto Didžiojo universiteto Atkūrimo taryba, pasirodė kaip kiek savanaudiška grupė. 
Universiteto statuto projektas buvo paruoštas taip, tarsi čia steigiama dar viena tarybinė įstaiga. Pagal 
jį universiteto dėstytojai gali būti tik Lietuvoje gyvenantys, o užsieniečiai dėstys tik išimties tvarka, tik 
Tarybai leidus. Tokia formuluotė man priminė laiką, kai turėjau prašyti saugumo organų leidimo aplan- 
kyti senelių kapus. 

Laimei, šis projektas su Pasaulio lietuvių centro pagalba buvo atmestas, o priimtas Centro rekomen- 
duotas projektas, pagal kurį grąžintas akademinės laisvės principas, paritetas tarp Lietuvos ir užsienio 
profesorių, atstatyta dėstytojų ir studentų teisė į sąžinės ir įsitikinimų laisvę. Juk šis universitetas yra visai 
Lietuvai ir visiems lietuviams pasaulyje, ne tik Kauno grupės reikalas. 

Taigi lapkričio 3 d. įvyks rinkimai į universiteto Senatą, juos organizuos rinkimų komisija - triumvira- 
tas: Mokslų Akademijos prezidentas akademikas J. Požėla, akademikas V. Statulevičius (Pasaulio lietuvių 
kultūros, mokslo ir švietimo centras) ir akademikas A. Vilemas (universiteto atkūrimo kauniškė taryba). 
Bus išrinkta apie 40 žmonių, kurie atstovaus Mokslų Akademijai ir Kauno profesūrai. O lapkričio gale 
mes savo ruožtu išrinksim antrąją Senato pusę: tiek pat profesorių iš 30-40 pasaulio universitetų. Mano 
didžiausia svajonė, kad kiekvienas iš užsieniečių profesorių įsipareigotų per septynerius metus viene- 
rius iš jų praleisti Lietuvoj, Vytauto Didžiojo universitete; kartą per tuos septynerius metus pasikviestų 
iš Lietuvos vieną aspirantą ir vadovauti jo daktarinei disertacijai arba sudaryti sąlygas, kad filosofijos 
daktaro laipsnį šis įsigytų tame universitete, kur pats profesorius dirba. 

Lietuvai reikia pasaulinio universiteto, turinčio potencijos augti. Kalifornijos universitetas irgi pradėjo 
su 15 studentų, 3 profesoriais ir vienu pastatu, kurio trečiame aukšte gyveno studentai, antrame buvo 
įsikūrusi profesūra, o pirmame - auditorijos. Dabar šis universitetas - stipriausia pasaulyje vieša aukštoji 
mokykla. 

Dauguma mano kolegų, turinčių 20-30 metų darbo stažą, didžiules knygų ir rečiausių žurnalų bibli- 
otekas, yra pasiryžę bendrauti su Lietuva, perduoti šį savo turtą Vytauto Didžiojo universitetui. Bet par- 
tneriai turi būti lygūs, kaip lygūs jų įsipareigojimai ir autoritetas. Vos sužinojęs, kad atkuriamas šis uni- 
versitetas, parašiau į Lietuvą laišką, jog noriu perduoti jam savo informatikos biblioteką ir padėti įkurti 
Informatikos fakultetą. Kauniečiai vietoj to informatiką paslėpė Tiksliųjų mokslų fakultete. Išeina, kad 
Kauno ir pasaulio požiūris į perspektyvas labai skiriasi. 

A. Ž. Lietuvai tikrai nereiktų nugrūsti informatikos į trečiaeilius mokslus, o jei taip atsitinka, tai tik 
rodo mūsų nepasiruošimą įsijungti į pasaulio bendruomenę. Profesoriau, jeigu Jūs dėstytumėt Vytauto 
Didžiojo universitete, ką pirmiausia norėtumėt pasakyti savo studentams? 


A. A. Aš jiems pasakyčiau, kad 28 metus semestro pradžioje į studentus prabildavau angliškai, o dabar 
pirmąkart kreipiuosi lietuviškai. Kad atvykau pas juos, nes įsivaizduoju, kaip mes visi kuriam tokį univer- 
sitetą, kurio partneriai yra viso pasaulio profesoriai ir studentai. 


A. Ž. O sėkmė - tai abipusis supratimas ir darbas. Sėkmės Jums ir sėkmės jiems! 


NR. 188. ZENONO REPORTAŽAS APIE BIOLOGIJOS ŠEŠTADIENINĖS MOKYKLOS 
VEIKLOS PRADŽIĄ 1989 M. SPALIO 21 D. 


Mikalauskas, Zenonas. Šeštadieninė mokykla. In Tiesa. 1989 10 24. Nr. 246, p. 4. 
Šeštadieninė mokykla 


KAUNAS. X. 21. Visuomeninės politinės veiklos centre darbą pradėjo Vytauto Didžiojo universiteto 
šeštadieninė biologijos-ekologijos mokykla. 


DoKUMENTAI 


Biologijos-ekologijos fakultetas atkurtame Universitete pradės veikti tik ateinančiais mokslo metais. 
Tačiau jau dabar yra daug jaunų žmonių, pareiškusių norą mokytis šiame fakultete. Naujoji mokykla 
padės jiems geriau pasiruošti studijoms. 

- Buvome gavę daugiau kaip du šimtus norinčių mokytis mūsų mokykloje pareiškimų, - papasakojo 
fakulteto koordinatorius docentas Mindaugas Venslauskas. - Reikli priėmimo komisija iš jų atrinko 63 
geriausiai pasiruošusius. Tarp jų - ne tik kauniečiai, bet ir vilniečiai, jauni žmonės iš Alytaus, Panevėžio, 
Širvintų ir kitur. 

80 valandų programoje numatyta mokslievius supažindinti su biologijos mokslo pasiekimais, aktu- 
aliausiomis ekologijos problemomis. Bus skaitomos paskaitos, rengiami seminarai - ne tik auditori- 
jose, bet ir Tado Ivanausko zoologijos muziejuje, Botanikos sode, bandymų stotyse ir kitur. Mokykloje 
dėstys Kauno ir Vilniaus aukštųjų mokyklų dėstytojai, mokslinio tyrimo institutuose ir kitur dirbantys 
specialistai. 

Mokyklą baigę vaikinai ir merginos galės studijuoti ne tik Vytauto Didžiojo universitete, bet ir Lietuvos 
veterinarijos akademijoje, Kauno medicinos institute ir kitose aukitosiose mokyklose. 


Zenonas MIKALAUSKAS 
Eltos koresp. 


NR. 189. IšŠTRAUKA Iš VYTAUTO DONIELOS LAIŠKO ALGIRDUI AVIŽIENIUI. 
1989 M. SPALIO 22 D. 


AAA, f. 1, ap. 12, b. 12, L. 1. Mašinraštis, originalas. 


The University of Newcastle 
[Universiteto herbas] 
Department of Philosophy 


1989 spalio 22 
Mielas Kolega, 


Malonu buvo susitikti, ir artimiau susipažinti, Lietuvoje. Dabar gi rašau vėl tuo pačiu reikalu - Kauno 
universiteto klausimu. 

Pirmiausia, principinis dalykas. Besikalbant Lietuvoje, girdėjau visokių nuomonių, bet gana stipri yra 
ta, kad pirmasis atkurtojo universiteto rektorius turi būti užsienio lietuvis. Argumentus žinai. Stipriausiai 
minima yra Paties pavardė. Negaišinant žodžių, mano nuomonė irgi yra tokia pati. Nežinau, kas šiuo 
metu daroma Amerikoje. Bet rektoriaus rinkimo klausimas turbūt iškils Lemonto suvažiavimo metu; gal 
tada vyks ir rinkimai. Jeigu taip įvyktų, balsuoju už Patį kaip pirmąjį Kauno Universiteto rektorių. |...] 


Geriausių linkėjimų, [parašas] V. Doniela 


NR. 190. PASTATŲ KAUNO SENAMIESTYJE PERDAVIMO VDU-TUI AKTAS. 
1989 M. SPALIO 25 D. 


VDU archyvas, f. 1, ap. 1, b. 3, L. 1. Mašinraštis, originalas. 


Kauno miesto 

Liaudies deputatų taryba 
Vykdomasis komitetas 
SPRENDIMAS 


1989 m. spalio 25 d. Nr. 391 
Kaunas 
Dėl pastatų perdavimo Vytauto Didžiojo universitetui 

Miesto Liaudies deputatų tarybos vykdomasis komitetas NUSPRENDŽIA: 

1. Perduoti 299,30 kv. m. naudingo ploto pastatus Muitinės g. Nr. 5 (4A 2/p,5] 2/p), 445 kv. m. naudingo 
ploto Muitinės g. Nr. 7 (3A 1/p) ir 438,20 kv. m. naudingo ploto I. Snitko g." Nr. 7 (1A 1/p, 2A 1/p ir 
3A2/p - dalis pastato buvusio Vilniaus g. Nr. 45) iš vietos Tarybos balanso į Vytauto Didžiojo universiteto 
balansą. 

2. Leisti Vytauto Didžiojo universitetui pertvarkyti 484,64 kv. m. ploto gyvenamąsias patalpas naudoti 
kitiems reikalams, išbraukiant iš gyvenamojo ploto apskaitos. 

3. Pripažinti netekusiu galios miesto Vykdomojo komiteto 1988 m. kovo 30 d. sprendimo Nr. 121 
2 priedėlio 4 punktą dėl 265,71 kv. m. ploto tarnybinių patalpų Panevėžio g. Nr. 10 išnuomojimo „Gildi- 
jos“ visuomeninio maitinimo įmonei. 

4. Įpareigoti: 

4. 1. Požėlos rajono būtų ūkio remonto ir eksploatavimo valdybą - pastatus perduoti iki šių metų 
lapkričio 10 dienos. 

4.2. Respublikinį techninės inventorizacijos biurą - atlikti perduodamų pastatų teisinę registraciją. 


[Antspaudas:] 
Kauno Miesto Liaudies deputatų Tarybos Vykdomasis Komitetas 


Vykdomojo komiteto pirmininkas P. Staškūnas 
Vykdomojo komiteto narys A. Šležas 


NR. 191. VDU ATKŪRIMO TARYBOS DEVINTO POSĖDŽIO PROTOKOLAS. 
1989 M. SPALIO 27 D. 


VDU archyvas, f. 1, ap. 1, b. 4, I. 77-83. Rankraštis, originalas. 


Dienotvarkė: 
Išdalinamas statuto projektas (akad. J. Vilemas) 
Pirmininkauja: akad. J. Vilemas 


1. Senato rinkimo / formavimo reikalai 


Tarybos ir Pasaulio lietuvių centro atstovai turėtų būti perrinkti, Taryba / Senatas pertvarkytas. 
Prof. Avižienis reiškė pretenzijas Tarybai, jam pritarė ir mūsų Tarybos nariai (V. Statulevičius ir G. Kost- 
kevičius), kai kurie Vilniaus (LTSR MA) atstovai. Senate / Taryboje yra asmenų, atstovaujančių partiją, 
vykdomąjį komitetą ir kt., aukštųjų mokyklų vadai. Nereikia jokio kanalo, per kurį įeitų senoviška dvasia! 
Tokiu atveju buvo suabejota dėl išeivijos paramos universitetui. Į naują Senatą turėtų įeiti 30 narių (rinktų 
demokratiškai). LSTS MA grupė jau suformuota. Dabar turime 48 asmenis. Susirikimo svarbiausias 
tikslas - sudaryti tą 30 žmonių sąrašą. Siūlo nukelti rinkimų procedūrą iš 1989 m. lapkričio 3 d. į gruo- 
džio pabaigą (po rinkimų Čikagoje). 

Akad. J. Vilemas - visi 30 išrinkti demokratiškai turėtų įeiti į Senatą. 

Prof. V. Paliūnas - vasarą pasitarime buvo bandymas daryti diktatą. Apie Senato sąstatą galime spręsti 
tik mes patys. Senato rinkimas - rinktinai pakeltas klausimas. Yra žmonių, siūlomų įtraukti į Senatą (pvz. 
prof. Statulevičius) nėra nieko geresnių už KPI rektorių Domarką. Tai - destrukcija. 

Akad. J. Vilemas - bet koks užsispyrimas šiuo klausimu prives prie padėties be išeities. Nematau didelės 
tragedijos pakeisti sąstatą. 

Prof. J. Blužas - statutas - juridinis dokumentas. Jo reikia laikytis. 

Prof. S. Masiokas - neturim teisės keisti nutarimą, kurį priėmėme mes ir pritarė visuomenė. 

Prof. A. Smailys - palaikau akad. J. Vilemą. Nereikia konfrontuoti su išeivija. Sutinku su prof. V. Paliūnu, 
kad Avižienis nėra vienintelis, bet šiame Senate tikrai yra funkcionierių (pvz. Krutulis). Senatas yra pro- 
fesorių esminis žodis. Statulevičius yra daug nusipelnęs VDU-tui. Jis dirbo aktyviai. Negalima taip kalbėti 
apie Statulevičių. 


Yš Dabar - J. Naugardo g. 

Doc. G. Kostkevičius - prof. Mickis jau sutinka pasitraukti. Pirmadienį [spalio 30 d.] - Senato narių 
susitikimas su visuomene. Kiekvienas Senato narys turi žinoti savo indelį į VDU. Turi būti visų krypčių 
atstovai. Daugumą Tarybos sudaro daugiausiai technikos ir medicinos atstovai. Vilniuje svarstyta: huma- 
nitarų susirinkimas sprendė VDU dėstytojų kontingentą, norinčių ir galinčių dėstyti (prof. Zinkevičius, 
Vėlius, Stoškus, Merkienė ir kiti). Senatas turi atspindėti visas U-te vystomas kryptis. 

Akad. J. Vilemas - ateityje kiekvienas dėstantis VDU-te bus ir Senato narys. 

Prof. V. Paliūnas - Zundė sakė, kad daug ko nesitiki iš išeivijos. Kas nenueis į pirmadienio susirin- 
kimą, - nebus Senato nariu? 

Doc. G. Kostkevičius - dėl paramos: Amerikos ambasada padovanojo 20.000 knygų. Nori padėti stoja- 
mųjų egzaminų metu. Jie kalba apie didelę pažangą (Medlok) per Amerikos lietuvių bendruomenę. 

Doc. A. Karoblis - knygos nepateko į U-tą, jos pateko į „Centrą“. Prof. Žygas tas knygas organizavo 
universitetui. 

Akad. J. Vilemas - nereikia smulkintis, tenkinti ambicijas. 

A. Butkus - kas bus su knygomis? 

Doc. A. Karoblis - siuntinys knygų. VDU vardu. Pateko vėl į „Centrą“. 

Akad. J. Vilemas - knygų problema - kontakto tarp dviejų polių rezultatas. 

Doc. G. Kostkevičius - knygos tikrai skirtos VDU -tui. U-te nėra patalpų. Ant dėžių užrašas - „Aukuro 
klubui“. Problema pučiama dirbtinai. 

Doc. A. Karoblis - žiūriu iš praktinių pozicijų. Atkūrimo tarybos funkcijos kaip ir Senato. Atkūrimo 
tarybai trūksta humanitarų. Reikia „darinkti“ prie esamos Tarybos arba kviesti neeilinį Kauno visuome- 
nės susirinkimą Tarybai perrinkti. Yra susirinkime studentų atstovai ir laisvųjų klausytojų atstovai. 

Studentas Audrius Švenčionis - sudaryta Studentų atstovybė. Esame išrinkti studentų. Manome, kad į 
Senatą turėtų įeiti ir studentai. Parengėme dokumentą ir įvykdėme referendumą. Dokumentas perskaito- 
mas. Skaičius studentų - 21 į Senatą. Dabar 25 96 studentų dalyvauja tarybose aukštųjų mokyklų. 

Laisvasis klausytojas Ivaška - ar dalyvauja Senate ir laisvieji klausytojai? Ar visi besimokantys? 

Akad. J. Vilemas - bręsta Senato reorganizacijos reikiamybė. VU prof. Vaitkus „Kauno tiesoje“ laiko, 
kad studentams duodama teisių per daug. Prof. Avižienis prašo tam tikros informacijos apie mūsų dėsty- 
tojus, o mums rūpi jų pusė. Grįžę iš susirinkimo Čikagoje galėtume tuo klausimu dar susirinkti. 

Doc. G. Kostkevičius - Kalifornijos [universitete] studentų Senate nėra, o buvusiame VDU-te buvo 
vienas atstovas. Rinkimus galima pravesti ir po Čikagos, bet nepasitikėjimo sindromą reikia įveikti dabar. 
Sustatom paketą dabar, o paskui pakoreguosime kartu. 

Prof. A. Smailys - 1 studentas rektorato atstovybėj, 1 - Senate. Toks didelis skaičius [21] - tai Mao [...] 
dieno u-tas. Dėl konferencijos: pažeidžiama etika dėl pareiškimo noro dalyvauti Senate. Nereikia tokių 
konferencijų, kaip bus ateinantį pirmadienį su visuomene. Tie kontaktai, kurie yra, - jie kuluariniai. 

J. Oksas - pritariu Amerikos lietuvių reikalavimui, kad [Senatas] susidarytų iš žymių Lietuvos moksli- 
ninkų. Turėtų įeiti į Senatą pats iškiliausias istorikas. Šį klausimą spręsti taip: laikinai išrinktieji užleidžia 
vietą kitiems. Siūlau R. Batūrą vietoj manęs. Jis jau dėsto VDU. 

Prof. R. Šeinauskas - pritariu Tarybos pirmininkui. Vietoj savęs siūlau Kaminską. 

Prof. A. Smailys - mainai neleistini. 

Akad. J. Vilemas - reikia suformuoti šiandien 30 žmonių. 

Akad. J. Blužas prašo jį atleisti iš Tarybos. 

Reikia rekonstruoti Senatą! 

Prof. S. Masiokas - reikia ieškoti kompromisinio varianto. Būkime korektiški savo Senato atžvilgiu. 
Galima papildyti nariais iš Vilniaus. Reikia vengti konfrontacijų. 

Rinkiminė procedūra nukeliama po grįžimo iš Čikagos. 

Prof. A. Gutmanas - Taryboje yra krizė. Reikia sukviesti Kauno visuomenę ir jai pasakyti apie krizę. 
Reikia pranešimų iš „Centro“, VDU ir LTSR MA. Grįžęs iš Čikagos turėtų akad. J. Vilemas daryti prane- 
šimą, atsiskaitytų. Kalbų turinys — vienos Tarybos dalies [keitimas] kita. Pasitikėjimas yra pagrindinis 
faktorius. Palaikau studentų reikalavimą įeiti į Senatą. Būtina išklausyti jų nuomones. Laisvieji klausytojai 
turėtų turėti teisę su patariamu balsu, dalyvauti Senato posėdžiuose. 

Doc. A. Karoblis - arba kviesti neeilinį posėdį arba daryti Statuto pataisas. Studentai turi įeiti į Senatą. 
Reikia sudaryti organizacinę komisiją organizuoti, įtraukti Mokslininkų sąjungą. 

Doc. M. Venslauskas - ar galioja mūsų Statutas? 

Akad. J. Vilemas - tikslinga visuomenę informuoti, o naujos Tarybos nereikia. Negalime ignoruoti 
vilniečių norų, papildomas Senatas jų žmonėmis, gerais žmonėmis, nekomplikuokime padėties. Nereikia 
vertinti kaip Tarybos skilimo. Esame sutarę daugeliu klausimų. O dabar reikia manevrų. Pirmadienį - tai 
susitikimas su Tarybos atstovais, kurie gaus klausimus, juos atsakys, - tai ir viskas. Labai emocionali ir 
neigiama VU vadovybės reakcija, o visi kiti labai geranoriški. Ateitis yra gera. 

Prof. P. Zakarevičius - Taryba įgaliota reikšti ir jų valią. Mes galime deleguoti nuo tarybos į Senatą. 
Deleguojam 30-33 žmones, laikomės principo - nenori ir nebedirba. Šių žmonių nebetektų dar kartą 
perrinkti kažkur kitur. 

Akad. J. Vilemas - Statulevičius pasiūlė variantą - bloką - 30 žmonių. Tą „demokratinį žaidimą“ galima 
įvykdyti. Išeivijoj priešų nematau. Kyla tik - ar amerikoniškas, ar vakarietiškas u-tas. 

Padarom sąrašą dabar. 

Akad. Į. Vilemas skaito sąrašą. 

Balsuojama: 

1) deleguojam Tarybos „komandą“ (Tarybos narių blokas) 

2) griežtai pagal Statutą 

3) išėję savanoriai, jų vieton renkami kiti. 

17 - už (pirmąjį variantą) - Tarybos narių „blokas“. 

3 - už (antrąjį variantą). 

Aptartos kandidatūros: provizorinis sąrašas 34. 

Sąrašas pridedamas! 


Doc. G. Kostkevičius - sponsorių Taryba ir VDU Senatas. 

Prof. S. Masiokas - studentams 2 vietas rezervuoti. Studentai įneša ir maišatį. Teisę dalyvauti susirinki- 
muose turi ir daugiau studentų be balsavimo teisės. 

Akad. J. Vilemas - po 1 atstovą nuo fakulteto (preliminarinis pasiūlymas, bus koreguojamas, pasi- 
teirausime ir nuspręsime vėliau). Padiskutuosime per kitą posėdį. Reikia susirinkimų, reikia, kad studen- 
tus išklausytų ir jie bus visada išklausomi. Laisvų klausytojų 1 atstovas su patariamuoju balsu. 

Atsakingas už sponsorių tarybą - įpareigoja taryba prof. Zakarevičių Povilą. 

Prašo studentai ir laisvieji klausytojai: sudaryti komisiją laisvų klausytojų ir studentų problemoms 
spręsti. Yra 50 90 viską lankantys ir 35 90 - dalį paskaitų. 

Kompromisinis variantas - išlaiko I-o kurso egzaminus ir tuomet spręsime jų likimą toliau. 

Prof. S. Masiokas - gerb. studentai prašomi netaikyti ultimatumo ir nereikalauti nelabai pagarbiu tonu. 
Mes turime įvertinti tik studentų nuomonę, bet spręsti negalime. 


2. Revizijos komisija - tikrinti VDU veiklą 


Etikos komisija. 

Akad. J. Vilemas - tokių komisijų nereikia, bet dabar yra problemų tą padaryti. 

Prof. A. Smailys - reikia ir iš Tarybos. Pirmininkas - iš Tarybos. 

1. prof. V. Butkus, 2. Prof. Grigelionis, 3. Doc. Vaičiuvėnas - priimta balsų dauguma: Etikos komisija. 

1. Prof. V. Gronskas, 2. Prof. Pranevičius, 3. Fil. m. dr. Radzevičius - priimta balsų dauguma: Revizijos 
komisija. 


3. Mokslo-mokymo organizavimo klausimai (doc. A. Karoblis) 


Dalykinių grupių sudarymas - katedrų užuomazgos. Gauta apie 200 anketų žmonių, norinčių dirbti 
u-te. 
Humanitarinių mokslų fakultete [projektuojamos katedros]: 
1) Kultūros istorijos - V. Kubilius 
2) Menotyros - K. Stoškus 
3) Lituanistikos 
4) Užsienio kalbų 
5) Istorijos-filosofijos-politologijos 
Tiksliųjų mokslų: 
1) Matematikos 


V Prie protokolo sąrašo nėra. 

2) Fizikos 
3) Informatikos (bus f-tas nuo naujų mokslo metų arba dar vėliau) 
Ekonomikos mokslų fak. 
1) Vadybos-menedžerių 
2) Ekonomikos 
3) Teisės 
Biologijos-ekologijos 
1) Biofizikos 
2) Ekologijos 
Dalykinėse grupėse: 
1. Mokymo planų sudarymas, svarstymas 
2. Mokymo programų sudarymas 
3. Pedagoginių kadrų sudarymas 
4. Pasiūlymai dėl mokymo bazės 
5. Mokslo kryptys 
6. Laboratorijos 
7. Sutartys su įmonėmis, kitomis organizacijomis 
8. Kandidatūrų parinkimas mokytis užsienyje 
Prof. A. Smailys - idėja doc. Karoblio gera, bet Senatas negali tuoj pat balsuoti ir spręsti tą reikalą. 
Parengti kitam posėdžiui projektą ir pasiūlyti iš anksto. 
Nutarta. 
Užsienio kalbų mokymo gerinimo klausimai: 
Papildomai studentams: 
italų - Jurkevičius 
lenkų 
ispanų 
vokiečių 
prancūzų 
anglų - Rainytė. 
Prof. A. Smailys - ar yra svetimų kalbų koordinatorius? Kokią rolę vaidina Misevičienė? Ar ji dalyvavo 
kadrų parinkime? 
Doc. A. Karoblis - su Misevičiene, sakė, tarėsi, skambinęs telefonu. 
J. Misevičienė - su manimi nesitaria. Aš tų žmonių nežinau, kurie yra priimti kalboms dėstyti. 
Vadovėliai - sudėtinga su dauginimu. Užsienio kalbų mokymo procesą organizuoti pagal lygius: 
1) nulinis, 2) 


4. Kuriasi informatikos centras 


Prof. V. Kaminskas - mokslinis centras „Informatika“ [kuriamas] 1989 m. prie VDU, Lietuvos MA 
FTPI ir Radijo matavimo technikos (MTI) instituto. Centro direktorius turėtų teisę pasirašinėti Centro 
finansinės veiklos dokumentus kaip juridinis asmuo. 

Informatikos centras turi būti „interfeisas“ tarp kitų atšakų. Tai būtų bazė mokslui ir mokymui. Finan- 
sinę veiklą atiduoti VDU-tui. Radijo matavimo institutas teikia bazę. Koks turėtų būti u-to statusas? 
Centras turėtų naudotis f-to teisėmis, o centrinis - Informatikos f-tas. Nori sąjungos ir istorikai, huma- 
nitarai. Trijų organizacijų centras. Jis naudosis VDU-to sąskaita. Susirenka geras dėstytojų kontingentas. 
Mokymo programos rengiamos Centro. 

Prof. A. Smailys - koks pelno procentas eis VDU-tui. Kiek žmonių? Kokie finansai? 

[V. Kaminskas] atsako - apie 50 žmonių padalinys, finansinė apyvarta apie 70.000 [rublių] metams 
(apie 3000 rb). U-tui atskaitoma apie 50.000 metams (variantas optimistinis). Pradiniame etape Centras 
pats išsilaiko. Išlaikymui etatų Centras neprašo. Pagrindinę veiklą spręs užsakovas. Ši veikla labai persi- 
pina su tiksliųjų mokslų skyriumi. Bus įvestas konkursinis finansavimas. Ten reiks ir biologų pagalbos. 


[5. Vadybos mokslų centras] 


Prof. P. Zakarevičius - orgprojektavimo, valdymo konsultavimo, kvalifikacijos kėlimo ir perkvalifi- 
kavimo darbams prie VDU tikslinga steigti Vadybos mokslų centrą. Centras užsiims perkvalifikavimu 

suteikiant naują kvalifikaciją ir įteikiant antrą aukštojo mokslo diplomą. Kvalifikacijos kėlimas ir pagalba, 
įmones konsultuojant ekonomikos ir valdymo klausimais. Centras dirbs fakulteto teisėmis ir formuoda- 
mas laikinus kūrybininius kolektyvus. Centras bendradarbiaus su užsienio, pirmiausia su VFR firmomis. 

Mokslinės-techninės draugijos turi teisę organizuoti panašius sandėrius. Kontaktai su firmomis. Podi- 
plominis menedžerių mokymas. Lėšos - sumokėti žmonėms pagal tarifus (iki 65 90). Numatoma prog- 
rama su Vakarų Vokietija. 

[Nutarta] P. Zakarevičiaus pasiūlymams pritarti. Galima būtų pradėti tokius kursus nuo 1900 m. 
sausio 2 d. 


[6. Kiti klausimai | 


Laisvų klausytojų statusas - paruošti statusą. Neturi laisvieji klausytojai kur prisiregistruoti. Ar juos 
galima registruoti prie universiteto? 

Akad. J. Vilemas - ar mes neįklimpsim su laisvais studentais į balą? 

Prof. V. Paliūnas - laisvieji klausytojai replikuoja dėstytojus, kelia triukšmą. Reikia ištirti. 

Studentai - ar priimami vis dar laisvi klausytojai? Koks tas procesas? Reikia laisvo klausytojo statuso. 
Susirinkime to reikalauta. Studentas turėtų teisę pats organizuoti, formuoti savo diplomą. Norime žinoti 
ateities disciplinas. 

Bazė: nuomojamos patalpos - nepažįstami su ekonomistais, nes nesame kartu. Reikalauti vyriausybės 
paramos pinigais, Politinio švietimo patalpų VDU-tui. Nėra sporto klubo patalpų, nėra spausdinimo, 
dauginimo aparatūros. Studentai piketuos, jei tik bus reikalas. Masė kunkuliuoja, verda. 

Akad. J. Vilemas - su laisvais klausytojais — statusas būtinas. Prašovėm - aiškiai matom. Esama 
padėtis - pamoka ateičiai. Po Partijos suvažiavimo padėtis keisis - turėsim viską. Sporto bazės klausimai 
dar sprendžiami - norime pastatyti bendrą sporto kompleksą (pagal suomių projektą). Reikėjo sudaryti 
sąlygas sportuoti. Tai dar neišspręsta. Dar jaudina mus bendrabučio klausimai. Pasikvieskite mus dažniau. 
Turės visuomeninės organizacijos patalpų. Greit duosim Studentų atstovybei kambarį. 

Doc. A. Karoblis - lituanistikos kursų klausimas neparuoštas. 

Dėl konkurso paskelbimo - siūlo gegužės mėn. 

Akad. J. Vilemas - tas tempimas lemia gerų dėstytojų kvietimą dirbti į VDU. Jau nuo sekančio semestro, 
kur aišku, reikia skelbti konkursą. Reikia konkursą skelbti vadovaujantiems darbuotojams 4-5 m., darant 
korekciją statute. Reikia sekantį semestrą pradėti su etatiniais darbuotojais. Reikia greičiau daryti kon- 
kursą, netempt iki gegužės mėn. Teisė atšaukti Taryba / Senatas sau pasilieka. 

Riomerio sodybos klausimas - prezidiumui. 

1990 m. gegužės mėn. konferenciją organizuoti (koks turi būti VDU-tas) - galutinai užfiksuoti. 
Nutarta - organizuoti. 

Pirmadienio konferencijos pirmininku įpareigojamas akad. J. Vilemas. 

Akad. J. Vilemas - pasidalyti įtakos sferomis ir nesibarti. Reikia švelninti padėtį. 


Sekretoriavo: J. Misevičienė [parašas] 
Pirmininkavo: akad. J. Vilemas 


NR. 192. KĘSTUČIO SKRUPSKELIO PASISAKYMAS PRIES TEOLOGIJOS-FILOSOFIJOS 
FAKULTETO ATKŪRIMĄ. 1989 M. SPALIO 28 D. 


Skrupskelis, Kęstutis. Pasaulėžiūros Vytauto Didžiojo universitete. In Draugas. Priedas „Mokslas, menas, literatūra“. 
1989 11 11. Nr. 40, p. 1-2. 


Pasaulėžiūros Vytauto Didžiojo universitete 


Paskaita, skaityta Ateities studijinio savaitgalio programoje 1989 m. spalio mėn. 28 d. Čiurlionio gale- 
rijoje, Jaunimo centre, Čikagoje. 


Kokiomis sąlygomis sutiktumėme reabilituoti Lietuvos komunistų partiją? Išmokti žiūrėti į ją ne kaip 
į priešą, bet kaip į Lietuvos atstatymo bendražygį? Šiuo metu, vykstant pertvarkai ir ten, ir čia, tai gal bus 
pats jautriausias vidinės Lietuvos politikos klausimas. Ligi šiol, visai teisėtai, mūsų santykius su partija 

apsprendė jėga ir apgaulė. Partija buvo visagalinti ir savo jėga piktnaudžiavo, griaudama, kas mums yra 
brangu. O žmogžudžio, plėšiko užpulta beginklė auka tegalėjo gintis suaktumu, gudrybėmis. Pogrindininko 
pirmoji dorybė yra sugebėjimas įtikinančiai veidmainiauti, priešą įtikinti, kad jis jo draugas. Ilgainiui, kai 
bus atskleistos visos detalės Lietuvos pogrindžio veiklos, tikriausiai susilauksime daug gražaus juoko. 
Džiaugsimės pogrindininkų gudragalviavimu, gebėjimu priešą apgauti, jų išradingumu, dieną iš dienos 
priešą klaidinant. Džiaugsimės sužinoję, kad mūsų vyskupai bei kunigai buvo įgudę kontrabandininkai, 
tai yra, pagal žodyne duotą aptarimą, „užmaskuoti, pridengti skleidėjai neleistinų pažiūrų, minčių.“ 

O kas dabar bus? Turime rimtai žiūrėti į Lietuvoje skleidžiamą mintį, kad komunistų partijai priklau- 
sys lemiamas vaidmuo. Kada jaunimą ragina stoti į partiją, tuo siekiant ją galutinai perimti į lietuviškas 
rankas ir užtikrinti, kad ji tikrai tarnautų Lietuvai, reikia pergalvoti mūsuose įsigalėjusius partijos vertini- 
mus. Netrukus įvyks Lietuvos komunistų suvažiavimas, labai svarbus tolimesnėje įvykių raidoje. Gal per 
drąsu ir per anksti šiuo metu apgailestauti, kad partijos suvažiavime katalikams nebus atstovaujama, bet 
iš tiesų ar nebūtų gerai, kad katalikai galėtų partijos programą įtaigauti? 

Ir todėl grįžtu prie pirmojo klausimo: kokiomis sąlygomis sutiktumėme partiją reabilituoti? Reabilita- 
cijos aktas ženklintų naują mūsų tarpusavio grumties tarpsnį. Katalikų ir komunistų kova tęstųsi toliau, 
bet ji būtų idėjinė kova demokratinės sistemos rėmuose. Svarbu įsidėmėti, kad kalba eina ne apie tolimą 
ateitį, bet apie klausimus, dėl kurių artėjančiame partijos suvažiavime vyks sunkios kovos. Esu girdėjęs 
pranašavimų, kad po šio suvažiavimo Lietuvoje veiks dvi komunistų partijos: viena gera, antra bloga. 
Trumpai išvardinsiu kelias pagrindines reabilitacijos sąlygas. 

Visų pirma Lietuvos komunistų partija turėtų tapti savarankiška, negalėtų išlikti bendros sovietinės 
komunistų partijos padaliniu. Savo idėjomis vienas mūsų partijos sparnas jau ir dabar nuo Maskvos 
mažai priklauso. Bet dar neaišku, ar jam pavyks tokią padėtį įstatymais įtvirtinti ir visą partiją pakreipti 
sava linkme. Ši sąlyga grindžiama dėsniu, kad nepriklausomų valstybių partijos negali būti kitų valstybių 
politiniams vienetams pavaldžios. 

Antroji sąlyga turbūt sunkiau patenkinama. Partija turi persitvarkyti taip, kad galėtų veikti demokra- 
tinės valstybės rėmuose, atsisakydama konstituciniu būdu jai teikiamo specialaus statuso. Ne čia vieta šią 
sąlygą išryškinti visomis detalėmis. Ji iš tiesų apima labai daug. Partija turėtų įrodyti savo ryžtą, rinkimus 
pralaimėjus, iš valdžios pasitraukti. (Nežiūrint triuškinančio pralaimėjimo Lenkijoje, ten ji pasitraukė tik 
iš dalies). Partija turėtų atsisakyti mėginimų slaptai kontroliuoti kitas grupes. Jos programos turėtų būti 
viešai skelbiamos, be slaptų paragrafų bei vidinių rezervacijų. 

Aišku, kad taip pertvarkyta partija toliau skelbtų socialistines ekonomines programas, toliau remtųsi 
marksistine pasaulėžiūra. Mūsų akimis žiūrint, tokios idėjos būtų nevykusios, gal net pražūtingos. Būtų 
mūsų pareiga mėginti įtikinti žmones, kad tiesa mūsų pusėje. Bet tokiose varžybose partija negrasintų 
policija, o mes savo ruožtu atsisakytumėm pogrindžio priemonių. Jeigu partija siūlytų demokratines var- 
žybas, nematau rimto pagrindo, kuris leistų mums tokių varžybų atsisakyti. Partijos reabilitacija reikštų 
mūsų nusistatymą varžytis demokratijose leistomis priemonėmis. 

Besikeičiant komunistų partijos vaidmeniui, atitinkamai turėtų keistis ir Katalikų Bažnyčios vaidmuo. 
Visai teisėtai ligi šiol Bažnyčia buvo pogrindžio Bažnyčia. Visai teisėtai jos veiklą vertinome pogrin- 
džio veiklos matais. Katalikų Bažnyčia buvo pagrindinė Lietuvos interesus bei demokratines vertybes 
ginanti institucija. Negalime pamiršti, kad per pastaruosius kelis dešimtmečius tie, kurie sėdėjo lage- 
riuose, kuriuos saugumas gaudė bei persekiojo, daugiausia buvo katalikai. Šitokiose sąlygose leistina pri- 
miršti visus katalikų tarpe randamus skirtumus, leistina atsisakyti ir kritiškesnio žvilgsnio į save pačius, 
visas savo pastangas palenkiant vienam tikslui - pagrindinių religinių bei tautinių vertybių išlaikymui. 
Tačiau, besikeičiant Katalikų Bažnyčios vaidmeniui, turime vėl išmokti jos veiklą, bei aplamai katalikų, 
vertinti normaliai. Nes iš tiesų katalikai neišsiskiria iš kitų grupuočių: pas mus, kaip ir visur, yra ir gudrių 
žmonių, ir žioplių, ir mūsiškiai kartais padaro gerai, o kartais blogai, ir mūsų tarpe yra svarbių nuomonių 
skirtumų. Kai pranyks paprasto išlikimo būtinybė, šie skirtumai išryškės ir pradės stipriau traukti mūsų 
pačių dėmesį. 

Bažnyčia turės pradėti normalų gyvenimą pliuralistinėje visuomenėje. Tokia visuomenė Lietuvoje 
jau vystosi. Visi tai pastebime. Tai pastebi ir Algirdas Brazauskas, dabartinis mūsų partijos pirmasis 
sekretorius: 

„Mes iš tiesų gyvename realaus politinio pliuralizmo sąlygomis. Vyrauja ne tik nuomonių įvairovė, bet 
ir aktyviai kuriamos įvairios politinės platformos, atkuriamos ir steigiamos naujos partijos ir t. t. Žmonės 

nori kuo greičiau išsakyti tai, kas per ilgus stalinizmo ir sąstingio metus susikaupė jų širdyse. Mes prita- 
riame šiems jų norams.“ !š? 

Katalikų Bažnyčiai taip pat reikės išmokti gyventi ir veikti naujose sąlygose, pliuralistinėje visuome- 
nėje, kurioje katalikai sudarys tiktai mažumą. Aplamai Bažnyčioje demokratinio darbo tradicijos dar yra 
silpnos. Ne visur Bažnyčia yra atsisakiusi iš senų laikų užsilikusių privilegijų; vis dar ryškus polinkis, nuo- 
monių skirtumus lyginant, vartoti bažnytinę discipliną. Lenkų ir lietuvių Bažnyčios vystėsi panašiomis 
sąlygomis ir todėl turėtų būti panašios. O dabartinis popiežius yra ne kartą kitaminčius sudraudęs. 

Nemanau, kad būtų gerai, jeigu Lietuvoje Bažnyčia įstatymų forma mėgintų visiems primesti specifiš- 
kai katalikiškos moralės reikalavimus. Kai kas katalikiškoje moralėje yra universalesnio, kai kas labai spe- 
cifiško. Turiu omenyje kai kurias plonybes, skiriant leistinas nuo neleistinų lytinio santykiavimo formų. 

Dar pražūtingesni būtų bandymai suvaržyti katalikų, tiek pasauliečių, tiek kunigų, kultūrinę veiklą. 
Neseniai buvo mėginta iš kai kurių katalikiškuose universitetuose dėstančiųjų reikalauti ištikimybės prie- 
saikos. Panašūs reikalavimai tiktai katalikus kompromituotų, užkirstų jiems galimybę pilnai dalyvauti 
krašto kultūriniame bei politiniame darbe. 

Tokiais pavyzdžiais noriu išryškinti minti, kad ne visus katalikų veiksmus galime priimti be kritikos. 
Ateities idėjinėse kovose negalės visi katalikai išsirikiuoti vienoje pusėje. Bažnyčiai gyvuojant normaliose 
sąlygose, kai kurie Bažnyčios veiksmai turės susilaukti stiprios opozicijos ir iš pačių katalikų tarpo. 

Ką šie samprotavimai turi bendro su Kauno universitetu, su šios paskaitos tema „Pasaulėžiūros Vytauto 
Didžiojo universitete“? Ne vienas turbūt rūpinatės: ar paklydote, ar ne i tą salę pakliuvote. Bandysiu šias 
abejones išsklaidyti. 

Universitetų atsiradimas bei reformos dažnai liudija plačius visuomeninius pasikeitimus, o universi- 
tetų teisingas suorganizavimas visuomeninius procesus kreipia į geresnę pusę. Iš dalies Kauno universi- 
teto atstatymą iššaukė labai smulkūs asmeniški rūpesčiai: Kaunas jaučiasi nuskriaustas, nori susilyginti su 
Vilniumi. (Vienas vilnietis šypsodamasis pastebėjo, kad štai turime du Pasaulio lietuvių kultūros centrus, 
vieną Chicagoje, kitą Kaune.) Bet smulkūs asmeniškumai šiuo atveju slepia daug gilesnes priežastis. Uni- 
versiteto atkūrimą lėmė gilesni veiksniai: vyrauja užgniaužtos kartos noras tarti savo savarankišką žodi ir 
troškimas kuo platesnio kelio į Vakarus. Kauno konferencijos eigoje beveik kiekvienas kalbėtojas žodžiais 
išreiškė antrąjį troškimą: lietuviai nori vėl grįžti į Vakarų pasaulį. Pirmasis veiksnys, nors žodžiais neiš- 
reiškiamas, yra akivaizdus, nes viskas daroma su dideliu ryžtu, energija, skubant kuo greičiau įgyvendinti 
daug metų slopinamus planus. Panašūs veiksniai iššaukė ir patį Sąjūdį. Lietuvos kultūrinė padėtis lygin- 
tina su Amerikos, civiliniam karui pasibaigus. Ir tada kilo gyvas reikalas reformuoti senąsias Amerikos 
aukštąsias mokyklas bei steigti naujas. Universitetinį išsilavinimą valdė protestantų Bažnyčios, reikalau- 
damos, kad universitetai gintų religiją ir ugdytų dorovę. 1879 metais, pavyzdžiui, Yale universiteto prezi- 
dentas, protestantų pastorius, vienas iš pagrindinių to meto Amerikos filosofų, uždraudė klasėse vartoti 
evoliucionisto Spencer'io veikalą, tariamai todėl, kad veikale kritiškai vertinamos religijos (sociologinių 
požiūriu). Tokios mokyklos ugdė pastorius, advokatus, daktarus. Kai po civilinio karo Amerikos pramonė 
ir kultūra aplamai pradėjo reikalauti įvairiausio išsilavinimo žmonių, egzistuojančios mokyklos tokių rei- 
kalavimų patenkinti nesugebėjo. Amerikos inteligentija, jau gerokai supasaulėjusi, bet dar gana religinga, 
pradėjo reikalauti reformų ir taip atsirado dabartinė Amerikos universitetų sistema, kuri mus pačius į 
Amerikos gyvenimą įvedė, kuri ne vienam teikia kasdieninę duoną. Jeigu universitetai tuo metu nebūtų 
buvę reformuoti, Amerika nebūtų suklestėjus. Nebūtų buvę tinkamai paruoštų žmonių. 

Amerikos universitetų reformatoriai keitė studijų programas, universitetų struktūrą, steigė naujo 
tipo universitetus ir reikalavo akademinės laisvės. Cituoju Harvardo prezidento, Charles William Eliot'o 
inauguracinės kalbos žodžius (1869), liečiančius filosofijos dėstymą, bet pabrėžiančius vieną akademinės 
laisvės aspektą - studentų teisę su profesoriais nesutikti: 

„Filosofiniai dalykai niekada negali būti dėstomi lyg ir su autoritetu... Gal vienuolynuose bei seminari- 
jose leistina, kad mokytojai autoritetingai reikalautų, jog studentai vien tik išmoktų jų skelbiamas tiesas. 
Universitetuose bei viešose mokyklose tai nėra leistina“!*!. 

Universitetų reformatoriai suprato, kad universitetuose turės bendradarbiauti įvairiausių pasaulėžiūrų 
atstovai. Pats nuomonių įvairumas, jų tarpusavio varžybos tapo svarbia auklėjimo priemone. 

Kauno universiteto atkūrėjai taip pat suprato akademinės laisvės reikšmę, ją užtikrindami tiek studen- 
tams, tiek profesoriams. Man buvo truputį nuostabu, kad konferencijos metu niekas akademinės laisvės 

minčiai nesipriešino, niekas neatsistojo ginti „tiesos“ teisių. Salėje turėjo būti senų partiečių, kurie suprato, 
kad tokia rezoliucija sugriauna partijos tiesos monopolį. Jeigu tokių ten buvo, jie tylėjo. Kauno atveju aka- 
deminės laisvės rezoliucija kol kas išreiškia tik gerus norus. Amerikoje ta laisvė įtvirtinta aibės taisyklių 
ir taisyklėlių dėka. Nebuvo apsieita ir be aukų. Ar Kaune pavyks laisvę realizuoti, tai jau kitas klausimas. 

Bet grįžkime prie šios paskaitos pradžios. Tenai vartojau reabilitacijos terminą, žinodamas, kad jis nėra 
visai tikslus. Reabilitacija tai vienkartinis veiksmas. Išduodamas dokumentas: štai Jurgis, Petro sūnus, 
„grubių socialistinio teisingumo pažeidimų metais“ sunaikintas, nors nekaltas. Ir reikalas baigtas. Mūsų 
santykiai su komunistais nesiduos taip lengvai tvarkomi, nes su jais turėsime dar daug metų diena iš 
dienos santykiauti. Tai ne vien mūsų, bet ir ateities kartų problema. Ir čia vėl iškyla Kauno universitetas. 
Platus, humanitariniais mokslais paremtas išsilavinimas skatina toleranciją, moko kaip su kitaip galvo- 
jančiais sveikai santykiauti, net ir varžybų aikštėje. Labai galimas daiktas, kad Lietuvos politinis likimas 
priklausys nuo jos universitetų, nuo jų sugebėjimų studentų tarpe ir visoje visuomenėje ugdyti pakantos 
dvasią. Norim ar nenorim, ateities Lietuvoje vyraus pasaulėžiūrinis pliuralizmas. Aštrios tarpusavio kovos 
teatneš visiems pražūtį. 

Turbūt tiek katalikai, tiek komunistai liks mažumomis. Vyraus sekuliarinė, nei vienai, nei kitai pusei 
stipriau neužsiangažavusi, inteligentija. Ar jie vienaip, ar kitaip būtų nusistatę religijos ar marksizmo 
atžvilgiais, šios inteligentijos atstovų pasaulėžiūrą apspręs Vakaruose vyraujanti sekuliarinė kultūra. Tokia 
inteligentija yra Sąjūdžio pagrindinė atrama. Šioje padėtyje, jiems esant mažumomis, nei stipriai užsian- 
gažavę katalikai, nei komunistai neturės jėgų Lietuvai vadovauti. Tačiau tikriausiai būtų užtektinai stiprūs 
Lietuvą sugriauti. Pilnumo dėlei galima pažymėti, kad ir ši inteligentija turi savo pasaulėžiūrą (būtų tiks- 
liau vartoti daugiskaitą). Jau pats atsisakymas pasaulėžiūrinėm bendruomenėm stipriai užsiangažuoti yra 
išraiška tam tikros pasaulėžiūros, atsiradusios Vakaruose tam tikru laiku. Tačiau nėra čia vieno aiškaus 
vardo, ir tų pasaulėžiūrų pagrindiniai bruožai nėra aiškiai nustatyti. Taip pat galima pridėti, kad bendri 
kataliko ar komunisto vardai iš tiesų dengia didelius pasaulėžiūrinius skirtumus. 

Iš to, kas pasakyta, peršasi išvada, kad tolerancijos klausimas yra labai reikšmingas tiek Lietuvos poli- 
tiniame gyvenime, tiek kultūriniame. O pagrindinis tolerancijos ugdytojas yra teisingai sutvarkytas švie- 
timas, nes tolerancija yra ne tiek įsitikinimų, kiek charakterio dalykas. 

Švietimas ir tolerancija Vakarų galvosenoje glaudžiai jungiami. Tolerancijos stoka siejama su tamsumu, 
siaurumu, prietaringumu. Ir tik švietimas gali netolerancijos ydą pašalinti. Tolerancijos kaipo moralinės 
vertybės pabrėžimas Vakaruose sutampa su senųjų skeptikų galvosenos atgaivinimu. Tai labai akivaizdu 
filosofo David Hume“ raštuose. Cituoju: 

„Žmonių dauguma yra natūraliai linkus tvirtai ir dogmatiškai laikytis savo įsitikinimų, ir kol jie temato 
tik vieną reikalo pusę ir neįsivaizduoja jokių priešingų argumentų, jie yra linkę staigiai ir neapgalvotai 
priimti principus, kurie jiems yra patrauklūs, ir linkę be atlaidumo žiūrėti į tuos, kurių įsitikinimai 
skirtingi... Bet jeigu tokie dogmatiški protautojai suprastų, koks tikrai silpnas yra Žmogaus protas, net ir 
labiausiai ištobulintas ir tikslus bei atsargus savo apskaičiavimuose, visai natūraliai tokie samprotavimai 
jiems įkvėptų kuklumo ir atsargumo. Jie išmoktų mažiau vertinti save ir silpnintų jų priešišką nusistatymą 
kitaip galvojančių atžvilgiu. Beraščiai turėtų pagalvoti apie didelio išsilavinimo asmenis, kurie, nežiūrint 
didelio mokslo ir galvojimo, vis tiek savo sprendimuose yra atsargūs“ !š?, 

Šioje Hume'o analizėje randame du tvirtinimus. Jo nuomone, giliau išsilavinęs žmogus sugebės prie 
reikalo prieiti iš įvairių pusių. Jis supras „priešingus argumentus“ ir sugebės suvokti jų stiprumą. Antra, jis 
tvirtina, kad švietimo dėka žmonės supras, kiek menkos yra žmogaus proto galios, kiek mažai yra žinoma 
su pilnu tikrumu. Hume'as tvirtina, kad nedidelis lašelis skepticizmo, atkreipto prieš patį save, daug pra- 
verstų gydant puikybės ligą, kuri, jo nuomone, yra pasaulėžiūrinės neapykantos pagrindinė versmė. 

Pirmasis Humeo tvirtinimas kreipia dėmesį į išsilavinimą aplamai. Visi mokslai gali mus mokyti „prie- 
šingus argumentus“ suprasti. Antrasis tvirtinimas kreipia ypatingą dėmesį į filosofinį išsilavinimą, nes 
filosofinės pažinimo teorijos uždavinys yra nubrėžti žmogaus pažinimo ribas. 

Priėmę Humeo analizę, toleranciją ugdytumėme švietimu, kreipdami ypatingą dėmesį į filosofiją. 

Pirmaisiais Nepriklausomybės metais, besikuriant Lietuvos universitetui Kaune, Stasys Šalkauskis 
daug dėmesio skyrė filosofijos ir pasaulėžiūros santykiavimo klausimui. „Pasaulėžiūra ir filosofija, - štai 
du dalyku, kuriuodu negali būti abejingu tikriems inteligentams, lietuviškai tariant, protininkams.“ 183 
Apžvelgęs Lietuvos kultūrinę padėti, jis tvirtino, kad „filosofija gali ir privalo pagaminti tautinei mūsų 

183 [4:] Stasys Šalkauskis. Rinktiniai raštai, I (Roma: Lietuvių katalikų mokslo akademija, 1986), p. 29. 


289 


290 


VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


kultūrai plačios sintezės ideologiją.“'** Reikšminga, kad šitų svarstymų metu, nors ir nekeldamas toleran- 
cijos klausimo, Šalkauskis pabrėžė proto ribotumą. Pasaulėžiūrose, jis teigė, yra ir nuomonės, ir įsitikini- 
mai, ir įsitikrinimai. Nuomonės yra, kada dar svyruojama; įsitikinimai - kada, stokojant tvirtų įrodymų, 
tikėjimas remiasi ar laisvu valios apsisprendimu, ar autoritetu; įsitikrinimai, kai protas yra priverstas 
„dalykų aiškumui“ paklusti. Šalkauskis teigia: 

„Žmogus aiškiai klystų arba save ir kitus apgaudinėtų, teigdamas, jog jo pasaulėžiūroje nesama įsi- 
tikinimų, o tesama vien įsitikrinimų. Subjektyvinė įsitikinimų neišvengiamumo priežastis yra Žmogui 
negalėjimas visur įsitikrinti, kadangi jo pažinimas, kaipo netobulas, turi faktinių ribų'!**. 

Gaila, kad Šalkauskis nenurodė, kur maždaug tos ribos būtų. Aplamai jis pabrėžė pasaulėžiūrų moks- 
liškumą ir tikėjo, kad filosofija gali sukurti mokslinę pasaulėžiūrą. Atrodytų, kad giliau išdirbtose pasau- 
lėžiūrose turėtų vyrauti įsitikrinimai. 

Mano akimis žiūrint, Šalkauskio priėjimas yra per daug intelektualistinis. Jam pasaulėžiūra susideda 
iš žinomų tiesų. Bet iš tikrųjų pažinimo aspektas pasaulėžiūrose nėra pats pagrindinis; daug svarbiau 
yra vertybių pasirinkimas. Pasaulėžiūra nurodo, kuris iš daugelio gėrių yra žmogaus pastangų verčiau- 
sias, o gėrio pasirinkimas yra, iš dalies, skonio dalykas. Man štai šis gėris yra brangiausias, o ne kuris 
kitas. Kitas žmogus rinksis kitaip. Net ir toje pačioje katalikybėje pastebima, kad vieni vienuoliai renkasi 
asketinį gyvenimą, o kiti paskęsta visuomeniniuose rūpesčiuose. Jie skiriasi ne savo pažinimu, bet savo 
vertybėmis. Asmens pasaulėžiūra išreiškia jo apsisprendimą pagrindinių vertybių atžvilgiu, o vertybių 
vertingumo vien tik argumentais nustatyti negalima. Lemiamą vaidmenį turi vaidinti vertintojo valia. 
Šalkauskio terminais kalbant, pasaulėžiūrose įsitikrinimų yra nedaug, o net ir esančiųjų dažniausiai nepa- 
kanka apsispręsti vienaip ar kitaip. Jau vien šis vertinimo aspektas užkerta kelią šalkauskiškai mokslinei 
pasaulėžiūrai. O jei prie to dar prijungsime Humeo skepticizmą, pasidarys aišku, kad Šalkauskio projektas 
yra neįmanomas. 

Teisingai Šalkauskis pabrėžia, kad filosofija yra pasaulėžiūrų mokslas. Teisingai jisai tvirtina, kad tik 
filosofijos dėka išvystyta pasaulėžiūra gali būti sąmoningai tikima. Sutinku, kad sąmoningumo momentas 
yra labai svarbus: žmogaus pasaulėžiūra turi būti apgalvota, sąmoningai pasirinkta. Nevykusi pasaulė- 
žiūra, kurios laikomasi vien tik iš įpratimo. Tačiau pasaulėžiūrų filosofinė analizė jų nepakelia ligi mokslo 
lygio. Priešingai, filosofinė analizė parodo, kiek iš tikro žmogaus pasaulėžiūra priklauso nuo jo skonio. 

Tiek katalikų, tiek marksistų filosofijose dogmatiška pažinimo teorija dar tvirtai laikosi: abi pusės tvir- 
tina, kad žmogus sugeba betarpiškai tikrovę pažinti tokią, kokia ji yra. Kritikuodamas Šalkauskį, rėmiausi 
kritine - vartoju Kanto terminą - pažinimo teorija. Leninas, pavyzdžiui, yra ryškus dogmatinio ir naivaus 
realizmo atstovas, visiškai įsitikinęs, kad jisai žino objektyvią tiesą. Laikantis šitokios pažinimo teorijos, 
kitaip galvojančius tegalima laikyti arba nedorėliais, arba žiopliais. Nedorėlis būtų tas, kuris tiesą pažįsta, 
bet vis tiek jos nesugeba išpažinti; žioplys - tas, kuris tiesos pažinti iš viso nesugeba. Ir vieną, ir kitą tipą 
yra sunku vertinti su tolerancija. Todėl dažnai atsiranda inkvizitorinė dvasia: iš geros širdies priešas nai- 
kinamas. Nepavykus išsiaiškinimams, siekiama smurtu priešui parodyti tikrą kelią. 

Laikas stabtelti ir apibendrinti tai, kas ligi šiol pasakyta. Norėjau pabrėžti tris tvirtinimus. Pirma, kad 
tolerancijos klausimas nepriklauso vien tiktai bendrai moralei, bet yra labai aktualus šių dienų politikos 
klausimas. Antra, teisingai tvarkomi universitetai yra pagrindinė tolerancijos įgyvendinimo priemonė. 
Ir trečia - istorinė tezė - kad Vakarų pasaulyje tolerancijos idėjai kelią ruošė kritiškos, antidogmatiškos 
pažinimo teorijos. 

Sunki mūsų netolima praeitis. Iš savo pusės komunistai dar toli gražu nėra viską padarę, kas mus 
įgalintų šią praeitį pilniau suprasti ir teisingiau įvertinti. Iš kitos pusės, nors ir juokinga Smetonos laikais 
sušaudytus komunarus lyginti su komunistiniu teroru, mums verta įsidėmėti, kad ir partija yra kultiva- 
vusi kankinių kultą, save vertindama, nes ištvėrė, nežiūrint žiaurių represijų. 

Universitetinis švietimas turėtų šias praeities žaizdas gydyti bei ateities kovas švelninti. Lietuvos ateitis 
priklausys nuo to, kiek universitetai sugebės išauklėti demokratiniam gyvenimui pasiruošusius piliečius. 
Idealiai kalbant, tai būtų plataus išsilavinimo žmonės, sugebą save ir savo bendraminčius vertinti kritiškai, 
o kitaip galvojančius vertinti atlaidžiai. 

Kokios sektų praktiškos išvados? 

Būtina vengti pasaulėžiūrų izoliacijos. Šiuo metu Lietuvoje svarstoma, ar verta atgaivinti Nepriklau- 
somybės laikų Teologijos-filosofijos fakultetą. Aš manau, kad tokie planai nėra remtini. Iš vienos pusės, 


14 [5:] Šalkauskis, p. 13. 
185 [6:] Šalkauskis, p. 33. 

mums trūksta žmonių (nepažįstu nė vieno su filosofiniu išsilavinimu, kuris sugebėtų katalikišką filosofiją 
dėstyti). Iš kitos pusės - laikau šį argumentą svarbesniu - nebūtų tikslu katalikus tokiame fakultete izo- 
liuoti. Nebūtų sveika programa, kuri skatintų katalikus studentus bendrauti tik su savaisiais ir klausytis 
vien tik katalikiškos pasaulėžiūros persunktų paskaitų. Vytautas Kavolis perdėjo, senąjį Teologijos-filoso- 
fijos fakultetą vadindamas savotišku „indėnų rezervatu.“ Tačiau naujai atkurtas fakultetas lengvai „rezer- 
vatu“ galėtų tapti. Vienas žinomas to fakulteto auklėtinis - jo vardo neminėsiu, nes kalbėta privačiai - 
tvirtino, kad fakultetas buvo katalikiškas getas. 

Katalikiškas fakultetas skatintų dogmatišką filosofijos dėstymą. Jame vyrautų katalikiškos filosofinės 
tradicijos. Aš pats, ketverius metus praleidęs skolastinės filosofijos globoje, tokio likimo niekam nelinkiu. 
Priešingai, filosofiją dėstant - kalbu apie filosofiją ne kaip apie akademinę specialybę, bet kaip apie bendro 
išsilavinimo dalį - turėtų būti pabrėžiama jos istorija, ypač modernių laikų, filosofinių sistemų įvairu- 
mas, jų išvadų netikrumas. Dėstytojai turėtų šias sistemas pristatyti „iš vidaus“, su kiek galima gilesniu 
įsijautimu. 

Dar vienas - jau paskutinis - praktiškas reikalas. Lietuvoje tiek katalikų, tiek marksistų intelektualinės 
tradicijos yra silpnos. Kol kas, dėl savaime aiškių priežasčių, nėra pokario metais Lietuvoje paskelbtas nei 
vienas katalikiškos teologijos ar filosofijos veikalas. Panaši nesėkmė lydi ir Lietuvos marksizmą. Prieš kiek 
metų pradėjo reikštis daug žadantis marksistas filosofas Jonas Repšys. Deja, jis prigėrė Baltijos jūroje, 
ir kito tokio dar nesame susilaukę. Išeivija daug pasitarnautų, organizuodama stipendijas filosofinėms 
studijoms Vakaruose paremti. Ir būtų labai gražu, jeigu katalikai tokią stipendiją suorganizuotų 
marksistui. Jie patys stipendijoms neturi išteklių. 

Priedas. Po paskaitos ir privačiai užsitęsusios diskusijos padėjo kai kuriuos mano tvirtinimus paryš- 
kinti. Kilo klausimas, ar iš viso Lietuvoje išsilaikys komunistų partija? O jeigu tokios nebūtų, ar būtų 
prasminga marksistines studijas plėtoti? 

Manau, kad prasmė pasiliktų, jeigu partijos ir nebūtų, nes mums reikėtų surasti priemonių teisingai 
įvertinti pokario meto kultūros apraiškas. Neturint gyvos marksistinės minties, būtų sunkiau su praeitimi 
susidoroti. Pokario kultūros istorija taptų vien tik idėjinių išdavysčių bei prisitaikymų istorija. 

Kalbėdamas apie Filosofijos-teologijos fakultetą, galvojau apie ateitį, o ne praeitį. Jokiu būdu nenorėjau 
sumenkinti fakulteto pasiekimų. Žinoma, tam tikros aplinkybės gali privesti prie geto steigimo. Getas gali 
būti būtinybe. Tačiau tokios būtinybės šiuo metu nematau. 

Fakultetas tikrai taptų getu, jeigu jame filosofijos dėstymo pagrindas būtų skolastinis. Studentams 
būtų perduodamas žodynas, iš kurio jiems nebūtų jokios intelektualinės naudos. Skolastinis žodynas 
nei padėtų studentams susikalbėti su kitais, išmokusiais naujesnių filosofinių kalbų, nei padėtų suprasti 
ir vertinti šių dienų mokslo apraiškas. Kuri logika būtų dėstoma, ar skolastinė, ar modernioji, intymiai 
santykiaujanti su informatikos technologija? Kokia būtų skolastinės psichologijos vieta, kada studentai, 
neišmokę statistinių metodų, negali psichologinės literatūros skaityti? O kur skolastinėje psichologijoje 
Freudo bei aplamai psichiatrijos vieta? Tokio fakulteto studentai sunkiai skaitytų net ir naujesnių laikų 
grožinę literatūrą. 


NR. 193. JONO VITKAUSKO ŽINUTĖ APIE VDU DOVANOTAS KNYGAS. 
1989 M. SPALIO 30 D. 


[Vitkauskas, Jonas]. Nesusipratimas? / JV. In Vytauto Didžiojo universiteto Studentų atstovybės leidinys. 1989 10 30. 
Nr. 1, p. 2. 


Nesusipratimas? 


Viskas prasidėjo tada, kai VDU atsiųstas knygas išsivežė Pasaulio Lietuvių kultūros, mokslo, švietimo 
centro (PLC) darbuotojai. 


Pateikiame šios istorijos dalyvių pasisakymus: 

E. Šiugžda - VDU referentas: 

Universitetui buvo išsiųsti keturi paketai knygų. Pirmą siuntą (2 paketai) KPI biblioteka gavo prieš 
mėnesį, laukėme likusių. Gavęs pranešimą apie antrą siuntą, spalio 16 d. (pirmadienį) aš nuėjau jų paimti. 

Paaiškėjo, kad dar penktadienį knygas išsivežė PLC. Kokiu pagrindu? Siuntos buvo adresuotos Universi- 
tetui, atsiųstos KPI bibliotekos adresu (Donelaičio 20). 

G. Kostkevičius - PLC: 

Knygos adresuotos VDU, bet atsiųstos į PLC. Mėnesį laiko jų niekas nepasigedo, jos gulėjo po stalu II 
KPI rūmuose, kur dirba mūsų darbuotoja R. Mačikėnienė. Vėliau jas perkėlėme į naujas PLC patalpas. 
Universiteto atstovai gali jas pasiimti nors ir dabar. 

Paprašytas patikslinti, kam gi skirtos tos knygos p. Kostkevičius patvirtino: skirtos VDU, siųstos - PLC. 

R. Mačikėnienė atsisakė duoti interviu, prieš tai nepasimačiusi su p. Kostkevičium. O antro susitikimo 
metu bibliotekininkė pasakė: 

Turiu 2 komplektus atsiųstus Bronės Martin. Ant šių paketų užrašyta kaip ir ant anksčiau gautų: 
Vytauto Didžiojo Universitetui. PLC visai neminimas. 

Gavusi paskutinę siuntą, tuoj pat pranešiau VDU, bet penktadienį dėl blogo oro jie knygų nepaėmė. 
Pono Kostkevičiaus žmonės, grįždami iš Vilniaus, užsuko ir išsivežė knygas. Manęs tuo metu nebuvo, - 
nes darbo laikas buvo jau pasibaigęs. 

Išvadas skaitytojai gali pasidaryti patys. 


NR. 194. ANTANO KAROBLIO POKALBIS su VDU sTUDENTŲ ATSTOVAIS. 
1989 M. SPALIO 30 D. 


„Tai turėtų būti pasaulinis universitetas“ / Tomo Venckevičiaus ir Jono Vitkausko pokalbis su Antanu Karobliu. In 
Vytauto Didžiojo universiteto Studentų atstovybės leidinys. 1989 10 30. Nr. 1, p. 3-4. 


„Tai turėtų būti pasaulinis universitetas“ 


Nors Universitete mokomės jau kelis mėnesius, tačiau dar daug ko nežinome apie mūsų aukštąją 
mokyklą. Su laikinai einančiu prorektoriaus visiems reikalams pareigas Antanu Karobliu kalbėjosi 
"Tomas Venckevičius ir Jonas Vitkauskas. 


kl. Girdėjau, kad užsienyje galima įkurti Universitetą turint bent 20 mln. dolerių. Ar neatrodome juo- 
kingi Vakarų akyse? 

ats. Visai natūralu, kad užsieniečiai neturėdami pinigų Universiteto nekuria. Mūsų sąlygos kitos, nes 
mes susidūrėme su dilema: atkurti ar neatkurti. Šiuos metus ir dar sekančius tikrai pragyvensime iš 
sponsorių lėšų, o ateityje be valstybės paramos vis tiek negalėsime gyvuoti. 

Iš viso į Universiteto sąskaitą yra pervesta apie 93 tūkst. rublių. Šiuo metu išmokėjus stipendijas ir 
atlyginimus dėstytojams, yra truputį daugiau kaip 70 tūkst.rublių. Tik šiems mokslo metams mums reikės 
apie 250 tūkst. 

kl. Ar tai, kad Universitetas negalės išsiversti be valstybės paramos neprieštarauja laisvojo Universiteto 
statusui? 

ats. Kokia bebūtų organizacija, ji vis vien priklauso nuo kokių nors išorinių veiksnių. Laisvas statu- 
sas, - tai, kad vyriausybė neturi teisės kištis į Universiteto vidaus reikalus. 

kl. Ar Universitetas pripažįstamas Tarybų Sąjungoje kaip aukštoji mokykla? 

ats. Kadangi Lietuvos TSR A[ukščiausioji] T[taryba] priėmė įstatymą, tai Universiteto kaip Lietuvos 
aukštosios mokyklos statusas galioja kaip ir kiekvienos aukštosios mokyklos. Bėda tame, kad studentų 
pažymėjimuose nėra įrašų rusų kalba, tai sudaro kai kurių keblumų. Ateityje planuojama įvesti įrašus 
anglų ir kitomis kalbomis. 

kl. Kokie dėstytojai iš užsienio atvyks į Universitetą dar šiais metais? 

ats. Atvyksta Liucija Baškauskaitė iš Kalifornijos universiteto. Ji skaitys paskaitų ciklą „Individas ir 
kultūra“. Taip pat Julius Šmulkštys iš Luizijanos universiteto. Jis dėstys Marxsizmo teorijos pagrindus, 
tiksliau - Marxizmo teorijos kritiką. 


kl. Kokiais pinigais bus mokamos algos iš užsienio atvykstantiems dėstytojams? 

ats. Mokėsime tik rubliais, nes valiutos neturime. Dėstytojai sutinka dirbti tam tikrą laiką, o mes užtik- 
riname jų pragyvenimą. Atvykę dėstytojai, be abejonės, turės asmeninių nuostolių, juo labiau, kad netgi 
kelionės nesiūlome apmokėti. 

kl. Kaip bus mokamos stipendijos po sesijos? 


ats. Kadangi Universitetas neturi daug lėšų, tai manoma, kad po sesijos stipendijos bus mokamos 
tik gerai ir 1. gerai besimokantiems. Ir tiems studentams, kurių prastos materialinės-buitinės gyvenimo 
sąlygos. Pavyzdžiui, iš Lenkijos atvykusioms studentėms teks mokėti didesnę stipendiją, nes jos negali 
įsivežti pinigų. 

kl. Sesija po atostogų. Ar tai normalu? 

ats. Labai norime, kad studentai turėtų Kalėdinės atostoges, o kadangi sesijos negalima padaryti gruo- 
džio ar lapkričio mėn., tai egzaminus teks laikyti jau po atostogų. Tačiau, jei studentai pageidauja kitaip, 
galime keisti ir atostogas perkelti į sausio mėn. pabaigą. 

Egzaminus galima laikyti nebūtinai sesijos metu.Ypač tada, kai atvažiuoja dėstytojai iš užsienio. Pavyz- 
džiui, išklausę mėnesinį kursą studentai gautų savaitę pasiruošti egzaminui. Ir išegzaminavęs studentus 
dėstytojas išvažiuotų. 

kl. Ar privalomas Universitete lankomumas? 


ats. Lankomumo neregistruojame. Svarbiausia, kad studentas parodytų žinias, įgūdžius, išsilavinimą, o 
kaip jis tai įgyja, ne taip jau svarbu. Kol kas lankoma labai gerai, manau, kad taip bus ir ateityje. 


kl. Ar pakanka humanitarinio pobūdžio paskaitų tiksliųjų ir ekonomikos mokslų studentams? 


ats. Jie gali ateityje pasiklausyti paskaitų, kurios įskaitomos Humanitarinio fakulteto studentams, nors 
tai ir sudėtinga dėl laiko stokos. O ateityje numatomas šešių valandų per savaitę humanitarinių disciplinų 
kursas ketverius metus. 

Pirmą kartą per savo dvidešimt penkerius pedagoginio darbo metus susiduriu su tokiu atveju, kai 
Ekonomikos ir tiksliųjų mokslų fakultetų studentai pareiškė norą mokytis lotynų kalbos. Tai, be abejo, 
unikalus atvejis. 


kl. Nuo kada bus dėstomos papildomos užsienio kalbos? 


ats. Galima pradėti nors ir dabar, tačiau trūksta vadovėlių, be to studentai pageidauja palaukti. Todėl 
pradėsime nuo lapkričio mėnesio. Žinoma, pirmą semestrą nebus didelių pasiekimų, o antrame galbūt 
atsiras daugiau laiko kalbų mokymui. Nes šiuo metu, ypač Humanitarinio fakulteto, studentai pakanka- 
mai apkrauti. 


kl. Ar planuojamas studentų užimtumas vasarą? 


ats. Turbūt bus organizuojamos stovyklos. Viliamės, kad galbūt iš užsienio atvyks lietuvaičiai, kurie 
prasčiau moka lietuvių kalbą. 

Taip pat galimos bendros išvykos, ekspedicijos. Čia labai daug priklauso ir nuo pačių studentų 
iniciatyvos. 

kl. Kaip buvo parenkami dėstytojai? 


ats. Ši problema buvo gana aktuali ir sudėtinga, kadangi atkūrimas vyko labai greitai. Pasirinkimui 
turėjome labai mažai laiko, o neišspręstų klausimą - labai be galo daug. 

Apskritai, siūlėsi labai daug įvairių specialybių žmonių, daugelis neturintys atitinkamos kompetencijos 
arba nepritapę kitose aukštosiose mokyklose. Dėstytojus parinko prie kiekvieno fakulteto sudarytos spe- 
cialios komisijos, o rugpjūčio 28 d. jie buvo patvirtinti Atkūrimo tarybos posėdyje. 

Kitais metais bus žymiai paprasčiau. Turėsime daugiau laiko, matysime kaip dirba tie, kurie priimti į 
darbą dabar. Taip pat galvojama pavasario semestro gale skelbti dėstytojų konkursą. 

kl. Dabartiniame technikos amžiuje sunku įsivaizduoti Universiteto darbą be reikalingos aparatūros. 
O kaip pas mus? 


ats. Šiuo metu turime vieną magnetofoną, vėliau įsigysime daugiau, įkursime klases užsienio kalbų 
mokymui. Tikiuosi, kad jau lapkričio mėn. turėsime vieną, o gal ir tris savo kompiuterius. 


kl. Kaip Universitetas formuoja savo biblioteką? 


ats. Kol kas nuosavos bibliotekos nesiruošiame turėti, nes suformuoti tokią biblioteką, kuri patenkintų 
įvairių interesų Žmonių poreikius, ne mėnesio, ir ne metų darbas. Dabar gaunamas knygas užregistruojame, 

inventorizuojame ir atiduodame į viešąją biblioteką saugojimui ir naudojimui. Universitetui sustiprėjus, 
atsiimsime jas ir įkursime savą biblioteką. Dažniau naudojamos knygos ir kiti leidiniai yra kaupiami 
Botanikos sodo bibliotekoje Laisvės al. 53 V a. Studentai šios bibliotekos paslaugomis artimiausiu metu 
galės naudotis. 


kl. Kokį matote Universitetų po dešimties metų? 


ats. Manau, kad tai turėtų būti nedidelis Universitetas, kad nenukentėtų paruošimo kokybė. Jame 
turėtų mokytis apie 2-2,5 tūkst. studentų. 

VDU ateitis priklausys nuo jame dirbsiančių žmonių, jų organizacinių sugebėjimų. Po dešimties metų 
tai turėtų būti pasaulinis Universitetas, kuris galėtų keistis studentais ir dėstytojais su kitomis aukštosio- 
mis mokyklomis. 


JV 


NR. 195. VADYBOS MOKSLŲ CENTRO STEIGTIES AKTAS. 1989 M. SPALIO 30 D. 
VDU archyvas, f. 1, ap. 1, b. 6, 1. 14. Mašinraštis, originalas. 


VYTAUTO DIDŽIOJO UNIVERSITETAS 
REKTORIAUS ĮSAKYMAS NR. K/45 
Kaunas, 1989 10 30 


Dėl Vadybos mokslų centro steigimo 


Remdamasis Vytauto Didžiojo universiteto Atkūrimo tarybos 1989 m. spalio 27 d. posėdžio sprendimu 
įsakau: 

1. Steigti prie VDU Vadybos mokslų centrą nuo 1989 m. spalio 30 d. 

2. Nustatyti, kad pagrindinės Centro veiklos kryptys yra orgprojektavimas, valdymo konsultavimas, 
vadybos specialistų perkvalifikavimas ir kvalifikacijos kėlimas. 


Rektorius [parašas] J. Vilemas 


NR. 196. PovILO ZAKAREVIČIAUS POKALBIS SU VILIU MISEVIČIUM APIE 
VADYBOS MOKSLŲ CENTRĄ. 1989 M. LAPKRIČIO PRADŽIA 


Vytauto Didžiojo universitete - Vadybos mokslų centras / Vilius Misevičius kalbina Povilą Zakarevičių. In Kauno tiesa. 
1989 12 19. Nr. 290, p. 4. 

Su smulkiais redakciniais pataisymais pakartota: Vytauto Didžiojo universitete - Vadybos centras / Vilius Misevičius 
kalbina Povilą Zakarevičių. In Vakarinės naujienos. 1989 12 27. Nr. 297, p. 2. 


Vytauto Didžiojo universitete - Vadybos mokslų centras 


Jau trys mėnesiai, kai į paskaitas, praktinius užsiėmimus skuba Vytauto Didžiojo universiteto studentai. 
Lietuvos mokslinės techninės informacijos ir techninės-ekonominės analizės mokslinio tyrimo instituto 
Kauno filialas suteikė geras darbo sąlygas Ekonomikos fakultetui. 

Tačiau vien mokymo aukštąjai mokyklai nepakanka. Prestižinis universitetas turi garsėti savo mokslo 
produkcija. Tad malonu, kad, padedant Radijo matavimų technikos mokslinio tyrimo ir LTSR MA Fizi- 
kinių-techninių energetikos problemų institutams, įsteigtas Vytauto Didžiojo universiteto skaičiavimo 
centras „Informatika“. Prieš keletą dienų [išskirta sudarytojo] čia įsteigtas ir Vadybos mokslų centras. Jo 
vadovas - Vytauto Didžiojo universiteto Ekonomikos fakulteto dekanas ekonomikos mokslų daktaras 
profesorius Povilas ZAKAREVIČIUS. Jis ir pasakojo apie būsimo centro veiklą: 

Įmonėms ir organizacijoms pradedant dirbti visiško ekonominio savarankiškumo ir rinkos sąlygo- 
mis, iškyla daug komercinio, ūkinio bei valdymo pobūdžio klausimų. Juos spręsti įmonių specialistai ne 
visuomet pasiruošę. Gana dažnai tenka kreiptis pagalbos į vieną ar kitą joms žinomą konsultantą. Deja, 
pavieniai specialistai mažai kuo gali padėti. Todėl Universiteto Atkūrimo tarybai kartu su miesto įmonių 

vadovų taryba ir kilo mintis įsteigti šį centrą. Jo misija - sutarčių su organizacijomis pagrindu padėti 
spręsti minėtus klausimus: konsultuoti įmonių vadovus bei specialistus, kelti jų kvalifikaciją. 

[Klausimas]: Ar galima suprasti, kad šis centras tai valdymo konsultavimo firma, kokios gana plačiai 
paplitusios Vakarų šalyse? 

[Atsakymas:] Savo veiklą šis mokslo padalinys vystys trimis kryptimis. Pirmoji - diagnozuoti įmonių 
funkcionvimo problemas ir telkti konsultacijas, kaip šias problemas spręsti. Antroji - teikti pagalbą ates- 
tuojant vadovus ir specialistus, rengti jiems kvalifikacijos kėlimo kursus įvairiais ekonominės veiklos bei 
vadybos aspektais. Ir pagaliau trečioji kryptis - organizuoti vadinamąsias podiplomines studijas (per- 
kvalifikavimą pagal specialybę „Vadovavimas organizacijai“). Jas baigus bus suteikiamas profesionalaus 
vadovo (menedžerio) kvalifikacija ir įteikiamas antras aukštojo mokslo diplomas. Taigi Vadybos mokslų 
centras - tai organizacinio projektavimo, valdymo konsultavimo, kvalifikacijos kėlimo ir podiplominio 
mokymo funkcijas integruojanti firma. Beje, ir išsivysčiusiose užsienio šalyse pastaruoju metu valdymo 
konsultavimo firmos jungiasi su menedžmento ar biznio mokyklomis, kuriasi naujo tipo mokymo bei 
konsultavimo organizacijos. 

Vadovavimas įmonei ar organizacijai - specifinė žmogaus veiklos sfera. Visame pasaulyje pripažinta, 
kad vadovas - tai sudėtinga profesija. Profesionaliai atlikti darbą galima tik turint atitinkamų profesinių 
žinių, mokant jas taikyti praktikoje, įgijus reikiamų įgūdžių. 

Deja, pas mus, išskyrus kai kuriuos ne visai sėkmingus mėginimus ruošti vadovų rezervą, sistemingos 
jų rengimo sistemos iki šiol nėra. Tuo tarpu pasaulinė patirtis rodo, kad optimalus vadovų profesio- 
nalų rengimo variantas yra toks: prie universitetų steigti specialias menedžmento mokyklas, jose 1-2 
metus intensyviai mokyti žmones, jau turinčius aukštąjį išsilavinimą, darbo gamyboje patyrimą ir polinkį 
vadovauti (graduate studies). Baigus šias mokyklas, išduodami specialūs aukštojo mokslo diplomai, daž- 
niausiai atitinkantys magistrų diplomus. Podiplominės studijos Vytauto Didžiojo universiteto naujajame 
Centre - tokios mokyklos analogas. 

Viena klausytojų grupė jau studijuoja. Jos nariai bus pirmieji mūsų kartos Lietuvos žmonės, kuriems 
po ilgos pertraukos bus įteikti specialūs Vytauto Didžiojo universiteto diplomai... 

Remdamiesi užsienio biznio mokyklų patirtimi, antrajame etape daugiausia dėmesio skirsime valdymo 
sprendimų teorijai ir praktikai, logi[sti]kos studijoms, darbo su kadrais sistemai. Klausytojai mokysis 
asmeninio darbo organizavimo, tobulimosi ir vadovui būtinų savybių ugdymo metodų (darbo laiko pla- 
navimas, darbo vietos organizavimas, posėdžių vedimas, lankytojų priėmimas, profesinis tobulinimasis, 
novatoriškumo, intuicijos, sisteminio mąstymo, sveikatos užtikrinimas). Numatyti dėstyti bendravimo 
meno, dalyvavimo dialoguose bei diskusijose, konfliktų valdymo, oratorystės, profesinės etikos, bendro- 
sios kultūros pagrindai. Nemažai laiko skirta darbui su personaliniu kompiuteriu, taip pat personalinės 
informatikos užsiėmimams. 

Diferencijuotoje (pagal liaudies ūkio šakas) trečioje dalyje bus nagrinėjami atitinkamos įmonės (orga- 
nizacijos) ekonomikos ir veiklos organizavimo pagrindai. Pavyzdžiui, klausytojai, besispecializuojantys 
pramonės profilyje, studijuos įmonės veiklos strateginio planavimo, finansavimo, kreditavimo, kainoda- 
ros, materialinio techninio aprūpinimo, gaminamos produkcijos atnaujinimo, techninio pertvarkymo, 
darbo ir darbo užmokesčio organizavimo, ūkinės veiklos analizės dalykus. Ypač akcentuojamas marke- 
tingo vidinės ūkiskaitos, ekonominių ryšių su partneriais užsienyje, įmonės veiklos teisinių pagrindų 
studijavimas. 

[Klausimas:] Šiais metais Vytauto Didžiojo universitete pradėjo studijas vadybos (menedžmento), o 
Vilniaus universiteto Kauno fakultete - ekonomikos ir gamybos valdymo specialybių studentai. Jiems 
baigus mokslus, jau turėsime aukštos kvalifikacijos valdymo bei vadovavimo darbuotojų. Ar minimo 
centro veikla šioje srityje tuomet bebus reikalinga? 


[Atsakymas:] Polinkis vadovauti išryškėja keletą metų padirbėjus organizacijoje, todėl anaiptol ne visi 
absolventai, baigę minėtas specialybes, dirba vadovais. Nemaža jų dalis (o galbūt ir dauguma) bus vadybos 
konsultantais ir pan. Todėl studijų planai sudaryti taip, kad būtų rengiami kvalifikuoti vadybos specialis- 
tai. O tiems, kurie, padirbėję organizacijose, nuspręs susieti savo tolesnę veiklą su vadovo darbu, bus tikrai 
naudinga papildomai studijuoti šiame centre. Čia pagrindinę vietą užima specifinės disciplinos ir tuo jos 
ryškiai skirsis nuo akademinių studijų. Antra vertus, įmonėse, organizacijose visuomet bus darbuotojų, 
baigusių kitas specialybes, bet turinčių polinkį vadovo veiklai ir norinčių įgyti šią profesiją podiplominio 
mokymo būdu. Taigi perkvalifikavimo studijos tikrai bus reikalingos ir tolesnėje ateityje. Pradėję rengti 

vadybos specialistus universitetuose ir įsteigę vadovų rengimo podiplomines mokyklas, mes pagaliau 
suformuosime visose išsivysčiusiose šalyse pripažintą dvipakopę sistemą, apie kurią jau senokai šnekame. 

[Klausimas:] Kaip su dėstytojų kontingentu? 

[Atsakymas:] Sudarę studijų planus (beje, tai atlikome panaudodami užsienio šalių menedžmento 
mokyklų patirtį) ir pradėję mąstyti apie dėstytojus, išsiaiškinome, kad „ne toks nelabasis baisus, kaip jį 
paišo“. Vilniaus universitete, Lietuvos Mokslų Akademijos, Ekonomikos bei Filosofijos, Teisės ir sociolo- 
gijos institutuose, Politechnikos institute, Liaudies ūkio specialistų kvalifikacijos kėlimo institute, Žemės 
ūkio akademijoje, kitose mokslo ir mokymo įstaigose yra specialistų (net ir besistažavusių užsienyje), 
galinčių kvalifikuotai dėstyti savo disciplinas. Dauguma jų mielai sutinka įsitraukti į šio centro veiklą. 
Sutarta, kad atvykstantys laikinam darbui į Vytauto Didžiojo universitetą Ekonomikos fakultetą išeivijos 
profesoriai specialius kursus dėstys ir mūsų centre. Jau šiais metais mums padės profesoriai R. Kalvaitis ir 
E. Bubnys iš JAV, profesorius H. Dauderis iš Kanados. 

Bursime laikinus kūrybinius kolektyvus, todėl tikimės aukštos kvalifikacijos specialistų pagalbos. Susi- 
tarta, kad dauguma mūsų centro etatinių darbuotojų darbuotojų išvyks stažuotis į JAV ir VFR. 


Pasakojimą užrašė 
Vilius MISEVIČIUS 


NR. 197. VYTAUTO KAMINSKO LAIŠKAS ALGIRDUI AVIŽIENIUI. 
1989 M. LAPKRIČIO 4 D. 


AAA, f. 5, ap. 4, b. 6, 1. 30. Mašinraštis, originalas. 


Gerb. Algirdai, 


Šių metų lapkričio 1 d. įkurtas Vytauto Didžiojo universiteto mokslo centras „Informatika“, kurio 
veiklos nuostatus perdaviau Jums per gerb. Z. Viskantą. Iki rinkimų man pavestos centro direktoriaus 
pareigos. Todėl tenka galvoti apie centro veiklos organizavimą, visų pirma, apie mokslinės tarybos suda- 
rymą. Mums būtų didelė garbė ir parama, jei Jūs sutiktumėte būti renkami į mokslinę tarybą. Su analo- 
giškais prašymais kreipiuosi į prof. P. Zundę ir dr. A. Šlekį. Gal Jūs galėtumėt pasiūlyti ir kitas tautiečių, 
dirbančių informatikos ir artimose specialybėse, kandidatūras? 

Mokslo centras „Informatika“ norėtų palaikyti dalykinius kontaktus ir sudaryti kontraktus su univer- 
sitetų tyrimų centrais ar firmomis. 


Su pagarba [parašas] Vytautas Kaminkas 


Kaunas, 
1989.11.04 


NR. 198. ĮRAŠAS ROMUALDO BALTRUŠIO DIENORAŠTYJE. 
1989 M. LAPKRIČIO 10 D. 


Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys], 2013, p. 69. 


1989-11-10 - Penktadienis 

Šiandieną mūsų bute įvyko pasitarimas dėl Vytauto Didžiojo universiteto veiklos ir ateities planų. 
Pasitarime dalyvavo prof. Jurgis Vilemas, prof. Alfredas Smailys, doc. Joana Misevičienė ir aš, prof. Romu- 
aldas Baltrušis. To susibūrimo organizatorė ir įkvėpėja doc. J. Misevičienė su nerimu kalbėjo apie ne 
visų Žmonių, patekusių į VDU, nuoširdų ir atsidavusį darbą, naujų dėstytojų parinkimo reikalus, Biologi- 
jos-ekologijos fakulteto būsimą veiklą ir VDU patalpų bei statybos perspektyvas. 


DoKUMENTAI 


NR. 199. ĮRAŠAS ROMUALDO BALTRUŠIO DIENORAŠTYJE. 
1989 M. LAPKRIČIO 27 D. 


Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys], 2013, p. 70. 


1989-11-27 - Pirmadienis 

Laikinai einąs VDU rektoriaus pareigas prof. J. Vilemas yra išvykęs į Čikagoje vykstantį šeštąjį pasaulio 
lietuvių mokslo ir kūrybos simpoziumą. Tuo metu (1989-11-22) doc. A. Karoblis sukvietė VDU Laiki- 
nosios tarybos posėdį. Pats pirmininkavo ir kažkodėl doc. J. Misevičienę norėjo nušalinti nuo sekretorės 
pareigų. Dėl docentės nušalinimo aš jam paprieštaravau. 

Be kitų dalykų, posėdyje buvo svarstytas buvusio VDU rektoriaus Mykolo Romerio išlikusios sodybos 
prie Obelių įsigijimas. Ją kolūkis veltui perleidžia VDU, tačiau prašo atsiskaityti su M. Romerio dukte- 
rimis Romerytėmis. Jos pageidautų gauti už tėvų sodybą 40 000 rub. Siūliau universitetui kaip paveldo 
objektą tą sodybą pirkti, suradus rėmėjus, nes ką tik įsikūrusio VDU kasa tuštoka, iš viso yra 120 000 rub., 
tad sodybos nupirkti negali. Pirmininkui pranešus apie gautą žinią, kad iš JAV atvyksta prof. Julius 
Šmulkštys skaityti visą mėnesį paskaitų, pasėdis tuo ir pasibaigė. 


NR. 200. VDU SENATO UŽSIENIEČIŲ DALIES NARIŲ RINKIMŲ PROTOKOLAS. 
1989 M. LAPKRIČIO 24 D.'Š“ 


AAA, f. 5, ap. 4, b. 11, 1. 23-25. Rankraštis, originalas. 


Vytauto Didžiojo Universiteto 
Steigiamojo Senato rinkimo balsų skaičiavimo komisijos 


Protokolas 


Vytauto Didžiojo universiteto Steigiamojo Senato rinkimų balsų skaičiavimo komisija, kurią sudarė 
Elona Vaišnienė, Rimas Kalvaitis, Jurgis Vilemas ir Vaclovas Kleiza, 1989 m. lapkričio mėn. 24 dieną 
Pasaulio lietuvių centre, Lemont, Illinois, suskaičiavo gautus rinkimų lapus ir rado, kad balsavo 72 (sep- 
tyniasdešimt du) asmenys. 

Suskaičiavus visus balsavimo duomenis į Vytauto Didžiojo universiteto Steigiamąjį Senatą išrinkti šie 
asmenys: 

[Anapus JAV:] 

DONIELA, VYTAUTAS 

TAŠKŪNAS, ALGIS 

KAZLAUSKAS, VYTAUTAS 

RABIKAUSKAS, POVILAS 

MAKAUSKAS, BRONIUS 

DAUDERIS, HENRIS [parašas] 

GRAŽYTĖ-MAZILIAUSKIENĖ, ILONA 

[JAV:) 

ALMENAS, KAZYS [parašas] 

BARŪNAITĖ-WILLEKE, AUDRONĖ 

BIELIAUSKAS, VYTAUTAS 

CIPLIJAUSKAITĖ, BIRUTĖ 

ČERNIUS, VYTAUTAS [parašas] 

GIMBUTIENĖ, MARIJA 

JARAŠŪNAS, EMANUELIS 

KAMINSKAS, EDVARDAS [parašas] 


16 Rinkimai vyko VI mokslo ir kūrybos simpoziumo (1989 m. lapkričio 22-26 d., Čikaga) metu. Apie simpoziumą plačiau 
žr. Zalatorius, A. Plačiai nuskambėjo VI mokslo ir kūrybos simpoziumas. In Akiračiai. 1990, Nr. 1, p. 16. Simpoziumo 
medžiaga: Šeštasis mokslo ir kūrybos simpoziumas = Sixt Lithuanian Symposium on Science and Creativity: 1989.XI.22- 
X1I.26, Chicago, Illinois, USA. - Chicago: [s.n.], 1989. - 521 p. 

KAŠUBA, ROMUALDAS [parašas] 
KISIELIŲTĖ-NARUTIENĖ, JOLITA 
KLEMAS, VYTAUTAS [parašas] 
KLIMAS, ANTANAS 

KLIORĖ, ARVYDAS 

LIULEVIČIUS, ARŪNAS 
NAVICKAS, JUOZAS 

NORVILAS, ALGIS 

PALUBINSKAS, FELIKSAS 
REKLAITIS, GINTARAS [parašas] 
REKLAITIENĖ, JANINA [parašas] 
RUBŠYS, ANTANAS 

SKRUPSKELIS, KĘSTUTIS 
SKRUPSKELYTĖ, VIKTORIJA [parašas] 
SUŽIEDĖLIS, ANTANAS [parašas] 
ŠILBAJORIS, RIMVYDAS [parašas] 
ŠMULKŠTYS, JULIUS 

ŠTROMAS, ALEKSANDRAS [parašas] 
UŽGIRIENĖ, INA [parašas] 
VAIČAITIS, RIMAS [parašas] 
VAIŠNYS, RIMAS [parašas] 
VARDYS, VYTAUTAS [parašas] 
VENCLOVA, TOMAS 

VISKANTA, ROMUALDAS [parašas] 
ZUNDĖ, PRANAS 

ŽYGAS, KĘSTUTIS 


1989 m. lapkričio 24 d. 


[Papildomų rinkimų rezultatai. Vardus ir pavardes įrašė patys išrinktieji: ]!57 


[Pasirašė:] 
V. Kleiza 

R. Kalvaitis 
E. Vaišnienė 
J. Vilemas 


Dalia Katiliūtė-Boydstun 
Rimas Kalvaitis 

Bronius Vaškelis 
Algirdas Avižienis 
Valdas Adamkus 


NR. 201. ĮRAŠAS ROMUALDO BALTRUŠIO DIENORAŠTYJE. 1989 M. GRUODŽIO 2 D. 


1989-12-02 - Šeštadienis 


Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys], 2013, p. 71-72. 


Šiandieną pietų apie 16 val. pas mus atvažiavo retas svečias, buvęs bendraklasis prof. Henrikas Zabulis 


su žmona. Pietaujant maloniai kalbėjomės apie šiuolaikinius įvykius Lietuvoje. [...] Kalba apie Vytauto 
Didžiojo universitetą nesimezgė ir jis tik tiek tepasakė: „Patys sukūrėte, patys ir tvarkykitės... Tik žiūrė- 
kite, nes dabar jumis prisidengdami universiteto reikalus tvarko negabūs žmonės ir tokius pat telkia...“ 
Jam atrodo, kad universitetinė figūra iš JAV yra Kalifornijos universiteto profesorius Algirdas Avižienis, 
dirbantis NASA programoje. 


187 Kažkodėl šalia jų įrašyti J. Vilemas ir M. Venslauskas, bet prieš jų pavardes padėti brūkšneliai. 


DoKUMENTAI 


NR. 202. VIKTORO BUTKAUS POKALBIS SU EGIDIJUM VALENTINAVIČIUM 
IR JONU VITKAUSKU. 1989 M. GRUODŽIO 5 D. 


Pirmoji pažintis su prof. V. Butkumi / kalbina Egidijus Valentinavičius ir Jonas Vitkauskas. In Studentų dienos. 
1989 12 05. Nr. 2 (159), p. 2. 


Pirmoji pažintis su prof. V. Butkumi 


Su Kauno kunigų seminarijos Teologijos fakulteto dekanu, VDU Senato nariu prof. Viktoru Butkumi 
kalbėjosi Egidijus Valentinavičius ir Jonas Vitkauskas. 


kl. Kokios buvo Jūsų mintys apie naująjį Universitetą, kai sutikote dalyvauti Atkūrimo tarybos darbe? 


ats. Universiteto atkūrimas Kaune, kuris visais laikais buvo Lietuvos mokslo centras, - mano svajonė 
jau nuo seno. Manau, kad ne tik mano, bet ir daugelio, kurie rinkosi į steigiamąjį susirinkimą. Šios svajonės 
išsipildymu niekada neabejojau, dėl to labai džiaugiausi, kad mane pakvietė dalyvauti atkūrimo darbe, o 
vėliau išrinko į Senatą. Manau, kad ir ateityje dalyvausiu Universiteto gyvenime, stengsiuosi jam padėti. 


kl. Kokios mintys dėl Teologijos fakulteto atkūrimo Vytauto Didžiojo Universitete? 


ats. Iš tikro, iki karo toks fakultetas buvo VDU dalimi. Jame galėjo studijuoti ne tik tie, kurie pasirinko 
kunigo kelią, bet ir pasauliečiai. Užsienyje leidžiama studijuoti ne tik vyrams, bet ir moterims. 

Baigę mūsų fakultetą jie galėtų rašyti straipsnius religinei spaudai, dalyvauti įvairių religinių organiza- 
cijų veikloje. Ruoštų vaikus išpažinčiai, komunijai, jaunavedžius ir pan. 

Pakeistas 50 LTSR Konstitucijos straipsnis jau leidžia religijos dėstymą mokyklose. Bažnyčia, kunigai 
yra nepajėgūs visur spėti, nes mokyklų labai daug, o kunigų likę mažai (apie 170-180 parapijų išvis be 
kunigo). Šitą darbą galėtų atlikti pasauliečiai. 

Atmenu, kai mokiausi pradžios mokykloje tikybos pagrindus klausiau pas pasaulietį, Teologijos fakul- 
teto studentą. Buvau labai patenkintas jo dėstymu. 

Dabar kaip tik palankus momentas fakulteto atkūrimui, viskas priklauso nuo mūsų kardinolo, nes 
Bažnyčia yra hierarchinė organizacija. 

Tikiuosi, kad kontaktai užsimegs, juolab, kad VDU vadovybė taip pat suinteresuota, kad Teologijos 
fakultetas įsijungtą į Universiteto sudėtį. Sekančiais metais būtų jau pats laikas. 


kl. Mūsų fakulteto studentai buvo nuvykę į seminariją. Kalbėjomės su klierikais, pasiūlėme bendra- 
darbiauti ir rengti disputus, paskaitas, sportines varžybas ir pan. Tačiau šio pasiūlymo įgyvendinimas 
priklauso nuo seminarijos valdžios. 

ats. Į tai žiūriu labai palankiai. Aš pakalbėsiu su 4-5 kurso studentais. Manau, kad norinčių tikrai 
atsiras. Nebūtina, kad disputuose dalyvautų visas kursas: vieni, vieną kartą, kiti - kitą. Tai būtų abipusiai 
naudinga. 


kl. Jūs dėstote lotynų kalbą tiksliųjų ir ekonomikos mokslų studentams. Matome, kad didelio 
susidomėjimo šia kalba nėra. Daugelis žmonių tvirtina, kad tai mirusi kalba, niekam nereikalinga 
gyvenime. 


ats. Sanskrito kalba niekada nebuvo gyva, o pasaulis vis tiek ja domisi. Aš tiesiog negaliu įsivaizduoti 
žmogaus inteligento nemokančio lotynų kalbos. Kiekvienam inteligentui tai būtina. Daugelis tarptautinių 
žodžių, visos sentencijos yra iš romėnų teisyno ar senųjų romėnų rašytojų. 

Be to, mokant lotynų kalbą, daug lengviau mokytis romanų grupės kalbas (prancūzų, ispanų, italų, 
portugalų ir kt.), nes kaip tik jos ir yra iš čia kilusius. 


Ačiū už pokalbį. 

NR. 203. L. MISEVIČIAUS REPORTAŽAS APIE SPORTAVIMO SĄLYGAS 
VDU sTUDENTAMS. 1989 M. GRUODŽIO 5 D. 


Misevičius, L. Sportas. In Studentų dienos. 1989 12 05. Nr. 2 (159), p. 4. 
Sportas 


Didelis ačiū Vytauto Didžiojo Universiteto vadovybei, kuri, tarpininkaujant KMA ir LKKI, suteikė 
galimybę Uniersiteto studentams ne tik mokytis, bet ir šiek tiek pasportuoti. 

Jau susiformavo Universiteto krepšinio rinktinė, kuri treniruojasi ir rungtyniauja KMA sporto salėje 
M. Jankaus g. 2. Bet kur dėtis „eiliniams“ Universiteto krepšinio mėgėjams, kurie nepateko į rinktinę? 
Jiems juk nėra kur Žaisti. 

Turėtume išugdyti ir gerų Universiteto plaukikų, kurie turi galimybę treniruotis LKKI baseine. Jau yra 
ir bėgimo, atletinės gimnastikos mėgėjų (jie treniruojasi LKKI sporto salėje Aušros g. 42). 

Susidarė ir Universiteto futbolo komada, tačiau jai nėra kur treniruotis. Tiksliau, treniruotis yra kur — 
toje pačioje LKKI sporto salėje Aušros g. 42 (rankinio aikštelėje), tik nesudaromos normalios sąlygos jai 
treniruotis (futbolas, kol kas, tamsoje dar nežaidžiamas...). Mat vos tik susirinkus Universiteto futbolo 
mėgėjams į tą salę ir pradėjus treniruotis, salėje paslaptingai gęsta šviesa... O ją, pasirodo užgesina „laikinai 
(?) einanti direktoriaus pareigas salėje“ budinti (ji pati sakė: „Kai nėra direktoriaus, aš čia direktorius!“), 
ir jai turime paklusti ne tik mes, Universiteto studentai, bet mūsų gerbiamas treneris, nors sporto salės 
naudojimosi taisyklėse aiškiai juodu ant balto parašyta, kad - „rankinio aikštelėje galima žaisti futbolą, tik 
nespardyti kamuoliu į apšvietimo įrenginius...“. 

Taigi, labai prašome Universiteto vadovybės surasti išeitį iš šios gan kelblios situacijos: gal būtų galima 
kaip nors „elektrifikuoti“ sporto salę, o gal būtų galima paieškoti kitos. Iš anksto dėkoju. 


VDU studentų vardu 
L. Misevičius 


NR. 204. IŠTRAUKA Iš PRANO GARŠVOS PASISAKYMO. 1989 M. GRUODŽIO 12 D. 


[Garšva, Pranas]. Kaune universitetą atkuriant / Pr. Gr. In Draugas. 1989 12 09. Nr. 240, p. 3. 
Kaune universitetą atkuriant 


[...] Atkuriant Vytauto Didžiojo universitetą Kaune, reikia galvoti apie buvusio tuo pačiu vardu uni- 
versiteto tęstinumą. Jame buvo ne tik griežtieji mokslai, medicina, kalbos, istorija, reikalingi žmogaus 
inteligencijai, bet taip pat ir Teologijos-filosofijos fakultetas. Jis davė gryną mokslą iš savo srities, kartu ir 
pasaulėžiūrą, kuri buvo krikščioniška ir žmogiška. 

Humanitarinės sritys yra būtinos, kad lietuvių tauta užgydytų tas žaizdas, tas baltas dėmes, kurios buvo 
padarytos per okupacijos ir komunistinio auklėjimo metus. Reikalingas būtinai ir toks fakultetas, kuriame 
galėtų bent norintieji įsigyti tvirtesnį tikėjimo pagrindimą, stipresnį filosofinį galvojimą, praeities filosofų, 
turėjusių ar turinčių įtakos gyvenimui formuoti, pažiūras ir sistemas. 

Į būsimo universiteto Senatą išrinti iš tautos tėvynėje ir išeivijoje dideli skaičiai intelektualinių pajėgų. 
Jie atstovauja įvairioms pažiūroms. Jie galės formuoti pažiūras ir pačiame universitete ir jo fakultetuose. 
Bet visi turi pripažinti laisvę kitaip manantiems, jei tik jie gali kuo pagrįsti, jei tik jie supranta žmogaus, 
skleidžiančio savo pažiūras, mokslo skirtumus. 

Gal ir profesorių skaičių sudarys išeivija ir tėvynėje pasiruošę, ten mokslus išėję ir turį norą mokslą 
kitiems perduoti. Apie tai turėtų jau dabar pagalvoti abi tautos dalys. Abi dalys turi pagalvoti ir apie 
pasiaukojimą tėvynės mokslui, mokslus einančiam jaunimui, antram Lietuvos universitetui, kad pati 
Lietuva nebūtų atsilikusi nuo kitų Vakarų kraštų. 

Iš tolo žiūrint, lengviau pamąstyti apie universiteto būtinumą, apie jo susitvarkymą, apie fakul- 
tetus, ypač apie Teologijos-filosofijos fakultetą. Ne tik visi intelektualai turi į šį darbą - universiteto 

atkūrimą - įsijungti, bet taip pat ir dvasininkai, kurie jau nėra antraeiliai piliečiai. Teologijos-filosofijos 
fakulteto sukūrimas daugiausiai nuo jų priklauso. Apie tai verta ir pagalvoti, verta ir pajudėti. 


Pr. Gr. 
NR. 205. I-O SEMESTRO HUMANITARINIŲ MOKSLŲ FAKULTETE 
EGZAMINŲ PLANAS. 1989 M. GRUODIS 
VDU archyvas, f. 1, ap. 1, b. 9, I. 99. Mašinraštis, kopija. 
VDU 
1989/90 m. m. 


I semestras 


Egzaminai ir įskaitos 
Humanitarinių mokslų fakultetas 


1. Lietuvių k. kultūra 34 val. įsk. doc. A. Butkus 

2. Lietuvos istorija 34 val. įsk. doc. R. Batūra, dr. S. Kaubrys 
3. Filosofijos įvadas 34 val. įsk. doc. T. Sodeika 

4, Religijų studijos 34 val. įsk. doc. A. Kajeckas 

5. Lotynų k. 34 val. įsk. v. d. N. Kadytė 

6. Anglų / vokiečių k. 68 val. įsk. 

7. Antropologijos įvadas 34 val. egz. prof. A. Žygas 

8!šš. Teatro istorija 34 val. įsk. prof. I. Aleksaitė 

Dailės ir architektūros istorija 34 val. įsk. prof. V. Stauskas, dr. K. Miklaševičiūtė 
Muzikos teorija ir istorija 34 val. įsk. doc. Bruveris 

9. Visuotinė literatūra (antikinė) 68 val. egZ. dr. A. Kučinskienė 

10'*?. Visuotinė istorija 51 val. egz. v. d. L. Bulota 

Marksizmo teorija 34 val. egZ. prof. J. Šmulkštys 


NR. 206. I-O SEMESTRO TIKSLIŲJŲ MOKSLŲ FAKULTETE EGZAMINŲ PLANAS. 
1989 M. GRUODIS 


VDU archyvas, f. 1, ap. 1, b. 9, 1. 16. Mašinraštis, kopija. 


VDU 
1989/90 m. m. 
I semestras 


Egzaminai ir įskaitos 
Tiksliųjų mokslų fakultetas 


1. Lietuvių k. kultūra 34 val. įsk. dr. G. Laukagalis 

2. Anglų k. 68 val. įsk. dr. I. Jaškūnaitė, dr. A. Makarevičius 

3. Lietuvos istorija 68 val. egZ. doc. R. Marčėnas 

4. Fizika 85 val. e9Z. prof. V. Paliūnas, prof. L. Pranevičius 

5. Informatika 68 val. įsk. doc. J. Blonskis 

6. Matematinė analizė 51 val. egz. prof. R. Bentkus 

7. Algebra - geometrija 51 val. egz. doc. D. Petruškevičiūtė, doc. A. Karoblis 


* Privalomos dvi disciplinos iš trijų (pasirinktinai). 
9 Privaloma viena disciplina iš dviejų (pasirinktinai). 

NR. 207. GEDIMINO KOosTKEVIČIAUS PASISAKYMAS „DRAUGE“. 1989 M. GRUODIS 


Apie Vytauto Didžiojo universitetą ir Pasaulio lietuvių kultūros, mokslo ir švietimo centrą. Kalbamės su Gediminu 
Kostkevičium. In Draugas. Antroji dalis: Mokslas, menas, literatūra. 1990 03 24. Nr. 59 (12), p. 2. 


Apie Vytauto Didžiojo universitetą ir Pasaulio lietuvių kultūros, mokslo ir švietimo centrą. 
Kalbamės su Gediminu Kostkevičium 


Besibaigiant praėjusiems metams, po Šeštojo mokslo ir kūrybos simpoziumo Chicagoje, lydimas 
dr. Broniaus Vaškelio, Lituanistikos katedros University of Illinois at Chicago vedėjo, Draugo redakci- 
joje lankėsi Gediminas Kostkevičius, Kauno Politechnikos instituto docentas, atkurto Vytauto Didžiojo 
universiteto Senato narys, Pasaulio lietuvių kultūros, mokslo ir švietimo centro vicedirektorius, Sąjūdžio 
seimo narys. Kadangi Šeštojo mokslo ir kūrybos simpoziumo programoje Vytauto Didžiojo universiteto 
Kaune sukūrimas ir jo organizacija buvo vienas iš svarbių klausimų, tai buvo proga paprašyti Gediminą 
Kostkevičių, kad jis mūsų skaitytojams nušviestų atkuriamojo universiteto padėties problemas ir ateities 
planus. 

- Nors išeivija Šeštojo mokslo ir kūrybos simpoziumo metu (1989 m. lapkričio 24-29 d. Chicagoje ir 
Lemonte) patvirtino savo užsiangažavimą dalyvauti Vytauto Didžiojo universiteto Kaune atkūrime, nerimą 
kelia Lietuvos spaudos pranešimai, kad universitetas neturi savo patalpų, trūksta kvalifikuotų dėstytojų. Su 
kokiomis problemomis Jums tenka susidurti, sprendžiant universiteto veiklos organizavimo klausimus? 


- Patalpos nėra sunkiausiai sprendžiama problema. Nuo naujų mokslo metų universitetas perims 
buvusius Politinio švietimo rūmus, esančius Vienybės aikštėje, taip pat buvusius Tautininkų namus 
Laisvės alėjoje. Pirmieji lig šiolei priklausė komunistų partijai. Tačiau tos patalpos, kur įsikūrė partijos 
komitetas (buvusieji Žemės ūkio ministerijos rūmai), yra miesto žinioje. Todėl susitarta padaryti mainus. 
Miestas atiduoda partijos nuosavybėn pastatą Donelaičio gatvėje, o komunistų partija perleidžia universi- 
tetui savo nuosavybę Vienybės aikštėje. Simboliška, bet būtent Politinio švietimo rūmuose buvo priimtas 
Vytauto Didžiojo universiteto atkūrimo aktas, ir tai yra pats moderniausias mokymo pastatas Kaune. 

Universitete šiuo metu mokosi 178 studentai ir 200 laisvųjų klausytojų. Pradžia gan kukli, tačiau į uni- 
versitetą įstojo tikrai pajėgūs studentai, įveikę varginantį stojamųjų egzaminų turą. Bėda yra su dėstytojų 
kontingentu. Lietuvoje labai stinga, o Kaune praktiškai visai nėra kvalifikuotų humanitarinių mokslų spe- 
cialistų, nes tie mokslai nesenais laikais labiausiai kentėjo nuo ideologinių suvaržymų ir administracinio 
diktato. Esame pasiryžę pervesti savo ekonomiją ant rinkos bėgių, bet nėra žmonių, kurie būtų perpratę 
tos rinkos dėsnius ir galėtų kitus pamokyti. Tuo tarpu iš įvairių pakampių pradeda lįsti žmonės, kurie 
nesugebėjo kitur prisitaikyti ir tikisi tokiomis sąlygomis rasti universitete ramią užuovėją. 

Todėl ypač svarbu sulaukti universitete kuo daugiau mūsų tautiečių, dirbančių Europos ir Jungtinių 
Amerikos Valstybių aukštosiose mokyklose. Šiais mokslo metais Kaune paskaitas skaito ar dar skaitys 
Arvydas Žygas, Julius Šmulkštys, Rimas Vaišnys, Rimas Kalvaitis, Vytautas Kazlauskas iš Romos, Vytautas 
Doniela iš Australijos, Henris Dauderis iš Kanados ir kai kurie kiti svečiai. Svarbu yra kuo skubiau 
pasiųsti į užsienio universitetus ir ten paruošti jaunus doktorantus iš Lietuvos, kurie grįžę atsivežtų ne tik 
žinių ir naujų idėjų, bet ir dalelę Europos ir Šiaurės Amerikos universitetų patirties. 

Manau taip pat, kad Lietuvai įsigijus ekonominį savarankiškumą ir pasikeitus jos vyriausybei, uni- 
versitetui bus skiriamos valstybinės dotacijos, kurios sudarys iki 49 96 jo biudžeto. Kitus pinigus reikės 
užsidirbti patiems, jei norime likti visai nepriklausomi. 

- Universiteto statute pasakyta, kad jis yra tvarkomas Lietuvos ir išeivijos mokslininkų pariteto pagrindais. 
Neatsitiktinai ir universiteto Senatas susideda iš 48 Lietuvos ir 48 užsienyje gyvenančių mokslininkų. Tačiau 
dalis Amerikoje (o reikia manyti ir Lietuvoje) gyvenančių žmonių abejoja, ar galima kalbėti apie paritetą. Juk 
pagrindinės pastangos, atkuriant universitetą, yra daromos Lietuvoje. 

- Kalba gali suktis tik apie atkuriamojo laikotarpio statutą ir atkuriamąjį Senatą. Ir šiame kontekste aš 
esu pariteto šalininkas. Paritetas su užsienio lietuviais pirmiausia apsaugo mus nuo valdžios kišimosi į 
universiteto reikalus ir konservatorių spaudimo. Tai yra labai svarbu. Juk jau priėmus universiteto atkū- 
rimo aktą, mes susidūrėme su bandymais torpeduoti nepriklausomo universiteto idėją. H. Zabulis su 
J. Vilemu buvo paruošę projektą įsteigti Kauno universitetą kaip Kauno Politechnikos instituto filialą, 
be rektoriaus, o su prorektorium universiteto reikalams. Iš tikro akibrokštiškas sprendimas: Vytauto 
Didžiojo universitetas prie Sniečkaus instituto! Tie patys žmonės vėliau iš viso bandė užkirsti kelią išeivijai 

dalyvauti universiteto kūrime. O dabar, dar kartą išvertę kailį, nori įteigti, kad Vytauto Didžiojo univer- 
sitete turime atkartoti tipinę sovietinės aukštesniosios mokyklos struktūrą, perimti sovietinę mokslinių 
laipsnių sistemą, vien todėl, kad jos dar prisilaiko kitos Lietuvos aukštosios mokyklos. Tačiau universitetas 
Kaune buvo užmanytas kaip aukštojo mokslo pertvarkos Lietuvoje modelis. Ir aš tikiu, kad jo pavyzdžiu 
netruks pasekti kiti institutai, akademijos ir, žinoma, Vilniaus universitetas. 

Esu taip pat įsitikinęs, kad užsienio lietuvių dalyvavimas universiteto tvarkyme ne tik užtikrins sąžinės 
ir pasaulėžiūros laisvę, nuomonių pliuralizmą, bet ir padės universitetui greičiau įsijungti į tarptautinę 
universitetų bendriją. Būdamas pirma nepriklausoma (tuometinėje) Sovietų Sąjungoje aukštąja mokykla, 
be to, administruojama kartu su išeivijos mokslininkais, Vytauto Didžiojo universitetas Kaune atkreipė į 
save užsienio partnerių dėmesį. Iš JAV ambasados Maskvoje, pavyzdžiui, gauta dovanų už 20,000 dolerių. 

Ateityje, formuojantis universiteto profesūrai, akademinio Senato sudėtis natūraliai turės keistis Lietu- 
vos mokslininkų naudai. Tačiau dabar svarbiausia, koks bus pradinis postūmis. 


- Kokius pagrindinius uždavinius turės spręsti universiteto Senatas artimiausiu metu? 


- Pirmiausia išrinkti universiteto rektorių ir sudaryti administraciją. Tai bus atlikta kovo mėnesį. Antra, 
nuspręsti, kokio modelio universitetą kursime, paruošti naują universiteto statutą. Manyčiau, kad nauja- 
jame statute būtina atskirti Akademinio Senato ir Patikėtinių tarybos funkcijas. Į pastarąją reikia įtraukti 
žymius verslo ir politikos žmones, kurie rūpintųsi universiteto finansavimo ir vystymo klausimais. Juk 
Vytauto Didžiojo universitetas veikia kaip privati aukštoji mokykla. 

Tai yra esminiai klausimai. Dabartinė administracija, būdama laikina, negali priimti principinių spren- 
dimų. O būtent nuo šių sprendimų priklausys, kokie bus ruošiami mokymo planai, kokie bus fakultetai 
ir katedros. 


- Vytauto Didžiojo universiteto Kaune atkūrimą lydėjo Pasaulio lietuvių kultūros, mokslo ir Švietimo 
centro įsteigimas. Daugeliui jie atrodo kaip broliai dvyniai. Paaiškinkite, kokios priežastys paskatino įkurti 
kauniškį centrą ir koks jo santykis su universitetu. 

- Nepasitikėjimo barjeras, iškilęs tarp Lietuvos ir išeivijos, negrius nuo šiltesnio pavasarinio vėjo pūs- 
telėjimo, nors ir sugebame priimti tautiečius nuoširdžiai ir vaišingai. Daugelį jų Lietuvoje kankina savo- 
tiškas netikrumo kompleksas, nes jie čia tik svečiai, o ne šeimininkai. Svečiai - Akademijoje, svečiai — 
Vilniaus universitete, svečiai net „Tėviškės“ draugijoje, nes, deja, šitoji draugija be narių buvo sukurta 
ne žmonėms bendrauti, o dirbti propagandinį darbą. Tačiau kam kitam priklauso vadinti šią žemę savo 
Tėvyne, jei ne tiems, kurie čia gimė ir iš kurių taip neteisingai ji buvo atimta? Ir ne tik vadinti, bet jaustis 
čia kaip namuose. 

Priimdami Vytauto Didžiojo universiteto atkūrimo konferencijoje nutarimą įsteigti mokslo ir švie- 
timo centrą, kaip pariteto pagrindais su išeivija tvarkomą organizaciją, siekėme kelių tikslų. Pirmiausia 
turėti Lietuvoje instituciją, kuri būtų vienodai sava ir mums, ir užsienyje gyvenantiems lietuvių moks- 
lininkams bei meno žmonėms. Kuri padėtų išeivijai šeimininko teisėmis dalyvauti kultūriniame ir aka- 
deminiame Lietuvos gyvenime, jungdama mus visus bendriems tikslams. Kitas svarbus tikslas - turėti 
Lietuvoje užsienio lietuvių kultūros ir mokslo centrą. Tai buvo būtina padaryti, kadangi svečiose žemėse 
susiformavo savita mūsų kultūros šaka, vienaip ar kitaip sąlygojanti mūsų tautinę savivoką ir formuojanti 
tautinį mentalitetą. Draugiškos šalys steigia viena kitos sostinėse savo kultūros centrus, o mes iki šiol 
laikėme ketvirtadalį tautos tarytum už užvertų durų, nors patylom atsirinkę, atsargiai apsižvalgydami, 
įsileisdavome kai ką ir iš ten. 

Jei kalbėti alegoriškai, tautai reikalingas pasitikėjimo tiltas, kuriuo išeivija grįžtų į Lietuvą, žinoma, ne 
didžiojo persikraustymo prasme. Grįžtų, susijungdama dvasiniais, kūrybiniais ir asmeniniais ryšiais su 
Tėvyne, susijungdama darbui. Šis tiltas reikalingas ir Lietuvos žmonėms, kad jie, sekdami jos sūnų jau 
išvaikščiotais takais, atrastų Lietuvai pasaulį. Tokį tiltą galima pastatyti tik kartu, nesivaikant iliuzinių 
prioritetų. Tam reikalingos naujais pagrindais veikiančios organizacijos, nesaistomos praeities priešiš- 
kumo nuosėdų ir nepavaldžios oficialioms dabartinės Lietuvos institucijoms. Viena iš tokių organizacijų 
yra Pasaulio lietuvių kultūros, mokslo ir švietimo centras. 

Centras kūrėsi kartu su Vytauto Didžiojo universitetu, ir būtent Centro valdybos pastangomis buvo 
pasiekta, kad naujoji aukštoji mokykla būtų tvarkoma pariteto pagrindais su užsienio lietuviais. Žinoma, 
realaus indėlio, kuriant universiteto materiją, mes nesiruošiam dalyti per pusę. Tačiau norisi tikėti, kad 
dvasinis ir intelektualinis universiteto veidas formuosis geriausių Vakarų universitetų tradicijų ir savitvar- 
kos principų įtakoje. 

Tačiau centras neapsiriboja vien tik Vytauto Didžiojo universitetu. Jo tikslas yra sujungti išeiviją su visa 
Lietuva, ir tai geriausiai atsispindi Centro veiklos programoje. 
- Kokios būtų Centro programos, kurias laikote svarbiausiomis? 


- 1990 metų vasarą prie Vytauto Didžiojo universiteto Kaune organizuojame lituanistinius kursus 
išeivijos jaunimui ir Vasaros komercinę mokyklą. Ketiname pakviesti i Kauną mokytis ir skirti stipendijas 
lietuvių jaunimui iš Pietų Amerikos šalių. Pradedame Kaune prie universiteto kurti Lituanistikos insti- 
tutą, kurio pagrindą sudarys visų išeivijoje išleistų spausdinių biblioteka. Institutas orientuosis į išeivijos 
kultūros ir krikščioniškos kultūros tyrinėjimus. Ir kreipiamės į visus, prašydami surinkti po pasaulį 
išbarstytas mūsų knygas ir leidinius. 1990 m. gegužės 15-19 dienomis kartu su Center of Multi-Ethnic 
Research Studies (Švedija) organizuojame Kaune Baltijos pakrančių valstybių mokslininkų konferenciją — 
„Baltijos šeima“. 1990 metų viduryje pasirodys ir pirmas mokslinio žurnalo, kurio sąlyginis pavadinimas 
yra Scientific Lithuania, numeris. Tai tik keli projektai. Ir jų bus tuo daugiau, kuo daugiau rasis jėgų juos 
įgyvendinti. Tiek Lietuvoje, tiek ir čia, už Atlanto. 

- Gediminui Kostkevičiui dėkojame už itin mums įdomų ir išeivių savivokai taip svarbų pokalbį. Tikimės, 
kad į jo mums nušviestus projektus atsilieps ne tik daugelis išeivijos mokslininkų, bet ir kitųjų sėkme 
suinteresuotų asmenų. Gedimino Kostkevičiaus adresas: 233036 Kaunas, Taikos prospektas 86b-6, Lietuva. 
Jo telefonas 79-54-75. 


NR. 208. GEDIMINO KosTKEVIČIAUS PASISAKYMAS „PASAULIO LIETUVYJE“. 
1989 M. GRUODIS 


Kostkevičius Gediminas. Lygūs ir drauge. In Pasaulio lietuvis. 1990, Nr. 1, p. 31. 


Lygūs ir drauge 


Prieš gerą pusmetį susirinkę Kaune į mokslinę konferenciją „Tautinė aukštosios mokyklos konferencija 
ir Kauno universitetas“, Lietuvos ir išeivijos mokslininkai priėmė istorinės reikšmės dokumento - Vytauto 
Didžiojo universiteto atkūrimo aktą. Jie taip pat pasižadėjo kurti universitetą bendrom pastangom. O štai, 
visiškai neseniai, Šeštojo Mokslo ir kūrybos simpoziumo metu buvo ne tik pratęsta diskusija universiteto 
klausimu, bet ir išrinkta universiteto Senato dalis, atstovaujanti išeivijai. 

Reikia pasakyti, kad viešint Amerikoje teko sutikti žmonių, kurie rimtai abejojo, ar turi išeivija moralę 
teisę pretenduoti į paritetą administruojant universitetą. Juk pagrindinės pastangos jo atsikūrimui yra 
Lietuvoje. Tačiau yra rimtų argumentų, teigiančių, kad paritetas atkuriamuoju laikotarpiu yra būtinas. 

Pirmiausia, užsienio lietuvių dalyvavimas lygiomis teisėmis sprendžiant universiteto tvarkymo klau- 
simus yra garantija nuo valdžios kišimosi į universiteto reikalus. Įdomu ir tai, kad toks neįprastas įtakos 
pasidalijimas atkreipė Europos universitetų dėmesį ir paskatino jų norą bendradarbiauti, o tai yra labai 
svarbu siekiant universiteto tarptautinio pripažinimo. Nepaliko be dėmesio ir Amerikos ambasada Mask- 
voje, kuri padovanojo universitetui knygų už 20 tūkstančių dolerių. 

Tačiau svarbiausia man atrodo tai, kad norint sukurti vakarietiško tipo universitetą, kurio studentams 
ir dėstytojams užtikrinama sąžinės ir pasaulėžiūros laisvė, reikia, kad universiteto kūrimo eigoje daly- 
vautų išeivijos mokslininkai. Jie ne tik yra baigę Europos ir Amerikos universitetus, bet ir sukaupę didelį 
akademinio darbo patyrimą. Lietuvos mokslininkai nepajėgūs sukurti tai, ko patys nepažįsta, nors ir 
turėtų geriausius ketinimus. 

Deja, daliai Kauno mokslininkų, tokių kaip A. Karoblis, V. Paliūnas ir kiti, atrodo labiau pagal skonį 
yra sovietino tipo universitetas. Jie kategoriškai prieštarauja, kad Vytauto Didžiojo universitetas perimtų 
vakaruose naudojamą mokslinių laipsnių sistemą (bakalauras, magistras, PhD). Motyvas vienas: jei Vil- 
niaus universitetas ir kitos aukštosios mokyklos dar teikia sovietinius mokslinius laipsnius (mokslų kan- 
didatas, mokslų daktaras), tai ir mes neturime iškrypti iš bendros rikiuotės. Nors turėtų būti priešin- 
gai: Vytauto Didžiojo universitetas buvo atkurtas intencija, kad tai bus „flagmanas“, pertvarkant aukštąjį 
mokslą Lietuvoje. 

Ateityje, pritraukiant į akademinį Senatą besiformuojančią naujojo universiteto profesūrą, turės keistis 
ir jo sudėtis. Jame rasis vis didesnė dalis Lietuvos mokslininkų. Tačiau ruošiant naująjį universiteto statutą, 
kas yra vienas iš svarbių steigiamojo Senato uždavinių, manau, bus peržiūrėtas ir Senato vaidmuo. Vytauto 

Didžiojo universitetas veikia kaip privatus universitetas, todėl nederėtų visus universiteto valdymo klau- 
simus sukoncentruoti akademikų rankose. Greta akademinio Senato būtina sudaryti Patikėtinių tarybą, į 
kurią įeitų žymūs verslo ir politikos žmonės, kuriems rūpi Lietuvos mokslo ir kultūros ateitis. 

Lietuva daug tikisi iš naujo universiteto. Šiemet vienai vietai buvo paduoti net penki pareiškimai. 
Lietuva nenori turėti dar vieną sovietinę aukštąją mokyklą. Todėl norisi, kad Vakarų akademikų vaidmuo 
jo tvarkyme būtų svarus. 


Gediminas Kostkevičius 


NR. 209. AUŠROS SKORUBSKAITĖS KORESPONDENCIJA APIE STUDIJŲ 
KASDIENYBĘ. 1989 M. GRUODŽIO 15 D. 


Skorubskaitė, Aušra. Hinc itur ad astra. In Komjaunimo tiesa. 1989 12 15. Nr. 238, p. 3. 


Hinc itur ad astra 


Pirmasis ją pastebėjo studentas Apolinaras. Ji vilkėjo raudoną budelio apsiaustą, rankoje laikė kruviną 
kardą. Artėjo lėtai ir grėsmingai. Lūpos mėšlungiškai trūkčiojo, pro jas veržėsi pašaipa. Apolinaras virpė- 
damas traukėsi atatupstas. Bet ten buvo siena. „Šakės“ — sudejavo. Apolinarui toptelėjo, kad visame bend- 
rabutyje seniai jaučiamas ūkiško muilo stygius. Ji artėjo. Staiga virš galvos pakibo kardas. Jį laikančios 
kruvinos rankos išdavė pabaisą. „Sesssija...“ Daugiau Apolinaro niekas nematė. 

PRANEŠA  NELEGALI INFORMACIJOS AGENTŪRA (KAUNO VYTAUTO DIDŽIOJO 
UNIVERSITETAS): 

Rodos, ką tik pradėjom pirmuosius mokslo metus, o gyvenimas jau lekia pašėlusiu greičiu. Visas pas- 
kaitas lanko tikrieji studentai, nuo jų neatsilieka užsispyrę laisvieji klausytojai, dažnai atsibastantys pir- 
mieji ir užimantys priekines eiles. Abi grupės sėkmingai laikosi įsikibusios savo teisių ir privilegijų, drau- 
giškai lanko susirinkimus ir siūlo originalius pavadinimus naujam studentiškam laikraščiui. 

Pamažu kopiam į intelektualinės aukštumas, plūstam į prof. A. Žygo paskaitas, ruošiamės antropologi- 
jos egzaminams ir klausomės gražiu amerikietišku akcentu tariamų žodžių: „Žmonės, pradedam dirbti“. 
Gaila, kad darbui dažnai trukdo techniškoji pusė: nėra tinkamų patalpų, magnetofono, skaidrių, video ir... 
kreidos. Mūsų pasišventę dėstytojai daug ką susitempia iš namų. 

Vienas kitas per paskaitas įsigudrina lėktuvėlius palaidyti, raštelius pasiuntinėti, net nusnausti minutę 
kitą. Beveik visi ištikimi A. Žygo replikai: „Jeigu jūs miegate daugiau kaip šešias valandas, tai jūs miegate 
per daug“. 

Ketvirtadienio vakaras. Prof. A. Žygo paskaita. Sužinojęs, jog po kelių minučių Katedroje prasidės bai- 
giamasis lapkričio sinoikijos akordas, dėstytojas žaibiškai susitarė su studentais. Tad paskaita vyko po 
Katedros skliautu, besiklausant pamokslo ir bažnytinės muzikos. „Išėjome dvasingesni stebėdamiesi dės- 
tytojo nuoširdumu ir laisvumu“. Įdomu, kaip būtų pasielgęs griežto paskaitų tvarkaraščio šalininkas? 

Įvyko VDU studentų ir laisvųjų klausytojų atstovybės susirinkimas. Daugiausia klausimų iškilo apie 
paskaitų ir egzaminų tvarką. Aktualu, nors truputį ir nuobodoka. Kol kas tik mokslo problemos. Galbūt 
ateityje gims naujos Universiteto tradicijos, galbūt atgaivinsime senąsias. O kol kas tik apsiprantame su 
mokslo ritmu, nes kartais tenka ne tik pasėdėti per naktį, bet ir išeiti iš kitų paskaitų, kad spėtum perskai- 
tyti kalnus reikalingų egzaminams knygų. 

Pirmas egzaminas VDU po daugelio metų pertraukos. Šįkart jis neįprastas. Profesorius A. Žygas nė 
negalvojo įprastai tikrinti studentų žinias. Apie 180 studentų ir laisvųjų klausytojų tądien paragavo 
amerikietiško egzamino. Prieš tave septyni popieriaus lapai. Belieka įrašyti atsakymų raides į joms tin- 
kančią klausimo vietą. Lengva! Rezultatai, deja, neblizgantys. Kai kas pirmą kartą sužinojo, kad Lietuvoje 
studentai nusirašinėja. 


Aušra SKORUBSKAITĖ 

NR. 210. ALGIRDO AVIŽIENIO APLINKRAŠTIS VDU UŽSIENIO SENATORIAMS. 
1989 M. GRUODŽIO 20 D. 


AAA, f. 5, ap. 4, b. 14, 1. 1-2. Mašinraštis, kopija. 


Algirdas Avižienis 

2711 Washington Ave. 
Santa Monica, CA 90403 
U.S.A. 

1989.XII.20 


Vytauto Didžiojo Universiteto 
Atkuriamojo Senato Nariams 


Gerbiamieji Kolegos ir Kolegės, 


Malonu kreiptis į Jus, už Lietuvos ribų gyvenančius profesorius ir mokslininkus, sutikusius tapti Vytauto 
Didžiojo Universiteto Atkuriamojo Senato nariais, su pranešimu apie mūsų bendro darbo pradžią. Mūsų 
tikslas - drauge su Lietuvoje gyvenančiais kolegėmis ir kolegomis atkurti Vytauto Didžiojo Universitetą 
kaip unikalų Lietuvos „intelektualinį kooperatyvą“, į bendrą darbą Lietuvos naudai jungiantį lietuvius ir 
jų bičiulius, dirbančius akademinį darbą visame pasaulyje. 


1. VDU Atkūrimas ir Atkuriamojo Senato Sudarymas 


Vytauto Didžiojo Universiteto (VDU) atkūrimas buvo paskelbtas 1989 m. balandžio 28 dieną Kaune, 
mokslinės konferencijos „Tautinė Aukštosios Mokyklos Koncepcija ir Kauno Universitetas“ plenariniame 
posėdyje. Atkūrimu rūpinosi 1989 m. kovo mėnesį išrinkta VDU Atkūrimo taryba, susidedanti iš 43 narių 
(sąrašas pridėtas prie šio laiško), kuriai pirmininkauja akademikas Jurgis Vilemas, ir konferencijos ren- 
gėjai: Lietuvos kultūros fondo klubas „Aukuras“, padedamas Lietuvos Mokslų Akademijos ir Lietuvos 
Persitvarkymo Sąjūdžio. 

Konferencijos dalyviais buvo 270 lietuvių mokslininkų, jų tarpe 20 iš už Lietuvos ribų. VDU atkū- 
rimo aktu jie taip pat įkūrė Pasaulio lietuvių kultūros, mokslo, ir švietimo (PLKMŠ) Centrą ir išrinko 
jo steigiamąją valdybą iš 15 asmenų. PLKMŠ centro tikslai yra visaip remti VDU atkūrimą ir ugdyti 
ryšius tarp užsienio lietuvių ir visų Lietuvos aukštųjų mokyklų. PLKMŠ Centro valdyba pirmininkais 
išrinko Algirdą Avižienį (University of California, Los Angeles) ir Vytautą Statulevičių (Lietuvos Mokslų 
Akademija, Vilnius), vicepirmininkais - Liuciją Baškauskaitę (California State University, Northridge) ir 
Gediminą Kostkevičių (Kauno Politechnikos Institutas); kiti nariai yra: Valdas Adamkus, Rimas Kalvaitis, 
Dalia Katiliūtė-Boydstun, Bronius Vaškelis (visi iš JAV); Romas Vaštokas (iš Kanados); Vaidotas Antanai- 
tis, Kazimieras Antanavičius, Vitas Areška, Antanas Buračas, Krescencijus Stoškus ir Jurgis Vilemas (visi 
iš Lietuvos). 

VDU Atkūrimo tarybos ir PLKMS Centro valdybos atstovai parengė VDU Atkuriamojo Laikotarpio 
Statuto projektą, kuris 1989 m. liepos 3 d. buvo patvirtintas VDU Atkūrimo tarybos posėdyje ir po to 
užregistruotas Lietuvos TSR Ministrų Taryboje. 

Pagal šį VDU Statutą, Atkuriamąjį Senatą sudaro 96 asmenys: 48 š Lietuvos ir 48 iš už Lietuvos ribų. 
Iš užsienio įeina septyni 1989.IV.28 Kaune išrinktieji nariai (V. Adamkus, A. Avižienis, L. Baškauskaitė, 
R. Kalvaitis, D. Katiliūtė-Boysdstun, R. Vaštokas ir B. Vaškelis) ir 41 narys, išrinktas 1989.XI.24 Čikagoje. 
Rinkėjais buvo VI-jo Mokslo ir kūrybos simpoziumo dalyviai: paskaitininkai, sesijų vedėjai ir organiza- 
toriai. Kandidatų ieškojo ir rinkimus parengė penki Simpoziume dalyvavę 1989.IV.28 išrinktieji nariai 
(nebuvo L. Baškauskaitės ir R. Vaštoko), gi rinkimus įvykdė ir balsus suskaičiavo keturių asmenų komi- 
sija: gen. konsulas V. Kleiza, prof. R. Kalvaitis, dr. E. Vaišnienė ir Lietuvos MA akademikas J. Vilemas. 
Pilnas visų 48 Senato narių sąrašas su adresais ir telefono numeriais yra pridėtas prie šio pranešimo. 

Lietuvoje Atkuriamojo Senato narių rinkimai turi įvykti metų gruodžio mėnesį. Kandidatais vienu 
sąrašu yra 34 Laikinojo Senato nariai, gyvenantys Lietuvoje. Jie visi buvo išrinkti arba į Atkūrimo tarybą, 
arba į PLKMS Centro valdyba. Papildomai bus dar renkami 14 narių iš sąrašo, į kurį kviečiami kandidatai 
iš Lietuvos Mokslų Akademijos ir kitų mokslo institutų bei aukštųjų mokyklų. Jūsų informacijai yra pri- 
dėtas kandidatų sąrašas, gautas 1989.XI.24. Galima laukti, kad šis sąrašas buvo dar papildytas. 

2. Atkuriamojo Senato Narių Pareigos 


Pagal VDU Atkūrimo Aktą ir Atkuriamojo Laikotarpio Statutą Atkuriamajam Senatui (toliau - Senatui) 
tenka pareiga nustatyti atkurtojo VDU formą ir turinį. Atkūrimo Akte yra paskelbta, kad VDU yra nepri- 
klausoma aukštoji mokykla, tai yra - VDU tvarkosi savarankiškai ir yra juridinis asmuo. VDU savarankiš- 
kumas ir Statute paskelbta akademinė laisvė yra nauji ir iki šiol nepriimtini konceptai Sovietų Sąjungoje, 
kurioje aukštosios mokyklos yra pavaldžios valdžios ministerijoms. Šis faktas pilnai apibrėžia Senato 
narių atsakomybę - sukurti universitetą, pasiruošusį stoti į akademinę laisvę įgyvendinusių pasaulio uni- 
versitetų eiles ir kreipti Lietuvos aukštąjį mokslą į nepriklausomai Lietuvai reikalingą turinį. 

Aišku, kad dalyvavimas VDU Atkuriamajame Senate nėra tik simboliškas žestas. Todėl PLKMŠ Centro 
valdyba savo posėdyje 1989.VIII.14 dieną nutarė pasiūlyti sekančius tris įsipareigojimus visiems ne Lie- 
tuvoje gyvenantiems kandidatams į VDU Senatą: 

(1) Atstovauti VDU savo mokslinėse ir profesinėse organizacijose ir dalyvauti VDU darbo planavime 
ir vykdyme; 

(2) Sekančių septynerių metų bėgyje nors vienas akademines atostogas (sabbatical leave) praleisti Lie- 
tuvoje, einant VDU profesoriaus pareigas; 

(3) Sekančių septynerių metų bėgyje sudaryti sąlygas nors vienam lietuviui arba lietuvei, žadantiems 
būti VDU dėstytojais, įsigyti aukštesnį mokslo laipsnį (Master's, Ph. D., arba panašų) savo gyvename 
krašte, o ypač - savame universitete, savo priežiūroje. 

Šie įsipareigojimai buvo paaiškinti visiems asmenims, kurie buvo kviečiami būti kandidatais į VDU 
Senatą. Jeigu dėl bet kokios priežasties jie būtų Jums nepriimtini, prašau tuoj pranešti, kad būtų galima 
į Senatą pakviesti asmenį, likusį kandidatu. Kandidatų kvietimo eilės tvarka buvo nustatyta rinkimų 
komisijos protokole: V. Kavolis, T. Remeikis, V. Kelertienė, A. Damušis, J. Genys. 


3. Darbo Pradžia 


Tuoj po rinkimų, 1989.XI.25 dieną, Simpoziumo metu įvyko informacinis susirinkimas, kuriame 
dalyvavo 22 VDU Senato nariai iš JAV ir 3 Atkūrimo tarybos nariai iš Lietuvos - akad. J. Vilemas, doc. 
M. Venslauskas ir doc. G. Kostkevičius. Susirinkime nutarta organizuoti VDU įsteigtų ir numatytų VDU 
fakultetų pagrindais. Koordinatoriais sutiko būti: 


(1) Biologija ir ekologija V. Adamkus 
(2) Ekonomika (management) F. Palubinskas 
(3) Humanitariniai mokslai B. Vaškelis 

(4) Informatika A. Avižienis 
(5) Tikslieji Mokslai R. Kašuba 


Visų koordinatorių adresai yra pridėtame sąraše. Prašome išsirinkti darbo grupę ir pranešti koordina- 
toriui, jei to dar nepadarėte. 

Dauguma informacinio susirinkimo dalyvių pasisakė už VDU Senato suvažiavimą-posėdį Lietuvoje 
pirmoje 1990 metų pusėje. PLKMŠ Centro valdyba planuoja 1990 m. gegužės 21-23 dienomis Vilniuje 
surengti mokslinę konferenciją apie aukštojo mokslo reformas ir tolesnį vystymąsi Lietuvoje; o po to 
gegužes 24-26 dienomis siūlo Kaune įvykdyti VDU Atkuriamojo Senato suvažiavimą. Į mokslinę konfe- 
renciją bus kviečiami dalyviai iš visų Lietuvos aukštųjų mokyklų ir iš užsienio universitetų; tai bus puiki 
proga susipažinti su Lietuvos aukštojo mokslo padėtimi ir išreikšti savo nuomonę apie jo ateitį. Konfe- 
rencija turėtų visus VDU Senato narius gerai paruošti po jo vykstančiam Senato posėdžiui-suvažiavimui 
Kaune. 

Gegužės 24-26 dienos yra ypatingai tinkamos VDU Senato posėdžiui ir todėl, kad gegužės 14-18 
dienomis Kaune įvyks tarptautinė konferencija „Baltijos šeima“, o gegužės 19-20 dienomis Vilniuje yra 
rengiamas Lietuvos kultūros kongresas. Dviejų savaičių bėgyje būtų proga dalyvauti trijuose įdomiuose 
suvažiavimuose, o po jų apsvarstyti VDU reikalus ir artimiau susipažinti su Senato kolegomis iš Lietuvos. 

Daugiau informacijų apie Senato posėdį ir kitus suvažiavimus gausite 1990 m. sausio mėnesį - pradė- 
kite planuoti kelionę! 

4. Rektoriaus ir Prorektorių Rinkimai 


Pagal VDU atkuriamojo laikotarpio statutą (par. 12.3) Senatas turi išrinkti rektorių, prorektorius ir 
dekanus. Senato nariai yra prašomi siūlyti kandidatus toms pareigoms 1990-91 akademiniais metais, 
pradedant apie 1990 m. liepos 1 dieną. 

Nominacijas su kandidato (-ės) sutikimu, curriculum vitae, ir pasisakymu apie VDU ateitį prašome 
pristatyti akad. J. Vilemui, VDU Atkūrimo tarybos pirmininkui, 1989-90 metais einančiam rektoriaus 
pareigas ir prof. B. Vaškeliui, atstovaujančiam VDU Atkuriamojo Senato narius už Lietuvos ribų. Nomi- 
nacijos turi būti pristatytos B. Vaškeliui iki 1990 m. vasario 15 dienos; jis jas perduos J. Vilemui Kaune. 
Lietuvoje gyvenantys Atkuriamojo Senato nariai suorganizuos rektorato rinkimų komisiją, kuri gali pra- 
tęsti nominacijų laiką. 

Numatoma, kad rinkimai bus įvykdyti korespondenciniu būdu. Daugiau informacijų apie rektorato 
rinkimus bus išsiųsta sausio mėnesį. 


5. Tolesnės Žinios 


Šį laišką ir jo priedus parengiau, atlikdamas savo įsipareigojimą informaciniam susirinkimui Lemonte, 
1989.XI.25 dieną. Antrą laišką išsiųsiu, gavęs žinias apie Lietuvoje įvykusių Senato rinkimų rezultatus 
ir apie Atkuriamojo Senato posėdžio Lietuvoje datos patvirtinimą. Mielai atsakysiu į Jūsų klausimus - 
skambinkite į UCLA: (213) 825-3028, arba į namus (213) 828-8821. UCLA fax numeris yra (213) 825- 
2273, o elektroninio pašto adresas (ARPANET) yra avizmucla.edu. Ypač prašau pranešti, jei Jūsų adresas 
sąraše yra netikslus arba nepilnas. 

Atsisveikindamas linkiu Jums labai sėkmingų 1990-jų metų ir tikiuosi susitikti Jus VDU Atkuriamojo 
Senato posėdyje Kaune šį pavasarį! 

Su geriausiai linkėjimais 

[parašas] 

Algirdas Avižienis 


NR. 211. PRIEDAS PRIE A. AVIŽIENIO APLINKRAŠČIO: 
VDU UŽSIENIO SENATORIŲ SĄRAŠAS. 1989 M. GRUODŽIO 20 D. 


1989 m. gruodžio 19 d. sąrašai: AAA, f. 5, ap. 4, b. 12, 1. 6-15; VDU archyvas, f. 1, ap. 1, b. 16, 1. 9-12. Mašinraščiai, 
kopijos. 

Sąrašas, padalintas VDU Atkuriamosios tarybos posėdžio, įvykusio 1989 m. gruodžio 27 d., nariams: VDU archyvas, 
f. 1, ap. 1, b. 5, L. 12, 14. 

1990 m. gegužės 21 d. sąrašas: AAA, f. 5, ap. 4, b. 12, 1. 39-41. Mašinraštis, kopija. 


19 December 1989 / 21 May 1990!90 


Members in the U.S.A. 


Dr. Valdas Adamkus 
15 W. 520-89 St. 
Hinsdale, IL 60521 
[Ekologija] 


Prof. Kazys Almenas 

Department of Chemical and Nuclear Engineering 
[University of Maryland], College Park, MD 20742-2115 
Atominė inžinerija 


50 Skelbiamas sąrašas sudarytas iš trijų dokumentų. 1989 m. gruodžio 19 d. sąraše nemažai netikslumų. Jame kai kada nuro- 
dyti namų adresai ir telefonai, vėlesniame namų adresų nėra. Jie neįtraukiami ir į šį dokumentą. Išimtis - V. Adamkus ir 
V. Kazlauskas, kurie nurodė tik namų adresus. 1990 m. gegužės 21 d. sąraše darbo vietų sąrašai tikslesni. Sąraše, kuris buvo 
padalintas VDU Atkuriamosios tarybos 1989 m. gruodžio 27 d. posėdžio dalyviams, nurodyta užsienio senatorių mokslo 

Academic honesty. Apie akademinį sąžiningumą 


Dr. Arvydas ŽYGAS 
Čikagos universiteto profesorius 


Daugelį metų Lietuvos jaunimas gyveno visuomenėje, kur melas ir tiesos pažeidimas neleido norma- 
liam akademiniam pasauliui egzistuoti. Atgimimas atnešė vilčių tai pakeisti. Dabar žengdamas Atgimimo 
keliu, darbą pradėjo Vytauto Didžiojo Universitetas, kuris skelbia save Universitetu, pagrįstu akademine 
laisve ir, savaime suprantama, akademinio sąžiningumo pagrindu. 

Normalioje demokratinėje visuomenėje kiekvienas universitetas šalia akademinės laisvės, stato kaip 
aukščiausią principą - akademinį sąžiningumą (academic honesty). Į šį principą labai rimtai atsižvel- 
giama, ir kiekvienas studentas, įžengdamas į universitetą, žino, kad bet koks nusižengimas prieš akade- 
minį sąžiningumą susilauks labai stiprių pasekmių. Už nusirašinėjimą, „špargalkų“ naudojimą, plagiatą 
ar bet kokį kitą nesąžiningumą studentas bus pašalintas iš kurso ir gali būti pašalintas iš universiteto. Su 
šiais nesąžiningais dalykais griežtai elgtasi pradžios mokykloje ir gimnazijoje, bet universitete jie yra itin 
netoleruojami. Todėl suprantama, kodėl nesąžiningumas studentų tarpe mane šokiravo, nes aš žvelgiu į 
tai pagal tas pačias taisykles, kaip ir žvelgdamas į Amerikos akademinį gyvenimą. 

Tačiau suprantu, kad čia egzistuoja kultūriniai skirtumai tarp mūsų. Kai aš pasidalinau savo nustebimu 
su kitais profesoriais, mane nustebino daugelio jų lengvabūdiškas atsidavimas į šią situaciją. Iš jų supratau, 
kad tai yra problema, kuri labai plačiai visuomenėje paplitusi ir iš daugelio pajutau beviltiškumą šią situa- 
ciją pakeisti. Toliau. Mane nustebino faktas, kad už studentų nesąžiningumą nėra rimtų bausmių, ir jutau, 
kad tai toliau skatina nesąžiningumą. Suprantu, kad tai giliai įsišaknijusi problema, kuri nėra nesusijusi 
su visomis kitomis nenormalios visuomenės „gėrybėmis“, kurios prievarta buvo Lietuvai „padovanotos“. 

Pasikalbėjęs su buvusiais ir dabartiniais studentais, dažnai buvo linksniuojami labai lengvabūdiški 
pateisinimai dėl akademinio nesąžiningumo. Daugelis elgėsi lyg tai būtų visai normalu. Norėčiau pako- 
mentuoti apie girdėtus pasiteisinimus: „Visi tai daro, tai aš irgi galiu tai daryti“ arba „Visi naudojasi 
„špargalkomis“, visi nusirašinėja, būsi žmogau durnas, jeigu tu taip nedarysi“. Šis pasiteisinimas turbūt 
yra žemiausios moralės, ir tik nesubrendęs asmuo tai suprastų kaip teisėtą pasiteisinimą. „Visi tai daro“ 
pasiteisinimas leidžia visiems vogti, nes visi tai daro, leidžia skriausti kitą žmogų, „nes visi tai daro“, 
ir t. t.... Taip pasiteisino stribai, kurie žudė nekaltus žmones ir padėjo suvaryti nekaltus žmones į gyvu- 
linius vagonus, taip pasiteisino lietuviai jaunuoliai, kurie pranešdavo tamsiosioms jėgoms, kas bažnyčią 
lanko, kas Lietuvą myli, kas „pavojingas“ elementas. PILNA VISUOMENINĖ TEISYBĖ NEGALI BŪTI 
ĮGYVENDINAMA, JEIGU JINAI NEĮGYVENDINAMA MAŽUOSE DALYKUOSE. 

„Špargalka parodo, kad studentas bent kiek yra studijavęs“. Nesąmonė! Špargalka parodo tik, kad žmogus 
sugeba špargalką padaryti, o visiškai nieko nepasako apie žinių pasisavinimą ir sugebėjimą mąstyti. 

„Pasinaudodamas špargalka, išvengsiu blogo pažymio“. Ar universitetas lankomas dėl žinių įgavimo ir 
savęs praturtinimo, ar dėl gero pažymio? Žmogus, kuris lanko aukštąją mokyklą tam, kad gautų popie- 
riuką, ant kurio tik sužymėti geri pažymiai, yra nesubrendęs lankyti universitetą. Visuomenėje daroma 
prielaida, kad žmogus lankydamas universitetą, pasidaro išmintingesnis, susikaupdamas daug naudingų 
ir vertingų žinių. ŽMOGUS SAMDOMAS DĖL ŽINIŲ KIEKIO, O NE DĖL ŠPARGALKŲ DARYMO 
SUGEBĖJIMO. 

„Man tų žinių nereikės ateityje, todėl neprivalau šių dalykų išmokti“. Nėra paslapties, kad tarybinėje 
mokykloje studentams prievarta buvo brukama daug nereikalingų ir absurdiškų dalykų. Sunku įsivaiz- 
duoti, kokie žmonės sugalvojo akademinę sistemą, kur studentams reikia įrodinėti, kad absurdiška visuo- 
menė yra normali, kad tikintis žmogus yra atsilikęs, kad vergas yra laisvas, ir kad pavergėjas yra nuosta- 
biausias draugas. Tačiau dabar darome prielaidą, kad šitame atgimimo laikotarpyje akademinis pasaulis 
nuo šitokių absurdų atsiriboja. Taip, ne visos žinios, gautos universitete, bus naudojamos praktiniam pri- 
taikymui, bet tai nėra visų dėstomų dalykų tikslas. Žinių gavimas siekia praplėsti žmogaus akiratį, atverti 
jam nežinomus pasaulius, padėti jam giliau mąstyti ir padėti jam plačiau suprasti gyvenimo stebuklus. 
Išsilavinęs žmogus puošia savo visuomenę ir gali platesniu mastu dalyvauti visuomenės kūrybiniame 
praturtinime. 

Šiandien Lietuva siekia sugrąžinti savo kultūrines vertybes, tuo pačiu žengdama į Valstybinę 
nepriklausomybę, kurios pagrindą sudarys demokratinė santvarka. Lietuva, atsistodama šalia kitų 
demokratinių teisinių valstybių, turės įgyvendinti tuos pačius teisinius reikalavimus, kurie egzistuoja 
kitose demokratinėse šalyse. Amerika jau 200 metų stovi kaip pasaulio aukščiausių idealų švyturys, sie- 
kiant teisės ir teisingumo. 

Amerikietiškoje kultūroje, visose gyvenimo srityse, o ypatingai akademiniame pasaulyje nesąžinin- 
gas elgesys sukelia didžiulį pasipiktinimą, reikalaujantį atitinkamo baudžiamojo atgarsio. Nuo mažens 
griežtai kovojama prieš bet kokius įpročius, kurie laikomi teisingumo pažeidimais, o suaugusiųjų tarpe, 
viešame gyvenime jau ir kalbos apie tai negali būti, nes visuomenė šventai tiki, kad ji yra pastatyta ant 
tvirto teisingumo pagrindo (pamato). 

1960 metais Amerikoje prasidėjo galingi judėjimai, kurie stengėsi atitaisyti didžiules socialines neteisy- 
bes prieš negrus, indėnus, kitas tautines mažumas. Šiandien tie aukščiausiojo teisingumo siekiai taikomi 
visiems gyventojų sluoksniams: neturtingiesiems, sergantiems ir invalidams, karo veteranams, bena- 
miams, tautinėms mažumoms, t. t. 

Didžiulių socialinių problemų išsprendimas negalėtų įvykti, jeigu nebūtų visuomenės susitarimo, kad 
tai yra aukščiausias siekis ir jeigu toks pagrindas nebūtų vientisas per visas visuomenės dalis ir nuo 
mažens į gyvenimo pasąmonę įtvirtinamas. 

1977-ųjų metų prezidento Niksono atsistatydinimas iš Amerikos prezidento pareigų skausmingai 
parodė, kad nė vienas žmogus, nesvarbu, kas jis yra, kokias privilegijas ir aukštas pareigas jis turi, negali 
būti atleistas nuo teisingumo reikalavimų. 

Lietuviškoje kultūroje, prieš jos pradėtą sistemingą naikinimą, moralė ir etika buvo taip pat tvirtai 
įsąmoninta į visuomenės gyvenimą. Nepriklausomoje Lietuvoje visose mokyklose vyko dorovinis auklė- 
jimas, kuris papildydavo dvasinį auklėjimą katalikiškoje Lietuvoje. Susipažinus su lietuvių liaudies pasau- 
lėjauta, randame, kad lietuvis per šimtus metų negalėjo savęs įsivaizduoti kitaip, kaip tik sąžiningą, dorą, 
darbštų, nuoširdų ir vaišingą žmogų. Tai buvo aukščiausios mūsų kultūros vertybės, lietuvių liaudies per 
1000 metų sukurtos ir padovanotos visoms ateities kartoms. Nuo 1940 metų mes, kaip tauta, buvome 
apiplėšti ir šiandien pergyvename skaudžias šios vagystės pasekmes... 

Gal rimčiausia priežastis, kodėl reikia labai rimtai susimąstyti dėl akademinio nesąžiningumo yra 
tame, kad čia vyksta ne tik savęs ir dėstytojo apgavimas, bet kitų visuomenės narių apiplėšimas. 

Pirmiausia, apiplėšiami tie studentai, kurie labai sąžiningai mokėsi ir su dideliu sąžiningumu ateina 
laikyti egzaminą. 

Antra, normalioje visuomenėje sunku pagalvoti, koks gali būti mokytojas, mokslininkas, gydytojas, 
kuris, būdamas nesąžiningu studentu, nėra įgijęs tų žinių, kurios privalomos jo specialybei. Todėl plačiąja 
prasme per akademinį nesąžiningumą apiplėšiama visa visuomenė, nes nesąžiningas, nedoras ir neišsi- 
mokslinęs gydytojas, mokytojas, inžinierius silpniau gydo, prasčiau mokytojauja, pavojingą tiltą projek- 
tuoja, ir t. t. 

Kartais jaučiasi, kad mūsų lietuviškoji visuomenė yra kaip didžiulis kaimas, kuriame neapsieinama 
be pletkų ir apkalbėjimų. Man teko patirti, kad Kauno visuomenėje pasitaiko nemažai žmonių, kurie 

bando apjuodinti kitų darbą, kitus apkalbėti, o ypatingai nepraleidžia dabar progos, kada gali kažką nei- 
giamo pasakyti apie Vytauto Didžiojo Universitetą ir ieškoti priežasčių kitus pažeminti. Štai, keletą dienų 
po egzaminų, girdėjau tokių paniekinamų pasisakymų: „Jūs galvojate, kad jūs VDU ugdysite kažkokias 
asmenybes? Tai tik gražūs žodžiai be prasmės, šie studentai visai nesiskiria nuo KPI, KMA, VISI ar kitų 
studentų. Čia tos pačios „špargalkos“ tie patys tinginiai ir nesąžiningumo bruožai“. 

Pirmiausia, manau, kad toks kaltinimas yra neteisingas ir nemoralus. Dažnai tie suaugusieji žmonės, 
kurie dabar rimtai nežiūri į studentišką nesąžiningumą, patys nebuvo kitokie studentai ir dažnai priversti 
nesąžiningai elgtis. Tai skaudi nenormalios visuomenės išdava ir jeigu mes siekiame normalios demokra- 
tinės, sveikai veikiančios visuomenės, reikia pradėti tai keisti. 

Be to, neteisinga ir nenormalu visą grupę pasmerkti už kelių asmenų nusižengimus. Aš nemanau, kad 
visi studentai yra nesąžiningi ir nemanau, kad visi negalėtų būti ypatingai dori ir sąžiningi, taip kaip mes 
visi idealiai įsivaizduojame sąžiningą, darbštų, aukštos moralės ir etikos lietuvį. Problema ne lietuvyje 
studente, problema vėl primestoje, nihilizmo ir ne moralės pagrindu sukurtoje visuomenėje. 

Jeigu mes visi sutinkame, kad yra nesąžiningumo problema, kad turėtų egzistuoti visuomenė ir aka- 
deminis pasaulis, kuris pagrįstas tiesa, etika, sąžinės laisve, tada neturime pasirinkimo, kaip tik tai keisti, 
pirmiausia pradėdami nuo savęs. 

Mieli studentai, neleiskite, kad apkalbėjimai ir pažeminimai būtų pateisinami. Pradėkime naujai, 
atmesdami tokius bjaurius papročius, kuriuos mes savaime suprantame, kaip nedorus, nenormalius ir 
žeminančius žmogų, bei visuomenę. Suprantu, ši problema gili ir gal nebus lengva jos atsisakyti. Manau, 
kad tai pareikalaus iš dėstytojų labai rimto nusiteikimo ir pasiryžimo su šia problema kovoti. 

Turbūt norėtumėt mane paklausti, argi jau tikrai Amerikoje visi studentai tokie sąžiningi ir „špargalko- 
mis“ nesinaudoja ar kitaip nedorai nesielgia egzamino metu? Žinoma, ne visi geri ir sąžiningi studentai ir 
Amerikoje, bet jie visi žino, kad jeigu jie akademiniame gyvenime pasirenka nesąžiningą elgesį, tai žaidžia 
labai pavojingą žaidimą, kurį pralaimėję turės labai rimtų jiems pasekmių. Universiteto profesoriai 
privalo tokius studentus pašalinti iš kurso ir tai pasikartojus, jie šalinami iš universiteto. Vytauto Didžiojo 
Universitetas, pradėjęs rimtą darbą, save pavadinęs tikrąja akademine institucija, neturi kito pasirinkimo, 
kaip tik taikyti tokias pačias sankcijas už nusižengimus prieš akademines taisykles. Turiu didelių vilčių, kad 
visos mokyklos, ypatingai aukštosios, pradės matyti šią problemą, kaip labai rimtą ir dės daug pastangų ją 
išrauti už šaknų. Lietuva yra verta pačių geriausių aukštųjų mokyklų. Lietuva yra verta labai sąžiningos ir 
doros studentijos, kuri sugebės atstatyti kilnią ir dorą, šviesią ir kultūringą mūsų brangią Lietuvą. 

VDU archyvas, f. 1, ap. 1, b. 5, L. 2-5. Rankraštis, originalas. 


VDU Atkūrimo tarybos posėdžio, 
įvykusio 1989 12 27 d., 15 h 


Protokolas Nr. 10 
Senato rinkimai 


Akad. J. Vilemas - informacija apie MA Prezidiumo ir VDU Atkūrimo tarybos nutarimą rinktų 30 
atkūrimo narių įvedimą į Senatą in corpore ir kitų 14 žmonių išrinkimą papildomai į vakantines vietas. 

Dalyvauti pakviesti: Tarybos nariai, MA institutų direktoriai, žymūs Respublikos mokslininkai. 
Apsvarstyta dviejuose posėdžiuose. 

Doc. A. Karoblis - visus klausimus turi spręsti Taryba. Kodėl pasirinkti direktoriai? Pažeidžiamas sta- 
tutas. Senatas sudaromas pariteto pagrindais (43 nariai) iš Tarybos (cituoja statuto 12-1). Įvyko rinkimai 
Atkūrimo tarybos P. C. ir 41 išeivijos mokslininkai. Siūlo: 1) pataisas statute; 2) rinkėjai (kas rinks). Pro- 
cedūrai nepasiruošta. 

Akad. V. Statulevičius - humanitarai į Tarybą nepateko - jų Kaune nėra. Nutarta įvesti 12 žmonių iš 
Vilniaus. Dominuoja pakolkas medikai ir technikai. Galima buvo statutą pakeisti. Į Čikagą irgi pateko 
gana atsitiktiniai žmonės - kas galėjo - nuvažiavo. Nutarta - prezidiumą + po 2 žmones iš institutų - imti 

pagrindu. Vyrauja nuomonė - papildyti 12 žmonių iš Vilniaus. Šiandien galima pasitarti iš naujo, tačiau 
buvo nutarta pakviesti akademijos žmones. 

Akad. J. Vilemas - Čikagoje rinkimai buvo paskelbti paskutiniu momentu. 

Prof. V. Paliūnas - nesutinka su dienotvarke. Kas nustatė tą 12 skaičių? Tai žmonės iš pašalės. 

Akad. V. Statulevičius - Atkūrimo taryba - vien kauniečiai. U-tas ne tik Kauno. 

Doc. G. Kostkevičius - iškyla juridiniai momentai. Balsavimuose (1-me, 2-me) etapuose rinkimų 
nebuvo kvorumo. Susitikime MA-joje procedūra buvo suderinta. Jeigu 1989 m. spalio 27 d. visos trys 
šalys (Atkūrimo taryba, Centras, MA) suderino rinkimus. Ginčų nebuvo. 

Prof. A. Antanavičius - reikia uždaryti u-tą išeitų, nes viskas neteisėta! U-te nėra tvarkos. Prasideda 
kalbos, ginčai, bet niekas neparuošta. Retai gaunu informaciją. Ne visi kviečiami į posėdžius. 

Doc. J. Vaičiuvėnas - humanitarų turi pagausėti, nusižengiama statutui - reikia išrinkti Senato pir- 
mininką. Trūksta informacijos apie svarstomus klausimus. Humanitarais būtina papildyti Senatą. 
Darbas buvo Kauno plotmėj, nes U-tas atkurtas Kaunui ir Kaune. P. C. atstovai turėjo dalyvauti visuose 
posėdžiuose. 

Prof. J. Blužas - nereikia grįžti į istoriją. Reikia papildyti Senatą trūkstamomis specialybėmis, nekomp- 
likuokime padėties. 

Doc. M.Venslauskas - laikytis raidės jau nebetikslinga. Galimas kompromisas - jį reikia rasti. 48 moks- 
lininkai išeivijos [išrinkti ], tą patį turime turėti patys. Kiek Senato narių išeina iš Senato? Negalime išvesti 
iš Senato kauniečius, rinktus visuomenės. Papildyti būtina iš Vilniaus. 

Akad. L. Kairiūkštis - kas yra Senate? Susidariusias vakancijas užpildyti. 

Prof. A. Smailys - ginčai įsižiebia nebe pirmą kartą. Reikia norėti gero U-tui, o ne sau. Kai kurie to 
siekia sau. Rinkimus reikia skaityti teisėtais. Reikia kvorumo. Ne visi lankosi posėdžiuose. Atkūrimo 
taryba yra patvirtinta taryba. Kauno interesai turi būti pasiimti dėmesin. U-tas technizuojasi, o kuriam 
humanitarinį. Atsižvelgti į Kauno poreikius. 

Akad. J. Vilemas - negalima kelti aukščiau reikalo savo ambicijas. Reikia Kaunui humanitarų. 

Pagarsinamas Atkūrimo tarybos narių ir papildomų sąrašas - akad. J. Vilemas. 

Informatikos f-to įkūrimo klausimu"?!. Tuo tikslu papildoma informatikais. 

Akad. V. Statulevičius - atėjo žmonės, kurie domisi, kuriems rūpi U-tas. MA stovi nuošaliai, neutraliai. 
Ji irgi nori prisidėti prie U-to atkūrimo ir darbo. Atkūrimo tarybą reiktų papildyti reikiamais profesoriais. 
Galima pasiūlyti ir daugiau narių. 

Doc. A. Karoblis - rašoma visuose laikraščiuose apie kvorumo nebuvimą ir t. t. Kandidatūros Taryboje 
svarstytos nebuvo. Siūlau įtraukti doc. Kajacką iš kunigų seminarijos, doc. Tomą Sodeiką, užsienio kalbų 
koordinatorių filologijos mokslų kandidatą vyr. dėstytoją A. Makarevičių. Tiksliųjų mokslų - Senate tik 
du matematikai nuo Lietuvos - įtraukti Br. Grigelionį, fizikai - Dagį, Matulionį, fizikos mokslų kandidatą 
Abišalą, ekonomikos - prof. Zakarevičių. - J. Šatas, doc. A. Lukoševičius (vilnietis), doc. Grižas (Vilnius). 

Prof. A. Smailys - balsuojantieji galėtų pateikti savo pasiūlymus. Jūs, Karobli, pateikiate sąrašą, o kitus 
kritikuojate. Vyskupą Kalvaną įtraukti. 

Akad. V. Statulevičius - dėstantys U-te žmonės įeis į U-to Senatą automatiškai. 

Akad. A. Buračas - kalba dėl kriterijų. Reikalai juda į priekį. Svarbiausia - kryptys. Tuo požiūriu struk- 
tūra neišlaikyta. Realiai norimų krypčių galima nesudaryti iš pradžių. Reikia katedrų koordinatorių. 
Senato nariai - realiai dirbantys U-te, turintys kompetenciją. Nežinoma, kas atrinko tas kandidatūras. 
Galime prarasti labai svarbias kandidatūras. Gali ir jie, siūlomi žmonės, nesutikti dirbti. 

Doc. G. Kostkevičius - 1989 09 26 d. atsirado žmonės pagal anketas. Žmonės siūlė kandidatūras. 
Spalio 13 d. - ekonomikos mokslų atstovai. Informatikai rekomendavo savus žmones. Gamtos - apklausti 
buvo ir sutiko balotiruotis. Spalio 27 d. pristačiau kandidatūrą doc. Batūros. G. Šerkšnas irgi buvo prista- 
tytas. Čikagos simpoziume irgi šios kandidatūros buvo apžvelgtos. 

Akad. A. Buračas - vienas teisininkas - per maža. Reikia jų daugiau. 

Akad. J. Vilemas - nepūsti tų grupių, nes neįmanoma surinkti žmonių. Darbą vykdo tik saujelė žmonių. 
Neturim dekanų, katedrų vedėjų. Valdo vienas žmogus, nes taip jam ir primesta. Negalima išplėsti grupės 
begalybės. Negalėsime dirbti. Užblokuota siuntimas ir skelbimas konkurso. Geras dalykas - įeis į Sen[a]tą. 

Akad. A. Šileika - neturime vilniečiai moralinės teisės balsuoti. Atsiradom posėdyje be reikalo. 

Akad. J. Vilemas - prašo nepribaigti jo savo kaprizais. Atsisako vadovauti toliau tokiam U-tui. 


“! Rankraštyje sakinys pabrauktas raudonu tušinuku ir pažymėtas Nr. 2. Gali būti, jog posėdžio metu šis klausimas svarsty- 
tas, bet sekretorė svarstybų neužrašė. 

Doc. G. Kostkevičius - prašo nerodyti ambicijų, padėti išspręsti problemą. Iki Čikagos rinkimų sąrašas 
uždaromas - toks buvo pasiūlymas. Sąrašą mes balsavimo keliu galime praplėsti. 

Akad. V. Statulevičius - daug žmonių mes pažįstame. Jie žinomi Respublikoje. 

Akad. L. Kairiūkštis - visi veržiasi į Senatą. Nemačiau mokslų kandidatų Senate pasaulyje. Senatas 
sveria pateiktus projektus. Siūlo neįtraukti [mokslo] kandidatų, o tik profesorius. 

Akad. V. Statulevičius - visi žmonės aptarti, suderinti ir Čikagoje. 

Akad. J. Vilemas - buvo aktyvus noras dalyvauti formavime VDU-to. Reikia toliau formuoti U-to 
struktūrą. Situacija keisis. 

Prof. V. Areška - gavo barti iš J. Kubiliaus už VDU-to kūrimą. Labai daug padarė Centras, paskatinęs ir 
Tarybą pasireikšti. Vilniaus žmonės sveikina kauniečių iniciatyvą. Stebėtis bet kokia polemika nebereikia: 
visur demokratija. Negalime legaliai kurti nei nepriklausomos Lietuvos nei U-to. Įjungti į balsavimą aka- 
demikus. Daugiau profesorių ir pradiniame etape. Vilniaus pasiūlyti literatūrologai yra aukščiausio lygio. 
Kviečia laikyti idėją aukščiau ambicijų. J. Vilemas taria ačiū už iniciatyvą, nuveiktą darbą. Reikia pritarti 
rektoriui, jo idėjas realizuoti. 

Prof. K. Miškinis - prašo atsižvelgti į reikalingą discipliną - pedagogiką. 

Susirinkę neleidžia doc. A. Karobliui daugiau kalbėti. 

Prof. A. Buračas siūlo įrašyti: A. Lukoševičius, prof. akad. Grigelionis, Grižas. 


Balsavimo procedūra: išrenkami 14 žmonių (kas surenka daugiausia balsų). 10 pavardžių išbraukiame; 
galima įrašyti ir kitas pavardes. 


Senato pirmininkas - rinkimai. Siūlo akad. J. Vilemas rinkti 1 metams. 

Komiteto ryšiams su užsieniu - doc. K. Stoškus, doc. G. Kostkevičius, akad. K. Antanavičius, prof. Pra- 
nevičius, prof. Kairiūkštis, v. d. A. Makarevičius. 

Doc. G. Kostkevičius - Čikagoje siūlyta išsirinkti pirmininką, o vicepirmininkas — A. Avižienis, jau 
išrinktas. 

Nutarta: (rektorių| rinkti 1 metams ir kartu įpėdinį - Senato pirmininką. Akad. J. Vilemas siūlo 
prof. Baltrušį; akad. Brėdikis siūlo prof. A. Smailį; doc. M. Venslauskas - prof. V. Paliūną. Doc. G. Kostke- 
vičius siūlo vyriausią Senato narį - prof. Baltrušį; Antanavičius - Paliūną. 


Dėl rektoriaus: 

Akad. J. Vilemas - prof. Damušis atkrito dėl amžiaus. Kad veržiuosi į rektoriaus kėdę - neteisinga. 
Buvo variantas - atvažiuos prof. A. Avižienis. Jei nesutiksime kas nors - būsime apšaukti priešais. Ryšiai 
ir pagalba iš Vakarų reikalingi. Jis gali pasilikti Lietuvoje 2 metus. Jei prof. A. Avižienis balotiruosis - aš 
nusiimu. 

Akad. V. Statulevičius - J. Vilemas profesoriui Avižieniui pasiūlė tą vietą. Dėl Statuto ir kitų panašių 
klausimų akad. Avižienis. Būtų gerai, kad būtų net ir du rektoriai ar vienas užleidžia vietą kitam. 

Doc. M. Venslauskas - yra profesoriai užsieniečiai Kašuba, Vaštokas, Šmulkštys. Prašo jų nuomonės. 

Prof. Šmulkštys ir kt. - turi būti atviri rinkimai. 

Akad. L. Kairiūkštis — kėlė triumvirato idėją kadaise, bet kai yra tolerancija, aukštas demokratumo 
lygis, gali būti dviejų rektorių idėja. Žinant [Sovietų] Sąjungos tarnybas ir tvarką, vienas prof. A. Avižienis 
nesugebės. Galima būtų matyti ir toliau - dviumviratą. 

Doc. G. Kostkevičius - 8 Senato nariai buvome susitikę Čikagoje ir 5 nariai Bostone - procedūrą 
nori pristatyti kaip jų nuomonę. Iki 1990 01 01 d. paskelbti rinkimus. Iki 02 15 d. iškelia kandidatus. Iki 
03 01 d. - 1 mėn. tarpas apsigalvoti. Nuo 1990 03 15 - rinkimai, 04 28 rezultatai paskelbiami, gegužės 
mėn. - rektoriaus inauguracija. Reikalinga rinkimų komisija. Rektorius turi teisę pasirinkti prorektorius. 
Prašo pakeisti - rektoriaus pristatytas kandidatūras tvirtina balsavimu, nepatinkamą kandidatūrą atmeta. 
Finansavimas - sudaryti su kitais universitetais sutartis. Palubinskas ir Avižienis sutarę sudaryti sutartį 
su Amerikos informacijos agentūra. Informuoja apie bendruomenės paramas (pvz. KMA, KPI), o U-tas 
nėra prašęs pinigų (50-60.000 dolerių gali išskirti). Susidomėjimas VDU-tu yra didelis. American Studies 
Centre - kiekvienoje šalyje teikia informaciją. Bet yra valstybinių kliūčių. LPC jau inkorporuotas į JAV 
Lietuvių centrą. Tai Amerikos šaltiniai vystant VDU-to bazę. 

Prof. V. Areška - du rektoriai - gera mintis, bet gali atrodyti, kad nepasitikim A. Avižieniu. Mano, kad 
neskubėti galvoti apie A. Avižienį, nes amerikonai yra turtingesni, o mes biedni. Užsienio pilietis gali 
vadovauti įstaigai - geras precedentas. Kolega Vilemas po 1-2 metų grįžtų. Senatas padės susiorientuoti. 
Mes sugebam užsieniečius geriau pagerbti ir aptarnauti. Karštai agituoja už Avižienių šeimą. 

Akad. J. Šmulkštys - nenori pasisakyti prieš A. Avižienį, bet kam turi kategoriškai sakyti - neims rek- 
toriaus pareigų, jei neleis pasirinkti prorektorių. Šis klausimas yra kompromisinis balansas tarp dviejų 
pusių. Nemano, kad 2-3 jų galvų [valdomas] universitetas būtų efektyvus. Reikia vieno. Bent prorektoriai 
turi būti būti vietiniai, arba atvirkščiai. 

Akad. A. Buračas - natūralus balansas - Senatui vadovauja viena šalis, U-tui - kita. Kaip padėti huma- 
nitarizavimo procesui. Yra galimybė teikti pagalbą per nevyriausybinius ryšius. Reikia pateikti paraiškas. 
Reikia kiek galima greičiau kreipti fondus VDU-to bazei. Senatas ir rektorius - iš skirtingų sistemų. 


[Balsų skaičiavimo rezultatai: ] 


192 


Balsų skaičiavimo komisija: 


Prof. A. Smailys (pirmininkas) 
V. Vaičiuvėnas (sekretorius) 
K. Stoškus (narys) 


Balsavimui išdalinti 42 biuleteniai. Balsavimo dėžėje po balsavimo rasta 42 biuleteniai, iš kurių 4 pri- 
pažinti negaliojančiais. Tokiu būdu balsavime vertinti 38 biuleteniai. 

Balsavimo rezultatai. Balsai pasiskirstė sekančiai: 

a) VDU Atkūrimo tarybos ir Pasaulio lietuvių kultūros, mokslo ir švietimo centro valdybos narių rin- 
kimuose į akademinį Senatą (balsuojant už visą sąrašą). Visi 42 biuleteniai patvirtina 34 išrinktus Senato 
narius. 

1. Butkus A. 

2. Butkus V. 

3. Marčėnas R. 

4. Misevičienė J. 

5. Patackas A. 

6. Radzevičius A. 

7. Stauskas VI. 

8. Stoškus K. 

9. Antanavičius K. 


10. 
11. 
12. 


Buračas A. 
Gronskas VI. 
Zakarevičius P. 


13. Antanaitis V. 


14. 
15. 
16. 
17. 
18. 


Baltrušis R. 
Bukauskas F. 
Gutmanas A. 
Kairiūkštis L. 
Pileckis S. 


19. Venslauskas M. 


20. 
21. 
22. 
23. 
24. 
25. 
26. 
27. 
28. 


Kostkevičius G. 
Statulevičius V. 
Šeinauskas R. 
Karoblis A. 
Masiokas St. 
Paliūnas V. 
Petrikis S. 
Pranevičius L. 
Ragulskis K. 


29. Vilemas J. 


30. 
31. 
32. 
33. 


Brėdikis J. 
Klumbys L. 
Mickis A. 
Smailys A. 


34.Vaičiuvėnas V. 


"2 Šiame fragmente panaudoti balsų skaičiavimo komisijos protokolo, prijungto prie posėdžio protokolo, duomenys (1. 6-9). 


320 


VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


Atskiruose biuleteniuose gavo po vieną balsą „prieš“ Karoblis A., Masiokas St., Paliūnas V., Petrikas S., 
Klumbys L., Vaičiuvėnas V., Mickis A., Venslauskas M., Kostkevičius G. 


b) Papildomuose rinkimuose į VDU Senatą balsai pasiskirstė sekančiai ( + „už“; - „prieš“ ( ) „viso“) 
1. Kubilius V. +37 -1 (38) 
2. Žygas A. +33 -5 (38) 
3. Vėlius N. +31 -7 (38) 
4. Kaminskas V. +31 - 7 (38) 
5. Zalatorius A. + 29 - 9 (38) 
6. Zinkevičius Z. + 29 - 9 (38) 
7. Tyla A. +28 - 10 (38) 
8. Šatas J. + 27 -11 (38) 
9. Vanagas A. + 27 - 11 (38) 
10. Kontrimavičius V. + 25 - 13 (38) 
11. Telksnys L. + 25 - 13 (38) 
12. Krikštopaitis J. +24 -14 (38) 
13. Janulaitis A. +22 - 16 (38) 
14. Kulys J. +21 - 17 (38) 
15. Kučinskas V. + 19 - 19 (38) 
16. Daugėla V. + 19 - 19 (38) 
17. Batūra A. + 18 - 20 (38) 
18. Grigelionis + 16 - 22 (38) 
19. Mockus J. +15 - 23 (38) 
20. Merkienė I. +12 - 26 (38) 
21. Miškinis K. +12 - 26 (38) 
22. Lukoševičius + 110 - 28 (38) 
23. Šerkšnas G. +9 - 29 (38) 
24. Grižas R. +8 - 30 (38) 
Papildomai balsavimo biuleteniuose įrašyta: 

Kajackas doc. 2 

Sodeika "Tomas 1 

Makarevičius 1 

Abišala 1 


Išvada: papildomuose rinkimuose į VDU akademinį Senatą išrinkti balsavimo rezultatų sąraše įrašyti 
14 asmenų (aukščiau horizontalaus brūkšnio), gavę daugiausiai balsų. 
Senatas yra! Vienbalsiai priimtas ir nuo šiol - nebelaikinas, pastovus. 


[Kiti klausimai:] 


Akad. J. Vilemas - papildyti iš sąrašo nariais, bet pasiūlymas atmetamas. Studentai nori dalyvauti 
Senate. 

Akad. L. Kairiūkštis - negali studentai būti Senato nariais. 

Nutarta: leisti iš principo dalyvauti studentams. 

Doc. G. Kostkevičius - statutas mūsų netobulas. Biznismenai nori prisidėti prie U-to. Reikia sudaryti 
globėjų tarybą. Užsienio lietuviai sudarė pakomitetį Statuto tobulinimui. Senatas sprendžia akademinius 
uždavinius, finansai - globėjų uždaviniai. Tarpe - studentai. 

Akad. J. Vilemas - prof. A. Avižienis nori [prorektore] ir prof. Baškauskaitę. Šis duetas neįmanomas. Yra 
pavojus - mes prarandame įtaką. 

Doc. M. Venslauskas - mažai tokių buvo Čikagoje, kurie matė rektorių iš išeivijos. Prof. A. Avižienis 
stato negalimus reikalavimus. 

Akad. J. Vilemas - mums reikia gyventi iki A. Avižienio atvykimo. Prašo tarybos paramos. Bet koks 
šmeižtas - tuoj atspausdina laikraščiai. 

Doc. V. Vaičiuvėnas - diskutuojama [spaudoje] - Senatas, taryba ir kt. 

Doc. A. Karoblis - yra Etikos priežiūros komisija. Jai duoti įgaliojimus. 

Nutarta: paskelbti konkursą dekanams, katedrų vedėjams. 

Pritaria idėjai - Informatikos fakultetas nuo naujo semestro - (vienbalsiai) priimta. Ekologijos-biolo- 
gijos f-to klausimas atidedamas. Senato pirmininko klausimo sprendimas atidedamas. 

Konkursinių komisijų nuostatams paruošti — Šatas, Vaičiuvėnas, Baltrušis, Paliūnas, Vėlius. 

Eile klausimų pateikti pasiūlymai. 


NR. 214. VDU LiETUVOS SENATORIŲ SĄRAŠAS. 1990 M. SAUSIO 17 D. 
AAA, f. 5, ap. 4, b. 13, 1. 1-5. Mašinraštis, nuorašas'93, 


VYTAUTO DIDŽIOJO UNIVERSITETO SENATO NARIAI, 
PASTOVIAI GYVENANTYS LIETUVOJE 
1990 m. sausio 17 d. 


Prof. Vaidotas Antanaitis 

Žemės ūkio mokslų daktaras 

Lietuvos žemės ūkio akademijos Miškų ūkio katedros vedėjas 
Kaunas - Akademija 234324 


Prof. Kazimieras Antanavičius 

Ekonomikos mokslų daktaras 

Lietuvos mokslų akademijos Ekonomikos instituto skyriaus vadovas 
Vilnius 232600, K. Požėlos g. 52 


Prof. Romualdas Baltrušis 

Chemijos mokslų daktaras 

Kauno politechnikos instituto Chemijos fak. Organinės chemijos katedros vedėjas 
Kaunas 233028, 16 divizijos plentas 19 


Akad. Jurgis Brėdikis 

Medicinos mokslų daktaras 

Kauno medicinos akademijos I chirurgijos katedros vedėjas 
Kaunas 233000, Mickevičiaus g. 9 


Prof. Feliksas Bukauskas 

Biologijos mokslų daktaras 

Kauno medicinos akademijos prorektorius mokymo reikalams 
Kaunas 233683, A. Mickevičiaus g. 9 


Akad. Antanas Buračas 

Ekonomikos mokslų daktaras 

Lietuvos mokslų akademijos Ekonomikos instituto skyriaus vadovas 
Vilnius 323600, K. Požėlos g. 52 


Doc. Alvydas Butkus 

Filologijos mokslų kandidatas 

Vilniaus universiteto Kauno Humanitarinio fakulteto Lietuvių kalbos katedra 
Kaunas 233000, Muitinės g. 8a 


Prof. Viktoras Butkus 

Teologijos mokslų daktaras 

Kauno kunigų seminarija [rektorius] 
Kaunas 233000, Trakų g. 1 


Prof. Vladas Gronskas 
Ekonomikos mokslų daktaras 


W Sąraše pateikiami namų adresai ir telefonai, kurie čia praleidžiami. Taip pat išplėsti mokslo laipsnių ir darboviečių 
sutrumpinimai. 

Vilniaus universiteto Kauno Humanitarinio fakulteto Politinės ekonomijos katedros vedėjas 
Kaunas 233000, Muitinės g. 8a 


Dr. Aronas Gutmanas 

Vyresnysis mokslinis bendradarbis 

Kauno medicinos akademijos Neuronų fiziologijos laboratorija 
Kaunas 233000, Mickevičiaus g. 9 


Prof. Eugenijus Arvydas Janulaitis 

Biologijos mokslų daktaras 

Taikomosios demologijos Mokslinių tyrimų instituto direktorius 
Vilnius 232028, Fermento g. 3 


Akad. Leonas Kairiūkštis 

Žemės ūkio mokslų daktaras, profesorius 

Miškų ūkio Mokslinių tyrimų instituto direktorius 
Kaunas 234312, Kauno raj. Girionių paštas 


Doc. Antanas Karoblis 

Fizikos-matematikos mokslų kandidatas 

Kauno politechnikos instituto Aukštosios matematikos katedra, 
Vytauto Didžiojo universiteto rektoriaus pavaduotojas 

Kaunas 233000, Laisvės al. 53 


Prof. Leonas Klumbys 

Medicinos mokslų daktaras 

Kauno medicinos akademijos Nervų sistemos chirurgijos laboratorijos vedėjas 
Kaunas 233007, Z. Januškevičiaus g. 4 


Akad. Vytautas Kontrimavičius 

Biologijos mokslų daktaras 

Lietuvos mokslų akademijos Zoologijos ir parazitologijos instituto direktorius 
Vilnius 232600, Gedimino pr. 3 


Doc. Gediminas Kostkevičius 

Technikos mokslų kandidatas 

Kauno politechnikos instituto Lengvosios pramonės fakultetas 
Kaunas 233028, V. Jūro g. 26 


Dr. Juozas Krikštopaitis 

Vyresnysis mokslinis bendradarbis 

Lietuvos mokslų akademijos Filosofijos institutas 
Vilnius 232600, Gėlių g. 1/46 


Prof. Vytautas Kubilius 

Filologijos mokslų daktaras 

Lietuvos mokslų akademijos Lietuvių kalbos ir literatūros instituto vadovaujantis mokslinis 
bendradarbis 

Vilnius 232055, Antakalnio g. 6 


Prof. Juozas Kulys 

Biologijos mokslų daktaras 

Lietuvos mokslų akademijos Biochemijos instituto direktorius 
Vilnius 232021, Mokslininkų g. 12 


Doc. Rimantas Marčėnas 

Istorijos mokslų kandidatas 

Vilniaus universiteto Kauno Humanitarinio fakulteto Bibliotekininkystės ir bibliografijos katedra 
Kaunas 233000, Muitinės g. 8a 


DoKUMENTAI 


Prof. Algis Mickis 

Medicinos mokslų daktaras 

Kauno medicinos akademijos Farmakologijos katedros vedėjas 
Kaunas 233683, A. Mickevičius g. 9 


Prof. Stanislovas Masiokas 

Technikos mokslų kandidatas 

Kauno politechnikos instituto Energetikos fakulteto Bendrosios elektrotechnikos katedra 
Kaunas 233028, V. Jūro g. 48 


Doc. Joana Misevičienė 

Filologijos mokslų kandidatė 

Vilniaus universiteto Kauno Humanitarinio fakulteto Užsienio kalbų katedra 
Kaunas 233000, Muitinės g. 8a 


Prof. Vytautas Paliūnas 

Technikos mokslų daktaras 

Kauno politechnikos instituto Teorinės mechanikos katedros vedėjas 
Kaunas 233000, K. Donelaičio g. 20 


Algirdas Patackas 
Filosofas 
Kaunas 


Dr. Simas Ramutis Petrikis 

Kauno radijo matavimo technikos instituto direktorius 
Kaunas 233009, 

Savanorių pr. 271 


Prof. Simonas Pileckis 

Biologijos mokslų daktaras 

Lietuvos žemės ūkio akademijos Augalų apsaugos katedros vedėjas 
Kaunas - Akademija 234324 


Prof. Liudvikas Pranevičius 

Fizikos mokslų daktaras 

Kauno politechnikos instituto Radioelektronikos fakulteto Fizikos katedros vedėjas 
Kaunas 233028, V. Jūro g. 50 


Doc. Algimantas Radzevičius 

Filologijos mokslų daktaras 

Vilniaus universiteto Kauno Humanitarinio fakulteto Lietuvių kalbos ir literatūros katedra 
Kaunas 233000, Muitinės g. 8a 


Akad. Kazimieras Ragulskis 

Technikos mokslų daktaras, profesorius 

Kauno politechnikos instituto Mokslinio centro „Vibrotechnika“ mokslinis vadovas 
Kaunas 233000, A. Mickevičiaus g. 11 


Prof. Vladas Stauskas"* 

Architektūros mokslų daktaras 

Statybos ir architektūros instituto Rekreacinės ir landšafto architektūros sektoriaus vedėjas 
Kaunas 233035, K. Baršausko g. 10 


Doc. Krescencijus Stoškus 

Filosofijos mokslų kandidatas 

Vilniaus universiteto Filosofijos katedra 
Vilnius 232000, Universiteto g. 3 


94 "Tekste -Petras Stauskas. 

Akad. Vytautas Statulevičius 

Fizikos-matematikos mokslų daktaras, profesorius 
Lietuvos mokslų akademijos viceprezidentas 
Vilnius 232600, Gedimino pr. 3 


Doc. Juozas Šatas 

Teisės mokslų kandidatas 

Kauno politechnikos instituto Ekonomikos fakultetas, Mašinų gamybos ekonomikos katedra 
Kaunas 233000, Laisvės al. 55 


Prof. Rimas Šeinauskas 

Technikos mokslų daktaras 

Kauno politechnikos instituto Matematinės įrangos katedros vedėjas 
Kaunas 233028, V. Jūro g. 50 


Prof. Laimutis Telksnys 

Fizikos-matematikos mokslų daktaras 

Lietuvos mokslų akademijos Matematikos ir kibernetikos instituto direktoriaus pavaduotojas 
Vilnius 232600, K. Požėlos g. 54 


Dr. Antanas Tyla 

Istorijos mokslų daktaras 

Lietuvos mokslų akademijos Istorijos instituto skyriaus vedėjas 
Vilnius 232600, Kosciuškos g. 30 


Prof. Vytautas Vaičiuvėnas 

Medicinos mokslų kandidatas 

Kauno medicinos akademijos Mikrobiologijos katedros vedėjas 
Kaunas 233007, Z. Januškevičiaus g. 4 


Prof. Aleksandras Vanagas 

Filologijos mokslų daktaras 

Lietuvos mokslų akademijos Lietuvių kalbos ir literatūros instituto direktoriaus pavaduotojas 
Vilnius 232055, Antakalnio g. 6 


Doc. Mindaugas Venslauskas 

Biologijos mokslų kandidatas 

Kauno medicinos akademijos Fizikos-biofizikos katedra 
Kaunas 233007, Z. Januškevičiaus g. 4 


Prof. Norbertas Vėlius 

Filologijos mokslų daktaras 

Lietuvos mokslų akademijos Lietuvių kalbos ir literatūros instituto vyr. mokslinis bendradarbis 
Vilnius 232055, Antakalnio g. 6 


Akad. Jurgis Vilemas 

Technikos mokslų daktaras, profesorius 

Lietuvos mokslų akademijos Fizikinių-techninių energetikos problemų instituto direktorius 
Kaunas 233684, Metalo g. 4 


Prof. Povilas Zakarevičius 

Ekonomikos mokslų daktaras 

Vytauto Didžiojo universiteto Vadybos mokslų centro vadovas 
Kaunas 233000, Trakų g. 4 


Prof. Albertas Zalatorius 

Filologijos mokslų daktaras 

Lietuvos mokslų akademijos Lietuvių kalbos ir literatūros instituto vadovaujantis mokslinis bendradarbis 
Vilnius 232055, Antakalnio g. 6 


DoKUMENTAI 


Prof. Zigmas Zinkevičius 

Filologijos mokslų daktaras 

Vilniaus universiteto Baltų filologijos katedros vedėjas 
Vilnius 232000, Universiteto g. 3 


Prof. Arvydas Žygas 

Biologijos mokslų daktaras 

Illinojaus universitetas, Fullbright professor 
Vilniaus universiteto Gamtos fakultetas 


NR. 215. IšŠTRAUKA Iš ALGIRDO AVIŽIENIO LAIŠKO JURGIUI VILEMUI. 
1990 M. SAUSIO 3 D. 


AAA, f. 5, ap. 4, b. 16, 1. 1. Rankraštis, kopija. 


Akademikui Jurgiui Vilemui, 


[...] Po mūsų pasikalbėjmo Lemonte aš toliau pasitariau su šeima ir su savo universiteto (University 
of California LA) vadovybe ir nutariau būti kandidatu VDU rektoriaus pareigoms 1990-91 akademinių 
metų laikui. Darbą galėčiau pradėti atvykęs į Lietuvą 1990 m. gegužės mėnesį, [juos] su JAV Mokslų Aka- 
demijos ir UCLA parama metus praleisti Lietuvoje. Nuoširdžiai dėkoju už paskatinimą šiam žingsniui 
ryžtis ir tikiuosi, kad mums teks sėkmingai bendradarbiauti VDU atkuriant. 


Algirdas Avižienis 


NR. 216. ROMUALDO ZBORMIRSKIO REPORTAŽAS APIE PASITARIMĄ DĖL KŪNO 
KULTŪROS BŪKLĖS VDU. 1990 M. SAUSIO 4 D. 


Zbormirskis, Romualdas. Kaip pavadinsite savo komandą, studentai? In Sportas. 1990 01 04. Nr. 1, p. 3. 


Kaip pavadinsite savo komandą, studentai? 


Jau prieš porą mėnesių ketinau pasidomėti, kokias sąlygas sportuoti turi atkurto Vytauto Didžiojo uni- 
versiteto (VDU) studentai. Tačiau darbas vijo darbą, savaitė bėgo po savaitės... Ir štai prieš kelias dienas 
docentas Vytautas Kontvainis pakvietė atvykti į LKKI, kur surengtas išplėstinis pasitarimas apie VDU 
auklėtinių kūno kultūros plėtojimo reikalus. 

Prieš posėdį instituto salėje įvyko pirmosios oficialios rungtynės universitete. Krepšinio aikštelėje 
varžėsi ekonomikos ir tiksliųjų mokslų fakultetų pirmakursių ekipos. Šįkart pergalę rezultatu 53:44 
iškovojo būsimieji ekonomistai. 

Po rungtynių paprašiau Antaną Karoblį, einantį prorektoriaus pareigas, pateikti truputį informacijos 
apie universitetą: 

- Trijuose fakultetuose (be jau minėtų dviejų, yra dar humanitarinis) mokosi 173 pirmakursiai, tarp 
jų - 4 lietuvaitės iš Lenkijos, Punsko valsčiaus, ir vienas jaunuolis iš Barnaulo. 

Pirmosios kūno kultūros pratybos surengtos spalio viduryje LKKI ir Medicinos akademijos sporto 
bazėse. Mums gali atrodyti, jog šiek tiek vėlokai nuo mokslų metų pradžios, tačiau derėtų ir suprasti, kad 
naujai atsikūrusioje aukštojoje mokykloje - šimtai problemų, ir visas jas išspręsti iš sykio galima būtų, 
turbūt, tik burtininko lazdele mostelėjus. 

VDU studentai bei dėstytojai taria nuoširdžius padėkos žodžius LKKI ir KMA vadovams už suteiktą 
galimybę sportuoti šių aukštųjų mokyklų bazėse, beje, jomis naudojamasi nemokamai. 

Prorektorius pažymėjo, kiek triūso, išmonės įdėjo, laisvalaikio paaukojo, organizuodami kūno kultūros 
pratybas universitete, sudarydami programas, spręsdami bazių reikalus, LKKI profesorius Juozas Šliažas 
ir LMA docentas Vytautas Kontvainis (abiejų pareigos VDU - antrinės). 

Mane visų pirma domino, ar yra universitete naujų, neįprastų bei netradicinių darbo formų. „Žinoma, — 
nedvejodamas atsakė V. Kontvainis, - atsisakyta visų atgyvenusių sąjunginių rekomendacijų bei instruk- 
cijų. Mūsų studentams jau netinka desgolfo KKI darbuotojų parengta bei siūloma darbo metodika.“ O kas 
tinka ir kokie tie nauji keliai? Universiteto vadovybė bei būsimos kūno kultūros katedros dėstytojai ieško 
naujų ir tobulesnių nei anksčiau veiklos formų. 

Nėra normatyvų, pratybų metu nelaikoma jokių normų. Studentai patys pasirenka, kokią sporto šaką 
kultivuoti ar sekciją lankyti, į jų pasiūlymus visad reaguoja dėstytojai. Norinčių sportuoti nestinga, be to, 
universiteto auklėtiniai noriai lanko vakarines treniruotes, dirba individualiai. 

Docentas pateikė keletą apklausos tyrimų duomenų: nuo fizinio lavinimo pratybų atleista tik 0,5 proc. 
studentų; 68 proc. pirmakursių mano, jog sportuoti būtina ir kad kūno kultūra padeda sėkmingiau siekti 
mokslo žinių, tobulėti dvasiškai; 80 proc. mėgstančių sportą universiteto auklėtinių pasiryžę lankyti pra- 
tybas visus 5 studijų metus, daugelis jų linkę sportuoti iki gyvenimo pabaigos. Įdomu tai, jog nemaža dalis 
jaunuolių lanko bendro fizinio pasiruošimo grupes. Jau dabar universitetas gali sudaryti krepšinio, stalo 
teniso, šachmatų, lengvosios atletikos komandas, tik, deja, kol kas į studentų varžybas VDU auklėtinių 
nekviečia... Bet tai pataisomas dalykas. 

Susidariau tokią nuomonę: pirmakursių kontingentas išties sportiškas, tai patvirtino ir V. Kontvainio 
atliktos tyrimų lentelės. 

... Susitikimo dalyviai aptarė dabartinę kūno kultūros būklę, galimybes ir perspektyvas universitete. 
VDU sporto tradicijos buvo tikrai gražios, tik jas reikia vėl atgaivinti. Deja, yra išbrauktų, nemaža užtu- 
šuotų universiteto istorijos puslapių. Juos atkurti, supažindinti visuomenę ketina VDU dėstytojai. 

„„ VDU absolventas, Kauno medicinos fizinės kultūros dispanserio vyr. gydytojas R. Ivaškevičius ir 
buvęs universiteto kūno kultūros katedros vedėjas Z. Vegertas pasidalijo prisiminimais apie Vytauto 
Didžiojo universiteto sportinį gyvenimą prieš daugelį metų, buvusias tradicijas, kurių nevalia primiršti. 
Tais laikais buvo labai populiarios sporto savaitės. Gal dabar reikėtų kartą per mėnesį surengti sporto 
dienas, kurių metu nebūtų paskaitų, o visi dėstytojai ir studentai išeitų pasimankštinti ar pasivaržyti į 
sales, stadioną ir miško takelius. Apie tai ir apie kitas perspektyvas, planus kalbėjo susitikimo dalyviai. 
Jie pažymėjo, jog vienas pagrindinių veiklos tikslų - būtina sudominti ir „užkrėsti“ kūno kultūros liga, 
įrodyti, jog sporto pratybos turi nemažą įtaką ateities gyvenimui, yra žmogaus dvasingumo ugdymo dalis 
tam trečdaliui studentų, kurie dar abejingi fiziniam tobulėjimui. 

Prie ateities planų norėčiau priskirti ir šiuos: pavasarį VDU bus įsteigta kūno kultūros katedra, įkurtas 
sporto klubas „Vytis“ tariamasi su Fizinių-techninių energetikos problemų institutu statyti bendrą sporto bazę. 

Neabejoju, jog atgimusiame Vytauto Didžiojo universitete sporto tradicijas perėmė patikimi žmonės. 


Romualdas ZBORMIRSKAS 


NR. 217. JURGIO VILEMO RAŠTAS KAUNO MIESTO VYKDOMAJAM KOMITETUI. 
1990 M. SAUSIO 10 D. 


VDU archyvas, f. 1, ap. 1, b. 22, 1. 1. Mašinraštis, kopija. 
(1990.01.10 S/13) 
Kauno miesto Vykdomojo komiteto Pirmininkui 


Tikslinant Kauno miesto vystymo generalinį planą prašome numatyti Vytauto Didžiojo Universiteto 
miestelio statybą, parenkant jam vietą Kauno miesto ar arti jo esančiose Kauno rajono teritorijose. Įverti- 
nant objekto svarbą ir visuomenės dėmesį jam, laikome tikslinga kreiptis į miesto visuomenę su prašymu 
pateikti motyvuotus pasiūlymus šiuo klausimu. 

"Tuo pačiu prašome leisti pradėti rengti techninius-ekonominius skaičiavimus Universiteto komplekso 
statybai. Orientacinis užstatomas plotas 200 tūkst. m. Užsakovo funkcijas pradiniame etape vykdys LTSR 
Mokslų Akademijos Fizikinių-techninių energetikos problemų institutas ir Vytauto Didžiojo Universitetas. 


Einantis rektoriaus pareigas Jurgis Vilemas 


DoKUMENTAI 


NR. 218. INFORMACIJA APIE REKTORATO POSĖDĮ. 1990 M. SAUSIO 16 D. 
Valdžios žinios. In Studentų dienos. 1990 02 15. Nr. 1-2 (61-62), p. 2. 
Valdžios žinios 


1990 01 16 įvyko rektorato posėdis, kuriame nutarta: 

- skelbti konkursą etatinėms vietoms užimti. 

- paskirti K. Skebėros stipendiją. Nuo šol vienas iš studentų gaus 20 rb. priedą. 

- atmestas pasiūlymas prie VDU steigti gimnaziją. 

Toliau kuriama biblioteka. Apie 10 000 egzempliorių padovanojo Švietimo ministerijos metodinis 
kabinetas. 

Lieka neaiškūs stojamieji egzaminai. Viską spręs Senato posėdis, įvyksiąs 1990 02 28. 

Net trys Universiteto darbuotojai iškelti kandidatais į LTSR Aukščiausiąją Tarybą: Antanas Karoblis, 
Vytautas Paliūnas ir Egidijus Šiugžda. 


NR. 219. VDU SENATO PIRMO POSĖDŽIO PROTOKOLAS. 1990 M. SAUSIO 17 D. 
VDU archyvas, f. 1, ap. 1, b. 16, 1. 3-6. Rankraštis, originalas. 


11990 01 17 
VDU Senato posėdis)'*3 


[Posėdyje dalyvavo 30 narių] 


Išrenkamas pirmininkas akad. J. Vilemas (visi „už“) 
Sekretorius - doc. J. Misevičienė 


1. Senato komisijų rinkimai 


Revizijos komisija: prof. VI. Gronskas, prof. A. Smailys, doc. J. Šatas (VI. Gronskas pirmininkas). 

Etikos priežiūros komisija: prof. V. Butkus, prof. A. Mickis, doc. K. Stoškus, prof. St. Masiokas, doc. J. Šatas 
(St. Masiokas pirmninkas). 

Socialinio ekonominio vystymo komisija: akad. A. Buračas, prof. P. Zakarevičius, prof. VI. Stauskas, 
doc. A. Karoblis (A. Karoblis pirmininkas). 

Bibliotekos atkūrimo komisija: prof. A. Smailys, A. Patackas, A. Samėnas, prof. V. Žulys (A. Smailys 
pirmininkas). 

Užsienio ryšių komisija: akad. J. Vilemas, doc. G. Kostkevičius, L. Kairiūkštis, J. Misevičienė, J. Kulys, 
A. Žygas, V. Statulevičius (J. Vilemas pirmininkas). 

Konkursinė komisija: prof. V. Paliūnas, prof. V. Kubilius, prof. N. Vėlius, prof. V. Vaičiuvėnas, 
prof. R. Baltrušis. 


2. Senato pirmininkas, pavaduotojas ir sekretorius. 


V. Statulevičius - gautas laiškas iš prof. A. Avižienio, kuris 1990-1991 m. norėtų ir galėtų išstatyti savo 
kandidatūrą VDU rektoriaus pareigoms. Gautas Kalifornijos MA raštas - prof. Avižienis yra išleidžiamas 
darbui VDU-te. Prašo Senato pritarimo, kad Senato pirmininku būtų J. Vilemas. Siūlo Senato pirmininką 
rinkti iki [rektoriaus?] rinkimų (laikinai einantį pirmininką). 

A. Buračas - siūlo akad. J. Vilemą eiti ir rektoriaus ir pirmininko pareigas. 

G. Kostkevičius - siūlo eiti šias pirmininko funkcijas seniausiam Senato nariui. 

M. Venslauskas - jei funkcijos skiriamos, tai pirmininkas turi būti laikinas. Reikia balsuoti, veikti pagal 
statutą. Siūlo pirmininku V. Paliūną. 

A. Buračas - gali būti einantis pareigas ir laikinai einantis pareigas. 

A. Smailys - jei laikytis statuto - siūlyti Žmones; jei išeinant iš statuto ribų - sudvejinti pareigas. 

P. Zakarevičius - siūlo J. Vilemą. 


5 Įrašyta raudonu tušinuku. 

A. Buračas - siūlo balsuoti už pasiūlytas kandidatūras 

Balsuojame: išrinkti akad. Į. Vilemą Senato pirmininku ir pavesti eiti rektoriaus pareigas. 

Išrinktas vienbalsiai Senato pirmininku akad. Į. Vilemas. Tuo pačiu jis įgaliojamas toliau eiti rektoriaus 
pareigas (vienbalsiai). 

A. Buračas - pratęsti rinkimus ir antroje Senato pusėje užsienyje. Siūloma išrinkti pavaduotojus. 

A. Butkus - siūloma pavaduotoju rinkti humanitarą. Siūlo prof. A. Žygą. 

A. Žygas atsisako. 

A. Smailys - reikia humanitarų. Prašyti iš Vilniaus. 

Siūlomi: N. Vėlius (atsiėmė kandidatūrą), A. Vanagas, V. Butkus. 

[Balsuojama:] A. Vanagas - 16; V. Butkus - 16 (paliekami pavaduotojais abu - A. Vanagas ir V. Butkus). 

Sekretorė - išrinkta doc. Į. Misevičienė (vienbalsiai). 

Rektoriaus rinkimų procedūra [nusiųsti į] („Tiesa“ ir „Gimtasis kraštas“) 

Nutarta: šį klausimą pavesti konkursinei komisijai. Suformuoti konkurso skelbimo tekstą. 

Siūlo tekstą G. Kostkevičius (pridedamas tekstas); projektas paruoštas JAV. 


Diskusijos: 

A. Smailys - u-te praktika leidžia išrinkti visus netikėtus asmenis. 

J. Vilemas - prorektoriui rinkti turi būti palikta pilna laisvė. 

S. Masiokas - perskaitytame tekste yra nekurių polemiškų atskirų sakinių, tačiau iš esmės jis geras. 
Būtina laikytis statuto. 

V. Paliūnas - jokių primetimų negali būti. 

G. Kostkevičius - Senatas turi teisę priimti ar atmesti. 

A. Smailys - u-tas VDU yra laisvas. Reikia palikti šį klausimą spręsti Senatui. 

V. Statulevičius - rektorius turi turėti „veto“ teisę. 

V. Kaminskas - kas yra prorektorius? - Prorektorius - tik rektoriaus komanda (pvz., JAV), jo štabas. 
Nuo naujų mokslo metų turėsime ir dekanus. 

P. Zakarevičius - prie rektoriaus yra žmogus, vedantis mokslą ir mokymą. Jis yra [pro]|rektorius. Ar tai 
komanda, - nežinau. Kiti prorektoriai - komanda. 

L. Kairiūkštis - rektorius turi turėti savo komandą. 

Nutarta: komisija tegul pateikia sekančiam posėdžiui rekomendacijas. 

S. Masiokas - rektorius ir prorektoriai - ne u-to priešai. Rektorius turi agitacijos teisę. Senatas - aka- 
deminė pusė ir mes rektoriui neturime prieštarauti. Prorektoriaus yra specifiškos funkcijos. Mokslo ir 
mokymo procesas - vidaus darbas, rektorius - išorė. 

V. Vaičiuvėnas - ar tik rektorius siūlys kandidatūras, ar ir Senatas. Rektorius gali siūlyti Senatui net 
kelis. 

A. Buračas - reikia skelbimo konkursui. Pristato ir rektorius ir Senatas. 

A. Vanagas - reikia duoti rektoriui teisę pasirinkti pačiam, prašant jo pasiūlyti ne mažiau dviejų kan- 
didatų (iš jo pasiūlytų kandidatų). 

V. Kaminskas - pasitraukiant rektoriui, pasitrauks ir prorektorius. 

A. Buračas - informuoti pasaulio lietuvių bendruomenę („Draugas“, „Tėviškė“, „Gimtasis kraštas“). 

G. Kostkevičius - prašo į rinkiminę komisiją įtraukti A. Žygą. 


2. ĮDėl konkursoį dekanams, kai kurių katedrų vedėjams. 


Katedrų vedėjų nesvarstysime šiandien. 

Humanitariniame fakultete - reikia pilnam krūviui dekano. 

A. Karoblis - siūlo įkurti humanitarinį centrą prie VDU (jame - žmonės, dirbantys mokslinį ir 
pedagoginį darbą). Sudaryti šiltadaržio sąlygas - atvykti darbui (min. krūvis 250 h). Veikia informatikos 
ir vadybos centrai, jie uždirba lėšas, galėtume priimti 8-10 etatinių žmonių. Skelbti konkursą Centro 
vadovui (tuo pačiu ir f-to dekanas). Kiti koordinatoriai (pvz. ekonomikos, informatikos, tiksliųjų mokslų) 
eina dekano pareigas. Dekanams skelbti konkursą — didelė prabanga. Reiktų konkurso humanitarinių 
mokslų centrui. 

G. Kostkevičius - yra projektas steigti Kaune išeivijos biblioteką, jos pagrindu - centrą. Gali būti 
surinkti tik atsitiktiniai žmonės. 

A. Smailys - dekanas turės darbo. Negalima painioti centro su fakultetais. 

L. Kairiūkštis - centrų nereikia, nes galima fakultete daryti savo tvarką. 


DoKUMENTAI 


V. Kaminskas - reikia skelbti konkursą dekanams. Mums reikia mokslo daktarų, profesorių. 

V. Stauskas - dauguma dėstom 0,5 metų. Studentai pasigenda dekano. 

A. Buračas - ieškome žmonių, kurie galėtų vadovauti. 

J. Vilemas - būtini dekanai; vedėjai turi būti renkami. 

Nutarta skelbti 

1) dekanų konkursą (esamiems 4 fakultetams: humanitarinių, tiksliųjų mokslų, ekonomikos, 
informatikos 

2) katedrų vedėjų katedroms: užsienio kalbų, kūno kultūros, fizikos-matematikos (?), informatikos (?). 

M. Venslauskas - informuoja apie Ekologijos-biologijos fakulteto kūrimo procesą. 1990 m. sausio 17 d. 
įvyko susirinkimas. 

Laiškas apie Filosofijos-teologijos f-to steigimą (laiškas pridedamas)"“ - pas M. Venslauską. 

Informacija (J. Vilemas). 

Ar leistis į derybas dėl Įudaistikos fakulteto? Smailys - nereikia. Vanagas - judaistika ir mūsų lietu- 
vių kultūros dalis. Paliūnas - nereikia bijoti. Turėtų būti tik judaistikos katedra. Vaičiuvėnas - reiktų 
5-10 mėn. informacijos. Statulevičius - reikia paklausti ir Zingerio. 

V. Statulevičius - kiekvienas dėstytojas, studentas gali rašyti savo įspūdžius apie renkamus žmones. 

V. Butkus - hebrajų kalba [judaistikos katedroje?] privalomas dalykas. 

S. Masiokas - ir geriems pasiūlymams reiktų susitarimo. Reikia paspartinti Teologijos f-to klausimą. 

Nutarta: išklausyti siūlytojų informaciją susirinkus. Sekančiam Senato posėdžiui - Teologijos fak. ati- 
darymo klausimas. 


Einamieji reikalai. 

Finansai - atlyginimams, stipendijoms, nuomai pinigų yra. Dauginimo aparatūra - 4,5 tūkst. vadovė- 
liams užsienio kalbų. 

Užsienio kalbų dėstymui - apie 20 portatyvinių magnetofonų. 

Atkūrimo tarybos nėra - pasinaikina ir prezidiumas. Reikia rektorato - koordinatoriai + rektorius. 
Rektoratas: Paliūnas, Zakarevičius, Kaminskas, Venslauskas, Žygas, Vilemas, Karoblis. 

Stojamieji egzaminai - pagalvoti apie juos. 

Kazimieras Skebėra atneša u-tui pinigus už išleistas savo knygas (apie 50.000 rublių jau duota). Gal 
įsteigti vardines stipendijas, padėkos formas? Un-to garbės nario klausimai, įrašyti fundatorius lentose, 
knygose. 

Studentai mechanikos olimpiadoje - 3 studentai užėmė 3 pirmas vietas. 

Išsirinkti U-to spalvą (rodo pavyzdžius). U-to pagrindinė spalva - tamsiai žalia + auksinė. 

A. Smailys - raudona derinasi su auksine. 

J. Šatas - nesutinka su balta kepuraičių spalva. 

Paliekam studentams spręsti, pateikus papildomą informaciją (atsako A. Smailys, V. Stauskas, 
dalininkas - Pempė). 

Reikia savo korespondento. Artėja U-to jubiliejus. Korespondencinė grupė: A. Butkus, M. Venslauskas, 
J. Misevičienė. 

M. Venslauskas - pasiimti politinio švietimo namus. 

V. Stauskas - tema sekančiam posėdžiui - tai studentų kokybė, pirmo semestro rezultatai, išdirbti 
bendrą studento strategiją, kas tas laisvas ir nelaisvas studento statusas. Kas ta laisvė? 

Nutarta: sekantis posėdis - susitikimas su studentais. 

J. Vilemas - dėstomų kursų programos būtinos! - su jomis susipažintų visi Senato nariai. 

A. Žygas - perlenkta lazda - jiems pataikaujama per daug. Galutinis sprendimas priklauso akademi- 
kams, bet ne mes pas juos. Išlaikyti profesūros orumą. 

J. Vilemas - susitikime išklausyti jų pageidavimų. Nesiskaitymo su viršininkais banga. 

V. Statulevičius - padarom kartą į semestrą susitikimą su studentais (keli Senato nariai). 

Atviras Senato posėdis - sesijos rezultatų aptarimas. 

V. Kaminskas - susitikti Senatui su studentais. Pristatyti Senatą studentams (visi studentai + visi Senato 
nariai). 

Sekantis Senato posėdis - 1990 m. vasario 14 d. 15 h. Senato posėdis - sesijos rezultatai. 


6 Prie protokolo laiško nėra. 

Politinio švietimo rūmai. Miesto valdžia - atiduoti VDU-tui, bet turto dalybos dar neprasidėjo. Viskas 
priklauso Maskvai. Išsiaiškinti Centro komitete žada J. Vilemas. Tai pirma rimta akcija!*". 


Pirmininkas [parašas] 
Sekretorė [parašas] 


NR. 220. ARVYDO ŽYGO POKALBIS SU INGRIDA SEMAŠKAITE. 
1990 M. SAUSIO 17 D. 


Laimė būti naudingu tautai / Ingrida Semaškaitė kalbina Arvydą Žygą. In Tėvynės šviesa. 1990 01 17. Nr. 3, p. 12. 


Laimė būti naudingu tautai 


Žurnalistės Ingridos Semaškaitės pokalbis su Kauno Vytauto Didžiojo universiteto dėstytoju Arvydu 
Žygu. 


- Štai jau nemažas laiko tarpas, kai girdime apie Jus kaip apie vieną altruistiškiausių užsienio lie- 
tuvių atstovų, pasiryžusį visomis savo jėgomis padėti atgimstančiai Lietuvai. Labai norėtųsi plačiau 
išgirsti apie Jūsų pedagoginę veiklą, dėstomas disciplinas. 

- Lietuvoje dirbu antrus metus. Dabar paskaitas skaitau tik Vytauto Didžiojo universitete. Mano dės- 
tomas dalykas - Įvadas į kultūrinę antropologiją. Tai vakarietiškas kursas, tiriantis žmonijos materialinę 
kultūrą, aiškinantis, kaip žmogus formuoja kultūrą ir kaip ji formuoja žmogų. Kultūrinė antropologija 
ieško bendrų taisyklių, kuriomis remiantis, galima apibūdinti specifines kiekvienos kultūros savybes, 
moksliškai tiria tautinio charakterio, tautinio būdo, etnografinių savitumų sąvokas. Tai viena iš bendro- 
sios antropologijos šakų, susijusi su lingvistika, psichologija, sociologija, tirianti individo ir visuomenės 
santykius, vertindama juos iš fizinės pusės. Kadangi žmogaus neįmanoma suprasti be dvasinės dimen- 
sijos, tuo pasireiškia šios mokslo šakos ribotumas. Tačiau kultūrinė antropologija turi savo pagrindą ir 
teorinę mokyklą. Mes kaip tik apžvelgiame skirtingas mokyklas, idėjas, bendome suvokti, kaip moksliškai 
studijuojama visuomenė ir kultūra. 

Pavasarį vėl žadu dėstyt biochemiją, antropologiją ir imunulogiją Vilniaus universitete. Imunologijos 
kursą skaitysiu anglų kalba. Sostinėje kol kas studentams vedu seminarus. 


- Ar skiriasi dėstytojo darbas Lietuvoje ir Jungtinėse Amerikos Valstijose? Jei taip, tai kuo? Ar 
turite problemų, kurias sunku būtų įveikti? 


- Didelių problemų neturiu. Visą laiką užpildo kasdienis intensyvus darbas. Žinoma, man, kaip ir Lie- 
tuvos žmonėms, tenka susidurti ir su buitiniais sunkumais, kiek atitraukiančiais nuo akademinio darbo, 
atimančiais laiko, tačiau su tuo galima susidoroti. Dėstytojų tarpe turiu labai gerų kolegų, su kuriais galiu 
padiskutuoti apie rūpimas problemas. Darbe gal kiek sunkumų sudaro nekoks žinių perteikimo lygis. 
Amerikoje kiekvienas studentas turi savo atskirą vadovėlį, plačiai naudojasi skaidrėmis, videofilmais, dau- 
ginimo technika. Šių dalykų labai pasigendu dirbdamas Lietuvoje. Negaliu studentams iš anksto reko- 
menduoti visų reikiamų skaitinių, kuriuos jie turėtų perskaityti, kad vėliau kartu galėtume aptarti nagri- 
nėjamas temas. Beveik visas mokymas čia remiasi dėstytojo žinių perdavimu. Tačiau tikiuosi, kad ateityje 
šią spragą bus galima užpildyti. Aukštesniuose kursuose, kai studentų anglų kalbos mokėjimo lygis taps 
geresnis, gal galėsime naudotis literatūra anglų kalba. Dabar stengiuosi skirti studentams rašinius, kad jie 
savarankiškai juose apsvarstytų idėjas, teorijas ir panašius dalykus. 

- Na, o kokie pačių dėstymo sistemų skirtumai? 

- Klaidingai galvojama, kad Vakarų mokymo sistema yra pati geriausia, kad atkurtas vakarietiško uni- 
versiteto modelis Lietuvoje bus vienintelis teisingas. Be daugelio gerų savybių, šis modelis turi ir tokių, 
kurios čia nepritaikomos ir neturėtų būti pritaikytos. Vakarų universitetuose egzistuoja nemaža konku- 
rencija. Itin vertinamas turtingumas, pinigai. Neretai menkinama humanitarinių mokslų reikšmė. Tai 
nudvasina žmogų. Tačiau yra ir labai gerų savybių - tikrai objektyviai vertinamos studentų žinios, sufor- 
muota gera egzaminų sistema. 


7 Praleidžiama posėdžio reziumė. 


DoKUMENTAI 


- Gal trumpai apie ją galėtumėte papasakoti? 

- Kiekvienam JAV universitetų studentui vedami pažymių vidurkiai, kurie lemia, ką žmogus darys 
toliau: galės dar mokytis, ar ne. Tad kiekvienas pažymys, kurį jaunuolis gauna besimokydamas, labai 
svarbus jo ateities akademiniam darbui. Dėstytojai žinias stengiasi vertinti kaip galima objektyviau. 

Amerikoje studentai yra daugiau skatinami dirbti savarankiškai, į daugelį dalykų žvelgti kritiškai. Bet 
ne nihilistiškai. O Lietuvos studentų kritika, kaip nesyk pastebėjau - dažniausiai viską griaunanti, nei- 
gianti, neapgalvota. 

Yra dalykų, labai savitų tik Lietuvos kultūrai, akademiniam gyvenimui, kurie labai reikalingi ir kurių 
negalima prarasti arba pakeisti kitais. Labai norėčiau matyti, kaip akademiniame darbe derinama tai, kas 
yra geriausia Vakaruose ir tai, kas pažangiausia Lietuvoje. Nesiekime vieno kurio absoliutaus idealo, o 
ieškokime jų derinio. 

- Kokį įspūdį Jums paliko mūsų studentai? 

- Mano nuomonė apie Lietuvos studentiją yra tikrai gera. Ir Jungtinėse Valstijose, ir Lietuvoje akade- 
minį jaunimą sudaro daug įvairių žmonių. Yra pasinėrusių į rimtą darbą, ieškančių, yra ir tokių, kuriuos 
reikia pastūmėti, paskatinti. Tačiau dėstytojaudamas niekuomet neturėjau studento, kurio nemėgčiau. 
Manau, kad žmogus, jei jis nuoširdžiai dirba, siekia, ieško, savo kelią suras. Taigi Lietuvos studentai tokie, 
kokie ir turi būti. Nė kiek jie neatsilieka nuo Amerikos studentų, nors mąstymo skirtumų ir pastebiu. 
Pastebiu kai kurių dvasingumo trūkumą, tačiau tas pats egzistuoja ir mano šalyje. Susidariau nuomonę, 
kad visur žmonės, nepaisant, kokioje sistemoje (laisvoje, ar bandančioje pavergti dvasią) išaugę, yra 
panašūs. Jeigu žmogus supranta, kad dvasia, moralė, gerumas yra aukščiausios vertybės, visada bandys jas 
išsaugoti savyje. O tokių žmonių Lietuvos jaunimo tarpe yra. 

Vis pagalvoju, o gal Amerikoje žmonės netgi nėra tokie dvasingi, kaip Lietuvoje. Gerbiu savo lietuvių 
tautą, manau, kad ji turėtų siekti aukštesnių idealų, negu Amerikoje yra siekiama. Pasakysiu, kodėl. Mūsų, 
mažytės tautos, turinčios ilgą kančios istoriją, psichologija skiriasi nuo didelės, galingos tautos, kuri nėra 
kentėjusi, psichologijos. Tos kančios pamokos, kurias gavome, davė suprasti, kad žmogui būtinas idealiz- 
mas, pasišventimas, auka. Mane kartais tiesiog šokiruoja agresyvumas, mandagumo stoka. Ir ne todėl, kad 
Jungtinėse Valstijose to nepasitaikytų, o dėl to, kad mano tautoje šių blogųjų savybių neturėtų būti. Visa, 
kas neigiama, atsiranda tada, kai žmogus su savimi nedirba. 

Lietuvos jaunimas būtų buvęs dar geresnis, jei ne tautos subjaurinimas, sovietizacija, kuri turėjo tikrai 
skaudžių pasekmių, - ir jos yra matomos. Lietuvoje gali būti gyvos tautinės kultūros idėjos. Dvasiniu 
auklėjimu turi būti persunktas visas akademinis gyvenimas. Amerikoje negalima to padaryti, tiek daug 
čia kultūrinių sričių, taip gausu įvairiausių tikybų. Neįmanoma tad kalbėti ir apie vieningą tautinę kultūrą. 

Lietuvos žmonėms šiandien labai svarbu pagalvoti apie santykius, prarastus per 50 metų, suprasti, kaip 
pasikeitusi visuomenė, suvokti jos ryšius su išeivija. Juk ji - reikšminga tautos dalis - be ryšio su Lietuva 
taps sala. Taip pat labai svarbu, kad išeivija padėtų Lietuvai. Ypač reikalinga dabar materialinė pagalba. 
Išeivija daug padėjusi Lietuvai ir, manau, dar daugiau padės. 

- Jūs pirmą kartą Lietuvoje? 

- Ne. Prieš 12 metų buvau atvykęs kaip turistas. 

- O tuomet pamatėte Lietuvą tokią, kokią įsivaizdavot? 


- Iš tėvų pasakojimų, iš senų nuotraukų įsivaizdavau Lietuvą kaip pasakų šalį. Tuomet tikėjausi pajausti, 
kaip etninė kultūra, tos kultūros dvasia paplitusi tarp žmonių. Išeivijoje juk tos idėjos buvo puoselėjamos, 
ypač tarp jaunų žmonių. 

Pirmojo apsilankymo metu man buvo kraupu matyti žmonių baimę, nepasitikėjimą vienų kitais. Šiurpu 
būdavo kalbantis su jaunais žmonėmis, kurie sakydavo, kad Lietuva savo noru pasirinko komunistinį 
kelią. Tai nesiderino su mano jau anksčiau, Amerikoje, suformuota samprata apie Lietuvą, jos žmones. Aš 
netikėjau, kad ji savo noru įstojo į Tarybų Sąjungą, naikino savo žmones, bažnyčias, tikėjimą, vertė visus 
galvoti tiktai viena linkme. Šiandien negaliu atsidžiaugti, kad tokio jaunimo mažai. 

Žinoma, čia nepagyvenęs, negalėjau įsivaizduoti ekologinių, buities problemų. Skaudu matyti, jog 
žmonės neturi elementariausių medicinos reikmenų. Bet tai - ne Lietuvos kaltė. Ji buvo įtraukta į didelės, 
naikinančios, nihilistinės valstybės duobę. Jeigu Lietuva būtų ėjusi nepriklausomybes keliu, ji, man atrodo, 
dabar jau būtų susiformavusi, darbšti vakarietiška valstybė. Nepaisant to, manau, kad Lietuva atsistatys, 
vėl suras savo kelią. 


- Skaitytojams, manau, butų įdomu sužinoti apie Jus daugiau. 

- Mano tėvai išvažiavo iš Lietuvos 1944 metais. Gimiau ir užaugau Čikagoje. Lankiau ten lietuvišką 
mokyklą. Vėliau baigiau Pedagoginį lituanistikos institutą, universitete studijavau antropologiją ir chemiją, 
gavau bakalauro laipsnį, vėliau - magistro laipsnį (iš chemijos ir biochemijos). Dirbau medicininės bio- 
chemijos srityje, dėsčiau Ilinojaus universitete ir Pedagoginiame lituanistikos institute, skaičiau paskaitas 
apie Lietuvos kultūrą. 

- Gal kiek nekuklus klausimas: kiek Jums metų? 

- Trisdešimt vieneri. 

- Jūs nemažai pasiekėte. 

- Nemanau, kad būčiau kuo nors ypatingas. Iš savo senelių, tėvų išmokau darbo etikos. Supratau, kad 
žmogus turi ne vieną progą kažko gyvenime pasiekti. Tik reikia pasišvęsti darbui, idėjai, siekti aukštesnių 
idealų, stengtis padėti kitiems. O svarbiausia - išlikti sąžiningu ir paprastu žmogumi. 

Pagyvenęs Lietuvoje, pamačiau tikrovę, sunkumus, kurie čia yra. Tačiau man Lietuva vis tiek kaip 
svajonė - nuostabi, dvasinga, gili. Niekada nenorėčiau šio jausmo prarasti. Dėl to nesunku čia ir dirbti. 
Didelė garbė dirbti Lietuvai ir jausti, kad mes, augę išeivijoje, toli nuo Lietuvos, galime būti savo tautai 
naudingi. 


NR. 221. VDU REKTORATO POSĖDŽIO PROTOKOLAS. 1990 M. SAUSIO 25 D. 
VDU archyvas, f. 1, ap. 1, b. 20, L. 1-6. Rankraštis, originalas. 

VDU Rektorato posėdžio 
PROTOKOLAS 


1. VDU ūkinė veikla. 


Prorekt. A. Karoblis: S. Nėries 66 esantis žinybinis bendrabutis bus universiteto žinioje. Reikia atlikti 
šio buto remontą. 

7 studentai neturi bendrabučio (gyvena proftechninės mokyklos bendrabutyje). 

Muitinės gatvėje esantys pastatai. Jų restauravimo projektai jau parengti. Buvo planuota įrengti Kultū- 
ros centrą. Miesto valdžia gali skirti pinigų remontui, rangovų ieškotume patys. [Ten] rengti bendrabutį 
užsieniečiams apgyvendinti. Pas Gaputį trečiadienio klausimu nutarta eiti artimiausiu metu. 

[Nutarta] sudaryti komisiją patalpų Muitinės g. įrangos klausimui: 1) Karoblis, Bitinaitis, Stauskas. 

LŪSTI bendrabutis parai studentui kainavo 1 rublį. Ten gyvena 30 studentų. Kaina padidėjo iki 2.30 rb 
parai. 88418 rublių už 4 mėn. Jau turime sumokėti. Ar galima užprotestuoti šį reikalą? LŪSTI kviečia į 
pasitarimą šiuo klausimu. LŪSTI bendrabutyje trečiuose aukštuose pastoviai apgyvendinami lenkai (per 
ekskursijų biurą). 

Zakarevičius: šio klausimo išsprendimui kreiptis reikia į K. Prunskienę. 

[Nutarta] užprotestuoti sąskaitą už LŪSTI bendrabučio nuomą. Imti mokestį už bendrabutį iš stu- 
dentų, išskaitant iš stipendijų. Išsiaiškinti mokesčio dydį. 


2. Mokymo proceso organizavimas. 


A. Karoblis: studentai sesiją laiko pakankamai gerai. Humanitarinių m. fakultete 15 žmonių turi treje- 
tus arba neatsiskaitė. Ekonominių m. fakultete 2 žmonės neišlaikė, 7 su trejetais. Tiksliųjų m. fakultete 12 
žmonių turi trejetus arba neišlaikė. 

[Nutarta] nuo vasario 1 d. studentus priimti su skolos lapeliais. 

Stipendijos: 

M. Venslauskas: turėtume siekti vardinių stipendijų iš užsienio. 

A. Karoblis: K. Skebėra paaukojo studentams 6 tūkstančius rublių. Lenkijos lietuviams, studijuojan- 
tiems VDU, galima pridėti priedą iš šių paaukotų pinigų. 

J. Vilemas: šiuos priedus prie stipendijų vadinkime pašalpomis. 

A. Karoblis: Skebėros stipendiją reiktų mokėti studentams už nuopelnus. 

J. Vilemas: reikia tada sugalvoti kriterijus. Reikia atsiklausti paties dovanotojo, kaip geriau panaudoti 
paaukotus pinigus. 

Nutarta: skirti 1989 / 90 m. pavasario semestre tokio dydžio stipendijas: 

50 rub. - penketukininkams 

40 rub. - be trejetų 

25 rub. - su trejetais išlaikiusiems egzaminus sesijos metu. 


3. Dėl konkurso etatinių dėstytojų vietoms užimti. 


J. Vilemas: sudaryti etatinių dėstytojų vietas nuo naujų mokslo metų. Skelbti konkursą šių katedrų 
vedėjų vietoms užimti: kūno kultūros katedros - profesorius arba docentas. Užsienio kalbų katedros - 
profesoriaus arba docento. 

A. Karoblis: gerus dėstytojus pritraukti į VDU galima mažinant krūvį, sudarant sąlygas dirbti mokslinį 
darbą. Humanitarinių mokslų fak. dekano - profesoriaus arba mokslų daktaro. Konkursą skelbti taip, 
kaip nurodyta VDU statute. Informatikos, fizikos-matematikos ir Ekonomikos fakultetuose bus po 30-50 
studentų. Dėl mažo studentų skaičiaus atsiranda dekano etato problema. Turėtų centrų vadovai, gaudami 
priedą už dekanų pareigas, perimti visą atsakomybę (arba atvirkščiai). Fakulteto dekanai, laikydami darbą 
fakultete esminiu darbu, vadovauja centrams, turėdami dar savo pavaduotojus (darbui centruose). 

J. Vilemas: katedrų vedėjai turi gyventi Kaune. 


Mechanikos olimpiados dalyviams prizininkams skirti 30 rublių stipendiją. 

A. Karoblis: siūlyta prie VDU įkurti gimnaziją. Ruošia mokinius nuo 10 klasės. Tai doc. Jucevičienės 
pasiūlymas. 

J. Vilemas: gimnaziją galima steigti kartu su kokia nors religine organizacija. Galima perimti kurią nors 
vidurinę mokyklą. Idėja gera, bet mes dar nesame pasirengę jos realizuoti šiuo metu. Tai reikėtų daryti 
bent po metų. 


4. Stojamieji egzaminai. Priėmimas. 


V. Kaminskas: į informatikos specialybę priimti 30 žmonių. Egzaminai: 1) lietuvių, 2) fizika, 3) mate- 
matika. Vienodą pereinamąjį balą turintiems duoti testą. 

M. Venslauskas: biologijai-ekologijai 40 žmonių. Egzaminai: 1) lietuvių raštu, 2) biologija, 3) fizika. 

[Ekonomikos fakultetui:] ekonomistai-marketingo specialistai; diplomatai (tarptautinės konstitucinės 
teisės specialistai); menedžmentas. [Egzaminai:] 1) matematika, 2) lietuvių, 3) geografija. 

Humanitarinių mokslų fak. 

A. Butkus: steigti lituanistikos specialybę (25 žmonės), kitoms specialybėms skirti po 25 žmones. Egza- 
minai: 1) lietuvių k. (raštu ir žodžiu lituanistams), 2) istorija. 

Tiksliųjų mokslų fakultetui: 30 žmonių. Egzaminai: 1) matematika, 2) fizika, 3) lietuvių. 

[Nutarta] iki moksleivių atostogų atvirų durų dienomis paruošti informacinį biuletenį. Paruošti iki 
kovo 15 d. 


[5. Kiti klausimai] 


A. Karoblis: gauname 100.000 rublių iš švietimo biudžeto. Dar 100.000 rublių gauta iš Švietimo minis- 
terijos. Gautas pasiūlymas perduoti VDU zoologijos sodą. 

M. Venslauskas: per daug ūkinių klausimų tektų VDU. Atsisakyti šio pasiūlymo. 

Bibliotekininkei surašyti knygas padėjo dar vienas asmuo. Skirti 100 rublių darbui apmokėti. 

Priimti sekretorę pastoviam darbui, nustatyti atlyginimą. 

P. Zakarevičius: universitetui reikia mokslinio sekretoriaus. Mokslinės tarybos nėra. Tas funkcijas gali 
atlikti Senato sekretorė J. Misevičienė. 

J. Vilemas: priimti rektoriaus padėjėją ūkio klausimais. Parinkti kandidatūrą šioms pareigoms. 

NR. 222. HyPATIJOS YčAITĖS-PETKUS PASISAKYMAS DĖL TEOLOGIJOS- 
FILOSOFIJOS FAKULTETO ATKŪRIMO. 1990 M. SAUSIS 


Yčaitė-Petkus, Hypatia. Teologijos-filosofijos fakultetas Kaune (būtinas, bet ne toks, koks buvo kadaise). In Akiračiai. 
1990. Nr. 1, p. 13-14. 


Teologijos-filosofijos fakultetas Kaune 
(būtinas, bet ne toks, koks buvo kadaise) 


Užjūrio lietuvių visuomenėje daug kas džiaugėsi išgirdę, kad Kaune yra atsteigtas Vytauto Didžiojo 
Universitetas. Iki šiol Lietuvoje buvo tiktai vienas tolygus intelektualinio gyvenimo centras. Dabar bus du 
mokslo ir šviesos šaltiniai - ir Vilniuje, ir Kaune (ten jau senokai veikė akademinio lygio kursai, tačiau 
įstaigos, vertos universiteto vardo, vis nebuvo). Šių metų liepos 4 d. Vytauto Didžiojo universitetas - buvęs 
Nepriklausomos Lietuvos pažiba - įgavo juridinį statusą kaip savistovi mokslo įstaiga. 

Universiteto organizatoriai savo gan drąsiame pareiškime pasisakė už akademinės laisvės principus 
ir žada jais tvarkytis. Universitetas viliasi tapti signataru Europos mokslinės bendruomenės dokumento, 
vad. akademine „Magna Charta“. Įgijęs tarptautinį statusą, V.D.U. numato keistis mokslo personalu ir 
studentais su viso pasaulio universitetais. Tai tikrai svarbūs ir labai sveikintini užsimojimai. Viename 
Lietuvos laikraštyje telpa V.D.U. Atkūrimo tarybos pareiškimas. Ten yra prašymas ateiti jiems į pagalbą. 
Lietuviai akademikai ir apskritai sudominti tautiečiai kviečiami prisidėti savo medžiaginiu įnašu, pedago- 
giniu darbu (dėstant universitete savo specialybę) arba savo samprotavimais bei pasiūlymais. 

Atrodo, kad V.D.U-te jau veikia (ar veiks) šeši fakultetai: humanitarinių mokslų, gamtos, fizikos-ma- 
tematikos, verslų (ekonomikos), menų ir informatikos. Sekančiais 1990 metais žadama pridėti dar kelis, 
įskaitant mums rūpimą teologiją-filosofiją. Toks mokslas yra aiškiai reikalingas ir tikrai priklauso visa- 
pusiško universiteto diapazonui. Ypač jis reikalingas turint omeny tą ilgų metų tamsybės bangą - komu- 
nistinį materializmą - kurs slopino tautos sielą. Buvo pasikėsinta panaikinti visas mintis apie tai, kad „ne 
vien duona mes gyvename“. Mūsų įsitikinimu, žmogaus išsilavinimas nėra pilnas, jei jam trūksta susipa- 
žinimo su dvasiniu pasauliu. 

Taigi, Teologijos-filosofijos fakultetas tikrai turi būti atkurtas, tiktai ne toks, koks buvo Nepriklauso- 
moje Lietuvoje. Jis turi būti organizuojamas ne pagal vienos kurios religijos pasaulėžiūrą, bet visiškai 
naujais pagrindais. Pasikeitė laikai, o per tuos 50 su viršum metų pasikeitė ir Lietuvos gyventojų sąstatas, 
jų religiniai (ar anti-religiniai) įsitikinimai. Kai Lietuva (ir Kauno universitetas) kilo po 1914-1918 m. 
karo, Romos katalikai ten reiškėsi kaip stipriausia pajėga. Tada mažumos (protestantų, arba vad. evange- 
likų, pravoslavų, žydų, mahometonų ir kt.) sudarė mažiau kaip 15 96 gyventojų. Katalikiškoji persvara buvo 
tokia didelė, kad jie universitete šeimininkavo kaip norėjo, nerasdami reikalo skaitytis su kitokių pažiūrų 
žmonėmis. Teologijos-filosofijos fakultetas tuomet negalėjo būti kitoks, kaip tik grynai katalikiškas. 

Vienas iš to fakulteto tikslų buvo duoti saviesiems, (pvz., iš seminarijų išėjusiems kunigams) progos 
pagilinti savo žinias. Jo vadovybę sudarė, žinoma, kunigai. Jų tarpe buvo tikrai šviesių - ir nebūtinai 
netolerantiškų - asmenų, kaip poetas kun. J. Maironis. Tačiau visų dalykų dėstymas buvo šališkas. Per 
katalikišką prizmę buvo žiūrima į istoriją, sociologiją, psichologiją. Ir lyginamoji religija (supažindinimas 
su kitomis tikybomis) turėjo tą patį tikslą. Įdomu, kad išdygo kaip grybai po lietaus daug Katedrų dėsto- 
moms mokslo šakoms (buvo ir pasikartojimų su mokslo programa kituose fakultetuose). 

Galima numanyti, kad tame teologijos mokslų židinyje nebuvo vietos kitatikiams - nekatalikams. 
Šiems aukštojo mokslo reikėjo siekti užsieniuose. Pavyzdžiui, evangelikai reformatai ir liuteronai vyko 
universitetų studijoms į Prahą, Edinburgą, Zuerichą ar Erfurtą. Jų kunigai nebuvo ruošiami seminarijose, 
kaip kad pas R. Katalikus: protestantiškos tradicijos reikalavo, kad jų kunigai turėtų aukštojo mokslo 
pasiruošimą. Lietuviai evangelikai sujudo. Sumobilizavo savo intelektualines pajėgas ir 1925 metais Evan- 
gelikų teologijos fakultetas buvo pridėtas prie V.D. Universiteto šešių jau veikiančių fakultetų. Jau vien tas 
faktas parodo evangelikų dvasinį gajumą. Ev. teologijos fakultetas sėkmingai gyvavo virš dešimtmečio ir 
paruošė reikiamą skaičių dvasininkų. Čia minime istorinius faktus, nesigilindami į šalutinius klausimus, 
kaip pvz., kokie buvo organizaciniai ir asmeniniai santykiai tarp tų dviejų - katalikų ir evangelikų - teo- 
logijos įstaigų. 

Istorija, kaip sakoma, vis kartojasi. Lietuvoje vykstant tautiniam ir religiniam atgimimui, protestan- 
tiškos mažumos kunigai ir vėl turi vykti studijoms į užsienius, tik šįkart galimybės žymiai susiaurintos. 
Galima studijuoti Latvijoje ar Estijoje, ir, kiek girdėti, labai sunkiomis sąlygomis. Tuo tarpu R. katalikai 

atidaro jau savo antrąją kunigų seminariją ir daro planus 1990 m. būsimam V.D. Universiteto Teologijos- 
filosofijos fakultetui. Įdomu, koks šįkart bus jo charakteris? Ar bus prisitaikyta prie dabarties laikų reika- 
lavimų? Gyvename gi visai kitokiais, tik paskutiniais dešimtmečiais įsigalėjusiais, ekumeniniais laikais. Tai 
reiškia gražų sugyvenimą, meilų ir bendradarbiavimą tarp visokio tikėjimo žmonių. Ekumeninių idėjų 
šviesoje fanatizmas ir netolerancija atrodo pasenusios, lyg iš viduramžių užsilikusios galvosenos. Lietu- 
voje ekumeninis bendradarbiavimas stipriai reiškiasi, vyksta tarpreliginiai pokalbiai, rengiamos bendros 
pamaldos, vienų kitiems teikiama pagalba (pvz., duodami savo patalpos bažnytiniams renginiams ir t. t.). 
Atrodo, ten reiškiasi didesnė tolerancija negu kai kur mūsų išeivijoje. Tolerancija yra dvasinio subren- 
dimo ženklas, vedąs į šviesesnį rytojų. 

Taigi, gal galima laukti ekumeninio bendradarbiavimo ir V.D.U. Teologijos-filosofijos fakultete. 1989 m. 
lapkričio mėn. įvyko Pirmoji Religijos-filosofijos savaitė Kaune. Spauda praneša, kad vienas iš Savai- 
tės tikslų yra „žadinti dvasinį atsinaujinimą, puoselėti glaudesnę jungtį su Europos kultūra ir svarstyti 
būsimo V.D.U. filosofijos-teologijos ateities gaires“. Įdomu, ar ten dalyvaus ir kitatikiai - nekatalikai ir ar 
bus priimti dėmesin jų nusiteikimai? Ar bus iškeltas visokių religijų dėstymo reikalas? Visų pirma, reika- 
lingas stiprus ir bešališkas Lyginamosios religijos (Comparative Religion) kursas minimame fakultete. Jau 
laikas būtų baigti vienos religijos hegemoniją, plačiai atidarant akademines duris visokiems įsitikinimams. 

Kaip rašoma Lietuvos laikraščiuose, žmonės, išėję iš dvasinės nelaisvės, ieško kažko už save aukštesnio. 
Bet jie nebūtinai beldžiasi į katalikybės duris. Kiti tikėjimai irgi turi pasisekimo. „Ar tai grįžimas į Dievą?“ 
klausia „Gimtojo krašto» (1989.VIII. 1) straipsnis. „Nors bažnyčios pritraukia daug maldininkų, gal tai 
tik noras būti ten, kur yra daug žmonių?“ Toliau autorė įdomiai nušviečia ateizmo-komunistų skelbiamos 
valstybinės religijos - aiškų pralaimėjimą lietuvių tarpe. Eilinį žmogų paklausus, ar jis ateistas, pasakys 
kad Ne; tą patį atsakys, jei paklausi, ar jis katalikas. Tai tik viena dabartinių dvasinių nuotaikų Lietuvoje 
apybraiža. Tikimės, kad ateity bus daugiau pasisakymų šiais dar nepakankamai nušviestais klausimais. 


Hypatia Yčaitė-Petkus 


NR. 223. ANTANO PAŠKAUS IR KĘSTUČIO SKRUPSKELIO POLEMIKA DĖL 
TEOLOGIJOS-FILOSOFIJOS FAKULTETO ATKŪRIMO. 1990 M. SAUSIO 27 D. 


Paškus, Antanas; Skrupskelis, Kęstutis. Teologijos-filosofijos fakulteto Kauno universitete klausimu. In Draugas. 
Priedas „Mokslas, menas, literatūra“. 1990 04 27. Nr. 19(4), p. 2, 4. 


Teologijos-filosofijos fakulteto Kauno universitete klausimu 
ANTANAS PAŠKUS 


Profesorius Kęstutis Skrupskelis, kalbėdamas apie pasaulėžiūras Vytauto Didžiojo universitete Kaune, 
daro išvadą, kad planai atgaivinti Teologijos-filosofijos fakultetą „nėra remtini“ („Draugas“, 1989 m. 
lapkričio 11 d.). Savo nuomonei paremti jis duoda tris priežastis: katalikų izoliaciją tame fakultete, dėsty- 
tojų trūkumą ir galimą nesugebėjimą auklėti studentus demokratiniam gyvenimui - nepajėgiančius kita- 
minčius atlaidžiai vertinti. Tai gali įvykti dėl to, kad „tiek katalikų, tiek marksistų filosofijose dogmatiška 
pažinimo teorija dar tvirtai laikosi“ (p. 2). Į šiuos argumentus kiek akylėliau ir pasižiūrėsime. 

Visų pirma, yra nesusipratimas kalbėti apie katalikišką filosofiją. Katalikiškos filosofijos kaip tokios nėra 
ir negali būti. Galbūt galima būtų kalbėti apie katalikišką filosofiją tiek, kiek tos filosofijos autorius ar dės- 
tytojas yra katalikas, ir tiek, kiek katalikai yra linkę viena ar kita filosofine sistema-teorija naudotis (kata- 
likų filosofinė tradicija). Tiesa, Katalikų Bažnyčia buvo pasirinkusi tomistinę filosofiją kaip anuomet tinka- 
miausią įrankį tikėjimo tiesų (Apreiškimo) aiškinimui. Bernard Lonergan, S.J. tvirtina: „scholastinė teologija 
buvo monumentalus pasiekimas. Jos įtaka Bažnyčiai buvo didžiulė ir ilgalaikė. Iki Vatikano II, kuris teikė 
pirmenybę labiau bibliniam kalbos stiliui, ji davė foną, iš kurio išėjo popiežiški dokumentai ir susirinkimų 
dekretai. Apskritai, šiandien jos jau atsisakyta“ (A Third Collection: Papers by Bernard J. E Lonergan, S. J., 
1985, p. 246). Šiandien atsisakyta ir scholastinės filosofijos, sukūrusios nuostabią loginę-metafizinę sistemą. 
Nūdien nebėra vienos bendros sistemos nei filosofiniame, nei teologiniame katalikų mąstyme. 

Išties katalikybė gali naudotis, ir naudojasi, bet kokia filosofija, kuri tik nėra atsirėmusi į ateistines 
prielaidas. Šia prasme kiekviena neateistinė filosofija gali būti „katalikiška“ filosofija. Net ir ateistinio 

mintijimo įžvalgos būna parankios, ieškant atsakymo į amžinuosius klausimus ar laiko rūpesčius. O kata- 
likas filosofas gali rinktis ir renkasi įvairius išeities taškus ir kryptis savo minčiai vystyti. Antai Maurice 
Blondel, vienas iš žymiausių filosofinės minties atstovų katalikuose, išgarsėjo savo „veiklos filosofija“. O 
mūsuose filosofas Juozas Girnius, išėjęs tomistinę mokyklą, ypatingą dėmesį nukreipė į egzistencinę filo- 
sofiją. Filosofas ir teologas Antanas Maceina taipgi nebuvo scholastinis mąstytojas. Taigi būtų netikslu 
filosofinės minties atstovus katalikuose sutapatinti su scholastika ar su dogmatiška pažinimo teorija jų 
epistemologijoje. Taipogi nebūtų logiška daryti išvadą, kad būsimame Vytauto Didžiojo universiteto Teo- 
logijos-filosofijos fakultete bus išimtinai dėstoma scholastinė filosofija. 

Kaip ten bebūtų, viena aišku, kad dogmatiška pažinimo teorija kaip tokia dar neveda į netoleranciją, 
kaip paskaitininkas nuogąstaujančiai bando įrodinėti. Tačiau kitoje vietoje jis pats užmena toleranciją 
esant daugiau charakterio dalyku. Iš tiesų, tolerancija yra ne teorijos, o gyvenimo dalykas; ne teoretinės 
sampratos, bet moralinės jausenos reikalas. Ir reliatyvinė pažinimo teorija dar nepadaro žmogaus tole- 
rantu. Juozo Girniaus žodžiais, „ir toleranciją skelbiančios ideologijos išpažinėjas faktiškai gali likti fana- 
tiku“. Priešingai, dogmatiškos pažinimo teorijos besilaikąs asmuo gali elgtis tolerantiškai. Mat savo esme 
tolerancija yra moralinė dorybė, kurios šaltinis yra pagarba žmogui. Užtat baiminimasis, kad tariamoji 
„katalikų filosofijoje dogmatiška pažinimo teorija“ vesianti į kitaminčiams netoleranciją, nėra racionalus. 
Tarp kitko, neracionali baimė yra gavusi fobijos vardą psichologijoje. Greičiausiai Teologijos-filosofijos 
fakulteto nariai žiūrės, kad „tolerancija neliktų tik bėdiniu „pakentimu“, o liudytų žmogiškąją savitarpio 
atvirybę, nesibaiminant sutelktinio kovojimo už tiesą“ (Juozas Girnius. LE, XXXI t., p. 280). 

Tačiau tolerancijos dorybę išsiugdyti nėra lengva. Ji reikalauja pastangų. Ji žmoguje kelia įtampą tarp meilės 
tiesai ir noro prakišti savo nuomonę, savo įsitikinimus, savo pažiūras. Ne taip greit ir ne taip lengvai buvo 
praregėta toleranciją esant dorine vertybe. Net toks John Locke (1632-1704), energingai gynęs toleranciją, 
jos nepripažino ateistams ir katalikams. Locke klydo, manydamas, kad toleranciją galima išsiugdyti tik 
proto švietimu, žinių kaupimu. Dora, kuriai priklauso ir tolerancija, neįsigyjama vien pažinimu, informa- 
cija. Tai liudija, pvz., net ir Jungtinių Amerikos Valstybių universitetai, kuriuose iš pirmo žvilgsnio atrodo, 
kad akademinė laisvė (viena tolerancijos išraiška) yra įsitvirtinusi. Bet argi iš tikrųjų taip yra? 

Buvęs JAV švietimo departamento asistentu (1985-1988), universiteto profesorius Chester Finn, Jr. štai 
ką sako: „Jau daug metų, kaip kontroversinių pažiūrų svečiai kalbėtojai rizikuoja būti trukdomi, pertrau- 
kiami ir net priešišku klausytojų rėksmų priverčiami nutilti. Lygiai ir mokslininkai, susidomėję tam tikrais 
tyrimais, palietę jautrius klausimus arba pasiekę nepageidaujamų išvadų, rizikuoja būti savo kolegų apš- 
meižtais“ (Commentary, September 1989, p. 18). Šitaip, pvz., atsitiko su įžymiu psichologu Arthur Jensen 
(UC - Berkeley). Jo mokslinių tyrimų išvados IO (inteligencijos) klausimu buvo juodiems nepalankios. 
Todėl dėl jų ir radikaliųjų smurto veiksmų jis nebegalėjo viešai universiteto auditorijoje savo paskaitų 
skaityti. Panašią patirtį su kairiaisiais radikalais turėjo profesorius Ian Macneil (Harvard teisės fakul- 
tete), istorijos profesorius Stephen Thernstorm (Harvard), plačiai žinomas demografijos profesorius Rey- 
nolds Farley (University of Michigan), profesorius Stephen Balch (City University of New York), Herbert 
London (State University of New York). Ne visi universitetuose dėstomi dalykai yra moksliški. Esama ten 
ir ideologinės propagandos. Štai University of Pennsylvania studentams privalomi kursai apšviesti juos 
apie rasizmą, seksizmą ir homofobiją (homoseksualizmo baime) yra ne kas kita kaip pamokslavimas ir 
indoktrinacija. Šio universiteto profesoriaus Alan Kors žodžiais, „turime Beidžingo universiteto pagrin- 
dus Philadelphijoje“ (ibid., p. 20). Gal kai kam atrodys, kad tai perdėtas „dogmatiškos“ epistemologijos 
atstovų jautrumas? Kažin! 

Morton Halperin, Amerikos pilietinių teisių sąjungos (ACLU) Washingtono skyriaus direktorius, spaudos 
konferencijoje (1989 m. gegužės 16 d.) nusiskundė dėl Amerikos universitetuose naudojamo dvigubo masto. 
Jis sakėsi galįs duoti daugybę pavyzdžių, kur universiteto vadovybė daro įvairių sunkenybių konservato- 
riams studentams, viešai reiškiantiems savo pažiūras. Tuo tarpu jis neradęs „nei vieno atvejo, kur universite- 
tai būtų sudrausminę studentus už jų kairias pažiūras ar nuomones, ar rasistinius pravardžiavimus, siunčia- 
mus nemažumų adresu“ (ibid., p. 21). Naudojant dvigubą mastą, sudaroma grėsmė sudėtingesnių klausimų 
gvildenimo laisvei. Dvigubas mastas universitetinėje (mokslų) bendruomenėje pažeidžia protingo pokalbio 
normas ir nuodija intelektualinės tolerancijos klimatą. Tad gal ir ne be pagrindo minėtasis profesorius Finn 
Šiaurės Amerikos universitetų bendruomenę pavadino „represijos sala laisvės jūroje“. 

Atrodo, kad šis paradoksas labiausiai taikomas elitinėms aukštųjų mokslų mokykloms. Būdinga, kad 
jose yra ir kairiųjų dėstytojų didesnis procentas. Prieš porą metų pravestu apklausinėjimu rasta, pavyz- 

ir keturmetėse Humanitarinių mokslų kolegijose kairiojo sparno profesorių būta tarp 6-7 90. Kairiųjų 
pažiūrų akademikai gausiausiai spiečiasi Humanitariniuose fakultetuose: ypač Filosofijos (21.7 96) ir 
Sociologijos (37 90) fakultetuose. Radikalieji akademikai skiriasi nuo savo kolegų ne tik politine pasau- 
lėžvalga, bet ir savo pažiūromis į mokslo ir mokymo uždavinį. Visi šie dalykai, jų įsitikinimu, esąs neiš- 
vengiamas ir išskirtinis politikos pratęsimas. „Universitetas yra dirbtuvė, gaminanti ginklus - ideologi- 
nius ginklus - klasių grumtynėms, klasių kovai; ir treniruojanti žmones jų naudojimui: tvirtina Harvard 
profesorius Richard Lewontin (Commentary, October 1986, p. 45). „Suformuoti marksistinę inteligentiją 
ateities kovai, man regis, ir yra aukščiausia marksistinės pedagogikos ir šiandieninio radikalaus intelek- 
tualinio gyvenimo misija“, teigia Yale akademikas Frederic Jameson (ibid.). Prisimintina, kad studentų 
klasės būna beveik visiškoje dėstytojų kontrolėje. Jei tie užsidegę pamokslaus ir „kiek galima gilesniu 
įsijautimu“ (be pakankamos intelektualinės gelmės) kalbės, tuomet „ideologinių ginklų dirbtuvė“ gali būti 
gana produktyvi. Ar tokioms studijoms katalikai turėtų organizuoti stipendiją Lietuvos marksistui, kaip 
tai sugestijuoja profesorius Skrupskelis? 

Iš šios trumputės apžvalgos, regis, išeitų, kad iš tiesų „dogmatiškoji pažinimo teorija“ veda į kitaminčių 
nepakentimą. Visa bėda tik, kad ir ankstyvuose Markso raštuose, ir radikaliųjų akademikų prielaidose 
vyrauja epistemologinis reliatyvizmas. Pagal jį, objektyvi tiesa esanti ta, ką diktuoja dabartis ir ko reika- 
lauja ateitis. Aplamai, marksizmas nėra minties, bet veiksmo filosofija. Jis siekia ne mąstyti pasaulį, bet 
jį keisti ir tai ne evoliucijos, o revoliucijos būdu. O ką tas pasaulio keitimas reiškia, tai Lietuvos žmonės 
labai gerai žino, ir ne iš knygų, bet iš tokios skaudžios patirties, kokios lietuvių tauta dar nėra turėjusi 
visoje savo istorijoje. Tiesa, yra ir mąstanti marksizmo kryptis, pretenduojanti tapti krikščionybės pakai- 
talu, mėgindama rasti galutinę žmogiškosios egzistencijos prasmę. Tačiau iš esmės čia klausimas eina jau 
nebe apie marksizmą, bet apie ateizmą. Tiesą pasakius, ateizmo iššūkis krikščionybei liečia ir mintijimo, 
ir praktinio angažavimosi sritis. Kaip tik čia Teologijos-filosofijos fakultetas Vytauto Didžiojo universitete 
ir išeivių stipendijos Lietuvos studentams galėtų suvaidinti istorinę rolę. 

Skrupskelis mato, kad „katalikiškasis fakultetas skatintų dogmatišką filosofijos dėstymą“ (p. 2). Tos 
baimės priežastimi yra jo paties asmenine patirtis: „Aš pats, ketverius metus praleidęs skolastinės (gal 
scholastinės? - A. P.) filosofijos globoje, tokio likimo niekam nelinkiu“ (p. 2). Suprantu, gerai suprantu šį 
jausmą, nes ir man jis nėra svetimas. Scholastikos teko paragauti Kaune (ji buvo patrauklesnė) ir Grego- 
rianum universitete Romoje (mažiau patraukli). Mačiau, kaip scholastinė filosofija buvo dėstoma katali- 
kiškose kolegijose Jungtinėse Amerikos Valstybėse. Ten buvo bandoma dėstyti tomizmą, o gauta jo ano- 
malija. Anuo metu šią anomaliją stipriai kritikavo amerikietis jėzuitas Walter J. Ong. Nekritikavo jis paties 
tomizmo, bet jo iškraipą ir Teologijos bei Filosofijos fakultetų struktūrą. Negaliu įsivaizduoti, kad tokia 
iškraipa galėtų būti perkelta į Lietuvą, į ten ketinamą steigti Teologijos-filosofijos fakultetą. 

Galima vaizduotis krikščionybės padėtį Lietuvoje esant kiek panašią į jos būklę Origeno (A.D. 185- 
253) laikais Aleksandrijoje. Vienoje pusėje katekizminio lygio krikščionys (manau, tokių dauguma nūdie- 
nėje Lietuvoje), antroje egiptiečiai, graikai, romėnai, žydai... (ar nepanaši Lietuvos inteligentija?) Susidūrę 
su krikščionybe helenistinės minties atstovai geidė žinoti, kaip galima protą suderinti su tikėjimu, mokslų 
žiniją su didžiosiomis krikščionybės paslaptimis. Jų norą patenkinti, sueiti į dialogą su pagonių švie- 
suoliais reikėjo visų pirma susipažinti su jų sukurtais minties turtais. Origenas, Aleksandrijos vyskupo 
pavedimu, mokydamas katechumenus, įkūrė mokyklą, kurioje pažangesnius ir gabesnius studentus įvedė 
į filosofines disciplinas. Mat jis norėjo, kad jie taptų mąstančiais krikščionimis. 

Vienas iš Origeno mokinių, Grigalius Stebukladarys, advokatas, vėliau tapęs vyskupu, pasakoja apie 
savo studijas Origeno mokykloje: „Jis (Origenas — A. P.) įvedė mus į visas minties sroves. Niekas mums 
nebuvo uždrausta, niekas neslėpta nuo mūsų, niekas mums nebuvo neprieinama. Turėjome pažinti viso- 
kias doktrinas: barbarų ir graikų, mistines ir politines, dieviškas ir žmogiškas. Visiškai laisvai tyrinėjome 
visokias idėjas, kad save patenkintumėme ir pilnai gėrėtumėmės proto gėrybėmis“ (The Christian Idea of 
Education, 1960, p. 157). Vadinasi, pirmutinis Origeno mokyklos uždavinys buvo savo studentus išsamiai 
supažindinti su tuometinėmis filosofinio mintijimo kryptimis; antrasis - jas kritiškai įvertinti. To siekiant, 
pats Origenas „mums pagelbėjo“, sako Grigalius Stebukladarys, „mums vadovaudamas, nurodydamas, kas 
teisinga ir naudinga, padėdamas į šalį visa, kas klaidinga“ (ibid., p. 157-158). Toks „dvasių skyrimo“ pro- 
cesas yra savitas krikščioniškąjam protavimui. 

Šios dvi funkcijos: mokslų žinijos pažinimas ir jos vertinimas Apreiškimo perspektyvoje palieka vienu 
iš pagrindinių nūdienio katalikiškojo fakulteto uždavinių. Ogi psichologijos amžiuje daugybė sukauptų 
žinių apie žmogų sutelkta moderniosios psichologijos puslapiuose. Nūdien juos atidžiai skaito ne vien tik 

psichinės sveikatos specialistai, bet ir teologai, ir filosofai, ar net eiliniai žmonės juos pavarto. Modernio- 
sios psichologijos metodika (statistinė ir kitokia), teorijos (psichoanalitinės, tarpasmeninės, egzistenci- 
nės...), praktiniai pritaikymai (terapinės kryptys) tai vis tos protu sukurtos gėrybės, laukiančios Origeno 
mokinių katalikiškame fakultete. Todėl klausti, kokia psichologija katalikiškame fakultete būtų dėstoma, 
yra tas pats, kaip klausti, kokiomis susisiekimo priemonėmis fakulteto „katalikai“ keliautų po pasaulį: 
arklių traukiamomis vežėčiomis ar motorų varomais vežimais (automobiliais, traukiniais, lėktuvais...)? 
Netikiu, kad dabartinės Lietuvos katalikai būtų tokie žiopli ir rinktųsi vežėčias. Va, užsilipus ant vežėčių 
prielaidos, privažiuojama prie juokingų hipotetinių išvadų, turinčių kalbėti prieš Teologijos-filosofijos 
fakulteto steigimą. 

Kita katalikiškojo fakulteto misija yra plėsti ir gilinti teologinę-filosofinę mintį studijomis bei krikš- 
čioniškų mintytojų ugdymu. Kunigų seminarijos šio uždavinio atlikti negali, nes jų pirminė ir esminė 
paskirtis yra ruošti kunigus pastoracijai. Tą funkciją geriausiai įvykdyti gali tik institucijos, esančios uni- 
versitetinės struktūros rėmuose. Mat tokioje aplinkoje fakulteto dėstytojai ir studentai sueina į sąlytį su 
universiteto akademine bendruomene, kuri praplečia jų horizontus ir duoda progos pažvelgti į savąją 
sritį iš šviežios perspektyvos. Antra, fakulteto dėstytojai, būdami universiteto dalimi, privalo įvykdyti 
universiteto arba Švietimo ministerijos akademinius reikalavimus tiek pasiruošimo, tiek kūrybinio darbo 
atžvilgiu. Faktas, kad universitetų Teologijos fakultetai yra kūrybiškai produktyvūs. 

Šiandien, kaip ir praeityje, originalus katalikų teologų mintijimas vyksta tuose fakultetuose, kurie yra 
universiteto dalimi, kaip, pvz., Insbruck, Strasbourg, Louvain ir kituose universitetuose. Taipogi yra kūry- 
bingos ir tos teologinės mokyklos, kurios yra miestuose su didesniais universitetų centrais kaip, saky- 
sime, Paryžiuje ar Lyons. Tokiu atveju sąlytis su pirmųjų linijų mokslininkais ne tik nevengiamas (ir gal 
neišvengiamas), bet ir stropiai ieškomas. Štai dėl ko modernioji įžvalgios minties teologija klestėjo ten, 
kur Teologijos fakultetai buvo sudėtine universiteto dalimi, kaip Vokietijoje, Austrijoje, Olandijoje, Pran- 
cūzijoje... Priešingai, kituose lotynų kraštuose ir Jungtinėse Amerikos Valstijose teologijos ir filosofijos 
mokslų institucijos buvo izoliuotos nuo bendros akademinės srovės. Jos ir nebuvo kūrybingos. Minties 
originalumu nebuvo vaisingas net ir jėzuitų vedamas Gregorianum universitetas Romoje. (Prieš keliolika 
metų jis buvo stipriai reformuotas.) 

Prieškarinė Lietuvos bažnytinė hierarchija darė didelę klaidą, grūsdama visus savo stipendininkus į 
Romą teologijos, kanonų teisės ar filosofijos studijoms. Iš jos grįždavo diplomais pasipuošę, legalistinio 
mentaliteto, siaurų horizontų bažnytiniai administratoriai. Po Antrojo pasaulinio karo ta pati klaida vėl 
buvo pakartota. Gana gausus dvasininkų būrys ten, Romoje, įsigijo akademinius laipsnius. Beje, kaip aka- 
demikai nepaliko jie jokių pėdsakų, išskyrus žodelytį „dr.“ prie savųjų pavardžių (yra viena kita išimtis). 
Tiesa, jie buvo ruošiami ateities Lietuvai. Kokia ironija! Šiandieninei Lietuvos inteligentijai reikalinga 
dvasininkų su visai kitokiu akademiniu pasiruošimu, kad galėtų su jais atrasti bendrą kalbą. Anuometi- 
niai bažnytiniai universitetai Romoje nejautė laiko dvasios, nesuprato dabarties žmogaus rūpesčių, todėl 
negalėjo jų parodyti ir savo studentams. Jie (profesoriai ir studentai) buvo per kietai izoliavęsi. 

Kitaip būta su prieškariniu Teologijos-filosofijos fakultetu Vytauto Didžiojo universitete. Jo darbus gali 
įvertinti tik išsamios ir visapusės studijos. Šiame kontekste tik primintina, kad tokie vyrai kaip Juozas 
Brazaitis, Juozas Girnius, Jonas Grinius, Zenonas Ivinskis, Antanas Maceina, Ignas Skrupskelis... visi baigė 
Teologijos-filosofijos fakultetą. Be jų įnašo dvasinė lietuviškoji kūryba (ypač filosofijos srityje) būtų skur- 
doka. Jų tarpe gimė ir nepasaulėžiūrinės politikos mintis - demokratijos pagrindas (Vatikano II priimta). 
Negalima jiems prikišti nei kitaminčiams nepakantumo. Niekur jų raštuose neteko užtikti kitaminčius 
pravardžiuojančių epitetų, kurių taip gausu pas kairiuosius radikalus. Matyt, to Teologijos-filosofijos 
fakulteto būta „gero indėnų rezervato“. Užtat planai jį atkurti yra labai remtini. Kitaip krikščioniškoji 
sąmonė Lietuvoje pasiliks katekizminio lygio. 

Pagaliau profesorius Skrupskelis sumini dėstytojų trūkumą, kalbantį prieš fakulteto steigimą: „Nepa- 
žįstu nė vieno su filosofiniu išsilavinimu, kuris sugebėtų katalikišką filosofiją dėstyti“ (p. 2). Puiku! Tokio 
dėstytojo fakultetui ir nereikės, nes toks dalykas kaip katalikiška filosofija išvis neegzistuoja. Jei būtų tokia 
filosofija, kurios pagrindinės prielaidos remtųsi popiežiaus neklaidingumu, septyniais sakramentais ir 
Bažnyčios tradicija, tuomet ją tikrai reikėtų vadinti katalikiška. Deja, šitokios filosofijos užtikti dar neteko. 

Neteko susipažinti su Lietuvos filosofais. Nežinau, ar jų tarpe atsirastų naujas Origenas. Nežinau, ar iš 
išeivijoje esančių filosofų kas nors sutiktų jo vietą užimti. Bet, va, kiekviena pradžia yra kukli. Sudarius 
galimybes keliems asmenims Vakaruose pastudijuoti, per keletą metų dėstytojų spraga užsipildytų. Bet 
atsisakius Teologijos-filosofijos fakulteto, būtų atsisakyta krikščioniškos minties židinio dvasiškai nualin- 
toje tautoje. 

KESTUTIS SKRUPSKELIS atsako: 


Teologijos-filosofijos fakulteto reikalas Kaune yra labai svarbus. Jis neturėtų tapti polemikų objektu. Į 
svarstybas turėtų jungtis ir kiti, nes neužteks vien tik mano ir kun. Paškaus išminties. 

Apie ką reikalas sukasi? Apie fakultetą, kuriame filosofija, teologija, literatūra, istorija ir kiti dalykai 
dėstomi katalikų katalikams ir kuris yra Bažnyčiai (iš tikro vietos vyskupui) pavaldus (pavaldumo galimi 
įvairūs laipsniai). Savo paskaitoje neliečiau dviejų klausimų: ar Kauno universitete turėtų būti dėstoma 
teologija ir ar Lietuvai reikia katalikiškos inteligentijos. Tarp kitko, pasilieku prie nuomonės, kad Lietu- 
vai reikia ir marksistinės inteligentijos, tačiau nenorėdamas per daug piktnaudžiauti Draugo redaktorių 
kantrybe, šiuo klausimu nesibylinėsiu. (Kun. Paškaus tvirtinimą, kad filosofinė marksizmo pusė ribojasi 
ateizmu, aiškinčiau polemine aistra.) 

Kun. Paškus atmeta mano teigimą, kad katalikų tarpe dar tvirtai laikosi dogmatinės pažinimo teorijos. 
Apie tokias teorijas kalbėdamas, ką turėjau omenyje? Dogmatinės pažinimo teorijos tvirtina, kad žmogus 
sugeba betarpiškai daiktus pažinti, kad pažinimo nesąlygoja nei psichologinės, nei kultūrinės aplinkybės. 
Žmogaus prote atsispindi daiktai tokie, kokie jie yra. Teologijos srityje tokios teorijos pasireiškia tvirtini- 
mais, kad tikėjimo tiesos yra amžinos ir nesikeičiančios, kad Dievo buvimo įrodymų išvadas turi priimti 
kiekvienas sveikai protaujantis žmogus, kad stebuklai yra gamtinio pasaulio faktai, kurie kiekvienam 
sveikam protui liudija Apreiškimo dieviškas versmes. Tokių pavyzdžių būtų galima pririnkti daugiau. 

Kun. Paškus mini filosofą Blondel'į, kaip pavyzdį, kad katalikai gali rinktis įvairius išeities taškus“, taigi 
ir kritines pažinimo teorijas. Blondel'io atvejis reikšmingas, nes iš tiesų jis nebuvo nei scholastikas, nei 
dogmatikas. Tačiau Blondel'io biografija rodo, kad mano „fobijos“ nėra be pagrindo. Blondel'io ir kitų 
filosofavimai iššaukė aštrią Romos reakciją: encikliką Pascendi (1907) ir antimodernistinę priesaiką, 
kuri buvo panaikinta, jeigu neklystu, tik 1967 metais. Priesaika reikalavo ištikimybės, tarp kitų, ir šioms 
dogmoms: kad Dievo buvimą įrodyti ir kai kurias Jo savybes nustatyti galima natūraliu protu, be Apreiš- 
kimo; kad stebuklai kiekvienam sveikam protui užtikrina Katalikų Bažnyčios dieviškąją kilmę. Kai kurie 
modernizmo istorikai įtaria, kad pasmerkimas atspindėjo to meto hierarchijos nepasitikėjimą pasaulie- 
čiais filosofais bei norą dar daugiau Bažnyčią centralizuoti (čia svarbią vietą užima popiežiaus neklai- 
dingumo dogma). Ar už šios priesaikos nebus užkliuvęs ir Maceina, dar vienas kun. Paškaus nedogmati- 
nės filosofijos pavyzdys? Kiek žinau, prelatai, kurie bandė Maceiną sunaikinti, atsiminimų nėra paskelbę. 
Įdomi ironija. Vienam iš pagrindinių Teologijos-filosofijos fakulteto auklėtinių, jeigu fakultetas būtų rei- 
kalavęs antimodernizmo priesaikos, tikriausiai nebūtų buvę leista dėstyti religijos filosofijos. 

Mano tezei reikšminga ir tai, kad antimodernistai pasižymėjo didele tolerancijos stoka. Kant'as buvo 
apšauktas visų blogybių tėvu. Dažnai prie jo pavardės buvo segamas būdvardis „kvailys“. Tarp kitko, 
polinkis vietoje kritikos oponentą kolioti išsilaikė ligi mano studentavimo laikų. Plūdimo pavyzdžių apstu 
scholastinės filosofuos vadovėliuose. Jų buvo išleista šimtai, ir jais daugiau negu šešiasdešimt metų rėmėsi 
teologijos ir filosofijos dėstymas katalikiškuose universitetuose. Gal nereikia priminti, kad vadovėliai 
buvo apsišarvavę visais Bažnyčios aprobatais. 

Modernizmas lietė pagrindinius pažinimo teorijos klausimus, o juos antimodernistai sprendė Bažnyčios 
disciplinos pagalba. Blondel'į gelbėjo aplinkybė, kad jis nekunigas ir dėstė nekatalikiškame universitete. 

Tai tamsus epizodas, gniaužęs katalikų filosofinę mintį maždaug šešiasdešimt metų. Kas už jį atsakin- 
gas? Keli kunigai, keli įtakingi kardinolai, be gilesnio teologinio bei filosofinio išsilavinimo. Abejotina, ar 
nors vienas jų būtų sugebėjęs skaityti Kant'ą. Graži kun. Paškaus piešiama idilija: katalikiškame universi- 
tete mokslas vertinamas „Apreiškimo perspektyvoje“. Tačiau tikrovėje „Apreiškimo perspektyvą“ išreikšti 
tegali žmonės. Matėme, kokiomis formomis ji reiškėsi netolimoje praeityje. 

Kun. Paškus atsakys, kad po Antrojo Vatikano susirinkimo viskas jau kitaip. Taip, daug kas pasikeitė. 
Bet daug kas ir nepasikeitė. Negalima pamiršti, kad didelė dauguma dabartinių vyskupų bei kardinolų yra 
prisiekę kovoti prieš modernizmą. Tokią priesaiką tikriausiai bus davęs ir kun. Paškus. Juo labiau nega- 
lima pamiršti, kad nuo 1989 metų kovo mėnesio įvesta nauja priesaika, reikalaujanti visiško paklusnumo 
vietos vyskupui. Ja siekiama lyginti etikos klausimais kilusius skirtumus. 

Kun. Paškus tvirtina, kad katalikams privalomos filosofijos nėra ir negali būti. Iš tiesų klausimas yra 
daug sudėtingesnis. Net ir po Antrojo Vatikano rengtoji katalikiškoji enciklopedija, kaip liberaliausią 
Teologijos-filosofijos santykių klausimo sprendimą, siūlo formulę, kad teologija nustato filosofijos ribas. 
Praktikoje tai reikštų, kad kataliko filosofinį galvojimą apsprendžia bažnytinės dogmos. Tačiau „švarių“ 
dogmų nėra. Jos visos suformuluotos tam tikrų žmonių, su specifišku išsilavinimu, vartojant vienos ar 
kitos filosofijos paveiktą žodyną. Todėl nemanau, kad kun. Paškaus tvirtinimas klausimą išsprendžia. 

Galima pridėti, kad enciklopedija pristato ir kelis, ne tiek liberalius, Teologijos-filosofijos santykių klau- 
simo sprendimus. 

Kun. Paškus piktinasi, kad katalikiškose mokyklose randu polinkį filosofiją dėstyti dogmatiškai, o pats 
siūlydamas, kaip modelį būsimam fakultetui, Origeno mokyklą, kurioje buvo dėstomos visos pažiūros, 
mokytojui išaiškinant studentams, kas „teisinga ir naudinga“ ir kas „klaidinga“. „Toks „dvasių skyrimo“ 
procesas yra savitas krikščioniškąjam protavimui“, tvirtina kun. Paškus. Aš pats „dvasių skyrimą“ priskir- 
čiau prie dogmatiško dėstymo. Enciklikoje Pascendi taip pat vyko „dvasių skyrimas“. 

Man atrodo, kad būtų geriau, jei katalikai studentai universitete galėtų studijuoti teologiją, klausytis 
katalikų filosofų, o su skirtingom pasaulėžiūrom susipažinti iš tų žmonių, kurie jas priima. Viena yra 
skaityti patį Tomą arba Marksą, visai kita klausytis, ką apie juos sako jų kritikai. Viena yra klausytis 
išmintingo marksisto, visai kita, kad ir išmintingiausio kritiko. Būtų geriau, mano nuomone, kad katalikai 
su kitais santykiautų kaip lygūs su lygiais, nežiūrėtų į kitus kaip į klaidatikius, lyg misionieriai, liemenė- 
lėmis apsikrovę. Kun. Paškus lygina dabartinę Lietuvos inteligentiją su krikščioniškų paslapčių ištrošku- 
siais pagonimis. Mano nuomone, tai pražūtinga pažiūra tiek Lietuvai, tiek pačiai katalikybei. Tai ir buvo 
mano paskaitos potekstė: katalikai turi išmokti su kitais santykiauti kaip lygūs su lygiais. Tie kiti nėra 
„pagonys“, bet žmonės su savitu vidiniu gyvenimu, sava patirtimi, savais troškimais, dažnai autentiškesni 
bei gilesni už katalikus. O katalikai pasauliečiai nėra kokie neūžaugos, reikalaujantys nuolatinės „dvasių 
skyrimo“ specialistų globos. Todėl ir pasilieku prie nuomonės, kad katalikišką inteligentiją sėkmingiau 
rengs paprastas universitetas, o ne išskirtinai katalikiškas fakultetas. 


NR. 224. JULIAUS ŠMULKŠČIO PASISAKYMAS APIE VDU BŪKLĘ. 1990 M. VASARIS 
Šmulkštys, Julius. Marksizmo teorija ir Vytauto Didžiojo universitetas. In Akiračiai. 1990, Nr. 2, p. 4-5. 


Marksizmo teorija ir Vytauto Didžiojo universitetas"?? 


Turiu prisipažinti, kad važiuodamas dėstyti marksizmo teorijos kursą neseniai atsikūrusiame Vytauto 
Didžiojo Universitete (VDU) Kaune aš neturėjau nei mažiausio supratimo, kaip jis bus studentų sutik- 
tas. Dar lipant į lėktuvą O'Hare aerodrome sužinojau, kad ką tik buvo priimtas Čekoslovakijos studentų 
reikalavimas panaikinti privalomus marksizmo kursus. Pati šio kurso idėja gimė 1989 metais balandžio 
mėnesį Kaune įvykusios VDU atkuriamosios konferencijos metu. Kalbant su konferencijos organizato- 
riais buvo prieita išvados, kad, po beveik 50 metų ideologinio marksizmo teorijos dėstymo visose Lie- 
tuvos mokyklose, būtų įdomu šį subjektą pristatyti iš kritiško, mokslinio taško. Kitaip sakant, padėstyti 
kursą panašiai, kaip aš jį jau kuris laikas Amerikoje dėstau. 

Mano kursas Kaune susidarė iš dešimties gruodžio mėnesį skaitytų dviejų valandų ilgumo paskaitų. 
Vidutiniai paskaitas lankė virš šimto klausytojų, iš kurių apie septyniasdešimt buvo įsimatrikuliavę stu- 
dentai (Amerikoje tokiame pačiame kurse normaliai turiu maždaug tarp septynių ir devynių studentų). 
Galbūt didžiausias mano nusivylimas buvo tame, kad kurse nepavyko išvystyti gyvų ir prasmingų disku- 
sijų. Vienintelės tikros diskusijos vykdavo po paskaitų, kai nuo dešimties iki penkiolikos studentų mane 
„apsupdavo“ ir klausdavo klausimus, komentuodavo ir kartais pakritikuodavo. Šis nuomonių ir idėjų 
pasikeitimas buvo labai įdomus ir pozityvus ir dėl to gaila, kad jame nedalyvaudavo likusieji kursantai. 
Buvo įvairių spėliojimų, kodėl studentai neparodė entuziazmo dalyvauti diskusijose dar paskaitai nepasi- 
baigus. Kai kas manė, kad tai buvo 45 metų represijos įtaka; kiti galvojo, kad Europos studentai tradiciniai 
yra mažiau linkę „reikštis“ paskaitų metu. Manau, kad greičiausiai didžiausias kaltininkas dėl studentų 
pasyvumo buvau aš pats, nes nemokėjau prie jų tinkamai prieiti ir iššaukti reikalingas reakcijas. 

Kurso gale raštišką egzaminą laikė apie 60 studentų. Jų didelė dauguma egzaminą puikiai išlaikė. Iš 
karto buvo galima matyti, kad, apskritai, VDU studentai geriau rašo negu manieji Amerikoje. Be to egza- 
minai parodė, kad jie yra mąstantys individai su aiškiom pažiūrom apie kurso subjektą ir apie šiuome- 
tines Lietuvos problemas. Nors visi VDU studentai buvo anksčiau turėję kokį nors marksizmo kursą ar 
specialią programą, tas faktas jiems nekliudė į šį subjektą pažvelgti objektyviai ir kritiškai. Kiek galėjau iš 
egzaminų spręsti, daugeliui nebuvo priešinga mano pažiūra, kad marksizmas yra svarbi XIX šimtmečio 


"š Su redakcinėmis pataisomis šis straipsnis paskelbtas: Vytauto Didžiojo universitetas ir užsienio lietuviai. In Lietuvos rytas. 
1990 04 20. Nr. 78, p. 3. Pristatydama J. Šmulkštį redakcija pridėjo pastabą: „Šį straipsnį parašė specialiai „Lietuvos rytui“. 

filosofija, kurios kapitalizmo kritika prisidėjo prie jo reformavimo, bet kuri ilgainiui išvirto į įvairaus 
plauko totalitarinių sistemų teoretinį pateisinimą (nors ir čia galima argumentuoti, kad šios sistemos 
mažai ką bendro turėjo su Markso ir Engelso teorijomis ) ir dėl to mažai ką naudingo galėjo pasakyti apie 
šio šimtmečio didžiąsias politines, ekonomines ir socialines problemas. 

Dar būdamas Amerikoje girdėjau įvairiausių komentarų, daugiausiai neigiamų, apie atkurto Universi- 
teto pirmuosius žingsnius. Todėl atvažiavęs į Kauną buvau maloniai nustebintas, kai pamačiau, kiek daug 
yra atlikta per tokį trumpą laiką. Šiuo metu Universiteto administracija yra įsikūrusi Laisvės alėjoje Nr. 53; 
tai yra, buvusiuose Pažangos rūmuose. Ten yra rektoriaus ir prorektoriaus kabinetas, raštinė, biblioteka ir 
keletas kambarių, kuriuose dažnai skaitomos paskaitos. Be rektoriaus ir prorektoriaus čia dar dirba refe- 
rentas, buhalteris, bibliotekos vedėja ir dvi sekretorės. Šio pagelbinio personalo nariai yra labai malonūs 
ir paslaugūs, nors jie užversti darbu, kuriam atlikti mano universitetas Amerikoje samdytų bent trečdaliu 
daugiau darbuotojų. 

Dauguma paskaitų yra skaitoma Komunistų partijos politinio švietimo rūmuose, kurių dalį Universi- 
tetas yra išsinuomavęs. Šios patalpos yra neblogos ir lengviau VDU tikslams pritaikomos. Paskaitos taip 
pat yra skaitomos kituose pastatuose, išsimėčiusiuose po visą miestą. Dabar yra bandoma Universitetui 
gauti visus Politinio švietimo rūmus, kas bent laikinai išspręstų patalpų problemą. 

Kai buvau Kaune, VDU jau dėstė 71 fakulteto nariai, iš kurių keturi buvo etatiniai, arba dirbą pilną 
laiką. Neetatiniai fakulteto nariai yra pasamdyti iš įvairių Kauno aukštojo mokslo institucijų (kaip Kauno 
Politechnikos Instituto) bei Vilniaus Universiteto ir Vilniaus universiteto vakarinio fakulteto Kaune. 

1989 m. rudens semestre dėstė tik du užsienio lietuviai, dr. Arvydas Žygas (kuris, kaip girdėjau, savęs jau 
iš viso užsieniečiu nenori laikyti) ir aš. 1990 metais užsienio lietuvių atvyks daugiau. Girdėjau, kad ruo- 
šiasi atvažiuoti profesoriai Doniela iš Australijos, Kazlauskas iš Italijos, Dauderis ir Vaštokas iš Kanados, 
Avižienis, Baškauskaitė, Kalvaitis, Skrupskelis, Sužiedėlis, Štromas ir Vaišnys iš Amerikos. Turbūt bus 
ir kitų. Man teko gyventi senajame Lietuvos viešbutyje (statytas 1902 metais ir po karo pagrindinai 
remontuotas), bet dar prieš išvažiuojant sužinojau, kad Universitetas neužilgo gaus nuolatinį užsienio 
lietuviams apgyvendinti butą. 

Programų vystymas taip pat sparčiai vyksta. Man būnant Kaune jau buvo suorganizuoti Humanita- 
rinių, Tiksliųjų ir Ekonominių mokslų fakultetai. Iš 811 studentų, padavusių pareiškimus priėmimui į 
Universitetą, įstojamuosius egzaminus išlaikė 173. Be to, buvo priimti keturi Lenkijos lietuviai ir vienas 
lietuvis iš Barnaulo. 

Man atrodo, kad šiuo metu yra keturios pagrindinės problemos, kurių greitas ir efektingas sprendimas 
esminiai nulems VDU likimą. Pirmoji problema, tai etatinių fakulteto narių skaičiaus padidinimas. Tą 
padaryti nebus lengva, ypatingai humanitarinių mokslų srityse. Kaune humanitarų beveik nėra, o kvali- 
fikuoto personalo iš Vilniaus ar iš užsienio nebus lengva surinkti. 

Antra problema, tai patalpų trūkumas. Arba, tiksliau sakant, patalpų vienoj vietoj ar vienoj miesto kon- 
centracijoj. Kaip jau minėjau, jei pasisektų iš Partijos gauti Švietimo rūmus, tai patalpų klausimą žymiai 
palengvintų. 

Trečia problema, tai finansinis netikrumas. Šiuo metu VDU operuoja pinigais, kurie yra jam suteikiami 
be jokio plano ar ilgalaikio įsipareigojimo. Kol tokia situacija tęsis, bus neįmanoma sudaryti jokių pras- 
mingų ateities planų. Atsikuriančiam universitetui, kuris turėjo pradėti iš nieko, finansinės garantijos bent 
keliems metams į priekį yra būtinos ir be jų ilgainiui nebus galima efektingai funkcionuoti. 

Ketvirta problema, tai trintis tarp Universiteto rėmėjų ir administratorių, apie kurią dar Amerikoje gir- 
dėjau. Mano nuomone Rektoriaus ir Prorektoriaus pareigas einą akademikas Jurgis Vilemas ir docentas 
Antanas Karoblis yra administratoriai, kurių pastangų dėka VDU galėjo sėkmingai žengti savo pirmuo- 
sius po atkūrimo žingsnius. Rektorius Vilemas, kuris taip pat yra milžiniško Energijos tyrinėjimo instituto 
direktorius, daugiausiai koncentruojasi Universiteto pripažinimo ir materialinės paramos srityse. 

Prorektorius Karoblis yra faktiškasis administratorius, kuris rūpinasi visais programų, dėstomojo 
personalo ir studentų reikalais. Jis taip pat turi dirbti su valdžios organais ir kitomis aukštojo mokslo 
institucijomis. 

Šitas žmogus yra širdimi ir siela atsidavęs VDU. Jo kabinete pabuvus tik keletą minučių pamatai, kiek 
daug didelių ir mažų besikuriančio universiteto problemų krenta ant jo pečių. Be to Prorektorius yra ir 
labai aktyvus Kauno Sąjūdžio Tarybos narys. Man tikrai buvo sunku suprasti, kaip Antanas Karoblis po 
visų savo universitetinių įsipareigojimų ir darbų dar galėjo vėlyvais vakarais rasti laiko Sąjūdžiui. 

Amerikoje buvo kalbama, kad Vilemas ir Karoblis atstovauja tradicinę tarybinio universiteto kon- 
cepciją ir kad jie yra priešingi užsienio lietuvių dalyvavimui VDU. Su abiem teko ilgai šiais klausimais 
išsikalbėti ir priėjau išvados, jog jie pilnai pritaria 1989 balandžio mėnesio Atkuriamosios konferencijos 
priimtiem VDU principam ir bekompromisiniai remia plačią ir reikšmingą užsienio lietuvių rolę atkur- 
tame Universitete. 

Iš kitos pusės, reikia pripažinti, kad įvairiuose VDU organuose, kaip Atkūrimo taryboje, ne viskas 
vyksta sklandžiai ir be trinties. Atrodo, kad didžiausias konfliktas yra tarp Universiteto ir Pasaulio lie- 
tuvių kultūros, mokslo ir švietimo centro. Šis konfliktas dažnai išeina į viešąją spaudą ir jis dar už savo 
egzistenciją turinčiam kovoti Universitetui tikrai nepadeda. VDU ir Centro, kaip viena kitą remiančių ir 
papildančių institucijų, koncepcijos yra originalios ir abipusiai naudingos. Tačiau šios institucijos taip pat 
turi atskiras ir skirtingas funkcijas. Čia turbūt ir glūdi dalis esamo konflikto priežasčių. Kitos konflikto 
priežastys gali būti randamos asmeninėje plotmėje, kas dabar iš viso Lietuvoje labai dažnai sutinkama. 
Demokratėjimas be daugelio kitų aspektų taip pat reiškia viešą įvairiausių klausimų, įskaitant ir asmeni- 
nius diskutavimus. Tai yra, turbūt, neišvengiama ir dėl to demokratija nėra kalta. Bet yra faktas, kad dabar 
Lietuvoje vyksta asmeninio nepasitikėjimo antplūdis. Vienas iš šio antplūdžio dramatiškesnių pavyzdžių 
yra televizijoje ir spaudoje dažnai matomas Sąjūdžio vadų apklausinėjimas - „Kiek valiutos susikišai į 
savo kišenes?“ po kelionių į Vakarus. Bet grįžtant prie VDU ir Centro santykių, čia viskas dar labiau 
susikomplikuoja, kai matai, kad abiejų pusių vadovaujantieji žmonės yra aktyvūs, savo institucijoms pasi- 
šventę individai. Tačiau nežiūrint to, kooperacijos tarp šių institucijų nėra ir turbūt nebus, kol kas nors 
rimtai nebandys šios problemos išspręsti. Aš manau, kad šis klausimas turėtų būti diskutuojamas ir ban- 
domas spręsti gegužės mėnesį, kai VDU ir Centro darbuotojai ir rėmėjai susirinks į įvairias konferencijas, 
įskaitant ir VDU Senato sesijas bei Rektoriaus inauguraciją, Kaune. Būtų tikrai tragiška, jei VDU be jau ir 
taip sunkių materialinių problemų dar vis turėtų savo jėgas ir energiją eikvoti niekam naudos neatnešan- 
čiam asmeniniam ir instituciniam konfliktui. 


Julius Šmulkštys 


NR. 225. ALFREDO SKOPO REPORTAŽAS APIE VDU PROBLEMAS. 
1990 M. VASARIO 9 D. 


Skopas, Alfredas. Vargstantis Vytauto Didžiojo universitetas. In Gimtasis kraštas. 1990 02 09-15. Nr. 6, p. 1. 


Vargstantis Vytauto Didžiojo universitetas 


1989 m. birželio 20 d. Lietuvos TSR Aukščiausiosios Tarybos Prezidiumas priėmė įsaką, liepos 4 d. 
Aukščiausioji Taryba - įstatymą, liepos 22 d. Ministrų Taryba - nutarimą „Dėl Kauno Vytauto Didžiojo 
universiteto atkūrimo“. Nutarime - nė žodžio apie valstybinį finansavimą ir patalpas. 


Paklaustas, kur yra Vytauto Didžiojo universitetas, kaunietis kaltai nurausta ir patraukia pečiais. Uni- 
versitetas lyg vargšas giminaitis laikinai prisiglaudęs Fizikinių-techninių problemų institute, Menininkų 
namuose. Už patalpas Visuomeninės politinės veiklos centre net moka nuomą. Ir nemažą. Įdomu, kam tos 
patalpos labiau reikalingos? Gal Politinės veiklos centrui skirti liekančias laisvas kurio nors LKP Kauno 
miesto rajono komiteto patalpas, o dabartines perduoti Universitetui? Taigi 1989 m. reabilituotam Kauno 
universitetui sugrąžintas tik vardas. 

Atkurtas Universitetas dabar gyvena iš asmenų, organizacijų, kooperatyvų, gudriai pavadintų spon- 
soriais, paramos. Sponsoriai iki šių metų vidurio pervedė į Universiteto sąskaitą apie 300 tūkst. rublių. 
Tai daug, turint galvoje, kad šie pinigai pervesti gera valia. Ir mažai, nes vien per pirmuosius mokslo 
metus, neįsigydami ir neremontuodami pastatų, nekurdami laboratorijų, mokomųjų kabinetų ir specialių 
auditorijų, nepirkdami mokymo technikos ir įrenginių, tik mokymo proceso organizavimui Universiteto 
vadovybė išleis ketvirtį milijono rublių. Universitetui plečiantis, daugėjant studentų, kasmet didės ir šios 
menkos aukštajai mokyklai išlaidos. Žinia, be valstybinio finansavimo po dvejų trejų metų Universitetas 
nustos egzistavęs. 

Gaila, kad vyriausybė, palaiminusi Universiteto savarankiškos aukštosios mokyklos statusą, nutarė, kad 
to jau ir gana. „Skęstančiųjų gelbėjimas - pačių skęstančiųjų reikalas“. Jeigu taip, Universitetas pasmerktas 

jau pačioje užuomazgoje. Lietuvos TSR liaudies švietimo ministras tai, matyt, žinojo, turbūt todėl viešai ir 
drąsiai teigė, kad neleistų savo anūkų jame studijuoti. 

Kuo gyvena po visą miestą išsibarstęs Universitetas? 

Baigėsi pirmoji sesija. Studentiškas gyvenimas verda kaip ir visose aukštosiose mokyklose - studentai 
yra studentai. Priimant į VDU buvo dideli konkursai, atranka negailestinga. Į Humanitarinį fakultetą laikė 
stojamuosius per 400 jaunuolių (įstojo 65), į Ekonomikos fakultetą - 256 (įstojo 54), į Tiksliųjų mokslų - 
138 (įstojo 54). Išaiškėjo pirmieji rezultatai. Neseniai vykusioje Respublikinėje aukštųjų mokyklų mecha- 
nikos olimpiadoje VDU pirmakursiai nugalėjo visus varžovus ir užėmė tris pirmąsias vietas. O ką apie 
humanitarus, apie visą Universiteto akademinį jaunimą kalba profesoriai iš užsienio? 

Profesorius Julius Šmulkštys (Indianos universitetas): „Esu nustebintas ir žaviuosi studentų žiniomis, 
kultūra, požiūriu į mokslą“. Profesorius Arvydas Žygas (Ilinojaus universitetas): „Labai gerbiu ir myliu 
Lietuvos jaunimą. Tai gabūs ir kultūringi jauni žmonės. Jie turi sovietinių įpročių, kurie juos yra sugadinę, 
kaip mūsiškiai turi amerikietiškų. Mūsų darbas - juos mokyti ir auklėti gerais lietuviais. Universiteto stu- 
dentai - lygiaverčiai pasaulinės studentijos kontekste“. 

Universitete - 177 studentai ir apie kelis šimtus laisvų klausytojų. Nežinau, ar teko kam girdėti, kad 
kurioje nors Lietuvos ar Sąjungos aukštojoje mokykloje į paskaitas savo valia susirinktų keli šimtai jau- 
nuolių. Tai ne tiek susidomėjimas Universitetu, kiek netradiciniu paskaitų turiniu ir dėstymu. 

Didžiausias Universiteto optimistas, jo siela ir variklis - laikinai einantis prorektoriaus pareigas fizi- 
kos-matematikos mokslų kandidatas, buvęs KPI docentas Antanas Karoblis. „Susirinko gabus ir ištvermin- 
gas jaunimas, - sako jis. - Tai - Lietuvos ateitis. Jeigu pavyks įgyvendinti numatytą mokymo programą, 
atvažiuos dėstyti tautiečių profesorių iš JAV, Australijos, Kanados ir kitų šalių universitetų, jeigu pavyks 
gabiausius mūsų Universiteto studentus po kelerių metų pasiųsti stažuotis į Kanadą, JAV ar kitas šalis, jeigu 
turėsime savo nuolatines patalpas, mokymo priemones, laboratorijas su įranga, dauginimo ir videotechniką, 
kompiuterių, biblioteką, bendrabutį, gausime valstybinę materialinę paramą, po 5-6 metų išleisime pirmąją 
absolventų laidą. Universitetas - humanitarinis. Humanitarinės disciplinos bus dėstomos visų krypčių ir 
visų specialybių studentams per visus studijų metus. Ruošiame plačios erudicijos pasaulinio lygio specialis- 
tus Lietuvai. Prie Universiteto kuriami mokslo centrai. Jau veikia Informatikos centras, atliekantis tyrimus 
informatikos srityje ir teikiantis mokslines-technines konsultacijas įvairioms organizacijoms, Vadybos 
mokslų - ruošiantis menedžmento specialistus (po aukštojo mokslo, įgyto kitose aukštosiose mokyklose). 
Šiek tiek pradėjome užsidirbti patys. Nuo rudens numatomas Biologijos-ekologijos mokslinis centras, kuris 
labai reikalingas miestui. Svajojame apie Humanitarinių mokslų centrą. Noriu padėkoti visiems mūsų spon- 
soriams, kurių dėka egzistuojame. Gaila, kad niekaip nerandame galimybės ir pritarimo atidaryti valiutinę 
sąskaitą Tarptautiniame banke. Mus norėtų paremti išeiviai iš Lietuvos.“ 


NR. 226. JURGIO VILEMO RAŠTAS KAUNO MIESTO VYKDOMAJAM KOMITETUI. 
1990 M. VASARIO 10 D. 


VDU archyvas, f. 1, ap. 1, b. 22, 1. 11. Mašinraštis, kopija. 
(Nr. S/57 
Kauno m. L[iaudies] D[eputatų] T[arybos] Vykdomajam Komitetui 


Atkurto Vytauto Didžiojo Universiteto studentų mokymui, bibliotekos, skaityklos įkūrimui, o taip pat 
bendrabučiui labai trūksta patalpų, 

Š. m. vasario 9 d. įvykusiame Vytauto Didžiojo Universiteto vadovybės ir Kauno miesto LDT vykdo- 
mojo komiteto atsakingų darbuotojų pasitarime vyravo nuomonė, kad Universitetui būtų galima per- 
duoti kai kuriuos senamiesčio pastatus, esančius Kauno m. LDT VK žinioje. 

Ryšium su tuo, prašau Jūsų rasti galimybę perduoti Vytauto Didžiojo Universitetui pastatus, esančius 
Gruodžio gatvėje Nr. 19 ir Nr. 21, kuriuose dabar įsikūrę S[tatybos] r[emonto] t[resto] statybos valdybos 
buitinės patalpos ir Daržovių prekybinio susivienijimo smulkaus urmo parduotuvė. 


Rektorius J. Vilemas 

VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


NR. 227. RūTOs KANOPKAITĖS REPORTAŽAS APIE DISKUSIJA KAUNO 
VyYKDOMĄJAME KOMITETE 1990 M. VASARIO 12 D. DĖL MENININKŲ NAMŲ 
PRIKLAUSOMYBĖS 


Kanopkaitė, Rūta. Kultūra išeina į ringą? Kauno tiesa. 1990 02 14. Nr. 36, p. 5. 
Kultūra išeina į ringą? 


Vykdomasis komitetas savo vasario 2 dienos sprendimo dėl Menininkų namų patalpų perdavimo 
Pasaulio lietuvių kultūros, mokslo ir švietimo centrui nepatvirtino. 

Menininkų namai lieka kur buvę; už juos mūru stojo vasario 12-osios vakarą į susitikimą su Vykdo- 
mojo komiteto nariais susirinkę dailininkai, rašytojai, muzikai, teatralai, - vyresnieji ir jaunimas. 

Pripažinta, jog Kaunui reikalingas ir Pasaulio lietuvių kultūros centras, tačiau jam galima pasistengti 
rasti patalpas kitur. 

Susirinkimas patikėjo poetams Gintarui Patackui, Daliai Teišerskytei ir Gyčiui Padegimui parengti 
rezoliuciją, kurioje būtų pasmerkti negarbingi PLC vicedirektoriaus Gedimino Kostkevičiaus metodai, 
siekiant užkariauti Menininkų namų patalpas, jo užgaulūs atsiliepimai apie Kauno menininkus per radiją 
ir televiziją. 

Čia būtų galima padėti tašką: viskas sugrįžo į savo vietas, skuboti žodiniai sprendimai nevirto veiks- 
mus sankcionuojančiais dokumentais. Gal tik... pagarbos ir pasitikėjimo vieni kitais sumažėjo. Prisidėjo 
abejonių: ar lengva bus mums kurti kultūrą ir net jos centrus iš jėgos pozicijų, užmiršus etiką, padorumą? 

Valdžios neįsigilinimas į situaciją, pasikliovimas autoritetais (PLC direktoriaus akademiko Vytauto Sta- 
tulevičiaus vardas paveikė Vykdomojo komiteto narius kaip taranas), aišku, jos atstovų nepuošia. 

Kita vertus, beatodairiškas valdžios ir jos žmonių puolimas pakvimpa Smolniu. O juk „revoliucinio 
maksimalizmo“ dabar kratomės. Pasak Kauno kamerinio orkestro vadovo Gedimino Dalinkevičiaus, 
kažkam vis vien reikės valdininkauti - visame pasaulyje yra ir menininkai, ir valdininkai. 

Nesiimsiu atpasakoti visų karštų kalbų, nors Susirinkime pasisakė ir buvę Menininkų namų direktoriai 
Dalia Teišerskytė, Vladas Švedas, dabartinis Algimantas Norvilas, Vykdomojo komiteto pirmininko pava- 
duotojas Arnoldas Linkevičius, Kultūros skyriaus vedėjas Algimantas Puidokas ir daugelis menininkų. 
Pacituosiu vieną kitą: 

Poetas Gintaras Patackas: 


- Negalima veikti bolševikiniu metodu - iš vieno atimam, kitam duodam. Tie namai beveik prieš dvi- 
dešimt metų buvo paskirti menininkams, tapo mūsų dvasios sala. Aš kol kas nematau jokių Pasaulio lie- 
tuvių centro darbų, be to, kas jiems draudžia naudotis Menininkų sale savo kultūros renginiams, jei tokių 
būtų? Nereikia spekuliuoti aukštų Bažnyčios dvasiškių vardais bei pritarimu, painioti jų į pasaulietiškas 
dalybas. Ar Vykdomajam komitetui taip striuka su patalpomis? Teapsidairo - yra tikrai merdinčių įstaigų. 

Petras Palilionis, Lietuvos rašytojų sąjungos Kauno skyriaus atsakingasis sekretorius: 

- Neseniai iš sekretorės sužinojau: iš ryto atėjo į pastatą du vyriškiai, paprašė atrakinti mūsų kabinetus, 
apžiūrinėjo juos. Klausiu jos - kas tokie: milicija, saugumas? Sako - lyg ne, kažkur matyti. Pasirodo, tai 
gerbiami Vytautas Statulevičius ir Gediminas Kostkevičius... Aš nemanau, kad reikia suniekinti visą šio 
žmogaus darbą, bet taip lipti per galvas nevalia. Prieš mūsų žmonių, ypač jaunų menininkų, norus eiti 
tokiais metodais, viešai juos apšaukti valkataujančia bohema negalima. Aš nesakau, kad visos mūsų viltys, 
dėtos į Menininkų namus, išsipildė iki galo, bet ar tai pretekstas juos uždaryti ar iškelti? Sutinku, kad PLC 
reikalingas Kaunui. Tai kodėl jam neatkovojus tokio solidaus pastato, kaip Karininkų ramovė? 


Evaldas Majauskas, Centralizuotos liejyklos direktorius, miesto Vykdomojo komiteto narys: 


- Tik mėnuo kaip esame valdžia. Į ją nesiveržėme, sutikome laikinai pabūti, tie, kurie nepabūgo, kad 
bus apspjaudyti piketuose. Manau, jog šis klausimas mūsų posėdyje svarstytas skubotai, jis nebuvo iki 
galo paruoštas. Juk egzistavo pradinis sprendimo projektas skirti PLC tris kambarius Šv. Gertrūdos baž- 
nyčios kaimynystėje. Akademiko V. Statulevičiaus autoritetas tikrai paveikė kaip taranas... Mūsų sprendi- 
mas dar nepasirašytas - dokumento, nurodančio Menininkų namų patalpas perduoti PLC, nėra. Manau, 
kad mūsų parašų ten ir neturėtų būti. 


DoKUMENTAI 


Susirinkimo įkarštyje daug ką siūlyta naikinti, jei trūksta patalpų (Komjaunimą, Kultūros skyrių, Visuo- 
meninės politinės veiklos centrą), pasidomėti, kaip panaudojamos, tarkim, respektabilios vilos Ąžuolyne. 
Ne taip seniai viena jų Vaižganto gatvėje, buvusi aukšto rango svečių viešbučiu, už dolerius išnuomota 
prancūzui ir jo širdies damai iš Kijevo... Nepamenu, kad būčiau apie tai skaičiusi ar iš kolegų girdėjusi. 
Matyt, šitoks potvarkis buvo priimtas dar siauresniame rate. Kaip bebūtų, Dalios Teišerskytės pranešta ši 
sensacinga žinia sudomino ne tik susirinkime buvusį „Respublikos“ reporterį. Turbūt ne vienas pasikasė 
pakaušį: nė nežinom ką turim, kam už kiek nuomojam ar parduodam. Kiek dar, pasirodo, esama Kaune 
valdiškų pastatų, kuriuose irgi galėtų įsivyrauti, kaip pageidavo PLC vadovai, „kilni rimtis“ - mokslinė, 
kultūrinė, muziejinė. 

Rūta KANOPKAITĖ 
„K. t.“ korespondentė 


NR. 228. VDU SENATO KVIETIMAS ALGIRDUI AVIŽIENIUI KANDIDATUOTI Į 
REKTORIUS. 1990 M. VASARIO 12 D. 


AAA, f. 5, ap. 4, b. 22, 1. 1. Mašinraštis, originalas 


Pasaulio lietuvių kultūros, mokslo ir švietimo centras 
Lithuanian's World center for advancement of culture, science and education 


S. Nėries 56. 23000 Kaunas, Lietuva (Lithuania). Tel. 200870, 
FAX (007/0127) 203-858 
Sąs. Nr. 4700877 soc. Banko Kauno skyriuje, TFA 751575 


Prof. Algirdas Avižienis 

UCLA Computer Science Dept. 
4731 Boelter Hall 

University of California, Los Angeles 
CA, 90024 


1990 02 1269 


Gerbiamas Profesoriau, 

Iki šiol mes Jus žinojome kaip žymų mokslininką-tyrinėtoją, naujos šakos kompiuterių moksle pra- 
dininką ir pagrindėją. Mums buvo labai džiugu, kad net tais sunkiais Lietuvai metais Jūs buvote kartu 
su mumis, lankėtės Lietuvoje, dalijotės savo žiniomis, o Amerikos žemėje padėjote atvykstantiems mūsų 
tėvynainiams ne tik geru patarimu, bet ir dosniai atverdamas savo namų duris. 

Nuo praėjusių metų, kai Kaune vykusioje konferencijoje kartu priėmėme Vytauto Didžiojo universi- 
teto atkūrimo aktą, mes stebėjome Jūsų pastangas kreipti universiteto kūrimą mums mažai žinomu, tačiau 
geriausių Amerikos universitetų patirtį jungiančiu keliu. 

Mes dirbome kartu ir žavėjomės Jūsų energija ir užsiangažavimu Vytauto Didžiojo universitetui: siek- 
dami vieno - turėti Lietuvoje vakarietiško modelio universitetą, besiremiantį savo veikloje akademinės 
laisvės, pasaulėžiūrų pliuralizmo principais, suradome Jumyse nuoširdų draugą ir taikintoją, patarėją. 

Sužinoję, kad Jūs gavote Amerikos Mokslų Akademijos siuntimą atvykti moksliniam darbui į Lietuvą 
nuo 1990 m. liepos mėn., norime kreiptis į Jus, kviesdami kandidatuoti Vytauto Didžiojo universiteto 
rektoriaus rinkimuose, kurie vyks šių metų pavasarį. Manome, kad Jūsų ilgametis patyrimas dėstant Kali- 
fornijos universitete Los Andžele padėtų suteikti postūmį vystytis universitetui norima linkme. 


Su gilia pagarba, 

Vytauto Didžiojo universiteto Senato nariai: 

prof. V. Antanaitis [parašas] doc. J. Šatas [parašas] 
akad. V. Statulevičius [parašas] prof. R. Šeinauskas [parašas] 


59 Šis raštas buvo išsiųstas vasario 26 d. 

doc. G. Kostkevičius [parašas] akad. J. Vilemas [parašas] 

prof. V. Kaminskas [parašas] prof. L. Telksnys [parašas] 

prof. R. Baltrušis [parašas] akad. V. Kontrimavičius [parašas] 
doc. J. Misevičienė [parašas] akad. L. Kairiūkštis [parašas] 


NR. 229. JURGIO VILEMO POKALBIS SU VILIUM MIsEVIČIUM. 
1990 M. VASARIO 12 D. 


... Senatas skelbia / Viliaus Misevičiaus pokalbis su Jurgiu Vilemu. In Vakarinės naujienos. 1990 02 13. Nr. 37, p. 2. 


... Senatas skelbia 


Skaitytojų dėmesiui - docento Viliaus MISEVIČIAUS pokalbis su Vytauto Didžiojo universiteto Senato 
pirmininku Lietuvos TSR MA akademiku Jurgiu VILEMU: 


- Beveik dešimtį mėnesių dirbusi VDU Atkūrimo taryba paliko ženklius pėdsakus - jau baigė 
semestrą atkurto Kauno universiteto pirmieji auklėtiniai... Kaip įvertintumėte šį atkuriamąjį 
periodą? 

- Išties šimtamyliais žingsniais matuojame nueitą kelią nuo praėjusį pavasarį paskelbto profesoriaus 
A. Smailio straipsnio, idėjos, iki šios aukštosios mokyklos atkūrimo. Daug nuveikė Politechnikos insti- 
tuto klubas „Aukuras“, Kauno šviesuomenė, surengę tarptautinę konferenciją „Tautinė aukštosios moky- 
klos koncepcija ir Kauno universitetas“. Pritarė ir Respublikos Mokslų Akademijos Fizikinių-techninių 
energetikos problemų institutas, kiti moksliniai kolektyvai, visos Lietuvos intelektualioji visuomenė. Ypač 
intensyviai dirbo Kauno profesūra - 1989 m. kovo mėnesį demokratiškai išrinktas 43 entuziastų branduo- 
lys - Vytauto Didžiojo universiteto Atkūrimo taryba. Šiandien turime apie 180 studentų ir 60 profesorių, 
mokslo daktarų, docentų bei kitų darbuotojų iš Respublikos ir užsienio, du mokslinius padalinius - „Infor- 
matikos“ ir Vadybos mokslo centrus, tris - Humanitarinį, Ekonomikos ir Tiksliųjų mokslų - fakultetus. 


- Įvyko aukščiausio Universiteto valdymo organo, Senato, pirmasis posėdis. Iš trijų kandidatų - 
profesorių R. Baltrušio, V. Paliūno ir akademiko J. Vilemo - senatoriai pirmininku išrinko Jus. Jums 
pavesta iki gegužės mėnesio (kol bus išrinktas rektorius) eiti šias pareigas... 


- Noriu priminti VDU atkuriamojo laikotarpio statuto 42 straipsnį, kuriame sakoma, jog Atkuriamoji 
taryba baigia veiklą, suformavus Universiteto Senatą. 

Senatas - aukščiausias universiteto valdymo organas, leidžiantis įstatymus, o rektoratas - tik aukštosios 
mokyklos vykdomoji valdžia. Pagal mūsų statutą, VDU Senatas sudaromas pariteto pagrindu - po 48 
žmones iš Respublikos bei užsienyje gyvenančių lietuvių. Išeivijos dalis išrinkta pernai lapkričio mėnesį 
Čikagoje vykusiame Šeštajame lietuvių mokslo ir kūrybos simpoziume, kuriame ir man teko dalyvauti. 
Tai žymūs mokslo žmonės - profesoriai iš JAV, Kanados, Australijos, Italijos ir Lenkijos. 

Kitą Senato pusę sudaro Lietuvos specialistai: 34 aktyviausi VDU Atkūrimo tarybos nariai ir 14 Res- 
publikos Mokslų Akademijos atstovų. Pastarieji buvo išrinkti prieš pat naujus metus. Tai - vilniečiai 
humanitarinių mokslų atstovai profesoriai V. Kubilius, N. Vėlius, A. Vanagas, A. Zalatorius, Z. Zinkevičius 
ir kiti. Šie senatoriai pirmajame posėdyje ir išrinko Senato vadovybę. Mano, kaip pirmininko, pavaduoto- 
jai - LTSR MA Lietuvių kalbos ir literatūros instituto filologijos mokslų daktaras profesorius A. Vanagas 
ir Kauno tarpdiecezinės kunigų seminarijos profesorius V. Butkus, sekretorė - docentė J. Misevičienė. 


- Tad Kauno universitetas jau turi „laikinąją galvą“. O kada sulauksime tikrojo Vytauto Didžiojo 
universiteto rektoriaus rinkimų, ar aptarėte Senato posėdyje šią procedūrą? 


- Gegužės mėnesį numatome surengti mokslinę konferenciją, kur apžvelgsime pirmųjų atkurtojo 
Kauno universiteto mokslo metų rezultatus. Tada planuojami ir rektoriaus rinkimai. Iki tol pretendentai į 
šį postą pateiks savo programas. Su jomis susipažins išeivijos ir Lietuvoje gyvenantys mūsų Senato nariai. 
Visų jų nuomonė lems, kam bus patikėta tapti atkurto Vytauto Didžiojo universiteto pirmuoju rekto- 
riumi. Aš į šį postą nepretenduosiu, nes manau, kad yra vertingesnių, autoritetingesnių vadovų. Beje, greit 
paskelbsime konkursą trijų veikiančių ir ketvirtojo, numatomo pavasarį atidaryti Informatikos, fakultetų 
dekanų bei trijų katedrų vedėjų pareigoms užimti. Norėtume sulaukti intelektualių, dvasingų ir dorų tau- 
tiečių, atsidavusių nepriklausomos Lietuvos specialistų rengimo labui. 


DoKUMENTAI 


- Dar neminėjote tik ką suformuotų Universiteto veiklos komisijų... 


- Profesoriui, dideliam švietėjui, TSRS liaudies deputatui A. Smailiui Senatas patikėjo rūpintis VDU 
bibliotekos reikalais. Statuto ir etikos priežiūros komisijai vadovauja kandidatas į LTSR Aukščiausiosios 
Tarybos deputatus profesorius S. Masiokas. Konkursinės komisijos pirmininkas - profesorius V. Paliūnas. 
Revizinei grupei vadovauti skirtas profesorius V. Gronskas. Socialinio ir ekonominio vystymo komisijai 
(pirmininkas - docentas A. Karoblis) tenka ypač daug darbo, nes Universitetas dar neturi tikrosios savo 
pastogės, kuriama jo mokomoji ir mokslinė bazės. Be to, sudaryta ryšių su užsieniu komisija. 

- Sausio 27-ąją kauniečiai pažymėjo Aukštųjų kursų, iš kurių vėliau išaugo Vytauto Didžiojo 
universitetas, 70-metį. Kalbėta ir apie 1951 metais uždaryto, o pernai atgimusio universiteto pastatų 
sugrąžinimą, ir apie buvusių Politinio švietimo namų atidavimą šiai aukštajai mokyklai. 

- Taip, mūsų „naujagimis“ dar gana gležnas. Nors pirmoji studentų sesija parodė, jog maždaug pusė 
auklėtinių egzaminus išlaikė tik labai gerais pažymiais - želmenėliai įsišaknyja neblogai. Bet VDU egzis- 
tuoja tik gerų šefų - pirmiausia LTSR MA FTEP, Radijo matavimų technikos mokslinio tyrimo institutų, 
LIMTI Kauno filialo, Visuomeninės politinės veiklos centro, kai kurių pramonės įmonių, kooperatyvų, 
statybos organizacijų - parama. Išties būtų gražu, kad išsipildytų mūsų svajonė - jei buvę Politinio švie- 
timo rūmai atitektų pirmajai šalyje nepriklausomai aukštajai mokyklai... O pastatą Mickevičiaus gatvėje 
Nr. 37, kur veikė Kauno Aukštieji kursai, davę pradžią aukštajam mokslui šiame mieste, KPI žada grąžinti 
Universitetui, pastačius dabar projektuojamą Energetikos fakultetą. Mažokai mums padeda kitos Kauno 
aukštosios mokyklos. Tikimasi Kaune, netoli buvusio aerodromo, pradėti statyti universiteto miestelį. 


NR. 230. JOANOS MISEVIČIENĖS PRANEŠIMAS VISUOMENEI APIE VDU BŪKLĘ. 
1990 M. VASARIO 14 D. 


Ratkevičiūtė-Misevičienė, Joana. Vytauto Didžiojo universitetas: dar be pastogės... In Kauno tiesa. 1990 02 14. Nr. 36, 
P. 5. 


Vytauto Didžiojo universitetas: dar be pastogės... 


Tie Kauno šviesuliai, kurie iškėlė Vytauto Didžiojo universiteto atkūrimo idėją, iš tikrųjų verti didelės 
pagarbos. Idėją entuziastingai parėmė Lietuvos kultūros fondo „Aukuro“ klubas, Vilniaus universiteto 
Kauno Humanitarinio fakulteto Sąjūdžio rėmėjų grupės entuziastai. Didžiausią organizacinę VDU atkū- 
rimo naštą ant savo pečių užsidėjo Kauno mokslo daktarų ir profesorių demokratiškai išrinkta Atkūrimo 
taryba iš 30 narių. 

Šiandien visi džiaugiamės - Vytauto Didžiojo universitetas gyvuoja! Jame studijuoja 183 studentai, 
dirba daugiau kaip 80 darbuotojų - įžymių Respublikos ir užsienio profesorių, mokslo daktarų, docentų 
ir nelaipsniuotų, bet atsidavusių šiam šventam tikslui žmonių. Mokomasi trijuose VDU fakultetuose — 
Humanitariniame, Ekonomikos ir Tiksliųjų mokslų bei dviejuose mokslo centruose - Vadybos ir 
Informatikos. 

Nelengvas ir neįprastas buvo VDU Atkūrimo tarybos veiklos kelias: Universitetas formavosi „ant plyno 
lauko“ - be pastogės, be rektoriaus ir prorektorių, be valstybinės finansinės paramos. Būta nuopuolių, 
klaidų (neklysta tik tas, kas nedirba), bet konkretūs darbai, lenkdami laiką, tiesė kelią vis pirmyn... 

VDU atkuriamojo laikotarpio statuto 42 straipsnis teigia, kad priėmus naująjį Vytauto Didžiojo uni- 
versiteto statutą ir suformavus Universiteto Senatą, Atkūrimo taryba nutraukia savo veiklą. Taigi pra- 
ėjusių metų pabaigoje ji perdavė estafetę naujai išrinktam VDU Senatui. Tai aukščiausias Universiteto 
valdymo organas, atliekantis ir įstatymo leidimo funkcijas, o rektoratas - Universiteto vykdomoji valdžia. 
Senatas pariteto pagrindais sudarytas iš Respublikos ir Lietuvos išeivijos mokslininkų - po 48 senatorius 
kiekvienoje pusėje. Išeivijos lietuviai VDU Senato narius išsirinko Čikagoje vykusiame Lietuvių mokslo 
ir kūrybos simpoziume. Šią Senato dalį sudaro mokslininkai, gyvenantys ir dirbantys JAV, Kanadoje, Aus- 
tralijoje, Lenkijoje ir Italijoje. 

Mūsų Respublikai Senate atstovauja 34 minėtos VDU Atkūrimo tarybos nariai ir 14-ka papildomuose 
rinkimuose išrinktų specialistų. Tai Lietuvos Mokslų Akademijos ir Vilniaus universiteto profesoriai, 
mokslo daktarai. Tarp jų nemažai įžymių Respublikos filologų, tai profesoriai N. Vėlius, Z. Zinkevičius, 

A. Zalatorius, A. Vanagas. V. Kubilius. Visus Senato narius jungia viena mintis, bendras tikslas - parengti 
dvasingus humanistinės kultūros ir mokslo požiūriu išprususius specialistus. 

Neseniai „lietuviškoji“ Senato dalis rinkosi į pirmąjį posėdį spręsti labai svarbių organizacinių klau- 
simų. Vienas jų - Senato pirmininko, jo pavaduotojo rinkimai. 

Pagal statutą Senato pirmininkas ir jo pavaduotojas negali būti rektorato nariais. Pirmininku siūlytos 
profesorių R. Baltrušio ir V. Paliūno bei akademiko J. Vileamo kandidatūros. Absoliučia balsų dauguma 
VDU Senato pirmininku išrinktas akademikas J. Vilemas, o jo pavaduotojais - Kauno tarpdiecezinės 
kunigų seminarijos profesorius V. Butkus ir Mokslų Akademijos Lietuvių kalbos ir literatūros instituto 
profesorius A. Vanagas, sekretore - šių eilučių autorė. 

Buvo sudarytos šešios VDU veiklos komisijos: bibliotekos kūrimo, ryšių su užsieniu, statuto ir etikos 
priežiūros, revizijos, socialinio ir ekonominio vystymo bei konkursinė. Pastaroji artimiausiu metu 
paskelbs keturių fakultetų (Humanitarinio, Ekonomikos, Tiksliųjų mokslų ir Informatikos) dekanų, kai 
kurių katedrų vedėjų, o vėliau ir Universiteto pedagoginio personalo konkursą. Visose komisijose dirbs 
po kelis senatorius, kuriems vadovaus pirmininkas. Praktiškai beveik visi Senato nariai gavo papildomų 
įpareigojimų, kuriuos, kaip ir iki šiol, jie vykdys visuomeniniais pagrindais. 

Senatas aptarė VDU rektoriaus ir prorektoriaus rinkimų, kurie vyks gegužės mėnesį, procedūrą. Kon- 
kursinė komisija įpareigota parengti rinkimų reglamentą. Rektoriaus rinkimuose turės dalyvauti ne 
mažiau kaip du trečdaliai Senato narių. O kol kas akademikas J. Vilemas, VDU Senato pirmininkas, yra 
įgaliotas eiti rektoriaus pareigas. Vadinasi, VDU jau nebėra „kūdikis be galvos“, tačiau vis dar tebėra „nau- 
jagimis be pastogės“. Šią - patalpų - problemą reikėtų spręsti neatidėliojant, konstruktyviai, nes esamo- 
mis sąlygomis Universitetui augti ir tvirtėti nelengva. Gyvenantis iš malonių VDU egzistuoja tik gerų 
šefų - Fizikinių-techninių energetikos problemų, Radijo matavimų technikos mokslinio tyrimo institutų, 
LIMTI Kauno filialo ir iš dalies (t. y. už nuomos mokestį) Visuomeninės politinės veiklos centro pagalbos 
dėka. Matyt, Senatui teks pasirūpinti ir „stogu“ virš VDU studentų bei dėstytojų galvų... 

Negyvuotų VDU ir be finansinės geradarių paramos. Šiandien jų - jau 37. Tai organizacijos ir pavieniai 
asmenys, pagal galimybes atriekę nuo savojo kepalo kas didesnę, kas mažesnę duonos riekę. Tarp jų - Lie- 
tuvos respublikinis kooperatinės valstybinės statybos, „Granito“, „Bangos“, „Kauno baldų“ susivienijimai, 
„Šilko“ Neveronių šiltnamių kombinatai, J. Janonio popieriaus fabrikas, Žemės ūkio ir Veterinarijos aka- 
demijos, Jonavos chemijos statybos trestas, „Šviesos“ leidykla, „Sanito“ gamykla, kooperatyvai „Profilak- 
tika“, „Šaltukas“ ir kitos organizacijos. Net 6 tūkstančius rublių Universitetui paaukojo 94 metų gyventojas 
iš Širvintų rajono, buvęs tremtinys Kazimieras Skebėra, savais indėliais sušelpė vilnietės I. Naginskaitė ir 
V. Praškėnienė. Visiems jiems bei kitoms organizacijoms Vytauto Didžiojo universiteto kolektyvas nuo- 
širdžiai dėkoja. Finansinė parama užtikrina normalų Universiteto darbą: dėstytojai gauna atlyginimus, 
studentai - stipendijas, laiku sumokami patalpų rentos ir kiti mokesčiai. 

Pasibaigė pirmoji VDU studentų egzaminų sesija. Galima drąsiai teigti, kad dauguma šios aukštosios 
mokyklos studentų nori ir sugeba gerai mokytis. Apie tai byloja jų žinių įvertinimas. Tačiau nereikia 
manyti, kad šie studentai - ateiviai iš kitur. Jie yra tos pačios mokymo ir auklėjimo sistemos produktas, 
todėl nederėtų pamiršti, kad, kaip ir visi kiti, atsinešė į šią aukštąją mokyklą daug gero, bet dar daugiau 
taisytino. Taigi Universiteto Senatui, kaip ir visam kolektyvui, teks pasirūpinti ne tik mokymo programo- 
mis, planais, bet ir studentų auklėjimu, kultūriniu gyvenimu, akademinėmis tradicijomis. 

Artimiausiu metu Senatas numatė susitikti su studentais bei laisvaisiais klausytojais, aptarti abiem 
pusėms rūpimus klausimus, išklausyti pageidavimus ir kritines pastabas. Visa tai būtina, gyvenimiška, 
naudinga. Svarbiausia - tikėti ir stengtis, kad geri norai, dora, atsakomybė darbe lydėtų šio Universiteto 
kolektyvą siekiant didelių ir gražių tikslų. 


Doc. Joana RATKEVIČIŪTĖ-MISEVIČIENĖ 
Vytauto Didžiojo universiteto Senato narė 
[Įdėta nuotrauka, kurioje keturi studentai] 

University of California, Los Angeles 


Computer Science Department 
School of Engineering and Applied Science 
Los Angeles, California 90024 


1990. II. 15 d. 
(Nuorašas V. Statulevičiui| 


Akademikui J. Vilemui 
VDU Atkūrimo tarybos Pirmininkui 


Gerbiamas Akademike, 


Pranešu Jums, kad esu kandidatas į Vytauto Didžiojo Universiteto rektoriaus pareigas 1990-91 metams. 
Į Lietuvą atvykti ir pareigas priimti galiu 1990 metų gegužės mėnesio pradžioje. 

VDU Senato prašau, kad prorektorių ir dekanų rinkimai įvyktų išrinkus rektorių. Tuo būdu galima 
užtikrinti, kad išrinktasis rektorius galės sudaryti savo norimų bendradarbių sąrašą. 

Aš tokį sąrašą galėsiu pristatyti iki 1990 metų gegužės 21 dienos, nes į Lietuvą žadu atvykti 1990 m. 
gegužės 6 dieną. 

Prie šio laiško pridedu savo curriculum vitae ir mokslo darbų bibliografiją. Gaila, kad nebuvo laiko 
išversti ją į lietuvių kalbą. Jeigu reikia, vertimą pristatysiu iki 1990 metų kovo 1 dienos. 


Su pagarba, 
Algirdas Avižienis 


Dr. Algirdas Avižienis: Technical Biography 


Algirdas Avižienis was bom in Kaunas, Lithuania in 1932 and has resided in the United States since 
1950. He received the B.S., M.S., and Ph.D. degrees, all in electrical engineering, from the University of 
Illinois, Urbana-Champaign, in 1954,1955, and 1960, respectively. 

From 1956 to 1960 he was associated with the Digital Computer Laboratory at the University of Illinois 
as a Research Assistant and Fellow, participating in the design of the ILLIAC II computer and completing 
a Ph.D. thesis that developed the class of signed-digit number systems for fast digital arithmetic. In 1960 
he joined the Spacecraft Computers section of the Jet Propulsion Laboratory (JPL), California Institute 
of Technology, and initiated research on reliability of computing systems that originated the concept of 
fault tolerance. He organized and directed the JPL STAR research project from 1961 to 1972. This effort 
resulted in the construction and evaluation of the experimental JPL STAR (Self-Testing-And-Repair- 
ing) computer, for which he received U.S. Patent No. 3, 517,171, “Self-Testing and Repairing Computer, 
granted on June 23,1970 and assigned to NASA. A paper that described the JPL STAR computer won the 
Best Paper selection of the IEEE Transactions on Computers in 1971. 

Dr. Avižienis joined the faculty of the University of California, Los Angeles (UCLA) in 1962. Currently 
he is Professor and Director of the Dependable Computing and Fault-Tolerant Systems Laboratory in 
the Computer Science Department of UCLA, where since 1972 he has been Principal Investigator of 
continuing research projects on fault tolerant computing and system architectures, supported by about 
$3.5 million funding by NSE ONR, NASA, FAA, and grants from the State of California and industry. 
Dr. Avižienis served as Chairman of the UCLA Computer Science Department from 1982 to 1985. He 
teaches courses in computer system architecture, computer arithmetic, fault-tolerant systems, and soft- 
ware fault tolerance. He has supervised 21 Ph.D. dissertations, 30 M.S. theses, and is the author or coau- 
thor of over 120 publications in these fields of study. His present research at UCLA focuses on software 

fault tolerance, fault-tolerant distributed system architectures, and design methodology for fault-tolerant 
systems. 

Dr. Avižienis has served as a consultant for studies of computer systems design and fault tolerance 
sponsored by the U.S. Air Force, U.S. Navy, NASA, The Federal Aviation Administration (FAA), and the 
National Bureau of Standards, as well as for industrial research in the U.S. and abroad. He has also served 
on several study groups and panels, including a three-year term as a member of the Advisory Panel 
on Computer Science and Engineering for the National Science Foundation (NSF), membership on the 
Hardware Systems Committee of the 1975-78 NSF Computer Science and Engineering Research Study, 
service as chairman of the Fault Tolerance Panel for the 1980 AFOSR and USAF Space Division Summer 
Study on “Autonomous Spacecraft Maintenance?, and as the expert on fault tolerance for the U.S. Defense 
Science Board 1981 Summer Study on “Technology Base for the 1990's". In 1985, he was elected to serve a 
three-year term on the Computing Research Board, and since 1984 he serves as fault tolerance expert on 
the Advanced Automation System Technical Advisory Group of the FAA. 

For his pioneering efforts in the field of fault-tolerant computing. Dr. Avižienis has received numerous 
honors and awards, among them the Honor Roll of the IEEE Computer Society in 1968: the NASA Apollo 
Achievement Award in 1969; election to Fellow of IEEE “for fundamental contributions in fault-toler- 
ant computing“ in 1973; the biannual AIAA Information System Award in 1979 with the citation “for 
the original conception and development of fault-tolerant computing and leadership in the theoretical 
highly reliable aerospace computers"; the NASA Exceptional Service Medal in 1980 “in recognition of 
outstanding achievements and widely recognized leadership in the field of fault-tolerant computing"; and 
the second annual IEEE Computer Society Technical Achievement Award “for sustained contributions 
to fault-tolerant computing" in 1985. In recognition of his scientific accomplishments, Dr. Avižienis was 
awarded the honorary degree “Docteur Honoris Causa" by the Institut National Polytechnigue of Tou- 
louse, France in November, 1985. He was advanced to the rank of Faculty of Highest Distinction at UCLA 
in 1986, which is the top professorial rank in the University of California system. 

As a member of the IEEE Computer Society, Dr. Avižienis founded and was the first Chairman of the 
Technical Committee on Fault-Tolerant Computing (1969-1973), and was the organizer and General 
Chairman of the First International Symposium on Fault-Tolerant Computing in 1971. He also served for 
four years (1971-1974) as a member of the Governing Board of the IEEE Computer Society. In interna- 
tional activities, he has served as the founding Chairman of the Working Group 10.4 on “Reliable Com- 
puting and Fault Tolerance" of EFIP (the International Federation for Information Processing) from 1980 
to 1986. The General Assembly of IFIP presented its Silver Core award to Dr. Avižienis in 1986. 

Dr. Avižienis has lectured and conducted joint research at the National Polytechnic Institute of Mexico, 
the University of Sao Paulo, Brazil, the Laboratoire d Automatigue et d Analyse des Systemes (LAAS) in 
Toulouse, France, Keio University in Tokyo, Japan, the Innovative Computer Systems Center of the Techni- 
cal University of Berlin, FRG, and the Microelectronics Research Institute in Lintong, Peoples' Republic of 
China. In 1974 he spent a five-month research visit, sponsored by the U.S. National Academy of Science, at 
the Institute of Mathematics and Cybernetics, Lithuanian Academy of Sciences, Vilnius, Lithuania. 


NR. 232. ALGIRDO AVIŽIENIO MOKSLINĖS BIOGRAFIJOS VERTIMAS Į LIETUVIŲ 
KALBĄ. 1990 M. RUGSĖJO 21 D. 
VDU archyvas, f. 1, ap. 1, b. 22, 1. 67-68. Mašinraštis. Kopija. 

PROF. DR. ALGIRDAS AVIŽIENIS: MOKSLINĖ BIOGRAFIJA 


ALGIRDAS AVIŽIENIS gimė 1932 m. Lietuvoje, Kaune. Nuo 1950 m. gyvena Jungtinėse Amerikos 
Valstijose. 1954, 1955 ir 1960 m. Ilinojaus Universitete, Urbana-Champaign, jam suteikti atitinkamai 
bakalauro (B.S.), magistro (M.S.) ir daktaro (Ph.D.) laipsniai elektrotechnikos srityje. 

1956-1960 metų laikotarpiu, dirbdamas moksliniu bendradarbiu Ilinojaus Universiteto Skaitmeninių 
kompiuterių laboratorijoje, A. Avižienis dalyvavo kompiuterio ILLIAC II projektavimo darbuose bei užbaigė 
savo daktarinę disertaciją, kurioje plačiai nagrinėjamos skaičių su ženklais sistemos greitai kompiuterinei 
aritmetikai organizuoti. 1960 m. jis pradėjo dirbti Kalifornijos technologijos instituto reaktyvinio judėjimo 
tyrimų laboratorijoje (Jet Propulsion Laboratory, JPL), Kosminių laivų kompiuterių skyriuje. Čia dirbant, 
buvo pradėti tyrimai skaičiavimo sistemų patikimumo srityje, kurie padėjo susiformuoti atsparių gedimams 
sistemų idėjai. 1961-1972 m. Dr. A. Avižienis vadovavo JPL STAR tyrimų projektui. Šių tyrimų išdavoje buvo 
sukurtas ir išbandytas eksperimentinis save testuojantis ir savo gedimus pataisantis kompiuteris JPL STAR, 
už kurį Dr. A.Avižieniui buvo įteiktas JAV Patentas Nr. 3517171, patvirtintas 1970 m. birželio 23 d. ir asi- 
gnuotas NASA. Jo straipsnis apie JPL STAR kompiuterį, laimėjo žurnalo „IEEE darbai kompiuterių srityje“ 
(“IEEE Transactions on Computers") geriausio 1971 m. straipsnio prizą. 

1962 m. Dr. A. Avižienis pradėjo dirbti Kalifornijos Universitete, Los Angeles (UCLA). Pastaruoju metu 
jis - UCLA Kompiuterių mokslo fakulteto Patikimų skaičiavimų laboratorijos vadovas ir profesorius. Nuo 
1972 m. nuolat vadovavo įvairiems tyrimų projektams patikimų skaičiavimų bei sistemų architektūros 
srityse, finansuotiems maždaug 3,5 mln. dolerių suma Iš NSE, ONR, NASA ir FAA bei dotacijomis iš Kali- 
fornijos valstijos ir pramonės. 

1982-1985 m. Dr. A. Avižienis vadovavo UCLA Kompiuterių mokslo fakultetui. Jis dėsto kompiuteri- 
nių sistemų architektūros, kompiuterinės aritmetikos, gedimams atsparių sistemų ir programinės įrangos 
patikimumo kursus. Dr. A. Avižienis vadovavo 21 daktarinei ir 30 magistro disertacijų, yra virš 121 moks- 
linių publikacijų autorius ir bendraautorius. Dabartinė jo mokslinių tyrimų, sritis UCLA yra programinės 
įrangos patikimumas, patikimų paskirstytų sistemų architektūra bei gedimams atsparių sistemų kūrimo 
metodologija. 

Dr. A. Avižienis buvo konsultantu kompiuterinių sistemų projektavimo ir patikimumo moksliniams 
tyrimams, finansuojamiems JAV oro pajėgų, JAV laivyno, NASA, Federalinės aviacijos administracijos 
(FAA) ir Nacionalinio standartų biuro, o taip pat pramoniniams tyrimams JAV ir kitose šalyse. Jis taip 
pat 3 metus buvo Nacionalinio mokslo fondo (NSF) Kompiuterių mokslo ir technikos tyrimų Techninės 
įrangos sistemų komiteto nariu; 1980 m. - AFOSR ir USAF Kosminių tyrimų skyriaus vasaros studijų 
„Autonominių kosminių laivų priežiūra“ Patikimumo sekcijos pirmininku; 1981 m. - JAV Gynybos 
mokslo kolegijos vasaros studijų „Technologinė bazė 1990-siais“ ekspertu. 1985 m. Dr. A. Avižienis išren- 
kamas į Kompiuterinių tyrimų kolegiją, nuo 1984 m. jis - FAA Pažangių automatizuotų sistemų techninių 
patarėjų grupės ekspertas patikimumo klausimais. 

Tarp Dr. A. Avižienio apdovanojimų už nuopelnus patikimų skaičiavimų srityje galima paminėti šiuos: 
1968 m. jis gavo IEEE Kompiuterių draugijos Garbės raštą; 1969 m. - NASA Apollo pasiekimų premiją; 
1973 m. buvo išrinktas IEEE mokslinės draugijos nariu „už fundamentalius tyrimus patikimų skaičiavimų 
srityje“; 1979 m. jam įteikta 2 kartus per metus skiriama AIAA Informacinių sistemų premija su įrašu „už 
originalias idėjas patikimų skaičiavimų srityje bei jų išvystymą, už pasiekimus teoriniame ir praktiniame 
labai patikimų kosminių kompiuterių pritaikyme“; 1985 m. gavo antrąją metinę IEEE Kompiuterių drau- 
gijos techninių pasiekimų premiją „už indėlį į patikimų skaičiavimų teoriją“. Pripažįstant jo mokslinius 
pasiekimus, 1985 m. lapkričio mėn. dr. A. Avižieniui suteiktas Tulūzos nacionalinio politechnikos Pran- 
cūzijoje garbės laipsnis „Docteur Honoris Causa“. 1986 m. jam suteiktas UCLA labiausiai pasižymėjusio 
moksle laipsnis (Faculty of Highest Distinction), kuris yra aukščiausias profesoriaus laipsnis Kalifornijos 
Universiteto sistemoje. 

Kaip IEEE Kompiuterių draugijos narys, Dr. A. Avižienis buvo patikimų skaičiavimų Techninio komi- 
teto įkūrėjas ir pirmasis pirmininkas (1969-1973), o taip pat Pirmojo tarptautinio patikimų skaičiavimų 
simpoziumo 1971 m. organizatorius ir generalinis pirmininkas. Ketverius metus (1971-1974) Dr. A. Avi- 
žienis buvo IEEE Kompiuterių draugijos Vadovų kolegijos narys. 1981-1986 m. jis buvo IFIP (Tarp- 
tautinės Informacijos Apdorojimo Federacijos) Darbo grupės 10.4 „Patikimi skaičiavimai ir atsparumas 
gedimams“ pirmininku-įkūrėju. 1986 m. Dr. A. Avižieniui paskirta IFIP generalinės asamblėjos sidabrinės 
šerdies premija. 

Dr. A. Avižienis skaitė paskaitas ir vadovavo jungtiniams tyrimams Meksikos nacionaliniame poli- 
technikos institute, San Paulo Universitete (Brazilija), Laboratoire d Automatic et d'Analyse des Syste- 
mes (LAAS) Tulūzoje (Prancūzija), Kelo Universitete Tokijuje (Japonija), Berlyno techninio universi- 
teto modernių kompiuterinių sistemų centre (Vokietija) bei Lintong mikroelektronikos tyrimų institute 
(Kinija). 1974 m., JAV nacionalinei mokslų akademijai finansavus, 6 mėnesius dalyvavo moksliniuose 
tyrimuose Lietuvos mokslų akademijos matematikos ir kibernetikos institute Vilniuje. 


NR. 233. STUDENTŲ ATASKAITA APIE SESIJĄ. 1990 M. VASARIS 
Sesija!?? / Vakaris Vėjas. In Studentų žinios. 1990 02 15. Nr. 1-2 (61-62), p. 2. 


Sesija!?? 


Daugeliui pirmasis Universiteto semestras prasidėjo ilgomis atostogomis, kurios baigėsi tik prasidėjus 
sesijai. Atostogų programa buvo labai plati. Vyko turiningi susitikimai su įžymiais žmonėmis. Regulia- 
riai susitikinėjome su 40 dėstytojų. Šnekėjome apie istoriją, kompiuterius, antropologiją, muziką, naują 
ekonominę programą devyniomis kalbomis: anglų, lietuvių, lotynų, paskalio, prancūzų, fortrano, italų, 
beisiko, vokiečių ir likusiomis. Pokalbiai vyko šiltoje, draugiškoje atmosferoje, gaivinantis gėrimais ir 
traukiant dūmą. Pagal neoficialios VDU informacijos agentūros SAI pranešimus išaiškėjo, kad ekono- 
mistai surūkė 500 pakelių cigarečių, išgėrė 40 puslitrių alaus, 100 litrų sauso vyno ir 50 butelių degtinės. 
Tiksliukai atitinkamai 200 pakelių cigarečių, 50 butelių sauso ir 200 puslitrių alaus. Humanitarai surūkė 
daigiau nei 800 pokelių. Beje, čia merginų rūko daugiau, negu visuose fakultetuose kartu paėmus. Deja, 
apie alkoholį SAI nepraneša. Kavos VDU išgerta virš 40 000 puodukų, t. y. 6 tonos skystos kavos, o tam 
buvo sunaudota 240 kg arba 1600 dėžučių tirpios kavos. Taigi, kava kainavo apie 13 000 rublių. Kadangi 
tos poilsio priemonės savaip veikia smegenis, tai jos negalėjo nepaveikti sesijos rezultatų. 

Štai jie: 


Fakult. 5 4-5 4 3-5 3-4 3 Egzam. Įskaitų Atidėta 
neišlaikė | neturi sesija 

Humanit. | 18 34 13 - 3 1 1 - 4 

Ekonom. | 22 26 - 6 - - - - 1 

Tiksl. 7 24 5 4 5 - 3 4 2 


P. S. Šį semestrą pradėjome ne prasčiau... 


Pastebėjo Vakaris Vėjas 


NR. 234. KONKURSO SKELBIMAS. 1990 M. VASARIO 16 D. 
Vytauto Didžiojo universitetas skelbia konkursą etatinėms vietoms užimti. In Gimtasis kraštas. 1990 02 16-22. Nr. 7, p. 3. 


Vytauto Didžiojo universitetas skelbia konkursą etatinėms vietoms užimti: 


Rektoriaus (mokslų daktaras, profesorius); 

Humanitarinių mokslų, Ekonomikos mokslų, Informatikos ir Fizikos-matematikos mokslų fakultetų 
dekanų (mokslo daktarai arba profesoriai); 

Užsienio kalbų katedros vedėjo (profesoriaus arba docento); 

Kūno kultūros katedros vedėjo (profesoriaus arba docento). 

Kiekvienas kandidatas / rektorius pasiūlo ne mažiau kaip vieną kandidatą (mokslų daktarą arba profe- 
sorių) prorektoriaus pareigoms užimti. 

Dokumentus: pareiškimą, autobiografiją, mokslinio laipsnio ir mokslinio vardo diplomų kopijas, 
mokslinių darbų sąrašą, parašytus vadovėlius, pagrindinius mokslinius darbus arba jų kopijas siųsti vieno 
mėnesio laikotarpyje nuo paskelbimo dienos adresu: 233000 Kaunas, Laisvės al. 53. Tel. 206753, 205311. 
VDU Senatas. 


DoKUMENTAI 


NR. 235. JURGIO VILEMO LAIŠKAS ALGIRDUI AVIŽIENIUI. 1990 M. VASARIO 17 D. 
AAA, f. 5, ap. 4, b. 23, 1. 1-2. Rankraštis, originalas. 


17 vasario 1990 
Kaunas 


Naudodamasis proga, kad turiu svečią iš Niujorko William Begel, per jį siunčiu Jums šį laišką ir kai 
kurią informaciją apie rinkimus į įvairias VDU pareigybes: „Gimtasis kraštas“ laikraščio dalį su skelbimu 
apie rinkimus, instrukciją apie rinkimų procedūrą ir lietuviškos Senato dalies sąrašą su patikslintais adre- 
sais ir telefonais. Artimiausiu laiku išsiųsime Jums specialų laišką, pasirašytą 12 Senato narių, kuriame 
kviečiame Jus išstatyti savo kandidatūrą į rektoriaus pareigas. 

Visumoje universiteto kūrimo procesas vyksta gal kiek geriau nei aš tikėjausi. Tačiau yra ir labai daug 
sunkumų. Apie visas bėdas čia nekalbėsiu - jas aptarsime detaliau Jums atvykus į Kauną, bet dalį turiu 
paminėti jau dabar. 

Labai stiprią neigiamą poziciją VDU atžvilgiu užima Vilniaus universiteto rektorius akademikas 
J. Kubilius, kuriam priklauso taip pat filialas Kaune. Šiame filiale yra įrengta nebloga, gerais kompiuteriais 
aprūpinta skaičiavimo technikos pagrindų klasė, kuri dienos metu yra laisva. Su filialo vadovybe buvo 
sutarta, kad ja galės naudotis ir mūsų universiteto studentai, tačiau Kubilius griežtai uždraudė tai daryti. 

Mano manymu būtina galimai skubiau porą tokių klasių įrengti pačiam VDU. Puikias patalpas turė- 
sime pačiu artimiausiu laiku. Už kompiuterius mokėti čia egzistuojančią spekuliatyvinę kainą mes nepa- 
jėgūs. Reikalinga Jūsų parama. Kaip tą padaryti? 

Iš inventoriaus, kuris mums labai reikalingas, paminėsiu: greitaeigė kopijavimo mašina, fax mašina, 
keletą aparatų demonstruoti „transparancios“, moderni technika užsienio kalbų mokymuisi, bent vieną 
komplektą video aparatūros. 

Mes norime savo jėgomis įsirengti geras bendrosios fizikos ir chemijos laboratorijas. Būtų labai gerai, 
jeigu galėtumėte Jūs arba kas nors iš Senato narių parūpinti įvairios literatūros apie tokias laboratorijas 
Amerikoje ir atskirų laboratorinių darbų aprašymus. 

Nepaprastai stokojame anglų kalbos vadovėlių su garsiniais įrašais. Gal kuris nors Amerikos universi- 
tetas galėtų kiek tai padėti. 

Na, bet pakaks. Visų bėdų neišvardysi. 

Laukiame Jūsų Kaune. Nuoširdžiausi linkėjimai žmonai ir vaikams. 


Su pagarba [parašas] 


NR. 236. IŠTRAUKA Iš ALFREDO SMAILIO PASISAKYMO APIE TEOLOGIJOS 
FAKULTETŲ ATKŪRIMO TIKSLINGUMĄ. 1990 M. VASARIO 18 D. 


Smailys, Alfredas. Atkurkime Teologijos ir filosofijos fakultetą. In Kauno tiesa. 1990 02 18. Nr. 39, p. 4. 


Atkurkime Teologijos ir filosofijos fakultetą 


Lietuva, 50 metų veikiama ateistinės propagandos ir antireliginių represijų, nutolo nuo tikėjimo. Nors 
greta katekizmų ir maldynų, nedideliais tiražais leistų anksčiau, tautos atgimimo laikotarpiu atsirado ir 
katalikų periodinė spauda „Katalikų pasaulis“, „Prisikėlimas“ ir t. t., tačiau to aiškiai nepakanka norint 
grąžinti religijai deramą vietą ir reikšmę mūsų gyvenime. Tikintieji ir dvasiškiai neabejotinai trokšta, 
kad tokių religijos tyrimo šaltinių būtų kuo daugiau. Religijos sampratai formuoti nepakanka pamokslų, 
kuriuos ganytojai sako bažnyčiose. Savo ruožtu pamokslininkams irgi reikia pagalbinių žinių šaltinių, 
kurie padėtų geriau perprasti teologiją. 

Dabar plačiai pradedama dėstyti tikybą mokyklose, tačiau pirmieji žingsniai šia kryptimi parodė, kad 
žmonių, pasiruošusių kvalifikuotai atlikti tokį darbą, trūksta. Religijos reikšmę negalima perteikti vien 
apeigomis bažnyčiose, paskaitomis, pamokslais ir t. t. Taip galime tik sutvirtinti tikėjimą širdyse, bet neį- 
manoma suformuoti sąmoningo tikėjimo, paremto mąstymu ir teologinėmis žiniomis. Todėl, išreikšda- 
mas daugelio Lietuvos dvasiškių, kitų inteligentų ir, svarbiausia, tikinčiųjų nuomonę, manau, kad tikslinga 

VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


Kauno Vytauto Didžiojo universitete vėl įsteigti Teologijos ir filosofijos fakultetą. Taip pat manau, kad yra 
būtina kartu vėl įsteigti ir Evangelikų teologijos fakultetą. 

Jau susiklostė senos tradicijos, pagal kurias Lietuvos evangelikai orientavosi ir orientuojasi į Vokietiją. 
Jų maldaknygės ir giesmės turi nemažai vokiečiu kultūros elementų. 

Kai kada tam tikras evangelikų požiūris į katalikus, kaip i konfesinius oponentus, taip pat katalikų 
požiūris į evangelikus, skatina šios lietuvių tautos kultūringos dalies izoliaciją ir atsiskyrimą. Nors karo 
ir stalinizmo metais evangelikų Lietuvoje smarkiai sumažėjo, tačiau dar ir dabar yra nemažai žmonių, 
išpažįstančių šį tikėjimą. Dvasiškių jiems trūksta, o tai skatina nesantaiką ir nei nereikalingus konfliktus 
pačių tikinčiųjų tarpe. 

Atsižvelgiant į tai, kad nuo 1925 iki 1940 m. vidurio Vytauto Didžiojo universitete veikė Evangelikų 
teologijos fakultetas??? atrodo, kad tikslinga jį atkurti. Šiems klausimams spręsti Vytauto Didžiojo univer- 
siteto Senate sudaryta komisija. Joje - akademikas J. Vilemas, profesorius V. Butkus, vyskupas J. Kalvanas, 
profesoriai A. Smailys ir kiti. Dabar ši komisija šį klausimą studijuoja ir derina su Bažnyčių vadovais?*!. 

[...] Po preliminaraus pasitarimo su Jo Eminencija kardinolu V. Sladkevičiumi buvo suformuota 
nuomone, kad, nepaisant pedagogų trūkumo, jau nuo ateinančių mokslo metų pradžios būtų galima 
atidaryti Teologijos fakultetą ir jį priimti 20-25 klausytojus. Taip pat neatmesta galimybe, kad penketas 
klausytojų būtų filosofinio profilio. Tai galėtų būti filosofinio skyriaus atkūrimo pradžia. Nuspręsta, jog 
būtų tikslinga dalį dėstytojų kviesti iš Vatikano, kitur dirbančių lietuvių teologų filosofų tarpo. Komi- 
sija įpareigota parengti detalų Teologijos fakulteto atkūrimo projektą, sudaryti paskaitų, praktikos darbų 
planą, numatyti materialinę fakulteto bazę. Šio fakulteto atkūrimas bus dar vienas vaizdus mūsų tautinio 
atgimimo tradicijų tęstinumo įrodymas 


Alfredas SMAILYS 


Edmundo KATINO reprodukcijos: 
[1) Teologijos-filosofijos fakulteto profesoriai; 2) Evangelikų teologijos fakulteto profesoriai] 


NR. 237. IŠTRAUKA Iš GEDIMINO KosTKEVIČIAUS LAIŠKO ALGIRDUI 
AVIŽIENIUI. 1990 M. VASARIO 26 D. 


AAA, f. 5, ap. 4, b. 24, l. 1. Mašinraštis, originalas. 
[Blanko duomenys:] 


Pasaulio lietuvių kultūros, mokslo ir švietimo centras 
Lithuanian's World center for advancement of culture, science and education 


S. Nėries 56. 23000 Kaunas, Lietuva (Lithuania). Tel. 200870, 
FAX (007/0127) 203-858 
Sąs. Nr. 4700877 soc. Banko Kauno skyriuje, TFA 751575 


1990 02 26 
Gerb. Profesoriau, 


[...] 2. Nesėkmingai kol kas einasi įsikurti tose patalpose netoli Laisvės paminklo, kurios Jums taip 
patiko (buv. Popiežiaus nuncijaus namai). Miesto valdžia vasario 2 d. mums juos paskyrė, bet ten įsikūru- 
sių Menininkų namų direktorius A. Norvilas, kuris yra „Sąjūdžio“ remiamas kandidatas į deputatus, sukėlė 
didelį triukšmą, ištepliojo žmogišku mėšlu mūsų pašto spintą, Aušrelę su visu seifu ir dokumentais jėga 
iškraustė iš mūsų kambario tiesiai į gatvę ir grasino miesto valdžiai bado streiku. Mus su Statulevičium 
sekretoriumi KPI, steigiau komjaunimo muziejų ir panašias nesąmones, o dabar už dolerius parsidaviau 
amerikonams. Už šį šmeižtą „Respublikai“ dar teks atsakyti, tačiau miesto valdžia sulaikė savo sprendimo 


20 Jis veikė iki 1936 m. 
21 Toliau pristatomas tarpukarinio Teologijos-filosofijos fakulteto statutas. 


DoKUMENTAI 


vykdymą. Turime dabar 6 kambarius patalpose adresu Laisvės al. 101a., fakso Nr. 203-858., tel 22-22-13, 
bet jos nėra reprezentacinės, nes pastatas randasi kieme, o ir kambariai ne kokie. 

3. Siunčiu Jums raštą, kviečiantį Jus atvažiuoti dirbti VDU rektoriumi. Raštą parašiau aš ir pasiūliau 
J. Vilemui pasirašyti. Jis ne tik pasirašė, bet ir pasiūlė surinkti daugiau parašų. Man atrodo, kad jis siekia 
spręsti klausimus nesipešant. Nors bijau, kad Jūsų prašymas atidėti prorektorių ir dekanų rinkimus iki 
Senato suvažiavimo gali susilaukti pasipriešinimo, nes kai kurie žmonės visus Jūsų prašymus stengiasi 
vaizduoti kaip bandymus diktuoti ir primesti valią. [...] 


Nuoširdžiai Jūsų 
Gediminas Kostkevičius [parašas] 


NR. 238. VDU SENATO TREČIO POSĖDŽIO PROTOKOLAS. 1990 M. VASARIO 28 D. 
VDU archyvas, f. 1, ap. 1, b. 16, 1. 22-25. Rankraštis, originalas. 


1990 02 28 - Senato posėdžio protokolas Nr. 3 (12) 


Pirmininkas - akad. J. Vilemas 

Sekretorė - doc. J. Misevičienė 

Informacija - akad. J. Vilemas (dienotvarkę skelbia, prašo susipažinti) 

Apie pirmąją sesiją - informuoja doc. A. Karoblis. Pažangumas labai geras. Sesija - sausio mėn. (iki 
25 d.). Nuo 25 iki vasario pradžios - „kosmetikos savaitė“ Dar dviem [studentams] atidėta - Čėsnai (buvo 
JAV), Humanitarinio f-to studentei dėl ligos. 

Humanitariniame fak.: 19 - vien 5; 4 - keturi. 

Ekonomikos fak.: 22 - vien 5; 4 - penki; turi trejetų - septyni. 

Tiksliųjų mokslų fak.: 7 - vien 5; 22 - 8. 

Visa grupė ekonomikos pagrindų gavo 5-tus (prof. VI. Gronskas). Matematikos - du dėstytojai: pas 
vieną rezultatai geresni, pas kitą blogesni. 

Humanitariniame fak. laisvųjų klausytojų tik 6 žmonės išlaikė viską. 

Tiksliųjų mokslų fak. 1 klausytojas išlaikė viską. 

Prof. A. Smailys - ar kur kitur eis ši ataskaita? 

Neis - atsakė doc. A. Karoblis. 

Akad. J. Vilemas - įdomu: du dėstytojai - vienas iš KPI, kitas VU KHE Reikia daugiau reiklumo stu- 
dentams. Jie turi būti visa galva aukštesni už kitų aukštųjų mokyklų studentus. 

Nutarta - pagrindines disciplinas egzaminuoja komisija (abu dėstytojai). 

Prof. A. Smailys - ataskaita egzaminų labai skurdi. Nežinom, kokioj disciplinoj VDU studentai stiprūs. 
Kaip skiriasi studentai, jų žinios? Žodžiu, nėra mokymo proceso analizės. Neturime vaizdo apie sesiją. 

Prof. A. Zalatorius - ar nepasitikime dėstytojais, jei egzaminuos du dėstytojai ar net komisija. Kur etika! 

Akad. J. Vilemas - gal tai nebus autoriteto pažeminimas. 

Prof. V. Butkus - [kunigų seminarijoje] visus egzaminus priima du profesoriai - tai Vatikano u-to 
reikalavimas. 

Prof. A. Vanagas - reikia pasekti dėstytojų lygį. 

Nutarta: rekomenduoti dekanams sudaryti egzaminų komisijas bazinėms (ir kitoms) disciplinoms. 
Pagal reikalą ir galimybes. 

Stipendijos: penketukininkai - 50 rb. 4-5 - 40 rb. K. Skebėra duoda U-tui 10 tūkstančių rb. Įvesti 
K. Skebėros 25 rb. stipendiją. 


Prof. V. Kaminskas - dėl bazės informatikai dėstyti. Padėjo KPI, Fizikinių-techninių energetikos pro- 
blemų institutas, Radijo matavimo technikos Mokslinio tyrimo institutas, bet dar reikia. Reikia prašyti 
išeivijos Senato pusę dovanoti mums kompiuterių. Galėtume įrengti savo u-to klasę. 

Prof. L. Telksnys - JAV net nurašinėja kompiuterius. 

Akad. J. Vilemas - kalbėta su Lietuvos laivininkystės vadu. Jie galėtų paimti į laivą, bet aname krante 
turėtų tuo pasirūpinti kažkokia tarnyba. 

Doc. M. Venslauskas - atvykęs buvo Račkauskas iš JAV. Jis imasi sudaryti aname krante grupę, kuri 
rūpinsis pakrovimu krovinių-siuntų. 

VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


Studentų priėmimas 1990-1991 m. 


Doc. A. Karoblis: Humanitariniame fak. - 50 studentų. 

Doc. A. Butkus - kreipiasi į Senatą, su prašymu atkurti lituanistikos specialybę. 

Prof. A. Vanagas - lituanistikos plėtoti VU KHĘ o ne kurti ne naują be bazės. 

Prof. V. Kaminskas - yra siūlę VU KHF-tui kooperuotis, bet akad. J. Kubilius tam nepritarė. 

Prof. A. Mickis - geriau lituanistiką prijungti prie VDU-to. 

Nutarta - rašyti raštą dėl lituanistikos atidarymo VDU. Ruošia A. Butkus. 

Kreiptis į Ministrų tarybą. 

Priimti nuo rudens 25 lituanistus (Humanitariniame fak. iš viso 75 studentai). 

Ekonomikos fak - 50 studentų, tarptautinė teisė - 25 studentai (viso 75 studentai). 

Dėstys: 3 - Vilniaus u-to docentai, 2 - iš Rygos. Galima pakviesti iš Maskvos 2 žmones užsienio tautie- 
čiams. Žada paruošti specialistus gerus. 

Politologija - ar galima paruošti politologus VDU? Galime. Siūlosi išeivija. 

Dėl mokslinių vardų ir laipsnių suteikimo. Laikas sudaryti komisijas. 

Akad. J. Vilemas - ši idėja bus automatiškai sprendžiama visiems, visai Respublikai. 

Prof. P. Zakarevičius — sudarytą planą matėme, doc. Šatą konsultavome. 

Nutarta - [politologijos] programą sudaryti, išplatinti Senate. Specialybę atidaryti. 

Informatikos fakultetas - 30 studentų (atidaromas). 

Fizikos-matematikos fakultetas (Tiksliųjų mokslų) - 30 studentų. 

Biologijos-ekologijos fak. - 30 studentų. 

Filosofijos-teologijos - 25 reikia. 

Prof. V. Butkus - siūlo susirinkti kunigų seminarijoje pasvarstyti programas. Kunigų seminarija ir 
VDU - tikslai skirtingi. Gali būti atidarytas nuo ateinančių metų. Tai būtų pasaulietiškas f-tas. 

Prof. A. Smailys - evangelikus ima Klaipėda. 

Nutarta - atidaryti Filosofijos-teologijos f-tą nuo 1990 m. rudens (vienbalsiai). 


Stojamieji egzaminai 


Humanitarinis - lietuvių kalba (raštu), istorija (žodžiu), užsienio kalba (žodžiu, raštu) (vienbalsiai) (gal 
esė vietoj pokalbio) 

Ekonomikos - lietuvių kalba (raštu), matematika (raštu); geografija (žodžiu). 

Tarptautinė teisė - lietuvių kalba (raštu), istorija (žodžiu), geografija (žodžiu), užsienio kalba (raštu). 

Informatikos - lietuvių kalba (raštu), matematika (raštu); fizika (?). 

Fizikos-matematikos - lietuvių kalba (raštu), matematika (raštu), fizika (raštu). 

Biologijos - lietuvių kalba (raštu), biologija (raštu), fizika (raštu). 

Filosofijos-teologijos - lietuvių kalba (raštu), istorija (žodžiu), katalikų tikėjimo pagrindai (pokalbis) 

Prof. V. Butkus - leidimas steigti Filosofijos-teologijos f-tą iš kardinolo gautas. Artimiausiu metu bus 
sprendžiami visi kiti klausimai dėl mokymo proceso ir t. t. 

Darome egzaminus: pradėti nuo liepos 3 d. 


Dėl rinkimų procedūros 


Doc. G. Kostkevičius - pastabos. 

Prof. A. Smailys - būtina laikytis statuto! 

Klausimas neparuoštas. Pirmininkui papeikimą siūlo akad. J. Vilemas. Neatitinka statuto. 

1990 m. gegužės 6 d. Avižienis gali pradėti dirbti. Galime daryti rinkimus tarp 6-10 d. gegužės. 

Užsieniečiai turėtų balsuoti iki gegužės konferencijos. 

Nutarta - apie 1990 04 25 išsiųsti į JAV pretendentų sąrašą balsavimui; pas mus - 04 10 d. - Senato 
posėdis Rektoriaus rinkimui, pretendentui į rektorius dalyvaujant. Prašome prorektorius ir dekanus rinkti 
Senato suvažiavime gegužės mėn. 

Akad. J. Vilemas siūlo pravesti rinkimus Avižieniui dalyvaujant gegužės mėn. pradžioje. Jam leidžiame 
pasirinkti prorektorius, bet dekanus renkame patys - t. y. visas Senatas, esantis Lietuvoje. (gegužės 10 d. 
visi atvažiavę į konferenciją galės dalyvauti rinkimuose). 

Nutarta: apie 10 d. 


DoKUMENTAI 


Prof. Kaminsko (rinkimas / tvirtinimas) Informatikos centro vadovu. Patvirtintas vienbalsiai (atskiru 
balsavimu). 

Sekančiam posėdžiui - Filosofijos-teologijos f-tas. 

Kas kuruoja Humanitarinį f-tą? 

Akad. J. Vilemas - buvo bandoma pavesti prof. A. Žygui, bet nelabai kas išėjo. Labai sunki padėtis. 
Bandome ieškoti, veikti. Humanitarinio f-to vadais tegali būti profesoriai. Jei negausim - teks tenkintis 
docentais. Programomis rūpinasi koordinacinės grupės. Įsijungs ir išeivija. 

Centro komiteto narys Kirkilas parašė ant plakato - pažadas atiduoti Politinio švietimo rūmus VDU-to 
studentams. 

Akad. J. Vilemas - ateinantį penktadienį susitikimas su A. Brazausku. Brazauskas - už atidavimą. 

CK narys - prof. Kaminskas - įsipareigojimas iškelti klausimą dėl Politinio švietimo rūmų atidavimo. 

Būtinos derybos, o ne ultimatumai. 

Informatika gauna atskirą pastatą. Pradžioj bazuosis Ekologijos-biologijos f-tas Laisvės al. 53. 

Doc. A. Karoblis - atiduotas pastatas Muitinės g. 8. Nuspręsta šį pastatą atiduoti VDU studentams 
kultūros reikalams. Geros sąlygos korporacijų veiklai. Pastatas rudenį gal jau pradės funkcionuoti. Dėl 
bendrabučio. Numatytos patalpos pažadų lygyje. Naujo bendrabučio statyba. Senos patalpos - Gruodžio 
gatvėje. 

Dėl programų - humanitarams. Specializacijos klausimai. 

Neimti gydytojų pažymėjimų iš stojančiųjų. 

Menotyros specializacijos: VI. Stauskas, Bruveris, Aleksaitė, Stoškus. 

Diskusijos dėl u-to modelio. 

Nutarta: surengti susitikimą studentų - humanitarų ir senatorių bei dėstytojų - humanitarų atskirą 
dieną. 

Užsienio kalbos: 1) dėl gradacijų studentams; 2) intensyvūs kursai. 

Prof. L. Pranevičius - siūlo ciklinį būdą. 

Dėl Rėmerio dvaro - vasaros mokyklai užsienio kalbų mokymui. 

Nutarta: nuvažiuoti kolektyviai [į Bagdoniškį] pasižiūrėti ir nutarti, ką daryti su Romerio dvaru. 

Kiekvienas f-tas turi susirinkti su atitinkamais asmenimis, dėstančiais atitinkamuose f-tuose. 


Pirmininkas J. Vilemas [parašas] 
Protokolavo J. Misevičienė [parašas] 


1990 02 28 
Kaunas 


Susitikimas su studentais 


Rektorius - informacija apie naujus f-tus, stojamuosius egzaminus. 

Doc. A. Karoblis informuoja apie stojamuosius egzaminus. 

Studijuoti lygiagrečiai kituose f-tuose nėra kliūčių. Tvarkaraščius tvarkosi patys studentai. Galima 
ilgiau studijuoti ir gauti du - tris diplomus. 

Akad. J. Vilemas kėlė klausimą dėl noro studijuoti matematiką ar fiziką. Rektoriaus ir dekanų rin- 
kimai - ne vėliau gegužės 10 d. (statute numatyta). Rektorių rinks visas Senatas (išeivija ir Lietuva). 
Dekanai - renka Senatas, esantys Lietuvoje senatoriai (ir tie, kurie norės). Gal būtų galima pakviesti stu- 
dentus į rinkimus stebėtojais. 

Doc. A. Karoblis pasilieka prie senos nuomonės - studentai turi dalyvauti rinkimuose ir Senato darbe. 

Rektoriai - 1 metams, dekanai - 3 metams, vėliau - 5 metams (pagal statutą). 

Humanitarų dėstytojų Kaune mažai. 

Esant rimtoms priežastims, kiekvieną vadovą galima perrinkti bet kuriuo metu. 

Dėl Politinio švietimo namų. 

Akad. J. Vilemas informuoja, kad daugiau konkursų šiems namams nėra. Arbačiauskas siūlo likti nuo- 
mininkais. Siūlome: arba parduoda, arba padovanoja. Idealus variantas - LKP perduoda mums namus. 
Būsim čia - aišku, bet sąlygos dar neaiškios. Jie nori pasilikti sau didžiąją salę. Namų paėmimo procesas 
vyksta. Esame tikri - namai bus mūsų???, 


202 Trūksta protokolo dalies. 

NR. 239. JOANOS MISEVIČIENĖS PRANEŠIMAS SPAUDAI APIE VDU SENATO 
POSĖDĮ 1990 M. VASARIO 28 D. 


Ratkevičiūtė-Misevičienė, Joana. Senatas studentams, studentai - Senatui. In Tiesa. 1990 03 28. Nr. 72, p. 3. 


Senatas studentams, studentai - Senatui 


Kauno Vytauto Didžiojo universiteto Senato posėdis truko beveik 5 valandas. Kas jaudino senatorius? 
Pirmiausia egzaminų sesijos rezultatai. Kokie jie šioje, daugelio susidomėjimą žadinančioje Lietuvos aukš- 
tojoje mokykloje? 

Einantis prorektoriaus pareigas docentas A. Karoblis referavo, kad pirmosios VDU studentų sesijos 
rezultatai yra geri: iš 182 laikiusių sesiją 48 žinios įvertintos tik labai gerais pažymiais, 100 - gerais ir labai 
gerais ir tik 34 studentai yra gavę patenkinamų pažymių. Nepatenkinamų pažymių visai nebūta. Taigi, 
egzaminus išlaikė visi juos laikiusieji. Įdomu pažymėti neeilinį atvejį: viena ekonomistų grupė ekonomi- 
kos teorijos egzaminą išlaikė vien penketais. Visus sesijinius egzaminus išlaikė vienas Tiksliųjų mokslų ir 
šeši Humanitarinio fakulteto laisvieji klausytojai. 

Tačiau užmigti ant laurų nei VDU studentams, nei dėstytojams nepavyks: Senatas pasiūlė pavasario 
sesijos metu girnas nuleisti dar žemiau. O kad tai būtų patogiau padaryti, Senatas pakvietė VDU dėstyto- 
jus burtis į komisijas, jei ne visoms disciplinoms egzaminuoti, tai bent bazinėms. Kolegialus egzaminavi- 
mas išsklaidytų bet kokį mitą apie „minkštoką“ ar netolygų studentų žinių vertinimą buvusioje sesijoje ir 
dar kartą be mažiausios paklaidos parodytų, kas yra kas. 

Senatoriai apsvarstė naujo studentų priėmimo į VDU klausimus. Nors spaudoje kartkartėmis nuskamba 
liūdnoka gaida: girdi, VDU dar neturi nei to, nei ano, reikėtų tas ašaras jau nusišluostyti ir paskelbti visų 
žiniai, kad kitąmet, nepaisant kai kurių kūrimosi sunkumų, VDU gerokai išsiplės. Stojantieji į VDU galės 
pasirinkti šiuos fakultetus ir specialybes: Humanitarinį (50 studentų į jau esančias specialybes ir 25 - į 
lietuvių kalbos ir literatūros). Ekonomikos (50 studentų į jau esančias specialybes ir 25 - į tarptautinės 
teisės). Informatikos (30 studentų). Fizikos ir matematikos (30 studentų). Biologijos ir ekologijos (30 stu- 
dentų) ir Filosofijos ir teologijos (25 studentai). Aptarti stojamieji egzaminai: lietuvių kalba ir literatūra 
raštu - visiems fakultetams; stojantieji į informatiką ir fiziką bei matematiką laikys dar matematiką ir 
fiziką raštų; į Biologijos ir ekologijos fakultetą - fiziką ir biologiją raštu; į Ekonomikos - matematiką raštu 
ir geografiją žodžiu, o į tarptautinę teisę - istoriją, geografiją ir užsienio kalbą žodžiu; į Filosofijos ir Teo- 
logijos fakultetą - istoriją žodžiu ir tikėjimo pagrindus (pokalbis). Stojamieji egzaminai prasidės liepos 3 
dieną. Šie sprendimai yra preliminariniai, jie gali būti ir koreguojami. 

Šiame posėdyje buvo svarstomas būsimųjų rektoriaus rinkimų pirmoje gegužės mėnesio dekadoje 
reglamentas. Paskelbus konkursą iki šios dienos pagrindinis pretendentas rektoriaus postui užimti yra 
Kalifornijos universiteto profesorius Algirdas Avižienis. Rektoriui bus suteikta teisė pasirinkti prorekto- 
rius, tačiau Senatas galės pareikšti savo nuomonę tvirtinant pasirinktas kandidatūras. 

Bene svarbiausia VDU Senato darbo dalis - studentų lauktas susitikimas su senatoriais. Studentų 
pateikti klausimai, problemos nebuvo iš piršto laužtos. Taigi turėjo ką pasakyti studentai senatoriams, 
senatoriai - studentams. Pradėta nuo patalpų, apie kurias jau senokai kalbama. Kas naujo? 

Senato pirmininkas akademikas J. Vilemas neabejojo, kad ne kartą minėtos Visuomeninės politi- 
nės veiklos centro patalpos greitu laiku atiteks VDU. Iš tiesų, LKP CK biure buvo priimtas sprendimas 
Visuomeninės politinės veiklos centro patalpas Kaune perduoti Vytauto Didžiojo universitetui, o prak- 
tiniai klausimai, susiję su šiuo aktu, bus įforminti artimiausiu metu. Labai džiugu, kad LKP nepašykštėjo 
nemažos savo turto dalies nepriklausomam ir laisvam VDU. Taigi nei esamiems, nei būsimiems fakulte- 
tams gatvės likimas jau nebegresia. Be to, pradėtos remontuoti patalpos, esančios Muitinės 7, jos numa- 
tytos studentų kultūriniams poreikiams. Galimas dalykas, kad ateinantį rudenį VDU studentai ten švęs 
įkurtuves. 

Nėra atgrasi ir finansų padėtis: šiuo metu universitetas savo sąskaitoje turi apie pusę milijono rublių ir 
net truputį valiutos. Savaime suprantama, kad ilgam to nepakaks, tačiau sponsorių sąrašas vis ilgėja, opti- 
mistiškai nuteikdamas universiteto žmones. Reikia manyti, kad nepriklausoma Lietuvos valstybė neliks 
abejinga šiam universitetui, jo ateičiai, juo labiau kad būsimieji universiteto specialistai bus reikalingi tai 
pačiai valstybei, jos normaliai veiklai. Tiesa, neišspręstos universiteto studentų medicininio aptarnavimo, 
bendrabučių, sporto problemos. Tačiau ir šie klausimai tiek Senatui, tiek ir rektoratui nesvetimi: daug kas 
daroma padėčiai pagerinti. Tačiau nederėtų pamiršti, kad VDU yra naujakurys, pradedąs savo gyvenimą 

labai sudėtingų Respublikos įvykių fone. Įvertinant šias aplinkybes, kartais derėtų parodyti kiek daugiau 
kantrybės, tolerancijos bei nuosaikumo, reikalaujant daug ir visko iš karto. 

Kas kita - mokymo procesas. Mandagiai, bet atkakliai studentai spyrė prie sienos ne tik laikinuosius 
rektorių ir prorektorių, bet senatorius. Mat ypač yra nukentėjęs Humanitarinis fakultetas, iki šiol neturin- 
tis pastovaus koordinatoriaus. Kiek padirbėję šiame poste pedagogikos mokslų daktaras prof. V. Kučins- 
kas, o vėliau prof. A. Žygas dėl vienų ar kitų priežasčių šio darbo atsisakė. Tačiau ši spraga turėtų išnykti: 
paskelbtas konkursas VDU fakultetų dekanų pareigybėms užimti išspręs problemą. 

VDU studentai kėlė mokymo planų, paskaitų bei pratybų kokybės, pasitaikiusių mokymo proceso 
grafiko pažeidimų, informacijos trūkumo ir kt. problemas. Jie teigė, kad dėl kai kurių dėstytojų nenoro ar 
negalėjimo važinėti iš Vilniaus, liko nebaigtų skaityti kursų, o kai kurie buvo skaitomi neprofesionaliai. 
Kalbėta ir apie užsienio kalbų dėstymą. Nors planuotos jau nebe 4, bet 6 pratybų valandos (pradedan- 
tiems - 8 val.), studentams atrodo, kad norint išmokti anglų kalbą taip, kad trečiame kurse būtų galima 
klausyti ir užsirašyti paskaitas šia kalba, numatyto savaitinio valandų skaičiaus yra per maža. 

Apskritai VDU studentai rodo didelį susidomėjimą tuo, ką studijuoja, reikalauja iš dėstytojų profe- 
sionalumo ir tuo priverčia pasitempti visus, su kuriais juos suvedė likimas. Tai geras bruožas, rodantis 
reiklumą sau ir kitiems. 

Belieka pasidžiaugti, kad turime smalsius studentus, kuriems bet ko nepaduosi, bet kaip nedėstysi. Tai 
duoda pagrindo tikėti, kad buvusi studentų kiekybė toliau virs kokybe, ir mūsų kraštas sulauks specia- 
listų, kurie sugebės suteikti gyvenimui naują prasmę ir turinį. 


Joana RATKEVIČIŪTĖ-MISEVIČIENĖ 
Filologijos mokslų kandidatė, 
Vytauto Didžiojo universiteto Senato sekretorė 


NR. 240. JURGIO VILEMO APLINKRAŠTIS VDU sENATORIAMS UŽSIENYJE. 

[Blanko duomenys:] 


Vytauto Didžiojo UNIVERSITETAS 
Universitas Vytauti Magni 


233000, Kaunas, Laisvės al. 53, tel.: 206753. Einamoji sąsk. - 4700136 soc. Banko sk. 
233000, Kaunas, Avenue Laisvės 53, tel.: 206753. A/C - 4700136 Kaunas Social Bank Department 


1990 m. kovo 2 d?03, 


VYTAUTO DIDŽIOJO UNIVERSITETO SENATO NARIAMS 


Gerbiami kolegos, 

Vytauto Didžiojo Universiteto rektorato vardu kreipiuosi į Jus, brangūs tautiečiai, gyvenantys už Lie- 
tuvos ribų, dar kartą dėkodamas už tai, kad sutikote būti universiteto Atkuriamojo Senato nariais. Kaip 
jau žinote, 1990 m. sausio 17 d. Kaune buvo išrinkta dar 48 nariai iš Lietuvoje gyvenančių profesorių ir 
mokslininkų. Tuo būdu šiuo metu turime pilną Senatą, susidedantį iš 96 narių. 

Kartu su šiuo laišku siunčiu Jums visų Kaune išrinktų senatorių sąrašą su jų adresais ir pareigomis. 
Informaciją apie už Lietuvos ribų gyvenančius Senato narius Jūs gavote iš profesoriaus A. Avižienio. Iš 
jo taip pat, tikriausiai, jau sužinojote apie numatomą bendrą viso Senato posėdį Kaune šių metų gegužės 
24-26 dienomis tuoj po konferencijos „Aukštojo mokslo reforma Lietuvoje“. Manau, kad Jūs rasite laiko 
ir galimybę atvykti į šį posėdį. Visas buvimo išlaidas Lietuvoje apmokės universitetas arba kuri tai kita 
Lietuvos mokslinė įstaiga. 


25 Praleidžiamas asmeninis namų adresas. 

Tikiuosi susitikti su Jumis Kaune gegužės mėnesį ir išgirsti Jūsų nuomonę, patarimus ir pasiūlymus 
įvairiais universiteto ugdymo ir funkcionavimo klausimais. Jūsų veikla Senate - tai neįkainuojamas 
indėlis į universiteto kūrimo procesą. 

Šių metų vasario 28 d.?"* įvykusiame Senato (Lietuvos dalis) posėdyje nutarta nuo rugsėjo pirmos 
dienos atidaryti dar du fakultetus - tai Biologijos ir ekologijos bei Filosofijos-teologijos. Šiuo metu turime 
keturis fakultetus: Humanitarinių mokslų, Ekonomikos, Informatikos ir Fizikos-matematikos. 

Žiemos sesijos pažymiai parodė, kad turime labai gerus studentus ir mūsų pareiga sudaryti maksima- 
liai geresnes sąlygas mokymuisi. Deja, labai stokojame gerų profesorių, ypatingai humanitarinių mokslų 
fakultete. 

Stengsimės nedelsdami siųsti Jums visą informaciją ir naujienas pagrindiniais universiteto gyvenimo 
klausimais. 


Su pagarba ir padėka [parašas] Jurgis Vilemas, 
Senato pirmininkas, 
einantis rektoriaus pareigas 


NR. 241. PASAULIO LIETUVIŲ KULTŪROS, MOKSLO IR ŠVIETIMO CENTRO 
KVIETIMAS Į VASAROS KOMERCIJOS MOKYKLĄ. 1990 M. KOVO 5 D. 


AAA, f. 5, ap. 4, b. 30, l. 3. Mašinraštis, kopija. 
[Blanko duomenys:] 


Pasaulio lietuvių kultūros, mokslo ir švietimo centras 
Lithuanian's World Center for Advancement of Culture, Science and Education 


S. Nėries 56. 23000 Kaunas, Lietuva (Lithuania). Tel. 200870, 
FAX (007/0127) 203-858 
Sąs. Nr. 4700877 soc. Banko Kauno skyriuje, TFA 751575 


Prof. Jolita Kisieliūtė-Narutienė 
Dept. of Economics 
The University of Illinois at Chicago 
Chicago, IL 60680 
1990 03 05 


Gerbiama Profesore?9, 


PLKMŠC 1990 m. birželio-rugpjūčio mėnesiais praveda Vasaros komercijos mokyklą prie Vytauto 
Didžiojo universiteto. Mokyklos tikslas - supažindinti Lietuvos pramonės vadovus, vedančius specia- 
listus, aukštųjų mokyklų Ekonomikos fakulteto vyresnių kursų studentus su Vakarų šalyse priimta eko- 
nominio modelio samprata ir biznio vedimo principais. Akademiniai kursai (38-48 valandų apimties) 
skaitomi 3,5 savaitės ilgio ciklais. Praktinius užsiėmimus pravesti yra galimybė naudotis IBM PC tipo 
kompiuteriais. 

Kviečiame Jus, esant galimybei, atvykti 1990 metų vasarą į Kauną skaityti kursus Vasaros komercijos 
mokykloje. Esame pasirengę užtikrinti iš užsienio atvykstančių profesorių priėmimą ir išlaikymą, taip pat 
mokėti atlyginimą (deja, tik rubliais). Ryšium su konvertuojamos valiutos neturėjimu negalime apmokėti 
ir Jūsų kelionės į Lietuvą išlaidų. Kelionę atgal yra galimybė, skrendant Aerofloto lėktuvais, apmokėti 
rubliais, tačiau taip sparčiai keičiantis situacijai Lietuvoje, ši galimybė nėra stabili. Todėl, visą tai įverti- 
nant, galime orientuotis tik į Jūsų geranorišką nusiteikimą padėti Lietuvai ir į praktinių galimybių buvimą 
tai padaryti. 

Prof. Henris Dauderis iš Konkordijos universiteto Montrealyje ir prof. Rimas Kalvaitis iš New England 
College, kurie ruošiasi skaityti kursus Vasaros komercijos mokykloje, mus informavo, kad jų kursus 
išklausiusiems klausytojams bus įteikti atitinkamai Konkordijos universiteto ir New England College 


24 Tekste - vasario 27 d. 
205 Kvietimai buvo išsiųsti ir daugiau asmenų. 

sertifikatai. Tai Jiems pavyko suderinti su savo universitetų vadovais. Todėl, jei Jūs rasite galimybę atvykti 
šią vasarą į Lietuvą padirbėti Vasaros komercijos mokykloje, prašome pasitarti su savo universiteto vado- 
vais, ar negalima būtų pasekti paminėtu pavyzdžiu. 

Esame pasirengę Lietuvoje Jums ir Jūsų šeimai organizuoti įdomią kultūrinę programą, sudaryti gali- 
mybes pailsėti, taip pat padėti užmegzti Jus dominančius profesinius kontaktus. Šią vasarą Lietuvoje vyks 
Dainų šventė, liepos 15-ąją, Žalgirio mūšio dieną, Kaune atidengsime paminklą Vytautui Didžiajam. Bus 
daug kitų įdomių renginių. Tad kviečiame pabūti kartu su atgimstančia Lietuva. 


[parašas] 

Nuoširdžiai Jūsų 
Gediminas Kostkevičius 
Vicedirektorius 


NR. 242. GEDIMINO KOSTKEVIČIAUS LAIŠKAS JULIUI ŠMULKŠČIUI. 
1990 M. KOVO6 D. 

Pasaulio lietuvių kultūros, mokslo ir švietimo centras 
Lithuanian's World Center for Advancement of Culture, Science and Education 


S. Nėries 56. 23000 Kaunas, Lietuva (Lithuania). Tel. 200870, 
FAX (007/0127) 203-858 
Sąs. Nr. 4700877 soc. Banko Kauno skyriuje, TFA 751575 


1990 03 06 


Mielas Juliau, 

Dėkui už žinią. Man didelį rūpestį sukėlė Tavo liga prieš tokią ilgą kelionę. Bet viskas gerai, kas gerai 
baigiasi. Aš turiu omeny ne tik sveikatą, bet ir galų gale Tavo namus pasiekusius siuntinius. 

A. Avižienis persiuntė man Tavo anketą, pagal kurią Tu ruošiesi visgi atvykti Lietuvon. Tai turėtų 
būti tikrai labai turiningas metas: gegužės 15-19 konferencija „Baltijos šeima“, gegužės 19-20 - Kul- 
tūros kongresas, gegužės 22-23 - konferencija „Lietuvos aukštasis mokslas: dešimtmečio perspektyva“, 
gegužės 24-27 - VDU Senato suvažiavimas. 

Į tris šių renginių, kuriuos organizuoja mūsų Centras, siunčiu Tau oficialų kvietimą. Jei norėsi dalyvauti 
kultūros kongrese, prašau, pranešk. Tam taip pat bus sudarytos galimybės. 

Po Senato išrinkimo Kaune įtampa VDU smuko. A. Smailys net nusiskundė, kad posėdžiai pasidarė nejį- 
domūs. Problemų yra daug, nes universiteto reikalai gana nemokšiškai vedami, mes net nesusigaudome, 
kas ką daro ir už ką yra atsakingas. A. Karoblis įsijungė į rinkimų kampaniją, bet kandidatavo ne Kaune, 
o Pagėgiuose, Klaipėdos krašte. Pirmame rinkimų ture jis užėmė antrą vietą ir išėjo į antrą balsavimo 
raundą. Todėl universitete pastaruoju metu jį retai sutiksi. Vis daugiau į darbus jungiasi J. Vilemas. Mes jį 
vienbalsiai išrinkome Senato pirmininku. Tačiau realios valdžios nebuvimas ir baimė priimti sprendimus 
mus tiesiog paraližuoja. Gavau keletą pasiūlymų atvykti dėstyti į VDU iš žmonių, kurie nemoka lietuviš- 
kai (5 žmonės), taip pat iš Romo Buivydo. Bandžiau derinti su J. Vilemu jų iškvietimą. O jam vis reikia 
pasitarti, pasiderinti ir mėnesį nėra atsako. Prisiėmiau savo atsakomybe juos pakviesti, nes jei nepriims 
VDU, priims Vilniaus universitetas. Taip ir gyvename. 

Labai dėkui už pasiųstus mano laiškus. Labai lauksime Lietuvoje gegužy. Tada pas mus taip gražu, o 
šiemet turėtų būti ypač. 


Nuoširdžiai Tavo, [parašas] 
Gediminas 


P. S. Mama labai sujaudinta Tavo linkėjimų. 

NR. 243. GEDIMINO KosTKEVIČIAUS LAIŠKAS ALGIUI PACEVIČIUI. 
1990 M. KOVO 7 D. 


AAA, f. 5, ap. 4, b. 30, L. 1. Mašinraštis, kopija. 
[Blanko duomenys:] 


Pasaulio lietuvių kultūros, mokslo ir švietimo centras 
Lithuanian's World Center for Advancement of Culture, Science and Education 


S. Nėries 56. 23000 Kaunas, Lietuva (Lithuania). Tel. 200870, 
FAX (007/0127) 203-858 
Sąs. Nr. 4700877 soc. Banko Kauno skyriuje, TFA 751575 


Algiui Pacevičiui 

Kanados lietuvių bendruomenės 

pirmininkui 

2 Jane st., Suite 500, 

Toronto, Ontario 

MGS 4W3, Canada 1990 03 07 


Gerbiamas p. Algi Pacevičiau, 

Pasaulio lietuvių kultūros, mokslo ir švietimo centro vardu reiškiu nuoširdžią padėką už 1 000 dolerių 
dovaną, kurią Jūsų vardu perdavė mums Kaune prof. Romas Vaštokas. Ši dovana mums yra labai reikš- 
minga, nes sudaro vienintelę galimybę įsigyti užsienyje pagamintą įrangą, reikalingą Centro veikloje. 

Taip pat noriu nuoširdžiai padėkoti ir už aparatūros siuntinį, kuris buvo mums siunčiamas per Sąjūdį 
Zigmo Vaišvilos vardu, tačiau deja, siuntimo kelyje dingo. Šis nemalonus incidentas jokiu būdu nemažina 
mūsų dėkingumo už parodytą dėmesį Centro veiklai. 

Reiškiu viltį, kad Pasaulio lietuvių kultūros, mokslo ir švietimo centras ras galimybę būti naudin- 
gas Kanados lietuvių bendruomenės nariams. Tikiuosi Jūsų numatomos viešnagės Lietuvoje metu, kurią 
mums minėjo prof. Romas Vaštokas, turėsiu galimybę su Jumis susitikti ir aptarti galimo bendradarbia- 
vimo būdus. 


Nuoširdžiai Jūsų 
[parašas] 

Gediminas Kostkevičius 
Vicedirektorius 


NR. 244. GEDIMINO KosTKEVIČIAUS LAIŠKAS BRONIUI VAŠKELIUI. 
1990 M. KOVO 7 D. 


AAA, f. 5, ap. 4, b. 30, 1. 5-6. Mašinraštis, kopija. 
[Blanko duomenys:] 


Pasaulio lietuvių kultūros, mokslo ir švietimo centras 
Lithuanian's World Center for Advancement of Culture, Science and Education 


S. Nėries 56. 23000 Kaunas, Lietuva (Lithuania). Tel. 200870, 
FAX (007/0127) 203-858 
Sąs. Nr. 4700877 soc. Banko Kauno skyriuje, TFA 751575 


Bronius Vaškelis 
The University of 
Illinois at Chicago 
Box 4348 
Chicago, IL 60680 
1990 03 07 

Gerbiamas Profesoriau, 

Kovo 2 d. kalbėjau su prof. A. Avižieniu telefonu ir jie mane informavo, kad D. Katiliūtei išvykstant į 
Lietuvą, Jums tenka rūpintis dėl kandidatų, norinčių vykti į Lituanistikos kursus, atrinkimo. Todėl skubu 
Jums pranešti nuodugnesnę informaciją, liečiančią šiuos kursus. 

Kursai vyks nuo rugpjūčio 1 d. iki 28 d. Kaune, iš karto po Vilniaus universitete organizuojamų kursų. 
Kursuose dirbs dalis žmonių, kurie dirba ir Vilniaus universiteto kursuose. Iš Vilniaus kviesimės paskaitas 
skaityti ir žymius mūsų kultūros ir visuomenės veikėjus. 

Į kursus planuojame priimti 25 asmenis (daugiausia 30). Kursų dalyviai gyvens šeimose. Turime 
parinkę 18 gerų šeimų, turinčių gerai įrengtus butus centre ar šalia. Kiti butai yra kiek toliau nuo centro, 
tačiau gal dar pavyks rasti ir centre. Juk mes rinkdamiesi turime būti tikri dėl žmonių, pas kuriuos ruo- 
šiamės apgyvendinti kursų dalyvius. 

Kursų dalyviai moka 300 dol. mokestį. Jiems užtikrinamas butas, maitinimas, kultūrinė programa ir, 
žinoma, dalyvavimas kursuose. Orientuojamės į Vilniaus universiteto pravedamų kursų programą ir pri- 
ėmimo lygį. Turi būti kiek geriau, negu Vilniuje, kad kompensuoti Vilniaus, kaip miesto, pranašumą prieš 
Kauną. 

Vilniaus universiteto Lituanistikos kursų klausytojai pernai taip pat mokėjo 300 dol. O Mokslų Akade- 
mija šiemet paskelbė rengianti Lituanistikos kursus už 1500 dol. mokestį. 

Žmones, kurie dalyvauja kursuose, atrenkate Jūs Čikagoje ir tik pranešate mums duomenis apie juos 
(nurodant lietuvių kalbos žinių lygį ir duomenis, reikalingus vizai apiforminti - paso Nr., pilietybė, 
gimimo data ir vieta, adresas, darbovietė, pareigos). Gavę šią informaciją ne vėliau kaip iki birželio 1 d., 
užsakome vizas atvykstantiems į kursus ir išsiunčiame jiems kvietimus. 

Tikiuosi, kad iki kovo pabaigos paruošime kursų programos prospektą ir atsiųsime Jums į Ameriką. 

Tiek, man atrodo, apie kursus. Galėčiau pridurti, kad paskaitas skaitys Vytauto Didžiojo universiteto 
Senato nariai prof. N. Vėlius, doc. K. Stoškus, prof. A. Vanagas, prof. A. Tyla ir kt. Tikimės atsikviesti ir 
grupę žymių Sąjūdžio vyrų ir Lietuvos kultūros ąžuolų: Č. Kudabą, G. Kuprevičių, S. Šaltenį, R. Ozolą ir kt. 
Paskaitas taip pat žada skaityti Kauno kunigų seminarijos profesoriai. 

Aš esu pasiuntęs skelbimus į „Draugą“, „Dirvą“, „Darbininką“ ir „Tėviškės žiburius“, kviesdamas du 
jaunus žmones atvykti padirbėti į Lietuvą 1-2 metams Pasaulio lietuvių kultūros, mokslo ir švietimo 
centre. Apie tai teko kalbėtis Jūsų namuose kartu su E. Palubinsku. Man labai knieti žinoti, ar atsirastų 
susidomėjusių šiuo pasiūlymu. 

Su Jumis teko kalbėtis ir dėl Pasaulio lietuvių kultūros, mokslo ir švietimo centro inkorporavimo 
Amerikoje su non-profit statutu ir sąskaitos jam atidarymu. Tada buvo minima galimybė pasinaudoti 
Lituanistikos katedros fondo sąskaita. Tačiau Valdas Adamkus pažadėjo atidaryti Centrui atskirą sąskaitą. 
Dabar Birutė Zalatorienė jau nori pervesti Centrui pinigus už tam tikrus patarnavimus, kuriuos mes 
darome jai Lietuvoje. Todėl mums labai svarbu nurodyti, kur tuos pinigus pervesti. Būčiau labai dėkingas, 
jei galėtute patikslinti, kuria sąskaita mes galėtume naudotis. 

Jūsų telegramą dėl A. Avižienio, kaip vienintelio kandidato užimti rektoriaus pareigas iš išeivijos pusės 
gavome. Labai dėkui. Lietuvoje neatsirado alternatyvinio kandidato taip pat. 

Lauksime Jūsų gegužės mėnesį Lietuvoje. Didelis ačių už visą pagalbą. 

Nuoširdžiai Jūsų, 


Gediminas Kostkevičius [parašas] 


NR. 245. MINDAUGO VENSLAUSKO PASISAKYMAS APIE VDU PROBLEMAS. 
1990 M. KOVO6 D. 


VDU archyvas, f. 1, ap. 1, b. 7, 1. 64-78. Mašinraštis, originalas. 
Vytauto Didžiojo universitetas: mintys ir problemos 


Kas uždarė Vytauto Didžiojo universitetą? 


Šįmet, sausio 27 d. sukako lygiai 70 metų, kai buvo įkurta pirmoji Lietuvos aukštoji mokykla, kurioje 
pagrindinė dėstymo kalba - lietuvių. Šią aukštąją mokyklą įsteigė penki, negausios tuo metu Lietuvos 

inteligentijos, atstovai: matematikas Zigmas Žemaitis, biologas Tadas Ivanauskas, botanikas Liudas Vai- 
lionis, istorikas Augustinas Janulaitis ir pedagogas Jonas Vabalas-Gudaitis. 

Įsteigtoji aukštoji mokykla vadinosi Aukštieji kursai. Po kelių metų Aukštieji kursai išaugo į Lietuvos 
universitetą, kuris 1930 m. buvo pavadintas Vytauto Didžiojo Universitetu /VDU/ 1945-50 m. laiko- 
tarpyje Vytauto Didžiojo Universitetas buvo sistemiškai, palaipsniui likviduotas. Žodis „likviduotas“ čia 
pasakytas neatsitiktinai, todėl, kad iš tikrųjų VDU nebuvo uždarytas, o buvo likviduotas, panašiai, kaip 
tuo metu buvo likviduojama „buržuazinė-nacionalistinė ideologija“, „buožija kaip klasė“, „Bažnyčia - kaip 
opiumo liaudžiai šaltinis“ ir kitoks buržuazinės santvarkos antstatas, kuris „trukdė sparčiai socializmo 
statybai“ pokario Lietuvoje. 


VDU atkūrimas - būtinybė ar istorijos ironija? 


Vokiečių filosofo Hėgelio pasekėjai sugretinę dabartinį VDU stovį su tuo, kuris buvo 1920 m., jam tik 
įsikūrus, reikšmingai pasakytus „Istorija vystosi spirališkai, istorija kartojasi“. Iš tikrųjų, dabar kaip ir prieš 
70 metų VDU-tas neturi patalpų, jį menkai remia vyriausybė, jame mažai aukštos kvalifikacijos dėstytojų. 
Iki šiol Lietuvoje dar populiari mintis: ar reikia mums dviejų, trijų ar daugiau universitetų? Turime vieną, 
seną, su gražiomis tradicijomis universitetą, stiprinkime ir vystykime jį toliau. Vilniaus Universiteto rek- 
torius šiuo klausimu pasisako aiškiai: „Turėjome vienuolika ubagų, įsteigėme dvyliktąjį . Liūdnai pagar- 
sėjęs Mytkinas, paklaustas ką jis mano apie universiteto Kaune atkūrimą, nedvejodamas atrėžė - „xBaTUT 
BaM H o4Horo“?“. Tai, be abejo, marksistinės mintys, kurių ištaka tokia: ekonomika - pirminė, visuomenės 
sąmonė ir dvasiniai poreikiai - dalykai antriniai. Yra ir kitokių minčių. Šveicarijoje septyni universitetai, 
Norvegijoje šeši, Izraelyje penki. Neteko girdėti, kad šių šalių visuomenė reikalautų mažinti universitetų 
skaičių. Minėtos marksistinės tezės abejotiną teisingumą akivaizdžiai rodo Japonijos ir labai sparčiai besi- 
vystančių šalių vadinamų „Azijos tigrų“ (Pietų Korėjos, Taivanio, Singapūro) pavyzdys. Tai šalys, kurias 
ekonominių resursų požiūriu turtingomis nepavadinsi, tačiau tai netrukdo joms sparčiai vystyti aukštą 
gamybinę, buitinę bei socialinę kultūrą. XX amžiaus antros pusės visuomenėje aiškiai galioja dėsnis — 
ekonomika gimdo informaciją, informacija gimdo kokybiškai naują ekonomiką. Kartais sunku atskirti 
kuris šių veiksnių yra pirminis. 


VDU Statutas ir pokalbis su švietimo ministru 


Atkurto VDU-to statute yra toks straipsnis „Universitetas savarankiškai nustato savo organizacinę ir 
valdymo struktūrą, mokymo planus, mokymo programas ir veiklos pobūdį“. 

Ši idėja VDU-te jau praktiškai vykdoma. Akivaizdu, kad dėl to VDU-tas tampa vienintele Lietuvos, 
o žinoma ir Sovietų Sąjungos aukštąja mokykla, kurioje studentų mokymas ir mokslinimas nebetelpa 
„planingos, darnios“ tarybinio specialisto ruošimo sistemos rėmuose. Ryšium su tuo, iškyla du svarbūs 
klausimai: kas finansuos VDU-tą ir kaip bus su jo absolventų diplomo pripažinimu. Štai šių klausimų aiš- 
kintis ir nuvyko keturi VDU Atkūrimo tarybos vyrai pas švietimo ministrą H. Zabulį?*?. Ministras atidžiai 
perskaitęs kreipimąsi ramiai pasakė: „Vyrai, tai ko jūs iš manęs norite? Paskelbėte įkūrę nepriklausomą 
universitetą ir dirbkite. Remiantis šiuo metu Tarybų Sąjungoje galiojančiais aukštosios mokyklos įstaty- 
mais, tokio universiteto finansuoti ir jo baigimo diplomų pripažinti negaliu“. Sąjunginio juridinio statuso 
požiūriu tai gal būt tiesa. Tolimesnio pokalbio eigoje diplomų pripažinimo klausimu buvo taip nutarta. 
Jeigu VDU-to baigimo egzaminuose dalyvaus ir Švietimo ministerijos patvirtinta specialistų komisija, kuri 
pripažins, kad VDU-to absolventų paruošimas atitinka bendrus Respublikos aukštųjų mokyklų absolven- 
tams keliamus reikalavimus baigimo diplomai bus pripažinti. Tokią komisiją pakviesti nesunku. Bet jau 
dabar, pačioje ištakoje, svarbu suvokti, kad jeigu VDU-tas sugebės paruošti gerus specialistus ir tikrus 
inteligentus, įvairių komisijų vaidmuo tampa formalus. Dėl Sorbonos, Kembridžio, Oksfordo, Harvardo, 
Leningrado universitetų baigimo diplomų pripažinimo kitose pasaulio šalyse neatsiranda problemų. 


Kokio Universiteto norime? 


Pirmieji VDU Atkūrimo tarybos straipsniai respublikinėje spaudoje skelbia: „VDU - tai nepriklauso- 
mas, modernus, humanitarinio-fundamentalaus pobūdžio, vystymosi pradžioje palyginti mažas universi- 
tetas“. Humanitarijos fakultetas turėtų būti kertinis dabartinio VDU-to akmuo. Jame 65 studentai laisvų 


*6 Pakaks jums ir vieno. 
27 1989 m. gegužės 15 d. 

klausytojų. Pagrindinė Humanitarijos fakulteto specialybė šiuo metu - lietuvių etnokultūra, kultūrologija 
bei menotyra. 

„Kodėl Jūs siūlote humanitarijos fakultete skirti daug dėmesio lietuvių etnokultūros studijoms“, - 
paklausiau vieno iš humanitarijos fakulteto ideologo, filologijos mokslų daktaro Norberto Vėliaus. Štai 
ką jis atsakė: „Lietuvių etnokultūra tai mūsų dvasinės ir materialinės kultūros išraiška, jos ištakos raida 
bei dabartinė būsena. Ji apima tokias sritis kaip etnografija, tautosaka, tautodailė. Pokario metais buvo 
stengiamasi ištrinti iš lietuvių sąmonės pačią lietuvių etnokultūros sąvoką, nekalbant apie visokeriopą 
etnokultūros paminklų naikinimą ir jų tyrinėjimų menkinimą. Šiuo metu mes beveik neturime lietuvių 
etnokultūros žinovų, o šios srities literatūra yra negausi.“ 

„Kur galėtų įsidarbinti humanitarai, lietuvių etnokultūros žinovai?“ 

„Mano manymu tokie žmonės turėtų dirbti įvairiose nepriklausomos Lietuvos kultūros įstaigose, 
galėtų dėstyti tautosaką ir etnografiją vidurinėse ir aukštosiose mokyklose, dirbti mokslinį-tiriamąjį 
darbą institutų tautosakos bei etnografijos skyriuose. Tokiu būdu tautinės savimonės ugdymas patektų 
dalyką išmanančių žmonių įtakon. 

Humanitarinis lavinimas ir užsienio kalbų bei literatūros studijos neatsiejami dalykai. Kai kurių, pvz., 
anglų, vokiečių kalbų mokymosi būtinumas akivaizdus. Dėl kitų, egzotinių kalbų VDU-te studijų yra 
įvairių nuomonių. Senato narys, Niujorko valstybinio universiteto profesorius Martynas Yčas siūlo ugdyti 
VDU-te japonų kalbos studijas, pradžioje ruošiant nedidelę japonų kalbos žinovų grupę. Savo sampro- 
tavimus prof. Yčas grindžia teiginiu, kad Japonijos kultūrinė ir ekonominė įtaka Europai sparčiai didėja. 
Patys japonai noriai užmezga ryšius su Rytų Europos šalimis. Tai liudija paskutiniojo laikotarpio Japo- 
nijos ekonominė parama Vengrijai ir Lenkijai. Vystant nepriklausomos Lietuvos kultūrą ir ekonomiką, 
bendravimas su Japonija būtų labai naudingas, juolab, kad Japonija - šalis geriausiai pasiruošusi pasitikti 
XXI-ąjį amžių. 

Menedžmentas ir marketingas nelietuviški žodžiai. Kalbininkai teisingai jų naudojimą kritikuoja. Būtų 
gerai, kad jie pasiūlytų lietuviškus atitikmenis, kurie talpintų tas pačias sąvokas. Naujosios Anglijos uni- 
versiteto profesorius, Senato narys Kalvaitis VDU-to Ekonomikos fakultetą siūlo vadinti verslo fakultetu. 
Verslo sąvoka čia galbūt ir tiktų, jeigu į ją įdėtume šiuolaikinį turinį. Jeigu sąvoką „verslas“ įsivaizduotume, 
kaip įmonių veiklos ir valdymo sistemą, kurios darbą pagrindinai apsprendžia laisvos rinkos dėsniai, tai 
ši sąvoka dalinai atitiktų VDU-to verslo, dabar vadinamo Ekonomikos fakultetu, pagrindinę idėją. Čia 
pravartu prisiminti, kad laisvos rinkos teorija ir praktika iš Lietuvos gyvenimo 1940 m. per prievartą buvo 
išguita, todėl šioje srityje atsilikimas yra milžiniškas. Ruošiant VDU-te šiuolaikinės ekonomikos specia- 
listus numato talkinti senatoriai, JAV ir Kanados profesoriai, kurie, reikia manyti, šiuolaikinę ekonomiką 
žino neblogai. 


Nauji VDU-to fakultetai 


Kalifornijos universiteto profesorius informatikos ir kompiuterių mokslo žinovas, VDU Senato narys 
Algirdas Avižienis laikraštyje „Respublika“ kritikuoja Atkūrimo tarybą už tai, kad ji informatikos specia- 
lybę paslėpusi Tiksliųjų mokslų fakultete. Atkūrimo tarybos mintis buvo tokia: visus Tiksliųjų mokslų fak. 
studentus, tame skaičiuje ir būsimuosius informatikus, pirmus du metus lavinti ir ugdyti vienodai pagal 
tą pačią programą. Profesoriai Avižienis, V. Kaminskas, akademikai V. Statulevičius ir L. Telksnys mano, 
kad informatikos ir kompiuterių mokslo žinovus reikia pradėti ruošti pagal savitą mokymo planą nuo 
pirmojo kurso. Senatas nutarė, kad Informatikos fakultetas pradės darbą šiais mokslo metais. Nuo pirmos 
dienos studentų-informatikų ir ne tik informatikų mokymui reikalingi šiuolaikiniai kompiuteriai, kurių 
Sovietų Sąjunga praktiškai negamina. Informatikos fakultetą veiklos pradžioje remti ketina Kauno radijo 
matavimų m[okslinių] tyrimų] institutas, kuris turi tokių kompiuterių visą klasę. Bet čia ne išeitis, nes 
informatikos reikia mokinti visų fakultetų studentus. 

Biologijos-ekologijos fak. įsteigimas VDU-te nusipelno dėmesio. Koks turėtų būti šis fakultetas mums 
netiesiogiai pataria dabartinės biologijos vystymosi kryptys ir katastrofiška Respublikos ekologinė padėtis. 
XX amžius fizikos amžius, XXI-is - biologijos. Kai kurios šiuolaikinės biologijos sritys, pvz. biologinių 
makromolekulių erdvinės sandaros dinamikos dėsnių aiškinimas reikalauja labai brangios laboratorinės 
įrangos ir todėl besikuriančiam universitetui yra neprieinamos. Pažinimo ir praktiniu požiūriu vertingos 
biologijos mokslo šakos tokios kaip botanika, zoologija, anatomija brangių tyrinėjimų nereikalauja, tačiau 
moksliniu atžvilgiu yra pilnai išsemtos. 

Panašių samprotavimų šviesoje ryškėja mintis jog VDU-te vystomos mokslo-mokymo kryptys priva- 
lėtų: a) tenkinti nepriklausomos Lietuvos, besivystančios laisvos rinkos sąlygose dvasines ir materialines 
reikmes, b) būti perspektyviomis moksliniu atžvilgiu, c) tarnauti naujų technologijų sukūrimui, d) nerei- 
kalauti didelių išlaidų. Ateities prognozė sudėtingas ir sunkus dalykas. Laikas nelaukia, tokias naujas sritis 
reikia ryžtingai siūlyti, svarstyti, o svarbiausia, nedelsiant įgyvendinti. 

Fiziologija, biokibernetika, biofizika tampriai tarpusavyje susietos ir greitai besivystančios biologinių 
mokslų sritys. Pradedame suprasti, kaip genetinė informacija skleidžiasi ląstelių bei audinių lygyje. Ypa- 
tingi biologinės sąveikos ir atpažinimo įrenginiai yra ląstelių biomembranos. Dėka membranų sąveikos 
ląstelės apsijungia į sudėtingus tinklus, kurie dirba kaip superkompiuteriai. Veikiant paslaptingiems ląste- 
lių paviršių sąveikos dėsniams iš kelių vienodų ląstelių nuosekliai, laipsniškai ir labai tvarkingai skleidžiasi 
audiniai, organai bei atskiros fiziologinės sistemos. Viena anglų laboratorija kruopščiai ir giliai ištyrė 
mažytės kirmėlaitės, sudarytos vos iš 1000 ląstelių, vystymosi iš vienos pradinės ląstelės dėsningumus. Šie 
tyrinėjimai nebuvo labai brangūs ir sudėtingi. Japonų firma „HEK“, panaudodama minėtus dėsningumus, 
kuria naujos kartos elektroninio valdymo įrenginius, kurie greitai pasirodys rinkoje. Ląstelių fiziologijos, 
nervų sistemos fiziologijos, kibernetikos, genų inžinerijos pasiekimai pranašauja kokybiškai naujus atra- 
dimus, kurie turėtų pakeisti ne tik mūsų bendrą gyvosios gamtos supratimą, bet ir paakinti naujų prak- 
tiškų dalykų pradėjimą. Antai genų inžinerijos atradimai jau dabar naudojami biologiškai, veiklių jungi- 
nių - hormonų, fermentų, įvairių ląstelinės kilmės vaistų pramoninei gamybai. Yra pagrindo tikėti, jog 
ląstelių sąveikos dėsnių suvokimas įgalino išspręsti pažeistų audinių atstatymo bei organų (pvz. širdies, 
inkstų) persodinimo problemas. O neurofiziologijos ir taip vadinamų neuromokslų pasiekimai gali pasi- 
tarnauti kuriant naujos kartos superkompiuterius bei dirbtinį intelektą. 

Kaip reikia spręsti Lietuvos ekologijos problemas yra tiek originalių idėjų, kiek ir jas gvildenančių 
galvų. Deja galvų daugiau. Net pačią ekologijos sąvoką kiekvienas supranta savaip. Įvertinant užterštumo 
būseną taip vadinamose „ekologiškai karštose vietose“ paaiškėjo, kad mes neturime žmonių, kurie suge- 
bėtų greitai ir tiksliai įvertinti tokių vietų vandens telkinių, oro, dirvožemio užterštumo laipsnį, ištirti 
kultūrinių augalų, naminių gyvulių bei maisto produktų užteršimą nuodingais elementais bei junginiais. 
Nėra specialistų, kurie greitai galėtų surasti pagrindinius teršimo šaltinius ir prognozuoti, kaip greitai ir 
kuria kryptimi artimiausiu metu vystysis visos ekosistemos irimas. Nesugebant išspręsti šių uždavinių, 
neįmanoma kontroliuoti esamą ekologinę būseną ir stabdyti jos artėjimą prie katastrofos. Labai svarbi 
Lietuvos ekologinė problema yra biologinis užterštų vandens telkinių valymas. Kai kurių JAV nedidelių 
(apie 100 tūkst. gyventojų) minėtų užteršti vandenys išvalomi beveik tik biologiniu būdu. Tai natūralus 
ir palyginti pigus valymo būdas. Lietuvoje mes neturime nė vieno šioje srityje išmanančio profesionalo. 

Štai biologinių ir ekologinių problemų bei klausimų nedidelė dalis, kuriuos gvildens Biologijos-ekolo- 
gijos fakultetas studentų mokymo bei jų mokslinimo eigoje. 

1990 m. rudenį bus atidarytas VDU-to Teologijos-filosofijos fakultetas. Ryšium su šiuo įvykiu Senatui 
ir visuomenei iškyla daug klausimų. Ar reikia steigti Teologijos ir filosofijos fakultetą? Juk Filosofijos 
fakultetas pernai buvo atidarytas Vilniuje. Jeigu steigti Teologijos fakultetą, tai kokios teologijos? Ar tik 
krikščioniškosios teologijos? Gal tikslinga studijuoti ir kitų religijų ištakas, vystymąsi, vaidmenį šiuolai- 
kinėje pasaulio kultūroje. Šie klausimai nusipelno rimto visuomenės ir specialistų dėmesio ir turėtų būti 
nagrinėjami atskirai spaudoje, per radiją bei TV. 

[10 instituto kompiuterių mokslų žinovo prof. Prano Zundės ir Jelios (Yale) universiteto fizikos 
prof. Rimo Vaišnio paskaitas. Humanitarai išgirdo originalų, mūsuose neįprastą marksistinės filosofijos vys- 
tymosi aiškinimą, kurį išdėstė Indianos prof. Julius Šmulkštys. Prieš Šmulkščio paskaitą girdėjau tokį studentų 
pokalbį: „Amerikonas skaitys marksizmą*“. „Taigi, būdamas nuo marksizmo toli, gal būt, nebus jo apakintas“. 
Prof. Martynas Yčas VDU-to humanitarams specialiai paruošė naują, kol kas niekur neskaitytą biologi- 
jos mokslų įvadą. Šis kursas pateikiamas, kaip bandymas filosofiškai pažvelgti į gyvąjį pasaulį šiuolaikinio 
gamtamokslio šviesoje. Montrealio universiteto prof. Henris Dauderis pirmasis užsienio ekonomistas, kuris 
mokina kauniečius menedžmento bei marketingo. Geram dėstytojui lavinant studentus humanitariniuose 
moksluose, pradžioje pakanka lentos, kreidos ir kompiuterio. Studijuojant šiuolaikinę biologiją, modernią 
fiziką ar ekologiją, tų dalykų per maža. Reikalinga moderni mokymo ir mokslinio tyrimo įranga, aparatūra 
ir kompiuteriai. Jų orientacinė kaina apie milijonas dolerių. Atkūrus universitetą, optimistai tikėjosi, kad 
tokios įrangos bent dalį nupirks užsienio lietuviai. Istoriškai tokios šviesios mintys tartum turi pagrindą. Pir- 
maisiais Aukštųjų kursų darbo metais aušrininkas Jonas Šliūpas Amerikoje būsimam universitetui surinko 

apie 200 tūkstančių dolerių. Dabar, praėjus vieneriems atkurto VDU-to gyvavimo metams, jo kasoje 1 tūkst. 
dolerių. Šią sumą per prof. Vaštoką paaukojo Kanados lietuvių bendruomenė. 

Bet mūs nepriklausomoje Lietuvoje rublis kol kas, taip pat, pinigas. Į kreipimąsi paremti universi- 
tetą lėšomis Lietuvos visuomenės dalis reagavo jautriai. Iki šiol VDU-to sponsorių sąraše paskutinis 
numeris 42. Šiame sąraše stambūs susivienijimai, gamyklos, fabrikai, kolūkiai, kooperatyvai, pavieniai 
asmenys. Visi jie nusipelno Lietuvos visuomenės pagarbos ir bus įvardinti atskirame universiteto leidinyje. 
Čia suminėsime Lietuvos švietimo ministeriją, Lietuvos kooperatinį valstybinės statybos susivienijimą ir 
Kauno m. finansų skyrių, paaukojusius po 100 tūkst. rb.; „Ziberto“ v. šilko kombinatas - 30 tūkst.; Susi- 
vienijimas „Granitas“ - 25 tūkst.; Susivienijimas „Fermentas“ ir Dirbtinio pluošto gamykla po 20 tūkst. rb. 
VDU-tą parėmė ir dvi Lietuvos aukštosios mokyklos, atskaičiusios iš savo biudžeto po 10 tūkst. rb. Ypa- 
tingą vietą sponsorių sąraše užima Širvintų raj., 90 metų pensininkas Kazimieras Skebėra?“? iš savo san- 
taupų paaukojus 6 tūkst. rb. Universiteto Senatas gerai besimokantiems Humanitarinio fak. studentams 
numato įsteigti Skebėros vardo stipendiją. 

Visuomenės moralinė ir finansinė parama - svarbus nepriklausomo universiteto gyvavimo veiks- 
nys. Tačiau, vien tik labdaros pagrindu efektyviai vystyti naujo universiteto darbą neįmanoma. Štai 
kodėl VDU-to žvilgsnis, nekantriai belaukiant valstybinio finansavimo, nukreiptas į naują Respublikos 


vyriausybę. 
VDU-to valdymas. Senatas. Kas bus rektorius? 


VDU-tas turi savitą, išskirtinę valdymo sistemą, kuri nėra panaši į sovietinių universitetų valdymą ir 
gerokai skiriasi nuo Vakarų pasaulio universitetų valdymo. Aukščiausios Universiteto valdymo organas 
Senatas. Jį sudaro 96 senatoriai. Pusė jų Lietuvos aukštųjų mokyklų dėstytojai bei Mokslų Akademijos 
tyrimo institutų mokslininkai į Senatą buvo išrinkti 1990 m. sausio mėn., kita pusė — išeivijos lietuviai, 
užsienio universitetų profesoriai. Išeivijos lietuvių Senato dalis buvo išrinkta VI Pasaulio lietuvių mokslo 
ir kultūros simpoziume 1989 m. lapkričio mėnesį. Ją sudaro keturiasdešimt vienas JAV universitetų pro- 
fesorius, du Kanados, du Australijos, vienas Romos ir vienas Varšuvos universiteto profesorius. Iki Senato 
išrinkimo VDU-tą valdė Kauno mokslininkų išrinkta Atkūrimo taryba. 

Senatas tvirtina Universiteto statutą, nustato jo fakultetų struktūrą, susmaigsto mokymo bei mokslo 
vystymo gaires, renka rektorių, dekanus, katedrų vedėjus bei Universiteto dėstytojus. Į Senatą renkamas 
asmuo tartum įsipareigoja paruošti ir perskaityti Universiteto studentams bent vieną originalų paskaitų 
kursą, o, taip pat, parengti savo srities mokslų daktaro lygio specialistą. Jei viskas taip gražiai klostytųsi, 
kaip norima, iki šio amžiaus pabaigos Universitete turėtų dirbti arti šimto jaunų mokslų daktarų. Tačiau 
jau dabar pradedant dairytis kandidatų, tinkamų būti mokslo daktarais, ryškėja seniai girdėta mintis 
„daug pašauktų, maža išrinktų“. 

Mokslo ir pačios visuomenės aštrus susidomėjimas, kas bus Universiteto rektorius, niekieno nestebina. 
Pirmajame atkuriamo universiteto statute buvo pabrėžta, jog rektoriumi gali būti tik Lietuvos pilietis. 
Šis statuto straipsnis, dar nespėjus viešai paskelbti statuto, kai kurių Atkūrimo tarybos narių iniciatyva 
su papildomais kreivais paaiškinimais buvo greitai išplatintas Lietuvoje ir užsienyje. Aiškinimai turėjo 
demagoginį atspalvį - esą Universiteto Atkūrimo taryba nusiteikusi prieš užsienio lietuvių dalyvavimą 
atkuriant VDU-tą. Gerai žinomas ir išbandytas būdas sukelti abejones ir nuteikti visuomenę prieš žmones, 
darančius reikalingą darbą. Kai kam tai naudinga. Atkūrimo taryba reagavo greitai. Minėtas statuto 
straipsnis buvo taip perrašytas: „Rektoriumi gali būti renkamas Lietuvos arba Lietuvos išeivijos moksli- 
ninkas, turintis mokslų daktaro laipsnį arba profesoriaus vardą.“ Reikia pastebėti, kad dar iki šiol dalis 
Senato narių Lietuvoje ir užsienyje abejoja, ar užsienio universiteto profesorius išrinktas VDU-to rekto- 
riumi, mūsų sunkiomis sąlygomis sugebės jam efektyviai vadovauti. Kiek galima spręsti taip manančių 
senatorių yra mažuma. Juolab, kad šiuo metu yra žinomas ir vienas išeivijos lietuvių profesorius, pareiškęs 
norą būti kandidatu į rektorius. Tai Kalifornijos universiteto profesorius, JAV ir Lietuvoje žinomas moks- 
lininkas Algirdas Avižienis. Prof. A. Avižienio šalininkai samprotauja taip. Rektorius užsienietis bandys 
kitaip, vakarietiškai pertvarkyti studentų mokymą, atsineš naujų minčių vystant mokslą, kuriant uni- 
versiteto materialinį pagrindą Respublikos valdžia užsieniečiui vengtų atsakyti, o išeivija, pasitikėdama 
rektoriumi, uoliau parems Universitetą, aukodama valiutą, knygas arba siųsdama aparatūrą mokymo bei 


20 Kitame dokumente (žr. 230 dok., p. 348) teigiama, kad 94 metų. 

mokslo reikalams. Kaip iš tikrųjų klostysis įvykiai sunku atspėti. Dabar tikrai galima pasakyti tik viena - 
rektoriaus rinkimai vyks gegužės mėnesį. 

Viename straipsnyje išsamiai išdėstyti atkuriamo, keliančio sau aukštus reikalavimus, universiteto 
problemas, uždavinius bei sunkumus neįmanoma. Atidus, reiklus skaitytojas tuoj pat atras ir nurodys 
daug kitų svarbių klausimų, kuriuos VDU-te reiktų neatidėliotinai spręsti. Kiti skaitytojai ir čia išguldytus 
dalykus siūlys kitaip aiškinti ir kitokiu būdu įkūnyti. Tai natūralu. Mažos tautos, gerai sugalvotas ir sklan- 
džiai dirbantis, universitetas tai jos dvasia ir ateitis. Dvasingumo išlaikymas, puoselėjimas ir ugdymas ne 
tik Universitetų, bet ir visos tautos reikalas. 


Kaunas 
6 kovo 1990 metų 


[parašas] 
Mindaugas Saulius Venslauskas 
VDU-to Senato narys 


NR. 246. ŽINUTĖ APIE VISUOMENINĖS POLITINĖS VEIKLOS CENTRO RŪMŲ 
PERDAVIMĄ VDU. 1990 M. KOVO 10 D. 


Arbačiauskas, Vytautas. Ne iš valdančios pozicijų... In Kauno tiesa. 1990 03 10. Nr. 55, p. 2. 


Ne iš valdančios pozicijų... 


[...] P. S. Tiems, kas domisi turtais: LKP CK biure priėmėme sprendimą Visuomeninės politinės veiklos 
centro patalpas Kaune perduoti Vytauto Didžiojo universitetui. Praktiniai klausimai, susiję su šiuo aktu, 
bus įforminti artimiausiu metu. 


Vytautas ARBAČIAUSKAS 
Lietuvos Komunistų partijos Kauno miesto komiteto pirmasis sekretorius 


NR. 247. ANTANO MARČIULIONIO KORESPONDENCIJA APIE K. MARKSO IR 
F. ENGELSO BARELJEFO SUNIOKOJIMĄ. 1990 M. KOVO 16 D. 


Marčiulionis, Antanas. Kas? In Kauno tiesa. 1990 03 16. Nr. 60, p. 4. 


Kas? 


Žiūrėdamas į sudarkytą keramikinį pano jau kelintą kartą savęs klausiu - kas? Ir stebiu Visuomeninės 
politinės veiklos centro darbuotojų veidus. Juose - ta pati nežinia, bet ir prieš kelias dienas matytos situa- 
cijos pėdsakai: Vytauto Didžiojo universiteto studentai nuėmė šios įstaigos iškabą, nuo balsavimui skirtos 
kabinos nuplėšę užuolaidą, ja uždengė E Engelso ir K. Markso bareljefus, sienos pusėn nugręžė dailininko 
A. Stiško paveikslą. Tokia buvo jų programos, skirtos Respublikos nepriklausomybės paskelbimui pažy- 
mėti, antroji dalis. 

„Ne, gal geriau viso to su nuniokotu pano negretinkime“, - girdžiu balsus ir džiaugiuosi. Neduokdie 
tokį vandalizmą šiandien pripiršti tik ką atgimusios senosios mokslo ir kultūros šventovės auklėtiniams. 
Juk buvusiuose Politinio švietimo namuose prieš daugelį metų sumontuotas dailininkės D. Kondrotaitės 
pano sugadintas taip, kad jį kuo greičiau reikia nuimti. 

Ir nuo skaitytojų skambučių tuo savu netikėjimu ginuosi. Bet žmonės nerimsta: nejaugi negirdėjot, ką 
Vytauto Didžiojo universiteto studentai per radiją kovo 13-ąją šnekėjo? Viską, kas komunistiška, išrausią 
su šaknimis, tuojau pat ir Visuomeninės politinės veiklos centro bareljefą nuimsią - juk greitai šie rūmai 
priklausys universitetui. 

Kai priklausys, kai rūmai bus perduoti, darys, ką norės, o dabar, matyt, jų lūpomis kalbėjo nepatirtis, 
jaunatviškumas, - raminau visus. Paskui pats save įtikinėjau: ir tie, kas nuniokojo dailės kūrinį, turbūt 
nežinojo (ar nenorėjo žinoti), kiek daug tebesakoma ankstesniųjų metų vandalizmui... 

Baisu ir pagalvoti, jeigu istorija ims kartotis. O gal jau kartojasi? Gal kažkam po kurio laiko prireiks iš 
širdies gelmių burnoti ir mūsų dienų barbariškumą? 


Antanas MARČIULIONIS „K. t.“ korespondentas 
Edmundo KATINO nuotrauka [nuskeltas K. Markso ir F. Engelso bareljefas] 


NR. 248. STUDENTŲ ATSTOVYBĖS REAKCIJA Į KORESPONDENCIJĄ APIE 
K. MARKSO IR E ENGELSO BARELJEFO SUNIOKOJIMĄ. 1990 M. KOVAS 


Studentų dienos žinios. In Studentų dienos. 1990, Nr. 3, p. 2. 


Studentų dienos žinios 


[...] Buvusiuose Polit. švietimo namuose sudaužytas Markso bareljefas, kainavęs daugiau kaip tris tūks- 
tančius rublių. Kaltinami mūsų studentai. Tuo tarpu, yra liudininkai matę, kad bareljefą sudaužę asmenys, 
užsidarė kooperatyvo patalpose antrame aukšte. 

Studentų atstovybės Triumviratas rimtai svarsto klausimą, ar nepaduoti į teismą „Kauno tiesos“ redak- 
ciją už šmeižikišką straipsnį „Kas*“, kuriame rašoma apie Markso bareljefo sudaužymą. 


NR. 249. IŠTRAUKA Iš JONO KAIRIO-KAIREVIČIAUS PASISAKYMO APIE 
EVvANGELIKŲ TEOLOGIJOS FAKULTETO BŪTINUMĄ. 1990 M. KOVO 27 D. 


Kairys-Kairevičius, Jonas. Evangelikų teologijos fakultetas? Būtinas! In Kauno tiesa. 1990 03 27. Nr. 69, p. 5. 


Evangelikų teologijos fakultetas? Būtinas! 


[...] Džiaugiamės, kad Vytauto Didžiojo universiteto Senate sudaryta komisija, į kurią pakviestas ir 
Evangelikų liuteronų konsistorijos pirmininkas vyskupas J. Kalvanas. Ši komisija ieškos kelių atkurti 
Evangelikų teologijos fakultetą. 

Toksai fakultetas Kauno universitete pradėjo veikti nuo 1925 m. rudens semestro. 1927 metais jo per- 
sonalą sudarė keturi docentai: V. Gaigalaitis, P. Jakubėnas ir kiti. 1927 m. pavasario semestre studijavo 
11 studentų ir laisvų klausytojų. Gegužės mėnesį jų padaugėjo iki penkiolikos. Buvo penkios katedros: 
Senojo Testamento, Naujojo Testamento, Bažnyčios ir religijų istorijos, Sisteminės teologijos ir Praktinės 
teologijos. 

Tuometinė Lietuvos Respublikos vyriausybė suprato, kaip svarbu yra vienyti tautą ir tuo tikslu suda- 
ryti sąlygas Lietuvos protestantų mokslui užsienyje (Anglijoje, Olandijoje, Šveicarijoje) išmokslinti Baž- 
nyčios veikėjai, nors tikybiniu ir bažnytiniu požiūriu pakankamai parengti, nebuvo subrandinti tautiškai, 
ne kiekvienas pajėgė formuoti giliai lietuvišką Evangelikų liuteronų Bažnyčią. Protestantizme didelį vaid- 
menį vaidina proto momentas, todėl iš kiekvieno tikinčiojo reikalaujama savarankiškos orientacijos ir 
religijos bei tikybos šaltinių pažinimo gimtąja kalba. Tai didžiai intelektuali ir į tautą orientuota Bažnyčia, 
todėl Teologijos fakultetas jai visais požiūriais yra būtinas. 

Studentų skaičius turėtų būti nedidelis. Dėstytojų atsirastų iš vietos kunigų ir inteligentijos. Manau, 
kad mielai atvyktų, bent periodiškai, profesūros iš protestantų mokslo ir mokymo centrų užsienyje. Gal 
užsienio centrai suteiktų ir turtinę paramą. Tačiau žinant, jog net carinė Rusija skirdavo po kelias stipen- 
dijas reformatams studijuoti Dorpate (Tartu), manyčiau, kad nedideliam fakultetui lėšų turėtų atsirasti. 
Juk evangelikai liuteronai kartu su visais Lietuvos gyventojais dešimtmečiais dirbo ir mokėjo bei moka 
mokesčius valstybei, o be skriaudų (religijos slopinimo, bažnyčių atiminėjimo, kurios dar nesugrąžintos 
iki šiol) nieko gero iš valstybės nepatyrė. Todėl jie pagrįstai gali reikalauti grąžos tokia forma. 

Įsikūrus fakultetui gal lengviau būtų sprendžiamas evangelikų liuteronų bažnyčios sugrąžinimas 
Kaune. Vilkinimas labai skaudina tikinčiuosius. Kauno evangelikų liuteronų bažnyčioje (dabartinė Vil- 
niaus universiteto Kauno fakulteto aula) praktikuodavosi Vytauto Didžiojo universiteto Evangelikų 

fakulteto studentai. Čia savo pirmąjį pamokslą pasakė ir dabartinis Lietuvos evangelikų vyskupas bei 
Konsistorijos pirmininkas Jonas Kalvanas. 


Jonas KAIRYS-KAIREVIČIUS 


Archyvinėse nuotraukose: Vytauto Didžiojo universiteto 
Evangelikų teologijos fakulteto profesoriai ir klausytojai (1927 m.); Evangelikų liuteronų bažnyčia 
Kaune (dabartinė Vilniaus universiteto Kauno fakulteto aula). 


NR. 250. SENATO DALIES SKUBAUS PASITARIMO PROTOKOLAS. 1990 M. KOVO 27 D. 
VDU archyvas, f. 1, ap. 1, b. 16, 1. 35-36. Rankraštis, originalas. 


Skubiai sušauktas pasitarimas 
1990 03 27 (antradienis) 


Dėl VDU-to darbo Visuomeninės politinės veiklos centre 


J. Vilemas informuoja apie TSKP platformos į patalpas pretenzijas (buvusius Politinio švietimo 
namus). 

Pastatą būtume nusipirkę, bet kai kurie dėl asmeninių paskatų jo pirkti neleido. 

16 h - susitikimas su Arbačiausku ir TSKP platformos nariais (eis J. Vilemas ir prof. A. Mickis). 

Pastato ūkio dalies vedėjas informavo - buvo generolas vakar apžiūrėti patalpų, šiandien - Kača- 
novas buvo. 

M. Venslauskas - prašome nemesti VDU studentų į gatvę. 

Vaičiuvėnas - negalima įsileisti TSKP. Pasakyti - buvo neryžtingai tvarkoma. Kreiptis į miesto 
LKP surasti patalpų. 

Akad. Brėdikis - neduoti patalpų, bet prašyti Kauno m. PK prašyti dokumentų, liudijančių apie 
VDU pastato [priklausomybę]. Kreiptis į pasaulio universitetus - grasina uždaryti VDU. 

M. Venslauskas - de facto u-tas dirba. 

Akad. J. Vilemas - Mašeninas prašė CK leidimo susirinkimui. 

Šeinauskas - kviesti Senato posėdį pasitarimui. 

Mickis - eiti pas Arbačiauską dėl dokumentų ir iškabinti VDU iškabą. 

Paklausimas raštu. 

Planinis Senato posėdis - 1990 04 11. 

Kaminskas - u-tas laisvas. Neturi būti partijų šiame pastate. 

Zakarevičius - turėti sutartį apie pastato perdavimą VDU. 

J. Vilemas - arba išnuomoja, arba parduoda, išsimokant per laiką. 


Dalyvavo: 
1. Vilemas 
2. Vaičiuvėnas 
3. Kostkevičius 
4. Šeinauskas 
5. Zakarevičius 
6. Mickis 
7. Kaminskas 
8. Ragulskis 
9. Brėdikis 
10. Misevičienė 
Atidėti savaitei. 
Nutarta: ryt 12 h - Senato posėdis, t. y. 1990 03 28. 


Sekretorė J. Misevičienė [parašas] 

NR. 251. VDU SENATO KETVIRTO POSĖDŽIO PROTOKOLAS. 1990 M. KOVO 28 D. 
VDU archyvas, f. 1, ap. 1, b. 16, 1. 38-39. Rankraštis, originalas. 


Neeilinio VDU Senato posėdžio, 
įvykusio 1990 m. kovo mėn. 28 d. 


Protokolas Nr. 4 (14) 


Dalyvavo: 

1. V. Kaminskas [parašas] 
2. V. Vaičiuvėnas [parašas] 
3. A. Gutmanas [parašas] 
4. P. Zakarevičius [parašas] 
5. J. Misevičienė [parašas] 
6. J. Vilemas [parašas] 

7. A. Mickis [parašas] 

8. M. Venslauskas [parašas] 


VDU studentai 

1. Mindaugas Nauckūnas [parašas] 
2. Dauras Dargis [parašas] 

3. Beninga Žebrytė [parašas] 

4. Paulius Stanišauskas [parašas] 


Svarstyti klausimai 
1. Akad. J. Vilemas - informacija - Visuomenės politinių rūmų klausimu. 
2. Konkursui pareiškimai. 


1. Vilniaus įvykiai paskatino imtis priemonių apsaugoti VDU patalpas. Sekretorius Mašeninas patikino, 
kad jie pretenduoja į VDU patalpas dėl jiems reikiamų patalpų trūkumo (2 kambariai Panemunėje). Vil- 
niuje pademonstruota karinė jėga išgąsdino ir mus, bet mūsų padėtis geresnė - jie pasirengę deryboms 
(TSKP platforma). Jie jaučiasi nuskriausti. TSKP Kauno platforma supranta, kad ėmimas šių patalpų iš 
VDU jėga iššauktų visuomenės pyktį. Šiandien 1990 03 28 - susitiko VDU rektorius, LKP ir TSKP atstovai 
deryboms. VDU Senatas - „stūmėjas“ sprendžiant šią problemą. Lenino rajono Partijos komiteto patalpos 
atlaisvinamos. Klausimas dar galutinai neišspręstas - bet pozicijos išsiaiškintos. TSKP platforma prašo 
12 kambarių, bet sutinka laikinai su 5 kambariais, kol išsispręs. 

Prof. A. Mickis - kreiptis į Vykdomąjį komitetą, jis turi priimti sprendimą. 

Akad. J. Vilemas - miestas VDU šias patalpas gali nuomoti ir perduoti visas. Kauno m. LKP nori, 
kad mes nuomotumėm. TSKP prašysime, kad jie mums patalpas dovanotų. Delsimo kaltė - LKP. Reikia: 
derėtis pirkti patalpas iš TSKP ir LKP išsimokėjimui per apie 15 metų. LKP ir TSKP su LKP CK turi 
išspręsti šį klausimą. 

Dėl priklausomumo šio pastato Maskvai akad. J. Vilemas juridinio pagrindo gerai nežino. 

Prof. P. Zakarevičius - kas yra tų patalpų savininkas? 

Akad. J. Vilemas - juridinė atsakomybė yra LKP. Dabar yra sudarytas dokumentas - namas perduoda- 
mas u-tui (perdavimo sąlygos nusakomos atskira sutartimi). 

M. Venslauskas - artimiausia programa Senatas prašo išlaikyti buvusį statusą ir tapti savininkais. 
Mukulio pastangos skaldyti pastatą į dalis. Nereikia įsileisti į nei vieną patalpą. Raštą paruošti 48 pasaulio 
u-tams, kuriuose yra Senato nariai. 

Akad. J. Vilemas - reikia rašto Kauno Vykdomajam komitetui - skubiai spręsti patalpų klausimą, derinti 
su LKP ir TSKP komitetais, jiems sutinkant tai padaryti. Prašom spręsti neatidėliotinai šią programą (ant 
rašto pasirašo Senato nariai). 

Nutarta: 1) eiti pas miesto valdžią - įpareigoti senatoriai: prof. P. Zakarevičius, doc. M. Venslauskas, 
prof. A. Mickis. 

2) raštą į JAV ir kitus universitetus - raštą paruošti, bet dar nesiųsti (porą dienų!). 

3) atstovybė studentų rašo per laikraštį kreipimąsi į Vykdomąjį komitetą su prašymu atiduoti patalpas 
VDU, nes studentai neturės patalpų. 

2. Konkursui 

Kūno kultūros katedros vedėjui - 3 pareiškimai 

[Humanitarinio fak.] dekanu - prof. V. Kučinskas 

Zakarevičius - Ekonomikos 

Kaminskas - Informatikos 

Vyr. dėst. A. Makarevičius - užsienio kalbų katedros vedėju 

Skelbti spaudoje pratęsimą konkurso visiems (išskyrus Fizkultūros katedros vedėjui) 
Pratęsiamas konkursas 


3. Senato posėdis - balandžio 11 d. 15 h (trečiadienį) Laisvės al. 53, studentams - 17 h Mažojoje salėje 


4. Studentai: 

D. Dargis - nori studentai pratęsti budėjimą. 

A. Mickis - budėjimą leisti, bet neiti į konfliktus. Reikalui esant - kelti aliarmą. 
Pritarti kultūringai studentų iniciatyvai budėti VDU patalpose. 


Pirmininkas 
Sekretorė J. Misevičienė [parašas] 


NR. 252. VDU SUTARTIS SU VISUOMENINĖS POLITINĖS VEIKLOS CENTRU. 
1990 M. KOVO 28 D. 


VDU archyvas, f. 1, ap. 1, b. 23, 1. 1. Mašinraštis, originalas. 
Tvirtinu: [parašas] A. Gaputis 


LKP Kauno MK sekretorius 
V. Arbačiauskas 


[Antspaudas:] 
Lietuvos KP Kauno miesto komitetas 


SUTARTIS 


Kaunas 
1990 m. kovo 28 d. 


Ši sutartis sudaroma tarp Vytauto Didžiojo universiteto Rektoriaus J. Vilemo iš vienos pusės, toliau 
vadinamo užsakovu ir Lietuvos KP Kauno MK Visuomeninės politinės veiklos centro vedėjo V. Mukulio 
iš kitos pusės, toliau vadinamo vykdytoju, sekančiame: 

1. Vykdytojas įsipareigoja laikotarpiu nuo 1990 m. liepos 1 d. iki 2005 m. liepos 15 d. (penkiolikai metų) 
išnuomoti užsakovui studentų mokymo tikslų mokomojo korpuso auditorijas 104, 401a, 402, 403, 404, 405, 
301a, 302 ir 202 ir posėdžių salę. Užsakovas už nuomą apmoka vykdytojui pavedimu pagal pateiktą sąskaitą 
kas mėnesį. Už nuomą darbo dienomis mokama 4,63 kap. už vieną auditorijos vietą per vieną valandą, 
nepriklausomai nuo studentų skaičiaus. Užsakovui leidžiama kaupti savo literatūrą VPVC bibliotekoje. 

2. Užsakovas užtikrina išnuomotų patalpų panaudojimą pagal paskirtį, prisilaikant tvarkos bei vei- 
kiančių Visuomeninės politinės veiklos centro nustatytų reikalavimų. Užsakovas neša pilną materialinę 
atsakomybę už inventorius ir kitų įrenginių sugadinimą. Užsakovas kartu su Vykdytoju atlieka reikiamą 
patalpų remontą. Vykdytojo techninis personalas aptarnauja mokymo procesą. Užsakovas dengia ūkio 
išlaidas pilnumoje. 

3. Užsakovui reikalingas naudojimuisi inventorius pateikiamas pagal pridedamą inventorizacijos aktą. 

4. Ši sutartis turi vienodą galią abiem pusėm ir nutrauktina pasibaigus sutarties terminui arba esant 
abipusiam šalių susitarimui bei pažeidus sutarties sąlygas. 

5. Sutartis pradeda galioti nuo 1990 m. liepos 1 d. 

6. Vykdytojo atsiskaitomoji sąskaita Nr. 4700204 Soc. banko Kaune. 


DoKUMENTAI 


7. Užsakovo einamoji sąskaita Nr. 4700136 Soc. banko Kaune. 


Vytauto Didžiojo universiteto Kaune Rektorius 

J. Vilemas [parašas] 

[Antspaudas:] 

Vytauto Didžiojo universitetas * Universitas Vytauti Magni 


Lietuvos KP Kauno MK visuomeninės politinės veiklos Centro vedėjas 

V. Mukulys [parašas] 

[Antspaudas:] 

Lietuvos TSR Kauno m. * Lietuvos KP Kauno MK visuomeninės politinės veiklos centras 


NR. 253. VDU sTUDENTŲ KREIPIMASIS Į KAUNO MIESTO VYKDOMAJĮ 
KOMITETĄ. 1990 M. KOVO 29 D. 


Kreipimasis į miesto Vykdomąjį komitetą. In Kauno tiesa. 1990 03 29. Nr. 71, p. 3. 


Kreipimasis į miesto Vykdomąjį komitetą 


Kovo 10 d. „Kauno tiesoje“ perskaitę V. Arbačiausko informaciją apie Visuomeninės politinės veiklos 
centro perdavimą Vytauto Didžiojo universitetui, mes studentai, labai apsidžiaugėme. Po septynerių 
mėnesių nežinios pirmą kartą pasijutome ramūs. 

Deja, neilgai. Jau kovo pabaigoje pretenzijas į šias patalpas pareiškė LKP (TSKP platformoje) lyderiai. 
Tuomet nežinojome, kad Visuomeninės politinės veiklos centras Vytauto Didžiojo universitetui perduo- 
tas tik „de facto“ - „de jure“ dar vilkinamas. 

Kreipiamės į miesto Vykdomąjį komitetą prašydami skirti LKP (TSKP platformoje) nariams atskiras 
patalpas Kauno mieste ir įteisinti Visuomeninės politinės veiklos centro perdavimą VDU. Laukiame radi- 
kalių sprendimų. 


Vytauto Didžiojo universiteto studentai 


P. S. Kol lieka reali mūsų patalpų užėmimo jėga grėsmė, mes priversti jas saugoti dieną ir naktį. 


NR. 254. VYTAUTO KAMINSKO POKALBIS SU ALDONA KIBIRKŠTIENE APIE 
INFORMATIKOS STUDIJAS VDU. 1990 M. KOVO 30 D. 


Ar turėsime informatios magistrų? / Aldonos Kibirkštienės pokalbis su Vytautu Kaminsku. In Kauno tiesa. 1990 03 30. 
Nr. 72, p. 7. 


Ar turėsime informatikos magistrų? 


Vylauto Didžiojo universiteto Senato nutarimu Tiksliųjų mokslų fakultetas pertvarkytas į du - Infor- 
matikos ir Fizikos-matematikos fakultetus. Apie tai kalbamės su Senato nariu profesoriumi Vytautu 
KAMINSKU. 


- Kas paskatino Universiteto įstatymų leidėjus įkurti Informatikos fakultetą? 

- Šio amžiaus paskutiniuosius du dešimtmečius ateities istorikai pavadins informatikos technikos ir 
technologijos suklestėjimo metais. Išsivysčiusiose šalyse informacijos apdorojimo industrijai skiriama per 
10 procentų bendrojo nacionalinio produkto - daugiau nei bet kuriai kitai pramonės šakai. Lietuvos atsi- 
likimas nuo išsivysčiusių šalių informatikos srityje didžiulis, tad nepriklausomos Lietuvos ūkis, o apskri- 
tai ir visos gyvenimo sritys jaus vis didesnį poreikį naujausiai informatikos technikai. Neturėdami gausių 
žaliavų, energijos šaltinių, turėsime orientuotis į intelektualios produkcijos gamybą. Todėl be personalinių 
kompiuterių, efektyvių informacijos apdorojimo technologijų neišsivers ne tik pramonė ar buitis, bet ir 
kultūra, švietimas, kūryba. Todėl VDU ir atidarytas Informatikos fakultetas. 

- Kas būdingo informatikos studijoms Vytauto Didžiojo universitete? 

- Dažnai informatikos specialistus sutapatina su programuotoju, aptarnaujančiu geresnį ar blogesnį 
kompiuterį. Mūsų tikslas - parengti ne tik informatiką-programuotoją, bet ir informatiką-kūrėją, sugebantį 
įvairioms kompiuterinėms sistemoms suteikti intelekto savybes. Sistemoms, be kurių pagalbos žmogus jau 
nepajėgia aprėpti daugialypės informacijos srauto ir tuo pačiu priimti optimalių sprendimų ne tik kosmose 
ar atominėje elektrinėje, bet ir chirurgijos operacinėje, šiuolaikinėje bibliotekoje, mokslo paslapčių pasau- 
lyje. Informatikos fakultetas įkurtas ne tik tam, kad parengtų aukštos kvalifikacijos, bet siauro profilio spe- 
cialistus. Žymiausi Mokslų Akademijos, Vakarų universitetų profesoriai ugdys laisvų, kūrybingų asmenybių, 
suvokiančių savo buvimo tautoje, visuomenėje, pasaulyje prasmę ir atsakomybę. Prie fakulteto veiks Infor- 
matikos aukštųjų studijų mokykla. Tai naujovė Lietuvos aukštojo mokslo praktikoje. Šioje mokykloje pagal 
Vakarų pavyzdį bus rengiami aukščiausios kvalifikacijos informatikos specialistai - magistrai ir mokslų 
daktarai. Talentingiausiems šios mokyklos klausytojams atsivers ir Vakarų universitetų durys. 

- Ar turime labai garsių šios srities specialistų tarp išeivijos mokslininkų? 

- Žymiausi informatikai - Kalifornijos universiteto profesorius Algirdas Avižienis ir Džordžijos uni- 
versiteto profesorius Pranas Zundė iš JAV. A. Avižienis, beje, jau oficialiai iškėlė savo kandidatūrą į Vytauto 
Didžiojo universiteto rektoriaus postą. Rinkimai vyks gegužės mėnesio antroje pusėje, kai į pirmąjį Senato 
suvažiavimų susirinks ne tik 48 senatoriai iš Lieluvos, bet ir 48 jų kolegos iš Vakarų. Išeivijoje yra nemažai 
tokių žmonių, kurių mokslinė specializacija artima informatikai; štai pavasario semestre paskaitas skaito 
Jeilio universiteto (JAV) profesorius Rimas Vaišnys. 

- Universitetinis mokymo procesas negali būti atitrūkęs nuo išsamių mokslinių tyrinėjimų. Ar pavyks 
tai pasiekti? 

- Vytauto Didžiojo universitete įkurtas mokslo centras „Informatika“. Jo tikslas - vienyti Respublikos 
akademinio ir šakinio mokslo pastangas atliekant fundamentinius tyrimus, gerinant studentų mokymo 
procesų ir rengiant aukščiausios kvalifikacijos mokslo darbuotojus informatikos srityje. Universitetas 
atkurtas kaip nepriklausoma aukštoji mokykla, todėl negauna valstybinio finansavimo ir gyvuoja įmonių, 
organizacijų ar privačių asmenų lėšų dėka. Tad ir mokslo centras „Informatika“ turi taip planuoti savo 
veiklą, kad išlaikytų ne tik save, bet ir padėtų Universitetui organizuoti mokymo procesą bei kurti šiuo- 
laikinę mokslo ir mokymo bazę informatikos srityje. 

Mokslo centre dirba kvalifikuoti specialistai, kurie gali suteikti konsultacijas ir paslaugas Lietuvos pra- 
monės įmonėms, konstravimo ir projektavimo organizacijoms, kolūkiams ir agrofirmoms diegiant šiuo- 
laikinę informatikos technologiją personalinių kompiuterių bazėje. 

- Jūs, kuruojantis informatikos mokslą Universitete, susiduriate ir su daugeliu problemų? 

- VDU atkurtas per labai trumpą laiką Lietuvos ir išeivijos mokslininkų entuziazmo dėka. Todėl 
trūksta ir auditorijų, ir modernių laboratorijų, ir bendrabučių, ir... personalinių kompiuterių, kurie turi 
tapti artimiausiu pagalbininku ne tik iniormatikui, matematikui ar fizikui, bet ir humanitarui, ekonomis- 
tui ar ekologui. Mielai priimtume ištiestą pagalbos ranką ne tik iš Lietuvos įmonių ar organizacijų, bet ir 
iš Vakarų universitetų, firmų, privačių asmenų. 

Džiaugiuos Fizikinių-techninių energetikos problemų ir Radijo matavimų technikos mokslinio tyrimo 
institutų bei Politechnikos instituto Mašinų gamybos fakulteto vadovų geranoriškumu suteikiant gali- 
mybę mūsų studentams naudotis jų turimais kompiuteriais. Pasiruošęs paremti Universitetą ir Lietuvos 
Mokslų Akademijos prezidiumas, numatąs skirti Informatikos fakultetui ir mokslo centrui „Informatika“ 
patalpas baigiamame statyti devynaukščiame pastate. 

- Ir pabaigai - apie stojamuosius egzaminus. Kiek būsimųjų pirmakursių rugsėjo I-ąją pravers fakulteto 
duris? 

- 1990-1991 mokslo metais į Informatikos fakulteto pirmąjį kursą priimsime 30 studentų. Raštu bus 
šie stojamieji egzaminai: lietuvių kalba ir literatūra, matematika, fizika. Lietuvos abiturientai, tikiuosi, 
studijuos informatikos paslaptis. 


Kalbėjosi Aldona KIBIRKŠTIENĖ 
„K.t.“ korespondentė 

NR. 255. ANTANO KAROBLIO POKALBIS SU STASIU MĖLINAUSKU APIE 
DIPLOMATŲ RENGIMO PLANĄ VDU. 1990 M. KOVO 30 D. 


Kur gausime profesionalių diplomatų? / Stasys Mėlinauskas kalbina Antaną Karoblį. In Respublika. 1990 03 30. Nr. 70, 
P. 3. 


Kur gausime profesionalių diplomatų? 


- Teks juos patiems išsiugdyti, - sako Kauno Vytauto Didžiojo universiteto prorektoriaus pareigas 
laikinai einantis Antanas KAROBLIS, Lietuvos Respublikos Aukščiausiosios Tarybos deputatas, su kuriuo 
kalbasi „Respublikos“ apžvalgininkas Stasys MĖLINAUSKAS. 


Su Antanu Karobliu kalbėjomės per pirmąją parlamento sesijos pertrauką, kai deputatai susitikinėjo 
su savo apygardų rinkėjais. Jau buvome girdėję, kad Vytauto Didžiojo universitete brandinama mintis, be 
kita ko, ruošti ir diplomatus. Apie tai Antaną Karoblį paprašėme papasakoti plačiau. 

- Ta idėja jau materializuojama, - pasakė deputatas. - Neseniai įvyko universiteto Senato posėdis, 
kuriame nutarėme jau ateinantį rudenį priimti dvidešimt penkis žmones studijuoti tarptautinę teisę. 
Šiuos studentus orientuosime diplomatiniam darbui. 

Be abejo, tuoj paklausite: „O kas ir kaip tuos specialistus ruoš?“ 

Prieš Senato posėdį šiuos klausimus jau nagrinėjo sudaryta grupelė žmonių; pati diplomatų ruošimo 
idėja kilo prieš kokius metus. Manome, kad pradžioje išsiversime be didesnio vargo. Tikimės pasikviesti 
dėstytojų iš Vilniaus universiteto profesūros, iš Teisės fakulteto. Tačiau bėda su tarptautinės teisės žino- 
vais. Neturime politikų, politologų. Tiesa, pora lietuvių yra dirbę Tarptautinių santykių institute Mas- 
kvoje. Maskvoje mokslus yra baigęs ir disertaciją apsigynė teisininkas Juozas Šatas. Jis ir sutiko kuruoti 
būsimųjų diplomatų ruošimą, jau turi paruošęs mokymo koncepciją, yra jau ir mokymo planas. 

Nemažai tikimės iš užsieniečių specialistų. Tarp mūsų išeivių yra teisininkų, yra politologų. Tuos stu- 
dentus tikimės trumpam pasiųsti ir į užsienį pasistažuoti, sakysim, pusmečiui. Antra vertus, po poros 
metų tie studentai jau neblogai mokės kai kurias užsienio kalbas (jų dėstymas universitete - sustiprintas), 
todėl, manau, bus galima pasikviesti ir kitataučių dėstytojų. 

Numatyti tokie stojamieji egzaminai: lietuvių kalba, istorija, geografija, užsienio kalba. Reikia tikėtis, 
kad konkursas bus didelis, gal net 8-10 pretendentų į vieną vietą. Universitetui tik į naudą - bus iš ko 
pasirinkti. 

Sovietų Sąjungoje lietuvių diplomatiniam darbui, galima sakyti, neskyrė, jais nepasitikėjo. Todėl dabar 
ir neturime tam paruoštų žmonių. Tokių žmonių rengimu Vytauto Didžiojo universitetas ir susirūpino. 
Laisvai, nepriklausomai Lietuvai reikės diplomatų. 

Jų jau šiandien reikia. 


NR. 256. VDU MECENATŲ SĄRAŠAS. 1990 M. BALANDIS 
.„„Mecenatai... In Studentų dienos. 1990, nr. 3, p. 5, 16. 


„„Mecenatai... 


Vytauto didžiojo Universiteto gautos finansinės paramos iš organizacijų ir asmenų sąrašas: 

Jonavos chemijos statybinis trestas - 10 000 rb., I. Naginskaitė (Vilnius) - 50 rb., O. Praškėnienė 
(Vilnius) - 50 rb., Vilkijos tarybinis ūkis - 7 000 rb., Neveronių šiltnamių kombinatas - 2 000 rb., Neve- 
ronių šiltnamių kombinato darbuotojų lėšos - 349 rb., Kooperatyvas „Kasta“ - 1 000 rb., Kauno tarybinis 
ūkis-technikumas - 5 000 rb., Kauno miesto projektavimo institutas - 5 000 rb., LTTGS „Banga“ - 8 000 rb., 
MGP „Atrama“ - 5 000 rb., Kauno hidrologinė ekspedicija - 5 000 rb., Kooperatyvas „Pramonė“ - 500 rb., 
Kooperatyras „Šaltukas“ - 2000 rb., Kooperatyvas „Profilaktika“ — 1000 rb., Lietuvos Veterinarijos aka- 
demija - 10 000 rb., Kauno automobilių remonto gamykla - 5000 rb., Lietuvos pramoninis susivieniji- 
mas „Neringa“ — 5 000 rb., Vilniaus A. Čistekovo vardo bandomoji pluošto dirbinių gamykla - 2 000 rb., 
Alytaus mašinų gamykla - 10 000 rb., Kooperatyvas „PCSY“ - 2 000 rb., Susivienijimas „Kauno baldai“ — 
10 000 rb., O. Šervenikienė (Kaunas) - 25 rb., Kelių statybinių medžiagų įmonių gamybinis susivieni- 
jimas „Granitas“ - 25 000 rb., J. Janonio vardo popieriaus fabrikas - 15 000 rb., Lietuvos žemės ūkio 

akademija - 10 000 rb., Visasąjunginio sviesto - sūrių MT instituto Lietuvos filialas - 3 000 rb., Teksti- 
lės prekybos Kauno bazė - 3 000 rb., Ziberto vardo šilko kombinatas - 30 000 rb., Leidykla „Šviesa“ — 
3 000 rb., Lietuvos respublikinis kooperatyvinis valstybinis statybos susivienijimas - 100 000 rb., Kauno 
avalynės didmeninės prekybos bazė - 300 rb., Kooperatyvas „Profilaktika“ - 1 000 rb., Eksperimentinė 
gamykla „Sanitas“ - 5 000 rb., KPI Cheminės technologijos fakultetas - 207 rb., Kauno dirbtinio pluošto 
gamykla - 20 000 rb., Avalynės fabrikas „Lituanica“ - 10 000 rb., Šilko audinių fabrikas „Kauno audiniai“ - 
5 000 rb., „Fermentas“ - 20 000 rb., Kauno finansų skyrius - 13 000 rb. 


NR. 257. STUDENTŲ POKALBIAI SU VLADU GRONSKU, VIDMANTU PEKARSKU, 
ALGIRDU MAKAREVIČIUMI, RAIMUNDU BENTKUMI, RIMANTU VAIŠNIU. 
1990 M. BALANDIS 


Dėstytojai. In Studentų dienos. 1990, Nr. 3, p. 11-15. 
Dėstytojai 
Su ekonomikos fakultete dirbančiais dėstytojais šnekėjosi Jonas Vitkauskas. 
Prof. Vladas Gronskas - VDU dėsto Ekonomikos pagrindus. 


KI. Kokią Jūs matote Ekonomikos mokslų fakulteto ateitį? 


ats. Sunku dabar kalbėti, nes jis dar galutinai nesuformuotas. Tačiau jis turėtų orientuotis į rinkos eko- 
nomiką. Ypač tai svarbu, kai nauju keliu pasuko mūsų Respublika: jai būtinai reikalingi žmonės, galintys 
aptarnauti rinką. 

Atrodytų paprasta pradėti ruošti specialistus, orientuotus ta kryptimi. Tačiau iš tikro taip nėra. Pir- 
miausia, labai trukdo praeitis, nes lig šiol ekonomistai buvo ruošiami suvalstybintai ekonomikai. Tokiam 
specialistui tereikėjo mokėti palaikyti ryšį su valdymo aparatu, sugebėti naudoti rezultatų pagražinimo 
elementus, kas visiškai nepriimtina rinkos ekonomikoje. Kita vertus, labai trūksta reikiamos literatūros. 
Ta, kuria mes dabar naudojamės, morališkai pasenusi, neatitinka sąlygų. Viena iš išeičių, reikia labiau 
remtis užsienio literatūra, tačiau tam reikia gerai mokėti užsienio kalbą. O kol kas reikėtų susirūpinti 
vertimais, tai galėtų daryti pats Universitetas. Taip pat Universitetas galėtų išleisti ir čia, Lietuvoje, gyve- 
nančių dėstytojų parašytus vadovėlius. 

Ruošiant specialistą, reikia remtis išsivysčiusių šalių patirtimi. Tuo tikslu užsienyje galėtų stažuotis 
dėstytojai. Dalis studentų, bent jau antrame kurse, taip pat galėtų pabūti tose šalyse. Pajutę rinkos pulsą, 
jie būtų imlesni naujovėms, geriau įsisavintų medžiagą. 

kl. Labai daug aukštųjų mokyklų ėmė ruošti ekonomistus. Ar nesusidarys jų perteklius Respublikoje? 


ats. Rinkos ekonomikos sąlygomis specialistų rengimas nėra centralizuotai reguliuojamas. Pati eko- 
nomistų panaudojimo sistema patenka į konkurencinio mechanizmo vėžes. Tą dabartiniams studentams 
reikia turėti galvoje. Bus atranka ir ne visi galės surasti tinkamą darbą pagal savo profesiją, jei žinios bus 
paviršutiniškos, jei bus nekūrybiškai žiūrima į problemas. 

kl. Kokia Jūsų nuomonė apie VDU studentus? 


ats. Universitete dirbu neilgai, dar tik antras semestras. Per tiek laiko giliai pažinti žmonių neįma- 
noma. Tačiau drąsiai galiu sakyti, kad bendras įspūdis labai geras. Man su ekonomikos specialybės stu- 
dentais tenka dirbti 25 metus. Per tą laiką nesu susidūręs su studentais, kurių tokia rimta pažiūra į mokslą, 
aukštos potencialinės galimybės, kūrybiškumas. 

Manau, kad šių studentų, jei jie ir toliau dirbs kaip dirba dabar, laukia gera ateitis. 


doc. Vidmantas Pekarskas - VDU ekonomistams dėsto matematiką. 


kl. Ką galėtumėte pasakyti apie matematikos dėstymą VDU ekonomistams? 

ats. Pirmame kurse išdėstomas klasikinis aukštosios matematikos kursas, o antrąjame dėstoma tikimy- 
bių teorija, matematinė statistika, o vėliau ir matematiniai metodai ekonomikoje. 

Be to, dėstymas jūsų fakultete skiriasi jau vien tuo, kad paskaitos neatskirtos nuo pratybų. Taip pat jūsų 
programa skiriasi nuo ekonomistų programos KPI. Jūs gaunat siauresnį matematikos kursą, nes skiriama 

mažiau valandų. Jums keturios, o KPI šešios ar net aštuonios. Todėl išdėstomi patys svarbiausi aukštosios 
matematikos klausimai, kurių reikės vėliau dėstant matematikos spec. kursus. 

Nereikia manyti, kad dėstant matematiką, galima apsiriboti tik tų klausimų dėstymu, kurie turi taiko- 
mąjį pobūdį. Matematika turi savo struktūrą, savo vidinę logiką ir to nepaisyti negalima. 

Kartais žmonės galvoja, kad gyvenime ne visko prireiks. Tuo tarpu matematika atlieka svarbų vaidmenį 
lavinant žmogaus mastymą, o ekonomistams tai ypač svarbu. 

kl. Jūs populiarus studentų tarpe. Ar čia yra kokia paslaptis? 

ats. Nežinau. Pirmiausia, nežinia, kas tai yra populiarumas. Visada į studentą žiūriu kaip į sau lygų. Ir 
niekada nepykstu, jei daug klausinėja, net kartais pats paskatinu. 

Viskas kažkaip gaunasi savaime, kitaip nemoku. Manau, kad dėstytojui labai svarbu gerai išmanyti savo 
dalyką, kad laisvai jaustųsi auditorijoje. 

kl. Kokia jūsų nuomonė apie VDU studentus? 


ats. Nuomonė gera. Labai patinka žingeidumas, noras suprasti aiškinamą dalyką, o ne tik išklausyti. Jau 
daug metų dirbu, bet Un-to studentai dažnai paklausia to, ko lig šiol niekas neklausė. 

Tačiau ir šie studentai išaugo tose pačiose mokyklose. Ir ne visi semestro bėgyje dirba tiek, kiek reikėtų. 
Tai studentų trūkumas visose aukštosiose mokyklose. Nors čia rezultatais esu patenkintas. 


Algirdas Makarevičius - anglų k. katedros vedėjas 


kl. Kokios anglų kalbos dėstymo perspektyvos VDU? 


ats. Studentai turėtų per du metus anglų kalbą išmokti taip, kad galėtų ja klausytis paskaitų. Dabar 
reikėtų padidinti anglų k. krūvį bent iki 10 val. per savaitę. Planuojam labiau diferencijuoti grupes. Reiktų 
taip pat sumažinti ir studentų skaičių grupėse, bet tai vargu ar įmanoma, nes trūksta dėstytojų. 

Dabar laukiam atvykstant dviejų anglų kalbos specialistų iš JAV ir Kanados. Tikimės, kad Pasaulio 
Lietuvių kultūros, mokslo ir švietimo centras padės (tarpininkaus) surasti daugiau dėstytojų iš užsienio. 

Nuo rugsėjo I d. planuojame keletą eksperimentinių grupių, kurioms taikysime intensyvaus mokymo 
metodus, sąlygos šiam darbui nėra idealios, nes trūksta specialių vadovėlių ir techninių priemonių. 

Taip pat nuo rudens numatoma organizuoti vertėjų sekciją, kurioje užsienio kalbas geriau mokantys 
studentai galės geriau išmokti užsienio kalbą savo specialybės srityje ir ateityje dirbti vertėjais. 


kl. Kokia Jūsų nuomonė apie VDU studentus? 


ats. Labai gera. Studentai noriai mokosi kalbą. Aktyvūs užsiėmimų metu. Intensyviai organizuojant 
mokymo procesą su jais galima pasiekti labai gerų rezultatų. 


Su Tiksliųjų mokslų fakulteto dėstytojais profesoriais R. Bentkumi (matematinė analizė) ir R. Vaišniu 
(fizika) kalbėjosi šio fakulteto studentas Linas Maknavičius. 


Prof. R. Bentkus - (MA Matematikos-kibernetikos institutas), tikimybių teorija ir analizė. 


kl. Ką Jūs mąstėte apie VDU, kai tik jis buvo atkurtas, ką manote dabar ir kokios mintys apie ateitį? 

ats. Aš, aišku, teigiamai žiūrėjau į Universiteto atkūrimą. Mano nuomone, universitetų turėtų būti 
daug ir nedidelių, bet jie turėtų būti labai stipriai koordinuojami. Tokiu atveju atsiranda ir galimybė 
didesniam studentų kiekiui jaukiai mokytis, ir didesniam kiekiui profesorių dėstyti, yra sveikesnis režimas, 
geresnė mokymo kokybė ir rezultatai. Todėl aš pritariau VDU atkūrimui, nes, mano supratimu, Vilniaus 
universitete ir ne visi galėjo mokytis, ir ne visi galėjo dėstyti, mokymo procesas ten buvo kiek išsigimęs 
(Oho! Geras komplimentas Vilniaus universitetui! 1:0 VDU naudai. - L. M.). Aš už tai, kad universitetai 
būtų Kaune, Klaipėdoje, netgi ir Šiauliuose. 

Kokia dabar yra padėtis? Pradžioje visi palaikė pradedamus darbus ir galvojo, kad gims kiti, o dabar 
padėtis tokia, kad dirbti reik, o nėra kam. Reikėtų koordinuoti mokymo procesą, numatyti programas, 
bendrą vaizdą. Dabar mes visi dirbam šios dienos darbus, nelabai planuodami rytojaus, visos savaitės, 
arba viso mėnesio darbą. Savo vieton viskas atsistos tik antrai, trečiai arba ketvirtai studentų laidai, tam, 
kad viskas susitvarkytų jau pirmajai, reiktų pagerinti koordinatorių darbą. 

Na, o kaip bus? Bus gerai. 


kl. Kaip reikėtų organizuoti atsiskaitymus? 

ats. Atsiskaitymų tikslas tik vienas - pasiekti, kad studentas teisingai dirbtų, t. y. per mažiausią valandų 
kiekį lengviausiu jam būdu sužinotų daugiausia žinių. Atsiskaitymai turėtų būti dažniau ir už mažesnę 
kurso dalį. 

kl. Prof. Pranevičius ruošiasi rengti fizikos atsiskaitymą urmu, įtraukiant visą kursą. Jis mano, kad taip 
geriau pajusime ryšius tarp atskirų dalių ir pan. 

ats. Suprantu prof. Pranevičiaus mintį. Aš tikrai prieš tokią sistemą, kad jei atsiskaitei, tai gali jau ir 
pamiršti. Programa turėtų būti tokia: tai, ką išmokai pirmame semestre, antrame kartoji, tik kitame lygyje, 
trečiame taip pat, ir galiausiai pasiekiamas toks lygis, kad paskutinį kart atsiskaitai už visą kursą, tik kie- 
kvieną kartą naujų dalykų prisideda nedaug. 

O atsiskaitymai reikalingi. Net jei studentas ir labai gerų norų, vistiek jo darbas tampa aktyvesnis. 


kl. Ar reikia ruošti VD Universitete matematikus? 


ats. Būtų labai neteisinga, jeigu nuo pat pirmo kurso Vytauto Didžiojo universitetas pradėtų kažką 
ruošti. Idealus variantas būtų, jei išklausius 3-4 kursus būtų galima važiuoti toliau specializuotis, praeiti 
spec. kursus Kauno universitete, Vilniaus universitete, MA institutuose, užsienyje, — tik taip galima 
paruošti specialistą. 

Dabar VDU žmonės turėtų gauti pagrindus, suprasti ko nori ir toliau rinktis, kur mokytis ir ką mokytis. 

Be to, užsienio aukštosiose mokyklose yra tokia tvarka, kad žmogus, baigęs konkretų universitetą, 
neturi teisės pasilikti jame dirbti. 

kl. Kaip tik taip dabar KPI ir yra - patys geriausi absolventai paliekami vietoje... 

ats. Čia yra pati neteisingiausia politika, vedanti prie išsigimimo. Nes jei bus užsidarymas savyje ir 
„ruošimas sau“, tai bus technikumas ar proftechninė mokykla, bet jokiu būdu ne universitetinio mąstymo 
aukštoji. 

kl. Jūs žinote dabartinę Tiksliųjų mokslų fakulteto specifiką, kad yra labai didelis mokymosi krūvis, 
kad studentai nejėję į universitetines vėžes, kad jiems sunku. Ką patartumėte? 


ats. Mano nuomone, normalus krūvis yra 10 valandų per parą (sekmadieniai laisvi): yra blogai, jei 
žmogus dirba arba daugiau, arba mažiau. Iš šių 10 val. tik 4-6 turėtų būti skirtos naujų dalykų sužinojimui. 
Jei atrodo, kad jūsų krūvis yra per didelis, jūs turit suskaičiuoti ir pareikalauti, kad dalis paskaitų būtų 
fakultatyvinės. Laikant egzaminus, turi būti nustatytas skaičius egzaminų, laisvai pasirenkamų iš didelio 
skaičiaus disciplinų. II-III-iame kurse tai bus ryšku: jūs pajusit, kad neaprėpiate visko, ką jums dėsto, 
turėsite nuspręsti, ką pasirinkti. 

kl. Kokia Jūsų nuomonė apie Universiteto studentus? 


ats. Man patinka studentai. Jie kažko siekia, nepraradę noro mokytis ir mokosi labai aktyviai. Bet labai 
didelis skirtumas tarp stipriausių ir silpniausių, tai gerai, tačiau kartu ir blogai: reikia labai diferencijuotai 
dėstyti. Čia nėra užmigimo, abejingumo, kuris dažnas kitose aukštosiose mokyklose. Jaučiamas pakilimas, 
žodžiu, jie yra sužadinti studentai. 


Prof. R. Vaišnys ( USA, Yale University), electrical engineering and geology geophysics. 


kl. Pirmiausia leiskit Jus pasveikinti išrinktą į VDU Senato išeivijos dalį. Kokios Jūsų mintys apie Uni- 
versitetą buvo tada, spalio mėn.? 

ats. Džiaugėmės, kad atstatė Universitetą, jautėm pareigą padėti, tikėjomės, kad jis sparčiai augs ir 
vystysis. Maniau, kad būsim naudingi svarstant vystymosi planus, palaikant ryšius su Amerikos švie- 
timo institucijomis. Svarbiausia mintis buvo steigti nepriklausomą Universitetą, kuriame būtų užtikrinta 
žodžio ir minties laisvė. Daliai Senato gyvenant kitur, Universitetas atsparesnis lokaliniams pakitimams. 

kl. Štai Jūs atvažiavote į Lietuvą, pajautėte Universiteto gyvenimą. Koks dabar Jūsų požiūris ir ką Jūs 
manote apie ateities perspektyvas? 

ats. Atvažiavus pasidarė aiškiau, kokios Universiteto vystymosi kliūtys: vienos yra materialinės, kitos - 
politinės. Reikės daug pastangų ir darbo, kad Universitetas augtų ir vystytųsi pozityviai. Dabar, kai įsi- 
jungiau į tuos darbus, suvokiau, kokio masto jie yra, ką konkrečiai ir pirmiausiai reikės padėti. Yra daug 
užduočių, karias reikės atlikti, ir man aišku, prie ko aš pats galėsiu prisidėti. 

Be to, yra tokių reikalų, kuriuose galėtų pagelbėti ir visuomenė tiek Amerikoje, tiek Lietuvoje. 

kl. Mąstoma apie dvi Universiteto vystymosi kryptis, iš kurių teks pasirinkti vieną: anglosaksiškas-ame- 
rikietiškas arba tradicinis europinis. Turint galvoje Universiteto humanitarinį profilį ir tai, kad Lietuva yra 
Europos širdyje, ar Jūs manote, kad VDU ir visai Lietuvai, lietuvių dvasiai yra artimesnė europinė akade- 
minė sistema? 

ats. Prie sprendimo reikėtų prieiti konsensuso būdu. Aš pats neturiu įsitikinimų, kurią kryptį pasi- 
rinkti. Svarbu išlaikyti aukštą intelektualinį lygį, garantuoti minties, žodžio ir sąžinės išraiškos laisvę, ir 
kad tai įsikūnytų visiems amžiams. O forma, kaip tas būtų įgyvendinama, yra antros eilės rūpestis, tai 
galima įgyvendinti ir europiniame, ir amerikietiškame stiliuje. 

Gal būtų galima sukurti tokią struktūrą, kad mintijimo būdai ir vidaus mechanizmai būtų specifiš- 
kai lietuviški, tik atskiros dalys atitiktų kitų universitetų struktūras, pvz. laipsnių sistema. Laikas mums 
patiems pagalvoti, ko mes norim, ko mes siekiam, kaip mes prie to prieinam. 


kl. Kokią Jūs matote fizikos ateitį VDU? 


ats. Man atrodo, kad bet kokiam universitete turi būti vitaliniai, tikslieji ir netgi inžinieriniai mokslai. 
Susipažinimas su žmogaus kūryba, gamtos dėsniais yra svarbus kiekvienam išsilavinusiam žmogui. Šia 
prasme fizika turėtų būti stipri Universiteto dalis, kaip vienas iš pagrindinių gamtos pažinimo būdų. 

Kalbant apie Fizikos fakultetą ir apskritai apie atskirus fakultetus, vienas klausimas yra fakultetų, kaip 
administracinių-organizacinių vienetų veikimas, kitas klausimas, kiek laisvės turi studentas dalyvauti 
šių vienetų veikloje. Lietuvoje yra tapusi tradicija, kai stojama į fakultetą, ir jis yra baigiamas. Tai būtų 
nepageidautinas studentų laisvės apribojimas. Studentai geriausiai mokosi tada, kai jų siekiai yra jiems 
aktualūs ir prasmingi. Studentai į universitetą įstoja tam, kad bręstų ir įsigytų informacijos, o kad jie 
stojimo metu nuspręstų, jog jie vystysis būtent taip, o ne kitaip, yra per anksti. Intelektualinės krypties 
pasirinkimo laisvė turi būti išlaikoma iki paskutinio momento, iki diplomo įteikimo. Sistema turėtų užtik- 
rinti pasirinkimo lankstumą. Jei fakultetai yra administraciniai, kurie padės susipažinti su intelektualiniu 
pasauliu, padės bręsti ir vystytis studentams taip, kaip jie norėtų, ir pagal tai, kas jiem brangu ir svarbu, jei 
fakultetinė struktūra neribos žodžio, minties, tyrinėjimų laisvės, tai ta struktūra visiškai priimtina. 


kl. Ką Jūs manote apie mūsų studentus? Kuo jie skiriasi nuo Jeilo universiteto studentų? 


ats. Labai, malonu, kad Universitete aukšta studentų kokybė, surinkti gabūs studentai. Kiekvienas stu- 
dentas man yra individas, kuris aiškiai skiriasi nuo studento, kurį aš pažinojau savo Universitete. Yra 
bendri skirtumai, nes čia augantys formavosi visai kitokioje sistemoje. Kitokioje aplinkoje. 

Čia studentai klasėje mažiau aktyvūs, ten studentai jau nuo vidurinės mokyklos skatinami reikšti savo 
nuomonę ir pripratę prie to. Atskiruose pokalbiuose asmenys savo nuomonę reiškia įdomiai ir kūrybin- 
gai, iškelia įvairius klausimus - čia nėra nei žinių trūkumo, nei sugebėjimo, tik galbūt neįpratimas tai 
daryti didesnės klasės atmosferoje. 

kl. Lietuviškas būdas? 

ats. Taip, tai lietuviškas kuklumas... 


kl. Jūs atvažiavote į Lietuvą labai lemtingu ir labai įdomiu momentu. Kaip jaučiatės Lietuvoje? Kokios 
mintys ir įspūdžiai? 

ats. Aš tikiu, kad slegiančios problemos išsispręs, laukiu pilnai ir visapusiškai veikiančios nepriklau- 
somos Lietuvos. Kai ji bus pripažinta, iškils daug konkrečių sunkumų, reikės visiems rimtai dirbti, tęsti 
gyvenimą toliau. Paskelbus Nepriklausomybę, automatiškai neišspręsim daugybės problemų. Mobilizuo- 
sim žmonių energiją ir interesus, kad viskas žymiai greičiau vystytųsi. 

- Ačiū už pokalbį. 


NR. 258. RIMANTO MARČĖNO PASISAKYMAS. 1990 M. BALANDŽIO 9 D. 
Marčėnas, Rimantas. Skaisčiai degam ar smilkstam... In Kauno tiesa. 1990 04 09. Nr. 80, p. 3. 


Skaisčiai degam ar smilkstam... 


Darbo metai tradicinėje „tarybinėje“ aukštojoje mokykloje suformavo ne itin optimistišką požiūrį į 
Lietuvos ateitį. Mat tarp šimtų studentų ir absolventų gana retai pasitaikydavo smalsių, veržlių, kūrybingų 
vaikinų ir merginų. Ne taip daug buvo tokių, kuriems diplomo gavimas nebuvo svarbiausias ir vienintelis 

studijų tikslas, kurių mintys ir svajos išsiverždavo iš ankštokų buitinio pasaulėlio sienų į beribes žmogaus 
egzistavimo, tautos buvimo prasmės ieškojimo erdves. Suprantama, suvokiau, kad tik nedaugelis sveti- 
moms akims praverdavo savo sielos „dureles“, žinojau, kad tikrasis dvasingumas nemėgsta afišuotis, tačiau 
abejonės ir nerimas nemažėjo. „Kur gali nueiti tauta, - niūriai galvojau, - jeigu didelė dalis jos elito, - 
studentija dieną naktį kliedi vien apie asmeninę materialinę gerovę, pripažindami ir vertindami tiktai 
rankomis pačiupinėjamą žmogiškosios egzistencijas realybę?“ 

Visi suvokiame, kad daugelis jaunųjų yra iki koktumo persisotinę šnekomis apie šviesią didžiosios vals- 
tybės ir jos tautų ateitį. (Paskelbus apie Lietuvos Nepriklausomybę, tikėkime, gražūs žodžiai ims pamažu 
materializuotis, kad ir kaip jėgos iš šalies pagalius bekaišiotų.) Skeptiko ir bet kokių kilnesnių idealų 
nepripažįstančio materialisto kelias, nors pats lengviausias, tačiau pats nežmoniškiausias. 

Nevardinsiu VVU Kauno vakarinio fakulteto, kuriame daug metų dirbu, absolventų, šiandien ger- 
biamų ir vertinamų savo darbovietėse, o kartais ir visoje Respublikoje žinomų. Ne tik pastarųjų, bet ir 
pirmųjų galėtų būti ir daugiau. Toks vardijimas būtų neobjektyvus dar ir todėl, kad yra asmenų, kurie 
savo pavardės net „parapijiniu“ mastu neišgarsino, nes patys šito netroško, tačiau apie kurių bičiulystę 
kiekvienas doras žmogus galėtų tik pasvajoti. 

Nuogąstavimai dėl Lietuvos ateities ėmė mažėti, kai likimas suvedė su Vytauto Didžiojo universiteto 
studentais. Suprantama, tasai optimizmas nėra toks, kad norėtųsi klykauti iš džiaugsmo, jį pavadinčiau 
blaiviu optimizmu. Pagyrimų naujojo universiteto studentams būtų galima išsakyti daugiau ir svaresnių, 
negu priekaištų. O vis dėlto pasižiūrėjus reiklesniu žvilgsniu ir, kaip sakoma, kartelę aukščiau pakėlus, yra 
dėl ko papriekaištauti ir jauniesiems Vytauto Didžiojo universiteto kolegoms. Jie, kaip ir mes, jų peda- 
gogai, taip pat ne iš dangaus nukrito, o „tarybinėje“ žemėje augo, išliaupsinta sovietinė visuomenė juos 
formavo. 

Priekaištai nėra esminiai, bet juos išdėstyti reikia. Labai jau ilgai nebuvo priimta kalbėti apie kasdieninę, 
pačią elementariausią elgesio kultūrą, tarkim, apie sveikinimąsi su gatvėje sutiktu pažįstamu žmogumi. 
Neverta nė kalbėti apie tokias „smulkmenas“, kaip pati pasisveikinimo forma - ištraukus rankas iš kišenių 
ar ne, su cigarete dantyse. Kadaise Lietuvos sodžiuje buvo priimta net su pirmąkart matomu žmogumi 
pasisveikinti. Nesutikčiau, kad šitai reikėtų vadinti provincialumu blogąja šio žodžio prasme. Mes nė 
nepastebėjome, kaip virtome kraštu, kuriame labai retai šiaip sau, be aiškios priežasties žmogus nusi- 
šypso žmogui. (Nūnai Vakarų krašte, išvydę mums draugiškai besišypsantį žmogų, sutrinkame, nes esame 
neipratę, kad kas nors būtų veltui dalijama.) Užtat nei iš šio, nei iš to iškolioti vienas kitą puikiausiai 
sugebame. Neraginu sugrįžti prie to, ko sugrąžinti jau neįmanoma. Tačiau vis dėlto pasveikinti pažįstamą 
žmogų, ne priešą, ne niekšą, tartum nei didelių pastangų, nei didelio išsiauklėjimo nereikia. O pasirodo - 
reikia! Gal tūlas nesilabina iš kuklumo arba savo energiją taupo - kas Žino, gal dėstytojas jo neįsidėmėjo, 
neatsakys į pasveikinimą pasveikinimu. Juokinga ir tiek. Net valstybės vyrai, sporto žvaigždės, kultūros 
įžymybės džiaugiasi kaip vaikai, kai nepažįstami Žmonės su jais pasisveikina. 

Žinia, mandagiam žmogui nesunku pirmam pasveikinti jaunesnį už save asmenį, dėl to karūna nuo 
galvos dar nė vienam nenukrito. Tačiau Lietuvoje visgi nuo seno buvo priimta amžiumi už save vyresnį 
žmogų sveikinti pirmam, bet pirmam nekišti rankos, tarkim, savo vienaamžei moteriai. Ak, kaip mes 
mėgom deklaruoti (ypač Kovo 8-ąją) pagarbą savosioms moterims ir kaip mažai ją rodėme ir teberodome 
realiame gyvenime. Netgi praleisti jas priekyje savęs pro autobuso duris ir tai kai kam būna didelis žyg- 
darbis. Kai šitaip elgiasi koks iš Kaliningrado srities atvykęs maišelninkas, stebėtis netenka, tačiau juk ir 
„inteligentiškiausi“ jaunikaičiai diena iš dienos panašias nuodėmes ir nuodėmėles daro. 

Kalbam apie brolybę, susiėmę už rankų stovim „Baltijos žiede“, o žiūrėk, netgi paprasčiausią „labą 
dieną“ ištarti žmogui, su kuriuo prieš metus kitus ilgesnį laiką rodosi, visai bičiuliškai buvo bendrauta, 
liežuvis neapsiverčia. Nesibaiminu būti kategoriškas: sulūžusio grašio nevertas žmogelis, kurs sveikinasi 
tik su „reikalingais“, „pavojingais“, pinigingais asmenimis! Mūsų naujieji politikai dar visai neseniai taip 
pat „šaunų“ pavyzdį rodė, kai vietoje normalaus civilizuoto mandagumo, vienas kitą vos ne tautos išdavi- 
kais skubėjo apšaukti. (Norisi tikėti, kad visa tai jau praeityje.) 

Sakoma: įsiklausyk į mažo vaiko žodžius ir sužinosi, kaip tėvai tarpusavyje šneka. Nuo savęs pridur- 
čiau: paklausyk, kaip nuvargęs ar blogai besijaučiantis žmogus kalbasi telefonu su „paklydusiu“ — ne tą 
numerį surinkusiu nepažįstamu asmeniu, ir labai daug sužinosi apie jo charakterį, išsiauklėjimą. 

Esu tikras, kad normalioje šeimoje, kurioje buitinei etikai buvo skiriama dėmesio, išaugęs jaunuo- 
lis laikysis elementariausių civilizuoto elgesio normų. Darželis ir mokykla, užsiėmę ideologizavimu ir 
politizavimu, į šias „smulkmenas“ numodavo ranka arba naiviai vylėsi mandagumą įdiegti prievarta. 

Kiekvienam, kuris lietuvių tautą vėl nori regėti civilizuotų tautų šeimoje, esu tikras, nebus sunku padaryti 
tokias kosmetines, didelių dvasinių pastangų nereikalaujančias, savo elgesio pataisas. 

Atkurtasis VDU netrukus užbaigs pirmuosius mokslo metus. Manau, visi, kurie dėstome „vytautinu- 
kams“, galime nesvyruodami pareikšti, kad Lietuvos žemėje susiformavo dar vienas gražus būrys jaunuo- 
lių ir merginų, kurių mintys visų pirma nukreiptos į neaprėpiamas ir neišmatuojamas žmogaus dvasios 
erdves, kurie susirūpinę ne tik savo, bet ir visos tautos ateitimi, kurie dar neprarado idealų. Džiugu, kad 
jie (ne tik humanitarines specialybes pasirinkusieji) suvokia, jog mes, lietuviai, esame pasauliui įdomūs 
ir reikšmingi būtent savosios kultūros savitumu, nepakartojamumu, kad suvienodėję su kitais, ištirpę 
masinėje beveidėje kultūroje, mes tapsime niekas - šitai prilygtų tautos išnykimo tragedijai. Nors daugelis 
puikiai suprantam, kad net vienos kurios žvėrių rūšies, tarkim, stumbrų, išnykimas būtų didelė netektis 
Žemės gamtai, kažkodėl neįsisąmoniname, jog net vienui vienos tautos žuvimas - neatitaisoma nelaimė 
visai žmonijai. Gal šituo ir neverta stebėtis, nes mūsų „internacionalinėje“ valstybėje ne tik nebuvo 
raudama dėl tautų susiliejimo, paprasčiau tariant, jų surusėjimo, bet netgi džiaugiamasi tuo. 

Vienu metu vaidenosi, kad kartų perimamumo tiltas tuoj sugrius, ir viskas, ką mūsų tauta sau ir visai 
žmonijai pajėgi atnešti iš praeities į ateitį, prasmegs nebūties gelmėj. 

Tikiu, anksčiau ar vėliau Vytauto Didžiojo universitetas akumuliuos visa, kas geriausia, pažangiau- 
sia šiuolaikiniuose pasaulio universitetuose, pagal senas Lietuvos tradicijas orientuosis ne į Rytus, o į 
Vakarus. Tačiau kol kas, tiesą sakant, tas VDU „europinis lygis“ daugiau skrajoja svajonių dausose, negu 
vaikšto mūsų realybės žeme. Šiandieninė Respublikos politinė, socialinė ir ekonominė situacija dar nelei- 
džia jo įgyvendinti. Ir vis dėlto yra dalykų, kurie, mano galva, neįgyvendinami ne dėl objektyvių prie- 
žasčių. Pavyzdžiui, apie racionalų mokymo proceso organizavimą kol kas kalbėti netenka, visa tai vyksta 
ganėtinai stichiškai. Nei studentai, nei dėstytojai iš anksto nežino, kokia akademinių valandų suma bus 
paskirta konkrečiam skaitomam kursui, negali iš anksto suplanuoti, plačiau ar koncentruotai jį dėstyti. 

Dar mokslinės konferencijos „Tautinė aukštosios mokyklos koncepcija ir Kauno universitetas“ 
(1989 m. balandžio 26-28 d.) metu daugelis universiteto atkūrėjų visa širdimi pritarė išeivijos prof. B. Vaš- 
kelio minčiai, jog tremtinių dvasinė kultūra reikalauja įdėmaus tyrinėjimo, kad rimtos mokslinės analizės 
prašyte prašosi dvasininkų indėlis į Lietuvos kultūros raidą. Visa tai galėtų aprėpti naujai skaitoma svarbi 
disciplina „Lietuvių kultūra Lietuvoje ir išeivijoje“. Deja, šie ir kiti gražūs sumanymai nerealizuojami. 
Tartum norėtume pabėgti nuo iki gyvo kaulo įsipykusio tarybinio gyvenimo chaotiškumo ir neraciona- 
lumo, tačiau kaip tas ratu einantis paklydėlis pamatome, kad ir vėl toje pačioje vietoje stovime. 

Vargina ir dezorganizuoja, kad viskas laikina - dėstytojai, rūmai, auditorijos, net universiteto vado- 
vybė. Manyčiau, niekam neišeis į naudą, jei ir toliau tiksliųjų mokslų atstovai spręs, kokias humanitarines 
disciplinas ir kokie asmenys studentams - humanitarams privalo skaityti. Tai, ko iš inercijos neįstengiame 
suvokti mes, pedagogai, suvokia studentai. Antai, VDU studentė humanitarė pastebėjo, kad mus tiesiog 
hipnotizuoja moksliniai vardai ir laipsniai, konkrečiai paminėdama porą aukščiausius titulus turinčių 
asmenų, kurių paskaitos tėra mėgėjiško lygio. Negi mes nežinom, negi taip greit užmiršom, už kokius 
„mokslinius“ „socializmo statybos“ Lietuvoje tyrinėjimus buvo suteikiami istorijos daktarų vardai? Objek- 
tyvumo labui pripažinkime, kad ir daugelio kitų visuomeninių mokslų gerokai ideologizuotoje, pseudo- 
mokslinėje dirvoje išdygo ne vienas įtartino sveikumo „baravykėlis“ - mokslų kandidatas ar daktaras. 

Atsižvelgiant į realią situaciją, būtų visai normalu, jeigu jauni netituluoti dėstytojai palaipsniui pro- 
fesiškai tobulėtų drauge su savo studentais. (Mes nepakankamai suvokiame, kad savito mąstymo, origi- 
nalios pasaulėjautos studentai labai pozityviai veikia dar nesuspėjusio sustabarėti pedagogo pažiūras.) 
O jeigu tie dėstytojai visgi neįstengtų tobulėti, jeigu netaptų tikrais savo srities profesionalais, studentai 
apie tai pareikštų savo nuomonę. 

Mes neturime pamiršti, kad universitete surinkti tokį gražų būrį gabių ir darbščių studentų pavyko dar 
ir todėl, jog ikikarinio universiteto vardas buvo apgaubtas romantiška ir tauria aureole. Į jį besiveržian- 
tys jaunuoliai, ačiū Dievui, dar nebuvo praradę jaunatviškos, dideliems darbams skatinančios romanti- 
kos. Tačiau jeigu mes ir toliau išliksime formalistai, galime prarasti tą neįkainojamą vertybę, kurią, viso 
ko stingant, tebeturime - studentų moralinį nusiteikimą sąžiningai, visomis intelektualinėmis išgalėmis 
studijuoti ir tobulėti, jų jaunatvišką entuziazmą ir sveiką smalsumą, be kurio neįmanomas įvairiapusės 
asmenybės susiformavimas. Ir nors studentų „uždirbti“ pažymiai jų pirmosios egzaminų sesijos metu 
yra formalus studijų kokybės rodiklis, tačiau kaip čia nepasidžiaugsi, kad skirtingų disciplinų įsisavinimą 
vertinę tiek amžiumi, tiek patirtimi ganėtinai skirtingi dėstytojai, „sutartinai“ į studijų knygeles surašė 
labai aukštus balus. „Socialistinė“ sistema mus pripratino nesistebėti, kai būsimas „aukštos kvalifikacijos“ 

specialistas visus egzaminus laiko „patenkinamai“, tačiau netekome amo, susidūrę su vakarietiško tipo 
jaunuoliais, ambicingai siekiančiais labai gero savo žinių įvertinimo! 

Į kol kas silpną, nors skaisčią, naujai užkurto mokslo ir kultūros židinio liepsnelę su meile ir rūpesčiu 
žvelgia visos Lietuvos ir mūsų išeivijos brolių akys. Geranoriškos rankos į židinį įmeta kaitrią pliauskelę. 
Manau, nebetoli tas metas, kai jis suliepsnos kaitriai ir šviesiai, jo atšvaitai gražiai nutvieks mūsų veidus, 
šiluma sušildys širdis. 


Rimantas MARČĖNAS 
Docentas 


Edmundo KATINO fotoetiudas [gal būt VDU studentės nuotrauka] 


NR. 259. JUOZO ŠATO LAIŠKAS ALGIRDUI AVIŽIENIUI. 1990 M. BALANDŽIO 10 D. 
AAA, f. 5, ap. 4, b. 31, I. 1-2. Mašinraštis, originalas. 


Gerbiamas ir mielas profesoriau! 


Priimkite mano sveikinimus ir nuoširdžiausius linkėjimus. 

Esu Jums labai dėkingas už kvietimą dalyvauti praeitais metais Čikagoje vykusiame simpoziume. Tačiau 
kol apsisuko buvusios mūsų biurokratijos smagratis - traukinys nuvažiavo ir JAV konsulatas Leningrade 
atsisakė priimti vizavimui mano pasą, nes buvo praleistas terminas. Labai gaila! Taip norėjosi dalyvauti 
šiame nepaprastame pasaulinės lituanikos renginyje ir ne vien dėl smalsumo. Tikėjausi susitikti ten su 
užsienyje gyvenančiais lietuviais - teisininkais, diplomatais, politikais - pakviesti juos skaityti paskaitas 
Vytauto Didžiojo universitete. Deja, geri norai neišsipildė. Lieku su viltimi sulaukti kitos panašios progos 
ir Jūsų tarpininkavimo. 

Šių metų vasario 28 d. VDU Senatas (jo Lietuvoje esanti dalis ) pagaliau pritarė mano senokai siūlomai 
idėjai pradėti ruošti Universitete specialistus Nepriklausomos Lietuvos užsienio tarnyboms. Šiais metais 
nutarta priimti 25 studentus į tarptautinės teisės specialybę, kurie po 5 metų turėtų tapti pirmaisiais 
būsimųjų mūsų pasiuntinybių, konsulatų ir kitokių atstovybių užsienyje kvalifikuotais darbuotojais. Labai 
norėtųsi, kad jų tarpe būtų ir išeivijos jaunuoliai. Prisiminkime, kiek daug gero prieškarinės Lietuvos labui 
nuveikė Bronius Balutis - buvęs amerikietis, vėliau tapęs talentingu Lietuvos diplomatu, ambasadoriumi 
kai kuriose užsienio valstybėse. Tokių talentų tarp išeivijos jaunuolių, be abejo, yra ir dabar. Todėl siunčiu 
Jums mano spaudai paruoštą straipsnį, kviečiantį jaunuolius mokytis šios profesijos. Būtų labai gerai, kad 
šį straipsnį paskelbtų „Draugas“ ir kiti JAV bei kitose užsienio šalyse leidžiami lietuviškieji laikraščiai. 
Tokiu būdu daugiau išeivijos jaunuolių sužinotų apie mūsų kvietimus. Ir apskritai, mano supratimu būtų 
tik geriau, jeigu daugiau išeivijos lietuviškojo jaunimo atvyktų studijuoti į Vytauto Didžiojo universitetą 
(tegul ir kitų specialybių). 

Pridedu Jūsų žiniai ir VDU Senato patvirtintą Tarptautinės teisės specialybės studentų mokymo planą. 
Jis (kartu su straipsniu) taip pat galėtų būti paskelbtas užsienio spaudoje. Iš šiame plane išvardintų discip- 
linų asmeniškai aš ketinu dėstyti tarptautinę viešąją ir tarptautinę privatinę teisę. Tačiau aiškiai matau ir 
tam darbui savo (sovietinio) pasiruošimo spragas bei trūkumus. Todėl būčiau labai dėkingas bet kuriam 
JAV universitetui, kuris sutiktų priimti mane stažuotis ir sudarytų tam reikiamas galimybes (turint galvoje, 
kad Lietuva dar ilgai neturės konvertuojamos valiutos). Tik tokiu būdu numatau [galimybę] priartinti 
savo atsakingam darbui kvalifikacinį pasiruošimą prie tarptautinių (pasaulinių) standartų reikalavimų. 

Girdėjau, kad Jūs, Gerbiamas profesorius, gegužės mėn. ketinate atvykti į Lietuvą. Taigi, linkiu Jums 
geriausios kloties, laimingos kelionės ir iki greito susitikimo Lietuvos žemėje. 


Su pagarba [parašas] doc. Juozas Šatas 


1990.04.10 

NR. 260. JUOZO ŠATO KVIETIMAS IŠEIVIJOS JAUNIMUI STUDIJUOTI 
TARPTAUTINĘ TEISĘ VDU. 1990 M. BALANDIS 


AAA, f. 5, ap. 4, b. 31, 1. 3-4. Mašinraštis, originalas. 


Diplomatai nepriklausomai Lietuvai 


Tikriausiai kiekvienam aišku, kad atsikūrusiai Lietuvos Respublikai labai reikalingi specialistai, kurie 
sugebėtų kvalifikuotai atstovauti jai užsienyje ir ginti ten josios interesus. Tokių specialistų, deja, beveik 
neturime. Todėl Vytauto Didžiojo universiteto Senatas vieningai pritarė siūlymui jau šiais metais pradėti 
ruošti tarptautinės teisės specialistus, t. y. žmones, kurie dirbs būsimosiose Lietuvos Respublikos ambasa- 
dose, konsulatuose, prekybos atstovybėse, tarptautinėse organizacijose ir kitose užsienio reikalų žinybose. 
Į pirmąją būsimųjų diplomatinių tarnybų darbuotojų grupę numatoma priimti 25 merginas ir vaikinus, 
kurie ryšis paaukoti penkerius savo jaunystės metus tikrai sunkioms studijoms Universitete, o po to ir 
nelengvam darbui už Tėvynės ribų. 

Pagal VDU Senato patvirtintą šios specialybės mokymo planą studentui reikės gerai išmokti anglų 
kalbą, pakankamai gerai kalbėti kita užsienio kalba ir išstudijuoti apie 50 bendrojo lavinimo, tarptautinės 
teisės, diplomatijos, Lietuvos vidaus teisės ir kitokių humanitarinių, istorinių, ekonominių, bei teisinių 
disciplinų. Jų sąrašas ne tik ilgas, bet ir labai įvairus. Pavyzdžiui, pirmaisiais studijų metais studentams 
bus perteikiamos žinios apie Lietuvos istoriją, jos kalbą, etnokultūrą, politologiją, filosofiją, sociologiją, 
psichologiją, logiką, informatiką. Vėliau būsimųjų diplomatinių tarnybų specialistams teks giliai įsisavinti 
įvairių tarptautinės teisės ir diplomatijos disciplinų žinias: tarptautinę diplomatinę ir konsulinę teisę, 
tarptautinę jūrų, oro erdvės ir kosmoso teisę, tarptautinę žmogaus teisių apsaugą, tarptautinę prekybos, 
transporto, muitų ir kitas tarptautines teisines disciplinas bei problemas, numatomas ir platus speciali- 
zuotas diplomatinis studentų paruošimas. Jiems bus dėstoma: Lietuvos ir Visuotinė diplomatijos istorija, 
Tarptautinių derybų organizavimo ir sutarčių sudarymo metodika, diplomatinė etika (protokolas) ir kitos 
disciplinos, susijusios su būsimo darbuotojo diplomatine veikla. Nemažai bus studijuojama ir bendratei- 
sinių bei Respublikos vidaus teisinių disciplinų. 

Taigi, be jokios abejonės studento laukia labai sunkus ir kruopštus darbas. Todėl prieš įteikiant pareiš- 
kimą mokytis šios specialybės, patarčiau kiekvienam jaunuoliui dar kartą gerai pagalvoti, įvertinti savo 
sugebėjimus (ypač kalboms), valią, ištvermę ir net sveikatą. 

Kviečiame studijuoti šią specialybę ir užsienyje gyvenantį Lietuviškąjį jaunimą. Jau pats faktas, kad jie 
moka vieną ar daugiau užsienio kalbų labai palengvins mūsų ir jų pačių darbą. Pavyzdžiui, vietoje priva- 
lomos anglų kalbos, juos galėtume išmokyti japonų, kinų, arabų ar kitų retesnių kalbų, kurių žinojimas 
ateityje mums bus nepaprastai reikalingas. Tapę Lietuvos Respublikos piliečiais tokie išeivijos jaunuoliai 
galės sėkmingai atstovauti Lietuvos interesus užsienyje. O jeigu kuris nors iš jų užbaigęs Universitetą 
panorės grįžti į savo tėvynę ir dirbti tos šalies diplomatiniame korpuse - mes didžiuosimės tuo, kad į 
platų diplomatijos vieškelį išvedėme jį mes - Vytauto Didžiojo Universiteto profesoriai, docentai, dėsty- 
tojai. Todėl kviečiu Tave, lietuviškosios išeivijos jaunuoli, išbandyk savo jėgas bei laimę tėvų ir protėvių 
žemėje. Kas žino, gal ji tau bus sėkmės ir laimės oazė?! 

Primenu, kad šiais metais stojamieji egzaminai į Vytauto Didžiojo universitetą prasideda liepos 3 d. 
Stojantieji į tarptautinės teisės specialybę laiko šiuos stojamuosius egzaminus: užsienio ir lietuvių kalbą 
(raštu), istoriją ir geografiją (žodžiu). Pareiškimas, vidurinės mokyklos (koledžo) baigimo diplomas ir 
2 fotonuotraukos turi būti įteiktos Priėmimo į VDU komisijai (233000, Kaunas, Laisvės al. Nr. 53) iki 
š. m. liepos 2 d. Stojamųjų egzaminų laikymo ir studijų laikotarpiui Universitetas suteikia studentui vietą 
bendrabutyje. 


Docentas Juozas Šatas [parašas] 
Vytauto Didžiojo Universiteto Senato narys 

NR. 261. GEDIMINO KosTKEVIČIAUS POKALBIS SU BIRUTE NEVERAUSKAITE. 
1990 M. BALANDŽIO 11 D. 


Tiltas, jungiąs tautiečius / Birutės Neverauskaitės pokalbis su Gediminu Kostkevičiumi. In Atgimimas. 1990 04 11-18. 
Nr. 15, p. 8. 


Tiltas, jungiąs tautiečius 


Praėjusiais metais Kaune įvykusi mokslinė konferencija „Tautinės aukštosios mokyklos koncepcija ir 
Kauno universitetas“ nutarė įsteigti Pasaulio lietuvių kultūros, mokslo ir švietimo centrą. Kaip kilo tokia 
idėja, kokie šios organizacijos tikslai, su Centro vicedirektoriumi Gediminu KOSTKEVIČIUMI kalbasi 
mūsų korespondentė Birutė Neverauskaitė. 


- Tai buvo prof Broniaus Vaškelio iš JAV Ilinojaus universiteto pranešimo mintis - įsteigti tokią orga- 
nizaciją, kuri būtų tiltas, jungiąs tautos išeiviją su broliais ir sesėmis Tėvynėje. Užsienio lietuviai nori kaip 
pilnateisiai šeimininkai dalyvauti kultūriniame ir akademiniame Lietuvos gyvenime. Savo ruožtu Lietuva 
turi išsaugoti visa, ką sukūrė išeivija emigracijoje. 

Turime suvokti, kad esame viena tauta, nesvarbu, kurioje šalyje gyvename ir kokia kalba kalbame. 
Pavyzdžiui, neseniai buvo atvykęs į Lietuvą politologas Ričardas Krickus (JAV). Jis nemoka lietuvių kalbos, 
bet nori dėstyti Vytauto Didžiojo universitete. Profesorius Henris Dauderis (Kanada) - jau trečios kartos 
amerikietis, lietuviškai kalba silpnai, bet dabar aktyviai mokosi ir taip pat atvažiuos dėstyti į Vytauto 
Didžiojo universitetą. 

- Ar užsienyje nėra centro, vienijančio išeivijos lietuvius? 

- Kai kur veikia regioniniai centrai. Bene didžiausias iš jų - Lemonte, prie Čikagos. Bet tai nėra organi- 
zacija. Taip vadinasi pastatų kompleksas, pirktas už visuomenės aukas. Čia įsikūrę pranciškonų vienuoliai, 
„Pasaulio lietuvio“ redakcija, vyksta pamaldos, yra vaikų žaidimo kambariai, susirenka pabendrauti lietu- 
viai. Ne vien čikagiečiai. Atvažiuoja ir iš kitur, nuomoja patalpas savo renginiams. Bendrą centrą, jungiantį 
visus pasaulio lietuvius, įkūrėme tik dabar, kaip viso pasaulio lietuvius vienijančią organizaciją. 

- Ką jau yra nuveikęs Pasaulio lietuvių kultūros, mokslo ir švietimo centras nuo savo gyvavimo 
pradžios? 

- Didžiausias mūsų darbas buvo atkurti Vytauto Didžiojo universitetą. Tarp organizatorių buvo tokių, 
kurie manė, kad užsieniečių nereikia įleisti į Universitetą, kad pats Universitetas gali būti Politechnikos 
instituto filialas. Tik Centro valdybos pastangų dėka universitetas kuriamas kaip bendra su užsienio lie- 
tuviais aukštoji mokymo įstaiga. 

Pernai lapkričio mėnesį su Religijos filosofijos istorijos klubu ir Kompozitorių sąjunga organizavome 
lapkričio sinoikiją - religijos muzikos ir studijų savaitę. Dabar - „Baltijos šeimos“ konferencija, kurioje 
dalyvaus 180 mokslininkų iš visų Baltijos pakrantės šalių. Vasarą vyks lituanistikos kursai, vasaros komer- 
cijos mokykla, anglų kalbos studijų stovykla. Gegužės mėnesį išeis pirmasis žurnalo „Mokslas ir Lietuva“ 
numeris. Žurnalas skirtas plačios erudicijos žmonėms. Už spausdinimą mokėsime valiuta. 


- O iš kur Centras gaus valiutos? 


- Organizuojamas leidinio platinimas per užsienio lietuvius. Pirmaisiais metais jis tikriausiai bus nuos- 
tolingas, o toliau žiūrėsim, nes spaudinio, kuris papasakotų pasauliui apie mus, mūsų kultūrą ir mokslą, 
neturėjome. Žurnalas eis ir anglų kalba, vadinsis „Sciences, arts and Lithuania“. 

Valiutos įsigyti galvojame kitu būdu. Centro įstatuose numatyta teisė steigti firmas, įmones. Aišku, jos 
turi atitikti Centro veiklos kryptis, būti mokslinio, kultūrinio, švietimo profilio. Jau esame įsteigė infor- 
matikos įrangos įmonę „Indra“ ir įmonę „Svaja“, kurios tikslas - aptarnauti mūsų svečius, teikti jiems 
galimybę pakeliauti po Lietuvą. Už tam tikrą atlyginimą, suprantama. O Informatikos centro idėja - kad 
mūsų mokslininkai imtųsi Vakarų šalių užsakymų ir taip pat uždirbtų. 

- Bet turint galvoje, kad mūsų produkcija blogesnės kokybės negu Vakaruose, gali būti sunku rasti 
užsakovų... 


- Taip, mūsų technologija negali lygintis su pasauliniais standartais, tačiau turime būrį programuotojų, 
kurių galvos net „kietesnės“ negu užsieniečių. Todėl puikiai galime ruošti programas pagal Vakarų firmų 
užsakymus, nors ir čia turime problemų, susijusių su kompiuterių, komunikacijų sistemų stygiumi. 


DoKUMENTAI 


Beje, amerikiečiai surinko dalį lėšų Lietuvos aukštosios mokyklos istorijai anglų kalba išleisti. Jie neturi 
savų autorių, kurie ją galėtų parengti. Be to, JAV poligrafija, leidyba žymiai brangesni nei pas mus. Jau 
sudarėme žmonių grupę, kuri rašys šį veikalą. Lietuvos aukštosios mokyklos istoriją išleisime lietuvių ir 
anglų kalbomis. Angliškas leidinys bus platinamas užsienyje. 


- Turbūt dabar į Centrą ateina nemaža jaunimo, mokančio svetimą kalbą ir norinčio išvykti užsie- 
nin mokytis. 

- Taip. Nemažai. Bet mes negalime jų finansuoti, nes patys tik kuriamės. Reikia įsigyti aparatūros, 
sutvarkyti leidybą. Mokymasis užsienyje kainuoja labai daug - 4-5, net iki 20 tūkstančių dolerių per 
metus. Ieškome, kur mūsų jaunuoliai galėtų gauti stipendijas iš pačių universitetų labdaros. Gavome 
informaciją iš Norvegijos, kad jie sutinka priimti ir mokėti stipendiją keletui mūsų studentų. Norvegai 
duoda visą išlaikymą, apgyvendina. Skirti stipendijas pasirengę ir JAV universitetai. 

Gegužės mėnesį vyks konferencija „Baltijos šeima“. Ten vyks sekcija „Universitetai ir pasikeitimo prog- 
ramos“. Atvažiuos rektoriai iš Norvegijos, Suomijos, Švedijos, Belgijos. Tikimės, kad bus priimtas doku- 
mentas dėl keitimosi studentais programų, kuriose dalyvaus ir Lietuva. 


- Kažin ar atsiras norinčių važiuoti mokytis į Lietuvą, nes čia mokymo lygis nėra pakankamai 
aukštas. 


- Sutinku, kad pas mus nėra ko važiuoti mokytis tiksliųjų mokslų, biznio. Bet štai Danijoje yra tarptau- 
tinis sovietinių studijų centras. Ar gali jie geriau papasakoti apie sovietinę sistemą, negu mes patys? Taip 
pat galime pasiūlyti, sakysim, metų mokymo programą „Judaizmas Sovietų Sąjungoje ir Rytų Europoje“. 
Turime labai įdomią ir savitą Lietuvos kultūrą bei kalbą. Galėtume pasiūlyti studijuoti ir meno kursą. 

- Iki šiol norintieji studijuoti užsieny egzaminus laikė Maskvoje, atitinkamų šalių pasiuntinybėse, 
o kaip bus dabar? 

- Pernai pas mus buvo atvažiavęs JAV ambasados antrasis sekretorius, kabėjomės su juo apie Amerikos 
studijų centro įsteigimą Kaune. Tačiau kol kas negalime sudaryti sutarties, nes dar nesame de jure pri- 
pažinta valstybė. Tačiau yra galimybė organizuoti tokį centrą per privačias organizacijas. Pasiūlėme savo 
Centro paslaugas. Šiuo metu tas klausimas svarstomas Amerikos senate, nes reikia gauti lėšų. Įsteigti tokį 
centrą (literatūra, kompiuteriai, etatai) kainuoja apie porą šimtų tūkstančių dolerių. Jeigu projektas bus 
„palaimintas“ - o tai turi paaiškėti iki spalio mėnesio, tai gruodžio mėnesį pageidaujantys galės laikyti 
egzaminus jau čia, Lietuvoje. 

- Kur turi kreiptis žmonės, norintieji įstoti į Pasaulio lietuvių kultūros, mokslo ir švietimo centrą? 


- Į savo miestų ramoves. Tokios jau yra įsikūrusuos Vilniuje, Kaune, Klaipėdoje. Numatoma jas įkurti 
Šiauliuose bei Panevėžyje. Jeigu vietos ramovės nėra, galima kreiptis į patį Centrą Kaune - ten teikiama 
visa reikalinga informacija. Centro telefonas Kaune - 22-86-46. 


- Ačiū už pokalbį. 


NR. 262. VDU SENATO PENKTO POSĖDŽIO PROTOKOLAS. 
1990 M. BALANDŽIO 11 D. 


VDU archyvas, f. 1, ap. 1, b. 16, 1. 40-46. Rankraštis, originalas. 
11990 0411 d.į 


(Protokolas Nr. 5 (15) 


Pirmininkauja - akad. J. Vilemas 
Pristato - prof. D. Katiliūtė, prof. R. Vaišnys, prof. M. Yčas, prof. A. Žygas 


Dienotvarkė: 

1. Galutinai patvirtinti naujų fakultetų atidarymą, 

2. Rinkimai (sekantis posėdis - rinkimai rektoriaus, dekanų), 
3. Dėl pataisų statuto, 

4. Dėl studentų kontingento (suformuoti priėmimo komisijas), 

5. Teatro klubo veikla, 
6. Patalpos. 


Turime garbingą svečią posėdyje - Kazimieras Skebėra (VDU-to auklėtinis, lietuvybės bei tautinio 
atgimimo asmenybė). Jis padovanojo 10 000 rb. VDU-tui. Nutarėme jį pakviesti į Senato posėdį ir susiti- 
kimą su studentais. 

Nutarėme - įsteigti K. Skebėros stipendijos priedą (maždaug po 25 rb. priedas prie stipendijos geriau- 
siems studentams). 

Akad. J. Vilemas - Pasaulio lietuvių centro iniciatyva gaminamas nusipelniusiems žmonėms atminimo 
medalis. Gerb. K. Skebėra bus pirmasis U-to medalininkas. 


Biologijos-ekologijos fakultetas. 2-as etapas steigimo. Informuoja doc. M. Venslauskas. Priedas - IV 
variantas. Plano apmatai iki 4-0 kurso. 
Prof. L. Kairiūkštis - orientuojama į teorinius fundamentaliuosius kursus. Reikia nuimti „taikomoji“, 
palikti „ekologija“. 
Prof. A. Žygas - dėl kadrų sudarymo. 
Doc. M. Venslauskas - klausimas svarstytas, biologines specialybes talkins MA, KMA ir kt. Reiks kviesti 
specialistus iš kitų šalių (pvz. Olandijos, kur labai gerai išvystyta ekologija). 
Pasisakė prof. J. Krikštopaitis, V. Kontrimavičius (nepatinka pavadinimas ekologija-biologija, nes į bio- 
logijos sampratą įeina ir ekologija). Siūlo: Biologijos f-tas (su trimis specialybėmis). 
Prof. L. Kairiūkštis - taip kaip parašyta - yra du fakultetai ir trys specialybės. Siūlo: Ekologijos f-tas. 
Prof. A. Žygas - negalima naudoti Vilniaus u-to „Biological sciences“ - Biologinių mokslų fak. 
Prof. R. Vaišnys - diskutuojame ženklus, o ne pirmines mintis. Reikia pavadinti: Biologijos arba Gamtos 
mokslų f-tas. VDU studentai gabūs. 
Prof. M. Yčas - yra filologinė liga - vartojami pasenę terminai; nauja interpretacija (geology - Earth 
science). Pasilikim su senais terminais. 
Prof. S. Masiokas - nereikia vaikytis kuo patrauklesnio pavadinimo. Eiti į stabilius, fundamentalius 
pavadinimus. 
Prof. D. Katiliūtė - per daug 4-ios valdybos pakopos. Reikia išvengti aukštos hierarchijos. 
Prof. A. Žygas - vertas dėmesio pasiūlymas laikytis klasikinės kategorijos. Grįžtame prie europinio 
universiteto. Siūlo - Biologijos fak. 
Prof. L. Kairiūkštis - nedubliuoti Vilniaus. 
Balsuojame: 
biologijos-ekologijos - 4 balsai, 
ekologijos - 5 balsai, 
biologijos - dauguma. 


Prof. R. Vaišnys - dėl valstybinių egzaminų. Siūlo autonomišką priėjimą - šį klausimą reikia svarstyti. 

Akad. J. Vilemas - klausimas dar nėra aktualus. 

Doc. A. Karoblis - buvo įrašytas valstybinis egzaminas prie VDU diplomo analogiškai kitoms aukšto- 
sioms mokykloms. 

Nutarta: vadinti „baigiamieji“ egzaminai. 


Filosofijos-teologijos f-tas. 

Informuoja prof. V. Butkus. Pagrindiniai punktai: Teologijos-filosofijos fak. [įsteigtas] 1922 m., 1927 m. 
įrašytas į Vatikano konkordatą. F-tas veikė iki 1940 m. 1941 m. prie Kauno kunigų seminarijos įsteigtas 
Teologijos fak. Jis gyvuoja iki šiolei. Projektą patvirtino kardinolas V. Sladkevičius. Jis leido kai ką modi- 
fikuoti, bet pagrindo reiktų laikytis. 

Kursas apims: 1) 5 metų ciklas - bakalauro laipsnis (Šv. Raštas, fundamentalinė teologija ir kt.) (Šiais 
metais įkurti tik Teologijos f-tą, o kitais metais - ir Filosofijos f-tas). 

2 ciklas - specializacijos - 2 metai (licenciato - kandidato laipsnis). Studentas turėtų bakalauro laipsnį 
ir mokėtų vieną užsienio kalbą, parašyti atitinkamą darbą (75-100 psl.). Garbės daktarato suteikimas 
numatytas. Mokslinius laipsnius tvirtina didysis kancleris (vyskupų konferencijos pirmininkas). 

Dalykai, dėstomi pirmame kurse daugiau filosofiniai (žiūr. priedas). 28 h paskaitų pirmame semestre, 
29-ios - antrame. Dėstytojai - teologines disciplinas dėstys kunigai. Teologijos f-tas turėtų būti Kaune 
vienas - jungsimės su VDU-tu. Kai kuriems dalykams kunigų seminarija duotų. 


DoKUMENTAI 


Šiais metais būtų „Teologijos“ f-tas. 25 studentai. Stojamieji: 1. Tikėjimo pagrindai, 2. Lietuvos istorija, 
3. Esė - lietuvių kalba ir literatūra, 4. Pokalbis. 

Prof. R. Vaišnys - įsteigti f-tą labai rimtas dalykas. Reikia projektus pateikti iš anksto Senato svarsty- 
mui. Siūlo: Katalikų teologijos f-tas. 

Prof. M. Yčas - esu protestantas, balsuočiau už Teologijos-filosofijos f-tą, bet yra aiškintinų klausimų. 
VDU yra nepriklausomas, o su Teologijos-filosofijos f-to įsteigimu - priklausome Vatikanui. Turime 
nutarti dar daug dalykų. 

Prof. D. Katiliūtė - pasisakyta per 1989 m. konferenciją už laisvą u-tą. Kaip bus, jei bus įsteigtas Filoso- 
fijos-teologijos f-tas, [kuris] priklausys nuo Vatikano. 

Prof. J. Brėdikis - sistema tegul būna vieninga visiems f-tams. Už Teologijos-filosofijos f-tą. Priklauso 
nuo stojančio kontingento. 

Doc. R. Marčėnas - studijavo filosofiją ir kaip aukštesnę pakopą tęsdavo teologijos mokslus. 

Prof. V. Butkus - buvo Filosofijos-teologijos f-tas. Filosofijai reikia 3 metų, po to teologija (jai reikia 4 
metų). 

Prof. R. Vaišnys siūlo dar nebalsuoti dėl Filosofijos-teologijos f-to kūrimo. 

Akad. J. Vilemas - pastarojoje koncepcijoje vyrauja teologiniai reikalai, bet ne pasaulietiški, kaip buvo 
anksčiau manyta. Trūksta filosofų dėstytojų filosofijos f-tui. 

Prof. D. Katiliūtė - siūlo: balsuokime už tai, ar bus f-tas, ar ne. 

Prof. V. Butkus - reiktų steigti Filosofijos-teologijos f-tą. Negalima atsisakyti kodekso visai. Bet nereikia 
šio f-to padaryti kunigų seminarija. 

Doc. G. Kostkevičius - reikia klebono rekomendacijos stojimui į Teologijos f-tą. Tuomet nebelieka 
laisvės principo. 

Prof. J. Šatas - dabar šio klausimo dar negalime išspręsti. Kelti f-to atidarymą kitiems metams. 

Doc. A. Karoblis - svarstome f-to koncepciją, o ne f-to steigimą. 

Doc. V. Vaičiuvėnas - koks santykis tarp VDU Teologijos f-to ir kunigų seminarijos Teologijos f-to? 

Doc. J. Šatas kategoriškai nesutinka su doc. A. Karoblio argumentacija - priimti studentus jau šiemet. 

Akad. J. Vilemas - šis f-tas ypatingos reikšmės, jį reikia labai atsargiai atidaryti. 

Doc. R. Marčėnas - reikia steigti filosofijos-Teologijos f-tą. 

Nutarta: klausimas yra neparuoštas. Svarstymas atidėtas. Būtinas dar vienas rinkiminis posėdis - 
gegužės mėn. 9 d., trečiadienis, 15 h. 

Išplėsti komisiją: V. Butkus, A. Smailys, S. Masiokas, D. Katiliūtė, A. Butkus, R. Vaišnys. Paliekama teisė 
pasitelkti pagalbininkų, pradžioje A. Žygas. 


Prof. M. Yčas - įsteigti klubą „Friends of Vytautas the Great University“ JAV. Gal išspaustume kiek 
pinigų iš amerikiečių. 

Pareiškimai. Informuoja V. Paliūnas. 

Ekonomikos fak. dekanu - prof. Zakarevičius, Informatikos fak. dekanu - prof. Kaminskas, nenurodyto 
fak. dekanu - prof. V. Kučinskas, Užsienio kalbų katedros vedėju - vyr. dėst. Makarevičius, Kūno kultūros 
katedros vedėju - doc. Kardelis (KPI), doc. Kontvainis (KPI), doc. Kazlauskas. Nėra paraiškų į Fizikos-ma- 
tematikos dekano. Biologijos fak. - ? 

Dėl prorektorių - nėra pareiškimų. 

Doc. A. Karoblis siūlo susilpninti reikalavimus Humanitariniam f-tui - leisti [vadovauti] docentams. 

Nutarta: skirti užimti pareigas ir žemesnio rango asmenims, jei nėra aukštesnių rangų žmonių parei- 
goms užimti. Skirti eiti pareigas įsakymu, Statuto laikytis. 


Prof. A. Žygas supažindina su VDU studentų pažymių pasiskirstymu (pridedama lentelė). Tikrieji 
studentai geriau išlaikė už laisvuosius klausytojus. Distribucija yra normali - jie pasaulinio lygio stu- 
dentai. Turėtume daugiau priimti studentų, atsijoti vėliau, nes laisvieji klausytojai turėjo namų darbų 
aukštesnį pažymį. Reikia daugiau atsijoti mokslo metų bėgyje. [Stojamųjų] egzaminų įvertinimai buvo 
neobjektyvūs. 

Išlaikę sesiją gerais pažymiais laisvieji klausytojai bus priimami studentais nuo antro kurso. 

Prof. V. Kaminskas - be stojamųjų egzaminų negalima. 

Stojamųjų egzaminų [komisijų] pirmininkai: 

Lietuvių kalbos ir literatūros - doc. A. Butkus, 

Matematikos - doc. Pekarskas, 

Fizikos - prof. Pranevičius, 

Užsienio kalbų - vyr. dėst. Makarevičius, 

Istorijos - doc. Marčėnas, 

Biologijos - doc. Venslauskas, 

Tikybos - ? 

I kurso lituanistų VU KHF pareiškimas - prašo prijungti prie VDU. 

Doc. A. Butkus - pervesti lituanistus į VDU prieštarauja KHF dekanas, literatūros katedros vedėjas ir 
VU rektorius Kubilius. 

Akad. J. Vilemas - reikia ieškoti gražių susitarimų, diplomatinių sprendimų. 

Nutarta: kalbėtis. 


Susitikimas su studentais 


Kazimieras Skebėra susitiko su VDU studentais, jiems pasakojo savo prisiminimus. Nustatyti VDU 
studentų ir svečio ryšiai. 

Akad. J. Vilemas kreipiasi į studentus. 

Pristato senatorius iš užsienio - D. Katiliūtė ir prof. R. Vaišnys, prof. M. Yčas. 

Nori išgirsti pageidavimus. 

1. Atidarome Biologijos f-tą (su gan ryškia pakraipa į ekologiją). 

2. Dėl Filosofijos-teologijos fak. atidarymo klausimai bus svarstomi 1990 05 09. 

3. Dėl studentų demonstracijos Vilniuje. 

4. Dėl Politinio švietimo namų - vakar susitiko su TSKP platformos sekretoriumi, šiandien - su LKP 
I-ju sekretoriumi. Savininkas - TSKP. Kauno TSKP nariai pretenzijų didelių neturi, jei jiems suteiks kam- 
barių Donelaičio g. Mums pastatų jie žada perduoti (net ne parduoti). Nebuvo galima iki šiol šių patalpų 
perimti dėl miesto LKP darbuotojų - jie turėjo čia kooperatyvą ir nenorėjo patalpų u-tui atiduoti. Esant 
pavojui studentai bus informuoti. 

U-to miestelis - senamiestis ir Linksmadvaryje. Pastaruoju metu vis labiau keičiasi situacija - ar neban- 
dyti Kaune formuoti didelį mokslinį miestelį. KPI MA Energetinių problemų institutas + VDU, įskaitant 
ir „Trijų mergelių“ kavinės teritoriją. Galėtų būti sukurtas universitetinis kompleksas + technopolis. Bus 
ir bendra aukštojo mokslo reorganizacija. Kas rūpi studentams? 

Tiksliųjų mokslų f-tas - Leimontas - girdėjom gražius planus, bet neturime vadovybės, į kurią galė- 
tume kreiptis. Sekretorės daug ko nežino. Nematome ėjimo į priekį, blogos sąlygos mokytis. Nėra ateities 
programos, mokymo planų, į kur mes orientuojamės — į Europos ar JAV u-to modelį. Noras suskaldyti 
į fizikus ir matematikus. Neturim vadovėlių (anglų ypač), bibliotekoje knygų nėra, ieškome fonduose, 
mums nelieka knygų. Labai pageidaujame kopijavimo technikos, rašo dėstytojai lentoje, ką galėtume 
turėti iš anksto. Manome, kad reikėtų padaryti atranką dėstytojų į VDU. Reikia padaryti dėstytojų ates- 
taciją. Neaišku, kokiais kriterijais vadovaujantis atrenkami dėstytojai. Reikia žinoti, kas naujo pasaulyje — 
mus galėtų informuoti apie naujoves, kad mes, studentai, neatsiliktume. 

Akad. J. Vilemas - paliesti patys esminiai klausimai. 

Audrius Švenčionis - rinktis Vilniuje 13 h prie VU Centrinių rūmų. Iš ten organizuotai - prie Aukš- 
čiausios Tarybos rūmų. Išvykstame 10 h į Vilnių. 

Akad. J. Vilemas - ilgai užsitęsė u-to vadovybės formavimas. Daug povandeninių kliūčių, kurias reikėjo 
nugalėti. Sulaukėme Čikagos konferencijos. Buvo paskelbtas konkursas dėstytojams, profesūrai, bet rea- 
liame gyvenime tikrų gerų specialistų maža. Vilniečiai nenori važiuoti į Kauną. Nėra konkurso. Pradėti 
kalbinti žmones, skirti dirbti. Vadovybę komplektuosime 1990 m. 05 09 d. posėdyje. Tiksliųjų mokslų f-to 
skilimas diskusinis. Tokių smulkių f-tų pasaulyje gal ir nėra. Bet ši skilimo idėja atkeliavo iš prof. A. Avi- 
žienio, kuris beveik ultimatyviai to reikalavo. Kai kurie Senato entuziastai tam pritarė. Baigiami statyti ir 
f-to nauji rūmai prie FTPI. 

Kopijavimo mašina jau gauta. Jai yra numatytos patalpos. Reiktų prašyti dėstytojų rūpintis dauginama 
medžiaga patiems, u-tui finansiškai padedant. 

Dėl dėstytojų atrankos - idėja gera. Daroma taip JAV - taip reiks daryti ir čia. Labai skubi pradžia 
sukūrė tuos vargus. 

Doc. A. Karoblis - natūralu, kad nėra vadovybės. Jūs galėjote pas mane ateiti dar prieš mėnesį, o dabar 
sunku, nes aš parlamente. Pasitarę (yra paduoti pareiškimai - dekanai bus) jums paskirsime ar prof. Pra- 
nevičių, prašydami jumis pasirūpinti. 

Sistema visose aukštosiose mokyklose Lietuvoje turi būti panaši. VDU mokymo sistema šiais kalendo- 
riniais metais susiformuos. Neteisybė, kad neturite sąlygų mokytis. Anglų k. vadovėliai buvo parengti ir 
visi studentai jais aprūpinti. 

Dėl kopijavimo technikos - reiktų projekcinių aparatų, bet jų neturi nei viena aukštoji mokykla. Išlei- 
dome dideles sumas vadovėlių dauginimui (virš 10 000 rb.). Daugiausiai užsienio kalbų vadovėliams. 

Dėstytojai, norintieji dėstyti VDU, galėjo pildyti anketas, reikšti norą dirbti. Galime pilnam etatui 
imti tik užsienio kalbų dėstytojus, o kitiems dar nėra krūvio. Dėstytojai turi pašnekėti apie naujausius 
atradimus. 

Vasarai - teatro klubas organizuoja išvyką. Buvau siūlęs lituanistinius kursus, bet tai neįvyko. 

Laisvųjų klausytojų likimas - Humanitariniame f-te jų yra likusių. Formuojasi nuomonė, kad laisvieji 
klausytojai, išlaikę visus egzaminus, galės būti pervesti į studentus. 

Nieko nenumatyta tuo atveju, jei Senato nariams nebus duodamos vietos. Iki šiol kai kurie atvyksta. 

Saviveikliniai kolektyvai - etnografinis ansamblis buvo organizuotas, bet dabar jis nunyko. Vadovams 
apmokėjimą organizuos VDU. 

Dėl užsiėmimų rytoj, t.y. 1990 04 12 - jei važiuoja visi, - paskaitų nebus, jei ne visi - bus. 

Studentai rodo iniciatyvą perorganizuoti Politinio švietimo namus. Juridinės teisės to daryti dar 
neturime. 

Dėl Tiksliųjų mokslų fakulteto skilimo - prof. A. Avižienio užgaidos. Skirti nereiktų dabar. 

Prof. R. Vaišnys - apie f-to skilimą. Argumentai - jau nutarta, bet jei klysti žmogiška, tai taisyti 
klaidas - dieviška. 

Prof. M. Yčas - norime išgirsti užsienio senatorių žodį. Dėl naujausių žinių - esu užsiprenumeravęs 
žurnalą. Mane stebina, kad u-tas egzistuoja neturint patalpų, pinigų, profesūros. Atvažiavęs sužinojau 
apie konkursinius reikalavimus, studentų norus; [apie tai] nebuvau informuotas. Po 10-20 metų u-tas 
funkcionuos normaliai. 

Ar ruošiamasi išeiti iš LIMTI? Kaip spręsti - ar pirmas kursas eis į LIMTI, ar į Politinio švietimo 
rūmus - spręsit patys. 

Prof. P. Zakarevičius - profesūra, kuri dirbs komercijos mokykloj, dirbs ir pas mus vėliau. VDU klausys 
tuos kursus po 2-3 metų. 

Dėl Velykų - švęsime ir pirmadienį. 

Prof. R. Vaišnys - Jeilo u-to studentų demonstracija, rėmusi Lietuvos kovą už nepriklausomybę. 

Prof. D. Katiliūtė - neesate vieni. Visi amerikiečiai linksniuoja Lietuvos vardą. Gili parama VDU yra 
užsienio išeivijos tarpe. 

Linas Bagdonavičius - apie korporaciją „Neo-Lituania“. 1990 05 18 d. 18 h - susirinkimas. 

Parsivežtas vienas kompiuteris iš Australijos (portatyvinis kompiuteris). 

Prof. V. Kaminskas - dėl kompiuterių daug reikia lėšų - apie 2 milijonus rublių. Dėstytojai turi būti 
atrinkti, bet konkrečiai iš 4 turimų pavardžių liks po vieną. Vyresniuose kursuose jau turime pakankamai 
kvalifikuotų dėstytojų (viso 7 profesoriai, jų tarpe 3 iš Vakarų). Atkurti VDU-tą buvo parodyta didelė 
iniciatyva išeivijoje. Jie laiko, kad informatika — šiuolaikinis mokslas, be kurio egzistuoti neįmanoma. 
Mokymo proceso užtikrinti normalaus nepavyko - tą reikia pripažinti. 

Studentai - ar galima pereiti iš fakulteto į fakultetą? 

Doc. A. Karoblis - reikia [pirma] įstoti į I-ą kursą. 

Akad. J. Vilemas skaito studentų duotus klausimus. 

Gečaitė - Humanitarinio f-to studentė - studentais tik vadinamės. Jei pirmą semestrą buvome labai 
apkrauti, tai dabar - nusivylimas. Laiko yra daug, o iš kur imti žinių - nėra bazės. Nebėra humanitarinių 
dalykų Humanitariniame f-te. Aiškinama - nėra dėstytojų. Atėję [studijuoti] jauni žmonės, geri žmonės, 
bet jie pasiruošę bėgti dėl esamos netvarkos, neaiškumo, dėstytojų trūkumo. Iki šiol ir nereikia, nėra 
kryptingumo, nėra perspektyvos. Negirdime svarbiausio - kas ieško dėstytojų, kas juos kviečia, kur kura- 
toriai, koordinatoriai? Kas vadovauja šiam u-tui? Kada viskas spręsis? 

Akad. J. Vilemas - yra savigynos instinktas, noras kai ką nuslėpti. 

Doc. A. Butkus - viskas tiesa. Humanitarų grupė Senate gausiausia, bet ji mažiausiai padeda. Reikia 
susitikti visiems dėstytojams humanitarams ir studentams. Koncepcijoje daug trūkumų - rengė ją vien 
literatai. Nėra lituanistikos katedros. 

Doc. M. Venslauskas nepastebi susidomėjimo studentų prof. Yčo paskaitomis. Jo kursas parengtas 
humanitarams. Tai pastaba. 

Prof. D. Katiliūtė - siūlo kuo greičiau organizuoti susitikimą. 
Doc. A. Karoblis - taip buvo nuspręsta dalyvaujant Stoškui, Vėliui. 
Susitikimo terminas - pirmadienį 16 val. 405 auditorija, Visuomeninės-politinės veiklos centras. 


Pirmininkas 
Sekretorė [parašas] 


NR. 263. ĮRAŠAS ROMUALDO BALTRUŠIO DIENORAŠTYJE. 
1990 M. BALANDŽIO 13 D. 


Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys], 2013, p. 91-92. 


1990-04-13 - Didysis penktadienis 

Užvakar (04-11) kaip senatorius dalyvavau VDU Senato posėdyje. Pirmininkavo laikinai einan- 
tis Senato pirmininko ir VDU rektoriaus pareigas prof. J. Vilemas. Posėdyje daugiausia buvo aptariami 
pirmojo atkurto VDU semestro, studentų ir laisvųjų klausytojų reikalai. Pasak prof. Vaišnio ir dr. A. Žygo 
žodžiais VDU studentai savo mokymosi ir sugebėjimo lygiu atitinka geriausių užsienio universitetų stu- 
dentų lygį. Svarstant VDU rūmų statybas, prof. J. Vilemas iškėlė mintį, kad geriausia būtų juos statyti 
K. Baršausko gatvėje dabar esančio stadiono vietoje ir aplinkui jį, nes čia esąs KPI, tad viskas būtų taupiau, 
o siūlomos Linksmadvaryje vietos atsisakyti. Toliau posėdžiauti Senatas persikėlė į Didžiąją salę, kurioje 
radome studentų apsuptyje kalbantį Kazimierą Skebėrą, 94 metų amžiaus žilą, barzdotą vyrą, kuris yra 
mokęsis VDU teisę, studijavęs Paryžiuje, Kaire, o dabar gyvena Bagaslaviškyje (Širvintų r.). Tai žmogus, 
išbuvęs 20 metų Sibiro konclageriuose ir tremtyje, bet išlaikęs entuziazmą, žmogiškumą, dorą, kilnumą 
ir pagarbą mokslui. Kazimieras Skebėra dabar gavęs už priverstinius katorgos darbus Sibire 10 000 rub. 
kompensaciją, visą ją perdavė VDU. 

- Aš perduodu tuos dešimt tūkstančių, bet komunistai mane apiplėšė... Aš dar iš jų atsiimsiu... Aš dar 
pridėsiu prie šitų 10 000 rub., - pasakė K. Skebėra. 

Stebino K. Skebėros blaivus protas, nepaprasta atmintis. Jis nuosekliai ir tiksliai studentams pasa- 
kojo apie žymiuosius VDU rektorius, dekanus, profesorius, jų dvasinį išprusimą, intelektą, inteligenciją. 
Prof. J. Vilemas nuoširdžiai dėkojo didžiam mecenatui. Priartėjus 20 val. K. Skebėra ėmė kiek nerimauti 
ir sakyti, kad jam laikas į autobusų stotį, nes dar 100 km kelionė laukia. Tada prof. J. Vilemas pakvietė du 
savanorius studentus, kurie jo automobiliu turėjo palydėti K. Skebėrą iki namų durų. 


NR. 264. IŠTRAUKA Iš GEDIMINO KOsTKEVIČIAUS LAIŠKO ALGIRDUI 
AVIŽIENIUI, LIUCIJAI BAŠKAUSKAITEI IR VYTAUTUI STATULEVIČIUI. 
1990 M. BALANDŽIO 12 D. 


AAA, f. 5, ap. 4, b. 32, 1. 1-3. Rankraštis, originalas. 


Pasaulio lietuvių kultūros, mokslo ir švietimo centras 
Lithuanian's World center for advancement of culture, science and education 


S. Nėries 56. 23000 Kaunas, Lietuva (Lithuania). Tel. 200870, 
FAX (007/0127) 203-858 
Sąs. Nr. 4700877 soc. Banko Kauno skyriuje, TFA 751575 


Gerbiamiems 
Algirdui Avižieniui 
Liucijai Baškauskaitei 
Vytautui Statulevičiui 


1. Siunčiu Jums konferencijos „Baltijos šeima“ dalyvių sąrašus, kuriuos perdavėme K. Prunskienei, 
A. Brazauskui ir R. Ozolui bei Lietuvos URM; kartu su laišku prašome imtis priemonių vizų gavimo 
reikalu. 

[...] 6. Klausimas dėl konferencijos dalyvių įvažiavimo į Lietuvą sprendžiamas Lietuvoje aukščiau- 
siame lygyje (Prunskienė, Ozolas). A. Brazauskas atsisakė kištis į šiuos reikalus, kalbėtis su Jakovlevu ar 
Medvedevu, nes tokie klausimai yra R. Ozolo kompetencijoje. Šiuo klausimu su A. Brazausku kalbėjau 
asmeniškai. Lietuvos valdžia ir URM Vilniuje darbuotojai viliasi, kad vizos bus gautos. Tačiau siūlyčiau 
Jums pagal galimybes daryti spaudimą per Amerikos mokslines ir kultūros organizacijas, universitetus, 
neišskiriant ir Valstybės departamento. 

7. Tai, kas liečia konferenciją „Baltijos šeima“, liečia ir VDU Senato suvažiavimą bei konferenciją „Lie- 
tuvos aukštasis mokslas: dešimtmečio perspektyva“. Siunčiu Jums šių renginių dalyvių, kurie turi atvykti 
iš užsienio, sąrašą. Jis taip pat, su palydimu laišku, yra įteiktas visiems paminėtiems punkte 1 asmenims 
bei Lietuvos URM. 

8. Iškilo problema su konferencijos „Baltijos šeima“ finansavimu. Ašmontas (Puslaidininkių fizikos 
institutas) atsisakė duoti žadėtus 27 t. rublių. MT davė tik 30 t. rublių. Nusprendėme įvesti konferencijos 
dalyvio mokestį 75 dolerių sumoje bent dalinai kompensuoti organizacines išlaidas. 

9.J. Vilemas paankstinti rektoriaus rinkimus atsisako. Vėl darosi anarchija. Laimei, Senato balandžio 11 d.?!* 
posėdyje Rimas Vaišnys, Dalia Katiliūtė ir Martynas Yčas (visi iš JAV) gana smarkiai jį sukritikavo ir dalis 
klausimų, kurių sprendimą jis norėjo prastumti, atidėti Senato posėdžiui, kuris įvyks gegužės 9 d. 

10. Kandidatais į dekanus yra: 

Informatikos f-tas - V. Kaminskas 

Humanitarinis f-tas - V. Kučinskas (iš LŽŪA, fizikas, pedagogikos mokslų daktaras) 

Ekonomikos f-tas - P. Zakarevičius 

Tiksliųjų mokslų f-tas - nei vieno (V. Paliūnas išrinktas į parlamentą ir nutarė nekandidatuoti) 

[...] 17. Informacija Statulevičiui: mašinos iš Brazausko taip ir negavome, nes garažus užėmė desantinin- 
kai ir Maskva atidavė visas mašinas Burokevičiui. Realiai mes dirbti negalime, nes žmonėms pabodo dirbti 
taksistais ir niekas jau vežti nenori; net jei siūlai pamokėti“!. Ką nors gauti iš valdžios neturim vilčių, nes 
per tuos metus buvo daug kalbų, bet visi pažadai liko tušti. Todėl (informacija ir Liucijai) nusprendėme, kad 
reikia pirkti mikroautobusą Vakarų Vokietijoje. Mes turime 1 000 dol. gavę iš Kanados lietuvių bendruome- 
nės. Tačiau mikroautobusui dar trūksta. Ar negalėtų padėti Vakarų Vokietijos lietuviai? |...] 


NR. 265. Juozo ENČERIO KORESPONDENCIJA APIE KORPORACIJOS 
NEo-LITHUANIA ATKŪRIMĄ. 1990 M. BALANDŽIO 18 D. 


Enčeris, Juozas. Lietuvoje atsikūrė Korp! Neo-Lithuania. In Naujoji viltis. 1990, Nr. 23, p. 65-71. 
Juozas Enčeris 
Lietuvoje atsikūrė Korp! Neo-Lithuania 


[...] 1989 metų pavasarį pasirodė Kauno „Tiesoje“ straipsnis: „Grąžinkime tiems, kam priklauso“. Jame 
buvo nušviesta Korp! Neo-Lithuania rūmų Kaune atsiradimo istorija ir reikalaujama juos gražinti tau- 
tiškam Lietuvos jaunimui. Jie po Sovietų Sąjungos okupacijos buvo atimti iš jos savininkų korporaci- 
jos Neo-Lithuania. Okupantas pradžioje juos pavertė kareivinėmis, o vėliau pionierių namais. Spaudoje 
pasirodė ir daugiau šį reikalavimą palaikančių straipsnių. Laikraštyje „Vakarinės naujienos“ pasirodė jų 
korespondento pasikalbėjimas su neolituanu apie veikusią Korporaciją Neo-Lithuania iki jos uždarymo 
1940 metais ir, kad jos skleistos idėjos dar ir šiandien nėra pasenusios. Tuo pačiu klausimu rašyta ir moks- 
leivių spaudoje, žurnale „Moksleivis“. Studentijos spaudoje „Studentų dienos“ ir „Studijų aidai“ pasirodė 
stambesni straipsniai, kurie kartojo: „Idėjos, jei didžios - nemiršta“ ir „Buvo tokia korporacija, Neo-Li- 
thuania vadinta“. Tokiu būdu buvo ruošiama dirva korporacijai atkurti; o ir pats laikas tą mintį brandino. 

1989 metais filija J. Tiknienė-Dobrovolskaitė sukvietė būrelį filijų ir neolituanų į savo butą Kaune prisi- 
minti studijų jaunystėje švęstus initium semestri. Čia prie kavos puoduko (kava - dovana kol a+a. E. Bal- 
cerio iš Los Angeles) pasiguodėm, pasitarėme ir pasidalinome įspūdžiais apie neolituanų veiklą išeivijoje. 
Jau susirašinėjom su kolegomis J. Jurkūnu, V. Mažeika, V. Aleksandravičium-Aleksandrūnu, A. Kiršoniu ir 


20 Tekste - balandžio 10 d. 
2! Pasaulio lietuvių kultūros, mokslo ir švietimo centro darbuotojai užsieniečius buvo į Kauną atsiveždavo iš Talino, kur jie 
atplaukdavo keltu iš Helsinkio. 

minėtu E. Balceriu. Laikas jau nebuvo tas, kada reikėjo bijotis bet kurios giminystės ar ryšio su užsienyje 
esančiais kolegomis, draugais ar Sibiro lemties broliais lietuviais. 

Buvo sutarta 1989 metų lapkričio 11 dieną paminėti viešai korporacijos 67 metų sukaktį. Spauda 
pagarsino ruošiamą viešą minėjimą. Tą dieną Vytauto bažnyčioje ant Nemuno kranto buvo gedulingos, 
bet kartu ir iškilmingos pamaldos. Šv. Mišias atnašavo ir momentui-minėjimui pritaikintą pamokslą sakė 
bažnyčios klebonas kun. R. Mikutavičius, dabartiniu metu antruoju Tumu-Vaižgantu vadinamas. Bažny- 
čia buvo perpildyta; vargonams palydint, giedojo choras, o prie altoriaus Korp! Neo-Lithuania ir orga- 
nizacijos „Jaunoji Lietuva“ vėliavos su jų garbės sargybomis. Po pamaldų eisena prie Garbės narių Kan. 
Tumo-Vaižganto ir prel. Mačiulio-Maironio kapų, kur kalbomis ir gėlėmis korporantai juos pagerbė. Po 
to eisena į Karo muziejaus sodelį, kur prie Laisvės paminklo pagerbti žuvusieji už Lietuvos laisvę. Iš ten 
eisena į Korp! Neo-Lithuania rūmus ant Vytauto Kalno, Kaune, Parodos gatvė + 22, kur salėje įvyksta 
Korporacijos Neo-Lithuania 67 metų sukakties iškilminga sueiga-minėjimas. Paskutinis korporacijos 
sukakties minėjimas toje pačioje salėje įvyko 1939 metų lapkričio 11 dieną, minint korporacijos 17 metų 
sukaktį, tai yra, lygiai prieš 50-tį metų. Nesunku įsivaizduoti senųjų korporantų ir filijų jausmus, iškil- 
mingoje sueigoje giedant tautos himną, „Lietuva brangi, mano tėvyne“ ir „Gaudeamus igitur“. Visoms 
giesmėms ir dainoms vadovavo dar ir šiandien pajėgus kol. Aleksas Šleinys anuo metu buvęs garsaus 
neolituanų kvarteto narys. 

Šiai iškilmingai sueigai pirmininkauja kol. J. Enčeris, 1939-40 mokslo metams išrinktas Neo-Lithu- 
ania pirmininkas. Po sugiedoto himno, pagerbiami nužudyti, nukankinti ir mirusieji korporantai(-ės). 
Jis duoda ataskaitą iš pastarųjų 50-ties metų korporacijos gyvenimo. Šioje sueigoje išrenkama Taryba 
vykdyti ir koordinuoti tolimesnę korporacijos gyvavimo eigą. Taryba išrinkta iš neolituanų, filijų, kor- 
poracijos „Jaunoji Lietuva“ ir jaunalietuvių atstovų. Aptariami korporacijos atkūrimo ir rūmų atgavimo 
reikalai. Išsiunčiama telegrama - sveikinimas ir padėka JAV neolituanams už aktyvią veiklą. 

Tokiu keliu buvo artėjama prie korporacijos Neo-Lithuania atkūrimo 1990 metų balandžio 18 dieną. 
Kiekvienam neolituanui, filijai, buvusių kitų broliškų ir draugiškų korporacijų nariams ir visiems tautiš- 
kos minties pasekėjams ši diena yra istorinė ir svarbi ateičiai. Menu, kaip pradžioje minėjau, kad verta 
prisiminti ir tos dienos detales, kurios vyko tą lemtingą dieną. 

Kaip matome, tai neįvyko spontaniškai ir iš karto. Tai pareikalavo kruopštaus ir tinkamo pasiruošimo. 
Ir šiam atkūrimo susirinkimui iniciatoriai pakvietė pirmininkauti kol. Juozą Enčerį. 

Jis vyko dalyviais pilnoje universiteto salėje. Buvo sudaryti darbo ir garbės prezidiumai. Iš senųjų 
kolegų atkūrimo susirinkime dalyvavo buvusi Korp! Filiae Lithuania pirmininkė A. Varkalaitė-Baltru- 
šienė, Korp! Jaunoji Lietuva filisteris Stancevičius, prof. J. Vidmantas. Salėje matėsi daug svečių: jaunalie- 
tuviai, skautai ir kitų aukštųjų mokyklų studentai. Po susirinkimo atidarymo sekė pranešimai, svarsty- 
mai ir nutarimai. Vieningai priimama Korp! Neo-Lithuania atkūrimo deklaracija. Ji tokia; „Mes, Vytauto 
Didžiojo universiteto studentai ir buvę jo absolventai, Korp! Neo-Lithuania auklėtiniai, šiandien susirinkę 
Vytauto Didžiojo universiteto salėje iškilmingai visai Lietuvai pareiškiame, kad nuo šios dienos atkūrėme 
Tautinę Lietuvių Studentų Korporaciją „NEO-LITHUANIA“, kuri vadovaudamasi krikščioniškos doros 
principais bei korporacijos kūrėjų mintimis, ir, veikdama tautinės kultūros kryptimi, sieks tautos ir vals- 
tybės laisvės, didybės, gerovės ir garbės“. 

Atkūrimo deklaraciją pasirašė iniciatorių grupės vardu pirm. J. Vitkauskas ir vice-pirm. L. Maknavi- 
čius. Korporacijos nariai laikomi visi iki šiol užsiregistravę. Pirmininkaujantis iškilmingai skaito neolitu- 
ano priesaiką, o jaunieji korporantai (-ės) ją kartoja. Registracijos sąraše 43 neolituanai: 19 studenčių, 24 
studentai. Susirinkime priimti ir laikini veikimo įstatai. Išrenkama korporacijos nauja Valdyba, Garbės 
teismas ir Ūkio taryba. Senieji, šiam renginiui vadovavę, neolituanai Juozas Enčeris, Antanas Ramoška ir 
filija Antanina Baltrušienė „valdžią“ perduoda naujai išrinktai Valdybai: Jonas Vitkauskas - pirm., Linas 
Maknavičius - vice-pir., Liūtauras Varanavičius - sekr., Benigna Žėbrytė - arbiter elegantiarum ir Kostas 
Račiulis - valdybos narys. Garbės teisman išrinkti: A. Baltrušienė, R. Ulozas ir A. Liaudanskas. Ūkio 
tarybą sudarė: A. Makauskas (prieš korporacijos uždarymą buvęs Ūkio tarybos reikalų vedėjas), Kostas 
Kačiulis ir Mindaugas Paukštė. Korporacijos valdybą ir Ūkio tarybą laukia dideli darbai: ugdyti korpo- 
raciją ir naujose sąlygose praminti korporacijos veiklos kelius, o Ūkio tarybai: atgauti Korp. rūmus ir 
kitą likusį, išgrobtą turtą. Susirinkime priimtos dvi rezoliucijos: sveikinimo telegrama per jos pirmininką 
Vytautą Landsbergį Aukščiausiajai Tarybai-seimui, kovo 11 dieną paskelbusiam Lietuvos nepriklauso- 
mybės atkūrimą, ir Korp. Neo-Lithuania Amerikoje vyriausios valdybos pirmininkui kol. J. Lendraičiui, 
siekiant glaudaus bendradarbiavimo su Kauno Korp! Neo-Lithuania. 


DoKUMENTAI 


Po Atkuriamojo susirinkimo Karo muziejaus sodelyje buvo padėtos gėlės ir pasakytos kalbos prie 
sodelyje esančių Garbės narių biustų ir prie nesenai atstatyto Nežinomo kareivio paminklo. Diena buvo 
baigta šokiais, užsitęsusiais iki vidurnakčio. 

Tokiu būdu po 50-ties metų naikinimo, slopinimo ir nevilties galima drąsiai kartoti VIVAT, CRESCAT, 
FLOREAT Korp! Neo-Lithuania su atnaujintu ryžtu ir toliau aukojantis darbui PRO PATRIA - už Tėvynę 
Lietuvą. 


NR. 266. ALGIRDO AVIŽIENIO IR VYTAUTO STATULEVIČIAUS APLINKRAŠTIS 
VDU sENATORIAMS UŽSIENYJE. 1990 M. BALANDŽIO 23 D. 


AAA, f. 5, ap. 4, b. 33, 1. 2. Mašinraštis. Kopija. 


2711 Washington Avenue 
Santa Monica, California 90403 


1990.IV.23 


VDU Senato Nariams 
už Lietuvos Ribų 


Gerbiamieji Kolegos ir Kolegės — 

Norime Jums pranešti, kad Sovietų Sąjungos konsulatai šiuo metu neduoda vizų vykti į Lietuvą. Jei 
toks trukdymas tęsis mums teks atidėti „Baltijos Šeimos“ konferenciją, Vytauto Didžiojo Universiteto 
Senato posėdį ir mokslinę konferenciją apie aukštojo mokslo vystymą Lietuvoje bent iki šių metų rudens. 
Galutinis sprendimas bus padarytas gegužės mėnesio pradžioje - apie gegužės 4 dieną. Jūs būsite apie tai 
tuoj painformuoti. 

Su geriausiais linkėjimais 

Jūsų 

[parašas] 

Algirdas Avižienis 


[parašas] 
Vytautas Statulevičius 


NR. 267. ALGIRDO AVIŽIENIO APLINKRAŠTIS VDU sENATORIAMS UŽSIENYJE. 
1990 M. GEGUŽĖS 1 D. 


AAA, f. 5, ap. 4, b. 34, L. 1-3. Mašinraštis, nuorašas. 
[Blanko duomenys:] 


University of California, Los Angeles 


4731 Boelter Hall 

Computer Science Department 

School of Engineering and Applied Science 
Los Angeles, California 90024-1596 

U.S.A. 

(213) 825-3028 

FAX (213) 825-2273 


1990.05.01 

Vytauto Didžiojo Universiteto 
Atkuriamojo Senato Nariams 
Už Lietuvos Ribų 


Šių metų pradžioje gavau dvylikos VDU Senato narių Lietuvoje kvietimų kandidatuoti VDU rektoriaus 
rinkimuose 1990-91 metams. Gavęs UCLA administracijos pritarimą, kandidatuoti sutikau, nes 1990-91 
metus buvau numatęs praleisti Lietuvoje, kaip JAV Mokslų Akademijos bendro darbo su Lietuvos Mokslų 
Akademija programos dalyvis. 

Šiuo laišku kreipiuosi į Jus, prašydamas paremti mane VDU rektoriaus rinkimuose ir Jums prista- 
tau savo darbo planus 1990-91 metams. Panašų laišką išsiunčiau Lietuvoje gyvenantiems VDU Senato 
nariams. Į Lietuvą nuvykti ir šiuos planus pristatyti žadėjau gegužės 6 dieną, bet iki šiol iš SSSR konsulato 
dar negavau vizos. Vizą 1990-91 vizitui Lietuvoje nuo liepos mėnesio vidurio man gauti žada JAV Mokslų 
Akademija. 


Vytauto Didžiojo universitete 1990-91 metais noriu atlikti sekančius darbus: 


(1) Mokslo srityje: 
(1a) Įvesti Aukštųjų Studijų (Graduate Studies) programą, vedančią į Magistro (M.S.) ir Filosofijos 


Daktaro (Ph. D) laipsnius. Ši programa būtų vykdoma su Lietuvos Mokslo Akademijos parama. 

(1b) Toliau vystyti jau pradėtas VDU programas, vedančias į pirmąjį mokslo laipsnį. 

(1c) Stiprinti anglų kalbos dėstymą, kad greitai būtų galima naudotis angliškai kalbančių svečių 
paskaitomis. 

(1d) Stengtis sudaryti Lietuvos Aukštųjų Mokyklų Sąjungą, kuri skatintų bendradarbiavimą ir keiti- 
mąsi patyrimu. 


(2) Organizacinėje Srityje 
Parengti ir Senatui pristatyti VDU tvarkymosi planą. Už VDU darbą būtų atsakingi keturi autoritetai: 
(2a) Akademinis Senatas, atsakingas už mokymo ir mokslo darbą ir mokslinių laipsnių suteikimą. 
(2b) Rektoratas, atsakingas už universiteto darbo ir finansų administravimą. 
(2c) Patikėtinių Taryba, sudaryta iš Senato ir Lietuvos Respublikos valdžios atstovų ir atsakinga už uni- 
versiteto ryšius su valstybe, ypač finansų srityje. Šiuo metu ta atsakomybė tenka Atkuriamajam Senatui. 
(2d) Studentų Atstovybė, rinkta universiteto studentų ir atsakinga už studentų interesų atstovavimą. 


(3) Tarptautinėje Srityje 

(3a) Bent padvigubinti už Lietuvos ribų gyvenančių Senato narių skaičių: iki 1991 metų vasaros jų 
turėti virš 100. 

(3b) Pradėti ryšius su JAV, Kanados, Australijos ir Europos universitetais, keičiantis studentais ir 
dėstytojais. 

(3c) Siekti paramos iš įvairių aukštojo mokslo tobulinimui skirtų fondų JAV ir kitur. 

(3d) Išvystyti tiesioginius elektroninius ryšius su už Lietuvos ribų esančiais universitetais ir VDU 
Senato nariais. 


Mano darbo planas yra toks: sudaryti Senato komisijas darbų projektams peržiūrėti ir po to juos pri- 
statyti viso Senato patvirtinimui. Kandidatus prorektorių ir dekanų pareigoms norėčiau nominuoti aš 
pats, ir po to juos pristatyti Senatui patvirtinti. 


(4) Patyrimas 
Mano tiesioginis patyrimas universiteto administraciniame darbe yra toks: 


(1) 18 metų vadovauju patikima skaičiavimo (Dependable Computing and Fault-Tolerant Systems) 
laboratorijai UCLA universitete. Su manimi vienu metu dirba 10-20 asmenų. Aš esu vadovavęs apie 20 
daktaro (Ph. D) ir 30 magistro (M.S.) laipsnių disertacijų parengimui. 

(2) Trejus metus (1982-85) vadovavau UCLA informatikos fakultetui (Computer Science Depar- 
tment); tuo metu jame buvo 35 profesoriai, 120 daktarato (Ph.D) ir 170 magistro (M.S.) kandidatų ir 300 
studentų. Mokslo ir administracinį darbą dirbo virš 200 asmenų, jų tarpe apie 100 asistentų ir 30 pilnalai- 
kių tarnautojų. Metinis biudžetas buvo apie 5 milijonai dolerių. 


DoKUMENTAI 


Su Lietuvos aukštuoju mokslu teko susipažinti 1968-89 metu tarpe aštuonis kartus lankantis Lietuvos 
Mokslų Akademijoje, Vilniaus universitete ir kitose aukštosiose mokyklose. 1974 metais su JAV Mokslų 
Akademijos parama Lietuvos Mokslų Akademiją lankiau apie penkis mėnesius. 

Užsienio lietuvių tarpe buvau pirmojo Mokslo ir kūrybos simpoziumo (1969 metais) iniciatorius (su 
A. Kliore ir B. Nainiu) ir Programos Komiteto pirmininkas. Taip pat esu buvęs JAV Lietuvių bendruome- 
nės ir Lietuvių skautų sąjungos tarybų narys. 

Prie šio laiško pridedu iš Lietuvos gautą laišką ir savo biografines žinias anglų kalba. Dovanokite, kad 
nespėjau išversti. 

Nuoširdžiai tikiuosi, kad būsiu vertas Jūsų pasitikėjimo ir laukiu progos su Jumis drauge dirbti nepri- 
klausomas Lietuvos Respublikos ir jos žmonių labui. 


[Parašas] 
Algirdas Avižienis 


NR. 268. SKELBIMAS DĖL VADOVŲ PERKVALIFIKAVIMO STUDIJŲ PRADŽIOS. 
1990 M. GEGUŽĖS 3 D. 


VDU archyvas, f. 1, ap. 1, b. 22, 1. 23. Mašinraštis, kopija. 


90.05.03 S/121 


Įmonės, organizacijos 
Vadovui 


Vytauto Didžiojo universitetas priima paraiškas 1990-1991 m. m. perkvalifikavimo studijoms profesi- 
onalaus vadovo (menedžerio) kvalifikacijai įgyti. 

Studijoms priimami specialistai su aukštuoju išsimokslinimu. Mokymo trukmė 10 mėn. (rugsėjis-bir- 
želis). Baigus studijas suteikiama specialybė „vadovavimas organizacijai“, įgyjama profesionalaus vadovo 
kvalifikacija ir įteikiamas antras aukštojo mokslo diplomas. 

Studijos organizuojamos ūkiskaitos pagrindais. Vieno klausytojo mokymo kaina visam studijų laiko- 
tarpiui 2 700 rub. 

Pageidautina, kad žmonės, pareiškę norą studijuoti perkvalifikavimo skyriuje minėtai specialybei įgyti 
be aukštojo mokslo diplomo turėtų mažiausiai 4-5 m. veiklos atitinkamoje ūkio šakoje stažą, polinkį 
organizaciniam darbui ir būtų ne vyresnio kaip 37 m. amžiaus. Kviečiame organizacijų, įmonių vadovus 
siųsti užsirekomendavusius organizacinei veiklai darbuotojus profesionalaus vadovo (menedžerio) kvali- 
fikacijai įgyti. Turintieji šią kvalifikaciją sudarys patikimą vadovaujančių kadrų rezervą. 

Paraiškos perkvalifikavimo studijoms priimamos iki birželio 15 d. adresu Laisvės al. 53, 2 aukštas, VDU 
būstinė. Smulkesnė informacija teikiama adresu Trakų g. 4, 2 aukštas, tel. 209228. 

Priedas: Perkvalifikavimo studijų teminis planas?!. 


NR. 269. SAULIAUS BUKAUSKO KORESPONDENCIJA APIE VDU 1R PASAULIO 
LIETUVIŲ KULTŪROS, MOKSLO IR ŠVIETIMO CENTRO SANTYKIUS. 
1990 M. GEGUŽĖS 8-11 D. 


Bukauskas, Saulius. Ambicijų kryžkelės. In Respublika. 1990 05 08. Nr. 98, p. 5; 1990 05 11. Nr. 100, p. 5. 
Ambicijų kryžkelės 


Bemaž prieš metus Kaune įvyko reikšminga mokslinė konferencija „Tautinė aukštosios mokyklos 
koncepcija ir Kauno universitetas“. Jos metu iš viso pasaulio suvažiavę lietuvių mokslininkai nutarė 
atkurti Kauno Vytauto Didžiojo universitetą, kuris humanizuotų miestą bei būtų viso pasaulio lietuvių 


22 Šiame rinkinyje neskelbiamas. Saugomas VDU archyve, f. 1, ap. 1, b. 9, 1. 15-16. 

nuosavybė. Konferencijoje buvo įsteigtas Pasaulio lietuvių kultūros, mokslo ir švietimo centras univer- 
siteto atkūrimui tarp išeivijos ir Lietuvos koordinuoti. Išrinkta Centro valdyba iš 15 žmonių - žinomų 
Lietuvos ir išeivijos mokslininkų, paskelbtas būstinės adresas. Dabar Centrą Kaune žino daugelis. 

Metų senumo įvykius prisiminiau ne todėl, kad norima švęsti Centro metines. Jeigu jau švęsti, tai, man 
regis, iš pradžių reikėtų žymėti besibaigiančius atkurto Vytauto Didžiojo universiteto pirmuosius mokslo 
metus. Deja, čia nuotaikos toli gražu ne šventinės. Dalyvaudamas Senato lietuviškosios dalies posėdyje, 
paskui ir Senato susitikime su studentais patyriau, koks vis dėlto universitetas šiandien dar silpnas ir vie- 
nišas. Taip, dauguma buvo už jo atkūrimą, dauguma abi rankas kelia ir už tolimesnį universiteto plėtimą. 
Tik ar visada tai konstruktyvus darbas? 

Vienas iš Pasaulio lietuvių kultūros, mokslo ir švietimo centro vicedirektorių (faktiškasis administra- 
torius), technikos mokslų kandidatas Gediminas Kostkevičius papasakojo, ką Centras nuveikė per metus. 
Pasak G. Kostkevičiaus, tik Centro pastangomis atkurtas Vytauto Didžiojo universitetas. Toliau kartu 
su Religijos filosofijos istorijos klubu ir Kompozitorių sąjunga pernai lapkričio mėnesi Kaune surengta 
religinės muzikos ir religijos studijų savaitė - Lapkričio Sinoikija. Dabar ruošiamasi „Baltijos šeimos“ 
konferencijai, vasarą vyksiantiems lituanistikos kursams, komercijos mokyklai, anglų kalbos studijų sto- 
vyklai ir t. t. 

Taigi Centras nepoilsiauja. Tačiau vis dėlto, kokios konkrečios pagalbos iš centro sulaukė Vytauto 
Didžiojo untversitetas? 

- Daugelis užsienio lietuvių - sako Kostkevičius, - šiandien neapsiriboja santykiais su Vytauto 
Didžiojo universitetu. Juos taip pat domina Mokslų Akademija, Vilniaus universitetas, kitiems rūpi Klai- 
pėdos kraštas. Mes rizikuotume prarasti daug narių iš užsienio, jei bandytume visus siųsti vien į Vytauto 
Didžiojo universitetą. Tad pernai rugpjūčio mėnesį buvo peržiūrėta Centro koncepcija. Nuspręsta, kad 
Centras - tai visos Lietuvos organizacija, o ne vien Kauno universiteto. Tačiau jam teiksime pirmenybę. 
Nors atsiranda ir sunkumų. Štai Centras gauna daug laiškų dėl darbo Lietuvoje. Psichologas Romas Bui- 
vydas, politologas Ričardas Krickus, istorikė Rasa Mažeikaitė, psichologė Dalia Katiliūtė, visas sąrašas 
būtų gana ilgas. Atsakyti jiems reikia operatyviai, kadangi ten sudarinėjami darbo planai. Deja, VDU 
Senato pirmininkas J. Vilemas aiškina, kad Kauno universitetas tokių planų neturi, kad esą nežinia ar bus 
reikalinga, pavyzdžiui psichologija, kad reikia palaukti Senato posėdžio ir pan. Po to sakoma, kad pas- 
kaitų tvarkaraštis jau sudarytas ir niekas jo nekeis. Žodžiu, Centrui neliko nieko kito, kaip kviesti visus 
norinčius ir po to, jeigu Kauno universitetui užsienio dėstytojai nereikalingi, nukreipti juos į kitas Lietu- 
vos aukštąsias mokyklas - Vilniaus universitetą, Pedagoginį institutą ir kitur. Mes negalime dėl kažkieno 
nerangumo atimti iš žmonių galimybės padėti Lietuvai! 

Su G. Kostkevičiaus atodūsiu, kad tokia padėtis yra nenormali, iš tiesų sunku nesutikti. Tik reikėtų pri- 
durti, kad šis leitmotyvas nenaujas - špagų sukryžiavimas pastebėtas iškart, kai tik buvo paskelbta univer- 
siteto atkūrimo idėja. Su universiteto atkūrimo taryba, kurios pirmininkas buvo J. Vilemas, rungtyniauta 
dėl to paties tikslo: kas greičiau, kas pirmiau, kas labiau. Tiesą sakant, Pasaulio lietuvių kultūros, mokslo 
ir švietimo centrą iš pradžių norėta padaryti atsvara minėtąjai tarybai. Mums, Lietuvos gyventojams, šios 
dvikovos atspalviai iš pasisakymų pernykštėje spaudoje šiek tiek suvokiami. Sunkiau išeivijai - ten dau- 
gumai Lietuvių centras ir Vytauto Didžiojo universitetas yra vienas ir tas pats. 

- Tik dabar, praleidus Lietuvoje šešias savaites, man pradeda aiškėti, kad tas vaidmuo, kuriame aš 
įsivaizdavau Centrą, yra neteisingas, - svarsto Čikagos Šv. Ksavero universiteto?!? profesorė Dalia Kati- 
liūtė. - Man tik sunku pasakyti, ar aš klydau iš pradžių, nes man pakankamai viskas buvo išaiškinta, ar 
pats Centras ėmė tolti nuo to, ką mes laikėme jo uždaviniais. Nors ir dabar dar negalėčiau paaiškinti, 
koks vis dėlto tikslus Centro ryšys su universitetu ir kas kokias funkcijas atlieka. Iliustracijų tokiam neži- 
nojimui pakanka: atsimenu, pernai lapkričio mėnesį, vienas anuometinio Vytauto Didžiojo universiteto 
auklėtinis kreipėsi į mane, prašydamas padėti perduoti auką atsikūrusiam universitetui. Kelis tūkstančius 
dolerių, už kuriuos nupirkome lazerinį printerį. Žmogus būtent pabrėžė - jo dovana skiriama Vytauto 
Didžiojo universitetui. Atvykusi čia sužinojau, kad Centras šį siuntinį naudoja savo nuožiūra. Aš nežinau, 
gal man kas nors sakė netiesą, bet darnaus bendradarbiavimo visais atvejais čia tikrai nėra. Tai pajutau 
ir svarstant mano darbo Vytauto Didžiojo universitete klausimą. Nors skaityti paskaitų atvykau Vilniaus 
universiteto kvietimu, nors G. Kostkevičius mane informavo, kad mano paslaugos Kauno universitetui 
šį semestrą nereikalingos ir galėsiu dėstyti tik Vadybos centre, vis dėlto susitikau su J. Vilemu ir prorek- 
toriumi A. Karoblu. Gerokai nustebau sužinojusi, kad jie tik dabar mane pamatė ir tik dabar išgirdo apie 

mano atvykimą į Lietuvą. Tegul ir pavėluotai, bet darbo sąlygos VDU buvo sudarytos. Tačiau aš noriu 
pabrėžti, kad neieškau kaltininkų, jų medžioklė, man regis, jau visiems pabodo. Norėtųsi, kad tokių inci- 
dentų ateityje būtų kuo mažiau arba visai nebūtų. O ši bėda yra dėl to, kad iki šiol nesusiformavusi nei 
universiteto struktūra, nei vadovybės sudėtis. Toks nestabilumas labai trukdo nustatyti, kokią pagalbą 
galėtų teikti Centras ir ką sugeba pats universitetas. 

- Jeigu kai kurie Centro vadovai nesistengtų taip aktyviai, o kai kada net agresyviai diegti savo hege- 
monijos ir jei truputį daugiau pakantumo būtų iš universiteto pusės, jokių problemų nekiltų, - pritaria 
universiteto Senato pirmininkas Jurgis Vilemas. - Manau, darbo pakaktų visiems. Centras turėtų patei- 
sinti savo pavadinima, t.y. veikti kaip pasaulio lietuvių kultūros ir mokslo organizacija, universitetas — 
spręsti savo uždavinius. Žinoma, kol galutinai atsistosime ant kojų, pagalba mums reikalinga, bet jokiu 
būdu neturi kilti kovos dėl įtakos sferų. Tai jau ima suprasti ir universiteto administracija, ir Centro vado- 
vybė. Palengva dalijamės savo ūkius. Mes dabar visiems stengiamės pranešti, kad universiteto reikalais 
reikia kreiptis tiesiai į mus. Tarpininkų čia neturėtų būti, tuo labiau kad mes dabar jau turime pakankamą 
koordinacinę tarnybą, kuri pajėgia teikti informaciją, tvarkyti ryšius, derinti tvarkaraštį, garantuoti gyve- 
namąjį plotą ir pan. Žodžiu, universiteto klausimus stengiamės perimti į savo rankas. Tačiau neatsisakome 
ir Centro pagalbos - jie mums galėtų padėti užmegzti santykius su užsienio firmomis ir organizacijomis, 
nebūtinai ieškant užsienio lietuvių, taip pat pagelbėti kaupiant biblioteką, kuri universitetui tikrai labiau 
reikalinga. Tačiau noriu pakartoti - darbo pakaks visiems. 

Po tokių beveik optimistinių J. Vilemo žodžių labai norėtųsi tikėti, kad tas nelemtas kelių asmenų ambi- 
cijų ir „honoro“ karas jau baigėsi. Juolab kad, pasak J. Vilemo, ir kariauti nebeliko dėl ko - universitetas juk 
atkurtas. „Siekimas pabrėžti vienokį ar kitokį savo pranašumą ar „susistumdymas“ prie gaunamų siunti- 
nių tik pratęstų visų trypčiojimą vietoje. Nežinia, kaip Centras, tačiau Vytauto Didžiojo universitetas ir 
be to turi daugybę rūpesčių. Šį mėnesį įvyks reikšmingas bendras Senato posėdis, kuriame bus renkami 
dekanai ir rektorius. Taip pat paaiškės, kokios senos ir naujos specialybės rudenį studentams atvers duris. 
Iš dabar veikiančių rimto dėmesio reikia Humanitarinių mokslų fakultetui. Dar galutinai juridiškai neiš- 
spręstas patalpų klausimas. Problemų yra ir daugiau, tad bet kokių interesų priešpastatymas smerktinas. 


NR. 270. VDU SENATO ŠEšŠTO POSĖDŽIO PROTOKOLAS. 1990 M. GEGUŽĖS 9 D. 
VDU archyvas, f. 1, ap. 1, b. 16, 1. 59-66. Rankraštis, originalas. 
VDU Senato posėdžio, įvykusio 1990 m. gegužės mėn. 9 d. 


Protokolas Nr. 6 (15) 


Pirmininkauja: J. Vilemas 
Sekretoriauja: J. Misevičienė 


Svarstyta: rektoriaus, dekanų (ekonomikos, fizikos-matematikos, informatikos), katedrų vedėjų (užsie- 
nio kalbų, fizinio lavinimo) rinkimai. 

Dienotvarkė: 

Rinkimai 

Pasiruošimas egzaminams 

Pasiruošimas jungtiniam Senato posėdžiui 

Teologijos-filosofijos f-to atkūrimo klausimai 

Einamieji reikalai 


Pirmininkas pristato konkursinės rinkimų komisijos pirmininką V. Paliūną. Šis pristato kandidatūras 
(pridedama prie protokolo - žinios apie kandidatus). 

Prof. K. Ragulskis - dėl partiškumo kandidatų - nepažymėta dokumentuose. Išaiškinamas kandidatų 
partiškumas. 

Doc. M. Venslauskas - renkame kandidatus vieniems metams. 

Akad. J. Vilemas - jei vieniems metams - nerasime kandidatų. Senato statute - vieniems metams, bet 
mes turėtume tai pakoreguoti. 

Doc. G. Kostkevičius - reikia rinkti ne vieniems metams, bet pagal statutą, nes jį keisti gali [tik] visas 
senatas. 

Akad. J. Vilemas - reikia daryti korekcijas, nes mūsų gyvenimas turi būti realus. 

Doc. V. Vaičiuvėnas - statuto keitimo tvarką reiktų peržiūrėti. Reikia pataisų. 

Prof. A. Smailys - įnešti pataisas į statutą - rinkti 3-ms metams. 

Akad. V. Statulevičius - ar 1 m. ar 3 m. - tai principinis klausimas. Reikia aptarti. 

Akad. J. Vilemas - statute nėra reikalavimo - rektoriaus dalyvavimo dekanų ir katedrų vedėjų rinkime. 

Doc. G. Kostkevičius - reikėjo apie statuto keitimą galvoti anksčiau. 23 gegužės Vašingtone renkasi 
išeivijos Senato nariai. Galime mes balsuoti dabar, o jie - Vašingtone. 

Nutarta: paklausti renkamus kandidatus. Paklausti sutikimo ir suteikti žodį kandidatams. 


Rektorius - apie jį informacijos yra pakankamai. 


Ekonomikos f-to dekanas - apie save yra parašyta. F-tą įsivaizduoja; yra 10 komisija, ji dirba. F-tą suda- 
rytų 2 grupės - ekonomikos ir vadybos. 

Prof. A. Smailys - labai buvote smarkiai kritikuotas Kauno sąjūdyje. 

Turėtų būti tarptautinių santykių ir tarptautinės teisės specialybė. Tikslinga turėti papildomas pouni- 
versitetines studijas - jos būtų tinkamesnės specialistams (konsultacinis projektavimo darbas). 

Doc. A. Gutmanas - nereiktų tokių klausimų, kaip užduoda prof. Smailys. 

Priekaištai: buvo gautas skundas į Tarybą, reiškė kategorišką nepasitenkinimą jo partine veikla. 

Prof. A. Zalatorius - mes visi klausėme marksizmą. Žmogus turi pasakyti savo koncepciją ir viskas. Dėl 
vienų metų - iš principo sutinka. 

Prof. K. Ragulskis - būtina išgirsti [apie] kandidatų mokslinį darbą, pasiekimus. 

Prof. P. Zakarevičius aiškina savo mokslinio darbo esmę (tarpusavio integravimo problemos). 

Prof. R. Baltrušis - Taryba yra gavusi neigiamų atsiliepimų, bet jis labai nuoširdžiai dirba dabar. 

Doc. A. Karoblis atestuoja prof. Zakarevičių labai teigiamai. Įkurtas Vadybos centras, jo daug idėjų 
centre. Jau veikia 3 grupės vadybos. 

Akad. A. Buračas - Zakarevičiaus nelengva tema išsekusi, bet darbas sprendžia viską. Neverta gaišti 
laiko dėl ideologinių klausimų. 

Doc. J. Šatas - kūrybingas, dalykiškas. Zakarevičių reikia paremti. 

Akad. J. Vilemas - Zakarevičiaus veikla gerai vertinama. Prašo balsuoti už Zakarevičių. 

Prof. V. Kaminskas - [pasisakymas neužrašytas]. 

Nutarta - jo neklausinėti, nes viskas aišku. Suteikiamas žodis pretendentui. Išdėsto - mokymo ir 
mokslo procesai neatskiriami. Jis yra šalininkas valdymo decentralizacijos. LKP narys. LKP CK narys. Tų 
pažiūrų neslepia. Sutinka balotiruotis 1 metams. „Centras“ susideda iš 20 žmonių. Su dekano ir „Centro“ 
darbu susidoros. Pareigos - vienos pagrindinės, kitas - [antraeilės]. 


Prof. Gintautas Kamuntavičius - Lietuvos mokslų akademija 

Kalba akad. J. Vilemas - pristato pretendentą į Matematikos-fizikos f-to dekanus. Rekomendavo MA 
profesoriai. 

[Prof. G. Kamuntavičius]. Mokslų daktaras - dirba branduolinių studijų centre. Jį domina U-to dina- 
mizmas. Tai verčia pasiryžti parašyti pareiškimą. 1 metų laikotarpis netenkina. Sutinka tik 3-ms metams. 
Esu LKP nuo 1981 m. Buvau ir [Mokslų akademijos] partinės organizacijos sekretorius. Neišstoju iš 
LKP. Nereikia pražiopsoti genealių žmonių, kurie galėtų vystyti fundamentalius mokslus. Ruošti žmones 
privalo tik aukštai kvalifikuoti žmonės. Reikia suintegruoti pramonę ir mokslą. 

Nutarta: rinkimus pradedam. 

Prof. A. Kiv - nėra atvykęs iš Odesos. Lietuvių kalbos nežino. Balsavimui pristatytas. 

Humanitarinis f-tas - pareiškimų negauta. Doc. A. Butkus - prašyčiau pritarimo eiti pareigas. 


Katedros 

Fizinio lavinimo katedra. Yra 3-ys kandidatai: K. Kardelis - dirba KPI. Nori mokslines idėjas įgyven- 
dinti praktikoje. Uždavinys - pakelti fizinę kultūrą į prestižinę vietą, vystyti žmonių fizinę būklę, gerinti 
sveikatą, ugdyti studentų požiūrį į fizinę kultūrą, fizinį aktyvumą. 

Prof. R. Baltrušis - doc. K. Kardelis yra mokslinės krypties. Bendradarbiauja su mokslų daktaru Goš- 
tautu. Kur jo darbo dalis? Disertacija jau aprobuota, bet dar neapginta. Teko dirbti trenerio (KKI) darbą 
ir dėstytojo darbą KPI. 

Prof. S. Masiokas - sporto fizinės kultūros proporcijos. Sportinis pasiekimas - atskirų asmenų veikla 
per klubą, pagal studentų polinkius. Fizkultūra - kitas reikalas. 

Doc. Kontvainis - praktikas, išdirbęs 10 m. pedagoginį darbą. Šiuo metu dirba Medicinos akademijoje. 
Rinktinė - tik kai kurių studentų prioritetas. Dėl bendro sveikatingumo - fizkultūra privaloma. Teko 
skaityti paskaitas ir užsienyje. 

Prof. A. Smailys - jūsų apdovanojimai rodo labai didelį jūsų politinį patikimumą. Ar palaikote ryšį su 
tais žmonėmis? 

V. Kontvainis - siuntė į užsienį kaip specialistą. Partijoje nebuvo. 

Akad. A. Buračas - svarbus u-to parametras - sporto klubai. Per Lietuvos rankininkus - į pasaulį. 

Prof. A. Mickis - Kontvainis sugeba pritraukti jaunimą. 

Prof. R. Baltrušis - pasiekęs daug praktinėje veikloje. 

Doc. A. Karoblis vertina teigiamai. 

VL. Kazlauskas — dirba VISI. Sveikata leidžia pasireikšti. Lietuvai nesu nusižengęs. Sąjūdyje - nuo 
1941 m. Kūno kultūra turi gelbėti mokslui skiepyti studentams tautinio patriotiškumo sampratą; atsisa- 
kymas neigiamų įgūdžių. 

Prof. A. Smailys - ar netrukdys sveikata, amžius? 

VI. Kazlauskas - sveikata ir fizine būkle nesiskundžiu. 

Prof. R. Baltrušis - esate parengęs daktarinę disertaciją, kurią žadate apginti nepriklausomoje Lietuvoje. 

VI. Kazlauskas - disertacija parengta. Apleido VISI dėl tam tikros situacijos. Gyvenamas plotas - ne 
problema. 

Prof. A. Smailys - tautinės mokyklos tęstinumo klausimas, norėtų parengti, Kazlauskui suteikti prioritetą. 


Užsienio kalbų katedros vedėjas. 

Turime vieną kandidatą, dirbantį VDU [nuo 1989 m. rudens]. 

A. Makarevičius. Disertacija iš stilistikos, mokėsi tikslinėje aspirantūroje. Nuo 1989 m. gruodžio mėn. — 
VDU užsienio kalbų katedroje einantis vedėjo pareigas. Kryptys - ruošti dalį studentų iš ekonomikos, 
fizikos ir kitų šakinių mokslų vertėjais. Pagrindinė problema - kadrų klausimas. Reikia kviesti pagalbi- 
ninkų iš užsienio. Katedroje turėtų dirbti vokiečių, ispanų, prancūzų, italų kalbų specialistai. 

Akad. V. Statulevičius - kaip išmokyti greitu būdu užsienio kalbas? Amerikonai nesupranta anglų 
kalbos. Tegul vadovai nebešneka anglų kalba, bet amerikiečių. Dėstytojai atvažiuos iš JAV. Problema nėra 
paprasta. 

A. Makarevičius - pasaulį nukariauja amerikoniškasis anglų kalbos variantas. Reikia vystyti šią kalbą. 

Akad. L. Kairiūkštis - kokias Europos senąsias kalbas žinote? 

A. Makarevičius - anglų, vokiečių, lotynų. 

Prof. V. Stauskas - kaip apie švedų kalbą? 

A. Makarevičius - reikia švedų kalbos specialistų. 

Prof. S. Masiokas - katedra užsienio kalbų turi būti nepriklausoma? Ar priklausyti kokiam fakultetui? 

A. Makarevičius - gal katedra išsivystytų į f-tą. 

Doc. V. Vaičiuvėnas - yra analogija su Fizikos-matematikos katedra. 

Prof. A. Smailys - kaip galvojate integruoti doc. Misevičienę? 

A. Makarevičius - tikslinga pereiti į VDU. 

Akad. J. Vilemas - kolektyvas didelis, kaip sekasi jį tvarkyti? 

A. Makarevičius - studentai turėjo 4 h, padidinom iki 6 h. Iki 10 h galėtų būti padidintas krūvis. 

Doc. A. Karoblis - užsirekomendavo kaip geras organizatorius, dėstytojas. 

Akad. V. Statulevičius - panaudoti tiksliųjų mokslų dėstytojus - tegul jie dėsto užsienio kalbomis. 
Pradėti skaityti kursus užsienio kalbomis. 


Rinkiminė balsų skaičiavimo komisija iš 3-jų asmenų. 

Akad. V. Statulevičius - [rektoriaus rinkimų] rezultatus paskelbti 24 gegužės - kai įvyks rinkimai ir 
2-oje pusėje. 

Nutarta - rektoriaus biuletenius dėti atskirai į užlipdytą dėžutę-voką, ją atidaryti sutartą dieną. 

Prof. A. Smailys - balsavimas susidės iš 2-jų „rūmų“. 

Komisija: 

Prof. A. Smailys 

Prof. R. Vaišnys 

Prof-N-Vėlius, doc. J. Misevičienė. 


Balsavimai: vienbalsiai (1 susilaikė) (talkininkaus balsavimo procedūroje Ed. Šiugžda). 


Studentai - dėl „Neo-Lituania“ įkūrimo VDU. 

Informuoja Senatą apie „Neo-Lituania“ atkūrimą (nuostatai - planai, tikslai - pridedami). 44 tikri 
nariai ir 27 filisteriai. Prašo įstatus įregistruoti. Turtas - moksleivių rūmai. Korporacijai įsiregistravus, 
tikisi rūmus atgauti. 

Prof. S. Masiokas - gali būti pavesta 2-3 žmonėms susipažinti su įstatais ir registruojam organizaciją 
susipažinę su įstatais. 

Statuto patobulinimui - korporacijų įstatų tvirtinimas. 

Prof. A. Žygas - „Neo-Lituanai“ yra savarankiška organizacija, ją reikia remti. Įstatai patvirtinami 
Senate - taip buvo anksčiau. 

Doc. A. Karoblis - įstatai geri. 

Doc. J. Šatas — ar atitinka VDU dvasią ir tikslus? 

Nutarta: įsteigti statuto kolegiją, kuri susitinka su „Neo-Lituanų“ nariais. Jie viską nusprendžia, aptaria. 
Vėliau korporacija bus įregistruojama. 

Įstatus yra skaitęs prof. L. Pranevičius, prof. D. Katiliūtė. Jie kalbėjo viešai, prieinami visiems. 

Nutarta: 1) įregistruoti korporaciją, 2) tvirtinti įstatus. Susilaikė 1, kiti „už“. Įstatai patvirtinti. 

Doc. G. Kostkevičius - įstatai nėra pakankamai pateikti, kad gyvuotų kaip juridinis asmuo. Jie daug ko 
netenka. 


Prof. A. Smailys - balsavimo procedūra. Biuleteniuose „sutinku - nesutinku“ lieka pageidautina pozicija. 

Balsuojama už prof. A. Avižienį (dedam balsus į voką atskirą, kuris bus atidarytas gegužės mėn. 23 d.); 
už dekanus ir vedėjus - į urną?'4. 

Balsų skaičiavimo komisija pasiskirstė taip: 

Pirmininkas A. Smailys. 

Nariai: R. Vaišnys J. Misevičienė (išrinkti vienam susilaikius). 


Humanitarinio f-to koordinatoriaus klausimu. 

Akad. J. Vilemas - į Humanitarinio fakulteto dekanus pareiškimo nei vieno negauta. Todėl, pasi- 
tarus su koordinatoriais, nutarta skirti Humanitarinio f-to einančio dekano pareigas doc. A. Butkų. 
Doc. A. Butkus sutinka. Senatoriai balsavo. Vieningai nutarta skirti doc. A. Butkų eiti dekano pareigas 
iki 1990 m. rugsėjo 1 d. nuo šios dienos. 

Biologijos-ekologijos fak. koordinatoriaus klausimu. 

Doc. A. Karoblis?“ siūlo M. Venslauską. Senatoriai vieningai balsuoja skirti M. Venslauską Biologijos 
fak. (koordinatoriumi) dekanu. 


Doc. G. Kostkevičiaus informacija. Siūloma daryti bendrą senatorių suvažiavimą rugpjūčio II-je pusėje, 
pagerėjus politinei situacijai. Avižienis siūlo daryti pakeitimus universiteto statute: dėl nuolatinių laipsnių 
sistemos, VDU Senato praplėtimo tiek Lietuvoje, tiek užsienyje. Mūsų senatoriai taip pat turėtų apsvars- 
tyti kokius pakeitimus VDU statute norėtų siūlyti. 

Akad. V. Statulevičius - senatoriai užsienyje siūlo daryti jungtinį Senato posėdį po rugpjūčio 1 d. 

Prof. A. Žygo informacija. Dėl teatro klubo vasaros stovyklos, kurią organizuoja teatrologė V. Trus- 
kauskaitė. Šis klubas gauna daug laiškų iš užsienio, klubas jų ketina dirbti šioje stovykloje. 3920 4 000 
rublių reikia šio klubo vasaros stovyklai. Prof. A. Žygas kreipiasi į VDU senatorius prašydamas paremti 
VDU teatro klubą-stovyklą materialiai, prašydamas skirti 4 000 rublių. 

Senato nariai pritarė prašymui skirti 4000 rub. VDU teatro klubo vasaros stovyklai. 


Kitas Senato posėdis gegužės 24 d. 

Statuto priežiūros komisija įgaliojama apsvarstyti statuto pakeitimo projektą. 

Prof. V. Kaminskas - perduoti užsienin informaciją dėl rinkimų 2 metams, o kitus pakeitimus statute 
svarstyti rugpjūčio pabaigoje jungtiniame posėdyje. 

Pristatomas prof. Buivydas (JAV). Ketina pristatyti psichologijos koncepciją kitame Senato posėdyje. 


Tarptautinės teisės specialybės klausimas. 


*4 Nuo šios protokolo vietos iki klausimo apie Teologijos-filosofijos fakultetą protokolas rašytas ne J. Misevičienės ranka. 
215 Tekste - A. Kardelis. 

Akad. J. Vilemas - skelbiant priėmimą į diplomatų specialybę Kaune galima tikėtis labai didelio kon- 
kurso. Daugelyje universitetų teisės specialybė formuojama po kelių metų. Ar nevertėtų sudaryti sąlygas 
funkcionuoti šiam fakultetui po 2 metų, atrenkant studentus iš Ekonomikos fakulteto. 

Prof. V. Statulevičius - tarptautinę teisę reiktų atidaryti kaip fakultetinę discipliną. 

Doc. J. Šatas - anglų k. stojamasis egzaminas būtinas, reikia padidinti užsienio kalbai skirtas valandas. 
Neskelbiant atskira specialybe iš anksto tarptautinės teisės susidarys didelis konkursas, todėl nukentės 
stojantieji į kitas specialybes. 

Akad. J. Vilemas - mes parodėme gerą pradžią, sudarydami sąlygas studentams mokytis bendrų huma- 
nitarinių disciplinų pirmus dvejus metus. Nereikėtų to atsisakyti. 

Prof. D. Katiliūtė - pirma reikia specializuotis kalbas. 


Balsavimo rezultatai 
Renkant Universiteto fakulteto dekanus, gauti balsavimo rezultatai?!“: 


Pavardė Pareigos Už Prieš Negaliojantys 
1. V. Kaminskas Informatikos fak. dekanu 35 nėra 1 
2. P Zakarevičius Ekonomikos fak. dekanu 30 5 1 
3. A. Kiv Fizikos-matematikos fak. dekanu 1 33 2 
4. G. Kamuntavičius  Fizikos-matematikos fak. dekanu 30 3 3 


Renkant Universiteto katedros vedėjus, gauti balsavimo rezultatai: 


Pavardė Pareigos Už Prieš Negaliojantys 
1. A. Makarevičius Užsienio k. katedros vedėjas 17 4 15 

2. K. Kardelis Kūno kultūros katedros vedėjas 10 19 7 

3. V. Kontvainis Kūno kultūros katedros vedėjas 16 14 6 

4. VL. Kazlauskas Kūno kultūros katedros vedėjas 9 24 3 


Išrinkti trijų f-tų dekanai: P. Zakarevičius, V. Kaminskas, G. Kamuntavičius. Patvirtintas protokolas 
vienbalsiai. 

Katedrų vedėjai neišrinkti (pagal 50 960 + 1). Patvirtinti eiti pareigas laikinai (iki rinkimų) užsienio kalbų 
katedrai A. Makarevičius, fizinio lavinimo katedrai V. Kontvainis. Eiti pareigas laikinai - visi dalyvavę „už“. 

Nutarta: rinkimų procedūroje skelbimas kandidatams - gali dalyvauti iš naujo. Skelbti naujus rinkimus. 

Prie statuto turi būti reguliaminas. 

17 už naujus rinkimus, 3 susilaikė, 3 prieš. 

Nutarta: ruošti reglamentą. 


Dėl rektoriaus rinkimų: 

Balsus skaičiuoti 24 d. posėdyje. 

Pastaba: jei iš narių komisijos [kas nors] išvykęs, narį trūkstamą renkam. 

Voką su prof. A. Avižienio Senato balsavimo rezultatais perduoti saugoti VDU-to vadovybei. 
Įpareigoti PLC laikyti ryšį (perduoti) informaciją išeivijos senatoriams. 


Teologijos-filosofijos f-tas 

Prof. V. Butkus - siūlo palikti prieškarinį pavadinimą - Teologijos-filosofijos. Ruošiami abiejų lyčių 
specialistai. Šiais metais pradedama nuo teologijos skyriaus (sukomplektuoti kitaip neįmanoma). Dėsty- 
tojus formuoja VDU vadovybė, vėliau - Bažnyčios vyresnybės patvirtinama. 

Kas liečia kitas disciplinas - [parenka] prof. A. Smailys, prof. D. Valentis, prof. V. Butkus. 

Filosofijos kursas gali būti bendras teologijos ir filosofijos skyriui. 

1 metai - filosofijai, 4 metai - teologijai (turint teologijos skyrių). Atsiradus filosofijos [skyriui] - 2 metai 
filosofijai, 3 metai teologijai. 

1 kurse dėstomi dalykai, įskaitos (žiūrėti projektą) 

Su vadovėliais blogai. 

Prof. D. Katiliūtė - nereikia svarstyti dar mokslo planų, nes nebuvo svarstomi ir kiti. Siūlo visus planus 
svarstyti, tame skaičiuje ir Teologijos-filosofijos f-to. Laikas nuo laiko svarstyti Senate mokymo planus. 


26 Pateikti atskirų protokolų, prijungtų prie posėdžio protokolo, duomenys (1. 67-68). 

Prof. R. Vaišnys - paruošti teologijos ir filosofijos specialistus. Išbraukti „abiejų lyčių“, nes ir taip aišku 
(korekcijos projektui). 

Prof. D. Katiliūtė - sumažinti scholastikos elementų. Psichologiją ir pedagogiką norėtų matyti mokymo 
plane. Kanonai - 812 - turi turėti bažnytinių autoritetų leidimą. Užtikrinti sąžinės laisvę. 

Prof. S. Masiokas - dėl statuto - pagrindinę apmokymo formą reiktų statute atspindėti (1+4 ar 2+3), o 
studijų plano įtraukti į statutą nereikia. 

Prof. V. Stauskas - idealų VDU turint omeny, reikia didelės tolerancijos iš Teologijos-filosofijos f-to 
pusės visoms kitoms apraiškoms. Tuomet nereikia projekte visos įžangos. Dėl programos - neįsivaizduo- 
jama be meno ir architektūros naujų teologinių specialybių. 

Doc. V. Vaičiuvėnas - egzistuoja analogiškas f-tas - kunigų seminarija. Preambulė reikalinga atskirti 
šioms dviem institucijoms. Reikia profesionalo filosofo universitetui. 

Nutarta: 1) tvirtinti statutą už pagrindą. Patvirtintas projektas vienbalsiai. 

2) Teologijos-filosofijos f-to steigimas - vienbalsiai. 


Stojamieji egzaminai 

1) tvirtinami pirmininkai 

2) priėmimo komisija (mandatinė) 

3) atsakingi sekretoriai (nukelta į gegužės 24 d.) 

Informatikos ir tiksliųjų mokslų priėmimo komisija. Rektorius - pirmininkas. Gali dalyvauti prorek- 
torius. [Nariai:] Telksnys, Petrikis, Telešius, Raškinis, Šiliauskas, Kaminskas, Kamuntavičius. Vienbalsiai 
patvirtinta. Nutarta įtraukti prof. Paliūną, doc. Karoblį, D. Petruškevičiūtę. 

Ekonomikai: Antanavičius, Šatas, Gronskas, Zakarevičius, Jucevičius, Žukauskas. Vienbalsiai. 

Humanitarai - patvirtinti sekančiame Senato posėdyje. 

Mandatinės komisijos pirmininkas - J. Vilemas, sekretorius (sekančiam posėdžiui) 


Skelbimai katedros vedėjų konkursui: informatikos, fizikos, matematikos, lituanistikos, istorijos, biolo- 
gijos, užsienio kalbų, fizkultūros. 


Sekančiam kartui: 
10-ties balų sistema (R. Marčėnas) 
Rinkiminis reglamentas 


Pirmininkas 
Sekretorė [parašas] J. Misevičienė 


NR. 271. TEOLOGIJOS-FILOSOFIJOS FAKULTETO KONCEPCIJA 
(PRIEDAS PRIE SENATO POSĖDŽIO PROTOKOLO) 


VDU archyvas, f. 1, ap. 1, b. 16, 1. 72-73. Mašinraštis, kopija. 


(Protokolas Nr. 6Į 
Projektas 


VYTAUTO DIDŽIOJO UNIVERSTETAS 
TEOLOGIJOS-FILOSOFIJOS FAKULTETO LAIKINAS STATUTAS 


Ši aukštojo mokslo institucija buvo įsteigta Lietuvos universitete 1922.IV.12. 

1927.1X.27 jis buvo įrašytas į Lietuvos ir Šv. Sosto konkordatą. Fakultetui buvo suteikta teisė šalia Uni- 
versiteto baigimo diplomo, dar teikti licenciato ir daktaro laipsnius. 

1931.VIII. 14 perreformavus Teologijos-filosofijos fakultetą, jame veikė 17 katedrų. 

Šis Teologijos-filosofijos fakultetas, kaip VDU dalis, veikė iki 1940 m. Rusams užėmus Lietuvą, fakul- 
tetas buvo uždarytas. Tačiau 1940.X.1 Teologijos fakulteto skyrius pradėjo veikti Kauno kunigų semina- 
rijoje ir tapo sui iuris tiesioginiai priklausantis Studijų Kongregacijai. 1984.X.8 Kongregacija patvirtino 
naują Fakulteto statutą, visiškai atitinkantį Apaštališkajai Konstitucijai „Sapientia christiana“ /1979.IV.29/. 


DOKUMENTAI 


Atkūrus VDU, atsirado ne tik galimybė, bet ir reikalas atkurti ir Teologijos-filosofijos fakultetą. Tiek 
visuomenė, tiek ir Lietuvos valdžia įsitikino, kad šalia tautinio atgimimo yra būtinas ir dvasinis prisikėli- 
mas. Tam kaip tik turi pasitarnauti atkuriamas Teologijos-filosofijos fakultetas. 

Teologijos-filosofijos fakulteto tikslas: 

paruošti pasauliečius teologijos ir filosofijos specialybėms. Ateityje pramatoma teikti licenciato ir 
daktaro laipsnius. 

Struktūra: 

Šiame fakultete pramatomi du skyriai: filosofijos ir katalikų teologijos. Ateityje, reikalui esant, galės 
būti atidaromi ir kitų konfesijų teologijos skyriai. Šiais metais pradedame su katalikų teologijos skyriumi. 

Valdymas: 

Teologijos-filosofijos fakultetas tvarkomas bendra VDU valdymo tvarka. 

Dėstytojai: 

Fakulteto mokomąjį personalą formuoja VDU vadovybė. Kursams, kuriuose dėstoma katalikų teologija, 
dėstytojams reikia ir VDU vadovybės ir Katalikų Bažnyčios hierarchijos patvirtinimo. Kitų konfesijų teolo- 
gijos kursams dėstytojai tvirtinami VDU vadovybės ir atitinkamos konfesijos vadovybės. Visų kitų mokslo 
sričių dėstytojai Teologijos-filosofijos fakultete parenkami ir tvirtinami bendra VDU nustatyta tvarka. 

Studentai: 

Teologijos-filosofijos fakultete gali mokytis abiejų lyčių asmenys, baigę vidurinę mokyklą. Studentai 
bus priimami konkurso egzaminų rezultatų pagrindais. Egzaminų tematika ir apimtis skelbiami spaudoje. 
Laisvi klausytojai saistomi bendrų VDU taisyklių. 

Mokymo planas: 

Mokslas Teologijos-filosofijos fakultete trunka 5 metus. Pirmieji dveji metai skiriami filosofijos prad- 
menims, sekantieji 3 metai - teologinėms studijoms. 

Pirmaisiais studijų metais dėstomos šios disciplinos: 


Paskaitų skaičius 


1. Įvadas į filosofiją 2-0 
2. Gamtos mokslų įvadas (kosmologija) 0-3 
3. Teodicėja 3-3 
4. Ontologija 0-2 
5. Gnoseologija 2-0 
6. Logika 2-2 
7. Filosofijos istorija 2-2 
8. Tikėjimo pagrindai 2-2 
9. Bendrasis įvadas į Šv. Raštą 2-2 
10. Lotynų kalba 3-3 
11. Graikų kalba 2-0 
12. Užsienio kalba (anglų, vokiečių, prancūzų) 3-3 
13. Italų kalba (pasirinktinai) 3-3 


Tolimesniais studijų metais dėstomos sekančios disciplinos 
1. Psichologija 

2. Religijų istorija 

3. Šv. Raštas: įvadas ir egzegezė 
4. Fundamentalinė teologija 

5. Dogminė teologija 

6. Moralinė teologija ir etika 

7. Bažnyčios istorija 

8. Patrologija 

9. Orientalinė teologija 

10. Bažnytinė teisė 

11. Liturgika 

12. Pedagogika 

13. Metodika 

14. Lotynų kalba 

15. Hebrajų kalba 

NR. 272. BIOLOGIJOS FAKULTETO KONCEPCIJA. 1990 M. GEGUŽĖ 
VDU archyvas, f. 1, ap. 1, b. 27, 1. 13-14. Mašinraštis, kopija. 
BIOLOGŲ, EKOLOGŲ RUOŠIMO MOKYMO PLANAS 


Bendra idėja 
- ruošimas dviejų pakopų; pirmų šešių semestrų mokymo planas numato fundamentalių gamtos 


mokslų, humanitarinių mokslų ir kalbų dėstymą pagal vienodą mokymo planą visiems studentams. 
Pagrindinis dėmesys šių studijų metu bus skiriamas biologinėms disciplinoms. Po 4 m. studijų studentai 
laikys vieną ar du baigiamuosius egzaminus. Išlaikęs baigiamuosius egzaminus studentas gaus VDU-to 
Biologijos fakulteto baigimo diplomą. Jeigu baigimo vidurkis nemažiau kaip 4,5 absolventui suteikiamas 
bakalauro laipsnis, 

- antroji pakopa tęsis dar keturis semestrus V ir VI-ame kursuose; čia studijos vyks trijose pagrin- 
dinėse specialybėse; šių studijų ypatumas - specialūs kursai ir darbas įvairių mokslo įstaigų laboratori- 
jose, aplinkosaugos įstaigose, Lietuvos bei užsienio firmų laboratorijose, kursiniai projektai ir diplominis 
darbas; studentui, kurio bendras egzaminų ir diplominio darbo įvertinimo vidurkis viršija 4,5, suteikia- 
mas magistro laipsnis. 

Trijų pirmųjų kursų mokymo planas 

- mokymo plano numatytas disciplinas sąlyginai galima suskirstyti į šias grupes: humanitarinės, bio- 
logines, cheminės, tikslieji mokslai, kalbos. 

Humanitarinės 

- socialinė antropologija, politologija, Lietuvos istorija, kultūros istorija, religijotyra, gamtos mokslų 
filosofija (epistemologija), gamtos mokslų humanitariniai pagrindai, 

- psichologija, etologlja, ekologinė etika, Lietuvos teisė, aplinkosaugos teisė. 

Humanitarinės disciplinos numatomos dėstyti ciklais. Ciklo trukmė 3-4 savaitės. Numatomos tokios 
privalomos humanitarinės disciplinos - socialinė antropologija, epistemologija, gamtos mokslų humani- 
tariniai pagrindai, psichologija, ekologinė etika, aplinkosaugos teisė, kitos pasirenkamos laisvai, bet ne iš 
tos pačios humanitarinių disciplinų grupės. 

Biologinės 

- augalų morfofiziologija ir sistematika, gyvūnų morfofiziologija ir sistematika, ląstelės biologija, gene- 
tika, mikrobiologija, biofizika, imunologija, gyvūnų ir žmogaus fiziologija, neurofiziologija, evoliucijos 
teorija, genų inžinerija, biotechnologija, bendroji ekologija, žmogaus ekologija, aplinkosauga. 

Cheminės 

- bioneorganinė chemija, biofizikinė chemija, bioorganinė chemija, biochemija. 

Tikslieji mokslai 

- matematika, informatika, fizika, fizikiniai-cheminiai tyrimo metodai, biostatistika. 

Kalbos 

- lietuvių kalba ir literatūra, užsienio privaloma kalba, laisvai pasirenkama užsienio kalba. 


Dėstomų dalykų grupių semestrinis valandinis išsidėstymas 


DISCIPLINOS I kursas II kursas III kursas 

Isem. II sem. III sem. IV sem. Vsem. VI sem 
Humanitarinės 4 4 4 4 2 2 
Biologinės 6 8 8 8 10 10 
Cheminės 5 4 4 4 4 2 
Tiks. mokslai 5 5 5 5 4 4 
Kalbos 4 4 4 4 4 4 
Fizinis lav. 2 2 2 2 2 2 

26 27 27 27 26 24 


Stojamieji egzaminai 

- lietuvių kalba (raštu) 
- biologija (raštu) 

- fizika (raštu) 

- pokalbis 


DoKUMENTAI 


1990 m. į I-ąjį kursą numatoma priimti 30 studentų. 

Pateikta Biologijos fakulteto samprata buvo kelis kartus svarstyta Biologijos fakulteto kolegijos 
posėdžiuose. 

Už pateiktos sampratos paruošimą atsakingas Mindaugas Venslauskas 


[Parašas] M. Venslauskas 


(1990 metų gegužės mėn.|?!7 


NR. 273. JURGIO VILEMO RAŠTAS ALGIRDUI BRAZAUSKUI IR VIDMANTUI 
ADOMONIUI. 1990 M. GEGUŽĖS 16 D. 


VDU archyvas, f. 1, ap. 1, b. 1, 1. 27. Mašinraštis, kopija. 


(1990 05 16 S/128] 


Lietuvos Komunistų partijos 

Centro Komiteto pirmajam sekretoriui 

gerb. BRAZAUSKUI, 

Kauno m. Vykdomojo komiteto Pirmininkui 
gerb. ADOMONIUI 


Dideli pokyčiai Lietuvos politiniame ir visuomeniniame gyvenime ryškiai palietė ir Lietuvos Komunistų 
partiją. Vienas iš šių pokyčių rezultatų yra tas, kad LKP negali tiesiogiai pagal anksčiau numatytą paskirtį 
panaudoti Visuomeninės-politinės veiklos centrą Kaune, turintį patalpas mokymo procesui vykdyti. 

"Tuo pačiu metu Kaune buvo atkurtas Vytauto Didžiojo universitetas, kuris šiuo metu neturi tinkamų 
auditorinių patalpų. Parama šiam universitetui tapo visos Lietuvos visuomenės garbės reikalas. 

Šiuo metu universitetas nuomoja dalį patalpų minėtame Centre. Nuo rudens, priėmus naujus stu- 
dentus, reikės visų patalpų. Sprendžiant LKP ir LKP TSKP Kauno miesto partijos komitetų rezidencijų 
klausimą tarp visų suinteresuotų pusių; LKP ir LKP TSKP miesto partijos komitetų, VDU ir Kauno m. 
Vykdomojo komiteto siūlomas visus tenkinantis variantas. 

Pagal jį LKP Kauno miesto partijos komitetas įsikurdina adresu Donelaičio g. 2 (buvęs LKP Kauno m. 
Lenino raj. komitetas), LKP TSKP - buvusiam LKP Kauno m. Panemunės raj. patalpose, o VDU palieka- 
mas Visuomeninės-politinės veiklos centras, išskyrus didžiąją konferencijų salę. 

Ryšium su tuo prašome LKP Centro komitetą pritarti šiai nuomonei ir paskirti VPV centrą (be konfe- 
rencijų salės) pastoviam naudojimui Vytauto Didžiojo universitetui. 

Savo ruožtu universitetas įsipareigoja apmokėti LKP Kauno m. komitetui išlaidas už patalpų, esančių 
name Donelaičio g. 2 nuomą, ir Kauno miesto Vykdomojo komiteto. Priimsime bet kurias apmokėjimo 
terminų sąlygas. 


NR. 274. PRIĖMIMO į VDU SKELBIMAS. 1990 M. GEGUŽĖS 17 D. 


VDU archyvas, f. 1, ap. 1, b. 22, 1. 30-31. Mašinraštis, kopija?. 
Publikuota: Kviečia mokytis. In Kauno tiesa. 1990 05 24. Nr. 109, p. 3; Vytauto Didžiojo universitetas skelbia... In 
Lietuvos rytas. 1990 05 29. Nr. 100, p. 4. 


VYTAUTO DIDŽIOJO UNIVERSITETAS 
skelbia, kad 1990 m. vyks priėmimas į šiuos fakultetus ir specialybes: 


HUMANITARINIŲ MOKSLŲ FAKULTETAS 
- Lituanistika 
- Etninė kultūra 


27 Įrašyta pieštuku. 
21š Skelbimas parengtas išsiųsti redakcijoms 1990 m. gegužės 17 d. (VDU archyvas, f. 1, ap. 1, b. 22, l. 29). 

— Menotyra 

- Kultūros istorija 

Į fakultetą bus priimti 75 studentai. Stojamieji egzaminai: lietuviu k. (raštu) - liepos 3 d., istorijos 
(žodžiu) - liepos 6 d., užsienio k. (raštu-žodžiu) - liepos 9 d. Stojantieji į lituanistikos specialybę vietoje 
užsienio k. egzamino laikys žodžiu lietuvių k. egzaminą. 


TEOLOGIJOS-FILOSOFIJOS EAKULTETAS 
- Filosofija ir katalikų teologija 
Į fakultetą bus priimti 25 abiejų lyčių studentai. Stojamieji egzaminai: lietuvių k. (raštu) - liepos 3 d., 
tikėjimo pagrindai (žodžiu) - liepos 6 d., istorija (žodžiu) - liepos 9 d. 


EKONOMIKOS MOKSLŲ FAKULTETAS 
- Ekonomika ir vadyba 
- Tarptautinė komercija 
Į fakultetą bus priimta 50 studentų. Stojamieji egzaminai: matematika (raštu) - liepos 3 d., lietuvių k. 
(raštu) - liepos 6 d., geografija (žodžiu) - liepos 9 d. 


BIOLOGIJOS EAKULTETAS 
- Fiziologija 
- Mikrobiologija 
- Ekologija 
Į fakultetą bus priimta 30 studentų. Stojamieji egzaminai: biologija (raštu) - liepos 3 d., fizika (raštu) - 
liepos 6 d., lietuvių k. (raštu) - liepos 9 d. 


FIZIKOS-MATEMATIKOS FAKULTETAS 
- Taikomoji matematika 
- Informatika 
Į fakultetą bus priimta 30 studentų. Stojamieji egzaminai: matematika (raštu) - liepos 3 d., fizika 
(raštu) - liepos 6 d., lietuvių k.(raštu) - liepos 9 d. 


PAREIŠKIMŲ PRIĖMIMAS 
Į Vytauto Didžiojo universitetą priimami Lietuvos Respublikos piliečiai, o taip pat lietuviškai kalbantys 
piliečiai, gyvenantys už Respublikos ribų, baigę vidurinį mokslą. 
Pareiškimai priimami Kaune, Daukanto g. 28, nuo birželio 20 d. iki liepos 2 d. 15 val. Stojamieji egza- 
minai - liepos 3-9 dienomis. Priėmimas - liepos 12-13 dienomis. 


DOKUMENTAI 
Stojantieji pateikia priėmimo komisijai šiuos dokumentus: pareiškimą Rektoriui, dokumento apie baigtą 
vidurinį mokslą originalą, sveikatos pažymėjimą (forma Kr. 086-y); šešias fotonuotraukas (3x4 cm); pasą. 
Visus su priėmimu susijusius klausimus sprendžia priėmimo komisija. Informacija teikiama tel. 20-67-53. 


Rektorius 


NR. 275. PIRMASIS STOJANTIESIEMS SKIRTAS VDU LEIDINYS APIE SAVO VEIKLĄ. 
1990 M. GEGUŽĖ 


Vytauto Didžiojo universitetas = Universitas Vytauti Magni. - Kaunas: [Vytauto Didžiojo universitetas], 1990. - 7 p. 


VYTAUTO DIDŽIOJO UNIVERSITETAS (VDU) - tai 1989 metais atkurtas nepriklausomas, humani- 
tarinio fundamentalaus pobūdžio, veiklos pradžioje palyginti mažas universitetas. 

Mintis atkurti universitetą kilo 1988 metais. Šio darbo ėmėsi Lietuvos kultūros fondo klubas „Aukuras“, 
Liaudies švietimo ministerijos sudaryta Komisija bei Kauno mokslinės visuomenės sudaryta Universiteto 
Atkūrimo taryba. 1989 metų balandžio 28 dieną jungtinėje išeivijos ir Lietuvos mokslininkų konferenci- 
joje „Tautinė aukštosios mokyklos koncepcija ir Kauno universitetas“ buvo paskelbtas Vytauto Didžiojo 
universiteto Kaune Atkūrimo aktas. Liepos 4-ąją Lietuvos Aukščiausiosios Tarybos sesijoje juridiškai 

įteisintas VDU atkūrimas, o liepos 10 d. Lietuvos Ministrų Taryboje patvirtintas Atkuriamojo laikotarpio 
statutas. 

VDU - savarankiška aukštoji mokymo ir mokslo įstaiga; jis pats sudaro mokymo planus ir programas, 
nustato studijuojamų specialybių pobūdį. Universitete gali mokytis ir dirbti bet kokių įsitikinimų, religi- 
nių bei politinių pažiūrų Žmonės, - universiteto dėstytojams ir studentams garantuojama pasaulėžiūros 
ir sąžinės laisvė. 

Svarbiausias VDU tikslas yra rengti tautinės, humanistinės kultūros ir mokslo požiūriu išprususius 
absolventus, todėl humanitarinis lavinimas - neatsiejama visų krypčių ir specialybių studijų dalis, įvairias 
humanitarines disciplinas - menotyrą, pasaulio kultūrą, religijotyrą, kalbos kultūrą, užsienio kalbas ir 
kitas disciplinas pasirinktinai studijuoja visi pirmųjų dviejų kursų studentai. 

Universitetą tvarko Senatas, perėmęs funkcijas iš Atkūrimo tarybos, Rektoratas ir Priežiūros kolegija. 
Senatas sudarytas pariteto pagrindais iš Lietuvos ir išeivijos mokslininkų. Kiekvienas išeivijos mokslinin- 
kas, Senato narys, yra įsipareigojęs per sekančius septynerius metus sudaryti sąlygas nors vienam lietuviui 
ar lietuvei, žadantiems būti VDU dėstytojais, įsigyti aukštesnį mokslo laipsnį savo gyvenamame krašte. 

Universiteto klausytojai yra studentai, laisvieji klausytojai ir aspirantai. Pastarieji priimami tik 
baigę aukštąsias mokyklas. Universiteto absolventai gauna Universiteto baigimo diplomus, laisvieji 
klausytojai - pažymėjimus. 

Universitete bendrai dirba išeivijos ir Lietuvos bei įvairių tautybių kitų šalių mokslininkai. 

Pirmaisiais universiteto gyvavimo metais jame veikė Ekonomikos, Tiksliųjų ir Humanitarinių mokslų 
fakultetai, į kuriuos buvo priimti 177 žmonės. Humanitarinių mokslų fakultete lietuvių kultūros istori- 
jos, etninės kultūros ir menotyros specialybes studijuoja 68 studentai. Nuo 1990 metų rudens ketinama 
pradėti ruošti naujos pakraipos specialistus - lituanistus. Ekonomikos fakultete ekonomikos ir vadybos 
(menedžmento) bei tarptautinės komercijos mokosi 55 žmonės. Šiame fakultete taip pat steigiama nauja 
tarptautinės teisės specialybė. Tiksliųjų mokslų fakultetas, dabar turintis 54 informatikos ir taikomo- 
sios matematikos specialybių studentus, duos pradžią dviem naujiems fakultetams: Informatikos ir Fizi- 
kos-matematikos. Steigiami Biologijos bei Filosofijos-teologijos fakultetai. Taigi 1990 mokslo metus uni- 
versitetas pradės turėdamas šešis fakultetus ir keletą jau dabar veikiančių padalinių, būtent: Informatikos 
bei Vadybos mokslų centrus, šeštadieninius parengiamuosius biologijos kursus. 

Šią vasarą į Ekonomikos fakultetą bus priimta 50, į Humanitarinių mokslų fakultetą - 75, o į Informa- 
tikos, Fizikos-matematikos ir Biologijos fakultetus - po 30 žmonių. Teologiją-filosofiją pradės studijuoti 
25 studentai. 

Laukiame darbščiausių, gabiausių, kūrybingiausių studentų. 


akad. Jurgis Vilemas 
VDU Senato pirmininkas 
einantis Rektoriaus pareigas 


HUMANITARINIŲ MOKSLŲ FAKULTETAS 


Vertingiausias bet kurio specialisto bruožas - humanitarinė kultūra, todėl Humanitarinių mokslų 
fakultetas yra Vytauto Didžiojo universiteto šerdis. Ikišiolinei mokymo sistemai, planingai rengusiai spe- 
cialistus liaudies ūkiui, nerūpėjo žmogaus, asmenybės kūrimas. Todėl dabar, kaip niekad, trūksta gerų, 
išsilavinusių, savo dalyką išmanančių žmonių. Tokius žmones žadame ugdyti Humanitariniame mokslų 
fakultete. 

Šio fakulteto studentai studijuos kultūrą, suvokdami ją plačiąja prasme - kaip sąmoningą žmogaus 
veiklą ir jos rezultatus. Žmogus bus visų studijų centre, žmogus - savo kultūros kontekste. Humanistinis 
pobūdis lėmė ir konkrečias humanitarų specialybes. Pernai buvo priimti pirmieji studentai ir laisvieji 
klausytojai į lietuvių etninės kultūros, menotyros ir kultūros istorijos specialybes. Pirmieji dveji metai 
skirti humanitarinių disciplinų studijoms, kalboms mokytis. Vėliau studentai gilinsis kiekvienas į savo 
specialybę. Pasirinkę lietuvių etninę kultūrą savo studijų objektu, sužinos bendruosius bet kurios etninės 
kultūros dėsningumus, lietuvių kultūros ypatumus, nagrinės tautosaką, etnografiją, tautodailę, mitologiją, 
archeologiją, liaudies choreografiją, muziką. Daug laiko ir dėmesio bus skirta lietuvių kalbos - svarbiau- 
sios žodinės kultūros dalies studijoms, be to, lietuvių etnokultūrologui pravartu mokėti lenkų ir vokiečių 
bei anglų kalbas. 

Menotyrininkai gilinsis į audiovizualinių arba sinkretinių menų teoriją arba atskirai į regimuosius 
(dailė) ar girdimuosius (muzika) menus. Jiems planuojama dėstyti naujus semiotikos, komunikacijos 

teorijos, muzikos terapijos ir kitokius kursus. Kadangi menotyra - labai plati disciplina, joks menoty- 
rininkas negali vienodai gerai išmanyti visų meno sričių, todėl specializacija būtina. Siūlant vyresniųjų 
kursų studentams vieną ar kitą meno sritį, bus atsižvelgiama į jų pageidavimus. 

Dėl pernelyg didelės specializacijos kiekvienas kultūros srities žinovas atsidūrė tarsi kokiame narvelyje. 
Dažnai jis gerai supranta savo darbo barus - muziką, dailę, literatūrą, bet mažai tenutuokia apie kitus 
kultūros dalykus. Todėl nūnai būtina sieti įvairias disciplinas. Svarbus atskirų kultūros sričių tarpusavio 
ryšys, lietuvių kultūros vieta pasaulinės kultūros kontekste. Šiandien svarbiau ne skaidyti kultūrą į sude- 
damąsias dalis, bet jungti tas dalis į visumą, aprėpiančią visos epochos ar laikotarpio meną, atspindintį 
to laiko dvasią. Tą galėtų padaryti tik išprusę kultūros istorikai. Jų laukia itin didelis darbas - parašyti 
lietuvių kultūros istoriją. 

Šiais metais Senato sprendimu bus priimti 25 studentai į naują Humanitarinių mokslų fakulteto speci- 
alybę - lietuvių filologiją (kalbą ir literatūrą). Ši specialybė yra ne vienoje Lietuvos aukštojoje mokykloje. 
Numatoma, kad šio universiteto lituanistų rengimas bus šiek tiek skirtingas. Čia studentai galės klausytis 
tokių specialybės kursų, kurie kitur kol kas nedėstomi, be to, turės nemažas galimybes pasirinkti pačius 
įvairiausius šalutinius mokslus - nuo kultūrinės antropologijos iki kompiuterių. 

Kokią specialybę bepasirinktų humanitarai, jie turės susipažinti ir su kitų specialybių disciplinomis, 
nes baigus studijas universitete, jiems gali tekti dirbti įvairiausius darbus. Profesionalių tautosakininkų, 
etnografų, menotyrininkų ir kultūros istorikų reikia mokslo įstaigoms, redakcijoms, aukštosioms ir vidu- 
rinėms mokykloms, visų lygių institucijoms nuo miesto savivaldybės iki ministerijos. 

Vytauto Didžiojo universiteto absolventai įprastiniu būdu į darbavietes nebus skirstotomi, jų būsimą 
karjerą nulems tik universitete įgytos žinios, darbo įgūdžiai ir mokėjimas bendrauti su žmonėmis. 


doc. Joana Ratkevičiūtė-Misevičienė 
doc. Alvydas Butkus 
doc. Vladas Žulys 


EKONOMIKOS MOKSLŲ FAKULTETAS 


Šiandien jau visiškai aišku, kad nepriklausomos Lietuvos ūkio modelis - įvairiomis nuosavybės formo- 
mis pagrįsta, rinkos sąlygomis funkcionuojanti ekonomika. Sėkmingai organizuoti tokio ūkio bei atskirų 
jo posistemių (įmonių, organizacijų, bendrijų, asociacijų ir t. t.) veiklą gali tik ekonomistai, gerai išma- 
nantys rinkos mechanizmą, efektyvią finansų, investicijų, kreditų politiką, marketingo naujoves, įsisavinę 
naujausius valdymo metodus. Deja, iki šiol, rengiant ekonomistus, būtent šiems dalykams buvo skiriamas 
mažiausias dėmesys. Kitaip yra studijuojant Vytauto Didžiojo universiteto Ekonomikos fakulteto ekono- 
mikos ir vadybos specialybę: minėtos disciplinos sudaro studijų pagrindą. 

Kita šio fakulteto specialybė - tarptautinė komercija. Lietuvos ekonomikos suklestėjimas, tuo pačiu 
ir Respublikos žmonių gyvenimo lygio žymesnis pakilimas įmanomas tik plečiant ekonominius ryšius su 
kitomis, ypač Europos, šalimis, įsijungiant į tarptautinio darbo pasidalijimo sistemą. Tarptautiniai ekono- 
miniai ryšiai - specifinė ekonominės veiklos sfera. Plečiant ryšius pirmiausia būtina remtis giliomis teo- 
rinėmis žiniomis, gerai išmanyti pasaulinę ekonomiką, tarptautinius valiutinius ir kreditinius santykius, 
tarptautinę konjunktūrą ir marketingą, tarptautinius pervežimus, užsienio ekonominių ryšių teisę ir t. t. 

Pažymėtina, kad Vytauto Didžiojo universitetas - pirmoji aukštoji mokykla Lietuvoje, kuri pradėjo 
rengti šių specialybių studentus. Absolventai dirbs įmonių ekonominės strategijos formavimo tarnybose, 
marketingo padaliniuose, valdymo sistemų organizacinio projektavimo firmose, užsienio prekybos orga- 
nizacijose, Lietuvos prekybinėse atstovybėse kitose valstybėse. Tie, kuriems prie širdies organizacinis 
darbas, galės vadovauti pirminiams padaliniams (gamybiniams barams, pamainoms ir pan.). 

Jei padirbėję keletą metų įmonėse bei organizacijose absolventai panūs vadovauti ir nuspręs tapti 
profesionaliais vadovais (menedžeriais), tai specialioms podiplominėms studijoms jie bus priimti į vei- 
kiantį prie fakulteto Vadybos mokslų centrą, kuriame studijuos specifines disciplinas. Beje, šis Centras dar 
šiemet išleis pirmąją profesionalių vadovų laidą. 

Ateityje fakultete bus pradėti ruošti tarptautinių santykių ir tarptautinės teisės specialistai. Šios spe- 
cialybės grupė sudaroma iš VDU studentų, jau baigusių 2 kursus ir ketvirtojo semestro pabaigoje greta 
eilinių egzaminų išlaikiusių specialius testus. Būsimieji Lietuvos diplomatai turės gerai išmokti anglų 
kalbą, pakankamai gerai kalbėti kita užsienio kalba ir išstudijuoti apie 50 tarptautinės teisės, diplomatijos, 
Lietuvos vidaus teisės ir kitokių humanitarinių, istorinių, ekonominių disciplinų. Taigi šių studentų laukia 
labai kruopštus darbas. 

Efektyvios ekonominės sistemos sukūrimas - vienas svarbiausių nepriklausomos Lietuvos uždavi- 
nių. Todėl visus, kuriuos domina ekonomika, vadyba, komercija, diplomatija, kviečiame stoti į Vytauto 
Didžiojo universiteto Ekonomikos mokslų fakultetą. 


prof. Povilas Zakarevičius 
doc. Juozas Šatas 


FIZIKOS-MATEMATIKOS FAKULTETAS 


Sprendžiant praktiškus fizikos ar technikos uždavinius, paprastai neįmanoma rasti tikslaus, griežto 
sprendimo. Tokiu atveju skaičiuojama apytiksliai. Čia yra du keliai. Einant vienu keliu, iš karto pasitel- 
kiamas kompiuteris, problemas sprendžiame skaičių lentele arba grafiku. Pasirinkus kitą kelią, uždavinio 
atsakymas yra apytikslė formulė. Šiuo atveju kompiuteris gali būti ir nereikalingas, gali pakakti paprasto 
kalkuliatoriaus. Apytikslėje formulėje slypi daugiau informacijos, todėl ji paprastai vertingesnė už skaičių 
lentelę arba grafiką. 

Studijuojantys taikomąją matematiką išmoks visus plačiausiai naudojamus apytikslius matematikos 
metodus. Tuo pačiu taikomosios matematikos studentai gerai mokės naudotis kompiuteriais. 

Mechanika, kaip fizikos šaka, yra daugelio technikos problemų centre. Kompiuterių informacijos įra- 
šymo-skaitymo įrenginiuose svarbu žinoti, koks yra slėgis oro plėvėje tarp magnetinės galvutės ir besi- 
sukančio magnetinio disko, kaip virpa galvutė, kai šalia jos tas diskas sukasi. Projektuojant automobilį, 
laivą ar lėktuvą, būtina žinoti, kokia jėga oras ar vanduo priešinasi šių mašinų judėjimui. Statybininkui ar 
mašinų gamintojui reikia mokėti apskaičiuoti sijos ar plokštės įlinkius ir gauti atsakymą į klausimą, ar šios 
konstrukcijos nesuluš. Į panašius klausimus gali atsakyti tik mechanikos specialistas. Tam jis turi gerai 
išmanyti matematiką, mokėti naudotis kompiuteriais. 

Kita tiksliųjų mokslų fakulteto specialybė - taikomoji fizika. Ji nagrinėja daug problemų. Tai - naujų 
technologijų bei medžiagų kūrimas, naujos energijos rūšys, intensyvus plazmos panaudojimas. Čia įeina 
ir biofizika su visais jai būdingais tyrimo objektais bei kosminės technologijos. Itin domimasi aukšta tem- 
peratūrinio superlaidumo problema ir specifinėmis elektrinėmis, mechaninėmis bei optinėmis medžiagų 
savybėmis. 

Nors studijų metais ir pasirinksite vieną iš minėtų specialybių, tačiau per visą studijų laiką įgysite gerą 
universitetinę tiksliųjų mokslų specialisto išsilavinimą. Baigę studijas, būsite plataus profilio specialis- 
tai, galėsite dirbti mokslo įstaigose, konstravimo biuruose, gamyklose. Bet svarbiausia, kad bendraudami 
tarpusavyje ir su dėstytojais, vedami noro mokytis, suprasti ir paveikti pasaulį, jūs formuosite mokslinę 
pasaulėžiūrą - ruošitės savarankiškam gyvenimui. Mąstančiai asmenybei žymiai lengviau išlikti teisingai 
ir dorai sudėtingomis gyvenimo sąlygomis. 

Jei norite bendrauti su gabiais studentais, „sergančiais“ fizika, chemija, matematika, siekiančiais ieškoti 
ir kurti, kviečiame studijuoti tiksliuosius mokslus Vytauto Didžiojo universitete. 


prof. Romas Vaišnys (JAV) 
prof. Liudas Pranevičius 
prof. Vytautas Paliūnas 


TEOLOGIJOS-FILOSOFIJOS EAKULTETAS 


Ši aukštojo mokslo institucija buvo įsteigta Lietuvos Universitete 1922.IV.12. 

1927.1X.27 jis buvo įrašytas į Lietuvos ir Šv. Sosto konkordatą. Fakultetui buvo suteikta teisė šalia Uni- 
versiteto baigimo diplomo teikti dar licenciato ir daktaro laipsnius. 

Šis Teologijos-filosofijos fakultetas, kaip VDU dalis, veikė iki 1940 m. Rusams užėmus Lietuvą, fakul- 
tetas buvo uždarytas. Tačiau 1940.X.1 Teologijos fakulteto skyrius pradėjo veikti Kauno tarpdiecezinėje 
kunigų seminarijoje ir tapo sui iuris, tiesiogiai priklausantis Studijų Kongregacijai. 1984.X.8 Kongregacija 
patvirtino naują Fakulteto statutą. 

Lietuvai praradus laisvę ir nepriklausomybę, prieš visą tautą buvo vykdoma genocido ir nutautinimo 
politika, siautėjo valstybinis ateizmas, nuožmus Bažnyčios varžymas, kultūros ir tradicijų naikinimas, 
melas ir veidmainystė. Visa tai pažeidė mūsų tautos šaknis. Per penkis dešimtmečius užsitęsusi sovietinė 
okupacija ne tik sužlugdė krašto ekonomiką ir gamtą, bet deformavo ir žmonių dvasią. Ateizme išauklėta 
karta prarado dorą, orumą, tikrąją meilę ir tikėjimą. Krašte dešimtys tūkstančių fizinių ir dvasinių palie- 
gėlių, apleistų senukų ir kitokių moralinių ligonių. 

Musų tautos šaknys - religinis gyvenimas. Ir kol tas religinis gyvenimas vykdė savo šaknų funkciją, tol 
mūsų tauta klestėjo, žydėjo ir nešė gražiausius vaisius. 

Šiandien, kai vyksta persitvarkymas, mes džiaugiamės gėrėdamiesi, kad mūsų religinės šaknys dar 
gyvos. Ir mes žinome, kaip sakė J. E. Kard. V. Sladkevičius, „kad mūsų tauta, turėdama šitas religines šaknis, 
vėl atsigaivins, vėl pasipuoš naujais lapais, naujais žiedais, naujais pumpurais“. 

Atkūrus VDU, atsirado ne tik galimybė, bet ir reikalas atkurti ir Teologijos-filosofijos fakultetą. Tiek 
visuomenė, tiek ir Lietuvos valdžia įsitikino, kad šalia tautinio atgimimo yra būtinas ir dvasinis prisikėli- 
mas. Todėl yra atstatomos bažnyčios, leidžiama dėstyti religiją ir veikti ideologinėms jaunimo ir suaugu- 
sių organizacijoms. Ypač šiems pastariesiems tikslams kaip tik turi pasitarnauti atkuriamas Teologijos-fi- 
losofijos fakultetas. Jo tikslas paruošti pasauliečius teologijos ir filosofijos specialybėms, į minėtą fakultetą 
bus priimami abiejų lyčių asmenys. Mokslas tęsis 5 metus. Pirmaisiais metais bus daugiau kreipiamas 
dėmesys į filosofines disciplinas, be kurių gilesnės teologinės studijos yra neįmanomos. Vėliau šalia teolo- 
ginių disciplinų bus dėstoma psichologija, pedagogika, bažnyčios istorija, religijų istorija ir kitos su jomis 
glaudžiai susijusios disciplinos. 

Ateityje fakultetas teiks licenciato ir daktaro laipsnius. Baigę Teologijos- filosofijos fakultetą, galės dar- 
buotis religinėse organizacijose bei spaudoje ir sėkmingai dėstyti religiją mūsų mokyklose. 


Kun. prof. Vytautas Butkus 
INFORMATIKOS FAKULTETAS 


Dvidešimtojo amžiaus paskutiniuosius du dešimtmečius ateities istorikai tikriausiai pavadins informa- 
tikos technikos ir technologijos suklestėjimo dešimtmečiais. Išsivysčiusiose pasaulio šalyse informacijos 
apdorojimo industrijai skiriama per 10 procentų bendrojo nacionalinio produkto - daugiau nei bet kuriai 
kitai pramonės šakai. Jau 1988 m. JAV turėjo per 50 milijonų personalinių kompiuterių. 

Nors Lietuvos atsilikimas nuo išsivysčiusių šalių informatikos didžiulis, tačiau akivaizdu, kad savaran- 
kiškam Lietuvos ūkiui ir visoms gyvenimo sferoms reikės vis daugiau naujausios informatikos technikos. 
Stokodami gausių žaliavų, energijos šaltinių, turėsime orientuotis į intelektualios produkcijos gamybą. 
Todėl be kompiuterių, efektyvių informacijos apdorojimo technologijų neišsivers ne tik pramonė ar 
buitis, bet ir dvasinio gyvenimo sferos - kultūra, švietimas, menas. 

Informatikos fakultetas Vytauto Didžiojo Universitete įkurtas ne tam, kad paruoštų aukštos kvalifika- 
cijos, bet siauro profilio informatikos specialistus. Universitetinio mokymo tikslas - ne tik suteikti įvairia- 
lypes žinias, bet ir ugdyti laisvą, kūrybingą asmenybę, suvokiančią savo buvimo tautoje, pasaulyje prasmę 
ir atsakomybę. Savo žinias ir patirtį studentams pasiruošę perduoti žymiausi Lietuvos Mokslų akademijos 
ir aukštųjų mokyklų profesoriai, taip pat geriausi mūsų tautiečiai iš užsienio universitetų. 

Prie fakulteto veiks Informatikos aukštųjų studijų mokykla. Tai Lietuvos aukštojo mokslo naujovė. 
Šioje mokykloje pagal Vakarų pavyzdį bus ruošiami aukščiausios kvalifikacijos informatikos specialistai — 
magistrai ir mokslų daktarai. Talentingiausiems šios mokyklos klausytojams atsivers ir Vakarų universi- 
tetų durys. 

Kas bus būdinga informatikos mokslui Vytauto Didžiojo universitete? Juk dažnai informatikos specia- 
listus tapatina su programuotoju, aptarnaujančiu geresnį ar blogesni kompiuterį. Mūsų tikslas - paruošti 
ne tik informatiką-programuotoją, bet ir informatiką-kūrėją, sugebantį įvairioms kompiuterinėms sis- 
temoms suteikti intelekto savybes. Toms sistemoms, be kurių pagalbos žmogus jau nepajėgia aprėpti 
daugialypės informacijos srauto ir priimti optimalius sprendimus ne tik kosmose ar atominėje elektrinėje, 
bet ir operacinėje, šiuolaikinėje bibliotekoje ar mokslo paslapčių pasaulyje. 

Kviečiame atgimstančios Lietuvos abiturientus studijuoti informatikos paslaptis ir linkime sėkmės 
laikant stojamuosius egzaminus. 


prof. Vytautas Kaminskas 
BIOLOGIJOS EAKULTETAS 


Biologijos fakultete numatoma ruošti biologus ir ekologus. Pirmiausia jie privalėtų sugebėti įžvelgti ir 
formuluoti savo srities problemas bei uždavinius, mokėti taikyti šiuolaikinius fizikinius-cheminius ir bio- 
loginius tyrimo metodus savo srityje, turėti ne tik gerą profesinį, bet ir fundamentalųjį bei humanitarinį 
išsilavinimą. 

Fakultete numatomos šios specialybės: 


DoKUMENTAI 


Fiziologija: molekuliniai ir ląsteliniai procesai, informacijos skleidimas ląstelių bei audinių lygyje, 
informacijos apdorojimas ląstelių tinkluose; audinių, organų, organizmo fiziologija biokibernetiniu 
požiūriu. Praktinio taikymo sritys: bioinžinerija, dirbtinio intelekto kūrimas, klinikinė fiziologija. 

Mikrobiologija su taikymu biotechnologijoje: mikroorganizmų panaudojimas biologiškai aktyvių 
junginių (hormonų, fermentų, amino rūgščių, antibiotikų) pramoninei sintezei, bioinžinerijoje, anaerobi- 
škame ir aerobiškame užterštų vandenų valyme. 

Ekologija: aplinkos būsenos kiekybinis tyrimas, monitoringas, aplinkos būsenos modeliavimas ir jos 
elgsenos prognozė; žmogaus, vandens telkinių, dirvožemio ekologija; nenaudingų atliekų saugojimas bei 
panaudojimas. 

Specialistų ruošimas bus dviejų pakopų: pirmų šešių semestrų mokymo plane numatomas funda- 
mentalių gamtos mokslų, biologijos, humanitarinių mokslų dėstymas ir kalbų mokymas pagal vienodą 
mokymo planą visų specialybių studentams. Pagrindinis dėmesys šių studijų metu bus skiriamas biolo- 
ginėms disciplinoms. 

Antroji pakopa tęsis dar keturis semestrus: ketvirtame, penktame kursuose studentai gilinsis į vieną iš 
trijų, jų pasirinktą specialybę. Šių studijų ypatumas - specialūs kursai ir darbas įvairių mokslo įstaigų bei 
firmų laboratorijose, kursiniai projektai ir diplominis darbas. 

VDU ruoš naujos pakraipos biologus, kurie itin reikalingi nepriklausomai Lietuvai. 


doc. Mindaugas Venslauskas 


NR. 276. ALGIRDO AVIŽIENIO APLINKRAŠTIS VDU sENATORIAMS UŽSIENYJE. 
1990 M. GEGUŽĖS 21 D. 


AAA, f. 5, ap. 4, b. 33, 1. 8. Mašinraštis. Kopija. 
[Blanko duomenys: 


University of California, Los Angeles 


(1990.05.22) 

Computer Science Department 

School of Engineering and Applied Science 
Los Angeles, California 90024-1596 

U.S.A. 


1990.05.21 


Vytauto Didžiojo Universiteto 
Atkuriamojo Senato Nariams 
Už Lietuvos Ribų 


Gerbiamieji kolegos, 


Virš 20 VDU Senato narių, gyvenančių už Lietuvos ribų, ruošėsi vykti į Senato posėdį Kaune, tačiau 
Sovietų Sąjungos konsulatai neišdavė vizų. Telefonu pasitarę su Lietuva, nutarėme posėdį vykdyti dvie- 
jose vietose: Kaune ir Čikagoje. 

Čikagoje posėdis vyks Jaunimo centro patalpose, jo surengimą tvarko prof. Bronius Vaškelis. Su šiuo 
laišku siunčiu Jums siūlomą darbotvarkę, kurią susirinkę galėsime pakeisti ar papildyti. 

Nuoširdžiai kviečiu atvykti į VDU Senato posėdį ir savo darbu parodyti solidarumą mūsų kolegoms 
Sovietų Sąjungos užblokuotoje Lietuvoje. 


[Parašas] 
Algirdas Avižienis 

NR. 277. ALGIRDO AVIŽIENIO RAŠTAS VDU SENATORIAMS LIETUVOJE. 
1990 M. GEGUŽĖS 22 D. 


AAA, f. 5, ap. 4, b. 37, 1. 2-5. Rankraštis, originalas 
[Blanko duomenys:] 
University of California, Los Angeles 
(1990.05.22) 


Computer Science Department 

School of Engineering and Applied Science 
Los Angeles, California 90024-1596 

U.S.A. 


VDU Atkuriamojo Senato Posėdžiui Kaune 
(per prof. Kazį Almeną) 


Gerbiamieji kolegos, 


Virš 20 Senato narių, gyvenančių už Lietuvos ribų, ruošėsi vykti į posėdį, tačiau iš jų tik prof. Kaziui 
Almenui tepavyko gauti vizą. Teatstovauja jis ir kiti Kaune dabar jau viešintys nariai mus visus. Negalė- 
dami atvykti į Kauną, mes gegužės 25-27 dienomis renkamės Čikagoje. Ten aptarsime, kaip mes galime 
įsijungti į VDU darbą ir paruošime Jums keletą konkrečių pasiūlymų. Kolega Almenas atveža mūsų posė- 
džio darbotvarkę - prašome ir Jus aptarti tuos pačius klausimus, ir per jį, bei per kitus dabar Lietuvoje 
viešinčius VDU Senato užsienio narius pranešti mums savo pasiūlymus ir nutarimus. 

Aš pats asmeniškai nuoširdžiai dėkoju VDU Senato nariams Lietuvoje ir už Lietuvos ribų už Jūsų 
raginimą būti kandidatu į VDU rektorius rinkimuose ir už Jūsų balsus rinkimuose. Jei būsiu išrinktas, aš 
dėsiu visas pastangas atvykti į Lietuvą ir išpildyti savo įsipareigojimą sekančių 1990-91 akademinių metų 
bėgyje. 

Ypatingai prašau Jus aptarti tuos darbus, kuriuos aš išvardinau savo gegužės 1 dienos laiške VDU 
Senato nariams Lietuvoje. Prašau pranešti man Senato nuomones, rekomendacijas, ir, svarbiausiai, Jūsų 
pasiūlymus. Vienas iš svarbiausių klausimų yra VDU Senato augimas. Aš manau, kad yra būtina į Senatą 
kviesti daugiau užsienio universitetuose dirbančių profesorių, nes pirmųjų mūsų žingsnių metu ne visus 
norinčius ir galinčius padėti pajėgėme pasiekti ir įjungti į šį darbą. Prašau aptarti, kaip Senato papildymo 
procesas turėtų vykti ateityje. Kolega Almenas atskirai Jums perduos mano pasiūlymą pirmajam Senato 
sudėties papildymui nariais iš užsienio. Aš manau, kad taip pat yra labai svarbu VDU Senatą sistematingai 
papildyti naujais nariais iš Lietuvos, ypač pabrėžiant jau dėstomų mokslo šakų stiprų atstovavimą. 

Aš esu įsitikinęs, kad Vytauto Didžiojo universitetas gali ir turi tapti Lietuvos aukštojo mokslo tobu- 
linimo židiniu, kuriame įvyks mūsų visų - ir dirbančių Lietuvoje, ir už Lietuvos ribų - žinių, patirties, ir 
siekimų sintezė. 

Savo ir visų šiandien ne Lietuvoje esančių VDU Senato narių vardu linkiu Jums daug sėkmės ir bega- 
linės ištvermės pikto kaimyno užblokuotoje mūsų Tėvynėje. 

Tebūna mūsų posėdžiai Kaune ir Čikagoje vienas, dvasioje vieningas, Atkuriamojo Senato pilnutinis 
posėdis, viršijąs Sovietų Sąjungos kultūrinę blokadą. 

Giliai tikiu, kad nepriklausoma Lietuvos Respublika jau grįžta į laisvų pasaulio valstybių šeimą, ir 
laukiu progos drauge su Jumis dirbti Jos naudai ir Jos žmonių gėrybei. 


Algirdas Avižienis 
1990.05.22 


Pasiūlymas VDU Senato posėdžiui Kaune 


Šia proga aš noriu pasiūlyti Jums VDU Senatą papildyti šešiais nariais - penki iš jų liko kandidatais 
per praėjusius rinkimus Čikagoje, o šeštojo — prof. A. J. Greimo tada nepavyko pasiekti. Aš siūlau į Senatą 
išrinkti profesorius: Adolfą Damušį, Joną Genį, Algirdą J. Greimą, Vytautą Kavolį, Violetą Kelertienę ir 

Tomą Remeikį. Prašau Jus nustatyti, kaip šie kolegos ir kiti kandidatai ir iš Lietuvos, ir iš užsienio gali tapti 
Senato nariais, ir kaip Senato augimo procesas turėtų vykti ateityje. 


Algirdas Avižienis 
1990.05.22 


P. S. Šį pasiūlymą perduoti prašau kolegą Kazį Almeną. 


NR. 278. RIMO VAIšNIO POKALBIS SU ALDONA KIBIRKŠTIENE. 
1990 M. GEGUŽĖS 24 D. 


Į kalną reikia kopti / Aldonos Kibirkštienės pokalbis su Rimu Vaišniu. In Kauno tiesa. 1990 05 26. Nr. 111, p. 2. 


Į kalną reikia kopti 


Jau trečias mėnuo Vytauto Didžiojo universitete darbuojasi mūsų tautietis iš Jungtinių Valstijų, Jeilio 
universiteto (Niū Havene) profesorius Rimas VAIŠNYS. Politechnikos instituto auditorijoje šio profeso- 
riaus paskaitų mielai klausosi ir būsimieji automatikos specialistai. Susitikome su profesorium ankstyvą 
rytą, žadėjusį mokslininkui įtemptą darbo dieną: paskaita, VDU Senato posėdis, susitikimas su aspiran- 
tais, pokalbis Medicinos akademijoje... 


- Profesoriau, buvote užsukęs redakcijon perduoti kauniečiams sveikinimų nuo studentų, surengusių 
Jeilyje demonstraciją Lietuvos Nepriklausomybei paremti. Šia akcija Jūsų studentai išreiškė pagarbą gim- 
tinėje viešinčiam lietuviui profesoriui ir jo kraštiečiams? 

- Žinodami, kur esu, studentai man mielai telefonu perdavė lietuvių tautą palaikančius ir tvirtybės 
linkinčius sveikinimus. Bet jų tikslas buvo kur kas kilnesnis: Amerikos jaunimas negali ir nenori būti 
abejingas tautos, panorusios tapti laisva ir nepriklausoma, likimui, ir tai svarbiausia. Džiaugiuosi, jog esu 
Lietuvoje tokiu istoriniu, nors tautai ir nelengvu, metu Respublikos parlamento sprendimai drąsūs ir 
norisi tikėti, jog tolesnius jo žingsnius lydės politinė išmintis. 

Kol kas labai sunku Lietuvos žmonėms, ekonominė blokada, Maskvos spaudimas jiems - didelis išban- 
dymas. Amerikos lietuviai visa širdimi su savo tauta, su Lietuvos siekiais. 


- Svečiui gal nepasirodys keista, kad dabar tiek daug politikuojame. Bet Jums, profesoriau, studentiškoj 
auditorijoj bendraujant su Lietuvos jaunimu, tikriausiai kyla ir kitokių minčių. Pavyzdžiui, kuo skiriasi 
mūsų studentai nuo amerikiečių? 

- Bendrauti su jaunimu bandau kiek kitokiu stiliumi, negu čia įprasta, studentams tai priimtina, įdomu. 
Dėstydamas Vytauto Didžiojo universiteto pirmakursiams fizikos kursą, pastebiu: matematikoje jie stip- 
resni už mūsiškius, Jeilyje gyvenančius. Tarp gabiausiųjų skirtumas mažas. Reikia tik džiaugtis, kad tokių 
gabių jaunų žmonių būrys universitetan susirinkęs. Sunkiau jiems sekasi ieškoti bendros kalbos su kom- 
piuteriais. Ir vyriškoji studentų pusė čia labiau vyrauja (tikslieji mokslai!); Amerikoje šito, pavyzdžiui, 
nepastebėsi... 

- Iš šalies žiūrint geriau matosi lietuviškos aukštosios mokyklos bėdos. 


- Politechnikos institute lankiausi kai kurių savo kolegų paskaitose, esu patenkintas jų kūrybiškumu. 
Tiesa, dėsto jie kitaip negu tai darau aš, bet neturėčiau primesti jiems savąjį stilių! Esu girdėjęs, jog ir čia 
yra dėstytojų, tik „atpilančių“ paskaitas, netrūksta studentų, kuriems niekas neįdomu. Man atrodo, svar- 
biausia sudaryti sąlygas, kuriose kiekvienas galėtų išbandyti savo intelektualinės jėgas - tiek studentas, 
tiek dėstytojas. 

- Atvykote į Vytauto Didžiojo universitetą kaip jo Senato narys. Garbė jais būti suteikta labiausiai 
nusipelniusiems mokslininkams... 

- Yra toks amerikeičių populiarus posakis: „Kodėl žmonės lipa į kalną? Todėl, kad jis ten yra?“ Vytauto 
Didžiojo universitetas atkurtas. Jis, nors ir nelabai tvirtus žingsnius žengdamas, gyvuoja. Taigi, būti tarp 
tų, į kalną kopiančių, universitetui kuo nors padėti galinčių, man didelė garbė. Ar Vytauto Didžiojo vardu 
pavadinta Alma Mater šlovė pasklis toli už Lietuvos ribų, kalbėti šiandien ankstoka. Tik viena negin- 
čijama: padėti jam tokiu tapti gali du dalykai - geras specialistų parengimas ir aukšto lygio mokslinė 

veikla. Dėl VDU struktūros, materialinių reikalų gal ir nereikia per daug ginčytis: kur kas svarbiau idealai, 
kuriuos universitetas bando įgyvendinti. Ar jis taps institucija, suteikinačia studentui galimybę dvasiškai 
ir intelektualiai vystytis, augti jam ne tik kaip būsimam specialistui, bet ir žmogui. Kokybė plačiąja prasme 
išgarsina mokslo šventovę. Šitai kaip Senato narys aš visada jausiu pareigą priminti sau ir kolegoms. 

- Jeigu VDU ieškotumėte sąsajų su Jeilio universitetu, ar pavyktų jų surasti? 

- Amerikos aukštojo mokslo sistema visai kitokia. Antai mokyklą baigęs moksleivis (amerikietišku 
terminu jis jau studentas) stoja į koledžą, įgyja bakalauro laipsnį. Baigęs gali dirbti, gali ir toliau univer- 
sitete siekti magistro ar daktaro laipsnio. Yra apie 3 000 koledžų ir universitetų, kiekvienas jų tvarkosi 
pagal savo statutą, vidaus nuostatus. Įvairus šių aukštųjų mokyklų finansavimas: valstybiniai, privatūs ir 
miestų universitetai. Valstybinis gauna paramą iš valstybės, o štai privačiame universitete mokestis vien 
už mokslą pašoka iki 200 tūkst. dolerių per metus. 

Geriausi Amerikos universitetai - tarptautinės aukštosios mokyklos, kviečiančios jaunimą iš viso 
pasaulio. Beje, jaunimas iš kart mėgina stoti į kelis universitetus - į vieną kurį vis tiek nusišypso laimė. Jei 
studentas labai gabus ir sėkmingai įveikia visus konkursus, atleidžiamas nuo bet kokių mokesčių, gauna 
visą išlaikymą. Aukšto lygio universitetai (koks yra ir mūsiškis) šią lengvatą taiko ir užsieniečiams. 

- Ar galima pasvajoti, jog ir Lietuvos jaunimui yra galimybių praverti Amerikos universitetų duris? 

- Noriu pakviesti gabius jaunuolius pabandyti laimę. Studentai labai domisi įstojimo sąlygomis, 
mokymo procesu JAV. Nors tai loterija, bet kodėl gi joje nedalyvauti? Taigi, sąlygos. Pirmiausia, prieš 
metus iki studijų pradžios testo pagalba reikia išlaikyti egzaminą, įvertinantį anglų kalbos mokėjimą. (Šį 
testą užsieniečiai gali gauti bet kurios šalies JAV ambasadoje). Dauguma universitetų reikalauja, kad būtų 
pateikiamos 3-4 asmenų rekomendacijos, užpildoma anketa, kurioje būsimasis studentas apibūdina savo 
siekius. Taip pat reikia pateikti testavimo, nustatančio gabumus ir žinias, rezultatus. Čia irgi ambasados 
pasiruošusios ateiti į talką. Beje, nors mokslo metai prasideda rugsėjo pradžioje, visus dokumentus būtina 
pateikti iki sausio pradžios. Balandžio mėnesį jau žinai, ar esi priimtas. Panašūs konkurso barjerai laukia 
ir aspirantų. 

- Tikėkimės, jog ir iš mūsiškių moksleivių atsiras norinčių tapti JAV aukštųjų mokyklų studentais. O 
Jums, profesoriau, linkime geriausios sėkmės užbaigiant viešnagę gimtinėje. 


Kalbėjosi Aldona KIBIRKŠTIENĖ 
„K.t.“ korespondentė 


Edmundo KATINO [daryta R. Vaišnio] nuotrauka 


NR. 279. VDU REKTORIAUS RINKIMŲ UŽSIENYJE PROTOKOLAS. 
1990 M. GEGUŽĖS 24 D. 


AAA, f. 5, ap. 4, b. 40, 1. 26. Mašinraštis, originalas. 
1990.5.24 
VDU rektoriaus rinkimų balsų skaičiavimo komisijos 
PROTOKOLAS 


Rektoriaus pareigoms užimti kandidatavo Algirdas Avižienis. VDU Senato nariams, gyvenantiems 
užsienyje, išsiųsta 44 balsavimo biuleteniai. 1990.V.23 gauta 31 biuletenis: 30 balsavo „taip“ ir 1 - „ne“. 
1900.V.24 gauta 6 biuleteniai: visi 6 - „taip“. Iš viso balsuota: 36 „taip“ ir 1 „ne“. 


Priede: gautieji biuleteniai 


Algis Norvilas [parašas], Arūnas Liulevičius [parašas], Bronius Vaškelis [parašas] 


DoKUMENTAI 


NR. 280. VDU SENATO SEPTINTO POSĖDŽIO PROTOKOLAS. 
1990 M. GEGUŽĖS 24 D. 


VDU archyvas, f. 1, ap. 1, b. 16, 1. 84-86. Rankraštis, originalas. 


1990.05.24 
Nr. 7 [17] 


Darbotvarkė: 

1. Rektoriaus rinkimų biuletenių skaičiavimas (vokas atidaromas) 
2. Statuto pataisų svarstymas (VDU Atkuriamojo laikotarpio) 

3. Stojamųjų egzaminų komisijų pirmininkų tvirtinimas 

4. Globėjų tarybos sudarymas 

5. Einamieji reikalai?!? 

Statuto pataisytą projektą skelbia prof. S. Masiokas. Vyksta diskusijos (Galutinis, t. y. pataisytas varian- 
tas VDU Statuto pridedamas). 

Senato nariai posėdyje: prof. R. Vaišnys, prof. K. Almenas ir prof. V. Doniela (Australija) - VDU svečiai, 
VDU Senato išeivijoje nariai. 

Svarstant Statuto pataisas kalbėjo prof. A. Smailys, akad. V. Statulevičius, doc. G. Kostkevičius, 
doc. V. Vaičiuvėnas, doc. M. Venslauskas, prof. V. Paliūnas, prof. E Bukauskas, doc. J. Šatas, prof. R. Baltru- 
šis, doc. K. Stoškus. 

Rektorius renkamas ne rečiau kaip 3 m. Negalima leisti, prof. A. Smailio nuomone, kad dekanais galėtų 
būti žemesnio laipsnio, kaip mokslų daktaras, profesorius. 

Prof. V. Paliūnas siūlo reikalavimus dėl laipsnių sumažinti. 

Akad. V. Statulevičiaus nuomone, reikia laikytis Statute numatytų reikalavimų - dekanais turi būti 
mokslų daktarai. 

Akad. J. Vilemas - palikti reikalavimą - dekanai, profesoriai, mokslų daktarai. Palikti Statuto 15 straipsnį 
nepakitusį. Po vienerių metų bus docentai pervedami į daktarus - susilygins kažkuriame etape. 

Prof. A. Smailys - VDU-te visada dekanai buvo mokslų daktarai. Dekanas - tai ne ūkininkas, 
komandoras. 

[Svarstymo tęsinys]. Prorektoriai dabar nebebus renkami (pagal naują nutarimą), tačiau šis klausimas 
vėl sukėlė diskusijas dėl prorektoriaus rinkimų ar skyrimo. Buvo nutarta skirti, o Senatas tvirtina. Jei 
Senatui pretendentai nepatiks, Senatas jų netvirtins (Lietuvoje esantys nariai). 

Prof. R. Baltrušis - prorektorius, rektorių tvirtina prezidentas. 

Doc. A. Karoblis - reikia padaryti apatinę ribą sprendimams - nemažiau pusės Senato narių. Rektorius 
kas metai padaro ataskaitą (annual report). 

Nutarta: sudaryti redakcinę kolegiją statutui užbaigti. 

Siūloma: į komisiją papildomai įtraukti doc. A. Butkų ir doc. J. Šatą galutinei VDU Atkuriamojo Statuto 
redakcijai. 


Globėjų tarybos reglamentas buvo labai išsamiai svarstomas, detalizuojamas, svarstymas užtruko labai 
ilgai. 

Lėšos panaudojamos globėjų tarybai pritarus. Skiriamos tikslinės ir netikslinės lėšos. Galutinis spren- 
dimas eigoje turėtų būti kolektyvo - taip siūlo VDU rektorius J. Vilemas. 

Nutarta: Globėjų tarybos nuostatuose numatyti visas sritis liečiančią reglamentaciją, mechanizmą. 


Skelbiami rektoriaus rinkimų balsų skaičiavimo rezultatai. Komisija rado 36 biuletenius. Už - 33, 
prieš - 2 ir 1 negalioja. 

Užsienio balsavimo rezultatai: 31 [dalyvis], už 30, prieš 1. 

[Nutarta] patvirtinti rinkimų rezultatus VDU Rektoriaus 1990 05 24 Kaune ir Čikagoje. 


Prof. K. Almenas skaito prof. A. Avižienio telefaksu atsiųstą laišką Senatui. 1990 05 22 išskrendant 
atsiųstas telefaksu į lėktuvą. 


25 Protokolo tekste temos ir smulkesni klausimai išmėtyti fragmentais. Posėdžio metu darbotvarkės griežtai nebuvo laiko- 
masi arba sekretorė užrašinėjo fragmentiškai. Šiame dokumente protokolo fragmentai sugrupuojami pagal temas. 

1990 05 25-27 d. renkamės Čikagoje. Įdedama posėdžio darbotvarkė (laiškas pridedamas). Pasiūly- 
mas dėl [Senato] narių papildymo: 1) A. Damušį, 2) V. Kelertienę, 3) A. J. Greimą, 4) J. Genį, 5) V. Kavolį, 
6) T. Remeikį. 

A. Patackas siūlosi pristatyti šiuos žmones - rekomenduoja juos įtraukti į Senatą. 

Doc. A. Karoblis - užsienio Senatas tegul renka savo, o mes - savo. 

Prof. A. Smailys - mes neturime rinkti išeivijos narių. Senatas nėra susirinkimų salė, negalima jo plėsti 
beatodairiškai. 

Doc. V. Vaičiuvėnas - numatytas kooptavimas į Senato narius. Reikia palikti Senatui teisę padidinti 
narių skaičių. 

Akad. J. Vilemas - nereiktų Statuto keisti. Negalime būti savotiško presingo būklėje. 

Pagarsina prof. Zundės laišką. 

Prof. K. Almenas - Statuto keisti gal ir nevertėtų. Išeivijos pusė jūsų Statutą turi. 

Prof. St. Masiokas - gerbdami Statutą jo laužyti negalime. Siūloma 12.1 straipsnį pareguliuoti, [nes] 
galima susidarius tam tikram reikalui. 


Nuo kada rektorius pradeda darbą ir inauguracija (ritualas). Sudaryti rengimo komisiją. 

Akad. V. Statulevičius - yra nuomonė, kad TSRS blokadą nutraukus, bet jei ne - reikia numatyti. Prašyti 
atvažiuoti individualiai. 

Prof. A. Smailys - reiktų, kad rūpintųsi Prunskienė. Tegul rūpinasi ir deputatai [Aukščiausioje] Taryboje. 

Doc. M. Venslauskas - nereikia eiti kažkokiais nevisai legaliais keliais. 

Akad. V. Statulevičius - nevertėtų išsi[...]ruoti to, kad prof. A. Avižienis yra išrinktas. 

Nutarta: prašyti leidimo atvykti į Lietuvą kaip LMA svečiui, neišeiti į kitas sferas. 

Prof. V. Paliūnas - išeiviai galėtų reikšti Gorbačiovui, kodėl neleidžia Avižieniui atvykti į Lietuvą. 

Gerb. A. Avižienis atvykti žada 1990 m. liepos mėn. 8 d. 

Prof. R. Vaišnys - pasiruošti tam atvejui, jeigu neįleis atvažiuoti. 

Inauguracijos komisija: prof. R. Baltrušis, prof. A. Smailys, doc. J. Misevičienė ([inauguracija] numa- 
toma apie rugsėjo vidurį). 

Birželio 6 dienai pateikti projektą. 


Egzaminų komisijų pirmininkų tvirtinimas: 
Matematikos - doc. V. Pekarskas 

Fizikos - prof. L. Pranevičius 

Lietuvių kalbos ir literatūros - doc. A. Butkus 
Užsienio kalbų - A. Makarevičius 

Istorijos - doc. R. Marčėnas 

Biologijos - doc. M. Venslauskas 

Tikėjimo pagrindų - prof. V. Butkus 


[Einamieji reikalai:] 

Doc. V. Vaičiuvėnas siūlo išsiaiškinti ar Lietuvių centras prie VDU-to ar atskirai. 

Akad. V. Statulevičius — atsitiko negerai, nes LPC nuvažiavo į šoną. Centras turėtų padėti palaikyti 
ryšius su užsieniu, rasti VDU dėstytojus. Ateity LPC turėtų būti prie VDU, kaip dalis universiteto. Prie šito 
klausimo reikia grįžti! 

Doc. V. Vaičiuvėnas - siūlymas sekančiam posėdžiui. Išklausyti ataskaitą apie lėšas (finansinę ataskaitą). 
Finansinės veiklos kontrolės komisijai. 

Doc. V. Vaičiuvėnas iškėlė klausimą dėl G. Kostkevičiaus etikos (dėl printerio, apie kurį buvo rašyta 
„Respublikoje“), knygų, siunčiamų VDU-ui ir kt. 

Prof. A. Smailys - ar Muitinės 7 bus patalpų bibliotekai? 

Akad. J. Vilemas - sutrukdė požemių tyrimai. Dirbo gerai, bet nebėra finansų. Respublika atsidūrė 
bankroto situacijoje. Turėtume gauti buvusių Politinio švietimo namų biblioteką universitetui. Šių namų 
perdavimas užsitęsė dėl kooperatyvo „Diskas“. 

Laisvieji universitetai turi teisę gauti apie 9 96 valstybės skiriamų lėšų. 

Doc. P. Zakarevičius prašo patvirtinti užsienio teisės katedros steigimą. Patvirtinta. 


Posėdis - birželio mėn. 6 d. 15 h. 


DoKUMENTAI 


Sekančiam posėdžiui: 

1) Humanitarinio f-to mandatinės k-jos sudarymas ir tvirtinimas 

2) stojamųjų egzaminų atsakingojo sekretoriaus tvirtinimas 

3) inauguracijos (rektoriaus) klausimu (numatytos procedūros aptarimas) 

4) lietuvių kalbos ir literatūros stojamųjų egzaminų komisijos pirmininko tvirtinimas 
5) finansinės veiklos atskaita. Revizijos komisija (Gronskas, Šatas) 


Pirmininkas 
Sekretorė [pasirašė] J. Misevičienė 


NR. 281. PATAISOS VDU STATUTUI 
(PRIEDAS PRIE SENATO POSĖDŽIO PROTOKOLO) 


VDU archyvas, f. 1, ap. 1, b. 16, 1. 87-89. Mašinraštis, kopija. 


PATAISOS 
VYTAUTO DIDŽIOJO UNIVERSITETO 
ATKURIAMOJO LAIKOTARPIO STATUTUI 


6, 9 ir 12.9 str. vietoje „...Lietuvos TSR“ pakeisti „...Lietuvos Respublikos“ 

11 str. formuluoti taip: 

Atkuriamuoju laikotarpiu Universitetą tvarko: Atkuriamasis Senatas (toliau Senatas), Rektoratas, 
Globėjų taryba ir Priežiūros kolegija. Senatas - aukščiausias Universiteto valdymo organas, sprendžiant 
svarbiausius jo veiklos klausimus. Rektoratas įgyvendina Senato sprendimus ir vykdo kitas Universiteto 
valdymo funkcijas. Globėjų taryba rūpinasi visuomenės ir atskirų žmonių parama Universitetui, reko- 
menduoja Senatui kaip ją panaudoti. Priežiūros kolegija stebi Universiteto Statuto laikymąsi ir infor- 
muoja Senatą apie pastebėtus pažeidimus. 

12.1 str. formuluoti taip: 

sudarytas pariteto pagrindais iš Lietuvos ir lietuviškosios išeivijos mokslininkų; į jį įeina 1989 m. 
kovo mėn. 30 d. Kauno mokslininkų išrinktos Universiteto Atkūrimo tarybos 30 narių, 1989 m. balan- 
džio mėn. 28 d. konferencijoje „Tautinė aukštosios mokyklos koncepcija ir Kauno universitetas“ išrinktos 
Pasaulio lietuvių kultūros, mokslo ir švietimo centro valdybos 14 narių, 41 asmuo, kuriuos išrinko VI-jo 
lietuvių mokslo ir kūrybos simpoziumo, įvykusio 1989 m. lapkričio mėn. 22-26 d. d. Čikagoje, dalyviai, 
o taip pat 14 asmenų, kurie buvo išrinkti jungtiniame Universiteto Atkūrimo tarybos ir Pasaulio lietu- 
vių kultūros, mokslo ir švietimo centro valdybos ir Lietuvos Mokslų Akademijos Prezidiumo posėdyje 
1989 m. gruodžio 27 d. 

Senatas turi teisę kooptuoti į Senatą naujus narius, išlaikant paritetą tarp Lietuvos ir lietuviškosios 
išeivijos mokslininkų. 

12.2 str. formuluoti taip: 

išsirenka pirmininką ir du pirmininko pavaduotojus, kurių vienas atstovauja Lietuvos išeivijos moks- 
lininkus. Senato pirmininku ir jo pavaduotojais negali būti Rektorato nariai. 

12.3 str. formuluoti taip: 

Senatas ne rečiau kaip kas treji metai renka rektorių, dekanus, taip pat tvirtina Rektoriaus siūlomus 
kandidatus prorektorių pareigoms užimti. 

12.11 str. formuluoti taip: 

Renkant Rektorių, Senato pirmininką ir jo pavaduotojus, Globėjų tarybos narius, tvirtinant prorek- 
torius, keičiant Universiteto Statutą, tvirtinant Globėjų tarybos reglamentą, Priežiūros kolegijos, Revizi- 
jos komisijos, konkursinių komisijų nuostatus, sudarant Senato darbo reglamentą, balsavimo rezultatai 
laikomi galiojančiais, jei balsavime dalyvavo du trečdaliai Senato narių. 

14 str. formuluoti taip: 

14. Globėjų taryba. 

14.1. Globėjų taryba veikia pagal reglamentą, kurį tvirtina Senatas. 

14.2. Globėjų tarybos nariais gali būti asmenys, daug prisidėję prie Universiteto ugdymo, jo tarptauti- 
nių ryšių plėtimo, mokslinių tyrimų ir studijų rėmimo. 

14.3. Globėjų tarybos narius renka Senatas. Iniciatyvos teisę siūlyti asmenį rinkti Globėjų tarybos nariu 
turi Rektorius, Senato pirmininkas arba ne mažiau kaip penki Senato nariai. Narystės trukmė Globėjų 
taryboje neribojama. 

14.4. Gali atstovauti Universitetui santykiuose su organizacijomis ir privačiais asmenimis, sprendžiant 
paramos Universitetui suteikimo klausimus. 

14.5. Rekomenduoja Senatui, kaip panaudoti aukas ir dovanas, jei aukotojai patys nenurodo jų 
paskirties. 

14.6. Rekomenduoja Senatui įsteigti vardines stipendijas, suteikti Universiteto padaliniams, pastatams 
ar laboratorijoms vardus, atsižvelgiant į fundatoriaus pageidavimus. 

15.6 str. formuluoti taip: 

Rektorius kasmet pateikia Senato tvirtinimui savo veiklos ataskaitą. Nepatvirtinus jos balsų dauguma 
slaptai balsuojant - Rektorius atsistatydina. 

25 str. formuluoti sekančiai paskutinį sakinį: 

Pradėjus Universitete dirbti asmenims, turintiems mokslinius vardus ir laipsnius, konkursas kartoja- 
mas po trijų, o paskui - kas penkeri metai; asmenims, neturintiems mokslinių vardų ir laipsnių, konkur- 
sas kartojamas kas metai. 

Šio Statuto pakeitimai aptarti ir patvirtinti Vytauto Didžiojo Universiteto Senato posėdyje, įvykusiame 
Kaune 1990 m. gegužės mėn. 24220 d. 


Senato pirmininkas [parašas] J. Vilemas 


NR. 282. JOANOS MISEVIČIENĖS INFORMACIJA VISUOMENEI APIE A. AVIŽIENIO 
IŠRINKIMĄ VDU REKTORIUMI. 1990 M. GEGUŽĖS 26 D. 


Ratkevičiūtė-Misevičienė, Joana. Išrinktas Vytauto Didžiojo universiteto rektorius. In Tiesa. 1990 05 26. Nr. 115, p. 2. 


Išrinktas Vytauto Didžiojo universiteto rektorius 


Juo tapo Kalifornijos universiteto profesorius A. AVIŽIENIS 


Nepalanki Lietuvai politinė situacija labai sukomplikavo taip laukiamus ir reikalingus VDU rektoriaus 
rinkimus. Pretendentas į šias pareigas - Kalifornjos universiteto profesorius A. Avižienis negavo vizos 
atvykti Lietuvon. Didelė išeivijos dalis - universiteto Senato atstovai, turėję dalyvauti rektoriaus rinki- 
muose, negalėjo atvykti į Lietuvą dėl tos pačios priežasties. Tačiau nėra pedėties be išeities. Rado ją ir 
Lietuvos VDU Senato dalis: rektorius vis dėlto buvo renkamas, nors rinkimų rezultatų niekas, įskaitant 
net balsų skaičiavimo komisiją, nežino: vokas, į kurį buvo sudėti neskaičiuoti slapto balsavimo biuleteniai, 
buvo atplėštas tik kitame Senato posėdyje. Išeivijos dalis VDU Senate, kad pareikštų savo valią, turėjo 
pasitenkinti telefakso paslaugomis. 

Ketvirtadienį vakare vokai su VDU Senato narių balsais buvo atplėšti. Už A. Avižienio kandidatūrą 
Lietuvoje balsavo 33, teleksas iš Čikagos pranešė, kad ten jį parėmė 31 VDU Senato narys. Tad Vytauto 
Didžiojo universiteto rektoriumi išrinktas Kalifornijos universiteto profesorius A. Avižienis. 

Dekanų korpusą Senatui sekėsi suformuoti lengviau. Ekonomikos fakulteto dekanu išrink- 
tas prof. P. Zakaravičius, Fizikos ir matematikos fakulteto - prof. G. Kamuntavičius, Informatikos — 
prof. V. Kaminskas. Jiems Senatas patikėjo minėtų fakultetų dabarties ir ateities darbus. Skaudokas faktas, 
tačiau VDU humanitarams vadovauti norinčių neatsirado. 


Doc. Joana RATKEVIČIŪTĖ-MISEVIČIENĖ 


20 "Tekste - gegužės 25 d. 


DoKUMENTAI 


NR. 283. MINDAUGO VENSLAUSKO INFORMACIJA VISUOMENEI APIE A. AVIŽIENĮ. 
1990 M. GEGUŽĖS 31 D. 


Venslauskas, Mindaugas. Profesorius Algirdas Avižienis - Vytauto Didžiojo universiteto rektorius. In Kauno tiesa. 
1990 05 31. Nr. 112, p. 1, 


Profesorius Algirdas Avižienis - Vytauto Didžiojo universiteto rektorius 


Gegužės mėnesį Kaune buvo numatyti Vytauto Didžiojo universiteto rektoriaus rinkimai. Tačiau 
Tarybų Sąjungos vyriausybė nedavė vizų išeivijos lietuviams, kurie, būdami įvairių užsienio universitetų 
profesoriai, taip pat yra ir VDU senatoriai. Šis šiurkštus Lietuvos kultūrinės blokados aktas nesutrukdė 
numatytų rektoriaus rinkimų. Lietuviškoji Senato dalis Kaune ir tuo pat metu į Čikagą suvažiavę sena- 
toriai, išeivijos lietuviai, rektoriumi balsų dauguma išrinko Kalifornijos universiteto profesorių Algirdą 
Avižienį. Iki šiol, remiantis Statutu, rektoriaus pareigas vykdė Senato pirmininkas prof. Jurgis Vilemas. 

Prof. Algirdas Avižienis gimė 1932 metais Kaune, o nuo 1950 m. gyvena JAV. 1955 m. baigė Ilinojaus 
universitetą, 1960 m. tapo mokslų daktaru. Tais pačiais metais A. Avižienis pradėjo dirbti Kalifornijos 
technologijos instituto reaktyvinių variklių tyrimų laboratorijoje, ten vadovavo „Kosmoso tyrimo projek- 
tui“. Šiuo laikotarpiu mokslininkas sukūrė ir užpatentavo naujos rūšies originalų, savo gedimus pataisantį 
kompiuterį. Tokie kompiuteriai plačiai taikomi raketose bei tolimųjų kosminių skrydžių laivuose. Dabar 
A. Avižienis vadovauja Kalifornijos universiteto Patikimų ir gedimui atsparių sistemų laboratorijai. Jam 
vadovaujant keliasdešimt mokslininkų įgijo mokslų daktaro bei magistro laipsnius. 1986 m. prof. A. Avi- 
žienis buvo pakeltas į aukščiausią Kalifornijos universiteto profesūros rangą. 

Tai keli naujo rektoriaus užmojai, kuriuos kartu su bendradarbiais jis numato pradėti vykdyti nuo 
pirmų darbo Universitete dienų: 

- siekti paramos VDU iš įvairių aukštojo mokslo tobulinimui skirtų fondų, veikiančių JAV ir kitose šalyse; 

- išvystyti tiesioginius elektroninius ryšius su universitetais ir VDU Senato nariais, esančiais už Lietu- 
vos ribų; 

- sudaryti filosofijos daktarų bei magistrų rengimo planus bei programas ir organizuoti jų įgyvendi- 
nimą ir kt. 

Rektoriaus inauguracija įvyks naujųjų mokslo metų pradžioje. 


Mindaugas VENSLAUSKAS 
Vytauto Didžiojo universiteto Senato narys 


Edmndo KATINO nuotrauka [klaidingai įdėta Romo Kalvaičio nuotrauka] 


NR. 284. VDU SENATO UŽSIENYJE POSĖDŽIO PROTOKOLAS. 
1990 M. GEGUŽĖS 25 D. 


AAA, f. 5, ap. 4, b. 40, I. 24-25. Mašinraštis, kopija. 


VYTAUTO DIDŽIOJO UNIVERSITETO SENATO POSĖDŽIO, ĮVYKUSIO 1990.05.25 
PROTOKOLAS 


Giedamas Lietuvos himnas ir Gaudeamus. 

Posėdį pradeda A. Razma. Jis sveikina Senato narius Lietuvių bendruomenės krašto valdybos vardu ir 
žada paremti jų veiklą. 

Prof. B. Vaškelis padaro pranešimą, apie VDU Rektoriaus rinkimus. Išsiuntus 45 balsavimo lapelius, 
gauti šie rezultatai: rektoriumi išrinktas prof. Algirdas Avižienis, 34 balsais - už, 1 - prieš. 

Išrenkamas Senato posėdžio prezidiumas: pirmininkas Vyt. Černius, pavaduotojas J. Šmulkštys, sekre- 
torė V. Kelertienė. Priimama posėdžio dienotvarkė. 

Prof A. Avižienis perskaito Senato narių laišką VDU, perduotą per K. Almeną, kuriam pavyko pasiekti 
Lietuvą. 

Rektorius kalba apie Senato narių augimą, jo papildymą nariais iš užsienio ir iš Lietuvos. Trumpai 
nušviečia, kokius darbus jis ketina atlikti VDU 1990-1991 metais. Jo pasiūlymai išdalijami Senato nariams. 

Toliau Rektorius informuoja, kaip atkuriamas Kauno Universitetas. Pažymi, kad iš 800 kandidatų 
išrinkta 180 narių. Referuoja apie Pasaulio lietuvių kultūros, mokslo ir švietimo centro įsteigimą. Pagrin- 
dinis jo tikslas - užmegzti ryšius su užsienyje gyvenančiais lietuviais. Vytauto Didžiojo universiteto išlai- 
kymas ir rėmimas - Centro uždavinys. Centro valdybą sudaro 15 narių (7 - gyvenantys užsienyje). 

VDU, pasak prof. A. Avižienio, turėtų būti intelektualinis kooperatyvas. Tai turėtų būti nedidelis eksperi- 
mentinis universitetas, pastatytas kitais pagrindais, negu esamos Lietuvos aukštosios mokyklos. Būtina, kad 
atsirastų konkurentų Vilniaus Universitetui. Be to, Rektorius pažymi Informatikos fakulteto būtinumą VDU. 

Prof. L. Baškauskaitė pasisako apie tarptautinę mokslinę konferenciją „Baltų šeima“, kuri praeitą savaitę 
turėjo įvykti Kaune. Tikimasi perkelti jos datą į rugpjūčio mėnesį arba į rudenį, išdalijamos konferencijos 
programos. 

Kauno Technikos universiteto mašinų gamybos fakulteto dekanas Banevičius įteikia simbolines Lie- 
tuvos vėliavos juosteles su Vytimi ir Laisvės statulėle Pirmajam atkurto Universiteto Rektoriui ir Krašto 
bendruomenės pirmininkui. Pasakoja apie dabartinę Lietuvos situaciją. Pažymi, kad lietuvių tauta, blo- 
kados metu jaučia moralinę paramą iš užsienyje gyvenančių lietuvių. Toliau kalba apie Lietuvos aukštųjų 
mokyklą struktūrą, tiek metų formuotą iš Maskvos ir tik dabar pamažu kintančią. Todėl, pasak kalbėtojo, 
VDU tampa ypatingu atsparos tašku. Jį pasiryžę remti visos Lietuvos aukštosios mokyklos. Senas modelis, 
rengęs prastos kokybės kadrus, turės keistis. 

Prof. J. Šmulkštys pasakoja savo įspūdžius, kaip jis mėnesį dėstė (marksizmo teoriją) Kauno Uni- 
versitete. Pasak jo, Lietuvos studentai per paskaitas nelabai noriai dalyvauja diskusijose ir reiškia savo 
nuomonę. Toliau jis kalba apie įtampą tarp VDU ir Pasaulio lietuvių, kultūros, mokslo ir švietimo centro, 
kuri buvo ypač juntama Lietuvoje. Pažymi Universiteto administracijos (prorektoriaus A. Karoblio ir 
kitų) pasišventimą savo reikalui. 

Prof. F. Palubinskas iškelia paramos VDU problemą. Kalba apie pasikeitimą studentais ir paskaitinin- 
kais, mokslininkais, apie knygų, vadovėlių stygių Lietuvoje ir jų siuntimą į VDU. Kalbėtojas pažymi, kad 
Lietuvoje trūksta informacijos apie Amerikoje vykstančius konkursus, duodamas stipendijas ir t. t. Jo 
nuomone, galėtų ir iš Lietuvos žmonės juose dalyvauti. Koordinuoti ir tarpininkauti galėtų padėti Pasau- 
lio lietuvių bendruomenės Ekonominis centras. 

Prof. H. Dauderis pasisako dėl knygų siuntimo į Lietuvą būdų. Jo nuomone, kol kas siųsti yra neįma- 
noma, galima nebent perdavinėti pavieniams asmenims. Kai tik bus galima - pradėti siųsti, gal net kon- 
teineriais. Svarbu išspręsti muitinės problemą Kaune. 

Diskutuojama, kokių knygų labiausiai reikia Lietuvai. Daugelio nuomone, neverta siųsti pasenusių, 
nereikalingų knygų ir vadovėlių. 


(sekr. V. Kelertienė| 


NR. 285. VIOLETOS KELERTIENĖS PARENGTA VDU SENATO UŽSIENYJE 
POSĖDŽIO SANTRAUKA. 1990 M. RUGPJŪČIO 1 D. 


AAA, f. 5, ap. 4, b. 40, I. 27-34. Mašinraštis, kopija. 


Vytauto Didžiojo Universiteto (VDU) Atkuriamojo Senato už Lietuvos ribų Senatorių posėdžio Čika- 
goje, Jaunimo centre, 1990 metų gegužės 25-27?! dienomis darbo eigos santrauka??? 


Dalyvavo: A. Avižienis, L. Baškauskaitė, V. Černius, H. Dauderis, R. Kalvaitis, R. Kašuba, J. Kisieliūtė-Na- 
rutienė, A. Liulevičius, A. Norvilas, E Palubinskas, G. Rėklaitis, A. Rubšys???, R. Šilbajoris, V. Skrupskelytė, 
J. Šmulkštys, B. Vaškelis, P. Zundė. Viso 18 senatorių. 

Svečiai: JAV LB Valdybos pirmininkas Dr. A. Razma (atidaryme), Kauno politechnikos instituto mašinų 
gamybos fakulteto dekanas R. Banevičius (pirmą dieną) ir Senato kandidatė V. Kelertienė. 

Pirmininkavo: V. Černius, V. Skrupskelytė J. Šmulkštys pakviesti Universiteto rektoriaus Algirdo Avi- 
žieniaus Ir Čikagos posėdžio šeimininko prof. Broniaus Vaškelio. 

Dienotvarkė: Posėdžio dienotvarkė (Priedas 4) buvo Rektoriaus išsiuntinėta prieš gegužės 22 dieną. 
Jos su keliais papildymais (R. Banevičiaus pranešimas apie padėtį Lietuvoje ir darbą aukštosiose Lietuvos 


21 "Tekste - gegužės 22-24 d. 
22 Parengtas 1990 m. rugpjūčio 1 d. Nuoroda į šią datą dokumento tekste. 
25 Tekste - A. Rukšys. 

mokyklose, J. Šmulkščio pasidalinimas įspūdžiais iš dėstymo Lietuvoje, 1989 m. pabaigoje) buvo ir laiky- 
tasi, nors ir pakeičiant laikotvarkę. Pirmoji diena buvo praleista išklausant pranešimų ir diskusijose apie 
esančias galimybes, realybę ir ateities planus. Darbo grupės susiformavo ir pateikė rekomendacijas šešta- 
dienį, gegužės 26 d. Darbo grupių pranešimus ir rekomendacijas protokolavo R. Kalvaitis. Buvo nutarta 
paruošti laišką (A. Liulevičius), atkreipiantį dėmesį į kultūrinę SSSR blokadą prieš Lietuvą (belaukian- 
tiems vizų neišdavimo) ir reikalavimo tai sustabdyti. Laišką išsiuntinėti amerikiečių ir šiaip jau pasaulio 
spaudai ir įstaigoms. Sekmadienį Senatas pritarė papildomiems pasiūlymams tolimesniam Universiteto 
vystymuisi. Sekmadienį po pietų Senato nariai susitiko su lietuvių visuomenės atstovais, spaudos žmonė- 
mis. Jie buvo painformuoti apie Senato darbą ir priimtas rekomendacijas bei pasiūlymus. 

Paminėtinas šeštadienio vakare įvykęs susitikimas su JAV LB Valdybos nariais ir su PLB Fondo pirmi- 
ninku Vytautu Kamantu. Jie tvirtai pažadėjo remti atkūrimą ir ugdymą. Padarytas taip pat pranešimas 
apie jau veikianti VDU remti fondą. Visi kviečiami, o jau ypatingai buvę VDU studentai prisidėti. 


Seka smulkesnė darbo eiga 

Penktadienis, gegužės 25 d., 1990. 

Posėdis pradėtas prof. Broniaus Vaškelio įvadiniu žodžiu, JAV LB Valdybos pirmininko dr. A. Razmos 
sveikinimu ir išrinktojo VDU Rektoriaus (1990-1991 metams) Algirdo Avižieniaus pristatymu. Jis pami- 
nėjo jam rūpimus atlikti darbus (Priedas B). 

Posėdis tęsėsi išklausant pranešimų sekančiais klausimais: 

Esamoji VDU padėtis; 

VDU paramos būdai; 

Ryšiai su užsienio universitetais; 

VDU pirmojo mokslo laipsnio programos; 

VDU struktūra ir statutas. 

Dalyviai taip pat iškėlė ir klausimus liečiančius: 

VDU apipavidalinimą (koks Universitetas Lietuvai geriausiai tinka? Ieškojimas savosios struktūros); 

Anglų, lietuvių kalbos naudojimą; 

Meno dalies vystymą; 

Suaugusiųjų pedagogikos ypatingai ir pedagogikos bendrai išvystymą; 

Interdisciplinarinio metodo naudojimą (interdisciplinarinę integraciją) VDU. 


Šeštadienis, gegužės 26 d., 1990. 

Pradėtasis penktadienį nuomonių pasikeitimas tebesitęsė šeštadienį ryte. Rekomendacijoms išdirbti 
buvo sudarytos sekančios darbo grupės: 

Universiteto struktūra; 

Pirmojo Mokslo laipsnio programos; 

Dėstomoji kalba; 

Mokomasis personalas ir Tarnybiniai?“ laipsniai; 

Filosofijos-teologijos fakultetas. 

Jos pateikė bendram Senato posėdžiui sekančias rekomendacijas. 


Universiteto struktūra 


VDU veikla yra pagrįsta decentralizuoto autoriteto principu. Akademiniai sprendimai daromi skyriuose, 
patvirtinami fakultetuose ir įgyvendinami administracijos. Atsakomybė viso proceso yra Senato rankose. 

(Priimta vienbalsiai). 

Siūlomi sekantieji fakultetai 

1. Humanitariniai mokslai 

2. Socialiniai mokslai (nubalsuotas paskirstymas į du fakultetus (14 už, 0 prieš, 3 susilaikė) 

3. Informatika (11 už, 4 prieš, 2 susilaikė) 

4. Griežtieji mokslai (priimta vienbalsiai) 

5. Biznis, administracija ir ekonomika (13 už, 1 prieš, 3 susilaikė) 

Taip pat buvo kalbėta apie skyrius (katedras) arba kursus (čia suprantama amerikietiškąja prasme 
/a course/, dėstomas paprastai vieno semestro dalykas), kurie turėtų būti kiekviename fakultete. Pilnai 

suprantame, kad ne visi šie skyriai ir kursai veikia arba net galimi Universiteto pradžioje. Šis skyrių išvar- 
dinimas tėra tik rekomenduojantis fakulteto kryptį. 
1. Humanitariniuose moksluose: 
Lietuvių kalba 
Lietuvių literatūra 
Kitos kalbos 
Filosofija 
Istorija 
Menas ir menotyra 
Polonistika 
2. Socialiniuose moksluose: 
Psichologija 
Antropologija 
Sociologija 
Politologija 
Politinė ekonomija 
Pedagogika 
Pritaikomieji ryšių mokslai 
Judeistinės studijos 
Tarptautinė teisė 
3. Griežtieji mokslai: 
Matematika 
Fizika 
Chemija 
Biologija 
Ekologija-geografija 
Geologija 
4. Informatika 
(lieka be detalių) 
5. „Biznis“, administracija ir ekonomika 
„Menedžmentas“ 
„Marketingas“ 
Gamyba 
Finansai 
„Accounting“ 
Ekonomija. 
(Nežiūrint, kad šios sritys rišasi, tačiau kiekviena vis tiek yra tiek skirtinga, kad fakulteto pavadinimui 
siūloma naudoti trijų sričių pavadinimus) 
1, 2,3, 4, 5 - priimta vienbalsiai. 


Pirmojo Mokslo Laipsnio Programos 


(Liucija Baškauskaitė buvo pažadėjusi kelis kartus atsiųsti pataisytą / priimtą programą, bet iki šiol 
negavau). 


VDU Kalbos klausimas 


VDU pagrindinė dėstomoji kalba yra lietuvių kalba. Pageidautina, kad pirmoj eilėj studentai būtų 
pasiruošę naudoti lietuvių kalbą moksliniam darbui. Reikalui esant būtų specialūs lietuvių kalbos ir 
rašymo kursai jų specialybėje. Rekomenduojama, kad pirmoji užsienio kalba būtų anglų kalba ir kad jos 
mokymas būtų sustiprintas visuose lygiuose (pradžios ir vidurinėse mokyklose). Anglų kalbos dėstymas 
organizuojamas pagal paskirų disciplinų reikalavimus. Anglų kalba dėstoma pasinaudojant ESL metodika 
(English as a Second Language). Siektina, kad kai kurių disciplinų aukštesniuose kursuose studentai būtų 
pasiruošę klausyti paskaitas anglų kalba ir naudotis profesine literatūra ta kalba. 

(Priimta vienbalsiai). 

Mokomasis personalas 


Mokomojo personalo samdymo iniciatyva prasideda skyriuje. Ji yra sekanti: 

1. Skyrius pristato naujo darbuotojo reikalingumą (ir su tuo surištą piniginę sąmatą) Rektoratui. 

2. Rektoratas apsvarstęs tai Universiteto vystymosi ir finansinių galimybių rėmuose tam pritaria (arba 
atmeta). 

3. Skyrius, gavęs Rektorato sutikimą, paskelbia viešai ieškomo kandidato kvalifikacijai ir surenka kan- 
didatų grupę. Kvalifikacijose pažymime taip pat ir būtinumą pozityviai reikštis mokyme, moksliniame ir 
universitetiniame, profesiniame ir visuomeniniame darbe. 

4. Skyrius pasirenka kandidatą ir pateikia Rektoratui patvirtinimui. 

5. Sutartis sudaroma trims metams su kasmetiniu peržiūrėjimu kreipiant dėmesį i mokymą (naudojant 
ir studentų įvertinimus). 

6. Po trijų metų sutartis pasirašoma sekantiems trims metams. Po trijų metų darbuotojo kvalifikacija 
yra peržiūrima kreipiant dėmesį į jo: 

a) mokymą (naudojant ir studentų įvertinimus), 

b) mokslini pažangumą, 

c) tarnavimą kitiems (darbą universitete, visuomenėje, profesinėje plotmėje). 

7. Esant geram / gerai dviejose ankščiau minėtų sričių pasirašoma nuolatinio paskyrimo sutartis. 

8. Nuolatinio paskyrimo pagrindinis tikslas yra darbuotojui suteikti akademinę laisvę ir apsaugą nuo 
politinių, ideologinių, tikybinių, etninių ar kitų su universiteto tikslais nieko bendro neturinčių faktorių 
ir spaudimų. 

Nuolatinį paskyrimą gavusio mokomojo personalo darbuotojo reiškimasis peržiūrimas kas šeši metai 
ar jis/ji bent patenkinamai atlieka savo pareigas (mokymas, mokslinis darbas, tarnavimas kitiems). Tik 
esant neigiamam įvertinimui (manoma, kad tai retai atsitiks) darbuotojo byla perduodama universiteto 
administracijai galutinei dispozicijai. 

9. Darbuotojo pažanga peržiūrima fakulteto komisijos, kuri susideda iš administratorių (mažuma) ir 
rinktų darbuotojų (dauguma). Ypatingai gerbtina darbuotojo akademinė laisvė. Jis negali būti atšauktas 
dėl savo pažiūrų. 

10. Jei sutartis nepratęsiama, darbuotojo sutartis galioja dar vienus metus, tuo metu jis turi galimybę 
susirasti sau kitą darbą. 

(Priimta vienbalsiai). 


Tarnybiniai??5 laipsniai 


1. Yra trys sėkmingo profesinio vystymosi titulai: 
Dėstytojas, 
Docentas, 
Profesorius. 
2. Jie visi atlieka mokymo darbą ir šiuo atžvilgiu yra lygiateisiai bendradarbiai. 
3. Tarnybiniai laipsniai yra teikiami skyriaus iniciatyva ir Fakulteto vertinimo komisijos ir Rektorato 
pritarimu. 
4. Dėstytojas turi būti geras mokytojas ir patenkinamai reikštis mokslinėje ir tarnybos kitiems (univer- 
siteto, visuomenes, profesinėje veikloje) plotmėse. 
5. Docentas turi būti geras mokytojas, daug žadantis moksliniame darbe ir reikštis tarnyboje kitiems. 
6. Profesorius turi būti geras mokytojas, reikštis tarnyboje kitiems ir ypatingai geras moksliniame darbe. 
7. Tarp vieno ir kito laipsnio normaliai turi praeiti bent trys metai. 
(Priimta vienbalsiai). 


Filosofijos-teologijos fakultetas 


1. Siūloma: 
a) vadinti „Filosofijos-religiotyros“ vardu, 
b) sudaryti du skyrius / katedras: 
Filosofijos skyrius, 
Religiotyros skyrius. 

2. Kodėl? 

Teologija yra mokslas-disciplina tikėjimo pastangose suprasti tai, ką tikima, tikėjimo tiesas. Tikėji- 
mas yra teologijos apriori. Teologija suformuoja specifinį tikėjimą (pvz.: katalikų, protestantų, ortodoksų, 
žydų, musulmonu ir pan.). Religija yra žmogui įgimtas proveržis į „šventą, kitą tikrovę“ - atvirybė Die- 
vybei. Religija yra universalus dalykas. Religiotyra, pedagogiškai imant, yra šiuolaikinis, globalinis kelias 
suprasti individą ir pasaulį, kuriame gyvenama. 

Religijos studijos / Religiotyra. 

1. Religija: jos esmė ir išgyvenimas. 

2. Viena iš religijų. 

3. Vienas klausimas ir religinės problematikos, 

(Mintis palankiai priimta, bet tolimesniam vystymui prof. Rubšys susiriš su prof. Rabikausku, Kaz- 
lausku, Navicku). 


Sekmadienis, gegužės 27, 1990. 


Sekmadienį dalyvaujantieji Senato nariai (13) įgalioja Rektorių išdirbti planą (priimtiną abiem Senato 
dalims: Lietuvoje ir užsienyje) apie naujų Senato narių kooptavimą. Principiniai buvo pritarta pasiūly- 
mams liečiančius interdisciplininio metodo naudojimo, meno padėties Universitete, lavinimosi tęsimo 
(Continuing Education), Plėtimo skyriaus (Entension Service), ir Suaugusiųjų pedagogikos (Adult Edu- 
cation) katedros įsteigimo Socialinių mokslų fakultete. Trumpi pasisakymai kiekvienu iš anksčiau minėtų 
[klausimų] buvo pavesti paruošti atskiriems Senato nariams (žiūrėk žemiau skliausteliuose). 

Pateikiami pasiūlymai: 

1. Interdisciplininis metodas: 

Rekomenduojama, kad steigiant skyrius ir sudarant studijų programas, būtų pramatomos galimy- 
bės dėstyti / studijuoti kursus, kurie apjungia kelias disciplinas (pvz.: biologiją ir psichologiją, chemiją 
ir gamtos mokslus, sociologiją ir literatūrą, ir t. t.) ir nesiriboja įprastiniu, pagal tradicines disciplinas 
siaurai apibrėžtu požiūriu. Galima manyti, kad šitokių platesnės apimties kursų svarba kaskart didės, ypač 
tokiose srityse kaip ekologija, psichologija, moterų studijos ir t. t. Todėl reikėtų iš anksto ieškoti būdų 
šitokius kursus [įvesti] universiteto programose, nepamirštant nei su jais susijusių struktūrinių bei skyrių 
ir fakultetų ryšių problemų. 

(Viktorija Skrupskelytė) 

2. Meno padėtis Universitete: 

(Liucija Baškauskaitė pažadėjo tai paruošti, bet iki šiol negavau 8.1.90) 

3. Lavinimosi tęsimo (Continuing education) įstaiga. 

Ši įstaiga viso universiteto lygyje organizuoja galimybes suaugusiems (tiems, kurie yra virš tipiško uni- 
versiteto studento amžiaus) toliau save lavinti imant pavienius juos dominančius kursus (paskaitas) ar tai 
norint įsigyti paskutiniausias žinias savo profesinėje srityje, ar praturtinimui savo asmeniško gyvenimo 
ar patenkinimui savo žingeidumo. 

(Vytautas Černius) 

4. Plėtimo (Extension service) įstaiga: 

Ši įstaiga patiekia universiteto išgales (resources) naudotis suaugusiems už universiteto ribų. Organi- 
zuoja kursus, seminarus įmonėse, valdžios įstaigose, įvairiose vietovėse. Visur ten, kur universitetas gali 
pagelbėti žmonėms tvarkytis su jų darbo ir kasdieninio gyvenimo reikalavimais. Šie reikalavimai gali 
išplaukti iš specifinių darbo situacijų (pvz.: darbo planavimas, naujausi menedžmento metodai, konfliktų 
išrišimas, derybų psichologija) arba iš suaugusiųjų gyvenimo (darbo keitimas, vaikų auginimas, skyrybų 
problematika, darbo kontraktai, privati nuosavybė). 

(Vytautas Černius) 

5. Suaugusiųjų pedagogikos katedra Socialinių mokslų fakultete. 

Žmogus mokosi visą gyvenimą. Jis darbe turi įsisavinti naujus metodus, išmokti naudoti naujas prie- 
mones, dirbti besikeičiančiuose organizaciniuose ir visuomeniniuose rėmuose, dirbti su savo bendradar- 
biais, vadovauti besikeičiančioms grupėms. Asmeniniame gyvenime jis beeidamas gyvenimo keliu turi 
išmokti, kaip tvarkytis besikeičiančiuose generacijų santykiuose šeimoje, vedybiniame gyvenime, besi- 
keičiančiuose savo pačio ir jam artimų Žmonių interesuose, apsiprasti su savo pasiekimais ir nepasieki- 
mais, praeitimi ir betrumpėjančiu gyvenimu. Ši katedra kreiptų dėmesį į anksčiau minėtą problematiką ir 

tematiką, ieškotų metodų, naudotinų bedirbant su suaugusiais ir ruoštų suaugusių lavinimo specialistus 
įmonėms, bizniui, visuomeninėms organizacijoms bei mokykloms. 
(Vytautas Cernius) 


Visi čia pateikti pasiūlymai yra tik pasiūlymai, kuriuos reikės peržiūrėti dabartinės Lietuvos tikrovėje 
ir ten galutinai nuspręsti. 

Pasirašė Darbo sesijos pirmininkai: Vytautas Černius, Viktorija Skrupskelytė, Julius Šmulkštys. 

Priede: 

A) Posėdžio dienotvarkė 

B) Rektoriaus pasisakymas 

Buvo taip pat pateikta informacija A. Dauderio Faculty of Management and Administration apybraiža ir 
Rimvydo Šilbajorio Lietuvių literatūros dėstymo planas. 


NR. 286. JULIAUS ŠMULKŠČIO REPORTAŽAS APIE VDU SENATO UŽSIENYJE 
POSĖDĮ ČIKAGOJE. 1990 M. BIRŽELIS 

Vytauto Didžiojo universiteto Senatas Čikagoje 


Neseniai atkurtas Vytauto Didžiojo Universitetas (VDU) yra turbūt vienintelė pasaulyje aukštojo 
mokslo įstaiga, kurios pusė Senato narių gyvena užsienyje. Jau pernai buvo suplanuota gegužės mėnesį 
pirmąjį Senato susirinkimą surengti Lietuvoje. Bent dvidešimt užsienio senatorių buvo pasiryžę važiuoti 
į Kauną, iškilmingai įvesdinti naujai išrinktą rektorių ir pasisakyti universiteto organizacinės struktūros 
ir pagrindinių tikslų klausimais. Deja, blokada šiuos planus sumaišė, nes beveik visi užsieniečiai negavo 
vizų. Dėl to abiejų Senato dalių posėdžiai turėjo įvykti atskirai, tūkstančius mylių vienas nuo kito nutolę. 
Užsieniečiai susirinko Čikagoje, kur Jaunimo centre vykusiuose posėdžiuose dalyvavo šešiolika narių iš 
JAV ir vienas iš Kanados. 

Čikagos posėdžiai prasidėjo pranešimu, jog užsienyje balsavę nariai beveik vieningai Algirdą Avižienį 
išrinko rektoriumi. Po to buvo paskirti pirmininkai (V. Černius, V. Skrupskelytė ir J. Šmulkštys) ir priimta 
darbotvarkė. Pirmoji diena buvo pašvęsta diskusijoms įvairiais su Universitetu surištais klausimais. 
Naujai išrinktas rektorius padarė plačią esamos Universitete padėties apžvalgą. Jis buvo papildytas Kauno 
Technikinio universiteto (buvusio Politechnikos instituto) dekano Rimanto Banevičiaus, pranešimu apie 
paskutinius įvykius Lietuvoje ir Kaune ir jų reikšmę tolimesniam VDU ir kitų lietuviškų aukštojo mokslo 
įstaigų plėtojimuisi. Apie situaciją Universitete dar pakomentavo ir Julius Šmulkštys, remdamasis savo 
dėstyto kurso Kaune patirtimi. 

Feliksas Palubinskas ir Henris Dauderis išsamiai kalbėjo apie užsienio paramą VDU. Jie abu iškėlė visą 
eilę konkrečių pasiūlymų, kaip išeivijos lietuviai gali padėti atkurtajam universitetui. 

Liucija Baškauskaitė ir Bronius Vaškelis palietė ryšių tarp VDU ir užsienio universitetų klausimą, o 
Rimvydas Kalvaitis, Liucija Baškauskaitė ir Algirdas Avižienis padarė pranešimus apie pirmųjų akade- 
minių laipsnių ir aukštųjų studijų (graduate) programas. Paskutinis darbotvarkės punktas buvo VDU 
struktūra ir statutas, šiais klausimais pasisakė Bronius Vaškelis. 

Antroji suvažiavimo diena buvo daugiausiai paskirta darbo grupių sesijoms bei diskusijoms vėl visiems 
susirinkus į bendrą posėdį. Iš esmės buvo trys grupės: organizacinės struktūros, mokslo disciplinų ir 
mokslinio personalo. Čia nebandysiu perduoti visų detalių apie darbo grupių pasiūlymus, kurie su tam 
tikrais pakeitimais buvo viso suvažiavimo priimti. Vienas iš priimtų pasiūlymų buvo įkurti Socialinių 
mokslų fakultetą. Amerikoje jis yra atskiras nuo humanitarinių mokslų ir susideda iš sociologijos, psicho- 
logijos, politologijos, antropologijos ir kartais kitų disciplinų (pvz., kai kurie Amerikos universitetai dar 
vis istoriją priskiria Socialinių mokslų fakultetui). 

Kitas organizacinę struktūrą liečiantis suvažiavimo nutarimas buvo sujungti visas biznio programas 
kaip „marketing“, „accounting“, finansus, biznio administraciją ir ekonomiką į vieną fakultetą. 

Mokslinių disciplinų grupė pristatė bendro išsilavinimo programą, kurios pagrindai yra paimti iš 
Amerikos universitetų praktikos. Be to, buvo sugestijonuota ir suvažiavimo priimta visa eilė rekomen- 
dacijų, liečiančių specifines disciplinas. Šie klausimai sukėlė daug diskusijų. Pavyzdžiui, buvo svarstoma 

kas - teologija ar religinės studijos - daugiau atitiktų VDU tikslus, jei pirmoji disciplina reikštų vienos 
religinės pažiūros studijavimą, o antroji suponuotų palyginamąjį metodą nagrinėjant įvairias religijas. 

Dar vienas nemažai gvildentas klausimas buvo ar reiktų vystyti disciplinas, kurios, istorine prasme, 
nėra pagrindinės ir kurios, kaip lenkų ir žydų kultūrų studijos, egzistuoja kituose Lietuvos universitetuose. 

Trečioji darbo grupė rekomendavo, kad su moksliniu personalu surišti klausimai būtų, su tam tikromis 
išimtimis, sprendžiami ne valdžios ar net universiteto centrinės administracijos, o pačių mokslinio per- 
sonalo narių. Pagal šį planą Universiteto administracija tiktai turėtų teisų katedrų / skyrių arba fakultetų 
sprendimus patvirtinti. 

Ta pati grupė taip pat pasiūlė, kad VDU įvestų nuolatinio paskyrimo sistemą, kurioje nauji mokslinio 
personalo nariai, čia irgi su tam tikromis išimtimis, pradžioje gautų du trijų metų laikinus paskyrimus su 
privalomu metiniu atliekamų universiteto pareigų įvertinimu. Po šešių metų toks mokslinio personalo 
narys galėtų gauti nuolatinį paskyrimą, kurio tikslas būtų jam suteikti akademinę laisvę ir apsaugą nuo 
ideologinių, politinių, ekonominių, etninių, sektarinių ir kitų, nieko bendro su universiteto paskirtimi 
neturinčių spaudimų. 

Pagaliau buvo rekomenduota, kad VDU mokslinio personalo pareigos susidėtų iš dėstymo, mokslinių 
tyrinėjimų ir visuomeninės bei profesinės tarnybos, kurios paskirtis būtų ne tik ugdyti individo profesio- 
nalinį tobulėjimą, bet taip pat padėti beatsikuriančiai nepriklausomai valstybei. 

Suvažiavime buvo daug kalbama ir apie užsieniečių vaidmenį VDU. Buvo nutarta, kad kai ši Senato 
dalis atskirai užsienyje susirenka, ji gali daryti tik rekomendacijas Senato plenumui ir universiteto admi- 
nistracijai. Su šia pažiūra visi suvažiavimo dalyviai sutiko. 

Antrosios dienos vakare Senato nariai susitiko su JAV lietuvių bendruomenės vadovaujančiais asmeni- 
mis VDU paramos klausimais. Susitikimas įvyko draugiškoje ir pozityvioje atmosferoje ir niekam neliko 
abejonių, kad bendruomenė, pagal išgales, padės atsikuriančiam Universitetui. 

Trečiąją dieną buvo galutinai suformuluotos suvažiavimo rekomendacijos ir priimtas viešas pareiš- 
kimas, kritikuojąs Lietuvos blokadą ir jos pasėkoje sudarytas kliūtis visam Senatui susirinkti Kaune. Tą 
pačią dieną suvažiavimo dalyviai turėjo bendrą pokalbį su Čikagos visuomene. Čia buvo padaryti pra- 
nešimai apie dabartinę VDU padėtį ir suvažiavime atliktus darbus. Po pranešimų sekė diskusijos, kurių 
metu buvo pasiūlyti keli konkretūs ir naudingi pataisymai suvažiavimo priimtoms rekomendacijoms. 

Baigiant reikia pasakyti, jog suvažiavimas nors ir negausus, tačiau jo dalyviams suteikė puikią progą 
pasisakyti visais rūpimais Universiteto klausimais ir padaryti eilę rekomendacijų, kurios bus vėliau viso 
Senato svarstomos. Užsienio senatoriams tai buvo pirma proga įvertinti ligšiolinį Universiteto darbą ir 
išreikšti savo nuomonę dėl jo tolimesnio vystymosi krypčių. 


Julius Šmulkštys 

Vytauto Didžiojo univ. Senato susirinkimas 


Susirinkimas įvyko gegužės 26-27 d. Jaunimo centre Chicagoje. Susirinkimo pasėdžiuose neteko daly- 
vauti, tad ir nieko parašyti negaliu. Sekmadienio popietėje buvo baigiamasis-informacinis posėdis. Jį 
atidarė prof. dr. Br. Vaškelis. VI-tojo mokslo ir kūrybos simpoziumo metu buvo išrinkti 48 V. D. univ. 
Senato nariai. Neseniai vyko Kaune V. D univ. Senato posėdžiai. Iš 48, kurie buvo Chicagoje išrinkti, 
20 iš jų norėjo vykti į Lietuvą, bet negavo vizos. Tad ir buvo nutarta susirinkti Chicagoje ir apsvarstyti 
susidariusią situaciją. Buvo pranešta, kad posėdžiuose, kurie vyko Kaune, buvo išrinktas naujas rektorius 
prof. dr. A. Avižienis. Jeigu jis gaus vizą, liepos mėnesį vyks į Lietuvą vieneriems metams. Prof. dr. A. Avi- 
žienis savo žodyje papasakojo keletą detalių apie V. D. univ. idėjos atsiradimą ir jos įgyvendinimą. 
V. D. univ. atkūrimo procesas prasidėjo 1988 m. rudenį, kai kauniečiai pradėjo galvoti, kad reikėtų atkurti 
universitetą. Tamsiais stalinizmo laikais, kai lietuvybė buvo naikinama, V. D. univ. buvo likviduotas. Teliko 
tik Medicinos ir Technikos institutai. 1989 m. balandžio gale buvo surengta mokslinė konferencija. Joje 
dalyvavo apie 260 Lietuvos ir apie 30 išeivijos mokslininkų. Tuomet ir buvo nutarta išrinkti 48 atstovus iš 

išeivijos ir 48 Lietuvoje gyvenančius, kurie turėjo vykdyti universiteto atstatymą. Šiuo metu jau yra bran- 
duolys ir jame dėstomi humanitariniai mokslai: ekonomija, biznis, management, matematika, filosofija ir 
kitos šakos. Kai kurios šakos yra mums sunkiai suprantamos bei aptariamos. Pereitais mokslo metais buvo 
užsiregistravę 182 studentai. Norima, kad universitetas būtu nedidelis - pagal Vakarų pasaulio modelį. 

Prof. Vyt. Černius iškėlė faktą, kad išeivija turi skirtingą požiūrį į auklėjimą, tačiau Lietuva turi realybę... 
Ten yra tauta. Yra siūloma, kad būtų susikoncentruota į Humanitarinių ir Socialinių mokslų fakultetus. Kol 
kas socialiniai mokslai yra Lietuvoje visai nežinomi. Kreipiant ypatinga dėmesį į šias šakas: biznį, adminis- 
traciją, ekonomiką, lietuvių kalbą, religiją, meną ir polonistiką (kam ta polonistika?). Norint kartu dirbti, 
reikia turėti bendrą kalbą ir terminologiją, dabar yra naudojami terminai, kurie yra mums nesuprantami. 

Prof. dr. Viktorija Skrupskelytė rekomendavo, kad būtų sustiprintas anglų kalbos dėstymas. Anglų 
kalba turi būti pirmoji svetima kalba. Rašančiajam atrodo, kad šis pasiūlymas yra labai rimtas. Yra aišku, 
kad su rusų kalba Vakarų pasaulyje toli negalima nueiti. Prof. dr. Julius Šmulkštys kalbėjo apie profesūros 
sudarymą. Rekomendavo profesūros sudarymą amerikietišku pavyzdžiu. Amerikoje dėstomasis perso- 
nalas - profesūra atlieka ir tyrimo darbus. Sovietinėje sistemoje to nėra, tad rekomendavo, kad fakul- 
tetų dėstymo personalas būtų atsakingas ir už tyrimo darbus. Taip pat rekomendavo įvedimą vadinamos 
„tenure“ sistemos, tokiu būdu profesūros nariai turėtų mokslinę ir moralinę laisvę. Siūlė šešerių metų 
bandomąjį periodą. Žinoma, ir „tenure“ negarantuotų pilno saugumo, jeigu būtų veikiama prieš valsty- 
bės, universiteto ar visuomenės interesus. 

Prof. Avižienis sakė, jog kas mums įprasta, natūralu, Lietuvoje gali būti kontroversiška. Tiek metų veikė 
skirtinga aplinka. Labai trūksta mokomosios medžiagos. Dabar yra kratomasi sovietinių leidinių, bet 
naujų nėra parengta. Daug kas yra daroma iš užrašų, galime prisiminti Vokietijos stovyklas. Universitetas 
turėtų turėti mažą spaustuvę. Pasaulio lietuvių bendruomenė turi atidariusi fondą, kurio tikslas yra remti 
V. D. universitetą. Fondas veikia prie Lituanistikos katedros ir jam vadovauja dr. A. Avižienis ir dr. Br. Vaš- 
kelis. Yra laukiama paramos ypač iš tų, kurie baigė V. D. univ., jų vaikų arba vaikaičių. Daug Kauno įmonių 
finansiškai jį remia. Šiuo metu turime sąskaitoje 500 000 rb. (tik mažai ką galima už juos nupirkti) ir net 
šiek tiek valiutos. Šiuo metu universitetas neturi jokių moderniškų priemonių. Kompiuterių nėra, nėra 
ir elektroninių skaitytuvų (kuriuos beveik visi turime kišenėse). Kadangi viskas daroma su pieštuku, tad 
dažnai profesoriai net nežino, kiek pas juos užsirašę studentų. Bet yra ryžtas visas kliūtis nugalėti. Taip 
galvoja Lietuvoje ir taip galvoja tie, kurie iš čia važiuoja, dėsto ir savo laiką ir išlaidas aukoja. 


A. Žygas? 


NR. 288. ALGIRDO AVIŽIENIO RAŠTAS JAV PREZIDENTUI. 1990 M. GEGUŽĖS 31 D. 
AAA, f. 5, ap. 4, b. 28, 1. 18. Mašinraštis, nuorašas. 
[Blanko duomenys: 


University of California, Los Angeles 


4731 Boelter Hall 

Computer Science Department 

School of Engineering and Applied Science 
Los Angeles, California 90024-1596 

U.S.A. 

(213) 825-3028 

FAX (213) 825-2273 

E-mail: avizcs.ucla.edu 


President George H. W. Bush 
The White House 
Washington, D.C. 20050 


26 Išspausdinta - J. Žygas. 


427 


428 


VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


Dear President Bush, 


We wish to inform you that the Soviet Union has imposed a cultural blockade on academic activities 
in Lithuania that violates the Helsinki Accords and contradicts the recent U.S. - U.S.S.R. educational and 
cultural cooperation agreements, and we ask for your help in getting the blockade lifted. 

We are a group of 48 scholars (40 from the U.S.A., and 8 from other countries) who have agreed to 
serve as External or Adjunct members of the Restoration Senate of Vytautas Magnus University (VMU) 
in Kaunas, Lithuania. VMU was the principal university of the independent Republic of Lithuania until 
1940. 'Ihe university was dissolved by the Soviet government after Lithuania was forcibly incorporated 
into the Soviet Union; it was declared restored and admitted its first students in 1989. 

Upon its restoration, Vytautas Magnus University was a unigue phenomenon - a private university, 
committed to academic freedom, supported by donations, and independent of Soviet government control. 
The highest authority of the VMU is its Restoration Senate, composed of 96 scholars, 48 of whom are 
External members, affiliated with academic institutions outside of Lithuania. 

About twenty members of our group were planning to travel to Kaunas, Lithuania, for the first plenary 
meeting of the Restoration Senate on May 24-26, 1990. In addition to the Senate meeting there were four 
other conferences that most were planning to attend: an international conference „The Baltic Family“, the 
workshop „Future of Higher Education in Lithuania“, the Lithuanian Cultural Congress, and the Lithua- 
nian Writers conference. 

We regret to inform you that the Consulates of the U.S.S.R. have disregarded all our visa applications 
filed after March 10, 1990, and have not issued U.S.S.R. visas for travel to the above events in Lithuania. 

Reacting to this cultural blocade of Lithuania, the external membership of the Restoration Senate held 
a meeting in Chicago, Illinois, on May 25-27, 1990 and resolved to seek your support for our efforts to 
conduct educational and cultural cooperation with Lithuania. Please do everything in your power to get 
these restrictions lifted so that normal cultural relations with Lithuania can resume. We know your com- 
mitment to academic freedom and international cooperation and we believe that you will act forcefully 
on our behalf. 

I transmit this reguest to you on behalf of all the External members of the Restoration Senate, whose 
list is attached to this letter. 


Sincerely yours, 

[Signature] 

Algirdas Avižienis 

Professor, Computer Science Department 
Rector-Elect, Vytautas Magnus University 


Vertimas: 


Gerbiamas Prezidente Bušai, 


Norime Jus informuoti, kad Sovietų Sąjunga įvedė kultūrinę blokadą akademinei veiklai Lietuvoje, kuri 
pažeidžia Helsinkio susitarimus ir prieštarauja neseniai pasirašytiems JAV ir SSRS švietimo ir kultūrinio 
bendradarbiavimo susitarimams, ir prašome Jūsų pagalbos, kad blokada būtų panaikinta. 

Esame 48 mokslininkų grupė (40 iš JAV ir 8 iš kitų šalių), kurie sutiko būti Vytauto Didžiojo univer- 
siteto (VDU) Atkuriamojo Senato užsienio arba papildomais nariais. VDU iki 1940 m. buvo pagrindinis 
nepriklausomos Lietuvos Respublikos universitetas. Sovietų valdžiai prievarta įjungus Lietuvą į Sovietų 
Sąjungą, universitetas buvo panaikintas; 1989 m. jis buvo atkurtas ir priėmė pirmuosius studentus. 

Atkurtas Vytauto Didžiojo universitetas yra unikalus reiškinys - privatus, akademinę laisvę puoselė- 
jantis, aukomis remiamas ir nuo sovietų valdžios kontrolės nepriklausomas universitetas. Aukščiausia 
VDU valdžia yra jo atkuriamasis Senatas, kurį sudaro 96 mokslininkai, iš kurių 48 yra užsienio nariai, 
susiję su akademinėmis institucijomis už Lietuvos ribų. 

Apie dvidešimt mūsų grupės narių planavo vykti į Kauną (Lietuva), kur 1990 m. gegužės 24-26 d. turėjo 
vykti pirmasis Atkuriamojo Senato plenarinis posėdis. Be Senato posėdžio, dauguma planavo dalyvauti 
dar keturiose konferencijose: tarptautinėje konferencijoje „Baltijos šeima“, seminare „Aukštojo mokslo 
ateitis Lietuvoje“, Lietuvos kultūros kongrese ir Lietuvos rašytojų konferencijoje. 

Su apgailestavimu pranešame, kad SSSR konsulatai neatsižvelgė į visus mūsų prašymus išduoti vizas, 
pateiktus po 1990 m. kovo 10 d., ir neišdavė SSSR vizų vykti į minėtus renginius Lietuvoje. 

Reaguodami į šią Lietuvos kultūrinę blokadą, 1990 m. gegužės 25-27 d. Čikagoje (Ilinojaus valstija) 
įvyko Atkuriamojo Senato narių susirinkimas, kuriame buvo nutarta prašyti Jūsų paramos mūsų pastan- 
goms bendradarbiauti su Lietuva švietimo ir kultūros srityje paremti. Prašome padaryti viską, kas nuo 
Jūsų priklauso, kad šie apribojimai būtų panaikinti ir būtų galima atnaujinti normalius kultūrinius san- 
tykius su Lietuva. Žinome Jūsų įsipareigojimą akademinei laisvei ir tarptautiniam bendradarbiavimui ir 
tikime, kad mūsų labui imsitės ryžtingų veiksmų. 

Šį prašymą Jums perduodu visų Atkuriamojo Senato užsienio narių, kurių sąrašas pridedamas prie šio 
laiško, vardu. 


Nuoširdžiai Jūsų, 

[Parašas] 

Algirdas Avižienis 

Profesorius, Informatikos mokslų fakultetas 
Išrinktas Vytauto Didžiojo universiteto rektorius 

Vytauto Didžiojo Universiteto 
Atkuriamojo Senato Nariams 


Gerbiamieji Kolegės ir Kolegos, 


Pranešu, kad VDU Atkuriamojo Senato posėdis įvyko Čikagoje, Jaunimo Centre, 1990.05.25-27 die- 
nomis. Dalyvavo 18 narių: A. Avižienis, L. Baškauskaitė, V. Černius, A. Dauderis, R. Kalvaitis, R. Kašuba, 
J. Kisieliūtė-Narutienė, A. Liulevičius, A. Norvilas, E. Palubinskas, G. Rėklaitis, A. Rubšys, R. Šilbajoris, 
V. Skrupskelytė, J. Šmulkštys, B. Vaškelis, R. Viskanta, P. Zundė. Svečiais buvo JAV LB valdybos pirminin- 
kas Dr. A. Razma (atidaryme), Kauno tech. universiteto (buvusio Politechnikos instituto) mašinų fakul- 
teto dekanas R. Banevičius (pirmąją dienų) ir Senato kandidatė prof. V. Kelertienė. 

Šeštadienio (5.26) vakare susitikome su JAV LB valdybos nariais ir su PLB fondo pirmininku 
V. Kamantu. Jie tvirtai pažadėjo remti VDU atkūrimą ir ugdymą. Pridedu V. Kamanto laišką apie VDU 
remti fondą. Prašau apie fondą painformuoti savo pažįstamus, ypač tuos, kurie lankė VDU dar Nepriklau- 
somybės metais. Aukos gali būti specifiniam tikslui, pavyzdžiui mokymo medžiagai įsigyti ir t. t. 

Žinome, kad Senato posėdyje Kaune dalyvavo jau ten anksčiau nuvykę kolegos D. Katiliūtė-Boydstun 
ir R. Vaišnys, o taip pat anksčiau vizą gavęs K. Almenas, kuriam perdaviau pranešimą Kauno posėdžiui. 
Dar nepatikrintomis žiniomis, nuvyko ir V. Doniela iš Australijos. 

Senato posėdžiui Čikagoje pirmininkavo V. Černius, V. Skrupskelytė ir J. Šmulkštys. Jie baigia ruošti 
posėdžio priimtas rekomendacijas, kurias išsiuntinėsime visiems Senato nariams ir kitiems susidomėju- 
siems asmenims, pavyzdžiui, JAV LB valdybai. Prof. R. Banevičius iš Kauno nušvietė dabartinę padėtį, o 
kolega J. Šmulkštys įdomiai papasakojo apie savo patirtį VDU Kaune dėstant politinių mokslų kursą šių 
metų pradžioje. 

Čikagoje buvo nutarta paruošti laišką, prašantį pagelbos kultūrinės blokados suardymui. Pridedu 
laišką, pasiųstą (fax) JAV prezidentui G. Bush. Prašau visus Senato narius kreiptis į savo valdžios atstovus, 
universiteto vadovybę ir profesines organizacijas ir prašyti jų pagelbos. Pridėtą laišką galite arba prijungti 
prie savo laiško, arba tinkamai perredaguoti ir pasirašyti, prijungiant Senato narių sąrašą. 

Čikagoje buvau painformuotas, kad esu išrinktas VDU rektoriaus pareigoms 1990-91 akademiniams 
metams, kuriuos žadu praleisti Lietuvoje. Dėkoju už pasitikėjimą, ir prašau Jūsų paramos šame darbe. 

Ypač kviečiu dėstyti ir planuoti Kaune - prašau tuojau pranešti, jei galėsite (bent porai savaičių - iki 
metų!) vykti į Kauną. 

Su geriausiai linkėjimais ir viltimis 

Algirdas Avižienis 


NR. 290. JURGIO VILEMO POKALBIS SU ALDONA KIBIRKŠTIENE. 
1990 M. BIRŽELIO 2 D. 


Vilemas Jurgis. Vytauto Didžiojo universitetas: rektorius laukia inauguracijos / kalbėjosi Aldona Kibirkštienė. In Kauno 
tiesa. 1990 06 02. Nr. 116, p. 4. 


Vytauto Didžiojo universitetas: rektorius laukia inauguracijos 


Vytauto Didžiojo universitete, kaip ir visose aukštosiose mokyklose, baigiasi mokslo metai. Kokie jie 
buvo pirmuosius žingsnius žengiančiai Alma Mater? Apie tai kalbamės su Universiteto Senato pirmi- 
ninku profesoriumi Jurgiu Vilemu. 


- Universiteto „vairą“ savo rankose laikote nuo pat pirmųjų jo atkūrimo dienų. Vadovaujate ne tik 
Senatui, bet iki šiol einate ir rektoriaus pareigas... 


- Taip, kol kas tenka sėdėti ant „dviejų kėdžių“, bet jau neilgai. Šiomis dienomis Senatas išrinko Uni- 
versiteto rektorių, kuriuo tapo Kalifornijos (JAV) universiteto profesorius, žinomas informatikos specia- 
listas Algirdas Avižienis. Labai norėjome, kad į Kauną garbingai rektoriaus rinkimo misijai susirinktų visi 
Senato nariai - tiek lietuviškoji, tiek „užsienietiškoji“ jo pusės. Deja, blokada ir čia parodė savo nagus. 
Taigi rinkome rektorių dviem etapais: Kaune ir Čikagoje. Profesoriui A. Avižieniui nusiuntėme sveiki- 
nimą, dabar laukiame jo atvykstant. Kolektyvas pasiruošęs palankiai priimti naująjį rektorių, tikimės vai- 
singo kolegiško bendradarbiavimo. Rugsėjo pirmąją jis bus iškilmingai inauguruotas. 

- Kas lėmė, kad rektoriumi tapo mokslininkes, gyvenantis užjūryje? 


- Kaip žinome, Universitetas atkurtas bendromis Lietuvos ir išeivijos mokslininkų pastangomis, taigi 
mūsų tautiečiai iš užsienio gali jame darbuotis lygiomis teisėmis. Pradinėje Universiteto kūrimosi stadi- 
joje, kai susiduriama su daugybe materialinių bei kitokių sunkumų, žinomo išeivijos mokslininko kom- 
petencija, ryšiai, organizaciniai sugebėjimai gali daug padėti. Tikimasi konkrečios paramos iš įvairių tarp- 
tautinių organizacijų, veikiančių JAV ir kitose šalyse, gal pavyks išvystyti tiesioginius elektroninius ryšius 
su aukštosiomis mokyklomis bei Senato nariais, esančiais už Lietuvos ribų. Dabar tarp jų ir mūsiškių, 
Respublikoje gyvenančių (jų turima po 48), to ryšio dar labai pasigendame. Daugelio užsieniečių senato- 
rių veikla Universitato labui dar tik simbolinė. 

Profesorius A. Avižienis kilęs iš Kauno, nuo 1950-ųjų gyvena Jungtinėse Valstijose, su Lietuvos moks- 
lininkais palaiko glaudžius ryšius. Jis buvo vienas didžiausių entuziastų, palaikančių Vytauto Didžiojo 
universiteto atkūrimo idėją, turi daug sumanymų, kurių įgyvendinimas, tikimės, padės reformuoti mūsų 
aukštąjį mokslą, įneš į jį daugiau gaivumo. Vakarų universitetai yra gerokai pažengę į priekį organizacine 
prasme, daug ko iš jų galime pasimokyti. Kita vartus, būtų pavojinga pernešti grynai tokį šios vakarie- 
tiškos mokyklos modelį į Lietuvą, atsisakant jau esamų tradicijų. Senatas, reikia manyti, su rektoratu ras 
bendrą kalbą, padėdamas ir jautriai pakoreguodamas jo pirmuosius žingsnius. 


- Pirmieji Universiteto veiklos metai tikriausiai atskleidė ir įvairių sunkumų, problemų? 


- Nors jų nestinga, mokymo procesas vyko gana sėkmingai. Sulaukėme tikrai neblogo studentų kon- 
tingento, jaunimas imlus žinioms, gerai pasirengęs studijoms. Tai rodo ir egzaminų sesijos. Bet didžiau- 
sia mūsų problema - pedagoginio personalo sukomplektavimas. Pastovių kadrų Universitetui dar labai 
stinga - dėl mažo pedagoginio krūvio daugiausia vertėmės antraeilininkų paslaugomis. Ypač pasigen- 
dame kvalifikuotų humanitarų specialistų: iš sostinės juos prisivilioti sekasi labai sunkiai. Tik mokslo 
metams baigiantis savo postus užėmė Senato patvirtinti dekanai, o Humanitariniam fakultetui jo iki šiol 
neturime. Beje, kai kuriems VDU vadovams tapus Respublikos parlamento nariais, organizacinio peda- 
goginio darbo spragos ypač pasijautė. 


DoKUMENTAI 


Esame paskelbę konkursą įvairių katedrų vedėjų pareigoms užimti, tikimės sulaukti kvalifikuotų moks- 
lininkų. Na, o materialiai verčiamės pakenčiamai - 200 tūkst. rublių finansinę paramą gavome iš Liaudies 
švietimo ministerijos, sulaukėme įvairių šelpėjų bei fundatorių pagalbos. Taigi studentams stipendijas 
ir atlyginimus darbuotojams mokėti turėjome iš ko. Deja, Visuomeninės politinės veiklos namuose kol 
kas dar nesijaučiame pilnateisiais šeimininkais. Labai norėtųsi, kad šią problemą miesto vadovai padėtų 
išspręsti kuo greičiau. Artimiausiais metais patalpų dar nestigs, o kaip bus toliau? Fakultetų ir studentų 
daugės, reikia steigti įvairias laboratorijas. Iki šiol mus šelpusioms ir globojusioms kitoms aukštosioms 
mokykloms bei institutams ilgai būti našta nebenorime. 

Jautriausia mūsų problema - bendrabutis. Liaudies ūkio specialistų tobulinimosi institutas, laikinai 
priglaudęs mūsų studentus, daugiau nebenori jų priimti. Gal mieste atsirastų įmonė ar mokymo įstaiga, 
galinti Universitetui pasiūlyti tokias paslaugas? 

- Pasibaigus pavasario egzaminų sesijai Universitete prasidės naujas darbymetis. Ką naujo jame ras tie, 
kurie šiemet panorės tapti VDU studentais? 


- Fakultetų ir specialybių gerokai padaugės: jaunimą pakviesime stoti ne tik į jau esamus Humanita- 
rinį, Ekonomikos, bet ir į Biologijos, Fizikos-matemalikos, Informatikos ir Teologijos-filosofijos fakulte- 
tus. Beje, pastarajame fakultete (į jį priimsime 25 studentus) galės mokytis besidomintys religijos studi- 
jomis, tie, kurie norėtų mokyklose dėstyti religijos kursą. Iš viso žadame priimti 240 buvusių abiturientų. 
Beje, laisvieji klausytojai, sėkmingai išlaikę abiejų sesijų egzaminus, bus pervesti į antrą kursą. 

Per metus studentai turėjo progos klausytis ne tik mūsų dėstytojų paskaitų: įvairių specialybių kursus 
dėstė žinomi profesoriai iš Jungtinių Valstijų. Politologiją skaitė Julius Šmulkštys, ekonomiką?? — Dalia 
Katiliūtė, antropologiją - Arvydas Žygas, fiziką - Rimas Vaišnys, biologiją - Martynas Yčas. Tikimės, jog 
naujaisiais mokslo metais išeivijos mokslininkų mūsų Universitete taip pat netruks, o mūsiškiai pedago- 
gai gal pagaliau pravers duris į Vakarų aukštųjų mokyklų pasaulį. 

- Dėkoju už pokalbį. 


Kalbėjosi Aldona KIBIRKŠTIENĖ 


Nuotraukoje: Vytauto Didžiojo universiteto rektorius 
profesorius Algirdas Avižienis 


NR. 291. JURGIO VILEMO LAIŠKAS ALGIRDUI AVIŽIENIUI. 1990 M. BIRŽELIO 5 D. 
AAA, f. 5, ap. 4, b. 39, 1. 1-2. Rankraštis, originalas. 


1990 m. birželio 5 d. 
Kaunas 


Gerb. profesoriau, 


Dar kartą nuoširdžiai sveikinu Jus esant išrinktam Vytauto Ddžiojo universiteto rektoriumi ir linkiu 
didelės sėkmės šiame nelengvame, bet taip reikalingame mums visiems darbe. 

Rinkimai praėjo labai sėkmingai. Didžioji dauguma balsavo už Jus. Tiesa, Jūs vienas tik ir kandidata- 
vote. Manau, kad visas Senatas stengsis padėti Jums. Įsitikinęs, kad tarp mūsų bus nuoširdus bendradar- 
biavimas šiam kilniam universiteto reikalui. 

Norėčiau galimai greičiau gauti žinią apie Jūsų atvykimo datą. Ką Jūs norėtumėte, kad būtų paruošta iš 
anksto? Atvyksite vienas ar su šeima? Artimiausiame Senato posėdyje nustatysime tikslią Jūsų inaugura- 
cijos datą ir procedūrą. Manau, kad tai įvyks pirmoje rugsėjo pusėje. 

Šiuo metu ruošiamės studentų priėmimui į pirmą kursą į šiuos fakultetus: Fizikos-matematikos, Infor- 
matikos, Ekonomikos, Biologijos, Humanitarinį ir Filosofijos-katalikų teologijos. Esame paskelbę kon- 
kursą keletai katedrų vedėjų ir Filosofijos-teologijos fakulteto dekanui. 

Dar iki šiol neišspręstas klausimas dėl Politinės veiklos centro perdavimo universitetui. Manau, kad iki 
Jums atvykstant mes ten įsikursime. Baigiame statyti pastatą, kur įsikurs Fizikos-matematikos ir Informa- 
tikos fakultetai. Žymiai sunkesnė padėtis su bendrabučiais. Tiesiog nežinau kaip išsisuksime. 


27 D. Katiliūtė galėjo skaityti psichologijos kursą. 

Na, bet apie visus kitus universiteto reikalus pakalbėsime susitikę Kaune. Perduokite nuoširdžiausius 
linkėjimus žmonai ir vaikučiams. 
Iki pasimatymo! 


[Parašas] J. Vilemas 


NR. 292. SKELBIMAS DĖL KONKURSO Į TEISĖS KATEDROS VEDĖJUS. 
1990 M. BIRŽELIO 6 D. 


Vytauto Didžiojo universitetas. In Tiesa. 1990 06 06. Nr. 122, p. 4. 


VYTAUTO DIDŽIOJO UNIVERSITETAS 


(233000 Kaunas, Laisvės alėja 53, tel. 20-67-53, 20-53-11). 

Skelbia konkursą teisės katedros vedėjo (profesoriaus arba docento) pareigoms užimti. 

Dokumentai (pareiškimas, autobiografija, mokslinio laipsnio ar vardo diplomų kopijos, mokslinių 
darbų sąrašas) priimami vieną mėnesį nuo konkurso paskelbimo datos. 


Rektorius 


NR. 293. KAZIO ALMENO LAIŠKAS ALGIRDUI AVIŽIENIUI. 
1990 M. BIRŽELIO 14 D. 


AAA, f. 5, ap. 12, b. 1, l. 2. Rankraštis, originalas. 
Mielas Algi, 


Rašau Tau iš Berlyno. 

Nežinau, kiek žinių ir kontakto turi, tad pradėsiu su bendrybėm. 

Lietuvoje vidinė padėtis kur kas geresnė, negu kad spėtum iš Vakarų spaudos. Blokadą galėtų išverti 
bent iki šalčių. 

VDU padėtis irgi gera ir gerėjanti. Atseit, pastatai užimti (posession is 9/10 etc.) ir juos tiesiog gauti 
irgi geros perspektyvos. 

Tavęs labai ir nuoširdžiai laukia. Ir ten Tavęs tikrai reikia. Asmeninių problemų esama, tačiau man jos 
neatrodo tragiškos ir pašaliečio su autoritetu (atsieit tu) bus išrišamos. 

Viena iš tų problemų rišasi su Kostkevičiaus asmeniu ir darbo stilium. Aš Tau pateikiu žinias, surinktas 
mano asmeniškai (atseit ne iš Vilemo ar Karoblio). Svarbiausia ta, kad pačio Kostkevičiaus surinkta jaunų 
(ir kaip visi pripažįsta gerų) darbuotojų grupė viešai pareiškė jam nepasitikėjimą ir pareikalavo atsista- 
tydinti (pats girdėjau ir tai buvo viešai daroma ne Vilemo arba Karoblio organizuota. Tie nieko apie šį 
maištą nežinojo). Darbuotojų pateikti argumentai, kad Kostkevičius yra autoritarinis, nesiskaito su kitais 
ir su metodais. Pripažino, kad jis daug dirba ir yra kūrybingas. Jo draugas, kurį ir pats vertinu (Vladas 
Lašas), apibūdino Kostkevičių kaip „manipulative“. Man asmeniškai jis nieko blogo nepadarė ir turėdavau 
jo gerą impresiją. Gal truputį toks „smooth talker“, bet sujungus su kitom būdo savybėm tai ne nuodėmė. 

Rašau apie tai kiek plačiau, nes manau, jog yra galimybė, jog Tave pasiekia gal vienašališka informacija. 
Taigi, geriausias patarimas - nesusidaryk išsankstinių nuomonių. 

Tavo man pavesto Senato išplėtimo nepravedžiau. Mat tai susiję ir su įstatų keitimu (ar bent jų palen- 
kimu). O juos taip lengvai keisti perskeltam Senatui buvo nepriimtina. Pats to irgi nespaudžiau. Kadangi 
šis punktas nebuvo įtrauktas į darbotvarkę, ilgom diskusijom nebuvo laiko. 

Pridėtoji kopija rašto komentaro nereikalauja. Tavo atvykimo galimybės klibinamos pačiose aukščiau- 
siose sferose. Tai ir pliusas ir savotiškas minusas. Mat atrodo, jau ir Maskva suuodė (kartais jie stebėtinai 
buki), kad Tavo atvykimas svarbus. Žinok, jei nuvyksi į Maskvą, tada galėsi ir (legaliai) vykti į Lietuvą. Mat 
Lietuvos atstovybėje Maskvoje Tau gali išduoti legalią (sovietinę) vizą į Lietuvą. Neklausk manęs, kodėl 
ten stebuklų kraštas. 

Na, tai tiek. Laiko nedaug ir baigsiu. Būsiu namuose po 20-mto. 


Kazys 


DoKUMENTAI 


NR. 294. VDU SENATO KREIPIMASIS Į PASAULIO UNIVERSITETŲ REKTORIUS. 
1990 M. BIRŽELIO 15 D. 


Pasaulio universitetų rektoriams. In Draugas. 1990 06 19. Nr. 118, p. 1. 


Pasaulio universitetų rektoriams 


Vilnius. Birželio 15 d. - 1989 metais Kaune atkurtas Vytauto Didžiojo universitetas, kurį sovietų valdžia 
uždarė 1950 metais, siekdama prislopinti lietuvių tautinės kultūros raidą. Pagal Statutą, universitetas yra 
nepriklausoma, savarankiška aukštoji mokykla, kurios profesoriams, dėstytojams ir studentams užtikri- 
nama sąžinės ir pasaulėžiūros laisvė. Labai svarbus universiteto ypatumas yra tai, kad jo valdyme daly- 
vauja Lietuvos ir lietuvių išeivijos mokslininkai - Senatą sudaro 48 Lietuvos profesoriai ir 48 išeivijos 
profesoriai iš JAV, Kanados, Europos ir Australijos universitetų. 

1990 metų gegužės mėnesį Vytauto Didžiojo universiteto rektoriumi Senatas išrinko Kalifornijos uni- 
versiteto profesorių, pasaulyje garsų informatikos specialistą Algirdą Avižienį. Iki šiol sovietų valdžia 
neleidžia rektoriui A. Avižieniui atvykti į universitetą ir pradėti darbą. 

Vytauto Didžiojo universiteto Senatas prašo Jus kreiptis į sovietų vyriausybę, kad nebūtų daromos 
kliūtys prof. A. Avižieniui kaip galima greičiau atvykti į Lietuvą. 


Vytauto Didžiojo Universiteto Senatas 


NR. 295. INFORMACIJA APIE VDU IR A. AvIžiENį „THE NEw YORK TIMES“. 
1990 M. BIRŽELIO 17 D. 


Professor Joining Reopened School in Lithuania. In The New York Times. 1990 06 17. Priedas Campus Life, p. 3. 


Professor Joining Reopened School in Lithuania 


UCLA. LOS ANGELES. - The city Kaunas was home to Lithuania premier university before the Soviet 
Union annexed the Baltic country in 1940 and the school closed. 

Now, as Lithuania seeks to regain its independence, the university has reopened and its faculty has 
asked a professor at the University of California at Los Angeles to be its first chancellor in almost 50 years. 

The professor, Algirdas Avizienis has accepted the position at the University of Vytautas the Great. 

Mr. Avizienis, a professor of computer science who came to the United States from Lithuania at the age 
of 12, said he hoped to assist in educational reform by bringing American technigues to a nation that, he 
said, has long been hindered by a backward and inefficient system of higher education. 

“The idea is essentially to see how well we can transplant the American style of running a university?" 
Mr. Avizienis said in an interview last week.“ There are a lot of students and faculty who are very anxious 
to try it out. They feel the Soviet style they - have been reguired to follow simply is not working“? 

When students enter a university in the Soviet system, he said, „they are immediately reguired to make 
a choice of major that will last a lifetime? Americans students, he added, would “very much dislike this 
approach" 


A Second Language 


Mr. Avizienis's plans include recruiting professors and graduate students from the West, promoting 
English as the nations second language - pushing Russian back to third - and establishing more flexible 
undergraduate and more defined graduate programs of higher education. 

Mr. Avižienis, who has taught in Lithuania while on sabbaticals from U.C.L.A., was in Lithuania in 
April 1989, attending a conference on the future of higher education in that country, and it was during 
that conference that the decision was made to reopen the university - independent of Soviet control. He 
delivered the opening lecture, on the structure of the University of Californias statewide educational 
system. 

“The idea was not to ask permission and declare it reopened,“ he said. „The newspapers printed it, 
everybody was happy and nobody was saying no. They could not find any law against starting a univer- 
sity.“ The first class, with 180 students, has recently been taking final exams. 

The only obstacle that lies in Mr. Avizieniss way is Moscow'š restriction on foreigners' travel to Lithu- 
ania because of the tension created by Lithuanias recent declaration of independence. 

His reguest for a passport to attend a faculty Senate meeting in Lithuania last month was denied by the 
Soviet Union, he said, but he expressed confidence that his access to Lithuania would be „normalized“ as 
a result of Soviet President Mikhail S. Gorbachev's meeting last week with leaders of Lithuania and the 
other Baltic States of Latvia and Estonia. 


Vertimas: 


Profesorius pradeda dirbti atkurtoje Lietuvos mokykloje 


KALIFORNIJOS UNIVERSITETAS. LOS ANDŽELAS. - Kaune veikė pagrindinis Lietuvos universite- 
tas, kol 1940 m. Sovietų Sąjunga aneksavo Baltijos šalį ir mokykla buvo uždaryta. 

Dabar, Lietuvai siekiant atgauti nepriklausomybę, universitetas vėl atidarytas, o jo dėstytojai paprašė 
Kalifornijos universiteto Los Andžele profesoriaus tapti pirmuoju jo rektoriumi pirmą kartą po beveik 
50 metų. 

Profesorius Algirdas Avižienis sutiko dirbti Vytauto Didžiojo universitete. 

Informatikos profesorius, kuris į Jungtines Amerikos Valstijas iš Lietuvos atvyko būdamas 12 metų, 
sakė, kad tikisi prisidėti prie švietimo reformos ir įdiegti amerikietiškus metodus šalyje, kuriai, pasak jo, 
ilgą laiką trukdė atsilikusi ir neefektyvi aukštojo mokslo sistema. 

„Iš esmės norime išsiaiškinti, kaip mums pavyks perkelti amerikietiškąjį universiteto valdymo stilių“, - 
praėjusią savaitę duodamas interviu sakė A. Avižienis. „Yra daug studentų ir dėstytojų, kurie labai nori tai 
išbandyti. Jie mano, kad sovietinis stilius, kurio jie privalėjo laikytis, paprasčiausiai neveikia.“ 

Pasak jo, kai studentai įstoja į sovietinės sistemos universitetą, „jie iš karto turi pasirinkti specialybę, 
kuri liks visam gyvenimui“. Jis pridūrė, kad amerikiečiams studentams toks požiūris „labai stipriai 
nepatinka“. 


Antroji kalba 


A. Avižienis planuoja įdarbinti profesorius ir magistrantus iš Vakarų, skatinti anglų kalbą kaip antrąją 
šalyje, o rusų kalbą nustumti į trečiąją vietą, sukurti lankstesnes bakalauro ir tikslesnes magistrantūros 
studijų programas. 

A. Avižienis dėstydavo Lietuvoje, kuomet Kalifornijos universitete išeidavo kūrybinių atostogų. Jis 
1989 m. balandį buvo atvykęs į Lietuvą ir dalyvavo konferencijoje dėl šalies aukštojo mokslo ateities, ir 
būtent joje buvo nuspręsta vėl atidaryti nepriklausomą nuo sovietų kontrolės universitetą. Jis skaitė įžan- 
ginę paskaitą apie Kalifornijos valstijos universiteto švietimo sistemos struktūrą. 

„Idėja buvo ne paprašyti leidimo ir paskelbti, kad ji vėl atidaryta“, - sakė jis. „Laikraščiai tai išspaus- 
dino, visi džiaugėsi ir niekas nesakė „ne“. Jie nerado jokio įstatymo, draudžiančio įkurti universitetą“. 
Pirmasis kursas, kuriame mokosi 180 studentų, neseniai laikė baigiamuosius egzaminus. 

Vienintelė kliūtis, trukdanti A. Avižieniui, yra Maskvos apribojimai užsieniečiams vykti į Lietuvą dėl 
įtampos, kurią sukėlė neseniai paskelbta Lietuvos nepriklausomybė. 

Sovietų Sąjunga atmetė jo prašymą išduoti pasą, kad jis galėtų dalyvauti praėjusį mėnesį Lietuvoje 
vykusiame Universiteto Senato posėdyje, tačiau jis išreiškė įsitikinimą, kad po praėjusią savaitę įvykusio 
Sovietų Sąjungos prezidento Michailo S. Gorbačiovo susitikimo su Lietuvos ir kitų Baltijos šalių - Latvi- 
jos ir Estijos - vadovais jo patekimas į Lietuvą bus „normalizuotas“. 


DoKUMENTAI 


NR. 296. JURGIO VILEMO RAŠTAS KAUNO MIESTO SAVIVALDYBEI. 
1990 M. BIRŽELIO 22 D. 


VDU archyvas, f. 1, ap. 1, b. 22, 1. 36. Mašinraštis, kopija. 
(1990 06 22 Nr. 175] 


Kauno m. sveikatos ir sporto deputatų KOMISIJAI 


Vytauto Didžiojo Universitetas atkurdamas sveiko gyvenimo tradicijas, ypatingą dėmesį skiria Kūno 
kultūros judėjimui; steigiama katedra, sporto klubas „Vytis“. Nuo š.m. rugsėjo mėn. studijuojančių skai- 
čius padidės iki 400 studijuojančių studentų. Kiekvienais metais planuojamas padidėjimas nuo 200 iki 
250 studentų. 

Kūno kultūros katedra numato įvesti 6-ių val. privalomas pratybas savaitėje, atsisakant PDG sovietinių 
programavimų, siekiant tautinio Dineikos, Šalkauskio, Petronio fizinio-dvasinio vystymosi kryptingumo. 

Vytauto Didžiojo Universitetas neturi sportinės bazės. Pagal numatomą miesto rekonstrukcijos planą, 
planuojama miesto senamiestyje sukoncentruoti VVU studijų patalpas, todėl prašome Jūsų tarpininka- 
vimo skiriant buvusias „Darbo rezervų“ draugijos sporto bazės patalpas (Poškos 12). Vytauto Didžiojo 
Universiteto studentams. Šiuo metu minėtos patalpos priklauso 4-ajai proftechninei mokyklai, kuri 
numatoma iš Rotušės aikštės iškeldinti į proftechninį miestelį. 


Su pagarba 
VDU Rektorius J. Vilemas 


NR. 297. VISUOMENINĖS IR POLITINĖS VEIKLOS CENTRO RŪMŲ 
PERDAVIMAS VDU. 1990 M. BIRŽELIO 28 D. 


Lietuvos ypatingasis archyvas. LKP dokumentų skyrius, f. 3110, ap. 76, b. 3, 1. 91. Mašinraštis, originalas. 


Lietuvos KP Kauno miesto komiteto biuro posėdžio 1990 m. birželio 28 d. 
Protokolas Nr. 3 


[...] 3. Dėl LKP Kauno miesto komiteto Visuomeninės ir politinės veiklos centro pastato perdavimo 
Vytauto Didžiojo universitetui 
(Arbačiauskas, Jasinevičius, Kaselskis, Kulbokas, Mickis, Meškauskas, Popovas) 


Atsižvelgdamas į Vytauto Didžiojo universiteto, Senato ir studentų bei miesto visuomenės pageidavi- 
mus Lietuvos KP Kauno miesto komiteto biuras nutaria: 

1. Perduoti Lietuvos KP Kauno miesto komiteto Visuomeninės ir politinės veiklos centro pastatą, esantį 
S. Daukanto 28 (buvusieji Politinio švietimo namai) Vytauto Didžiojo universitetui. 

Perdavimą įvykdyti per pereinamąjį laikotarpį pagal atskirą susitarimą su Vytauto Didžiojo universi- 
tetu po to, kai miesto Savivaldybė suteiks atitinkamas patalpas LKP miesto komitetui. 


NR. 298. VDU SENATO AŠTUNTO POSĖDŽIO PROTOKOLAS. 1990 M. LIEPOS 5 D. 
VDU archyvas, f. 1, ap. 1, b. 16, 1. 94-97. Rankraštis, originalas. 


VDU Senato posėdžio, įvykusio 1990 m. liepos mėn. 5 d. 
PROTOKOLAS Nr. 8 (18) 


Informacija: 

Akad. J. Vilemas - buvę Politinio švietimo namai pereina VDU-tui, dokumentai baigiami sutvarkyti. 
Dėl buvusių Politinio švietimo namų darbuotojų pareiškimo kurti kartu su VDU universitetą. 

Doc. A. Butkus - galima padaryti šioje bazėje parengiamuosius kursus. 

Kalbėjo prof. R. Baltrušis, P. Zakarevičius, V. Kaminskas, akad. Vilemas siūlė šį prašymą atmesti, apie tai 
juos informuoti (pats U-tas dar silpnas). 
Prof. R. Banevičius pasakos įspūdžius iš kelionės į JAV. 


Darbotvarkė: 

1. Konkursas katedrų vedėjų pareigoms užimti (fizikos, matematikos, informatikos, lituanistikos, isto- 
rijos, užsienio kalbų, biologijos, kūno kultūros, tesės). 

2. VDU Senato ir Pasaulio lietuvių kultūros ir mokslo centro santykiai. 

3. Rektoriaus inauguracijos procedūros aptarimas. 

4. Einamieji reikalai. 


Dėl Pasaulio lietuvių kultūros centro informuoja akad. J. Vilemas. Buvo atvykę darbuotojai šios įstaigos 
į VDU pareikšti G. Kostkevičiui nepasitikėjimą. Įvykusiame pokalbyje dalyvavo ir akad. V. Statulevičius. 
Šiuo metu ir doc. G. Kostkevičius ir akad. V. Statulevičius atostogauja. 

Prof. A. Žygas - knygos, kurias atvežė, profesorius, yra skirtos VDU. Parodytos patalpos JAV atstovams, 
vadintos biblioteka, pasirodė esą apgavystė. 

Doc. V. Vaičiuvėnas iškelia klausimą dėl G. Kostkevičiaus, kaip senatoriaus, statuso. 

Nutarta: klausimą spręsti sekančiame posėdyje, dalyvaujant pačiam G. Kostkevičiui ir darbuotojams. 
Klausimą aiškins ir VDU etikos priežiūros komisija. 

Kalbėjo prof. S. Masiokas, akad. A. Buračas. Centro funkcija - plėsti ryšius su užsienio profesūra, išsi- 
plėtė. Centro darbo klausimus, darbo kryptis apsprendžia Centro nariai pirmiausia. Bibliotekos u-tas 
nepajėgė perimti fiziškai, printeris yra kažkur gal ir dingęs pakely (3-4 elektroninės mašinos dingę). 


2. Konkursinių kandidatų pristatymas. Pristato prof. V. Paliūnas (konkursinės komisijos pirmininkas). 

Prof. R. Bentkus - kandidatas Matematikos [katedros] vedėjo postui užimti. Gauna klasimų iš 
prof. R. Baltrušio, Gutmano, Kaminsko, Šeiniausko. Prof. Ragulskis siūlo prof. Bentkaus kandidatūrą 
palaikyti. Prof. R. Šeiniauskas norėtų, kad prof. Bentkus savo ateities veikloje nedubliuotų Vilniaus u-to 
Matematikos katedros profilio. 

Arnold Kiv. Paties pretendento nėra. Lietuvių kalbos nežino. Nesvarstoma. 

E. Kuokštis - Fizikos katedros vedėjo vietai užimti. Kandidatas mano eiti savo organizaciniame 
darbe [...]?š, suformuoti katedros kolektyvą, nubrėžti mokymo ir mokslo vystymo perspektyvas. Klausė 
prof. Šeiniauskas apie ryšius su KPI, prof. Zalatorius - kokie motyvai perėjimo iš VU į VDU. Gutma- 
nas - kokias lazerinės spektroskopijos perspektyvas kandidatas mato. Akad. J. Vilemas - kandidatą pasiūlė 
Vilnius, mes patys jį suieškojom, kalbinom. Atsiliepimai geri. 

Doc. A. Butkus - prof. Tyla klausia apie santykius su VU KHF. Kalbama apie studentų perėjimą iš VU 
KHF į VDU. Bus paaiškinta vėliau. 

Doc. R. Marčėnas - Lietuvos istorijos katedra turėtų tarnauti visų fakultetų reikalams. Apart Lietu- 
vos istorijos katedra turėtų domėtis Lenkijos istorija, išleisti kelis specialistus; reikėtų latvių, estų isto- 
rijos bei Rusijos istorijos žinovų. Šeiniauskas - kokia disertacijos tema? Vadovas? Vadovas - Jurginis. 
Prof. Zalatorius - kuklus darbų sąrašas. Kodėl? [Marčėnas] atsako - Kaune nebuvo perspektyvos, sąlygų. 
Prisipažįsta, kad gilyn vagos neišvarė. Populiarių straipsnių daug, o mokslinių - mažoka. Prof. Gutma- 
nas - pasipylė daug straipsnių, liečiančių Lietuvos istoriją. Profesionalai turėtų reaguoti į profesionalumą. 
Nesutinka su kai kuriomis doc. Marčėno publikacijomis, pvz. „Petro palikimas“ - tai romantinio istori- 
jos periodo manipuliacijos, kurioms trūksta profesionalumo. Prof. St. Masiokas žavėjosi doc. Marčėno 
logika straipsniuose. Doc. R. Marčėnas paaiškina straipsnio rašymo aplinkybes. Prof. Buračas palaiko 
doc. Marčėno kandidatūrą, teigdamas, kad jis galėjo tapti ir istorijos mokslų daktaru. Jis išlaikė savo veidą, 
liniją. Prof. Zalatorius - archyvai uždaryti nebuvo. 

Doc. Kontvainis - studentų anketavimas parodė jų didelį norą sportuoti, užsiiminėti fizine kultūra. Nėra 
bazės, tačiau šis tas jau padaryta. Šalkauskio, Petronio, Dineikos motodais remiasi darbe. Prof. Bukaus- 
kas - kodėl pereina iš KKI į VDU? [Kontvainis] paaiškina - buvo skundas, kad dirba užsienietiškais 
metodais. Įvyko kivirčas. Doc. A. Karoblis - buvo didelis judėjimas per metus, dirbo gerai. Siūlo palaikyti 
Kontvainį. 


28 "Trūksta sakinio dallies, nes lapo apačia nukirpta. 

K. Kardelis - po pirmo posėdžio pasirodė, kad doc. Kontvainis buvo jau iš anksto pakviestas, su juo 
kalbėta - jam lengviau. Kardelis surašė savo būsimo darbo gaires, tačiau tai jį atestuojant nepraskambėjo. 
Prof. Baltrušis klausia dėl daktarinės [disertacijos]. [Kardelis] atsako - referatas jau spaustuvėje. 

A. Garalis - kūno kultūra turi tobulėti dvasingumo linkme. Ieškoti optimalių jaunuoliui krūvių. Jauni- 
mas - silpnos sveikatos. Reikia kurti laboratoriją. Autogeninė treniruotė turi būti įdiegta - perimti šias iš 
Rytų atėjusias vertybes. Jas taikyti savo emocinio krūvio reguliavimui. Bazių klausimas - esu dirbęs visokį 
darbą, galėsiu būti naudingas kuriant bazę. Prof. Šeiniauskas - kiek dirbote KKI? - [Garalis] - du metus. 
Pedagoginį darbą - 15 metų. 

Doc. J. Šatas [į Teisės katedros vedėjus] - neturim teisės pravesti konkurso. 

A. Grigelis - biologijos katedra. Akad. J. Brėdikis - Grigelis yra tarptautinio masto mokslininkas - 
limnologas. Akad. J. Vilemas mano, kad reikia tęsti kandidatūrų svarstymą. Prof. A. Zalatorius - nesant 
žmogui, nedera kalbėti - neetiška. F-tas gali organizuoti f-to darbą. Akad. Buračas - Kiv taip pat neda- 
lyvauja, o svarstom. Reikia balsuoti, nes žmonės žinomi tarptautiniu mastu. Prof. Baltrušis - pasaulio 
masto mokslininkas, universitetui tinkamas žmogus, sprendžiant iš darbų. Doc. Šatas — prof. Grigelis 
neatvyko dėl nežinomų priežasčių - neetiška svarstyti. Vaičiuvėnas - Kiv nepristatė reikiamų dokumentų. 
Nutarta - atidėti rinkimus rudeniui. 

A. Makarevičius - VDU užsienio kalbų katedra jau yra, jis eina pareigas nuo 1990 m. sausio mėn. 
1989 m. apgynė kandidato disertaciją. Doc. A. Karoblis labai palankiai charekterizuoja A. Makarevičių, 
prašo palaikyti jo kandidatūrą. Iš dekano pozicijų A. Butkus palaiko kandidatūrą, prof. A. Žygas girdė- 
jęs studentų teigiamą atsiliepimą. Doc. Čepukėnas - jam suteiktas žodis (sakėsi atėjęs kitais reikalais), 
gavęs pasiūlymą paduoti pareiškimą vedėjauti, bet atsisakė. Makarevičių pažįsta iš KPI, įvertina jį labai 
teigiamai. Humanitariniame f-te aukštų laipsnių žmonų nėra, todėl kviesčiau palaikyti A. Makarevičiaus 
kandidatūrą. Akad. J. Vilemas - nusiskundimų iš katedros nebuvo. Kviečia palaikyti. 

Balsų skaičiavimo komisija [katedrų vedėjams rinkti]: 

1. Akad. A. Buračas 

2. Doc. V. Vaičiuvėnas 

3. Prof. A. Žygas. 

Vienbalsiai. 


Apie vakancijų atidarymą LMA-oje. VDU gali peteikti pasiūlymus. Adak. J. Vilemas siūlo informa- 
tikos specialybėje ir fizikos-matematikos specialybėje. Siūlau prof. Kaminską. Prof. Ragulskis pritaria 
kandidatūrai. 

Siūlo Senatas prof. Kaminsko kandidatūrą - vienbalsiai informatikos specialybėje (Kaminskas susilaikė). 

Tautosakos specialybėje - prof. N. Vėlius (į narius-korespondentus) - vienbalsiai (išskyrus N. Vėlių). 
A. Butkus, A. Karoblis parėmė kandidatūrą. 

VDU siūlo prof. Bentkų, V. Paliūną (Venslauskas ir Karoblis siūlo). Visi [už] (išskyrus V. Paliūną, 
R. Bentkus susilaikė). 

Doc. M. Venslauskas siūlo prof. Yčą, bet akad. J. Vilemas paaiškina, kad Yčas nėra Lietuvos gyventojas. 


Informacija - apie VDU studentų grupės išvyką į Lenkiją, Žalgirio mūšio minėjimą. Išlaidos - apie 
3 000 rb. Senatas pritaria. 


Dėl atėjimo studentų iš kitų aukštųjų mokyklų į VDU (aukštesnius kursus). Kiekvienas f-tas sudaro 
savo mandatinę komisiją tokiems priėmimams. Prof. St. Masiokas - patvirtinti tokių komisijų pirminin- 
kus. Jais turėtų būti f-tų dekanai (priimta vienbalsiai pasiūlymas). 


Senato nario, nedalyvaujančio VDU Senato posėdžiuose, klausimu (statuto komisija įpareigota tuo 
klausimu padirbėti). 

Doc. A. Karoblis siūlo???: nustačius žemutinę ribą, balsuoti „už“ pravedimą susirinkimo ar „prieš“. 

Akad. A. Buračas - siūlo nelankančius posėdžius narius (bent 5 kartus iš eilės praleidus), braukti iš 
senatorių sąrašų. 

Pasiūlymas - senatoriai, išvykę ilgesniam laikui, sustabdo įgaliojimus. 

Prof. V. Kaminskas - ateina katedrų vedėjai, katedrų nariai, kurie nėra Senato nariai. Iš jų galima išrinkti 
į vietas tų senatorių, kurie praleidę 5 kartus, iškrenta iš senatorių sąrašų. 


29 Praleista klausimo svarstymo pradžia. 

Akad. A. Buračas siūlo taikyti 17 balsų žemiausią ribą, įskaitytume neatvykusius į posėdį su rimta prie- 
žastimi - atsiėmusius savo įgaliojimus ir pravesti konkursą. 

Nutarta - 17 balsų minimumu atsakomybę už rinkimus imasi akad. J. Vilemas. Visi „už“ vienbalsiai, 
kad konkursas vyktų (29 senatoriai iš 48). 


Laisvieji klausytojai - 18 žmonių, išlaikiusių egzaminus gerais ir labai gerais pažymiais. Prof. Kamins- 
kas siūlo šiems laisviems klausytojams praeiti fakultetines mandatines komisijas (visi senatoriai - už 
pasiūlymą). 


Prašoma patvirtinti VDU etikos priežiūros reglamentą (laikinąjį). - [Nutarta] - buvo tvirtinta. 


Prof. V. Kaminskas supažindina su stojusiųjų egzaminų konkursu, pirmųjų stojamųjų egzaminų 
rezultatais. 

Paduota 536 pareiškimai. Didžiausias [konkursas į vieną vietą] - 4,12 į Teologijos-filosofijos f-to teo- 
logijos skyrių; [pareiškimų ten] 103. Į Ekonomikos f-tą - 3,16, į Humanitarinį f-tą 2,4 (4 kartus mažesnis 
konkursas [nei pernai ?]), Biologijos f-tą - 1,53, Informatikos f-tą - 1,12, Fizikos-matematikos f-tą - 0,6 
(nesurinktas pilnas kontingentas). 

(lentelė pas prof. V. Kaminską) 

83 iš 157 išlaikė su teigiamu balu (pereinamasis balas 8 - t. y. 51 studentas). Ekonomikos f-te 10 balų 
gavo 23 studentai. Humanitariniame f-te pereinamasis balas 9 (be lituanistikos - joje 7 balai). Merginų 
balas - 10. Teologijos-filosofijos f-te pereinamasis balas - 9 (37 į 25 vietas). Informatikos f-te liko 29 iš 36. 
Fizikos-matematikos f-te liko 15. Biologijos f-te 33 su 6 balais. 

Po apeliacijos: Fizikos-matematikos f-te 35 apeliacijos - 11 pakeltas pažymys, lituanistikos specialybėje 
iš 30 patenkinti 4 žmonės (pakeltas pažymys 1 balu), Biologijos f-te nebuvo patenkinta nei viena iš 5 ape- 
liacijų. Sudėtingiausia situacija pas humanitarus. 

Balsų skaičiavimo komisijos rezultatai. Iš 48 balsavo 29. Rasta tiek pat biuletenių?*?. 
Kandidatai už prieš susilaikė 


Matematikos katedra 


1. J. Augutis konkurse nedalyvavo 
2. R. Bentkus 27 2 - 
Biologijos katedra konkursas atidėtas 


1. A. Grigelis 
2. M. Venslauskas 
3. G. Žukauskas 


Fizikos katedra 

1. E. Kuokštis 25 2 2 

2. A. Kiv konkurse nedalyvavo 

Istorijos katedra 

1. R. Marčėnas 26 3 - 
Lituanistikos katedra 

1. A. Butkus 27 2 - 
Užsienio kalbų katedra 

1. A. Makarevičius 27 2 - 
Teisės katedra 

1. J. Šatas konkursas atidėtas 
Kūno kultūros katedra 

1. V. Kontvainis 12 15 2 

2. K. Kardelis 7 21 1 

3. A. Garalis 8 20 1 
Informatikos katedra 

1. V. Pukas konkursas atidėtas 


Rezultatai - protokolas tvirtinamas vienbalsiai. 


*0 Balsavimo rezultatams pristatyti pasinaudota komisijos protokolas, esantis prie posėdžio protokolo (1. 98-99). 

Kūno kultūros katedros vedėjai renkami antrame ture (už pasiūlymą balsavo vienbalsiai). Į antrą turą 
išėjo du daugiausiai balsų surinkę kandidatai - V. Kontvainis ir A. Garalis. 


Senato svečias - prof. R. Banevičius pasakoja apie savo kelionę į Čikagą, dalinasi įspūdžiais, dalyvavo 
Senato psoėdyje. Krinta į akis - nemalonūs pokalbiai, nesutarimas tarp Centro ir u-to, nesutarimas tarp 
dėstytojų dėl stojimo į u-tą ir kt. Kalbėjęs prof. Šmulkštys pakankamai niūriai atsiliepė apie nesutarimus 
tarp Centro ir VDU. Reikia daug ko mokytis iš jų. Išeivija labai daug skiria dėmesio VDU. Bet jų pasau- 
lėžiūra kitaip suformuota, jie daug ko taip nespręstų, kaip mes. [Pas mus] vienas profesorius veda 7-nis 
dalykus. VDU turėtų būti pasaulinio lygio. Daug ką reikės pertvarkyti. 


Dėl metodinės bazės VDU - Dauderis yra surinkęs daug literatūros, problema - atgabenimas. Apskri- 
tai, daug surinkta medžiagos, ją atsigabenti. 

Dėl mokymo proceso organizavimo - primesti jie nieko nenori, bet reiktų eiti kompromisų keliu - 
Europos, JAV, Kanados patirtimi. 

Dėl mokslinių vardų teikimo - akad. J. Vilemas - jie svarsto neegzistuojančius f-tų planus. 

Juozas Kazickas padovanojo VDU 15 000 rb. Jie įnešti į kasą. 

Akad. Buračas perduoda informaciją apie 1-ąjį egzaminą anglų kalba. Tokį centrą ta forma gali įsteigti 
VDU „postgraduate centre“ - išvykstantiems į užsienį. Kultūros centras turėtų perduoti šias funkcijas 
VDU. Reikia padaryti viską, kad toks centras būtų prie VDU - teigia akad. J. Vilemas. 


Inauguracinė komisija: 
1. prof. A. Smailys 

2. prof. R. Baltrušis 

3. doc. J. Misevičienė. 


[Kūno kultūros katedros vedėjo rinkimų rezultatai:] 

Už Kontvainį 15, prieš 10, negalioja 2 

Už Garalį 5, prieš 22 

Tvirtinam rezultatus balsų skaičiavimo komisijos. Vienbalsiai. 


Sekantis Senato posėdis 1990 m. rugsėjo mėn. 12 5 d. 15 val. 
Mokslo metus pradedam inauguracija 1990 m. rugsėjo 3 d. 


Dėl etnokultūros katedros užuomazgos - doc. A. Karoblis siūlo prof. A. Žygą Etnokultūros katedros 
koordinatorumi. 

Prof. A. Šmulkštys atsiuntė laišką, pranešdamas apie galimybę stažuotis 6 mėn. Prancūzijoje 1-am 
asmeniui. Doc. A. Karoblis siūlo G. Beresnevičių, palaiko kandidatūrą N. Vėlius. Prof: Gutmanas siūlo 
daugiau kandidatūrų pateikti, siunčiant popierius į vietą. 


Pirmininkas 
Sekretorė [parašas] J. Misevičienė 


439 


440) VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


NR. 299. DUOMENYS APIE STOJAMUOSIUS EGZAMINUS, 
PATEIKTI SENATO POSĖDYJE 


VDU archyvas, f. 1, ap. 1, b. 17, 1. 46-52. Mašinraštis, originalas**'. 
VYTAUTO DIDŽIOJO UNIVERSITETAS 
Duomenys apie studentų priėmimą 1990 m. 


Išlaikė visus 


Fakultetas Priėmimo sios Konkursas į š 2 Įstojo į 
š Ė Paduota pareiškimų ; stojamuosius 
Specialybė planas 1 vietą š VDU 
egzaminus 
Humanitarinių mokslų 75 140m.* + 40v* = 180 2.40 149 84 
- lituanistika 
- kitos spec. 25 33m +4v =37 1.48 34 28 
50 107m + 36v = 143 2.86 115 56 

Teologijos-filosofijos 25 103 4.12 84 30 
Ekonomikos mokslų 50 158 3.16 74 58 
Biologijos 30 28m + 18v = 46 1.53 20 20 
Fizikos-matematikos 30 18 0.60 13 + 2** 30 
Informatikos 30 36 1.20 28 + 2** 30 
Iš viso VDU 240 541 2.25 368 237 


Pastabos *) m - merginos, v - vaikinai 
**) nepraėję konkurso į Ekonomikos mokslų fakultetą 4 stojantieji laikė papildomą fizikos egzaminą ir daly- 
vavo konkurse į laisvas vietas Informatikos ir Fizikos-matematikos fakultetuose 


Į Universitetą įstojo 232 Lietuvos Respublikos gyventojai, 3 Latvijos (Rygos m.) ir 2 Lenkijos (Punsko 
krašto) lietuviai. 


Merginos / vaikinai 


Fakultetas Iš viso Merginų Vaikin 
Humanitarinių mokslų 84 54 28 
Lituanistikos specialybė 28 25 3 
Teologijos-filosofijos 30 17 13 
Ekonomikos mokslų 58 21 37 
Biologijos 20 11 9 
Fizikos-matematikos 15 3 12 
Informatikos 30 10 20 

Iš viso VDU 37 18 119 


Kaunas / kiti miestai / rajonai 


Fakultetas Iš viso Kaunas Kt. miestai Rajonai 
Humanitarinių mokslų 84 50 22 12 
Lituanistikos specialybė 28 13 5 10 
Teologijos-filosofijos 30 17 13 0 
Ekonomikos mokslų 58 28 29 1 
Biologijos 20 13 4 3 
Fizikos-matematikos 15 8 2 5 
Informatikos 30 12 13 5 

Iš viso VDU 237 128 83 26 


1 Čia praleisti lapai apie surinktus mokesčius iš stojančiųjų ir apie surinktų balų stojamųjų egzaminų metu pasiskirstymą. 


DoKUMENTAI 


Statistika pagal atestato vidurkį 


Fakultetas 3.0-4.0 4.0-4.25 4.25-4.5 4.5-4.75 4.75-5.0 
Humanitarinių mokslų Lituanistikos 6 9 18 19 32 
specialybė 2 4 5 6 10 
Teologijos-filosofijos 2 2 5 9 9 
Ekonomikos mokslų 2 1 2 7 44 
Biologijos 0 1 2 4 13 
Fizikos-matematikos 0 0 0 3 11 
Informatikos 1 0 2 7 20 
Iš viso VDU 11 13 29 49 129 


Bendrabučio mokymosi Universitete laikotarpiui pageidauja toks skaičius įstojusių į VDU: 


Merginų Vaikinų Iš viso 
Humanitarinių mokslų 11 2 13 
Teologijos-filosofijos 1 5 6 
Ekonomikos mokslų 6 11 17 
Biologijos 1 1 2 
Fizikos-matematikos - - - 
Informatikos 5 13 18 
Iš viso 24 32 56 


NR. 300. VYTAUTO KAVOLIO LAIŠKAS ALGIRDUI AVIŽIENIUI. 
1990 M. LIEPOS 5 D. 


AAA, f. 5, ap. 12, b. 19, I. 3. Mašinraštis, originalas. 
[Blanko duomenys:] 


Dickinson College 
Carlisle, Pennsylvania 17013-2896 
Founded 1773 


90 liep. 5 
Mielas Algi, 


Teko išgirsti, kad Kaune vis dėto ruošiama steigti V. D. universitete senoviško tipo Teologijos-filosofijos 
fakultetą. Tai būtų trejopa klaida: (1) įspraustų filosofiją, ką tik išsilaisvinusią iš marksizmo-leninizmo 
jungo, į teologijos narvą; (2) religijos studijas, kurias irgi reiktų išlaisvinti, atiduotų vienos bažnytinės 
institucijos kontrolėn, lyg kitos religijos tose studijose neturėtų lygiai gerbtinos vietos; (3) blogiausia, 
fakulteto dėstytojams žadama reikalauti episkopato aprobacijos, - tai iš karto panaikina sąžinės laisvės 
fakultete pripažinimą. (Šių metų birželio mėnesį Vatikanas išleido draudimą katalikų teologams, nesutin- 
kantiems su popiežiaus nuomone apie gimimų kontrolę, viešai reikšti savo mintis). 

Jeigu toks totalistinis fakultetas iš tikrųjų būtų V. D. universitete įsteigtas, tai savaime jį paverstų kaž- 
kokia retrogradiška akademine institucija. Sąžinės laisvė ir atvirumas visoms mokslinėms perpektyvoms 
turi būti respektuojama visuose normaliuose universiteto fakultetuose, arba tie dalykai iš viso nelaikomi 
rimtais. 


Geriausių, 
[parašas] 
Vytautas Kavolis 


441 


442 


VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


NR. 301. KAZIO ALMENO LAIŠKAS ALGIRDUI AVIŽIENIUI. 1990 M. LIEPOS 5 D. 
AAA, f. 5, ap. 12, b. 1, I. 3-4. Mašinraštis, kopija*. 


Dr. A. Avižienis 
VDU Rektorius 


Gerbiamas Dr. Avižieni, 


Šiuo laišku noriu Jums, kaipo VDU Rektoriui, trumpai surašyti akcinės leidyklos LITERA (dar ne 
galutinis vardas) istoriją. VDU turi 10 90 akcijų šios leidyklos (pradinis kapitalas 150 000 rublių). Įnašas 
kol kas dar neįmokėtas. 

Leidyklos įkūrimo galimybė man iškilo kai pastebėjau, jog Lietuvoje knygų tekstai renkami dar itin 
senovišku būdu (linotipu). Buvo aišku, kad jei būtų galima sujungti Vakaruose esamą technologiją (desk- 
top publishing) su Lietuvoje esama kvalifikuota darbo jėga, būtų galima žymiai pakelti šios veiklos srities 
darbo našumą. Jau prieš 3 metus (1987-tais) pradėjau ieškoti galimybių šitai įgyvendinti. Sekėsi sunkiai. 
Pagaliau, 1989-tais FTEPI direktorius J. Vilemas ir vienas FTEPI darbuotojų Mindaugas Domkus padarė 
pakankamai konkrečius pasiūlymus, kad būtų galima pereiti nuo žodžių prie darbų. Būtent FTEPI kaipo 
savo įnašą pasiūlė patalpas (3 metams) plius patalpų išlaikymą. Buvo sudaryti bendrovės įstatai ir nuga- 
benta pradinė įranga (vienas AT kompiuterio kompleksas + programinė įranga). Nuo pat pradžios buvo 
nuspręsta kaipo „dalininką“ įjungt ir VDU. Buvo aišku, kad ateityje VDU turės turėti leidybinę bazę ir 
be to norėta jo kūrimo pradžioje Universitetą paremti. Kiti dalininkai (po 10 90 yra Vilemas ir Domkus). 
Mano dalis 50.25 90. Įmokėta valiuta, plius iniciatyva ir darbu. 

Svarbu pabrėžti, jog bendrovės kapitalo dydis yra orientacinis ir tam tikra prasme simbolinis. Santykį 
tarp rublių ir dolerių (penki rubliai už 1 dolerį) reikėjo nustatyti, idant būtų galima įmonę registruoti. 
Įnašas iš kitų dalininkų yra įvedamas „natūra“ (e. g. patalpomis) arba darbu plius pinigais. Ta prasme 
įnašo pobūdis iš VDU dar nenustatytas. 

Silpnoji šio projekto dalis buvo sukomplektavimas personalo ir jo apmokinimas. Jį pavyko išspręsti 
(bent taip kol kas atrodo) per 1990 m. gegužės kelionę. Būtent M. Domkaus tarpininkavimu buvo susi- 
siekta su 3-jų žmonių grupe, kurie jau toje srityje turi kompetenciją ir komplektuoja elektroninę ir prog- 
raminę įrangą. Leidyklos direktoriumi paskirtas grupės vadovas Vytenis Ališauskas. Pasėkoje to leidy- 
klos veikla tampa įmanoma. Ji turėtų pradėt formaliai veikti jau 1-3 mėnesių bėgyje. Netikrumo čia 
įneša nebuvimas galutinio bendrovių įstatymo. Tačiau, esant visapusiai gerai valiai ir pasitikėjimui, veiklą 
galima pradėti ir iš tiesų pradiniai darbai jau vyksta. 

VDU atstovas tas įeina į bendrovės „direktorių tarybą“ ir VDU gaus 10 90 išmokamo pelno, jeigu toks 
ateityje bus. Tačiau svarbiau yra tai, jog, jei leidykla pradės sėkmingai veikti, VDU turės nuosavą bazę savo 
leidiniams. Tada bus galima ir konkrečiai planuoti vadovėlių vertimą ir leidimą??*. 


Su pagarba 
K. Almenas 


NR. 302. KAZIO ALMENO KREIPIMASIS Į VDU sENATORIUS JAV. 1990 M. LIEPA 
AAA, f. 5, ap. 12, b. 1, L. 5. Mašinraštis, kopija“. 


(VDU Senato nariams Amerikoje) 
Data 


Apie vadovėlių problemą VDU ir kitoms Lietuvos aukštosioms mokykloms 


Adresas 


2 Faksas, A. Avižieniui išsiųstas 1990 m. liepos 5 d. 11 val. 10 min. Tekstas be lietuviškų raidžių. 

Pirmieji leidyklos „Litera“ leidiniai pasirodė tik 1992 m. Tai buvo: Broom, Leonard; Broom, Dorothy; Bonjean, Charles. 
Sociologija: esminiai tekstai ir pavyzdžiai. - Kaunas: Litera, 1992. - 365 p.; Kormondis, Edvardas Dž. Ekologijos sąvokos. - 
Kaunas: Litera, 1992. - XV, 320 p; Černius, Vytautas J. Mokytojo pagalbininkas. - Kaunas: Litera, 1992. - 96 p. 

** Faksas, A. Avižieniui išsiųstas 1990 m. liepos 5 d. 11 val. 10 min. Tekstas be lietuviškų raidžių. 


DoKUMENTAI 


Gerbiamas....?3* 


Vienas iš sunkumų, su kuriuo susiduriama perorganizuojant Lietuvos švietimą yra tinkamų vadovėlių 
stoka. Ypačiai aštriai ši stoka jaučiama pagrindiniame (undergraduate) mokymo procese. Esamomis sąly- 
gomis vienintelis būdas tą spragą keletos metų laikotarpyje bent kiek užpildyti yra vertimas gerų vadovė- 
lių ir jų leidimas lietuvių kalba. Pirmas žingsnis, norint pradėti tokią veiklą, yra žinojimas ką versti. Gali- 
mybės išleisti vadovėlius dabar ir pramatomoje ateityje liks ribotos, tad svarbu, kad atranka būtų tikslinga. 

Dėlei šio pirmo žingsnio ir kreipiamės į VDU Senato narius. Jūsų pagelba labai praverstų atliekant tą 
svarbiausią pirminę atranką. Prašome Jūsų pažįstamoje srityje (arba srityse) atrinkti keletą vadovėlių, 
kuriuos Jūs ir Jūsų kolegos pripažįsta kaip geriausius. Amerikoje, kur vadovėlių pasiūla didelė, net ir 
vienoje srityje visus apmatyti nelengva, tad kolegų patarimas čia gali būti itin naudingas. Suprantama, 
vadovėliai būna įvairaus lygio ir eilė jų apima tik ribotą kurios srities dalį. Šiame pirminiame tarpsnyje 
prioritetas teikiamas „pagrindiniams“ (basic) vadovėliams. Panašaus pobūdžio apklausa atliekama ir Lie- 
tuvoje, bet ten svarbiausias klausimas yra kokioje srityje šiuo metu vadovėlio labiausiai reikia. 

Sudarius abiejų apklausų suvestinę bus įmanoma nustatyti prioritetinį vadovėlių sąrašą. Tai, žinoma, 
tik didelio darbo pradžia. Reikės gauti leidimus iš autorių arba leidyklų. Reikės organizuoti vadovėlių 
vertimą. Lietuvos sąlygomis vadovėlių leidimas yra nuostolingas, tad reikia surasti subsidijų nuostoliams 
padengti. Būsim labai dėkingi, jei bet kuriam iš šių darbo tarpsnių Jūs galite pasiūlyti patarimo ar pagelbos. 


parašai 


NR. 303. KAZIO ALMENO KREIPIMASIS Į VDU sENATORIUS LIETUVOJE. 
1990 M. LIEPOS 10 D. 


AAA, f. 5, ap. 12, b. 1, 1. 8. Mašinraštis, kopija?3?. 
July 10, 1990 


Gerbiami kolegos, 


Kreipiuosi į Jus svarbiu reikalu. Jums geriausiai pažįstama universitetinio lygio vadovėlių Lietuvoje 
padėtis. Mums iš užsienio aišku, kad tinkamų vadovėlių trūksta, tačiau nelengva šį trūkumą kvantitatyviai 
apibūdinti. 

Tinkamų vadovėlių parūpinimas bus ilgalaikis uždavinys. Greičiausias būdas užkišti bent pačias stam- 
biausias spragas yra vertimas gerų vadovėlių iš anglų kalbos ir jų leidimas lietuvių kalba. Idant galima 
būtų pradėti šį darbą, reikia nustatyti bent apytikrį „prioritetinį vadovėlių sąrašą“. Šį sąrašą planuojame 
sustatyti remdamiesi dviem šaltiniais: 

1. Šios apklausos duomenys. Jie turėtų padėti nustatyti kokioje srityje ir kokio pobūdžio vadovėlių 
labiausiai trūksta. 

2. Tuo pat metu apklausa yra išsiuntinėjama VDU nariams užsienyje, kurioje jie yra prašomi išvardinti 
geriausius jų srities vadovėlius. 

Sąrašą nustačius reikės kreiptis į leidėjus ir, autoriui prašant „copyright“ leidimo, organizuoti vertimą 
ir subsidinių lėšų vadovėlių išleidimui. Labai įvertinsim Jūsų patarimą ir pagelbą visuose šio darbo eta- 
puose. Dabar pirmam žingsniui itin svarbi Jūsų patirtis ir padėties įvertinimas, kuris padėtų pasverti 
vadovėlių reikalingumo laipsnį. Suprantama, tai nelengvas uždavinys. Savo sritis geriausiai pažįstama ir 
trūkumai geriausiai matomi. Užtat prašytumėm pasistengti būti kiek galint bešališkiems. Prašome atsa- 
kyti į sekančius klausimus: 

1. Kokio tipo vadovėliai arba mokymo priemonės dabar prieinamos Jūsų srities studentams? Čia 
vertėtų pažymėti vadovėlių pobūdį, autorius, išleidimo metus ir kalbą. 

2. Kokį prioritetinį vadovėlių sąrašą sudarytumėt savo srityje? Jei žinote anglų (arba rusų kalba) vado- 
vėlių, kurie atitiktų tuos reikalavimus, prašome juos paminėti. Jei ne, pakaks ir apibūdinti pageidaujamą 
vadovėlį. 


“5 Kreipimasis buvo išsiųstas (bent jau Pauliui Žygui) liepos 21 d. Žr. AAA, £. 5, ap. 12, b. 1, L. 15. 
** Faksas, išsiųstas A. Avižieniui 1990 m. liepos 10 d. 15 val. 9 min. Tekstas be lietuviškų raidžių. 

3. Kokiose srityse Jūsų nuomone dabar vadovėlių labiausiai reikia? 
Dėkoju iš anksto ir dar šiuo reikalu neatsisveikinu, nes Jūsų pagelba ir toliau bus reikalinga. 


Su kolegiška pagarba, 


[parašas] 
Dr. K. Almenas 
VDU Senato narys 


NR. 304. ALGIRDO AVIŽIENIO LAIŠKAS JURGIUI VILEMUI. 1990 M. LIEPOS 12 D. 
AAA, f. 5, ap. 4, b. 46, L. 1. Rankraštis, originalas. 
[Blanko duomenys:] 


University of California, Los Angeles 


(Boelter Hall 4731] 

Computer Science Department 

School of Engineering and Applied Science 
Los Angeles, California 90024 


1990 m. liepos 12 d. 


Akad. J. Vilemui 
Kaunas, Lietuva 


Gerbiamas akademike, 


Dėkoju už telegramą ir laišką, rašytą birželio 5 dieną. Tikiuosi, kad gavote mano laišką, išvežtą birže- 
lio 6 dieną su informacija apie posėdį Čikagoje. 

Į Lietuvą atvykti planuoju apie rugpjūčio 14 dieną. Vizos dar neturiu, bet jau yra telegrama iš TSRS MA 
Maskvoje, kad mano vizitas patvirtintas. Ar šeima vyks kartu su manimi, ar vėliau - dar nesutarėme. Dar 
vienas svarbus reikalas: Helsinkyje, Suomijoje, rugjūčio 6-12 dienomis vyksta „International Association 
of Universities“ metinis suvažiavimas, gi rugpjūčio 11 d. bus specialus pasitarimas apie bendradarbiavimą 
su Rytų Europos universitetais, kuriame dalyvaus rektoriai ir iš kelių TSRS universitetų - bet nėra iš Lie- 
tuvos. Aš bandau gauti kvietimą mums, tai yra, VDU tame posėdyje dalyvauti. Jei kvietimą gausiu, noriu 
kviesti Jus atvykti į Helsinkį ir drauge su manimi ten dalyvauti. Aš taip pat skubu parengti VDU ir UCLA 
bendradarbiavimo sutartį. Mūsų UCLA rektorius bus Helsinkyje - būtų galima ten tą sutartį pasirašyti - 
Jūs atstovautumėte VDU, nes aš dar nebūčiau pradėjęs pareigų eiti (be to, aš ir UCLA pusę atstovauju, 
kartu su profesore Marija Gimbutiene). 

Kai tik sužinosiu daugiau, bandysiu skambinti telefonu ir siųsiu telegramą. Gerai būtų žinoti, kur Jūs 
pasiekiamas - jei galite, prašau paskambinti man telefonu (213) 828-8803 apie 7 val. ryte arba po 10 val. 
vakaro Los Angeles laiku. Jei nepavyks - siųskite telex į UCLA - numeris 371-6012, arba fax į UCLA 
(213) 825-2273. 

Man svarbu žinoti, kaip Jums pranešti apie Helsinkio suvažiavimą, ir kokio kvietimo reikia vizai gauti 
(ar vizai nereikia?) 

Tikiuosi, kad greitai susitiksime. 


Algirdas Avižienis 


DoKUMENTAI 


NR. 305. JAV LIETUVIŲ BENDRUOMENĖS KRAŠTO VALDYBOS PARAMA 
LEIDYKLAI. 1990 M. LIEPOS 21 D. 


AAA, f. 5, ap. 4, b. 43, 1. 8. Mašinraštis, kopija. 


JAV Lietuvių bendruomenės Krašto valdyba 
Lithuanian-American Community, Inc. 
2713 West 71st ST., Chicago, IL 60629 


Liepos 21 d. 1990 m. 


Prof. Algirdui Avižieniui 

Vytauto Didžiojo Universiteto Rektoriui 
2711 Washington Ave. 

Santa Monica CA 90403 


Gerbiamas p. Rektoriau, 


Siunčiu $ 15 000 čekį. Šie pinigai JAV Lietuvių bendruomenės yra paskirti Pasaulio lietuvių kultūros, 
mokslo ir švietimo centrui, kad jis įrengtų leidyklą Vytauto Didžiojo Universitetui ir kitoms Lietuvos 
aukštojo mokslo institucijoms. 


Su geriausiai linkėjimais Jūsų naujame darbe???. 
Vladas Sinkus [parašas] 
Iždininkas 


NR. 306. VYTAUTO ARBAČIAUSKO POKALBIS SU ALEREDU SKOPU DĖL 
VISUOMENINĖS POLITINĖS VEIKLOS CENTRO RŪMŲ. 1990 M. LIEPOS 25 D. 


Ar tik auksas valdo mus? / Alfredo Skopo pokalbis su Vytautu Arbačiausku. In Lietuvos aidas. 1990 07 25. Nr. 45, p. 6. 


Ar tik auksas valdo mus? 


Vos tik mėginu grįžti prie šios temos, atmintyje suskamba galingas Mefistofelio - Kučingio balsas ir 
garsieji kupletai: „Vien tik auksas valdo mus“. Didelę prasmę turi šie posmai. O kaipgi ne, auksas - tai 
turtas... Pasakykite, kas norėtų jo atsisakyti? 

Savo publikacijoje „Vargstantis Vytauto Didžiojo universitetas“ („Gimtasis kraštas, 1990.02.9-15) 
retoriškai klausiau: gal Politinės veiklos centrui skirti liekančias laisvas kurio nors LKP Kauno miesto 
rajono komiteto patalpas, o dabartines perduoti Universitetui?“ Kaip apsidžiaugė visi kauniečiai, stu- 
dentai, dėstytojai, lietuviai išeivijoje, sulaukę LKP Kauno miesto komiteto pirmojo sekretoriaus Vytauto 
Arbačiausko straipsnio „Ne iš valdančiosios pozicijų...“ („Kauno tiesa“, 1990.03.10), kuriame be kita ko 
rašoma: „Tiems, kas domisi turtais: LKP CK biure priėmėme sprendimą Visuomeninės politinės veiklos 
centro patalpas Kaune perduoti Vytauto Didžiojo universitetui. Praktiniai klausimai, susiję su šiuo aktu, 
bus įforminti artimiausiu metu“. Tačiau per anksti džiaugtasi. Praėjo pavasaris, įpusėjo vasara, deja, „arti- 
miausias metas“ dar neatėjo... Paaiškėjo, kad LKP paskelbė moratoriumą, „praktinių klausimų, susijusių 
su šiuo aktu, sprendimui“. 

Moratoriumas moratoriumu, bet jau dabar vyksta stojamieji egzaminai ir rugsėjo pirmąją studentų bus 
dvigubai daugiau negu pernai. Kur jie mokysis? Patikėję straipsnio autoriumi, VDU vadovai ramiai vykdė 
mokymo programą ir net nedrįso pagalvoti, kad LKP CK biuro sprendimą gali ignoruoti LKP miesto 
komitetas. 

Apie tai kalbėjausi su LKP Kauno miesto komiteto pirmuoju sekretoriumi Vytautu Arbačiausku. 


- Nuo LKP CK biuro sprendimo praėjo penki mėnesiai. Kodėl jis nevykdomas? Kodėl neperdavėte 
patalpų? 


*7 Algirdas Avižienis šios paramos oficialiai paprašė 1990 m. birželio 8 d. (AAA, f. 5, ap. 4, b. 43, l. 1). 

- Mano straipsnyje neteisingai supratote žodį perduoti. Ten nenusakyta, kokiomis sąlygomis... 

- Tačiau, kaip aiškina lietuvių kalbos žodynas, žodis perduoti reiškia perleisti, atiduoti. Visi suprato, kad 
patalpas atiduodate be jokių išlygų. 

- Visuomeninės politinės veiklos centras pastatytas už Komunistų partijos lėšas. Deja, iki šiol vyksta 
partinio turto dalybos tarp savarankiškos LKP ir LKP-TSKP. Abiejų partijų turtas ir yra ginčo objektas. 
Prie Aukščiausiosios Tarybos sudaryta atitinkama komisija - galbūt ji išspręs partinio turto bylą. Miesto 
merija galėtų skirti savarankiškos LKP nuosavybėn tinkančias mums patalpas, o mes mielai atiduotume 
Politinės veiklos centrą Universitetui. Šiandien mes priversti dirbti kartu su LKP-TSKP komitetu buvu- 
siose LKP Panemunės rajono komiteto patalpose. Centrą išnuomojome Universitetui, patys lyg kampi- 
ninkai glaudžiamės čia. 

- Savarankiškos LKP miesto komitetui buvo pasiūlytos patalpos K. Donelaičio gatvėje, buvusioje LKP 
Lenino rajono patalpose. Visas trečias aukštas. 


- Kad ten įsikurtume, negali būti nė kalbos. Ateityje leisime LKP miesto laikraštį. Kartu bus ir redak- 
cija. Minėtose patalpose mažai vietos. Visiškai nesuprantu, kodėl, atidavę 5 000 kv. metrų pastatą, turė- 
tume kraustytis kažkur į trečią aukštą, į 800 kv. metrų? Reikia, kad merija duotų tokias patalpas, kurios 
mus patenkintų dabartinėmis sąlygomis. 

- O kur Jūsų pageidavimų ribos? 

Šiandien negaliu pasakyti, kokia turėtų būti patalpos kvadratūra, tačiau tai turėtų būti atskiras pastatas 
(mūsų nuosavybėje), iš kurio vėliau nereikėtų išeiti. Žinoma ne mažesnis negu 5 000 kv. metrų. 

- O ką daryti Universitetui, 1950 m. tapusiam stalinizmo represijų auka? Pernai reabilituotam Univer- 
sitetui sugrąžintas tik vardas. Atsiverskime Tarybų Lietuvos enciklopediją (V [ilnius], 1986, p. 269) ir kartu 
pažiūrėkime, kokį jis turtą prarado. Cituoju: „1922 m. Kauno Universitetas turėjo 2 rūmus, 1929 m. gavo 
trečius. 1930 m. buvo pastatytos akių, ausų, nosies ir gerklės ligų klinikos, 1931 m. - fizikos ir chemijos 
in-tas, 1933 m. - med. f-teto rūmai, 1940 m. - universiteto klinikos. Kauno universitetas turėjo botanikos 
sodą (įkurtą 1923 m.), mineralogijos ir geologijos, zoologijos muziejus, biblioteką. Universiteto išlaikymui 
lėšos buvo skiriamos iš valstybės biudžeto, kasmet 4-4,5 mln. litų“. 

Universiteto išparceliavimui ir sunaikinimui vadovavo TSKP. Prisiminkime TSRS Konstitucijos 6-ąjį 
straipsnį ir bus aišku, kas dėl to kaltas. Tad gal dabar reikėtų mažiau ambicijų, daugiau geranoriškumo ir 
pastangų kelti partijos prestižą. Patalpų perdavimas Universitetui padėtų to siekti. 


- Šis Jūsų monologas skamba kaip kaltinimas. Šiandien sunku būtų kam nors personaliai atsakyti už 
visą partiją. Nesirengiu ir aš prisiimti visas kaltes. 

- O aš nei Jūsų, nei savarankiškos LKP nekaltinu. Žinau, kad buvote vienas iš iniciatorių, kuriant 
savarankišką LKP, Prisimenu praėjusių metų gruodį, kai LKP atsiskyrė nuo TSKP. Kokį atgarsį visame 
pasaulyje, o pirmiausia TSRS, sukėlė šis skilimas! Tai buvo pirmas radikalus žingsnis Lietuvos Nepriklau- 
somybės link. Tad, jeigu tarėte A, pasakykite ir B. 

- Būtų keista, jeigu aš, eidamas šias pareigas, nežiūrėčiau partinių interesų. Kaune mes turime tik 
Visuomeninės politinės veiklos centrą ir tik šį aukštą, kurį dalijamės kartu su LKP (TSKP). Jie žada užimti 
ir patį ginčo objektą - Visuomeninės politinės veiklos centrą. 

Aš už tai, kad greičiau įvyktų derybos dėl patalpų ir turto dalybų, kaip dabar madinga sakyti, pagal 
formulę 3 plius 1 tarp savarankiškos LKP, LKP-TSKP, Universiteto ir Savivaldybės. 

- Dėkoju už pokalbį. Manau, jeigu turėsite mažiau ambicijų ir pretenzijų, viskas taip ir bus. 

Išėjęs į gatvę, pagalvojau, kad šio Gordijaus mazgo šiandien negalima perkirsti vienu kirčiu, reikia 
išnarplioti bendromis miesto Savivaldybės, Aukščiausiosios Tarybos ir visuomenės pastangomis. 


Kalbėjosi 
Alfredas SKOPAS 

NR. 307. JURGIO VILEMO KREPIMASIS Į LIETUVOS VYRIAUSYBĘ DĖL VDU 
FINANSAVIMO. 1990 M. LIEPOS 25 D. 


VDU archyvas, f. 1, ap. 1, b. 22, 1. 41-43. Mašinraštis, kopija. 
11990.07.25. Nr. 225 


Lietuvos Respublikos Ministrų Tarybai 
Pirmininkei K. Prunskienei 


Kopija - Finansų ministrui 
K. Sikorskiui 


Vytauto Didžiojo Universitetas atkurtas kaip savarankiška Lietuvos ir viso pasaulio lietuvių mokymo, 
mokslo ir kultūros įstaiga, kurioje galioja akademinės laisvės principas. Todėl 1989 / 90 mokslo metais 
pagrindinis lėšų šaltinis buvo sponsorinės lėšos. 

Po Kovo 11-osios Akto Respublikos Vyriausybė pripažįsta ir gerbia Universitetų autonomiškumo ir 
akademinės laisvės principus. Be to, plečiantis Universitetui ir pasikeitus ekonominei situacijai įmonėse ir 
organizacijose, sponsorinių lėšų įplaukų jau nepakanka normaliam mokymo procesui organizuoti. 

Todėl prašome suteikti Vytauto Didžiojo Universitetui valstybinį finansavimą. Planuojamas lėšų 
metinis poreikis 1990 m. IV ketvirčiui - 1215.0 tūkst. rublių (priedas nr. 1)?*š, 1991 metams - 3630.0 tūkst. 
rublių (priedas Nr. 2). 


Priedas Nr. 1 


Vytauto Didžiojo universiteto 
Valstybinio finansavimo poreikis 
1990 m. IV ketvirčiui 


Tūkst. rub. 

I. Darbo užmokestis 180.0 
iš jo: 

- mokslo-pedagoginiam personalui 155.0 

- aptarnaujančiam personalui 25.0 
II. Stipendijos 60.0 
III. Aparatūra. Įrengimai ir medžiagos 400.0 
IV. Patalpų eksploatacijos išlaidos 

(apšildymas, elektra, ryšiai ir t. t) ir nuoma 100.0 
V. Patalpų kapitalinis remontas 350.0 
VI. Kapitalinė statyba (bendrabučiai) 125.0 
Bendra suma 1215.0 

Priedas Nr. 2 
Vytauto Didžiojo universiteto 
Valstybinio finansavimo poreikis 
1990 metams 
Tūkst. rub. 

I. Darbo užmokestis 750.0 
iš jo: 

- mokslo-pedagoginiam personalui 650.0 

- aptarnaujančiam personalui 100.0 


Vyriausybė išskyrė 1.09 mln. rublių. Žr. dok. Nr. 317. ... Finansavimo klausimas tikriausiai svarstytas Vytauto Statulevi- 
čiaus ir Algirdo Avižienio susitikime su Kazimiera Prunskiene rugpjūčio 16 d. (A. Avižienio dienoraštis, 1990 m. rugpjū- 
čio 16 d. įrašas). 

II. Stipendijos 280.0 
III. Aparatūra. Įrengimai ir medžiagos 1600.0 
IV. Patalpų eksploatacijos išlaidos 

(apšildymas, elektra, ryšiai ir t. t) ir nuoma 400.0 
V. Patalpų kapitalinis remontas 100.0 
VI. Kapitalinė statyba (bendrabučiai) 500.0 
Bendra suma 3630.0 


NR. 308. ALGIRDO AVIŽIENIO RAŠTAS LINUI KojELIUI. 1990 M. LIEPOS 26 D. 
AAA, f. 5, ap. 10, b. 34, L. 10. Mašinraštis, kopija. 
[Blanko duomenys:] 


University of California, Los Angeles 


4731 Boelter Hall 

Computer Science Department 

School of Engineering and Applied Science 
Los Angeles, California 90024-1596 

U.S.A. 

(213) 825-3028 

FAX (213) 825-2273 

E-mail: aviz0cs.ucla.edu 


July 26, 1990 


Mr. Linas Kojelis, President 

U.S. - Baltic Foundation 

1724 Massachusetts Avenue, N.W., 
Suite 200 

Washington, D.C. 20036 


Dear Mr. Kojelis: 


It is with great pleasure that I and the Senate of the Vytautas Magnus University have learned of the 
establishment of the U.S. - Baltic Foundation. 

The Foundations goals of initiating and supporting education programs in the fields of business, free 
market economics and public health will serve to help rebuild three critical areas which have been thor- 
oughly neglected for the past fifty years in the Baltic States. In addition, the Foundation's principle of nur- 
turing improved relations among the citizens of Estonia, Latvia and Lithuania by promoting joint Baltic 
programs will help the Baltic States foster interdependence and cooperation as they work to rebuild their 
societies and economies. 

In addition to the three areas identified above, I most emphatically recommend also a program of edu- 
cation in English as a second language (ESL), since a working knowledge of English by a large portion of 
the adult population is a prereguisite for the re-entry of the Baltic states into the cultural and economic 
life of the world outside the crumbling Soviet block. 

Finally, we welcome your initiative in establishing the „U.S. - Baltic Classroom“ program with the 
University of Latvia, the Vytautas Magnus University, and the Lithuanian Academy of Sciences. We look 

forward to working with you in establishing this important program, and using this new technology to its 
maximum potential for studies in many fields". 


Sincerely, 


[parašas] 

Algirdas Avižienis 

Professor of Computer Science 
University of California, Los Angeles 
Rector-Elect, Vytautas Magnus University 
Kaunas, Lithuania 


NR. 309. LAURYNO MISEVIČIAUS ŽINUTĖ APIE PIRMUOSIUS VADYBOS MOKSLO 
CENTRO ABSOLVENTUS. 1990 M. LIEPOS 27 D. 


Misevičius, Laurynas. Vėl su Vytauto vardu. In Kauno tiesa. 1990 07 27. Nr. 154, p. 1. 


Vėl su Vytauto vardu 


Vytauto Didžiojo universiteto vadovybė paskutiniems absolventams diplomus įteikė 1950-aisiais 
metais, ir štai, - praėjus keturiems dešimtmečiams, garbingi dokumentai su „Universitas Vytauti Magni“ 
simboliu vėl įteikti Kaune. Šį kartą - universiteto Vadybos mokslinio centro klausytojams. 

Nuo praėjusio rudens liaudies ūkio šakų atstovai VDU sėmėsi vadovavimo žinių. Jų baigiamuosius 
darbus gerai įvertino valstybinė komisija, vadovaujama žinomo vadybos specialisto, Lietuvos mokslo ir 
technikos draugijų asociacijos pirmininko, profesoriaus P. Tvarijonavičiaus. Brandžiausi buvo „Kauno“ 
susivienijimo 4-os valdybos inžinieriaus V. Pravilonio (beje, jis gavo pirmuoju numeriu paženklintą šių 
metų diplomą), Kazlų Rūdos bandomojo medienos kombinato atstovo R. Mačikėno, „Kauno audinių“ 
fabriko cecho viršininko pavaduotojo O. Stačkūno diplominiai projektai, kurie bus įgyvendinti gamyboje. 

Nedidelė pirmoji auklėtinių laida - vos 11 specialistų. Nuo naujųjų mokslo metų klausytojų bus 
daugiau. Atgimstančiai Lietuvai labai reikia profesionalių vadovų, tad Vytauto Didžiojo universitetas nors 
iš dalies užpildys šią spragą. 


Laurynas MISEVIČIUS 
Vytauto Didžiojo universiteto studentas 


NR. 310. VIKTORO BUTKAUS POKALBIS SU ALDONA KIBIRKŠTIENE. 
1990 M. LIEPOS 28 D. 


Teologijos-filosofijos fakultetas: užpildyti dvasinę tuštumą / Aldonos Kibirkštienės pokalbis su Viktoru Butkumi. In Kauno 
tiesa. 1990 07 28. Nr. 155, p. 1, 3. 


Teologijos-filosofijos fakultetas: užpildyti dvasinę tuštumą 


Vytauto Didžiojo universitete nurimo stojamųjų egzaminų šurmulys. Naujuosius mokslo metus jame 
kartu su kitais laimingaisiais pradės ir atkurto Teologijos-filosofijos takulteto studentai. Vienas šio fakul- 
teto atkūrimo iniciatorių - Universiteto Senato narys, profesorius, teologijos mokslų daktaras Viktoras 
BUTKUS. Su juo - mūsų pokalbis. 


- Gerbiamas Profesoriau, kas lėmė, kad Vytauto Didžiojo universitete šalta kitų duris atvėrė ir Teolo- 
gijos-filosofijos fakultetas? 

- Tam turėjo įtakos susiklosčiusios istorinės fakulteto egzistavimo aplinkybės. Ši aukštojo mokslo insti- 
tucija buvo įsteigta Lietuvos universitete dar 1922 metais. Po penkerių metų fakultetas įrašytas į Lietuvos 


*2 Bendradarbiavimo sutartis buvo pasirašyta 1990 m. spalio 5 d. 

ir Šv. Sosto konkordatą, kaip VDU dalis jis veikė iki 1940-ųjų. Vėliau, prasidėjus sovietinei okupacijai, 
fakultetas buvo uždarytas. Tačiau jo skyrius pradėjo veikti Kauno Tarpdiecezinėje kunigų seminarijoje 
ir tapo tiesiogiai priklausančiu Studijų Kongregacijai. 1984-siais Kongregacija patvirtino naują Fakulteto 
statutą. Tokia Teologijos fakulteto egzistavimo Lietuvoje istorija. Dabar beliko atkurti tai, kas Kauno uni- 
versitete veikė nepriklausomos Respublikos metais. 

Beje, ateityje Teologijos fakultetas, esantis Tarpdiecezinėje kunigų seminarijoje ir veikiantis VDU, 
susijungs į vieną - Teologijos fakultetą. Visuose pasaulio universitetuose tokie fakultetai vaidina vieną 
svarbiausių vaidmenų. Ir mūsų Vilniaus universitetas prieš 400 su viršum metų savo veiklą pradėjo nuo 
Teologijos fakulteto. Taigi, ir atkurtas Vytauto Didžiojo universitetas neįsivaizduojamas be šios aukštojo 
mokslo institucijos. 


- Teologijos fakultetas Tarpdiecezinėje kunigų seminarijoje ir Teologijos-filosofijos fakultetas, esantis 
VDU. Kokie bus esminiai jų veiklos skirtumai? 


- Teologijos fakultete rengiami kunigai, o Universitete studijuojantys įgis pasaulietinę teologo-filosofo 
specialybę. Į šį fakultetą priimami abiejų lyčių asmenys. Dabar, kai leidžiama mokyklose dėstyti tikėjimo 
pagrindus, veikti įvairioms katalikiškoms jaunimo ir suaugusiųjų organizacijoms, reikalingi specialistai, 
turintys gilių žinių iš teologijos ir filosofijos srities. Fakultetas ir rengs juos, galinčius dirbti mokyklose, 
katalikiškoje spaudoje, katalikiškose organizacijose. 

Per penkis dešimtmečius užsitęsusi sovietinė okupacija ne tik sužlugdė krašto ekonomiką, bet defor- 
mavo ir žmonių dvasią. Ateistinis auklėjimas davė savus „vaisius“ - šioje dvasioje išauklėta karta prarado 
orumą, dorą, tikrąjį tikėjimą. Mūsų tautos šaknys - religinis gyvenimas. Tikime, kaip sakė Jo Eminencija 
kardinolas Vincentas Sladkevičius, kad mūsų tauta, turėdama šitas religines šaknis, vėl atsigaivins, vėl 
pasipuoš naujais lapais, naujais žiedais, naujais pumpurais. Subrandinti šiuos pumpurus, padėti užpildyti 
jaunimo sąmonėje atsiradusią dvasinę tuštumą ir mėginsime Teologijos-filosofijos fakulteto veikla. 

- Buvote stojamųjų egzaminų į šį fakultetą mandatinės komisijos pirmininku. Ar sulaukėte tokių jau- 
nuolių, kokių tikėjotės? 

- Susidomėjimas buvo didelis. Jaunimas, panoręs pasirinkti teologo-filosofo specialybę, geriausiai laikė 
egzaminus iš visų į Universitetą stojančiųjų. Norintiems tapti mūsų fakulteto studentais reikėjo surinkti 
27 balus, o kitur užteko 20-21. Sulaukėme 103 pareiškimus, priėmėme - 30. Taigi konkursas buvo didžiau- 
sias - 4,12 į vieną vietą. Egzaminus išlaikė 84 stojantieji. 17 merginų ir 13 vaikinų tapo studentais; 30 pri- 
imsime laisvaisiais klausytojais. Beje, 17 įstojusiųjų pirmakursių - Kauno mokyklų auklėtiniai. Stojantieji 
laikė ir Tikėjimo pagrindų egzaminą, parodė neblogas žinias. Mandatinės komisijos metu (jų sudarė VDU 
rektorato atstovai ir Tarpdiecezinės kunigų seminarijos profesūra) atsiskleidė gilus jaunimo požiūris į 
dvasines vertybes, tikėjimo tiesas. Tie, kurie atėjo į mūsų fakultetą, atrodo, pasiruošę rimtoms studijoms. 


- Kąjos žada Teologijos filosofijos fakulteto studentams? Ar bus panašios į tas, kurios kvietė jaunuolius 
senajame Vytauto Didžiojo universitete? 


- Vatikano II suvažiavimas perreformavo visas aukštąsias katalikiškas mokyklas. Natūralu, jog per 50 
metų daug kas pasikeitė, taigi ir į mokymo programą reikia žvelgti naujesniu žvilgsniu. Reformavimo 
dvasioje vyks mokymas ir mūsų fakultete. Pedagoginį mokomąjį personalą formuoja Universiteto vado- 
vybė, o kursus, kuriuose bus dėstoma katalikų teologija, tvirtins dar ir Katalikų bažnyčios hierarchija. 
Fakultete veiks du skyriai: filosofijos ir teologijos (šiemet - tik teologijos). Per pirmuosius dvejus metus 
daugiausia dėmesio bus kreipiama į filosofines ir užsienio kalbų studijas. Beje, anglų, lotynų, graikų 
kalbos bus privalomos, o prancūzų, vokiečių, italų, ispanų kalbas studentai galės studijuoti pasirinktinai. 
Daugumą disciplinų dėstys Tarpdiecezinės kunigų seminarijos dėstytojai, taip pat profesūra iš kitų VDU 
fakultetų. Sulauksime pedagogų ir iš Romos, JAV. 

„Įvadas į filosofiją“, „Ontologija“, „Gnoseologija“, „Teodicėja (Dievas, jo buvimas ir savybės)“, „Filoso- 
fijos istorija“, „Bendras įvadas į Šventąjį Raštą“ - tai dalis disciplinų, kurias skaitysime studentams jau 
pirmuose kursuose. Vėliau šalia teologinių disciplinų stengsimės perteikti kuo daugiau žinių iš psicholo- 
gijos, pedagogikos, Bažnyčios ir religijų istorijos. Ateityje fakultetas teiks licenciato ir daktaro laipsnius. 
Beje, mūsų fakultete bus studijuojama tik katalikų teologija (analogiškas protestantų Teologijos fakultetas 
atidarytas Rygos universitete). 


- Kalbamės Tarpdiecezinės kunigų seminarijos patalpose, esate ir jos Teologijos fakulteto dekanas. 
Leiskite pateikti dar vieną klausimą: kiek jaunuolių šiemet panoro pasirinkti kunigo profesiją? 

- Mandatinė komisija dirbs rugpjūčio 1 dieną. Tačiau jau turime arti 70-ties pareiškimų. Priimdami 
dokumentus darome labai rimtą atranką, jau dabar galime pasakyti: studijuoti priimsime daugumą norin- 
čiųjų. Beje, stodami į Seminariją, jaunuoliai privalo turėti parapijos klebono siuntimą ir savosios kurijos 
patvirtinimą. 

Buvo laikas, kai per visus kursus teturėdavome per dvidešimt studentų - mat šią „atranką“ uoliai 
padėdavo vykdyti įvairiausios instancijos. Dabar naujuosius mokslo metus Seminarijoje pradės daugiau 
kaip 200 būsimųjų kunigų. Taigi ir į šią mokymo įstaigų atėjo naujas Atgimimas... 

- Dėkoju už pokalbį. Kuo geriausios sėkmės vadovaujant dviejų fakultetų studentams, skiepijant jiems 
dvasines bei dorovines savybes. 


Kalbėjosi 
Aldona KIBIRKŠTIENĖ 


Algirdo KAIRIO [daryta Viktoro Butkaus] nuotrauka 


NR. 311. ALvYDO BUTKAUS PASISAKYMAS APIE HUMANITARINIŲ MOKSLŲ 
FAKULTETO BŪKLĘ. 1990 M. RUGPJŪČIO 2 D. 


Butkus, Alvydas. Kauno universiteto humanitarai. In Kauno tiesa. 1990 08 02. Nr. 2, p. 2. 


Kauno universiteto humanitarai 


Šį rudenį bus metai, kaip gyvuoja atkurtasis Vytauto Didžiojo universitetas. Jame jau baigėsi stojamieji 
egzaminai į fakultetų pirmuosius kursus. Didžiausias konkursas buvo atkurtame Teologijos-filosofijos 
fakultete - čia į 30 vietų pretendavo 103 stojantieji. Tiesa, visus egzaminus išlaikė tik 84. O kokie preten- 
dentai buvo į humanitarus? 

Šiemet į VDU Humanitarinių mokslų fakultetą buvo numatyta priimti 75 studentus, iš jų 25 turėjo 
rinktis lituanistiką, naują specialybę universitete, kiti rinkosi tradicines specialybes: etninę kultūrą, meno- 
tyrą ir kultūros istoriją, nors, tiesą sakant, šias tris specialybes studentai turės rinktis tik po dviejų bendrų 
studijų metų. Rūstesnėmis sąlygomis stojo merginos - šiemet norėta suformuoti pirmąjį kursą, kuriame 
vaikinų ir merginų būtų po lygiai. Stojantieji laikė tris egzaminus: lietuvių kalbos ir literatūros raštu, 
istorijos ir užsienio kalbos. Būsimieji lituanistai vietoje užsienio kalbos laikė lietuvių kalbos ir literatūros 
egzaminą žodžiu. 

Pasišovusių laikyti egzaminus į Humanitarinių mokslų fakultetą buvo 180, iš jų tik 40 vaikinų. Visus 
tris egzaminus išlaikė 149. Stojusiųjų į lituanistiką šis santykis kiek kitoks: pirmąjį egzaminą laikė 37 
(4 vaikinai). Visus išlaikė 34 (3 vaikinai), egzaminai vertinti dešimčia balų, mokyklinį trejetą, mažiausią 
teigiamą balą čia atitiko šešetas. Į lituanistikos specialybės I kursą įstojo merginos, gavusios nuo 30 iki 
23 balų. Kitų humanitarių padėtis buvo dramatiškesnė: jų egzaminų minimali balų suma, dar leidžianti 
įstoti, buvo 28. Minimali vaikinių egzaminų balų suma buvo 24. 

Daugelis pirmakursių humanitarų - kauniečiai. Tarp 56 priimtų į studentus tik 19 iš kitų miestų. Šiame 
būrelyje yra viena latvė ir keli Punsko lietuviai. 

Lituanistiką studijuos net 15 studentų (iš 28), kurių gimtinė - kiti miestai ir rajonai. Dauguma jų - 
užnemuniečiai ir žemaičiai. Tai labai gerai, nes iki šiol, pavyzdžiui, Sūduvos krašto abiturientai, turin- 
tys potraukį į filologiją, dažnai aukodavo jį tiksliesiems mokslams Kauno politechnikos institute, nes 
Kaunas arčiau namų už filologinį Vilnių. Be to, studentai, turintys savo tarmę, mielai imasi dialektolo- 
gijos studijų - gal dabar atsigaus ir ši sritis. Iki šiol dialektologija yra Vilniaus, iš dalies Šiaulių mokslo 
centrų monopolis. 

Gerai ir tai, kad kitas humanitarines specialybes pasirinko daugiausia kauniečiai - miestui reikia atsi- 
gauti nuo liguisto praktiškumo, nuo technokratų primesto daiktų, mechanizmų kulto, nuo spekuliavimo 
viskuo, net patriotizmu ir religija. 

Kauno universitetas pamažu tvirtėja. Laikydamasis Vakarų Europos universitetų tradicijų, skatinančių 
studentą pasimokyti keliose aukštosiose mokyklose, VDU iki rugsėjo mėnesio numatęs suformuoti kai 

kurių specialybių naujus antruosius kursus. Antrakursiais taps ir gerai besimokę laisvieji klausytojai. 
Naujieji mokslo metai turėtų būti dosnūs darbo ir studijų džiaugsmo. 


Alvydas BUTKUS 
Docentas, einantis Humanitarinių 
mokslų fakulteto dekano pareigas 


NR. 312. ĮRAŠAS ALGIRDO AVIŽIENIO DIENORAŠTYJE. 1990 M. RUGPJŪČIO 13 D. 
AAA, f. 5, ap. 5, b. 1. Rankraštis, kopija. 
Pirmadienis, rugp[jūčio] 13 d. - Kaune 


Atvykstame Baltijos keliu iš Tallinno apie 2 val. ryto. Adresas: Vyšniavos 7-4. Telefonas: 79-68-20. 

Vairuotojas Albertas ir J. Vilemas padeda sunešti daiktus, su 2 čemodanais MITA chemikalų. 4 dėžės 
liko muitinėje Tallinne. Butas gerai apstatytas, didelis, lova gera. 11:00 sustoja J. V|ilemas], grįš 13:00. 
Paskambina Vyt[autas] Stat|ulevičius] ir Ged[iminas] Kos[tkevičius], taip pat Rimas Kalvaitis. 13:00 
pietūs su J. V[ilemu] Metropolyje, po to Laisvės pr. 53 sutinku darbuotojus, gaunu 642 rb. už rugpjūtį. 
Nuvažiuojam pas notarą (3:30 p.m.) dėl dėžių Tallinne - Albertas parveš. 4 pm pasirodo Kalvaitis, 5 pm 
aplankom Radijo matavimų institutą (VDU duoda IBM PC naudoti). 5-7 susitinkam su vadovais - nuvežė 
Raimundas Stulpinas (Indra). Direktorius - Romas Petrikis ir 8 skyrių viršininkai - Kalvaitis kalba, aš pri- 
sidedu. Grįšiu visai dienai vėliau. Ged. Kostkevičius irgi dalyvauja - važiuojam pas jį vakarienės. Parodo 
Vytauto paminklo atidengimo video, aptariame VDU ir PLMKS Centrą. Namie 11 pm. 


NR. 313. ĮRAŠAS ALGIRDO AVIŽIENIO DIENORAŠTYJE. 1990 M. RUGPJŪČIO 14 D. 
AAA, f. 5, ap. 5, b. 1. Rankraštis, kopija. 


Antradienis, rugpiūčio 14 d. - 10 val. ryto. 

Rektorato posėdis. Dalyvauja [dalyviai užsirašo savo ranka, nurodydami telefonų numerius]. Algirdas 
Avižienis, Jurgis Vilemas, doc. Joana Misevičienė, vyr. buh|alteris] Alekna Vytautas, doc. Vytautas Kont- 
vainis, Algirdas Makarevičius, doc. Alvydas Butkus, kun. prof. Viktoras Butkus, prof. Povilas Zakarevičius, 
Rimas Kalvaitis, Mindaugas Saulius Venslauskas, Ant. Karoblis. 

Kalvaitis siūlė bendradarbiavimą su New England college. 

J. Mlisevičienė] praneša, kad Milda Danys, Ph. D., atvyksta anglų kalbą dėstyti. Siūlė organizuoti vertėjų 
grupę knygoms leisti. 

Doc. Misevičius paėmė interviu (radijo) [duos juostą]. 

11:30 aplankėme Kauno merą Vidmantą Adamonį ir jo pavaduotoją Henriką Žukauską. 

Aptarėme užsienio dėstytojų butus. 

Pakvietėme į rugsėjo 3 d. iškilmes. 

12:30 aplankėm Daukanto g. rūmus - J. Vilemas užpyko, kad 3 aukšte stato pertvarą. Geri kabinetai 
Rektoriui ir Pro-Rektoriui. 

13:30 „Vakare“ su Karobliu, Venslausku, Zakarevičiumi ir Kalvaičiu. 

3:30 aplankėm PLKMS Centrą. 

Valdas Gerulaitis palydi į Daukanto rūmus klausyti Kalvaičio paskaitos. 

6 pm [pasitarimas su Ekonomikos fakulteto dekanu P. Zakarevičiumi ir R. Kalvaičiu]?*?. 

Baigėm 8 pm. 

Vakarienė pas R. Kalvaitį. 

Parvežė į butą V. Gerulaitis - patvarkė TV. 


*0  Kalbėta apie ekonomikos mokymo programą. Pastabos fragmentiškos, čia praleidžiamos. 

NR. 314. KORESPONDENCIJA „KAUNO TIESOJE“ APIE ROCKFELLERIO FONDO 
ATSTOVŲ SUSITIKIMĄ SU VDU 1990 M. RUGPJŪČIO 17 D. 


Pokalbis universitete. In Kauno tiesa. 1990 08 21. Nr. 171, p. 1. 


Pokalbis universitete 


Vytauto Didžiojo universitete rektoriaus profesoriaus Algirdo Avižienio vadovaujamame susitikime su 
Rokfelerio fondo atstovų grupe?“! dalyvavo Rytų Europos viešųjų programų politikos direktorius Kevin 
Ouigly. Pašnekesys, kuriame dalyvavo profesorius Rimas Kalvaitis ir šį susitikimą organizavęs profesorius 
Juozas Kazickas, mūsų universitetui paaukojęs 45 tūkstančius rublių, buvo įdomus ir naudingas. 

Aptartos galimos bendradarbiavimo kryptys, kurias galėtų remti Rokfelerio fondas. Numatyta, jog itin 
svarbus turėtų būti bendradarbiavimas edukacijos programoje, ypač ruošiant menedžmento ir ekonomi- 
kos specialistus biznierius. Kalbėta apie galimybę atgaivinti prieškario universiteto tradiciją - Rokfelerio 
stipendijas Vytauto Didžiojo universiteto studentams. 

Bene didžiausią svečių dėmesį sukėlė siūlymas tyrinėti alternatyvinius energijos šaltinius ir iškasenas 
Pabaltijyje (turima galvoje Lietuvos nafta, dolomitai, karštieji geoterminiai vandenys, Estijos skalūnai, 
metalų rūdos ir t. t.). Šią profesoriaus Alfredo Smailio mintį išplėtojo profesorius Vaidotas Antanaitis, 
kalbėdamas apie miškų ūkio resursų tyrinėjimą, miško resursų pagerinimą. 


„K.t.“ inf 


NR. 315. IšTRAUKA Iš KAZIO ALMENO LAIŠKO ALGIRDUI AVIŽIENIUI. 
1990 M. RUGPJŪČIO 30 D. 


AAA, f. 5, ap. 12, b. 1, l. 19. Mašinraštis, originalas***. 
August 30, 1990 
Mielas Algi, 


[...] 1. Vadovėlių komitetas. Pavadinome jį „Textbooks for Freedom“. Jau sekančią savaitę reikėtų išsiųsti 
pirmus „proposals“, mat eilė fundacijų turi 9/15 terminą. Pridedu dar negalutinę versiją teksto. Manau 
jom išsiųsti 4-io0m fundacijom, kurias išrinko Vidutienė. Už kokio mėnesio, kai labiau sukonkretės vado- 
vėlių sąrašas, reikėtų pasiųsti dar keliom. Deja, iš Lietuvos dar neesu gavęs jokio konkretesnio atsakymo. 
Iš vietinių VDU Senato narių jau turiu apie dešimt. Rytoj turėsiu progos pasikalbėti su D. Kuoliu ir šį 
projektą jam apibūdinsiu?“. Jei turi kokių pataisų ar pasiūlymų tam „proposal“, tai žinoma atsiųsk. 


NR. 316. ALGIRDO AVIŽIENIO POKALBIS SU RūTA KANOPKAITE. 
1990 M. RUGPJUŪČIO 28 D. 


„Didžiausias Lietuvos turtas - jauni protai“... / Rūtos Kanopkaitės pokalbis su Vytauto Didžiojo universiteto rektorium, 
profesorium Algirdu Avižieniu. In Kauno tiesa. 1990 08 28. Nr. 175, p. 3. 


„Didžiausias Lietuvos turtas - jauni protai“... 


A. Avižienis gimė 1932 m. Kaune. Karui baigiantis jų šeima pasitraukė į Vakarus. Nuo 1950 metų 
gyvena JAV. 1955 m. baigė Ilinojaus universitetą, 1960-aisiais tapo mokslų daktaru. Yra Kalifornijos uni- 
versiteto profesorius. A. Avižienis sukūrė ir užpatentavo naujos rūšies originalų savo gedimus pataisantį 


21 Susitikimas įvyko rugpjūčio 17 d. 
Laiškas parašytas be lietuviškų raidžių. 
Kultūros ministras D. Kuolys tuo metu lankėsi JAV. 

kompiuterį (jie taikomi raketose ir tolimų kosminiu skrydžių laivuose). Kalifornijos universitete vado- 
vauja Patikimų ir gedimui atsparių sistemų laboratorijai. 

Man ypač įstrigo atmintin būtent šitie profesoriaus A. Avižienio žodžiai. Gal todėl, kad pasakyta labai 
paprastai ir labai teisingai. Juk dabartinėje ekonomikos ir dvasinių vertybių perkainavimo sumaištyje 
karštligiškai ieškant panacėjos, kartais naiviai tikima, kad švediškas arba honkongiškas modelis, Šv. Rinka 
(savaime nusileisianti iš debesų), arba valstybinio turto išdalijimas piliečiams ŽAIBIŠKAI pagerins padėtį. 
Ne veltui, kai televizijoje susėda valstybės vyrai ir deputatai, pasipila žiūrovų klausimai: kodėl gyveni- 
mas dar nepagerėjo, kodėl Aukščiausioji Taryba nepagausina (*!) tų ar kitų prekių, kodėl, praėjus beveik 
pusmečiui po Nepriklausomybės atkūrimo, nepasitaisė ekologijos reikalai ir pan. O ar jau turime - ne, 
ne tik pinigų, bet svarbiausia - tiek ir tokių PROTŲ, kurie išsyk gali pataisyti ekonomiką, išvalyti užterštą 
Lietuvą?.. 

Ką iki šiol rengė mūsų aukštosios mokyklos - išsilavinusius, plačios erudicijos žmones ar „specialistus“?.. 

Apie tai, ko Lietuva tikisi iš Vytauto Didžiojo universiteto, kuriame netrukus pradės naujuosius mokslo 
metus 180 pirmakursių, nemažai kalbėjomės su rektoriumi. Ir ne tik apie tai. Kadangi šiomis dienomis 
Algirdas Avižienis buvo susitikęs su Lietuvoje viešėjusiais Rokfelerio ir Pju fondų atstovais, pirmiausia 
pasmalsavau: 


- Kokie buvo šių susitikimų konkretūs rezultatai? Pristatant Jus mūsų laikraštyje tuoj po išrinkimo 
rektoriumi, buvo pabrėžta, kad vienas svarbiausiu Jūsų užmojų bus siekti VDU paramos iš įvairių aukš- 
tojo mokslo tobulinimui skirtų fondų, esančių JAV ir kitose šalyse... 


- Jungtinėse Amerikos Valstijose priimta, kad universiteto „galva“ praleidžia pusę savo laiko rūpinda- 
masis materialiniais, organizaciniais, kompetentingų dėstytojų pritraukimo reikalais... Tuo, kas gali padėti 
pagerinti mokymo kokybę. Tad ir man atrodo natūralu tuo rūpintis. Iš Rokfelerio fondo prezidento, 
Rokfelerio brolio, gavau kvietimą paruošti pasiūlymus bendradarbiavimui. Jie mums visų pirma linkę 
padėti šiose srityse: vietinės administracijos kadrų ugdymo (kad būtų paruošti ne biurokratinio-koman- 
dinio tipo, o kompetentingi vaidininkai), marketingo, anglų kalbas intensyvaus dėstymo, kad studentai 
galėtų klausytis paskaitų ir anglų kalba. 

Atkreipti dėmesį į Vytauto Didžiojo universitetą padėjo ir straipsnis viename įtakingiausių JAV lai- 
kraščių „Niujork taims“ („New York Times“), informuojantis apie mano išvyką Lietuvon ir jos tikslus. 
Namiškiai pranešė, kad mūsų namų adresu atėjo nemažai laiškų, kuriuose universitetui siūloma pagalba. 
Rašo lietuviai ir ne tik jie, ypač siūlomasi dėstyti anglų kalbą, JAV lietuvių bendruomenės krašto valdyba 
paskyrė VDU 15 tūkstančių dolerių būtiniausiems reikmenims įsigyti. Labiausiai mums stinga kopija- 
vimo mašinų - juk reikia studentams padauginti įvairių mokymo medžiagų. 

- Rugsėjo trečiąją - naujųjų mokslo metų pradžia, Jūsų iškilminga inauguracija, o paskui - pirmojo 
semestro darbai. Ką numatote per jį nuveikti? Ar dėstysite pats ir ar jau teko betarpiškai bendrauti su savo 
studentais, susidaryti nuomonę apie jų gabumus ir pasirengimą siekti naujausių mokslo žinių? 

- Su daugeliu dėstytojų, katedrų vedėjų jau teko susipažinti, su studentais - dar ne. Labai laukiu susi- 
tikimo su jaunimu. Su Senatu, dėstytojais tarsimės dėl mokslinių laipsnių. Manau, kad reikėtų perimti 
vakarietišką sistemą - bakalauras, magistras, filosofijos daktaras, - nes tokie mokslo laipsniai paplitę 
visame pasaulyje. O ką reiškia „mokslų kandidatas“, ten nelabai žinoma. Gerai besimokantys studen- 
tai turėtų tobulintis užsienyje. Nemažai Senato narių yra užsienio lietuviai mokslininkai, ir jų parama 
bus ženkli. Jau dabar galvojame apie aspirantus, - nelauksime, kol atsiras pirmieji absolventai. Po aspi- 
rantą jau turi profesoriai Kazys Almenas, Audronė Barūnaitė, Bronius Vaškelis ir kiti. Humanitariniams 
dalykams dėstyti pasitelksime kolegas iš užsienio, padėti žada ir Vilniaus mokslininkai. Profesorė Liucija 
Baškauskaitė sutiko laikinai užimti Humanitarinių mokslų fakulteto dekano vietą, vienam semestrui ar 
metams žadėjo atvykti filosofijos profesorius Kęstutis Skrupskelis. Ketina padėti Vilniaus mokslininkai 
Norbertas Vėlius, Zigmas Zinkevičius. Manau, kad aukštos klasės dėstytojų humanitarų stygius Kaune 
nėra neišsprendžiama problema. Aš pats antrakursiams du kartus per savaitę dėstysiu informatikos kursą. 

Helsinkyje neseniai vykusioje pasaulio universitetų sąjungos konferencijoje pirmąsyk dalyvavau kaip 
Vytauto Didžiojo universiteto rektorius. Kortelėje buvo paraityti „USSR“, bet man paprašius užrašas 
mielai buvo pakeistas į „Lithuania“; tą pat padarė kolegos iš Latvijos ir Estijos. Nemažai mano draugų 
dabar yra žinomų Europos universitetų rektoriai, dėstytojai. Taigi bendradarbiausime, stiprinsime VDU 
ryšius su pasaulio mokslo centrais. 

- Kai prieš porą metų mūsų laikraštyje pirmąsyk buvo iškelta idėja atkurti Vytauto Didžiojo univer- 
sitetą, kai teko rašyti apie tam skirtas konferencijas ir diskusijas, sklaidyti pluoštus skaitytojų laiškų ir 
mokslininkų straipsnių, nors nesu skeptikė, vis dėlto nesitikėjau, kad palyginti taip greitai imsiu interviu 
iš VDU rektoriaus... O dabar jau pasigirsta siūlymų, kad ir kituose didesniuose Lietuvos miestuose reikia 
steigti universitetus, aukštąsias mokyklas. Kokia Jūsų nuomonė? 

- Žinau apie Jūsų laikraščio žurnalistų indėlį atkuriant VDU ir labai jį vertinu. (Apskritai esu linkęs 
vertinti spaudos vaidmenį, nes mes Amerikoj žinome, kiek daug ji gali prisidėti paskleidžiant kokias nors 
idėjas, jas paaiškinant žmonėms.) O dėl to, kiek reikia universitetų Lietuvai, atsakyčiau taip: visų pirma, 
svarbiausia - kokybė, o ne kiekybė. Žinoma, monopolis - blogai. Puiku, kad dabar yra du universitetai — 
Vilniaus ir Kauno; kauniškio atsiradimas - stimulas tobulėti ir vilniškiui. Bet pristeigti daug paviršuti- 
niškų mokyklų, negalinčių garantuoti puikios mokymo kokybės, neverta. Be to, aukštosios mokyklos 
dėstytojai, profesūra turi turėti ir savo intelektualinę terpę, plataus profesinio bendravimo ratą. Ar galėtų 
tą užtikrinti, tarkim, Panevėžio (nors šiaip Panevėžį labai myliu, tai mano mamos gimtinė) universitetas? 

Jungtinėse Amerikos Valstijose yra apie 3 tūkstančiai aukštojo mokslo institucijų. Tarp jų gali būti ir 
tokia: žmogus nusipirko namelį, pasamdė tris tarnautojus ir užrašė ant durų: „mano universitetas“. Kas iš 
to? Juk jis negarantuoja mokymo kokybės, kuria garsėja žymiausi JAV universitetai. O tą kokybę, dėstymo 
lygį - ar jis atitinka naujausius mokslo reikalavimus, labai kruopščiai patikrina įvairios komisijos. 

- Kalbama ir taip: kur reikės dėti žmones, baigusius aukštąsias mokyklas? Be to, ar jie galės Lietuvoje 
pritaikyti savo Žinias, prilygstančias pasauliniams standartams, jei mūsų pramonė, ūkis dar gerokai nuo 
tų standartų atsilieka? Emigracija, ypač jaunų, sveikų žmonių, jau prasidėjo... 

- Žinote, tai labai įdomus klausimas. Juo labiau, kad viena yra rengti išsilavinusius žmones, o visai kas 
kita - specialistus... Sovietinės aukštosios mokyklos kažkuo panašios į fabrikus: yra užsakyta tiek ir tiek 
inžinierių, ir užsakymas vykdomas. Bet aš manau, kad Lietuvai daugiau nereikia tokių specialistų, kurie 
tegali būti milžiniškos sovietinės mašinos sraigteliais. JAV universitetai laikosi tokios filosofijos - svar- 
biausia, kad į juos patektų gabūs jauni žmonės ir turėtų galimybę tobulėti. Pirmus porą metų jie para- 
gauja visų mokslų, kad galėtų apsispręsti, o vėliau jau specializuojasi. Kuo tvirtesnį, gilesnį gaus bendrą 
išsilavinimą, tuo geresni paskui bus savo srities specialistai. Tokie žmonės galės sugalvoti viską - ir kaip 
išvalyti Lietuvą, pataisyti ekonomiką. Ir nors emigracija jau prasidėjo, aš tikiu, jog ne vieną sugrąžintų 
atgal tokia įvykių raida, kuri įtikintų, kad Lietuva dar turi potencialo. Pagaliau, jei ir išvyks - tesugrįžta į 
tėvynę vaikų auginti... 

- Mūsų žmonėms tiesiog nepilnavertiškumo kompleksą įvaro užsienio kalbų nemokėjimas, kurį ypač 
skaudžiai pajutome dabar. Jei kas ir gavo neblogus pagrindus aukštojoje mokykloje, juos užmiršo, nes 
mažai tebuvo ką skaityti užsienio kalbomis, dar retesnės progos - bendrauti... Nesistebiu, kad anglų 
kalbos tarimo niuansus mums kiekvienas dėstytojas pateikdavo savaip, nes nė vienas nesitobulino nei 
Anglijoje, nei JAV... 

- Vytauto Didžiojo universitete užsienio kalbų intensyviam dėstymui skirsime labai daug dėmesio. 
Jau minėjau, kad studentai turi kalbą išmokti taip, kad paskaitų galėtų klausytis ir angliškai. Dėstytojams 
būtinos vasaros atostogos su stažuotėmis JAV, Anglijoje. Svarbu ir šiuolaikiniai įvairių disciplinų vado- 
vėliai. Profesorius K. Almenas siūlo Kaune organizuoti leidyklą ir leisti studentams vadovėlius; dabar 
kaip tik domimasi, kokie yra reikalingiausi vienai ar kitai specialybei. Turbūt gausim naudotų vadovėlių 
iš JAV, nes ten jie koreguojami kas dveji metai. Reikia sukurti pavyzdingą, maksimaliai automatizuotą 
universiteto biblioteką. Juk tos dėžės su abonementinėmis kortelėmis - tiesiog anachronizmas... Ketinu 
universitetui padovanoti ir visą savo biblioteką - vis vien visko, ką sukaupiau, jau nespėsiu perskaityti. 

- Profesoriau, Jūs gimėte Kaune, bet apie jį teišsivežėte vaikystės prisiminimus. Kokį įspūdį Jums 
palieka Kaunas ir kauniečiai dabar? 

- Lietuvoje aš lankausi aštuntą kartą. Pirmąkart dabar į Kauną atvykau tiesiai iš Helsinkio, aplenkda- 
mas Vilnių. Bendrauti kol kas teko daugiausia su Kauno valdžia ir dėstytojais. Valdžia labai dėmesinga, 
žada viskuo padėti, su kolegomis narstome darbo reikalus. Laukiu, kada galėsiu pradėti bendrauti su savo 
studentais. Laisvo laiko lieka nedaug, bet stengiuosi pasižiūrėti televizijos laidas, paskaityti laikraščius. 
Vyšniavos gatvė, kurioje dabar esu laikinai įsikūręs, man neatrodo būdinga Kaunui, bet širdis iškart atsi- 
gauna perėjus Laisvės alėją - ji miesto puošmena. 


- Jūsų gyvenimo ir buities sąlygos Kaune skiriasi nuo Jums įprastų. Ar tai netrukdys? 

- Mano poreikiai gana kuklūs. Žinoma, būtų gerai, jei greičiau galėčiau persikelti į miesto valdžios man 
žadėtą butą centre. Iš Aukštųjų Šančių kebloka ir pėsčiomis, ir važiuotam nusigauti į darbą. Be to, rekto- 
riui tenka ir oficialių svečių turėti, priėmimą surengti, tad butas universiteto pašonėje labai reikalingas. 
Labiausiai pasigendu šeimos. Su žmona Jūrate ir sūnumis Rimu ir Audriumi planavome atvykti į Lietuvą 
gegužės mėnesį. Blokada sutrukdė, o dabar čia pat rugsėjo 1-oji - žmonai, dėstančiai prancūzų kalbą 
universitete, irgi prasideda naujieji mokslo metai, tik ne Kaune. Tikiuosi, kad šeima atvažiuos pas mane 
paviešėti per Kalėdas. Vaikystėje su Jūrate abu buvome kauniečiai. Jos tėvas buvo mokyklos direktorius, 
maniškis - generalinio štabo karininkas. Mūsų šeima gyveno Aušros gatvėje, 25-ame name. Baigiantis 
karui jos tėvai emigravo į Braziliją, maniškiai - į JAV. Susipažinome mes, abu buvę kauniečiai, jau baigę 
mokslus Čikagoje. Taip matyt likimas užrašė savo slaptose knygose... 

„. Atsisveikinau su profesoriumi, linkėdama jam gero oro, nes savaitgalį jis ruošėsi praleisti Dzūkijoje, 
savo gero bičiulio Kazio Sajos sodyboje. Ne, lietaus neturėtų būti, vėjas debesis išgainios, pamaniau, žiū- 
rėdama kaip smagūs gūsiai kedena popiergalius didžiuliame it piramidė šiukšlių konteineryje, stovin- 
čiame ant laiptukų, prie pat paradinių devynaukščio durų. Paskui susigriebiau: ajajai, pro tą „piramidę“ 
vaikšto ir profesorius! Negerai. Ne todėl, kad jis pro čia eina ir mato (gal taip užsiėmęs, kad nė nepastebi). 
Todėl, kad mes patys negražius dalykus ir buitinę netvarką „šviežia akim“ užfiksuojam tik tada, kai jie 
atsiduria panosėje kokiam nors gerbiamam svečiui. Ir konteineris Vyšniavos gatvėje čia tik „for example“, 
paminėtas moralui, kad daug ką mūsų kasdienybėje galima iškuopti, nelaukiant, kol Vytauto Didžiojo 
universitetą pabaigs labai mokyti žmonės, žinantys, kaip tvarkyti, tausoti ir išvalyti Lietuvą... 


Rūta KANOPKAITĖ 
Edmundo KATINO [daryta Algirdo Avižienio] nuotrauka 

Vytauto Didžiojo universitetas: antrieji darbo metai 


Oficialus antrųjų mokslo metų atidarymas Kauno Vytauto Didžiojo universitete vyks pirmadienį, 
rugsėjo 3 d. 11 val. buvusiuose Politinio švietimo namuose (S. Daukanto g. 28). Po to naujai priimti ir 
jau besimokantys studentai kartu su dėstytojais bei svečiais padės gėlių prie Laisvės paminklo ir Nežino- 
mojo kareivio kapo. Paskui iškilminga eisena patrauks į Arkikatedrą baziliką, kur bus laikomos Šv. Mišios 
mokslo metų pradžios intencija. O vakare, 19 val. - studentų vakaronė. 

Likus keletui dienų iki šio svarbaus meto, VDU rektorius, informatikos profesorius iš Kalifornijos uni- 
versiteto Los Andželo mieste Algirdas AVIŽIENIS atsakė į „Kauno laiko“ redakcijos klausimus. 

- Kaip sekėsi kelionė? 

- Labai sunkiai. Planavau atvykti dar gegužės mėnesį, surengti visų Senato narių posėdį, paruošti visus 
planus ir sugrįžti atgal į Ameriką, tačiau vizą, užsakytą balandį, tegavau rugpjūčio pradžioje. Girdėjau 
netgi, kad mano pavardė yra sąraše žmonių, kurių, anot Sovietų, apskritai į Lietuvą nereiktų leisti. Lie- 
tuvoje esu jau aštuntą kartą, bet niekada nebuvo taip sunku. Netgi šeimos atvykimą į Lietuvą, planuotą 
vasarai, teko atidėti. Tačiau kelionės būta nepaprastos: iš Helsinkio laivu atplaukiau į Taliną, iš kur jau 
automobiliu važiavome Baltijos keliu ir, kas ypač įdomu, tiesiog į Kauną. Pirmą kartą taip tiesiai į gimtąjį 
miestą. Jame 1932 metais išvydau pasaulį, iki 1940-ųjų čia ir gyvenau, taigi esu Kauno patriotas. 

- Ar patirtosios kliūtys nesutrukdys viso universiteto darbo? 

- Viso — ne, tik man tenka dabar skubiai gilintis į praėjusių metų suvestines ir ataskaitas, stengiuosi 
susipažinti, kas iki šiol padaryta. 

- Ar nepapasakotumėt plačiau, kaip tapote rektoriumi? Juk tai irgi įdomi istorija. 

- Praeitų metų balandį, kai universitetas dar buvo tik planuojamas, pasiūliau padovanoti jam savo 
biblioteką ir padėti įrengiant informatikos fakultetą, laboratorijas; be to, sutikau ir padėstytojauti. Ta 

pačia proga perskaičiau pranešimą apie tai, kaip organizuotas Kalifornijos universitetas ir ką galėtume 
pabandyti Lietuvoje pritaikyti. Tuomet ir nutarėme steigti universitetą su žymiu įnašu užsienio lietuvių, 
kurių noras atnaujinti Lietuvos aukštąjį mokslą buvo tikrai didelis. Radosi 48 kolegos: 40 - Amerikoje 
ir 8 — kituose kraštuose (jie įsipareigojo imtis panašios veiklos). Čia, Kaune, gal ne visi norėjo tiek daug 
užsieniečių (kai kurie kauniečiai įsitikinę, kad viską gali pasidaryti patys!), bet mes įtikinome, jog verta 
daryti jungtinį projektą. 

O rektoriaus rinkimai taip pat turėjo vykti Kaune, bet kai visi užsieniečiai negavome vizų (turėjo 
atvažiuoti apie 20 profesorių), vienu metu buvo surengti du Senato posėdžiai - Čikagoje ir Kaune. Kaip 
kandidatas gavau daugumą abiejuose posėdžiuose, ir va - sėdžiu Kaune... 

- Ar nesigailite, ėmęsis šito? 

- Tai nepaprastai įdomus darbas. Galimybė įsitraukti į veiklą, kur įmanoma panaudoti savo patirtį, 
ne taip jau dažnai pasitaiko. Vadovavau fakultetui Kalifornijos universitete; biudžetas ten buvo 5 mln. 
dolerių per metus, 35 profesoriai, 270 aspirantų ir 400 studentų - tai daugiau negu dabartiniame Vytauto 
Didžiojo universitete, bet jis turės augti. Pagaliau yra didelis noras atkurti nepriklausomą Lietuvą. Mano 
tėvas sakė, kad mes atsigriebsime. Aš perėmiau jo tikėjimą, kad mums pavyks, ir dabar atsirado proga. 
Šie mokslo metai universitetui jau antri. Kai kas manė, kad pradėti pernai dar buvo per anksti, bet didelis 
ūpas dirbti nugalėjo ir atrodo, kad tie praėję metai šiaip taip pavyko. Neturėjau, tiesa, progos išgirsti pačių 
studentų vertinimo. Suprantu sunkumus, bet, kita vertus, būti pirmoje laidoje - taip pat didelė garbė. 

- Pernai būta skirtingų nuomonių, kokį universitetą - valstybinį ar privatų - kurti. Aukštojo mokslo 
biudžetas Lietuvoje ir taip skurdus, o privačiam universitetui, atrodė, dar per anksti atsirasti, 

- Noriu pabrėžti, jog universitetą kūrėme patys ir nesikreipėme jokio leidimo jam steigti: tiesiog pra- 
nešėme tuometinei valdžiai, kad universitetas egzistuoja. Pirmaisiais metais jis išsilaikė tik iš dovanų, taigi 
galima jį laikyti privačiu: ir be leidimo įkurtas, ir pinigų neprašė, šiemet su vyriausybe jau draugaujame - 
ir vyriausybė juk kita. Gauname 1,09 mln. rublių, beveik 90 proc. to, ko prašėme. Tokios paramos tenka 
prašyti, mat Amerikoje privatūs universitetai išsilaiko iš to, kad dosnūs žmonės sukrovė kapitalą, iš kurio 
procentų universitetas gauna bent pusę savo pajamų. Iš studentų tegaunama tik 10-20 proc. Na, o valdiški 
universitetai irgi turi neblogą biudžetą. Ypatingas universitetų bruožas yra didelis jų savarankiškumas 
ruošiant savo mokymo planus bei mokslinės veiklos programą. Ir Lietuvoje stengsiuosi, kad ruošiant 
įstatymus dėl aukštojo mokslo tradicinė autonomija būtų atkurta. 


- Tad ir ateityje mokymasis universitete bus nemokamas, o jūsų biudžetą sudarys tiek privačių spon- 
sorių įnašai, tiek valstybės parama? 


- Kaunui labai svarbu turėti universitetą, o sponsorių atsiranda; dar neaišku, kokia dalis teks valstybei, 
kokia - privatiems fondams. Daug kas, beje, bus išspręsta šiemet, ir aš labai norėčiau tame dalyvauti. 


- Universitetai Amerikoje - stambūs mokslo centrai. Pas mus gi pagrindinė jų funkcija buvo specia- 
listų ruošimas, t. y. pedagoginė veikla. Kas numatoma daryti, kad priartintume mūsų universitetų pobūdį 
prie vakarietiškojo? 

- Lietuvoje egzistavo sovietinė sistema, kur mokslinė ir pedagoginė veikla buvo savotiškai atskirtos, o 
universiteto darbuotojų mokslinis darbas stipriai ribojamas - bent jau niekada jis nebuvo svarbiausias. 
Norėčiau, kad Vytauto Didžiojo universitetas šiuo aspektu taptų tikrai vakarietiškas. Jau praktiškai turime 
Informatikos mokslinį centrą, Valdybos centrą, ruošiami kiti. Aišku, lėšų reikia. Gerai, kad ir Mokslų 
Akademija, ypač jos specializuoti institutai, neatsisako mums padėti. Gavome tikrai realią paramą - kad 
ir 8 aukštų pastatą, statytą Akademijos konstravimo biurui, dabar nuomojamą mums. Naudojamės labai 
tinkamais buvusiais Politinio švietimo namais, turi patalpas ir atkurtas Teologijos-filosofijos fakultetas, 
geru žodžiu galima paminėti Kauno savivaldybę, atsižvelgiančią į mūsų poreikius. Esu įsitikinęs, kad ir 
pati Mokslų Akademija pasikeis, juk dabartinė jos struktūra bei biudžetas - centrinių planuotojų valios 
išraiška. 

- Niekur pasaulyje mažų šalių mokslininkai neturi tobulai suderintos mokslo sistemos, ypač speciali- 
zuotų institutų. Ne paslaptis, kad daug kas važiuoja „daryti mokslo“ į Ameriką, kur sąlygos geresnės. Gal 
atsirastų bent kokia perspektyva gabiems Lietuvos jaunuoliams? 

- Būtent taip ir norime daryti. Kiekvienas Senato narys, gyvenantis ne Lietuvoje, buvo prašytas 
sudaryti sąlygas nors vienam gabiam žmogui studijuoti ar dėstyti Amerikoje, kitur Vakaruose, įgyti 
daktaro laipsnį ar bent jau pakelti kvalifikaciją. Aišku, visi klausia, ar tie žmonės išvažiavę nepasiliks... 

Mes prašysime, kad jie įsipareigotų po to bent kelerius metus skirti Lietuvai, bet visam gyvenimui prie- 
saikų, suprantama, niekas nereikalaus - juk visų situacijų nė nenumatysi. Aš ir pats turėjau aspirantą 
iš Norvegijos, kuris sugrįžo į savo šalį. Tą patį darys, aišku, ir kitos Lietuvos aukštosios mokyklos, tad 
bus ne taip blogai. 


Nidos MIKULSKYTĖS [daryta Algirdo Avižienio] nuotrauka 


NR. 318. ALGIRDO AVIŽIENIO POKALBIS SU AUŠRA ŽUKAUSKAITE. 
1990 M. RUGSĖJO 5 D. 


Universitete - ne amerikoniška dvasia / Aušros Žukauskaitės pokalbis su Vytauto Didžiojo universiteto rektoriumi, profeso- 
riumi Algirdu Avižieniu. In Lietuvos aidas. 1990 09 05. Nr. 74, p. 2. 


Universitete - ne amerikoniška dvasia 


Gerbiamas Rektoriau, per kančias į Lietuvą. Kaip pavyko įveikti biurokratinę užtvarą? 


Buvo sunku. Pareiškimą vizai gauti padaviau balandžio pradžioje. Norėjau atvažiuoti į Lietuvą su šeima 
dar gegužės mėnesį. Deja, vizą gavau tik rugpjūčio 1 dieną, ir tik į Maskvą. Čia man padėjo JAV Mokslų 
Akademija, kuri rūpinasi mano lankymusi Lietuvoje. Išlipau iš laivo Taline. Visi formalumai buvo sutvar- 
kyti per valandą. Šį kartą estų muitininkai buvo nepaprastai mandagūs, nevertė krepšių... Atvežiau dvi 
kopijavimo mašinas, kurias JAV lietuvių bendruomenė nupirko Vytauto Didžiojo universitetui. Beje, ben- 
druomenė universitetui padovanojo 15 000 dolerių reikalingiems įrengimams. 


Su kokiomis mintimis priėmėte naujas Rektoriaus pareigas? 


Kaunas - mano gimtasis miestas, jame praleidau aštuonerius vaikystės metus. Grįžti į Lietuvą tokioms 
svarbioms pareigoms - didelė garbė. Džiaugiuosi, nes laukia įdomus darbas. Keli jausmai apėmę;: ir entu- 
ziazmas, ir nerimas... Lietuvoje ne visada galima ką nors greitai padaryti, kaip mes Amerikoj įpratę... 
Slegia buitiniai rūpesčiai. Kai kviečiau kitų aukštųjų mokyklų rektorius į inauguraciją, kiekvieno klausiau, 
ar neatsirastų mūsų studentams vietų bendrabučiuose. Visi žadėjo padėti. Amerikoje tokių problemų, 
žinoma, neiškiltų. 

Prasidėjo naujieji mokslo metai. Kaip jiems pasiruošė Vytauto Didžiojo universitetas? 

Mano manymu, neblogai. Gavome naują gražų pastatą Metalo gatvėje. Tiesa, statybininkai dar ne visai 
jį užbaigę. Patys turime išvalyti, sunešti baldus. Aš irgi persivilksiu džinsais, eisiu į talką. 

VDU pasipildė naujais fakultetais, įstojo antroji studentų laida, atvažiuos dėstytojų iš užsienio... 

Dabar Vytauto Didžiojo universitete yra šeši fakultetai: Informatikos, Tiksliųjų mokslų, Ekonomi- 
kos, Humanitarinis, Biologijos, Teologijos-filosofijos. Ypač didelis susidomėjimas pastaruoju fakultetu. 
Filosofiją-teologiją norėjo studijuoti 105 jaunuoliai, priėmėme 30 studentų. Iš viso šiais metais į VDU 
priimta 237 studentai. Beje, visuose fakultetuose bus nemažai laisvųjų klausytojų. Prie Informatikos ir 
Ekonomikos fakultetų įsteigti mokslo centrai - Informatikos ir Vadybos. Jie vykdys mokslinius tyrimus. 
Taip pat galės priimti aspirantus ir ruošti juos magistro laipsniui. Tikimės, kad ateityje kiekvienas fakul- 
tetas turės mokslinius centrus. 

Džiaugiuosi, kad universitete dirba daug gerų, patyrusių profesorių ir dėstytojų. Yra pastiprinimas iš 
užsienio. Jau atvyko prof. Liucija Baškauskaitė, dėstys antropologiją. Iš Romos atvažiavo prof. Jonas Kaz- 
lauskas. Žadėjo atvykti prof. Skrupskelis. Prof. Arvydas Žygas sutiko persikelti į Kauną, jis koordinuos 
etninės kultūros katedros darbą. Neatsisakysim Vilniaus humanitarų pagalbos. 


Kas Jus šiandien labiausiai jaudina Lietuvoje? 


Šiuo metu Lietuvoje priimami labai svarbūs sprendimai, kurie lems Respublikos ateitį. Man labai rūpi 
Lietuvos aukštasis mokslas. Ruošiamas aukštojo mokslo projektas. Aš jį perskaičiau ir manau, kad jis 
galėtų būti tobulesnis. Galėtume daug ko pasimokyti iš Kanados, Amerikos švietimo sistemos. Svarbiau- 
sia, kad universitetai turėtų teisę būti savarankiški. Nes kuo aukštesnės kultūros kraštas, tuo laisvesni 
universitetai. Ir atvirkščiai. Noriu, kad Lietuva nepadarytų klaidos ir nesuvaržytų universitetų, nepaverstų 
jų kokiomis biurokratinėmis ministerijomis. 

Kokį norite matyti Vytauto Didžiojo universitetą ir jo studentus? 

Pirmiausia, reikia pritraukti gabius jaunuolius. Universitetas turi būti nedidelis, bet stiprus. Kiekvie- 
nam studentui - kuo daugiau dėmesio! Mes norim išvengti kitų aukštųjų mokyklų bėdos, kai studentai 
rūšiuojami grupėmis, pogrupiais ir t. t. Asmenybei reikia duoti laisvę ir šansą atsiskleisti. Svarbiausia, 
manau, kad patys studentai būtų kūrybingi, smalsūs, norėtų kuo daugiau išmokti, sužinoti apie pasaulį. 
Kad žmogus nelauktų penkerius metus, kol bus paskirtas į darbovietę, bet pats įtikintų pasaulį tuo, ką jis 
nori daryti. Studentas turi pats išsirinkti prasmingą darbą ir susikurti vietą gyvenime. 


Linkiu Jums tokių studentų ir dėkoju už pokalbi. 
Ačiū. Kad tik nebūtų lietaus. Palikau Amerikoje skėtį... 


Kalbėjosi 
Aušra ŽUKAUSKAITĖ 

Pirmiausia - akademinė laisvė ir autonomija 


Kauno Vytauto Didžiojo Universitetui ši rugsėjo 1-oji ypatinga - savo postan stojo Kalifornijos uni- 
versiteto profesorius Algirdas Avižienis, išrinktas RECTORE ALMAE MATRIS KAUNENSIS išeivijos ir 
Lietuvos mokslininkų daugumos. Išsipildė 1944 m. traukiantis iš Lietuvos gimusi svajonė - kada nors 
sugrįžti į tėvynę. Ir grįžo pasaulinio masto mokslininkas, turintis didžiulę 30-ies metų mokslinę ir peda- 
goginę patirtį, gerai žinomas Japonijos, Italijos, Austrijos, Anglijos, Prancūzijos universitetuose. 

Profesorius Algirdas Avižienis Kalifornijos universitete vadovavo mokslinių tyrimų grupei, kūrusiai 
kompiuterį, kuris gali 10 metų be gedimų keliauti kosmosu ir sugedęs „pasitaisyti“ pats. Kaip tik šie 
darbai po ilgo išsiskyrimo suteikė progą 1968 m. apsilankyti Lietuvoje. Vėliau kiekvieną savo vizitą į 
Europą Algirdas Avižienis baigdavo Lietuva. Tad grįžo puikiai žinodamas mūsų mokslo padėtį ir pasiry- 
žęs išgarsinti VDU visame pasaulyje. Jau po mėnesio rektorius vyksta į Kalifornijos universitetą pasirašyti 
su Kancleriu bendradarbiavimo sutartį, numatoma moderniu būdu (telefonu) keistis paskaitomis. Be 
abejonės, bus palaikomi glaudūs ryšiai su Europos universitetais, kur Rektoriui yra tekę skaityti paskai- 
tas ir net tapti Garbės daktaru Tulūzoje. Rektorius jaučiasi Lietuvoje puikiai, jam be galo įdomūs visi 
pasikeitimai, deja, apgailestauja, kad darbą reikės pradėti ne taip, kaip buvo planuota: į Lietuvą negavo 
vizos atvykti dvidešimt mokslininkų išeivių, o ir jis pats sulaukė jos tik prieš kelias savaites, ir tai ne į 
Lietuvą, bet į Maskvą. Visi kiti mokslininkai ketina atvykti į Didįjį Senato posėdį prieš Kalėdas. Nuo 
rugsėjo 1-osios pradės dirbti tik keletas gavusių vizas profesorių: Liucija Baškauskaitė dėstys antropo- 
logiją (jos vyras Stevenas Anaya dirbs Vilniaus Dailės akademijoje), K. Skrupskelis dėstys filosofiją ir 
gal bus Humanitarinių mokslų fakulteto dekanas, iš Romos atvykęs profesorius, daktaras monsinjoras 
V. Kazlauskas dėstys Teologijos-filosofijos fakultete, galutinai apsisprendė dirbti etninės kultūros kate- 
droje profesorius A. Žygas. 

Dar Atkuriamosios konferencijos metu daug diskutuota, koks gi bus VDU, kokiu keliu jis artės prie 
Europos universitetų. Rektoriaus nuomone, pirmiausia keistini moksliniai laipsniai. Ketinama vadovautis 
Kanados ir Amerikos universitetų modeliais: po 4 metų studijų, po pirmojo diplomo, suteikti bakalauro, 
dar po dvejų metų - magistro, ir dar po trejų - filosofijos daktaro laipsnį. Tad pirmieji mokslo metai 
skirsis nuo studijų kitose Lietuvos aukštosiose mokyklose, kuriose nuo pirmo kurso pradedama mokyti 
specialybės, o čia - dveji metai bendro parengimo. Net būsimieji inžinieriai vienerius metus skirs ne 
techniniams dalykams, bet muzikai, kalboms, menui ar antropologijai, humanitarai, savo ruožtu, turėtų 
išmanyti ir tiksliuosius mokslus. 

Rektorius tikisi, kad po 5 metų VDU baigs pirmieji magistrai. Vienintelis būdas Universitetui įsitvir- 
tinti ir klestėti - jo mokslo įnašas, ir dar, žinoma, taip parengti studentus, kad tokių gerų specialistų 
pageidautų visi. Nuostabiausias dalykas, kai baigus mokslus studentas gauna kokius 5 darbo pasiūlymus, 
bet nusprendžia studijuoti toliau, nes vis dar įdomu, ir tik sulaukus 30 metų pradeda galvoti apie šeimą ir 
darbą. Rektoriaus manymu, jauni žmonės turėtų kuo ilgiau ieškoti ir mąstyti, o ne iš karto pradėti dirbti. 


459 


460 


VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


Prisimenu savo studijas Vilniaus universitete, kai studentai iš viso negalėjo ir neturėjo teisės rinktis 
dėstytojų ar dėstomų dalykų. Žinau, kad kiekviename fakultete būdavo dėstytojų, kurių studentai iš tolo 
vengdavo. Dėstytojai ir studentai tarpusavy nebendraudavo, o studentams rūpėdavo kuo greičiau, neuž- 
kliuvus, gauti diplomą ir susirasti kuo „šiltesnę“ vietelę. Kaipgi apsaugos Algirdas Avižienis savo jaunąjį 
Universitetą ir studentus nuo tų praeities įpročių ir inercijos? 

- Visų pirma, studentai turės kuo greičiau išmokti anglų kalbą ir kuo daugiau sužinoti, kaip gyvena kiti 
pasaulio universitetai. Reikia bendrauti su pasauliu. Jau dabar 6 žmonės iš Amerikos yra pasisiūlę dėstyti 
anglų kalbą. Manau, kad problemos tarp studentų ir dėstytojų kyla todėl, kad dėstytojai per daug užimti 
ir visai neturi laiko bendrauti. Amerikoje dėstytojai turi žymiai mažiau valandų, jie rašo straipsnius, važi- 
nėja skaityti pranešimų, dirba mokslinį darbą. Nežinau, kaip kolegos reaguos, bet puoselėju sumanymą 
kas semestrą, panašiai kaip Kalifornijos universitete, rengti studentų apklausą; gavę specialias anketas, 
studentai surašytų viską, ką galvoja apie dėstytojus, po to anketas apdorotų kompiuteriai ir tyrimo rezul- 
tatai būtų pateikti dėstytojams. Tai leistų šiems nuoširdžiai „pasitaisyti“. Be to, dėstytojai galėtų globoti 
įvairias studentų organizacijas - VDU nedidelis, ir tai visai įmanoma. 

Aš pats vadovausiuos kriterijais, kurie susiformavo per 30 darbo metų: akademinė laisvė - gerbti ir 
ginti kiekvieno nuomonę ir pasaulėžiūrą; siekti autonomijos - VDU neturi priklausyti jokiai ministerijai, 
jokiai biurokratinei įstaigai. Manau, kad Lietuva pakankamai subrendusi pripažinti, jog autonomiškas, 
stiprus universitetas - būtinybė gyvenant šiuolaikiniame pasaulyje. Džiugu, kad vyriausybė VDU rodo 
nemažą dėmesį - mums paskirta 1 mln. rublių, nors VDU kol kas užregistruotas tik Ministrų Taryboje. 

Didelį dėmesį kreipsiu į studentų asmenybės ugdymą: reikia kuo labiau akcentuoti humanitarinius 
mokslus, grąžinti antropologiją, sociologiją, politologiją. 

VDU prasideda mokslo metai - 237 fuksams, 182 antrakursiams ir naujiems dėstytojams, kupiniems 
žinių, geros valios, laisvės ir Tėvynės meilės jausmų. 

Tat vivat Academia, vivat Rector, vivat Profesores! 


Birutė Vyšniauskaitė 


NR. 320. ĮRAŠAS ROMUALDO BALTRUŠIO DIENORAŠTYJE. 1990 M. RUGSĖJO 22 D. 
Baltrušis, Romualdas. Nuvilnijusios dienos 1988-1993. - Kaunas: [Autoriaus leidinys], 2013, p. 111-112. 


1990-09-22 - Šeštadienis 

[...] Mokslo srityje yra malonu tai, kad atkurtasis VDU turi savąjį rektorių, Kalifornijos universiteto 
lietuvį profesorių Algirdą Avižienį. Jo inauguracijos aktas įvyko 1990-09-034. Jame aktyviai dalyva- 
vau. Tos dienos įvykiai prasidėjo Vytauto Didžiojo bažnyčioje (10 val.): VDU rektorius padėjo gėlių ant 
altoriaus ir paprašė Dievo palaimos. Buvome kartu su prof. Alfredu Smailiui, prof. Vytautu Kaminsku, 
doc. Mindaugu Venclausku ir dar keliais dėstytojais. Paskui visi priėjome prie bažnyčios sienoje įmū- 
rytos memorialinės lentos kun. J. Tumui-Vaižgantui ir jam nusilenkėme. Grįžę į VDU centrinį pastatą 
(buvę Politiniai komunistų partijos švietimo namai S. Daukanto gatvėje), radome besirenkančius mokslo 
žmones iš visos Lietuvos ir JAV. Rektoriaus inauguracijai buvo specialiai išpuošta salė - scenoje ant įstri- 
žai sustatytų kėdžių susėdo VDU Lietuvos dalies Senato žmonės ir dar keli iš išeivijos, priekyje juodomis 
togomis sėdosi rektorius, prorektoriai, dekanai, scenos viduryje stovėjo prožektorių apšviestas baroki- 
nis gražus fotelis, skirtas rektoriui po priesaikos. Ceremonimeistras buvo dr. Arvydas Žygas (JAV). Jis 
pirmiausia perskaitė rektoriaus biografiją ir pakvietė rektorių paskaityti savo „Lectia prima“. Tai buvo 
puikus laisvai mąstančio intelektualo žodis. Paskui buvau pakviestas kaip Vytauto Didžiojo universiteto 
absolventas (1950) ir vienas vyriausių ir veikliausių atkurtojo VDU Senato profesorių prisaikdinti pirmąjį 
atkurtojo (1989) VDU rektorių. Priesaikos metu visi salėje atsistojo ir mes abu sustojome greta vienas 
kito. Rektorius pakėlė ranką ir kartojo mano skaitomus priesaikos žodžius: 

„Aš, Vytauto Didžiojo universiteto rektorius Algirdas Avižienis, prisiekiu...“ 

Atlikus priesaikos procedūrą, palydėjau pirmąjį atkurto VDU rektorių prof. Algirdą Avižienį prie 
kėdės, jis atsisėdo, jam nusilenkiau ir grįžau į savo vietą. Inauguruotą VDU rektorių sveikino univer- 
sitetų ir visuomenės atstovai, tarp kurių ir asmuo, einantis rabino pareigas Kaune. Choras „Leliumai“ 

užgiedojo „Gaudeamus...“ vėliau atliko G. Kuprevičiaus inauguracijai skirtą kūrinį ir galiausiai su visa 
sale - „Lietuva, Tėvyne mūsų...“ Paskui visi dalyviai nuėjo prie Laisvės ir Vytauto Didžiojo paminklų. Iš 
Laisvės alėjos visi patraukė Katedros link, kur buvo laikomos šv. Mišios. Nepaprastai turiningą ir emocio- 
nalų pamokslą pasakė Kauno tarpdiacezinės kunigų seminarijos rektorius kun. S. Tamkevičius. 

Po šv. Mišių Katedroje visi pėsti nuėjo iškilmingų pietų į „Metropolį“. Dalyvavo apie 80 asmenų. Mudu 
su Irute ir prof. Z. Zinkevičius su žmona Regina sėdėjome prieš rektorių, greta mūsų buvo Lietuvos 
mokslo departamento direktorius prof. R. Sližys. Čia buvo pasakyta daug gražių ir svarių žodžių. Papie- 
tavę visi grįžo vėl į universitetą, kuriame su studentais buvo daug dainuojama ir šokama vadovaujant 
p. V. Pavilionienei. Rektorius prof. A. Avižienis buvo tiek šokdinamas studenčių, jog pavargęs ėmė sakyti: 
„Daugiau nešokdinkit, nes galit netekti savo rektoriaus.“ 


NR. 321. RūTOs KANOPKAITĖS REPORTAŽAS APIE NAUJŲ MOKSLO METŲ 

Kanopkaitė, Rūta. Dovanojo tau tokį rugsėjį... In Kauno tiesa. 1990 09 04. Nr. 180, p. 1. 


Dovanojo tau tokį rugsėjį... 


„„Žmogiškosios atminties slėptuvėse greta pirmosios meilės, pirmosios netekties, pirmojo išbandymo 
valdžia ir pinigais visada atsiras kamputis naujiesiems mokslo metams. Kiekvienam iš mūsų gyvenimas 
dovanojo kitokį rugsėjį - kas basas penkis kilometrus ėjo mokyklon, kas apsivilkęs „stalinietišku“ tre- 
ningiuku, ką tėvas nuosavu automobiliu kone iki klasės slenksčio pavėžėjo, kas — nori nenori - turėjo 
rugsėjo 1-ąją manifestuoti greta privaloma gėlių duokle apkrauto Lenino paminklo... O tokių naujųjų 
mokslo metų pradžios iškilmių, kokios vakar buvo surengtos Vytauto Didžiojo universitete, nė vienas 
neturėjome. Ir aš nuoširdžiai pavydžiu jums, Universitas Vytauti Magni pirmakursiai ir antrakursiai, kad 
gyvenimas Jums dovanojo neužmirštamą rugsėjį... 

Gal kiekvienas atsimins iš tos dienos kažką kita - tarkim, koks nepakartojamas „ceremonmeisteris“ 
šiose iškilmėse buvo profesorius Arvydas Žygas, kokie orūs susirinko scenon Senato nariai, apsigaubę juo- 
domis togomis, kokia sausakimša buvo VDU centrinių rūmų (buvusių Politinio švietimo namų) didžioji 
salė, papuošta Lietuvos Respublikos ikikarinėmis įvairių organizacijų ir korporacijų spalvingomis vėlia- 
vomis. Vytauto Didžiojo universiteto rektoriaus Kalifornijos universiteto profesoriaus Algirdo Avižienio 
inauguracijos ceremonija mažai kuo priminė ankstesnes valdiškas įvairių rangų iškilmes. Mat „receptas“ 
kitoks: ir ceremonija akiai patraukli, ir kalbos ne tik gražios, bet ir netuščios, ir sveikinimai bei linkėjimai 
nuoširdūs, turiningi. Lectio prima - inauguracinė rektoriaus A. Avižienio kalba buvo vizija: kokį Vytauto 
Didžiojo universitetą jis mato pasaulio universitetų bendrijoje ir ką reikia kuo greičiau daryti, kad jis 
taptų pilnateisiu tos bendrijos nariu. Tetarnauja Vytauto Didžiojo universitetas Lietuvos naudai ir žmonių 
gėrybei, tegu čia skleidžiamos ir įgyjamos žinios prisideda prie mūsų Tėvynės suklestėjimo, - toks buvo 
VDU rektoriaus ir studentų garsiai pakartotų priesaikų svarbiausias leitmotyvas. 

Žinių studentai šiemet sieks jau šešiuose fakultetuose: Humanitarinių mokslų, Ekonomikos, Biologijos, 
Fizikos-matematikos, Informatikos, Teologijos-filosofijos. Jiems dėstys ne tik Lietuvos dėstytojai, bet ir 
tautiečiai iš užsienio. Dirbti į Kauną iš JAV jau atvyko profesoriai Liucija Baškauskaitė ir Kęstutis Skrups- 
kelis, iš Italijos - Romos Šv. Grigaliaus universiteto profesorius monsinjoras daktaras Vytautas Kazlauskas, 
dalyvavę ir mokslo metų pradžios iškilmėse. Juk, kaip pabrėžė iškilmėse Senato pirmininkas akademi- 
kas Jurgis Vilemas, Vytauto Didžiojo universiteto atkūrimas - visos lietuvių tautos šviesuomenės - ir 
gimtinėje esančių, ir gyvenančių išeivijoje - laimėjimas. Iš numirusių prisikėlusiąją Alma Mater gaivino 
ir pasišventėlių entuziazmas, ir rėmėjų ištiesta materialinės pagalbos ranka. Visų jų neišvardysi, bet du 
norisi paminėti - tai buvęs šio universiteto studentas, sunkią sovietinių lagerių kalinio dalią patyręs į 
devintą dešimtį įkopęs Kazimieras Skebėra, paaukojęs kilniam tikslui savo santaupas - 15 tūkstančių 
rublių, ir JAV lietuvių verslininkas Juozas Kazickas, padovanojęs 45 tūkstančius rublių... 

„„Gėlės, padėtos Vytauto bažnyčioje, VDU studentų ir dėstytojų eisena pro Laisvės, žuvusiems už Lie- 
tuvos laisvę ir Vytauto Didžiojo paminklus iki Arkikatedros Bazilikos, kur buvo aukojamos šv. Mišios 
mokslo metų pradžios intencija, „Leliumų“ choro, vadovaujamo maestro Albino Petrausko, padainuota 
„Hosana“, kurią Giedrius Kuprevičius specialiai parašė šitai progai, Lietuvos aukštųjų mokyklų rektorių, 

Aukščiausiosios Tarybos deputatų, miesto valdžios, studentų ateitininkų ir neolituanų sveikinimai rek- 
toriui - tai vis štrichai 1990-ųjų rugsėjo atvirukui. Jį atmintis vėl atsiųs mums, kai tas rugsėjis jau bus 
gerokai nutolęs. Bet netikiu, kad jo spalvos galėtų išblukti... 


Rūta KANOPKAITĖ 
Edmundo KATINO nuotraukos: [vienoje Algirdas Avižienis, antroje - iškilmės Didžiojoje salėje, 
trečioje - iškilmės Karo muziejaus sodelyje] 

Urbonavičiūtė, Sigita. Slogių laikų užkalbėjimas. In Lietuvos rytas. 1990 09 05. Nr. 157, p. 1-2. 


Slogių laikų užkalbėjimas 


Rugsėjo 3-ąją dieną Kaune įvyko Vytauto Didžiojo universiteto antrųjų mokslo metų pradžios iškilmės. 
Tą dieną buvo inauguruotas ir pirmasis atkurto universiteto rektorius, Kalifornijos universiteto profeso- 
rius Algirdas Avižienis. 

Kai į universiteto salę įžengė juodomis mantijomis apsisiautę Senato nariai, iškilmingai kresčiodami 
akademinėmis kepuraitėmis su auksiniais spurgais, didingas momentas, kurio reikšmę protu supranta 
kiekvienas, įgavo ir praeities vizijos atspalvį. 

Pradėdamas iškilmes prof. A. Žygas kalbėjo: „Ši Alma Mater gyvavo ir anksčiau, ji buvo gyva Nepri- 
klausomos Lietuvos praeities sapne, ši Alma Mater yra didžioji šio sapno dalis“. Atkurtas Vytauto Didžiojo 
universitetas išeivijos mokslininkams yra tapęs paskata „ruoštis amžinajam sugrįžimui į Nepriklausomos 
Lietuvos sapną“. Galbūt dėl to Kauno universitetas buvo atkurtas per stebuklingai trumpą laiką - per 
keturis mėnesius. Šiemet į jį atvyko keli išeivijos mokslininkai - Romos Šv. Grigaliaus universiteto dak- 
taras monsinjoras Vytautas Kazlauskas ir profesoriai iš JAV Liucija Baškauskaitė ir Kęstutis Skrupskelis. 

Po rektoriaus rinkimų protokolo skaitymo (beje, rinkimai vyko dviejose Atlanto pusėse - Kaune ir 
Čikagoje, nes juos perskyrė kultūrinė blokada) pagaliau prof. A. Avižienis įžengė į universiteto istoriją. 

Čia vertėtų tarti keletą žodžių apie pirmojo rektoriaus mokslinę biografiją, kuri baigusį mokslus 
tarybiniais laikais tiesiog pribloškė. A. Avižienis yra gimęs Kaune, už kelių šimtų metrų nuo iškilmių 
vietos. Nuo 1950 m. gyvena JAV. Baigė Ilinojaus universitetą, gavo inžinerijos bakalauro, magistro ir filoso- 
fijos daktaro laipsnius. 1960 m. tapo informatikos mokslų daktaru, vėliau Kalifornijos universiteto profe- 
soriumi. A. Avižienis sukūrė ir užpatentavo naujos rūšies kompiuterį, kuris pritaikomas raketose ir tolimų 
kosminių skrydžių laivuose. Devintam dešimtmetyje vadovavo Kalifornijos universiteto Informatikos 
fakultetui. Jis taip pat konsultuoja šiais klausimais JAV valdžios įstaigas. Apdovanotas keturiais garbės 
diplomais. Prancūzijos Nacionalinio politechnikos instituto Tulūzoje garbės daktaras, Tarptautinės infor- 
macijos apdorojimo federacijos (International Federation of Information Processing) grupės vadovas. 
Profesorius yra šios federacijos asamblėjos apdovanotas „Sidabrinės šerdies“ premija. A. Avižienis yra 
dėstęs Meksikos, Brazilijos, Prancūzijos, Japonijos, Vakarų Vokietijos ir Kinijos aukštosiose mokyklose. 
Ir pagaliau - 1990-ieji, Kaunas, Vytauto Didžiojo universitetas. Visiškai suprantamą džiugesį numaldo 
rektoriaus inauguracinė kalba, kuria jis skelbė savąją universiteto gyvavimo programą. „Gražūs Statuto 
žodžiai dar neužtikrins mums vietos pirmaujančiųjų pasaulio laisvųjų universitetų šeimoje. Pilnateisiais 
šios šeimos nariais tapsime tada, kai unversitetas įgys ypatingas savybes, kurias randame Sorbonoje ar 
Kalifornijos universitete“. Jis pabrėžė, kad pagrindinė universiteto veiklos nuostata yra akademinės laisvės 
principas, garantuojantis dėstytojui ir studentui pasaulėžiūros ir sąžinės laisvę. Tos sąlygos - tai valstybės 
įstatymai, saugojantys universiteto ekonomiją ir vidinę laisvę. Universiteto Senatas turi teisę ginti studen- 
tus ir Senato narius nuo rektorato persekiojimo. Rektoratas taip pat turi savo teisių, kurių Senatas turi 
paisyti. Tobulo universiteto paslaptis - šių dviejų jėgų harmonija. 

Tai ir yra unikalioji universiteto savybė būti tarytum valstybė valstybėje ir net atšiauriausiais kraštui 
laikais išlikti demokratijos ir išminties sala. Be šios savybės ir neįmanomas, kaip kalbėjo prof. J. Vilemas 
„civilizuotos visuomenės kūrimas, neįmanoma tautos egzistencija“. Vytauto Didžiojo universitete ketinama 
įgyvendinti ir trijų laipsnių sistemą, įsigalinčią visame pasaulyje - bakalauro, magistro ir filosofijos daktaro. 


Sigita URBONAVIČIŪTĖ 

Tiesos sugrįžimas 


Vytauto Didžiojo universitete - inauguracijos šventė. Iškilmingais drabužiais pasipuošę Senato nariai 
susėda pakyloje. Daktaras Arvydas Žygas skaito įvadinę definiciją: 
Alma Mater Universitas Vytauti Magni. 
Alma Mater Kaunensis. 
Alma Mater Lituaniae. 
Yra šventų žodžių šiame gyvenime. 
Šių žodžių šventumo neišdildo laikas ir nepalaidoja prievarta. 
Tiesa lieka tiesa, jeigu ji yra amžinoji Tiesa. 
Dažnai mūsų gyvenimuose Tiesą saugoja Universitetas. 
Tiesa niekuomet nemiršta, ji lieka amžinai gyva. Nors kartais ir tenka jai gimti iš naujo. 
Vaikų gimimas yra mūsų gyvybės didžiausias stebuklas. 
O mūsų gyvenime šiandien gimsta iš naujo brangioji motina, Tiesos saugotoja, Universitas Vytauti 
Magni. 
Ši Alma Mater yra gyvenusi anksčiau. 
Ji buvo gyva pirmosios Nepriklausomosios Lietuvos praeities sapne. 
Tas sapnas liko amžinai gyvas ir nesunaikinamas. 
Bėgo, bėgo jaunos dienos, augome svetimose žemėse. 
Bėgo, bėgo jaunos dienos, augome žemėje, kurią mums kasdien darė svetimą. 
Ir nuolatos girdėjome kvietimą iš praeities sapno: 
Nepaklyskite svetimų kraštų keliuose! 
Netikėkite melu, kuris šią žemę gaubia! 
Nepasimeskite Tėvų žemės laidotuvėse! 
Nenusigręžkite nuos palaidotos tėvų žemės! 
Neatsižadėkite brangiausio savo teisėtai paveldėto likimo! 
Nepriklausomos Lietuvos gyvybė buvo tikra. 
Vergijos pančiai tą gyvybę surakino pusei šimto metų. 
Bet tikroji tiesa yra amžina ir nesunaikinama... 
Ir iš praeities sapno savajame krašte, 
Ir iš praeities sapno svetimose žemėse 
Mes išgirdome profesorių 
Stasio Šalkauskio, 
Dovydaičio, 
Maceinos, 
Kuraičio, 
Mykolaičio-Putino, 
Sruogos, 
Ereto, 
Senno, 
Riomerio, 
Krėvės-Mickevičiaus 
Ir daugelio kitų nenutildomus kvietimus ruoštis amžinąjam sugrįžimui 
Į Nepriklausomos Lietuvos sapną. 
Ir šiandien, 
Sugrįžę iš visų kelionių po svetimas žemes, 
Sugrįžę iš tremtinių kelių, 
Sugrįžę iš tamsios nakties ir praradimų 
Sugrįžtame į gyvenimo viltį, kur vėl Tiesa bus saugoma brangaus Universiteto Alma Mater. 
Mes džiaugiamės sulaukę šios šventos dienos, 

Kurios tiek metų laukėme, 

Kurios tiek metų Dievo prašėme, 

Kurios tiek daug mylimų žmonių, nors laukė, nesulaukė. 
Ir priimame šią Dieną kaip brangiausią Dievo dovaną, 
Ir pasiryžtame būti ištikimi tiesos ieškojimui, 

Ir su meile, ir su giliausia pagarba 

Savo 

Savo tėvų ir 

Savo senelių vardu 


SVEIKINAME TAVE, BRANGIOJI MOTINA MŪSŲ 
ALMA MATER UNIVERSITAS VYTAUTI MAGNI!“ 


Skamba „Gaudeamus“, VDU Senato pirmininko akademiko J. Vilemo žodis, Senato sekretorė [J. Mise- 
vičienė] supažindina su rektoriaus rinkimo eiga ir rezultatais: „Kalifornijos Universiteto Los Andžele pro- 
fesorius Algirdas Avižienis yra išrinktas Vytauto Didžiojo Universiteto rektoriumi 1990-1991 metams“. 

Rektorius užima jam skirtą vietą. Choras „Leliumai“ gieda kompozitoriaus G. Kuprevičiaus šiai progai 
sukurtą „Osana“. Rektorius kviečiamas inauguracinei kalbai „Lectio prima“. 

Jau pačioje kalbos pradžioje rektorius primena Universiteto statuto antrąjį paragrafą: „Pagrindinė uni- 
versiteto veiklos nuostata yra akademinės laisvės principas, garantuojantis dėstytojams ir studentams 
pasaulėžiūros ir sąžinės laisvę“. Toliau kalbėdamas dar ne vieną kartą prisimins šį principą. Kaip mums tai 
nauja ir neįprasta! Juk tiek metų gyventa ir mokyta, remiantis tik „viena partija - viena tiesa“... Rektorius 
nuosekliai išdėsto Universiteto vystymo programą ir iškilmingai prisiekia: 

„Aš, Algirdas Avižienis, prisiimdamas sunkias ir garbingas Lietuvos Vytauto Didžiojo Universiteto rek- 
toriaus pareigas, pasižadu visomis išgalėmis siekti, kad universitetas ugdytų Tėvynei ir pasauliui, mokslui 
ir kultūrai atsidavusį jaunimą. Prisiekiu laikytis Universiteto statuto ir visų, Lietuvos Respublikos pilie- 
čiams galiojančių, įstatymų. Tepadeda man Dievas ir meilė mūsų Tėvynei“. 

Prisiekia pirmojo kurso studentai, skamba choras. Kolegos ir kitų aukštųjų mokyklų oficialūs asmenys, 
svečiai sveikina rektorių. Baigiasi inauguracijos iškilmės, bet Tiesos šventė tęsiasi. Atiduodama pagarba 
kritusiems už laisvę, dedamos gėlės prie paminklų, ir profesorių, studentų bei svečių iškilminga eisena, 
išėjusi iš mokslo šventovės, žengia į Dievo šventovę dalyvauti šv. Mišių aukoje. Jas aukoja Teologijos- 
filosofijos fakulteto dvasiškiai. Paaukštintose ložėse, apsisiautę juodomis togomis, sėdi rektorius ir Senato 
nariai, o nuo altoriaus, apsirengęs baltu drabužiu, susirinkusius sveikina kitas rektorius - Kauno kunigų 
seminarijos rektorius kun. Sigitas Tamkevičius. Mokslo Tiesa klausosi dvasinės Tiesos žodžio. 

Prasideda aukojimo apeigos, išsirikiuoja aukotojų eilės. Ramus kun. Sigito balsas skelbia: „Studentai 
neša mokslo knygas“. Tai simbolizuoja jų supratimą, kad visa Tiesa, Mokslas ir Išmintis yra iš Tavęs, 
Viešpatie. Tavyje žmogaus proto didingumas randa savo Šaltinį. Tegul jų žinios ir brendimas išmintyje 
visuomet tarnauja gėriui, tiesai ir artimo meilei. 

Aukotojai artinasi vienas po kito ir palieka savo aukas. Ir štai - paskutinis aukotojas - Vytauto Didžiojo 
Universiteto rektorius neša Šapokos „Lietuvos istoriją“. Susirinkusieji girdi: „Priimk šią auką, gerasis 
Dieve, vienijančią mūsų tautos žmones per laiką, kančią ir marias, Lietuvos Nepriklausomybės, skaudžios 
tremties ir sugrįžimo metuose. Tegul jungia mus Kristus meilės ir pasiaukojimo dvasia su išeivijos lietu- 
viais visame pasaulyje“. 

O čia pat, apačioje ant suolelio, paprasta balta kamža apsirengęs, giliame susikaupime stebi visa tai 
Dievo Tiesos liudytojas - kunigas Alfonsas Svarinskas. Trimis lageriais išbandytas. Tiesa rūsčiai išmėgina 
savo vaikus, ir brangi Tiesos kaina. 

Ar pasuks Lietuva Mokslo Tiesos ir Dvasios Tiesos susiliejimo keliu? Bet pirmas žingsnis jau žengtas! 


A. RAŠKINIS 


DoKUMENTAI 


NR. 324. VDU REKTORIAUS ALGIRDO AVIŽIENIO INAUGURACINĖ KALBA NAUJŲ 
MOKSLO METŲ PRADŽIOS IŠKILMĖSE VDU. 1990 M. RUGSĖJO 3 D. 


AAA, f. 5, ap. 5, b. 4, L. 1-23. Rankraštis, originalas. 


Gerbiami dvasiškiai, 

Lietuvos Aukščiausios Tarybos deputatai 

ir Respublikos Vyriausybės nariai, 

Lietuvos aukštųjų mokyklų rektoriai ir jų atstovai, 

Mokslų Akademijos Prezidente, Viceprezidente ir Institutų Direktoriai, 

Kauno miesto Mere, Tarybos pirmininke, Tarybos atstovai ir savivaldybės nariai, 

VDU sponsoriai, Senato nariai, dėstytojai ir darbuotojai, 

Mūsų studentai ir jų tėveliai, 

Mano mieli bičiuliai, visi svečiai, 

Man tenka didelė garbė ir atsakomybė kreiptis į Jus antrųjų atkurto VDU studijų metų atidarymo ir 
mano inauguracijos proga. 

1989 metų balandžio 28 dieną šioje salėje paskelbtas VDU atkūrimas buvo bendras Lietuvoje ir užsie- 
nyje gyvenančių lietuvių pranešimas akademiniam pasauliui, kad atgimęs Universitetas grįžta į akade- 
minę laisvę pripažįstančių ir ginančių pasaulio universitetų eilę. Tą dieną Lietuvos ir užsienio mokslinin- 
kai pradėjo bendrą VDU atkūrimo darbą ir greitai Atkuriamojo Senato eilės pasipildė iki 96 narių - po 
48 Lietuvoje ir už jos ribų. 

VDU Atkuriamojo laikotarpio Statuto antras paragrafas skelbia: „pagrindinė Universiteto veiklos 
nuostata yra akademinės laisvės principas, garantuojantis dėstytojams ir studentams pasaulėžiūros ir 
sąžinės laisvę“. 

Su džiaugsmu sutikome žinią, kad 1989 metų rugsėjo 1 dieną čia, Kaune, iškilmingai buvo atidaryti 
pirmieji atkurto VDU studjų metai ir kad 182 pirmojo kurso studentas pradėjo savo žygį link pirmosios 
atkurto VDU laidos diplomų. 

Lemtingi Nepriklausomybės atkūrimo ir po to sekusios Sovietų blokados įvykiai giliai palietė ir VDU 
atkūrimo eigą. Užsieny gyvenantys Senato nariai negavo vizų atvykti į gegužės 24-26 dienomis šauktą 
Senato posėdį. Vietoj Kauno mums teko rinktis Čikagoje. Ten tris dienas rengėme pasiūlymus VDU 
ateičiai ir informavome spaudą bei Amerikos ir Kanados vyriausybes apie Sovietų kultūrinę blokadą, 
perskėlusią VDU Senato posėdį. Ten pat Čikagoje mane pasiekė žinia, kad Atkuriamasis Senatas balsų 
dauguma mane išrinko VDU rektoriumi. Nors pareiškimą vizai gauti Sovietų konsulate įteikiau anksti, 
balandžio mėnesį, vizą gavau tik rugpjūčio pradžioje ir Kauną pasiekiau tik rugpjūčio 13 dieną. 

Atkuriamajam Senatui dėkoju už šią progą prasmingai įsijungti į Nepriklausomos Lietuvos atkūrimo 
darbą. 

Priimdamas rektoriaus pareigas, noriu atskleisti Jums savo viziją - koks VDU turi lydėti Lietuvą į 
laisvų Europos valstybių šeimą 21-jam šimtmečiui artėjant. 

Paskelbimas, kad esame Universitetas ir gražūs žodžiai mūsų Statute toli gražu dar neužtikrina mums 
vietos pirmaujančių pasaulio laisvųjų universitetų eilėse. Pilnaverčiais šios šeimos nariais tapsime tada, 
kai mūsų Universitetas įgys tas ypatingas savybes, kurias randame Oxforde ir Sorbonoje ar Harvarde. Ko 
gi reikia, kad mūsų VDU sėkmingai įsijungtų į šių universitetų eiles? 


1. AKADEMINĖ LAISVĖ 

Pirmas ir visų svarbiausias uždavinys yra sukurti sąlygas, kurios leidžia pilnai įgyvendinti akademinės 
laisvės principą. Tokių sąlygų reikia ir išorėje - Lietuvos valstybėje, ir viduje - VDU santvarkoje. 

Valstybės plotmėje sąlygos akademinei laisvei įgyvendinti yra išmintingi įstatymai, kurie užtikrina 
Universitetui pilną ir prasmingą autonomiją. Tai reiškia, kad Universiteto Senatas su Rektoratu vieninte- 
liai turi teisę nustatyti, kas Universitete bus tiriama ir dėstoma, už ką ir kokie mokslo laipsniai bus sutei- 
kiami ir kokiomis sąlygomis nauji senatoriai ir studentai bus priimami į Universitetą. 

O visų svarbiausia teisė - tai teisė nustatyti, kurie Senato nariai po bandomojo laikotarpio įgys teisę be 
jokios baimės dėl represijų visą gyvenimą Universiteto globoje siekti tiesos ir ją skelbti taip, kaip jų protas 
ir sąžinė diktuoja. 


465 


466 


VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


Universiteto viduje akademinė laisvė reiškia, kad Senatas turi galią savo narius ir studentus ginti nuo 
Rektorato savivalės ir neteisėtų persekiojimų. Senatui taip pat tenka pilna atsakomybė ir teisė parengti 
studijų programas ir suteikti įvairių mokslo laipsnių diplomus. Senatas tačiau irgi nėra visagalis - Rekto- 
ratui lieka teisė ir galia ruošti biudžetus, skirstyti išteklius ir administruoti Universitetą be Senato tvirti- 
nimo ar kišimosi į sprendimus. 

Pats svarbiausias Universiteto savivaldos klausimas yra Senato narių priėmimas ir tolesnis jų atsiekimų 
įvertinimas, kuris nusprendžia perkėlimą ar neperkėlimą į nuolatinio Senato nario rangą. Tolesni įverti- 
nimai kelia Senato nario rangą ir atlyginimą visuomenei arba Universitetui. 

Senato narių priėmimas ir įvertinimai yra bendra Senato ir Rektorato pareiga. Senatas nuosekliai įver- 
tina to asmens mokslo darbus ir kitus nuopelnus ir rekomenduoja sprendimą, o rektorius siūlomą spren- 
dimą tvirtina, o kai kuriais atvejais ir atmeta, tai yra, vetuoja. Pirmaujančių Vakarų universitetų pavyzdys 
rodo, kad toks teisių ir pareigų paskirstymas tarp Senato ir Rektorato geriausiai užtikrina akademinės 
laisvės ir dėstymo bei tyrimų kokybės klestėjimą Universitete. 

Taip pat yra pavyzdžių, rodančių kad nei diktatoriškas Rektorius, nei visagalis Senatas akademinės 
laisvės neįgyvendina. Pasisekimo paslaptis glūdi šių dviejų jėgų - Rektorato ir Senato jėgų balanse ir 
veiksmų harmonijoje. Tokį balansą mes privalome įgyvendinti ir atkuriamame VDU. 

Rugpjūčio 6-11 dienomis su Senato Pirmininku akad. Jurgiu Vilemu atstovavome VDU Helsinkyje 
įvykusiame Tarptautinės universitetų asociacijos suvažiavime, kuris vyksta kas penkeri metai. Jame daly- 
vavo apie 600 rektorių ir kitų vadovaujančių asmenų iš virš 90 valstybių, atstovaujančių visus kontinentus. 

Daugelis pranešimų, diskusijų ir privačių pasikalbėjimų Helsinkyje dar kartą patvirtino dėsnį, kad Uni- 
versitetų akademinės laisvės varžymas yra ryškus valstybės kultūrinio ir ekonominio atsilikimo ir demo- 
kratijos stokos simptomas. Šis dėsnis galioja, nežiūrint valstybės dydžio ar kontinento, kuriame ji rastųsi. 

Atsikurianti Lietuvos Respublika šiuo metu svarstys Mokslo ir studijų įstatymą, kuris gali arba užtik- 
rinti, arba suvaržyti akademinę laisvę Lietuvos universitetuose. Mūsų visų: VDU šeimos, rėmėjų ir bičiu- 
lių pareiga yra stengtis, kad šis Mokslo ir studijų įstatymas įrikiuotų Lietuvą į demokratiškiausių ir pažan- 
giausių pasaulio šalių eiles. 


2. MOKSLO IR STUDIJŲ KOKYBĖ 

Po akademinės laisvės antroji esminė tobulo Universiteto savybė yra aukšta visų darbų kokybė. Čia 
įskaitau ir pedagoginio dėstymo darbą, ir studijų programų sudarymą, ir tyrimų rezultatus, skelbiamus 
mokslo spaudoje, ir išmintingą Universiteto valdymą ir administravimą, pagaliau ir Universiteto atstova- 
vimą pasaulio universitetų šemoje ir savo krašto visuomenėje. 

Aukšta Universiteto darbo kokybė yra pasiekiama keturiomis pagrindinėmis priemonėmis. 

Pirmoji, tai ypatingos pastangos rasti talentingiausius mokslo žmones, dirbančius mūsų studijų srityse 
ir juos įtikinti, kad jie įsijungtų į mūsų Senato eiles. (Vien sklebimo laikraštyje ča neužtenka, nes jie ir 
dabar patenkinti). 

Antroji priemonė kokybei užtikrinti yra aukšto lygio tyrimų darbų suorganizavimas. Jie yra vykdomi 
Universiteto ribose veikinačiuose mokslo centruose, kuriuose dalyvauti gali ir yra skatinamas kiekvienas 
Senato narys bei su juos studijuojantys aspirantai. Darbas tokiame centre įskaitomas į dėstymo valandų 
skaičių. 

Trečioji kokybės garantija yra gabūs ir visapusiški, plačių interesų studentai ir aspirantai. Tokie asmenys 
ne visada patys ateis pas mus, nes jų nori visos aukštosios mokyklos. Juos rasti ir sudominti turėsime mes 
patys, lankydami vidurines mokyklas ar kviesdami juos dalyvauti jiems įkurtose VDU programose. 

Ketvirtoji priemonė Universiteto prestižui ir jo darbų kokybei užtikrinti yra tobula Universiteto struk- 
tūra, nes koks nors nemokšiškas komandinis valdymo metodas gali sunaikinti ir geriausių mokslininkų, 
ir gabiausių studentų norą siekti tobulumo. 

Kokią gi struktūrą noriu siūlyti Vytauto Didžiojo Universitetui? 

Pirmiausia, tai trijų mokslo laipsnių sistema: bakalauro, magistro ir filosofijos daktaro. Pirmieji ketveri 
studijų metai veda į bakalauro laipsnį. Vienerių metų studijos yra skiriamos bendram kultūriniam ir 
moksliniam išsilavinimui. Jų tikslas yra įvesti jauną Žmogų į pasaulio kultūros vystymosi procesą suau- 
gusio asmens lygyje. 

Kam gi reikia tokių studijų? 

Atsakysiu į šį klausimą sekančiai: 

Šios dienos pirmakursis turi maždaug kokių 50-ties ar 60-ties metų gyvenimo kelią prieš savo akis. 
Specializuotos mokslo sritys kinta greitai ir pats kitimas vis greitėja. Nekintamųjų kultūrinių vertybių 

(kaip, pavyzdžiui, paties mokslo proceso) pažinimas ir supratimas yra geriausia garantija, kad šis asmuo 
sugebės suprasti, o neretai net ir vesti kintantį pasaulį tobulėjimo (o ne anarchijos) keliu ne tik 2000-siais, 
bet ir 2050-siais metais. 

Iš likusių trejų metų, dveji yra skiriami specializacijos pradžiai, ir vieneri - laisvai pasirinktoms studi- 
joms. Tų studijų bėgyje privalo būti parodytas sugebėjimas gerai ir aiškiai rašyt ir mokėti vieną svetimą 
kalbą - ypač pabrėžiu anglų kalbos mokėjimą, nes norėčiau, kad VDU studentai galėtų jau trečiame kurse 
klausyti paskaitų anglų kalba. Paskutinis bakalauro laipsnio reikalavimas - tai suprasti kompiuterio var- 
tojimo principus ir įgyti kvantitatyvinio mąstymo supratimą. 

Po ketverių metų naujieji bakalaurai (-ės) gali įsijungti į savo specializacijos darbo eigą. Dauguma 
tačiau turėtų siekti Magistro laipsnio, kurį galima toje pačioje specializacijoje įsigyti per vienerius, o 
kitoje - per dvejus metus. Magistrai - tai bendrai išsilavinę žmonės stipria specialybe, pajėgūs efektyviai 
įsijungti į savo specialybės ir visuomenės darbą. 

Trečiasis mokslo laipsnis, tai Filosofijos daktaras. Jį įsigyti reikia dar 1-2 metų studijų savo pagrin- 
dinėje ir dviejose šalutinėse Speos Po to seka Ls ir S ASjAS a Įgijęs-flosofijos 

Ši aokliai) laipsnių sistema greitai plinta pasaulyje, nes ji yra pagrįsta faktu, kad talentingas jaunas 
žmogus, baigęs penkerių metų studijas ir įgijęs specialybę, dar nėra pilnai pasiruošęs 40-50 metų karjerai 
greitai kintančiame pasaulyje. 

Šalia fakultetų steigiami mokslo centrai, kurie vykdo tyrimus ir rengia aspirantus magistro ir filosofijos 
daktaro laipsniams. 


3. TRADICIJOS 

Prie akademinės laisvės ir tobulumo siekimo (visuose Universiteto darbuose) mūsų Universitetui rei- 
kalinga ir trečioji savybė - tai yra vidinis Universiteto tradicijų ugdymas ir tvirtas įsijungimas į pasaulinės 
universitetų šeimos gyvenimo tradicijas. 

VDU viduje siekiame kolegiškumo, tolerancijos skirtingoms pažiūroms, gilaus dėmesio mūsų tautos 
dvasios turtams, ir nuoširdžių pastangų ugdyti protiniai ir etiniai subrendusius, sveiko kūno ir sveikos 
dvasios jaunus Žmones. 

Ryšiuose su įvairių pasaulio šalių Universitetais mes turime puikią progą apdovanoti pasaulį unikaliais 
savo tautos kultūros turtais ir talentingų lietuvių individualiais įnašais į pasaulio mokslą ir kultūrą. Ir 
gerai žinau, kad ir mes gausime ne mažiau! Universitetų bendruomenė - tai žavi ateities vizija pasau- 
liui. Mokslo žinioms ir akademinio bendravimo dvasiai nereikia vizų; jos neapkraunamos mokesčiais 
ir neparduodamos už valiutą. Nesvarbu-kiek-žmoniųjas naudoja jos neišsenka: Bendravimo tiltai tarp 
Universitetų kyla virš politinių ir ekonominių išskaičiavimų, o taip pat virš rasinių, etninių ir konfesinių 
neapykantų ir kivirčų. 

Prieš tris savaites įvykusiame pasaulio rektorių suvažiavime Helsinkyje patyriau, kad Lietuvos vardas 
negąsdino mūsų kolegų iš 90 šalių ir jie nelaukė Maskvos leidimo prieš pradėdami su mumis bendrauti. 
Priešingai, nesutikau nei vieno Universteto vadovo, kuris neparodė simpatijos Lietuvos, Latvijos ir Estijos 
Universitetų pastangoms grįžti į pasaulio Universitetų šeimą. 

Todėl tarpuniversitetinių ryšių ugdymas ir savų VDU tradicijų atgaivinimas yra trečiasis principas 
Universiteto atkūrime. 


PADĖKOS 

Žvelgdamas į praėjusius studijų metus, stebiuosi ir džiaugiuosi, kad tiek daug buvo padaryta. Keturi 
mėnesiai tarp nutarimo Universitetą atkurti ir pirmosios studijų dienos - tai gali būti arti pasaulio rekordo 
Universitetų kūrimo sporte. 

Su dideliu malonumu noriu padėkoti pirmųjų metų atkūrėjams ir vykdytojams. 

Dėkoju Atkuriamojo Senato daliai Lietuvoje, o ypač Senato pirmininkui akad. Jurgiui Vilemui, kartu 
įvykdžiusiam ir rektoriaus pareigas, ir sekretoriui doc. Antanui Karobliui, kuris, eidamas prorektoriaus 
pareigas, kaip Atlantas nešė ant savo pečių begalę organizacinių darbų. 

Dėkoju Universiteto sponsoriams ir Kauno savivaldybei už jų pasitikėjimą ir paramą, ir tikiuosi, kad 
mūsų ryšiai nenutrūks. 

Dėkoju visiems VDU administratoriams, dėstytojams ir darbuotojams už jų pastangas, o ypač už kan- 
trybę, parodytą su įvairiais sunkumais bekovojant ir, dažniausiai, laimint. 

Dėkoju spaudai, radijui, televizijai ir daugeliui privačių asmenų už draugišką dėmesį. 


467 


468 


VYTAUTO DIDŽIOJO UNIVERSITETO ATKŪRIMAS SPAUDOJE IR DOKUMENTUOSE (1988 M. BALANDIS-1990 M. RUGSĖJIS) 


Ir galop, visų svarbiausiai, dėkoju kiekvienam vaikinui ir merginai, kurie pernai įstojo į pirmąjį kursą 
ir tuo būdu įgalino darbo pradžią VDU-tui. Mes mylime jus už jūsų drąsą ir ištvermę, ir aš esu tikras, kad 
pirmosios atkurto VDU-to laidos diplomas bus jums garbės ženklas per visą gyvenimą. 

—> PRAŠYTI ATSISTOTI <— 


MANO ASMENIŠKOS PASTABOS 

Mano kelias atgal į Kauną, kuriame gimiau, tik keli šimtai žingsnių nuo šios vietos, 1932 metais, nebuvo 
vienišas. Visą gyvenimą mane lydėjo amžiną atilsį tėvo Antano, 1918 metų savanorio kūrėjo, tikėjimas, 
kad jų laimėjimas nebuvo paskutinis, ir kad Lietuva dar atgims. Palikus Lietuvą, mane globojo ir mokė lie- 
tuvių gimnazijos Vokietijoje Eichtatto ir Hanau pabėgėlių stovyklose. Amerikoje lietuvišką dvasią radau 
skautų Vyčių ir studentų skautų Korp! Vytis eilėse, Lietuvių studentų sąjungos ir sporto klubų veikloje. Iš 
studijų metų atminty neišdildomai liko Korp! Vytis garbės nario, VDU profesoriaus Stepono Kolupailos 
žodžiai. 1953 metų vasario 16 dieną Illinois Universitete jis man uždėjo Korp! Vytis spalvas ir ragino nau- 
juosius senjorus visada prisiminti VDU-tą, kuriame gimė Korp! Vytis ir buvo kuriama Lietuvos atietis. Po 
studijų Lietuvių bendruomenės veikla, ypač Mokslo ir kūrybos simpoziumo steigimas ir ugdymas leido 
pažinti daug išeivijos kolegų. Mano lankymaisi Lietuvos Mokslo Akademijoje ir aukštosiose mokyklose, 
ir Lietuvos mokslininkų vizitai Kalifornijoje stiprino pasitikėjimą Lietuvos atsparumu ir kėlė viltis jos 
ateičiai. 

Ir štai, šiandien mano kelionė su tiek mielų palydovų atvedė mane pas jus, atgal į Kauną. 

Gaila tik, kad šią iškilmingą dieną kartu su manimi nėra žmonos Jūratės su sūnumis Rimu ir Andriumi, 
ir sūnaus Algio su marčia Terese. Ilgas Sovietų vizų uždelsimas suardė mūsų planus praleisti šią vasarą 
Lietuvoje. Dabar laukiu jų Kaune Kalėdų šventėms. Taip pat, žinoma, turiu vilčių, kad trylikametis Rimas 
ir vienuolikametis Andrius ateity bus jau gerokai paaugusio VDU studentai. 


GALAS 

Baigdamas, brangūs studentai, mieli kolegos, ir gerbiami svečiai, kviečiu Jus visus į talką VDU atkurti. 
Šis Universitetas yra statomas bendromis Lietuvos ir užsienio lietuvių, mokslo žmonių pastangomis. Jis 
bus pagrįstas akademinės laisvės, sistematingo tobulumo siekimo, ir universitetinių tradicijų ugdymo bei 
tarptautinio bendravimo pagrindais. 


NR. 325. ATKŪRIMO DALYVIŲ RETROSPEKCIJOS: GEDIMINAS KOsTKEVIČIUS 
Kostkevičius, Gediminas. Vytauto Didžiojo universitetas: ketvirtas raundas. In Nemunas, 1989, Nr. 11*5, 31-37. 


Vytauto Didžiojo universitetas: ketvirtas raundas 


[...] Tai, ką aš šiandien bandau Jums papasakoti apie Vytauto Didžiojo universiteto atkūrimą, nėra ban- 
dymas parašyti Universiteto istorijos knygos įvadą. Tai tiesioginio atkūrimo dalyvio atsiminimai, kurie, 
kaip ir kiekvieno individualaus asmens požiūris, yra subjektyvūs. Subjektyvus yra ir mano nerimas, kad 
neapgautume jaunosios kartos, įtikėjusios į Vytauto Universitetą kaip kažką nepaprastą, kad neapgautume 
savęs pačių, nes ne vienas puoselėjam viltį peržengti Universiteto slenkstį. Ir ne tik perteikti moksliniame 
darbe sukauptas žinias, bet ir kitų pasiklausyti, gal net už save jaunesnių, nes amžius, kaip rašė H. D. Toro, 
yra ne ką geresnis patarėjas nei jaunystė, nes jis daugiau prarado nei įgijo. 

Šiandieną ne taip svarbu, kas pirmasis viešai pasiūlė atkurti Kaune universitetą. Vieni mini žurnalistą 
Laimoną Inį, kiti - rašytojo Vytauto Martinkaus mintis „Literatūros ir meno“ savaitraštyje 1988 metų 
pavasarį ar Alfredo Smailio straipsnį „Kauno tiesoje“ keletu mėnesių vėliau. Būtent jis ir sukėlė diskusiją 
miesto dienraščio puslapiuose. 

Aš pradėsiu tomis dienomis, kai nuo žodžių buvo pereita prie darbų. 1988 m. rugsėjo 14 „Aukuro“ 
klubas suorganizavo forumą „Kauno universitetas: būti ar nebūti“ į kurį pakvietė dalyvauti žymius Res- 
publikos mokslininkus Vytautą Statulevičių, Kazimierą Ragulskį, Vytautą Merkį, Leonardą Kairiūkštį, 
Meilę Lukšienę, Juozą Girdzijauską ir kitus, taip pat miesto, Liaudies švietimo ministerijos vadovus. KPI 
Statybos fakulteto rūmų salė, kurioje telpa 600 žmonių, buvo perpildyta. Teko radiofikuoti salės fojė. Ką 
gi, buvo masinių mitingų metas, ir mes, jausdami visuomenės susidomėjimą, pasirūpinome, kad televizija 


*5 Numeris duotas rinkti 1989 rugpjūčio 23 d., pasirašytas spaudai 1989 spalio 18 d. 

parengtų renginio vaizdo įrašą. Mašinos su filmavimo aparatūra atvyko į Kauną, tačiau paskutiniu metu 
buvo apsuktos atgal - kiek mums žinoma, LKP CK skyriaus vedėjo Stepono Imbraso nurodymu. Tai 
nebuvo visai netikėta, nes jau prieš dieną žinojau, kad mūsų renginio išvakarėse „Panoramos“ laidoje 
ministras H. Zabulis pasistengs užbaigti įsiliepsnojančią diskusiją. 

Šis renginys svarbus ne tuo, kad jame rimti žmonės apsvarstė ir pareiškė kolektyvią nuomonę pritarti 
Kauno Universiteto atkūrimui, o tuo, kad tai buvo pirmasis bandymas sukurti nuo oficialios valdžios 
nepriklausomą organizacinę grupę, kuri praktiškai imtų spręsti Universiteto atkūrimo klausimus. Tačiau 
ruošdamiesi forumui, mes nebuvome tikri, kad susirinkusieji tam pritars. Juk renginys vyko KPI rūmuose, 
todėl didelė dalyvių dalis buvo kaip tik iš Politechnikos instituto - aukštosios mokyklos, kuriai skaudžiau- 
siai atsilieptų naujasis konkurentas. Buvo žinoma ir nepalanki KPI rektoriaus V. Domarko pozicija šiuo 
klausimu. Tačiau mūsų nuogąstavimai pasirodė be pagrindo. Rektoriaus kalba forume buvo sutikta su 
neslepiamu priešiškumu. Man, kaip forumo vedėjui, teko net kelis kartus įsikišti, kad galėtų baigti savo 
kalbą tuometinis LKP Kauno miesto komiteto sekretorius J. Jaruševičius ir ministerijos atstovas Č. Meda- 
linskas. Todėl renginio pabaigoje gana drąsiai pasiūliau sudaryti Vytauto Didžiojo Universiteto atkūrimo 
komitetą iš forume dalyvavusių mokslininkų, kurie parėmė Universiteto atkūrimo idėją (12 iš 14), čia pat, 
salėje, papildžius šį sąrašą dar keliais asmenimis. Aplodismentų banga vainikavo šį nutarimą. Deja, tolesnė 
eiga parodė, kad jis nebuvo gyvybingas. 

Mes visi esame pastebėję, kad, atsiradus Lietuvos politiniame gyvenime antrai organizuotai jėgai - 
Sąjūdžiui, partija, nors ir pavėluotai, norom nenorom, tačiau paprastai vis dėlto būdavo priversta reaguoti 
į politinio gyvenimo aktualijas. Jau neužteko drąsos ir jėgų ignoruoti tas idėjas, kurios užvaldė visuomenę. 
Praėjus savaitei po mūsų forumo, spaudoje pasirodė pranešimas, kad Liaudies švietimo ministerija sudarė 
komisiją (pirmininkas - akademikas J. Kubilius) spręsti klausimą dėl Kauno Universiteto atkūrimo. Mūsų 
iššūkis buvo priimtas. 

Žiūrint iš šios dienos perspektyvos, net nesitiki, kokie buvome idealistai, patikėdami, kad privertėme 
vyriausybę imtis konkrečių veiksmų. Mes užmiršome, kad komisijos neretai sudaromos vien tik tam, kad 
palaidotų gerą idėją. Tą turėjome suprasti, pažvelgę į komisijos sudėtį: V. Domarkas, H. Praškevičius, 
Vilniaus universiteto Kauno vakarinio fakulteto dekanas A. Šalčius... 

Visiems buvo žinomas nepalankus aukštųjų mokyklų vadovų nusistatymas Vytauto Didžiojo Universi- 
teto atkūrimo klausimu. Tai labai aiškiai išryškėjo per pasitarimą LKP Kauno miesto komitete, kur buvau 
pakviestas dalyvauti. Vadovai tuo metu jautėsi gana tvirtai ir kalbėjo tai, ką mano, nesitaikstė prie minios 
nuotaikų. Naujos aukštosios mokyklos atsiradimas grėsė tuo, kad teks kažko atsisakyti, dar labiau apriboti 
ir taip varganus aukštųjų mokyklų biudžetus. O Politechnikai finansinėm negandom nuolat grasinanti 
studentų stygiaus šmėkla taptų dar realesnė. Tačiau mus patenkino tai, kad į komisiją buvo pakviesti pro- 
fesorius A. Smailys ir docentas A. Karoblis, tuo metu aktyviai dalyvavęs „Aukuro“ klubo veikloje. 

Iliuzijos išsisklaidė tik gruodžio mėnesį, kai pasirodė Č. Medalinsko straipsnis „Tiesoje“?“, o netrukus 
ir Liaudies švietimo ministerijos kolegijos nutarimas Nr. 47a, kuriame buvo numatyta išauginti Kauno 
Universitetą pamažu, plečiant VU Kauno vakarinio fakulteto bazę. Realiai mąstant, tokio sprendimo 
reikėjo tikėtis, nors pačioje akademiko J. Kubiliaus komisijoje buvo nagrinėjami ir kiti pasiūlymai: įkurti 
Universitetą KMI bazėje, uždaryti VVPI ir kt. Tačiau, kaip matyti, rektoriams pavyko apginti savo pozici- 
jas, ir buvo pasirinktas variantas, kad ir vilkas (visuomenė) būtų sotus, ir avys (kitos aukštosios mokyklos) 
būtų sveikos. Deja, tuo metu ir spaudos daugiausia buvo keliamas klausimas, iš kokių gabalų sulipdyti 
Kauno universitetą, o ne tai, koks jis turi būti. 

Ar turėjome šio sprendimo alternatyvą? Ne, neturėjome, nes Vytauto Didžiojo Universiteto atkūrimo 
komitetas praktiškai nepradėjo savo veiklos. Grupė žmonių sudarė ir išplatino anketą, tiriančią specialistų 
nuomonę Universiteto specialybių nomenklatūros, kadrų parinkimo ir patalpų bei laboratorinės įrangos 
perdavimo Universitetui klausimus. Buvo padarytos išvados. Tačiau visas komitetas praktiškai nesusi- 
rinko nė karto. Dėl to jaučiu ir savo kaltę, tačiau labai jau dinamiški buvo pereitų metų rudens įvykiai... 
Per daug pasitikėjome ir A. Karobliu, kuris vis tikino, kad komisijoje diskusija vyksta palankiai, nuo 1989 
metų Kaunui bus skirti du prorektorių etatai, o jau po to, po to... 

Taigi pirmas raundas pasibaigė ne mūsų naudai. 

Alternatyvinį sprendimą reikėjo paruošti. Reikėjo nuspręsti, koks turi būti Vytauto Didžiojo Uni- 
versitetas, ir tik po to imtis jį kurti. O ne atvirkščiai. Tačiau parengti Universiteto koncepciją vargu ar 
būtų pavykę, nesuvokus, kokiom kryptim turi būti pertvarkoma Lietuvos aukštoji mokykla. Tuo metu 


*46 Jis buvo paskelbtas 1989 m. vasario 2 d. 

mes gyvenome Lietuvos mokytojų suvažiavimo įspūdžiais ir, kartą diskutuodami „Aukuro“ klube su 
prof. Romualdu Baltrušiu, nusprendėme, kad reikia rengti konferenciją „Tautinė aukštosios mokyklos 
koncepcija ir Kauno universitetas“. Jau tada numatėme, kad turime orientuotis į europietiško universi- 
teto modelį, todėl man ir dingtelėjo mintis pakviesti į konferenciją išeivijos mokslininkų. Tikslas buvo 
aiškus - surengti autoritetingą forumą, kurio nutarimų vyriausybė negalėtų ignoruoti. 

Kaip mums tai pavyko, geriausiai atsako patys konferencijos rezultatai, viršiję didžiausius lūkesčius. 
Lietuvos aukštosios mokyklos pertvarkymo projektas buvo baigtas rengti prieš pat konferenciją darbinėje 
grupėje, kuriai vadovavo prof. Algirdas Čižas. Tuo tarpu visi kiti dokumentai, susiję su Vytauto Didžiojo 
universitetu, atsirado čia, konferencijoje. 

Šiandien manęs dažnai klausia: ar mes planavome konferencijoje priimti Universiteto Atkūrimo aktą? 
Ne, tikrai ne. Galiu atvirai pasakyti, kad šiam žingsniui mus pastūmėjo tėvynainių, atvykusių iš JAV, 
Kanados, Lenkijos ir VER, nuoširdus padrąsinimas. Kaip galima užmiršti iš Dalios Katiliūtės, Edvardo 
Kaminsko, Kęstučio Skrupskelio, Liucijos Baškauskaitės ir kitų lūpų nuskambėjusius tokius paprastus, bet 
kartu labai brangius žodžius; „Esame auginti Lietuvai...“ „Mes čia atvykome ne į svečius, o talkon...“ Mus 
visus čia sujungė Lietuva, jos laisvės vizija. Ir, pasižadėdami tada Universitetą kurti kartu pariteto pagrin- 
dais, tikrai tikėjome tuo, ką sakėme. 

Tuo metu, kai rengėmės konferencijai, Kaune formavosi nauja visuomenės jėga, kuriai taip pat lemta 
suvaidinti savo vaidmenį mūsų istorijoje. Turiu omeny Kauno Vytauto Didžiojo Universiteto Atkūrimo 
tarybą. 

Akademiko J. Kubiliaus vadovaujama komisija parengė rekomendacijas, kurios mažai ką patenkino. 
Tą suprato ir Kauno miesto partijos komiteto vadovai. Kai pradėjome rengtis konferencijai, jiems iškilo 
dilema: ar vėl perleisti iniciatyvą neformalams (t. y. „Aukuro“ klubui), ar patiems pasiūlyti alternatyvą 
J. Kubiliaus komisijai. Ir kaip užtikrinti savo iniciatyvai kuo platesnę visuomenės paramą? Tuometinis 
partijos miesto komiteto antrasis sekretorius Z. Kazakevičius, kuravęs šį klausimą, nutarė laikytis aktyvios 
pozicijos. Vasario mėn. antroje pusėje jo kabinete prasidėjo pirmieji pasitarimai su miesto mokslinin- 
kais, šių susitikimų tikslas — suburti kauniečių kolektyvą, kuris rūpintųsi Universiteto atkūrimu. Į talką 
Z. Kazakevičius pasikvietė A. Karoblį, miesto Sąjūdžio tarybos narį, su kuriuo bendrai posėdžiavo minis- 
terijos sudarytoje komisijoje. 

Ruošiantis konferencijai, A. Karoblis nebuvo pakviestas į organizacinį komitetą, kadangi mums kėlė 
rimtų abejonių jo veikla J. Kubiliaus vadovaujamoje komisijoje. Be to, vadovavomės nuostata, kad ren- 
ginio negali organizuoti tie, kurie nepritaria pačiam renginiui. Iš pradžių labai daug tikėjęsis iš minis- 
terijos buvęs mūsų bendražygis, atrodo, vėliau pats suprato, kad tuo arkliuku toli nenujosi. Tokiu būdu 
A. Karoblis stvėrėsi naujos galimybės pasireikšti. Mes žinojome, kad ši taryba kuriama, nes į posėdžius 
Z. Kazakevičiaus kabinete buvo kviečiami ir mums artimi žmonės. Bet tai, kad iš konferencijos organiza- 
cinio komiteto niekas ten pakviestas nebuvo, rodė, jog partijos komitetas pasitelkęs Sąjūdžio veikėjų, ne 
konsoliduoja, o skaldo visuomenės jėgas. Kauno Vytauto Didžiojo Universiteto Atkūrimo tarybą rinko 
Kauno miesto ir rajono profesoriai ir mokslų daktarai iš jų pačių pasiūlytų kandidatų. Balsavime dalyvavo 
54 medikai, 52 inžinerijos mokslų atstovai, 28 žemės ūkio specialistai, 4 biologai, 1 architektas, 1 filologas, 
nė vieno istoriko, filosofo, juristo... Aš sąmoningai tai pabrėžiu. Ir tik maža dalis tų, kuriuos išrinko, buvo 
viešai išdėstę visuomenei ir rinkėjams savo požiūrį į Universitetą. 

Šiandien galiu atvirai pasidžiaugti, kad ir aš buvau išrinktas į šią Tarybą ir galėjau iš arti stebėti jos 
veiklą. Ji atsiskleis tolesniame mano pasakojime, kuriame Tarybos atžvilgiu bus pasakytas gal ir ne vienas 
kiek piktas žodis. Tačiau aš jokiu būdu nenoriu, kad jis būtų taikomas visiems Tarybos nariams. Juk 
jos radikalioji mažuma, kuria kaip skraiste tikėjosi prisidengti solidžioji dauguma, kartais imdavo ir 
persverdavo svarstyklių lėkštę, juo labiau kad iš 43 Tarybos narių (30 rinktų ir 13 įėjusių pagal pareigas), 
dviejų trečdalių neteko matyti nė viename posėdyje. 

Pirmasis Tarybos posėdis (balandžio 6 d.) turėjo išrinkti Tarybos pirmininką. Juo tapo Jurgis Vilemas, 
surinkęs 18 balsų (K. Ragulskis ir P. Zakarevičius - po 4). Antrą kartą susibūrėme po dviejų savaičių, 
konferencijos išvakarėse. V. Domarkas informavo Tarybos narius apie pasitarimą su akad. J. Kubiliumi ir 
prieitą bendrą nuomonę siūlyti steigti Universitetą, reorganizuojant KPI ir prijungiant prie jo Vilniaus 
universiteto Kauno filialą. Šį pasiūlymą palaikė Z. Kazakevičius, J. Vilemas, R. Karazija, buvęs LŽŪA rek- 
torius J. Dromantas. Tačiau vis dėlto dauguma nesutiko, kad būtų apsiribota paprasčiausiu iškabų pakei- 
timu. Nuomonių įvairovė tąkart buvo per plati, kad ką nors konkretaus nutartume. Prof. R. Baltrušis siūlė 
steigti Universitetą Medicinos instituto bazėje, A. Karoblis — Kūno kultūros instituto, treti buvo numatę 

tarpinstitutinius junginius. Prof. A. Smailys siūlė dėstyti švedų kalbą, ir tai šiame kontekste neatrodo taip 
juokinga, kai pagalvoji, kad ją išmokę galbūt ir tarpusavy greičiau susitartume. Tačiau man vis knietėjo 
paklausti: ar tik švedų kalba ir skirsimės nuo kitų universitetų? 

Diskusijas baigė prof. A. Mickis, pasiūlęs palaukti konferencijos rezultatų, o jau po to pratęsti pasitari- 
mus. Tačiau J. Vilemas buvo iškėlęs Tarybai uždavinį ateiti į konferenciją su vieninga nuomone. Akademi- 
kas dar bandė siūlyti svarstyti problemą iš kito galo: sutarti, kokie fakultetai turi būti Universitete, o jau 
po to svarstyti, iš ko jį sulipdyti. Bet posėdžiauti jau buvo pabodę, ir mokslo vyrai skirstėsi iki kito karto. 

Laimė, kitą kartą atnaujinti diskusiją jau buvo vėlu. Universiteto Atkūrimo aktą Lietuvos ir išeivijos 
mokslininkai pasirašė 1989 m. balandžio mėn. 28 d. 

Konferencijos dalyviams buvo pasiūlyta užpildyti anketą. Vieno iš klausimų tikslas buvo išsiaiškinti 
mokslo visuomenės nuomonę, kas turi imtis Universiteto atkūrimo atsakomybės. Variantą „Vyriausybinė 
komisija“ nurodė 9 proc. apklaustųjų, 14 proc. pažymėjo: „Kauno m. profesūros išrinkta Taryba, papildyta 
miesto aukštųjų mokyklų vadovais“. 

Reikia prisipažinti, kad ir man, nuo pat pradžių gana skeptiškai vertinusiam Atkūrimo tarybą, buvo 
labai nelauktas toks menkas jos populiarumas. Aš manau, kad tam turėjo įtakos keletas faktorių. Pirma, 
Taryboje buvo grupė žmonių, dar visai netolimoje praeityje neigusių Kauno Universiteto reikalingumą. 
Juk ir pats J. Vilemas 1988 m. rugsėjo 14 d. forume kalbėjo, kad jis nemato realių galimybių atidaryti 
Kauno Universitetą artimiausiais metais. Kita Tarybos bėda buvo, kad joje labai menkai buvo atstovau- 
jami humanitariniai-socialiniai mokslai, kurie turėjo sudaryti būsimos aukštosios mokyklos pagrindą, o 
medikai, kurie sudarė Taryboje bene gausiausią grupę, visai nesirengė jungtis į Universitetą. 

Tačiau vis dėlto nutarėme laikytis nuostatos, kad Universitetą galima atkurti tik bendrom jėgom. Todėl 
ir konferencijos dokumentuose pasiūlėme įrašyti, kad rūpintis Universiteto veiklos atnaujinimo klau- 
simais kolegialiai pavedama Atkūrimo tarybai ir Pasaulio lietuvių kultūros, mokslo ir švietimo centro 
(toliau — Pasaulio lietuvių centras) valdybai, kurią išrinkome konferencijoje. Ir iš pradžių atrodė, kad 
toks bendradarbiavimas partnerystės pagrindais duos vaisių. Gegužės 15 d.?*" LKP CK įvykusiame pasita- 
rime, kuriam pirmininkavo Algirdas Brazauskas, akademikas J. Vilemas labai gražiai gynė konferencijoje 
parengtą ir aprobuotą Universiteto koncepciją. O jam nebuvo lengva. Akademikas J. Kubilius apšaukė 
Universiteto atkūrimą avantiūrizmu, paskelbdamas plačiai nuskambėjusį teiginį, kad nereikia mums try- 
likto ubago šalia jau dvylikos esančių. Ministras H. Zabulis gąsdino neįleisiąs į tokią mokymo įstaigą 
savo anūkės, o V. Domarkas suabejojo, ar tikrai buvo žengtas teisingas žingsnis, nors ir jis pats sutvirtino 
Atkūrimo aktą savo parašu. Labai svarbu, kad tuo momentu pajutome Algirdo Brazausko paramą, kai jis 
po šio trejeto atakos pastebėjo, kad susirinkome ne revizuoti konferencijos nutarimų, o pasitarti, kaip juos 
įgyvendinti. 

Tačiau greitu laiku mūsų viltinga padangė ėmė niauktis. Gegužės 26 d. Pasaulio lietuvių centras orga- 
nizavo Vilniuje žymių Lietuvos mokslininkų pasitarimą, kuriame prof. Liucija Baškauskaitė, kuri jau buvo 
spėjusi grįžti į Lietuvą su Universiteto mokymo planu, turėjo padaryti pagrindinį pranešimą. Deja, išklau- 
sius profesorės siūlymus, posėdyje dalyvavę J. Vilemas su A. Karobliu patarė, švelniai tariant, „nusileisti 
ant žemės“. Jie ką tik, pasirodo, baigė derybas su H. Zabuliu. Ministras pažadėjo Universitetui studentų 
priėmimo limitus ir finansavimą, bet (reikia žinoti, kokioje šalyje gyvename!) teko sutikti su tuo, kad iš 
pradžių Vytauto Didžiojo universitetas nebus savarankiškas, o kursis prie Vilniaus universiteto. Ir admi- 
nistruos jį VVU prorektorius Kauno universiteto reikalams. 

Šis pareiškimas, tarsi benzino šliūkštelėjimas į ugnį, įžiebė tokią audringą „maksimalistų“ ir „rea- 
listų“ diskusiją, kad vietomis kai kurie net pamiršdavo susirinkę Mokslų Akademijos prezidiumo salėje, 
o ne miške. Profesorė Meilė Lukšienė apkabinusi guodė Liuciją Baškauskaitę, kuri vos neverkė: „Kaip 
čia išeina... Suvažiavome į Kauną ir nutarėme, kad kartu kursime NEPRIKLAUSOMĄ UNIVERSITETĄ, 
kurio dėstytojams ir studentams garantuojama sąžinės ir pasaulėžiūros laisvė. Mano prašymu Upsalos 
universiteto rektorius M. Holmdolas*** pristatė Vytauto Didžiojo universitetą Europos rektorių suvažia- 
vime, pats kviečia mūsų rektorių pasirašyti bendradarbiavimo sutartį su jo Universitetu... O Lietuva, 
vos pravėrusi mums duris, bando vėl jas užtrenkti.“ „Jūs visai neturite atsakomybės, pasižiūrėkite: kokie 
mūsų bendrabučiai, - piktinosi ir J. Vilemas. - Kur mes priimsime užsieniečius? Kas jus įgaliojo tartis 
dėl studentų mainų su užsienio Universitetais?“ Išėjome iš pasitarimo kaip per galvą gavę, užmiršę 
net ir mokymo planus, kuriuos susirinkome svarstyti. Nuotaika buvo tragiška. Paskambinau Vaidotui 

*7 Tekste klaidingai užrašyta - gegužės 14 d. 
28 Martin H:son Holmdahl. 

Antanaičiui į Maskvą, kuris kartu su kitais Centro valdybos nariais - K. Antanavičium, A. Buraču ir 
V. Statulevičium - dalyvavo TSRS liaudies deputatų suvažiavime. „Atvažiuokite į Maskvą, - pasakė Vai- 
dotas. - Organizuosime susitikimą su Brazausku.“ 

Nusprendėme važiuoti į Maskvą antradienį, gegužės 30 d., o pirmadienį po pietų turėjo įvykti kau- 
niškės Atkūrimo tarybos posėdis. Su prof. L. Baškauskaite į jį atėjome kiek pavėlavę, kai jau salėje vyko 
diskusija: kur geriau steigti Vytauto Didžiojo Universitetą - prie Vilniaus universiteto ar KPI? 

Man atrodo, kad diskusijai didelę reikšmę turi duotas pradinis tonas. Jei jau pirmininkas pasakė, kad 
savarankiškas būti negali, tai pasvarstykime, gal geriau glaustis prie KPI. Bet kai atsiranda vienas kitas, 
kuris suabejoja a priori primestais pasirinkimo rėmais, ne vienas tų, kurie ką tik suprakaitavę kuitėsi tuose 
rėmuose, pasijunta tarsi pagautas ant kabliuko. Taip įvyko ir šį kartą. Diskusija išsiliejo iš jai skirtos vagos. 

- Jeigu nėra galimybių pradėti Vytauto Didžiojo Universiteto, kaip savarankiškos aukštosios mokyklos, 
veiklos šiais metais, kai dar neturime Respublikos ekonominio savarankiškumo, atidėkime jo steigimą, - 
pasiūliau. - Per tą laiką mes organizuosime prie Pasaulio lietuvių centro Aukštuosius kursus, į kuriuos 
jau šiemet atvyks dėstyti užsienio profesoriai. Negalima profanuoti Vytauto Didžiojo vardo ir tyčiotis iš 
tautos idealų ir simbolių. Su Vytauto Universitetu prie Sniečkaus instituto apsijuoksime ne tik Lietuvoje, 
bet ir prieš išeiviją. 

Visa laimė, Taryba apsijuokti nenorėjo, nors J. Vilemas, matydamas, kad nuomonės krypsta ne jo 
naudai, grasino atsistatydinti: patys tada rūpinkitės universiteto atkūrimu! V. Stauskas siūlė balsuoti, bet 
akademiko komanda, pastebėjusi, kad Taryboje neturės daugumos ir reikalas jau kvepia politika, pradėjo 
trauktis. Posėdis baigėsi gana radikaliu sprendimu: siekti savarankiško Universiteto, nutraukti bet kokius 
kontaktus su H. Zabuliu. Ir vis dėlto po poros dienų J. Vilemas, A. Karoblis ir P. Zakarevičius vyko pas 
ministrą, nors aiškinosi, kad ne savo iniciatyva, o buvo pakviesti. 

Apie susitikimą su Algirdu Brazausku mudu su Liucija Baškauskaite jau esame pasakoję keliuose inter- 
viu spaudoje ir per televiziją, todėl iš mūsų kelionės į Maskvą paminėsiu tik keletą svarbiausių momentų. 

Su A. Brazausku susitikome antrą mūsų buvimo Maskvoje vakarą (pirmąjį tarėmės su deputatais). 
Tą dieną Lietuvos lyderis sakė savo programinę kalbą suvažiavime, kurioje palietė Respublikos siekius 
plėsti bendradarbiavimą su tautos išeivija, tam reikalui net steigiant Lietuvos konsulatus tose šalyse, kur 
įsikūrusios gausios lietuvių kolonijos. Maskvoje daug kam tai pasirodė tikra erezija, ir deputatai sutiko 
ją mirtina tyla, bet kartu ši kalba buvo puiki mūsų pokalbio įžanga. Pats pokalbis buvo ne tik labai daly- 
kiškas, bet ir geranoriškas. Iš savo bendravimo su valdininkais patirties galiu pasakyti, kad jie visada 
atranda įvairių problemų, kliūčių, neįveikiamų paragrafų, bet nepasiūlo, kaip reikalą spręsti. Atsimuši kaip 
į sieną, - sako žmonės. Susitikime su A. Brazausku ne tik gavome pritarimą bendro su užsienio lietuviais 
Universiteto koncepcijai (nors šis projektas ne tik neordinarus, ir jam, kaip mums buvo žinoma, priešinosi 
TSKP CK sekretorius V. Medvedevas), bet ir aptarėme, kaip tai įgyvendinti. „Retai būna tokia sėkmė, - po 
susitikimo drąsino Vytautas Statulevičius ir Vaidotas Antanaitis. - Dabar lieka tik veikti. Nepraleiskit šios 
progos.“. Deja, veikti pasirodė ne taip paprasta. 

Grįžę į Lietuvą, pirmiausia tikėjomės Justo Paleckio paramos. Jis jau anksčiau palankiai sutiko bendro 
su užsienio lietuviais Universiteto idėją ir Pasaulio lietuvių centro įsteigimą. Deja, šiuo kartu J. Paleckis, 
kaip ir jo kolega CK aparate S. Imbrasas, buvo labai atsargūs ir siūlė viską derinti su... J. Vilemu. Tos pačios 
nuomonės buvo ir vicepremjeras P. Ignotas, kuris rodė aiškų susierzinimą: „Jūs pernelyg pasiduodate į 
kraštutinumus. Pirmiausia, neatsiklausę vadovybės, skelbiate atkuriantys Universitetą, o po to braunatės 
tiesiai pas vyriausiąjį. Reikia suprasti, kad visus klausimus vis tiek teks spręsti sa mumis. Tad ar ne geriau 
taip ir reikėjo pradėti.“ 

O kalbėtis su J. Vilemu ir jo komanda sekėsi vis sunkiau ir sunkiau. Jie atkakliai nenorėjo priimti 
prof. L. Baškauskaitės pasiūlyto ciklinio mokymo organizavimo principo, kuris sudarė palankias sąlygas 
Universitetui kviesti profesorius iš šalies, taip pat ir užsienio. Negalėjome sutarti dėl stojamųjų egzaminų, 
kuriuos norėjome organizuoti pagal Europos Universitetų pavyzdį. Galiausiai, net nepasiūlę apsvarstyti 
Atkūrimo taryboje, akademiko žmonės paskelbė revizuotą Universiteto fakultetų struktūrą ir studentų 
priėmimą į Universitetą, po kuriuo puikavosi taip pat ir V. Statulevičiaus bei A. Avižienio parašai, nors 
jie to teksto ir nebuvo matę. Išnyko Informatikos fakultetas, o iš kažkur atsirado Tiksliųjų mokslų fakul- 
tetas, kurio specialybės tarytum pagal užsakymą buvo parinktos energingosios komandos nariams. Ne 
tik mus, bet ir daugelį Atkūrimo tarybos narių tarytum stengėsi pastatyti prieš įvykusį faktą. Mes tą 
jautėme ir iš dalies sudėjome ginklus, nes toks stumdymasis atrodė beprasmis. „Svarbiausia - paruošti 

gerą statutą, - sakė V. Statulevičius. - O kai bus Senatas ir rektorius, jie patys spręs, kaip tvarkytis Univer- 
sitete be Atkūrimo tarybos patarimų.“ 

Taigi stvėrėmės ruošti statutą, nors žinojome, kad jį sudarinėja ir Atkūrimo tarybos narių grupė, vado- 
vaujama A. Karoblio ir S. Masioko. Birželio 23 d. turėjo įvykti bendras Tarybos ir Centro valdybos narių 
posėdis ginčytiniems klausimams aptarti. Ten buvo numatoma ir svarstyti Universiteto statutą, kurį mes 
pavadinome Trečiuoju VDU statutu. 

Pirmąkart su alternatyviniu statuto projektu susipažinau birželio 23 d. išvakarėse, Sąjūdžio įgaliotinių 
susirinkime. Mane informavo, kad bus svarstomas Universiteto klausimas, ir pakvietė dalyvauti. Atėjęs iš 
J. Okso ir A. Patacko sužinojau, kad svarstymų priežastis - buvusių bendradarbių skundas prieš P. Zaka- 
revičių, pretenduojantį, pareiškimo autorių žodžiais tariant, į Universiteto Ekonomikos fakulteto dekanus. 
Kartu mane informavo, kad yra paruoštas ir kitas statuto projektas, kurį A. Patackas gavo iš A. Karoblio. 
Vos pavartęs jį, iš karto supratau, kad tai yra tai, ko šiandien įgaliotinių susirinkime ir reikia, nes puikiai 
demaskuoja šio projekto sudarytojų užmačias. 

Turint tokį statutą, nieko nereikėjo aiškinti, nieko nereikėjo įtikinėti. Pakako perskaityti kelis jo 
punktus, kurie skelbė, kad Universiteto rektoriumi, Senato nariais, dėstytojais ir mokslo darbuotojais gali 
būti tik nuolat Lietuvos TSR gyvenantys asmenys, o užsienio piliečiai gali dirbti tik išimties tvarka, Atkū- 
rimo tarybos leidimu. Pakako priminti, kad Universitetas jau ne savarankiška, o tik autonominė aukš- 
toji mokykla, iš kurios statuto išgaravo ir akademinės laisvės principas. Kad..., kad..., kad... Salės reakcija 
buvo žaibiška. Žmonės sunerimo. Kažkas paragino organizuoti piketą, nepasitenkinant rezoliucija, kurią 
J. Oksas paruošė čia pat, salėje. 

Vėliau LKP Kauno m. komiteto antrasis sekretorius Z. Kazakevičius man priekaištavo, kad aš organiza- 
vau piketą ir griaunu pasitikėjimą Tarybos veikla. „Tai netiesa. Piketą organizavo žmonės. Aš tik perspė- 
jau, kas ruošiama už jų nugarų. Jeigu Jūs su draugu A. Karobliu manėte, kad užsienio lietuvių dalyvavimas 
tvarkant Universitetą niekam nerūpi, tai, kaip matote, skaudžiai apsirikote. Sąjūdžio įgaliotiniai Karobliui 
net pasiaiškinti neleido, trukdė kalbėti, nors ir jis pats kaip pridėjęs į kelnes aikčiojo: „Ne tokia jau bloga 
Taryba, ne tokia jau bloga. Va pas mus ir Algirdas Patackas dirba, Algirdas Patackas!“ Kaip gera kartais, 
kai yra kuo prisidengti! 

Čia reikėtų papasakoti apie garsųjį birželio 23 d. posėdį, į kurį V. Antanaitis ir A. Buračas atskubėjo 
tiesiai iš Maskvos Aukščiausiosios Tarybos sesijos, tačiau grįšiu kiek atgal ir pabandysiu paaiškinti, kaip 
klostėsi mano pastangos įtikinti J. Vilemą, jog Universitetas turi būti kuriamas pariteto pagrindais su 
užsienio lietuviais. Pirmą kartą su akademiku apie tai kalbėjomės tuoj po konferencijos. Neliesdamas 
rektoriaus klausimo, išdėsčiau Centro valdybos nuomonę, kad išeivijai turėtų atstovauti du prorektoriai 
iš keturių. J. Vilemas buvo pilnas skepsio: taip, konferencijoje dalyvavę mokslininkai kupini entuziazmo, 
tačiau, be gerų norų, jie nieko daugiau neturi, niekam, išskyrus patys save, neatstovauja. Kitas reikalas, jei 
garantijas duotų išeivijos organizacijų vadovai, pavyzdžiui, prof. V. Bieliauskas, Pasaulio lietuvių bendruo- 
menės (PLB) pirmininkas. 

Šios minties neužmiršau, juo labiau kad netrukus į Lietuvą atvažiavo ir pats išeivijos lietuvių prezi- 
dentas. Kai V. Bieliauskas viešėjo Kaune, pakviečiau J. Vilemą kartu papietauti. Nors aptarnavimo kultūra 
„Metropolio“ restorane mažai kuo priminė prieškarinius laikus, mūsų pokalbis prasidėjo labai draugiškai. 
Tačiau, perėjus prie deserto, PLB pirmininkas labai dalykiškai priminė, kad išeivija prisidės tiek lėšomis, 
tiek žymiausiais savo profesoriais vien tuo atveju, jei Universitetui vadovaus žmogus iš Amerikos arba 
toks Lietuvos mokslininkas, kuris užsienyje būtų žinomas kaip nukentėjęs už savo veiklą ir pažiūras anks- 
tyvesniais metais. J. Vilemas bandė prieštarauti, kad vyriausybė su tokiomis sąlygomis niekada nesutiks, 
bet V. Bieliausko tai, rodos, neišgąsdino. Jis priminė, kad pagal Pilietybės įstatymo projektą išeivijai pripa- 
žįstama teisė į Lietuvos pilietybę, ir paprašė Liuciją Baškauskaitę, kuri prie pietų maloniai palaikė mums 
kompaniją, jo vardu prašyti susitikimo su Algirdu Brazausku, kai tik jis grįšiąs iš Maskvos. Netrukus iš 
Amerikos gavome ir oficialią telegramą, pasirašytą PLB pirmininko, kurioje kandidatu į rektorius buvo 
siūlomas prof. Adolfas Damušis, buvęs Vytauto Didžiojo universiteto Technologijos fakulteto dekanas, 
žinomas vyresniosios kartos išeivijos visuomenės veikėjas iš Čikagos. 

Vytauto Bieliausko pozicija buvo racionali, nors su ja gana griežtai nesutiko beveik visi užsienio lie- 
tuvių mokslininkai, kurie vasarą viešėjo Lietuvoje. Taip, diktuoti savo sąlygų negalima, tačiau keldamas 
minėtą pasiūlymą PLB pirmininkas pirmiausia galvojo, kaip įveikti nepasitikėjimo barjerą tarp Lietuvos 
ir išeivijos. A. Damušis tam būtų tinkamiausias žmogus: nors jau gražaus amžiaus, bet dar pakanka- 
mai energingas. Tai parodė ir jo dalyvavimas konferencijoje Kaune. Didžiausias bendravimo su Lietuva 

skeptikas netektų žado, jei profesorius susiruoštų į Lietuvą. Tačiau aukštojoje mokykloje veikia ir savi 
dėsniai, mokslinis autoritetas, todėl negalima perdėti politinio faktoriaus, kuris labiausiai J. Vilemą ir 
užgavo. Po to jis ne kartą tai viešai priminė kaip išeivijos pozicijos dviveidiškumą (girdi: kalba apie laisvą, 
politiniais įsipareigojimais nesusaistytą aukštąjį mokyklą, o patys kelia politinius reikalavimus). 

Man atrodė, kad išeivijos siekimas administruoti Universitetą pariteto pagrindiniais (paliekant moksli- 
ninkams patiems išsirinkti rektorių) buvo svarbus dėl keleto priežasčių. Pirma - tai pasitikėjimo Vytauto 
Didžiojo universitetu (kaip pirma visos Tarybų Sąjungos laisva aukštąja mokykla) garantija tiek pas mus, 
tiek išeivijoje, tiek ir viso pasaulio bendrijoje. Tai garantija sulaukti paramos, kurią galėtų suteikti išeivija 
ir įvairios tarptautinės organizacijos, su kurių atstovais man ir Vaidotui Antanaičiui teko susitikti tiek 
Maskvoje, tiek ir Vilniuje, kur jie specialiai atvyko. Tai pasitikėjimas savimi, kad sukursime tikrai euro- 
pietiško tipo aukštąją mokyklą, tai ir kitų pasitikėjimas mumis, kurį rodo Šiaurės kraštų Universitetų 
dėmesingumas ką tik atsikūrusiam Vytauto Didžiojo Universitetui. 

Aš taip ir nesupratau, ar J. Vilemas tikrai buvo įsitikinęs, kad užsienio lietuviai dalyvaus Universiteto 
atkūrimo darbuose tik simboliškai, ar jis sąmoningai to siekė, nesitikėdamas asmeninės jų paramos ir 
tą dalyvavimą laikydamas priemone nušalinti jį nuo Universiteto vairo. Matyti, būta ir to, ir kito, nors 
aš manau, kad akademiką gana sėkmingai kurstė nedidelė grupė žmonių (Atkūrimo tarybos „aktyvas“), 
žiūrėjusių į jį, kaip į vėliavą, po kuria galės sėkmingai išsidalyti portfelines nišas. Žinoma, aš neatmetu 
ir politinio užsakymo. Dar gegužės pabaigoje viena labai atsakinga partijos miesto komiteto darbuotoja 
neatsargiai pareiškė, kad „apie jokių užsieniečių dalyvavimą negali būti nė kalbos - mes neturime, kur jų 
priimti!“ Nemanau, kad tai buvo nutarta be akademiko žinios. Juk jis - LKP miesto komiteto biuro narys. 

Būtų neteisinga sakyti, kad J. Vilemas iš pat pradžių užsibrėžė gauti rektoriaus kėdę. Kitaip jis nebūtų 
rėmęs V. Domarko idėjos reorganizuoti KPI į Vytauto Universitetą. Nebūtų jis ėjęs dirbti ir KPI pro- 
rektorium Universiteto reikalams, jei šis absurdiškas projektas būtų realizuotas. Ši vieta buvo „rezer- 
vuota“ A. Karobliui, ir J. Vilemas būtų pasirodęs arenoje tik kai Universitetas taptų iš tikro savarankiškas. 
Galima tik numanyti, kad akademikui reikėjo populiarumo, ypač prisiminus nesėkmingą bandymą 
tapti kandidatu į TSRS liaudies deputatus. Universiteto atkūrėjo vardas tam gražiai pasitarnautų. Tačiau 
konferencija atėmė iš Atkūrimo tarybos šią garbę ir iš esmės pakeitė situaciją, priversdama ją imtis 
aktyvios veiklos jau dabar, o ne 1990-91 metais. 

Birželio 23 d. Atkūrimo tarybos ir Centro valdybos Lietuvoje esančių narių bendras posėdis prasidėjo 
labai nervingai. J. Vilemas kaltino mane, kad žlugdau Universiteto atkūrimo darbą, paskutiniu momentu 
pakišdamas alternatyvinį statutą, kurio niekas manęs neįgaliojo ruošti. V. Domarkas taip pat pritarė, kad 
jis susipažinęs tik su vienu statuto projektu, bet, laimė, pasirodė, kad šis projektas buvo Centro darbi- 
nės grupės paruoštas. Daugelis posėdžio dalyvių susirinko į KPI Centrinius rūmus kiek anksčiau, taigi 
ir nepastebėjo 16 val. ten pradėjusių buriuotis piketuotojų. Todėl, kai KPI rektorius pranešė, kad prieš 
rūmų langus susirinko minia su plakatais, auditorija jau buvo pakankamai įkaitusi ir į šią žinią mažai kas 
atkreipė dėmesį. Tačiau V. Domarkas buvo atkaklus: jo darbuotojai labai įsižeidę, piketas vyksta prieš KPI 
rūmus, todėl praeiviams susidarys neteisingas įspūdis, prieš ką piketuojama. Piketas turi arba pasitraukti 
arba... patys posėdžiautojai turi pasiieškoti vietos kitame pastate. 

Neprisimenu, kas pasiūlė piketuojančius pakviesti į salę, bet tai buvo iš tikro vienintelis teisingas žings- 
nis, beje, iš dalies lėmęs ir tolesnę diskusijų eigą. J. Vilemas ir jo bičiuliai tarytum pamiršo dar prieš kelio- 
lika minučių atkakliai kvietę neapgaudinėti savęs ir kitų, kad užsienio lietuviai kažkuo realiai prisidės prie 
Universiteto atkūrimo. Tiesa, jie dar bandė lyg šiaudo stvertis paskutinio argumento: „Mes neturime nė 
vienos savo kėdės. Išeivijos mokslininkai bus laukiami po poros - trejeto metų, kai šiek tiek prakusime. O 
dabar tik apsijuoksime prieš juos su tokia aukštąja mokykla.“ 

Tačiau tašką ginčams padėjo Vytauto Statulevičiaus replika: „Galima pradėti kurti Universitetą, netu- 
rint ištaigingų rūmų ir įrengtų laboratorijų, tačiau negalima pradėti nuo skurdžių idėjų. Mūsų tautiečiai 
puikiai žino, kur jie ruošiasi atvykti. Ką mes dar galime paslėpti nuo jų?“ 

Tą dieną pavyko išgauti pasižadėjimą, kad užsienio lietuvių teisės Universitete nebus ribojamos. Posė- 
dyje buvo sudaryta ir Taikinamoji komisija, įpareigota parengti kompromisinį Universiteto statuto pro- 
jektą. Atkūrimo tarybos siūlymu į ją įėjo profesoriai R. Baltrušis, V. Paliūnas, S. Masiokas ir A. Smailys. 
Centro atstovais tapo akad. L. Kairiūkštis, prof. A. Čižas iš Vlilniaus] I[nžinerinio] S[tatybos] I[nstituto], 
prof. A. Žygas iš Čikagos ir aš. Pirmininkauti pakvietėme žmogų iš šalies - teisininką Juozą Šatą. Sutarėme 
galų gale ir dėl Universiteto vardo: 16 balsų prieš 14 buvo nubalsuota, kad jis, kaip ir seniau, vadinsis 
Vytauto Didžiojo Universitetu (be žodžio „Kaunas“, kurį pridėti siūlė oponuojanti grupė). 

„Taikinamoji“ komisija statuto projektą, kiekvienos pusės aptartą dar atskirai, svarstė 5 valandas be 
pertraukos. Tokį jį iš esmės ir patvirtino Atkūrimo taryba Lietuvos TSR A[ukščiausiosios] T[arybos| 
sesijos, vykusios liepos 4 d., išvakarėse, beje, kaip paprastai taip ir nesusirinkus dalyvių kvorumui. Sesija 
tarytum baigė juridiškai įforminti Universitetą, priimdama Vytauto Didžiojo Universiteto įstatymą. 
J. Vilemas sesijoje padarė pranešimą, tačiau jis viešai taip ir neatšaukė pradinio statuto varianto, kurį vie- 
ningai pasmerkėme, tačiau kuris, nors ir niekieno netvirtintas, buvo išsiuntinėtas deputatams kaip sesijos 
dokumentas. Trauktis teko patylomis. 

Tuo lyg ir, atrodytų, buvo galima padėti tašką, bet liepos 19 d. į Lietuvą atvažiavo Algirdas Avižienis, 
prestižinio Kalifornijos universiteto profesorius, vienas iš Pasaulio lietuvių kultūros, mokslo ir švietimo 
centro direktorių. Atvyko su konkrečiais pasiūlymais ir jau rytojaus dieną įvyko susitikimas su Mokslų 
akademijos vadovais ir prezidentu Juru Požela. A. Avižienis siekė susitarti dviem principiniais klausimais: 
dėl Mokslų akademijos dalyvavimo kuriant Universitetą ir akademinio Senato formavimo principų. 

Kompromisinis statutas, kurį galiausiai parengėme, numatė Lietuvai ir išeivijai atstovaujančių Senate 
narių skaitlinį paritetą. Pagal A. Avižienio atsivežtą projektą, tie išeivijos mokslininkai, kurie pretenduos 
lapkričio mėnesį vyksiančiame suvažiavime Čikagoje būti išrinktais Senato nariais, turi įsipareigoti sep- 
tynerių metų laikotarpyje metams atvykti dirbti į Vytauto Didžiojo Universitetą, pasikviesti į savo Uni- 
versitetą vieną Lietuvos aspirantą, aprūpinti jį stipendija bei pastoge, kad per trejus metus jis paruoštų 
filosofijos daktaratą. Todėl, profesoriaus nuomone, ir Lietuvai atstovaujanti Senato dalis turi būti renkama 
ir sudaryta iš žmonių, kurie dirbs Universitete. 

Tai buvo skaudus klausimas, kadangi, siekdami susitarimo, mes sutikome su tuo, kad Atkūrimo taryba 
įeitų į Senatą in corpore be rinkimų. Tiesa, iš pradžių bandžiau siūlyti, kad į Senatą įeitų tik tie Atkūrimo 
tarybos nariai, kurie buvo išrinkti (30 asmenų), be įėjusių į ten pagal pareigas. Tada būtume išvengę nesu- 
sipratimo, kad vienų aukštųjų mokyklų vadovai tampa konkuruojančios mokyklos Senato nariais. Kitas 
mano siūlymas buvo įtraukti į Senatą tik tuos Tarybos ir Centro valdybos narius, kurių mokslinių interesų 
kryptis atitinka studijų Universitete profilį. Tačiau iš prof. S. Masioko reakcijos supratau, kad užmyniau 
ant nuospaudos. Ne vienam Universiteto atkūrimas tapo prestižiniu užsiėmimu ar hobiu. 

Kad nesukursim Kaune rimtos aukštosios mokyklos, nepasitelkę talkon Vilniaus humanitarų ir socia- 
linių mokslų specialistų, kurių daugelis dirba Mokslų akademijos institutuose, supratome visi, net ir 
J. Vilemo štabas. Deja, jo bandymai prisikviesti Vilniaus žmones nebuvo sėkmingi ir, mūsų visų nelaimei, 
tik skatino ambicinius įsikalbėjimus, kad Universitetą kursime mes, kauniečiai. Tačiau realiai kitaip būti ir 
negalėjo. Žmogus, nesijaučiąs savo žemės šeimininku, nebus ir geras darbininkas. O juk vilniečiai į Kauną 
buvo kviečiami tik kaip konsultantai ar paskaitininkai be teisės tvarkyti Universitetą. Net humanitarų 
posėdžiams pirmininkavo matematikas A. Karoblis. 

Vytauto Didžiojo Universitetas buvo atkurtas labai palankiu laiku. Nepasitenkinimas moraliai subank- 
rutavusia tarybine mokymo sistema pasiekė apogėjų, ir Lietuvos mokslininkai ir kūrėjai ėmė intensyviai 
ieškoti išeities. Kauno Universitetas atvėrė kelius išbandyti naujas idėjas. Todėl jo atsikūrimas sudarė 
palankias sąlygas konsoliduoti Lietuvos akademines pajėgas, nežiūrint visų bandymų kurstyti Vilniaus- 
Kauno antagonizmą, kuriam, deja, ne visada išlikdavome atsparūs. Didelį suinteresuotumą parodė ir 
Mokslų akademijos vadovai. Juras Požėla ne kartą viešai pabrėžė, kad iš carinės Rusijos perimtas Akade- 
mijos modelis tokioje nedidelėje šalyje kaip Lietuva nepasitvirtino. Vakarų šalyse pagrindiniai moksliniai 
išradimai gimsta Universitetų laboratorijose. Todėl ir mes turime ieškoti kelių apjungti akademinį mokslą 
su universitetinių mokymu. 

Tačiau vilniečių domėjimąsi Vytauto Didžiojo Universitetu atšaldė ne tik Atkūrimo tarybos preten- 
zijos į Universiteto tvarkymo monopolį, bet ir tai, kad Taryba taip ir neišdrįso atsitraukti nuo esminių 
tarybinės aukštosios mokyklos stereotipų. Pavyzdžiui, nebuvo priimtas Centro valdybos siūlymas orien- 
tuotis į vakarietišką mokslinių laipsnių sistemą (bakalauras, magistras, filosofijos daktaras, pilnas dakta- 
ras), pagrįstą dviejų lygių studijomis (undergraduate and graduate studies). Tai savotiškai šokiravo, nes tik 
europietiško Universiteto koncepcija galėjo tarnauti pagrindu konsoliduojant išeivijos ir visos Lietuvos 
pažangiąsias mokslines jėgas. Ir tik bendros visų pastangos gali pakelti VDU į tą pripažinimo rangą, kurį 
jis turėjo tarpukario metais. 

Šiandieną galima laiminti tą aktyvumą ir užsispyrimą, kurį parodė A. Avižienis ir V. Statulevičius. Nes 
rugpjūčio 14 d. po varginančio pasitarimo J. Požėlos kabinete, kuriame dalyvavo Mokslų Akademijos 
vadovai, Centro valdybos nariai ir Atkūrimo tarybos aktyvas, mes galiausiai pasiekėme susitarimą ir dėl 
Universiteto koncepcijos, ir dėl Senato sudarymo principų. Rinkimai į Senatą Lietuvoje buvo paskirti 

lapkričio 3 dienai. Tačiau net ir dabar, rugpjūčio 15 d., kai aš rašau šį straipsnį, nesu visai ramus dėl šio 
susitarimo. Per daug sunkių kelių mes ėjome į Universitetą, per daug asmeninių interesų raizgos aplink 
jo duris. 

Jaučiu, kad savo rašinyje jau gana išsiplėčiau, nors ir laikiausi nuostatos nenukrypti į detales, nelė- 
musias pagrindinių įvykių eigos. Todėl skaitytojas gal atleis man, kad apėjau tylomis ir stojamuosius 
egzaminus, ir patyliukais vykusį Universiteto personalo formavimą bei kitus įvykius, kurių veiksme pats 
tiesiogiai nedalyvavau. 

Aš neaprašiau ir didelio praktinio darbo, kurį atliko Atkūrimo taryba, rūpindamasi patalpomis, Uni- 
versiteto finansavimu ir kitais klausimais. Norėjosi susikoncentruoti ties klausimu, kuris man atrodo 
svarbiausias. 

Pabaigai keletas pastabų ir pasvarstymų. 

Pirmiausia: nors šiame rašinyje dažnai miniu J. Vilemą ir A. Karoblį, nenoriu, kad skaitytojas susidarytų 
įspūdį, jog mūsų kova - tai kartu ir kažkokios asmeninės sąskaitos. Jurgis Vilemas - sportiškos išvaizdos ir 
privačiai bendraujant labai malonus žmogus. Aš tai sakau, nors ir buvau ne kartą jo užsipultas. A. Karob- 
lis, kuris Atkūrimo taryboje vaidino „pilkojo kardinolo“ vaidmenį, be grynai asmeninio pobūdžio tikslų, 
šioje kovoje, man rodosi, tikėjosi pasiekti prieš mane moralinį revanšą už pralaimėjimą rinkimuose į 
Sąjūdžio Seimą. Universiteto atkūrimas turėjo būti jo skrydis ir jis nepasitikėjo niekuo, kas dar savaran- 
kiškai bandė rūpintis Universiteto reikalais, nepasitikėjo užsieniečiais lietuviais, kuriuos konferencijoje 
bandė įtikinti, kad jiems nedera nieko daryti, kad viskas jau padaryta ir Universitetą atkurti gali tik Atkū- 
rimo taryba. 

Antra, aš noriu, kad mes visi suprastume duoto žodžio vertę, nes kai žodis neturi vertės, nėra ir pasiti- 
kėjimo. Amerikoje patikimo partnerio žodis atstoja šimtus pažymų, kuriomis ginkluojasi mūsų biurokra- 
tas, nes tas bendravimas visuomenėje grindžiamas pasitikėjimu, ir vargas tam, kas tą pasitikėjimą prarado. 
Todėl manau, kad jūs suprasite, kodėl taip svarbu buvo apginti konferencijoje duotą pažadą: Universitetą 
kurti kartu su pasaulio lietuviais. Žinoma, mes prisiėmėme didelę atsakomybę, paskelbdami, kad atku- 
riame Vytauto Didžiojo Universitetą, bet tada buvo pats laikas jungtis visiems pasaulio lietuviams kartu 
ir pradėti pertvarką savo namuose jau šiandien. Mes turėjome apginti savo idėją, savo pareiškimą, nes 
pasaulis sužiuro į mus - juk tai visoje imperijoje pirmas laisvas Universitetas! 

Aš nenoriu sakyti, kad buvo sunku... Greičiau buvo skaudu, kad toks gajus stalinizmo recidyvas pačiuose 
mumyse, kad kasdien atrandame Sąjūdyje tuos, kuriems neliko trupinio nuo partijos stalo ir kurie atėjo 
dėl tų pačių trupinių. Keistos man kalbos, kad „mes sukursime Universitetą ir be užsienio lietuvių, o jie 
be mūsų - ne“, nes tai primena akcijų paketo dalybas, lyg Universitetą kurtume sau, o ne Lietuvai. Nesu- 
prantu ir tų, kurie matė taip nesavanaudiškai ištiestoje tautiečių rankoje amerikonizacijos pavojų, kurie 
vėl pretendavo dalyti portfelius ir privilegijas, nepamiršę tai įrašyti net į savo Tarybos statutą. Ir iš kur 
toks naivumas kurti europietišką Universitetą be ten dirbančių mokslininkų pagalbos, kai patys tiek metų 
vargome muštru kaustytai tarybinei mokslo sistemai (nesvarbu, suvokėme tą skaudžią tiesą, ar ne)... 

Būkime budrūs! 

Ketvirtas raundas tik prasideda... 

Ratkevičiūtė-Misevičienė, Joana. Omnia principium grave est (Kiekviena pradžia sunki). In Vytauto Didžiojo universi- 
teto ir Lietuvių katalikų mokslo akademijos 70-metis. - Kaunas: Litera, 1993, p. 75-86. 


Omnia principium grave est (Kiekviena pradžia sunki) 


1922-ji ir 1950-ji - tai lyg Lietuvos (Kauno Vytauto Didžiojo) universiteto paminkliniame akmenyje 
iškaltos gimimo ir mirties datos. Šio universiteto nueito kelio atkarpa istoriniu požiūriu apgailėtinai 
trumpa. Nepaisant to, ji pakankamai ženkli: praturtintas lietuvių tautos intelektualusis lobynas, padėtas 
tvirtas Lietuvos edukacinio rūmo pamatas. 


** Pirminis straipsnio variantas pavadintas „Vytauto Didžiojo universitetas Kaune“, buvo baigtas rašyti 1990 m. spalio 30 d. 


kultūros link. Atkuriamasis VDU laikotarpis. In Mokslas ir gyvenimas. 1992, Nr. 1, p. 8-9. Stipriai išplėsta trečioji straipsnio 
versija leidyklai „Litera“ buvo įteikta 1992 m. vasarą. Pastaroji versija perspausdinama šiame rinkinyje. 

Kaip žinia, 1950-ųjų spalio 31 d. SSSR Aukštojo mokslo ministro nutarimu, pakėlęs karo ir tebenešantis 
okupacijos naštą Kauno universitetas uždaromas, o jo bazėje įkuriami Kauno politechnikos ir Medicinos 
institutai. Kritus lyg pakirstam ąžuolui Kauno Vytauto Didžiojo universitetui, pamažu ima blėsti Kauno 
miesto ir jo regiono humanitarinė dvasia, užleisdama vietą racionalistinei technokratinei mąstysenai. Tuo 
būdu pažeidžiamas humanitarinės ir racionaliosios minties balansas. 

Naujos kryptys, nauja ideologija ėmė formuoti ir naują žmogų - veikiau materialinių nei dvasinių 
vertybių garbintoją. Technokratiškasis racionalumas labai lengvai skynėsi kelią, užgoždamas dvasingumą, 
o neretai ir civilizuotame pasaulyje pripažintas moralines nuostatas. Taigi, jei Vilnius pokario metais 
sutelkė svarbiausias Respublikos humanitarines pajėgas, Kaunui atiteko akivaizdžiai materialėjančio 
miesto karūna. Be to, Vilniaus valstybinis universitetas liko vienintele okupuotos Lietuvos universitetinio 
profilio aukštąja mokykla. 

Kartais įvykiai susiklosto taip: šiandien įvyksta tai, apie ką dar vakar nė nesvajojome. Nesustabdomas 
laikas verčia ne tik istorijos puslapius - jis verčia karalius ir imperatorius nuo sostų ir pjedestalų... Laikas 
skaldo į niekingai smulkius grumstelius granito tvirtumo santvarkų ir sistemų uolas, šaukšte vandens 
paskandina galingas daugiatūkstantines partijas, silpnam suteikia jėgą, stiprų sutramdo... 

1988-ųjų birželis — tai tikras stebuklas, kurio ir liudininkais, ir dalyviais buvome patys. Stojo palankus 
metas atversti tautos metraštį, surasti jame šventą tėvų praeities tiesą skelbiantį žodį, sakinį ir jį tęsti 
vardan Tėvynės ateities. Panūdome atgaivinti, atstatyti, atkurti... 

Idėja, nelyginant tas grūdas: pasėtas į pavasario saulės pašildytą dirvą, jis dygsta, auga, bręsta ir duoda 
vaisių. Kas pirmasis sudaigino, išaugino ir subrandino Vytauto Didžiojo universiteto (VDU) atkūrimo 
idėjos grūdą? Visiškai aišku ir tikrai įrodoma - tai profesoriaus Alfredo Smailio „Kauno tiesoje“ pasirodęs 
straipsnis „Atkurkime Vytauto Didžiojo universitetą“???, sukėlęs audringą visuomenės reakciją Respub- 
likos spaudoje, visuomenės susirinkimų salėse, aukštųjų mokyklų auditorijose, įstaigose ir net draugų, 
pažįstamų sueigose. Prasidėjo VDU atkūrimo galimybių, būdų ir ypač būsimo universiteto modelio svars- 
tymai. Pasiūlyta kelios dešimtys atkuriamojo universiteto sampratų. Tačiau idėja ir jos įgyvendinimas — 
ne vienas ir tas pats. Lengva kalbėti, bet sunku daryti. Išryškėjo dvi, t. y. „pro“ ir „contra“ stovyklos*!. 
Nors „pro“ pusė buvo ir gausesnė, bet „contra“ pusėje atsidūrė ne vienas „vedantysis“ intelektualas. Tai 
kėlė visuomenės nuostabą ir net pasipiktinimą. Lietuvos Persitvarkymo Sąjūdžio (LPS) Kauno grupės, 
kultūros, švietimo darbuotojų bei Kauno visuomenės pastangų dėka VDU prisikėlimo idėjos užgniaužti 
nepavyko. 

Vienas pirmųjų ir aktyviausių šios idėjos rėmėjų buvo Lietuvos kultūros fondo klubas „Aukuras“, 
1988 m. rugsėjo 14 d. Kauno politechnikos instituto (KPI) Statybos fakulteto aktų salėje surengęs forumą: 
„Kauno universitetas: būti ar nebūti?“ Forume dalyvavo žymūs Lietuvos mokslininkai: V. Statulevičius, 
K. Ragulskis, M. Lukšienė, V. Merkys, L. Kairiūkštis, R. Baltrušis, A. Smailys, J. Vilemas, „Aukuro“ vadovas 
G. Kostkevičius, A. Karoblis, KPI profesūra, docentai, dėstytojai ir daug kauniečių, kuriuos jaudino VDU 
likimas. Į forumą atvyko ir tuometinės Lietuvos komunistų partijos Kaimo miesto komiteto bei Liaudies 
švietimo ministerijos atstovai. Būta pozityvių ir negatyvių nuomonių, bijota VDU, kaip naujo konkurento, 
nepatikėta idėjos įgyvendinimo realumu, tačiau didžioji dauguma forume dalyvavusių mokslininkų ir 
visuomenės atstovų VDU tkūrimo idėją entuziastingai parėmė. KPI doc. G. Kostkevičiaus pasiūlymu 
čia pat, salėje, sudarytą VDU Atkūrimo komitetą karštais plojimais sveikino daugelis susirinkusiųjų. Šio 
Komiteto narių parengtos Kauno intelektualiosios visuomenės anketinės apklausos rezultatai patvirtino 
jų pritarimą ir norą atkurti humanitarizuotą Universitetą Kaune. Šį forumą tektų laikyti ne vieninteliu, 
bet vienu svarbesnių veiksnių, davusių impulsą teleforumams, spaudai, laiškams, įvairioms diskusijoms 
VDU atkūrimo klausimu. 

„Aukuro“ klubo iniciatyvą perėmė Vilniaus universiteto Kauno vakarinio (dabar - Humanitarinis) 
fakulteto (VU KHF) LPS rėmimo grupė, 1988 m. lapkričio 19 d. minėto fakulteto patalpose surengusi 
antrąjį forumą, skirtą VDU atkūrimo problemoms nagrinėti. Forume dalyvavo ir idėją rėmė LPS Seimo 
nariai: A. Juozaitis, A. Patackas, A. Butkus, VU KHF docentai J. Jasaitis, J. Vilutis, J. Misevičienė, A. Tapa- 
rauskienė, V. Žulys, svečiai - medikai profesoriai A. Smailys, A. Baubinienė, P. Stirbys, docentai R. ir 
P. Jucevičiai ir kt. 

Problemos aktualumas, gyvybingumas paveikė ir tuometinę Lietuvos TSR vyriausybę. Liaudies švie- 
timo ministerija sudarė ir patvirtino respublikinę komisiją (pirmininkas - Vilniaus universiteto rektorius 


0 [1]: Smailys A. Atkurkime Vytauto Didžiojo universitetą // Kauno tiesa. - 1988 m. liepos 29 d. 
35! [2]: Inis L. Kauno universitetas: „pro“ ir „contra“ // Komjaunimo tiesa - 1988 m. spalio 7 d. - Nr. 193. 

J. Kubilius), kuriai pavedama surinkti duomenis apie atskirų sričių specialistų poreikius Lietuvos liau- 
dies ūkiui bei išanalizuoti abiturientų pasiskirstymą į aukštąsias mokyklas, o turinčių aukštąjį išsila- 
vinimą - pasiskirstymą geografiniu požiūriu, ir remiantis gautais duomenimis nagrinėti klausimą dėl 
Kauno Universiteto atkūrimo. Komisija gavo nemažai pasiūlymų iš Lietuvos mokslo įstaigų, aukštųjų 
mokyklų, visuomenės dėl atkuriamo Universiteto struktūros, specialybių, materialinės bazės. Pavyzdžiui, 
buvo siūloma sujungti KPI ir KMI, o jų bazėje formuoti atkuriamą Universitetą su lingvistikos, filosofijos, 
sociologijos, teisės, biologijos, fizikos, medicinos specialybėmis; kita ryški mintis - sukurti naujo tipo fun- 
damentalaus Humanitarinio profilio aukštąją mokyklą. Po ilgų posėdžių ir diskusijų komisija pripažino, 
jog nerealu atkurti Universitetą kurios nors Lietuvos aukštosios mokyklos pagrindu arba sujungus kelias 
aukštąsias mokyklas. Komisijos nuomone, „tikslinga Kauno Universitetą atkurti pamažu plečiant Vilniaus 
Universiteto vakarinį fakultetą, įvedant jame jau nuo 1989 metų dieninio mokymo filologinio ir ekono- 
minio profilio specialybių grupes, jas perkeliant iš kitų aukštųjų mokyklų“, - rašė Česlovas Medalinskas 
straipsnyje „Kauno Universitetas: svajonė ir realybė“???. Šią komisijos nuostatą patvirtina 1988 XII 27 d. 
Švietimo ministerijos kolegijos nutarimas Nr. 47a. 

Savaime suprantama, kad toks respublikinės komisijos sprendimas netenkino nei Kauno miesto, nei 
jo regiono, nei pagaliau visų tų žmonių, kurie siejo VDU atkūrimą su visos tautos atgimimo samprata, 
humanistinės-humanitarinės minties renesansu. Ir vėl išsiliejo nuomonių, pasiūlymų, prieštaringų sam- 
protavimų upė... „Universitetas ne vien puošmena. Reikia ne iškamšos, ne vien iškabos ir amžių garbės 
monumento, sudarinėjamo iš pasitaikiusio specialybių mišinio. Reikalingas naujas fundamentalaus ir 
humanitarinio mokslo židinys. Jo reikia Respublikai, o ypač Kaunui“ - rašo grupė Vilniaus ir Kauno 
intelektualų straipsnyje „Kauno universitetas! Koks?“** O Vilniaus inžinerinio statybos instituto Fizikos 
katedros docentas Rimgaudas Bendorius straipsnyje „Ar stinga Lietuvai humanitarų?“** pataria: „... ką 
bedarytume, nepamirškime, kad tvarkydami Kauno reikalus, nepakenktumėm nei Lietuvai, nei šiuo 
metu šalyje ne taip jau stipriam (silpna bazė, trūksta lėšų fundamentaliems tyrimams) Vilniaus, Lietuvos 
sostinės, Universitetui.“ Vertėtų atkreipti dėmesį ir į tuometinės Kauno miesto valdžios pozicijas VDU 
atkūrimo klausimu. Profesorius Povilas Zakarevičius straipsnyje „Vytauto Didžiojo universiteto aktūri- 
mas prasideda“** rašė apie Kauno miesto vykdomojo komiteto darbo grupės pasitarimą VDU atkūrimo 
klausimu, kuriame dalyvavo ir jis pats: „Darbo grupė pritarė Kauno Universiteto atkūrimo respublikinės 
komisijos nuomonei, kad naujos aukštosios mokyklos Kaune organizavimas turi padėti spręsti dvi prob- 
lemas: rengti tokių universitetinio profilio (pirmiausia humanitarinio) specialybių absolventus, kurie Lie- 
tuvoje nerengiami, o poreikis yra, arba kurių paruošiama nepakankamai; humanitarizuoti miesto socia- 
linę infrastruktūrą, kuri šiuo metu yra ryškiai hipertrofuota technokratizmo linkme. Todėl kai kurių 
autorių siūlomi variantai atkurti Universitetą, sujungiant Politechnikos bei Medicinos institutus ir VVU 
vakarinį fakultetą, nepriimtini, nes tai nei vienos iš šių dviejų problemų neišspręs - humanitarizavimo 
pusėn nesikeis nei studentų, nei mokslinio bei pedagoginio personalo sudėtis. Esminiai poslinkiai galimi 
tik steigiant Humanitarinio profilio fakultetus, katedras, kuriose dirba atitinkamų specialybių dėstytojai“. 
Šiame posėdyje taip pat pritarta respublikinės komisijos siūlymams Universiteto atkūrimą organizuoti 
etapais, iš pradžių plečiant VVU vakarinį fakultetą, pradedant jame organizuoti dieninio skyriaus grupes, 
jo bazėje sukuriant keletą fakultetų ir tik po to skelbti galutinį VDU atidarymą. Pasitarime dalyvavo LKP 
miesto komiteto antrasis sekretorius Z. Kazakevičius, kuravęs šį klausimą ir respublikinėje komisijoje, ir 
miesto Vykdomojo komiteto pirmininkas Petras Staškūnas. Taigi miesto valdžios nuomonė aiški. 

Entuziastingai nuskambėjo Lietuvos kraštotyros draugijos Kauno skyriaus nario Aurelijaus Noruše- 
vičiaus kvietimas pradėti Kauno Universiteto atkūrimą nuo Kraštotyros fakulteto. Straipsnyje „Vytauto 
Didžiojo universiteto Kraštotyros fakultetas į pagalbą kviečia visus“*“* A. Noruševičius rašo: „Vasario 
23 dieną, nepaisant kai kurių skeptikų pranašysčių, buvusiųjų Vytauto Didžiojo universiteto pirmųjų 
rūmų (dabar KPI Mechanikos fakultetas) didžioji auditorija buvo pilnutėlė. Universitete Kraštotyros 
fakultetas pradėjo didelį ir rimtą darbą. Tituluotasis mokslininkų elitas dar diskutuoja, kaip daryti: atkurti 
VDU arba įkurti naują aukštąją mokyklą, o Universitetas, tiesa, visuomeniniais pagrindais veikia ir jau 


2 [3]: Medalinskas Č. Kauno universitetas: svajonė ar realybė // Tiesa. - 1989 m. - Vasario 2 d. - Nr. 28. 

23  [4:] Antanaitis V., Dziegoraitis A., Gutmanas A., Kudaba Č., Mickis A., Snarskis B., Šerkšnys G., Venslauskas M. Kauno 
universitetas. Koks? // Komjaunimo tiesa. 1989 m. sausio 31 d., Nr. 21. 

[5]: Bendorius R. Ar stinga Lietuvai humanitarų? // Komjaunimo tiesa. - 1989 m. sausio 31 d., Nr. 21. 

25  [6:] Zakarevičius P. Vytauto Didžiojo universiteto atkūrimas prasideda // Kauno tiesa. - 1989 m. vasario 17 d., Nr. 41. 
[7:] Noruševičius A. Vytauto Didžiojo universiteto Kraštotyros fakultetas į pagalbą kviečia visus // Kauno tiesa. 1989 m. 
kovo 12 d., Nr. 60. 

gauna rimtų visuomenės užsakymų. Užsiėmimus lanko per šimtą studentų. Visi jie, susibūrę į atskiras 
sekcijas, atlieka pirmuosius savarankiškus tyrimo darbus. Paskaitas skaito, praktinius užsiėmimus veda 
žymūs kraštotyrininkai, mokslininkai, muziejininkai, archyvarai, kultūros veikėjai, aukštųjų mokyklų dės- 
tytojai“. Straipsnio gale autorius kviečia kauniečius aktyviai dalyvauti VDU Kraštotyros fakulteto veikloje, 
nurodydamas adresą: K. Donelaičio 13, LKD Kauno skyriaus prezidentui (Universitetui). Nors šis fakulte- 
tas gyvavo neilgai, tačiau tai buvo dar vienas pakankamai galingas smūgis, paleistas į „contra“ komandos 
vartus. 

Nepasitenkinimas respublikinės komisijos sprendimu augo ir brendo. Tai rodė straipsniai spaudoje, 
viena VDU atkūrimo iniciatyvinė grupė: profesoriai A. Smailys, St. Masiokas, A. Gutmanas, P. Zakarevi- 
čius, V. Paliūnas, docentai A Karoblis, J. Misevičienė, M. Venslauskas, B. Snarskis ir akademikas J. Vilemas. 
Iniciatyvinės grupės tikslas - suburti kauniečių mokslininkų kolektyvą, kuris rūpintųsi VDU atkūrimu. 
Respublikinės komisijos išvadų atžvilgiu iniciatyvinė grupė buvo diametraliai priešingose pozicijose: Uni- 
versitetą privalu atkurti nedelsiant ir nerenkant trupinių nuo kitų stalo. Šias mintis iniciatyvinės grupės 
nariai išsakė 1989 m. vasario mėn. LKP miesto komiteto antrojo sekretoriaus Z. Kazakevičiaus kabinete, 
dalyvaujant kitų Kauno aukštųjų mokyklų rektoriams, mokslininkams. Diskusijos konkrečių rezultatų 
nedavė. Taigi iniciatyvinė grupė pasiliko sau teisę organizuoti VDU Atkūrimo tarybą, remdamasi demo- 
kratiškų rinkimų principu. 1989 m vasario 17 d. VVU KHF Užsienio kalbų katedroje įvyko pirmasis 
šios grupės protokolinis susirinkimas, skirtas VDU Atkūrimo tarybos apimties (30 asmenų), rinkimų 
procedūros ir būsimo universiteto studijų krypčių svarstymui. Prieita bendros nuomonės, kad rinkimus 
į VDU Atkūrimo tarybą (toliau - Taryba) reikėtų organizuoti dviem etapais: 1) 120 Kauno miesto ir 
regiono mokslo daktarų ir profesorių slaptu balsavimu rinks pirmąją 50 asmenų grupę, 2) visuotiniame 
Kauno mokslininkų susirinkime, kuriame teisę balsuoti turės irgi tik mokslo daktarai ir profesoriai, iš 
pirmosios 50 asmenų grupės turės būti išrinkta slaptu balsavimu 30-ties narių VDU Atkūrimo taryba. 
Pavojus, kad VDU Atkūrimo taryboje dominuos techniškųjų, medicinos, veterinarijos, miškininkystės ir 
kitų taikomųjų mokslo sričių atstovai, buvo akivaizdus. Humanitarų - profesorių ar mokslo daktarų - 
praktiškai Kaune nebuvo. Atsižvelgiant į esamą situaciją, buvo nutarta humanitarams aukščiausių reikala- 
vimų netaikyti ir, atsižvelgus į kandidato specialybę, dalykines, pilietines bei etines savybes, taip pat nusi- 
teikimą dirbti atkuriamo Universiteto labui, suteikti galimybę būti renkamam į VDU Atkūrimo tarybą. 
Iniciatyvinė grupė (vėliau vadinama darbine) svarsto studijų kryptis, preliminarinę universiteto struk- 
tūrą, būsimų specialybių, disciplinų ir kt. klausimus, pasitelkia į pagalbą kuo daugiau specialistų, norin- 
čių ir galinčių dalykiškai bei kvalifikuotai spręsti daugybę su Universiteto kūrimu susijusių klausimų. 
Formuojama Filologijos fakulteto (krypties) koncepcijos projekto rengimo grupė (V. Kubilius, B. Vaš- 
kelis, J. Girdzijauskas, V. Areška, V. Žulys, A. Butkus, J. Misevičienė, L. Palmaitis, A. Radzevičius, J. Vilutis 
ir V. Kučinskas); Menų fakulteto (krypties) koncepcijos projekto rengimo grupė (V. Palys, V. Stauskas, 
tonis, J. Girdzijauskas, A. Vengris); istorijos (R. Merkienė, L. Mulevičius, R. Misiūnas, A. Tyla, R. Marčėnas, 
J. Oksas, R. Samulionienė, S. Gečas, B. Makauskas); Verslo valdymo ekonominių ir teisinių problemų 
(P. Zakarevičius, A. Buračas, J. Šatas, R. Kalvaitis, A. Taparauskienė, B. Martinkus, V. Gronskas); Matema- 
tikos-fizikos mechanikos (K. Ragulskis, V. Paliūnas, R. Šeinauskas, A. Karoblis, A. Abišala, V. Statulevičius, 
V. Ambrasas, L. Telksnys, A. Šiuša, B. Grigelionis, R. Asauskas, J. Dudonis, P. Rupšys, J. Vilemas); Informa- 
tikos (A. Avižienis, V. Kaminskas, V. Rėklaitis, A. Žilinskas, H. Pranevičius, G. Kostkevičius, R. Šeinauskas, 
V. Domarkas, A. Vidžiūnas, E. Telešius, P. Živatkauskas, B. Snarskis, A. Baskas, A. Asauskas). Sudaromos ir 
materialinės bazės kūrimo (G. Krutulis, L.Turauskas) bei finansinės-ūkinės veiklos grupė (V. Domarkas, 
A. Karoblis, L. Turauskas, G. Krutulis, J. Vilemas, Z. Kazakevičius). Kauno universiteto atkūrimo projekto 
rengimo grupė (G. Kostkevičius, St. Masiokas, P. Zakarevičius, Z. Kazakevičius, R. Baltrušis, V. Paliūnas, 
A. Karoblis, A. Smailys, J. Misevičienė, V. Stauskas, V. Kučinskas); Kauno universiteto Statuto rengimo 
grupė (A. Smailys, J. Vilemas, St. Masiokas, R. Baltrušis, V. Paliūnas, A. Karoblis, J. Šatas, P. Zakarevičius, 
L. Kairiūkštis, V. Palys, A. Butkus, M. Venslauskas, V. Kučinskas). Posėdžiauti teko kas savaitę, o kartais 
ir dažniau. Kiekvieną kartą posėdžiams buvo renkamasi į kitą vietą, kitą aukštąją mokyklą, auditoriją. 
Teigti, kad aukštųjų mokyklų vadovai tuomet iniciatorius sutiko „išskėstomis rankomis“, būtų neteisinga. 
Kai kurie iš jų dar ir šiandien „griežia dantį ... Nepaisant visų sunkumų, pasitaikiusių nesklandumų arba 
nuomonių nesutapimo, darbinės grupės, neskaičiuodamos nei prarandamo brangaus laiko valandų, nei 
poilsio dienų, nepretenduodamos į materialinę kompensaciją, nepaisydamos asmeninės naudos, dirbo 

didelį ir sunkų organizacinį darbą. Apie tai byloja parengtos mokymo programos, dėstomieji dalykai, 
apskaičiuotas auditorinis krūvis studentams ir dėstytojams, sukomplektuoti privalomai anglų kalbai 
vadovėliai ir kt. Šiandien visa tai jau tapo archyviniais dokumentais, rodančiais darbo krypčių bei lygių 
įvairovę. 

Pravedus pirmąjį VDU Atkūrimo tarybos rinkimų turą, 1989 m. kovo 30 d. 120-ties Kauno aukštųjų 
mokyklų profesorių ir mokslo tyrimo institutų mokslo daktarų susirinkime, įvykusiame KPI Mechanikos 
fakulteto Didžiojoje auditorijoje (A. Mickevičiaus g. 37), slaptu balsavimu išrenkama 30-ties narių VDU 
Atkūrimo taryba ir 16 VDU Atkūrimo tarybos garbės narių. Skelbiama profesorių ir mokslo daktarų 
visuotinio susirinkimo rezoliucija, patvirtinanti VDU Atkūrimo tarybos ir Garbės narių išrinkimo faktą, 
įpareigojanti Tarybą veikti, kaip aukštosios mokyklos tarybai, ir kaip juridiniam asmeniui organizuoti 
Universiteto atkūrimą. Taryba įpareigojama parengti VDU Statutą, formuoti pagrindinės mokslinės-mo- 
komosios ir ūkinės-finansinės veiklos kryptis, parinkti pagrindinius vadovaujančius kadrus. Taryba 
išsirenka slaptu balsavimu pirmininką, suformuoja laikinas darbo grupes atskiroms veiklos kryptims 
organizuoti, paveda Tarybos prezidiumui priimti operatyvius sprendimus, kuriuos gali atšaukti 2/3 balsų 
dauguma; apie veiklą informuoja visuomenę per spaudą ir kt. Suformavus atkurto universiteto Tarybą iš 
jo darbuotojų, profesorių, mokslo daktarų, senoji (laikinoji) Taryba baigia savo darbą. 

Kiek vėliau išrinktosios VDU Atkūrimo tarybos narių sprendimu į ją kooptuoti visų Kauno aukštųjų 
mokyklų vadovai, miesto valdžios bei LPS atstovai - iš viso 13 asmenų. 

1989 m. balandžio 7 d. Taryba susirenka į savo pirmąjį posėdį KPI centriniuose rūmuose. Posėdžiui 
nintelė moteriškosios giminės atstovė VDU Atkūrimo taryboje). Darbotvarkė skelbia VDU Atkūrimo 
tarybos pirmininko rinkimus, prezidiumo suformavimą, atskirų veiklos sričių darbinių grupių papildymą 
bei galutinį suformavimą ir kt. Iš 30-ties Tarybos narių posėdyje dalyvauja 25. Kandidatais į Tarybos pir- 
mininko postą siūlomi akademikas J. Vilemas, profesorius K. Ragulskis, profesorius P. Zakarevičius ir pro- 
fesorius A. Smailys. Pastarasis savo kandidatūrą atsiima. Visi pretendentai išdėsto savo koncepcijas. VDU 
Atkūrimo tarybos pirmininku išrenkamas akademikas J. Vilemas, kuris Tarybos įgaliojimu sudaro prezi- 
diumą, į kurį įeina profesoriai R. Baltrušis, V. Paliūnas, P. Zakarevičius, A. Mickis, e. prof. p. A. Radzevičius, 
docentai J. Misevičienė, A. Karoblis, M. Venslauskas. Doc. A. Karoblis supažindina Tarybos narius su 
numatytomis ir darbo grupėse aptartomis studijų kryptimis Universiteto struktūroje: 1. Istorija, 2. Filo- 
logija, 3. Ekonomika, 4. Matematika-fizika-mechanika, 5. Biologija-ekologija, 6. Informatika, 7. Menai. 
Vyksta intensyvus organizacinis darbas. VDU Atkūrimo tarybos prezidiumui tenka šio darbo liūto dalis. 

VDU Atkūrimo taryba - ne vienintelė visuomeniniais pagrindais Universiteto labui besidarbuo- 
janti organizacija. Šalia „Aukuro“ klubas. Tarybos ir „Aukuro“ veikla — tai lyg du geležinkelio bėgiai: abi 
pusės šalia viena kitos, abi veda į priekį, tačiau nesusieina. „Aukuras“ organizuoja tarptautinę mokslinę 
konferenciją „Tautinė aukštosios mokyklos koncepcija ir Kauno Universitetas“, kuri įvyksta 1989 m. 
balandžio 26-28 d. Konferencijos organizacinis komitetas (pirmininkas G. Kostkevičius, ats. sekretorė - 
Ramunė Mačikėnienė) atliko didelį darbą, suteikęs galimybę įsijungti į aktyvų Universiteto atstatomąjį 
darbą ne tik Lietuvos, bet ir išeivijos mokslinei inteligentijai. Iš konferencijoje dalyvavusių 272 asmenų 
20 buvo išeivijos mokslininkai iš JAV, Kanados, VFR, Švedijos, Lenkijos. Tarp jų - prof. A. Avižienis, 
prof. A. Damušis, prof. L. Baškauskaitė, prof. R. Vaškelis, dr. E. Kaminskas, prof. V. Kavolis ir kt. Konferen- 
cijos dalyviai dirbo Humanitarinių (filosofija, istorija, filologija, psichologija, sociologija ir kt.), Teisės ir 
ekonomikos, Tiksliųjų mokslų (informatika, matematika, fizika), Gamtos (chemija, biologija, bioinžine- 
rija ir kt.), Technikos, Medicinos, Meno mokslų sekcijose, aptardami svarbiausią dalyką - atkuriamojo 
VDU koncepciją. Formuojasi nuomonė, kad VDU turi rengti kvalifikuotus inteligentus, krašto ir tautos 
patriotus, formuoti humanitarinę mąstyseną, užkirsti kelią siaurai specializacijai bei technokratiškumui. 
Konferencija suformavo preliminarinį VDU modelį: VDU - tai nepriklausoma, moderni, humanitarinio 
pobūdžio, iš pradžių palyginti maža aukštoji mokykla. Humanitarinis lavinimas Universitete turi būti 
neatsiejama visų krypčių ir specialybių dalis. Pirmuose dviejuose kursuose numatoma didelė humani- 
tarinių disciplinų įvairovė: lietuvių kalbos kultūra, etnokultūra, antropologija, politologija, sociologija, 
filosofija, psichologija, Lietuvos istorija, pasaulio kultūros istorija, pagrindinių pasaulio religijų studijos, 
informatika, ekologinė etika ir kt. Visų krypčių ir specialybių studentai galės laisvai jas pasirinkti. Visų 
specialybių studentai mokysis užsienio (privaloma anglų) kalbų. 

Balandžio 28-ąją konferencija paskelbė VDU Atkūrimo aktą, kurį paskaitė prof. A. Avižienis, ir 
įsteigė Pasaulio lietuvių kultūros, mokslo ir švietimo centrą (toliau - Centras) Kaune, išrinko jo 

direktorius - Kalifornijos Los Angeles universiteto prof. Algirdą Avižienį, Lietuvos MA akademiką 
Vytautą Statulevičių ir vicedirektorius - profesorę Liuciją Baškauskaitę (Kalifornija, Los Angeles) ir KPI 
doc. Gediminą Kostkevičių. Išrenkama šios naujos institucijos Centro valdyba: V. Adamkus, A. Avižienis, 
V. Antanaitis, K. Antanavičius, V. Areška, L. Baškauskaitė, A. Buračas, R. Kalvaitis, D. Katiliūtė, G. Kost- 
kevičius, V. Statulevičius, K. Stoškus, B. Vaškelis, R. Vaštokas, J. Vilemas. Tai reali dviejų atskirai veikusių 
grupių jungtis, Lietuvos ir išeivijos mokslininkų tolimesnis bendradarbiavimas. Ateityje klausimai bus 
sprendžiami kolegialiai paritetiniais partnerystės pagrindais. 

Konferencija padarė didelį įspūdį. Nebeįimanoma nesiskaityti nei su konferencijos dalyvių nuomone, 
nei paneigti priimtų dokumentų svarbos. 

Akad. J. Vilemas deklaruoja ir apgina konferencijoje bei VDU Atkūrimo taryboje parengtą ir aprobuotą 
VDU koncepciją. ELTA paskelbia, kad Lietuvos KP CK pirmasis sekretorius Algirdas Brazauskas susi- 
tiko su grupe Respublikos mokslininkų aptarti Kauno Vytauto Didžiojo Universiteto atkūrimo klausimų 
ir kad jis, išreikšdamas Respublikos vadovybės nuomonę, palaiko mokslinės ir kūrybinės inteligentijos 
siūlymus atkurti Kauno Vytauto Didžiojo Universitetą ir kviečia susitikime dalyvavusius akademikus 
J. Vilemą, J. Kubilių, V. Statulevičių, E. Vilką, profesorius V. Domarką, A. Praškevičių, V. Antanaitį, liau- 
dies švietimo ministrą H. Zabulį, „Aukuro“ klubo pirmininką G. Kostkevičių pareikšti savo nuomonę 
šiuo svarbiu mūsų visuomenei klausimu. Aptarti neseniai Kaune įvykusios konferencijos dokumentai, 
nagrinėti įvairūs galimi keliai šiai aukštajai mokyklai atkurti, sudaryta darbo grupė, kuriai pavesta arti- 
miausiu metu spręsti visus būtinus praktinius Kauno VDU atkūrimo klausimus. Pokalbyje dalyvavo ir 
kiti atsakingi Respublikos administracijos atstovai. Pokalbio dalyviai vieningai pritarė minčiai, kad būtina 
sukurti tokį Universitetą, kuris rengtų aukštos humanitarines kultūros specialistus prioritetinėms mokslo 
ir technikos kryptims, remdamasis gilia mokymo ir mokslo integracija ir glaudžiai bendradarbiauda- 
mas su užsienio mokslo centrais.?*? 1989 m. liepos 4 d Lietuvos TSR Aukščiausios Tarybos sesijoje buvo 
svarstytas Vytauto Didžiojo Universiteto atkūrimo projektas (pranešėjas - akad. J. Vilemas)“* ir priimtas 
įstatymas „Dėl Vytauto Didžiojo Universiteto atkūrimo“. Taigi VDU įkurtas ir jam suteikiamas savaran- 
kiškos aukštosios mokyklos statusas, o Ministrų Tarybai pavedama įregistruoti VDU Statutą bei numatyti 
galimybes finansuoti Universiteto veiklą, kurti ir plėtoti materialinę bazę. Liepos 10-ąją buvo įregistruotas 
VDU atkuriamojo laikotarpio (laikinasis) Statutas. 

Žvelgiant į atkuriamąjį procesą paviršutiniška akimi, gali susidaryti palyginti lengvai, sklandžiai, be 
jokių kolizijų vykusio atkūrimo proceso vizija. Bet tai tik paradinė statinio pusė. Iš tikrųjų gyvenime 
įvykių tėkmė nebuvo nei tiesi, nei lygi. Kokie šio įspūdingo rezultato užkulisiai? Savaime suprantama, kad 
atidaryti Universitetą (ir dar modernų, naujovišką) „ant plyno lauko“ nebuvo nei lengva, nei paprasta. 

Prieš akis 1989-ųjų metų VDU Atkūrimo tarybos ir prezidiumo susirinkimų protokolai. Jų daug. Kokie 
klausimai buvo sprendžiami? Su kokiomis kliūtimis, problemomis susidurta? 

Protokolinė medžiaga teigia, kad VDU Atkūrimo taryba palankiai žiūrėjo į rengiamą balandžio mėnesį 
mokslinę konferenciją, buvo pasirengusi ne tik prisidėti, bet ir padėti rengėjams. Reikia pastebėti, kad 
konferencijos organizacinis komitetas buvo labai savarankiškas, jokių Tarybos pagalbų nesišaukiantis. 
VDU Atkūrimo taryba, teigiamai įvertinusi konferencijos darbą, džiaugėsi jos ženkliais rezultatais. Neliko 
nepastebėtas ir Vilniaus Universiteto rektoriaus J. Kubiliaus, KMI bei KPI ir kitų aukštųjų mokyklų vadovų 
ryškus posūkis iš „contra“ į „pro“ pusę. Net keliuose protokoluose vyrauja studijų krypčių, Statuto, finan- 
sinės veiklos, vadovybės, pedagoginio personalo formavimo, patalpų ir kiti su VDU funkcionavimu susiję 
klausimai. Vyksta VDU Atkūrimo tarybos pasitarimai su miesto valdžia, ministerija, vyriausybe. Būta 
sunkumų, nesklandumų ir net kolizijų. Nepaisant to, įveikusi visas negandas, užsidėjusi ant savo pečių 
pagrindinę organizacinio darbo naštą VDU Atkūrimo taryba nueina sudėtingą, bet rezultatyvų kelią. 
Jai teko įteisinti VDU egzistenciją įvairaus lygio ir svarbos instancijose, atverti stipriai užsklęstas duris, 
atremti ne tik skeptikų bet ir „idėjos priešų“ intrigas, paskalas... Tačiau VDU Atkūrimo taryba niekuo 
nesistebėjo ir sąskaitų nesuvedinėjo, kaltųjų neieškojo: tai, kas vyko, - natūralu, gyvenimiška. Kiekviena 
pradžia sunki - OMNIA PRINCIPIUM GRAVE EST. 

Ypač svarbus VDU Statutas - visos atkuriamosios institucijos pagrindinis dokumentas, todėl jam ski- 
riama daug dėmesio. Apie tai pradėta galvoti VDU Atkūrimo tarybos veiklos pradžioje. Pirmoji VDU 
laikinojo Statuto rengimo komisija, suformuota pirmomis veiklos dienomis, buvo pateikusi ne vieną 


27 [8:] ELTA. Aptartas Kauno universiteto atkūrimas // Tiesa. - 1989 m. gegužės 17 d. 
*8 [9:] Vilemas J. Įstatymo dėl Vytauto Didžiojo universiteto atkūrimo projektas (pranešimas) // Tiesa. - 1989 m. liepos 5 d. 
Nr. 128. 

posėdžiuose aptariamą, koreguojamą variantą, tačiau 1989 m. birželio 23 d.*“? Tarybos ir Centro valdy- 
bos bendrame susirinkime VDU Statuto rengimo grupė performuojama: ją sudaro R. Baltrušis, A. Čižas, 
L. Kairiūkštis, G. Kostkevičius, St. Masiokas, V. Paliūnas, A. Smailys, A. Žygas. VDU atkuriamojo laikotar- 
pio Statute - bendrieji nuostatai (Universiteto autonomijos principas, pavadinimas - Vytauto Didžiojo 
Universitetas, savivalda, valdymo struktūra, struktūriniai vienetai, vidaus tvarkos nuostatai, svarbiausi 
uždaviniai), valdymas (VDU Atkūrimo taryba, Senatas, rektoratas ir jų funkcijos), Universiteto klausy- 
tojai (studentai, laisvieji klausytojai, aspirantai, specialistų bei perkvalifikavimo fakultetų klausytojai), 
mokslo pedagoginis ir mokslo personalas (katedrų vedėjai, profesoriai, docentai, dėstytojai, asistentai bei 
mokslo laboratorijų vedėjai, mokslo bendradarbiai), inžinerinis, techninis, mokymo pagalbinis ir admi- 
nistracijos ūkio personalas. Universitetas visiškai savarankiškai organizuoja mokymo-mokslo procesą. 
Taigi naujai sudarytos grupės parengtas VDU atkuriamojo laikotarpio Statutas aprobuojamas liepos 3-ąją 
ir parengiamas įregistravimui. 

1989 m. liepos 6-ąją prasidėjo pirmieji stojamieji egzaminai į VDU. Dar prieš tai, 1989 m. liepos 3 d.,?90 
sudaromos ir patvirtinamos VDU studentų priėmimo mandatinės komisijos (universitetinė ir fakulteti- 
nės), stojamųjų egzaminų komisijos, patvirtinami jų pirmininkai, visų trijų studijų krypčių (humanitarinės, 
ekonomikos ir tiksliųjų mokslų) egzaminatorių sudėtis, patvirtinamas priimamų studentų skaičius, 
stojančių į VDU berniukų ir mergaičių lygiateisiškumas, amžiaus riba (iki 35) metų) ir kt. 1989 m. rugpjū- 
čio 28 d.?*! svarstomi atlyginimai, stipendijos, studentų, atvykusių iš užsienio, priėmimo į VDU nuostatai, 
Tarybos reorganizavimo į VDU Senatą ir kt. klausimai. Taryba įgalioja akad. J. Vilemą eiti VDU rektoriaus, 
o doc. A. Karoblį - prorektoriaus pareigas. Iki šiol dirbęs visuomeniniais pagrindais Universitetas netu- 
rėjo nei savo patalpų, nei lėšų. Tarybai teko spręsti ir šiuos klausimus. 

Didelę paramą Universitetui suteikė Lietuvos MA Fizikinių-techninių energetikos problemų institu- 
tas ir jo vadovas akad. J. Vilemas, paskolinęs ne tik dviejų kambarių patalpas Laisvės alėjoje 53, į kurias, 
nešini reikalingais stoti į VDU dokumentais, plūstelėjo 805 Lietuvos jaunuoliai, norintys tapti šio univer- 
siteto studentais, bet ir aprūpinęs visais dalykais, reikalingais universiteto egzistencijos pradžiai. Užrašas 
prie įėjimo skelbė: čia - Vytauto Didžiojo Universitetas - UNIVERSITAS VYTAUTI MAGNI. Savaime 
suprantama, kad nei egzaminams, nei auditoriniam darbui tų dviejų kambarių nepakako. KPI vadovybė 
paskolino auditorijas egzaminams, na o kas toliau? Visų žvilgsniai krypo į kaimynystėje esantį repre- 
zentatyvų Visuomeninės politinės veiklos centrą (buvusius Politinio švietimo namus), papūtus naujiems 
vėjams, praradusius reikšmę ir prestižą. Laikinai einantis prorektoriaus pareigas doc. A. Karoblis ne sykį 
bandė suminkštinti biznieriškai nusiteikusių minėto pastato šeimininkų širdis, prašydamas paskolinti 
praktiškai tuščias patalpas besikuriančiam Universitetui, bet „be naudos nebuvo ir rodos“: už kiekvieną 
kėdę, užimtą ar tuščią, šeimininkai paprašė užsimokėti... Prorektorius sukosi, kaip tik išmanė, bėgio- 
damas tai šen, tai ten, prašydamas tai to, tai ano. O laikrodis negailestingai skaičiavo dienas, valandas, 
minutes. Netrukus išauš rytas, kai reikės ne tik auditorijų, bet ir bendrabučio, bibliotekos, sporto salės, 
stadiono ir net poliklinikos. Ir vėl prorektorius suka galvą sau ir kitiems, bėga maratoną... Nuo liepos iki 
rugsėjo 1-osios - tik maža laiko atkarpėlė dideliems darbams nudirbti. Sukasi kaip voverė rate Taryba, 
o prezidiumas - pačiame įvykių centre. Pasirodo jau savas Vytauto Didžiojo Universiteto antspaudas 
tai ant vieno, tai ant kito jau Vytauto Didžiojo Universiteto firminio blanko, patvirtindamas prašytojo 
parašą ir prašymo rimtumą. Lėšų klausimas taip pat sprendėsi sėkmingai. Atidaroma Universiteto eina- 
moji sąskaita Nr. 4700136 Lietuvos socialinio banko Kauno skyriuje. Kas pirmasis padės Universitetui 
lėšomis? Ilgai laukti nereikėjo: finansinė parama Universitetui ėmė plaukti ne tik iš pavienių asmenų, 
bet ir stambių susivienijimų, gamyklų, kombinatų, kooperatyvų, aukštųjų mokyklų (Veterinarijos Aka- 
demija pirmoji). O buvęs VDU studentas politinis kalinys Kazimieras Skebėra visą savo honorarą, gautą 
už parašytą knygą „Reikėjo mūsų kančių“, paskyrė VDU reikalams. Tiesa, universitetines lėšas papildė ir 
tuometinė Liaudies švietimo ministerija, pervedusi į VDU sąskaitą 150 tūkstančių rublių „įkurtuvėms“. 
Kiek vėliau VDU rems prie jo įsikūrę „Vadybos“ ir „Informatikos“ centrai, o dar vėliau savo žodį tars ir 
Lietuvos vyriausybė, suteikusi Universitetui nemažą finansinę paramą. 

Akies mirksniu pralėkė neapsakomo darbymečio vasara. Artėjo rugsėjis, kviečiantis naujai atkurto 
VDU studentus į auditorijas. Patys negalime patikėti: metai pranoko dešimtmetį. Remiant visuomenei 
ir užsienio lietuviams, pritariant Respublikos vyriausybei, didelių VDU Atkūrimo tarybos bei Pasaulio 


22 [10:] VDU Senato posėdžio, įvykusio 1989 m. birželio 23 d., protokolas Nr. 6. 
*0  [11:] VDU Senato posėdžio, įvykusio 1989 m. liepos 3 d., protokolas Nr. 7. 
21 [12:] VDU Senato posėdžio, įvykusio 1989 m. rugpjūčio 28 d., protokolas Nr. 8. 

lietuvių kultūros, mokslo ir švietimo centro narių pastangų dėka Universitetas prikeltas naujam gyveni- 
mui. Jis vėl tarnaus Lietuvai. 

1989-ųjų rugsėjo pirmoji - istorinė diena, nepanaši į išgyventas iki šiol. Tai Vytauto Didžiojo Univer- 
siteto pirmoji šventė, pirmųjų akademinių metų diena. Po Kauno muzikinio teatro skliautais 12 valandą 
vietos laiku nuskambėjęs gongas paskelbė iškilios šventės, organizuotos doc. Joanos Ratkevičiūtės-Mise- 
vičienės ir Algimanto Norvilo, pradžią. Ši šventė neskendo patoso jūroje: ji greičiau buvo gilaus susimąs- 
tymo, grįžimo į Lietuvos istoriją, atsakomybės už Lietuvos ateitį supratimo valanda. Teatro vyr. dailinin- 
kės Janinos Malinauskaitės scenos apipavidalinimas apgaubė šią šventę iškilmingumo, akademiškumo 
skraiste. Tylos minute pagerbiamos Sibiro ledynų ir Lietuvos okupacijų aukos. Prof. A. Smailys perskaito 
Lietuvos vyriausybės įstatymą „Dėl VDU atkūrimo“, o VDU Atkūrimo tarybą, pedagogus ir studentus 
sveikina svečiai - Ministrų Tarybos pirmininko pavaduotoja prof. Kazimiera Prunskienė, LPS Seimo 
Tarybos narys prof. Kazimieras Antanavičius, Kauno miesto vykdomojo komiteto pirmininkas Petras 
Staškūnas, tautiečiai mokslininkai: profesorius iš JAV Pranas Zundė, australietis profesorius Vytautas 
Doniela*", Kauno aukštųjų mokyklų bei Vilniaus pedagoginio instituto atstovai ir kt. Į VDU studen- 
tus kreipiasi akademikas Bronius Grigelionis, prof. Vytautas Paliūnas, Algirdas Patackas, buvusio VDU 
rektoriaus sūnus Julius Jodelė, buvęs VDU Humanitarinio fakulteto studentas Antanas Dambrauskas, 
padėkos žodį tarė VDU pirmakursiai. Iškilmingą posėdį pradėjęs einantis rektoriaus pareigas Lietuvos 
MA Fizikinių-techninių energetikos problemų instituto direktorius akademikas Jurgis Vilemas pabrėžė, 
kad VDU misija - kilni ir globalinė: šis Universitetas auklės būsimuosius švietėjus, plėtos humanistinės ir 
demokratiškos Lietuvos tradicijas, vienys visame pasaulyje gyvenančius lietuvius. Primindamos Lietuvos 
žmonių patirtas kančias, atgimimo ir laisvės troškimą skamba Bernardo Brazdžionio, Kazio Inčiūros, 
Vytauto Mačernio eilės, skaitomos aktorių Olitos Dautartaitės ir Petro Venclovos. Nuvilnijo Maironio 
„Lietuva brangi“ — Petro Bingelio vadovaujamo Kauno valstybinio choro pasveikinimas Universitetui. 
Iškilmingiausias momentas: svečiams ir profesoriams prisistato VDU studentai. Jų lūpos kartoja Šventus 
priesaikos žodžius: „AŠ, VDU studentas/- tė, iškilmingai pasižadu: visas įgytas žinias skirti savo Tėvynei, 
dosniai jas dalinti visiems Lietuvos žmonėms vardan gėrio, grožio, doros ir niekad nenaudoti jų vardan 
pikto...“ Einantis rektoriaus pareigas J. Vilemas, VDU Atkūrimo tarybos nariai, Pasaulio lietuvių kultūros, 
švietimo ir mokslo centro atstovai, profesoriai, dėstytojai sveikina pirmuosius atkurto universiteto stu- 
dentus. Nešini gėlėmis, trispalve iškilmių dalyviai eina prie Laisvės paminklo, padeda gėlių puokštes ir 
klausosi varpų muzikos, sklindančios iš Vytauto Didžiojo karo muziejaus bokšto. Ši varpų muzika - tai 
tėvo Viktoro ir sūnaus Giedriaus Kuprevičių išpuoselėta relikvija Lietuvai. 


Atkūrimo šventė tęsiasi po senaisiais Vytauto Didžiojo bažnyčios skliautais. Ne vienas, jaunas ar pagy- 
venęs, atėjęs į Šv. Mišias, celebruotas bažnyčios lektoriaus kun. Ričardo Mikutavičiaus, po ilgų dvasi- 
nio užgniaužimo metų atvirai ir drąsiai paženklino savo gyvastį šventu kryžiaus ženklu, sugrįžo į šiuos 
maldos namus tam, kad jų niekada nebepaliktų... 

Rugsėjo 3-ąją studentai rinkosi pirmosioms paskaitoms į tris išnuomotus pastatus skirtingose miesto 
dalyse. Jie išvydo pirmuosius tvarkaraščius, nurodančius pirmuosius užsiėmimus, paskaitas, skelbiančius 
pirmųjų dėstytojų pavardes. Juos pasitinka pirmieji trijų VDU fakultetų koordinatoriai-dekanai: Tiksliųjų 
mokslų - prof. V. Paliūnas, Ekonomikos - prof. P. Zakarevičius, Humanitarinių - laikinai paskirtas filol. m. 
kand. Alvydas Butkus. Jie greitu laiku turės pilno Senato išrinktą Universiteto rektorių - Kalifornijos uni- 
versiteto Los Angeles profesorių Algirdą Avižienį, prorektorius Liuciją Baškauskaitę (mokymo reikalams) 
ir Vytautą Kaminską (mokslo reikalams). Šie studentai bus pirmieji VDU absolventai. Čia dedu tašką: 
pirmasis etapas apžvelgtas. Dokumentinė medžiaga - protokolai bei straipsniai spaudoje vėl sugrįš į savo 
lentynas, laukdami kito metraštininko. 


[Dviejuose lapuose publikuotos 1989 m. kovo 30 d. išrinktos Atkūrimo tarybos narių fotografijos. Taip 
pat šių narių grupinė nuotrauka iš šventės Kauno muzikiniame teatre 1989 m. rugsėjo 1 d.] 

NR. 327. ATKŪRIMO DALYVIŲ RETROSPEKCIJOS: ROMUALDAS BALTRUŠIS 
Baltrušis, Romualdas. Atsiminimų pynė. - Kaunas: [Autoriaus leidinys], 2018, p. 381-3958. 


1988 metų balandžio pradžioje užėjęs pas mane į KPI laboratoriją KMA profesorius Alfredas Smailys 
kalbėjo, kad jau atėjo momentas imtis energingos veiklos Lietuvos nepriklausomybės atstatymui. Jo 
manymu, pirmiausiai turėtume kelti ne per daug politinio pobūdžio reikalavimus, sakysim, Vytauto 
Didžiojo Universiteto atkūrimo, po to būtina atskleisti Molotovo-Ribentropo sutarties tikrąjį turinį 
pažymint, kad Sovietų Sąjunga su nacionalsocialistine Vokietija Lietuvą okupuoti susitarė jau 1939 metų 
rugpjūčio 23 dieną. Taip pat būtina parodyti, kad ta sutartis nuo jos pasirašymo dienos yra niekinė ir 
Lietuvos įjungimas į SSRS yra Lietuvos okupacija. 

Prof. A. Smailys siūlė pirmiausiai pradėti nuo reikalavimo Lietuvos komunistų partijai ir vyriausybei 
kuo skubiausiai atkurti jų suardytą VDU. Jis man sakė: „Aš imuosi tą reikalą pradėti kelti viešai, bet man 
reikia tvirtesnės profesorių ir dėstytojų paramos“. Prie šio reikalo greitai prisijungė kiek anksčiau, kad 
ir švelniai, bet kritikavęs komunistų partijos veiklą jaunas energingas jau įsteigto KPI Kultūros fondo 
rėmėjų pirmininkas asistentas Gediminas Kostkevičius. Sutarėme sudaryti aktyvistų grupę iškeliamai 
VDU atkūrimo minčiai paremti. 

1988 metų balandžio mėn. 12 d. prof. A. Smailys, prof. V. Pekarskas, doc. P. Živatkauskas, doc. A. Karob- 
lis, asist. G. Kostkevičius ir aš KPI Automatikos fakultete slapta susirinkome VDU atkūrimo reikalu. 

Čia prof. A. Smailys vėl pakartojo, kad privalome visomis išgalėmis reikalauti iš sovietų valdžios 
atkurti laisvos minties humanitarinės krypties VDU Kaune. Laikėmės minties veikti taip, kad VDU grįžtų 
Lietuvai. Tačiau visuomeninėms jėgoms reikalauti komunistų partiją veikti ne pagal jų norą buvo gana 
rizikinga, o savarankiškai susidaręs sambūris galėjo būti palaikytas antisovietine, antivalstybine veikla ir 
veikėjai susodinti į kalėjimą. Tačiau visi supratome, kad komunistinė galybė yra susvyravusi. 

Kadangi aš nuo penkiolikos metų fotografuodavau, tai, jausdamas to mūsų susibūrimo istorinę reikšmę, 
atsinešiau fotoaparatą ir pasibaigus posėdžiui dalyvius pakviečiau nusifotografuoti. Mano fotoaparato 
autoknipsui spragtelėjus, vienas iš dalyvių tyliai pratarė: „Ši nuotrauka galės būti penas saugumiečiams.“ 
Tačiau nė vienas neišsigandome, nors žinojome, kad KGB savo pragaištingą darbą tebedirba, rinkdama 
duomenis apie kiekvieną partijos nesankcionuotą veiklą. 

Nepaisant visokių galimų blogybių buvo susitarta imtis Kauno mokslo visuomenės jėgomis atkurti 
VDU ir, kad profesorius Alfredas Smailys 1988 metų rugpjūčio mėn. 23 dieną Vytauto Didžiojo karo 
muziejaus sodelyje Lietuvos atgimimo jėgų sukviestame Molotovo-Ribentropo pakto, įstūmusio Lietuvą 
į 50 metų sovietinę okupaciją, pasmerkimo mitinge iškels reikalavimą atkurti Kaune VDU. Netrukus po 
to posėdžio prof. A. Smailys „Kauno tiesoje“ (1988 m. liepos 29 d.) paskelbė straipsnį „Atkurkime Vytauto 
Didžiojo Universitetą“, kuris parodė, kad visuomenėje kyla savarankiškos jėgos, laisvos nuo komunistų 
partijos nurodymų, reikalaujančios atkurti sovietų išardytą VDU. 

Tada prasidėjo jau atviri svarstymai, kaip tą Vytauto Didžiojo Universitetą atkurti. Dauguma Lietuvos 
visuomenės, ypač tie, kurie buvo jį baigę ar jame studijavę, ir tie, kurie puikiai suprato turėtą VDU reikšmę 
Lietuvai, karštai pritarė jo atkūrimui. Lietuvos TSR vadovai ir komunistų partija iškeltam reikalavimui 
nepritarė, bet kategoriškumo vengė. Jie negalėjo suprasti, kaip be partijos ir vyriausybės aprobavimo gali 
kilti visuomeninis judėjimas, siekiantis atkurti VDU, kuris komunistų buvo sunaikintas. Sovietų vyriau- 
sybė seniai suvokė, kad lietuviškosios patriotinės inteligentijos centras Nepriklausomoje Lietuvoje būrėsi 
Kaune. Nors didelė dalis inteligentų buvo pasitraukę nuo okupantų žiaurybių į Vakarus, kiti atsidūrę 
tremtyje Sibire, tačiau laisvės dvasia likusioje visuomenės dalyje, kad ir buvo prislopinta, bet plastėjo. Jai 
gyvasties žaizdrą įpūtė prasidėjęs Lietuvoje Sąjūdis ir su juo kartu nušvitusi Lietuvos laisvės vizija. Mokslo 
visuomenės siekis ir noras atkurti Kaune laisvą, nekomunistinį Vytauto Didžiojo Universitetą buvo toks 
galingas, kad sovietiniai vadovai nesiryžo leistis į aštrų konfliktą panaudojant demagogiją ir jėgą. 

[...] Netrukus „Kauno tiesa“ (1988 m. rugsėjo 1 d.) paskelbė stambesnį straipsnį (jau antrą) apie Vytauto 
Didžiojo Universiteto atkūrimą ir žinutę apie VDU dingusį antspaudą, pridėdama jo nuotrauką. Žinutėje 
pažymėta, kad 1932 m. Lietuvos spaudoje buvo pranešta, jog VDU įsigijo naują antspaudą diplomams, 
kurį nupiešė dailininkas A. Varnas, o antspaudas pagamintas Šveicarijoje. Jis buvo 6,8 cm diametro ir 


23 Pirminės atsiminimų versijos skelbtos: Baltrušis, Romualdas. Idėja tapo realybe. In Kauno diena. 1998 05 28. Nr. 122, p. 35; 
Baltrušis, Romualdas. Vytauto Didžiojo universiteto atkūrimas - Kauno sąjundžio iniciatyva. In Lietuvių tauta ir pasaulis. 
T. 6: Lietuvos sąjūdis Kaune (2004), p. 79-83. 

jame įrašas: VYTAUTI MAGNI UNIVERSITATIS SIGILLUM MAGNUM CAUNAE. Laikraštis kreipėsi į 
žmones - gal kas žino antspaudo likimą. Tai buvo dar vienas mitinge iškeltos minties apie VDU atkūrimą 
viešas faktas. 

Tolesnis žingsnis VDU atkūrimo reikalu buvo KPI Kultūros fondo klubo „Aukuras“ pirmininko 
dr. G. Kostkevičiaus ir iniciatyvinės grupės sušauktas (1988 m. rugsėjo 14 d.) forumas tema „Kauno Uni- 
versitetas: būti ar nebūti“. KPI Statybos fakulteto salė ir prie jos fojė buvo sausakimšos. Šiame forume 
dalyvavo ir komunistų partijos Kauno miesto atstovai - sekretoriai, matyt, siekdami forumo kontrolės, 
bet nelabai ką begalėjo padaryti. 

Kalbėtojų buvo daug ir svarių. Jie visi (prof. A. Smailys, dr. M. Lukšienė, prof. L. Kairiūkštis, 
prof. J. Vilemas, prof. V. Merkys, prof. V. Statulevičius, dr. G. Kostkevičius, doc. A. Karoblis ir prof. R. Balt- 
rušis) kėlė VDU atkūrimo reikalavimą. Tik KPI rektorius prof. V. Domarkas buvo nepalankus. Aš kalbėda- 
mas nusakiau šio Universiteto nesunkias atkūrimo galimybes, o dėl būsimų VDU absolventų įdarbinimo 
kviečiau nedaryti problemos, nes jų labai reikia, ypač Kaune. Baigdamas išreiškiau nuomonę, kad VDU 
galėtų pradėti veikti jau 1989 metais. Tas kažkodėl nustebino komunistų partijos Kauno miesto sekretorių 
J. Jaruševičių. Jis neslėpdamas savo nusistebėjimo priėjęs man pasakė: „Profesorius jau ir datą Universiteto 
atkūrimui numato...“ 

Nepaisant kai kurių sovietinių vadovų nepalankumo, forume dr. Gediminui Kostkevičiui pasiūlius, čia 
pat salėje buvo sudarytas Vytauto Didžiojo universiteto atkūrimo Kaune komitetas, į kurį ir aš įėjau. Forumo 
dalyviai gausiais plojimais pritarė šiam komitetui. Forumo metu salėje, be LTSR vėliavos, jau kabėjo ir Lietu- 
vos valstybinė trispalvė. Vien iš to galima buvo spręsti, kad komunistų partijos galybė tikrai silpsta. 

Forumui pasibaigus, pro garsiakalbius buvo paskelbta, kad, nepaisant sovietų valdžios draudimo, 
1988 m. rugsėjo mėn. 16 d. įvyksiąs protesto mitingas prie Ignalinos atominės elektrinės. Tai buvo Sąjū- 
džio veiklos pirmieji žingsniai siekiant atkreipti visuomenės dėmesį į nesaugią Černobylio tipo, vieną iš 
stambiausių Europoje ir menkiausiai saugių atominių elektrinių ir būtinybę ją uždaryti. 

Rugsėjo forumas davė stipriausią impulsą sovietų okupuotoje Lietuvoje visuomeniniais pagrindais 
atkurti Vytauto Didžiojo Universitetą. Po jo spaudoje prabilo ne tik sąjūdiečiai, bet ir sovietiniai vadovai. 
Komunistai pajuto, kad sustabdyti visuomenės troškimą turėti vėl nuo Lietuvos nepriklausomybės neat- 
siejamą Universitetą, kuriame gyvuotų lietuvių tautos siekių idėjos ir krikščioniškos katalikiškos moralės 
pažinimo vertybės, jau nėra galimybių. Suprantama, komunistiškai galvojantiems ir kuriantiems gyve- 
nimą Lenino ir Stalino principais tokie veiksmai buvo nesuvokiami. Jiems atrodė, kad dar laisvės siekių 
nepraradusių žmonių atkuriamas laisvos minties VDU nepriimtinas. Tačiau ryžtingo visuomenės siekio 
atkurti VDU Kaune sovietinė vadovybė perestroikos metu nedrįso užgniaužti. 

Ji griebėsi kitų būdų, pirmiausiai vilkindama VDU atkūrimą, bandydama laimėti laiko. Tam tikslui 
LTSR vadovybė ir Liaudies švietimo ministerija sudarė vyriausybinę komisiją, kurios vadovu buvo 
paskirtas iš anksto nusiteikęs prieš VDU atkūrimą Vilniaus valstybinio universiteto rektorius J. Kubilius. 

Ši komisija ėmė kelti įvairius VDU atkūrimą komplikuojančius klausimus, lėšų ir profesūros stoką, 
specialistų įdarbinimo ir kt. problemas, kad bent kiek nutęstų šio Universiteto atsiradimą. Paskiau ėmė 
įrodinėti, jog tikslinga VDU atkurti tik pamažu (step to step), plečiant Vilniaus valstybinio Universi- 
teto vakarinį fakultetą Kaune. Toks vyriausybinės komisijos sprendimas buvo visiškai nepriimtinas VDU 
atkūrimo siekiančiam, visuomeniniais pagrindais susibūrusiam VDU atkuriamajam branduoliui. 

Mėginimai organizuoti VDU, sujungiant Kauno politechnikos bei Kauno medicinos institutus ir papil- 
dant juos Humanitariniais fakultetais, taip pat buvo aiškus laiko delsimas ir atkūrimo atitolinimas, galvo- 
jant - galbūt šis reikalas užsimirš, o vėliau pavyks jo apskritai atsikratyti. Kai VDU atkūrimo reikalas buvo 
iškeltas partinių veikėjų Kauno miesto vykdomajame komitete, labai sunerimo ten buvęs KMI rekto- 
rius - galįs prarasti turimą vietą. Tada prof. A. Mickiui girdint pasakiau, jog ir jis besijungiant KPI ir KMI 
galėtų tapti susikūrusio VDU rektoriumi. Tačiau KMI rektorius nedvejojančiai tvirtino, kad ten jo niekas 
nerinksiąs į rektorius, o dabar jis esąs puikiai veikiančio Medicinos instituto vadovas. Tikriausiai ir kitų 
buvusių institutų bei akademijų vadovai analogiškai mąstė. Be to, VDU atkūrėjų buvo siekiama, kad atku- 
riamasis VDU neturėtų komunistinės-ateistinės dvasios. Prof. A. Smailys galvojo, kad jeigu į atkuriamą 
VDU ir bus priimti buvę komunistai, tai jie pasikeis, nes dalyvaus visuomeninėje atkuriamojoje VDU 
grupėje, neaprobuotoje sovietinių ir partinių organų, t. y. jie jau bus nuo komunistų partijos atsitolinę, o 
gal ir atsiriboję. Didžiąja dalimi tas spėjimas pasitvirtino - buvę partorgai, net LTSR komunistų partijos 
Centro komiteto nariai ar kandidatai aktyviai įsijungė į VDU atkūrimą Kaune ir vėliau, kiek patyriau, 
nuoširdžiai dirbo. 

Nepasitenkinimas VDU atkūrimą blokuojančia negatyvia paskirtos komisijos veikla stiprėjo. Ryškiai 
jautėsi, kad komisijos tikslas - visokiais būdais delsti VDU atkūrimą. Tada G. Kostkevičius, A. Smailys, 
J. Vilemas, A. Karoblis ir aš nusprendėme sušaukti visų Kauno miesto ir Kauno rajono (LŽŪA) pro- 
fesorių ir mokslo daktarų (dabar habilituotų daktarų) bendrą susirinkimą (pirm. prof. R. Baltrušis, 
sekr. doc. A. Karoblis) ir nieko nelaukiant išsirinkti VDU Atkūrimo tarybą. Sušaukiant bendrą profesorių 
ir daktarų susirinkimą iniciatyvinė VDU Atkūrimo grupė veikė visuomeniniais pagrindais. Viskam tuo 
laiku vadovaujanti komunistų partija Lietuvoje likosi daugiau stebėtojo vaidmenyje. Koks didelis buvo 
visų troškimas atkurti VDU, galima jau spręsti vien iš to, kad pagal išsiuntinėtus kvietimus (1989 m. 
kovo 30 d.) susirinko beveik visi Kauno ir Kauno rajono profesoriai bei habilituoti daktarai. Jų buvo 120. 

Susirinkimui, kuris įvyko KPI Mechanikos fakulteto Didžiojoje auditorijoje (Mickevičiaus g. 37), 
po įžanginės savo kalbos pakviečiau visus slaptu balsavimu išsirinkti 30 asmenų, kurie sudarytų VDU 
Atkūrimo tarybą. Suskaičiavus rinkėjų balsus paaiškėjo, kad į trisdešimtąją vietą keturi asmenys gavo po 
lygiai - 50 balsų. Papildomas balsavimas buvo palankus prof. S. Masiokui iš KPI. VDU Atkūrimo tarybą 
sudarė šie asmenys: prof. V. Antanaitis, prof. R. Baltrušis, prof. J. Vilemas, prof. A. Mickis, prof. R. Šei- 
nauskas, prof. V. Paliūnas, prof. A. Smailys, prof. P. Zakarevičius, prof. R. Bukauskas, prof. A. Gutmanas, 
prof. K. Ragulskis, doc. J. Misevičienė, prof. S. Masiokas, doc. M. Venslauskas, prof. S. Pileckis, prof. V. Staus- 
kas, doc. R. Marčėnas, prof. L. Kairiūkštis, prof. A. Radzevičius, prof. V. Gronskas, prof. J. Brėdikis, 
prof. L. Klumbys, istorikas J. Oksas, doc. A. Butkus, prof. L. Pranevičius, dr. G. Kostkevičius, prof. V. Vaičiu- 
vėnas, prof. R. S. Petrikis, prof. J. Blužas, A. Karoblis. 

Dar buvo išrinkti Garbės nariai: dr. A. Adamkus, prof. V. Statulevičius, prof. J. Kubilius, prof. V. Lands- 
bergis, prof. E. Vilkas, rašytojas J. Marcinkevičius, inž. A. Brazauskas, dr. Č. Kudaba, dr. K. Prunskienė, 
dr. E. Varanauskas, prof. A. Avižienis, kardinolas V. Sladkevičius, prof. V. Butkus, prof. M. Lukšienė, 
prof. M. Yčas, komersantas S. Velionskis. 

Atkūrimo taryba ir Garbės nariai ėmė veikti kaip VDU mokslo taryba ir organizuoti VDU darbą: 
parengti VDU Statutą, formuoti mokslines-mokomąsias bei ūkines finansines veiklos sritis, kviestis ati- 
tinkamoms pareigoms žmones. 

1989 m. balandžio mėn. 7 d. Vytauto Didžiojo Universiteto Atkūrimo taryba susirinko į pirmąjį posėdį 
(posėdžio pirmininkas R. Baltrušis, sekretorė doc. J. Ratkevičiūtė-Misevičienė). Atkūrimo tarybos pir- 
mininku buvo išrinktas prof. J. Vilemas. Tarybos įgaliotas jis sudarė Atkūrimo tarybos prezidiumą - 
prof. R. Baltrušis, doc. A. Karoblis, doc. J. Misevičienė, prof. A. Mickis, prof. V. Paliūnas, e. prof. p. A. Radze- 
vičius, doc. M. Venslauskas ir prof. P. Zakarevičius. Tuojau buvo aptartos VDU studijų kryptys: 1. Istorija, 
2. Filologija, 3. Ekonomika, 4. Matematika, 5. Biologija ir ekologija, 6. Informatika, 7. Menai. Išrinktasis 
VDU Atkūrimo tarybos prezidiumas ėmė veikti lyg Universiteto rektoratas, paskelbė studentų priėmimą 
į atkurtą VDU ir ėmė ruoštis 1989 metų rugsėjo mėnesį pradėti VDU mokslo metus. 

Siekiant plačiau informuoti Lietuvos visuomenę apie atkuriamą VDU, dr. G. Kostkevičius paprašė 
manęs bent glaustai informuoti televizijos ekrane (1989 m. balandžio 16 d.) apie nuveiktus ir dar ketina- 
mus nuveikti darbus, atkuriant Kaune VDU, taip pat paraginti Lietuvos jaunimą jame studijuoti. 

Studentų pakvietimas į dar neveikiantį Universitetą buvo gana rizikingas dalykas. Tačiau jaunimas 
greit suprato, kad jau Lietuvoje veikia kitos, nekomunistinės, jėgos, susidomėjo laisvu Lietuvos Universi- 
tetu ir į VDU gausiai stojo. 

Šiuo VDU atkuriamuoju laikotarpiu be viešinimosi, tačiau apgalvotai ir tikslingai veikė „Aukuro“ 
klubo pirmininkas dr. Gediminas Kostkevičius. Jis nesiekė savo veiklą sureikšminti, bet veikė ir stebėjo 
veiklos rezultatus. Nepaisant visų mūsų pastangų VDU atkurti, juridinis VDU įteisinimas sovietijoje 
nejudėjo iš vietos. 

Po vieno Atkūrimo tarybos posėdžio priėjęs G. Kostkevičius man pasiskundė, jog nežinąs, ką toliau 
daryti, kad būtų juridiškai įteisintas VDU atkūrimas, nes sovietinė ir partinė LTSR valdžia kalba tarytu- 
mei pritariančiai, bet nieko konkretaus nedaro, o spaudoje vis pasirodo straipsniai, keliantys abejonių dėl 
VDU atkūrimo tikslingumo. Tada pagalvojau, kad esant tokiai situacijai geriausiu ginklu būtų visą šį VDU 
atkūrimo reikalą paviešinti užsienyje. Aš jam pasiūliau nedelsiant tuo reikalu kreiptis į mūsų brolius lietu- 
vius JAV. Jie supras VDU atkūrimo svarbą ir tik jiems remiant galėsime įveikti nebyliai mums sudaromas 
kliūtis. Dr. G. Kostkevičiaus pastangomis buvo tuo reikalu susisiekta su JAV lietuviais ir susitarta padaryti 
bendrą Lietuvos ir JAV gyvenančių lietuvių mokslininkų konferenciją VDU atkurti. Išleistame vienkar- 
tiniame leidinyje konferencijos proga netgi pažymėta, kad tą bendrą lietuvių mokslininkų konferenciją 
sušaukti pasiūlęs prof. R. Baltrušis. 

Nepaprastu įvykiu tenka laikyti 1989 m. balandžio mėn. 28 d. įvykusią Lietuvos ir užsienio lietuvių 
mokslininkų konferenciją, kurioje buvo paskelbtas Vytauto Didžiojo Universiteto Kaune Atkūrimo aktas. 
Jį prof. A. Avižieniui perskaičius, visi atsistojo ir palydėjo gausiais plojimais. Tai buvo istorinis Lietuvos 
mokslo įvykis. Nutarimas atkurti laisvą nuo komunistinės ideologijos Universitetą Lietuvoje buvo pirma- 
sis ir vienintelis įvykis visoje to meto Sovietų Sąjungoje. 

VDU atkuriamasis darbas buvo atliktas sutelktomis, vieningomis pasaulio lietuvių ir atsidavusių 
Tėvynei Lietuvos mokslo žmonių pastangomis. Visi buvome kupini džiaugsmo, bet kaip džiaugėsi pro- 
fesorius Alfredas Smailys! Juk jis pirmasis, dar tvyrant sovietinei komunistų diktatūrai Lietuvoje, drąsiai 
viešumon iškėlė laisvo Vytauto Didžiojo Universiteto atkūrimo idėją. 

Konferencijoje paskelbtas Vytauto Didžiojo Universiteto Atkūrimo aktas virto tvirta atrama reikalauti 
iš Lietuvos sovietinės vyriausybės juridiškai pripažinti VDU egzistavimą. 

Pasibaigus konferencijai, po poros savaičių (1989 m. gegužės 15 d.) LTSR komunistų partijos pirmasis 
sekretorius (faktiškai pirmininkas) inž. Algirdas Brazauskas pakvietė atkuriamojo VDU atstovus atvykti 
pas jį aptarti VDU reikalų. Nuvykome - prof. J. Vilemas, doc. M. Venslauskas, doc. A. Karoblis, dr. G. Kost- 
kevičius ir prof. R. Baltrušis. Buvome priimti nedidelėje posėdžių salėje. Joje jau buvo LTSR aukštojo ir 
specialaus vidurinio mokslo ministras prof. H. Zabulis. Aš atsisėdau šalia J. Kubiliaus. Susitikime dalyvavo 
prof. V. Antanaitis, prof. V. Domarkas, prof. A. Praškevičius, prof. V. Statulevičius, prof. E. Vilkas. Pro duris 
įžengęs A. Brazauskas atsisėdo gale stalo. Prof. J. Vilemas apibūdino visą veiklą siekiant atkurti VDU. 

Aš paliečiau VDU juridinio pripažinimo problemas. Prof. J. Kubilius rėksmingai ėmė aiškinti, kad nėra 
būtinybės atkurti Lietuvoje dar vieną, tryliktą, aukštąją mokyklą (t. y. VDU), jei kitos dvylika vargstančios 
dėl lėšų nepritekliaus, ir baigdamas pasakė: tai bus dar vienas ubagas. Vėliau pridėjo, kad ant daržinės 
iškėlus užrašą „universitetas“ dar nereiškia, kad jau yra universitetas. Ministras prof. H. Zabulis, nei pri- 
tardamas, nei nepritardamas VDU atkūrimui, abejone dvelkiančiu tonu užklausė: „Tai kas gi jame skaitys 
paskaitas?“ — ir paminėjo mano pavardę. 

Pradėjus A. Brazauskui kalbėti, jį pakvietė prie telefono. Jam išėjus, prof. J. Kubilius man vis įrodinėjo, 
kad neprotinga dabar įkurti dar vieną universitetą, nepavartodamas žodžių - atkurti VDU. Netrukus 
A. Brazauskas sugrįžo gerai nusiteikęs ir tuojau be didesnių samprotavimų pasakė: „Jei mūsų Lietuvos 
mokslininkai ir mūsų broliai lietuviai JAV nori atkurti VDU, tai tą ir padarykime.“ Nuo to momento 
prasidėjo kaip ir juridinis VDU egzistavimas. Faktiškai VDU atkūrimo pripažinimą iš LTSR komunistų 
partijos išsireikalavo Kauno mokslo inteligentija, remiama JAV lietuvių mokslo žmonių. 

Atsiradus pradiniam juridiniam VDU atkūrimo pagrindui, vėliau prisijungus Vilniaus mokslininkams, 
imtasi ruošti (1989 m. birželio 23 d.) VDU Statutą - jo įtvirtinimo ir veiklos pagrindinį dokumentą. VDU 
Statutą paruošė sudaryta komisija — prof. R. Baltrušis, prof. A. Čižas, prof. L. Kairiūkštis, dr. G. Kostkevi- 
čius, prof. S. Masiokas, prof. V. Paliūnas, prof. A. Smailys, dr. A. Žygas. 

Prasidėjus VDU veiklai, iškilo daug reikalų ir atsirado raštų, kur būtinai reikėjo VDU rektoriaus parašo, 
o rektoriaus dar nebuvo. Prof. J. Vilemas užklausė manęs, ką jam tokiu atveju daryti - jis esąs tik VDU 
Atkūrimo tarybos pirmininkas, bet ne rektorius, todėl oficialių raštų rektoriaus vardu pasirašyti nenorįs, 
nes tai būtų nekorektiška. Aš jam patariau nepaisyti jokių formalumų ir daryti tai, kas esamu momentu 
darytina. Padėties verčiamas, prof. J. Vilemas ėmė pasirašinėti VDU atkūrimą bei jo veiklą liečiančius 
raštus kaip VDU vadovas - rektorius. 

Netrukus Atkūrimo taryba oficialiai įgaliojo prof. J. Vilemą eiti atkuriamojo VDU rektoriaus, o 
doc. A. Karoblį - studentų reikalų tvarkymo vadovo pareigas. Prasidėjo atkurtojo VDU veikla. Taigi fak- 
tiškai pirmuoju atkurtojo VDU rektoriumi tektų laikyti buvusios VDU Atkūrimo tarybos pirmininką 
prof. J. Vilemą, nes atkurto VDU išrinktasis rektorius prof. A. Avižienis atvyko jau į veikiantį VDU. 

Pasklidus per Lietuvą žiniai apie atsikūrusį VDU (LTSR Aukščiausiosios Tarybos įstatymas, 1989 m. 
liepos 4 d.), 1989 metų liepos mėnesio pradžioje mane KPI (Radvilėnų pl. 19, 317 kambarys) aplankė 
LTSR žemės ūkio statybos susivienijimo vadovas inž. Algirdas Baltušis. Jis pasakė, jog žinąs, kad aš daug 
veikiąs atkuriant VDU, ir jis labai norėtų tiesiogiai iš manęs išgirsti apie atsikuriančio VDU būklę. 

Aš jam papasakojau, kad tai būsiąs laisvas, demokratiniais pagrindais gyvuojantis humanitarinės 
pakraipos Universitetas, išdėsčiau, kokie numatomi fakultetai, ir baigdamas atskleidžiau, kad dabar labai 
daug ko trūksta - patalpų, bibliotekos, kompiuterių, o kasoje, kaip mane buvo informavęs buhalteris, šiuo 
metu tėra iš viso 20 rublių. 

Tada jis man pasakė, jog atėjo ketindamas paremti tėvynėje atsikuriantį VDU ir iš savo žinybos sąskai- 
tos pervesiąs mokslo reikalams 250 000 rublių negrąžinamai. Aš VDU vardu jam nuoširdžiai padėkojau ir 

pasidžiaugiau, kad inž. A. Baltušis, niekieno neparagintas, bet vedinas savo įsitikinimų, taip parėmė VDU, 
kartu ir atsikuriančią laisvai gyventi Lietuvą. 

1989 metų liepos mėnesio 6 dieną prasidėjo pirmieji stojamieji egzaminai į VDU. Sudaryta priėmimo 
komisija ėmėsi priėmimo į VDU procedūros. Norinčiųjų studijuoti VDU atsirado žymiai daugiau, negu 
buvo numatyta priimti. Priėmimo į VDU komisija stojančiajam pateikdavo kelis bendro pobūdžio klausi- 
mus testavimui. Aš buvau nustebęs, kai viena iš studenčių prof. dr. kun. Viktoro Butkaus paklausta, kurių 
šventųjų vardu pavadinta bažnyčia, esanti šalia Šv. Onos bažnyčios, tiksliai atsakė - Bernardinų. Juk ji 
mokėsi sovietmečiu, kai valstybiniu mastu mokyklose vyravo komunistinė religija - ateizmas. Iš to galima 
buvo spręsti, kad okupantų auklėti jaunuoliai toli gražu nevirto ateistais. 

Priimtajam į Universitetą pabrėžtinai pasakydavome: „Jūs - Vytauto Didžiojo Universiteto studen- 
tas.“ Ir paduodavome ranką pasveikindami. Tapę VDU studentais, jaunuoliai jautė pasididžiavimą, kad 
galės studijuoti tiek Lietuvai davusiam žymių asmenybių, bolševikų išardytame ir dabar vėlei atkurtame 
Universitete - VDU. 

VDU mokslo metus buvo nuspręsta pradėti, kaip Lietuvoje įprasta - rugsėjo mėnesio pirmą dieną 
iškilmingai Kauno muzikiniame teatre, pakviečiant JAV ir pasaulio aktyviuosius lietuvių veikėjus. 

Atkurtojo VDU pirmųjų mokslo metų iškilmių dienotvarkę sudaryti buvo pavesta doc. J. Misevičienei, 
dailininkei J. Malinauskaitei, Kauno muzikinio teatro direktoriui bei VDU Atkūrimo tarybos nariams 
prof. V. Paliūnui, prof. R. Baltrušiui ir doc. A. Karobliui. 

Aš pasiūliau pirmąją atkurtojo VDU mokslo metų pradžią suruošti kuo iškilmingesnę, nes VDU atkū- 
rimas ir Lietuvos Nepriklausomybės atstatymas yra glaudžiai susiję. Visuomenės spaudimu vykdomas 
VDU atkūrimas silpnino komunistų partijos diktatūrą Lietuvoje, ji jau nebesurado jėgų tam visuomeni- 
niam reikalavimui atsispirti. Todėl komunistų partijos elitas įvairiais pretekstais stengėsi uždelsti VDU 
atkūrimą, tikėdamasis taip drumsti reikalus, kad Universitetas pasirodytų nekūrybingas ir nepatrauklus 
jaunimui. VVU rektorius J. Kubilius vis dar šaukė, kad VDU nereikia, kad toks išsišokėlis liks ubagišku 
konkurentu tarp Lietuvos aukštųjų mokyklų. Deja, jis nesuprato arba nenorėjo suprasti, kad VDU atkūri- 
mas buvo lietuvių tautos itin svarbus reikalas. 

Rugsėjo 1 dieną Kauno muzikiniame teatre įvyko atkurto Vytauto Didžiojo universiteto 1989-1990 
mokslo metų atidarymas - priimtųjų studentų inauguracija. Atšvęsti to nepaprasto mūsų šaliai įvykio pri- 
sirinko pilnas teatras Lietuvos ir pasaulio lietuvių mokslo bei inteligentijos atstovų, taip pat visi įstojusieji 
į VDU. Lygiai 12 valandą teatro salėje pasigirdus varpo dūžiams, į sceną įžengė VDU Atkūrimo tarybos 
pirmininkas ir einantis VDU rektoriaus pareigas prof. J. Vilemas kartu su Atkūrimo tarybos nariais. 

Scenoje susirinkus visai VDU Atkūrimo tarybai, varpas nutilo, ir jos pirmininkas - rektorius profe- 
sorius J. Vilemas - priėjęs prie mikrofono tarė įžanginį žodį, linkėdamas pirmiesiems 178 atkurto VDU 
Kaune studentams geros kloties moksle. 

Po jo žodžių Kauno valstybinis choras ir visa pilnutėlė salė, palydint Kauno muzikinio teatro orkest- 
rui, giedojo Lietuvos himną: „Lietuva, Tėvyne mūsų...“ Teatro orkestrui ir Kauno valstybiniam chorui, 
kurie talpinosi orkestrinėje, dirigavo Petras Bingelis. Po himno scenoje prof. A. Smailys perskaitė LTSR 
Aukščiausiosios Tarybos įstatymą (1989 m. liepos 4 d.) dėl VDU atkūrimo. Po to orkestras, choras ir salė 
giedojo „Gaudeamus igitur...“ 

Paskiau, VDU Atkūrimo tarybos pirmininkui ir kartu einančiam VDU rektoriaus pareigas 
prof. J. Vilemui garsiai skaitant Atkūrimo tarybos narių pavardes, šie po vieną per padėtą virš orkestrinės 
perėją nulipo nuo scenos į salę. Scenai ištuštėjus, žodį tarė LTSR Ministrų Tarybos pirmininko pavaduo- 
toja, Sąjūdžio Seimo narė prof. K. Prunskienė. Ji pasveikino pirmuosius atsikūrusio VDU studentus bei 
profesorius pažymėdama, jog Universiteto atsiradimas šalyje yra tautos gyvybingumo ir kultūringumo 
požymis. Kalbėjęs prof. K. Antanavičius baigė savo žodį: „Telaimina Jus Dievas.“ 

Įsiterpdami aktoriai (P. Venslovas ir O. Dautartaitė) deklamavo Bernardą Brazdžionį, o choras atliko 
Č. Sasnausko dainą „Kur bėga Šešupė“. Po to į sceną pakilo prof. P. Zundė (JAV). Sveikindamas Universi- 
teto atkūrėjus, jis pasakė: „Tikiuosi, kad atsikūręs VDU bus toks pat geras Universitetas, kaip ir buvusysis 
VDU.“ Po jo kalbėjo VDU absolventas, Sibiro kankinys, antikos kalbų žinovas Antanas Dambrauskas, 
atvykęs iš Druskininkų. Jis pageidavo atsikūrusiame VDU matyti ir kitų tautų mokslo žmones, darniai 
besidarbuojančius ir aukojančius savo darbus Lietuvai, kaip tai darė rusas prof. L. Karsavinas (be kaltės 
nužudytas Sovietų Sąjungos kalėjime), kurio veikalą „Europos kultūros istorija“ (6 tomai) kitos tautos net 
ir dabar galėtų išsiversti (jau išverstas į rusų kalbą) iš lietuvių kalbos, nes tai esąs pasaulinio masto darbas. 
Sveikindamas atsikūrusį VDU, Vilniaus pedagoginio instituto rektorius padovanojo visą „Lietuviškąją 

enciklopediją“, išleistą JAV, ir 500 tomų grožinės literatūros. Lietuvaitė iš Punsko (Lenkija) džiaugėsi, kad 
galėsianti studijuoti Lietuvoje europiniame Universitete. 

Po jos kalbėjo daug nuveikęs VDU atkuriamajame darbe dr. Gediminas Kostkevičius. Jis pasakė, kad, 
išformavus VDU, visa Lietuva pajuto, jog yra kažkas esminio prarasta, tačiau tikįs, kad į atsikūrusį VDU 
vėl sugrįš lietuvių tautos ir europinės tradicijos. Baigdamas perdavė visiems JAV lietuvių (V. Adamkaus, 
L. Baškauskaitės ir kt.) ir sergančio prof. V. Statulevičiaus linkėjimus. Aktoriai vėlei deklamavo B. Braz- 
džionį, K. Inčiūrą, Faustą Kiršą, o choras dainavo lietuvių dainas. 

Man, kaip Kauno valstybinio Vytauto Didžiojo universiteto paskutinės laidos absolventui ir VDU 
Atkūrimo tarybos prezidiumo nariui, teko kalbėti paskutiniam. Esu išsaugojęs savo kalbą, skirtą tam 
iškilmingam įvykiui. 

„Šiandien laimės diena, esame atsikūrusio VDU pirmosios studentų inauguracijos liudininkai, - kalbė- 
jau aš. - VDU jau beveik prieš 40 metų buvo sovietų okupantų išformuotas, tačiau jo paskleista mokslo ir 
humanizmo šviesa Lietuvos žmonėse neužgeso. Jis, kad ir suardytas, liko gyvas tautos šviesuolių širdyse, 
mintyse ir dvasioje, o toji jo gyvastis tarytumei raginte ragino lietuvius greičiau jį atkurti. Šiuo metu atsi- 
kūrusiame VDU jau yra 178 studentai. Tai pirmosios atkurto VDU kregždės. Įstoti siekė kur kas daugiau, 
ir labai gabių merginų bei vaikinų, tačiau vietų kiekis ribojo priėmimą. 

VDU atkurtas tėvynėje ir visame pasaulyje gyvenančių lietuvių bei tautiečių pastangomis. Daug jų 
visomis savo išgalėmis pasiryžę Universitetui pasitarnauti. Tas didis troškimas ne vieną mokslo žmogų 
tiek čia, iš Lietuvos, tiek iš tolimiausių pasaulio kraštų atves į VDU paskleisti savo sukauptų žinių ir įsi- 
jungti į jo veiklą. Trokščiau, kad šviesa ir tiesa lydėtų tos prikeltosios Alma Mater - VDU veiklos kelius, 
o Viešpats juos laimintų.“ 

Pasibaigus kalboms, prof. J. Vilemas, pakilęs į sceną, pakvietė visus įstojusius į VDU studentus atsistoti 
ir prisiekti. Prof. J. Vilemas lėtai skaitė, o studentai kartojo priesaikos žodžius: „Aš, VDU studentė (-as), 
iškilmingai pasižadu visas įgytas žinias skirti savo Tėvynei, dosniai jas dalinti visiems Lietuvos žmonėms 
vardan gėrio, doros ir niekada nenaudoti jų vardan pikto. Tepadeda man Dievas.“ 

Pasibaigus priesaikai, Kauno valstybinis choras galingai užgiedojo „Lietuviais esame mes gimę...“ Karo 
muziejaus sodelyje suskambus varpams „Gaudeamus“ prie Laisvės paminklo buvo padėtos gėlės. 

Po ceremonialo visi nužygiavome į Vytauto Didžiojo bažnyčią, kur kun. R. Mikutavičius aukojo tai 
progai skirtas Šv. Mišias. Tuo ir baigėsi pirmoji atkurtojo VDU inauguracijos šventė. 

Jau 1989 m. rugsėjo 3 d. atkurtame savarankiškame, autonominiame, akademinės laisvės principais 
besivadovaujančiame ir išsilaisvinusiame iš komunistų partijos primetamos ideologijos lietuviškame 
Vytauto Didžiojo Universitete prasidėjo mokslo dienos. Studentams, profesūrai ir Lietuvos mokslo visuo- 
menei tai kėlė didelį džiaugsmą, nes tik visuomeninėms jėgoms spaudžiant sovietinę komunistų partiją 
ir vyriausybę, kylant Lietuvoje galingam Sąjūdžiui pavyko atkurti laisvą Universitetą. VDU yra Lietuvos 
Sąjūdžio kūdikis. 

Netrukus pasklido visoje Sovietų Sąjungoje žinia, kad Lietuvoje įkurtas laisvas nuo komunistinės 
ideologijos Universitetas, ir Rusijoje leningradiečiai pirmieji panoro taip pat turėti tokį europietišką 
Universitetą. 

Pradėjus VDU veikti, iškilo reikalas sudaryti universiteto Senatą. 1989 metų pabaigoje, laikantis anks- 
tesnio (1989 m. balandžio 28 d.) susitarimo, VDU Senatą turėjo sudaryti lygiomis dalimis Lietuvoje ir 
užsienyje gyvenantys mokslininkai, nusipelnę Lietuvos mokslui, kultūrai bei aktyviai prisidėję atkuriant 
Universitetą žmonės. Išrinktieji į Senatą nariai (jų buvo 96) sudarė VDU Atkuriamąjį senatą. Tektų pažy- 
mėti, kad 48 lietuvių išeivijos mokslo žmonės buvo išrinkti į Senatą JAV vykusiame VI Pasaulio lietuvių 
mokslo ir kūrybos simpoziume Čikagoje (1989 m. lapkričio 22 -26 d.), į kurį man ir šį kartą nebuvo lemta 
pakliūti. 

Atkurtojo VDU rektoriaus rinkimai įvyko kaip tik tuo metu, kai Sovietų Sąjungos prezidentas M. Gor- 
bačiovas paskelbė Lietuvai ekonominę ir politinę blokadą. Todėl Atkuriamojo senato nariai, gyvenantieji 
užsienyje, negavo iš Maskvos vizų atvažiuoti į Lietuvą. 

Renkant pirmąjį atkurtojo VDU rektorių, Lietuvos ir užsienio (JAV) VDU Atkuriamojo senato 
nariams - senatoriams teko balsuoti atskirai savo gyvenamajame krašte. Paskiau visų balsai buvo sujungti 
ir suskaičiuoti. VDU rektoriumi buvo išrinktas (1990 m. gegužės 24 d.) Kalifornijos universiteto pro- 
fesorius Algirdas Avižienis. Tačiau prof. A. Avižienis į VDU atvyko jau prasidėjus mokslo metams ir jo 
iškilminga inauguracija įvyko gerokai vėliau (1990 m. rugsėjo 3 d.). Man teko garbė pirmąjį išrinktąjį 

VDU rektorių apvilkti mantija ir uždėti rektoriaus regalijas. Tais metais VDU pasipildė 238 pirmakursiais 
studentais ir 150 laisvų klausytojų. 

Tapęs rektoriumi, prof. A. Avižienis prorektoriais pasirinko Kalifornijos universiteto profesorę Liuciją 
Baškauskaitę ir LTSR mokslų akademijos Fizikinių techninių energetikos problemų instituto buvusį 
vyr. mokslinį bendradarbį, prof. hab. dr. Vytautą Kaminską. Jie greitai aktyviai įsijungė į laisvo Universi- 
teto kūrybinę veiklą ir ryžtingai ėmėsi atkurti teologijos studijas VDU. 

Antanas KAROBLIS 
Kaip buvo atkurtas Vytauto Didžiojo Universitetas 


Sukanka dešimt metų, kai buvo sudaryta Vytauto Didžiojo Universiteto Atkuriamoji taryba. 

Per šį dešimtmetį įvyko dideli istoriniai pokyčiai mūsų tėvynėje. Išaugo ir į aktyvų šalies gyvenimą 
įsijungė naujoji karta, buvę pradinės mokyklos moksleiviai tapo studentais. 

Šiuo rašiniu norėčiau su laikraščio skaitytojais pasidalyti prisiminimais apie Vytauto Didžiojo Univer- 
siteto atkūrimą. 

Kauną antrą kartą okupavus sovietų kariuomenei, Universitetas 1944 m. spalio mėnesį pradėjo darbą 
okupantų įvesta tvarka. Veikė Medicinos, Statybos, Technologijos, Istorijos-filologijos (vėliau tik Filologi- 
jos), o po poros metų Architektūros ir Farmacijos fakultetai. 1950 metų spalio 31 d. TSRS aukštojo mokslo 
ministro nutarimu Kauno universitetas uždaromas, o jo bazėje įkuriami Kauno medicinos ir Kauno poli- 
technikos institutai. 

Kauno miestas ir jo regionas netenka humanitarinės pakraipos aukštojo mokslo institucijos. Šešta- 
jame dešimtmetyje ir vėliau humanitarinės pakraipos kūrybinė inteligentija vis labiau telkiasi Vilniuje. 
Sostinėje steigiami humanitarinio pobūdžio institutai ir kitos įstaigos Kaune, be teatralų, muziejininkų 
ir negausaus būrelio kitų meno darbuotojų, veikia tik Vilniaus universiteto ir Dailės akademijos filialai, 
kurie žymesnio poveikio humanitarinės dvasios sklaidai visuomenėje neturi. Be to, Kauno regiono huma- 
nitarinio polinkio jaunimas studijuoti priverstas vykti į Vilnių arba pasirinkti techniškuosius bei medici- 
nos mokslus. Suprantama, kūrybinės inteligentijos susitelkimas Vilniuje buvo būtinas ir reikalingas, bet 
Kaunas humanitarinio švietimo požiūriu buvo per daug pamirštas. 

Prasidėjus Atgimimui, 1988 metų vasarą Kauno miesto Sąjūdžio tarybos posėdyje V. Pavilionis iškėlė 
idėją svarstyti Vytauto Didžiojo Universiteto atkūrimą. Kauno medicinos instituto profesorius A. Smailys 
įsipareigojo apie tai parašyti straipsnį „Kauno tiesos“ laikraštyje. Straipsnio autorius pasižadėjo išsiaiš- 
kinti požiūrius į Universiteto atkūrimą su atitinkamais institucijų vadovais Vilniuje. 

Šios idėjos įgyvendinimą sutiko remti Lietuvos mokslų akademijos viceprezidentas akad. V Statulevičius. 

Su Vilniaus Universiteto rektoriumi akad. J. Kubiliumi vyko atviras, nuoširdus ir emocingas pokalbis. 
Jis Vytauto Didžiojo Universiteto atkūrimui nepritarė klausdamas: „Jei prie daržinės durų prikabinsime 
universiteto iškabą, ar tai jau universitetas?“ ir „Ar Jūs norite, kad Vilniaus universitete mokytųsi tik Vil- 
nijos krašto jaunuoliai?“ Tuo metu į šiuos klausimus tvirto atsakymo neturėjome. Visiškai supratau aka- 
demiko pagrįstą nerimą dėl galimos Vilniaus Universiteto izoliacijos. Žemaitijos, Suvalkijos jaunuolius 
gali pavilioti Universitetas Kaune, o jei tai bus masinis reiškinys, tada ir valstybiniu požiūriu nėra visai 
gerai. Tuomet motyvavome, kad Kaune atkurtas Universitetas bus nedidelis ir neigiamos įtakos Vilniui 
nepadarys. 

Tuometinis LTSR liaudies švietimo ministras H. Zabulis pirmą kartą apie Universiteto atkūrimą išvis 
atsisakė kalbėtis. Tiesa, maždaug po metų jis manęs atsiprašė. Vėliau, jausdamas didėjantį visuomenes 
spaudimą, nuvykusiai mūsų delegacijai siūlė Universitetą Kaune išauginti palaipsniui, Vilniaus Universi- 
teto filiale įvedant dienines grupes. 

Buvo kalbėta, tartasi su daugeliu žymių kultūros ir mokslo žmonių. Dauguma iš jų Vytauto Didžiojo 
Universiteto atkūrimo idėją palaikė. Aktyviai propaguoti ir remti šios idėjos įgyvendinimą ėmėsi Lietuvos 
kultūros fondo klubas „Aukuras“, kurio daugumą sudarė Kauno politechnikos instituto ir kitų aukštųjų 
mokyklų darbuotojai. Šio klubo iniciatyva 1988 metų rugsėjo 14 d. buvo suorganizuotas forumas dėl 

Vytauto Didžiojo Universiteto atkūrimo. Forumas davė pradžią konkrečiai veiklai. Sudarytas organizaci- 
nis komitetas atkūrimo projektui parengti. 

Norėdama sustabdyti visuomenišką Universiteto atkūrimo idėjos įgyvendinimą, tuometinė Lietuvos 
Respublikos valdžia pavedė Liaudies švietimo ministerijai sudaryti valstybinę komisiją Kauno Univer- 
siteto atkūrimo klausimams spręsti. Komisijos pirmininku paskirtas akad J. Kubilius. Į šią komisiją, kaip 
Kauno visuomenės atstovai, buvome įtraukti ir mes su prof. A. Smailiu. Komisija po kelių posėdžių balsų 
dauguma priėmė sprendimą, kad Kauno Universitetą tikslinga atkurti palaipsniui Vilniaus Universiteto 
Kauno filialo bazėje. 1990-1991 m. į dieninį skyrių priimti dvi studentų grupes ir didinant studentų 
skaičių, po dvejų trejų metų filialą pervesti į Universiteto statusą. Daugumos Universiteto atkūrimo entu- 
ziastų toks projektas visiškai netenkino. Visų pirma, dėl lėtų atkūrimo tempų ir, antra, norėjosi, kad Uni- 
versitetas būtų daugiau vakarietiško modelio, kad pedagoginį personalą sudarytų naujų, pažangesnių 
pažiūrų žmones bei lietuvių išeivijos profesūra. 

Reiktų priminti skaitytojams, kad dalis Vilniaus Universiteto Kauno filialo dėstytojų buvo aktyviai įsi- 
jungę į Vytauto Didžiojo Universiteto atkūrimo procesą ir šiuo metu sėkmingai jame dirba. 

Po tokio neracionalaus ir Universiteto atkūrimo vyksmą stabdančio Valstybines komisijos sprendimo 
tarp atkūrimo entuziastų ir organizatorių ėmė ryškėti interesų ir nuomonių išsiskyrimas dėl atkūrimo 
projektų pasirinkimo. Vieni save įsivaizdavo rektoriaus kėdėje, kiti prorektorių arba dekanų postuose, 
nors dauguma veikė vien tik iš patriotinių paskatų, įsitikinę, kad Kaunui reikalingas humanitarinio pro- 
filio Universitetas. 

Visi jautėme, kad reikia kažką daryti. Visiškai buvo aišku, tiesa, ne visiems, kad be respublikines val- 
džios palaiminimo Universitetas negalės funkcionuoti. Pirmiausia, reikėjo turėti garantijas, kad baigu- 
sieji gaus valstybiniu mastu pripažintus diplomus. Antra, kad jaunuoliai, besimokantys Universitete, bus 
atleisti nuo tarnybos sovietinėje armijoje, trečia, būtina finansinė materialinė valstybės parama, nes tuo 
laikotarpiu iš labdaros arba kitokių pajamų aukštoji mokykla ilgai nebūtų išsilaikiusi. Nors 1989 metų 
pradžioje jau sklandė Lietuvos valstybės atkūrimo dvasia, tačiau niekas tiksliai negalėjo pasakyti, kada 
tai įvyks. Net Lietuvos persitvarkymo sąjūdžio pirmininkas V. Landsbergis pirmą kartą viešai ir nedrąsiai 
pareiškė, kad mes sieksime suvereniteto, tik vasario 15 d. 

Nesunku buvo suvokti, kad, norint padaryti įtaką tuometinei aukščiausiajai Respublikos valdžiai, kuri, 
nekreipdama dėmesio į minėtos Valstybinės komisijos siūlymą, priimtų naują sprendimą, reikalinga labai 
stipri visuomenės parama, išreiškiama per autoritetingą struktūrą, kuriai iš kitos pusės, neturėtų povei- 
kio siekiančios savų interesų grupės ar pavieniai asmenys. Man kilo mintis Universitetui atkurti suda- 
ryti Koordinacinę tarybą, kurios du trečdaliai narių būtų išrinkti Kauno miesto ir jo regiono mokslinės 
visuomenes siūlymu ir slaptu balsavimu, o likusiąją dalį sudarytų Kauno aukštųjų mokyklų, visuome- 
ninių organizacijų bei miesto valdžios atstovai. Į Tarybą pakviesti aukštųjų mokyklų ir miesto valdžios 
atstovus buvo sumanyta tuo tikslu, kad nebūtų pasipriešinimo iš šių institucijų, atkuriant Universitetą. 
Iš tikrųjų aukštosios mokyklos - Kauno politechnikos, Medicinos, Kūno kultūros institutai, Žemes ūkio 
ir Veterinarijos akademijos palaikė Vytauto Didžiojo Universiteto atkūrimą ir atkuriamuoju laikotarpiu 
bei pirmaisiais studijų metais teikė visapusišką pagalbą. Pasitaręs su akad. J. Vilemu, prof. V. Paliūnu ir 
doc. M. Venslausku, su šiuo pasiūlymu kreipiausi į Kauno miesto vykdomojo komiteto pirmininką P, Staš- 
kūną, kuris sutiko organizuoti pasitarimą dėl Universiteto atkūrimo. Pasitarime (1989 02 11), be valdžios 
atstovų, dalyvavo Kauno miesto aukštųjų mokyklų rektoriai ir „Aukuro“ klubo forume sudaryto orga- 
nizacinio komiteto atstovai. Mano siūlomam projektui išrinkti Koordinacinę tarybą (vėliau pavadinta 
Atkūrimo taryba) buvo pritarta. Sudaryta grupė parengti Atkūrimo tarybos narių rinkimų procedūrą ir 
juos organizuoti. 

Rinkimai vyko dviem turais. Pirmajame buvo siūlomi kandidatai ir mokslinės visuomenės atstovai. 
1989 metų kovo 30 d. įvyko Kauno regiono mokslinės visuomenes atstovų susirinkimas ir narių į Atkū- 
rimo tarybą slapti rinkimai. Šis susirinkimas simboliškai buvo organizuotas dabartinėje Kauno technolo- 
gijos universiteto auloje, toje pačioje patalpoje, kurioje 1922 metų vasario 16 d. įvyko iškilmingas Lietuvos 
Universiteto atidarymas. Kauno regiono mokslinė visuomenė į Atkūrimo tarybą išrinko V. Antanaitį, 
R. Baltrušį, J. Blužą, J. Brėdikį, E. Bukauską, A. Butkų, V. Gronską, A. Gutmaną, L. Kairiūkštį, A. Karoblį, 
L. Klumbį, G. Kostkevičių, R. Marčėną, S. Masioką, A. Mickį, J. Misevičienę, J. Oksą, V. Paliūną, S. R. Petrikį, 
S. Pileckį, L. Pranevičių, A. Radzevičių, K. Ragulskį, A. Smailį, V. Stauską, R. Šeinauską, V. Vaičiuvėną, 
M. Venslauską, J. Vilemą ir P. Zakarevičių. 

Vėliau į Atkūrimo tarybos sudėtį su balsavimo teise buvo įtraukti A. Patackas - Lietuvos persitvarkymo 
sąjūdžio atstovas, Z. Kazakevičius ir G. Krutulis - Kauno miesto valdžios atstovai, taip pat Kauno regiono 
aukštųjų mokyklų rektoriai. 

Tame pačiame susirinkime išrinkta 16 Atkūrimo tarybos garbės narių: V. Adamkus, A. Avižienis, 
A. Brazauskas, V. Butkus, M. Yčas, J. Kubilius, Č. Kudaba, V. Landsbergis, M. Lukšienė, J. Marcinkevičius, 
K. Prunskienė, V. Sladkevičius, V. Statulevičius, E. Varanauskas. S. Velonskis ir E. Vilkas. 

1989 metų balandžio 7 d. Kauno politechnikos instituto posėdžių salėje įvyko pirmasis Atkūrimo 
tarybos posėdis. Tarybos pirmininku išrinktas J. Vilemas, pavaduotoju A. Karoblis, sekretore J. Misevi- 
čienė. Sudaromas atkūrimo prezidiumas, į kurį įeina J. Vilemas, R. Baltrušis, V. Paliūnas, P. Zakarevičius, 
A. Mickis, A. Radzevičius, J. Misevičienė, M. Venslauskas, A. Karoblis. Svarstyta veiklos programa, aptaria- 
mos studijų kryptys. Dauguma tarybos narių pritaria nuomonei, kad dar tų pačių 1989 metų rudenį reikia 
pradėti studijas. Iškilo daugybė uždavinių ir darbų, kuriems nedelsiant reikėjo priimti sprendimus ir juos 
vykdyti: mokymosi patalpos, finansavimas, mokymo planų, programų, Universiteto statuto parengimas, 
studentų priėmimo organizavimas, pedagoginio personalo sukomplektavimas, studentų apgyvendinimas 
ir t. t. 

Pagrindinis ir svarbiausias uždavinys buvo valstybiniu mastu patvirtinti Universiteto statusą. Paaiš- 
kėjo, kad leidimą steigti naujas aukštąsias mokyklas suteikia tik TSRS Aukštojo mokslo ministerija, o ji 
Lietuvoje įkurti naują aukštąją mokyklą kategoriškai atsisakė. Vadinasi, nebus finansavimo, nebus pri- 
pažinti baigimo diplomai, o studentai vyrai neapsaugoti nuo tarnavimo sovietinėje armijoje. Atkūrimo 
taryba turėjo apsispręsti, kokį Universiteto atkūrimo variantą pasirinkti: ar įsijungti į veikiančią aukš- 
tąją mokyklą, ar eiti savarankišku, nepriklausomu keliu, bet su dideliais sunkumais ir neaiškumu. Kaip 
žinome, buvo pasirinktas antrasis kelias. 

Regiono mokslinei visuomenei atstovaujančios Atkūrimo tarybos sudarymas buvo vienas iš svarbiau- 
sių Vytauto Didžiojo Universiteto atkūrimo žingsnių. Prasidėjo organizuota, kryptinga, intensyvi veikla. 
Su Atkūrimo taryba ir jos atstovais normaliai bendrauti, svarstyti ir spręsti problemas pradėjo aukščiau- 
sioji Respublikos valdžia. 


NR. 329. VDU ATKURIAMOSIOS TARYBOS POSĖDŽIŲ LANKOMUMAS 
1989 M. BALANDŽIO-SPALIO MĖN. 


VDU archyvas, f. 1, ap. 1, b. 4, 1. 13, 27, 42, 63, 69, 75. Rankraštis, originalas. 


1989 m. kovo 30 d., balandžio 20 ir gruodžio 27 d. posėdžių protokoluose nėra dalyvių sąrašo lapų, tad 
šie posėdžiai į lentelę neįtraukti. 

Pirmoje lentelės dalyje išvardinti kovo 30 d. išrinkti VDU Atkuriamosios tarybos nariai. Antroje 
dalyje - balandžio pradžioje ir vėliau inkorporuoti aukštųjų mokyklų, visuomeninių organizacijų ir 
Kauno miesto valdžios atstovai. 


04-07 05-11 06-23 07-03 08-28 10-27 


Antanaitis Vaidotas 4 + 4 

Baltrušis Romualdas jų si Žš 4 + 

Blužas Juozas + š žp 
Brėdikis Jurgis 1 

Bukauskas Feliksas + 2 ks + 
Butkus Alvydas + + + + + 
Gronskas Vladas 2 + 

Gutmanas Aronas + " + 
Kairiūkštis Leonas + 12 + 

Karoblis Antanas + + + ES ij 

Klumbys Leonas 4 

Kostkevičius Gediminas + + + + 


DOKUMENTAI 493 


04-07 05-11 06-23 07-03 08-28 10-27 


Marčėnas Rimantas 


Masiokas Stanislovas 
Mickis Algis 


Misevičienė Joana + 


Oksas Jurgis 


+ +++ + 
+++ + 


Paliūnas Vytautas + 


+++ +++ + 


Petrikis Simas Ramutis 


Pileckis Simonas + 


Pranevičius Liudvikas + + 


Radzevičius Algimantas 


Ragulskis Kazimieras 


Smailys Alfredas 
Stauskas Vladas 


Šeinauskas Rimas + 


+++ + 


Vaičiuvėnas Vytautas 


Venslauskas Mindaugas 


Vilemas Jurgis + 


+++ +++ 42 + 
+++ +++ + 


+++ + 


Zakarevičius Povilas + + 


Inkorporuoti nariai: 


Antanavičius Kazimieras 


Buračas Antanas 


Butkus Viktoras zi Ee + 


Čepinskas Ramutis 


Domarkas Vladislovas + + + ji 


Dromantas Jonas 


Girdzijauskas Stasys 


Kazakevičius Zigmantas 


Karazija Rimantas 


Krutulis Gediminas 


Kučinskas Vytolis 


Palys Viktoras Vaidotas 
Patackas Algirdas 


+++ +++ + 
+ 
+ 


Statulevičius Vytautas 


Stonkus Stanislovas + ka + 


Stoškus Krescencijus + 


Šalčius Algirdas 


"Turauskas L. + 


NR. 330. VDU SENATO POSĖDŽIŲ LANKOMUMAS 1990 M. SAUSIO-LIEPOS MĖN. 


VDU archyvas, f. 1, ap. 1, b. 16, 1. 2, 21, 38, 41, 57, 83, 93. Rankraštis, originalas. 


01-17 02-28 03-28 04-11 05-09 05-24 07-05 


Antanaitis Vaidotas 


Baltrušis Romualdas + + + 


Brėdikis Jurgis + 

01-17 02-28 03-28 04-11 05-09 05-24 07-05 
Bukauskas Feliksas 
Buračas Antanas 
Butkus Alvydas 
Butkus Viktoras 
Gronskas Vladas 


Gutmanas Aronas + + 


+ 


+++ + 


+|+ + + 
+)2 +) + + 
+ 
+++ > +7 + 


Janulaitis Eugenijus Arvydas 


+ 
+ 


Kairiūkštis Leonas 


Kaminskas Vytautas 


+++ + 


Karoblis Antanas 


Klumbys Leonas + + 


Kontrimavičius Vytautas 


Kostkevičius Gediminas 


Krikštopaitis Juozas 
Kubilius Vytautas 


Kulys Juozas 


Marčėnas Rimantas 


+++ + + +) 
+ 


Masiokas Stanislovas 
Mickis Algis 


Misevičienė Joana + 


+ +++ 
+ +++ 
+ +++ 
+ +++ 


Patackas Algirdas 


+ 
+ 
+ 


Paliūnas Vytautas + + 


Petrikis Simas Ramutis 


Pileckis Simonas 


Pranevičius Liudvikas + + 


Radzevičius Algimantas + 


Ragulskis Kazimieras 


Smailys Alfredas 


Statulevičius Vytautas 
Stauskas Vladas 


Stoškus Krescencijus 


+++ +) > 


+ +++ 


+ 
+ 


Šatas Juozas 


Šeinauskas Rimas 


Telksnys Laimutis 


Tyla Antanas 


Vaičiuvėnas Vytautas 


Vanagas Aleksandras 


Vėlius Norbertas 


Venslauskas Mindaugas 


+) +++ 


Vilemas Jurgis 


+ +|+ > + + + 


Zakarevičius Povilas 


+)5 +++) 2+2 7 2)0) 1) i 


Zalatorius Albertas 


Zinkevičius Zigmas 


+++) + + 5 +) 3) 45) + 
+ 


Žygas Arvydas + + 

NR. 331. VDU PERSONALAS, ĮDARBINTAS 1989 M. 
BIRŽELIO-1990 M. RUGPJŪČIO MĖN. 


Lentelė parengta remiantis rektoriaus įsakymų kadrų klausimais bylomis, esančiomis VDU archyve, 
ap. 7, b. 1 (1989-06-01-1989-12-18) ir b. 3 (1990-01-02-1990-09-25). Pastebėtina, jog ne visi asmenys, 
įdarbinti VDU, šiose bylose fiksuoti. Taip pastebėta, jog trūksta atleidimų iš darbo įsakymų. Įsakymuose 
nenurodyta, kokiuose fakultetuose konkretus asmuo dirbo, tad fakultetinė priklausomybė nustatyta 
remiantis vėlesnėmis bylomis arba įvairia biografine informacija. 

Asmenys lentelėje grupuojami pagal darbo pradžios datą. 

Fakultetų pavadinimų santrumpos: HMF - Humanitarinių mokslų fakultetas, TMF - Tiksliųjų mokslų 
fakultetas; EMF - Ekonomikos mokslų fakultetas. 

Mokslinių pareigybių santrumpas žiūrėkite įvade. 

Paryškinti - Senato nariai. 


Nr. Asmuo bo Šie Fakultetas, katedra 
1 Jaškūnaitė Ina (1959) dėst. 1989-06-01 HMF - Užsienio kalbų katedra 
2 Živulinskaitė Greta (1961)26* dėst. 1989-06-01 HMF - Užsienio kalbų katedra 
3 Šiugžda Edvardas (1944-2023) 1989-07-01 Administracija (referentas) 
4 Alekna Vytautas 1989-09-01: Administracija (buhalteris) 
5 Aleksaitė Irena (1933-2018) prof. 1989-09-01 HMF 
6 Batūra Romas (1937-2021) doc. 1989-09-01 HMF 
7 Bentkus Raimundas (1944) prof. 1989-09-01 TMF 
8 Blonskis Jonas (1945) doc. 1989-09-01 TMF 
9 Bruveris Jonas (1939) doc. 1989-09-01 HMF 
10 Bulota Linas (1945) dėst. 1989-09-01 HMF 
11 Butkus Alvydas (1950) doc. 1989-09-01 HMF (koordinatorius nuo 
1990-05-09) 
12 Čepinskis Jonas (1949-2022) doc. 1989-09-01 EMF 
13 Gronskas Vladas (1940-2010) prof. 1989-09-01 EMF 
14 Juodienė Loreta (1959) dėst. 1989-09-01 HMF - Užsienio kalbų katedra 
15 Kadytė Nijolė Liucija (1962) dėst. 1989-09-01: HMF - Užsienio kalbų katedra 
16 Kajackas Algimantas (1932-2015) doc. 1989-09-01 HMF 
17 Karoblis Antanas (1940-2007) doc. 1989-09-01 Prorektorius (einantis pareigas) 
18 Katinienė Nijolė Ona (1937) vyr. dėst. 1989-09-01 HMF - Užsienio kalbų katedra 
19 Laukagalis Gailius (1963) dėst. 1989-09-01 HMF 
20 Makarevičius Algirdas (1928-2015) vyr. dėst. 1989-09-01: HMF - Užsienio kalbų katedra 
(vedėjas)?“ 
21 Marčėnas Rimantas (1937-2019) doc. 1989-09-01 HMF 
22 Miklaševičiūtė Kristina (1949) dėst. 1989-09-01 HMF 
23 Ratkevičiūtė-Misevičienė Joana doc. 1989-09-01 HMF - Užsienio kalbų katedra 
(1934) 
24 Miškinis Petras Algirdas doc. 1989-09-01 EMF 
(1936-2003) 
25 Neimantas Romualdas (1938-2009) vyr. dėst. 1989-09-01 HMF 
26 Paliūnas Vytautas (1930-2005) prof. 1989-09-01 TMF (koordinatorius iki 1990-07-01) 
27 Pekarskas Vidmantas (1942) doc. 1989-09-01 TMF 


?4 I. Jaškūnaitė ir G. Živulinskaitė birželio mėn. dirbo priėmimo komisijoje, o liepos-rugpjūčio mėn. ėjo metodisčių parei- 
gas. 
25 Nuo 1989 m. gruodžio iki 1990 m. balandžio 11 d. - einantis katedros vedėjo pareigas. 

Nr. Asmuo en 1 Fakultetas, katedra 
28 Petruškevičiūtė Danutė doc. 1989-09-01 TMF 
29 Rinkevičienė Ilona (1944) dėst. 1989-09-01 HMF - Užsienio kalbų katedra 
30 Sakalauskas Virgilijus (1953) doc. 1989-09-01 TME 
31 Simonavičius Kęstutis dėst. 1989-09-01 TME 
32 Stauskas Vladas (1932-2014) prof. 1989-09-01 HMF 
33 Šarkauskienė Ramunė (1966) dėst. 1989-09-01 HMF 
34 Telešius Eugenijus (1948) doc. 1989-09-01: EMEF; Vadybos mokslų centras (nuo 
1989-12-01) 
35 "Trapenskas Valdas (1944) dėst. 1989-09-01 HMF - Užsienio kalbų katedra 
36 Vidžiūnas Antanas Algimantas doc. 1989-09-01: EMEF; Vadybos mokslų centras (nuo 
(1942) 1989-12-01) 
| 37 Vilemas Jurgis (1938) prof. 1989-09-01 Rektorius (einantis pareigas) 
| 38 Zakarevičius Povilas (1945-2018) prof. 1989-09-01 EMF (koordinatorius, dekanas nuo 
1990-07-01); Vadybos mokslų centras 
(1989-11-01, vadovas iki 1990-02-01) 
39 Zdanytė Jūratė (1949) dėst. 1989-09-01 HME - Užsienio kalbų katedra 
40 Didžgalvis Valentinas (1954) dėst. 1989-09-04 HMF 
41 Kaubrys Saulius (1956) dėst. 1989-09-04 HMF 
42 Macelytė Viktorija dėst. 1989-09-04" HMF - Užsienio kalbų katedra 
43 Sodeika Tomas (1949) dėst. 1989-09-04 HMF 
44 Urbaitienė Marija dėst. 1989-09-04 
45 Ališauskas Vytautas (1957) dėst. 1989-09-15 HMF 
46 Kučinskienė Audronė (1964) dėst. 1989-09-15 HME 
47 Marcinkonienė Romualda dėst. 1989-10-02 HMF - Užsienio kalbų katedra 
48 Žygas Arvydas (1958-2011) prof. 1989-10-02. HMF 
49 Vilimaitė Rima dėst. 1989-10-04 
50 Žiužnytė Aušra dėst. 1989-10-05 HMF - Užsienio kalbų katedra 
51 Stroputė Vitalija Manuela (1960) dėst. 1989-10-12 HMF - Užsienio kalbų katedra 
52 Čepukėnas Vaclovas (1923-2021) doc. 1989-10-15 HMF - Užsienio kalbų katedra 
53 Čepukėnienė Stefa (1931) doc. 1989-10-15 HME - Užsienio kalbų katedra 
54 Girdauskienė Asta (1959) dėst. 1989-10-15 HMF - Kūno kultūros katedra 
55 Kontvainis Petras Vytautas doc. 1989-10-15" HMF - Kūno kultūros katedra 
(1937-2010) (vedėjas)266 
56 Rainytė Eleonora (1942) dėst. 1989-10-15 HMF - Užsienio kalbų katedra 
57 Šliažas Juozas (1925-2009) prof. 1989-10-15 HMF - Kūno kultūros katedra 
58 Šveikauskas Zenonas (1927-1998) doc. 1989-10-15 HMF - Kūno kultūros katedra 
59 Tarūtienė Salvinija (1940) dėst. 1989-10-15 HME - Kūno kultūros katedra 
60 Venslauskas Mindaugas (1933) doc. 1989-10-21 Biologijos-ekologijos mokyklos koor- 
dinatorius; Biologijos fakulteto deka- 
nas (1990-07-01) 
61 Kairys Vytautas dėst. 1989-10-28 
62 Deobaldas Valdemaras vyr. dėst. 1989-11-01 HMF - Užsienio kalbų katedra 
i 63 Dovydaitis Bronius (1945) dėst. 1989-11-01 HMF - Užsienio kalbų katedra 
64 Jurkevičius Paulius (1962) dėst. 1989-11-01 HME - Užsienio kalbų katedra 
65 Labutienė Stefanija Elvyra (1939) doc. 1989-11-01 Vadybos mokslų centras 
66 Lapeika Stanislovas vyr. dėst. 1989-11-01 Vadybos mokslų centras 


26 Katedros vedėju išrinktas 1990 m. liepos 5 d. 


DOKUMENTAI 


Nr. Asmuo I 7 Fakultetas, katedra 
67 Padvelskis Kazimieras (1955) dėst. 1989-11-01 TMF 
68 Rakauskaitė Meilutė (1952) dėst. 1989-11-01 HMF - Užsienio kalbų katedra 
69 Sinnig Claudia (1965) dėst. 1989-11-01 HME - Užsienio kalbų katedra 
70 Statkus Marijus doc. 1989-11-01 Vadybos mokslų centras 
71 Truskauskaitė Vitalija (1954) dėst. 1989-11-01 HMF 
72, Vaičiūnienė Rita 1989-11-01 Vadybos mokslų centras (referentė) 
73 Žukauskas Pranas (1950) doc. 1989-11-01 Vadybos mokslų centras 
74 Butkus Viktoras (1923-1993) prof. 1989-11-15 HMF - Užsienio kalbų katedra 
75 Savičius Nikolajus dėst. 1989-11-15" HMF 
76 Dudonis Julius (1943) doc. 1989-11-20 TME 
77 Juodzevičienė Valerija dėst. 1989-11-20. HMF - Užsienio kalbų katedra 
78 Dadurkevičienė Audronė (1962) dėst. 1989-11-27 HMF - Užsienio kalbų katedra 
79 Indriūnas Algimantas (1925-2022) dėst. 1989-12-01 Vadybos mokslų centras 
80 Mačikėnienė Roma (Ramunė) 1989-12-01 Biblioteka (vedėja) 
(1951) 
81 Samėnas Alvydas (1947) dėst. 1989-12-01 Vadybos mokslų centras 
82 Šmulkštys Julius (1930-2010) prof. 1989-12 HMF 
83 Vaštokas Romas (1935) prof. 1989-1267 HMF 
84 Jucevičius Robertas (1950) doc. 1990-01-01 Vadybos mokslų centras 
85 Gendvilis Stasys (1942) dėst. 1990-01-02 Vadybos mokslų centras 
86 Juodis Arvydas (1945) dėst. 1990-01-02 Vadybos mokslų centras; EMF (nuo 
1990-02-01) 
87 Palujanskienė Aldona (1953) dėst. 1990-01-02 Vadybos mokslų centras 
88 Ivarijonavičiūtė Ieva dėst. 1990-01-02 Vadybos mokslų centras 
89 Jucevičienė Palmira (1950) doc. 1990-01-15 Vadybos mokslų centras 
90 Bereznickas Aronas doc. 1990-02-01 Vadybos mokslų centras 
91 Česnavičius Vytautas doc. 1990-02-01 EME 
92 Galkis Gytis Vincas (1943) doc. 1990-02-01 Vadybos mokslų centras 
93 Marcinkevičienė Rūta (1958) dėst. 1990-02-01 HMF 
94 Patackas Algirdas (1943-2015) dėst. 1990-02-01 HMF 
95 Pečkaitis Arūnas dėst. 1990-02-01 Vadybos mokslų centras 
96 Pranevičius Liudvikas (1943-2017) prof. 1990-02-01 TMF 
97 Pukas Valdas (1948) doc. 1990-02-01 TME 
98 Rimolaitis Bernardas (1948) vyr. dėst. 1990-02-01 Vadybos mokslų centras 
99 Sabakonytė Lina 1990-02-01 Biblioteka 
100 Šermukšnis Rimantas Aloyzas doc. 1990-02-01 Vadybos mokslų centras 
(1937) 
101 Teresevičienė Margarita (1952) doc. 1990-02-01 Vadybos mokslų centras 
102  Ūsienė Diana vyr. dėst. 1990-02-01 Vadybos mokslų centras 
103 Vilutis Juozas doc. 1990-02-01 Užsienio kalbų katedra 
104 Volskytė Vaidilutė doc. 1990-02-01 Vadybos mokslų centras 
105 Zauka Rimantas vyr. dėst. 1990-02-01 Vadybos mokslų centras (vadovas) 
106 Banionis Egidijus (1948-1993) dėst. 1990-02-05 HME 
107  Guogienė Zita dėst. 1990-02-05 
108  Žiulpa Alfonsas dėst. 1990-02-05 

Nr. Asmuo E t Fakultetas, katedra 

109 Bartkus Gvidonas doc. 1990-02-12 HMF 

110 Kavaliauskas Valentas ekon. 1990-02-12 Vadybos mokslų centras 

111  Šermukšnytė Laima ekon. 1990-02-12 Vadybos mokslų centras 

112  Viluckienė Loreta ekon. 1990-02-12 Vadybos mokslų centras 

113 Žukauskienė Aldona ekon. 1990-02-12 Vadybos mokslų centras 

114  Baranavičienė Janina vyr. lab. 1990-02-16 „Informatikos“ mokslo centras 

115 Bloznelis Mindaugas (1963) v. m. b. 1990-02-16 „Informatikos“ mokslo centras 

116 Galdikas Arvaidas ( 1963) inž. 1990-02-16 „Informatikos“ mokslo centras 

117 Janickienė Danguolė (1943) v. m. b. 1990-02-16 „Informatikos“ mokslo centras 

118 Kaminskas Vytautas (1946-2022) prof. 1990-02-16 „Informatikos“ mokslo centras (vado- 
vas); Informatikos fakulteto dekanas 
(1990-07-01) 

119 Kazlauskienė Algidė vyr. lab. 1990-02-16 „Informatikos“ mokslo centras 

120 Kemėšytė Jūratė inž. 1990-02-16 „Informatikos“ mokslo centras 

121 " Matuzonis Arvydas j. m. b. 1990-02-16 „Informatikos“ mokslo centras 

122  Raškinis Arimantas (1944) v. m. b. 1990-02-16 „Informatikos“ mokslo centras 

123 Rumšas Algirdas j.m.b. 1990-02-16 „Informatikos“ mokslo centras 

124  Sankauskas Gertautas inž. 1990-02-16 „Informatikos“ mokslo centras 

125 Stanionis Klaudijus (1951) m. b. 1990-02-16 „Informatikos“ mokslo centras 

126  Stropus Audris v. m. b. 1990-02-16 „Informatikos“ mokslo centras 

127 Šidlauskas Kęstutis (1955) v. m. b. 1990-02-16 „Informatikos“ mokslo centras 

128  Šumacherytė Černiauskienė Eglė j. m. b 1990-02-16 „Informatikos“ mokslo centras 

129 Tallat-Kelpša Česlovas v. m. b 1990-02-16 „Informatikos“ mokslo centras 

130 Vaitkevičius Raimundas inž. 1990-02-16 „Informatikos“ mokslo centras 

131 Vilkauskas Gintautas j. m. b 1990-02-16 „Informatikos“ mokslo centras 

132  Vitkutė-Adžgauskienė Daiva j.m.b 1990-02-16 „Informatikos“ mokslo centras 

133  Zinkus Rimvydas j. m. b 1990-02-16 „Informatikos“ mokslo centras 

134 Vaišnys Rimas (1937) prof. 1990-02-28*8 TMF 

135 Beresnevičius Gintaras (1961-2006) dėst. 1990-03-01 HMF 

136 De Faria Castro Vladas prof. 1990-03-01 HMF 

137 Kvedaravičius Jonas Edmundas doc. 1990-03-01 Vadybos mokslų centras 

(1943) 

138  Linkaitytė Giedra Marija (1941) doc. 1990-03-01 Vadybos mokslų centras 

139 Rastenis Jonas vyr. dėst. 1990-03-01 Vadybos mokslų centras 

140 Carbe Mariana dėst 1990-03-05 HMF - Užsienio kalbų katedra 

141 Yčas Martynas (1917-2014) prof. 1990-04 TME 

142  Katiliūtė-Boydstun Dalia (1943) prof. 1990-04 HMF 

143 Doniela Vytautas (1930) prof. 1990-0426 HMF 

144  Šulcienė Lina inž 1990-04-01 „Informatikos“ mokslo centras 

145 Gruodis Ričardas 1990-04-02. Administracija (rektoriaus 
pavaduotojas) 

146 Varnaitė Irena dėst. 1990-05-01 HMF - Užsienio kalbų katedra 

147  Granickienė Nijolė 1990-05-02 Administracija (buhalterė) 

148  Kalvelienė Vitalija 1990-05-02 Administracija (sekretorė) 

149 Monkevičius Eduardas (1938) doc. 1990-05-03 Vadybos mokslų centras 

DOKUMENTAI 


Nr. Asmuo Nioksiiis Įdarbuniio Fakultetas, katedra 
laipsnis data 

150 Šatas Juozas (1933-2022) doc. 1990-05-03 Vadybos mokslų centras 

151 Vaškevičius Kęstutis dėst. 1990-05-11 Vadybos mokslų centras 

152  Grižas Ramutis Alfredas doc. 1990-05-18 Vadybos mokslų centras 
(1936-2007) 

153 Avižienis Algirdas (1932) prof. 1990-05-25 Rektorius (de facto pareigas pradėjo 

eiti 1990-08-13) 

154 Kavaliauskas Valentinas dėst. 1990-06-01 Vadybos mokslų centras 

155 Sabaliauskaitė Virginija dėst. 1990-06-01 Vadybos mokslų centras 

156  TIvarijonavičius Petras (1937-1993) prof. 1990-06-01 Vadybos mokslų centras 

157 Urbanskienė Rūta (1942) doc. 1990-06-01 Vadybos mokslų centras 

158 Kamuntavičius Gintautas Pranciš- prof. 1990-07-01 Fizikos-matematikos fakultetas 
kus (1942) (dekanas) 

159 Urbonaitė Vita 1990-07-01 Administracija (raštinės vedėja) 

160 Čėsna Algimantas vyr. dėst. 1990-07-15" HMF - Užsienio kalbų katedra 


499 


VDU ATKŪRIMO DALYVIŲ PERSONALIJOS 


Į šį sąrašą įtraukiami ženkliau VDU atkūrimo procese dalyvavę asmenys, pasirodantys šio rinkinio pus- 
lapiuose. Dominuoja Lietuvos ir išeivijos akademinio pasaulio nariai. Kai kurie mokslininkai tik pasisakė 
atkūrimo klausimu, bet daugiau procese nedalyvavo. Kai kurie iš jų buvo prieš VDU atkūrimą. Dauguma išei- 
vijos mokslininkų iš pradžių tik formaliai buvo Atkuriamojo senato nariai ir tik vėliau atvažiuodavo dėstyti, 
o keletas persikėlė į Lietuvą. Į sąrašą neįtraukiami pirmųjų mokslo metų dėstytojai. 

Į sąrašą taip pat įtraukti Kauno ir Lietuvos lygmens valdžios struktūrų žmonės bei žurnalistai vienaip ar 
kitaip dalyvavo VDU atkūrimo procese. 

Pristatant asmenis, koncentruojamasi į 1988-1990 metų realijas. Nurodomas tik tuo metu turėtas aka- 
deminis ir institucinis statusas, darbovietės, ženklinamas įsitraukimas į visuomeninę veiklą. Taigi, nesiekiama 
pristatyti pilnesnių biogramų. Taip pasirinkta todėl, kad dauguma jų lengvai randamos Visuotinėje lietu- 
vių enciklopedijoje arba Vikipedijoje. Dalis šio rinkinio veikėjų biogramų viešumos nepasiekė, bet iš turimos 
medžiagos šį bei tą apie jų socialinį kapitalą aptariamame laikotarpyje galima surizikuoti pasakyti. Subalan- 
suotas informacinės apimties prasme VDU atkūrėjų biogramų rinkinys yra ateities dalykas. 


Abišala Aleksandras Algirdas (g. 1955), fizikas, visuomenininkas, politikas. Kauno radijo matavimo tech- 
nikos mokslinio tyrimo instituto mokslinis bendradarbis (1981-1990)*", Sąjūdžio Seimo narys (1988-1990), 
Lietuvos Respublikos Aukščiausiosios Tarybos deputatas (1990-1992). 

Adamkus Valdas (g. 1926), ekologas, visuomenininkas. JAV Aplinkos apsaugos agentūros Vidurio Vakarų 
regiono administratoriaus pavaduotojas (1981-1997). VDU senatorius (1989-1996). 

Almenas Kazys (1935-2017), fizikas ir rašytojas. Dr. (1967), prof. (1969). Marylando universiteto Chemi- 
nės ir branduolinės inžinerijos fakulteto dėstytojas. VDU senatorius (1989-1996). 

Antanaitis Vaidotas (1928-2018), miškininkas, visuomenininkas, politikas. Dr. (1969), prof. (1972). 
LŽŪA Miškotvarkos katedros vedėjas (1974-1989). Sąjūdžio Seimo tarybos narys (1988-1990), SSRS Aukš- 
čiausiosios Tarybos narys (1989-1990), Lietuvos Respublikos miškų ūkio ministras (1990-1992). VDU Atkū- 
rimo tarybos narys (1989), senatorius (1989-1996). 

Antanavičius Kazimieras (1937-1998), ekonomistas, visuomenininkas, politikas. Dr. (1977), prof. (1982). 
MA Ekonomikos instituto Ūkio mechanizmo skyriaus vedėjas (1986-1989). Sąjūdžio iniciatyvinės grupės 
narys, Sąjūdžio Seimo narys (1988-1990), SSRS Aukščiausiosios Tarybos narys (1989-1990), Lietuvos Res- 
publikos Aukščiausiosios Tarybos deputatas (1990-1992). VDU atkūrimo tarybos narys (1989), senatorius 
(1989-1996). 

Arbačiauskas Vytautas (g. 1951), kompartijos valdininkas. LKP Kauno miesto Lenino rajono ir miesto 
komiteto pirmasis sekretorius (1989-1990), Kauno miesto tarybos pirmininkas (1989-1990). 

Areška Vitas (1927-2019), literatūrologas. Hab. dr. (1964), prof. (1987). VVU Filologijos fakulteto Litera- 
tūros katedros vedėjas (1971-1991, su pertraukomis). 

Asauskas, Rolandas (g. 1947), fizikas. LŽŪA Fizikos katedros asistentas, vyr. dėstytojas (1987-2), Lazeri- 
nės technologijos centro vyr. mokslinis bendradarbis (1988-1992). 

Avižienis Algirdas (g. 1932), informatikas, išradėjas, visuomenininkas. Dr. (1960), prof. (1972). Kalifor- 
nijos universiteto Los Andžele Informatikos fakulteto Patikimų skaičiavimų ir gedimams atsparių sistemų 
laboratorijos vedėjas (1972-1990). VDU senatorius (1989-1996), rektorius (1990-1993). 

Bačiulis Jonas (1925-2006), KPI laikraščio „Už tarybinį mokslą“ redaktorius (1969-1989). 

Bajoras Jonas (1929-2011), filologas. Doc. (1987). KMI Kalbų ir edukacijos katedros vedėjas (1985-1995). 

Baltrušis Romualdas (g. 1926), chemikas. Dr. (1954), prof. (1973). KPI Organinės chemijos katedros ir 
Augimo reguliatorių sintezės laboratorijos vedėjas (1980-1990). VDU Atkūrimo tarybos narys (1989), sena- 
torius (1989-1996). 

Barauskas Antanas (1924-1999), inžinierius elektrikas. Doc. (1964). KPI dėstytojas (1951-1993). 

Barūnaitė-Willeke Audronė (g. 1944), literatūrologė. Prof. (1984). Miami universiteto Vokiečių, rusų ir 
Rytų Azijos kalbų fakulteto dėstytoja. VDU senatorė (1989-1996). 

Baškauskaitė Liucija (g. 1942), antropologė. Dr. (1971). Uppsalos universiteto dėstytoja (1988-1989), 
Oxfordo universiteto dėstytoja (1989-1990). VDU senatorė (1989-1996), prorektorė (1990-1992). 

Baubinienė Alla (g. 1926),terapeutė. Dr. (1964), prof. (1967). KMI Vidaus ligų katedros vedėja (1972-1991). 

Bendorius Rimgaudas Adolfas (g. 1942), fizikas. Dr. (1974). Vilniaus inžinerinio statybos instituto 
(dabar - VGTU) Fizikos katedros docentas. 

Bieliauskas Vytautas Juozas (1920-2013), psichologas, visuomenininkas. Prof. (1959). Saint Xavier uni- 
versiteto Psichologijos fakulteto dėstytojas (1958-1988). Pasaulio lietuvių bendruomenės valdybos pirminin- 
kas (1988-1992). VDU senatorius (1989-1996). 

Blužas Juozas (1928-2006), kardiologas. Dr. (1968), prof. (1971). KMI Širdies ir kraujagyslių sistemos 
fiziologijos ir patologijos instituto vadovas (1975-1992). VDU Atkūrimo tarybos narys (1989). 

Brazauskas Algirdas (1932-2010), LKP CK pirmasis sekretorius (1988-1990), LTSR Aukščiausiosios 
Tarybos deputatas (1967-1990), SSRS liaudies deputatas (1989-1990). 

Brėdikis Jurgis (1929-2021), kardiochirurgas. Dr. (1963), prof. (1966). KMI Hospitalinės chirurgijos 
katedros vedėjas (1964-1990). VDU Atkūrimo tarybos narys (1989), senatorius (1989-1996). 

Bukauskas Feliksas (1947-2017), biofizikas. Dr. (1983), prof. (1987), KMI Centrinės mokslinės tiriamo- 
sios laboratorijos vadovas (1984-1989), KMI prorektorius (1989-1991). VDU Atkūrimo tarybos narys (1989), 
senatorius (1989-1996) 

Buračas Antanas (g. 1939), ekonomistas, visuomenininkas. Dr. (1971), akad. (1976). MA Ekonomikos 
instituto Politinės ekonomijos skyriaus vadovas (1982-1991). Lietuvos mokslo istorikų ir filosofų bendrijos 
pirmininkas (1987-1996). Sąjūdžio iniciatyvinės grupės narys (1988-1992), SSRS Aukščiausiosios Tarybos 
narys (1989-1990). VDU Atkūrimo tarybos narys (1989), senatorius (1989-1996). 

Burneikis Juozas (1931-2005), inžinierius hidrotechnikas. Dr. (1972), prof. (1988). LŽŪA dėstytojas 
(1986-1991), FTEPI Energetikos kompleksinių tyrimų laboratorijos vedėjas (1987-1994). 

Butkus Alvydas (g. 1950), filologas. Dr. (1984), doc. (1989). VVU Kauno vakarinio fakulteto dėstytojas 
(1976-1990). Sąjūdžio Kauno iniciatyvinės grupės narys (1988-1990). VDU Atkūrimo tarybos narys (1989), 
senatorius (1989-1996), Humanitarinių mokslų fakulteto koordinatorius (1990). 

Butkus Viktoras (1923-1993). Kun. (1945), dr. (1961), prof. (1966). Kauno tarpdiecezinės kunigų semi- 
narijos rektorius (1962-1989). VDU Atkūrimo tarybos narys (1989), senatorius (1989-1993), Teologijos-filo- 
sofijos fakulteto dekanas (1990-1993). 

Ciplijauskaitė Birutė (1929-2017), literatūrologė. Prof. (1968). Ispanų literatūros dėstytoja Wisconsi- 
no-Madisono universiteto Humanistikos tyrimų institute (1960-2000). VDU senatorė (1989-1996). 

Čepinskas Ramutis (g. 1944), pianistas. Lietuvos konservatorijos Kauno fakulteto dekanas (1989-1996). 
VDU Atkūrimo tarybos narys (1989). 

Čepinskis Jonas (1949-2022), ekonomistas. Dr. (1976). LŽŪA dėstytojas (1976-1989), MA Ekonomikos 
instituto mokslinis bendradarbis (1989-1992). 

Černius Vytautas Juozas (g. 1926), psichologas ir edukologas. Dr. (1966), prof. (1978). Temple univer- 
siteto Psichologijos fakulteto dėstytojas, Psichologinių edukacijos procesų katedros koordinatorius (1990- 
1996). VDU senatorius (1989-1996). 

Čiučiulkienė Nijolė (g. 1959). Kauno 49-osios vidurinės mokyklos mokytoja. 

Čižas Algirdas Eduardas (1929-2016), statybų inžinierius, visuomenininkas. Dr. (1976), prof. (1977). Vil- 
niaus inžinerinio statybos instituto Statybos fakulteto Medžiagų atsparumo katedros vedėjas (1976-1994), 
Statybos fakulteto dekanas (1980-1987). Sąjūdžio Seimo narys (1989-1990). 

Damušis Adolfas (1908-2003), chemikas, išradėjas, visuomenininkas. Dr. (1940), prof. (1973). VDU 
Technologijos fakulteto dekanas (1942-1944), Detroito universiteto Polimerų tyrimo instituto vicedirekto- 
rius (1973-1983). 

Danys Jurgis (1921-2016), terapeutas. Kauno universiteto absolventas (1947), dr. (1961), prof. (1967). 
SSRS Medicinos Mokslų akademijos Endokrinologijos instituto Kauno filialo direktorius (1978-1991). 

Dauderis Henry (1941-2016), ekonomistas. Concordijos universiteto Apskaitos fakulteto (Kanada) dės- 
tytojas. VDU senatorius (1989-1996). 

Daugėla Vladas (g. 1942), ekonomistas. Dr. (1981), prof. (1984). KPI Gamybos organizavimo katedros 
vedėjas (1983-1995). 

Domarkas Vladislavas (1939-2016), inžinierius. Dr. (1977), prof. (1981). KPI rektorius (1983-1992). LKP 
CK narys (1986-1989), LTSR Aukščiausiosios tarybos deputatas (1985-1990). VDU Atkūrimo tarybos narys 
(1989). 

Doniela Vytautas Vaclovas (g. 1930), filosofas, visuomenininkas. Dr. (1959). Newcastle universiteto Filo- 
sofijos fakulteto (Australija) dėstytojas (1959-1987). VDU senatorius (1989-1996) 

Dromantas Jonas (1927-2012), inžinierius mechanikas. Dr. (1970), prof. (1984). LŽŪA rektorius (1975— 
1989). LKP Revizijos komisijos narys (1975-1990), LTSR Aukščiausiosios tarybos deputatas (1985-1990). 
VDU Atkūrimo tarybos narys (1989). 

Dulevičius Jonas (1935-2010), mechanikos inžinierius. Dr. (1981), prof. (1983). KPI Inžinerinės mecha- 
nikos katedros vedėjas (1983-1995). 

Dziegoraitis Antanas (1939-2007), advokatas. Dr. (1969), doc. (1974). 

Gaižiūnas Silvestras (g. 1950), literatūrologas. Dr. (1981). Lietuvos valstybinės konservatorijos Klaipėdos 
fakulteto dėstytojas (1988-1991). 

Galaunienė Kazimiera (1924-2016), muziejininkė ir etnografė. Kauno M. K. Čiurlionio dailės muziejaus 
mokslinė bendradarbė (1961-1983). 

Garšva Pranas (1915-1993), kunigas, spaudos darbuotojas. Laikraščio „Draugas“ redaktorius (1957-1992). 

Gecevičius Juozas (g. 1939), mechanikos inžinierius. Dr. (1983), prof. (1984). KPI prorektorius mokslo 
reikalams (1984-1991). 

Gečas Steponas (g. 1944), muziejininkas. Kauno valstybinio istorijos (nuo 1990 - Vytauto Didžiojo karo) 
muziejaus direktoriaus pavaduotojas mokslo reikalams (1986-1995). 

Germanas Neris (g. 1946), kompartijos valdininkas ir politikas. LKP CK Mokslo ir mokymo skyriaus 
vedėjo pavaduotojas (1985-1988), LKP CK pirmojo sekretoriaus padėjėjas (1988-1989). 

Gimbutienė Marija (1921-1994), archeologė ir religijotyrininkė. Dr. (1946), prof. (1964). Kalifornijos 
universiteto Archeologijos instituto mokslinė bendradarbė (1963-1994). VDU senatorė (1989-1996). 

Girdzijauskas Stasys (g. 1941), ekonomistas. Dr. (1972). VVU KVE prodekanas (1975-1995). 

Gražytė-Maziliauskienė Ilona (1933-2001), filologė. Dr. (1960). Ahuntsic kolegijos (Kanada) dėstytoja 
(1961-1997). VDU senatorė (1989-1996). 

Gronskas Vladas (1940-2010), ekonomistas. Dr. (1985), prof. (1985). VVU KVF Politinės ekonomijos 
katedros vedėjas (1983-1993). VDU Atkūrimo tarybos narys (1989), senatorius (1989-1996). 

Gutmanas Aronas (1936-1999), biofizikas, visuomenininkas. Dr. (1974), prof. (1990). KMI Kardiologijos 
ir biomedicininių tyrimų instituto mokslinis bendradarbis (1973-1999). Sąjūdžio Seimo narys (1988-1990). 
VDU Atkūrimo tarybos narys (1989), senatorius (1989-1996). 

Inis Laimonas (g. 1938), žurnalistas ir rašytojas. „Nemuno“ vyriausias redaktorius (1970-1990). 

Yčaitė-Petkus Hypatia (1919-2005), visuomenės veikėja. 

Janonis Osvaldas (g. 1948), bibliografas. Dr. (1979). VVU KVF Bibliotekininkystės ir bibliografijos kate- 
dros dėstytojas (1979-1993). 

Janulaitis Eugenijus Arvydas (g. 1942), biochemikas. Dr. (1981), prof. (1986). MA Taikomosios enzimo- 
logijos instituto direktorius (1989-1992). VDU senatorius (1989-1996). 

Jarašūnas Emanuelis (1932-2018), mechanikos inžinierius. Dr. (1980). Kalifornijos valstybinio univer- 
siteto Inžinerijos ir technologijos mokyklos dėstytojas (1975-2). VDU senatorius (1989-1996), prorektorius 
(1992-1993). 

Jaruševičius Juozas, kompartijos valdininkas. LKP Kauno miesto komiteto antrasis sekretorius. 

Jasaitis Juozas (1930-2010), literatūrologas. Doc. (1973). 1966-2000 m. VVU KVF Lietuvių kalbos ir 
literatūros katedros vedėjas (1978-1988). 

Jucevičius Robertas (1950), ekonomistas. Dr. (1984). LŪSTI Kauno filialo dėstytojas (1982-1989). 

Kairiūkštis Leonardas (1928-2021), miškininkas. Dr. (1967), prof. (1970), akad. (1972). Lietuvos miškų 
instituto direktorius (1988-1992). VDU Atkūrimo tarybos narys (1989), senatorius (1989-1996). 

Kairys-Kairevičius Jonas (1940-2021), advokatas ir visuomenininkas. Lietuvos Evangelikų Liuteronų 
Bažnyčios Konsistorijos narys (1990-2011). 

Kalvaitis Rimas (g. 1933), ekonomistas. Dr. (1967), prof. Naujosios Anglijos kolegijos Tarptautinių pro- 
gramų direktorius. VDU senatorius (1989-1996). 

Kaminskas Edvardas (g. 1935), medikas. Prof. (1974). Žydų reabilitacijos centro Bostone vyriausiasis 
gydytojas ir Harvardo medicinos mokyklos dėstytojas (1981-2000). VDU senatorius (1989-1996). 

Kaminskas Vytautas (1946-2022), informatikas. Dr. (1983). FTEPI identifikavimo sketoriaus ir vėliau 
Sistemų identifikavimo ir valdymo laboratorijos vadovas (1981-1989), VDU „Informatikos“ centro vadovas 
(1989-1990), Informatikos fakulteto dekanas (1990-1997), prorektorius (1990-1996), rektorius (1996-2006). 

Kanopkaitė Rūta (g. 1949), „Kauno tiesos“ žurnalistė. 

Karazija Rimantas (1936-2012), veterinaras. Dr. (1967), doc. (1970), prof. (1989). Lietuvos veterinarijos 
akademijos rektorius (1976-1992), Lietuvos aukštųjų mokyklų Rektorių tarybos pirmininko pavaduotojas 
(1983-1989), jos pirmininkas (1989-1992). VDU Atkūrimo tarybos narys (1989). 

Kargaudas Vytautas (g. 1939), statybos inžinierius. KPI dėstytojas nuo 1962 m. 

Karpus Vytautas (g. 1955), fizikas. Dr. (1986). MA Puslaidininkių fizikos instituto mokslinis bendradarbis. 

Karoblis Antanas (1940-2007), matematikas, visuomenininkas, politikas. Dr. (1973). KPI dėstytojas 
(1967-1989). Sąjūdžio Kauno tarybos narys (1988-1992), Lietuvos Respublikos Aukščiausiosios Tarybos depu- 
tatas (1990-1992). VDU Atkūrimo tarybos narys (1989), prorektorius (1989-1991), senatorius (1989-1996). 

Kašuba Romualdas (1931-2019), inžinierius mechanikas. Dr. (1962), prof. (1972). Šiaurės Ilinojaus uni- 
versiteto Inžinerijos ir inžinerijos technologijų fakulteto dekanas (1986-2003). VDU senatorius (1989-1996). 

Katiliūtė-Boydstun Dalia (g. 1943), psichologė. Dr. (1980), prof. (1982). Saint Xavier kolegijos Grahamo 
Vadybos mokyklos dėstytoja nuo 1982 m. VDU senatorė (1989-1996). 

Katinienė Nijolė (1937-2021), filologė. VVU KVEF dėstytoja (1966-2006). 

Katkus Valdemaras (g. 1958), ekonomistas ir visuomenininkas. Sąjūdžio Kauno iniciatyvinės grupės 
narys (1989-1990), Lietuvos Respublikos Aukščiausiosios Tarybos deputatas (1990-1992). 

Kavolis Vytautas (1930-1996), sociologas, kultūrologas ir visuomenininkas. Dr. (1960), prof. (1970). Dic- 
kinsono kolegijos Sociologijos ir antropologijos skyriaus vedėjas (1964-1996). 

Kazakevičius Zigmantas Benjaminas (g. 1942), kompartijos valdininkas. Liaudies deputatų tarybos 
Kauno miesto vykdomojo komiteto pirmininko pavaduotojas (1979-1988), LKP Kauno miesto komiteto 
antrasis sekretorius (1988-1989). VDU Atkūrimo tarybos narys (1989). 

Kazlauskas Vytautas (1919-2008), visuomenininkas. Kun. (1944), dr. (1950), prof. (1992). Vatikano radijo 
Lietuvių redakcijos vedėjas (1950-1988). VDU senatorius (1989-1996). 

Keras Valerijus (g. 1938), statybos inžinierius. Dr. (1968). MA Ekonomikos instituto mokslinis 
bendradarbis. 

Kibirkštienė Aldona (g. 1947), „Kauno tiesos“ žurnalistė. 

Kimtys Liudvikas (g. 1940), fizikas. Dr. (1986), prof. (1987). VVU Bendrosios fizikos ir spektroskopijos 
katedros vedėjas (1976-2005). 

Kisieliūtė-Narutienė Jolita (g. 1952), ekonomistė. Dr. (1982). Ilinojaus universiteto Čikagoje Ekonomikos 
fakulteto dėstytoja. VDU senatorė (1989-1996). 

Klemas Viktoras Vytautas (1934-2022), okeanologas. Dr. (1965). Delaware universiteto Jūrinių tyrimų 
kolegijos dėstytojas ir mokslinis bendradarbis (1971-2022). VDU senatorius (1989-1996). 

Klimas Antanas (1924-2016), filologas. Dr. (1956). Rochesterio universiteto Germanistikos fakulteto 
dėstytojas (1957-1989). VDU senatorius (1989-1996). 

Kliorė Arvydas (1935-2014), radiotechnikos inžinierius. Dr. (1957). Kalifornijos technologijos instituto 
Reaktyvinių variklių laboratorijos mokslinis bendradarbis (1962-2014). VDU senatorius (1989-1996). 

Klumbys Leonas (1921-2010), neurochirurgas. Hab. dr. (1969), prof. (1972). KMI Neurochirurgijos sek- 
toriaus vedėjas (1969-1991). VDU Atkūrimo tarybos narys (1989), senatorius (1989-1996). 

Kontrimavičius Vytautas (1930-2016), ekologas. Dr. (1968), akad. (1970). MA Zoologijos ir parazitolo- 
gijos instituto direktorius (1984-1989), instituto tarybos pirmininkas [nuo 1989 m. - Ekologijos institutas] 
(1984-2003). VDU senatorius (1989-1996). 

Kontvainis Vytautas (1937-2010), rankininkas ir sporto organizatorius. Doc. (1984). KMI dėstytojas 
(1986-1991), VDU Kūno kultūros katedros vedėjas (1989-1995). 

Kostkevičius Gediminas (g. 1957), informatikas ir visuomenininkas. Dr. (1985). KPI Informatikos fakul- 
teto dėstytojas. Sąjūdžio Seimo narys, „Aukuro“ klubo pirmininkas (1988-1990). VDU Atkūrimo tarybos 
narys (1989), senatorius (1989-1996). PLKMŠ centro vicedirektorius (1989-1990). 

Krikštopaitis Juozas Algimantas (1931-2018), chemikas ir mokslo istorikas. Dr. (1962), hab. dr. (1989). MA 
Filosofijos, sociologijos ir teisės instituto mokslinis bendradarbis (1978-2011). VDU senatorius (1989-1996). 

Krutulis Gediminas, kompartijos valdininkas. Kauno miesto Vykdomojo komiteto pirmininko pava- 
duotojas. VDU Atkūrimo tarybos narys (1989). 

Kubilius Jonas (1921-2011), matematikas. Dr. (1958), prof. (1960), akad. (1962). VVU Tikimybių teorijos 
ir skaičių teorijos katedros vedėjas (1958-1992), VVU rektorius (1958-1990). LKP CK narys (1958-1989), 
SSRS Aukščiausiosios Tarybos deputatas (1979-1989). Lietuvos TSR Liaudies švietimo ministerijos komisijos 
VDU atkūrimo perspektyvoms įvertinti vadovas (1988-1989). 

Kubilius Vytautas (1926-2004), literatūrologas. Dr. (1978). MA Lietuvių kalbos ir literatūros instituto 
mokslinis bendradarbis (1955-2001). VDU senatorius (1989-1996). 

Kučinskas Vytolis (g. 1936), sociologas ir edukologas. Doc. (1971), dr. (1988), prof. (1990). LŽŪA dėsty- 
tojas (1968-1993). 

Kudaba Česlovas (1934-1993), geografas ir visuomenininkas. Dr. (1972), prof. (1974). VVU Kartografi- 
jos laboratorijos mokslo vadovas (1986-1993). Lietuvos kultūros fondo vadovas (1987-1990), Sąjūdžio inicia- 
tyvinės grupės ir Seimo tarybos narys (1988-1990), Lietuvos Respublikos Aukščiausiosios Tarybos deputatas 
(1990-1992). 

Kulys Juozas (g. 1944), biochemikas. Dr. (1982). MA Biochemijos instituto direktorius (1985-1992). 
VDU senatorius (1989-1996). 

Kunčinas Jurgis (1947-2002), rašytojas. 

Kuzmickas Bronislovas (1935-2023), filosofas ir visuomenininkas. Dr. (1984), prof. (1987). MA Filosofi- 
jos, sociologijos ir teisės instituto Lietuvos filosofijos istorijos skyriaus vedėjas (1985-1990). Sąjūdžio iniciaty- 
vinės grupės ir Seimo tarybos narys (1988-1990), Lietuvos Aukščiausiosios Tarybos deputatas (1990-1992). 

Lašas Vladas (g. 1956), kibernetikas ir visuomenininkas. Dr. (1988). KPI Ultragarso pramoninio diegimo 
žinybinės laboratorijos mokslinis bendradarbis (1987-1988). „Aukuro“ klubo narys (1989-1990). 

Lazauskas Petras Algimantas (g. 1926), agronomas. Dr. (1982), prof. (1984). LŽŪA dėstytojas (1962-2009). 

Lietuvninkaitė Nijolė (g. 1952), bibliotekininkė. KPI bibliotekos Retų knygų skyriaus vedėja (1978-2013). 

Liulevičius Arūnas (1934-2018), matematikas. Dr. (1960), prof. (1968). Čikagos universiteto Matemati- 
kos fakulteto dėstytojas (1962-?). VDU senatorius (1989-1996). 

Lukšienė Meilė (1913-2009), istorikė, edukologė, visuomenininkė. Dr. (1973). MA Pedagogikos instituto 
mokslinė bendradarbė (1959-1997). 

Macevičius Juozas (1919-2007), hidrologas. Dr. (1971), prof. (1971). KPI Hidraulikos katedros vedėjas 
(1971-1990). 

Mačienė Birutė (g. 1949), „Vakarinių naujienų“ Kauno skyriaus žurnalistė (1972-2000). 

Mačikėnienė Roma (Ramunė), bibliografė ir visuomenininkė. KPI bibliotekininkė, „Aukuro“ klubo vice- 
pirmininkė, VDU bibliotekos vedėja (1990-1993). 

Mačiulienė Teklė (g. 1938), „Kauno tiesos“ redaktorė (1987-1992). 

Makauskas Bronius (g. 1950), istorikas ir visuomenininkas. Dr. (1980), akad. (1985). Lenkijos mokslų 
akademijos Istorijos instituto mokslinis bendradarbis (1975-1979, 1987-2000). VDU senatorius (1989-1996). 

Marčėnas Rimantas (1937-2019), istorikas ir rašytojas. Doc. (1973). VVU KVF dėstytojas (1966-1989). 
VDU Atkūrimo tarybos narys (1989), senatorius (1989-1996), dėstytojas (1989-2000). 

Martynaitis Marijonas (1922-2012), statybinių medžiagų technologas. Dr. (1955), prof. (1966). KPI pro- 
fesorius konsultantas (1983-1993). 

Masiokas Stanislovas (g. 1933), inžinierius elektrikas. Dr. (1964), doc. (1968), prof. (1990). KPI Elektro- 
technikos fakulteto dėstytojas (1957-2010). VDU Atkūrimo tarybos narys (1989), senatorius (1989-1996). 


VDU ATKŪRIMO DALYVIŲ PERSONALIJOS 505 


Medalinskas Česlovas (192-2014), biologas. (Dr. 1961). Liaudies švietimo ministerijos aukštojo mokslo 
valdybos viršininkas. 

Merkys Vytautas (1929-2012), istorikas. Dr. (1969), akad. (1990), prof. (1991). MA Istorijos instituto 
direktorius (1988-1992). 

Mickis Algis (1927-2006), farmakologas, visuomenininkas. Dr. (1953), akad. (1990). KMI Farmakologi- 
jos katedros vedėjas (1956-1992). VDU Atkūrimo tarybos narys (1989), senatorius (1989-1996). 

Misevičius Pranciškus (g. 1939), chemikas. Dr. (1970). KPI dėstytojas, laikraščio „Už tarybinį mokslą“ 
žurnalistas. 

Mulevičius Leonas (1927-1993), istorikas ir visuomenininkas. Dr. (1979), prof. (1984). MA Istorijos ins- 
tituto Feodalizmo istorijos skyriaus vadovas (1985-1993). 

Navickas Juozas Leonas (1930-1998), filosofas. Dr. (1958), prof. (1978). Bostono kolegijos Filosofijos 
fakulteto dėstytojas (1961-1990). VDU senatorius (1989-1996). 

Noruševičius Aurelijus (g. 1946), kraštotyrininkas ir visuomenininkas. Lietuvos kraštotyros draugijos 
Kauno skyriaus prezidiumo narys. Kraštotyros fakulteto organizatorius (1989). 

Norvilas Algimantas (g. 1953), aktorius, režisierius ir politikas. Kauno menininkų namų direktorius 
(1987-1990). Lietuvos Respublikos Aukščiausiosios Tarybos deputattas (1990-1992). 

Norvilas Algimantas Antanas (g. 1941), psichologas ir visuomenininkas. Dr. (1970). Saint Xavier kole- 
gijos Psichologijos fakulteto dėstytojas (1968-1987). Ateitininkų federacijos pirmininkas (1985-1989), „Atei- 
ties“ leidyklos vadovas (1978-1997). VDU senatorius (1989-1996). 

Oksas Jurgis (1934-1993), istorikas ir visuomenininkas. Paminklų konservavimo instituto Kauno filialo 
mokslinis bendradarbis. VDU Atkūrimo tarybos narys (1989). 

Paliūnas Vytautas (1930-2005), hidrotechnikos inžinierius ir politikas. Doc. (1967), dr. (1970), 
prof. (1972). KPI Teorinės mechanikos katedros vedėjas (1965-1991). Lietuvos Respublikos Aukščiausio- 
sios Tarybos deputatas (1990-1992). VDU Atkūrimo tarybos narys (1989), senatorius (1989-1996), Tiksliųjų 
mokslų fakulteto koordinatorus (1989-1990). 

Palys Viktoras Vaidotas (g. 1941), architektas. Dr. (1979). VDI Kauno filialo Interjero katedros vedėjas 
(1985-1989), Dailės instituto prorektorius (1989-1991). VDU Atkūrimo tarybos narys (1989). 

Palmaitis Mykolas Letas (g. 1944), filologas. Dr. (1975). VVU Baltų filologijos katedros dėstytojas 
(1980-1998). 

Palubinskas Feliksas (g. 1935), vadybininkas ir visuomenininkas. Dr. (1964), prof. (1970). Purdue Calu- 
mento universiteto Vadybos skyriaus vadovas (1988-1996). VDU senatorius (1989-1996). 

Paškus Antanas (1922-2008), psichologas. Kun. (1948), dr. (1952), prof. (1961). Klinikinis psichologas 
įvairiose JAV ir Kanados kolegijose ir universitetuose (1952-1986), po to emeritas. 

Patackas Algirdas (1943-2015), etnologas, visuomenininkas ir politikas. Kauno melioracijos eksploata- 
vimo valdyboje darbininkas remontininkas (1982-1990). Sąjūdžio Kauno miesto tarybos narys (1988-1990), 
Lietuvos Respublikos Aukščiausiosios Tarybos deputatas (1990-1992). VDU Atkūrimo tarybos narys (1989), 
senatorius (1989-1996). 

Petrikis Simas Ramutis (g. 1942), radijo inžinierius. Dr. (1986). Kauno radijo matavimo technikos Moks- 
linio tyrimo instituto mokslinis bendradarbis (1966-1989) ir direktorius (1989-1996). VDU Atkūrimo tary- 
bos narys (1989), senatorius (1989-1996). 

Petruškevičius Juozas (1923-2004). KPI Teorinės elektrotechnikos katedros mokslinis bendradarbis 
(1966-1997). 

Pileckis Simonas (1927-2012), entomologas. Dr. (1968), prof. (1971). LŽŪA Augalų apsaugos katedros 
vedėjas (1969-1992). VDU Atkūrimo tarybos narys (1989), senatorius (1989-1996). 

Podagėlis / Podagalis Romanas (g. 1942), inžinierius. Doc. (1976). Liaudies švietimo ministro pirmasis 
pavaduotojas (1988-1990). 

Pranevičius Liudvikas (1943-2017), elektronikos inžinierius. Dr. (1979), prof. (1983). KPI Fizikos kated- 
ros vedėjas (1983-1991). VDU Atkūrimo tarybos narys (1989), senatorius (1989-1996). 

Praškevičius Antanas (1934-2022), biochemikas. Dr. (1965), prof. (1973). KMI rektorius (1984-1991). 
VDU Atkūrimo tarybos narys (1989). 

Rabikauskas Paulius (1920-1998), istorikas. Dr. (1955), prof. (1961). Popiežiškojo Grigaliaus universiteto 
Bažnyčios istorijos fakulteto dėstytojas (1955-1994) ir dekanas (1985-1991). VDU senatorius (1989-1996). 

Radzevičius Algimantas (1932-2020), literatūrologas. Dr. (1964), doc. (1977), VVU KVF Lietuvių kalbos 
ir literatūros katedros dėstytojas (1969-1994). VDU Atkūrimo tarybos narys (1989), senatorius (1989-1996). 

Radzevičius Gediminas (g. 1955), ekonomistas. Dr. (1985). 

Ragulskis Kazimieras (1926-2023), mechanikos inžinierius. Dr. (1963), prof. (1967), akad. (1987). KPI 
mokslinio tyrimo sektoriaus „Vibrotechnika“ vadovas (1963-1997). VDU Atkūrimo tarybos narys (1989), 
senatorius (1989-1996). 

Ratkevičiūtė-Misevičienė Joana (g. 1934), filologė ir visuomenininkė. Dr. (1982). VVU Kauno vakarinio 
fakulteto dėstytoja. VDU Atkūrimo tarybos narė (1989), senatorė (1989-1996). 

Rėklaitienė Janina (g. 1942), filologė. Dr. (1972). Purdue universiteto Moterų inžinierių programos aso- 
cijuota direktorė (nuo 1989). Lituanistikos instituto Kalbotyros skyriaus pirmininkė (1989-1992). VDU sena- 
torė (1989-1996). 

Rėklaitis Gintaras V. Purdue universiteto Cheminės inžinerijos mokyklos dėstytojas. VDU senatorius 
(1989-1996). 

Rimaitis Romualdas (g. 1941), kompartijos valdininkas. LKP Kauno miesto komiteto pirmasis sekreto- 
rius (1983-1989), LKP CK narys (1981-1989), LTSR Aukščiausiosios Tarybos deputatas (1980-1990). 

Rymeikis Vytautas (g. 1930), mechanikos inžinierius. Dr. (1961). LŽŪA Mašinų remonto katedros vedė- 
jas (1975-1992). 

Rubšys Antanas Leonardas (1923-2002), biblistas. Dr. (1958), prof. (1958), akad. (1961). Manhattano 
kolegijos Religijos studijų fakulteto dėstytojas (1958-1994). VDU senatorius (1989-1996). 

Ruplys Bronislavas (1930-2020), hidrotechnikos inžinierius. Dr. (1960), doc. (1965). LŽŪA dėstytojas 
(1958-1994). 

Ružė Albertas (1936-2021), filologas. Dr. (1977), doc. (1987), VVU KVF Lietuvių kalbos ir literatūros 
katedros dėstytojas (1977-2010). 

Sakalauskas Virgilijus (g. 1953), informatikas. Dr. (1982). Kauno prekybos, pramonės ir amatų rūmų 
informacinių sistemų administratorius (1987-2004). 

Samėnas Alvydas (g. 1947), bibliotekininkas. VVU KVF Bibliotekininkystės ir bibliografijos katedros 
dėstytojas (1968-1989), Kauno viešosios bibliotekos direktorius (1989-2006). 

Samulionienė Rūta, menotyrininkė. Dr. (1969). 

Sausverde Erika (g. 1959), filologė. Dr. (1986). VVU Filologijos fakulteto dėstytoja. 

Semaškaitė Janina, „Tarybinio mokytojo“, nuo 1989 m. balandžio pavadinto „Tėvynės šviesa“, žurnalistė. 

Sereikaitė-Juozonienė Liucija (1926-2011), fizikė ir išradėja. KPI K. Baršausko ultragarso probleminės 
laboratorijos mokslo mokslinė bendradarbė (1965-1991). 

Skopas Alfredas (1946-1997), žurnalistas. 

Skrupskelis Ignas Kęstutis (g. 1938), filosofas. Dr. (1967), prof. (1967). Pietų Karolinos universiteto Filo- 
sofijos fakulteto dėstytojas (1964-1994). VDU senatorius (1989-1996). 

Skrupskelytė Viktorija (g. 1935), literatūrologė. Dr. (1966), prof. (1982). Oberlino kolegijos Romanų 
kalbų fakulteto dėstytoja (1982-1992). VDU senatorė (1989-1996). 

